
Predgovor 


Ko sem leta 1912. in 1913. iznarekoval svoje spo- 
mine, imel sem trden namen prepustiti rokopis svoji 
rodbini, da ga izda po moji smrti. Saj nisem pri pi- 
sanju spominov imel pred očmi druzega, ko našemu 
bodočemu kulturnemu in političnemu zgodovinarju 
podati materi jala za njegova važna raziskavanja; či- 
tatelju pa poučila o razmerah, v kakršnih smo Slo- 
venci živeli v oni, žalostni sicer, a idealizma polni dobi, 
ki je zato nam starejšim rodoljubom vzbujala tako 
krasna čutila storjene dolžnosti, in v kateri se je za 
narodno probujo delovalo najintenzivneje in najpožrt- 
vovalneje. Navdušenje z a s v e t o stvar n a in 
je bil vzpodbuda, delo pa sredstvo v 
dosego namena. Tiste čase ni nikdo 
nas povpraševal, bode-li to delo d o - 
našalo kake gmotne koristi; ne: vi- 
deli smo, da je potrebno in vršili 
smo je. Izpolnjevali smo vestno vsak svoje stanov- 
ske dolžnosti, da si prislužimo za življenje potrebnih 
sredstev; a mamonisti nismo bili. Denar, ki smo ga 
imeli pravico varčevaje zbirati za stara leta in za pre- 
skrbo svojih rodbin, porabljali smo v narodne namene, 
izdajali, da smo krili troske agitatorsko-probujeval- 
nega dela. Zato umiramo in bodemo umi- 
rali siromaki, dasi tega ne more 
u m e t i generacija, ki uživa blagodati našega nek- 
danjega dela in ne država, kateri je to 

delo prišlo najbolj v korist. Saj ona ne- 
katere iz vrste tedanjih narodnih borcev doslovno 
pusti od pomanjkanja hirati in v bedi čakati dne, 
ko jih smrt reši te zvanične nehvaležnosti. Morebiti 
zato, ker je lo delo bilo — če tildi vsaj tako, a ko ne 
bolj uspešno, vendar — drugačno, ko četniški podvigi 
v gozdovih Južne Srbije in Macedonije in ga iz tega 
razloga ne zna prav oceniti. 

Da sem se proti takratnemu svojemu namenu 
odločil svoje spomine izdati že sedaj, pripisati je okol- 
nosti, da je lani nek drugi slovenski politik izdal 
knjigo svojih. Pa ne zato, da bi z njim polemizoval, 
dasi bi to bila prav hvaležna naloga; ne: 06 tal bodem 
pri prvotno si postavljenem namenu. Moji spo- 
mini bodo enostavno, priprosto pri- 
povedovanje kronista, ki* čitatelju 
prepušča, da si sodbo in zaključke 
dela sam. Zato se bom prizadeval biti vseskozi 
objektiven. Zavedam se pa, da je to težka naloga. 
Saj bom moral po največ govoriti o sebi, ker — 
ravno pišem >svoje< spomine; kdor piše o sebi pa 
mu včasih morebiti nehote izpoddrsne tako, da zdrči 
s poševne ploskve objektivoma na po prirodi pri- 
kladnejšo mu — ker shodnejšo — ravnino subjekti- 
vizma. Ako se mi kaj tacega proti moji volji primeri, 
naj mi to čitatelji blagovoljno oproste; saj sem sla- 
boten človek in se tega dobro zavedam. 

Svoje spomine razdelil sem na dve dobi. Prva 
obsega dobo do dne 18. avgusta 1910. Dan kasneje 
mi je namreč naznanjeno bilo, da cesar Fran Josip 
ni potrdil moje sedme izvolitve za župana ljubljan- 
skega. Od tega dne dalje se je torej začelo za-me 
drugačno življenje in v tej okolnosti je povod, da 

smatram ta dan za nekak mejnik v svojem javnem 
delovanju. Saj je pa to delovanje ravno takrat bilo 
postavljeno na drug, širji temelj, vsled cesar sem 
drugemu delu svojih spominov dal naslov: >Osvo- 
bojevalna doba c. Dočim prvi del hranim v 
rokopisu že preko deset let, začel sem drugega pisati 
šele oktobra meseca t. 1. Zaradi popolnosti navajam 
pri posameznih oddelkih, katerega dne in leta so bili 
narekovani, odnosno zapisani, kar je za čitatelja že 
zato važno, ker se na koncu nekaterih oddelkov glede 
dejanj sklicujem na posledice, ki so nastopile kasneje. 

Konečno še pripominjam, da si zapisaval nisem 
ničesar sproti, temveč da sem vse zapisati dal, od- 
nosno zapisal po spominu, ki me, hvala Bogu! tudi 
še v sedanji relativno visoki starosti ni zapustil. Samo 
dve dobi ste v mojem življenju, iz katerih se prav 
nič ne spominjam: leta 1909. in 1910. iz onih mesecev, 
ko me je bila napadla bolezen. Obakrat sem jo prinesel 
z Dunaja domov. Po eni teh bolezni peljal sem se na 
drugo posvetovanje >obščesvennih djejatelejc v Petro- 
grad; a spomin na to pot in na posvetovanja mi je 
pred očmi kakor z gosto tenčico zakrita slika, dočim 
se prvega posvetovanja v vseh podrobnostih natančno 
spominjam. 

Po teh opazkah pošiljam svoje spomine sir ona 
slovenskega sveta. Neso naj moje pozdrave 
vsem rojakom, katere na svoji peti 
srečajo. 

V Ljubljani, zadnji dan leta 1927. 


Ivan Hribar. 


I 



I. Otroška leta 


Rojen sem bil v Trzinu dne 19. septembra 1851. ZB. HIUHt. 
leta. Mojemu očetu je bilo ime Fran. Priženil se je 
bil iz Trnovč pri Zlatem polju na posestvo moje 
matere Marijane, rojene Rožičeve. To posestvo je 
imelo popisno številko 82 in je obsegalo četrtino 
zemlje, ali — kakor so to navadno nazivali — grunta. 

Naša hiša — pri Boldinčkovih — je bila majhna in 
lesena; tudi gospodarsko poslopje, ki se je hiše držalo, 
je bilo tesno. V hlevu moja roditelja nista nikdar 
imela več, ko troje živinčet. Dvorišče in vrt pri hiši 
sta bila majhna. 

Pri krstu je boter predlagal, naj mi dajo ime 
Matevž, ker sem bil rojen tik pred njegovim praz- 
nikom. Roditelja sta pa hotela imeti Janeza, in ker 
jima je umrl prvorojenec tega imena, določila sta, 
naj njegovo ime podedujem jaz. 

Moji spomini segajo v drugo leto starosti nazaj. 

Skozi malo okence naše hiše je sipalo solnce svetle 
jutranje žarke, ki so padali poševno pod mizo, kjer 
je koklja vodila piščeta. Mati jim je bila nasula pšena, 
jaz pa sem se v krilcu plazil po tleh, sem prilezel 
pod mizo, prekobalil leseno prečko, ki je vezala mizne 
noge med sabo ter jemal pšeno v ročice, da sem ga 
sipal piščancem. Za pečjo na čelešniku je sedel ded 
in je nekaj govoril; jaz pa sem ga oponašal, tako da 
se je mati, ki je dedu odgovarjala, morala mojemu 
početju smejati. Kasneje mi je pripovedovala, da je 
njen oče na čelešniku rožni vene£ »naprej« molil, jaz 
pa da sem ga oponašal: »Oče pravi: pot potil. — Oče 
pravi: gajžlan bik itd. in zato, da se je med molitvijo 
smejala. 

Sedaj mi za nekaj časa izgine vsak spomin ter 
se začne šele v trenutku, ko sem se zbudil kakor iz 
težkega spanja in videl pri svoji posteljici očeta in 
mater, kako sta držala v rokah tablo in na vsaki 
strani table prižgano svečo. Ta prizor me je nenavadno 
pretresel. Kasneje mi je mati pripovedovala, da me 
je skoro dve leti lomila božjast in da sta me z očetom 
priporočila svetemu Valentinu ter me zaobljubila na 
Limbarsko goro. Da bi sveti Valentin sigumeje po- 
magal, sta si izposodila pri sosedovih njegovo sliko 
in jo med gorečima svečama držala pri posteljici proti 
meni. Res me je še tistega leta ded Jirhec iz 
Trnovč nesel v košu na Limbarsko goro, na kateri se 
mi je silno živahno v spomin vtisnila množica ljudi, 
ki se je gnetla ob stopnicah pred cerkvijo, nizki 
zvonik, ker sem do takrat poznal le visoke, in pa slika 
svetega >Bvantina« (Valentina) v cerkvi, pod katero 
9em moral klečati in roke k molitvi sklepati. Moliti 
kljubu vsem opominom zaradi silnega razburjenja ni- 
sem mogel. — Svoje ozdravljenje od božjasti si raz- 
lagam s tem, da so se mi ob nenavadnem prizoru 
table z gorečima svečama pretresli živci kakor pod 
udarcem električnega toka in se s tem okrepili. Celo 
kasnejše življenje me namreč božjast, dasi sem bil 
dokaj slabotne konstitucije, ni nikdar napadla. 

Ker je bil naš vrt prete^an, shajali smo se otroci 
najraje na sosednjem prostornem Volkovem vrtu, kjer 
smo se mogli po mili volji pojati, svinko biti, na 
deskah, ki so bile položene čez lesene koze, gugati in 
zabavati se z drugimi, med vaško deco več ali manje 
udomačenimi igrami. Kadar sm6 se naveličali tega 
dvorišča, ali kadar so nas zaradi vrišča, ki smo ga 
delali, z njega zapodili, drveli smo k Palovcu, k 
Romsu ali pa h Goltnarju. Ta domači priimek je 
hiša imela zato, ker je bil gospodar za vrtnarja v 
baron Janežičevem gradu na Jablanah (Habbach). Ka- 
dar smo bili na poslednje imenovanem vrtu, igrala 
se je z nami tudi domača hčerka Micika, ki je bila 
enakih let z mano. Ne vem zakaj, a kmalu se mi je 
od vseh otrok najbolj prikupila; tako celo, da se mi 

je večkrat po njej zatožilo. V takem slučaju sem se 
splazil kaj rad h Goltnarjevim. Pa tudi Micika je rada 
k nam hodila v vas. 

Bilo je veliko soboto. Mati mi je spekla kolaček. 
Prva moja pot, ko sem kolaček prejel, je bila h Golt- 
narjevim, kjer sem ga izročil Miciki. Ona mi je v 
zameno za to dala troje piruhov. Prišedši domov nisem 
imel več kolačka; oče in mati pa sta me ostro prijela 
ter mi očitala, da Goltnarjevo Miciko »štirnam«. Ni 
mi bilo znano, kaj to pomeni; ali nekako instinktivno 
sem čutil, da bi to ne bilo prav, ter sem zagotavljal 
očeta in mater, da ni res, kar mi očitata, pač pa, da 
mi je Micika od vseh otrok najbolj všeč. Ostro sta mi 
zabranila še kedaj h Goltnarjevim hoditi Takrat 
je ‘kanila prva grenka kaplja v mojo 
kupo življenja in vprašal sem se večkrat sam 
pri sebi, zakaj bi ne smeh občevati s pridnim otrokom, 
ki ni nikomur nič žalega storil. — Kmalu po tem 
dogodku je oče prodal trzinsko posestvo in kupil v 
Mengšu drugo enake velikosti; preselili smo se torej 
tjekaj in začel sem hoditi v šolo. Naša hiša je stala 
sredi Mengša nedaleč od splošno znane Tonhove go- 
stilnice in je imela priimek pri Blejčkovih, popisno 
številko pa 65. — Že naslednje leto je oče prodal 
tudi to posestvo in kupil vulgo Tobijezovo, popisna 
številka 7 v Gorenjem Mengšu. 

Izza mengeškega bivanja ostali so mi nekateri 
dogodki prav živahno v spominu. Še tistega leta po 
naši priselitvi na Blejčkovo je neko noč zagorelo nebo. 
Ljudje so vsi prestrašeni hiteli iz hiš in nastal je tak 
hrup na cesti, da smo se prebudili tudi otroci in da 
smo vsi v strahu prišli za drugimi na cesto. Jokali 
smo in se drli ali pa od strahu drgetali. »Vsa Ljubljana 
gori,« se je culo iz gruče ljudi. — »»Ali bo tudi 
naša hiša pogorela?«« vprašani prestrašen očeta; on 
me pa potolaži, da naj se nič ne bojim, češ da je 
Ljubljana tako daleč, da do Mengša ogenj še ogorkov 
nesti ne more. Šele, ko so čez dalje časa prišli od 
Trzina sem neki vozovi in se je izvedelo, da ne gori 
»vsa Ljubljana«, temveč le »cukerfabrika« (sladkor- 

niča), sem se z drugimi vred vrnil zopet v hišo, kjer 
me pa zaradi vtisa, ki ga je napravilo name krvavc- 
rdeče nebo, ni mogel nič več objeti spanec. 

Kmalu po tem je izbruhnil požar v Mengšu. Bilo 
je to sicer podnevi; toda prasketajoči plameni, ki 
so se v žarečih zubljih vzdigovali iznad hiš visoko v 
zrak, vpitje in jok ljudi, mukanje živine, je napravilo 
name tak vtis, da sem več noči zaporedoma ves pre- 
strašen skakal iz postelje in da je mati imela muke 
dovolj, predno me je potolažila in mi dopovedala, 
da ne gori. Pri tem požaru je pogorel ves srednji 
Mengeš od pivovarne do sosednje Kebrove hiše, katero 
je le opečnata streha obvarovala pred plameni, ki so 
se je že prijemali. Trepetaje sem med požarom stal 
na zavrtih poleg naših bornih premičnin, katere so 
domači in drugi, na pomoč prihiteli ljudje, znosili iz 
hiše in gospodarskega poslopja tjekaj. 

Tretji dogodek se mi je vtisnil v spomin iz čisto 
drugačnega razloga. Iz užaljenega samoljubja. Bilo je 
pa to takole: Oče je nekega večera pripeljal k nam 
nekega Kočevarja, s katerim se je bil seznanil v go- 
stilnici pri Tonhovih. Pobahal se mu je bil z mano, 
češ da znam že nemški brati in ga je povabil, naj 
pri nas prenoči. Mati je krošnjarja sicer nekam pisano 
pogledala, ker se jej je zdel za naša preprosta ležišča 
s plevnicami pregosposki. Vendar ni rekla ničesar. 
Saj nikdar ni odganjala nikogar, ki je prišel preno- 
čišča prosit, češ da ga ni večjega reveža, ko je človek 
brez pristreška. Ker je bila ravno večerja na mizi, 
povabila je celo pridošleca, naj z nami zajame; toda 
njemu »sokc (močnik) očividno ni bil nič kaj všeč. 
Odložil je namreč že po drugem zajetju leseno žlico, 
kar se je meni, ki sem sok otepal, ko da gre za stavo, 
zelo čudno zdelo. Ko j ko po večerji odmolimo, mi reče 
oče, naj vzamem knjigo, da vidi »go3pod<, kako že 
dobro nemški znam brati. Kdo rajše, ko jaz. Saj sem 
se doma naučil čitanja treh strani več, kakor smo v 
šoli vzeli. Na eni teh strani začnem čitati. Slovenske in 
nemške besede. Šlo je. Kočevar me je hvalil; oče je 
užival. Tako pridem do besede: slad-kor — der Zu- 

cker. Nemška beseda je bila seveda s švabahom na- 
tisnjena. Jaz zlogujem: »slad-kor — der Cuc-ker.< Ko- 
čevar se oglasi, da to ni prav. Pogledam v knjigo in 
čitam še enkrat. Seveda ravno tako. »Cu-ker, cu-ker,« 
popravlja mi Kočevar. To mi je bilo pa že prehudo. 
Da bi citati ne znal! Vselej so me še »šomašter« po- 
hvalili. Jamem se s Kočevarjem pričkati, da je ono 
prav za gotovo nemški c, kar je Kočevar, ne da 
bi mi bil znal stvar razložiti kakor potreba, pro- 
glašal za k. Ko vidi, da se ne udam, pogladi me po 
glavi, vzame iz krošnje pomarančo in mi jo da, češ, 
brati res znaš, pa boš že še izprevidel, da sem imel 
jaz prav. Meni, ko sem imel pomarančo v rokah, ni 
bilo več za moj prav; pač pa sem debelo gledal, ko 
Uam je pozneje nekoč učitelj razlagal pisavo dvojnih 
nemških soglasnikov. 

Četrti spomin iz Blejčkove hiše je pretresljive 
narave. Necega jutra pritečem ravno z vrta v vežo, 
ko je še ne popolnoma dve leti stara sestra Micika 
zlila po sebi vrel krop. Na ognjišču v veži se je kuhalo 
kosilo. Mati se je bila od ondot oddaljila, da nekaj iz 
hrama prinese. Tedaj pa pristopica sestrica k ognjišču, 
potegne lonec, v katerem je domnevala, da je mleko, 
nagne ga in krop se polije po njej. Z groznimi opeklina- 
mi po vsem prednjem delu životka se je zvijala, ko jej* 
je mati potem mehurje z laškim oljem mazala. Takrat 
sem občutil takšno usmiljenje do sestrinega trpljenja, 
da sem se milo razjokal: bilo je to prvo usmi- 
ljenje, ki me je navdalo do bližnjega. 

V Tobijezovi hiši v Mengšu smo ostali menda tri 
leta. Oče je prodal namreč tudi to in kupil posestvo 
pri Koširjevih na Križu, popisna številka 27. Gospo- 
darstvo je prevzela mati in temu je pripisati, da je 
posestvo še sedaj v rokah naše rodbine. 

Mati je bila jako verna, neumorno delavna in 
skrbna žena. Pri odgoji otrok, katerih nas je bilo šest, 
je bila kakor večina kmetiških mater, v mnogem oziru 
pretesnosrčna. Tako nas na primer poleti nikdar ni 
pustila iti se kopat, ker bi se bili pri tem morali 

sleči, kar se jej je, z ozirom na pohujšanje in potrebno 
sramežljivost, zdelo nedopustno. — Skrb za po- 
sestvo in za deco jej je povzročala mnogo bridkih ur; 
vendar je vedno zaupala v Božjo pomoč. To zaupanje 
jej je pripomoglo, da ni obupala. Nekoč je — kakor 
mi je pravila — bila že prav blizu obupa. Stanovali 
smo takrat na Tobijezovem in pritiskali 90 upniki, ki 
so jo semtertje zalagali, da je mogla meni pošiljati 
kedaj kako pomoč. Tedaj se je zatekla v goreči molitvi 
k Materi Božji. In glej: še tisto noč so se jej sanjale 

tri številke. Koj jutro na 
na to je šla te številke sta- 
vit na Trst. Kdo popiše 
njeno radostno iznenade- 
nje, ko dobi nanje pri na- 
slednjem žrebanju terno in 
potegne zanjo nekaj čez 
400 goldinarjev! — Ona je 
bila tudi silno mehkega 
srca. Nekoč smo prihajali 
s polja. Peljala je z eno 
roko mene, z eno mojo 
najstarejšo sestro Rezo. 
Ko prestopimo vrtno ogra- 
jo in stopamo proti hiši, 

Marijana Hribarjeva. 9 P°, mnim se neke slike v 

rojena Rožičev«. cerkvi J e | v 

svoji otroški obrazovalno- 

sti: >Mama, kakor angeljčka Mater Božjo, tako neseva 
midva vas v naša nebesa.« Kakšna sreča jo je po teh 
besedah obšla, je težko opisati. Vsa blažena naju je 
jela pritiskati k sebi in globoko je zajemala sapo. — 
Naravno je, da si je, ko sem se podajal. v Lljubljano v 
šolo, od srca želela, da postanem »gospoda. Zato mi je 
večkrat pripovedovala, kako veliko premore duhovni- 
ška molitev v nebesih in kakošna sreča je za vsako 
hišo, ki ima >gospoda« za priprošnjika pri Bogu. Mo- 
rebiti se je pri tem spominjala onih mojih otroških be- 
sedi na vrtu, ki so jo navdajale s tako neizrekljivo bla- 
ženostjo. 

Moj oče je bil iz drugega kova. Mati je znala 
Citati in pisati; oce je bil obojemu nevešč. V Zlatem 
Polju v njegovi otroški dobi ni bilo šole. Kljubu temu 
je bil pa nenavadno prebrisan, zelo zgovoren in v 
družbi dovtipen. Zato je imel vsepovsod znancev in 
so ga ljudje radi klicali za pomočnika k raznim kup- 
čijam. Ker je bilo posestvo majhno in nas je komaj 
za silo preživljalo, mu je na ta način pridobljeni za- 
služek dobro došel. Poleg tega si je pridobival nova 
poznanstva, ki so mu mogla koristna biti. Eno le-teh 
je bilo poznanstvo z graščakom Staretom, katero je 
kasneje izkoristil v to, da si je zame izprosil obno- 
šeno obleko njegovih sinov. — Poleg dobrih strani 
je pa to očetovo svojstvo imelo seveda tudi slabe. Ena 
le-teh je bila, da je začel barantati s posestvi in smo 
se v kratkih štirih letih morali trikrat seliti. Pri 
tem je šlo pa v izgubo, kar je pri sami kupčiji za- 
služil. Druga slaba stran je pa bila, da je dobil veliko 
zanimanje za hiše, iz katerih >Rog roko ven molk. 
Težko mu je bilo iti mimo katere, da bi ne bil po- 
gledal vanjo. Ko je vstopil, mu je pa od vseh strani 
donelo nasproti: >Pojdi no pit, Boldinček!« in ko se 
je odzval temu vabilu in je iz pomoljenega mu ko- 
zarca srebnil, sledilo je takoj nadaljnje vabilo: ;,Saj 
boš dal za en »ferkelj« (takratna mera, ki je držala 
nekaj več, ko naš liter), kaj ne?« — Tako je prišlo, 
da je oče v mnogih gostilnah kamniškega okraja bil 
kakor doma in da v kamniškem in brdskem okraju 
ni bilo nobene, katere bi ne bil še videl od znotraj. 
— Ob cesti v Ljubljano sta mu bili najpriljubljenejši 
gostilnici na Rogovili in pri Gameljčanu na Črnučah. 
Najpogosteje je obiskaval poslednje imenovano, ker 
je pri njej ostajalo vedno vse polno voznikov in je 
bilo v njej vselej najti veselo družbo. Kadarkoli me 
je peljal v Ljubljano in kadarkoli me je spremljal 
iz Ljubljane na počitnice domov, morala sva pri 
Gameljčanu ostati. Moja šolska izpričevala smatral je 
za >titulus bibendi«, kateremu se je tamkaj moralo 
zadostiti. To pa zato, da se je znancem mogel po- 
hvaliti s svojim »študentom«. Ko sem končal četrti 

razred normalke, razkazoval je pivskim bratcem pri 
Garnel jčanu knjige, ki sem jih za »premohe« dobil 
in bil je neznansko ponosen, ko so mu dejali, da ima 
res pridnega fanta. — »Vidiš, Boldinček,« pripomni 
eden iz družbe, »še novo mašo imate lahko enkrat pri 
hiši.« — Daši mu je to navidezno laskalo, vendar 
je bil previden in skromen dovolj, da je odgovoril: 
»Kakor bo Božja volja.«« — Toda oni se ni dal ugnati. 
— »Kaj Božja volja?« se vnovič oglasi. »Je že prav — 
Božja volja! — No, seveda. Brez nje tako nič ni. Toda 
tudi fant mora biti za to, zakaj kdo pa ve, kakšne 
muhe bo še imel. Za »gospoda« bo le, če bo -hotel 
dobro storiti.« — O tej stvari razvije se sedaj dolga 
in zelo mokra debata, iz katere se je zrcalilo, kako je 
tista doba o duhovskem stanu mislila. Ne ene za- 
bavljice ni bilo čuti na naslov stanu, pač pa je >go- 
spode« vise blagrovalo zato, ker vedno lahko bel kruh 
jedo in vino pijo. Takrat sem prvič slišal narodno 
modrost, da »dominus vobiscum« ni še nikoli kruha 
stradal, »et cum špiritu tuo« pa že večkrat. Ker se 
je bil oče že pred tem pobahal, da znam že po nemško, 
uganili so dobrovoljčki, ki so vedno glasnejši postajali, 
da bi po tem takem za med »cesarske« že bil in so 
v teku razpravljanja jeli naštevati vse službe, ki bi 
zame še kdaj mogle priti v poštev, če mi izpodleti 
gospod«. Izmed kamniških »cesarskih je tiste čase 
pri kmetih zelo slovel notar Anton Kronabethvogel. 
katerega so imenovali »Kronovičfugelj«. Znal je z 
njimi občevati, zato so njegovi gospej nosili razne 
darove domačega pridelka in so sodili, da vsled tega 
prav dobro živi. Njegov položaj se jim je torej zdel 
zavidanja vreden in so pred vsem ugotovili, da mi 
nič slabega ne bo, če pridem kedaj v takšno službo. 
Pa tudi sodnikova in davkarjeva — so dejali, da — ni 
napačna. Konečno so uganili, da se vsem godi bolje 
ko kmetom, ki da so največji reveži na svetu. »Še 
beričem je bolje,« zakliče eden iz njih. — To se pa 
pivcu, kateremu se je že jezik jel nekam zaletavati, 
zazdi za malo. — »Pri meji Dunaj,« se oglasi, »ta je 
pa že bosa. Jaz je ne potrdim. Glejte, mi ga pijemo, 

kadar hočemo, berič pa le takrat, kadar mu ga nas 
kdo plača.« — Splošno pritrjevanje sledi tem bese- 
dam in soglasna konečna sodba je bila, da je bolje 
krave pasti, ko berič biti. — »Boldinček,« pravi eden 
iz družbe, ki se je odlikoval po redki gostobesednosti, 
»če bi imel tvoj fant kedaj berič postati, je najbolje, 
da ga kar iz šole vzameš,« — Da je meni to posedanje 
v gostilnici moralo biti neprijetno, je lahko umevno, 
ker so pivci postajali Čedalje glasnejši. Zato sem očeta 
večkrat opomnil: »Ata, pojdiva no domov!« Izdalo 
pa to ni nič. Oče, ki je bil slučajno z denarjem naložen, 
dal mi je na vsak opomin, da me potolaži, prinesti 
porcijo jabolčnega svitka, ki je bil tako dober, da kaj 
tako okusnega do takrat še nisem jedel. Tako sem 
tisti dan pojedel tri porcije te okusne močnate jedi. 
Da me ni opazovanje vesele družbe vezalo, bil bi sam 
zbežal proti domu. Tako sem pa poslušal njeno go- 
vorjenje in opazoval njeno početje. To poslednje po- 
stalo je ravno v stadiju mojega tretjega jabolčnega 
svitka posebno zanimivo. Nekateri izmed pivcev so 
se ga bili namreč že tako nasrkali, da so pri natakanju 
vino po mizi polivali. Vselej ga je pa tisti, ki ga je 
polil, z zamazane mize posrebal in je bilo jako zani- 
mivo gledati, kako se je pri tem obnašal. — »Vino je 
Kriščeva kri,« dejal je nek Trzinec. Polivati ga je 
torej greh; ne povžiti ga pa še večji. — Takisto 
se pa ne gremo!« posvari ga moj oče, menda največ 
zaradi moje navzočnosti. »Kaj boš take razdiral! Vino 
je vino, pa druzega nič. Škoda ga je le, če se razlije, 
ker nam ga Gameljčan drago računi. Ali ni tako? 
Reče in se ozre po navzočih. Večina mu pritrjuje; toda 
Trzinec se ne da ugnati. — »Glih tako je, kakor sem 
jaz dejal,« se oglasi, »ko bi bil fajmošter, ga lahko 
izpremenim v Kriščevo kri. Boldinček, ti kar molči; 
tvoj fant ga bo morebiti še kedaj izpreminjal in ti 
ga boš pri njem pil.« — S to aluzijo je bil oče kajpada 
obrezorožen. Z vidno zadovoljnostjo je to — njego- 
vemu samoljubju bržkone ugajajočo — ugotovitev na 
znanje vzel; jaz sem bil pa vesel, ko se je čez nekaj 
časa toliko razmajal, da je svojih par bokalov plačal 

in se mehkih, nekam negotovih korakov odločil va 
odhod. 

Ta očetova slabost in pa skrb zame, ki sem kljub 
skoro zastonjkarski preživitvi vendarle semterje potre- 
boval podpore, je povzročala potrebo, da si je od časa 
do časa, posebno kadar je zaslužek pojemal, izposojal 
denar. Dobival ga je na posodo pri sosedu Šubiju 
in pri »Tonhovem očetu« v Mengšu ter pri Gregčevem 
Luki v Trzinu. Le-ta je bil glavni njegov bankir. Luka 
je bil prileten samec. Bil je vzorno varčen in se je 
o njem govorilo, da ima lepe kupe »cvancikaric« v 
skrinji. Bil je pa tudi jako previden. Posojal je le 
male vsote in le takošnim, ki so mu vračali denar 
ob dogovorjenih obrokih. Z mojim očetom je moral 
v tem oziru že imeti zadovoljive izkušnje, kajti od 
njega si je izprositi zamogel posojilo, kadar je bilo. 
Toda Luka — v svesti si velike veljave, ki jo ljudem 
daje cvenk — je imel svoje muhe. Mučil je izposoje- 
valca z dolgim uporom tako, da ga je moral včasih 
po pol ure prositi, predno je skrinjo odprl, da mu 
ustreže. Tudi se mu je moral izpovedati, za kaj bode 
izposojeni denar potreboval. To je storilo, da so se 
ljudje k njemu za pomoč zatekali res le v skrajni sili. 
Nekoč sem bil sam priča takšnemu prizoru. Vračujoč 
se z velikonočnih počitnic v Novo mesto, prosil sem 
mater za trideset goldinarjev. Globoko je vzdihnila in 
poklicala očeta. Pri hiši je bilo samo par krajcarjev. 
Oče je bil pri Šubiju in Tonhu že dolžan. Kaj torej 
storiti? Dolgo se z materjo posvetujeta. Za prodati 
ni bilo nič; davki so bili tudi še na dolgu. — »V 
„taberh“ pojdem,«: pravi konečno oče, »za sedaj mora 
pa pomagati Gregčev Luka«. V popolnem zaupanju 
na to pomoč, odpraviva se — ker sem imel zjutrai 
odpotovati z vlakom skozi Litijo, da vjamem pošto 
čez Vagenšperk — ob dveh ponoči od doma. Tema 
je še bila, ko prispeva k znamenju treh kraljev 
v Trzin. Oče stopi k nizki beli hiši za mostom in potrka 
na okno. Ponovno in vedno močneje je moral trkati, 
da se konečno okno odpre in zaspan glas vpraša, kaj 
je. OČe jame s tresočim se glasom prositi posojila. 

Luka se razhudi, da ga zaradi tega iz spanja budi, 
češ da bi bil lahko podnevu prišel. Potem ga pa začne 
oštevati in mu očitati, da denar bržkone potrebuje 
za pijačo, ki je pa lahko v Pešati dobi zastonj, kolikor 
hoče. Oče ga zagotavlja ,da se moti in pove, da ga 
potrebuje za študenta. »A tako,« zazeva zateglo Luka., 
»za študenta! Kje pa je?« Sedaj se oglasim in Luka 
pravi s prijaznim glasom: »Boldinček, za študenta ti 
pa že posodim; za študenta pa.« Nato užge leščerbo 
in prinese kmalu zaprošeno vsoto, ki jo oče meni 
izroči. Pogojeno je bilo, da jo mora vrniti najkasneje 
o novini. 

Ta prizor me je poučil o skrbeh, ki sta jih imela 
roditelja zame ir* ko sem o stvari med vožnjo v vlaku 
premišljeval, de,;al sem si, da se potrudim, poplačati 
jima kedaj to skrb. Vest mi ne očita, da bi tega ne 
bil storil. 

Dobri oče je za te skrbi in ta trud v kasnejših 
letih imel svoje veselje. Kaj rad je namreč vse do 
svoje smrti, katera je prišla ponj, ko je dovršil 74 let, 
zahajal v krčme, po katerih se je svoje dni postavljal 
s svojim študentom, da se je od svojih znancev dal 
blagrovati zaradi sina, čigar ime je čimdalje več 
veljave dobivalo in za čigar denar si je — kar je 
prav rad poudarjal — mogel privoščiti kak literček 
vina in postreči z njim včasih tudi komu iz svoje nek- 
danje mokre družbe. Bil je pravi tip kmetiškega dobro- 
voljčka dobrih starih dni, kakoršni se v tako temeljito 
izpremenjeni dobi vsesplošne elektrifikacije in k tako 
revolucionarnemu napredku vodečega zrakoplovstva 
ne vrnejo nikdar več. 

V mengeški šoli so nas že takoj spočetka začeli 
mučiti z nemščino; vendar pa me je učenje veselilo 
in uspeh prvega leta je bil izvrsten. Zato sta takratni 
učitelj Fran Dolenjec — pisal se je Dollenz — . in 
kaplan Ignacij Tavčar prigovarjala starišem, naj me 
pošljejo v Ljubljano. Kaplan Tavčar je celo obljubil 
malo mesečno podporo. Daši težko, odločila sta se 
roditelja vendar za to in v jeseni, ko je ostro pihal 
veter preko poljan, peljal r me je nekega dne oče v 

Ljubljano, kjer mi je že preje bil najel v Peharčevi 
hiši v Študentovski ulici stanovanje. Stanoval sem z 
več drugimi — večjimi in manjšimi — dijaki skupaj 
in postelja mi je bila odkazana v pritličju večje 
postelje, na kateri je spal odrastel študent. Izpod te 
so namreč vsak večer potegnili predal, v katerem je 
bilo zame postlano. 

Došlega s kmetov so me bili drugi že prebrisani 
dijaki zelo veseli ter so mislili, da bodo lahko iz mene 
norce brili, kolikor se jim bo ljubilo; a posrečilo se 
jim je samo enkrat. V adventu je bilo in v Šenklavžu 
so bile vsak večer nemške litanije. Gospodinja nam je 
ukazala, da moramo hoditi nanje. Predno sem šel 
prvič v cerkev, so me poučili moji sostanovalci, da 
se mora na litanijah odgovarjati z Britle brus«, češ 
da je to po nemški ravno toliko, kakor Za nas Boga 
prosi«. Gledal sem jih debelo in jim nisem verjel; ko 
sem pa prišel v cerkev in sem na lastna ušesa slišal 
— vsaj zdelo se mi je — da ljudje res tako odgovar- 
jajo, spustil sem se tudi jaz v glasno odgovarjanje. 
Moji spremljevalci iz stanovanja so se že v cerkvi 
muzali; ko smo pa iz cerkve prišli, so se mi smejali, 
da bi se bili skoraj po cesti preklicevali. Sedaj sem 
še le videl, kako so me potegnili in od tega časa sem 
bil previdnejši ter sem se obnašal tako, da so takoj 
spoznali, da se ne dam več vleči za nos. 

Sicer sem pa v njihovih očeh na prav poseben 
način pridobil veljavo. Dečki normalke — kakor se 
je takrat osnovna šola imenovala — so imeli navado, 
da so v svojo zabavo skakali čez one kamne, ki stoje 
pred šenklavško cerkvijo. Rekli so temu: skakati čez 
lemenatarje. Kmalu po mojem prihodu zvabijo nekoč 
proti večeru tudi mene s sabo. Gledal sem jih rado- 
vedno in začudeno, a k skakanju se kljub vsemu pri- 
govarjanju nisem mogel odločiti. Fxien mojih so- 
učencev, doma iz moravške župnije, ki je bil že takoj 
od prvega razreda v Ljubljani, je bil najsmelejši. 

On je zaporedoma preskočil vse kamne od žup- 
nišča do škofije. Ko smo se od teh akrobatskih pro- 

dukcij vračali domov, silil je oni učenec, ki je tudi 
v Peharčevi hiši, a pri neki drugi goispodinji stanoval, 
neprenehoma vame, češ, ali si me videl, mevža mev- 
žasta? Vse lemenatarje sem preskočil, ti se pa še čez 
enega pognati ne upaš. Peklo me je to. Par noči sem 
o tem premišljal. Konečno moj sklep dozori! Ko smo 
frnikolali neki četrtek popoldne na ozkem Peharčevem 
dvorišču, oglasim se naenkrat: »Fantje, pojdimo čez 
lemenatarje skakat!« »Da bi si ti oči pasel, mevža 
mengeška,« se oglasi moj omalovaževalec. »Nak,« se 
postavim, »prvi se poženem«. — »Alo, fantje, le poj- 
dimo pogledat, kako bo na zobe padel,« pravi po- 
rogljivo oni, in kmalu nato smo se po Študentovski 
ulici podili kriče ko žerjavi. — Pri župnišču se ves 
trop ustavi. — »Ajns, cvaj, draj,« zakliče voditelj, »alo, 
Hribar, čez lemenatarjak Že prej odločen, se po- 
ženem. In preskočil sem prvi kamen. Ne da se po- 
mišljam, se poženem čez drugega. In šlo je tudi. Pred 
tretjim dobim že strah. Vračam se potepeno k 
tropu. Toda le-ta je milo sodil. Smatral je, da sem 
zbrisal zabavljivi priimek mevže in Moravčan je to 
izrečno potrdil, ker je zato bilo mnogo, ker sva bila 
često v besednem prepiru. 

Ne vem kako, ali nastalo je med nama prerekanje, 
katera fara je imenitnejša, moravška ali mengeška. On 
je trdil, da moravška, češ da ima za patrona sv. Mar- 
tina; jaz, da mengeška, ker ima za patrona sv. Mihaela, 
ki ima kot arhangel v nebesih čisto gotovo več besede 
ko sv. Martin. On se je postavljal, da ima morav- 
ška dva zvonika, jaz, da je mengeški zvonik širši ko 
oba moravška vkup; on, da moravški zvonovi najlepše 
pojo, jaz, da to ni mogoče, ker so v dveh zvonikih 
in se ne morejo nikdar tako ubrati, ko mengeški, ki 
vise vsi v enem; on, da ima moravška več podruž- 
nic; jaz da imajo zato mengeške podružnice večje in 
lepše cerkve. Po cele ure dajala sva se včasih. Če se 
sedaj te mladostne besedne borbe spominjam, me ne- 
hote obhaja misel, da je bila izvirek one prepirljivosti, 
ki je — kakor vse kaže — prirojeno svojstvo našega 
plemena. 


2 * 


20 


I 

Ko je prišla zima, peljali so me ravno ti tovariši 
na Kern za trnovsko cerkvijo. Pripovedovali so mi, 
kako se tam drsa gospoda in zbudili s tem, zato ker 
sem v Mengšu videl drsati se vedno samo otroke, mojo 
radovednost. Res sem imel ondi kaj gledati. Vse z 
ledom pokrito prostranstvo, ki se mi je zdelo zelo 
veliko, je bilo polno drsalcev, ki so drveli sem ter tje, 
se šalili, smejali, se za roke držali in noreli. Pri 
nekaterih sem opazil celo železne podstavke pod čev- 
lji, ki so bili zame nekaj povsem novega in katere so 
mi součenci označili za »šlitšolne«. Ker so se s takimi 
solni drsale tudi ženske, gledal sem ves ta nenavadni 
prizor, kakor teliček nova vrata. Povabijo me, naj se 
poženem po ledu, in zadrsajo se pogumno eden za 
drugim. 

Tega zimskega veselja nevajen in v svojih veli- 
kih čevljih na kveder silno neroden, se obotavljam. 
Tedaj pa me pograbita dva, vsak za eno roko, in se 
zadrsata z mano po ledu. Kakih petdeset korakov od 
kraja me pustita samega. Nekaj časa se oziram okoli 
sebe in gledam, kako se mi drugi poredno reže; potem 
pa jamem počasi in previdno stopati proti kraju nazaj. 
Komaj storim dobrih deset korakov, že se pridrvi 
drsajoč nekdo za mano in mi — ne vem, če nalašč ali 
slučajno — izpodnese nogo. Z vso silo telebnem po 
ledu. Glava me zaboli in pred očmi se mi zabliska; 
potem padem v nezavest. Ko odprem oči, začutim 
nekaj mrzlega na glavi, vidim, da stoji okoli mene 
množica ljudi in me neznana ženska drži za roko. Ležal 
sem pred vrati malega zidanega poslopja za žup- 
nijskim vrtom. V prvi vrsti ljudi okoli sebe opazim 
svoje tovariše. Daši me je bolela glava, nasmehnem 
se jim, vesel, da nisem sam med tolikimi tujimi obrazi. 
»Hvala Bogu, nič ni hudegak vzklikne ona ženska; 
jaz pa — ne da sem dobro vedel, kaj se je prav za 
prav zgodilo — počasi vstauem. Tovariši me primejo 
za pod pazduhi ter odpeljejo z ledu. Po poti mi 'povedo, 
da so me neki gospodje, ki so po nemško govorili, 
odnesli z ledu ter da mi je neka gospa začela močiti 
sence. Oni so bili v groznih skrbeh, ker so mislili, da 

sem se ubil. Ko se pri šentjakobskem mostu oprostim 
podpiranja obeh tovarišev in začnem sam krevsati 
čezenj, je bilo zopet vse pozabljeno. Mene pa od tedaj 
ni nikdo več spravil na led. 

V šoli sem dobro napredoval. Iz mengeške šole 
vstopil sem v Ljubljani takoj v drugi razred, kjer mi 
je bil učitelj Stupar. Seveda so nas še veliko bolj 
kakor v Mengšu, pitali z nemščino. V tretjem razredu 
pod učiteljem Stoecklom je že vse razen slovenščine 
bilo čisto nemško; vendar sem vse težave lahko zma- 
goval in sem bil obe leti »cunekstar«. Ta označba je 
nastala od tod, ker so v letnih poročilih — ki so se 
imenovali >perijohe« — odličnjake, ki so se vrstili za 
obdarovanci, navajali z besedami: »Diesen sind zu- 
nachst gekommen.« 

Ker je oče težko zmagoval plačila zame, izposlo- 
val mi je pri >Franceli« — tako se je imenovala se- 
danja Frischevkina hiša na Marijinem trgu — kamor 
je zahajal v krčmo, proti nekim neznatnim dajat- 
vam v poljskih pridelkih, stanovanje in hrano. Sta- 
novanje mi je bilo odkazano v zatohli podstrešni 
sobici skupaj z nekim starim možem; na hrano pa 
sem hodil v krčmo v hiši, kjer sem navadno dobival 
ostanke kislih vampov, kakoršne so hodili tjekaj jest 
kokošarji in kokošarice. Zato sem pa moral gimnazij- 
cem, ki so stanovali v prvem nadstropju Franceline 
hiše, snažiti čevlje ter nositi od Matičkovih — sedanji 
Beli volk — pitno vodo za goste. Matičkov vodnjak je 
namreč slovel svoje dni, da je dajal najboljšo vodo v 
vsej okolici. — Snaženje čevljev se mi je zelo priku- 
pilo zato, ker so mi nekateri dijaki dajali semintje po 
kakih par krajcarjev. 

Skupno stanovanje z omenjenim starcem je bilo 
grozno. Možu so namreč dajali silno veliko žganja, 
tako, da je bil vsak večer popolnoma pijan. Kot tak 
je neprenehoma preklinjal; kadar se je vlegel v po- 
steljo in sva utrnila luč, pa je imel grozne sanje. 
Mene je bilo večinoma strah in moral sem zlesti pod 
odejo ter si zatisniti ušesa, da sem mogel zaspati. 
Večkrat me je zbudil iz spanja, kričal kakor obseden 

ter me povpraševal, če vidim tam v kotu tistega, ki 
tako grozno reži vanj. Nato je mnogokrat zmedeno 
vpil: »Ne boš me nek ali pa: »Saj te nisem jazk in 
druge take pretrgane besede, katerim nisem vedel 
pomena. 

Hišna gospodinja — postavna, krepka žena, go- 
spodovalnega obnašanja — me je nekoč, ko mi je 
menda z obraza čitala, da zaradi sostanovalčevega 
besnenja celo noč nisem mogel zatisniti očesa, prišla 
tolažit, naj se ga nič ne bojim, češ da je prav dober 
človek in da mi nič storil ne bo ter da vpije le 
takrat, kadar je pijan. Tudi me je opozorila, da v ta- 
kem stanju marsikake neumnosti govori, za katere 
naj se pa ne zmenim. Zame je bila ta tolažba pač 
silno žalostna in kar razumeti nisem mogel, zakaj 
možu — ako ga res samo pijanost zapeljuje k besne- 
nju — vedno in vedno nosijo žganja. Ker je mož tudi 
ves dan iz pipe kadil, bil je zrak v sobi s tobačnim 
dimom prenasičen, tla pa so bila takorekoč prepojena 
z žlindro in pljunki. Kadar je mož odhajal od doma 
— kar se je sicer silno redko zgodilo — naročil mi je, 
naj mu nabašem pipo. Nekega popoldne me po kon- 
čanem tem opravilu premaga radovednost. Prižgem 
si pipo in jamem iz nje v polnih duških vleči, kakor 
sem večkrat videl svojega sostanovalca. Toda cele pipe 
nisem pokadil. Kmalu me jame oblivati pot in soba 
začne krožiti okoli mene, ko da sem na kolovrtu. 
Pipa mi pade iz rok in sam telebnem znak na svojo 
borno posteljo, na katere robu sem sedel. Kaj se je 
potem z menoj godilo, ne vem; le toliko se spomi- 
njam, da je bilo veliko krika okoli mene. Potem sem 
zaspal in se šele drugo jutro zbudil z neznansko 
težko glavo in s kar se da ostudnim okusom v ustih. 
Zmodrilo me pa to ni. Ravno narobe, postal sem ka- 
dilec. Če sem le dobil poldrug krajcar, kupil sem si 
čevljarsko kubano. Vendar sem moral v tem peklu 
prebiti celo leto, kajti če sem ob malih počitnicah med 
letom, ki so pomenile zame prava nebesa, očetu in 
materi jokaje pripovedoval, da tam ne morem več 
ostati, zavračala sta me vedno le, da sem siten in da 


23 


je treba s starim možem imeti potrpljenje. Še celo, 
ko sem v krčmi nalezel garje, moral sem ostati še 
naprej v stanovanju, ker se je starišem takrat tako 
slabo godilo, da nista zmogla toliko denarja, da bi mi 
bila drugje najela stanovanje s hrano. — Proti koncu 
leta se mi je šele zasvitalo upanje. Tistikrat je bila 
neka večja veselica v »Čitalnici«, pri kateri so sodelo- 
vali tudi osmošolci. Sestavili so četverospev ter šli 
pet v grajščino Polhovi gradeč. Vrnivši se v Ljubljano, 
so nekateri prenočevali pri svojih prijateljih v prvem 
nadstropju Franceline hiše; med temi je bil tudi 
kasnejši profesor na Hrvatskem Ivan Zupan. 
Le-ta mi je zjutraj, ko sem mu osnažil čevlje, v mojo 
veliko radost dal štiri krajcarje ter me pobožal po 
glavi, in ko je izvedel, da vstopim prihodnje leto v 
prvo šolo, mi je obljubil, da me priporoči svojemu 
bratu Tomažu, ki je bil takrat prefekt v »Alojzije- 
višču«. Upal sem torej, da mi ne bo potreba več pri 
Franceli ostati. 

Po vsem, kar sem povedal, je jasno, da me na 
bivanje pri Franceli ne vežejo najboljši spomini. A 
življenje je tragikomedija, v kateri prihaja do izraza 
več komike, ko tragike. In tako mi je v te spomine 
usoda upletla dogodek, kateri mi je neštetokrat pri- 
hajal na misel in mi je v kasnejših letih večkrat pri- 
čaral veselost na lice. — Francela je imela svojega 
sina na Dunaju. Študiral je za profesorja. Tiho nedeljo 
dobe doma vest, da pride domov po piruhe. Vsi se 
tega naznanila neznansko razvesele in Fani, najmlajša 
členica rodbine, mi je ves cvetni teden, kadar me je 
srečala, pripovedovala: »Ti fant, naš gospod, naš Jur- 
ček, pridejo z Dunaja domov; naš Jurček, ki tam za 
profesorja študirajo.« — Cez praznike odidem z oče- 
tom, ki je po-me prišel, domov. Neki dan potem, ko 
se vrnem, pa me gospica Fani, ravno ko iz šole pri- 
dem, pokliče in me vpraša, če vem, kje je »banhof«. — 
Kaj ne bom vedel, mislim si in pritrdim, spomnivši 
se, da mi je oče takrat, ko me je vprvič pripeljal v 
Ljubljano in sva ob neki veliki lesi korakala čez cesto, 
dejal: glej, to-le je »pajngof«. Nato mi pove, da se go- 

spod Jurček, tisti, ki za profesorja študirajo, o pol- 
dvanajstih odpeljejo na Dunaj in da poneseni jaz nji- 
hovo suknjo na >banliof«, kjer da naj gospoda Jurčka, 
ki pridejo za mano, počakam pred velikimi vratini. 
Ob enajstih se z zimsko suknjo podam na pot ter kre- 
nem naravnost na Dunajsko cesto k železničnemu pre- 
lazu. Začnem se ozirati po velikih vratih. Ni jih. Ven- 
dar konečno ugotovim, da je to ona velika lesa, ka- 
tero z leve in desne zapirajo, predno se pripelje vlak 
čez cesto. Takrat se ta vrzel ni še na tak način za- 
pirala, kakor dandanes. Z zimsko suknjo na rokah 
stopim torej na desno stran ceste in gledam, kdaj pri- 
dejo gospod Jurček. Mnogo ljudi hodi mimo mene. 
Nekateri iz mesta, drugi v mesto. A Jurčka čakam 
zastonj. Zdaj in zdaj so leso zapirali in vlaki so se za 
njo čez cesto pomikali: a gospoda Jurčka le ni bilo. 
Stopam sem, stopam tje, vstopam se na sredo ceste 
in opiram se, ker mi je suknja že težka postajala, na 
leso ter se skrbno oziram po vseh pasantih: gospoda 
Jurčka, dasi je že davno poldne odzvonilo, le ni in ni 
hotelo biti. Solze mi silijo v oci in toliko da ne planem 
v glasen jok. Tu stopi k meni zapirač lese, ki me je 
menda ves čas opazoval, ter me vpraša, kaj tamkaj 
delam. Ko mu vse izpripovem, pravi pomilovaje: >0. 
sirota; tukaj na svojega Jurčka lahko čakaš do sod- 
nega dne.« Tn pojasni mi, kje je »banhof« ter mi sve- 
tuje, naj grem s suknjo nazaj domu, češ, da se je go- 
spod Jurček že brez nje odpeljal, ali pa, da je prišel 
domov po-njo in da tamkaj čaka na-njo. — Ni treba 
naglašati, kako so me doma sprejeli. Obžalovali so 
Jurčka, da se je moral brez suknje odpeljati, češ, da 
ga bo ponoči zeblo; niso pa obžalovali mojih ušes, ka- 
tera teden dni niso imela miru. 

Moje zanimanje je pri Franceli zbujala tudi okoli- 
ščina, da so tjekaj pogosto zahajali patri frančiškani 
in da so jih vselej v gosposki gostilniški sobi na levi 
vežni strani imenitno pogoščali, pri čemer sta vedno 
stregli obe gostilničarkini hčeri. Sodil sem iz tega, da 
so Francelini v posebnem prijateljstvu s frančiškan- 
skim samostanom. Res je Francela svojo hišo, dasi je 

imela neposredne potomce, zapustila frančiškanskemu 
samostanu. 

Slika kaže Francelino hišo po potresu leta 1895. 
ko so jo morali zaradi velikih poškodb podreti. Seda- 
nja Frischevkina hiša stoji na njenem in njene sosede 
— po vnanjosti slične jej — nekdanje Bednarčeve 
hiše. Ko so kopali temelje za sedanjo novo hišo, našli 
so pod Francelinovo hišo dvoje okostnjakov. 



Stara Francelina kisa na Marijinem trgu. Podstrešno okno 
na desni strani je razsvetljevalo sobico, v kateri je stano- 
val pisatelj, ko je bil učenec četrtega razreda nornialke. 


Iz časa, ko sem obiskoval ljudsko šolo, utisnil se 
mi je v spomin tudi ta-le dogodi jaj: Z dvema prijate- 
ljema součencema napravili smo izlet na Posavje. 
Eden le-teh je imel tamkaj strica, dacarja, ki je 
stanoval v veliki — graščini podobni — hiši poleg 
savskega mostu, sedaj last gospe Eokerjeve. Dacar 
nas je sprejel prijazno ter je konečno, ko je nekoliko 
z nami govoril, kupil vsakemu žemljo, svojemu nečaku 
pa je dal srebrno dvojačo. To obdarovanje se je zdelo 
meni kraljevsko in neznansko je zrastla veljava 

dacarjeva v mojih očeh. Ko smo se potem veseli 
vračali proti domu, zapazil je dacarjev nečak na* 
enkrat, da nima več dvojače; v tem trenotku je pa 
tudi že obdolžil mene, da sem mu dvojačo vzel Za- 
trjeval sem mu na vse mogoče načine, da je njegov 
sum neupravičen, dal si pretipati vse žepe; a vse 
zastonj — obdolžitelj je ostal pri svojem mnenju. Solze 
so mi tekle po licih, ko smo se bližali Ljubljani. Tedaj 
pa nenadoma vzklikne obdolžitelj: »Jo že imam!« 
Otipal je bil namreč dvojačo za podlogo svojega suk- 
njiča, kamor mu je bila zdrknila iz raztrganega žepa. 
Tistokrat sem v prvič čutil, kako hudo 
je človeku, če ga česa po krivem ob- 
d o 1 ž e ! 

V četrtem razredu sva bila s součencem Ivanom 
Tavčarjem vzorna učenca (Musterschiiler), jaz v drugi, 
Tavčar v tretji klopi. Bila sva si potemtakem naj- 
bližja soseda; a poznala sva se že iz Mengša, kamor 
je Ivan Tavčar hodil na počitnice k svojemu stricu, 
kaplanu Nacetu Tavčarju. Občevala sva največ med 
seboj. Nekoč me dregne med poukom Tavčar pod 
pazduho. Obrnem se k njemu in on mi tam nekaj 
razkazuje ter prav hitro pripoveduje. Kaj da je prav- 
zaprav bilo, sam nisem vedel, a smejal sem se in 
ker sem bil proti njemu obrnjen, niti opazil nisem, 
da se po prstih bliža Nemesis. Naenkrat mi namreč 
od učitelja prileti zaušnica, da se mi je kar za- 
bliskalo pred očmi in da sem padel skoraj iz klopi. 
Takrat sem prvič občutil, kako hudo 
de človeku, če je kaznovan, ne da je 
iz lastnega nagiba kaj zakrivil. — V 
četrtem razredu sem bil »premohar«; tovariš Tavčar 
prvi »cunehstar«. Ker sem vedel, da je Tavčar vedno 
znal in da v šoli nikdar ni odgovora dolžan ostal, 
zdelo se mi je, da se mu je zgodila krivica. Pripo- 
vedoval sem torej očetu doma, da bi bil moral Tavčar 
pravzaprav tudi premohar biti; oče pa mi je odgo- 
voril, naj se v take stvari ne vtikam, češ, da učitelji 
že bolje vedo presoditi, kaj komu gre, kakor pa 
učenci sami. Zadovoljiti sem se moral s tem očetovim 

pojasnilom, toda v srcu sem bil prepričan, da se je 
součencu Tavčarju zgodila krivica. Takrat je 
bilo prvič, da sem sočustvoval z b 1 i ž - 
njikom zaradi storjene mu krivice. 

Glede takratne normalke — tako se je nazivala 
osnovna šola — je pripomniti, da je imela pred vsem 
nalogo ponemčevalnice. Ker pa vsaka šola — in naj 
bo še tako slaba — rodi vendarle neke uspehe, seveda 
tudi na tej niso izostali. Ne dajo se pa niti od daleč 
primerjati z uspehi današnjih osnovnih šol. Res je 
ta ponemčevalnica dovajala srednjim šolam — stro- 
kovnih, kakoršnih imamo danes več vrst, v obče bilo 
ni — učence, ki so potem dobro napredovali in po 
končanih višjih šolah z večjim ali manjšim umevanjem 
vršili svojo živi jensko nalogo; toda to ni bilo pri- 
pisati toliko šolski podgotovitvi,' ko individualni nadar- 
jenosti. Saj so pa na takratnih šolah vladale odgojne 
metode, o katerih bi se skoro zdele, da so vzele iz 
bajk. Naj jih za karakteristiko nekaj navedem. 

V drugem razredu nam je učitelj Stupar po- 
jasnjeval dvojezičnost krajevnih tabel s tem, da se 
mora »vandrovcem« dati možnost, da se s teh tabel 
pouče, kje so. Jaz sem, kadar sem po tej modri raz- 
lagi srečal kakega >vandrovca«, opazoval ga vselej 
z nekim posebnim spoštovanjem, češ, to mora biti 
že velik gospod, da so njemu in njegovim tovarišem 
na ljubo zapisali na tablo: »Ortschaft: Mannsburg. 
Gemeinde: Mannsburg. Bezirk: Stein.« Vendar pa 
njegove veljave nisem mogel prav v sklad spraviti z 
njegovo zamazano in posvaljkano obleko, katera je 
na nekaterih tipih te vrste -bila še celo raztrgana. — 
Izpregledal sem pa kmalu; kaj sem si o Stupar je vi 
razlagi potem mislil, je jasno. 

Učitelj G., ki je v tretjem razredu pod Stoecklom 
poučeval lepopisje, je bil znan pretepovalec učencev 
in se je vse treslo pred njim. Tudi jaz sem bil silno 
nesrečen, da sem ga imel; vendar sem se obnašal 
tako, da ni imel nikdar povoda, razsrditi se nad 
menoj: Bili so pa v razredu učenci, ki so bili skoro 
vsako njegovo uro tepeni. Med temi je najbolj črtil 

ljubljansko srajco Ž., ki je bil zato pravi mučenec. 
Nekoč ga je s svojim »štaberlom«, katerega je menda 
smatral za najvažnejše odgojno sredstvo, stiskajoč mu 
glavo med kolena, tako neznansko pretepal, da smo 
vsi strahu in usmiljenja koprneli. Ker je pretepanec 
cepetal z nogami, ga je prijel za hlače na neizrek- 
ljivem delu telesa s takšno silo, da ga je za-nje vzdig- 
nil kvišku, pri čemer so se hlače raztrgale in je dokaj 
velik kos blaga ostal v njegovi roki. Kakor odreveneli 
smo sedeli vsi v klopeh, tako da smo si komaj upali 
dihati; učitelj, ki je izprevidel, da ga je jeza predaleč 
zapeljala, pa je poparjen odpeljal pretepenega učenca 
venkaj in ga tisto uro ni bilo več v razred. 

Cisto svojevrstno navado je vpeljal učitelj Iva- 
netič — tako inienovano »rajtšoloc Če kdo namreč 
ni znal, ali če ga je zalotil pri šepetanju ali kakem 
drugem šolskem pregrešku, ki je po njegovem mne- 
nju zaslužil kazen, moral je kakor hitro je opazil, 
da je učitelj segel po paličici, s svojega sedeža in 
teči po šoli okrog vseh klopi, dokler ni zopet dospel 
do svoje. Učitelj seveda za njim. Če mu je učenec 
spretno ušel, da ga med »rajtšolo« ni mogel s paličico 
doseči, je ostal brez mazila; ako ga je pa dosegel, je 
prejel svojo porcijo udarcev na tisti del bednega svo- 
jega života, nad katerim se začenja hrbet. 

Odgojna špecijaliteta nekega drugega učitelja je 
bilo tako zvano »poštavhanje«. Izraz sam izvira menda 
od nemškega glagola »stauchen«; procedura pri tej 
učni metodi je bila pa prav posebne vrste. Učenec 
je moral pred učitelja k tabli. Ondi je potegnil z dlanjo 
njegovo glavo proti svojemu komolcu, nato jo je pa 
z nadlehtjo sunil hitro nazaj, tako da je to povzročalo 
bolečine. Med tem dejanjem je govoril: »Mark heraus, 

D hinein; du solist ein ewiger Esel seinlc (Mozeg 

[možgani] venkaj, d . . . noter; ostani osel na veko- 
maj!) Ta kazen je zadevala lene učence; večkrat pa 
seveda tudi nenadarjene, ki za to svojo prirojeno 
lastnost gotovo niso zaslužili kazni. 


II. Gimnazijska doba. 

Predno sem vstopil v prvo šolo, sem obiskal 
»Alojzijeviščnega« prefekta Tomo Zupana, kateremu 
me je predstavil njegov brat abiturijent Ivan Zupan. 
Tomo Zupan mi je imponoval, ker mi je podaril 
11 krajcarjev, kar je bilo za-me že veliko premoženje; 
ob enem mi je obljubil, preskrbeti mi hrano v seme- 
nišču. To obljubo je tudi izpolnil in meni je bilo 
mogoče sedaj preseliti se od Francele; stanovanje mi 
je najel oče v predzadnji hiši v Študentovski ulici, 
kjer je stanovalo tudi več drugih srednješolcev. Zdelo 
se mi je, da sem prestavljen v nov svet, kajti stano- 
vanje je bilo prijazno, hrana v semenišču pa obilna 
in jako dobra. Prav poživljala je moj izstradani život. 
Na obed nas je v semeniško kuhinjo hodilo šest 
dijakov iz raznih gimnazijskih razredov. Ker je kuha- 
rica vedela, da nam za večerjo trda prede, dala je pri 
obedu vsakemu tak kos kruha, da bi bil mlatiču za- 
dostoval. Poleg tega je pa vsak izmed nas imel še po 
enega bogoslovca, ki mu je odstopil svoj priobedni kos 
kruha. Vsi smo zato nosili domov pod suknjami 
toliko okusnega belega kruha, da nam je zadostoval 
za večerjo in da ga je tistim, ki niso bili prehudi 
pojedeži, ostajalo celo za zajterk. — Poleg tega nas 
je veselilo, da so v šoli prišli na vrsto drugi predmeti 
in da smo gimnazijski dijaki uživali tudi nekoliko 
več svobode. Ker sem bil brez pravega duševnega 
vodstva — prepuščen sam sebi — nisem vedel prav 
razločevati med dopustnim in nedopustnim; zato so 

mi posebno imponovali po letih precej starejši repe- 
tentje v prvi šoli, ker so uganjali različne alotrije, 
se pretepali ter nam mlajšim in šibkejšim dajali 
čutiti svojo telesno premoč. Mesto, da bi se bil torej 
prav marljivo posvetil učenju, iskal sem, ker sem na 
stanovanju imel dokaj svobode, v izvenšolskem času 
njihove družbe. Tako sem postal tudi član dijaške 
bojevne organizacije, ki so jo močnejši srednješolski 
dijaki osnovali, da preženo z gradu ljubljanske posto- 
pače. Le-ti so namreč jako radi napadali manjše dijake, 
ki so se hodili učit v hladno senco dreves ob vznožju 
gradu. Ti postopači so se rekrutovali navadno iz K ra- 
kovega in Trnovega, imenovali pa so jih »gasenpube«, 
Dijaška bojevna organizacija je imela svoje ogleduhe 
in kadar so le-ti prišli naznanit, da so se na gradu 
jeli zbirati postopači, sklicali so nas naši pokrovitelji 
— za take smo imeli krepkejše dijake višje in spod- 
nje gimnazije — na kar se je včasih vnela prava 
pravcata bitka, pri kateri so udeležniki na obeh 
straneh bili oboroženi s palicami, s kamenjem v 
rutah in s ključi. Vojna sreča je bila opoteča, a 
vendar so dijaki — ker številnejši — po navadi 
ostali zmagovalci ter so prepodili postopače z gradu 
v mestni log. 

Boja vajeni pa gimnazijalci niso mirovali; kadar 
ni bilo postopačev, našli so si drugega sovražnika v 
realcih, katere so zmerjali s >štalfuksi< (jeklenjaki). 
Ker so »štalfuksi« odgovarjali s psovko >šulfuksi , 
je bil povod za boj dan in tako sta se včasih merili 
smešni armadi »šulfuksov< in sta 1 luksov , dokler 
nista tega izvedela oba profesorska zbora ter s stro- 
gimi odredbami preprečila nadaljnje bojevanje. — 
Pri teh bojih, ki pa sicer niso imeli drugih posle- 
dic, ko da je eden ali drugi bil opraskan ali da je 
odnesel kako bunko na glavi, se je zgodilo marsikdaj 
kaj smešnega, ki pa je vendar pokazalo resno ozadje. 
Tako je pri nekem boju, pri katerem so bili postopači 
močnejši, kakor pa gimnazijci in je bilo videti, da 
utegnejo prvi zmagati, izginil nek součenec iz naše 
vrste in videli smo gh na drugi strani, kako je vihtel 

v drugi vrsti rake ter klical: »Le dajmo jih, le dajmo 
jih!< Od tega časa je veljal v naših očeh za »trans- 
fugKK (prebegleža) ter je užival tudi temu primerno 
spoštovanje. 

Ko sem bil četrtošolec, so neki dijaki iztaknili v 
nekdanjem trdnjavskem poslopju ob sedanjem Rega- 
lijevem gaju prostrano kazemato in so hodili vanjo 
kvartat. Lezli so vanjo skozi tesno okno, do katerega 
so morali priplezati po kamenju, ki je iz ozidja štrlelo. 
V kazemati so si prižgali svečo, katera jih je s svojo 
brlečo lučjo osvetljevala, da so bili podobni duhovom. ‘ 
Součenoa Kuhar in Stare, katerih prvi je postal 
kasneje moj uradnik, drugi je pa vstopil k »meksi- 
kajnarjenu (vojakom, ki so šli z nadvojvodom Maksi- 
milijanom osvajat Mehiko), sta tudi mene zvabila v 
ta brlog. Ni mi v njem ugajalo. Zato nisem šel nič 
več vanj. Pač pa sem se začel zanimati za kvarte in 
sem se v oni dobi naučil od součencev igrati tarok in 
marijaž. Na srečo je delo, katerega sem kasneje vse 
življenje imel polne roke, storilo, da se ni v meni 
razvila kvartopirska strast. 

Umevno je, da take razmere niso posebno ugodno 
vplivale na moj šolski napredek, ker sem z vsem 
drugim imel več opravka, kakor s šolskimi knjigami. 
Izhajal sem pač še precej dobro, ali odlike, katerih 
sem bil do tedaj vajen, so splavale po vodi. — V drugi 
šoli se je prebudila v meni naenkrat jako živahno 
narodna zavest. Že do tedaj je tlela v meni neka 
iskrica nezadovoljstva proti temu, da je ves pouk od 
tretjega ali pravzaprav že celo od drugega normal- 
nega razreda bil nemški. Napačno pa bi bilo misliti, 
da so morebiti narodno zavest in ljubezen do sloven- 
skega jezika vzbujali v nas profesorji slovenskega 
jezika; ne: bili so tako neznansko dolgočasni in suho- 
parni, da so bili v stanu ravno v nasprotnem smislu 
vplivati. Iskrico narodnega navdušenja nam je mar- 
več položil v dušo mož, iz čegar ust pri pouku nismo 
slišali nikdar slovenske besede; bil je to učitelj zem- 
Ijepisja in zgodovine Karel Melzer. Drugošolski 
repetentje so poznali njegove slabosti in kadarkoli je 

poklical na izpraševanje kakega dijaka, o katerem so 
vedeli, da se ni bil dobro pripravil, začeli so njegovi 
>2ji tovariši kakor spontano klicati: >Oh, gospod pro- 
fesor, povejte nam no kaj o Vodniku in Prešernu,« in 
ako je bil le količkaj dobre volje, ni dalje izpraševal, 
temveč nam je po nekem obotavljanju ginjeno začel 
deklamovati »Slovo od mladosti« ali pa sonet »O, 
Vrba, srečna draga vas domača . . .« Pri tem so se 
mu porosile oči. Poleg tega nam je poln navdušenja 
govoril o Vodniku in Prešernu, pri čemur ni nikdar 
pozabil omeniti svoje, v »Vodnikovem albumu« pri- 
občene ode na ta dva naša pesnika. Kako so taki 
trenotki vplivali na naša sprejemljiva mlada srca, 
si je lahko misliti in smelo trdim, da je Melzerjeva 
zasluga, da je v mnogih svojih učencih užgal plamen 
rodoljubja in domovinske ljubezni. 

Mož je bil sicer čudak z mnogimi odgojno ne 
ravno prikupi jivimi lastnostmi; a srce je imel blago 
in poštenjak je bil od nog do glave. Zato smo ga radi 
imeli in spoštovali, dasi je njegova nič kaj posebno 
negovana zunanjost vabila na smeh. Meni se je zlasti 
en izrek njegov utisnil neizbrisno v spomin; izrek, ki 
mi je dal vpogled v njegovo vsake hlimbe in prevare 
čisto dušo. — Razlagal nam je o Husovcih in o nji- 
hovih vojskah. Pri tem je seveda mnogo govoril o 
Žižki. Suho sicer in le ob navajanju dogodkov; vendar 
pa tako, da je bilo poznati, da mu je Žižka simpatična 
zgodovinska prikazen. K koncu svojega razlaganja se 
je pa mož ogrel in iz njegovih ust so prišle te-le, dobro 
v spominu mi ostale besede: »Ich solite euch eigent- 
lich sagen, dafi Žižka ein Rauberhauptmann war; ich 
sage es aber nicht und wenn ich es auch sagen \viirde, 
so glaubet es ja nicht, denn er war ein grofter Feld- 
herr.« (Pravzaprav bi vam moral reči, da je bil Žižka 
poglavar roparjev; toda ne rečem vam tega in ko bi 
vam rekel, ne verjemite mi, kajti on je bil velik 
vojskovodja.) 

Ali pa drug primer. — Ko nam je govoril o 
usodni bitki pri Suhih K rutah na Moravskem polju, 
dne 26. avgusta 1278, v kateri je poginil češki kralj 

Otakar Premyslovec II., pripovedoval nam je, da je 
izdajalski Milota Zdirad z Dedič takrat, ko se je na- 
gibala zmaga že na Otakarjevo stran, pridirjal na 
konju ter mu na ves glas po češko kričal: >Beži! 
Beži!« Takrat pač nisem mogel presoditi, da bi se 
bil ta klic v češčini glasil drugače in ne, da bi ga v 
bojnem trušču in metežu ne bilo umeti. Že slovanske 
besede v ustih plemiča, namenjene kralju, so meni 
— ki iz gosposkih ust skoro nikdar slovenske, besede 
čili nisem in ki sem mislil, da mora poveljevanje pri 
vojakih biti povsod le nemško — neznansko impono- 
vale. Naravna posledica tega je pa bila, da sem pri 
tisti priliki prišel do spoznanja, kako škoda je bilo, 
da kralj Otakar II. ni premagal Rudolfa I. Vse, kar 
je iz tega spoznanja izviralo, datuje že od tega pro- 
fesor Melzerjevega pripovedovanja. 

Tiste čase sem začel marljivo citati vse, kar mi je 
slovenskega v roke prišlo ter sem se zlasti navduševal 
ob »Janežičevem Glasniku«. V četrti šoli smo ustanovili 
nekateri — med katerimi je bil tudi sedanji župnik 
Ljudevit Škufca — svoj list, ki smo ga v več 
izvodih pisali ter razdeljevali in priobčevali v njem 
pesmi in prozaične sestavke. Ta list smo imenovali 
»Slovenski mladenič«. 

Četrtošolca izbral me je bil v začetku šolskega 
leta profesor W e i c h s e 1 m a n n , ki je upravljal ta- 
krat gimnazijsko knjižnico, za svojega pomočnika. 
Hodil sem k njemu v knjižnico vsak četrtek dopoldne od 
9. do 12. ter mu pomagal urejevati knjige in voditi 
zapisnik o tem, komu in kaj je posodil. Pri takem 
urejevanju pride Weichselmannu v roke stara — če 
se ne motim v 1786. letu — v švabahu natisnjena 
Nejedlega češka slovnica in Weichselmann, ki je — 
mimogrede rečeno — bil dobra in blaga duša, pomoli 
mi to knjižico ter pravi: »Vi imate talent za jezike; 
učite se češki!« Ta trenotek je morda veliko odločil 
v mojem življenju, kajti vzel sem slovnico ter sem se 
začel tako pridno učiti češkega jezika, da sem proti 
koncu šolskega leta mogel že čitati in po večini tudi 
umevati češke časnike. To me je napotilo, da sem 

začel tudi hrvatske knjige jemati v roke in čudil sem 
se, kako sem tudi le-te mogel zvečine že umeti. — 
Ko je potem v peti šoli pri slovenščini prišel pouk 
staroslovenščine in sem se naučil cirilice, posegel 
sem po ruskih knjigah. V nekem času sem mogel 
tudi že le-te citati in večkrat sem se potem v življenju 
spominjal blagega profesorja Weichselmanna, ki je 
na ta način vzbudil v meni veselje do učenja slovan- 
skih jezikov ter mi s tem odprl veličastni hram slo- 
vanskega jezikoslovja, obenem pa mi vsadil v srce 
tudi slovanski ponos ter ljubezen do vesoljnega slo- 
vanstva. 

Razume se samoposebi, da je, čim bolj sem se 
uglabljal v slovansko čtivo in čimbolj sem se pečal 
z literaturo, rastlo v meni tudi navdušenje za sveto 
našo stvar — rastlo ne po dneh, temveč po urah in 
že tistikrat sem se zaveril, da posvetim kedaj svojemu 
rodu vse svoje skromne moči. — To navdušenje je 
pa dovedlo tudi skoro do katastrofe. V šoli smo nam- 
reč imeli součenca, o katerem se je govorilo — ali 
po pravici ali ne, še danes ne vem, siromak je kasneje 
umrl — da je hud nemškutar ter da hodi nas, kar se 
nas je ogrevalo za slovensko stvar, tožit ravnatelju 
in nemškim profesorjem. Da je to razgrelo vse rodo- 
ljubno navdahnjene součence, se razume samo po sebi. 
Jaz in še dva druga dijaka, ne da bi bili pomislili, 
kakšne posledice utegne to imeti, smo mu pisali 
pismo, v katerem smo ga vehementno napadli ter mu 
očitali stvari, o katerih še danes ne vem, če so bile 
resnične ali so nam jih po krivici našepetali nekateri 
drugi dijaki. Dotični součenec je nesel pismo ravna- 
telju in začela se je stroga preiskava. Videč to, pri- 
javil sem svoj izstop iz šole in izročilo se mi je, ker 
je bilo prvo poluletje že blizu konca, semestralno 
izpričevalo; druga dva tovariša sta bila pri konferenci 
izključena. — Drugo poluletje sem ostal doma ter 
sem se pripravljal za izpit; a deželni šolski svet mi 
ga zaradi nekih formalnosti ni dovolil. Izgubil sem 
vsled tega eno leto, kajti še le leto nato sem vstopil 
v Novem mestu zopet v peto šolo. 

Ko sem postal petošolec, vzbudila se je v meni 
naenkrat želja po kakem zaslužku. Stanovanje sta mi 
sicer plačevala roditelja in hrano sem imel tudi; a 
kadarkoli sem hodil za vodo, kjer so prodajali sadje, 
se mi je vselej zbudilo hrepenenje po njem. Ker sem 
bil večinoma suh ko poper, zbirale so se mi vedno 
sline v ustih, ko sem korakal med polnimi koši vab- 
ljibih češpelj ali med jerbasi lepega grozdja, rdečih 
jabolk in okusnih hrušk. Le kak součenec me je 
včasih rešil Tantalovih * 
muk, davši mi od sadja, 
ki ga je kupil zase, po kak 
komad. — Slučajno sem iz 
pogovorov pred šolo izve- 
del, da trnovski kaplan 
Luka Jeran podpira 
ubožne dijake. Nekega če- 
trtka dopoldne ojunačim 
se, podam se v trnovsko 
župnišče in potrkam pri 
njem. Bled mož, suhlja- 
tega obraza, odpre vrata 
in jaz mu kar med njimi 
povem, kaj me je k nje- 
mu pripeljalo. Povabi me 
k sebi v sobo. Tu me 
vpraša, če se čutim spo- 
sobnega prevajati mu iz 
nemščine za > Zgodnjo Ba- 
nico« sestavke, katere mi označi. Potrdim mu to in cn 
poišče na svoji pisalnici iz kupa časnikov, ki so jo po- 
krivali, list nenavadno velikega formata. Bil je to nek 
nemški časnik iz Amerike, katerega ime mi ni ostalo v 
spominu. Označi mi v njem daljši članek ter mi ga iz- 
roči, češ, da za prevod, če bode sposoben za natis, dobim 
nagrado. Kdo je bil veselejši od mene! Saj sem si bil 
v svesti, da mu spis dobro prevedem. Že naslednjega 
dne popoldne sem bil zopet pri njem. On čita prevod, 
prikimava, namrgoduje se, prikimava zopet; pogle- 
duje me od časa do časa od strani in končno pravi: 

>Prevod ni brez napak, toda te se bo dalo popraviti. 
Sicer pa vidim, da imate talent.< — Na to seže v pre- 
dalček svoje pisalnice in mi stisne tri goldinarje v 
roke. Jaz bi bil pri tem najraje veselja poskočil; a 
premagam se in se zahvalim. Luka Jeran pa mi da 
drug list, mi označi neko precej dolgo pesem in 
pravi: »Sedaj pa poskusite s tem-le. Pravila poetike 
vam morajo biti znana. Morebiti pojde. Toda pre- 
voda mi ne smete prinesti pred prihodnjim četrtkom !< 
— Bože moj! Ko sem korakal čez most izpred trnov- 
ske cerkve, bil sem blaženejši in srečnejši, ko kak 
maratonski zmagovalec. In trije goldinarji v žepu! 
Kakšna magična toplota je prihajala od njih mrzle 
kovine! Toda v življenju je že tako. Prevzetnost se 
me poloti. Ko pridem mimo trafike na Frtici me 
potegne nekaj z magično silo k okencu. Pet »navad- 
nih« si kupim in trafikantka mi vrne iz goldinarja 
devetdeset krajcarjev. Ker nam je kajenje bilo strogo 
zabranjeno, pospešim korake, da pridem preje domov. 
Pri branjevki pred vhodom v Študentovsko ulico si 
kupim še »krokodila« — tako smo imenovali trokraj- 
carske štruce — in za sedem krajcarjev sadja. Težko 
si je misliti, kašne prešerne misli so me obhajale, 
ko sem svoje sostanovalce pogoščal s sadjem, katero 
sem kupil s prvim svojim zaslužkom. In še le utis, 
ki sem ga napravil pri njih, ko sem jim povedal, da 
sem za prevod, katerega so me videli delati, dobil 
tri goldinarje. Noben rimski triumfator se ni 
tako zavedal svojih zmag, ko jaz takrat. Zato sem si 
pa tudi privoščil dvokrajcarko, katere dim sem po- 
nosno puhal pred-se. 

Prevod pesmi tudi ni bil brezhiben; a dobrega 
Luke Jerana to ni motilo. Prevzel jo je, popravil in 
priobčil potem v »Zgodnji Danici«; meni pa je zanjo 
dal zopet tri goldinarje. Na ta način sem od njega 
dobil večkrat kako podporo; a vselej le za kak pre- 
vod, s čemer me je modri podpiratelj upeljaval v 
pisateljevanje. 

Videč, da so se mi posrečevali pesniški prevodi, 
začnem zlagati izvirne pesmice. Prvo: »Domovini«, 

nesem Andreju Praprotniku na Stari trg, kjer je sta- 
noval v Plavčevi hiši in ga prosim, naj jo priobči v 
»Učiteljskem Tovarišu«. Možu je pesem ugajala. V 
naslednji številki imenovanega lista je izšla pod 
psevdonimom »Trzinski«. Ko sem mu kmalu na to 
prinesel nek sestavek v prozi, ga je tudi priobčil in 
mi dal dva goldinarja, opravičujoč se, da mi zaradi 
pičlega števila naročnikov ne more plačati večje na- 
grade. — Da sem se z dotičnima številkama »Učitelj- 
skega Tovariša« med svojimi součenci in pri znanih 
dijakih iz Študentovske ulice postavljal, je lahko 
umevno. Všeč mi je bilo, ko sem videl, da se mi je 
ugled med součenci tako povzdignil, da sem na- 
enkrat — dasi telesen slabič — veljal več, ko oni 
tovariši, ki so se postavljali s svojo fizično premočjo. 
Ko sem leta 1864 koncem prvega poluletja izstopil 
in se poslavljal od součencev, izreklo jih je 19 želj'), 
da se v znamenje prijateljstva skupaj slikamo in se 
je to tudi res zgodilo. 

V Novo mesto sem šel takoj po končanem šol- 
skem letu 1868 s tremi goldinarji v žepu peš, da se 
vpišem. Odšel sem iz Ljubljane ob štirih zjutraj in 
prišel v Novo mesto ob treh popoldne. Vpisal sem 
se še tistega dne. Prenočili in z večerjo preskrbeli 
so me v gostilnici pri Skabernetovih, ne da so zato 
kaj zahtevali. Drugo jutro sem ob sedmih zjutraj kre- 
nil iz mesta. Silno utrujen sem ob desetih zvečer 
omagal pod Rudnikom. Nek voznik me je vzel na voz 
in pripeljal v Ljubljano. 

V Novem mestu sem našel čisto nove razmere. 
Bil sem priporočen patru Metodu Poljanšku, 
ki je bil doma v Tuhinjski dolini in res se mi je 
posrečilo dobiti koj, ko sem tjekaj prišel z njegovim 
posredovanjem inštrukcijo, ki mi je donašala štiri 
goldinarje na mesec. Za stanovanje in hrano skupaj 
sem plačeval šest goldinarjev, to vsoto mi je pošiljala 
mati, ki si jo je s težavo pritrgavala. Četvero gol- 
dinarjev, ki sem si jih zaslužil s poučevanjem, mi 
je ostajalo in tako sem se gibal nekoliko svobodneje, 
kajti z obleko me je zalagal oče; izprosil si je bil 

namreč pri graščaku Mihi Staretu v Mengšu obno- 
šene obleke njegovih sinov Nandeta in Josipa. — Moje 
ime kot inštruktor pa je po mestu kmalu zaslovelo 
in že v drugem poluletju se mi je ponudila najboljša 
novomeška inštrukcija in sicer v hiši graščaka Germa, 
kjer sem poučeval njegova dva dečka in poleg tega 
še tri druge dijake. Poučevati sem moral vsak dan 
po dve uri, a donašalo mi je to deset goldinarjev na 
mesec, torej vsoto, katera je v takratnem dijaškem 
življenju pomenila že velik kapital. Kaj čuda, da me 
je to napravilo malo prevzetnega in da sem marsikdaj 
izdal kak denar, katerega bi ne bilo potreba izdati. 
Tudi sem začel zahajati v gostilnice s tovariši, ki so 
od doma bili premožni in ni trajalo dolgo, pa je vsa 
višja gimnazija stala nekako pod mojim vplivom. 

Šestošolec sem se preselil iz prejšnjega svojega 
stanovanja k blagi ženici Mariji Plantanovi. Imela je 
sina sedmošolca, ki ga je neizmerno ljubila in o 
katerem je vedno in vedno govorila z ljubeznijo in 
ponosom, nazivajoč ga >moj Johane. To je bil kasnejši 
notar Ivan Plantan. Blaga gospodinja nas je 
vse — stanovali smo pri njej trije — rada imela; a 
aajrajše je imela mene in tako je tudi dovolila, ker 
je imela precej veliko stanovanje v lastni hiši, da 
sem v veliki sobi smel ustanoviti dijaško čitalnico. 
Časnike za to čitalnico sem izprosil brezplačno; štela 
pa je ta čitalnica sedemnajst slovenskih, hrvatskih. 
čeških, ruskih in nemških listov, med poslednjimi tudi 
Zimmermannov list »Die Freiheik, ki je pomenil 
prvi poizkus svobodnostne žurnalistike v Avstriji. 

Dijaki so se tu shajali, citali in marsikateri si 
je pridobil tukaj navdušenje za narodno stvar in pra- 
vec za kasnejše življenje. Za čitalnico, katere niti 
skrivali nismo, je seveda moral izvedeti tudi pro- 
fesorski zbor in takratni gimnazijski ravnatelj pater 
Ladislav Hrovat je prišel nekoč pogledat va- 
njo. Našel je polno dijakov pri čitanju. Ogledal si je 
vse liste ter me dal nato poklicati k sebi. Blagi mož, ki 
je pač imel umevanje za mladostno nerazsodnost in 
navdušenje, mi je dejal, da bi pravzaprav ne bil 

smel take čitalnice ustanoviti, a ker sem jo že, naj za 
tisto leto še obstane; samo glede lista »Freiheit« 
mi je rekel, da ga ne sme čitati vsak dijak, temveč, 
da naj imam ta list zaprt ter ga dajem citat le trem 
dijakom. Tu mi je imenoval troje najsposobnejših di- 
jakov višje gimnazije. — Pater Ladislav Hrovat me je 
v obče imel jako rad. Dobival sem od njega iz dijaške 
podporne zaloge prav izdatno pomoč, dasi je vedel, da 
imam za takratne razmere dobre inštrukcije. 

Po onem zgoraj ome- 
njenem dogodku, o kate- 
rem je ravnatelj pater La- 
dislav Hrovat gotovo po- 
ročal profesorskemu zbo- 
ru, me je naprosil učitelj 
slovenskega jezika, pater 
Bogomir Hlebec, ua j 
mu posojam »Moskovskija 
Vjedomosti« kadar jih sam 
preberem. To se je res 
godilo in nastalo je med 
mano in med tem profe- 
sorjem, ki je poučeval pri 
nas slovenščino, čisto pri- 
jateljsko razmerje, ki je 
vedlo celo tako daleč. Ja 
sem ga dvakrat v šoli na- 
domeščal. Zgodilo se je 
pa to na ta način, da je ob 
začetku slovenske ure prišel v razred, naznanil, da ima 
nujen zadržek, vsled katerega da poučevati ne more in 
me enostavno pozval, naj poučujem jaz. Spravil me je 
sicer v zadrego; a izmotal sem se iz nje s tem, da sem 
svoje součence učil cirilice. Pri le-teh sem imel toliko 
ugleda, da so mojo azbučno razlago tako pazljivo 
poslušali, da je ura prešla tiho in mirno, ko med 
rednim profesorjevim poukom. 

Toda dijaki smo se gibali presvobodno in to 
nekaterim profesorjem ni ugajalo. Zlasti sta mi za- 
radi tega, ker sta vedela, da vadim vse dijaško gi- 

banje, postala sovražna profesor verouka, pater 
Ignacij Staudacher in profesor matematike 
pater Engelbert Volk. Prvi me že iz šole mi 
mogel trpeti; imel sem namreč neke posebne vrste 
objestnost, da nisem imel nikdar učnih knjig. Prišel 
sem le pol ure pred začetkom pouka v šolo, izposodil 
si od kakega tovariša knjige in naučil se v tem času 
vsega potrebnega tako, da sem zvečine dobro odgo- 
varjal. Pater Ignacij Staudacher je za to izvedel 
in me zaradi tega večkrat karal. Poleg tega sem nosil 
surko in dolge lase in sem naročil zase in za nekatere 
tovariše takrat na Češkem v modo došle čepice 
»podebradke«. Le-te so patra Ignacija nenavadno v 
oči bodle, tako da je bil, kadar je v- šoli o njih 
govoril, vselej rdeč, ko kuhan rak. Ta dva profesorja 
sta povzročila še pred koncem prvega šolskega polu- 
letja konferenco, v kateri sta zahtevala, naj me iz- 
ključijo. Ravnatelj pater Ladislav Hrovat se je temu 
upiral; ali izprevidevši, da bodem zanaprej imel v 
profesorskem zboru hude sovražnike, poklical me je 
k sebi ter mi nasvetoval, naj se rajše sam umaknem 
ter odidem na gimnazijo v Celje ali Maribor. 

1912 . Ob tej priliki je pater Ladislav Hrovat pokazal 
vnovič svoje dobro srce do mene. Vprašal me je, če 
imam v Novem mestu kakšne obveze, in ko sem mu 
povedal, da sem si obleko na dolg jemal pri trgovcu 
Černiču ter mu naštel tudi še nekoliko drugih manjših 
dolgov, katere sem bil tistikrat napravil, dejal mi je, 
da on vse to poravna ter je pristavil: »Pred nedavnim 
sem dobil od Kranjske hranilnice 200 goldinarjev. Ne 
vem, kje bi jih mogel bolje porabiti,, kakor če izdam 
večino te vsote za vas.« 

Ko sem v Novem mestu vse pospravil ter se 
povsod poslovil, sem odpotoval zadnji dan pred za- 
četkom drugega poluletja. Pred mojim odhodom so 
se zbrali vsi dijaki višje gimnazije in nekoliko zaved- 
nejših dijakov nižje gimnazije ter so me spremili do 
Bršljina. Tamkaj so se ginljivo od mene poslovili ter 
so mi na pot dali še 50 viržink, za katere so po 
krajcarjih med seboj zbirali. Troje dijakov višje gim- 

nazije me je spremilo celo do Mirne peči, kjer sem 
se poslovil tudi od le-teh; sam pa sem ubral pot pod 
noge, poln najboljše nade, kakor da bi ves svet bil 
moj. Načrt za naprej sem si bil napravil že pred od- 
hodom iz Novega mesta. Nameraval sem vstopiti na 
mariborsko gimnazijo in prepričan sem bil, da naj- 
dem ondi podpore pri uredniku »Slovenskega Naroda«: 
Antonu Tomšiču, kateremu sem iz Novega mesta do- 
pisoval. Živel sem namreč v trdni veri, da urednik 
takega lista, kakor je »Slovenski Narod«, ne le vse 
premore, temveč da živi tudi v sijajnih gmotnih raz- 
merah. Saj smo o Tomšiču ravnotako, kakor o Stri- 
tarju in Jurčiču, takratni dijaki med seboj govorili, 
kakor o polubogovih. 

Na Vagenšperku srečal sem litijsko pošto. Na 
vozu sta sedela moja součenca Jo sip Travnar 
in Fran Zaman, vračajoča se s počitnic v Novo 
mesto. Ko me zagledata, dasta pošto ustaviti in po- 
vedal sem jima, kaj in kako. Oba sta jako obžalovala, 
da odhajam iz Novega mesta ter sta se prav prisrčno 
poslovila od mene. Zanimive so bile besede, ki jih 
je ob tej priliki izpregovoril Fran Zaman, sedanji nad- 
učitelj v Hrenovicah; dejal mi je: »Ivan, četudi greš 
iz Novega mesta, se zate prav nič ne bojim. Ne boš 
se izgubil. Samo pazi, da ne boš preveč kadil (ta 
opomba je menda letela na darilo 50 viržink, o ka- 
terem sem jima pripovedoval), ker ti bodo drugače 
zobje črni postali. Sicer si pa zobe tudi snaži, kajti ti 
boš enkrat postal deželni in državni poslanec in boš 
imel imenitne govorance. Poglej, < — pristavil je do- 
brodušno — »kakošna škoda bi bila, če bi imel v 
takem položaju izprijene zobč!« Kasneje sem se tega 
prorokovanja Zamanovega in njegovih dobrosrčnih 
opominov večkrat spominjal. 

Glede svojega bivanja v Novem mestu bi imel pri- 
pomniti še sledeče: V Bršljinu je živel tietokrat pri 
gostilničarju Florijanu upokojeni profesor Janez 
Trdina, ki je bil doma iz Mengša, kakor jaz. Takoj, 
ko sem prišel v Novo mesto, so me opozorili nekateri 
zavednejši dijaki na profesorja Trdino, v katerem so 

spoštovali in častili znaoajnika, kakoršnih je redko 
pod solncem. Profesor Trdina kot profesor na Reki, 
namreč v svoji gorenjski trmi leta 1868. ni hotel pri- 
seči na ogrsko ustavo ter je bil vsled tega upokojen 
s 300 gld. na leto. Tudi meni je to silno imponovalo, 
dasiravno danes uvidevam, da bi bil profesor Trdina 

— mož tako globokih učenosti in tako čistega zna- 
čaja — tudi ko bi se bil toliko zatajil, da bi bil pri- 
segel na ogreko ustavo ter ostal profesor zgodovine, 
slovenski in hrvatski mladini lahko neizmerno veliko 
koristil. — Razume se samoposebi, da je bilo s 300 
goldinarji na leto že takrat jako težko živeti; zato se 
je Trdina, ki je bil glede svojih telesnih potreb pravi 
Diogenes, dogovoril z gostilničarjem Florijanom, ka- 
terega je že z Reke poznal ter se preselil k njemu v 
Bršljin, kjer je Florijan odprl malo gostilnico. V mali 
skromni sobici je živel tu Trdina kot samotar ter se 
je pečal z literaturo, zlasti pa s proučevanjem Rusije, 
tako, da se je lahko reklo, da je bil Trdina tistokrat 
o razmerah v Rusiji bolj poučen, kakor mnogokateri 
izobraženi Rus sam. Tudi je jako rad govoril o Rusiji 
in o ruskem narodu, o velikem bogastvu prve in o 
veliki bodočnosti drugega. Njegovo samotarstvo je 
bilo prerušeno le takrat, kadar so ga obiskali dijaki 
in to se je zgodilo vsak teden po enkrat. Ob nedeljah 

— včasi pa tudi ob četrtkih — so zahajali k njemu 
zavedne jši dijaki višje gimnazije; tudi jaz sem bil 
med njimi, in kakor čebelica med 9em srkal nauke, 
ki so prihajali čez njegove ustne. — Profesor Trdina 
se je izprehajal mnogo po bližnji in daljnji okolici 

— vedno sam. Zlasti rad je zahajal na Gorjance. Ob 
takih izprehodih so nastale divne — vsled mojster- 
skega pripovedovanja in krasote jezika neprekosljive 

— > bajke o Gorjancih«:. 

Frančiškani so profesorja Trdino sicer smatrali 
za zapeljivca mladine ter so dijakom večkrat tudi 
naravnost prepovedovali obiskavati ga. Toda mnogo- 
teri dijakov, ki so z mano vred zahajali k njemu — 
kajti prepoved frančiškanov je rodila ravno nasproten 
učinek — - bodo mi pritrdili, da se toliko plemenitega 

in toliko značaje utrjujočega nismo niti v šoli naučili, 
kolikor smo se iz kratkega občevanja s profesorjem 
Trdino. Midva sva si postala kmalu posebna prijatelja 
in obiskoval 6em ga večkrat tudi sam. Tedaj sem še le 
iz njegovih pogovorov mogel posneti, kako škoda je, 
da tak talent sameva v Bršljinu, mesto da bi na korist 
mladini in narodu vršil svoj vzvišeni poklic. Profesor 
Trdina je bil po mojem odhodu iz Novega mesta pre- 
pričan, da mi je bil 
pater Ladislav Hrovat 
sovražnik zaradi tega, 
ker sem ž njim obče- 
val. Šele kasneje sem 
mu pojasnil, da je v 
veliki zmoti ter mu 
povedal, da mi je 
ravno pater Ladislav 
Hrovat, čegar pleme- 
nito rodoljubno srce 
je bilo zelo sorodno 
Trdinovemu, bil vse- 
lej prijatelj, kar je 
Trdino pomirilo tako, 
da je v patru Ladi- 
slavu od tedaj naprej 
videl značajnega in 
poštenega moža. 

Pripomnjeno bodi 
tukaj, da sva si s pro- 
fesorjem Trdino ostala 
prijatelja do smrti. Po 

letu 1876. me je mnogokrat obiskaval v Ljubljani in 
v Cerkljah; bival je včasih tudi po nekoliko dni pri 
meni. Ko sem izdajal >Slovana«, je sodeloval — 'meni 
na ljubo — drage volje pri njem in z notarjem Hudo- 
vernikom — tudi enim njegovih častilcev iz mladih 
let — sva imela srečo, izvabiti ga še par dni pred 
njegovo smrtjo v najino družbo ter sva ga pri tej 
priliki dala fotografirati, dasi se je sicer dosledno 
izogibal fotografom. 



Janez Trdina. 

Značilen za takratne razmere na novomeški gim- 
naziji je bil tudi sledeči slučaj: Neki sedmošolec iz 
gosposke rodbine, kjer slovenščini nikdar niso posve- 
čali posebne ljubezni in pozornosti, je slovenske šol- 
ske in domače naloge pisal večinoma slabo. Predno 
je šel na počitnice, sva se sestala v gostilni pri 
Jesenkovih ter se pogovarjala o šolskih razmerah. 
Beseda je dala besedo in sedmošolec me je naprosil, 
naj bi mu prihodnje leto domače slovenske šolske na- 
loge pisal jaz. To se je zgodilo. Takoj s prvo domačo 
slovensko nalogo pa prileti pater Ladislav Hrovat, 
ki je takrat poučeval v osmem razredu slovenščino, v 
šolo ves začuden ter začne dijaka izpraševati, kako 
to, da je nalogo tako dobro pisal. On mu odgovori, 
da se je samo zato, da mu veselje napravi, učil cele 
počitnice prav pridno slovenščine in dobrodušni pater 
mu je to verjel ter je njegovo nalogo vsemu razredu 
dal za vzgled čitati. Tako je bilo tudi z ostalimi do- 
mačimi nalogami in dasi je šolske naloge pisal precej 
slabo, je bil pater Ladislav vendarle toliko kratko- 
viden, da so se mu tudi le-te zdele boljše in je potem 
koncem leta dal dober red iz slovenščine. 

O velikih počitnicah po dokončani peti šoli me je 
graščak Germ povabil k sebi na Vinico (Bajno!) . 
Tamkaj sem preživel v družbi njegovega najstarej- 
šega sina — takratnega osmošolca — prav vesele ure. 
Bil sem ondi tudi meseca septembra med velikim 
lovom, na katerega je bila povabljena vsa velika 
gospoda iz Novega mesta, med drugimi tudi pred- 
sednik okrožnega sodišča. Po lovu je bila običajna 
velika lovska pojedina, na katero so povabili tudi 
mene. Sedela sva skupaj z osmošolcem Franceljnom 
Germom, kateri me je opozarjal na obnašanje sedaj 
ene^a sedaj drugega gospoda — če se mu je le-to 
smešno zdelo. Pri tem je delal svoje šegave opazke. 
Konec pojedine je seveda bil tak, da je bilo ob iz- 
bornem vinu s TYške gore vse jako veselo in da se 
je nekaterim tudi poznalo, da jim je vino 9topilo v 
noge. Moje lastno opazovanje in pa Francelj Germove 
opazke so me privedle do tega, da sem spisal za 


45 


> Jadransko Zarjo« v Trstu pod naslovom »Nefran- 
kirani listi« več podlistkov, v katerih sem pisal o 
lovu in pojedini ter v humoristični obliki na muho 
vzel zlasti predsednika okrožnega sodišča novo- 
meškega. V svoji naivnosti nisem slutil, da utegne to 
izzvati nevihto, ki se more iznesti nad mojo glavo. 
— Ko nekega dne poučujem, stopita namreč v sobo 
graščak Germ in njegova soproga — Germ z »Jadran- 
sko Zarjo« v rokah. Na prvi pogled sem izprevidel, 
kaj bode. In res mi Germ pomoli »Zarjo« pod nos 



Grad Vinica pod Trško goro. 


ter pravi: »Gospod inštruktor, ali so brali to-le? Kaj 
za en hudičev lump je pa to-le napisal?!« Odgovorim 
mu čisto prostodušno: »Jaz, gospod graščak. Saj to 
ni vendar nič hudega!« Germ je bil ob tem odgovoru 
ves izven sebe; a mož je bil redkih besedi in se ni 
mogel hitro izraziti. Samo videlo se mu je, da je 
strašno razsrjen in da išče besedi, s katerimi bi me 
bil prav hudo ozmerjal in morebiti celo iz hiše 
zapodil. To poslednje sem tudi sam pričakoval. Ko 
pa gospa Germova — jako inteligentna in dobro- 
dušna žena — vidi zadrego svojega moža, prasne v 

prisrčen smeh in pravi: >Ne bodi no siten! Kaj pa 
je to pravzaprav takega?« Germ jo pogleda, pogleda 
tudi mene — štirje učenci, ki so krog mize sedeli, 
eo se brez tega že jako začudeno ozirali po nas vseh — 
in pravi: »No, naj bo; ali to naj si »zamerkajo«, da 
k nam nikoli več povabljeni ne bojo.« Stvar je bila 
s tem končana. — 

V peti in šesti šoli smo za profesorja nemškega 
jezika imeli patra Stanislava Škrabe a. Vsled 
nekam čudne njegove postave, neokretnega njegovega 
obnašanja in momljajoče izgovarjave se nam je zdel 
spočetka smešen. A kmalu smo izpfevideli, da v 
možu tiči globoko znanje in dobili smo spoštovanje 
do njega. Obžalovali smo le, da je podučeval nemški 
jezik in ne slovenskega mesto dolgočasnega in malo- 
podkovanega patra Bogomirja Hlebca. Pater Stanislav 
Škrabec me je izredno čislal. Moje nemške naloge je 
navadno dajal v šoli čitati in zameril tudi ni, če sem 
včasih v kaki nalogi, kar se svetovnega naziranja tiče, 
več povedal, kakor bi bil v okviru naloge povedati 
smel, pa tudi več, kakor se je strinjalo z njegovimi 
nazori in s šolskimi predpisi. Mož mi je ostal vedno v 
ugodnem spominu in — kakor sem kasneje videl, 
ko sem ga obiskaval na Kostanjevici — se me je spo- 
minjal tudi on rad. 

1I./I. 1912. O novomeški gimnaziji se je sicer rado govorilo kot 
o učnem zavodu manjše vrednosti. Mislim, da po kri- 
vici. Njeni absolventje so svoje življenjske naloge do- 
bro izpolnjevail in so mnogi iz njih dosegli važne po- 
ložaje in velike časti. Res je, da so na njej delovale ne- 
katere učne moči, ki predmetom, ki so jih hnele po- 
učevati, niso bile popolnoma kos; toda kateri učni za- 
vod nima takih učnih moči? Zato morem pa patrom 
frančiškanom v nekem drugem oziru dati sijajno izpri- 
čevalo. Sicer ne vsem, pač pa devetim desetinam izmed 
njih. Oni so bili prepričani rodoljubi, ki so ljubili slo- 
vensko mladino in 90 tudi v dobah najhujšega pritiska 
kot profesorji skrbeli, da je postala in ostala narodno 
zavedna. Še več: oni so znali odgajati značaje. Saj so kot 
prepričani in neupogljivi narodnjaki sami dajali vzgle- 

de, kakršnih se je v tem oziru našlo v oni dobi na na- 
ših srednjih šolah le malo. 

Ko prebiram sedaj svoje slovenske šolske naloge, 
kar skoro umeti ne morem, da sem petošolec eno iz 
njih končal z besedami; >Podajmo si torej vsi Slavjani 
roke in prisezimo stati vsi za jednega, jeden za vse, 
da bo naše delo dober uspeh imelo, da procvete naša 
narodnost, naša omika, naša moč. Složno bratje, hajd 

junači < drugo pa z besedami: »Ali te pogled na 

naše veličastno gorovje ne bode spominjal, da delaš po 
vsej svojej moči za narod slovanski, da se izpolnijo be- 
sede pesnika, ki v slovanskej svojej navdušenosti go- 
vori: 

»Duh bratstva, kirotkij, veličavij, 

Duh mira s nova voskresim 
I skažem miru slovo Slavi, 

Ješče ne slihanoje jim. — Iv. Aksakovc. 

(Duh vzvišeni zbudimo spet, 

Duh Ljubki bratovstva, miru, 

Glas Slave zadoni naj v svet, 

In nauk nov naznanja mu.) 

in da sem mesto karcerja ali vsaj ostre graje pod prvo 
dobil oceno »e« (odlično), pod drugo pa oceno »prav 
dobro«. 

Isto tako je značilno, da sem pod nemško domačo 
nalogo na temo »Armuth ist die grosste Plage, Reich- 
thum ist das hochste Gut« — J. W. Gothe. (Ni je nad- 
loge nad revščino, ne blagra nad bogastvo) dobil oceno 
»voraiglioh« (odlično), dasi so v njej tudi tile odstavki: 

»Und wie riihrend erscheint ihm die miitterliche 
Sprachel Ja es sollen Turteltauben die sohonsten Worte 
aus allen Sprachen sammeln und aus ihnen eine neue 
Sprache bilden, gewiss, so 9chon wird sie mir nicht 
erscheinen, als meine Mutersprache, das Slovenische. 

Und Slovenien! Wo fande sich ein schoneres, mit 
hohen Gebirgen, lieblichen Hiigeln, sohonen Ebenen, 
tiefen Thalern, mit reichen Kornfeldern und erfreu- 
lichen Weingarten majestatischer abwechselndes Land, 

wie dieses? Wie solite ich demnach nicht an demsel- 
hen liangen, es lieben und demseiben aile meine Kraf- 
te widmen wollen, da doch niemand auf der Welt gliick- 
licher sein kann, als der Begliicker seiner eigenen Na- 
tion?« 

(In kako genljiva se mu zdi materna govorica! Da, naj 
bi grlice iz vseh jezikov zbrale naj lepše besede in naj bi se- 
stavile iz njih nov jezik, gotovo se mi ne bo zdel tako lep, 
ko moj materni jezik — slovenščina. 

In Slovenija! Kje najdete lepšo deželo, v kateri bi se 
visoke gore, ljubki holmci, 
lepe ravnice, globoke doline, 
bogata žitna polja in razve- 
seljivi vinogradi veličastneje 
vrstili, ko v tej deželi? 

Kako bi zatorej ne bil 
nanjo navezan, kako bi je ne 
ljubil in ne želel posvetiti 
jej vseh svojih moči, ko ven- 
dar ni kdo na svetu ne more 
biti srečnejši, ko osreče valeč 
svojega lastnega naroda?) 

Po tem,»kar sem po- 
vedal, se ni čuditi, da v 
Novem mestu profesorji 
gimnazijcem višjih štirih 
razredov ne le niso pre- 
povedovali udeleževati se 
narodnega življenja, tem- 
več da so to videli celo 
radi. Saj se je dogajalo, 
da so od deželnega šol- 
skega sveta, v katerem je 
vedno vedril in oblačil kak zagrizen nemškonacionalni 
uradnik deželne vlade, prihajali ukazi, ki so to zabra- 
njevali. Te ukaze so razredniki v šoli tudi vestno objav- 
ljali; toda do kontrole, če se dijaki res točno ravnajo po 
njih, je bila dolga pot. Sicer so pa nekateri profesorji 
sami prihajali na čitalniške besede, katere so prav radi 
obiskovali ne samo dijaki višje gimnazije, temveč tudi 
mnogi iz nižjih razredov. Nekateri dijaki so pri njih 
— zlasti kot pevci — celo sodelovali. Vendar se — ne 
zaradi obiska ne zaradi sodelovanja — nobenemu di- 



Pater Stanislav Škrabec. 

jaku ni skrivilo lasu. Pač je v moji dobi včasih proti 
temu rohnel nemškutarsko navdahnjeni profesor vero- 
nauka pater Ignacij S ta ud a c h er; a ker 
smo vedeli, da je v profesorskem zboru osamljen, 
smatrali smo to samo za suho grmenje v oblaku, iz 
katerega se ni bilo bati ognjene strele. Če je komu 
zato pritisnil za stopinjo slabši red iz veroznanstva, 
si pa ni tega posebno k srcu jemal. 

Ob takih razmerah so torej dijaki višje gimnazije 
bili v narodnem življenju že važen faktor, ki je pri 
mestnem prebivalstvu užival dokaj ugleda. .Pokazalo 
se je to pri raznih volitvah, pri katerih so dijaki živah- 
no posegali v agitacijo. Vsled tega so dijaki seveda 
imeli pristop v družbo narodno zavednih javnih de- 
lavcev in so se v njej smeli udeleževati pogovorov. Daši 
je to imelo zanje po eni strani dobre posledice, ker 
so dobili kolikor toliko upogleda v praktično življenje, 
je pa po drugi strani bilo zanje zelo kvarno, ker so se 
navadili obiskovati gostilnice in trositi po nepotrebnem 
denar. V gostilnico so pa morali, ako so hoteli priti v 
družbo narodnili delavcev. Po dnevu zaposleni, so se 
namreč zvečer shajali pri cvičku ali pivu. Ob mojem 
času so se take družbe shajale pri Brunnerju, Vizjaku in 
Rozmanu. Lastniki vseh teh gostilnic so bili znani narod- 
njaki; Rozman celo eden voditeljev narodno-zavednega 
meščanstva. V njegovo gostilnico je vsak večer zahajal 
neumorni aranžer čitalniških veselic, jovijalni in obče 
priljubljeni trgovec KalČič. Znal je jako prijetno 
pripovedovati in zabavati vse omizje s pravim dolenj- 
skim humorjem, razveseljivim in zdravim, kakor je raz- 
veseljiva in zdrava vinska kapljica iz ljubkih vinogra- 
dov novomeške Trške gore. Zato so se okoli njega zbi- 
rali stebri narodne čitalnice, potem oni narodno čuteči 
uradniki, ki so imeli dovolj poguma odcepiti se od svojih 
v nemški kazini včlanjenih tovarišev, in pa — dijaki. 
Jaz vsaj sem bil vsak teden po enkrat pri Rozmanu in 
se teh večerov še danes prav rad spominjam. Posebno 
imenitno se mi je zdelo, da je državni pravdnik 
dr. S c h w i n g e r , mož, ki je bil ves vnet za na- 
rodno stvar, občeval z mano rad in prijateljsko. 

Toda te družbe so bile za nas odgojnega pomena. 
Vse drugače pa je bilo, če smo dijaki zahajali sami v 
gostilnice: h Koračinu, k Jesenkovim, k Vizjaku. Tam 
se je debato valo, kvartalo — pri Koračinovih po leti — 
kegljalo, popevalo in — last non least — pijanče- 
valo. Neposredne posledice takih — večinoma sobotnih 
— večerov je imel brž po polnoči čutiti edini mestni 
redar Adamec, s katerim smo dijaki zbijali razposajene 
šale, zjutraj potem pa dijaki sami, ker so k šolskim 
mašam prihajali zaspani in s težkimi glavami. Seveda 
je to kolikor toliko vplivalo tudi na itak že ne posebno 
napolnjene dijaške žepe. Res, da se je takrat za denar 
veliko dobilo; a vendar se ga je marsikak dijak navadil 
izdajati več, ko je bilo potreba. Med temi sem bil tudi 
jaz. Obiski gostilnic so mi namreč tako osušili žepe, da 
sem si obleko, na katero nisem bil navajen paziti in 
sem je zato mnogo obrabil in raztrgal, moral kupovati 
na upanje. Le dobremu srcu patra Ladislava Hrovata 
sem se imel zahvaliti, da so bili pred odhodom iz No- 
vega mesta vsi ti dolgovi poravnani. 

Sicer so pa očetje frančiškani imfcli dijake radi. 
Razmerje med profesorji in dijaki je bilo dokaj famili- 
jarno. Na gimnazijah s poklicnim učnim osobjem bi 
kaj takega iskali zastonj. To razmerje je bilo tudi 
povod, da je frančiškanski samostan semtertje, zlasti 
kadar so bile v njem koline, pogostil dijake, ki so 
stregli pri maši — kar je bil nekak privilegij vsako- 
kratnih šestošolcev — in peli na koru. Poleg materi- 
jalnega užitka; ki je za revnejše dijake bil dosti vreden, 
je na povabljence jako blagodejno vplivala zlasti pri- 
jaznost gostiteljev, katera je med profesorji in dijaki 
ustvarjala neko — osobito v nravnem obziru nepre- 
cenljivo — domače o vzdušje. Na jslo vesne jša pogostitev 
je bila vedno na dan sv. Štefana, ko se je dijakom 
postreglo tudi z vino.m 

Iz svojega novomeškega bivanja imam omeniti le 
še, da sem bil stalen sotrudnik tržaških listov »Jadran- 
ska Zarja« in »Jurij s pušo«. 

Ko sem hodil prvo poluletje v peto šolo v Ljubljani, 
začel je v Zagrebu izhajati ilustrovani list »Slavjanski 

Jug«, ki je bil pisan v hrvatskem, slovenskem in v 
srbskem jeziku. Takratni tajnik >Trgovskoobrtne zbor- 
nice« Ivan Murnik je bil pooblaščen nabirati v Ljubljani 
naročnike. Iz samega navdušenja za list, ki je pri- 
našal čtivo v treh slovanskih jezikih, sem se ponudil 
Murniku za nabiranje naročnikov med gimnazijskimi 
dijaki. Murnik je to ponudbo sprejel in jaz sem nabral 
precejšnje število naročnikov ter pobiral od njih tudi 
naročnino za vsako številko sproti. Denar sem oddajal 
Murniku; ko pa sem izsto- 
pil še pred koncem prve- 
ga semestra iz šole, sem 
mu ostal neko vsoto dol- 
žan. Nekaj podobnega se 
mi je pripetilo tudi šesto- 
šolcu v Novem mestu. Ti- 
stikrat sem nabiral naroč- 
nino za Stritarjev >Zvon«. 

Ko sem moral koncem se- 
mestra oditi, nisem mogel 
naročnine odposlati, ker bi 
se sicer ne bil mogel ni- 
kamor podati. Ostal sem 
tudi Stritarju enostavno 
dolžan. Obe ti dve stvari 
sta me neznansko pekli in 
mi težili vest; nikdar ni- 
sem mogel pozabiti na nji 
in hrepenel sem le, da kmalu zaslužim toliko, da po- 
ravnam ta dva dolgova. Leta 1876 sem prišel v tak po- 
ložaj in prva moja skrb je bila, da Murniku in Stritarju 
pošljem dolžni vsoti. Pridodal sem k dolgu 6% obresti 
in obrestne obresti za vso dobo. Murnik mi je smeje de- 
jal, da je bil že davno pozabil na ta dolg; od Stritarja 
pa ni Mio potrdila. V kasnejših letih sva se sestala ne- 
koč nedaleč od njegove hiše na Dunaju v neki meščan- 
ski gostilnici; v katero je semtertje zahajal. Ob tej pri- 
liki mi je dejal, da se mu je že zgodilo, da si je kak 
dijak pridržal pobrano naročnino; nikdar pa še ne, 
da bi se bil kdo po letih spomnil na to. 



Anton Tomšič. 


4 * 

Ko sem po odhodu iz Novega mesta prišel čez Ya- 
genšperk v Litijo, odpeljal sem se takoj v Maribor v 
trdni nadi, da mi bo tu mogoče nadaljevati študije. Raz« 
očaranje moje pa je bilo silno veliko, ko sem poiskal 
urednika Antona Tomšiča. Našel sem ga v mali 
uredniški sobi poleg tiskarne v hiši, v kateri je bila go- 
stilnica »Zur Mehlgrube«. Ko sem povedal, kdo sem in 
po kaj sem prišel, mi pravi: »Vi, mladenič, mislite, da 
živim v izobilju ali da v Mariboru kaj veljam; eno in dru- 
go je zmota. Od danes do jutri imam zaslužek in še ta je 
jako skromen. Tukaj pa me vsi sovražijo; ko bi vas jaz 
imel kam priporočiti, imelo bi to ravno nasproten uči- 
nek.« Zdelo se mi je, kakor da me je kdo z vodo polil in 
Molze so mi stopile v oči. Videč to, potolaži me Tomšič, 
da me priporoči v Ljubljano, kjer njegova beseda več 
izda, in sicer Janu Ladislavu Černemu, glavnemu 
zastopniku banke »Slavije«, katera je bila ravno takrat 
ustanovila podružnico za slovenske dežele. Tamkaj naj 
vstopim v pisarno, v katero da me Černy na njegovo pri- 
poročilo gotovo sprejme. V pisarni naj ostanem pol leta, 
da si nekaj prihranim, potem pa da naj vstopim zopet v 
Ljubljani v gimnazijo. Kategorično zagotovilo Tomšiče- 
vo, da me Černy gotovo sprejme v pisarno, potolažilo me 
je in on je takoj napisal priporočilno pismo, katero še 
danes hranim. Ko mi je »der \vindische Heiland« (slo- 
venski odrešenik) — tako so bili namreč mariborski 
Nemci krstili urednika Tomšiča zaradi njegovega obra- 
za, ki ga je obdajala lepa plavordečkasta brada — stisnil 
še nekaj drobiža v roko, podal sem se proti Ljubljani. Ni- 
sem si pa mogel kaj, da bi ne bil preje stopil v Sloven- 
sko Bistrico poklonit se takratnemu političnemu vodi- 
telju štajerskih Slovencev dr. Josipu Vošnjaku. 
Podal sem se peš tjekaj in ko Vošnjaka nisem dobil v 
Bistrici, za njim k vinogradu na Visovlje. Ondi 
me je Vošnjak jako prijazno sprejel ter mi dal mnogo 
dobrih svetov. Tudi sva čitala »Humoristicke Listy«, na 
katere je bil naročen. Ko me je še dobro pogostil in 
prenočil, poslovil sem se drugi dan od njega ter se 
podal peš v Poličane in odondot zopet peš v Št. Jurij, 
kjer sem stopil na železnico ter se odpeljal v Ljubljano. 


III. Po poti k poklicu 


Takoj prihodnji dan predstavil sem se Černemu 
in ta je res dejal: >Ce vas Tomšič priporoča, lahko vsto- 
pite v našo pisarno takoj.« To se je tudi zgodilo. Bil 
sem sprejet za praktikanta s 15 gld. mesečne plače. 
Cernemu sem bil čedalje bolj všeč, kajti videl je, da 
sem slovensko in nemško korespondenco takoj po prvih 
dneh mogel reševati popolnoma samostojno. Ko je 
spoznal, da se zanimam tudi za češki jezik, posojal mi 
je ilustrovana lista »Kvety« in »Svetozor«. Pridno sem 
ju prebiral in tako izpopolnjeval svoje znanje češkega 
jezika. Nekega dne meseca junija me iznenadi černy 
z naznanilom, da me bo priporočil generalnemu ravna- 
teljstvu v Prago in da — Cemv je namreč vedel, da 
želim vstopiti zopet v šolo — lahko ondi svoje študije 
nadaljujem. — Takrat menda ni bilo v Ljubljani sreč- 
nejšega človeka od mene. Prago sem iz »K vetov« in 
>Svetozora« po slikah, katere sta prinašala, že kolikor- 
toliko poznal; češkemu jeziku sem se bil pa tudi že 
precej priučil in tako sem komaj čakal trenotka, ko 
mi Černy naznani, da je njegovo priporočilo imelo 
uspeh. Res mi to čez kakih štirinajst dni javi in pri- 
pravljati sem se jel — poln najlepših nad — na odhod. 
Zbral sem svojo borno knjižnico in ono malo perila, ko- 
likor sem ga imel, povezal vse to v culico in čakal sem, 
kdaj mi reče Černy, naj se odpeljem. Malo sram me je 
bilo sicer moje obleke, kajti 15 gld., katere sem koncem 
vsakega meseca dobival, je zadostovalo komaj za sta- 
novanje in hrano tako, da sem hodil še vedno v oni 
ponošeni obleki, v kateri sem bil prišel iz Novega mesta. 

Potožil sem to prijatelju Jakobu Hočevarju in 
leta se je ponudil, da mi posodi svojo surko s pogojem 
seveda, da mu jo vrnem iz Prage. Kdo je bil veselejši 
od mene! — Peljati se v Prago in peljati se celo v 
surki! 

1. julija nastopim pot; 3. pa dospein v Prago. Tam 
se predstavim generalnemu ravnatelju dr. Chlebo- 
radu in generalnemu tajniku Františku Nova- 
k u. Chleborad me je mrzlo in tako nekako od zgoraj 
doli sprejel; generalni tajnik Novak pa nenavadno pri- 
jazno. Njega je očividno 
zanimala moja lomlje- 
na češka govorica, v 
katero sem mešal tudi 
slovenske besede. Po- 
vedal mi je, da mi je 
določenih 30 gld. plače 
na mesec, predstavil 
me oddelnemu načel- 
niku, kateremu sem bil 
dodeljen, ter mi pripo- 
ročil, naj izpolnim na- 
de, katere po Černega 
dopisu goji do mene. 

Začelo se je torej 
moje pisarniško poslo- 
vanje: Samo ena stvar 
me je skrbela: kje 

dobiti denarja, da si kupim novo suknjo ter vrnem 
Hočevarju surko. Toliko prebrisan nisem še bil, da 
bi bil šel h kakemu krojaču ter vzel obleko na obroke. 
Hočevar me je že dvakrat, trikrat opominjal, naj mu 
vrnem surko; očividno se je bal, da mu je preveč 
ne ponosim. Toda še-le po dobrem mesecu dobim 
toliko poguma, da stopim pred generalnega tajnika 
ter mu povem, da hodim po Pragi v izposojeni suknji. 
Mož se je zakrohotal ter je pristavil, da bi mu bil 
to hudodelstvo že zdavno lahko potožil. Poklical je 
takoj slugo, dejal mu, naj me pelje h krojaču Pia* 
minku v Konviktsko ulico ter naroči tamkaj zame 



Jan Ladislav Černv. 

celo novo obleko; mene pa je poučil, da bom moral 
krojaču plačevati za obleko po 3 gld. na mesec. Težak 
kamen se mi je odvalil od srca in komaj sem čakal, 
da sem dobil novo obleko. Takoj ko sem jo prejel, 
odposlal sem Hočevarju surko. Njegove ljubeznjivosti 



František Novak. 


pa nisem pozabil; v nagrado za to sem mu namreč, 
ker to v Ljubljani zaradi odpora lekarnikov ni bilo 
mogoče, izposloval lekarno na Vrhniki. 

Septembra meseca razodel sem generalnemu taj- 
niku Novaku, da\želim stopiti v gimnazijo ter ga prosil, 
naj mi dovoli hoditi vsak dan zvečer po tri ure v pi- 

sarno banke »Slavije«, — četudi proti manjši plači, 
kakor 30 gld. — da mi tako omogoči dovršiti gimnazij- 
ske nauke. Novaka je ta moja prošnja vidno razveselila 
in zagotovil mi je, da jo priporočilno predloži general- 
nemu ravnatelju. Ne vem, ali je z ravnateljem govoril 
ali ne; a taikoj dan na to je prišel pome v pisarno, me 
je peljal pred generalnega ravnatelja ter je temu raz- 
ložil mojo željo. Chleborad mi je mrzlo in osorno dejal: 
»Kdor hoče od nas zaslužka, mora pri nas biti. Ali ia- 
stopite popolnoma ali pa uradujte tukaj dalje!« Za- 
plakal sem bil pri teh besedah in z menoj vred je ihtel 
generalni tajnik Novak, ko sva iz Chleboradove pisarne 
stopala v njegovo. Niti on, niti jaz nisva bila v stanu 
več govoriti. Popoldne, ko dr. Chleborada ni bilo več 
v pisarni, pa me generalni tajnik pokliče zopet k sebi 
in mi pravi: »Prav žal mi je, da pri generalnem ravna- 
telju nisva nič opravila; a sedaj vam, če ne dobite kje 
kake podpore, ni druge pomoči, ko da vztrajate pri 
nas, sicer se pa privatno pripravljate za izpit.« Izpre- 
videl sem, da podpore od drugod ne morem dobiti — 
odnosno bil sem tudi premalo izkušen, da bi jo bil 
iskal; — zato sem se bil odločil ostati pri banki »Sla- 
vijk, poleg tega pa se privatno izobraževati dalje. To 
poslednje pa ni bilo ravno lahko, kajti v pisarni je 
bilo vedno mnogo dela, moji mesečni dohodki 30 gld. 
— ker sem samo za posteljo moral plačevati 10 gld. — 
pa so bili tako pičli, da bi ne bil mogel izhajati brez 
postranskega zaslužka. Zato sem hodil vsak večer od 
8 do 12. pisat v pisarno življenjske police. 

Na drugi strani sem bil pa odškodovan po prijet- 
nem stanovanju, v katero sem prišel. Našel sem ga 
v prvem nadstropju neke hiše v Konviktski ulici pri 
701etni ženici Mariji Svobodovi v prostorni sobi, ki je 
bila namenjena za četvero stanovalcev. Poleg mene je 
stanoval tamkaj urednik nekega češkega finančnega 
lis?ta František Suda, tehnik Bohu mil S tanek in 
osmošolec Josip M i k š. Suda je bil že starejši mož 
in se z nami ni veliko pečal; ostali trije pa smo si 
postali najboljši prijatelji in takorekoč eden brez dru- 
gega biti nismo mogli. Takratno naše prijateljstvo je 

pri Bohuniilu Stanku trajalo do njegove smrti; med 
mano in Josipom Mikšem pa se je ohranilo še danes. 
— Ker smo bili vsi siromaki, plačevali smo si samo 
obed. Za zajutrek je izpil vsak kozarec ali dva kozarca 
vode, zvečer nam je pa gospa Svobodova preskrbela 
vsakemu pol hlebca kruha in vrček piva, ki je stal 
6 krajcarjev. Ob tej večerji smo se pogovarjali, zbijali 
šale in moram reči, da smo bili jako srečni in zado- 
voljni. Poleg tega smo delali načrte za bodočnost. Jaz 
šeni pripovedoval, da hočem na vsak način skušati 
dovršiti gimnazijo ter potem iti v ruski seminar v 
Lipsko, da se 
pripravim za 
profesuro na 
Ruskem. To mo- 
je pripovedova- 
nje si je Mikš 
tako k srcu 
vzel, da je po 
končani osmi 
šoli šel res v 
Lipsko in da še 
sedaj profeso- 
na Ruskem 

v Novočerka- Od leve na desno sede: Bohumil 
sku. Stanek, Ivan Hribar in Josei Mikš. 

Pri banki 

»Slavij!« so bili tistokrat uradniki jako slabo pla- 
čani. Posel se je namreč zlasti v življenskem od- 
delku, kjer se je forsiralo takoimenovano zavarova- 
nje za vzajemno podedovanje, jako razvijal. Zato je 
bilo mnogo dela, fondov pa, ker je bila banka kot 
vzajemna zavarovalnica ustanovljena z bornim upla- 
čilom 3000 gld., jako malo. Le-ti so se nabirali šele 
polagoma zlasti zato, ker je organizacija bila draga; 
vsled tega je uradništvo, katerega se je moralo mnogo 
najemati, bilo tudi borno plačano. Največje plače stal- 
nih uradnikov so bile po 400, 500, 600 in 700 gld., 
uradniki z boljšo kvalifikacijo prejemali so po 900 in 
1000 gld., višji uradniki pa po 1200 gld. na leto. Zato 

sem bil tembolj iznenaden, ko sem ob novem letu 1871 
— preskočivši mnogo tovarišev s plačami 400, 500 in 
600 gld. — bil imenovan za uradnika s 700 gld. plače; 
iznenaden tembolj, ker se mi je to zgodilo kot Sloven- 
cu. Bil sem seveda tega napredovanja nenavadno vesel 
in ker mi je višji stalni dohodek omogočal, spremeniti 
nekoliko način življenja, skrčil sem kolikor mogoče iz- 
redno svoje poslovanje v pisarni ter sem se ob večernih 
urah posvetil študijam. Pomaknitev v višji plačilni raz- 
red je zame pomenila, da moram popolnoma opustiti 
misel nadaljnjega obiskovanja šol. Začel sem se torej 
privatno uriti v šolskih predmetih; najbolj pa sem se 
pečal z literaturami slovanskih in nemškega naroda, 
potem s filozofskimi spisi Rousseau-ovimi, Kantovimi 
in Laplace-ovimi. Do dveh ali treh ponoči sem prese- 
del včasih pri knjigah potem, ko sem ob devetih zvečer 
prišel iz pisarne domov. Da bi me ne premagoval spa- 
nec, kupil sem si samovarček in kuhal sem si črno 
kavo sam. Tudi sem se preselil iz Konviktske ulice 
v Jirchafe, na obed pa sem hodil na Betlemske namesti 
v gostilnico k Ježku m, kjer sem se sestajal z vseučili- 
škim profesorjem dr. Františkom Durdikom. — Z njim 
sem se rad razgovarjal o modroslovskih stvareh, pa tudi 
o dnevnih, zlasti o političnih vprašanjih. Še leta 1871 
se mi je povišala plača na 800 in proti koncu leta 1872 
na 1000 gld. 

Videč moje naglo napredovanje v službi, je izpre- 
menil generalni zastopnik ljubljanski Jan Ladislav čer- 
ny prejšnjo svojo naklonjenost do mene v neprijaznost. 
Mož, dasi je sicer imel mnogo dobrih lastnosti, je bil 
vendar nekam plašljiv in si je morebiti mislil, da mu 
utegnem nevaren postati ter ga — kot Slovenec — kdaj 
izpodriniti. Zato je začel proti meni intrigovati; za po- 
vod pa je porabil podlistke, katere sem iz Prage pod 
naslovom »Est deus in nobis, agitante calescimus illo« 
pisal v takratni tržaški list »Primorecc in v katerih 
sem v šaljivem tonu govoril o nekih straneh praškega 
življenja. Cerny je te podlistke porabil, da me očmi, 
češ, da jem češki kruh in da šale zbijam iz češkega na- 
roda. Poslal je v Prago vse številke »Primorca <, v kate- 

rih je smatral, da so obsežena žaljenja za češki narod. 
Ko je generalni tajnik Novak njegovo pismo in pa »Pri- 
morčeve« podlistke prebral, moral se je na glas smejati. 
Del je »Primorca« iz rok z besedami: »Kako smešni so 
ljudje, ki šal ne razumejo in povsod strahove vidijo!« 
Pri tem me je vzpodbujal, naj le še dalje pišem. 

Leta 1871. po velikih počitnicah pripeljal se je v 
Prago jurist Andrej Volkar. Prišel je t jeka j, kakor mi 
je pravil, samo zato, ker je vedel, da sem jaz gori. 
Denarja ni imel; le toliko je spravil vkup, da si je 
plačal voznino. Došel je k meni ter mi povedal v ka- 
kšnem položaju je, rekoč: »Svoj kofer ponesem v tvo- 
je stanovanje, sedem nanj in se tudi s silo ne dam ven 
vreči.« Potolažil sem ga, pridržal ga pri sebi v stano- 
vanju in skrbel mu prvi teden tudi za hrano, on pa se 
je vpisal na vseučilišče. Prosil je po vpisu rektorja, 
naj bi mu, če je mogoče, preskrbel kake korepeticije, 
in sreča mu je bila mila. Že po štirinajstih dneh je v 
neki ruski rodbini dobil poučevanje dveh odraslih, mla- 
deničev ter za to po 60 gld. pa mesec. Sedaj je bil tudi 
Volkar na konju. Ostala sva skupaj v stanovanju, ka- 
tero je poslej plačeval sam. Za mojo prijaznost, ki 
ni bila bogve kako velika, ker sem storil zanj le to, 
kar sem kot rojak in bivši součenec obvezan bil storiti, 
mi je ostal vedno hvaležen. Sedaj je nekje na Češkem 
namestništveni svetnik.* 

Istega leta je prišlo na vseučilišče tudi nekaj 
hrvatskih dijakov; med njimi Matko Mandič 
in Vekoslav Spinčič. Shajali smo se z njimi 
v kavarni »Angerer« na Ponči. Kasneje smo usta- 
novili poseben hrvatsko - slovenski klub, ki je svoje 
seje imel pri kozarcu piva v Ramiševi gostilnici 
na Karlovem namesti. Iz tega kluba se je naposled ro- 
dilo društvo »Balkan«, in so bili v njem učlanjeni di- 
jaki vseh štirih jugoslovanskih plemen. — Mnogo navdu- 
šenja za narodno delo je vladalo takrat med nami. Zla- 

♦ To je bilo leta 1912. Dandanes živi dr. Andrej Volkar 
kot vpokojen namestništveni svetnik v žižkovu in je pred- 
sednik »Jugoslovanskega dijaškega podporenga dru6tva< v 
Pragi. 

sti sta bila navdušena imenovana dva hrvatska dijaka 
ter sta delala načrte, kako probuditi Istro. Nam, ki ni- 
smo od blizu poznali razmer, se je to zdelo nemogoče; 
vendar nismo ne Spinčiču, ne Mandiču jemali poguma, 
temveč smo ju bodrili na delo. Kasnejši dogodki so po- 
kazali, kako pravilno sta sodila, kajti v Istro je bilo tre- 
ba vreči le plamenico narodnega navdušenja in raz- 
mere so se tam temeljito izpremenile. Največ sta k temu 
pripomogla ravno imenovana dva, katerih prvi je pre- 
vzel v Trstu uredništvo »Sloge« — sedanje »Naše Slo- 
ge« — drugi pa je postal profesor na učiteljišču v Gorici 
ter potem okrajni šolski nadzornik v Istri. Največ na- 
vdušenja za narodno delo sta pač ta dva mladeniča iz 
Prage ponesla s seboj v domovino — morebiti ravno 
z naših sestankov. 

Ker sem pri knjigah mnogo noči prečul ter vsako 
noč bral in si spanje kratil z uživanjem črne kave, de- 
lovalo je to na moj organizem uničujoče. Proti koncu 
leta 1872. začel sem mahoma hirati in na novega leta 
dan 1878. legel sem — po prečuti noči v hrvatsko-slo- 
venskem klubu — v posteljo. Ker dalje časa nisem mo- 
gel vstati, opravičil sem se v uradu; kakor hitro pa mi je 
nekoliko odleglo, vstal sem ter se podal tjekaj. Tam so 
se me vsi ustrašili, kajti, ni me že bilo več kot kost 
in koža. Bančna zdravnika dr. Dub in dr. Tomsa, 
katerima so naročili, naj me preiščeta, naredila sta 
diagnozo, da imam v visoki stopinji jetiko ter sta — 
kakor sem kasneje izvedel — ravnateljstvo zagotovila, 
da treh mesecev ne preživim. Vsled tega mi je ravna- 
teljstvo dalo dopust na nedoločen čas in sicer — ne 
tako, kakor v drugih slučajih obolelim uradnikom s 
polovico plače — temveč s celo plačo. Odpeljal sem se 
takoj v Ljubljano ter sem tu konsultoval dr. Va- 
lento. Le-ta je sicer zmajeval z glavo, pripomnil pa 
je, da si življenje vseeno lahko rešim, če imam toliko 
energije, da izpijem vsak dan tri velike žlice ribjega 
olja. Obljubil sem mu to; a ko sem prvo žlico prinesel 
k ustnam, čutil sem še-le, zakaj je dr. Valenta govoril 
o energiji, kajti olje, ki ga takrat še niso čistiti znali, je 
grozno dišalo ter imelo naravnost gnusen okus. Ven- 

dar je volja do življenja premagala in izpil sem v res- 
nici vsak dan, dasi sem se k temu moral grozno siliti, 
po tri žlice ribjega olja. 

Meseca junija, ko je videlo, da pošiljam redno 
prvega vsacega meseca pobotnice za plačo in da 
se ni izpolnilo dr. Tomsovo prorokovanje, vprašalo 
me je ravnateljstvo, kako je z zdravjem in ko sem 
mu potrdil, da se mi boljša, naročilo mi je, naj 
stopim v pisarno pri generalnem zastopu v Ljub- 
ljani. To se je zgodilo in ostal sem tamkaj do septem- 
bra 1873. Generalni zastop je takrat vodil, ker je Jan 
Ladislav Černv prestopil k medtem ustanovljeni banki 
»Sloveniji«, Josip Kristan. A posel ni mogel 
nikamor naprej; zato je generalno ravnateljstvo skle- 
nilo v začetku leta 1874. premestiti generalni zastop 
v Trst, kjer je dobilo jako uglednega, občespoštova- 
nega in do skrajnosti poštenega Frana Andreja 
Plešeta za glavnega zastopnika. Tudi jaz sem želel 
priti v Trst; toda generalno ravnateljstvo poklicalo 
me je meseca septembra v Prago, odondot pa me je 
proti koncu leta 1873. poslalo h generalnemu zastopu 
v Brno, kjer od leta 1870. ni bilo nobenega pravega 
knjigovodstva, z naročilom, naj ondi knjigovodstvo 
vredim. Tako sem na svojo žalost mesto v Trst moFal 
potovati v Brno. Nalogo, ki mi je bila poverjena, rešil 
sem v petih mesecih popolnoma povoljno in sem bil 
nato meseca aprila 1874. imenovan za knjigovodjo k 
takrat nanovo ustanovljenemu generalnemu zastopu 
na Dunaju. 

Izza mojega bivanja v Pragi bi bilo še omeniti, 
da sem imel neprenehoma domotožje. Tistokrat so 
Prago obdajale takoimenovane >gradbe«, t. j. široko 
trdnjavsko ozidje, vrh katerega so bila napravljena 
lepa pota in zasajeni ob njih drevoredi. Zgodilo se 
je mnogokrat po leti, da sem zjutraj, ko se je začelo 
daniti, takoj od knjig šel na izprehod na te gradbe, 
s katerih sem hrepeneče in s solzami v očeh gledal 
proti jugu, kjer je ležala moja draga domovina. 

Praško bivanje zapustilo je v moji duši neizbrisne 
utiske. Tz slik v »Svetozoruc in v »Kvetech« poznal 

sem »zlato matičko« dokaj dobro še predno sem jo 
videl. Ko sem dopotoval vanjo, vleklo me je seveda 
v ulice, ki so mi bile po teh slikah znane. Ob delavni- 
kih sem imel pač malo časa. Zato sem pa izkoriščal 
tem bolj nedelje in praznike. Cez kaka dva meseca 
sem bil v Pragi že kakor doma. Pač je med takratno 
in sedanjo Prago velik razloček; vendar je bilo živ- 
ljenje v njej že takrat vse drugače živahno, ko v naši 
Ljubljani. Velemesto sicer Praga še ni bila; a njeno 
vrvenje se je jelo že izmikati iz ozkih kolesnic pro- 
vincijalizma ter se usmerjati po velemestnem tempu. 
Kar je name posebno uplivalo, je bila pa okolnost, da 
sem iz ljubljanske nemškutarije prišel v čisto slovan- 
sko sredino, v kateri je rodoljubnega navdušenja vse 
kar kipelo. Dejal sem si, da bode tudi Ljubljano treba 
prebuditi k podobnemu življenju in jel sem se bliže 
zanimati za delo čeških rodoljubov, ki so iz nekdaj 
ravno tako po nemškutar j ene češke prestolnice znali 
napraviti narodno zavedno mesto. Saj se je že takrat 
moglo opaziti, da se »Praga, caput regni«, smotreno 
pripravlja, da zopet prevzame vlogo, katero je tekom 
celih stoletij igrala v zgodovini češkega naroda. Zdelo 
se mi je, ko da sem prišel semkaj v šolo. Slovenci 
sicer nimamo tako slavne zgodovine, kakor naši češki 
bratje; mi nismo v potek zgodovinskih dogodkov 
nikdar posegali z enako ali vsaj s približno podobno 
močjo; a v nečem sem videl, da imamo podobno usodo 
in tudi podobno poslanje za bodočnost. Oboji smo pri- 
šli v območje zapadne kulture, oboji v prilično enake 
gospodarske razmere. Nas Slovence diči, kakor brate 
Čehe veselje in volja do dela; oboji srno pod istimi 
političnimi prilikami. 

Zato smo si v boju za narodnostne pravice narav- 
nost zavezniki in je potreba, da srno si tega vedno 
svestni. Blagroval sem torej usodo, ki mi je naklonila 
v Pragi šolo za moje kasnejše udejstvovanje in sledil 
sem pazno vsemu, kar sem videl tacega, da bi mi 
moglo pri mojem bodočem delu biti vzor. 

Sicer je pa čisto svojeobrazna lepota Prage učin- 
kovala z magično silo name. Po celo uro sem včasih 

stal na Františkovem nabfeži ter se naslajal ob gran- 
dioznem in resnično neprispodobljivem pogledu na 
kraljevske Hradčane. Saj se najdejo lepši in . večji 
vladarski rezidenčni dvorci; a tacega, ki bi po svoji 
legi tako mogočno in harmonično uplival, bi težko 
bilo iskati. Koliko in kako slavne zgodovine je šlo 
mimo teh v tako raznih dobah in po tako raznih vi- 
dikih sezidanih poslopij, ki tvorijo občudovanja vredno 
in izredno slikovito celoto! Kakošen dostojen spome- 
nik državotvornosti češkega naroda je ta kraljevska 
rezidenca! 

In če sem se po Zameckych schodech (grajskih 
stopnjicah) popel na Hradčane in se od ondot ozrl 
nazaj na stostolpno mesto polno starinskih stavb, če 
sem užival ob pogledu na mogočno Vltavo, ki srebrno- 
peno svoje vodovje ob lahnem šepetu mirno zelenih 
otokov vali v Labino objet je: kako se je moja duša 
napajala ob tej nepopisno krasni prirodni sliki, kateri 
je tvorna sila češkega naroda dodala še prav posebne 
dražesti! Kadar mi je čas dopuščal, zahajal sem tudi 
skozi Konjsko in Žitno brano (vrata) na Kraljevske 
Vinograde, veliko in prostrano polje, na katerem je 
stala arena Kravinc (kravji hlev). V tej areni bile so 
po leti gledališčne predstave, ki sem jih rad obiska val. 
Bolj všeč mi je bil pa obširni razgled od nje čez celo 
Prago in vso okolico. 

Ako se pa »Zlata matička Praha« prikupi vsa- 
kemu že po svoji prirodni krasoti, stopnjuje se to še 
pri onih, ki so se seznanili z njeno zgodovino. Sam na 
sebi sem to poizkusil. Proučil sem jo namreč po zna- 
menitem delu Vaclava V. Tonika »Dejepis mesta 
Prahy<r. Ko sem obširno to delo čital, letel sem skoro 
vsak dan pogledat si to ali ono. poslopje, to ali on« 
ulico, ta ali oni sicer zapuščeni in malo obiskani kot, 
ker me je Tomek poučil, da je z njim v zvezi kak zgo- 
dovinski dogodek. Koliko sem o takih prilikah novega 
videl! Marsikaj, mimo česar sem Bog ve že kolikrat 
šel brez vsacega zanimanja, zbudilo je mojo rado- 
vednost, navdalo me s spoštljivostjo. Po dobrem letu 
mogel sem ugotoviti, da ima v Libušinem mestu skoro 

vsak kamen svoje zgodovinsko značenje. In koliko 
lepša se mi je zdela Praga še le poslej! 

Toda Praga ima še drug pomen. Kar je Pariz 
^ rancozu, to je ona Cehu. Kdor pozna zgodovino Prage, 
pozna v velikih obrisih že tudi zgodovino češkega 
naroda. Praga je v davno zašlih časih za ves narod 
mislila, ona je za ves narod delala. Vendar se mi je 
po prečitanju zgodovine mesta Prage potrebno zdelo 
seznaniti se tudi še podrobneje s splošno zgodovino 
češkega naroda. Le-ta me je prav do dobrega poučila 
kako tesna vez je med obema. Sicer sem pa nad vse 
nazorno sam opažati zamogel zgodovinsko kontinui- 
teto. Saj je vse duševno gibanje tistih -dni, katero je 
prošinjalo in prerajalo ves narod ter ga osposabljalo 
za one odločne politične čine, pred katerimi se je 
korak za korakom umikati morala avstrijska biro- 
kratična zakrknjenost, izhajalo iz Prage. Dejal sem si, 
da bode potreba delati k temu, da usposobimo tudi 
našo ljubljeno belo Ljubljano za vršitev podobne na- 
loge. Kes je moje kasnejše delovanje slonelo na 
naukih, katerih sem se navzel v praški šoli življenja 
in na trdih sklepih, ki so mi v dobi mojega praškega 
bivanja dozoreli. 

Priznati pa moram, da mi je kot činov željnemu 
mladeniču v vsej praški zgodovini najbolj imponovalo 
ono karakteristično metanje skozi okno, katerega so 
se Cehi pri obračunih s svojimi protivniki tako radi 
posluževali. Dokler nisem bil čital praške zgodovine, 
hodil sem brez posebnega zanimanja mimo novo- 
meške uradnice« (mestne hiše); potem pa sem pred 
njo često postajal in z zanimanjem zrl v okna posveto- 
valnice. Podobno sem sedaj, kadarkoli sem svoje oči 
opiral na hradčanski grad, iskal vselej onih dveh oken, 
skozi katera sta 23. maja 1618. leta priletela cesarska 
namestnika Slavata in Martinic. Ob neki taki priliki 
se mi je izoblikovalo prešerno vprašanje, če češki 
narod ne poseže kedaj zopet k podobnemu sredstvu, 
da se iznebi svojih ošabnih avstrijskih gospodarjev. 


K 


IV. Samostojen podjetnik. 


Ko je leta 1875. odstopil dunajski generalni za- 
stopnik Turk, izročilo je generalno ravnateljstvo 
vodstvo tega generalnega zastopa meni. Nekako no- 
vembra meseca istega leta pripeljala sta se na Dunaj 
član ravnateljstva dr. Josef M i 1 d e in generalni 
tajnik Novak. Povedala sta mi, da se peljeta v 
Trst, kjer da so razmere pri generalnem zastopu tako 
nevzdržljive* da je generalno ravnateljstvo prišlo do 
sklepa, premestiti to podružnico zopet v Ljubljano. 
Vprašala sta me, če vem v Ljubljani za kako za- 
nesljivo in sposobno osebo, kateri bi se mogel poveriti 
generalni zastop. Priporočil sem jima Frana D re- 
li i k a , ki je imel takrat glavni zastop Peštanske 
zavarovalnice — kasnejše »Fonciere« — in Ivana 
Perdana, glavnega zastopnika zavarovalnice »Ri- 
unione Adriatica di Sicurta«. Nekako čez teden dni 
vrnila sta se imenovana iz Trsta, naznani vša mi preje 
brzojavno svoj prihod. Sestali smo se zvečer v resta- 
vraciji »Gause< v Johannesgasse. Ondi sta mi pravila, 
da sta našla v Trstu popolen nered in sicer še veliko 
hujši, kakor sta ga pričakovala. Tudi sta mi povedala, 
da sta govorila z obema mojima priporočencema v 
Ljubljani in da sta jima všeč, da se pa vendar nista 
mogla odločiti ne za enega ne za druzega, dasi sta iz 
pogovora z njima izprevidela, da bi generalni zastop 
banke »Slavije« prevzel eden kakor drugi. 

Dr. Mi Ide pristavi temu: »Nama je pa znana 
neka druga oseba in se nama le čudno zdi, da je vi 
čisto nič ne poznate. Imenuje se Ivan Hriba r.< 

— Zdelo se mi je, ko da sem padel iz oblakov, kajti 
niti sanjati se mi ni moglo, da bi generalno ravnatelj- 
stvo misliti moglo, da meni izroči samostojno vodstvo 
generalnega zastopa ljubljanskega. Videč, kako me 
je to naznanilo iznenadilo, nadaljuje dr. Milde ob 



Dr. Josef Milde. 


smehu Novakovem: »Nama se zdi ta mož sposoben; 
kako pa vi sodite o njem?« Odgovoril sem — seveda 
radostno razburjen — da ponudbo sprejmem, da je 
pa samo ena zapreka, ker namreč nimam kavcije; a 
generalni tajnik Novak je takoj pristavil: »Tudi ta 
se bo dobila.« — Res mi je kasneje generalno rav- 
nateljstvo šlo toliko na roko, da mi je od mesečnega 

pavšala odtegovalo po 50 gld. ter te odtegljaje na- 
lagalo za kavcijo. — Težko je povedati, v kakošnein 
duševnem razpoloženju sem se ta večer vrnil domov. 

Celo noč nisem zatisnil očesa, pač pa sem neprene- 
homa premišljeval o poročilu dr. Mildetovem ter delal 
načrte, kako generalni zastop ljubljanski povzdigniti. 

V začetku januarja 1875. preselil sem se v Trst, 
kjer me je čakala ravnotaka naloga, kakor isvoje dni 
v Brnu. Za obe leti — 1874. in 1875. — ni bilo skoraj 
prav nič vtknjiženega. Zavarovanci, v kolikor jih je 
bilo, niso bili pravočasno opozarjani na plačila ter 
se tudi niso smatrali za bančne člane; na one redke 
police, ki so jih zavarovanci prostovoljno vzdržavali 
v veljavi, pa je bilo naznanjenih silno veliko požarnih 
škod. Sploh je bil posel tržaškega generalnega za- 
stopa v tako derutnem stanju, da je banka v dveh 
letih pri tem zastopu izgubila okroglo 100.000 gld. — 
Prišedši v Trst, namenil sem se, da generalni zastop 
ne preselim preje v Ljubljano ter ga tudi na svoj 
račun toliko časa ne prevzamem, dokler zastalega 
knjigovodstva ne spravim v popolen red. Delal sem 
torej jako pridno ves čas od ranega jutra do poznega * 
večera in tako se mi je posrečilo do 1. maja 
knjigovodstvo vred iti, da se je vsaj vedelo, kaj in kje 
ima banka terjati. 15. maja pa sem določil za selitveni 
dan. 

V Ljubljani sem prostore za pisarno najel na 
Mestnem trgu 7, od koder sem se kasneje preselil na 
Dunajsko cesto 7 in še kasneje v hišo »Matice Slo- 
venske« v »Zvezdi«. Konečno pa sem banko »Slavijo« 
pridobil za to, da si je kupila lastno hišo <v Gospodski 
ulici 12. Prišedši v Ljubljano, začeti mi je bilo resno z 
delom. Poiskal sem si uradnikov, kolikor jih nisem 
prevzel iz Trsta in lotil sem se z vso gorečnostjo orga- 
nizacije. Bil sem skoraj neprenehoma pa potu po slo- 
venskih deželah, da najdem zastopnikov ter da učim 
že takrat poslujoče zastopnike reda. In tako se mi je 
res posrečilo, da sem polagoma generalni zastop banke 
»Slavije« povzdignil na sedanjo visoko stopinjo. Gene- 
ralno ravnateljstvo bilo je z mano zadovoljno; jaz pa 

ne z generalnim ravnateljstvom ravno tako. Pogodba, 
vsled katere sem generalni zastop prevzel, bila je 
spočetka zame jako neugodna. Treba je bilo namreč 
precejšnjega števila uradnikov; dohodki iz provizije 
pa niso pokrivali režije, tako celo, da sem leta 1885. 
banki »Slaviji« dolžan bil preko 40.000 gld. Ta dolg 
me seveda ni preveč skrbel, če sem pomislil, da se 
mora z naraščanjem posla prej ali slej amortizovati; 
skrbelo me je pa vselej, kadarkoli me je hudo na- 
padla bolezen. Večkrat sem namreč v tej dobi kri 
pljuval in enkrat celo delj časa ležal za fifuidom tako, 
da so zdravniki obupali nad mojim ozdravljenjem. — 
Ko bi bil umrl, ostal bi bil namreč moj dolg in moja 
rodbina bi ne bila od banke ničesar prejela. V tej 
dobi se mi je enkrat silno slabo godilo. Na zunaj 
moral sem pač svojemu socijalnemu položaju pri- 
merno živeti, a dostikrat nisem imel, s čemer bi si 
bil kupil najpotrebnejšega. Tudi je bilo treba urad- 
nike vselej pravočasno plačati; generalno ravnatelj- 
stvo pa je semtertje zadrževalo režijska predplačila, 
češ, da saldo preveč narašča. V takih slučajih moral 
sem iskati denarja na posodo in še danes sem vesel, 
da nisem tudi v največjih stiskah in težavah uradni- 
štvu niti en dan ostal plačila dolžan. — Po letu 
1885. začel se je posel tako razvijati, da se je dolg 
pri banki »Slaviji« čedalje bolj krčil in leta 1892. sem 
si v prvič mirno oddahnil, ker je dolg popolnoma iz- 
ginil. Od takrat se je posel normalno razvijal do da- 
našnjega dne. 

Na moje priporočilo je banka >Slavija« — če se 
ne motim, leta 1880. — ustanovila generalni z a - 
slop v Zagrebu. 

Ker se posel tamkaj ni razvijal kakor je bilo 
želeti, obrnilo se je leta 1884. generalno ravnateljstvo 
do mene z vprašanjem, bi li ne hotel zagrebški gene- 
ralni zastop prevzeti v svojo režijo. Privolil sem v to 
in sklenila se je pogodba, s katero sem 1. januarja 
1885. prevzel generalni zastop zagrebški. Ta generalni 
zastop vodil sem leta 1885. in 1886. Naravno je, da 
sem moral biti skoraj vedno na poti med Ljubljano in 

Zagrebom; ali kljub temu v Zagrebu nisem mogel 
imeti tiste ingerence na posel, kakor sem jo imel že 
doma, kjer sem imel izvežbano uradništvo, ki je po- 
slovalo po mojih intenci jah. Vsled tega sem leta 1886 
generalno ravnateljstvo prosil, naj mi breme zagreb- 



škega generalnega zastopa odvzame. To se je zgodilo 
in leta 1887. izročil sem ta generalni zastop seda- 
njemu svojemu kolegi Josipu H a n u š u. 

Leta 1886. nastaja je v Pragi kriza v vodstvu ban- 
ke; upravni svet ni bil več zadovoljen z generalnim 
tajnikom Františkom Novakom. Dr. Josip Milde pri- 
poročal je takrat F r a n t i š k a V 1 a c h a za tajnika 

z namenom, da prevzame vodstvo banke po Novaku, 
katerega se je nameravalo upokojiti. Večina uprav- 
nega sveta pa z Vlachom, ki ni imel še nikake zava- 
rovalne prakse, ni bila zadovoljna. Tedaj se je obrnil 
član ravnateljstva, kasnejši podpredsednik in napo- 
sled predsednik Karel Petr K h e i 1 , do mene s 
prošnjo, naj bi stopil kot tajnik v službo generalnega 
ravnateljstva z namenom, da prevzamem potem kot 
generalni tajnik vodstvo banke. Daši je ta ponudba 
bila zame jako laskava, v gmotnem oziru celo sijajna, 
odklonil sem jo vendar. Spomnil sem se ob tej priliki 
namreč, kako hrepeneče sem želel tista leta, katera 
sem prebil v Pragi, priti zopet v svojo domovino in 
pred oči so mi stopili oni trenotki mladostnega navdu- 
šenja, v katerih sem sam pri sebi delal naklepe, kako 
bi zamogel izkušnje, ki sem si jih pridobil med na- 
prednim češkim narodom, in narodno navdušenje, 
katero mi je prevevalo srce, porabiti v korist svojemu 
narodu in domovini, ko bi mi zopet dano bilo vrniti 
se vanjo. 


V. Važnejši dogodki iz javnega 
udejstvovanja. 

1. Banka »Slovenija«.. 

Prvo važno nalogo v našem javnem življenju imel 29 / 1 . 1612 . 
sem po svoji preselitvi v Ljubljano izvršiti na željo 
dr. Janeza B 1 e i w e i s a. Banka »Slovenija«, 
ustanovljena leta 1872. z delniško glavnico pol mili- 
jona goldinarjev, stala je pred drugim doplačilom del- 
ničarjev. Ta banka, da-si je imela tako krasna pravila, 
da bi se bila pod spretnim vodstvom lahko razvila* v 
pravo finančno velemoč, je namreč zato, ker nje vodstvo 
ni bilo poverjeno pravim rokam, prišla v denarne sti- 
ske. Delničarji, ki so vplačali že drugi obrok na svoje 
delnice, stali so pred vplačilom tretjega obroka. Med 
njimi ste bili dve struji: ena pod vodstvom poslanca 
Kluna za brezpogojno vplačilo; druga pod vod- 
stvom dr. Janeza B 1 e i \v e i s a pa še neodločna, 
kaj naj bi storila. Banka »Slavija« je svoje dni »Slo- 
veniji« ponujala nekaj spretnih svojih uradnikov. 

Upravni svet »Slovenije« pa je to pomoč zato odklonil, 
ker je dr. Costa menil, da »Slavija« hoče v Slovenijino« 
gnezdo znesti kukavično jajce. — Ko je dr. Janez 
Bleiweis izvedel, da je banka »Slavija« preselila svoj 
generalni zastop iz Trsta zopet v Ljubljano, ter pove- 
rila vodstvo njegovo meni, poprosil me je, naj bi mu 
podal čisto nepristransko sodbo o bilanci banke »Slo- 
venije« ter mu povedal, je-li kaj upanja, da se z no- 
vim vplačilom na delnice reši propada. Prevzel sem 
to nalogo in jo izvršil vseskozi nepristransko. V spo- 

menici, ki sem jo izročil dr. Janezu Bleivveisu, sem 
dokazal, da je rešitev »Slovenije« po tedanjem stanju 
bilance nemogoča. To je odločilo. Dr. Janez Bleiweis 
je na občnem zboru oddal svoje glasove proti zopetne- 
mu vplačilu in za likvidacijo. Izbral se je vsled tega 
likvidacijski odbor, kateremu je načeloval hišni posest- 
nik Josip Debevec. 

Temu likvidacijskemu odboru ponudil sem za 
delničarje banke »Slovenije« ugodne pogoje, ako svo- 
jim zavarovancem na Slovenskem priporoči, da presto- 
pijo k banki »Slavijk. Likvidacijski odbor teh pogojev 
ni sprejel; pač pa je sprejel dosti manj ugodne pogoje 
zavarovalnice »Dunav« ter je s tem povzročil delničar- 
jem precejšnjo materijalno škodo. Tistokrat sem prvič 
izprevidel, da naša narodna poslovica, da je ravna pot 
najboljša pot, ni vedno resnična; vendar sem se tudi 
kasneje v življenju ravnal po tej poslovici, dasi sem 
vsled tega doživel marši kako razočaranje. 


2. Slovensko uradovanje pri sodiščih. 

29./I. Ul l. Omenil sem že* da sem še v Pragi snoval načrte 

za bodoče svoje poslovanje, ako se mi posreči priti 
zopet v domovino. Izprevidel sem predvsem, kaki siro- 
maki smo mi Slovenci v primeri z bogatim češkim 
narodom; izprevidel tudi kako daleč stojimo za njim v 
prosveti. Ob enem sem v Pragi mogel opazovati, kako 
uravnavajo Čehi smotreno delovanje za še večji napre- 
dek na vseh poljih narodnega življenja. Ko sem tedaj 
leta 1875. na Dunaju izvedel, da se mi izpolni najgo- 
rečnejša želja, preseliti se zopet v Ljubljano, sestavil 
sem ei načrt, kako delovati ondi, da koristim svojemu 
narodu zlasti v jezikovnem oziru. 

Po preselitvi v Ljubljano ponudila se mi je lepa 
prilika za izvrševanje tega načrta. V Trstu je bilo ve- 
liko zaostalih plačil, zato sem začel opominjati dolžni- 
ke. Ker se večina strank za te opomine zmenila ni, ni 
mi preostajalo drugega, ko vložiti tožbe, ker bi drugače 
banki »Slaviji« ne bilo ostalo iz tržaške dobe nobenega 

člana več. Treba je bilo torej za banko »Slavijo« iz- 
brati pravnega zastopnika. Ker sta umrla dr. Jakob 
Razlag in dr. Henrik Costa, ni bilo takrat v Ljubljani 
nobenega slovenskega advokata. To priliko je porabil 
dr. A 1 f o n z M o s c h e , da se iz Slovenjega gradca 
preseli v Ljubljano ter postavi na narodno stališče. V 
njegovo pisarno sta vstopila bivša koncipijenta dr. Co- 
stova: dr. Fran Papež in dr. Aleksander Hudec. Izbral 
sem torej dr. Moscheta za pravnega zastopnika banke 
»Slavije« ter sem mu naročil, naj za njo vse tožbe 
vlaga v slovenskem jeziku. Dr. Mosche me je ob tem 
naročilu sicer malo čudno pogledal, a rekel ni nič. 
Kako se torej začudim, ko mi čez nekaj dni general- 
no ravnateljstvo iz Prage naznani, da je prejelo od 
dr. Moscheta pismo, sopodpisano po dr. Franu Papežu, 
v katerem sporoča, kakšno naročilo sem mu dal ter 
prosi generalno ravnateljstvo, naj to moje naročilo pre- 
kliče, češ, da pri naših sodiščih ni navada slovensko 
uradovati in da utegne banka »Slavija«, ako bode vla- 
gala slovenske tožbe, vzbuditi ne vol jo ter nerazpol ože- 
nje sodnikov proti sebi. Generalno ravnateljstvo je 
dr. Moschetu odgovorilo, da imam sam pravico izbirati 
pravnega zastopnika ker me veže dolžnost tudi plače- 
vati ga, da se torej v moje naročilo ne more vtikati; da 
bi pa ono, tudi ko bi imelo o stvari samo odločevati, 
dalo mu ravnotak nalog glede slovenskega uradovanja, 
kakor sem mu ga dal jaz. Osramočen in v silni zadregi 
mi dr. Mosche pokaže ta odgovor ter se mi opravičuje 
zaradi remonstracije proti mojemu naročilu pri gene- 
ralnem ravnateljstvu. Sicer pa, pristavi, »bode le 
Slavija« imela škodo, ako pri sodiščih nastane nevolja 
proti njej.« 

Takošne so bile razmere glede slovenskega urado- 
vanja takrat in ne bode odveč, ako pripomnim, d$ je 
tudi dr. Valentin Zarnik, ki je bil znan radi- 
kalen Slovenec, ko je leto nato odprl pisarno in sem 
mu izročil sozastopanje »Slavije«, pripomnil: »Mi bomo 
sicer slovenske tožbe vlagali, kaj ne, ampak to Vam 
povem, stvar bi utegnila, ker pri sodiščih slovenskih 
tožb ne vidijo radi, postati sitna.« — Ker se je ravno v 

poslednjem času pisalo, da so si slovenski odvetniki 
pridobili največ zaslug za slovensko uradovanje, ne 
bode ta reminiscenca odveč; resnici na ljubo pa je po- 
treba tudi ugotoviti, da je moj prednik Jan Ladi- 
slav Č e r n y že leta 1870. dr. Costi naročil, da mora 
v imenu »Slavije« z vsemi oblastmi uradovati v slo- 
venskem jeziku in da je dr. Costa po tem naročilu tudi 
res ravnal. 


3. Dr. Janez Bleiweisova TOletnica. 

2I./1. 1)12. Takoj po naselitvi v Ljubljani pristopil sem na- 
rodnim društvom ljubljanskim. V »Čitalnici« so me 
kmalu izvolili v odbor. Istotako v >Dramatičnem dru- 
štvu«. Udeleževal sem se vseh priredeb narodnih dru- 
štev ter sem bil v njih, kolikor mi je dopuščal čas, tudi 
delaven. Enako sem se udeleževal tudi zunaj Ljubljane 
po vsej Sloveniji narodnih svečanosti in političnih sho- 
dov, na katerih sem mnogokrat govoril. 

Leta 1878. dopolnilo se je 70. leto od rojstva dr. Ja- 
neza Blehveisa. Narodna društva slovenska sklenila so, 
da njegovo 70-letnico slovesno proslave. Vabila so se 
razposlala na vse strani po Slovenskem, potem pa tudi 
po ostalem slovanskem svetu. Ob določenem dnevu pri- 
šlo je mnogo poklonstvenih odposlanstev v Ljubljano. 
Dr. Janez Blehveis sprejemal je ta odposlanstva v slav- 
nostno okrašeni dvorani »Narodne Čitalnice«. Honneur- 
je sva delala Peter Graselli in jaz. Graselli je imel na- 
logo, da je deputacije vodil pred jubilanta, jaz pa sem 
člane deputacij jubilantu predstavljal. Vršilo se je to 
na slovesen način, pri čemer sem hrvatske deputacije 
predstavljal hrvatski, češke češki. 

Slavnost zaključila se je z banketom v prostorih 
restavracije hotela »Evropa«. Vseh članov odbora se 
ne spominjam; le toliko vem, da sta se za banket naj- 
več trudila inženir Franjo Tomšič in tvorničar 
Žiga Bučar. Ta banket se je izvršil nenavadno slo- 
vesno in prav sijajno. Na banketu se je čulo mnogo 
lepih govorov, a največji utis je napravil govor Juri- 

ja Biankinija, urednika lista >11 Nazionale« iz Zadra. 
Mladi, elegantni in lepi mladenič govoril je tako navdu- 
šeno, da so bili vsi očarani in da — ko je končal — ni 
hotelo biti ovacijam konca. Po banketu smo sedeli Tom- 
šič, Bučar in jaz še dalje časa z Biankinijem skupaj. 
Pogovor se je vrtil okoli političnih stvari dalmatinskih, 
najbolj pa okoli lista >11 Nazionale«, ki je imel v okle- 
paju dodan naslov >Narodni liste in *ki je prinašal več 
italijanskega, ko hrvatskega čtiva. Mi smo Biankiniju 
dokazovali, da je to v politično-vzgojevalnem smislu 
jako škodljivo, ker se 
namesto veljave hrvat- 
skega jezika vzdržuje 
po Dalmaciji — in to po 
krivdi narodne stranke 
same — veljava itali- 
janščine. Biankini je 
svoje stališče dolgo in 
trdovratno zagovarjal, 
ali končno je omagal. 

Naši argumenti so ga 
prepričali in z novim 
letom izšel je name- 
sto lista >11 Nazionale« 
čisto hrvatski »Narod- 
ni list«:, kateri ravno 
letos praznuje petde- 
setletnico svojega ob- 
stoja. 

Dr. Janezu Bleiweisu imponoval je način proslave 
njegove 70-letnice in mislil je na to, kako bi se mi za 
moje sodelovanje hvaležnega izkazal. Ko se mi je pri- 
šel zahvalit — polen priznanja za sijajno izvršeno pro- 
slavo 70-letnice — povprašal me je tudi, če bi hotel 
postati odbornik »Kmetijske družbe«. Dr. Janez Blei- 
weis je namreč odbornike za >Kmetijsko družbo« iz- 
biral takrat izmed svojih prijateljev, odnosno izmed 
ljudi, katerim je hotel izkazati svojo posebno naklo- 
njenost. Ponudbo dr. Blehveisovo odklonil sem, ker sem 
si bil v svesti, da o kmetijstvu premalo vem in da bi 

zatorej svoje naloge v odboru »Kmetijske družbe« ne 
mogel tako izvrševati, kakor bi bila moja dolžnost. 
Prevzel pa sem nalogo, za katero me je »Kmetijska 
družba« naprosila, da napišem za poljedelsko inini- 
sterstvo spomenico o uredbi zavarovanja zoper živinske 
bolezni. 

Z dr. Janezom Blehveisom sva po tem mnogo pri- 
jateljski občevala in sicer do njegove smrti. Še dan, 
predno je zatisnil za vedno oči, obiskal sem ga bil. 


4. Narodni dom. 

28 . I. 1812 . Navdušenje, ki je zavladalo v Ljubljani vsled pro- 
slave dr. Janez Blehveisove 70-letnice, porabil je in- 
ženir Franjo Tomšič, da je sprožil misel ustano- 
vitve »Narodnega doma«. Dr. Blehveis je ustregel Tom- 
šičevi želji in sklical ljubljanske rodoljube v prostore 
»Matice Slovenske« na Bregu — sedanjo dr. Tavčarjevo 
hišo — v posvetovanje. Ondi se je bilo po daljšem pretre- 
sanju sklenilo sezidati »Narodni dom« ob troških 100.000 
goldinarjev; denar pa pridobiti na ta način, da se 100 
rodoljubov zaveže uplačati deleže po 1000 goldinarjev. 
Takoj prvi večer vpisalo se je 24.000 goldinarjev in s 
tem je bila nekako zaključena svota prispevkov, ki so 
se imeli pričakovati iz Ljubljane. Inženir Tomšič in 
jaz vsa prevzela nalogo, prepotovati Slovenijo zunaj 
Ljubljane ter pridobivati deležnikov. Koj drugi dan sem 
se podal poln najboljših nad na pot in sicer najprej 
na Štajarsko. Obiskal sem več znanih in premožnih 
rodoljubov; a povsod sem našel le zmiga vanje z rame- 
ni. Svota 1000 goldinarjev, o kateri je vsakdo — menda 
ne po krivici — sodil, da bode izgubljena, je bila vsa- 
kemu previsoka. Enake izkušnje doživel je inženir 
Tomšič po Dolenjskem. Ko smo se teden dni kasneje 
zopet sešli v prostorih »Matice Slovenske«, kjer sva 
midva poročala, naznanil nam je dr. Janez Blehveis na 
najino in vseh ostalih iznenadenje, da so nekateri onih 
gospodov, ki so bili pri prvem posvetovanju navzoči in 
so vpisali deleže, kasneje preklicali svoje deleže. Na 

drugo zborovanje jih seveda že ni bilo več. Ideja usta- 
novitve »Narodnega doma« je torej padla v vodo. 

Nekako začetkom leta 1882. — torej takrat, ko je v 
Ljubljančanih vsled priprav za dopolnilne volitve v 
občinski svet vzkipelo navdušenje — povabil me je 
nekega dne dr. Alfonz Mosche k sebi, češ, da mi ima 
nekaj jako važnega povedati. Ko pridem k njemu pravi 
mi: Zveživa se midva, da izpeljeva veliko narodno 
stvar. Odgovorim mu, da prav rad sodelujem, a da 
mi mora, predno se odločim, povedati, za kaj gre. Nato 
mi je prišel s starim — 
že leta 1878. pokopa- 
nim projektom — usta- 
novitve »Narodnega do- 
ma« na deleže; a ne po 
1O00 goldinarjev, tem- 
več po 500 goldinarjev. 

Odgovorim mu takoj, 
da se silno moti, ako 
misli, da bo v Sloveniji 
dobil 200 ljudi, katerih 
vsak bi hotel prispe- 
vati po 500 goldinarjev. 

Takrat sem bil nam- 
reč gospodarske razme- 
re na Slovenskem že 
do dobrega spoznal in 
sem vedel, da pravih 
bogatinov — izvzem ši 

kakih 20 oseb — tiste čase Slovenci imeli nismo; kar 
je bilo resničnih bogatinov pa, da so bolj stiskali, kakor 
tisti, ki so težko kaj žrtvovali za narodno stvar. Pač pa 
sem takoj pripomnil, da bi bila misel izvedljiva ako se 
skuša polovico potrebne glavnice dobiti z deleži po 200 
goldinarjev, ki bi se deležnikom obresto- 
vali, drugo polovico pa s prostovoljnimi doneski, pri 
čemer bi moral biti pogoj, da se »Narodni dom« ne 
začne zidati preje, dokler se ne zbere 100.000 goldinar- 
jev darov in dokler ni podpisana enako velika svota 
deležev. Dr. Mosche je ta moj načrt odobril ter se je 

kmalu nato osnoval odbor »Narodnega doma«, katere- 
mu sem bil jaz tajnik. Dne 21. februarja 1882 izdal je 
po meni sestavljeni oklic za nabiranje prostovoljnih 
prispevkov. 

Po seji • podam se v »Čitalnico« na večerjo. Pri 
prvaški mizi v zadnji sobi najdem navadno družbo. Na 
čelu mize je sedel dr. Valentin Zarnik. Večer- 
jal je ravno obistno pečenko. Okrog vratu je imel po svoji 
navadi privezano servijeto, po razmršeni bradi pa se 
mu je cedila mast. Dr. Zarnik se navadno med jedjo 
za nobena stvar zmenil ni in je tudi čisto prezrl, da 
sem prisedel k mizi. Ko pa začnem pripovedovati, da 
prihajam od seje, v kateri smo sklenili izdati oklic za 
nabiranje prostovoljnih prispevkov za gradnjo »Narod- 
nega doma«, preneha z večerjo in — držeč v eni roki vi- 
lice, v drugi pa nož — začne v svoji originalni maniri: 
»Koga?! »Narodni dom« hočete zidati in prostovoljno 
doneske zbirati? Jaz ne dam krajcarja (sledila je klet- 
vina), rajše ga vržem s frančiškanskega mostu na sredo 
Ljubljanice, saj bo tako ves denar za »Narodni dom« 
proč vržen (sledila je zopet kletvina)! No nazadnje, 
ker ste sitni dovolj, boste denar še zbrali. Potem boste 
pa zidali prav veliko poslopje, palači podobno, z viso- 
kimi dvoranami, polnimi zrcal. Na koncu boste še elek- 
trično luč vpeljali. Pa mislite, da vam bodo Slovenci 
noter hodili? Figo! Če hočete »Narodni dom« imeti, 
kupite pod Golovcem nizko hišo z zatohlo, kolikor mo- 
goče zakajeno sobo, postavite na mizo lojeno svečo, 
pa boste videli, da bodo vsi Slovenci vanjo drli!« Gro- 
movit smeh sledil je tem v pristno zarnikovskem hu- 
morju izgovorjenim besedam. Meni je ta prizor ostal 
v spominu, ko da se je vršil včeraj in če danes pre- 
mišljujem, moram pač reči, da je dr. Zarnik, dasi je 
rad pretiraval, glede »Narodnega doma« imel v marsi- 
čem prav. 

V teku let so prostovoljni prispevki z efektno lote- 
rijo vred, katero sva vodila z dr. Josipom Sta- 
retom, ki je bil »Narodnega doma« blagajnik, dali 
črez 83.000 goldinarjev. Bili so plodonosno naloženi. 
Deležev se v tej dobi ni vpisalo več, ko za 20.000 goldi- 

narjev. Po prvotnem mojem načrtu, ki ga je kasneje 
odobril tudi upravni odbor »Narodnega domač, bi se 
imelo torej s stavbo čakati, kajti jasno je bilo, da »Na- 
rodni dom« ne bo nikdar dosegel svojega namena, 
ako se zida z dolgovi in ga bode težilo breme vsakolet- 
nega obrestovanja. Zgodilo se je pa, da je Fran Ksa- 
verij Souvan, videč, da se itak zbira denar za »Narodni 
domc, odpovedal »Čitalnici« stanovanje, ker je vsled 
spremenjenih svojih rodbinskih razmer, prostore v 
prvem nadstropju, kjer je bila »četalnična« dvorana, 
rabil zase. »Čitalnica« se je preselila v Pongračevo hišo 
na Turjaški trg. V tej hiši, kjer je imela dokaj lepe 
prostore, je prirejala tudi skromne zabave; drugače pa 
se v njih ni zbirala posebno velika družba. Poleg či- 
talcev, hodilo je tjekaj ne ravno veliko število ljudi. Ve- 
činoma po obedu, da je igrala v karte ali pa dominala. 
Vendar se je tej družbi okoli igralnih miz zdelo, da 
eo prostori, v katerih se shaja, za »Čitalnico« .nečastni. 
Začela se je torej agitacija, da se naj darovi, kolikor je 
nabranih, porabijo za zgradbo »Narodnega doma«, ko- 
likor pa še nedostaja denarja, da se najame s posoji- 
lom in takoj razpiše gradba. 

Odločevati so imeli po pravilih »Narodnega doma« 
deležniki. Med temi ste bili dve struji: ena za stavbo, 
druga proti njej. V poslednji smo zlasti živahno proti 
stavbi agitovali: Ivan Murnik, dr. Ivan Tavčar in jaz, 
naglašujoč, da prostor, kjer se ima »Narodni dom« 
postaviti, leži preveč zunaj mesta in da se napravi pra- 
va kalamiteta za narodna društva, Če se poslopje, ki se 
ima zanje postaviti, obremeni z dolgovi. Poudarjali smo 
tudi, da je onim nekoliko gospodom, ki prihajajo v 
»Čitalnične prostore črno kavo pit in igrat, še vedno 
lahko mogoče vstrajati v začasnih prostorih ter smo 
rotili deležnike, naj počakajo toliko časa, da se najde 
ugodnejši prostor za »Narodni dom« sredi mesta kje in 
da bode mogoče zidati brez dolgov. Zalibog vsa naša 
zgovornost in vsi naši razlogi niso izdali nič. Na odločil- 
nem zborovanju oddanih je bilo 36 glasov za stavbo in 
35 proti stavbi; bili smo torej z enim glasom v manj- 
šini. Upravni odbor »Narodnega doma« moral je vsled 

tega glasovanja razpisati natečaj za načrte in gradim 
se je začela let 1898. ter v surovem zidovju dokončala 
leta 1894. Leta 1895. je prišel potres, ki je tudi »Na- 
rodni dom« poškodoval, vendar ne posebno hudo, in 
takrat je tudi onim, ki so glasovali za takojšnjo gradnjo 
»Narodnega doma«, jasno postalo kako prav bi bili sto- 
rili, ko bi bili nekoliko let še počakali. Potres je 
namreč odprl nekaj jako prikladnih stavbišč sredi 
mesta. A napaka, ki se je storila vsled prenagljenosti, 
se ni dala več popraviti. 


31/1.1912. 5. »Slovensko Dramatično Društvo«. 

Za časa svojega 
bivanja v Pragi mi je 
bil največji užitek, če 
sem mogel zvečer v 
»Narodno gledališče«:. 
Zato nisem zamudil 
predstave nobene ne- 
delje in nobenega praz- 
nika. Večkrat sem, 
videč, kako češka dra- 
matična umetnost na- 
preduje, obžaloval, da 
mi Slovenci- še nima 
mo svojega gledališča 
- in z veseljem sem čital 
poročila o diletantskih 
predstavah, ki jih je 
v Ljubljani prirejalo 
»Slovensko Dramatično Društvo«. 

Ko sem prišel v Ljubljano, pristopil sem takoj k 
»Dramatičnemu društvu« in sem kmalu nato bil izvo- 
ljen v odbor ter v kratkem tudi za podpredsednika 
društva, dočim je predsednik bil Ivan Murnik, blagaj- 
nik pa dr. Josip Stare. Odborove seje nisem menda no- 
bene izpustil in pri marsikateri seji sem vplival odločil- 
no. Tista leta je v pisarni banke »Slavije« služil I g n a- 

cij Borštnik, doma iz meni sosedne hiše v Cer- 
kljah. Spoznal sem njegov igralski talent iz privatnih na- 
stopov po gostilnicah v družbi uradnikov banke »Slavi- 
je«. Prepričan, da se brez strokovno podgotovljenega 
vodje predstave »Dramatičnega društva« ne dajo po- 
vzdigniti na višjo stopinjo, izposloval sem mu v odboru 
»Dramatičnega društva« podporo, da se je podal na 
Dunaj v dramatično šolo v ta namen, da po končanih 
študijah prevzame vodstvo predstav. Ko se je vrnil z 
Dunaja, bil je angaževan pri »Dramatičnem društvu«, 
kasneje pa pri slovenskem gledališču ter je brez dvoj- 
be še danes najboljši slovenski gledališki umetnik. 


H. Josip Jurčič. 

še iz Prage sem dopisoval večkrat »Slovenskemu 2J./1 181Z. 
Narodu«. Ko sem v Ljubljano prišel, stopil sem zatorej 
z uredništvom »Naroda« takoj v zvezo, pošiljajoč mu 
semtertje kako notico. Ob tej priliki sem se seznanil z 
njega urednikom Josipom Jurčičem, katerega preje po- 
znal nisem. Jurčič je imel bolj odbijajoče, ko privlačno 
obnašanje. Zato sva izpočetka občevala malo; a čim 
večkrat sva prišla v dotiko, tem bližja sva si postajala. 

Spoznal sem namreč, da se pod mrzlo vnanjostjo Jur- 
čičevo skriva blaga duša. Začela sva semtertje hoditi 
skupaj na izprehode, pa tudi v »Čitalnični« restavraciji 
sva se večkrat shajala. Ob neki priliki, ko sva sedela 
pri kozarcu vina, pravi mi Jurčič: »Veste, jaz »Slavijo« 
priporočam zato, ker daje »Narodni tiskarni« vse tiskat; 
drugače bi je ne.« Odgovoril sem mu na to, ne da bi 
bil pri tem kaj posebnega mislil: »Jaz pa sem se »Na- 
rodni tiskarni« namenil nakloniti vsa tiskarska dela za- 
to, ker je narodna.« Izgovorivši to, opazim takoj, da se 
je Jurčič čutil zadetega, kajti zarudel je v lice in za- 
mahnil z desno roko po zraku. Cez nekaj časa izprego- 
vori: »Prav imate! Sram me je, da jaz nasproti »Slavi ji« 
nisem zavzemal istega stališča. Če ne boste hudi, po- 
nujam Vam bratovščino.« In trčila sva, od tega časa 
pa postala nekako nerazdružljiva. 

Jurčič je prihajal cesto k meni na dom, kjer je pre- 
sedel včasih po cele ure. Zlasti mu je všeč bilo zaku- 
hano sadje, s katerim smo mu navadno postregli. Še 
potem, ko je v svojem stanovanju Na stolbi ležal na 
smrtni postelji, je bil vedno vesel, kadar smo mu tace- 
ga sadja poslali, dasiravno ga proti konci že veliko 
uživati ni mogel. — Občevanje z Jurčičem je btlo jako 
prijetno in prav prisrčno. Ta način občevanja mu je pa 
tudi največ pripomogel da si je vedel med svojimi 
prijatelji pridobivati sotrudnikov za »Slovenski Narode. 
Kadar je bil v zadregi za kak članek, naročil je enemu 
ali drugemu, naj mu ga spiše, in le redko mu je kdo 
to prijaznost odrekel. Tiste čase pisal sem zato tudi jaz 
prav veliko člankov za »Slovenski Narode ter mu po- 
šiljal tudi vedno kratke vesti. 

Jurčič je že precej časa nosil kal smrti v sebi. Tudi 
jaz sem bil tiste čase jako slaboten. Vendar se je zgo- 
dilo, da sva včasih v pogovorih presedela po cele ure 
v gostilnicah in kavarnah. Nekoč sva prišla proti 11. uri 
zvečer iz kavarne v »čitalnično« restavracijo. Sedla 
sva v prvo sobo k mizi, mimo katere se je hodilo v 
takozvano »prvaško sobo< ter si naročila liter vina. Ko 
iz prvaške sobe pride mimo naju Ivan Vilhar in vidi 
dve taki kislici ob tako pozni uri pri litru vina, izrazi 
svoje začudenje z vzklikom: »I, kaj pa vidva tukaj 
delata?!« Jurčič mu kratko a odmerjeno odgovori: 
»Lumpava.« — Vilhar se je po Jurčičevi smrti večkrat 
spominjal tega odgovora ter se je vselej smejal, kadar 
ga je omenjal. 

Leta 1880. sem toliko obolel, da sem se podal za 
dva meseca v Sestriponente na italijansko Rivijero. Jur- 
čiču pošiljal sem takrat za podlistek »Slovenskega Naro- 
da« popis svojega potovanja po Italiji. Ko sem se imel 
vrniti, sporoči mi Jurčič, da je tudi on jako slab, 
da je moral leči in da upa najti zdravja le še v Italiji. 
Zmenila sva se, da se sestaneva v Benetkah. Ko se 
po dvomesečni odsotnosti vračam domov, najdem Jur- 
čiča že tamkaj. Vstrašim se ga, kajti ni ga bilo druzega 
ko kost in koža. Oči so mu bile globoko vdrte pod vi- 
sokim čelom, rdečica mu je zginila z lic in ušesi ste 

mu štrleli od glave. Videl sem takoj, da je izgubljen 
in milo se mi je storilo. Vendar sem mu od bivanja 
v Italiji delal najboljše upanje, tolažeč ga, da mu po- 
mladansko solnce zopet vrne telesne sile. Bil je res 
nekam vesel, da je prišel v Italijo in zdelo se mi je, 
kakor da si tudi sam dela nekaj upanja. Hodila sva 
po mestu ter ogledovala vojaške parade, ki so bile 
slučajno tistega dne — ne vem ali na čast kraljevega 
rojstva ali godu. Zvečer se posloviva in Jurčič gre 
na svoje stanovanje z nado, da noč dobro prespi. Dru- 
go jutro je bil ves obu- 
pan. Pravil mi je, da ni 
celo noč mogel zatisniti 
očesa ter da ga je ne- 
prenehoma mučil ka- 
šelj. Tedaj je pri zaju- 
treku izustil besede: 

>Včeraj si mi upanje 
dajal, da ozdravim; da- 
nes pa vem, da zame 
tudi v Italiji ni zdravja 
več. Prav dobro se za- 
vedam svojega položa- 
ja in ne bi bil mož, ko 
bi hotel samega sebe 
varati.« Jako hudo mi 
je bilo ob takem go- 
vorjenju; a vedel sem, 
da bi ga žalilo, ko bi 

mu s praznim govoričenjem upanje delal, ko mu pa 
pomagati ne morem. Zato ga povabim samo v gondolo 
in peljala sva se po mestu; vendar je bil Jurčič od 
neprespane noči tako utrujen, da ga ni zanimala no- 
bena stvar več. — Iz Benetk vrnila sva se čez par dni 
v Ljubljano, kjer je smrtno bolni prijatelj kmalu legel 
in ni več vstal. Smrt ga je rešila' trpljenja. 

Ker govorim o Jurčiču, pripomniti mi je, da se je 
okoli njega rado zbiralo precejšnje število mladih rodo- 
ljubov in pisateljev. Njegova beseda je bila uvaževana 
in spoštovana; nikdo se mu ni drznil ugovarjati. Ob 

neki taki priliki sedela nas je večja družba in nekateri 
smo bili prav glasni, trdeč, da avstrijski Slovani od 
Rusije nimamo prav nobene koristi, češ da bi Rusija, 
če bi hotela, lahko kaj storila za nas, da bi nas tukaj 
iie gnetli tako. Jurčič nas je poslušal, — potem pa je 
presekal te pogovore s temile ob lahnem nasmevu na 
ustnicah izpregovorjenimi besedami: »Kaj pa vi veste! 
Največja zasluga Rusije za avstrijsko Slovanstvo je, da 
sploh eksistira!« Spogledali smo se in obmolknili. Vsak 
pri sebi si je menda mislil, da ima Jurčič prav. 

Z Jurčičem sva se večkrat pogovarjala kako obža- 
lovanja vredno je, da nimamo Slovenci še svojega knji- 
gotrštva. Opažala sva koliko nemških knjig razpeča 
med nami knjigarna Kleinmayr & Bamberg in dejala 
sva si, da bi dobro organizovana slovenska knjigarna 
mogla silno veliko storiti za razpečavo slovenskih 
knjig in s tem za razvoj slovenskega slovstva. Pripo- 
vedoval sem Jurčiču kako spretno se v Pragi s kolpor- 
tažo po hišah širijo češke knjige in on je mislil, da bi 
se nekaj podobnega dalo uvesti tudi pri nas. Ti po- 
govori so leta 1879. storili, da sva sklenila ustanoviti 
slovensko knjigarno ter vložila prošnjo za koncesijo. 
Koj na to peljal sem se jaz na Dunaj in sem si pri Brau- 
mullerju na Grabnu izprosil dovoljenja, da proučim 
njegovo poslovanje. Drage volje mi je bilo to dovoljeno 
in osobje Braumiillerjeve knjigarne mi je dva dni raz- 
kazovalo in razlagalo vse potankosti ondotnega veli- 
kega obrata. Proti koncesiji so nastopili ljubljanski 
knjigarji. Ko je potem še Jurčič zbolel-, nisva rešitve 
poganjala in stvar je zaspala. 


7. »Narodna tiskarna«. 

Milil Ker sem vse tiskovine dajal tiskat »Narodni tiskar- 
ni«, bil sem z njenim upraviteljstvom v neprestani do- 
tiki. Vsled prijateljstva z urednikom Josipom Jurči- 
čem sem bil pa v zvezi tudi z listom »Slovenski Na- 
rod«. Dr. Va 1 e n t i n Zarnik, ki je bil tista leta 
predsednik »Narodne tiskarne«, naprosil me je, naj bi 

si kupil par delnic, češ, da bi me potem rad videl v 
upravnem svetu »Narodne tiskarne«. Ustregel sem tej 
želji in bil sem res izbran v upravni svet, kateri me 
je kmalu nato izvolil za podpredsednika. 

Upravni svet »Narodne tiskarne« je že davno ve- 
del, da njeno gospodarstvo ni dobro, a vzroka, kje tiče 
neuspehi, ni mogel najti. Ta vzrok našel se je, ko je 
upravni svet naprosil mene in upravnega svetnika An- 
tona Kneza, da gospodarstvo kontrolujeva, ter naju tu- 
di pooblastil, da spre- 
jemava denarne poši- 
ljatve, ki so dohajale 
za »Narodno tiskarno«. 

Posledica izkušenj, ki 
so se pri tem pridobile, 
je bila, da se je upra- 
vitelju odpovedala služ- 
ba. Tedaj pa so zanj 
nastopili vsi stavci »Na- 
rodne tiskarne« ter 
so napovedali stavko. 

»Slovenski Narod« bil 
je v nevarnosti, da pre- 
neha izhajati. l)r. Zar- 
nik in nekateri uprav- 
ni svetniki ustrašili so 
se tega in so hoteli že 
popustiti ter upravite- 
lja še nadalje pridržati 
v službi. Odločno sem 
se temu uprl, ker sem dobro vedel, da bi bila 
remedura v gospodarstvu v tem slučaju nemogoča. 
Tudi sem naglašal, da upravni svet vendar ne sme 
dovoliti stavcem, da zagospodarijo nad njim. Pod 
težo teh argumentov je upravni svet sklenil, da — 
če ne bo drugače — preneha za nekaj dni izdajati 
list, da se pa nikakor ne uda zahtevam stavcev. Tu 
se je pojavil pri meni — kakor deus ex machina — 
»Katoliške tiskarne« stavec Dragotin Hribar 
s ponudbo, da, ako je upravnemu odboru všeč, vstopi 

on v »Narodno tiskarno« ter prevzame poroštvo, da 
»Slovenskemu Narodu« ne bo potreba prenehati. Po- 
gum mladega stavca mi je ugajal; zato sem izpo- 
sloval pri upravnem 9vetu, da se je takoj sprejel za 
začasnega upravitelja tiskarne. Komaj se je to zgodilo, 
izjavili so tudi stavci, da odstopijo od svojih zahtev 
ter da bodo služili ravno tako, kakor doslej dalje. Dra- 
gotin Hribar je bil kasneje imenovan za stalnega 
upravitelja »Narodne tiskarne« in pokazalo se je takoj, 
v čem je prejšnje gospodarstvo bilo nedostatno. Do- 
hodki pri listu in iz razprodaje knjig, ki jih je »Narod- 
na tiskarna« imela v založbi, rastli so od meseca do 
meseca. Novi upravitelj upeljal je red v tiskarni, ka- 
tera je od tistega časa začela lepo prospevati. Kasnejši 
nadzornik, član upravnega sveta Josip Lavren- 
čič, našel je že po Dragotinu Hribarju urejeno go- 
spodarstvo; vendar pa Dragotin Hribar — kakor je to 
že sploh na svetu navada — za svoje delo v »Narodni 
tiskarni« in za zasluge, ki si jih je pridobil za redno 
gospodarstvo tega zavoda, ni žel nikake zahvale. 


8. »Slovenski Narod«. 

3I./1. 2512. Po smrti Josipa Jurčiča je uredništvo »Slovenskega 
Naroda« začasno prevzel dr. Ivan Tavčar. V tej dobi 
pisal je skoro vse članke in večino notic sam. Članki 
in notice odlikovali so se s tisto duhovitostjo in živah- 
nostjo, po kateri se sploh odlikujejo spisi dr. Ivana 
Tavčarja. »Slovenski Narod« je bil takrat ravno po 
njegovem sodelovanju list, katerega je vsakdo rad jemal 
v roke. Dr. Tavčarju pomagal je iz proste volje tudi zelo 
duhoviti politični pisatelj dr. Danilo Majaron. Poleg 
tega ostalo je listu zvestih nekaj sotrudnikov izza Jur- 
čičeve dobe. 

Še za Jurčičevih dni in tudi kasneje je bilo dežel- 
nemu predsedniku Andreju baronu Winklerju veliko 
na tem, da »Slovenski Narod« pridobi za svoje namene. 
Konferoval je v tem oziru z dr. Vošnjakom, ki je bil 
član upravnega sveta. Na dr. Vošnjaka je po želji de- 

želnega predsednika zlasti tudi vplival ljubljanski po- 
slanec vitez S c h n e i d. Dr. Vošnjaku se je obetalo, 
da utegne »Narodna tiskarna«, ako »Slovenski Narode 
spremeni svojo politiko nasproti deželnemu predsed- 
stvu, dobiti v tisk vladne tiskovine in da se jej utegne 
izročiti tisk uradnega lista »Laibacher Zeitung«. Dr. Voš- 
njak je bil za to že precej pridobljen; toda uprli smo 
se mlajši politiki in upravni svetniki »Narodne tiskar- 
ne«, in nam se je pridružil tudi dr. Valentin Zarnik. 
Naglašali smo namreč, 
da si mora »Slovenski 
Narod« na vsak način 
ohraniti neodvisnost, 
kajti če bi on stopil v 
službo vlade, da Slo- 
venci potem nimamo 
nobenega neodvisnega 
dnevnika več. Vsled 
tega je deželni pred- 
sednik Winkler ustano- 
vil »Ljubljanski List«, 
čegar uredništvo je po- 
veril Francetu Šuk- 
ljetu. Šuklje si je 
za sotrudnika pridobil 
Kersnika in Stritarja 
in začel se je hud po- 
litičen boj med »Naro- 
dom« in »Ljubljanskim 
Listom«. Ta boj se je vodil na obeh straneh duhovito, 
pa tudi brezobzirno. Pri »Narodu« je zlasti duhovito 
pobijal Šukljeta, Kersnika in Stritarja dr. Ivan Tavčar; 
a tudi drugi slovenski pisatelji — zlasti izmed urad- 
nikov je bilo mnogo tacih — so z vso odločnostjo po- 
segali na strani »Slovenskega Naroda« proti njemu v 
boj. Jeli so se bili namreč odvračati od Šukljeta, ki je 
preje užival velik ugled in spoštovanje ter kot skrajno 
radikalen slovenski politik tudi zaupanje vseh neod- 
visnih elementov, ker se jim je zdelo, da so ga še le 
sedaj prav spoznali. 

Ko je dr. Tavčar od uredništva »Narodovega« od- 
stopil, izročilo se je leto Ivanu Železnikarju, 
dotedaj notarskemu koncipijentu v Slovenski Bistrici. 
Nekako leta 1884. ali 1885. oglasil se je za sotrudnika 
Davorin Hostnik, ki je kot dijak služil nekaj 
časa za korektorja v »Narodni tiskarni«. Hostnik je bil 



Ivan Železnikar. 


profesor v Rilsku na Ruskem. Odondot je pošiljal jako 
duhovite in zanimive članke, katere je podpisaval s 
pseudonimom »Krutorogov«. Ti članki so vsi dihali 
slovanskega navdušenja ter so imeli namen gladiti pot 
zbliževanju slovanskih narodov. Vlada teh člankov ni 
rada videla; vendar je pa večina bilo spisanih tako, 

da jih ni bilo mogoče konfiskovati. Davorin Hostnik je 
članke in dopise pošiljal pod mojo zasebno adreso in 
jaz sem jih izročal uredniku Železnikarju. Eden teh 
člankov prejel sem v Novem Sadu, kjer sem bil po 
opravkih in kamor mi je pisarna Hostnikovo pismo 
poslala za mano. Ne da bi pogledal, kaj obsega čla- 
nek, poslal sem ga uredniku Železnikarju. Železnikar 
je bil sicer skrben urednik, a na Hostnika se je zanesel, 
ker ga je poznal kot dobrega pisatelja. Zato je oddal 
članek, ne da ga je pre- 
je prečita 1, v tiskarno 
in članek je izšel; a 
nastal je proti njemu 
pravi vihar. »Krutoro- 
gov« je namreč — go- 
voreč o papeštvu in 
tedanjem papežu Levu 
XIII. — rabil izraz 
»izvrg človeštva . Ta 
izraz je bil rabljen v 
splošnem; vendar je 
dikcija članka bila ta- 
ka, da se je mogel 
nanašati tudi na ob- 
če spoštovanega papeža 
Leva XIII. 

Dandanes bi kaj ta- 
cega ne vzbudilo poseb- 
nega razburjenja, kajti 
v >Slovenskem Narodu« so se kasneje pisale mnogo 
hujše stvari o papeštvu, ne da bi to izzvalo kake 
druge posledice, ko zavrnitev s strani listov dru- 
ge politične smeri. Takrat pa je stvar zbudila odpor 
v vrstah narodne stranke in upravni odbor je skli- 
cal sejo takoj, ko sem se vrnil iz Novega Sada. V 
uredniškem košu našel sem svoje pismo do Železni- 
karja, v katerem sem mu naročal, na članek, predno ga 
natisnit da, prebere in eventuelno popravi. Jasno je 
torej bilo, da je urednik v tem oziru svojo dolžnost za- 
nemaril, ker če bi bil članek prebral, bi bil čisto gotovo 

črtal oni dve besedi, ki se s tedanjim papežem Levom 
XIII., blagim in učenim možem, kakoršnih je malo bilo 
na papeški stolici, nikakor niste mogli spraviti v sklad. 
Urednik Železnikar dobil je ukor zato; »Slovenski 
Narod« pa je priobčil izjavo, vsled katere je obžaloval 
one besede. 

»Krutorogov« je nato nehal dopisovati >Slo venske- 
mu Narodu«; jaz pa sem uredo vanje vendar še 
nekaj časa nadziral, ker mi je bilo do tega, da piše 
v slovanskem smislu. Sicer je to bilo že od njegovega 
početka v njegovem programu, a pod mojim vplivom 
se je slovanska vzajemnost ždvahneje naglasala. To je 
vzbujalo v vladnih krogih veliko nevoljo. Ta nevolja 
je bila tem večja, ker je »Slovenski Narod« ostro 
kritikoval delovanje tedanjega deželnega predsednika 
Andreja barona Winklerja, sicer vseskozi poštenega 
moža, ki je pa kot Slovenec imel premalo poguma, da 
bi bil pri centralni vladi nastopil energičneje za pravi- 
ce slovenskega naroda, ki so se krajšale na vse mogoče 
načine. Umevno je, da tega Winkler ni videl rad in 
da me je zato tožil pri osrednji vladi. Njegov pri- 
šeptovalec je bil po vsej verjetnosti poslanec Šuklje, s 
katerim sem v občinskem svetu ljubljanskem zaradi 
jezikovnega vpršanja na ljubljanski realki prišel v na- 
vskrižje in glede katerega sem potem dosegel, da pri 
dopolnilnih volitvah ni bil v občinski svet več izvoljen. 

Ko je bil začel izhajati Ljubljanski List« in ga je 
dobil v roke Šuklje, ni ta list napadal le mene, tem- 
več je začel silno ostro pisati tudi proti banki »Slaviji«. 
Mislil si je bržkone, da bodo ti napadi — če že ne mene 
— oplašili vsaj upravo banke »Slavije«. S početka 
se za napade nisem zmenil. Kasneje mi je pa taka 
oficijozna predrznost vendar le jela vzbujati nevoljo. 
Podam se zatorej k deželnemu predsedniku Win- 
klerju. Tu odločno protestujem proti pisavi lista, o ka- 
terem je bilo splošno znano, da je oficijozen vladni 
organ, češ, proti meni kot politiku naj piše, kar se 
mu poljubi; proti »Slaviji«, ki za moje zasebno udej- 
stvovanje ne more biti odgovorna, pa da pisati ne sme. 
Baron W in k 1 e r je opravičenost mojega 

protesta takoj in brez pridržka pri- 
znal in mi je obljubil, da še tistega dne naroči, da 
ne sme v »Ljubljanski List« priti na banko »Slavijo« 
nikak napad več. Kes so ti napadi poslej popolnoma po- 
nehali. 

Šuklje je tudi v državnem zboru nagovarjal 
dr. Ladislava Riegerja, kot načelnika češke- 
ga kluba, naj nastopi proti meni pri generalnem rav- 
nateljstvu banke »Slavije« ter je obenem začel v 
»Slovencu« proti »Slaviji« pisati ostre članke. Ker 
vse to ni nič izdalo, stopil je v boj proti meni sa»i 
ministerski predsednik grof Taaffe. 
Obrnil se je namreč do predsednika banke »Slavije« 
Jana grofa Harracha, s katerim sta si bila 
prijatelja že izza mladih let, ter je zahteval, naj pri 
upravnem svetu banke »Slavije« izposluje, da me iz 
službe odpusti. Ko se je grof Harrach informoval nato v 
Pragi in je izvedel, da je to popolnoma nemogoča 
stvar, naznanil je uspeh grofu Taaffeju. Nato je bil 
nekaj časa mir. Ker sva pa z dr. Tavčarjem vstrajala 
v opoziciji proti kranjskemu deželnemu predsedstvu 
ter sva v tem smislu dala tudi »Slovenski Narod« ure- 
jevati, se je čez nekaj mesecev grof Taaffe obrnil zopet 
do grofa Harracha z zahtevo, naj me banka »Slavija«, 
ako me že ni mogoče odpustiti iz službe, vsaj prestavi 
kam drugam, ter je izrecno imenoval Galicijo. — 
Grof Taaffe se je menda pri tej priliki spomnil onih 
časov, ko so slov. uradnike samo zato, ker so se za- 
vedali svoje narodnosti, pošiljali v Galicijo in na Ti- 
rolsko v progranstvo. Tudi na to zahtevo mu grof 
Harrach ni mogel druzega odgovoriti, ko da je uprav- 
ni svet banke »Slavije« proti meni brezmočen, ker sem 
imel z njim pogodbo, katero je mogla razrušiti samo 
moja smrt. To novo posredovanje grofa Taaffeja pa je 
upravnemu svetu bilo povod, da je poslal v Ljubljano 
generalnega tajnika Františka Vlač h a z naročilom, 
naj stopi k deželnemu predsedniku Winklerju ter mu 
pojasni, da vse njegovo prizadevanje proti meni ne mo- 
re imeti nobenega uspeha. Baron Winkler, h kateremu 
sem generalnega tajnika Vlacha spremil tudi jaz, de- 

lal se je, ko da o celi stvari nič ne ve. Ko sva mu pa 
midva rekla, da nikdo drugi grofa Taaffeja ni inogd 
napeljati na tako sovražno postopanje proti meni, 
ni mogel ničesar odgovoriti ter se je jecljaje začel iz- 
govarjati, da me spoštuje in visoko ceni kot izredno 
delavnega moža ter da bi celo nič proti temu ne imel, 
ko bi pri prihodnjih volitvah prišel v deželni zbor. 
S tem je bila zadeva končana. 

Pripomniti je potreba, da je skoro ravno ob tistem 
času začela vlada postopati proti dr. Tavčarju. Nek 
formalen prestopek vzela je namreč za povod, da je 
državnemu pravdništvu ukazala dvigniti proti dr. Tav- 
čarju tožbo, vsled katere bi bil, ko bi bil obsojen, iz- 
gubil odvetništvo. Ta razburljiva afera končala se je 
s popolnim fiaskom vlade, kajti dr. Tavčar je bil opro- 
ščen. Obravnava je bila popisana v posebni knjižici, 
ki jo je spisal dr. Valentin Krisper. Izdal 
sem jo jaz. 


9. Volitve v občinski svet ljubljanski. 

Ko sem se leta 1876. preselil v Ljubljano, je bila 30., IX. 191Z. 
naša deželna stolnica še skoro čisto nemška. Ulični 
napisi — kolikor jih je bilo — so bili na prvem mestu 
nemški in tudi kasneje, ko jih je oskrbela mestna ob- 
čina obligatno, dala je napraviti nemškoslovenske tabli- 
ce. V občinskem svetu je namreč poleg 20 zastopnikov 
nemškutarstva sedelo le 10 Slovencev. Na mestnem 
magistratu se ni uradovalo ni besede slovenski in z 
županom slovenski niti govoriti ni bilo mogoče, ker 
so bili za župane — izvzemši Dežmana — voljeni vedno 
možje, ki niso bili zmožni slovenskega jezika. Še 
4. aprila 1882. je Dežman v občinskem svetu z nekim 
posebnim naglasom zatrjeval, da je vse uradovanje 
mestnega magistrata izključno nemško. Ni čuda torej, 
da so tudi napisi nad obrtovalnicami in trgovinami bili 
samo nemški in da so slovenski napisi med njimi bili 
prave bele vrane. Na ulicah se je slišalo več nemške, 
kakor slovenske govorice; zlasti iz ust izobražencev — 

posebno pa ženstva — je redko prišla kaka slovenska 
beseda. Od strani narodnega ženstva se je nemškuta- 
rilo celo na veselicah >Narodne čitalnice«: ter so bile le 
redke one dame, ki so se posluževale slovenščine. 
Skratka: tujec, ki je prišel v Ljubljano in jo je površno 
opazoval, moral je dobiti utis, da je zašel v mesto, ki 
je vsaj po treh četrtinah svojega prebivalstva nemško. 

Slovenska manjšina v občinskem svetu borila se je 
proti samovolji nemškutarske večine vedno brezuspeš- 
no; le semtertje je zmagala s kakim predlogom manjše 
važnosti. Hud boj se je v občinskem svetu vnel takrat, 
ko je Dežman zasnoval obligatne tablice s številkami 
hiš in imeni ulic. Slovenska narodna manjšina se je 
temu predlogu na vse načine upirala in sicer zato, ker 
je dobro vedela, da hišne tablice, na katerih bodo nem- 
ški napisi na prvem mestu, pomenijo žaljenje za veliko 
večino mestnega prebivalstva, obenem pa, da še po- 
vzdignejo nemški značaj našega mesta. Tudi je sloven- 
ska narodna manjšina čutila, da bo take tablice po- 
tem prav težko odstraniti. Boj, zaradi teh tablic v 
občinskem svetu — v prvi vrsti bojevnikov so stali 
občinski svetniki: dr. Valentin Zarnik, Josip Jurčič, 
dr. Karel Blehveis in Josip Regali — razburjal je 
vso Ljubljano ter je mnogo pripomogel, da so se 
širji sloji začeli živahneje zavedati naloge, da je nji- 
hova dolžnost iztrgati ljubljansko občinsko upravo iz 
rok njenih nemškutarskih tutorjev. Izmed slovenskih 
občinskih svetnikov tedanje dobe je posebno omeniti 
mizarskega mojstra Josipa Regalija, ki je imel 
jako veliko poguma in prav nabrušen jezik. Tudi mu 
je bila dana precejšnja doza zdravega humorja. Vsled 
tega je izzval v občinskem svetu večkrat veliko vese- 
lost, kadar se je spravil nad nemškutarsko večino. Go- 
voril je pa v vsaki seji po nekolikokrat. Regali je tudi 
bil, kateri je po mestu, hodeč od gostilnice do gostil- 
nice in obiskujoč volilca za volilcem, pripravljal boj 
za naskok nemškutarske trdnjave na magistratu. 

Leta 1882 odločil se je narodni volilni odbor, da 
z vso vehemenco poseže v volilni boj. Dr. Valentin 
Zarnik, ki je, odkar je vstopil v občinski svet, vodil 

slovensko narodno manjšino ter je vsled svojih izred- 
nih govorniških zmožnosti in vsled poguma, ki ga je 
navdajal v vsej borbi z nemškutarijo, prizadejal nem- 
škutarski večini marsikako bridko uro, stopil je na 
čelo narodnemu centralnemu volilnemu odboru in le- 
ta je pričel boj s krilatico ministrskega predsednika 
grofa Taaffeja, da so Nemci »fakcijozna opozicija«. To 
je bila poleg narodnostnega momenta glavna napoved- 
nica za volilne agitatorje in se je proti nemški večini 
občinskega sveta dala 
tudi prav dobro izrab- 
ljati. Že mesece pred 
dopolnilnimi volitvami 
1. 1882. shajal se je na- 
rodni agitacijski odbor 
pod predsedstvom dr. 

Zarnikovim ter je pre- 
rešetaval volilni ime- 
nik, ki mu ga je bil 
preskrbel občinski svet- 
nik Regali. Vsakega ne- 
zanesljivega volilca je 
ta odbor pridelil ene- 
mu izmed agitatorjev. 

Pri agitacijskih shodih 
je -imel poleg dr. Zar- 
nika vedno prvo bese- 
do Regali. Le-temu so 
pa doktorji hudo v že- 
lodcu ležali. Neprenehoma je s svojo nosljajočo go- 
vorico zabavljal čeznje in to večinoma na tak način, 
da so se mu vsi smejali in da tudi predsednik Zar- 
nik tega ni smatral za resno. Ko je pa ob priliki 
postavljanja kandidatov začel Regali z vso resnostjo 
govoriti, da se ne sme nobenega »dohtarja« kandi- 
dirati, vsekal je dr. Zarnik z debelo svojo palico po mizi 
ter zarohnel nad njim: »Regali, ti prekleta duša, zdaj 
imam tega pa že dovolj! Kaj misliš, da sem svojo dok- 
torsko diplomo ukradel? Če ne vtakneš ko j jezik za 
zobe, ti dam brco, da jo boš pomnil!« Regali je obmolk- 



Josip Regali. 

nil in bil ves večer tiho; dr. Zarnik pa mi je, ko smo 
zborovanje končali, dejal: > Vidite, gospod Hribar, tako- 
le se mora proti takim ljudem nastopati. Leva se ukro- 
ti samo z železno štango.« Moral sem se tem opombam 
od srca smejati. Nastop Zarnikov pa na Regalija vendar 
ni uplival bogvekaj, kajti dasiravno sta se med kan- 
didate sprejela dva doktorja, je vendar Regali slej- 
koprej imel doktorje na piki ter je zabavljal nanje prav 
do konca svojega življenja. 

Dne 28. marca 1882 izdal je narodni centralni vo- 
lilni odbor oklic do ljubljanskih volilcev, v katerem je 
za dopolnilne volitve, ki so se imele vršiti meseca apri- 
la, naznanil kandidate slovenske narodne stranke. Bi- 
li so v III. razredu 3, v II 3, v I. pa 4. Med kandidati 
III. razreda sem bil tudi jaz, ki sem takrat ravno do- 
segel za to potrebno starost. Pod večer tistega dne, 
ko je >Slovenski Narod« prinesel oklic, srečal sem pri 
stari Piklovi hiši za frančiškansko cerkvijo občinskega 
svetnika Frana Doberleta. Poznal sem ga od- 
tod, ker sem sempatje kupil pri njem kako stvar. Do- 
berlet je imel ravno »Narod« v roki ter je čital oklic. 
Ko vidi mene, pokliče me k sebi in pravi: »Ali ste že 
brali?« Z nekakim zaničljivim usmevom na ustnicah 
pokaže mi v oklicu moje ime: »Ali kaj poznate tega-le?« 
Mirno mu odgovorim: »Poznam ga; če ga vi ne poznate, 
ga boste pa že še spoznali!« Na to sva se razšla. Po 
drugi seji občinskega sveta, v kateri sem zagovarjal 
ustanovitev »Mestne hranilnice« ter pobijal razloge, ki 
jih je d r. Josip S u p p a n navajal proti temu, sto- 
pil je med vrati mestne dvorane Doberlet k meni ter 
mi je dejal: »Sedaj vas pa že poznam!« 

Agitacija je bila jako živahna ter je imela tudi 
uspeh. Slovenska narodna stranka zmagala je v III. in 
II. razredu z vsemi kandidati in je imela torej že 14 
glasov v občinskem svetu; od volitev v I. razredu bilo 
je le še odvisno, bode li dobila večino ali ne. Dobro 
smo vedeli, da je stališče narodne slovenske stranke 
v tem razredu jako težavno, kajti večina hišnih posest- 
nikov, kolikor ni bilo med njimi pripadnikov vlada- 
joče nemškutarske stranke, je bila mlačnih Slovencev, 

ki so vrhu tega bili še zadolženi pri »Kranjski hranil- 
nici«. Vendar nismo obupali. Spustili smo se tem in- 
tenzivneje v agitacijo. Napetost je prikipela na dan 
volitve do vrhunca. Pred mestno dvorano zbran je bil 
takrat naš in pa nasprotne stranke štab; agitatorji, 
katere je dr. Zarnik vedno imenoval »\Vahlhunde«, so 



Peter Grasselli. 


pa pripeljavali volilca za volilcem. Okoli polu 12. stvar 
še ni bila odločena in dvomili smo nad zmago; vendar 
ob vse upanje še nismo bili. Regali pa je takrat, obrnjen 
proti nemškutarskemu štabu, pokazal na kamenitni 
mestni grb pred dvorano, rekoč: »Gospodje, če da- 
nes zmagamo, bomo pa jutri lintverna spekli!« Neznan- 

7 


ZSJ — Javna knjižnica — Domžal« 


I 

98 


sko veselost zbudil je ta dovtip in ko je ravno takrat 
mala skupina naših voiilcev prišla po stopnjicah, de- 
jali smo Regaliju, da mu >lintvemova« pečenka ne 
uide. In res, zmagali smo z dvema kandidatoma, do- 
čim sta dva ostala v manjšini. Nepopisna je bila radost 
naša in vsega slovenskega prebivalstva, kajti s to del- 
no zmago v I. razredu dobili smo absolutno večino v 
občinskem svetu in jasno je bilo, da bode Ljubljana 
imela poslej slovenskega župana. Res se je kmalu nato 
župan Laschan odpovedal in izbran je bil v drugi 
seji občinskega. sveta po volitvah Peter Graselli 
s 15 proti 11 glasovom za župana. 


10. Mestna hranilnica ljubljanska. 

30. 1. 1912. Ko mi je narodni centralni volilni odbor ponudil 
kandidaturo za občinski svet ter sem ponudbo spre- 
jel, začel sem takoj, ne da bi bil komu povedal, se- 
stavljati pravila za mestno hrauilnico ljubljansko. V ne- 
deljo po volitvah bil sem z dr. Josipom Vod- 
njakom in urednikom Slovenskega Naroda Iva- 
nom Železnikarjem pri »Ančniku« v Spodnji 
Šiški, kjer se je takrat ob nedeljah in praznikih sha- 
jala rodoljubna ljubljanska družba. Ko smo se vračali 
do-mov, omenil sem imenovanima dvema, da moramo 
Slovenci sedaj pokazati, da kaj znamo in da smo v 
stanu za Ljubljano več storiti, ko vsa nemškutarija 
doslej. Za prvo in najnujnejše potrebno, dejal sem, 
da smatram ustanovitev mestne hranilnice, da sem 
pravila in poslovnik že sestavil ter da bom v prvi 
seji po izvolitvi županovi stavil tozadevni predlog. Da- 
lje sem omenil, da nameravam govoriti z dr. Mosche- 
tom, da paralelno stavi v deželnem zboru predlog za 
ustanovitev deželne hipotečne banke. Dr. Vošnjak in 
Ivan Železnikar se nista mogla dosti navdušeno 
izraziti o teh namerah in sta bila jako vesela, da 
sem ustanovitev mestne hranilnice zamislil. — Dru- 
gi dan okoli 9. pride k meni v pisarno dr. Vošnjak in 
mi pravi: >Čujte, Vi ste vendar še premladi, da bi takoj 

s takim predlogam nastopili. Ali ne bi rajše prepustili 
stvar dr. Moschetu?« Ker mi ni bilo za osebno re- 
klamo, nisem se temu upiral in tako sva se dogovorila 
z dr. Moschetom, da on stavi predlog, jaz pa, da ga, 
če bode potreba, podpiram. Zgodilo se je tudi tako. V 
seji 31. maja 1882. predlagal je dr. Mosche ustanovitev 



Dr. Alfons Mosche. 

»Mestne hranilnice« ter je obenem izročil županu 
Petru Grasselliju moj rokopis pravil in izvrševalnih 
določb. Predlog dr. Moschetov je ostro pobijal dr. Jo- 
sip Suppan, grozeč celo z represalijami od strani 
»Kranjske hranilnice«. Zavračal sem ga v daljšem go- 
voru ob splošnem odobravanju narodnih članov ob- 


r 



# 


100 


činskega sveta jaz in za mano tudi dr. Mosche, na 
kar je bil predlog na ustanovitev mestne hranilnice 
sprejet z vsemi narodnimi glasovi. 

Razmere za ustanovitev in uspešen razvoj mestne 
hranilnice so lota 1882.‘ bile izredno ugodne; žal da 
se je nje ustanovitev zavlekla. Občinski svet je v na- 
meri, da pospeši ustanovitev mestne hranilnice, v eni 
prihodnjih sej izbral Antona Kleina in Alfreda Lede- 
nika ter ju z mano vred poslal v Gradec, da pri ondot- 
ni »Mestni hranilnick proučimo nje poslovanje. Od on- 
dot prinesli smo vse potrebne obrazce tiskovin za ured- 
bo poslovanja s sabo in podali smo obširno pisano po- 
ročilo, kako se naj hranilnica vredi. Stvar vendar ni 
krenila naprej. Kakošni vplivi so to odlašanje povzro- 
čali, ni bilo jasno; župan se je na večkratne urgence 
le izgovarjal, da se je ves akt na magistratu nekam iz- 
gubil. Ko pa je v krogu občinskih svetnikov nevolja 
vsled tega rastla in se je ustanovitev mestne hranil- 
nice čedalje glasneje in glasneje zahtevala, naznanil 
je župan, po približno šestih letih, da je našel dne 31. 
maja 1882. izročena mu pravila in poslovnik ter jih je 
potem tudi vložil pri deželni vladi. Nato je — post tot 
diserimina rerum — leta 1889. začela »Mestna hranil- 
nica« poslovati. Dolgo odlavšanje z ustanovitvijo jo je 
sicer spravilo ob najugodnejšo dobo; vendar se je uspeš- 
no razvijala in je danes dosegla že tako stopinjo, da ni 
daleč tisti čas, ko bo po znesku vlog prekosila staro 
»Kranjsko hranilnico«, katera edina še s fondi, ki ,jej 
jih po večini omogočil nabrati naš kmečki varčevalec, 
umetno vzdržuje v deželi nemštvo, ki se tako bahato 
šopiri. 


11. Ljubljanski vodovod. 

20 / 11 . 1912 . Mestna občina ljubljanska najela je svoje dni 
poldrug milijon goldinarjev loterijskega posojila. Ko 
smo dobili Slovenci večino v občinskem svetu, osvetlil 
sem v »Slovenskem Narodu« s strankarskega stališča 
najetje tega posojila, s katerim se je bivša nemšku- 

tarska večina občinskega sveta pa vsej pravici pona- 
šala. Matematični proračun za članke, ki so vzbujali 
vsesplošno zanimanje, podal mi je profesor Andrej 
Senekovič. Danes seveda priznam, da so bili očitki 
v teh člankih neopravičeni, kajti posojilo je bilo najeto 
v korist mestu in pod tako ugodnimi pogoji, kakor 
se kasneje mestu ljubljanskemu ni posrečilo najeti 
nobenega drugega posojila več. To posojilo je bilo pa 
tudi edina večja zadeva, katero je izplejal sterilni ob- 
• činski svet, dokler je imela večino v njem ljubljanska 
nemškutarija; a še za to posojilo imela se je proti- 
slovenska stranka v občinskem svetu zahvaliti le 
dr. Josipu S u p pa n u , ki je duševno daleč nad- 
kritjeval svoje tovariše. 

Kako porabiti veliko vsoto denarja, ki ga je mest- 
na občina z loterijskim posojilom dobila, nemškutar- 
ski občinski svet ni vedel. Pač je sezidati dal jako 
potrebno ljubljansko klavnico; a vanjo je investoval 
samo odlomek posojilne svote. Zdelo se mu je tudi, da 
bi potreba bilo v Ljubljani vodovoda; pa okoli tega 
vprašanja je hodil kakor mačka okoli vrele kaše. — 
Ko sem postal občinski svetnik, vzel sem zatorej med 
drugimi stvarmi tudi rešitev tega vprašanja, v svoj 
delovni program. Zato sem kmalu potem, ko je bil 
sprejet predlog za ustanovitev mestne hranilnice, 
predlagal v občinskem svetu, naj se izbere poseben 
odbor, kateremu naj se naroči proučiti in h kraju do- 
vesti vprašanje mestnega vodovoda. Kdo so bili člani 
tega odbora; sedaj ne vem več dobro; pač pa se spo- 
minjam, da so bili v njem: dr. Karel B 1 e i w e i s , 
dr. Josip Derč, Franjo Klein in menda tudi 
Alfred Ledenik. Istotako je imel v njem sedež 
in glas mestni fizik dr. Kowatsch. 

V prvi seji vodovodnega odseka izbran sem bil 
za načelnika. Ker sem zadevo smatral za jako resno, 
nisem članom odbora dal veliko duška, temveč sem 
prav pogosto skliceval seje. Meni se je že takrat zdelo, 
da glede na formacijo ljubljanske okolice ne bo 
kazalo drugega, ko poseči po podtalni vodi, ter sem 
se, ko sem glede vodovoda* stavil svoj predlog, tudi 

v tem smislu izrazil. Izključeval seveda nisem pre- 
iskavanja glede vrelcev, ki bi se utegnili v bližnji 
ali dalnji okolici ljubljanski najti za napeljavo v 
Ljubljano. Glede na to se mi je torej zdelo, da pojde 
stvar 'čisto gladko. Kako sem bil pa iznenaden, ko 
sem takoj v drugi seji vodovodnega odseka našel pro- 
tivje proti vodovodu ravno ondi, kjer sem tega naj- 
man je pričakoval. Dr. Karol Bleiweis, zdrav- 
nik, posegel je namreč, ko se je stvar načelno raz- 


čudenje pridružil tudi mestni fizik dr. K o \v a t s c h. 
Na moji strani je stal izmed zdravnikov edino mladi 
dr. Josip Derč. 

Videč, kako se je stvar zasukala, nisem pustil v 
dotični seji o njej sklepati, temveč sem iskal in tudi 
našel povoda, da sejo zaključim. K prihodnji seji 
odbora nisem več povabil dr. Kowatscha; slučaj, 
da se je zakasnil dr. Bleiweis, pa sem porabil, 
da sem dal glasovati o predlogu glede začetka pred- 
priprav za vodovod. Sklep odseka sem nato na- 
znanil županu. Pri župžfnu se je kasneje pač pri- 


Dr. Karol Blehveis vitez 
Trsteniški. 



pravljala, v debato ter 
se je z vso odločnostjo 
izrekel proti napeljavi 
vode od zunaj v Ljub- 
ljano in proti vodovo- 
du sploh. Naglašal je, 
da v Ljubljani ni dru- 
zega potreba, ko izko- 
pati nekoliko vodnja- 
kov — in navel je pe- 
tero trgov, na katerih 
naj bi se taki vodnja- 
ki napravili, — češ, 
da že imamo jako do- 
bro podtalno vodo in 
da bi vsaka druga reši- 
tev vodovodnega vpra- 
šanja bila predraga. 
Dr. B 1 e i w e i s u se 
je na moje veliko za- 

tožil dr. K o w a t s c h , češ, da ni bil povabljen 
k seji in da zato sklep dotične seje ni bil pravo- 
močeD. . A jaz sem kratko odgovoril, da moža, ki 
je predstavljal cokljo v odboru, namenoma nisem va- 
bil, češ, da ne morem trpeti in tudi ne bodem trpel, 
da bi v kakem odboru občinskega sveta uradnik mest- 
nega magistrata nasprotoval zadevi, katero je občinski 
svet soglasno priznal za potrebno in koristno. Pri tem 
je ostalo in fizik dr. K o w a t s c h se ni kasneje nič 
več udeleževal sej vodovodnega odseka. Sicer je pa 
tudi kmalu potem, ker mu njegova nemškutarska vest 
ni dovoljevala služiti narodnemu občinskemu zastopu, 
stopil v pokoj. 

Ko sem tako — rekel bi nasilno, kajti glede 
na take predpotopne nazore najpoklicanejših čini- 
teljev odseka ni bilo drugače postopati mogoče — 
rešil vprašanje glede predpriprav za vodovod, začel 
je župan Grasselli izvrševati sklepe vodovodnega 
odseka. Z Dunaja je bil povabljen ravnatelj geologič- 
nega državnega zavoda dr. Dionizijšturin najelo 
se je tudi več tehnikov domačinov, nakar se je pri- 
čelo preiskavanje ljubljanske okolice glede pitne 
vode. Župan in večina občinskega sveta, kateremu je 
vodovodni odsek od časa do časa poročal, so bili 
mnenja, da je treba napeljati kak studenec v Ljub- 
ljano. Njim je bil pred očmi dunajski vodovod, tako- 
zvana >Hoehguellenleitung«. Jaz pa sem ves ta čas 
stal na stališču, da za Ljubljano taka napeljava vode 
ni priporočljiva, ker bi bila predraga ter sem vedno 
naglašal, da bodo vsa preiskavanja konečno pripeljati 
morala do realizacije moje prvotne misli, namreč do 
napeljave podtalne vode z ljubljanskega polja. 

Kes se je prav kmalu pokazalo, da nobeden iz- 
med studencev, ki so se v oddaljenosti 15 km od 
Ljubljane preiskavah, ne daje toliko vode, da bi se 
ga moglo upoštevati za nje napeljavo v Ljubljano. 
Poleg tega se je ugotovilo, da bi napeljava iz enega 
ali druzega studenca bila jako draga. Rešila pa se je 
stvar konečno šele potem, ko je posegel vanjo veščak 
inženir Oskar Smreker iz Mannheima. Občinski 

svet se je namreč v seji, katera je bila sklicana potem, 
ko so se vse preiskave glede napeljave studencev že 
izvršile in ko se je tudi bilo že vsestransko proučilo 
vprašanje podtalne vode, imel odločiti, ali naj na- 
daljnje delo in konečno izvedbo vodovoda izroči po 
županu priporočenemu dvornemu svetniku P a s s i n i - 
j u z Dunaja ali pa po meni priporočenemu inženirju 
Oskarju Smrekerju iz Mannheima. Odločil se 
je za poslednega in izkušnje so pokazale, da je pra\ 
storil. Oskar Smreker je svoje študije dovršil v do- 
brem letu ter podal obširno poročilo, v katerem je 
dokazal, da je za Ljubljano edina racijonelna nape- 
ljava podtalne vode z ljubljanskega polja. Sestavil je 
proračun stroškov in občinski svet je delo njemu od- 
dal. Pripomniti je potreba, da sta si v dobi, odkar 90 
se vršila proučevanja, pridobila za vodovod veliko 
zaslug kasneje v občinski svet izvoljena deželni inženir 
J a 11 Vladimir H r a s k v in ravnatelj Andrej 
Senekovič. Leta 1889. je bil vodovod dodelan ter 
se je sv. Petra in Pavla dan 1890. leta izročil javni 
uporabi. Dne 29. junija 1890. podeljeno je bilo meni 
za zasluge, ki sem si jih glede vodo- 
voda pridobil, častno meščanstvo. 

Umljivo je samoposebi, da je taka naprava, kakor 
je vodovod, našla v občinstvu privržencev in protiv- 
nlkov. Da so med protivniki bili nemškutarji, ki se 
tega vprašnja prej nikakor niso znali in ne lotiti upali, 
ni čudo. A našlo se jih je tudi med Slovenci. Vso dobo, 
odkar so se vršila pogajanja- glede vodovoda, poseb- 
no pa takrat, ko so se prva dela začela, je bilo po 
vseh ljubljanskih gostilnicah in kavarnah živahno raz- 
pravljanje o stvari. Med polaganjem cevi se celo dva 
prijatelja ali znanca na ulici nista sestala, da ne bi bila 
stvari kritikovala — bodisi v ugodnem, bodisi v ne- 
ugodnem smislu. — Mnogo je bilo — kakor o takih 
prilikah vedno — črn ogledov. Leti so zatrjevali, da, 
ali vodovod ne t>ode redno funkcionoval, ali pa da 
bode voda prav za nič. Nekateri tudi niso mogli umeti, 
kako bi mogla voda ostati okusna in čista ako teče 
pa železnih ceveh, ki so katranizovane. Sto in stokrat 

je slišal vodovodni odsek razne zabavljice in prigo- 
vore; elani njihovi prinašali so jih v odsekove seje. 
Vsa taka poročila odklanjal sem z neko — rekel bi 
— nonšalanco, rekoč, da imamo važnejšega posla, ka- 
kor pa razpravljati o bedasti poulični klepetavosti; 
odsek pa sem prosil in bodril, naj zaupa svojim, po 
zrelem prevdarku storjenim sklepom, češ da se bode 
občinstvo zamoglo kmalu samo prepričati o njihovi 
koristnosti. 

In res je, ko je dne 
29. junija 1890. na- 
znanil strel iz topa 
na gradu, da je voda 
začela teči po vseh 
ljubljanskih hišah, 
nastalo splošno ve- 
selo iznenadenje. Vsi 
nasprotniki vodovo- 
da so utihnili in so 
sramežljivo morali 
priznati, kako krivi- 
co so s svojimi ne- 
premišljenimi 'kriti- 
kami delali vodovod- 
nemu odseku in ob- 
činskemu svetu. — 

Dozidaj je ni naprave , nž 0 skar Smre fcer. 

v Ljubljani, s katero 
bi prebivalstvo bilo 

tako zadovoljno, kakor je vodovod in samo enkrat se 
je slišala kritika o vodovodu ter se je izrazil dvom, 
jeli ljubljanskemu prebivalstvu na korist. Zgodilo se 
je to v občinskem svetu samem nekdaj ob prililvi raz- 
prave o letnem proračunu. Kritiko je izrekel eden 
mojih prijateljev, ki se je pa na splošnem odporu v 
občinskem svetu in v občinstvu prepričati moral, da 
je silno slabo meril, ko je s tem očitanjem mislil mene 
zadeti. 

Mnogo ljudi mi je na tej javni napravi čestitalo. 
Živo v spominu pa mi je ostal sledeči izredni dogodek: 

Nekega poletnega dne proti večeru pozvoni nekdo na 
vratih mojega stanovanja. Hišina gre odpirat, stopil sem 
pa tudi ravno sam takrat iz sobe. Ko hišina govori 6 
stranko, ki je pozvonila, stopim bližje in zagledam 
postamo ženico. Vprašala je hišino, če je gospod do- 
ma in ko pristopim vpraša me, če sem jaz Hribar. 
Potrdim jej to; ona pa pravi: > Hvala Bogu, da vas 
vidim! Samo zato sem prišla sem, da bi Vas poznala. 
Vsak dan molim za vas zato, ker ste nam preskrbeli 
vodo, da se nam ni treba toliko truditi, kakor prej, 
ko smo jo od daleč morale v hišo nositi.« Ta pohvala 
mi je bila skoraj večje zadostilo, kakor diploma čast- 
nega občanstva mesta Ljubljane. 

12. «Slovan«. 

S /II. 1912. Leta 1883. rodila se mi je misel, da bi si Slovenci 
morali vzdrževati tudi kak ilustrovan list. Znano mi 
je pač bilo, da so težave z izdajanjem taeega lista 
precej velike, a čimbolj sem o stvari premišljal, 
bolj mi je rastel pogum. Dejal sem si namreč, da bi 
se stroški za izdajo taeega tista precej zmanjšali, ko 
bi si izposojeval klišeje od hrvatskih in čeških listov 
in bi le semtertje prinesel kako izvirno sliko. Izkri- 
stalizovala se je ta misel v meni toliko, da sem si 
sestavil program za list. Hotel sem namreč Slovence 
natančneje seznanjati z razmerami pri drugih slovan- 
skih narodih ter tako buditi v njih čut za slovansko 
vzajemnost. Na podlagi tega programa je bilo seveda 
naravno, da sem ime listu določil >Slovan«. — Ko sem 
se namenil prinašati v listu tudi politične članke, raz- 
odel sem stvar predvsem dr. Zarniku, da vidim, ne 
bode li novi list smatral za konkurenčno podjetje 
Slovenskemu Narodu«. Dr. Zarnik je takoj izjavil, da 
po njegovem mnenju list >Slovan«, če bo izhajal kot 
tednik in če se bo držal svojeea programa, — pa 
najsi prinaša tudi politične članke, — ne le ne bo 
konkurent >Slovenskemu Narodu«, temveč bode le 
tega v njegovem stremljenju celo podpiral. 

Dr. Tavčar, ki mi 
je po izidu prvih dveh 
številk prišel ponudit 
svoje sotrudništvo, je 
leto nato prevzel tudi 
solastništvo. Za ured- 
nika naprosil sem 
Antona Trste- 
njaka. Leta 1884. 
izšla je prva številka 
»Slovana«, ki je doži- 
vel štiri letnike. Bil 
je to prvi poizkus slo- 
venskega ilustrovane- 
ga lista in še danes 
moram reci, da me — 
listajočega po letnikih 
»Slovana« — obhaja 
nekako zadovoljstvo. 

Saj je list precej dobro 
izpolnjeval nalogo, katero sem mu bil postavil. Ne- 
katere v njem priobčene slike so bile prav lepe. Zla- 
sti v zadnjih treh letnikih, v katerih je lastništvo s 
precejšnjimi stroški poskrbelo za mnogo izvirnih slo- 
venskih slik. — Ko sva z dr. Tavčarjem prenehala 
izdajati »Slovana«, poravnati sva morala 1300 goldi- 
narjev nedostatka. 



13. Biskup Josip Jura] Strossmayr. 

Leta 1884. naznanil je banki »Slaviji« v Prago njen 25./1. 1I1Z. 
zagrebški generalni zastop, da se je upraviteljstvo ško- 
fijskega veleposestva v Djakovu odločilo zavarovati 
vsa poslopja in premičnine proti požaru in da razpi- 
suje natečaj za zavarovanje. Generalno ravnateljstvo 
prosilo je mene, da se peljem v Djakovo, si ogledam ri- 
zika, stavim ponudbe, obenem pa tudi priporočim ban- 
ko »Slavijo« biskupu Strossmayrju. Peljal sem se torej 

tjekaj ter sem poprosil pri biskupu za avdijenoo. Bi- 
skup me je jako prijazno sprejel, ker je moje ime že 
iz časniških poročil poznal. Povpraševal me je po raz- 
merah na Slovenskem, zlasti po nekaterih voditeljih 
slovenskega naroda ter mi je konečno, ko sva na po- 
slovni del pogovora prešla, obljubil, da zavarovanje 
objektov njegovega veleposestva ne dobi nikdo drugi, 
nego banka »Slavija«. To se je tudi zgodilo in sicer 
kljubu vsem intrigam in v veliko nevoljo takratnega 
upravitelja, ki se je nekemu svojemu sorodniku na lju- 
bo zavzemal za »Ogersko-francozko< zavarovalnico. 

Takoj prvo leto zavarovanja zgorel je djakovskemu 
vlastelinstuv velik- stog ovsa, za kateri je banka »Sla- 
vi ja« plačati morala preko 8000 gld. odškodnine. Pro- 
ti koncu marca 1886. bil je tamkaj zopet velik požar. 
Pogorel je namreč oni del konjskih hlevov, v katerem 
so bili na smrkavosti oboleli konji. Tudi štirje bolni 
konji so v tem delu hleva zgoreli. Vse okoLnosti so že 
leta 1884 kazale, da je moral biti stog ovsa zažgan, se- 
daj pa sem naravnost dobil prepričanje in tudi neko- 
liko dokazov, da je zopet zažgano bilo. Upravitelj vla- 
stelinstva je bil duhovnik. Le-ta se je znal biskupu 
Strossmayrju s svoje priliznjenostjo silno prikupiti. Do- 
kazoval mu je namreč, da ga mora vsak upravitelj, ki 
ima rodbino, goljufati, češ, da ga rodbina mnogo stane 
ra vedel mu je stvar naslikati tako, da je res odpovedal 
službo oženjenemu upravitelju z rodbino ter poveril 
upravo svojega veleposestva njemu. Novi upravitelj 
znal je ta svoj položaj izkoriščati jako dobro. Duhovni- 
ki iz bližine biskupove pripovedovali so mi, kako je 
pri licitacijah gozdov znal napeljevati stvari tako, da 
so njegovi sorodniki na škodo vlastelinstva tlačili 
ogromne dobičke v žepe. Neznansko so se čudili, da 
mož kljubu svoji nespretnosti in nesposobnosti ven- 
darle pri biskupu velja vse in je njegova beseda v vsa- 
ki zadevi odločilna. Duhoven, ki je bil biskupov ljub- 
ljenec, mi je še posebej pravil, kako se nad upravite- 
ljem zgraža on in vsa duhovščina zaradi neke delikatne 
afere, v kateri se je njegov značaj pokazal v vsej od- 
vratnosti. 

Čutili so vsi, kakega človeka ima biskup vsak dan 
okoli sebe, a nikdo ni imel poguma, da bi mu bil odprl 
oči. 

Ta pogum vzamem si jaz. Ko sem se namreč po 
nekolikodnevnem preiskovanju do dobrega prepričal, 
da požar v vlastelinskih hlevih ni mogel nastati brez 



Biskup J. J. Strossmavr. 


vednosti vlastelinskega upraviteljstva, stopim nekega 
dopoldne pred biskupa ter mu to povem kar naravnost. 
Poprosim ga, naj mi dovoli, da mu v posebnem pismu 
podam dokaze in naj potem naroči upravitelju, da me 
toži, zato da mi bo tako tudi pred sodiščem omogočeno 
dokazati njegovo krivdo. Biskupu se je, ko je poslušal 
moje pripovedovanje, obraz temnil čedalje bolj in opa- 

zil sem na njem nemilosten izraz. Ko končam vzklikne: 
»Ali, sinko moj, kako možete nešto ovakov*a govoriti! 
I a to je onoliko, košto da ste ga objedili da je koga 
ubio!? Pomislite, da je svečenik!« Jaz mu na to čisto 
hladno odgovorim: »Preuzvišeni, zar u istini mislite, 
da su svečenici andjeli? Dopustite mi, molim Vas još 
jedanput, da Vam dadem pismene dokaze te ne dje- 
lajte si usudka prije primitka ovih mojih dokaza.* Bi- 
skup. privoli v to, obenem pa dostavi, da je popolnoma 
prepričan, da se mi dokaz posrečiti ne more, ker da on 
dobro pozna poštenje svojega upravitelja. Konečno — 
kakor je bilo videti razžaloščen — dostavi, naj tudi da- 
nes pridem na obed. Dokler sem bil v Djakovu, sem 
namreč vedno obedoval in večerjal z biskupom. Biskup 
je imel navado, šetati se vsak dan dopoldne pol ure pred 
obedom z upraviteljem po parku. Tako je bilo tudi tega 
dne. Ko stopi v sprejemno dvorano, kjer smo se zbirali 
vsi, ki smo bili vabljeni na obed, bil je upravitelj po- 
leg njega. Biskup držal se je proti svoji navadi resno, 
kajti drugače je vedno stopil veselega lica med svoje 
goste, jih pozdravil ter enemu ali drugemu kako šalji- 
vo povedal. Upravitelj, stopajoč poleg njega, delal je, 
ko da si s prsti briše solze; obrnjen je bil pa toliko 
proti biskupu, da je le-ta njegove kretnje opazovati za- 
mogel. Tudi jaz pogledam upravitelja ostro v obraz 
in opazim, da mu nobeno oko ni mokro, temveč da 
igra le komedijo. Po obedu se odpeljem. Doma sesta- 
vim pismo do biskupa, v katerem mu su mn je in do- 
kaze podam. To pismo odpošljem 6. aprila 1886. Pri- 
bližno mesec dni na to ni bil ta duhovnik več upravi- 
telj biskupskega vlastelinstva v Djakovu, temveč je bi- 
skup nazaj poklical prejšnjega upravitelja, katerega so 
bili preje z rodbino vred vrgli na cesto. Pod tem upra- 
viteljem, ki je še danes v službi, ponehali so požari 
in gospodarstvo vlastelinstva se je nenavadno po- 
vzdignilo. , 

To pripovedujem zato, ker me je biskup Strossmajrr, 
odkar je prejel moje zgoraj omenjeno pismo, nenavad- 
no cenil. Ostala sva v stalnem dopisovanju in biskup 
me nikdar ni v pismu drugače nagovoril, kakor »dragi 

moj prijatelju«. Prilika je nanesla, da sem kasneje več- 
krat prišel v D jakovo ter bil biskupov gost. Vselej me 
je prosil, da sem se dopoldne in popoldne sprehajal z 
njim po parku, kjer sva se razgovarjala o narodnih in 
političnih zadevah. 

Biti biskupa Strossmayrja gost in poslušati njegovo 
duhovito pripovedovanje, bila je prava naslada. Biskup 
je bil namreč jako dovtipen in se je med obedom ali 
večerjo rad pošalil. Toda tudi ob takem njegovem raz- 
položenju so se mnogokdaj vršili jako resni pogovori, 
zlasti pogovori, ki so se sukali okoli Slovanstva in nje- 
gove bodočnosti in nikdar ne bom pozabil, kako je bil 
Strossmayr v dnu svoje duše prepričan, da vzhaja zve- 
zda Slovanstva in da bode v bližnji bodočnosti zažarela 
nad svetom v nepričakovanem sijaju. Biskup je bil tudi 
o razmerah posameznih slovanskih narodov jako dobro 
poučen ter je vedno zatrjeval, da za avstrijsko Slovan- 
stvo ni druge rešitve, ko da se trdno strne med seboj 
in z združenimi močmi dela za svojo gospodarsko ter 
s tem tudi politično bodočnost. V kulturnem obziru je 
bil biskup, ki je sam z velikimi denarnimi žrtvami usta- 
novil hrvatskemu narodu vseučilišče in akademijo ter 
mu tako dal najvišje prosvetne zavode, na podlagi ka- 
terih se je mogla narodna individualnost Hrvatov uspe- 
šno razvijati, vendar prepričan, da mora prej ali slej 
priti do slovanske skupnosti ter je zato svojim gostom 
mnogokrat in ponovno priporočal: »D ječo moja, učite 
ruski!« Kot moder in prevdaren mož je pa tudi vedel, 
da do udejstitve tega njegovega ideala ni mogoče priti 
drugače, ko polagoma in po etapah. Zato se je oprijel 
pred vsem jugoslovanske ideje, o kateri je' slutil, da 
bode delala še čudesa. Akademija znanosti in umetno- 
sti, galerija slik in vseučilišče v Zagrebu imajo svoj 
postanek zahvaliti njegovi genijalni zamisli in njegovi 
brezprimemi požrtvovalnosti. Ustanovil jih je hrvat- 
skemu narodu, a nazval jih je jugoslovanske. Glede 
na takratne razmere je pač pričakoval, da postane Za- 
greb središče jugoslovanskega gibanja. Toda biskup 
Stro9smayr je bil vedno jasnoviden in zato svojega ge- 
nijalnega duha ni nikdar uklepal v tesne spone. V do- 

sledku tega je stopil v prijateljske stike s knezom M i - 
h a j 1 o m Milošem O b r e n o v i c e m , ko se je 
zdelo, da je ta prosvetljeni vladar Srbov sposoben in 
poklican, da izvede zedinjene Jugoslovanov. 
l/|. 1121. Pogled v njegovo plemenito, za naše narodno ze- 
dinjenje goreče srce, daje pismo, katero mi je pisal dne 
28. avgusta 1888. leta. >Bog Vas, prijatelju moj,< pra- 
vi v tem pismu, »blagoslovio i plemeniti rad Vaš oko 
sdruženja i sjedinjenja naroda našega, bez kojega ja- 
mačno iznemogosnio i poginismo, obilno oplodioc. 
(Bog naj Vas, prijatelj moj, blagoslovi in Vaše pleme- 
nito delo za združenje in zedinjenje našega naroda, 
brez katerega moramo omagati in poginiti, obilno 
oplodi.«) 

Značajno je z ravno tega vidika tudi pismo biskupo- 
vo z dne 9. februarja 1894. leta. Ono se glasi: »Vele- 
štovani moj prijatelju! Liepa Vam hvala na krasnoj 
čestitci o mam 80-tom rodjendanu. Bog dragi izpunio 
plemenite Vaše želje, koje prema meni gojite; i da o 
mi bare m ješ dotle poživiti, dok ugle- 
dam zoru bolje budučnosti našega na- 
roda i svega Sla venstva. A Bog dragi i Vas 
blagoslovio, pak Vam dao do voljno snage, da ustrajete 
u onoj borbi, koju ste toli junački za slovenski narod 
prihvaliti, i dao da još za života svoga sretne plodove 
te mukotrpne borbe uživate. — Preporučujuči se i na- 
dalje Vašoj ljubavi i molitvi ostajem sa srdačnim po- 
zdravljeni Vaš Strossmayr.« (Velespoštovani moj pri- 
jatelj! Lepa hvala Vam na krasni Vasi čestitki k mo- 
jemu 80-temu rojstnemu dnevu. Dragi Bog naj izpolni 
plemenite Vaše želje, ki jih gojite do mene, in naj m i 
da vsaj še dotlej živeti, dokler ne 
ugledam zarje boljše bodočnosti na- 
šdga naroda in vsega Slovanstva. Bog 
dragi naj pa tudi Vas blagoslovi in Vam da dovolj mo- 
či, da vztrajate v oni borbi, katero ste tako junaško za 
slovenski narod sprejeli, in Vam da še v življenju uži- 
\ati srečne sadove te mukotrpne borbe. — Priporoču- 
joč se tudi nadalje Vaši ljubezni in molitvi ostajam s 
prisrčnim pozdravom Vaš Strossmayrc.) 

Biskup Stros8mayr, je, kakor je iz doslej 
povedanega vidno, duševni oče J ug o slavi- 
zma , one velike ideje, ki je leta 1918. privedla do 
ustanovitve Kraljevine Srbov, Hrvatov in Slovencev. 

Ko bi se torej v naših dneh našel kdo, ki bi bil domi- 
šljav in drzen dovolj, da sebi prilašča to očetovstvo, bilo 
bi to ravno toliko, ko če bi hotel kačji pastir svoje sun- 
kovito poletavanje nad stoječimi mlakami postavljati 
nad veličastno orlovsko vožnjo v oblačnih višavah. 

Leta 1889. začel se je pri nas oni nepotrebni boj Z5./1. 181Z. 
ki ga je povzročil dr. Mahnič s svojim »Rimskim Kato- 
likom«:, boj, ki traja še dandanes v poostreni obliki in 
kateremu se ne more predvideti konca. Biskup Stross- 
mayr je bil odločen nasprotnik Mahničevega delova- 
nja. V pogovorih, ki sem jih imel z njim, pa tudi v 
pismih, dajal je temu ostrega izraza. 

Ko sva se ob nekem izprehodu po njegovem parku 
menila o Mahniču, postal je biskup jako živahen. Dejal 
je, da bode Mahničevo delovanje imelo za nasledek, 
da se odtuji inteligenca katoliški cerkvi in da je, kjer 
se kaj tacega zgodi, to največja nesreča za cerkev. 

»Sicer pa,« je dostavil, »čemu »Rimski Katolik«? Saj 
Kristus ni bil Rimljan in njegovi nauki so, katere bi 
imela cerkev učiti. Delovanje Mahničevo,« nadaljeval 
je biskup, »pa je v direktnem protislovju z delovanjem 
Kristovim, kajti on je bil največji rodoljub vseh časov, 
medtem, ko Mahnič proglaša narodnost za poganstvo 
ter se iz rodoljubja norčuje.« — V tistem času je izdal 
biskup Strossmayr pastirski list, v katerem je jako spo- 
štljivo govoril o obredih iztočne cerkve. Meni se je zde- 
lo, da je ta pastirski list nastal pod uplivom Mahniče- 
vega delovanja. 

V tem je pa dr. Mahnič mislil na to, kako bi v svo- 
jem boju mogel izkoristiti tudi avtoriteto biskupa 
Strossmayrja. Gotovo je računal, da bi njegove teze 
bile odločilno podprte, ko bi se izjavil zanje tudi dja- 
kovski škof, o katerem je vedel, da ga slovenska po- 
svetna inteligenca občuduje in spoštuje. Zato mu je v 
začetku februarja 1891. leta poslal lepo vezana letnika 
1889 in 1890 svojega »Rimskega Katolika« s prošnjo za 

njegov blagoslov. Dne 26. februarja 1891 piše mi o 
stvari blskupov tajnik Milko Cepelič, kasnejši kanonik 
in mestni župnik v Djakovu. Med .ostalim pravi v tem 
svojem pismu: >. . . molim Vas, velecienjeni gospodine, 
da imate dobrotu izjaviti nam, svoje mnienje o Mahniču 
i sta bi se imalo Mahniču odgovoriti. Riskup mu sva- 
kako misli reči: da je katolicizam i borba za čisto ka- 
toličko stanovište vrlo liepa stvar, samo se ona ne smije 
otudjivati od naroda, od njegovih tradicija i njegovih 
aspiracija, — t. j. nesmije narodnosti slovenskoj ško- 
diti i utirati put svačijemu a najpače njemačkom go- 
spodstvu. 

S toga gledišta odsuditi je onu okrožnicu austrij- 
skih biskupa u oči izbora za carevinsko vieče. Ta okruž' 
niča naperena je samo proti Slavenom, jer 
Niemci bilo katolici bilo liberalci birati če Niemca — 
neprijatelja Slavenu i slavenskoj misli.« 

(>. .. prosim Vas, velecenjeni gospod, da ste tako 
dobri izjaviti nam svoje mnenje o Mahniču in kaj naj 
bi se Mahniču odgovorilo. — Biskup mu vsekakor mi- 
»U reifcf: da; je katolicizem in borba za čisto katoliško 
stališče prav lepa stvar, samo da se ne sme odtujevali 
narodu, njegovim tradicijam in njegovim aspiracijam, 
t. j. ne sme narodnosti slovenski škodovati in utirati pot 
. Asemu mogočemu in pred vsem nemškemu gospod- 
stvuLiiop bx teoal>o\ 

(uku S tega gledišča obsoditi se mora okrožnica, ki so 
jp razposlali avstrijski škofje pred volitvami. Ta okrož- 
nica i ma svojo ost samo proti Slovanom, kaj- 
ti Neittci, najsi bodo katoliki ali liberalci, bodo volili 
Nemca, protivnika Slovana in slovanske misli. <) 

-ov< Pikino KCepeUoevo z dne 18. marca 1891 naznanja 
pvi* da >neče biskup dr. Mahniču nista odgovoriti, 
»ojer dr. Mahnič nije toga v.riedan. Vama pako preporo- 
-fčlijei)da dr. Mahniča i njegove pristaše u Vaših listovih 
pobijate odlučno i objektivno* ali da pri torne pazite, 
v kaki) ne bi\vjeru; orkvu i sv^Otca uvrijedili. Time čete 
tima >rimhkima^ kafcolicirua najbolje oteti tlo izpod no- 
gu. Zašto »rimski«? Budala, ko da ima na svietu još 
i drugih katolika, koji nisu rimski. Dr. Mahnič i Vaše 

visoko sveoeništvo spadaju u vrstu onih njemačkih bi- 
skupa, koji su sv. Cirila i Metoda progonili, pak da je 
danas sv. Ciril in Metod živ, dr. Mahnič bi ga brez dvoj- 
be proglasio heretikom i dao u z a t v o r bacili. 
G. Mahnič i njegovi patroni nece pomoči katoličkoj sve- 
toj stvari, nego obratno: oni če inteligenci ju od sebe 
ne samo otudjiti, nego jo upravo u protivnički tabor 
potisnuti. Sebe pako — i neopazice — postaviti če u 
red neprijatelja slovenskog naroda i biti če m rženi. 
Neka se ugledajo u njemacko svečenstvo i u pok. 
Windthorsta. Ti nisu nikada stajali protiv Niemstvu a 
Windthorst je uniio i liberalca Richtera svojom ljubav- 
ju zagrliti i zajednički na korist njemačke države i na- 
roda raditi. Ooito je, da dr. Mahniču i njegovim patno- 
nima nije na srcu vjera, nego usluga vlastodržcima. Po- 
tištiti Slovenstvo i dizati Niemstvo, to nije po duhu 
Isusovu, i tko tako čini, nije pravi svečenik.« 

(»ne bo biskup Mahniču ničesar odgovoril, ker 
dr. Mahnič tega vreden ni. Vam pa priporoča, da dr. 
Mahniča in njegove pristaše pobijate v svojih listih 
odločno in objektivno, ali da pri tem pazite, da ne 
žalite vere, cerkve in sv. Očeta. Tako tem »rimskim 
katolikom najlajše izpodnesete tla. Zakaj »rimski«? 
Bedak, ko da je na svetu še kaj drugih katolikov, ki 
niso rimski. Dr. Mahnič in Vaša visoka duhovščina spa- 
dajo v vrsto onih nemških škofov, ki so preganjali sv. 
Cirila in Metoda. Ko bi bila danes sv. Ciril in Metod 
še živa, proglasil bi ju dr. Mahnič brez dvojbe za he- 
retika in dal bi ju v ječo vreči. G. Mahnič in nje- 
govi patroni ne bodo pomagali sveti katoliški stvari, 
narobe: oni si bodo inteligenco ne samo odtujili, tem- 
več jo naravnost v sovražni tabor potisnili. Sebe pa bo- 
do — ne da opazijo — postavili v vrsto sovražnikov 
slovenskega naroda, ki jih začne mrziti. Naj si vza- 
mejo za vzgled nemško duhovščino in pok. Windthor- 
sta. Ti niso nikdar bili proti Nemštvu in Windthorst je 
znal s svojo ljubeznijo tudi liberalca Richterja k sebi 
pritegniti, da sta skupno delala za korist nemške dr- 
žave in naroda. Jasno je, da Mahniču in njegovim pa- 
tronom ni na srcu vera, temveč usluga oblastnikom. 

8 ’ 

Ponižati hočejo Slovenstvo in povzdigniti Nemštvo. To 
ni po duhu Jezusovem in kdor tako dela, ni pravi 
duhovnik«:.) >. 

Kako toleranten je bil biskup Strossmayr, doka- 
zuje najbolj slučaj, da je židovskemu trgovcu Kohnu, 
ko se je njegova hči možila, posodil ves srebrni pribor 
in ves porcelan za svatbeno gostijo ter da mu je dal 
tudi svoje sluge na razpolago, da so stregli pri gostiji. 

Nas Slovence je biskup Strossmayr osobito ljubil 
in spoštoval; dejal je vedno, da smo Čehi slovanskega 
juga. O neki priliki sem mu omenil, da je le škoda, 
da nimamo takega mecena, kakor je on za Hrvate in 
biskup je nato odgovoril, da mora itak, kar se za Hr- 
vate stori, v bodočnosti tudi Slovencem prav priti. Ko 
je kasneje Josip Gorup napravil znano ustanovo, pisal 
mu je biskup krasno in navdušeno pismo in tudi ta- 
krat, ko sem snoval podporno društvo »Radogoj< — če- 
gar intelektualni začetnik je bil Josip Gorup — je bil 
biskup Strossmayr prvi, ki je k društvu pristopil z iz- 
datnim prispevkom 600 gld. 

Ljubezen do našega naroda in živo zanimanje za 
nas sta tudi storili, da se je jako razveselil, ko je bil 
leta 1898. po dr. Missiovem odhodu za ljubljanskega 
škofa imenovan dr. Anton Jeglič. Poznal je na- 
mreč njegovo goreče narodno srce in je bil prepričan, 
da bo slovensko stvar vedno zagovarjal če treba tudi 
proti državnim oblastnikom, čegar njegov prednik ni 
znal ali pa iz višjih ozirov ni hotel. Značilno za bisku- 
povo stališče v tej stvari je pismo, katero mi je — ker 
sam že mnogo več pisati ni mogel — gotovo po njego- 
vem naročilu dne 11. marca 1898 pisal njegov ljublje- 
nec Milko Cepelič, takrat že menda mestni župnik dja- 
kovski. Evo odstavkov pismta, ki se tega tičejo: 

>Dopustite mi, da Vam i čestitomu Vašemu na- 
rodu, za koga živite, od svega srca čestitam, a čestitam 
na novoj glavi ljubljanske crkve, na imenovanju dr. Je- 
gliča u bieloj Ljubljani. Boljega biskupa niste mogli 
dobiti. On je ponosan, što je sin slovenske majke; nje- 
mu je slovenska rieč najmilija. 

Na svome povratku iz Beca u Sarajevo dne 7. ožuj- 
ka navratio se je uz put sa svojim pratiocem kanoni- 
kom Šaricem u Djakovo, gdje je bio gostom preuzvi- 
šenoga našega biskupa. Biskup mu je priredio sjajan 
objed i izrekao toplu zdravicu, pak mu na srce stavio 
uz svetu crkvu takodjer i krasni narod slovenski, na- 



Stolna cerkev v Djakovem. 


tuknuo, da kako je Isu Krst u jednoj božanskoj osobi 
nerazdruživo spojio božansku sa čovjecanskom naravi 
da tako mora i svaki biskup, želi- li svoje uzvišeno 
zvanje valjano vršiti, uz ljubav prema crkvi takodjer 
nerazdruživo spojiti i ljubav prema narodu svomu. U 
sličnom smislu nazdravio je novomu biskupu i veliki 

prepošt i nasl. biskup Gjuro Streit, a mladi biskup se 
je zahvalio i u svojoj zahval niči naglasio, da se je bas 
zalo navratio u D jakovo, da se na srdcu velikoga Stros- 
mayra ogrije, *i da njegove vatre ponese med narod 
svoj, koji ga je rodio. I ja sam mu nazdravio i spome- 
iiuo, kako mu se vas slovenski narod raduje i kako če 
slovenski puk sretan bivati svaki puta, kada bude 
slušao svoga biskupa, da mu onako toplo i iskreno 
slovenski besjedi. Spontenuo sam mu, kako je njego- 
gova zadača kao biskupa, da sve Slovence jednakom 
ljubavi obuhvati, navlastito one, koji se več godi nama 
i godinama neustrašivo bore za pravice naroda sloven- 
skega. Poslije objeda govorio sam podulje sa knez- 
biskupom i molio ga, da se svakako gleda pribliziti k 
Vama i Vašima prijateljima, i da izgladi one brazgo- 
tine, koje je Missia . . . i drugi svojom neopreznošeu 
tielu slovenskoga naroda zadao. Rekao je, da če mu sav 
žii vot biti posvečen dobru slovenskoga naroda: da ga je 
Vaša brzojavna čestitka gotovo od svih najviše ve- 
selila, da ste u školi od njega za godinu dana mladji 
bili i da če mu biti vrlo drago, budete-li mu se u Ljub- 
ljani priblizili, jer on če biti samo svoga naroda i Isu- 
sov, a ničiji više. Izrazio je zelju, da bi se moralo oko 
toga nastojati, kako bi »Slovenski Narod« zauzeo pra- 
vac našega »Obzora« i stavio se skroz na krščahsko- 
katoličko stanovište, a ne išao više Zolu i druge kao 
uzor pisce i patriote braniti.« 

(Dopustite mi, da Vam in Vašemu narodu, za kate- 
rega živite, iz vsega srca čestitam, in sicer čestitam na 
novem poglavarju ljubljanske cerkve, na imenovanju 
dr. Jegliča za knezoškofa v beli Ljubljani. Boljšega 
škofa bi ne bili mogli dobiti. On je ponosen da je sin 
slovenske matere; njemu je slovenska beseda najmi- 
lejša. 

Na svojem povratku z Dunaja v Sarajevo dne 7. 
marca ustavil se je spotoma s svojim spremljevalcem 
kanonikom Šaričem v Djakovu, kjer je bil gost pre- 
vzvišenega našega biskupa. Biskup mu je priredil si- 
jajen obed ih mu govoril toplo zdravico, v kateri mu 
je na srce polagal poleg svete cerkve tudi krasni narod 

slovenski. Dejal je, da mora, kakor je Jezus Kristus 
v eni božanski osobi nerazdružljivo zvezal božjo in člo- 
veško narav, tudi vsak škof, ki želi svoj uzvišeni po- 
klic vršiti, kakor treba, z ljubeznijo do cerkve neraz- 
družljivo zvezati tudi ljubezen do svojega naroda. V 
podobnem smislu je novemu škofu nazdravil tudi 
veliki prošt in naslovni škof Gjuro Streit. Mladi škof 
se je pa zahvalil in je v svoji zahvalnici naglasil, da 
se je ravno zato ustavil v Djakovu, da se ogreje na 
srcu velikega Strossmayrja, in da njegovega ognja 
ponese med svoj narod, ki ga je rodil. Tudi jaz sem mu 
nazdravil in omenil, kako se ga veseli ves slovenski 
narod in kako bo slovensko ljudstvo vselej srečno, ko 
bo slišalo kako mu njegov škof tako toplo in iskreno 
po slovensko govori. Omenil sem mu, kako je njegova 
naloga, da se kot škof oklene vseh Slovencev z enako 
ljubeznijo, zlasti pa onih, ki se že leta in leta neustraš- 
ljivo bore za pravice slovenskega naroda. — Po obedu 
razgovarjal sem se dalj časa s knezoškofom in prosil 
sem ga, naj se vsekakor skuša približati Vam in Vašim 
prijateljem, in naj izgladi one brazgotine, katere so 
Missia, ... in drugi s svojo neprevidnostjo telesu slo- 
venskega naroda vsekali. Dejal je, na bo vse njegovo 
življenje posvečeno blagru slovenskega naroda; da ga 
je Vaša brzojavna čestitka od vseh gotovo naj- 
bolj veselila, da ste u šoli bili za leto dni mlajši 4n da 
mu bo jako drago, ako mu se v Ljubljani približate, 
ker da bo samo svojega naroda in Jezusov in nikogar 
drugega. Izrekel je željo, da bi se moralo k temu dela- 
ti, da si ^Slovenski Narod« osvoji smer našega >01)- 
zorja« in se postavi vseskoz na krščansko-katoliško 
stališče, in ne zagovarja več Zole in drugih kot vzorne 
pisatelje in rodoljube.) 

Ko sem bil leta 1896 izvoljen za ljubljanskega žii 
pana, razveselil se je tega Strossmavr nenavadno in 
poslal mi je v jako prisrčnih besedah sestavljeno čes- 
titko. Ob nekem obisku, ki sem ga pozneje napravil 
pri njem, pripovedoval sem mu, da sem pri občin- 
skem svetu izposloval dovoljenje za preuredbo magi- 
stratne dvorane ter sem obžaloval, da so sredstva 

mestne občine ljubljanske tako skromna, da mi ni mo- 
goče oskrbeti tej dvorani kakih umetniških dekoracij. 
Nato je Strossmayr takoj pristavil, da bi on hotel kako 
sliko naročiti za mestno dvorano ljubljansko teF me je 
prosil, naj bi malo pomislil, kaj naj ta slika predstav- 
lja in ni'u obenem priporočil slovenskega umetnika, ki 
bi jo naslikal. Odgovoril sem mu takoj, da bi bila naj- 
lepša snov alegorija, predstavljajoča, kako se Slovenci 
vseh dežela klanjajo mestu Ljubljani kot svojemu du- 
ševnemu središču, iz katerega izhaja prosveta širom 
vse domovine. Biskup je to misel odobril ter me je 
pooblastil pisati gospodični Ivani Kobilčevi, 
katero sem mu obenem priporočil, naj tako sliko na- 
slika. Tudi svoj portret je biskup dal po tej slikarici 
napraviti ter ga je poklonil mestu ljubljanskemu. Obe- 
siti sem ga dal ne brez namena v veliko dvorano Mest- 
nega doma nasproti veliki sliki cesarja Frana Josipa I. 

Ob večjih slavnostih, ki so se v Pjakovu vršile o 
raznih prilikah in na katerih smo zvečine zastopani bi- 
li tudi Slovenci, je bilo zanimivo opazovati biskupa 
Strossinavrja kot gostitelja. O tacih prilikah se je ude- 
leževalo obedov pri njem tudi večje število dam. Njim 
nasproti je bil biskup pravi kavalir. Vselej je z neko 
grandeco pripeljal k obedu damo, katera je imela se- 
deti na njegovi desni strani; med obedom pa je da- 
mam pripovedoval toliko in takošnih ljubeznivosti, 
da so bile vse očarane. Pri tem pa nikdar ni pozabil 
sejati v njihova srca semena domovinske ljubezni in 
zlasti ljubezni do materinega jezika, oponašajoč jim, 
da le prerade po nemški čebljajo. Prepričan sem, da 
se je marsikatera dama, katera je bila morebiti pred 
tem preveč zaverovana v nemščino, ki je žalibog na 
Hrvatskem skoraj še bolj razširjena bila kakor pri 
nas, po občevanju z biskupom odrekla nepotrebnemu 
nemškutarjenju. 

Biskup Strossmayr bil je sijajen govornik. Znano je 
to izza vatikanskega koncila, kjer je v senco postavil vse 
ostale govornike. Njegovi cerkveni govori bili so pravo 
čudo retorike. Kakor 'žarki solnca, sipale so se iz nje- 
govih ust iskre njegovega velikega duha. Saj je bil 

pa tudi glas biskupov nenavadno prikladen za govor- 
ništvo, kajti bil je mehak in prijeten. Zato je, kadar 
se je vedelo, da bode on imel govor, privrelo občinstvo 
od blizu in daleč v djakovsko metropolno cerkev, ka- 
tera je, kar se arhitekture in umetniške okrasbe tiče, 
tako sijajna, da bi mogla stati sredi Rima. 

Pred neko večjo cerkveno slavnostjo sem bil slu- 
čajno v Djakovu, Med 4. in 5. uro popoldne sprehajala 
sva se z biskupom po grajskem parku. Ker je ta park 
odprt tudi za občinstvo, je bilo v njem polno kmetov 
in kmetic, ki so dopotovali. Nekako sredi parka pride- 
jo nama nasproti tri mlade kmečke deklice, izredne 
krasotice v dražestni slavonski narodni noši. Poklek- 
nile so pred biskupa ter mu hotele poljubiti roke. To- 
da on je roke odtegnil, dvignil vsako deklico posebej 
kvišku ter jo je poljubil na čelo; potem pa je vzklik- 
nil: »Ala ste lijepe; kao andjeli! Gledajte samo, da 
Vam i duše budu uvijek lijepe, košto su lijepa Vaša 
lica! Deklice so bile vsled tega nenavadnega bisku- 
povega sprejema čisto zmešane. Nobena ni bila v stanu 
kaj izpregovoriti; sramežljivo so zrle v tla, priklonile 
se ter odšle s pozdravom: »Hvaljen Isus!« 

Madjare črtil je biskup Strossmayr zaradi njihove 
verolomnosti in oholnosti silno. Pozabiti ni mogel za- 
blode, v ki se je storila takrat, ko se je hrvatski 
sabor izrekel za Budimpešto proti Dunaju. Sprevidel 
je nanvreč, da bi bili Hrvatje v dunajskem državnem 
zboru omogočali ustvaritev slovanske večine in s tem 
preorijentacijo zunanje politike avstrijske. Budimpe- 
štanski oblastniki so to duševno razpoloženje bisku- 
povo dobro poznali. Zato so ga črnili pri kralju in mu 
onemogočali pristop na dvor. A to jim še ni bilo dosti. 
Hoteli so mu prirediti še očitno ponižanje. Zato so 
kralja Frana Josipa pridobili, da ga je ob priliki nekih 
manevrov v Slavoniji ob sprejemu v Belovaru javno 
grajal zaradi brzojavke, ki jo je povodom tisočletnice 
pokrščanjenja Rusije poslal v Kijev. Biskup je na to 
netaktnost odgovoril s takojšnjim odpotovaujem iz Be- 
lovara; hrvatskemu episkopatu gre pa čast, da se je z 
biskupom Strossmayrjem solidarizoval ter tudi korpo- 

rativno zapustil mesto. Kralj - slabič je na ta način do- 
bil lekcijo, kakoršne ni pričakoval. 

Da je bil biskup Strossmayr protivnik dualizma 
in -da je pred njim svaril, vedel sem iz neke njegove 
pripomnje o priliki, ko smo med obedom govorili, 
kako brutalno kršijo Madjari nagodbo. Kaj natančne- 
jega o tem iz njegovih ust nisem slišal. Zato me je 
iiznenadilo pismo, katero sem meseca novembra leta 
1907. prejel od osemdesetletnega stolnega vikarja 
Ignacija W u r m a iz Olomuca. Leta piše mi nam- 
reč dne 27. novembra imenovanega leta tole: 

>Da se je bil Strossmayr uvedbi dualizma odločno 
upiral, je splošno znano. Tudi ni tajnost, da je bil zato 
poklican >ad audieudum verbum«. Strossmavrja so na 
naj višjem mestu prosili in mu resno svetovali, naj 
računa z dualizmom, ki je po večem že gotova stvar. 
Strossmavr spomnil je na to Nj. Veličanstvo na velike 
žrtve hrvatskega naroda za prestol v letu 1848. Dejal 
je, da je ta njegova zvestoba stala mnogo tisoč vdov 
in sirot, o katerih misli, da jih ima na vesti on, ki je 
hrvatski narod povzbudil, da se je dvignil za cesarja 
in Avstrijo. Glede na to dejstvo, da se smatra upra- 
vičenega zavzemati svoje stališče proti temu, kar se 
godi na Dunaju in v Budimpešti, kolikor se to Hrva- 
tov tiče. 

Temu uvodu svojega zagovora ali opravičila dodal 
je Strossmayr tele besede: >Veličanstvo! Dobro vem, 
da sem iz vzvišenih Vaših rok prejel biskupsko palico. 
Vrniti jo vzvišenim rokam Vašega Veličanstva je Stros- 
smayr v stanu in, ako okoliščine to zahtevajo, tudi 
pripravljen. Vaše Veličanstvo pa ne bo doživelo, da 
bi Štrossnmyr izdal svoj narod, da bi Strossmayr izdal 
Avstrijo, da bi Strossmayr izdal najvišjo dinastijo. Kar 
Vaše Veličanstvo nameravate, je začetek konca, in da 
se ta moja napoved ne izgubi za zgodovino, shranjena 
bo na sigurnem kraju.< (>Majestat! Dass ich aus Ihren 
allerhosten Handen den Bischofsstab erlangt habe, 
dessen bin ich mir wohl bewusst, denselben in die 
allerhochsten Hande Eurer Majestat zuriickzulegen ist 
Strossmayr fahig und unter Umstanden bereit; aber 

Majestat werden nicht erleben, dass Strossmayr Ver- 
rather werde an seiner Nat ion, dass Strossanayr Ver- 
rather werde an čsterreich, dass Strossmayr Ver- 
rather werde an der allerhochsten Dynastie. Das 
Begiinnen Eurer Majestat ist der Anlang vom Ende 
umi dass diese meine Vorhersage fiir die Geschichte 
nicht verloren gehe, wird sie an einem sicheren Orte 
deponiert werden.«) 

Takrat osemdesetletni češki rodoljub poslal mi je 
to pismo o priliki, ko se je imela obnavljati nagoda z 
Ogersko. Zatrjeval me je, da je one k cesarju govor- 
jene besede cul iz ust biskupa Strossmayrja samega in 
pooblastil me je za slučaj, da bi se njegovo sporočilo 
uporabilo za debato v državnem zboru, imenovati ga 
za priče. 

Strossniayr je takrat že spal večno spanje v svo- < 
jem sijajnem, sredi ravne Slavonije sezidanem si mav- 
zoleju. Do njega se torej nisem več obrniti mogel, da 
proverim dobljeno sporočilo. Zato je navajam tukaj. 

Meni se po tem, kolikor sem velikega pokojnika spo- 
znal, zdi popolnoma verjetno. Tembolj ker je znano, 
da je po madjarskem vplivu in vsled cesarjeve eno- 
stranosti, ki ni prenašala odpora, biskup Strossmayr, 
dasi tajni svetnik, bil čisto odstranjen od dvora. Bisku- 
povim bodočim životopiscem, katerim bodo na razpo- 
lago tudi drugi viri, naj bo prepuščeno, da stvar pre- 
iščejo. 


14. »Ljubljanski Sokol«. 

Takoj po svojem povratku v Ljubljano leta 1876. J.4II. I5Z1. 
pristopil sem za člena k >Ljubljanskemu Sokolu«. Saj 
mi je Sokolstvo, v katerem se je zbirala mlada inteli- 
genca, ki je predstavljala svežo moč naroda, bilo vedno 
simpatično. Skoro vseh sokolskih izletov sem se udele- 
ževal. Opažati pa sem moral na svojo veliko žalost, da 
»Ljubljanski Sokol« in z njim Sokolstvo na Slovenskem 
sploh ne napreduje, temveč da celo nazaduje. Vsako 

leto je bila težava za starosto in prišlo je tako 
daleč, da so za staroste bili voljeni »Sokoli«, ki niso 
imeli ne zadostnega zanimanja, in ne zadostnega nav- 
dušenja za nalogo, ki naj bi jo vršilo Sokolstvo v na- 
rodni organizaciji. Pod starosto Josipom N o 1 1 i - 
j e m je »Sokol« še precej krepko razpenjal svoja krila, 
pod starostovanjem Kadilnikovim začel je že 
hirati, dokler ni pod starostovanjem Ignacija Va- 
lentinčiča izginilo že skoro vse zanimanje za 
Sokolstvo. D r. Z a r n i k je takrat v svojem zaroblje- 
nem, a izvirnem humorju v »Čitalnici« javno dejal, da 
»Sokol« »črka« in da ni daleč dan, ko »crkne«. 

Take in podobne govorice so bile povod, da sem 
se dal voliti v odbor »Sokola« ter da sem se lotil v 
njem reformnega dela. Bratje »Sokoli« so hitro spoznali, 
da je moje delovanje usmerjeno na povzdigo Sokolstva 
ter so me zato izbrali za starosto. Prva moja naloga, ko 
sem postal starosta, je bila, da sem v društvo uvel de- 
mokratski duh. Sprejelo se je namreč načelo, da naj se 
»Sokoli«, kadar so v društvenem istokroju, ogovarjajo z 
besedo »brat« ter tikajo med seboj. Tudi sem odpravil 
zlate trepce, katere so preje nosili staroste *in podsta- 
ro9te. Dalje sem skrbel, da sem v sokolske vrste zbi- 
ral čim največ inteligence. Zlasti mi je bilo na tem, da 
so postajali akademično izobraženi mladeniči Sokoli. 
Zato sem pregovoril d r. K a r 1 a T r i 1 1 e r j a , ki je 
bil takrat ravno z vseučilišča prišel v Ljubljano, da je 
prevzel izvolitev podstaroste in ko je on kasneje od- 
stopil, d r. D e r e a n i j a , da je stopil na njegovo me- 
sto. Dr. Dereani je ostal nekaj let podstarosta. — Živ- 
ljenje v društvu se je vsled tega začelo živahno razvi- 
jati. Sokolski večeri so bili dobro obiskovani in animo- 
vani; rekla se je na njih marsikaka navdušena beseda. 
Društveni izleti, katerih se je prejšnja leta udeleževalo 
komaj po kakih 20 Sokolov, postali so prave narodne 
manifestacije. 

Z veseljem se pa tudi spominjam, da so mi bili 
bratje »Sokoli« s pravo bratovsko ljubeznijo vdani in 
sem zato leta 1888, ko so me moji politični somišljeniki 
sklenili dvigniti brez moje vednosti in kar čez noč na 

ščit deželnega poslanstva, našel v vsej sokolski družini 
navdušno umevanje dolžnosti do staroste. Starosta 
»Sokola« sem ostal osem let in ko sem se potem — 
bilo je v letu 1895, ko so mi potresni nasledki nalagali 
tako obilo druzega dela — želel rešiti te časti, počastil 
me je občni zbor dne 19. oktobra 1895 s častnim član- 
stvom in je sklenil za društvene prostore naročiti mojo 
sliko. 

Ta sklep naznanil mi je odbor s pismom z dne 
23. vinotoka 1895., v katerem med drugim pravi: 

»Nepričakovano Tvoje pismo z dne 6. vinotoka t. 1. 
dalo je podpisanemu odboru povod, da je sklical na 
dan 19. t. m. izredni občni zbor v svrho dopolnitve 
društvenega predsedndštva. 

Obžalovaje vzelo je sebrano členstvo na znanje Tvoj 
odstop, vedoč, da je sokolski čolnič izgubil s Teboj 
vestnega, požrtvovalnega in bistrega krmarja. 

Pa ne le zaradi koristi in dobička, kojega je imelo 
društvo od Tebe kot staroste in kojega s tem zgubi, 
nego bolj zaradi prave in odkrite bratovske ljubavi, 
k oje propovednik si bil mej Sokoli in ko je vzgled bo- 
demo morali sedaj pogrešati, bila je užaljena skup- 
ščina. 

Uvaževaje Tvoje velike zasluge za naše društvo, 
kateremu si skozi zaslužnih osem let starostoval in 
kojega preporoditelja Te smelo imenujemo, sklenil je 
občni zbor z viharnim odobravanjem in uprav bratov- 
sko prisrčnostjo, da Tebe, dragi sobrat, kot svo- 
jega najboljšega starosto uvrsti mej 
častne člane ljubljanskega »Sokola«. 

So častiti možje naši častni člani in, če smo Te 
postavili v vrsto, v kateri stoji kot brat Sokol prevzvi- 
šeni in ljubljeni naš vladika Josip Juraj, dika Jugoslo- 
vanstva, potem smeš biti uverjen, da Ti je društvo 
naše hvaležno, iz srca hvaležno za vse, kar si mu sto- 
ril in česar si ga naučil.« 

Po mojem odstopu je za starosto »Sokola« bil iz- 
voljen dr. Ivan Tavčar. 

15. Izvolitev v deželni zbor. 

ZS./II. 1I1Z. Ko sva z dr. Tavčarjem po mojem prihodu 
v Ljubljano zopet stopila v ožje občevanje, rekla sva 
si, da morava oba priti v deželni zbor, Češ, da drugače 
ne bova mogla uspešno delovati za nazore, katere 
zastopava. — Dr. Ivan Tavčar je leta 1883. kan- 
didoval na lastno pest. Izdal je do volilnih mož 
ljubljanske okolice okrožnico, v kateri se je ponujal 
zlasti duhovščini, obetajoč delovati po njenih navodi- 
• lih in za njene smotre. Volilni možje so njegovo kan- 
didaturo odklonili. — Meni se leta 1883. ni zdel še 
ugoden čas, da bi bil stegnil roko po dežel nozborskem 
mandatu. 

Ko so pa leta 1888. nastale nove volitve za 
deželni zbor, naznanila sva oba z dr. Tavčarjem na- 
rodnemu volilnemu odboru svoji kandidaturi. Narodni 
volilni odbor je sprejel dr. Tavčarjevo kandidaturo za 
mestno skupino Kranj — Škofja Loka. Glede moje 
kandidature pa ste nastali v imenovanem odboru dve 
struji. Ena je bila za to, da me narodni volilni odbor 
kandiduje v ljubljanski okolici; druga v kateri sta 
imela glavno besedo dotedanja poslanca Peter 
Grasselli, ki mi je menda zameril, da sem 
občinsko upravo preenergično po poganjal, in pa 
dr. Alfonz M o s c h e , ki je popolnoma poza- 
bil, da sem mu bil dotedaj v narodnih stvareh naj- 
zvestejši sotrudnik, pa je bila proti moji kan- 
didaturi. 

Mnenji obeh struj kresali ste se v živah- 
nih razpravah. Končno je prodrlo mnenje meni na- 
sprotne struje in narodni centralni odbor je sklenil, 
da v ljubljanski okolici ne postavi kandidatov, temveč 
prepusti volilcem naj si sami izbero dva moža svojega 
zaupanja. S tem sklepom so moji protivniki v volil- 
nem odboru mislili, da so zadeli žebljico na glavico. 
Nikdo namreč ni dvomil o tem, da bo dr. Karol 
B 1 e i w e i s , ki je v tem volilnem okraju že preje 
zastopal ljubljansko okolico, zopet izvoljen; o meni 

pa so moji nasprotniki pričakovali, da pri volitvah 
gotovo propadem. 

Ko se mi je .prijavil ta sklep narodnega volilnega 
odbora, podal sem se na agitacijo takoj, ko so bile 
izvršene volitve volilnih mož. Na vsem potovanju po 
ljubljanski okolici sta me spremljala Gabrijel 
Viktor Jelovšek z Vrhnike in njegova s o- 
proga Valentina. Obiskujoč volilnega moža za 
volilnim možem, imeli smo štirinajst dni prijetnega, 
pa tudi zanimivega potovanja. Ko smo bili z agitacijo 
gotovi, smo bili prepričani, da imamo najmanj 30 gla- 
sov večine, kajti okrog 80 volilnih mož — vseh je bilo 
100 — seglo mi je v roko ter mi z moško besedo ob- 
ljubilo, da me volijo. A v dan volitve prišlo je iznena- 
denje. Prezaupen sem bil do posestnikov na kme- 
tih, preveč sem dajal na njihovo moško besedo! Pet- 
deset kremenjakov pojedlo jo je. Pri volitvah sem 
dobil namreč le trideset glasov. Ostal sem torej v 
manjšini z 21 glasovi. Padel je pa tudi dr. Karol 
B l e i w e i s , proti kateremu se je nagloma vzdignila 
agitacija, češ, da je liberalec, in ki je zato dobil samo 
sedem glasov. Mesto naju dveh sta bila izvoljena 
Fran Po v še in Vinko Ogorelec s Škofljice. 

Ta izid, še bolj pa dvoličnost narodnega volilnega 
odbora, ogorčila sta ljubljanske volilce, ki so simpa- 
tizovali z mano. Cez noč so brez moje vednosti v go- 
stilnici pri »Rožk sklenili, da me kandidujejo v mestu 
proti oficijelnemu kandidatu d*r. Alfonzu M o - 
schetu. Razdelili so si agitacijo in dosegli so toliko, 
da sem par dni nato pri vohtvi iz mestnih skupin, 
prišel z dr. Moschetom v ožjo volitev. Agitacija 
za ožjo volitev je bila živahna. Za dr. Moscheta, 
je po naročilu župana G r a s s e 1 i j a delal ves mest- 
ni aparat; za mene navdušeni moji politični prijatelji, 
med katerimi sta se zlasti odlikovala stavitelj Filip 
Zupančič in v^letržec V i k o r R o h r m a n n. 
Napetost na dan ožje volitve je bila velikanska. Jaz 
sam v zmago nisem verjel; iznenadilo me je torej, ko 
so agitatorji po končani volitvi s Filipom Zupan- 
čičem na čelu pridrveli k meni na stanovanje ter mi 

z radostjo na licih naznanili, da sem zmagal z 29 gla- 
sovi večine. Obenem se je zbralo tudi volilstvo ter mi 
priredilo viharne ovacije. 

Dr. M o s c h e je bil določei;, da postane de- 
želni glavar. Če bi ne bil v narodnem volilnem odboru 
intrigoval proti moji kandidaturi za ljubljansko oko- 
lico, bil bi te časti postal tudi deležen; tako pa so mu 
volilci ljubljanski — ogorčeni nad intrigami proti moji 
osebi — prekrižali račun. 

Koj po dovršeni ožji volitvi sreča me na franči- 
škanskem mostu stavbni svetnik Franc Potoč- 
nik, bivši deželni poslanec in prijatelj dr. Jane- 
za B 1 e i w e i s a. On skoči k meni, objame me, ter 
mi pol slovensko, pol nemško pravi: »Danes je Ljub- 
ljana povedala, da ste vi mož bodočnosti. Prav iz 
srca se tega veselim. Od zdaj naprej vas spoštujem 
še veliko bolj in sem že svoji rodbini naročil, naj moje 
politične spomine izroči po moji smrti vam.« — 
Fran Potočnik si je namreč zapisoval vse važ- 
nejše politične dogodke in je bil prav ponosen na te 
svoje zapiske. Vsakemu je rad o njih pripovedoval. 
Nje je takrat v mislih imel. Mož je bil že dokaj 
čez 70 let star in je nekaj let nato umrl. Dotič- 
nih zapiskov pa po njegovi smrti nisem dobil in mi 
tudi ni znano, kam so prešli. 

V nedeljo po volitvi bilo je lepo, solnčno vreme. 
Zato sem se odločil napraviti z rodbino popoldanski 
izlet do znane Aleševe gostilnice na Ježico. Prišedsi tje, 
najdemo že skoro vso gostilnico polno gostov. Le v 
zadnji sobi je okoli velike, okrogle mize bilo še nekaj 
prostora. Mi prisedemo. Komaj si dobro naročimo juži- 
no, vstopi ravnatelj užitninskega zakupa Josip Lav- 
renčič s svojo soprogo in prisede k nam. Kmalu smo 
bili v pogovoru z vsem omizjem. Ne vem kako je 
prišlo, da moj sosed na levi, ki je s svojo soprogo že 
pred nami bil v gostilnici, začne govoriti o ravnokar 
izvršenih volitvah. Midva z Lavrenčičem posluhneva. 

»Vesel sem,« jame mož pripovedovati, »da je te 
komedije že konec. Saj nisem nekaj dni sem miru imel. 
Vsak trenotek je kak agitator pritisnil za kljuko. Pa 

so me nagovarjali, naj volim Moscheta in naj volim 
Hribarja. Tisti, ki so bili za Hribarja, so bili po- 
sebno zgovorni. Dejali so: tale bo pravi. Vse bo 
volilo njega. No, sem si mislil, če je tako, zakaj 
bi ga še jaz ne!« 

»In ste ga res volili ?,«« vprašam ga ob smehu 
Lavrenčiče ve m. 

»Seveda sem ga in je tudi zmagal. Saj ga nič ne 
poznam. Drugi so rekli, da je »ta pravi« in da se bo 
najbolj zavzemal za svoje volilce. Morebiti, no. Toda 
kdo pa ve, če ni ravno taka grdoba, ko vsi drugi. 
Prej obetajo vse, ko so izvoljeni pa pozabijo. Oh, saj 
imamo že skušnje.« 

Na glas sem se temu pripovedovanju smejal. Isto- 
tako Lavrenčič in njegova soproga, ko sta videla, da 

pripovedovalec ne pozna. On je seveda mislil, da 
se smejemo njegovi sodbi o poslancih in je še dalje 
govoril v podobnem smislu. Ko sem se — prvi od 
omizja — vzdignil s svojo rodbino za odhod, 
poslovil sem se prijazno od svojega soseda, ki mi 
je nevede napravil toliko zabave. Stisnil sem mu 
krepko roko. Kdo je, nisem slutil; po njegovem 
obnašanju in govorjenju pa sem sklepal, da je 
bržkone kak obrtnik. 

Nekaj dni po tem dogodku stopam izpod Tranče po 
Francovem nabrežju proti Kollmanovi hiši. Ali vam 
ne stoji pred čevljarsko delavnico, nedaleč od Hradec- 
kega mostu, moj znanec od Aleša? V vidno zadrego 
pride, ko me zagleda in nenavadno prijazno me po- 
zdravi, ko pridem mimo njega. 

>No, ali sedaj zaupate Hribarju?,« vprašam ga na 
kratko. 

»»O gospod, popolnoma,«« odgovori mi, »zato 
sem vam pa glas dal.«« 

Lavrenčič mu je bil pri Alešu po mojem odhodu 
povedal kdo sem. Mene je pa sedaj pogled na njegovo 
firmo poučil, da je ta moj volilec čevljar Ivan 
Rupnik. 

9 


j - Javno - 


J 


130 


16. Deželna hipotečna banka. 

?•/ III. 1912. Kakor v občinskem svetu ljubljanskem, tako sem 
se želel zavzemati tudi v deželnem zboru kranjskem za 
narodno in gospodarsko povzdigo svojega rodu. Ne bom 
govoril o vseh svojih predlogih v dosego teh ciljev; 
omejiti se hočem le na važnejše. 

Prvi moj predlog je meril na ustanovitev dežehie 
hipotečne banke. Sicer bi bil ta predlog v smislu ne- 
kega medsebojnega dogovora imel staviti dr. Mosche 
že leta 1883; a on tega storil ni. Ko sem ga stavil te- 
daj sam, podpisali so mi ga vsi narodni poslanci, ra- 
zen Šukljeta, Kersnika in Višnikarja. Narodni poslanci 
so namreč takrat bili združeni še vsi v enem klubu; 
imenovane tri poslance pa je Šuklje združil v neko 
podskupino, katero smo nazivali »Triglav«. Bil sem 
potemtakem prepričan, da bo predlog za ustanovitev 
deželne hipotečne banke gladko sprejet. Kakošno je 
bilo torej moje razočaranje, ko so mi dan na to poslan- 
ci eden za drugim prihajali naznanjat, da preklicu- 
jejo svoje podpise na predlogu. Ostalo mi je zvestih 
le sedem poslancev, med temi tudi dr. Tavčar, 
ki je pa izjavil, da podpisa sicer ne prekliče, da 
se pa za ustanovitev deželne hipotečne banke ne 
more ogrevati, ker bi taka banka utegnila škodovati 
»Mestni hranilnici.« Dokazoval sem, da je to čisto na- 
pačno mnenje; dokazoval dalje, da se z ustanovitvijo 
deželne hipotečne banke da jako veliko storiti za Slo- 
vence v obmejnih pokrajinah, ker bi deželna hipoteč- 
na banka lahko zadostovala potrebam po hipotečnih 
posojilih na Kranjskem, medtem ko bi »Mestna hra- 
nilnica« mogla dovoljevati hipotečna posojila v druge 
dežele, po katerih stanujejo Slovenci. Imel sem zlasti 
pred očmi varstvo slovenske jezikovne meje na Ko- 
roškem in na Štajerskem, katero so Nemci z društvom 
»Siidmark« in pozneje z »Siidmarkische Volksbank« 
naskakovali. Vse to zaslepljencem ni odprlo oči. 
Agitacija iz »Triglava«, katero so seveda iz lahko 
umevnih razlogov živahno podpirali nemškutarski 
poslanci deželnega zbora, je imela uspeh in moj predlog 

je ostal v manjšini. Izmed onih, ki se kratkovidnosti 
slovenskih deželnih poslancev kranjskih niso mogli do- 
volj načuditi, je bil Josip Gorup, ki se je izja- 
vil, da sploh ne more umeti, kako se more najti kak 
slovenski poslanec, ki se protivi ustanovitvi deželne 
hipotečne banke. Tudi Gorup, dasi so ga vsi kot izku- 
šenega in modrega narodnega gospodarja jako spošto- 
vali, kljubu svoji odločnosti ni mogel odpreti oči neka- 
terim slovenskim poslancem. Dr. Tavčar je celo 
leta 1892 ob priliki nekega izleta v Prago v Chode- 
rovi restavraciji na skupnem obedu, ki smo ga Slo- 
venci takrat tamkaj imeli, z vso odločnostjo zatrjeval, 
da dokler bo v deželnem zboru in deželnem odbo- 
ru kaj besede imel, ne bo dopustil ustanovitve de- 
želne hipotečne banke. To zatrjilo je pač lahko 
dal, ker je dobro vedel, da bodo »Slovenčevci« in nem- 
škutarji nasprotovali ustanovitvi deželne hipotečne 
banke. Kasnejše izkušnje so pa pokazale, kako velika 
škoda se je storila s tem, da se je ustanovitev tega 
važnega zavoda sprečavala, kajti danes ni nikogar, ki 
bi si le oddaleč upal trditi, da bi bila deželna hipotečna 
banka na škodo »Mestni hranilnici«. Še tako kratko- 
viden Slovenec pa mora opaziti, kako silno veliko po- 
sestev na jezikovni meji Štajerske je nam Sloven- 
cem iztrgala iz rok »Siidmarkische« Volksbank,« za- 
to keT je bil denar »Mestne hranilnice ljubljanske« ve- 
zan samo na Kranjsko. 

Deželni zbor je sicer kasneje priznal, da sem imel 
leta 1889. prav, ter je deželnemu odboru dvakrat naro- 
čil ustanovitev deželne hipotečne banke. A deželni od- 
bor, v katerem je imel o tej stvari referat Peter 
G ra sel li, se za ta sklep ni zmenil. Ni se zmenil 
zanj še celo takrat, ko sem leta 1902, da stvar pospe- 
šim, po nekem uradniku v notranjem ministerstvu na 
Dunaju za deželno hipotečno banko izgotoviti dal pra- 
vila ter sem jih dal deželnemu odboru na razpolago. 

Deželna hipotečna banka je letos začela poslovati. 
Slovenska ljudska stranka jo je osnovala takoj, ko je 
prišla do moči. Sedaj pa se v pest smeje kratkovidnim 
naprednjakom, ki so ji prepustili polje ter ji dali 

možnost, da se ponaša s svojim smotrenim gospodar- 
skim delom. 


17. l)r. Valentin Zarnik. 

I./III. 1912 . najmarkantnejše osebe tedanje dobe spadal 

je dr. Valentin Zarnik. Leta 1876., ko sem ga 
prvič osebno spoznal, bil je koncipijent pri dr. Karolu 
Ahačiču. Kasneje je sam odprl pisarno. Dr. Zamik 
je bil srednje postave, širokopleč in zelo rejen. Obraza 
je bil širocega; izpod čela gledalo mu je dvoje drobnih, 
a živih oči; obraz pa je obdajala redka brada. Na 
obrazu zapustile so mu koze sledove in Zarnik sam 
se je včasih šalil, da je hudič na njegovem obrazu 
mlatil bob. 

Dr. Zarnik je bil duhovit mož in je bilo z njim 
silno prijetno občevati, ker se je vedel o vsaki stvari 
spuščati v pogovor. Tudi je bil zelo dovtipen; a njegov 
humor in dovtip sta bila nebrušena tako, da se je 
človeku včasih celo zdelo, da je neotesan. Bil je pa iz- 
viren. Z njim je znal soliti svojo govorico in je imel 
zaradi tega veliko prijateljev. 

Dr. Zarnik je po svojem javnem delovanju bil 
znan že izza svojega bivanja na Štajerskem. Zlasti je 
slovel kot taborski govornik in res v tedanji dobi ni 
bilo nikogar, ki. bi bil znal na taborih ljudstvo tako 
vnemati kakor dr. Zarnik. Njegovi govori so bili nam- 
reč osoljeni s krepkimi dovtipi, njegov glas pa je bil 
jako obsežen. Ko se je preselil v Ljubljano, postal je 
steber narodne stranke. Prišel je kmalu v občinski 
svet ter je ondi, dokler je bila narodna stranka v manj- 
šini, sijajno zastopal slovensko stvar. Midva sva se 
seznanila po Jurčiču; potem sva se prav pogosto sha- 
jala in sicer največkrat v kavarni »Valvasor«, ki je 
bila v pritličju stare Šrajerjeve hiše — sedanjega Fi- 
lipovega dvorca — v Špitalski, sedaj Stritarjevi ulici. 

Kako je dr. Zarnik posezal v agitacijo za občinske 
volitve v letu 1882., sem že omenil, pripomnim naj 
le še, da je postal kmalu potem, ko se je v Ljubljano 
preselil, deželni poslanec in da je v deželnem zboru 

poleg dr. Vošnjaka najkonsekventneje zastopal stališče 
narodne stranke proti takratni nemškutariji, katero je 
vodil dr. Deschmann. Kot govornik imel je dr. Zar- 
nik v deželnem , zboru izmed vseh poslancev največ 
uspehov. Zanj se je zlasti navduševala mladina. — 
Ko je narodna stranka leta 1882. prišla v občinskem 
svetu v večino, postal je dr. Zarnik predsednik kluba 
narodnih občinskih svetnikov in prvi njegov predlog 
v klubu se je tikal upeljave slovenskega uradovanja 
na mestnem magistratu. Temu predlogu je klub seveda 
z velikim navdušenjem pritrdil. Predsednik kluba je 
dr. Zarnik ostal do svoje smrti. 

Ker je bilo v občinskem svetu dela obilno in ker 
sem prihajal jaz vedno z novimi predlogi, bila sva z 
dr. Zarnikom v stalnih stikih. Ti stiki spremenili so 
se v prijateljstvo, ko je dr. Zarnik spoznal moje smo* 
treno delovanje v občinskem svetu. Zato sva se shajala 
čedalje pogosteje, zlasti po napornem dnevnem delu 
ob večerih pri kozarcu piva. Posebne sestanke imeli 
smo nekaj časa pri občinskem svetniku Alfredu 
Ledeniku, na takoimenovanih godbenih večerih, 
na katere je Ledenik vselej vabil dr. Zarnika, mene 
in Antona Kleina. Za umetniški del teh večerov skrbel 
je Viktor Parma. V začetku leta 1888. dejal je 
dr. Zarnik nekoč v klubu občinskih svetnikov: »Ali smo 
bili neumni, ko smo župana iskali! Zdaj vidim, da ni bil 
nobeden izmed nas tako poklican postati župan, kakor 
Hribar,« in po seji mi je pravil; da je od nekega pri- 
staša nemskutarske stranke slišal, da se je dr. Josip 
Suppan, ki je bil brez dvojbe najintelegentnejši pa 
tudi najdelavnejši v vsej nemškutarski stranki v Ljub- 
ljani, izrazil o meni jako pohvalno. Ta pohvala iz 
dr. Suppanovih ust imponovala je dr. Zarniku neznan- 
sko. Sicer sem nekaj podobnega kasneje slišal tudi od 
svojega gimnazijskega sošolca Viktorja Recher- 
j a. On je bil nekdaj — že po potresu — v kazini na- 
vzoč, ko je dr. Suppan z velikim priznanjem govoril 
o moji delavnosti. Recher mi je to prišel navlašč 
pravit in me je od tistega časa tudi sam imel nena- 
vadno v čislih. 

Dr. Valentin Zarnik imel je neko posebno slabost. 
Nikoli ni bilo količkaj slavnostne prilike, da bi ne bil 
pil šampanjca. Ob takih prilikah rekel je navadno: 
»šampanjec mora biti, pa francosk mora biti!« In 
zadnji svoj večer zunaj doma preživel je tudi pri šam- 
panjcu. Sedela sva v >Citalnični< restavraciji. K nama 
je prisedel dovtipni, v narodni družbi jako čislani, sim- 
patični sodnik dr. Hinko Dolenec. Govorili smo 
o mnogočem. Polagoma postajal je dr. Zarnik vesel 
in ukazal je prinesti steklenico šampanjca. Le to nam 
je še bolj razvozlalo jezike in ker sem potem tudi 
jaz dal za steklenico, zasedeli smo se pozno v noč. 
Bilo je blizo polnoči, ko se odpravimo domov. Midva 
z dr. Dolencem spremiva dr. Zarnika, ki je sta- 
noval v svoji, sedaj, že podrti — hiši na voglu 
Sv. Petra in Resljeve ceste. Nekako pred gostilnico 
2>pri golobčku« na Sv. Petra cesti pošto ji naenkrat 
dr. Zarnik ter pravi ves sopihajoč: »Noge me zapu- 
ščajo.« Midva ga primeva vsak pod eno pazduho ter 
ga bolj neseva ko spremljava domov. Od tistega večera 
ni prišel več iz svojega stanovanja. Z njegovo smrtjo, 
ki je pa nastopila šele čez mesece, je izmed ljubljan- 
skega prebivalstva zginila ena najzanimivejših oseb, 
in narodna stranka je izgubila boritelja, ki sicer 
ni bil nenadomestljiv, ki pa je mnogo let z velikim 
uspehom krepko posezal v boj za pravice slovenskega 
naroda. 


18. Vekoslav Legat. 

Ko sem bil v Pragi, me je usoda slovenskega 7./IIL IIIZ- 
naroda na Koroškem globoko v srce pekla. Žalostna 
naša zgodovina, mi je namreč pričala, da smo si ondi 
Slovenci še najdalje ohranili svojo samostalnost, v tem 
ko smo v drugih deželah že davno bili podjarmljeni. 

In vendar sem videl, kako se je val germanizacije 
začel z elementarno silo razlivati po tej zibelki Sloven- 
stva. Zato mi je takrat iz srca prikipela žalna pesem o 
propadanju Slovenstva na Koroškem. 

Vrnivšemu se v domovino, odprla se mi je mož- 
nost, storiti kaj tudi za to zanemarjeno vejo sloven- 
skega drevesa. Prihajal sem mnogokrat na Koroško 
in udeleževal sem se ondi večine narodnih pri- 
reditev. Govoril sem na ljudskih shodih, vzpodbujal 
in bodril k odporu proti germanizaciji ter pomagal 
ustvarjati narodno organizacijo. Vsled tega so me spo- 
znali in tudi silno sovražiti začeli koroški Nemci in še 
leta 1908. so mi nemški poslanci iz Koroške očitali v 
državnem zboru, da sem največ prepira med koroškim 
slovenskim in nemškim prebivalstvom s svojim 
agitatorskim delovanjem povzročil jaz. Ti očitki so 
bili seveda zame sijajno priznanje. 

Razume se samoposebi, da sem vsled tega svojega 
delovanja bil v stalni dotiki s koroškimi voditelji. Zlasti 
mnogo sem občeval z Andrejem in Lamber- 
t o m Einspielerjem. Le ta poslednji mi je ne- 
koč tožil, da ne morejo dobiti sposobnega voditelja za 
tiskarno »Družbe sv. Mohorja« v Celovcu ter me je 
prosil premišljati o tem, bi li se v Ljubljani moglo 
dobiti kakega inteligentnega stavca, ki bi imel sposob- 
nost za faktorja in vobče upravitelja tiskarne. Spomnil 
sem se takrat Vekoslava Legata, ki je bil v 
ljudski šoli moj součenec. Pozneje sem ga izgubil iz 
vida; spoznal sem ga pa zopet pri njegovem delo- 
vanju v odboru »Ljubljanskega Sokola«, kateremu je 
bil več let tajnik. Pač je bil tista leta hudo bolan; 
napadla ga je namreč jetika in vsi so mislili, da ne 
bode dolgo več trave tlačil. Vendar mi je ob pogovoru 
z L a m b e r t o m Einspielerjem preletela mož- 
gane misel, da bi si morebiti Vekoslav Legat, 
če pride iz ljubljanskih razmer ter ne bo več posedal 
po zakajenih luknjah ljubljanskih krčem, rešil življe- 
nje. Lambertu Einspielerju sem torej od- 
govoril, da vem za tacega pripravnega in sposobnega 
mladeniča; samo da moram še preje govoriti z njim in 
da mu nato iz Ljubljane sporočim njegovo odločbo. 

Legat je moj predlog iti v Celovec rad sprejel in 
vsled tega sem takoj pisal Lambertu Einspielerju. V 
tem pismu sem ga opozoril, naj se Legata, ko v Ce- 


157 


lovec pride, ne ustraši preveč, češ, da se utegne po 
mojem prepričanju v novih razmerah ozdraviti. Kar 
sem slutil, se je tudi res zgodilo: Legat je v Celovcu, 
sedeč pri svojem delu ter hodeč in odrejajoč po tiskar- 
ni, od tedna do tedna zdravejši postajal. V teku leta dni* 
izgubil je kašelj in vrnila se mu je zdrava barva. V 
Mohorjevi tiskarni«, kjer je bilo preje vse narobe, pa 
je napravi K vzoren red. Ker je imel tudi dober 
okus, je tiskarno zmodernizoval. — Lambert Ein- 
spieler mi je približno čez leto dni pravil, kako se 
je Legata kljubu mojemu 
pismu ustrašil, ko je v Ce- 
lovec prišel, in da so vsi 
pričakovali, da se ne bo dol- 
go na nogah obdržal. Rekel 
mi je pa tudi, kako hvale- 
žen mi je, da sem jim našel 
tega moža, ki jim je tako hi- 
tro in tako temeljito uredil 
tiskarno ter uvedel točno 
knjigovodstvo. Sam sem se 
kasneje večkrat prepričal o 
poslovanju Legatovem in 
moral sem si dejati, da je 
moje nade daleč prekosil. 

Uprava tiskarne mu je do- 
voljevala čedalje večje do- 
hodke in Legat je — v Ljub- 
ljani v dolgove zakopan — živel prav kmalu v pri- 
jetnih razmerah ter si je prihranil tudi precejšnje pre- 
moženje. 

Vekoslav Legat pa ni vršil le svojih uradnih dolž- 
nosti. Postal je kljubu svoji preprostosti in kljubu 
svoji skromni šolski izobrazbi sovoditelj koroških 
Slovencev. Na shodih, ki so se tista leta prire- 
jali, bil je on poleg prezgodaj umrlega profesorja 
Lendovška najpopularnejša oseba na Koroškem in 
vse niti agitacije za deželne in državnozborske volitve, 
pa tudi za večino občinskih volitev, tekle so skozi 
njegove roke. Imenovanih shodov udeleževal sem 

se poleg Legata tudi jaz in v poznejših letih v prav 
mnogih slučajih Dragotin Hribar, ki je znal 
priprosto kmečko ljudstvo s svojimi govori prav uspeš- 
no navduševati. 

Vekoslav Legat je bil čislan v vseh krogih na 
Koroškem. Celo Nemci mu niso odrekali spoštovanja. 
Javnemu življenju se je šele tedaj umaknil, ko je na 
Koroškem nastopila nova struja, kateri se udati 
ni maral. Kljubu temu, da so odbor »Družbe sv. Mo- 
horja« dobili v roke politiki šušteršičeve smeri, 
ostal je Vekoslav Legat do svoje smrti neomajen na- 
prednjak, ki svojega prepričanja nikdar in pred niko- 
mer ni skrival. V »Slovencu« so ga sicer zaradi tega 
napadali, a odbor Družbe si, glede na vpliv, ki si ga je 
s svojim delovanjem znal pridobiti, vendar ni upal 
storiti mu kaj žalega. 


19. Avgust Endlicher. 


/III. 191Z. Ob otvoritvi »Mestne hra- 
nilnice ljubljanske«, bilo 
je seveda potreba poskr- 
beti za izvežbano uradni- 
štvo. Ena prvih služb pri 
hranilnici je bila name- 
njena bivšemu uredniku 
* Slovana« A n t o n u Tr- 
stenjaku. Ker je pa 
Anton Trstenjak bil v hra- 
nilničnem poslovanju še 
neizvežban, treba je bilo 
na prvo uradniško mesto 
postaviti izvežbanega urad- 
nika. Med kcpemtenti za 
službo pri »Mestni hranil- 
nici« je bil tudi Avgust 
krat bil nekje na Dolnjem 
manjše hranilnice. 



Avgust Endlicher. 

Endlicher, ki je ta- 
Avstrijskem tajnik neke 

Avgust Endlicher je bil v 
gimnaziji dr. Tavčarjev, Go- 
golov in moj součenec. Kas- 
neje je prišel na vseučilišče 
na Dunaj; a pustil je kmalu 
pravniške študije, sprejel 
službo pri neki hranilnici 
ter se oženil. Izkazal se je 
s prakso in ker smo pozna- 
li Endlicherjevo nadarjenost, 
smo bili tudi koj na jasnem, 
da bi bil on prava oseba za 
službo tajnika Mestne hra- 
nilnice«. To službo je zato tu- 
di dobil. Predsednik hranil- 
nice je tisto dobo bil Fran 
K sa veri j Souvan in kasneje 
Vašo Petričič; podpredsednik notar Ivan Gogola, 
ki je pa faktično vse hranilnično poslovanje vodil. Go- 
gola in Endlicher sta spočetka prav dobro izhajala, 
kajti Endlicher je pokazal, da hranilnični posel raz- 
ume. Kmalu ga je pa začel Gogola pisano gledati. Prvi 
povod temu je bil, da je Endlicher kot nekdanji so- 
učenec njegov občeval z njim prekolegijalno, česar 
Gogola ni rad videl; drugi povod pa, da je jel pri- 
hajati v pisarno, v jirhastih hlačah. 

Tu je treba pripomniti, da je bil Endlicher jako ori- 
ginalen človek. Že v šoli nam je bil vsem v zabavo, 
kajti imel je velika ušesa, ki so mu štrlela daleč od 
glave, nenavadno nlasiven nos in pa široka usta. V šoli 
je za neko posebno bravuro smatral, da je, kadar smo 
se okoli njega zbrali in Se mu smejali, vtaknil celo pest 
v usta. Ko jo je potem potegnil iz ust, gledal je zmago- 
slavno okoli sebe, češ, zdaj naj pa kdo izmed vas kaj 
takega pokaže. 

Napetost med Gogolo in Endlicherjem je čedalje 
bolj naraščala; dospela je pa do vrhunca, ko je posled- 
nji prvega nekega dne hudo razžalil. Ko je namreč 
sluga Endlicherju javil, da gre k podpredsedniku ter 
ga je vprašal, če ima kaj sporočiti, odgovoril mu je, 

da nič. Ko je bil sluga že za vratini, poklical ga 
je pa nazaj ter mu v navzočnosti vsega ostalega 
uradništva dejal: »No, če greste k gospodu podpred- 
sedniku, mu pa povejte, naj me pride, če ima kaj 
časa, malo v uho pihat.« Endlicher se je seveda 
izrazil krepkeje in sluga je bil tak bedak, da je 
ta neslani dovtip podpredsedniku dobesedno ponovil. 
Seveda je bil zato ogenj v strehi. Kdo drugi bi kaj ta- 
cega morebiti ne bil smatral pretragično; a Gogola je 
bil zelo občutljiv človek in poleg tega še od preje 
natanknjen. Endlicher je tudi takoj sam izprevidel, 
kakšno nerodnost je napravil ter je še tisti dan prišel k 
meni vprašat, če imam kako službo zanj. Ko sem ga 
vprašal, čemu išče službe, ko ima vendar tako .prijetno 
pri »Mestni hranilnici«, mi pove ves dogodek, katere- 
mu sem se moral na vse grlo smejati. Dal sem mu takoj 
službo potovalnega uradnika pri banki »Slaviji« in on 
je to službo res par let prav dobro opravljal. 


20. Deželna hipotekarna banka dalmatinska. 

/III. HIZ. Bilo je leta 1893. Vračal sem se iz južne Dalmacije 
proti domu. Videč, kakšne razmere vladajo glede hi- 
potekarnega kredita v Dalmaciji, namenil sem se usta- 
viti v Zadru ter govoriti o tem z deželnim glavarjem 
dr. M i h o v i 1 o m K 1 a i č e m. Znano mi je namreč 
bilo, da je deželni zbor dalmatinski v principu sklenil 
ustanovitev deželne hipotekarne banke ter tudi odo- 
bril dotična pravila; da pa do izvršitve sklepa še ni 
prišlo. 

Ko se oglasim pri Klaiču in mu pripovedujem, ka- 
ko nujno potrebno bi za Dalmacijo bilo, da se oživo- 
tvori deželna hipotekarna banka, odgovori mi, da on 
to sicer tudi priznava, da je na to že mislil, da je pa 
jako težavno vprašanje kje dobiti osebo, ki bi jo bilo 
mogoče postaviti na čelo tacega zavoda, češ, tu je od- 
govornost velika. In vpraša me: »Ali imate Vi tako 
osebo?« Pri priči se spomnim Avgusta Endlicherja in 
odgovorim mu: »Imam!« Na to mu povem, kdo je ta 

oseba. Brez vsakršnega daljšega razpravljanja seže 
mi Klaič v roko ter pravi: »Hvala Vam! Time je stvar 
gotova. Ja gospodina Endlichera akceptiram; a vi ga 
pošaljite što najprije k meni u Beč, da ga dadem u 
»Dolnje-austrijsku hipotekarnu banku« prakticirat.« 

Ko pridem domov,. povem Endlicherju, kaj sem zanj 
izposloval, kupim mu čisto novo obleko ter ga pošljem 
h Klaiču v državni zbor na Dunaj. — Štiri mesece nato 
je bila deželna hipotekarna banka dalmatinska usta- 
novljena in Avgust Endlicher prvi ravnatelj »Zem- 
ljištno veresijskog zavoda kraljevine Dalmacije«. Na 
čelu temu zavodu je ostal deset let; potem pa so mu 
agende po lastni njegovi krivdi zrastle čez glavo ter je 
prosil za upokojenje, ki mu je bilo tudi dovoljeno. 


21. »Ljubljanski List«. 

Ker se baronu Winklerju ni posrečilo 8./|||. 1912. 
dobiti v roke »Slovenski Narod« in ker je »Slovan« 
pisal v opozicionalnem duhu, sklenil je, potem ko je 
pridobil Frana Šukljeta za urednika in si je bil 
zagotovil podporo dispozicijskega fonda, ustanoviti svoje 
lastno glasilo. Dali so mu ime »Ljubljanski List«. 

Šuklje je v pičli krog sotrudnikov novega lista vedel 
pritegniti Janka Kersnika in Josipa Stri- 
tarja, potem pa je — oprt na tako imenit- 
no sotrudništvo — začel takoj boj s takoimeno- 
vano radikalno strujo v narodni stranki, odnosno boj s 
»Slovenskim Narodom« in s »Slovanom«. Priznati se 
mora, da je bil »Ljubljanski List« spretno urejevan in 
da je prinašal izpod Šukljetovega peresa imenitne član- 
ke. Tudi Kersnikovi doneski — zalagal je posebno pod- 
listke — so bili jako dobri. Zvečine ponesrečeno pa je 
bilo, kar je političnega pisal Josip Stritar. Videlo se je, 
da je mož daleč izven domovine in da zato domačih raz- 
mer ne pozna več; videlo zlasti, da, dasi dober pesnik, 
nima nikakih talentov za politiko. Umevno je samopo- 
sebi, da je politična strast vsled polemik med »Ljub- 
ljanskim Listom« na eni ter ^Slovenskim Narodom« in 

»Slovanom« na drugi strani prikipela do vrhunca. Baron 
Winkler je moral pa kmalu spoznati, da se je v svojih 
nadah precej prevaril. Mislil je namreč, da ima Šuklje 
veliko več vpliva. V tem domnevanju ga je bržkone 
potrjeval najbolj Šuklje sam, kateremu je šlo predvsem 
za to, da pride do boljšega položaja. Narodna stranka 



Fran šuklje. 

— stoječa za »Slovenskim Narodom« — ostala je 
kljubu vsemu vsiljivemu širjenju »Ljubljanskega Li- 
sta« kompaktna. Celo uradnikov, na katere sta se 
baron Winkler in Šuklje posebno zanašala, nista 
pridobila za Šukljetovo politiko. Zato je »Ljubljanski 
List« izhajal ne polni dve leti ter je umrl, ne zapu- 
stivši za seboj nikacega drugega sledu, ko nekatere 

krepke, v boljši družbi nenavadne besede, s katerimi 
je bil obogaten slovenski jezik. — Ob tej priliki ne 
bo odveč, spregovoriti nekoliko besedi o politiku 

22. Franu Šuklje-tu. 

Fran Šuklje se je že kot dijak odlikoval izmed |./yi. 19IZ 
svojih sošolcev po zmožnostih, pa tudi po neki izredni 
odločnosti ali, da se pravilneje izrazim, po neki skrajni 
drznosti. Ko je s svojimi šolskimi vrstniki slavil 
maturo na vrtu pri »Kannnitni mizi« v Šiški, imel 
je — kakor se je pripovedovalo — veleizdajalsk 
govor. Kasneje se je odlikoval s svojo skrajno 
svobodomiselnostjo. Ko je »Slovenski Narod« pod 
egido dr. Vošnjaka in dr. Zamika vodil v svo- 
bodomiselnem smislu boj proti duhovščini, pisal je 
vanj Fran ‘Šuklje še kot vseučiliščnik in pozneje kot 
profesor v Dunajskem Novem mestu članke, v katerih 
je z vso vehemenco, poslužujoč se ostrih izrazov, stopil 
v ta boj. Ko se je v »Slovenski Matici« bil boj proti dr. 

Costi, tedaj je profesor Šuklje stal na čelu opozicije ter 
je po občnem zboru, v katerem je opozicija podlegla, 
odhitel z mladini v dr. Costino stanovanje, da ga osebno 
insultuje. Da je taka odločnost mlajši generaciji impo- 
novala in je zato imel Šuklje med njo mnogo privržen- 
cev, je umljivo. Bil je v Ljubljani izvoljen v občinski 
svet, bil je izvoljen v deželni zbor in ko se je pribli- 
žala volitev za državni zbor, nastopil je proti ta- 
kratnemu oficijelnemu kandidatu narodnega, volilnega 
odbora kot samostojni kandidat za dolenjska mesta. V 
agitacijo se je zanj spustila vsa mlajša generacija in 
celo denar za potovanje po volilnem okraju je Šuklje 
dobil od le-te. 

Bil je tudi res izvoljen; a kakor hitro se je to zgo- 
dilo, pokazal je svojo pravo barvo. Prejšnji radikalec 
spremenil se je v podpiratelja vsake vlade; prejšnji 
svobodomislec znal se je, kadar se mu je to zdelo 
primerno, nagniti celo na nasprotno stran. Fran Šuklje 
je pa tudi vsako priliko porabil, da si pripravi pot 
za svojo politično karijero. V to naj služi naslednji 

primer: Midva s Šukljetom nisva bila znana; a kot 
profesor v Novem mestu je postal pozoren na moje jav- 
no delovanje in je spoznal mojo vztrajnost ter izprevi- 
del, da postajam popularen. To je bil povod, da se mi 
je približal nekoč v restavraciji »pri Brunnerjuc v No- 
vem mestu ter mi brez posebnih okoliščin ponudil hra- 



I)r. Etfoin Henrik Costa. 


tovščino. Če se ne motim, je to bilo že leta 1878. To pa 
Šukljeta seveda ni čisto nič motilo, da bi me ne bil 
kasneje v »Ljubljanskem Listuc na vse pretege napa- 
dal in mi — spoznavši da mu nisem voljan slediti na 
njegovi zgrešeni politični poti — postal hud na- 
sprotnik. 

Sicer se je glede tega skušal oprati. Saj se je l\ /Xll.1§27. 
vedno skrbno prizadeval, da zabriše vse tiste sledi 
svojega Slovenstvu kvarnega političnega delovanja, 
ki so bile v stanu pokaza- 
ti slabe strani njegovega 
značaja; nasprotno pa de- 
belo podčrta, kar je res 
častnega in koristnega 
storil. V obrambo na moje 
javne očitke pripovedoval 
je, da jih zavrne, dne 
23. januarja 1894. leta v 
navzočnosti sedmero to- 
varišev iz deželnega zbo- 
ra, da mu je baron Wink- 
ler pravil, da sem ga 
prišel prosit, naj me ne 
preganja. Da si čitatel j 
more o tem napraviti sod- 
bo, priobčujem dvoje pi- 
sem, ki stvar vsestransko 
pojasnjujete. — Takoj na- 
slednji dan pisal sem namreč baronu Andreju Wink- 
lerju v Gorico to-le pismo: 

»Preblagorodni gospod! 

Znano Vam je, da je bivši ministrski predsednik 
grof Taafe dvakrat prosil predsednika banke »Slavije«, 
naj bi se mi odvzela služba. Ker se mu ustreči ni mo- 
glo, izrekel je v tretje prošnjo, naj me banka »Sla vi ja« 
vsaj premesti iz Ljubljane. 

Ravnateljstvo banke »Slavije« sodilo je, da morajo 
vsi ti poskusi za moje odstranjenje izvirati iz c. kr. de- 
želnopredsedske pisarne v Ljubljani in naročilo je zato 
svojemu generalnemu tajniku Frant. Vlachu, 
naj se pelje v Ljubljano ter razloži Vam, preblago- 
rodni gospod, da imam z banko »Slavijo« dosmrtno 
pogodbo, da se mi torej služba niti ipore vzeti, niti 
da se morem brez lastnega privoljenja premestiti iz 
Ljubljane. 

Imenovani gospod izvršil je svojo nalogo v mojej 
navzočnosti. 

Kako pa sem se začudil, ko sem čul včeraj iz ust 
profesorja Šukljeta v navzočnosti sedmero tovarišev, da 
ste mu Vi, preblagorodni gospod! pripovedovali o tej 
stvari z besedami: >Tu je sedel ter me prosil. In žal 
mi je bilo njegove rodbine !< 

Razume se samo po sebi, da je profesor Šaklje s 
temi besedami hotel me prostituovati kot bojazljivca. 
Da mi ne bo treba o stvari govoriti v deželnem zboru, 
prosim Vas uljudno, da daste resnici spričevanje s tem, 
da mi potrdite, da Vas glede službenih zadev nikdar 
ničesar prosil nisem. 

Proseč Vas, da mi te po okoliščinah usiljene mi 
nadležnosti ne zamerite, ostajem 

z odličnim spoštovanjem udani 

Ivan Hribar, 1. r.c 

V Ljubljani, dne 24. januarija 1894. 

Dne 26. januarja prejel sem na to pismo tale od- 
govor: 


> Blagorodni gospod! 

Vaš cenjeni list z dne 24. t. m. me je nekako osup- 
nil, ker se namreč v Vaših krogih pogreva neka* stvar, 
glede katere si nimam — rečem z lahko vestjo — vsaj 
jaz ničesar očitati. 

Nadrobnosti našega pogovora o priliki, ko ste me 
bili, če se ne motim, pred štirimi ali petimi leti z gene- 
ralnim tajnikom banke »Slavije« počastili s svojim po- 
hodom, ne morem se več spomniti, a to še dobro vem, 
da ste mi Vi na neko mojo opazko glede Vašega po- 
stopanja v občinskem svetu odgovorili, da ste voljni iz- 
stopiti iz tega zbora, če jaz to želim, nakar sem odvr- 
nil, da jaz, glede na Vašo nadarjenost in Vašo delav- 
nost v občinskem svetu, tega ne zahtevam. 

Ne morem pa reči, ker se nikakor ne spominjam, 
•da bi me bili Vi glede svojih službenih zadev in zlasti 
glede Svoje službe same pri banki »Slaviji« kedar koli 
za kaj prosili. Ne bodem tajil, da sem, če je že, kakor 
je — po Vaših besedah — trdilo ravnateljstvo banke 
»Slavije«, kedo kje sprožil Vaš odpust iz službe ali pa 
Vašo premestitev iz Ljubljane in se je o tem govorilo, 
jaz od svoje strani morda komu rekel, da kaj tacega že 
z ozirom na Vašo rodbino jaz ne predlagam, ker nisem 
namreč nikoli hotel, da postane kdo zlasti zaradi svo- 
jega političnega mišljenja ali vedenja mučenec po meni 
a tudi v ti zadevi mi niste izrekli nijedne svoje želje ali 
prošnje, česar pa tudi nisem nikdar kjerkoli trdil. 

To bi bil o potrebi moj odgovor tudi v deželnem 
zboru, da sem še vladni zastopnik v njem. 

Z odličnim spoštovanjem 

Andr. bar. Winkler, 1. r.c 

V Gorici, dne 25. jannarija 1894. 

Doslovno navedeno pismo barona Winklerja osvet- 
ljuje Šukljeta še z neke druge strani. — V knjigi »Iz 
mojih spominov« I. del, ki jo je 1926. leta izdal v Ljub- 
ljani in jo je natisnila » Jugoslovanska tiskarna« v 
Ljubljani, napisal je na 163. strani doslovno te-le bese- 
de: >V e d n o sem ljubil resnico in zani- 
čeval laž, kakor nekaj nečastnega, za- 
ničljivega, moža nevrednega. Golo isti- 
n o govorim tudi v tem slučaju ter po- 
stavljen pred sodišče kot priča, bi se 
pod prisego ne mogel izraziti nič dru- 
gače, kakor sedaj pove m.< — Na to pripove- 
duje med ostalim tudi to-le: »Pač pa sem nekdaj skoro 
oštel barona W i n k 1 e r j a ko mi je, britko se pri- 
tožujoč nad Hribarjevimi spletkami, dejal: »Tukaj 
na tem stolu je sedel in se pred menoj 
jokal, pa sem pomislil, da ima mož ženo in otroka! 
Sedaj pa imam to v zahvalo!« 

Sedaj naj pa čitatelji sami presodijo, ali je bolje 
verjeti baronu Winklerju ali Šukljetu. 

0 tej zadevi govori tudi dr. Ivan Prijatelj 
v svoji znameniti razpravi k »Janka Kersnika zbranim 
spisom«, VI. zvezek. Na 362. strani te knjige priobčuje 
namreč pismo, katero je pisal Šuklje dne 10. apri- 
la 1889. leta Janku Kersniku. V tem pismu je tudi 
tale odstavek: »Odločno sem pa proti pajdašu nje- 
govemu (namreč: dr. Tavčarjevemu), Ivanu Hribarju. 
Če treba, bodem o svojem času tukaj na Dunaju spro- 
žil bombo, toda le v tem slučaji, če so šanse njegove 
v ljubljanski okolici ali kje drugod ugodne. Veliko 
bolj mi ugaja, če mu volilci dado brco, nego če se 
mu politična steza zapre potom višjega ukaza.« 

Dr. Prijatelj ni razmer poznal v vseh potankostih. 
Zato se je pri svojem zgodovinskem raziskavanju tam, 
kjer so ga pisani viri pustili na cedilu, moral opirati 
samo na svoja domnevanja. Ni tedaj čudo, da je za- 
pisal, da je ona bomba bila bržkone Šukljetov članek, 
ki ga je priobčil proti meni v praški »Politiki«. Dr. Pri- 
jatelj je čisto prezrl, da je Šuklje obljubil 
sprožiti bombo »tukaj na Dunaju« in 
da je tudi tako, da je sam izključil 
vsak dvom, napovedal kakšne vrste bo 
ta bomba. Z njegovim člankom v »Politiki« spro- 
žena je bila torej zgolj pokalica, podobna onim, 9 
kakršnimi poulični pobalini včasih vznemirjajo pa- 
sante. 

I./III. 1912 . Da je Šuklje prišel v občinski svet, je bila moja 
zasluga. On je to prav dobro vedel in si je v sejni dvo- 
rani izbral sedež poleg mene. Najino prijateljstvo bi bilo 
morebiti trajno postalo, ko bi si ne bila prišla navzkriž 
v načelnem vprašanju glede nemškega poučevanja 
na ljubljanski realki. Ko je ta konflikt nastal, je bilo 
pa že tudi odločeno, da pri dopolnilnih volitvah Šuklje 
ne bo več izvoljen. In tako je tudi res bilo. Zato se 
je pa Šuklje potem v deželnem zboru oddolžil s tem, 
da je vložil predlog, naj se Ljubljani odvzame samo- 
stalna skrb za šolstvo ter naj se z njenimi ljudskimi 
šolami ravna ravno tako, kakor z ljudskimi šolami na 

Kranjskem sploh. Načrt zakona, ki so ga kratko ime- 
novali >lex - Šuklje«, je bil kljubu uporu poslancev 
ljubljanskega mesta, Grassellija in Moscheta, sprejet 
in tako je potem mestna občina ljubljanska morala pri- 
spevati tudi za šolstvo po drugih občinah v deželi 
Kranjski. ^ 

Ko je prišel baron Winkler v dežel®, pridružil se 
mu je profesor Šuklje brezpogojno. Mi ostali bi Win- 
klerju ne bili nasprotovali; toda hoteli smo, da kot 
Slovenec odpravi v javnih uradih velikanske krivice, 
ki so se dotedaj Slovencem v jezikovnem oziru delale. 

Ker Winkler za to ni imel zadosti energije, ostali smo 
proti njemu v opoziciji. 

To opozicijo bd bil lahko prav spretno izrabil kot 
taktično sredstvo za pritisk na ministrstvo v prilog 
koncesij našemu narodu. Bil je pa le preveč uradnik 
in si tega menda ni upal. Njegovih svetovalcev hrbte- 
nice so bile pa tudi preelastične in tako nikogar ni 
imel, ki bi mu bil poguma dajal. 

Moja perorisba, s katero sem v predidočem podal \J || |j2J 
sliko politika Frana Šukljeta, ni popolna. Zavedam se, 
da bi bilo treba podati še nekaj tenkih potez in krep- 
kih črt, da bd sličnost narisa stopila nad vse jasno pred 
oči. Saj bi to mojemu peresu, ko bi mi bilo do efekta 
>a tout prix«, menda tudi uspelo. Na srečo se mi ni 
treba truditi. Prišla mi je namreč pomoč od strani, od 
katere bi je bil najmanj pričakoval. Od Frana pl. 
Šukljeta samega. V svoji velikopoteznosti je nam- 
reč mojo risbo s par krepkimi črtami popolnil tako, 
da more brezdvojbeno sličnost spoznati tudi človek, ki 
mu je oslabel očesni živec. Evo teh par potez: 

>Na 113. strani njegove že omenjene knjige piše 
o meni doslovno med drugim tudi tole: Navzlic temu 
nedostatku bi Ivan Hribar brezdvomno lahko 
mnogo koristil svojemu narodu, da niso bile dobre 
lastnosti njegove več ko paralizovane po slabih nje- 
govih svojstvih. Pred vsem je bil tipičen dokrinarec 
v politiki in možje tega kova navadno škodu- 
jejo neprimerno več nego koristijo.c 

Dne 11. decembra 1898. pa sem . z Dunaja prejel 
tole pismo: 


Veleceni gospod župan! 

Na prijazne čestitke povodom svojega odlikovanja 
usojam si izraziti najtoplejšo svojo zahvalo. Tembolj 
sem ponosen na Vašo častitko, ker izvira od moža, 
čegar velike zasluge za slovenski na- 
rod v obče, zlasti pa za glavno mesto 
Ljubljano se morajo povsod prizna- 
vati, kjer se nepristransko ocenjajo naše razmere. 


Z odličnim spoštovanjem 
udani 


Vašemu preblagorodju 
Šuklje, 1. r. 


23. Cepitev deželnozborskega narodnega kluba. 

l/IIMM. Leta 1889. bili smo slovenski deželni poslanci zdru- 
ženi še v enem klubu. Toda že takrat se je pokazalo, 
da v tem klubu ni pravega soglasja. Največ je bil tega 
kriv Šuklje, ki je hotel hoditi svoja lastna pota. 
Še predno sva bila z dr. Tavčarjem izvoljena v de- 
želni zbor, skušal je pridobiti ostale poslance za to, da 
bi naju ne sprejeli v klub. Ker se mu to ni posrečilo, 
nasprotoval je vsakemu najinemu predlogu ter gledal, 
da ga podere. Ali tudi tu ni imel vedno sreče. Zato je, 
da bi stvar bila sigumejša, začel vabiti nekatere po- 
slance na posebne sestanke. To se mu je tembolj po- 
srečilo, ker je takrat vsled prizadevanja dr. Mahniče- 
vega začela na Slovenskem glavo vzdigovati nova kato- 
liška stranka in je del narodnih poslancev že prisegel 
bil na njen program. 

Šuklje — ta bivši najhujši radikalec in svobodomi- 
slec — je namreč znal pridobiti po tem programju ori- 
jentovane poslance, da so poleg Janka Kersnika in 
Frana Višnikarja, ki sta s Šukljetoni vred tvorila tako- 
dmenovani »Triglav«, zahajali k tem posvetovanjem. 
Ko smo to drugi poslanci izvedeli, protestovali smo v 
plenarni seji kluba proti takim sestankom in ko vse to 

ni nič izdalo, prišlo je do preloma. Narodni poslanci 
razdelili so se na tri klube: Na že imenovani »Triglav«, 
potem na «katoliški» klub in pa na narodni klub. Členi 
poslednjega so bili: Josip Gorup, Peter Gras- 
selli,- moja malenkost, Ivan Murnik, 
d r. I v a n Tavčar, dr. Karol B 1 e i w e i s vi- 
tez Trsteniški, Anton Klein, Hinko 
Kavčič, 'Luka S vet ec in d r. J o s i p Vos- 
n j a k. 


24. Simon Gregorčič. 


V letih 70-ih je Stri- 
tarjev »Zvon« začel pri- 
občevati proizvode pesni- 
ka s šifro X. Te pesmi so 
širom slovenske domovine 
zbudile takoj splošno za- 
nimanje in vše se je po- 
vpraševalo, kdo je pesnik, 
ki zna tako blagozveneče 
peti iz srca v srce. Kmalu 
se je izvedelo, da je to 
skromen kaplan goriške 
škofije. 

Ko sem nekoč prišel 
v Rihenberk, povedal mi 
je gostilničar Ličen, da je 
Simon Gregorčič kaplan 
v Rihenberku. Takoj se 
odločim obiskati ga. Ko pridem k njemu v kapla- 
nijo, sprejme me jako prijazno in ob kozarcu vi- 
pavskega vina začela sva pogovor, ki se je sukal 
večinoma o literarnih stvareh. Približala sva se du- 
ševno drug drugemu. Ob slovesu spremil me je Gre- 
gorčič do Ličnove gostilnice in prosil me je, naj bi se 
še oglasil pri njem, kadar me pot pripelje mimo. Zgo- 
dilo se je to potem res še večkrat in Gregorčič me je 
bil vselej vesel, kadar sem prišel k njemu. 



Simon Gregorčič. 


a, m. tu;. 

Medtem je izšel prvi zvezek Gregorčičevih poezij. 
Razprodani so bili vsi izvodi v par dneh. To je Gre- 
gorčiča napotilo na misel, da bi izdal drugi zvezek. Iz- 
vedel je bil namreč, da se na Hribu nad Gradiščem 
v Vipavski dolini prodaja lepo vinogradsko posestvo 
z lično hišo in namenil se je kupiti to posestvo. Po 
nasvetu svojega prijatelja notarja Gruntarja sklenil je 
poiskati založnika, ki bi mu bil za drugi zvezek poezij 
plačal toliko, da bi mu bilo omogočeno kupiti posestvo 
nad Gradiščem in poplačati še nekaj dolgov. Ker je 
Gruntar vedel, da sva si z Josipom Gorupom na Reki 
dobra, prišel me je prosit, naj bi pri Gorupu posredo- 
val, da on kupi in izda drugi zvezek Gregorčičevih 
poezij. Rad sem privolil v posredovanje pri Gorupu, saj 
sem bil vesel, da morem slavnemu pesniku, katerega 
sem bil medtem spoznal tudi kot dobrega in blagega 
prijatelja, storiti kako uslugo. Peljal sem se torej k 
Gorupu in dogovorila sva se bila kmalu, da plača Si- 
monu Gregorčiču za drugi zvezek njegovih poezij 
3000 gold. Obenem si je Gorup pridržal pravico za na- 
kup in izdajo še nadaljnjih zvezkov, katere bi Gregor- 
čič utegnil izdati. 

Le-tega uspeha mojega pri Gorupu bi ne bil mo- 
gel nikdo veselejši biti, kakor je bil Simon Gregorčič. 
Tistokrat ga je namreč dušno pastirstvo in pa odvisnost 
v kateri je vsled tega živel, hudo morilo. Zaradi nje- 
govih krasnih, vzvišenih poezij napadati ga je jel An- 
ton Mahnič, ki je z jezuitsko sofistiko iskal v njih mi- 
sli, katerih Gregorčič vanje polagal ni, ter skušal do- 
kazati, da so Gregorčičeve pesmi z. verskega vidika 
kvarne. To je pesnikovo občutljivo dušo globoko ra- 
nilo in potrlo ga je na cele mesece. Zato si ničesar ni 
bolj želel, kakor postati popolnoma samostojen. Ko 
je torej dobil od Gorupa denar, kupil je takoj posestvo 
na Hribu ter prosil za umirovljenje. Na svojem novem 
posestvu, od koder je pčarujoč pogled po vsej Vipavski 
dolini, oživel je Gregorčič iznova in pesmi vir mu je 
jel teči z novo močjo; pozabiti pa nikdar ni mogel po 
stanovskem tovarišu prizadetega mu žaljenja in iz nje- 
ga izvirajočih britkosti. Najjasnejše to priča pesem, ki 


153 


mu je dne 15. maja 1902 prikipela iz ranjenega srca. 
Ona se glasi: 

»MAHNIČU! 

Oj srce ti kraško, 

Oj srce ti skalno, 

Dobro si zadel me 

V to srce prežal no. 

Zaniahljaj strupeni 
Se ti je posrečil; 

Z drugim ne, a s tem 
Si se ovekovečil. 

Hotel, »brate dragi«, ■ 

Pač si me ubiti, — 

Pop nekdaj le skromni, 
Pop zdaj ponositi! 

Dobro si naperil 
Strelo otrovano, 

Bistro si pomeril, 

Zlo zadal mi rano! 

Še srce krvavo 
Je od tega vdarca. 

Zdaj pa oporoko 
Cuj od mene starca: 

Oj srce ti kraško, 

Oj srce ti skalno, 

Tebi v zapuščino 
Dam srce to žalno. 

Ven, tvoj kraški kamen! 

V te srce to moje — 

Ves tvoj strup zapuščam 
Ti in boli svoje!« 

Dr. Anton Mahnič postal je škof. Ali je njegovo 
pisateljsko delovanje imelo pripravljati pot njegovi 
karijeri, ne vem. Zameriti mi pa nikdo ne more, 
ako si to domnevam. Gotovo namreč je, da je bil 
nadškof dr. Jakob Missia njegov pokrovitelj, verjetno 
tudi, da mu je kot takemu bilo jako ustreženo, ako je 
mogel v Vatikanu opozoriti na »zelus« tega kandidata 
za hierarško karijero in je pod tem vidikom na pobudo 

pokroviteljevo nastalo ono njegovo pisateljsko delo- 
vanje, katero je blagosrčnemu in niehkočutnemu 
pesniku Gregorčiču prizadejalo toliko britkosti. 

Kot škof je dr. Mahnič svoje nazore o narodnosti 
in njeni vrednosti in nalogi — celo v zvezi s čisto cer- 
kvenimi zadevami — temeljito izpremenil. Pravijo, da je 
tudi svojo zmoto, kar se tiče napadov na pesnika Gre- 
gorčiča, spoznal in jo obžaloval. Koliko je na tem res- 
nice, ne vem. Ker so bili ti napadi javni, bil bi jih mo- 
ral tudi javno preklicati, odnosno ublažiti. Tega pa — 
vsaj kolikor jaz vem — ni storil. Zato mu ostane oči- 
tek, da je grešil proti stanovskemu sobratu nenavadno 
nežnega srca, rodoljubu najčistejše duše, mojstru naj- 
večjega blagoglasja svojega in tudi njegovega mater- 
nega jezika, pesniku po — volji Božji. 

Z Gregorčičem sem kasneje ostal v stalnih stikih. 
Dopisoval sem si z njim in obiskaval sem ga pogosto- 
ma. Tudi župnik Vrhovnik, s katerim je Simon 
Gregorčič bil v najintimnejših prijateljskih razmerah, 
obiskal ga je nekoč v moji družbi. Večkrat sva bila pri 
njem z Vatroslavom Holzem in s profesorjem 
Franom Erjavcem. Le-temu poslednjemu poši- 
ljal je Gregorčič vse svoje pesmi v cenzuro. Smatral ga 
je za svojega najboljšega prijatelja ter mu je zato, 
ko ga je prezgodnja smrt položila v grob, zapel ono 
prekrasno posmrtnico, ki spada med prve bisere nje- 
govih poezij. Tudi jaz sem po Gregorčiču stopil v prija- 
teljske odnošaje s Franom Erjavcem in le ta mi je po- 
šiljal za >Slovana< jako znamenite politične članke, 
ki so vzbujali mnogokrat pravo senzacijo. 

Ljudstvo v okolici, katerega velika večina v svoji 
preprostosti ni vedela, kakošno odlično mesto v so- 
dobni literaturi in v kulturnem življenju našega na- 
roda zavzema Simon Gregorčič, ki torej ni vedelo, da 
' je v njegovem imenu poosebljenega nekaj, kar se vi- 
soko dviga iznad vsakdanjega življenja, nazivalo je 
hribškega posestnika Hribarja. Gregorčiču delalo je 
to veliko veselje. Ko mi je to pripovedoval, dejal mi 
je, da sva prišla v >imensko žlahto.< — Nekoč sem 
imel opravka v Renčah. Ker se mi je mudilo domov. 

nisem mogel na Hrib, da pozdravim prijatelja. Zato 
napišem na posetnico: »Dragi brate! Daši sem bil v 
Tvojej bližini, nisem mogel k Tebi. Zato Ti pošiljam 
iskrene pozdrave«. To posetnico izročim nekemu možu 
s prošnjo, naj jo nese Gregorčiču. Prišedši vrh Hriba, 
najde Gregorčiča pred hišo in zakliče mu že od daleč: 
>Vaš brat je bil v Renčah. Pozdrave od njega Vam pri- 
našam.« Gregorčič gleda ga debelo; ko se pa ozre na 
mojo posetnicp, zakrohoče se na glas. Dobri Renčan 
je spotoma čital, kaj sem bil na posetnioo napisal »n 
izkombinoval je, da sem Gregorčičev krvni brat. Saj 
ga itak ni poznal drugače, ko pod imenom Hribar. 

Ker sem želel, da si Gregorčič ogleda tudi peko- 
tiko sveta, izposloval sem mu nekoč v »Slovenskem 
pisateljskem društvu« podporo za potovanje po Dalma- 
ciji in Črni gori. Pričakoval sem, da ta pot postane vre- 
lo novih pesniških tvorb; a to pričakovanje se mi 
žal, ni uresničilo. Njegova lirsko navdahnjena duša ni 
imela smisla za zunanje impulze. — V »Slovenskem 
pisateljskem društvu« sem tudi izposloval, da je Gre- 
gorčiču postavilo v njegovo hišo na Hribu lično peč, 
ker je tožil, da ga rado zebe. Izza te peči mi je poslal 
še posebno pesmico, v kateri se mi za ljubeznivo po- 
sredovanje zahvaljuje. A peč mu * žalibog ni dala več 
toplote, katero so njegovemu telesu leta odnesla. 

Gregorčič me je nekaj krati o priliki mojih ob- 
iskov na Gradišču spremil v Gorico. — Nekoč sem bil 
pri njem v oni dobi, ko se je bil spustil v politično 
pesnikovanje za dr. Antona Gregorčiča proti Andreju 
Gabrščku in dr. Henriku Tumi. Tistokrat je rad zahajal 
v Gorico, da se v družbi političnih somišljenikov malo 
po razgovori in nabere novega gradiva za »Sršene«. Iz 
njegovega pripovedovanja sem posnel, da mu je laska- 
lo, ako je našel koga, ki je njegove »sršene« hvalil. 
Kljubu temu sem mu »Pri treh kronah«, kjer sva se- % 
dela pri kozarcu furlanca, z zgovornimi besedami od- 
svetoval, da bi se na ta način vtikal v dnevni politični 
boj ter sem ga spomnil,, kako je svoje dni sam ob- 
sojal Stritarja, da se je dal Šukljetu zapeljati ter si je 
na ta način pokvaril svoj prejšnji dobri sloves. Gre- 

gorčiča je — dasi je bil sicer jako trmast — ta argu- 
ment prepričal: »Prav imaš,« dejal mi je, »odslej nič 
več!« In res je od tega dne ostal gluh za vsa prigovar- 
janja in vabila ljudi, ki so se zbirali okoli »Gorice«. 

S Simonom Gregorčičem sestala sva se nekaj krati 
tudi v Ljubljani, ker me je vselej obiskal, kadar je 
tjefeaj prišel. Obečal mi je pa tudi večkrat, da me ob- 
išče v Cerkljah. To obljubo izpolnil je zadnje leto svo- 
jega življenja v mesecu juliju. Ko da bi bil slutil, da 
mu potekajo dnevi življenja, podal se je bil takrat 
iz Gorice, kamor se je bil preselil s Hriba potem, ko 
je tamošnje svoje posestvo prodal, na pot, da obišče 
Naceta Gruntarja v Ribnici, Ivana Vrhovnika v Ljub- 
ljani, mene v Cerkljah in župnika Aljaža na Dovjem. 
Ko je nekoliko dni bil v Ribnici, kjer sta ga notar in 
njegova ljubezniva soproga jako veselo sprejela, in 
po pardnevnem bivanju pri župniku Vrhovniku, pri- 
peljal se je najboljše volje v Cerklje. Tam mu je bilo 
v posebno veselje, da je mogel pestovati mojo vnučko 
Tatjano, ki ga je spominjala Puškinove Tatjane v 
»Jevgeniju Onjeginu«. Na večer njegovega prihoda či- 
tal je, ko je imel malo Tatjano v naročju, v originalu — 
poln pesniškega zanosa — pismo Tatjane do Onjegina. 
Žal, da mu je bilo moje gostoljubje že tretji dan po neki 
osebi tako zagrenjeno, da sta se njegova občutljiva 
duša in njegovo mehko srce uprla proti nameravanemu 
večdnevnemu bivanju v Cerkljah. Pri poslovilnem 
obedu deklamoval je s solzami v očeh Simon Jen- 
kovo »Gorje, kdor nima doma . . .« in nikakor ga ni- 
sem mogel pregovoriti, naj sodi ljudsko hudobijo tako, 
kakor zasluži. Odpeljal se je;. a ona netaktnost zlobne 
duše uplivala je tako hudo nanj, da pri župniku Alja- 
žu že ni hotel ostati več čez noč, temveč da ga je samo 
pozdravil in se potem odpeljal nazaj v Gorico. 

Par mesecev na to zatisnil je za vedno oči. Posled- 
njo ljubav izkazal sem mu s tem, da sem kiparja Pe- 
ruzzija poslal v Gorico z naročilom, naj sname njegovo 
smrtno masko. Le-to hranim za slučaj, da se porabi 
takrat, kadar se slovenski narod spomni, da je temu 
duševnemu velikanu dolžan postaviti spomenik. 

25. Anton Aškerc. 


Čitajoč v » Ljubljan- 
skem Zvonu« pesmi »Go- 
razdove«, začelo se je v 
meni vzbujati zanimanje 
za pesnika. Poizvedoval 
sem, kdo se skriva za tem 
pseudonimom in sem iz- 
vedel, da je to kaplan 
Anton Aškerc. 

Pot me je zanesla v 
Šaleško dolino, kjer je 
Anton Aškerc kaplanoval 
v Skalah. Obiskal sem ga. 

Ko sem se mu predstavil, 
se je razveselil, kajti po- 
znal me je po časniških 
poročilih iz mojega delo- Anton Aškerc, 

vanja v narodnih društvih 

ljubljanskih. Razpredel se je med nama živahen po- 
govor o Ljubljani, o ljubljanskih razmerah, o Jurčiču 
in Gregorčiču in ločila sva se, ko me je spremljal 
po bregu od cerkve navzdol, ko da bi bila že dav- 
na znanca. Od tega časa sva si dopisovala in obiskoval 
sem ga, kadarkoli me je pot nesla mimo njegovega 
bivališča. Največkrat sva se sešla v Šmarju pri Jelšah, 
ko sem se ondi skozi vozil v Rogaško Slatino. Nikdar 
nisem skozi Šmarje potoval, da se ne bi bil oglasil pri 
njem. 

Tistokrat je Aškerc že čutil nenaklonjenost svojih 
duhovnih predstojnikov, nenaklonjenost, ki jo je iz- 
zval s kritiko o njegovih pesniških proizvodih Anton 
Mahnič. Kakor nad Simona Gregorčiča — samo še z 
večjo vehemenco — se je namreč Mahnič vrgel nad 
Antona Aškerca. V tem ko je vse Slovenstvo občudo- 
valo genij Gregorčičev in Aškerčev, iskal je Mahnič v 
njunih poezijah misli, ki so se mu zdele za Slovence 
nevarne ter je na njih snoval ostro kritiko proti nji- 
ma. Mahniču je bilo očividno do tega, da zagreni obema 

veselje do delovanja ter tako izsili njun molk. Pri 
Gregorčiču se mu je to deloma posrečilo, kajti bil je 
mehke narave in zelo občutljivega srca. Aškerc pa je 
bil iz druzega kova: čim hujši so bili napadi Mahni- 
čevi, tem trdneje je stal s svojim prepričanjem. Z vso 
odločnostjo je ponosno izjavil, da ga vsi ti napadi ne 
odvrnejo od dela, temveč da ga k delu le vzpodbujajo, 
češ da v Mahniču vidi fanatika, ki bi rad okoli slo- 
venskega naroda potegnil kitajski zid, preko katerega 
naj bi do njega ne prišla luč spoznanja. — Vendar pa 
je tudi Aškerc težko nosil razne šikane škofa in ordi- 
narijata. Bil je namreč ponovno klican v Maribor vsled 
tega, ker so se na podlagi izjav, o katerih mnogokrat 
ni izvedel, odkod so prihajale, vršile proti njemu pre- 
iskave. A Aškerc kljub temu ni klonil duhom, tem- 
več je njegova Muza izvabljala krepkejše in krepkejše 
akorde pevski liri. Aškerc je postal v tej dobi naš 
najizrazitejši epik, glasnik naše žalostne preteklosti 
in boljše bodočnosti, katero dosežemo z delom m 
trudom. 

Ko sva z dr. Tavčarjem začela izdajati »Slovana«, 
povabil sem tudi Aškerca, naj bi sodeloval; zlasti bi 
bil rad videl, da bi bil v »Slovanu« priobčeval svoje 
pesniške proizvode. A kljubu temu, da sva si bila dobra 
prijatelja, nisem ga mogel k temu pregovoriti; pošiljal 
mi je le semtertje kako notico, zadevajočo Slovanstvo. 
Večkrat mi je pa pripovedoval, da z veseljem čita 
»Slovana« in da je z njim izpolnjena v naši žurnali- 
stiki že davno zevajoča vrzel. Ob neki priliki, ko sva 
sedela v Šmarju v skromni njegovi sobici, kritikoval 
je jako ostro nek članek, češ da je preveč avstrijanstva 
v njem. Ko mu po končani kritiki povem, da sem čla- 
nek napisal jaz, ter mu razložim, zakaj sem si to tak- 
tiko izbral, nasmeje se ter pristavi: >E, pa dobro; 
mislim, da kritiko ravno tako lahko preneseš, kakor 
jaz in da te zaradi moje kritike istotako ne bode 
konec, kakor mene ni bilo zaradi Mahničeve.« — Po 
letu 1890. pravil mi je Aškerc večkrat, da misli sto- 
piti v pokoj, češ da postane na ta način popolnoma 
neodvisen in da se potem lahko posveti samo literar- 

iiemu delovanju. Razglabljala sva o tem na dolgo in 
široko in opozoril sem ga, naj to dobro premisli, kajti 
pokojnina, ki jo dobi kot duhovniški umirovljenec 
bode tako majhna, da od nje živeti ne bo mogel, z 
literarnim delom pa da si človek pri nas — in v tistih 
časih je bilo tako — komaj zasluži slanega kropa. Pri- 
znaval je to tudi sam, a vendar je, kadarkoli sva se 
sešla. naglašal, da mu je njegovo službeno razmerje 
neznosno in da ga najbolj peče hinavstvo, katero vidi 
v tem, da mora kazati ceremonijozno pobožnost. Tudi 
ga je jezilo — in mnogokrat je to poudarjal — da je 
stal pod nadzorstvom tereijalk, ki so imele pravico 
tožiti ga ordinarijatu in škofu in katerih pritožbe so 
se jemale celo za podlago preiskavam. 

Po Mahničevih napadih na Aškerca sem spoznal, 
da on in njegovi patroni ne bodo mirovali, dokler ga 
— če se sam ne umakne — ne spravijo ob kruh. V 
nikakem dvomu nisem bil, da mu pripravljajo »su- 
gpensionem a miniisterio magisterioque« (odvzetje pra- 
vice, da mašuje in poučuje). Jel sem se torej ozirati 
okoli sebe, kje bi se mogla najti zanj kaka druga pri- 
merna služba, katera bi mu omogočila slovstveno de- 
lovanje brez utesnjevanja in brez šikan. Dogovorila 
sva se najprej z dr. Danilom Majaronom, da 
mu je ponudil službo urednika »Slovenskega Naroda«. 
To ponudbo je odklonil. Kljub temu sem mu jo kas- 
neje, po dogovoru z dr. Karlo m Trillerjem, 
ki je nekaj časa vrejeval »Slovenski Narod«, ponudil 
zopet. Tudi to ponudbo je odklonil. Po smrti kano- 
nika Karola Kluna, mislil sem na njegov kano- 
nika! ih sem o stvari pisal Aškercu. Iz razlogov, ki 
dokazujejo njegovo, vsake zvijačnosti čisto dušo in ka- 
žejo njegov značaj v najsijajnejšem svitu, je misel na 
kanoniško čast kar a prion odklonil. 

Tiste čase je živel v Gradcu kot vseučiliški pro- 
fesor dr. Nace Klemenčič, moj prijatelj izza 
gimnazijskih let. Obiskal sem ga vselej, kadarkoli me 
je pripeljala pot v Gradec. On je rad zahajal v malo 
gostilnico v Harrachgasse, v kateri je nek slovenski 
rojak točil izvrstno kapljico iz ljutomerskih goric. Z 

njim vred je t jeka j hodilo več Slovencev: profesorjev 
in uradnikov. Med njimi tudi dr. Gregor Krek, 
s katerim me je bil prijatelj Klemenčič seznanil. Da 
se v inteligentnih družbah pri dobri kapljici vina go- 
vori o omnibus rebus et quibusdam aliis, je dovoljno 
znana resnica. Tako je bilo tudi pri >Luttenbergerju 
kamor me je dr. Klemenčič ob vsakem mojem obisku 
peljal. Seveda se je pogovor prav zelo sukal okoli Gre- 
gorčiča, Aškerca in Mahniča in čulo se je mnenje, da 
bi bilo potreba obema pesnikoma preskrbeti takšno 
eksistenco, da bi bila popolnoma neodvisna. Ko sem 
povedal, da se je Gregorčiču in Aškercu to že ponu- 
dilo, a da sta oba odklonila, naglašal je dr. Krek, da 
bi se vnovič moralo misliti na Aškerca, češ da je kot 
izraziti svobodomislec v stalni in veliko večji nevar- 
nosti od Gregorčiča. Naglašal je pa, da bi bilo potreba 
misliti na službo, katera bi ga pri njegovem slovstve- 
nem delovanju prav nič ne ovirala. Po nekem dogo- 
voru pri ljutomerski kapljici spomladi leta 1895., sva 
se z dr. Krekom — ob spominih na nekdanje Janez 
Terdinovo in Fran Kurelčevo potovanje po hrvatskem 
Zagorju — domenila, da jo mahneva o velikih počitni- 
cah tudi tjekaj. Ta dogovor sva res cživotvorila. Pre- 
potovala sva prijazno Zagorje, v katerem sva mnogo 
gostoljubnosti užila, od Varaždina do Zaprešiča. Med 
potjo je dr. Krek prihajal vedno z novim ceterum 
censeo: za Aškrca je treba kaj storiti. Aškerc je nam- 
reč z dr. Krekom bil v stalnem dopisovanju in mu je 
odkrito potožil svoje jade in težave. 

Poznavajoč pesnikovo občutljivost in • njegov 
moškoponosni značaj, dejal sem, da je treba zanj pri- 
merno službo šele ustvariti in omenil sem, da bi se 
na mestnem magistratu v Ljubljani morebiti dalo sča- 
soma kaj takega najti. 

Za presojo značaja moža, kakršne redko porajajo 
slovenske matere, priobčujem vsa ona Aškerčeva 
pisma, ki se nanašajo na vprašanje namestitve v Ljub- 
ljani. Tako jasna so, da ne potrebujejo nikakih pri- 
pomenj in dopolnil. Naj govore sama. 


Velecenjeni gospod! 

Hvala Vam lepa na tako prijaznih in tolažilnih 
vrstah! 

Vzrok, da Vam še do danes nisem odgovoril, je 
ta, ker sem včeraj poslal ordinarijatu v Maribor ob- 
širen zagovor. Škof je sedaj na birmovanji in ko 
6e 4. avg. povrne domov in prečita apologijo mojo, 
radoveden sem, kaj mi bo odgovoril. 

Mahničevi svojati se jaz nikdar ne 
u d a m , raje poginem od lakote. 

To, kar so delali z Gregorčičem, 
bile so otročje igrače v primeri s c h i - 
c a n a m i , ki vise nad m o j o j g 1 a v o j . . . 

Hvala Vam na ljubeznivi ponudbi Vaši zastran 
»Naroda«. Gotovo ste brali pred dvema letoma, zakaj 
sem takrat odklonil uredništvo »Slov. Naroda«. G. dr. 
Majaron Vam je gotovo pokazal moje pismo. Vid s a 
z gosp. dr. Trillerjem imata vse previsoke misli o mojih 
sposobnostih! Jaz pro primo nisem jurist in'' ro- 
manskih jezikov ne znam toliko, da bi mogel brez 
težave citati časnike ad informandum. 

Ali me Vaši ljubljanski Mahničevci ne bi »raz- 
trgali« na drobne kosce, ko bi se v podobi urednika 
»Narodovega« pokazal v — »Zvezdi«? Najraji bi jo 
popihal kam izven Slovenije — n. pr. v P r a g o ali na 
Rusko, samo da dobim službico, ki bi me vzdrže- 
vala, da ne umrjem od gladu. 

Vam v prvi vrsti in vsem drugim nezavisnim 
narodnjakom pa zaupani, da me ne boste pustili na 
sredi ceste . . . 

Počakajmo torej škofovega odgovora, ko pride v 
jednem tednu! 

Ako bi mi izven Slovenije ne mogli pre- 
skrbeti kake slu/žbe, kar b i m i bilo n a j - 
ljubše, potem bi šele poskusil z uredništvom »Slov. 

Naroda«. Zategadelj pa bi prišel k Vam v Ljub- 
ljano na ustni dogovor. 

Klanja Vam se s spoštovanjem ter Vas lepo po- 
zdravlja pod Damoklejevim mečem sedeči 

Moz. 28./VII. 1893. Aškerc. 


2 . 


Velenje, 17./II. 1896. 


Velecenjeni gospod! 

Želji Vaši, da bi Vam kaj podrobnega poročal e 
moji najnovejši inkviziciji, ustrezam rad, čeprav sem 
se nekoliko zakasnil. 

4. febr. sem bil v Mariboru pred škofom in pred 
Bohincem. Vzrok najnovejše preiskave je seveda 
isti, kakor poprej: moje »liberalne«, »brezbožne« in 
»pohujšljive« (!) poezije. Obtežujoč moment je to, da 
pišem v »Zvon« in ne v »Dom in Svet«? Slišal sem 
mej besedami, da bi mi marsikaj spregledali, samo 
da ne bi bil v zvezi z »Zvonom« in »N a r o d o m«. 
Zdaj razumem, da sta si Mahnič in Missia res ubila 
v glavo neumno misel: uničiti vse, kar izhaja v Na- 
rodni tiskarni ali, kar ne izhaja v Katoliški tiskarni. 

To je pri meni seveda vse bob v steno; pri 
klerikalnih in reakcionarnih listih jaz 
ne bom nikdar sodeloval in nikdar ne 
bom drugače nego svobodno in napred- 
li o. To kaže vendar vse moje dosedanje delo in tudi 
listnico v »Zvonu« urejam v tem zmislu — kakor se 
lahko prepričate iz februarske številke. 

Povod tožbi pa je bil, da sem javno imenoval 
(v cerkvi) nekatere reči prazno vero, kar imajo ne- 
kateri ljudje »von der scharferen Tonart u. strengern 
observanz« za čisto resnico. 

1. Sem rekel v cerkvi, da prenesenje tiste 1 o r e t - 
s k e hiše Marijine ni historično, da se nikdar tako 
zgodilo ni, nego je samo pobožna pravljica. V Mari- 
boru pa pravijo, da je to zgodovinsko! 

2. šeni imenoval z v o n e n j e ob hudem vreme- 
nu prazno vero. V Mariboru pa trdno verujejo, da to 
pre »pomaga« proti toči etc. Risum teneatis, amici?! 

3. sem rekel, da, če bi mislil fant, ki ima okoli 
vratu obešeno svetinjo, da ga bo ta amulet v vojski 
obvaroval kuglje — je to prazna vera. V Mariboru 
verujejo, da ima svetinja moč varovati vojaka kuglje! 
Prosim Vas, nikar se preveč ne smejte! Pustni čas 
je sedaj, pa se take sredovečne 'reči prav lepo pri- 
legajo! To so imenovali moje grozne zmote. Jaz 
seveda nisem mogel ničesar preklicati. 

Znanost za te enostranske ljudi ne eksistuje. 
Zastonj se jim sklicujete na zgodovino, zaman na 
fiziko. 

Četrta huda točka je bila: da jaz tukaj razširjam 
»Slovenski Narod«. 

Strašna reč! 

Jaz namreč posojam svoj »Narod«, kdor ga hoče 
citati in ga dajem v zameno za druge liste. Res je tudi, 
<la sem v Velenji pri Ježovniku delal na to, da se je 
v njegovi krčmi spet naročil »Narod«. 

Res je, da je bil v šoštanj9ki čitalnici m. decem- 
bra »Narod« izginil nenadoma; jaz sem na to izjavil se, 
<da pristopim čitalnici samo pod pogojem, ako se »Na- 
rod« naroči. 

To »agitiranje« moje za »Narod« so nekateri ma- 
ziljeni detektivi seveda naznanili v Maribor, a jaz tam 
seveda nisem mogel tajiti, kar je res. 

Lahko si mislite, kstko so v Mariboru režali v mene 
zaradi »Naroda« in drugih liberalnih listov. 

Ha, ha! To so komedije fin de siecle. 

Preganjali so Prešerna, sovražili Levstika, napa- 
dali Gergorčiča, (ki je naposled, da ima mir, utihnil) 
— toda tako sovražen od katol. fanatikov še ni bil 
nobeden slovenski pisatelj — če se jaz sploh smem 
prištevati tej častni gardi — kakor jaz. 

No, čez 300 let bo pa boljše; o tem sem prepričan. 

Seveda je peklensko neprijetno, če je človek tako- 
rekoč v permanentni inkviziciji. Kakor slišim, ščuva 
se najbolj iz Ljubljane od izvestne strani, potem tudi 

n* 

iz Gorice. No jaz jim ne bom umolknil! Pisal 
bom, doker me bo veselilo in jezil bedake, kar se 
bo dalo! . . . 

Črno na belem stoji v Mariboru, da n i s e m ni- 
česar preklical — in zato sem odišel od tam 
ozmerjan in okregan. Suspendirati pa me brevi manu 
niso mogli, ker inkriminirane reči vendar niso »do- 
gme« primae classis«. 

Vendar nekakb sedim spet pod Damoklejevim 
mečem in nihče mi ne more zameriti, če se oziram 
po svetu, kako bi se rešil te duševne sužnosti. 

Upajmo, da je to zatiranje vsake svobodne misli 
poslednje vstrepetavanje tiste pošasti, ki se ji pravi 
verski fanatizem in da pošast mora cerkniti, kadar 
je iz vestni vladni krogi ne bodo več 
rabili za svoje namene... 

Sapienti sat! 

Končno Vas prosim, da mi ne zamerite, ako ste 
se morda dolgočasili s čitanjem mojega pisma. 

Smatrajte te vrste kot prilog zgodovini najnovej- 
šega našega slovenskega »kulturnega boja«. 

Kazen Vam sem bil pisal samo še jednemu rodo- 
ljubu o svojem kritičnem položaju. 

Prejmite izraz odličnega spoštovanja, s katerim 

. Kol 071 m • 


Dne 11. t. m. mi je pisal gospod dr. Gregor Krek* 
da je vso mojo zadevo zaupal Vam, ter da ste mu \ i 
tudi že odgovorili. 

Stopam torej lahko kar in medias res pred Vas. 
Položaj moj Si, gospod župan, lahko mislite. 



Velecenjeni gospod župan! 


Vaš 


3. 


Velenje (Skale), 26. 3. 97. 


Aškerc. 

Škof sam me od lanskega leta sicer še ni bil ci- 
tiral, a poslal mi je že dva obširna dopisa, v katerih 
me roti, naj pustim vse te prazne pisari je«. . . tudi mi 
je pisal, ker sem bil na konferenci lani pismeno pro- 
testoval proti pokorščini škofu v posvetnih, političnih 
rečeh. To sem storil gotovo jaz edini na Slovenskem. 
Uradni dopis imam v rokah, iz katerega lahko vsakdo 
razvidi, kaj namerava episkopat . . . 

No glavna stvar je to-le: Moj položaj med 
ljudstvom se je od lanskega leta, ko 
sem izdal II. zvezek, shujšal in o t e ž*- 
k o 6 i 1. 

Moji kolegi, zlasti mlajši, ki sedaj prihajajo iz se- 
menišča, so vsi brez izjeme strastni Mahničevci, vsled 
tega me črte. To ve ljudstvo. Ljudstvo me pa tudi po- 
zna že precej po duhu, ki veje, iz mojih »poezij«. »Rim- 
ski Katolik« se bere tudi že med preprostim ljud- 
stvom! In tani v tisti kritiki stoji, da sem »brezverec«. 
Ha-ha! — In kamor pridem, na katero faro koli, — 
pred menoj že gre tista farna: »Brezverec« pride! Kri- 
tično stanje! Prijetno, kaj ne? 

Vem, da ste mi hoteli nakloniti veliko odlikovanje, 
če mi ponujate tisto hierarhično stopinjo, ki jo je imel 
rajni Klun, toda to ni za- m e. Taka služba me 
bo še bolj priklenila na Misijo, kakor sem zdaj prikle- 
njen na dr. Napotnika, in iz dežja bi ne prišel samo 
pod kap — ampak pod slap! 

Na to torej ne morem misliti in bi kaj takega n a 
noben način ne s p r e j e 1 ... In vrhu tega, po- 
mislite tudi, kaj bi domači, kranjski duhovniki rekli, 
ko bi se »tujec« vrinil med nje na odlično mesto?! To 
bi bil vihar! V cerkveni hierarhiji in službi si jaz ne 
želim ne jeden milimeter više — najmenj pa v tuji 
škofiji. 

Tak je moj položaj v bistvu. Zahvaljujem se Vam, 
da se zanimate za-me. Upanje pa, da bi se našla kje 
mojemu duhu in srcu primernejša služba, sem že sko- 
ro izgubil . . . 

Mislil sem Vam pisati ročno, ko sem prejel pismo 
od gosp. dr. Kreka, pa sem odlagal: nekaj zaradi vo- 

litev, nekaj pa sem se, kakor pravim, skoro ženiral 
Vam pisati, ker sem mislil, da bi se težko našlo za-me 
v Ljubljani kaj primernega. 

No, ker mi je g. dr. Krek pisal, da 
naj se gotovo obrnem na Vas, storil sem 
to danes. 

Zamerili mi tega ne boste, ker poznam jaz Vas 
in Vi tudi mene . . .. 

Tukaj v Skalah pa itak ne morem in nočem ostati, 
ker je kraj pregorat in so pota pretežavna. 

# Tu sem so pošiljali navadno Je najmočnejše 
ljudi; jaz pa ne spadam baš med take. 

Morebiti so upali, da se v kratkem ugonobim te- 
lesno in dušno ... no Aškerc ima trdno življenje in ne 
ubiješ ga iz lahka, čeprav je majhen in slaboten . . . 

Ako me počastite s kakim odgovorom, bom Vam 
zelo hvaležen. • 

Mejtem pa sprejmite, gospod župan, izraz mojega 
odličnega spoštovanja, s katerim se Vam klanjam 

udani 

A. Aškerc. 


4. 


Velenje, 20. 4. 97. 

Velecenjeni gospod župan! 

Vaše drago pismo iz Dessaua šeni prejel. Hvala za 
odgovor! 

Kar se tiče tiste hierarhične službe, ki je izpraz- 
njena po Klunu, ostanem pri tem, kar sem rekel. 

To ni za-me! 

Ker pa ste rekli, da se da tudi morda drugače 
pomagati ter da bi v ta namen bilo treba, da pridem 
v Ljubljano ali v Celje na >rendezvous«, dolžnost mi 
je odgovoriti Vam, da sem pripravljen stopiti v po- 
gajanja. 

Pisati se o takih rečeh res ne da lahko; iz ustnega 
občevanja bi se dalo lože kaj dognati . . . 

V Ljubljano mi je nekoliko teže priti; lože bi 
prišel v Celje, ali na Zidan Most. 

Ob nedeljah in zadnja dva dni v te- 
dnu ne bi mogel priti. — Formirati jaz ne bi hotel v 
ničemer; le, če bi se brez sile dalo kaj zboljšati. Boj 
za eksistenco tudi pri nas Slovencih ni majhen . . . 

Določiti dan in uro kakor kraj sestanka prepuš- 
čam seveda Vam, oziroma kakemu pooblaščencu Va- 
šemu. Sub rosa. — 

Z odličnim spoštovanjem se klanja Vam 

Aškerc. 


5. 

Velenje 31. 7. 97. 

Velecenjeni gospod župan! 

Pretekli teden sem mislil iti v Cerklje, pa sem 
bil službeno zadržan. Tako težko pridem iz teh hribov 
kdaj kam v — Evropo. 

Nekoliko sem potem tudi dvomil, da bi že bili na 
Svojem gorenjskem Tuskulu, ker ste imeli vsled po- 
tresa nepričakovanih skrbij čez glavo. 

Pridem torej 7. a 1 i 8. avg. v Cerklje, če 
bo količkaj mogoče in me služba ne bo* zadržavala. 

Položaj mi je in statu quo ante. Mesec julij je bil 
pa za nas usodepoln! 

Vzel nam je celjsko gimnazijo, poškodoval nam s 
potresom Ljubljano vnovič, in umoril nam klasičnega 
novelista slovenskega — Jankota Kersnika! To je že 
preveč! — 

Ostajem z vsem spoštovanjem udani Vam 

Ašlierc. 


6 . 


Velenje, 2. XI. 97. 


Velecenjeni gospod župan! 

Morebiti Vas utegne zanimati, če Vam povem, da 
sem stal dne 28. oktobra že spet pred »inkvizicijo« v 
Mariboru. »Velikanska«, »senzacionalna« preiskava! 

Nisem vedel, kaj bi bolj občudoval: ali sovraštvo 
do mene ali pa bomiranost mojih tožiteljev. 

Hvala Bogu, me niso tožili ničesar »nemoralnega c. 
Pravi vzrok preiskave si pa, velecenjeni go- 
spod, itak lahko mislite . . . 

O, kaka škoda, da ni več grmad! 

Naznanjam torej, da sem sicer še živ, toda . . . 

Z odličnim spoštovanjem 

A. Aškerc. 

P. S.: Privatno, ne za javnost. 


7 . 

Velenje 3. I. I. 98. 

Velecenjeni gospod župan! 

Nikar se ne čudite, velecenjeni gospod, da se še 
nisem genil, čeprav je služba že od Božiča razpisana 
in ste me Vi Sami se Svojoj kartoj posebej nanjo opo- 
zorili. Hvala Vam lepa za Vašo posebno prijaznost! 
Tudi jaz Vam želim za novo leto vsega najboljšega. 

Ko sem čital razp. službe, dvomil sem, je-li služba 
>m a g i s t r a t n e g a koncipista« ista služ- 
ba, katero ste mi Vi obetali. Tukaj se namreč zahte- 
vajo j u r i d i č n e študije, katerih jaz seveda nimam. 
Ali pa Vas, ozir. slavni magistrat, ne bi prijela javnost, 
če bi oddali službo, za katero je treba jurista, kompe- 
tentu n e juristu? To se vpraša! Kaj drugega je seve- 
da, če je tudi magistratni koncipist samo 
zaradi mene ustanovljen (kreiran) in razpisan. 

Ker do penzije nimam pravice, dobro bi bilo, da 
skoro neobhodno potrebno, da jo skušam dobiti tukaj, 
predno bi odišel. Ali okr. zdravnik je 3 ure daleč (v 
Slov. Gradcu) in ta teden ga mislim vprašati, če bi se 
penzija dobila. Ni mi baš zato, da bi imel »več dohod- 
kov< — pa treba je misliti na čas, ko bi morebiti več 
delati ne mogel... 

Od Božiča do danes smo imeli skoro same praz- 
nike, t. j. delavnike, in komaj sem ujel časa, da 
Vam pišem. Pa še zdaj sem se bal pisati Vam, ker 

dobro vem, koliko drugega dela imate, in da Vam ne 
prestaje ne časa veliko niti volje, odgovarjati takim-le 
privatnim pismom. 

Usojam se Vas, veleč, gospod, pa vendar vprašati: 
je-li služba, katero omenjate na Svoji karti, ista, o ka- 
teri sva govorila poleti, in mislite li, da bi jo jaz mo- 
gel opravljati? 

Je-li tudi ta služba razpisana samo zaradi mene? 

Kaplansko penzijo bi tudi moral dobiti poprej, 
predno pišem v Ljubljano?... Cim dobim od Vas po- 
voljnega odgovora, vložim prošnjo. 

Klanjam se z odličnim spoštovanjem Vam udani 

A. Aškerc. 


8 . 


Velenje, 17. III. 98. 


Velečislani gospod župan! 

Hvala Vam za Vaše privatno obvestilo o razpisu 
nove službe! 

Da še le danes vlagam prošnjo, krivo tega je to, 
da sem čakal rešitve svoje prošnje za upokojenje. Pa 
če {udi upokojenje dosežem, bo to le z a č a s n o. Ka- 
kor sem Vam bil pisal, jaz trajnega upokojenja 
sedaj še doseči ne.morem. 

Zatorej ne vem, kako bo! 

Tudi me obhajajo razni skrupeljni in polašča se 
me bojazen. 

Vi, g. župan, Sami ste mi kar prvikrat govorili o 
arhivarju. Potem je bil razpisan k a n c 1 i s t. Se- 
daj končno je prišel Vaš arhivar na vrsto. Iz tega skle- 
pam — in menda se ne motim — da arhivar je 
bila Vaša ideja, toda zadeli ste ob hudo opozicijo 
pri gg. svetovalcih, ki je imela svoje vzroke brez dvoma 
in čisto naravno, v finančnem momentu. Morebiti 
so bili še drugi pomisleki baš proti meni. 

Sedaj se Vam je posrečilo — in samo V a m se 
je to posrečilo — in Vam na ljubo je sl. magistrat raz- 

pisal, kakor ste mi poročali, nalašč za mene to 
službo. Sklepam torej logično, če se nisem zmotil v 
premisah, da borba Vaša za-me menda ni bila 
lahka in da utegnem zadeti, če pridem v belo Ljub- 
ljano, marsikje ob prikrito in odkrito opozicijo. Vse to 
sodim jaz sam in si s a m tako predstavljam vso ge- 
nezo razpisa. Od druge strani nisem od nikogar 
ničesar zvedel. Samo ena oseba mi je bila pred neka- 
terimi tedni nekaj črhnila o neki majhni spletki proti 
meni. 

Morebiti se pa motim; morebiti stvar ni takšna* 
kakoršno si jo predstavljam jaz sam. Toda nekih slu- 
tenj se ne morem iznebiti, in baš iz teh slutenj, da sl. 
'magistrat morda ni rad samo zaradi mene pri- 
volil v razpis arhivarske službe, izvira neka bojazen. 

Saj si lahko mislite, gospod župan, da bi mi bilo 
skrajno neprijetno, ko bi moral občutiti, da more- 
biti marsikateremu veljaku ni všeč, da sem prišel v 
Ljubljano . . . 

Vi mi pač stvari same ob sebi ne boste marali ali 
smeli povedati — bržčas ne . . . 

In vendar bi bilo dobro, ko bi človek vedel res- 
nico. 

Prosil bi tudi, ko bi mi izvolili povedati vsaj v 
obrisih, kako delo ima arhivar, kake dolžnosti? — In 
ta služba je samo začasna, ne stalna? — Doftler 
tukaj ne dobim odpusta, t. j. začasnega upokojenja, 
tako dolgo bi seveda ne mogel nastopili službo pri Vas. 

Zato bi tudi ne kazalo, razglašati imenovanja 
po časnikih, dokler nimam dopusta v rokah. — To se 
mi je zdelo nekako potrebno Vam pisati. 

Mejtem pa se klanjam z odličnim uspoštovanjem 
udani 

A. Aškerc. 

* * * 


Ko sem leta 1896, poln veselja do dela za pro- 
cvit Ljubljane, prevzel županski posel ter sem si magi- 
stratne urade natančno ogledal, zabolelo me je v srce. 

ko najdem, da je mestni arhiv, ki je hranil mnogo 
jako važnih dokumentov, bil v popolnoma zanemar- 
jenem stanju. Porodi se mi misel, ustanoviti mesto 
arhivarja in bil sem si tudi takoj na čistem, da bi to 
bila služba za Aškerca, služba, v kateri bi bil prost 
skrbi in bi se mogel popolnoma posvetiti literarnemu 
delovanju. Tudi sem mislil že takrat na ustanovitev 
mestne knjižnice, kajti mnogo dragocenih knjig je 
bilo po mestnem arhivu razmetanih, ne da bi bil o 
njih sestavljen kak imenik. Ko sem to vprašanje ne- 
koliko bolj proučil, sestavil sem poročilo, v katerem 
sem občinskemu svetu priporočil, naj sistemizuje 
službo mestnega arhivarja. V svojem poročilu sem 
predlagal, naj za to službo imenuje brez razpisa pes- 
nika Antona Aškerca. Naglašal sem pri tem, da pri 
druzih srečnejših narodih vladarji skrbe za take iz- 
voljence božje ter jim z dovolitvijo primernih stalnih 
dohodkov omogočajo brezskrbno posvečevati se vzvi- 
šeni njihovi nalogi, doČim naj pri nas, ki nismo v 
tako srečnem položaju, ljubljansko mesto kot najvaž- 
nejša občina in središče slovenskega naroda, to nalogo 
prevzame. 

To moje poročilo vzbudilo je, ker občinski svet 
nanje pripravljen ni bil, pred vsem začudenje. Deloma 
tudi odpor. Zlasti odločno se je vpiral ustanovitvi 
arhivarske službe, in seveda tudi namestitvi Aškerčevi, 
uplivni občinski svetnik Ivan G o g o 1 a. Za njim se je 
oglasil k besedi tudi občinski svetnik Ivan Plan- 
t a n , ki je poudarjal, da vzdrževanje slovenskih pesni- 
kov ne more biti dolžnost ljubljanske mestne občine. 
Ali konečno se je vendar velika večina izrekla za moj 
predlog. Služba je bila v smislu občinskega reda razpi- 
sana in Aškerc je bil imenovan za mestnega arhivarja 
ter se je kot duhovnik dal upokojiti. Nevajen uradni- 
škega poslovanja, se Aškerc v svojem uradu ni posebno 
dobro počutil; zato je bil prav vesel, ko sem mu dejal, 
naj svoje službe ne jemlje prestrogo, češ da se mi 
veliko važnejše, kakor njegovo uradno poslovanje, zdi 
njegovo pesniško stvarjanje. Vendar je pa Aškerc vsled 
pronikavosti svojega duha takoj -čutil, da se mu ostali • 

mestni uradniki nekako muzajo in da jim ni všeč, da 
niso zanj veljale iste uradne ure, kakor za ostale. 
To mi je nekoč potožil ter mi je naznanil trden sklep, 
posvetiti se uradnemu poslovanju tako, da mu tudi 
kolegi njegovi ne bodo mogli ničesar očitati. Res je 
od tedaj začel jako marljivo v uradu poslovati in je 
mestni arhiv spravil kmalu v prav lep red. Ko je bilo 
to delo gotovo, naročil sem mu ustanovitev mestne 
knjižnice in danes sta vsled prizadevanja Aškerčevega 
mestni arhiv in mestna knjižnica tako važen urad, da 
mestna občina ne bo mogla več biti brez arhivarja in 
knjižničarja. 

Aškerc je bil, ko sem mu naznanil, da je imeno- 
van mestnim arhivarjem, silno vesel. Zagotavljal me 
je, da mi tega ne bo nikdar pozabil in obljubil mi 
je, da bo, ko so mu bile odvzete skrbi za vsakdanji 
kruh in ko si je vsako leto mogel tudi nekoliko pri- 
hraniti, te svoje prihranke porabljal za to, da si raz- 
širi s potovanjem svoje duševno obzorje. Na potovanje 
po Rusiji napeljal sem ga bil jaz, ker mi je bilo do 
tega, da Aškerc spozna veliki slovanski svet in nje- 
govo moč; ostala potovanja podvzemal je iz lastnega 
nagiba. Vsako njegovo potovanje pa je prineslo slo- 
venskemu narodu ogromnih koristi v pesniških delih, 
ki so nastala po pesnikovem povratku v domovino. 

Aškerc mi je res bil ves čas ginljivo hvaležen, 
kar pričajo posvetila, ki mi jih je lastnoročno napisa val 
na svoje pesniške proizvode. Tako mi je na knjigo 
»Akropolis in Piramide«: napisal posvetilo: »Svojemu 
edinemu in pravemu prijatelju Ivanu Hribarju.«: na 
knjigo »Pesnitve«:: »Svojemu naj večjemu dobrotniku. ", 
na knjigo »Nove poezije«: »Ivanu Hribarju v znamenje 
hvaležnosti in v prijateljski spomin.« Še bolj pa o tem 
priča njegovo pismo z dne 15. julija 1908. leta, ki se 
glasi: 


»Velecenjeni gospod župan! 

Danes je deset let, odkar bivam v mestni slu 
• žbi v Ljubljani. 

Ko bi ne bilo Tebe, bi jaz hiral duševno kje v 
štajerskih hribih in vzdihoval pod jarmom rimskega 
despotizma. 

Tvoja zasluga je, da sem svoboden že deset let, 
Tvoja zasluga, da smem pisati po svoji glavi ter se kre- 
tati svobodno po svetu kot popolen človek. 

Ne spavam na magistratu kakor se mojim in Tvo- 
jim sovražnikom po glavi blodi. Arhiv je sedaj dostopen 
raziskovalcem. Izpolnjujem svojo dolžnost — toda, če 
sem mogel v teh desetih letih tudi na literarnem polju 
kaj nažeti, zahvaliti se ima naša literatura samo 
zopet Tebi. 

Zato dovoli, da se Te danes posebno spominjam 
ter Ti pošiljam v zlato Prago svojo srčno zahvalo za 
osvoboditev iz sužnosti in za vso Tvojo dosedanjo veli- 
kodušno, kavalirsko naklonjenost. 

Z odličnim spoštovanjem in z lepim pozdravom 
udani 

Aškerc. 

P. S.: Kakor čitam v časnikih, naših in nasprotnih, 
utegne imeti Vaš kongres pozitivnih uspehov in vidnih 
dobrih posledic za nas vse. Fiat! Živio! A.< 

* * * 

Ko sem leta 1910. hudo obolel in sem se zdravil v 
Cerkljah, pisal mi je Aškerc v svoji skrbi za moje 
zdravje pismo, v katerem me kot svojega dragega, edi- 
nega prijatelja prosi, naj mu, ker mu po Ljubljani raz- 
širjene govorice o moji bolezni ne dajo mirnega tre- 
notka, dam sporočiti, kako mi je. Ko sem mu na to 
pismo, dasi s težavo, a vendarle lastnoročno napisal 
razglednico, hodil je, kakor se mi je kasneje pravilo, 
po magistratnih uradih veselega obraza od uradnika 
do uradnika ter je kazal razglednico, češ, da sem jo 
sam pisal in da morda vendar le okrevam. 

Kakor sem že omenil, čutil je Aškerc, da ga ne- 
kateri magistratni uradniki nekako pisano gledajo. 

Kako prav je imel, pokazal je dogodek povodom po- 
svetovanja magistratnih uradnikov glede spominske 
knjige, ki jo je občinski svet sklenil izdati. Ob tej pri- 
liki vprašal sem, kdo izmed njih bi imel največ časa 
za urednika tej knjigi. In z neko neprevidno hlastjo 
oglasi se zaslužen magistratni uradnik: »Aškerc !<. 
To je Aškerca, ki je bil tudi navzoč, očividno spravilo 
v veliko zadrego in mu je, kakor sem kasneje videl, 
pustilo tudi želo v srcu. Jaz pa sem mučni ta prizor 
končal z besedami: »Gospoda, Aškerčevega dela ne 
smete soditi tako, kakor delo ostalih magistratnih 
uradnikov!« Proti uradniku, o katerem vem, da je to 
sporočil na pravi naslov, pa sem kasneje pripomnil, 
da Aškerc ob svojem prostem času na dan za sloven- 
ski narod in za človeštvo več stori, kakor marsikak 
magistratni uradnik med uradnimi urami celo svoje 
življenje. 

Simon Gregorčič in Anton Aškerc, s katerima obe- 
ma so me vezale prijateljske vezi, bila sta si literarna 
antagonista in v poslednjem času nista med seboj ob- 
čevala. Do tega je prišlo, ker je Aškerc kot urednik 
»Ljubljanskega Zvona« Gregorčiču iz neke pesmi sa- 
molastno črtal besedico »li«. To mi je bilb znano. Zato 
sem nekoč, ko me je Gregorčič v Ljubljani obiskal, in 
je bil pri meni v pisarni, brez vednosti njegove pozvo- 
nil Aškercu, kar mu je bilo znamenje, da imam nekaj 
uradnega z njim govoriti. Ko stopi v mojo pisarno, 
obstane začuden pri vratih ter pogleduje sedaj mene 
sedaj Gregorčiča. Tudi Gregorčič pride v zadrego. Sme- 
je se rečem Aškrcu, naj le pride bliže, da se vsaj prepri- 
ča, da Gregorčič ni tako strašan, kakor se mu zdi in da 
tudi leta pride glede njega do istega spoznanja. Uboga 
me, posedi nekaj časa pri nama ter se z Gregorčičem 
tudi pomenkuje; a videl sem takoj, da le bolj prisi- 
ljeno in da se ne more iznebiti svojega nerazpoloženja 
do tovariša pesnika. Tudi Gregorčič je ostal mrzel. 

Sicer sta oba ta dva velika moža bila neznansko 
občutljiva; vendar je Aškerc Gregorčiča v tem daleč 
prekašal. On je bil — kakor se pravi — nataknjen. 
Najznačilnejši za to je ta-le dogodek. Neko soboto ob 

velikih počitnicah me obišče v Cerkljah. Prav všeč mu 
je tam bilo in okolice kar prehvaliti ni mogel. Med ve- 
černim zvonenjem je pa postajal nemiren. Preveč mu 
ga je bilo in preglasno se mu je zdelo. — Drugo jutro 
mi pa še pred zajterkom izjavi: »Prijatelj, tu ne ostanem 
več; prehudo papeško artiljerijo imate !< Ponoči ob treh 
so namreč pol ure pritrkavali, potem pa vsako uro 
z velikim zvonom naznanjali. Ob tri četrt na šest se 
je začelo zopet pritrkavanje. Takega in tolikošnega z do- 
nenja nevajen, vstal je čisto utrujen in seveda nevoljen 
iz postelje. Nič ni pomagalo vse moje prigovarjanje. 
Takoj po zajterku sem ga moral dati peljati v Ljublja- 
no nazaj. 

Pa tudi po svojih temperamentih bila sta si popol- 
noma različna. Gregorčič je bil vesele narave. Ljubil 
je dovtip in šale. Njemu je bil smeh zabela življenja. 
Zato je v veseli družbi postal ne le vesel, temveč ne- 
kam razposajen in je rad zbijal šale, iz katerih so mno- 
gokrat švignile žarke iskrice njegovega duha. — 
Aškerc pa je bil skrajno resen. Vesel smeh na nje- 
govem licu je bilo nekaj silno redkega. Pač pa so se 
mu semtertje zategnile ustnice v sarkastičen nasmeh. 

Leta 1909. pride me Aškerc vprašat za svet, če 
bi mu ne kazalo prositi pri ministerstvu za umetniško 
podporo, češ da bi s to podporo rad napravil daljše 
potovanje. Odgovoril sem mu, da pojde stvar morebiti 
težko, ker bo imelo govoriti besedo o njegovi proš- 
nji tudi deželno predsedstvo kranjsko, katero stoji pod 
uplivom Slovenske Ljudske Stranke; a rekel sem mu 
vendar, naj mi prošnjo izroči, da hočem osebno v mi- 
nisterstvu vse storiti, kar se bo dalo. Ko mi je Aškerc 
prošnjo izročil, kupil sem vse dotedaj izšle zvezke nje- 
govih del — zdi se mi, da jih je bilo deset — ter sem 
nesel vse to v naučno ministerstvo. Referent je bil sek- 
eijski svetnik pl. M i 1 1 e n k o v i c h. Ko mu razložim 
kdo je Aškerc in ko vidi takšno število zvezkov nje- 
govih pesniških del, zagotovi me, da bo z vso od- 
ločnostjo za izpolnitev Aškerčeve prošnje ter da v svo- 
jem poročilu do ministra stavi tudi v tem smislu pred- 
log. Vendar je še pripomnil, da bode stvar morala iti 

na deželno predsedstvi v Ljubljano, da se o prošnji 
izjavi. Govoril sem o zadevi potem tudi z ministrom. 

Ker mi je referent povedal, da se v podobnih za- 
devali, kar se južnih Slovanov tiče, osrednja*vlada obra- 
ča do vseučiliščnega profesorja, dvornega svetnika dr. 
V a t r o s 1 a v a J a g i č a , da jej izrazi svoje mnenje, 
pisal sem mu in ga prosil, naj Aškerčevo prošnjo pri- 
poroči. Iz njegovega odgovora sem na svoje začudenje 
izvedel, da je bil že pozvan, naj oceni Aškerčevo delo. 
Zakaj? Druzega povoda za to ni bilo, ko političen. 
Vsaj tako se mi je zdelo in mislim, da sem sodil prav. 

Sicer me je pa sporočilo dr. Jagičevo pomirilo. 
Piše mi namreč pod datumom 22. maja 1909 takole: 

»Ja sam več prije godinu dana imao ocjeniti rad 
Aškercov: to sam učinio razumije se u povoljnom za 
njega smislu. Ne razumijem, dakle, zašto Ministarstvo, 
pošto več ima moje mišljenje, opet iznovice kani, ka- 
ko mi javljate, pitati. To znači samo odgadjati od dana 
do dana, od jedne godine do godine, a i meni otimati 
vrijeme, koje posve nužno trebam za druge poslove. 
Vi biste dakle uskorili stvar u korist Aškerca i meni 
olakotili suvišnu pisariju, kad biste svratili pažnju one 
gospode u Ministarstvu, koja se -tim poslom bave, da 
je moje mišljenje o Aškercu ministarstvu več po- 
zna t o , neka samo gleda, da stvar sto skorije riješi. 
Ja ne bih umio o Aškercu u godini 1909. drugo reči, 
nego li što sam več rekao godine 1907 ili 1908.< 

(»Imel sem že pred letom dni oceniti Aškerčevo 
delo: storil sem to, seveda tako, da je bilo zanj ugodno. 
Ne razumem torej, zakaj me Ministerstvo, ker mojo 
oceno že ima, zopet na novo namerava vprašati, kakor 
mi pišete. To pomeni samo odlagati od dne do dne, od 
leta do leta, meni pa jemati čas, ki ga nujno potrebu- 
jem za druga opravila. Vi torej pospešite stvar v Ašker- 
čevo korist in me rešite nepotrebne pisarije, ako opo- 
zorite ono gospodo v Ministerstvu, ki ima posla s to 
stvarjo, da je moje mišljenje o Aškercu ministerstvu 
že znano in naj samo skrbi, da se stvar kar najhitreje 
reši. Jaz ne bi znal o Aškercu leta 1909. reči drugega, 
nego sem že rekel 1907. ali 1908. leta.c) 

Na moje začudenje ni dr. Jagičeva ocena nič ko- 
ristila. Merodajneje, ko njegova strokovna, bila je po- 
litična ocena deželnega predsedstva kranjskega. 

Čez par mesecev povabi me namreč referent k 
sebi ter mi pokaže poročilo deželnega predsedstva 
kranjskega. V tem poročilu se je pripovedovalo, kaj je 
Aškerc in kako živi, a glede prošnje za podelitev umet- 
niške podpore ni bilo nikakega predloga. Ko sva z re- 
ferentom o tem razpravljala in je on izrekel mnenje, 
da zdaj ne ve, kaj bi bilo storiti, pregovoril sem ga, 
naj stopi k ministru ter se postavi na stališče, da velja 
glede deželnega predsedstva kranjskega znani »qui ta- 
cet consentire videtur«. Referent je to tudi storil, in je 
kakor mi je pripovedoval, prav zgovorno priporočal 
ministru, naj Aškerčevi prošnji ugodi. A minister je 
odločil, naj se stvar vrne v Ljubljano in zahteva od 
deželnega predsedstva, da zavzame stališče glede 
prošnje Aškerčeve. Nato je prišel odgovor, da deželno 
predsedstvo prošnje priporočiti ne more, češ, da je 
Aškerc enostrank in da bi ugodna rešitev njegove 
prošnje utegnila pri velikem delu slovenskega prebi- 
valstva vzbuditi nevoljo. Ko sem Aškercu to pripove- 
doval, nasmehnil se je trpko ter je pristavil, da mi je 
v očigled takim nazorom v palači na Bleiweisovi ce- 
sti tembolj hvaležen, da sem se zanj zavzemal. 

Aškerc je večkrat zahajal k meni. Skoro ob vseh 
velikih praznikih je bil moj gost. Nekoč sva ob taki 
priliki razpravljala, kakšne posledice utegne imeti, da 
se je s privoljenjem n arodnonap rednih poslancev v 
deželnem zboru kranjskem spremenil deželnozborski 
opravilnik tako, da je onemogočena vsaka obstrukcija. 
Jaz sem tedaj izrazil mnenje, da se bode popustljivost 
narodnonaprednih poslancev nad stranko hudo mašče- 
vala, češ da bo Slovenska ljudska stranka z njej lastno 
brezobzirnostjo in silovitostjo, v kateri je nikdo več ne 
bode mogel ovirati, delovala z deželno zakonodajo na 
to, da iz vseh pozicij iztisne narodnonapredno stran- 
ko. >Ali misliš, da tudi iz občinskega sveta?« vprašal 
je v strahu Aškerc. Pritrdil sem mu, nakar je dejal: 
>Potem sem pa izgubljen, kajti če bi me ti ljudje mo- 

gli, sežgali bi me na grmadi k Tolažil sem ga, da do 
osvojitve Ljubljane bržkone še tako hitro ne pride. A 
ko je deželni zbor kranjski sprejel zakonski načrt o 
spremembi občinskega volilnega reda ljubljanskega, 
prišel je Aškerc zopet ves v skrbeh k meni. Potolažil 
sem ga, da si bodem prizadeval pri občinskem svetu 
izposlovati mu vpokojenje s polnimi prejemki. Po- 
vabil sein ga naj vloži tozadevno prošnjo in Aškerc 
je to tudi storil ter je prošnja bila pripravljena za 
poročilo občinskemu svetu takrat, ko je dospela ve9t 
o moji nepotrditvi za župana. 

Aškerc je po moji nepotrditvi prošnjo umaknil; 
midva pa od takrat, odkar sem se umaknil iz poli- 
tičnega življenja, nisva več osebno občevala, ker sem 
večinoma bil zunaj Ljubljane. Poslednjekrat je bil pri 
meni takrat, ko se je poslovilo od mene magistratno 
uradništvo. Kasneje mi je pošiljal le voščila za god in 
za novo leto. Zakaj je prerušil obiske pri meni, ne 
vem. Morebiti me ni hotel motiti v mojem samotar- 
stvu; morebiti je bil — in taka občutljivost pri njem 
ni izključena — užaljen, ker je njegova prošnja za 
upokojenje ob mojem odhodu ostala nerešena. Je-li 
bilo eno ali drugo, tega seveda ne izvem več; vtis 
pa imam, da je prezgodnjo njegovo smrt zakrivila 
skrb, kaj bode, če ga Slovenska ljudska stranka spravi 
ob kruh. Kolikorkrati se na to spomnim, se mi oglasi 
vest, zakaj one prošnje nisem dal nujno rešiti. 

Predno zaključim poglavje o Aškercu, ne morem 
iti molče mimo silno netaktnih napadov, ki so v po- 
slednjem času njegovega pesniškega ustvarjanja pri- 
hrumeli nadenj. Saj je čisto naravno, ker temelji v člo- 
veški zlobi, da se ljudje ob človeka, ki dela, radi obre- 
gajo. Dočim človeška družba trpi med sabo trote in le- 
nuhe in jim cesto izkazuje celo velike časti, ne more 
mirno prenašati ljudi ustvarjajočih značajev. Vsak 
srednje nadarjen človek se smatra poklicanega kontro- 
lovati jih in jih — ker mu seveda njegovo samoljubje 
veleva, da je k temu poklican — poučevati. Kritiko 
imenujejo to. Ne rečem, da bi ne bilo včasih res dobr »- 
hotne kritike; v večini slučajev pa to ni. Ona se namreč 

kaj rada izprevrže v zavist nad uspehi, ki so grajalcem 
samim nedosegljivi. V večini slučajev pa govore slepci 
o barvah. 

Aškerc je strupene dr. Mahničeve napade že še 
prenašal. Bil je takrat v borbenih letih, polnih možate 
sile in obrambne volje. Napadi v zadnjih letih njego- 
vega življenja so pa tega velikega proroka našega osvo- 
bojenja navdajali s tem večjim gn Jusom, kolikor bolj 
se je zavedal, da mu ljudje, od katerih izhajajo, ni do 
pasu ne segajo. 

26. Josip Gorup. 

Ko sem leta 1876. prevzel generalni zastoip banke 
»Slavije« v svojo režijo, imel je med tedanjimi zava- 
rovanci največje zavarovanje Josip Gori\p z Reke. 
Sklenil sem torej, da ga ob prvi priliki obiščem. Storil 
sem to leta 1877, ko me je pot pripeljala v Liburnijo. 
Odskočil sem na Reko ter se oglasil pri Gorupu. Spre- 
jel me je dokaj hladno, skoro bi rekel mrzlo. Šele, ko 
sem mu povedal, da sem želel spoznati onega moža, 
ki je banki »Slaviji« takoj spočetka izkazal zaupanje 
ter jej naklonil do takrat največje zavarovanje, se mu 
je obraz malo razjasnil. Nato mi je odgovoril: »Ta je 
nekaj samoposebi umevnega; saj Slovani nikdar ne 
postanemo gospodarsko neodvisni, če ne bomo na na- 
rodnogospodarskem polju eden drugega podpirali.« Po 
par konvencionalnih frazah posloviva se. Vendar mi 
Gorup mrzlo reče: »Če pridete še kaj na Reko, pa me 
še obiščite!« 

Glede na mrzli sprejem, ga seveda nisem imel 
volje kaj kmalu zopet obiskati. Videl sem ga pa kas- 
neje večkrat v Ljubljani, kjer je mnogo občeval z 
Ivanom Vilharjem in se kasneje oženil s hčerko vlad- 
nega svetnika dr. Keesbacherja. Že po tej njegovi poro- 
ki dogodilo se je, da mu je požar poškodoval nekoliko 
sob hotela »Evropa« na Reki. Šel sem škodo pregledat 
in cenjevat. Ob tej priliki mi je Gorup nekako očitajoče 
dejal, da se mi čudi, zakaj ga od takrat, ko sem bil 
prvič pri njem, nisem več obiskal, češ, da sem čisto 

gotovo bil večkrat na poti skozi Reko. Tudi sva raz- 
predla daljši pogovor, ki se je tikal ljubljanskih raz- 
mer in naše domače politike. Gorup se je razgrel ter 
mi je brez ovinkov priznal, da ga moje delovanje v 
narodnih društvih, kolikor o tem časniki poročajo, zla- 
sti pa moj prvi nastop v občinskem svetu ljubljanskem, 
zelo veseli. Ločila sva se že skoro kot stara znanca in 
kadar sem od takrat prišel na Reko, nisem nikdar iz- 
pustil obiska pri njem. Daši je mož imel še vedno 
ravnotisto ledeno površnost, katero sem ob prvem 

obisku pri njem opazil, 
vendar je občevanje z 
njim kazalo njegovo do- 
bro srce in pa njegovo 
zanimanje za naše javne 
razmere. Zgodilo se je ta- 
ko, da sva ob sestankih 
prerešetavala jako živah- 
no naše politične razmere 
in sem ob tej priliki mo- 
gel spoznati Gorupove na- 
zore. Prepričal sem se, 
da je jako izobražen ter 
da ima sodbo, katera na- 
vadno pravo zadene, ker 
je o vsaki stvari razprav- 
ljal s temeljitostjo izkuše 
nega moža. 

V tistih letih začele so se pri nas snovati posojil- 
nice. Snovale so se večinoma z neomejeno zavezo. Go- 
rup se je zelo vehementno izražal proti tej narodno- 
gospodarski blodnji, češ da je neomejena zaveza ne- 
varna, ki utegne vesti k pravim katastrofam. Opozar- 
jal me je na Angleže, ki so priznano najboljši finanč- 
niki in narodni gospodarji in ki ne poznajo neomejene 
zaveze ter so pri njih vsi zavodi le >limited«. Kasnejše 
izkušnje pri nekaterih naših zadrugah so pokazale, 
kako prav je imel. 

Glede našega političnega boja, stal je Gorup ved- 
no na stališču, da bi se imelo opustiti vse, kar bi ne- 

titi moglo bratovski razpor, češ da nam je neobhodno 
potrebno skrajno odločno nastopati proti nemškemu 
življu, katerega je smatral za veliko bolj nevarnega 
našemu narodnemu obstoju, kakor pa italijanskega, ki 
se z nami stika na jugu. Kadar je Gorup o tem govoril, 
spoznal sem v njem pravega narodnega radikala. On 
je z vso odločnostjo obsojal takoimenovano »farsko 
gonjo«, ki se je začela praktikovati v »Slovenskem 
Narodu«. Naglašal je vedno, da je za obstanek sloven- 
skega naroda čisto vseeno, če se imata kak fajmošter 
in njegova kuharica več ali manj rada; da je pa ne- 
znansko važno vprašanje, kako nasproti Slovenstvu 
nastopa nemškutarskemu življu itak že preveč naklo- 
njena vlada. Zato naj bi se mesto farske gonje in me- 
sto, da stika po farovških tajnostih, »Slovenski Narod« 
rajše intenzivnejše pečal z naklepi vlade in nemštva 
proti Slovencem. Stikal naj bi raje za zidovi vladnega 
poslopja, da izve, kakšni naklepi se tam snujejo. Pri- 
trjeval sem mu ter sem tudi v tein smislu skušal vpli- 
vati na vodstvo uredništva »Slovenskega Naroda«. To- 
da vse moje prizadevanje ni imelo nobenega uspeha 
in tako se je, ko je časopisje nasprotne politične smeri 
začelo reagovati, pričelo ono divje pisanje, polno prosta- 
štva, katerega se žalibog še danadanes nahaja toliko v 
naši dnevni žurnalistiki, kakor menda pri nobenem 
drugem narodu ne. Gorup mi je očital, zakaj proti temu 
ne nastopim. Ko mu povem, da sem pač skušal v tem 
smislu vplivati, a brez vspeha, vpraša me, če bi ne 
kazalo ustanoviti nov slovenski dnevnik, ki bi tudi v 
polemikah pisal strogo stvarno. Ponudi mi v ta namen 
tudi denarno podporo. Odgovoril sem mu, da je ta misel 
na prvi pogled sicer prikupljiva, da bi pa vedla nje iz- 
peljava še k ljutejšim bojem na Slovenskem. Priznal 
mi je, da utegnem imeti prav. 

Ko sva o neki priliki razpravljala o naših domačih 
razmerah, opozoril me je Gorup na dejstvo, da je škan- 
dal za Slovenstvo, da »Trgovsko-obrtno zbornico Kranj- 
sko« v državnem železniškem svetu zastopa Nemec. 
Ta Gorupova pripomnja je bila povod, da sem pri- 
glasil svojo kandidaturo za »Trgovsko-obrtno zborni- 

co«, hoteč priti kot nje zastopnik v državni železniški 
svet. Priglasitev moje kandidature so takrat nekateri 

— zlasti dr. Tavčar — smatrali za nevarno ter so mi 
pripisovali bogvekakšne zahrbtne misli, katerih nik- 
dar imel niseniu 

Leta 1886. mi je v nekem pogovoru v kavarni >Ev- 
ropa< na Keki dejal Gorup, da se premalo sistematično 
deluje za vzgojo slovenske akademične mladine. Pri- 
stavil je, da se mu ta vzgoja zdi veliko važnejša, kakor 
pa delovanje »Družbe 9v. Cirila in Metoda«. Zato je 
mislil, da bi bilo potreba za naše visokošolce, ki so ve- 
činoma ubožni od doma, ustanoviti v Ljubljani, kot sre- 
dišču, naroda podporno društvo, kjer naj bi se osredo- 
točevala vsa podporna akcija za visokošolce. Na ta na- 
čin, dejal je Gorup, bi bilo mogoče odgojiti značajnih 
akademikov ter je obljubil k ustanovitvi takega društva 
v Ljubljani prispevati koj 5000 gold. Segel sem mu v 
roko ter mu. obljubil takoj sestaviti pravila za tako 
društvo. In res sem se takoj lotil izdelave teh pravil. 
Društvo sem krstil »Radogoj«. Pridobil sem biskupa 
Strossmayerja, da je poslal prvi dar 600 gld., kasneje 
pa tudi milijonarja Kalistra v Trstu, da je podaril dru- 
štvu 2500 gld. S tem je društvo, katero ima sedaj že 
nedotakljivo glavnico 60.000 K, stopilo v življenje in 
deli dandanes podpore kakim 30 akademikom na leto. 

— Žal da se pričakovanje Gorupovo ni popolnoma iz- 
polnilo; a pripisovati je to človeškim slabostim. Mnogo 
akademikov namreč, ki so bili podpiranci »Radogoje- 
vic in katerih nekateri se imajo samo tem podporam 
zahvaliti, da so dovršili nauke, kaže vse preje ko trd- 
ne značaja. Še celo »Radogoja«, tega svojega največ- 
jega dobrotnika, pozabljajo nekateri popolnoma. 

Leta 1888. navršilo se je 40 let vladanja cesarja 
Frana Josipa I. Gorup me je tisto leto meseca febru- 
arja poklical k sebi na Reko, ter mi je rekel, ne da bi 
bil omenil cesarjevega jubileja, da želi darovati večji 
znesek do 200.000 gold. v narodne namene ter me’ je 
prosil, naj mu nasvetujem, v kakšne namene naj ta 
dar določi. Čutil sem, da si je Gorup izbral to 
leto zaradi cesarjevega jubileja ter da hoče, na ta 

način počastiti ta jubilej. Opazil sem, iz kaltšne 
zadrege sem ga rešil, ko sem ga vprašal, če naj se na- 
membno pismo ne stilizuje tako, da bo iz njega vidno 
darilo v proslavitev cesarjevega jubileja. 

Vrnil sem se v Ljubljano. Spotoma sem premiš- 
ljal, v kakšne namene naj bi se Gtorupova veliko- 
dušna ponudba izkoristila. Predvsem sem si rekel, da 
Slovenci, ako hočemo, da bode naš napredek trajen, 
moramo skrbeti za višjo izobrazbo svoje ženske mla- 
dine. V srce me je namreč peklo, ko sem videl, kako 
malo spoštuje slovenska ženska mladina, ko navrši šo- 
le, svoj materni jezik. 

Ker je takrat dežela Kranjska prodajala posestvo 
bivše deželne bolnice ob Dunajski cesti, sklenil sem 
zatorej priporočiti Gorupu, naj kupi to posestvo ter 
podari njega spodnjo polovico mestni občini ljubljan- 
ski za stavbišče višje dekliške šole. Poleg tega senl 
mu sklenil nasvetovati, naj daruje 50.000 gold. za usta- 
nove vseučiliškim, odnosno srednješolskim dijakom. 
Pridši domov sestavil sem takoj ustanovni pismi ter 
sem se tretji dan na to peljal zopet k Gorupu na Reko. 
On je moje predloge v polni meri odobril, prepisal usta- 
novni pismi ter ju poslal deželni vladi kranjski. Ob- 
enem je stopil v dogovor z deželnim odborom zaradi 
nakupa bolnišničnega posestva ob Dunajski cevsti. To 
posestvo je kupil za 120.000 gld. ter je potem takoj 
mestni občini odstopil njega spodnjo polovico, t. j. 
oni del, ki je ležal med Sodno in Dalmatinovo ulico in 
na katerem je stalo obširno, po potresu hudo poško- 
dovano bolniško poslopje s cerkvijo. 

Gorup mi je kasneje nekdaj, ko sva sedela v ka- 
varni »Europa< na Reki v prijateljskih pogovorih, 
omenil, da bi bilo dobro ustanoviti posebno društvo 
narodnih dam ljubljanskih za nadzorovanje deklic na 
višji dekliški šoli. Obljubil je 10.000 K prispevka, ako 
se tako društvo ustanovi. Naprosil sem ravnatelja Šu- 
bica, naj sestavi pravila za tako društvo; a stvar se 
je zavlekla celi dve leti. Ko je pa Šubic pravila pri- 
nesel, pozabil je menda Gorup na to svojo obljubo, 
kajti o prispevku 10.000 K kjub moji opozoritvi ni 

hotel ničesar več vedeti. Vendar je ravno vsled te 
Gorupove inicijative nastalo sedanje društvo Mladi- 
ka«, ki je predlansko leto sezidalo krasno moderno 
poslopje za internat gojenkam dekliškega liceja. 

Ko je >Slovenski Narod« razglasil velikodušno 
darilo Gorupov*), zavladalo je po vsem Slovenskem 
pravo navdušenje. Razne občine imenovale so Gorupa 
za častnega občana, odnosno meščana in so diplome 
dopošiljale meni z namenom, da mu jih izročim. V de- 
putacijo, katera je Gorupu diplome nesla, povabil sem 
dr. Tavčarja, Ivan Murnika in naprosil sem tudi gospo 
dr. Tavčarjevo. Gorup je bil do solz ginjen, ko sem 
mu diplome izročil in je zagotavljal, da je storil le 
mal del dolžnosti nasproti narodu, iz katerega je izšel. 

Leta 1888. vršile so se volitve v deželni zbor. 
Mestna skupina Postajna— Vrhnika ponudila je Goru- 
pu kandidaturo in on je to kandidaturo po mojem pri- 
govarjanju tudi prevzel. Vstrajal pa ni dolgo v dežel- 
nem zboru, kajti pregnale so ga iz njega Šukljetove 
intrige, ki so se mu, kakor je večkrat pripovedoval, v 
dušo studile. Tudi ga je jako jezilo, da moj predlog 
zaradi ustanovitve deželne hipotečne banke ni našel 
pravega umevanja. Tistokrat je Gorup izrekel ostro 
sodbo, da s tako omejenimi poslanci ni mogoče delati 
za gospodarsko povzdigo slovenskega naroda. — Med 
deželnozborskim zasedanjem občeval je Gorup najraje 
z originalnim, odkritosrčnim poslancem Hinkom Kav- 
čičem, kateri mu je dopadel zato, ker je srce takorekoč 
nosil na dlani. 

Leta 1898., ko se je praznovala 50-letnica cesarje- 
vega vladanja, hotel sem Gorupa iznenaditi s plem- 
stvom. Ker je Gorup sam bil jako skromen mož, nisem 
si upal v tej zadevi z njim govoriti. Zato sem stopil v 
dogovor z njegovim najstarejšim sinom Kornelijem Go- 
rupom. Le temu sem dejal, da si bom prizadeval za 
njegovega očeta izposlovati plemstvo, a samo pod po- 
gojem, da mi da potem 200.000 gld., katerih porabo bi 
imel odločiti jaz sam in sicer ali v občne narodne 
namene ali pa v kak namen mesta ljubljanskega. Kor- 
nelij Gorup je bil s tem zadovoljen ter me je žago- 

tavljal, da bode njegov oče to svoto rad žrtvoval, ako 
ga cesar povzdigne v plemski stan. 

Tisto leto je bil finančni minister dr. Josip Kaizl, 
s katerim sem bil znan od leta 1878. Seznanil sem se 
bil z njim slučajno povodom Janežičeve slavnosti v 
Lesah v Rožni dolini. On — takrat še dijak — je s srvojim 
stricem dr. Edmundom Kaizlom, odvetnikom v Karlinu 
stanoval čez poletje na Vrbi. Pri skupnem obedu na 
Vrbi sedeli smo pri isti mizi ter sem bil jaz sosed 
dr. Emunda Kaizla. Le-ta me je — dasi slovenskega 
jezika nevešč — iznenadil z recitacijo Prešernovih poe- 
zij. Znal je razen >Krsta pri Savicic vsega Prešerna na 
pamet. Postala sva si hitro prijatelja in povabil sem 
ga, naj v bodoče ne hodi več na Vrbo, temveč naj 
zahaja raje na Bled, o katerem je Prešeren pel: >De- 
žela Kranjska nima lepš’ga kraja, kot je z okoPoo ta 
— podoba raja!< Dr. Kaizl mi je to obljubil ter je bil 
že takoj naslednje leto s svojim nečakom na Bledu, 
.kamor je od takrat do svoje smrti redno vsako leto 
zahajal. 

Tudi jaz sem neko poletje čez počitnice stanoval 
na Bledu in sicer je bilo to v letu 1881. ali 1882. Ta- 
krat sem bil z obema Kaizloma vedno skupaj. Hodila 
sta se kopat v Savico pod Bohinjsko Belo, kamor sem 
ju spremljal. Če sta naredila kak daljši izlet, povabila 
sta me s sabo. Odtod sem dr. Josipa Kaizla — kasnej- 
šega vseučiliškega profesorja — jako dobro poznal in 
ko je postal minister, občevala sva čisto neprisiljeno. 

Do njega sem se torej obrnil, povedal mu, kakšne 
zasluge ima Gorup ter ga vprašal, če more zanj izpo- 
slovati plemstvo, pri čemer sem omenil, da bi Gorup v 
tem slučaju plačal 200.000 gld., o katerih pa nisem še 
čisto na jasnem, ali naj bi jih porabil za to, da se v 
Ljubljani sezida dostojna rezidenca za stalno bivanje 
kakega nadvojvode, ali pa v namene bodočega sloven- 
skega vseučilišča. Kaizl mi je odgovoril: >Pustite prvo 
in skrbite rajše za vseučilišče c ter me zagotovil, da Go- 
rupu izposluje plemstvo. Na vprašanje, če naj govorim 
o tej zadevi tudi z deželnim predsednikom kranjskim, 
odgovoril mi je, da ni potreba. Zanesel sem se torej 

nanj popolnoma. To pa tembolj, ker je bilo splošno 
znano, da je bil Kaizl najvplivnejša oseba v ministr- 
skem svetu. Saj se je takratno ministrstvo splošno 
imenovalo >Ministerium Kaizl, genannt Thun.< 

r " • ' ‘ • * ‘ - * ' • "7 



I)r. Josef Kaizl. 


Predno so se odlikovanja povodom cesarjeve 50 - 
letnice izvršila, govoril sem še parkrat s Kaizlom o 
Gorupovi zadevi in on me je vedno zagotavljal, da bo 
Gorup povzdignjen v plemski stan. Kako sem bil torej 
iznenaden, ko so se odlikovanja objavila in je Gorup 
dobil samo vitežki križec Fran Josipovega reda. Ve- 
del sem pa tudi takoj, da je imel prste vmes deželni 

predsednik baron Hein ter sem zato šel nadenj. Očital 
sem mu, zakaj mi je pokvaril povzdignjenje Gorupa v 
plemski stan, češ, da Gorup vendar to glede na velike 
svoje ustanove zasluži. Hein mi je odgovoril: »Njegove 
zasluge niso tako velike; kajti če Gorup daruje 1000 
kron, je to ravnotoliko, kakor če bi vi ali jaz darovala 
eno krono. Ali pa je še celo manj.« Na to njegovo 
pripomnjo sem mu omenil, da bi mi bil Gorup, ko 
bi bil povzdignjen v plemski stan dal 200.000 gld., da 
jih porabim za sezidavo rezidence, ki bi jo bilo po- 
tem mesto poklonilo cesarski rodbini. Ali me je debelo 
pogledal! Po nekem molku, pravi mi: »Kaj tudi to ste 
kos izvršiti!? Potem pa res ne vem, kam naj bi Vas 
uvrstil!« Ko mu zagotovim, da je to gola resnica, dejal 
mi je, da bode o stvari premišljal in se še informoval, 
češ, da sedaj ni prilike za splošna odlikovanja; Go- 
rupa posebej Odlikovati pa da ne kaže, ker je pri 
splošnem odlikovanju dobil red. 

V tem se je ministrstvo izpremenilo in na čelo 
njegovo je stopil dr. Korber, čegar prezidijalist je bil 
dr. Sieghardt. Hein je o najinem pogovoru seveda po- 
ročal na Dunaj. Sklepal sem to od tod, ker me nekega 
dne iznenadi Kornelij, ko sva se med njegovo vožnjo 
na Dunaj sešla na kolodvoru, z novico, da ga je Sieg- 
hardt poklical k sebi ter mu naznanil, da njegov oče 
zamore dobiti dedno plemstvo, ako plača gotovo svoto. 
Tu — pravi Kornelij Gorup — imenoval mi je Sieg- 
hardt horenden znesek. Koliko mi ni povedal; sam 
pa nisem hotel biti tako indiskreten, da ga vprašam. 
Za stvar se v obče nisem potem več zanimal. Kar me 
iznenadi ne dolgo na to poročilo v časnikih, da je Josip 
Gorup povzdignjen v plemski stan s predikatom »Sla- 
vinjski«. Bilo mi je takoj jasno, kaj in kako. Sieg- 
hardtu in Koerberju ni bilo nič za rezidenco, ki bi se 
naj sezidala v Ljubljani za cesarsko rodbino. Onadva 
sta potrebovala denarja ter sta v ta namen Josipu 
Gorupu plemstvo drago prodala. Koliko je pri tem 
imel prste vmes baron Hein in ali je pri tej transakciji 
deležen postal kakih gmotnih koristi, ostaJo mi je 
seveda prikrito. 

20. IX. 1512. Josip Gorup je imel veliko dece; med njimi tudi 
več hčera. Večkrat ko sva se pogovarjala, namigaval 
mi je, kako važno je za mladeniče, ki hočejo v živ- 
ljenju kaj veljati, da si zagotove ugoden gmotni polo- 
žaj. Pri tem je parkrat pristavil: »Toda naši ljudje, ko 
pridejo z vseučilišča, ostanejo kmetje in si ne upajo 
v nobeno boljšo družbo.« Razumel sem takoj kam 
njegove besede merijo. Kot rodoljub bil bi namreč 
rad videl, da bi se bile njegove hčere pomožile za 
Slovence. Zato sem marsikakega mladega in nadar- 
jenega jurista, ko je končal nauke, opozoril na to 
lepo priliko za ženitev; a nobeden ni imel poguma 
potegovati se za roko kake Gorupove hčeri. Edina iz- 
jema bil je dr. Ivan Ž o 1 g e r. Le-ta me je napro- 
sil, naj ga vpeljem pri Gorupu. Omogočil sem mu, da je 
ob velikih počitnicah bil gost Gorupovih, ki so bivali v 
Krivi vrbi ob Vrbskem jezeru. Toda zdi se, da Goru- 
pove hčere niso bile očetovega prepričanja in da jim 
je Slovenec bil nekam premalo. Skratka, obnašale so 
se proti mlademu, inteligentnemu in družabno olika- 
nemu dr. Zolgerju tako, da je le-ta sklepal, da jim 
ni všeč, ako jih obiskuje. Zato je, da pokaže Goru- 
povim svojo veljavo, poiskal si na Dunaju primerno 
in premožno nevesto. Ta nevesta je bila sicer Nemka 
po rodu; a naučila se je svojemu možu za ljubo slo- 
vensko in odgaja tudi deco v slovenskem narodnem 
duhu. 

Ko je završil nauke moj sin in vstopil za kon- 
cipijenta v odvetniško pisarno, vprašal sem nekoč 
Gorupa, če bi mu bilo všeč, da ga upeljem v njegovo 
rodbino. Nikdar nisem videl porupa tako veselega, 
kakor tistokrat. O postu potem prišel je njegov sin 
Kornelij v Ljubljano vabit me v očetovem imenu naj 
prideva s sinom veliki teden na Reko, da skupaj 
praznujemo Veliko noc. Obljubil sem rnu, da prideva. 
Pred velikonočnimi prazniki pa so razmere nanesle 
tako, da sem se na ponovljeno Gorupovo vabilo za- 
hvalil. Videl sem kmalu, da mi je to silno zameril. 
Najino medsebojno občevanje je od tedaj hladnejše 
in redkejše postalo. 

Omenil sem, da Gorupu za njegovo lastno osebo 
ni bilo veliko do časti, ker je bil po vsej svoji naravi 
izredno skromen. On sam bi se tudi gotovo ne bil 
zmenil za plemstvo; bil je namreč dokaj demokrat- 
skega mišljenja. Da je žrtvoval v ta namen celo veliko 
vsoto denarja, zgodilo se je iz ozira na številno rod- 
bino in v naj večji meri po uplivu svoje dece. Ena čast 
ga je pa neznansko razradostila; čast namreč, da mu 
je, ko je napravil velike ustanove, biskup Strossmayer 
pisal tako lepo in laskavo pismo. Z velikim zanosom 
pripovedoval mi je o tem pismu, ko sva se nato zopet 
sestala in dejal je, da ni odlikovanja, ki bi ga moglo 
toliko razveseliti, kakor pismo Strossmayrjevo. Kasneje 
ga je zopet razveselilo, da je občinski svet ljub- 
ljanski ulico, ob kateri je postavil na Rimski cesti svoje 
štiri velike hiše, krstil po njem. 

Končno še omenjam, da sem kmalu po tem, ko 
sem barona Heina zagotovil, da Gortip — ako plemič 
postane — plača 200.000 gold. za zgradbo rezidence 
kakega člana cesarske rodbine, bil v avdijenci pri ce- 
sarju. Tekom avdijenee sem omenil, da bi želeti bilo, 
da se stalno v Ljubljani naseli kak član cesarske rod- 
bine,- kakor hitro bodo zato dani predpogoji. Priča- 
koval sem namreč, da dobimo na ta način uplivnega 
podpiratelja naših narodnih teženj in pa nekako zvezo 
z dvorom. Na moje neprijetno iznenadenje je cesar 
takoj po tej avdijenci odredil, naj se nadvojvoda Josip 
Ferdinand iz Celovca preseli v Ljubljano. Koristi od te 
preselitve ni imela ne Ljubljana, ker je nadvojvoda 
živel jako skromno, in ne slovenski narod, ker se za 
njegove razmere niti najmanje zanimal ni. Nasprotno: 
slovenski milieu mu je tako malo ugajal, da je kmalu 
cesarja zaprosil za dovoljenje preseliti se iz Ljubljane 
in da je to dovoljenje tudi dobil. 

27. Zveza s Slovani Avstroogrske. 

Dijaki, ki so dokončavali svoje nauke na dunaj- Z7-/III. 1912. 
skem vseučilišču, prihajali so domov, kakor sem se iz 
razgovorov z njimi prepričati mogel, vsi oslepljeni od 

lepote dunajskega mesta in vsi polni občudovanja za 
bujno in bučno tamošnje življenje. Bogatstvo, katero 
jim je ob pohajkovanju po mestu iz sijajnih izložb sto 
palo pred oči, blagostanje, katero so opažali ob obisku 
gostilnic in kavaren, dalo jim je čutiti, v kako tesnih 
razmerah živi naš narod. Vse to, oblito z avreolo nem- 
ške kulture, moralo je nanje delati vtis, kakšni siro- 
maki smo Slovenci v primeri z našimi nemškimi so- 
državljani. 

H kakšnim posledicam to vede, spoznal sem ta- 
krat, ko se je v letih sedemdesetih vprvič načelo vpra- 
šanje slovenskega vseučilišča in se je Šuklje iz zača- 
ranega risa dunajskih vtisov začel boriti proti tej vse- 
narodni zahtevi. Še drastičneje mi je pa to stopilo pred 
oči, ko je kasneje Stritar v >Ljubljanskem Listu« jel 
pridigovati o našem beraštvu ter se rogati onim, ki 
so oznanjali narodni ponos. 

Če je pa že na tako visoko inteligentne in pro- 
svetljene ljudi Dunaj proizvajal tak poguben vpliv, 
mogoče si je misliti, kako je bilo to pri ljudeh s po- 
vprečno inteligenco in skromnejšo prosvetno podgoto- 
vitvijo. — Prav nič se nisem čudil, da je na primer 
pri našem trgovstvu, katero je deloma po poslu, delo- 
ma za zabavo rado in pogostoma obiska valo Dunaj, 
nemščina in nemška kultura bila tako v čislih. De- 
jal sem si, da bi spremembo te za nas v narodnem 
oziru nič kaj razveseljive realnosti bilo mogoče do- 
seči le s primerno odgojo. 

Za tako smatral sem pač pred vsem pisano be- 
sedo. Toda vedel sem dobro, da >verba tamen movent 
exempla autem trahunt« (besede samo ganejo in le 
vzgledi vlečejo). Slovansko odgojo, ki sem jo z izda- 
vanjem »Slovana« začel, namenil sem si zatorej tudi 
praktično nadaljevati in nazorno popolnjevati. V iz- 
vedbi tega namena sem za mladino začel propagovati 
učenje slovanskih jezikov, pri rojakih v življenjskih 
poklicih pa obiskovanje slovanskih mest. 

Kar se učenja jezikov tiče, jel sem priporočati 
pred vsem ruščino. Za čudo našel sem za to več ume- 
vanja, ko sem se nadejal. Ponekod je mladina to mojo 

inicijativo pozdravila s pravim navdušenjem. Pa tudi 
pomoči sem našel več, ko sem je pričakoval. Obrnil 
sem se namreč na našega rojaka profesorja Da- 
vorina Hostnika v R y 1 s k u in on mi je pri 
»Slavjanskem blagotvoriteljnem obščestvu« v Moskvi 
izprosil par zabojev knjig. Le-te sem razdelil »ruskim 
kružkom«, katerih se je med srednješolskimi dijaki 
na Slovenskem ustanovilo nekoliko, in pa posamezni- 
kom, ki so se zanje oglasili in se zavezali, da se bodo 
ruskega jezika res učili. Akcija je dobro napredovala 
in je rodila razveseljive uspehe na poprišču slovanske 
vzajemnosti in kar se tiče odgoje v smeri slovanskega 
ponosa. Praktična posledica te akcije v slovstvenem 
oziru je bila, da smo v letu 1897. dobili Davorina 
Hostnika »Kratko slovnico ruskega jezika«, ki jo je 
izdal izredno agilni Andrej Gabršček v Go- 
rici, kateri se je bil svoje dni — takrat še učitelj 
na Livku pri Kobaridu — tudi prvi priglasil za učenje 
ruskega jezika. Zaradi popolnosti omenjam še, da sta 
mi pri snovanju ruskih kružkov s posebno vnemo po- 
magala dr. Ljudevit Jenko in njegova gospa 
Terezina M i h a j 1 o v n a. 

Ko sem leta 1884. začel izdajati »Slovana«,, ogla- 
sil se je med prvimi, ki so to mojo odločbo radostno 
in navdušeno pozdravili, uradnik češkega muzeja v 
Pragi Jan V. L e g o. Ta idealno usmerjeni mož, 
čegar srce je že v zgodnji mladosti zagorelo za veliko, 
po pesniku »Slavy dcery« oznanjevano idejo, živel je 
po končanih šolskih naukih na Slovenskem. Najprej 
v Kamniku, kjer je veličastna naša priroda nepozabne 
vtise zapustila v njegovi duši in kjer se mu je priku- 
pilo naše dobro ljudstvo, s katerim je rad občeval. 
Kasneje v Trstu, kjer je prišel v družbo Fran Lev- 
stikovo, Miroslav Vilharjevo, Matej 
Žvanut ovo in drugih idealnih rodoljubov, ki so 
ob čarokrasnih obalih Jadranskega morja jeli dvigati 
našo narodno zastavo. 

Videč, da sem se s priporočanjem učenja ruskega 
jezika podal na praktično pot slovanske vzajemnosti, 
odločil se je, da mi sledi k istemu cilju, dasi po drugi 


192 


stezi. Jel je našo mladino — zlasti učiteljiščnike. ki 
so po njegovem mnenju bili pred vsem poklicani, da 
kot bodoči učitelji vodijo svoj narod k velikim ciljem 
— napeljavah k učenju češkega jezika. V ta namen 
jim je pošiljal češke slovnice in češke leposlovne knji- 
ge: Beneša-Tfebizskega, Jiraska, Nerude, Svatopluka, 
Cecha. Deloma je te knjige zbiral v krogih svojih 
znancev in prijateljev, deloma — in to največ — pa 
jih je nakupoval iz svojega, troseč skromne svoje do- 
hodke v ta plemeniti namen. Da bi njegova akcija res 
imela uspeh, vzpodbujal je svoje mlade slovenske pri- 
jatelje, naj prevajajo spise čeških pisateljev v sloven- 
ščino in so res po njegovem prizadevanju v oni dobi 
nastali prvi naši prevodi iz češčine. 

S tem se pa blagi Lego ni zadovoljeval, šel je in 
je spisal kratko slovnico slovenskega jezika za Čehe 
in začel širiti v Pragi zanimanje za Slovence. Da do- 
seže kolikor največ uspeha, ustanovil je Českoslovin- 
sky Spolek< in uvel je kurze slovenskega jezika, na 
katerih je sam predaval. Njegova predavanja se pa niso 
omejevala samo na jezikovni pouk. Ne: izlival je pred 
svoje slušatelje vsa ona čutila neizmernega občudova- 
nja za krasote naše domovine, ki so mu z neizbrisnimi 
spomini napolnjevali dušo. Praktične posledice tega 
idealnega dela Legovega so se kmalu pokazale. Eden 
najodličnejših obiskovalcev njegovih kurzov, prvi pred- 
sednik >Českoslovinskega Spolka« dr. Karel Cho- 
d o u n s k y , vnel se je za Slovenijo in po njegovi ini- 
cijativi so bratje Čehi začeli ob poletnih mesecih v 
obilnem številu izletavati v naše kraje. Na Bledu so 
čez nekaj let bratje Čehi bili najštevilnejši gostje. 
Jasno je, da je to v narodnem oziru bilo silno velikega 
pomena. To Legovo delovanje vedlo je tudi k ustano- 
vitvi podružnice ^Slovenskega planinskega društva«: v 
Pragi in k zidavi češke koče na Jezerskem, ki je 
dvoje desetletij bilo postalo prava češka poletna ko- 
lonija. 

Da pospeši československo vzajemnost, vedel je 
Lego zainteresovati prijatelja našega naroda Jana 
grofa Harracha, predsednika češkega muzeja. 

Po njegovem prizadevanju je namreč ta odlični pred- 
stavnik češkega zgodovinskega plemstva daroval >Ma- 
tici Slovenski« zaboj knjig. Tudi mestna višja dekliška 
šola v Ljubljani dobila je po Legu večje število knjig, 
katerih večina je potekla iz munificence grofa Har- 
racha. Tej šoli in še nekaterim drugim v raznih krajih 
Slovenije poslal je Lego zbirke rudnin, ki si jih je 

izprosil v čeških rudnikih. Živel je brez tega v skrom- 
nih razmerah; a uskromnjeval je način svojega življe- 
nja še bolj samo zato, da se slovenskemu narodu izkaže 
hvaležnega na neizbrisnih vtisih svojih mladih, med 
njim prebitih let. Četrtino in še več svojih letnih do- 
hodkov je v oni dobi izdajal za vršitev naloge, ki si jo 
je bil postavil iz lastne volje. Naklonjenost do sloven- 
ske mladine pokazal je na prav poseben način takrat, 
ko je leta 1887. poslal županu Grasselliju se- 
dem zlatnikov z namenom, da se izroče onemu, 
ki spiše najboljšo pripovedko za mladino. To darilo 

prejel je — ker so izbrani razsodniki silno počasno 
poslovali — še le deset let po razpisu pisatelj Peter 
Bohinjec, takrat kaplan v Horjulu, za povest 
»Brat in sestra«. 

Da mi je Lego s svojim delovanjem na pol pota 
prišel nasproti in mi prinesel neocenljivo pomoč, mi 
je bilo jasno. Saj je z njim ustvarjena bila možnost za 
nazorno vzgojo slovenskega naroda, po kateri naj bi 
se bil pripeljal iz začaranega risa pretiranega obču- 
dovanja nemške kulture in veljave nemškega jezika. 
Prišel je čas za osobne stike med Čehi in Slovenci, za 
katerimi naj bi bili prišli stiki med Rusi in Slovenci. 

Leta 1885. dozidano je bilo češko narodno gledali- 
šče. Z vseh strani iz Češke in Moravske vozili so v 
Prago posebni vlaki obiskovalce predstav v novi Ta- 
lijin hrani, ki si ga je bil postavil ves narod z obču- 
dovanja vredno požrtvovalnostjo. Da Praga zna svoje 
goste navduševati za narodno stvar, vedel sem »id 
preje; popisi o genljivih prizorih, ki so se odigravali 
ob obiskih v narodnem gledališču, pa so me poučili, # 
da tacega navdušenja v Pragi doslej še ni bilo. Za- 
mislil sem si zatorej izlet Slovencev v Prago. Po 
dovršenih predpripravah in po primerni agitaciji v 
»Slovanu« in »Slovenskemu Narodu« odpeljala se je 
dne 14. avgusta 1885. iz vse Slovenije v zlato Prago 
številna družba rodoljubov vseh stanov. Sprejemi, ki 
so jih bili deležni na postajah od Češke Trebove po- 
čenši pa do Prage in vse to', kar so na cilju svojega 
potovanja videli in doživeli, napravili so nanje mogor 
čen in neizbrisen utis. Videli so spotoma Dunaj in ga 
občudovali, a lepota Prage in prisrčnost njenega pre 
bivalstva sta zabrisala dunajske vtise in v njihova 
srca se je vselil ponos, da so člani velike slovanske 
rodbine. 

S tem izletom je bil poleg tega položen temelj 
kasnejšim stalnim vzajemnim stikom Slovencev s Čehi 
in obratno. Koj leta 1887. so nam bratje Čehi vrnili 
obisk v naši domovini. Leto kasneje so v izredno obil- 
nem številu prihiteli na petindvajsetletnico »Ljubljan- 
skega Sokola«, leta 1889. privozil je v Slovenijo drugi 

češki vlak. Leta 1899. je arhitekt V r a t i s 1 a v Pa- 
so v s k y priredil skupen izlet čeških turistov k nam. 
Stiki med Slovenci ! n Cehi postajali so po tem prak- 
tičnem zbliževanju od dne do dne tesnejši in odra- 
žati se je to jelo tudi v politiki, kjer smo kmalu postali 
uajiskrenejsi zavezniki. 

To vzajemno približevanje imelo je pa še drugo 
jako važno posledico. Naši dijaki — ki so do tedaj bili 
poznali samo graško in dunajsko vseučilišče — jeli so 
se zanimati za praško. Od leta do leta odhajalo jih je 
več v zlato Prago na nauke. In vračali so se od ondot 
— prepojeni s slovanskim duhom in zadojeni s slo- 
vansko svestjo — kot novi poborniki za vzajemno kul- 
turno in politično delovanje obeh narodov. 

Vsesplošno je znano, da je ideja slovanske skup- 
nosti imela svojo zibelko med češkim narodom. V oni 
dobi, ko je za Rusijo, bilo še pravoslavje najelementar- 
nejša gibajoča sila, zavedali so se veliki duhovi 
češkega naroda že, da je za Slovanstvo narodonostno 
vprašanje nerazmerno važnejše od verskega. J a n 
Kolar, Dobrovsky, S a f a f i k in njegovi tova- 
riši so slovansko apostolstvo ustvarili; njihovi mnogo- 
številni učenci ga učili, dokler ni objelo vsega naroda. 
Iz Cehije šele je prešlo novo učenje v Rusijo, kjer je 
pač moglo biti postavljeno na širji temelj, kjer pa 
zaradi takratne kulturne zaostalosti narodovih mas ni 
moglo zavzeti takih dimenzij, ko v svoji domovini. 
Vendar pa se ga je oklenilo lepo število mislecev, 
takozvanih »slavjanofilov«, kar je naposled privedlo 
tako daleč, da se je v dobi novoslovanskih >sovješča- 
nij« leta 1908., ruska zunanja politika že gibala v 
vseslovanski narodnostni smeri. 

V Avstriji nam Slovanom seveda ni bilo z rožicami 
postlano. Država nas je pri vsem našem — še celo 
kulturnem — delu ovirala. Da je te ovire stopnjevala, 
kjer je šlo za naše težnje po skupnem delu, je potem- 
takem pač umevno. A bratje Cehi se kot praktični 
politiki tega niso plašili. Cim večji odpor vlade, tem 
bolj jih je to vzpodbujalo. Vedno nova sredstva izmiš- 
ljali so si za medsebojno približevanje slovanskih 

narodov. Eno teh sredstev so bili tudi slovanski časni- 
karski shodi. Inicijativa zanje izšla je leta 1897. Lelo 
nato vršil se je prvi shod v Pragi o priliki, ko so 
polagali temeljni kamen za spomenik F rantišku 
P a 1 a c k e m u. Tistokrat je moje ime v slovanskem 
svetu, zlasti pa v češkem narodu, imelo že tako dober 
zvok, da se je sklicateljem šhoda samo po sebi umevno 
zdelo, da mu predsedujem jaz. 

Res sem bil soglasno izvoljen. Predsedovanje pa 
ni bilo lahko. Pokazala so se namreč nasprotja med 
Poljaki in Rusi na eni strani ter med Hrvati in Srbi 
na drugi strani. V teku razprave se je zdajinzdaj zdelo, 
da pride do preloma in da se shod razide brez uspeha. 
Vendar se mi je s. previdnim vodstvom razprav, pri 
katerem sem se posluževal materinega jezika vsakega 
govornika, posrečilo protivja izgladiti. Shod se je kon- 
čal s polnim uspehom in njega udeleženci so se razšli 
kot dobri prijatelji. 

Ko se mi je pripravljalni odbor po končanem 
shodu zahvaljeval, dejal mi je njega predsednik Josef 
Holeček, da je odslej samo po sebi umevno, da bom 
predsedoval vsem slovanskim novinarskim shodom, 
katerih se udeležim. Res sem potem predsedoval slo- 
vanskim časnikarskim shodom v Opatiji dne 14. ma- 
ja 1905 in v Ljubljani leta 1908. Predsedstvo >Sjezdu 
slovanskych novinaru v Pražeč pa mi je dne 28. ju- 
nija 1898. poslalo zahvalno pismo, v katerem poleg 
druzega pravi: 

V ucte podepsane pofadatelstvo sjezdu slovan- 
skih novinaruv v Praze poklada za svou prvni po- 
vinnosf, svuj nejvrelejši dik Vam vysloviti za ochotu, 
s jakouž Jste se u volil našemu sjezdu predsedati a za 
dustojny a zaroven energicky spusob, jiinž Jste porady 
jeho ridil. Neni lichocenim tvrdime-li, že jediae Vaše 
obezietne a vzorne parlamentarni rizeni umožnilo 
uplny zdar sjezdu, jehož obtiže a nebezpeči teprve dnes 
plne citlme a vid ime, když jsme je vzacnym prispenim 
Vašim tak šfastne prekonalik (Spoštljivo podpisano 
prirediteljstvo shoda slovanskih časnikarjev v Pragi 
smatra za svojo prvo dolžnost, da se Vam najtopleje 

zahvali za prijaznost, s katero ste bili pripravljeni 
predsedati našemu shodu, kakor tudi za dostojen in 
ob enem energičen način, s katerim ste vodili njegove 
razprave. Ne laskamo se Vam, ako pravimo, da je 
edino Vaše spretno in vzorno parlamentarno vodstvo 
omogočilo popoln uspeh shoda, čegar težki položaj in 
nevarnosti še le danes polno občutimo in vidimo, ko 
srno jih z dragoceno Vašo pomočjo tako srečno pre- 
magali.) 

Pogoščenju, katero je povodom slavnostnega po- 
loženja temeljnega kamna velikemu češkemu zgodo- 
vinarju priredila mestna občina in tekom katerega so 
bili na programu pozdravni govori raznih delegatov, 
imel bi bil predsedati župan d r. J a n P o d 1 i p n v. 
Njemu pa je bilo vodstvo razprav na časnikarskem 
shodu, katerega se je od časa do časa udeleževal, tako 
všeč, da me je prišel prosit, naj vršim pri pogoščanju 
kot njegov namestnik čast gospodarja. Seveda te želje 
nisem mogel odkloniti. Ta del slavnosti se je ob ne- 
popisnem navdušenju izvršil kar najslovesneje. Vsa- 
kega govornika naznanil sem s primernim ogovorom. 
Ko je med nekim govorom vstopil v dvorano sotru- 
dnik, politični prijatelj in zet Palackega, dr. Ladi- 
slav Rieger, pa sem govornika prerušil in po- 
zdravil prišleca. Zbudilo je to pravo burjo navduše- 
nega vzklikanja, ki se dolgo ni poleči zamoglo. Po 
končanem programu seznanil sem se s tem voditeljem 
češkega naroda. Videl sem ga prvokrat in zadnjekrat. 
Mislil sem si, kakšne misli so ga prevevale, ko je iz- 
vedel kdo sem in se spomnil, kako se je svoje dni 
Šukljetu izrabiti dal, da me toži pri upravi banke 
»Slavije«. Seveda ga tekom najinega razgovora tega 
spominjal nisem; opazil pa sem, da se sam te našep- 
tane mu naloge iz svojega političnega življenja spo- 
minja prav dobro in vsaj v onem trenotku s kaj me- 
šanimi čutili. 

Že takoj prvi češki obiski v Ljubljani so bili prav 
prisrčne manifestacije slovanske vzajemnosti. Pred 
nedavnem še narodno dokaj mlačno mestno prebival- 
stvo jelo je oživljati in je po odhodu dragih mu gostov 

bilo kakor izpremenjeno. Mlačnost je Rinila, zavest 
pripadnosti k velikemu slovanskemu svetu se širila. 
Vsi kasnejši sprejemi so to dokazovali. Gostoljubje — 
sicer našim skromnim razmeram primerno — bilo je 
vendar takšno, da nam je delalo čast. Tembolj, ker so 
•se morali vsi stroški pokrivati z dobrovoljnimi pri- 
spevki. Takrat sem šele spoznal, kako zlata srca so 
imeli nekateri someščani, ki so, ker so večja premo- 

ženja. bila v rokah Nemcev ali narodnih odpadnikov, 
živeli v dosti skromnih gmotnih razmerah. 

Ko sem zasedel županski stol, se je položaj toliko 
izpremenil, da sem občinski svet prepričal o njegovi 
reprezentativni dolžnosti in mi je zato dovolil za po- 
dobne namene skromne kredite. V to dobo spada 

odkritje Prešernovega spomenika, pri katerem so 
zopet Cehi bili jako dobro zastopani. Med ostalimi 
gosti je bil župan praški dr. Srb z odposlanstvom 
občinskega sveta. Višek češke udeležbe je pa dal prvi 
vsesokolski zlet v Ljubljani. 

Da sem pri vsem tem užival, je umevno. Saj sem 
videl, da seme, katero sem sejal, uspeva. Še več, opa- 
žal sem, da začenja iti celo že v klasje. Ceski časopisi 

so čedalje pogosteje in 
čedalje več pisali o nas 
in naših prilikah, osob- 
na prijateljstva med Ce- 
hi in Slovenci so se 
množila in prihajalo je 
celo semtertje do rod- 
binskih vezi. Za Legom 
poveli so se drugi pi- 
satelji, da seznanijo 
svoje rojake sedaj s to 
sedaj z drugo stranjo 
slovenskega naroda. — 
Slavna češka pisatelji- 
ca Gabriela P r e i s - 
sova je bila celo tako 
navezana na lepote na- 
še domovine, da si je 
za več let izvolila svo- 
našem Korotanu in da 
je svojim rojakom v dražestnih povestih slikala živ- 
ljenje našega taniosnjega, v narodnostnem oziru tako 
brezobzirno zatiranega naroda. 

Apostolu československega bratovstva Janu V. 
L e g u izkazal je naš narod hvaležnost s tem, da 
ga je bil počastil s čast- 
nim članstvom »Ljub- 
ljanskega Sokola« in 
»Slovenske Matice« ter 
s častnim meščanstvom 
ljubljanskim. Ko je ide- 
alni ta mož legel k več- 
nemu počitku, pa smo 
se Slovenci — in med 
vsemi največ agilni An- 
drej Gabršček — 
potrudili, da se mu 
je na grobu na Olšan- 
skem pokopališču po- 
stavil spomenik. 



Gabriela Preissova. 



Župan dr. Srb. 

je poletno bivališče v divnem 

28. Zveza s Slovenci drugih pokrajin. 

Ce sem že svoje oči obračal po vesoljnem slo- ZB./III. 1912- 
vanskem svetu, polzeli so mi tjekaj pogledi čez krasno 
slovensko ozemlje in sem zato moral pred vsem za- 
čutiti ljubezen do le-tega. Ideal mi je bila zedinjena 
Slovenija. Iz razcepljene ven sem se torej oziral po 
zaveznikih, ki bi nam kedaj mogli pomagati, da se ta 
ideal uresniči. 

Kaj je torej naravnejega, da sem prijateljev in 
sotrudnikov za to veliko nalogo iskal pred vsem v 
naročju naše ožje domovine. Pri svojih rojakih, ka- 
tere sem s pisano in govorjeno besedo želel zaintere- 
sovati za smotreno delo v dosego velikega cilja. In 
dela je bilo potreba. Saj sem dobro vedel, da oni, ki 
ne seje, tudi žel ne bo. 

Priznati moram, da sem kljubu vsem težavam, ki 
so me stiskale v zgodnji mladosti, imel vendar dokaj 
sreče. Usoda mi je namreč naklonila poklic, ki mi je 
kakor nalašč omogočal, da ga izkoristim v rečeni domo- 
rodni namen. Saj mi je bila na razpolago preko vse 
Slovenije razpredena zastopniška organizacija, katero 
sem po največ ustvaril sam in sem jo zalo mogel upo- 
rabljati ne le v strokovni namen, temveč tudi za šir- 
jenje svojih političnih idej. Poleg tega sem imel priliko 
prepotovati v organizačne svrhe in zaradi cenjevanja 
požarnih škod vse slovensko ozemlje in se ob takih 
prilikah seznanjati z rodoljubi, ki so bili vneti za 
probudo in osamosvojo naroda. Na ta način sem si 
pridobil mnogo simpatizerjev, ki so stopali v kolo po- 
speševalcev podrobnega narodnega dela. Bilo je pa 
tudi takih, ki jih je — prej mlačneže ali nezavedneže 
— moja beseda v ličnem občevanju vzpodbudila, da 
so postali navdušeni narodni borci. 

Nisem »laudator teinporis actic (ne hvalim prošlih 
dni), vendar si pa ne morem kaj, da ne bi ob tej 
priliki omenil, da je rodoljubje let sedemdesetih in 

osemdesetih prejšnjega stoletja bilo nekaj takega, da 
se da smelo primerjati srčni vdanosti prvih kristjanov 
do novega verskega učenja. Naš narod potlačen; nje- 
gov jezik zaničevan; kdor ga je govoril, posmehu in 
večkrat tudi zabavljicam izpostavljen; sinovi njegovi 
— ako niso postali odpadniki — od vseh važnejših 
služb izključeni: zares poguma je bilo potreba za vsa- 
kogar, ki je hotel stopiti v vrste rodoljubov. Poguma, 
kakršnega je dajala le ljubezen. Zato moram reči, da 
me v srce boli Ivana Cankarja bohemsko smešenje 
rodoljubja. Opravičilo za to more se najti le v okol- 
nosti, da je sedanja doba ravpo po delovanju rodolju- 
bov dospela že tako daleč, da nima več čutiti nekda- 
njih sramotnoponiževalnih razmer in po tem takem 
ni v stanu vrednotiti rodoljubnega zanosa svojih 
prednikov. 

Če smo morali pa že na Kranjskem voditi težke 
boje, mogoče si je predstavljati, kako je šele bilo v 
drugih slovenskih pokrajinah, kjer sta naš živelj tla- 
čila in davila nemštvo in italijanstvo. Narodni borci 
teh pokrajin so zatorej od osrednjega vodstva pričako- 
vali vzpodbude in pomoči in jim je bilo jako težko, če 
je ni bilo ter so iz tega sklepati morali, da so samim 
sebi prepuščeni in le na lastne moči odkazani. To je 
po drugi strani bilo tudi zato nevarno, ker se je bilo 
bati, da se izgubi enotnostna usmerjenost narodnega 
boja ter tako nasprotniku pokaže, kje smo ranljivi. 
Pa še nekaj je bilo uvaževati: veljavo Ljubljane kot 
narodnega središča. Ako smo hoteli ohraniti to, treba 
je bilo stalnih zvez s periferijo. 

Te zveze vzdrževal sem v največji meri jaz. Bil 
sem v dopisovanju z vsemi deli naše slovenske domo- 
vine. Ker sem imel načelo, da nobenega pisma nisem 
pustil brez odgovora, obračali so se tudi od povsod s 
polnim zaupanjem do mene. Zato sem imel v izvrše- 
valnem odboru svoje stranke vedno tudi glavno in po 
navadi odločujočo besedo. 

Da mi je to prouzročalo obilno dela, je umevno. 
Vendar me to ni motilo: delal sem rad in bil sem 
vsakega uspeha svojega dela vesel. Poleg dela je bilo 
pa tudi troskov. Tudi teh se nisem ustrašil. Deloma 
sem posegal sam globoko v žep, deloma sem vedel z 
nabiranjem pri prijateljih in somišljenikih dobiti de- 
narja, tako da v važnih dobah noben klic iz Koroške, 
Trsta in Istre ni našel v Ljubljani gluhih ušes. Z gen- 
ljivimi besedami so se mi v pismih, ki jih še vedno 
hranim, zahvaljevali za poslane jim podpore v narod- 
ne namene: Lambert in Gregor E in sp i- 

ler, Vekoslav Legat, profesor Josip 
Lendovšek, Anton Gabron, Vekoslav 
Spinčič, Matko Mandič, dr. Otakar R y - 
bar, dr. Gustav Gregorin in drugi. Naj- 
srečnejši sem bil, kadar sem videl, da je poslani 
denar pripomogel k pričakovanim uspehom. 

A še neka — jako važna — okoliščina mi je bila 
v pomoč. Zastopal sem zavod strogo narodne barve. 
Kakor je imela središnjica v Pragi biti močan steber 
v bojih češkega naroda proti Nemcem, tako je njena 
podružnica v Ljubljani dobila ob svojem rojstvu zi- 
belčni dar v zlata vrednem materinem naročilu, naj 
bo pospeševateljica političnih teženj slovenskega na- 
roda. Takšno je bilo zaničevanje do slovenskega na- 
roda, takšna mržnja do slovenskega jezika, dr. se 
nobeni dotlej med nami poslujočih zavarovalnic ni 
zdelo vredno dajati slovenskim zavarovancem v nji- 
hovem jeziku pisane zavarovalne pogodbe v roke. 
Banka >Slavija< pa si je takoj naročila vse tiskovine 
v slovenskem jeziku. Znameniti poznavalec našega 
jezika, Fran Levstik preskrbel je prevod teh 
tiskovin. 

Skrbel sem tudi za to, da je generalno ravnatelj- 
stvo v Pragi na izrazitejši način pokazalo svoje sočuv- 
stvovanje z našimi težnjami. Izposloval sem vsako leto 
precejšnje denarne prispevke v slovenske narodne 
namene. Današnji svet ne ve, v kakšnih žalostnih 

gmotnih razmerah smo živeli Slovenci takrat, ko je 
bila vsa industrija in skoro vsa trgovina v rokah naših 
narodnih nasprotnikov. Zato tudi presoditi ne more, 
koliko so ti denarni prispevki pomenili in kako mnogo 
so pripomogli k uspehom, ki ste jih zadnji dve gene- 
raciji zapustili sedanjemu pokolenju. Zahvale za to ni 
sem užival ne jaz in ne banka »Slavijac. Pa za to nk 
tudi ni bilo, kajti človeku, ki iz srčne potrebe kako 
dobro delo vrši, je bore malo do hvaležnosti. 

Največ pažnje od naše strani je brez dvojbe za- 
služila Istra. V njej je bil kmet, ki se je iz narodnega 
mrtvila probujati jel, popolnoma v rokah oderuhov iz 
laških mest. Tako celo, da niti svojega političnega pre- 
pričanja ni kazati smel, ne da bi bilo to ostalo brez 
hudih posledic zanj. Pač so rodoljubni voditelji tega 
zasužnjenega naroda snovali zadruge z namenom, da 
iztrgajo kmeta iz rok laške gospode; a tega je bilo 
vendar še premalo. Na prošnjo svojih prijateljev Matka 
Mandiča in Vekoslava Spinčiča izposloval sem zato pri 
generalnem ravnateljstvu banke >Slavije«, da je jela 
v Istro dovoljevati hipotečna posojila. Mnogo poljedel- 
cev iz Istre bilo je na ta način rešenih laških pijavk. 
Ker sem bil določil za posredovalce narodne voditelje 
dr. Rybara, dr. Gregorina in dr. Pretnarja v Trstu, 
dr. Dukiča in dr. Dinka Trinajstiča v Pazinu in dr. La- 
ginjo v Pulju, povzdignila se je s tem med ljudstvom 
tudi njihova veljava. 

Kakšne važnosti je bila organizacija banke »Sla- 
vije« v splošnonarodnem obziru, videlo se je pa po- 
sebno takrat, ko so prišle volitve. Iz Istre in iz Ko- 
roške so mi prihajala pisma, naj uplivam na zastop-. 
nike, da se spuste v volilno agitacijo, ali pa naj 
pošljem bančne uradnike, da posežejo vanjo. Vatro- 
s 1 a v H o 1 z se je ob takih časih izpremenil v pra- 
vega vseslovenskega volilnega priganjača in apostola 
politične zvestobe. Od kraja do kraja je potoval, da 
bodri in navdušuje. Jaz sam pa sem v omenjeni dve 
deželi, pa tudi na Štajersko in Goriško, po želji ta- 

mošnjih volilnih odborov pisal nešteto pisem, da pri- 
dobim omahljivce in dvomljivce ter podžgem mlač- 
neže k živahnemu delu za srečen volilni izid. Če sem 
videl, da ni drugače, peljal sem se tudi sam venkaj, 

/ 

Vatroslav Holz. 


da stopim dejansko v bojni metež. Če je šlo kje za 
kršenje narodnih pravic, se tudi nisem plašil prask 
z državnimi uradi in bi n. pr. mogel dolgo pesem 
zapeti neugnani Andrej Gabršček o tem, ka- 

ko krepko sem ga v tem vprašanju z ličnimi inter- 
vencijami podpiral. 

Vse povedano je storilo, da sem imel po vsej 
Sloveniji mnogo somišljenikov in prijateljev, ki so se 
me veselili in me z odprtimi rokami sprejemali, ka- 
darkoli sem med nje prišel. S posebnim zadovoljstvom 
se spominjam, kolikokrati so se meni za voljo zbirale 
slovenske družbe v Trstu, v Celovcu, v Celju, na Ptu- 
jem, v Gorici in kako živahna je bila ob takih pri- 
likah izmenjava misli. Mogel sem pa od takih sestan- 
kov nesti s sabo tudi srce povzdigujoče prepričanje, 
kako naši bratje ob mejah z vsako svojo srčno žilico 
vise na beli Ljubljani kot na svojem duševnem sre- 
dišču. In če se je zgodilo, da se je ljubljansko novi- 
narstvo — neumevajoč njihovega težavnega položaja 

— obnašalo kedaj do njih neprijazno ali celo žaljivo, 
sem bil zopdt jaz, pri katerem so se v zaupanja pol- 
nih pismih pritoževali in od pomoči prosili. 

Z mirno vestjo lahko rečem, da zunaj Kranjske 

— ako izvzamem dr. Mahniča, s katerim pa nisva bila 
lično znana — med odličnimi možmi tudi zunaj svoje 
politične stranke nisem imel sovražnika. Zato so iz- 
venkranjski listi prinašali o mojem javnem delovanju 
nepristranska poročila. Toda, nekomu, ki je dobro 
vedel, koliko sem nekdaj storil za probujo Koroške in 
kako so me čislali takratni nje politični voditelji, ži- 
lica ni dala miru, da ne bi bil v celovškem »Miru«, 
potem ko je izpremenil barvo in se je zapisal Šuster- 
šičevcem, pokazal, da surovost na svetu izumreti ne 
more. Tem bolj obsodbe vredno je to, ker za napad 
name ni bilo prav nobenega povoda in ker ga je iz- 
vršil človek, ki sem ga bil v njegovih mladih letih s « 
prizanesljivostjo sonarodnjaka rešil posledic krimi- 
nalnega dejanja. Ves pamflet je sicer brez nog in 
glave. — Galimatijas v najpopolnejšem smislu be- 
sede. Vendar ga priobčujem, da se vidi vsa nizkot- 
nost njega zagrešitelja in dobi pojem, kakšna je bila 
odgoja dr. šušteršičeve politične šole. Takole se pa 
napad v »Miru« glasi: 

»Ljubljanskemu Ivanu v spomin. 
(Poslal koroški narodnjak.) 


Župan ti ljubljanski, 
vitez vseslovanski, 
mrzlih duš gospod! 

Slušaj, kaj o slavi 
tvoji in naravi 
čuje Se povsod: 

Mohamed si gitianjski, 
jezik tvoj je kranski; 
tvoj poklic: Agent. 

Ljudstvu banke dati, 
v bankah ga poznati, 
vedno si kontent. 

’z Ljubljanice Ljubljano 
bodi to priznano — • 
si napravil ti. 

Mirno se pa vpraša: 

Li slovenska kaša 
v mestu zdaj zori?« 

Ni li kmet še tisti, • 
ki Vam brez zavisti 
živež v mesto da? 

Ti pa kot poslanec 
misliš: »Kmet zaspanec 
naj se nam poda.« 

Znaš zelene mize, 
ne pa kmetov krize, 
ne njih bol in žal. 

Nisi na Dunaju 
v ministerskem gaju, 
»roko v taco djal?« 


Taco, ki nas tepe, 
prazni naše žepe, 
v času si častil, 

ko slovenski «arod, 
v skrbi za svoj zarod, 
slaven boj je bil. 

Si postave lepe, 
te značaj tvoj tepe, 
grize tvoj poraz. 

Ptič si, ki prepeva, 
s petja pa odmeva: 
»Narod, ta sem jaz!« 

Hlepen Časti, slave 
to je znak narave, 
ki je. tvoja last. 

Narod tvoj so tvoji 
liDe rahli roji, 
ljudstvo naj gre v past. 

Slab si ti računar 
slabši ko Podjunar, 
ki preprost je kmet. 

^ Ti poznaš' Ljubljano, 
»Peterburg« in slano, 
jaz poznam pa svet. 

Bodi le prepričan, 
narod naveličan 
liberalnih fraz, 

bode te »Heilpane«! — 
naj kar hoče stane — - 
vrgel ven na mraz. 


Tam boš ti odpiral 
oči in se oziral, 
kje kumpan je tvoj, 
ki s teboj razdiral 
je in tud’ umiral, 
bode — Hofrat Ploj.« 



Avgust šenoa. 

29. Prvi poskusni koraki po poti k zedinjenju. 

Ob dr. Janez Bleiweisovi sedemdesetletnici poslal Zfi./1. 1§1 1 
je hrvatski narodni saborski klub kot svojega za- 
stopnika v Ljubljano poslanca dr. Ivana Spevca 
in D r a g o t i n a S t r a ž i m i r j a. >Hrvatska Matica« 
s svoje strani poslala je svojega tajnika, slovečega 
pisatelja Avgusla Š e n o o. Oba poslanca zglasila 
sta se ob svojem prihodu pri meni. Dragotin Straži- 
mir, po svojem poklicu župnik pri sv. Ivanu na Zelini, 
imel je obširno gospodarstvo in lepo vrejeno kletar- 
stvo. Ker je bil vzoren gospodar, bil je tudi član odbora 
>Hrvatskoslavonskog gospodarskog društva« v Zagre- 
bu. Tajnik tega društva je bil naš rojak Franjo 
Kuralt, rodom Mengšan iz znane Tonliove gostil- 
nice. On je Strazimirja upotil name. 

Na ta način sem napravil prva poznanstva z mero- 
dajnimi narodnimi krogi hrvatskimi. Poleg teh dveh 
poslancev stopil sem namreč v bližnje stike tudi s 
pisateljem Avgustom Šenoo. Le-ta je ob poklonstvu 
pred dr. Janezom Bleivveisom tako divno govoril, da 
je vse navzoče elektrizoval. Stražimir je pri meni sta- 
noval. Naravno je, da mi je bil dan po slavnosti gost. 

Poleg njega povabil sem tudi Šenoo in ločila sva se 
kot pobratima. 

Ob slovesu moral sem mu obljubiti, da ga obiščem 
v Zagrebu. Res mu na ta moj obisk ni bilo potreba 
dolgo čakati. Sprejel me je po bratovsko in zdelo se* 
mu je potrebno, ker je videl, da sva si po mišljenju 
sorodna, da me seznani s svojimi političnimi prijatelji 
in s slovstveniki. Tistokrat so se le ti shajali v Narodni 
kavarni na voglu Jelačičevega trga in Marije Valerije 
ulice. V spodnjem koncu kavarne na levo od vhoda 
bili ste dve mizi prihranjeni zanje. Ob njih so se zbi- 
rali vsak dan po obedu. Nekateri tudi že zjutraj pri 
zajterku. Tamkaj me je torej neko popoldne seznanil 
z našim profesorjem Valjavcem; potem s 
profesorji: dr. Franom Markovičem, Kišpa- 
tičem, Lorkovičem in s Tkalčičem-We- 
brom, z >Obzorovim« urednikom Miškato- 

vicem; z odvetniki: dr. Franom Kopačem, 
dr. Lovrom Vidri čem in dr. Simo Maz* 
z u r o. Po teh svojih znancih seznanil sem se kasneje 
s prof. Torbico, dr. Milanom Amrušem 
in prof. Tadijo Smičiklasom; tajnik Kuralt 
pa me je seznanil z nekaterimi odborniki Gospodar- 
skega društva. Po dr. Kopaču postal sem znan s pisa- 
teljem Kosom- 
Cestniko vi m , 
ki je pod psevdo- 
nimom »Specta- 
bilisc pošiljal 
»Slovenskemu 
Narodu« dovtipne 
podlistke. Dru- 
žabno življenje je 
bilo v Zagrebu 
od nekdaj veliko 
bolj razvito, ko 
pri nas. Saj je 
slovela hrvatska 
gostoljubnost. 
Vsled tega me je 
često vleklo t jeka j. 
Posebno od ta- 
krat, odkar sem 
stopil v zvezo z 
uredništvom »Ob- 
Tade Smičiklas. zorja« in sem mu 

sempatje jel do- 
pisovati. Prijatelj Šenoa je kmalu nato umrl. Po 
njegovem pogrebu pa me je Smičiklas povabil, naj se, 
kadar v Zagreb pridem, oglasim pri njem na kupico 
vina.* Imel je namreč nekje ob državni železnici — 
če se ne motim v Božjakovini — svoje vinograde, v 
katerih je pridelaval jako žlahtno kapljico. Ko sem 
kasneje imel svojo lastno pisarno in stanovanje v Za- 
grebu, bil sem često po večerji pri njem. Vedel je }>a 
vselej povabiti še nekoliko svojih tovarišev profesor- 
jev. Med temi sta bila tudi dr. Kostrenčič, ki je 

po smrti Šenoini prevzel tajništvo »Matice Hrvatske« 
in se mu je le-ta imela zahvaliti za svoj velikanski 
razvoj, in pa p r o f . d r. J o s i p Stare, ki je sta- 
noval v isti hiši ko jaz. Tudi slovečega zgodovinarja 
dr. Frana (Račkega spoznal sem bil pri Smi- 
čiklasu. 

Večeri pri Tadi Smičiklasu bili so jako animovani. 
Ne zaradi vina, katerega nam je kučegazda nosil v 
slatinskih steklenicah na mizo, nego zaradi prijetnih 
razgovorov o politiki in literaturi. Moje javno delova- 
nje na Slovenskem je bilo povod, da so me zagrebški 
narodni krogi začeli smatrati za poklicanega pijonirja 
zbližanja Slovencev in Hrvatov. In prišlo je tako daleč, 
da sem se v Zagrebu čutil doma, ko v Ljubljani in da 
sem si tam doli pridobival čedalje več znancev in pri- 
jateljev. 

Saj so pa takrat po zagrebškem 'ozračju res valo- 
vale naše domovinske sapice. Ideja ilirizma, za katero 
so se številni rodoljubni Slovenci ogrevali s tako, ako 
ne še večjo vnemo ko Hrvatje, in katera je Hrvatom 
dala simpatičnega žerovinskega slavca, živela je nam- 
reč še jako živahno v spominu mnogih sodobnikov. 
Poleg lega je »Slovenski Narod« v dobi, ko so na Hr- 
vatskem rodoljubni tisk brezobzirno preganjali, bil 
narodni stranki — takozvanim Strossmayrjevcem ali 
»Obzorašem« — najboljši zaveznik v borbi proti madja- 
ronstvu pod baronom Levinom Rauchom. V njem so 
namreč razkrinkavali gorostasne korupcijske afere, ki 
so bile v zvezi z osuševanjem Lonjskega polja. »Slo- 
venski Narod« so zato tiste čase v Zagrebu silno radi 
čitali in ga po Hrvatskem razširjali. Saj so njegova 
odkritja, ki so bila z dokazi podprta, padala kakor s 
svinčenimi krogljicami obtežene nagajke po plečih 
koruptnih madjaronov, ki so izsesavali Hrvatsko. To je 
bil razlog, da so v Zagrebu radi sprejemali slovenske 
inteligente in da so se njihovih obiskov odkritosrčno 
veselili. Pri meni padala je še druga okoliščina na 
tehtnico. Govoril sem dobro hrvatski. 

Povdariti pa moram, da je mene takoj po prvem 
obisku pri Avgustu Šenoi vedno vleklo v Zagreb. Že 

trobarvni stebri, ki so se mi pri vožnji čez štajar- 
sko mejo z vlaka pokazali, in na katerih so bili pri- 
trjeni samo hrvatski napisi, učinkovali so name. Po- 
tem pa še izključni samohrvatski javni in zasebni na- 
pisi Zagreba! Samo človek tacega narodnega fanatiz- 
ma, kakor je plal po moji duši, more moje na9trojenje 
razumeti; popisati se ne da. Vedlo je pa do tega, da 
sem začel v Ljubljani priporočati česte izlete v Zagreb, 
da se tako slovenski in hrvatski narod čedalje bolj 
navežeta eden na druzega. Res se je takih izletov več 
izvršilo in Slovenci so se vračali z njih prožeti zavesti, 
da smo si krvni bratje s Hrvati in da si moramo pri- 
pravljati skupno bodočnost. 

Kar je bilo res rodoljubnega se je takrat na Hr- 
vatskeni zbiralo okoli velikega djakovskega biskupa, 
čegar brezprimerna požrtvovalnost je narodu ustva- 
rila najvišje prosvetne in kulturne institucije. Zato sem, 
kadarkoli je bilo prirejenega kaj temu genijalnemu 
možu na čast, skrbel, da se častilcem njegovim pri- 
družijo tudi Slovenci. Bilo mi je zlasti do tega, da za 
svoje slovenskohrvatsko udejstvovanje pridobim pri- 
jatelja dr. Tavčarja. To pa ni bilo ravno lahko, kajti 
bil je precej komoden in zato na dom navezan, ven- 
dar se mi je po dokajšnjem trudu posrečilo spraviti ga 
na praznovanje Strossmayrjeve škofovske štirideset- 
letnice v D jakovo. S svojim govorom pri slavnostnem 
obedu napravil je prave furore, tako da mi je biskup 
pozneje še parkrat pošiljal pozdrave zanj. 

Poleg naju bil je takrat v Djakovu tudi dr. Ivan 
Marolt. Njemu sem, ko smo se vračali, dejal, da me 
veseli, da se je dr. Tavčar za biskupa vnel. Pokazalo 
se je pa, da sem se motil. Kasneje nekoč —menda je 
to bilo leta 1895 ., ko smo se udeleževali zopet tudi 
Slovenci neke narodne slavnosti v Zagrebu, in se je 
dr. Tavčar pripeljal nanjo v spremstvu svoje soproge 

— govoril je na »strjeljank na komersu. Da bolj užge, 
proglasil je v sijajnem, a vidno na efekt preračunje- 
nem govoru, da smo Slovenci > planinski Hrvat je<. 
Nastalo je tako bučno odobravanje, da bi se bila 

— itak bolj na lahko sezidana »strjeljana< — skoro 

podrla. Starčevičevci so bili seveda navdušenja polo- 
blazni. Od takrat so ga smatrali za svojega. Ne 
vem ali si je takrat ali kasneje nekoč naročil sliko 
Anteta Starčev i č a. Kmalu potem sem jo videl 
v njegovem stanovanju, obešeno tako, kakor je videl, 
da sem jaz imel obešeno sliko Strossmayrjevo. 

Jaz se za politiko proroka Starčeviča nisem na- 
vduševal. Njegov znani »sve i svuda Hrvati« izzval je 
na drugi strani odgovor »sve i svuda Srbi«. To pa je 
vedlo med narodoma ne le iste krvi, temveč tudi iste- 
ga jezika, do stalne napetosti in sovraštva, mesto do 
skupnega dela za boljšo bodočnost. Njegova politika 
se mi je zato zdela negativna in le sovražnikom Slo- 
vanstva zaželjena, ker njim koristna. Videl sem, da 
ne razsodne jši del naroda in zlasti mladina drvi za 
njim zato, ker se je postavljal na stališče hrvatskega 
državnega prava. Morebiti iz prepričanja, da je to pa- 
naceja, katera privede sama od sebe do ozdravljenja 
takratnih nezdravih razmer. Mene to vendar v moji 
sodbi ni motilo. 

O zgodovinskem pravu — tako češkem, kakor hr- 
vatskem — imel sem svoje prav posebno mnenje. Bil 
sem privrženec prirodnega in narodnostnega prava. 
Saj Slovenci nismo imeli zgodovinskega prava in bi 
bili torej — ko bi bilo imelo res obveljati — na ve- 
komaj obsojeni na suženjstvo. Sicer se mi je pa zgo- 
dovinsko pravo v primeri s prirodnim in narodnostnim 
zdelo ko preteklost v primeri s sedanjostjo; ko puška 
na kremen, ki se mora od spredaj basati, v primeri z 
novodobnimi repetirkami zadovkami; ko najlepša na 
zid obešena pokrajinska slika, ob kateri se more od 
časa do časa naslajati oko, v primeri z naravnim vrtom, 
ki daje možnost resničnega izprehoda po njem; ko 
mojsterski lik pradeda, ki je nekdaj mogočno zapove- 
doval, v primeri s sedanjim, morebiti skromnim nje- 
govim naslednikom, ki je v stanu posvečati se tihemu 
delu. Na svoje oči sem videl, kako vse hrvatsko držav- 
no pravo z vsem, kar je z njim v zvezi, Madjarom, ki 
imajo oblast v rokah, ne brani teptati z nogami celo. 
onih pravic hrvatskega naroda, ki so mu zagotovljene 

z nagodbo. Zgodovinsko pravo ima vrednost le za na- 
rod, ki ima moči dovolj, da ga neokrnjeno hrani in čuva. 
Pa še takrat — sem si dejal — je uvaževanja vredno, 
če doktrinarno vztrajanje pri zgodovinskem pravu 
narodu, ki hrepeni po napredku, ni prej škodljivo ko 
koristno. Iz vseh teh razlogov smatral sem Anteta 
Starčeviča za fantasta in njegove tirade s psovkami 
na »Slavosrbe« za operetno politiko. Madjari so se jim 
lahko v pest smejali, ker so si v svoje imperijalistične 
namene znali z nagodbo zagotoviti oboroženo moč 
cele države. 

Po mojem prepričanju bilo bi Hrvatom njihovo 
zgodovinsko pravo brez škode služilo za olepševalni 
izvesek; a za tem izveskom se je bilo treba posvetiti 
resnemu delu. To delo je vršil oni del opozicije, ki 
ni prisegal na Staričevičeve nauke. Zato so bile moje 
simpatije na strani le-tega. Saj so. ga tvorili res naj- 
učenejši, najrazboritejši in najdelavnejši možje in so 
mu pripadali tudi vsi moji zagrebški znanci in pri- 
jatelji. 

V tistih dneh, ko je v stranki prava prišel do 
veljave Fran Folnegovič in se je zdelo, da 
utegne dr. Franku izviti vodstvo iz rok, zazdelo se 
mi je, da bi morebiti poizkus združenja neodvisnjakov 
in Starčevičevcev v enotno bojno vrsto proti Madjarom 
ne bil brezupen. Dejal sem si, da bi to moglo potem 
tvoriti tudi možnost za tesnejšo zvezo med Slovenci in 
Hrvati. Zaenkrat samo na gospodarskem in kulturnem 
polju. Kaka politična zveza, sem pač vedel, da takrat 
glede na dualistično uredbo države ni mogoča; a iz- 
ključeval nisem, da tudi zanjo pride možnost. Saj 
je na svetu vse izpremenljivo. Kak hud veter iz sosed- 
stva: pa bo porušeno na trhlih tleh madjarskega zgo- 
dovinskega prava iz nesolidnega materijala oholnosti 
dn megalomanstva zgrajeno državno poslopje. Namenil 
sem se bil torej, da začnem delovati v tem smislu v 
Zagrebu. 

Toda hotel sem preje čuti biskupa Strossmayrja. 
Peljal sem se zato v Djakovo. Prav navdušeno je 
biskup pozdravil mojo misel. Zlasti mu je bilo všeč 

sodelovanje Slovencev s Hrvati. Naglašal je, da samo 
tako skupno delovanje, katero naj bi pa slonelo na 
temelju popolne ravnopravnosti in enakovrednosti, 
more kedaj roditi obrat na boljše. Pred vsem se je pa 
biskupu zazdelo važno pripravljati sprejemljiva tla za 
bodočnost, kajti po njegovem mnenju »Bog nikakor ne 
more dopustiti, da bi mu madjarska drevesa rastla do 
neba«. Opozarjal me je, naj se v Zagrebu zlasti na- 
slonim na Račkega. Njega je namreč kot zgodovi- 
narja in nenavadno bistrega misleca visoko cenil. 

Tako v veri potrjen, oglasim se na poti domov v 
Zagrebu in obiščem Račkega. V dobre pol ure bila 
sva enih misli. Veliko važnost je Rački polagal na to, 
da vsa akcija ohrani značaj moje inicijative. Bal se je, 
da bi drugače pravaši utegnili postati nezaupljivi. 
Dogovorjeno je torej bilo, da mu v zadevi pišem iz 
Ljubljane. 

Pred odhodom iz Zagreba poiščem še Frana Fol- 
negoviča. Z njim se razgovarjam kake pol ure o na- 
vadnih dnevnih vprašanjih, pri čemer le tako od daleč 
omenim, kako dobro bi bilo in kako poraziteljno bi to 
na vladno stranko učinkovalo, ko bi obe opozicijonal- 
ni stranki jele misliti na enotno bojno fronto. Pri Fol- 
negoviču so moje besede vnele. 

Kmalu sem namreč videl uspeh svojega kratkega 
pogovora z njim. Nedolgo po njem došla so iz Zagreba 
poročila, da opozicija uvažuje o tesnem sodelovanju 
obeh struj. Sedaj pišem Račkemu dogovorjeno pismo, 
v katerem sprožim tudi vprašanje slovenskega sode- 
lovanja. 

Na to pismo dobil sem od njega tale odgovor: 

U Zagrebu, 27./XI. 1893. 

Veleštovani gospodine i prijatelju! 

Na Vaše cienjeno pismo od 20. t. m. nijesam mo- 
gao odgovoriti, prije nego-li se o sadržini njegovoj ne 
stvori zaključak u izvršujučem odboru hrvatske uje- 
dinjene oporbe. 

Sada mogu Vam javiti, da rečeni odbor rado pri- 
staje na sastanak slovenskih i hrvatskih rodoljuba 
ovdje u Zagrebu dne 30. prosinca t. g., da se dogovore 
o zajedničkom radu na političkom i narodnom polju. 

Ovaj sastanak ima po našem mnienju biti posve 
povjerljiv i bez spoljašnje buke. S toga valjalo bi, da 
dodju amo iz svih predjela Slovenije čim uglednjji 
muževi, koji odnošaje one pokrajine dobro poznaju. 
Ne radi se toliko, da jih mnogo bude, koliko da budu 
uplivni u svojem zavičaju. Možebiti, da bi dobro bilo, 
da se Vi Slovenci prije sastanete i dogovorite, pa da 
nam naznacite osobe povjerenja, na koje bi se poziv 
poslao. Ako je rok do 30. prosinca prekratak, može se 
odgoditi. 

Oč ek uj uči od Vas da ln ju obaviest ostajam Vaš 
prijatelj F. Rački, 1. r. 

(Na Vaše cenjeno pismo od 20. t. m. nisem mogel 
odgovoriti prej, dokler o njegovem obsegu ni storil 
sklepa izvrševalni odbor hrvatske zedinjene opozicije. 

Sedaj Vam moreni naznaniti, da imenovani odbor 
rad pritrjuje sestanku slovenskih in hrvatskih rodolju- 
bov tukaj v Zagrebu dne 30. decembra t. 1., da se do- 
govore o skupnem delu na 'političnem in narodnem 
polju. 

Ta sestanek naj bo po našem mnenju čisto za- 
upen in brez zunanjega hrupa. Zato bi bilo potreba, 
da pridejo sem iz vseh krajev Slovenije kar najugled- 
nejši možje, ki dobro poznajo razmere one pokrajine. 
Ni jih ravno treba veliko, pač pa, da so uplivni v 
svojem kraju. Morebiti bi bilo dobro, da se Vi Slo- 
venci prej sestanete in dogovorite ter nam naznanite 
osobe svojega zaupanja, katerim naj bi se poslala 
vabila. Ce je do 30. decembra prekratek rok, lahko bi 
se odgodill) 

Na to pismo odgovoril sem takoj tretji dan po 
prejemu, da priporočam poslati vabila temle osobam: 


Franjo Rački. 

Za Kranjsko: Dr. Karolu Bleiweisu vi- 
tezu Trsteniškemu, dr. Andreju Fer- 
jančiču, Ivanu Gogoli, Ivanu Hribar- 
ju, Karolu Klunu, Josipu Kušarju, Iva- 
nu Murniku, Luki Svetcu, dr. Ivanu 
Tavčarju in dr. Karlu Trillerju; 

za Štajarsko: dr. Ivanu Dečku, dr. La- 
voslavu Gregorcu, dr. Juru Hrašovcu, 
Ivanu Jermanu, dr. Franu J u r t e 1 i , 
dr. Franu Rosini in dr. Josipu Srne u; 

za Koroško: Gregorju Einspielerju, 

Lambertu Einspielerju, Vekoslavu Le- 
ga t u in Franu Muriju; 

za Goriško : grofu Alfredu Coroniniju, 
Andreju Gabrščku, dr. Antonu Gre- 
gorčiču in dr. Aleksiju Rojcu; 

za Trst in okolico : Viktorju Dolencu, Iva- 
nu Gorjupu, d r. G u s t a v u Gregorinu, Ma- 
tetu Mandiču, dr. Otokarju Ry baru in 
Ivanu Nabergoju; 

za Istro -.Slavoju Jenku, dr. Matku La- 
zili j i , V j e k o s 1 a v u Spinčiču indr. J. Vo- 
la r i č u. 

Dne 3. decembra pisal mi je Fran Rački: 

>Na Vaše velecienjeno pismo od 30./XI. rado 
odgovaram, da izvršujuči odbor hrvatske ujedinjene 
oporbe prihvača Vaše misli i predloge; te Vas moli, 
da u zajedničkom sastanku razpravljate o trečoj točki. 
Jedino glede vremena sastanka ne može se sada ništa 
izviestna ustanoviti, dok ne sasluša prijatelje iz Dal- 
macije, bez kojih se sastanak nebi smio držati. Ako 
oni ne mogu doči ovamo na 28. t. m., valjat če sastanak 
odgoditi. A znate, kako je težko zimi putovati iz Dal- 
macije. Pošto če se dalmatinski zastupnici u carevin- 
skom vieču vratiti kuči za božične blagdane, ovdje se 
dvoji, da bi mogli doči ovamo do 28. t. m. U ostalom 

u toj važnoj stvari pol mjeseca ili mjesec ne odlučuje. 
Glavno je, da sastanak uspije. 

Prema tomu ču Vam dan stastanka na vrieme 
točno javiti; a to i ostale potankosti. < 

(Rad odgovarjam na Vaše velecenjeno pismo od 
30. novembra, da izvrševalni odbor hrvatske zedinje- 
ne opozicije sprejema Vaše misli in predloge, in Vas 
prosi, da na skupnem sestanku poročate o tretji točki. 
Samo glede časa sestanka ne more se sedaj nič goto- 
vega ustanoviti, dokler ne čujemo prijateljev iz Dal- 
macije, brez katerih se ne bi smeli sestati. Ako oni 
ne morejo priti 28. t. m. semkaj, treba bi bilo sestanek 
odgoditi. Kako težko je pozimi iz Dalmacije potovati 
Vam je pa znano. Ker se dalmatinski poslanci držav- 
nega zbora za božične praznike vrnejo domov, dvojimo 
tu, da bi mogli priti sem do 28. t. m. Sicer pa v tej 
važni stvari ne odločuje pol meseca prej ali kasneje. 
Glavno je, da se sestanek posreči. 

Po tem takem Vam točni dan sestanka pravočasno 
naznanim. Istotako vse podrobnosti.) 

Žal je to pismo bilo zadnje, ki mi ga je pisal 
Rački. Dne 13. februarja leta 1894. je ta mož redkih 
lastnosti za vedno zatisnil oči. Kako so o stvari, katere 
se je oklenil on s takim polnim umevanjem in z lju- 
beznijo, tekle razprave po njegovi smrti, ni mi znano. 
Še-le dne 12. marca 1894 prejel sem od Dinka Politea 
pismo, v katerem mi javlja: »Vaše prvo pismo (u pro- 
sincu) na Račkoga zateklo opoziciju u stadiju kad je 
razpravljala, dali se ima stvoriti jedinstveni 
program, da bude je d n a stranka. Ono je torne po- 
moglo. Reklo se: kad bude skupština predložena po 
Hribaru, bolje je da nas brača nadju jedne. Rački 
punktirao program — nešto detaljirano — na temelju 
poznate Vojnovičeve adrese. Pravaši odgovorili pro- 
gramom, koji Vam ovdje uklapam u smislu — ne lite- 
rarno, jer radim na izust. Taj program predan Račkomu 
na referat. Uz to on obolio a posli je njegove smrti 
našli na stolu, gdje je bio počeo izradjivati prama 

pravaškom programu drugi program — nu izradio 
samo p r v u točk u. Eto Vam uklapam, nu ne posve 
literarno. Uz to se razpravljalo i zaključeno bi, da za 
petak (9. o. m.) neodvišnjaci imadu donieti pravašima 
gotovu svoju osnovu njihovoj na odgovor. Mi smo se 
sastali dne 7., da viečamo. Mazzura pročitao dug ela- 
borat proti pravaškom programu: liep elaborat, ali 
odvjetnički. Na koncu zaključeno, da se meni povjeri 
elaborat programa, koji bi ugodio obim strankama i to 
do četvrtka (8.) u večer. Ja sam se nalogu odazvao. 
Kako* — eto Vam uklapam. U četvrtak se viečalo o 
mom načrtu te je p r i h v a č e n s a v , izuzevši prve 
točke o cielokupnosti — jer je pridržana Kačkova. To 
se predalo u petak pravašima u zajedničkoj sjednici — 
te izabran pododbor da vieča: Mazzura i Smičiklas — 
Frank i Folnegovič pod predsedničtvom Breščanskoga. 
Odbor če viečati te izvjestiti u petak. Ali znajte — pra- 
vaši neče ilikako, da pristaju na točku Račkovu : volili 
bi moju; a u zajedničkim sjednicama bez auktoriteta 
Račkoga, to Vam je užasno. Sve šibice: osobito Maz- 
zura i D. Starčevič. Pišite dakle dr. Arnrušu (on žna- 
de da Vam pišem) pišite mu prama ovome sto znate, 
toplo u smislu sloge i jedinstva, naglašujuči kakav bi 
to bio grozan utisak, kad bi se sjedinjen je razbilo. 

Obzoraši imadu sve liepe kreposti — to su pa- 
trioti, cviet inteligencije, patrioti pura karaktera — ali 
odviše inteligentni. 

Ja nemam nista proti torne da svojim prijateljica 
govorite o ovome: nu odakle znate, jedino možete ka- 
zati dr. Tavčaru.c 

(V prevodu glasi se to pismo — z interpunkcijami, 
š katerimi sem ga popolnil jaz — takole: 

>Vaše prvo pismo (v decembru) na Račkega našlo 
je opozicijo v stadiju razpravljanja, ali se naj sestavi 
enoten program, da bo ena stranka. Ono je to 
misel podprlo. Reklo se je: Ko Hribar predloži skupno 
posvetovanje, bolje je, da nas bratje najdejo edine. 
Rački je očrtal program — bolj podrobno — na temelju 
znane Vojnovičeve adrese. Pravaši so odgovorili s 
programom, ki Vam ga tu prilagam po smislu — ne 

dobesedno, ker pišem iz glave. Ta program je bil iz- 
ročen Račkemu v poročanje. Pri tem je pa zbolel in po 
njegovi smrti so na mizi, na kateri je začel izgotavljati 
program po pravaškein programu, našli drug program. 
Ali izgotovil je samo prvo točko. Tudi to \am 
prilagam, vendar ne čisto dobesedno. Pri razpravljanju 
o stvari je bilo zaključeno, da imajo neodvišnjaki v 
petek (9. t. m.) kot odgovor na njihovo osnovo pred- 
ložiti pra vašem svojo gotovo, dokončno osnovo. Dne 7. 
sešli smo se na posvetovanje. Mazzura je prečital dolg 
elaborat proti pra vaškemu programu: Lep elaborat, 
ali odvetnišk. Naposled je bilo sklenjeno, da se poveri 
meni, da izdelam do četrtka (8.) zvečer tak program, 
ki bi zadovoljeval obe stranki. Izpolnil sem nalogo. 
Kako, videli boste iz priloge. V četrtek se je razprav- 
ljalo o mojem načrtu in je bil sprejet ves razen 
prve točke o celokupnosti, ker je bila pridržana Račke- 
ga. To se je v petek izročilo v skupni seji pravašem 
in je bil izbran pododbor, da se o stvari posvetuje. 
V tem pododboru so pod predsedstvom Breščanskega 
Mazzura in Smičiklas, Frank in Folnegovič. Odbor se 
na poročanje sestane v petek; ali vedite, da pravaši 
nikakor nečejo sprejeti Račkega točke. Ljubša bi 
jim bila moja. V skupnih sejah je nekaj strašnega brez 
avtoritete Račkega. Vsi so slabiči: zlasti Mazzura na 
D. Starčevič. Pišite torej dr. Amrušu (on ve, da jaz 
pišem Vam) pišite mu po tem, kar veste, toplo v 
smislu sloge in edinosti in naglašajte, kakšen grozen 
vtis bi napravilo, ko bi se zedinjenje razbilo. 

»Obzoraši« imajo vse lepe čednosti. Rodoljubje 
so, cvet inteligence, domoljubje čistega značaja — toda 
preveč inteligentni. 

Nič nimam proti temu, da s svojimi prijatelji o 
tem govorite; ali od kod to veste, smete povedati 
samo dr. Tavčarju.«) 

Oba elaborata, o katerih je govora v pismu, sta 
bila dopodrobnega izdelana. Pravaški je imel pet 
članov, Politeov šest. Ker je načelne važnosti samo 
prvi član, ne bom govoril o ostalih, ki so le formal- 
nega značaja. 

Prvi član bi se bil pa imel glasiti: 

a) po pravaškem načrtu: »Hrvatsko dr- 
žavno i prirodno pravo imade se oživotvoriti: 1. u z - 
postavom cjelokupnosti Hrvatske, sje- 
dinjenjem Hrvatske, Dalmacije, Slavonije, Rieke, 
Medjunlurja. Istre, Kranjske, Koruške, Štajarske, 
Bosne, Hercegovine; 2. uzpostavom ustava, slobode i 
nezavisnosti kraljevine Hrvatske.« 

b. po Politeovem načrtu: »Hrvatsko 

državno i privatno pravo imade se oživotvoriti: 1. 
Cjelokupnosti kraljevine Hrvatske, to jest, sjedinje- 
njem oko uže Hrvatske kao središta u okviru habs- 
burške monarhije: 

a) svih zemalja hrvatskih, bilo sto su jednom pri- 
padale kraljevini Hrvatskoj, kao njezin sastavni dio, 
bilo što se u njima govori hrvatski jezik, te obitava 
hrvatski narod, koji u ujedinjenju nazrieva glavno 
jamstvo svoga razvitka i svoje narodne i politične 
budučnosti; 

b) Kranjske i slovenskih krajeva Koruške i Šta- 
jarske, njihovom privolom i uz štovanje slovenskog 
imena i drugih slovenskih osebina. 

2. Uzpostavom hrvatskog ustava, preobraženoga 
prama zahtjevima vremena, te ustavnom slobodom i 
zakonitom neodvisnosti kraljevine Hrvatske.« 

(Hrvatsko državno in zasebno pravo ima se oživo- 
tvoriti: 1. z uzpostavo celokupnosti Hr- 
vatske, tako da se zedinijo s celokupnostjo kralje- 
vine Hrvatske, to je, z zedinjenjem z ožjo Hrvatsko 
kot središča v okvirju habsburške monarhije: 

a) vseh hrvatskih dežel, najsi so kedaj spadale 
pod kraljevino Hrvatsko kot njen sestavni del ali se 
v njih govori hrvatski jezik in prebiva hrvatski na- 
rod, ki v zedinjenju vidi glavno jamstvo svojega raz- 
vitka ter svoje narodne in politične bodočnosti; 

b) Kranjske in slovenskih krajev Koroške in Šta- 
jarske, z njihovim soglasjem in ob spoštovanju njiho- 
vega slovenskega imena in drugih slovenskih po- 
sebnosti. 

2. Z uzpostavo hrvatske ustave, prilagodene za- 
htevam časa, ter z ustavno svobodo in zakonito ne- 
odvisnostjo kraljevine Hrvatske.) 

Član prvi po dr. Račkega načrtu pa se glasi 
tako-le: 

»Hrvatska če opozicija nastojati svim zakonitim 
sredstvima, da se Hrvatskoj sdruži Dalmacija i da joj 
se povrati Medjimurje i Rieka. Nadalje poči če u su- 
sret onim rodoljubom Istre, Kranjske i slovenskih 
krajeva Koruške i Štajerske, koji budu tražili naslona 
na teritorijumu hrvatskome, ako se njihovo pučanstvo 
bude zato izjavilo. Napokon če raditi za sjedinjenje 
Bosne i Hercegovine, ako i kada budu pridružene 
monarhiji.« 

(Hrvatska opozicija delala bo z vsemi zakonitimi 
sredstvi na to, da se s Hrvatsko združi Dalmacija in 
da se jej vrne Medjimurje in Reka. Nadalje bo pod- 
pirala one rodoljube Istre, Kranjske in slovenskih 
krajev Koroške in Štajarske, ki bodo želeli, da se na- 
slonijo na hrvatski teritorij, ako se njihovo prebival- 
stvo za to izjavi. Končno bo delala za zedinjenje Bosne 
in Hercegovine, ako in kadar boste pridruženi mon- 
arhiji.) 

Na prvi pogled je vidno, kako se Račkega načrt 
po svoji državniški koncepciji ugodno razlikuje od 
ostalih dveh. Poznati mu je, da mu je oče učenjak, ki 
je do dobrega proučil nauke zgodovine in tudi spo- 
znal, kako napačno je, če in kadar se kaj začenja brez 
ozira na njene glasne opomine, ki nam jih molče po- 
daja. Njegova nenadno nastopivša bolezen je naenkrat 
vsa tozadevna dogovarjanja obustavila. Začela so se 
vnovič še le po njegovi smrti. Dne 10. marca 1894 
pisal mi je d r. A m r u š , da ni mogoče najti mojih 
pisem do Račkega in me je prosil, naj mu naznanim: 
1. točke programa, 2. imena osob, ki naj se povabijo 
na sestanek, kateri je imel biti dva dni pred poveliko- 
nočnim sestankom državnega zbora na Dunaju, 3. kaj 
sem z Račkim definitivnega uredil. 

Odgovoril sem mu takoj in pogajanja so se v pod- 
odboru nadaljevala. Videlo se je pa kmalu, kako prav 
je imel Politeo, ko me je opozoril, da je nestalo avkto- 
ritete Račkega. Dr. Frank je hotel vso vodo napeljati 
na pravaški mlin. Obrezorožil je koncilijantnega in 
uvidevnejšega Folnegoviča v vodstvu pravaške stran- 
ke s tem, da je prišel z načrtom, naj se prilika izrabi 
v savrho agitacije za »Dom Anteta Starčeviča« in zato 
neodvisnjakom ne' popušča. Pod egido Račkega srečno 
započeta pogajanja za združenje opozicije in za tes- 
nejšo vzajemnost s Slovenci so se razbila. 

Svojemu obžalovanju dal sem izraza v članku, ki 
sem ga priobčil v »Obzorju«, ko so pravaši sklicali 
svoje strankarsko zborovanje. Za mišljenje, ki je glede 
na to zavladalo med neodvisnjaki, je značilno pismo 
dr. Amruševo z dne 28. junija 1894. Zato ga dobeseduo 
navajam. Glasi se: 

»Dragi Ivane! 

Tvoje pisanice dobili. Tvojemu članku kličem 
Živio i opet Živio! Žalibog da su ljudi po svojo j na- 
ravi uviek pripravniji na svadju, nego-li na slogu. 
Snosljivost to se tako riedko nalazi kod ljudih u obče, 
a kod nas Slovena osobito. I zato smo robovali i zato 
robujemo i robovati čemo ako tu promjene ne bude. 
Tko svoga neče za brata, mora tudjeg za gospodara. 
Eh da bi se svi služili maksime Tvoga članka, pisana 
po čovjeku, koji nema samo ljubav na jeziku, več kojeg 
ljubav jest djelotvorna. Svi vanjski slavenski listovi 
‘morali bi djelovati na obe hrvatske stranke, da se 
slože i to djelovanje bi moralo biti odlučno. Ako se 
samo jednom pogoduje, to draži drugoga. Ja držim, 
da si Ti jedini, koji si pogodio pravu mjeru i dobar 
put u Tvojem članku. U koliko možeš upliviši na sve 
Tvoj^ listove. Upliviši na Biankinia, upliviši, ako je 
moguče, na Mandiča, na Spinčiča. Znaj, da je Obzo- 
rova stranka tako jaka, da # je nije moči uništiti. A 
stranka prava takodjer nemože biti uništena. Eh, kad 
je tako onda nema drugo van sloge. Živio Strossmayer, 
živio Starčevič, to mora biti glas, koji se širi diljem 

hrvatskih zemalja. Ja radim koliko mogu, da mirim, 
ali mene svojataju i jedni i drugi i tako ja nemogu 
uspješno djelovati. Iz napolja mora nam doči spas i 
pomoč. Upliviši u Pragu, sve bi Ti laglje pošlo za ru- 
kom, samo če Ti težko poči za rukom sa Mandičem i 
Spinčičem.« 

(Tvoje pismo sem dobil. Tvojemu članku kličem 
živio in zopet živio! Žalibog, da so ljudje po svoji na- 
ravi vedno bolj nagnjeni k prepiru, ko k slogi. Strp- 
Ijivosti je v obče pri ljudeh težko najti, pri nas Slo- 
vanih pa še posebno. Zato smo pa bili sužnji, smo 
in ostanemo sužnji, ako se stvar ne izpremeni na bolje. 
Kdor ne mara svojega za brata, dobi tujca za gospo- 
darja. Oh, ko bi se vsi ravnali po načelu Tvojega 
članka! Saj ga je pisal človek, ki nima ljubezni samo 
na jeziku, temveč čegar ljubezen je delotvorna. Vsi 
zunanji slovanski listi morali bi odločno delovati k 
slogi obeh hrvatskih strank. Ako se daje samo enemu 
prav, draži to drugega. Po mojem mnenju si Ti edini 
v svojem članku zadel pravo mero in stopil na dobro 
pot. Kolikor moreš, uplivaj na vse svoje liste. Uplivaj 
na Biankinija, uplivaj, ako je mogoče, na Mandiča, na 
Spinčiča. Vedi, da je »Obzorje va« stranka tako močna, 
da je ni mogoče uničiti. Stranke prava pa tudi ne. Če 
je tako, pa ni drugega ko sloga. Živio Strossmayer, 
živio Starčevič; ta dva vzklika morala bi odmevati po 
vseh hrvatskih deželah. Jaz delam in mirim, kolikor 
morem; toda mene si laste eni in drugi in tako ne 
morem delovati uspešno. Od zunaj nam mora priti 
pomoč in rešitev. Uplivaj v Pragi. Vse se Ti laglje 
posreči, kakor pridobiti Mandiča in Spinčiča.) 

Vse moje po<sredo vanje v Zagrebu vršilo se je z 
vednostjo dr. Tavčarja, katerega sem o vsem infor- 
moval. Ko je na opisani način stvar zdrknila s prave 
kolesnice, odpadlo je seveda povabilo slovenskih za- 
upnikov na pravaški shod, ki je zadobil strankarsko 
obilježje. Tudi jaz se ga nisem udeležil in sem dr. 
Tavčarja o tem obvestil. Začudil sem se torej, da se 
je on — ne da mi je o tem kaj omenil — peljal v 

Zagreb nanj. Posledic to pač ni imelo nikakih. V Slo- 
veniji se nobena politična stranka ni mogla ogreti za 
hrvatsko državno pravo, nego so na srečo vztrajale vse 
pri preizkušeni taktiki za uveljavljanje prirodnega in 
narodnostnega prava. Kakšen vtis je stvar napravila 
pri neodvisni narodni stranki, pa svedočijo naslednje 
besede iz pisma dr. Šime Mazzure z dne 27. 
junija 1894: »Bilo nam je milo, sto ste odbili poziv 
na pravaške komedije, toliko radi Vaše reputacije, 
koliko radi sto vanja, što ga prama Vam gaji biskup 
Strossmayer. Ja se nadam, da je g. dr. Tavčar otišao 
iz Zagreba razočaran«:. 

Hrvatske politične neprilike postale so po pra- 
vaškem shodu še razrvanejše. Zlasti se je širil pre- 
pad med enojezičnima bratoma katoliškega in pravo- 
slavnega veroizpovedanja. Jaz sem kmalu na to po- 
stal župan in mi zaradi nedostajanja časa ni bilo več 
mogoče vzdrzavati na Hrvatskem tistih prijateljskih 
vezi, ko prej. Pač pa sem pazno sledil političnemu 
razvoju in moram reči, da me je v srce bolelo, ko sem 
videl kako srbski politiki podpirajo madjarske eks- 
ponente na Hrvatskem. 

Šele dobrih deset let kasneje se je stvar jela 
obračati na bolje. Dne 15. maja 1905. leta je bilo, ko 
mi je Fran S u p i 1 o ob izletu slovanskih novinar- 
jev iz Opatije v Senj razvijal program za novo usmer- 
jenje hrvatske politike s prošnjo, da mu izrazim o 
njem svoje mnenje. Spoznal sem takoj, da je ta spretni 
novinar s svojo izredno inteligenco zasnoval za dane 
razmere najprimernejši načrt resnično državniške kon- 
cepcije. Na odločilnem posvetovanju na Reki znal je 
za svoj načrt tako prepričevalno nastopiti, da je pro- 
drl. Vsled njegove izvedbe zavladala je na Hrvatskem 
hrvatsko-srbska koalicija, kateri je vsaj uspelo pre- 
prečiti nadalnje kršenje nagodbe in katera pripravlja 
sedaj narodu boljšo bodočnost. 

Izmed mojih v začetku navedenih hrvatskih pri- 
jateljev se je za praktične stike hrvatsko-slovenske ži- 
vahno zanimati jel, žal, le prezgodaj umrli vseučiliški 
profesor, pesnik dr. Franjo Markovič. Obiskal me je 

bil v Cerkljah in napravila sva turo čez davško sedlo 
v Kokro, ob kateri priliki sem ga seznanil z vrlim 
župnikom Josipom Lavtižarjem. Vtisi, ki jih je 
iz našega gorskega raja vzel s seboj, bili so takšni, 
da je poslej zahajal vsako leto na Gorenjsko in da je 
v Zagrebu delal uspešno propagando za Bled in za 
Zlatorogovo gorsko kraljevino. Svoji pevski liri izvab- 
ljal je krasne akorde o lepoti naše domovine, katero 
slavi in opeva v knjigi »Tri sonetna viencac, ki je 
izšla leta 1897. 


30. Zveza s Slovani zunaj državnih meja. 

Politične razmere, v katerih smo za mojih mladih 3I-/III. 191Z. 
let v Avstriji živeli, bile so takšne, da smo se počutili 
ko v ječi. Nemški jezik je imel v naših deželah do- 
mačinsko pravo. Nemci in domači odpadniki, ki so 
se odrekli svojemu maternemu jeziku, uživali so 
takšne predpravice na vseh poljih javne uprave, da 
so oni redki Slovenci, ki so imeli toliko moralne sile, 
da niso podlegli mamljivim vzgledom, živeli skoro kot 
indijski parije. Ko sem videl te razmere, spoznal sera 
le prejasno, kakšne so bile one grozne duševne bole- 
čine, ki so dale, da je Prešernu iz ranjene duše pri- 
vrel bolestni vzklik: 

»Le tujcem sreče svit se v Krajni žari, 

Ošabno nos’ jo ti po koncu glave!« 

Zato je mene obšlo že prav posebno čustvo okre- 
vanja, ako sem pod Brežicami prišel čez Sotlo. Našel 
sem namreč tamkaj za rdeče-belo-modrimi mejnimi 
stebri izključno gospodstvo hrvatskega jezika, kar mi 
je napolnjevalo srce z neko blagodejno toploto. Toda 
tudi tu se mi je zdelo, da kapljajo mrzle kapljice na 
to toploto vselej, ko sem med železniško vožnjo čul, 
da sprevodniki postanke vlaka izklicavajo pred vsem 
v madjarskem (egy percz, ott percz — eno minuto, 
pet minut) in potem šele v hrvatskem jeziku. Čutil 

sem namreč, da tudi tu niso Slovani neomejeni go- 
spodarji v lastni hiši. 

Kako drugače je pa bilo, ko sem leta 1876. v prvič 
prestopil državno mejo pri Zemunu in sem prispel v 
Beligrad! Tu sem šele videl Slovana neomejenega go- 
spodarja; tu sem se šele prav zavedel, da diham svo- 
boden zrak. Bil sem slep za zaostalost srbske presto- 
lice, ki se je v neoblaženi obliki kazala njenim obisko- 
valcem takorekoč ob vsakem koraku. Nasprotno: vsaka 
stavba, ki bi bila doma delala name vtis vsakdanjosti, 
zdela se mi je palača. Kalemegdan, ki je po svojem 
vzdrževanju bil bolj podoben našim »gmajnam* ko 
vrtu, zdel se mi je najlepši park. In vdihaval sem 
svobodni belograjski zrak v polnih duških. Samemu 
sebi sem se na belograjski kaldrmi zdel čisto pre- 
rojen, dasi sem bil — hoje po njej nevajen — v vedni 
nevarnosti, da si izvijem nogo. 

In začutil sem neodoljivo hrepenenje po bližjem 
spoznanju širnega slovanskega sveta. Jel sem varče- 
vati, da si prihranim denarja za pot v doslej neznane 
mi slovanske dežele. Vlekli ste me nase Bosna In 
Hercegovina, Srbija in Bolgarija, Poljska in Rusija. Z 
največjo močjo pač poslednja, ker sem jo smatral za 
nepremagljivo predstaviteljico neizčrpne slovanske 
moči in . — po tem, kar sem izvedel od profesorja 
Trdine — za deželo neslutenega prirodnega bogatstva. 
A ona je bila daleč: potovanje vanjo zato zamudno 
in spojeno tudi z znatnimi izdatki. 

Vsled tega sem začel s krajšimi izleti med slo- 
vanske brate. Za prvi izlet odločil sem se v družbi 
svojega prijatelja Karla Petra Kheila iz Pra- 
ge. Pot naju je leta 1888. vedla z železnico skozi Beli- 
grad v Kragujevac in v Niš, od ondot pa z vozom skozi 
Pirot, Caribrod in Slivnico v Sofijo. Obiskala sva tu 
Petka Karavelova in Dragana Canko- 
v a , potem se pa vrnila preko vracarskega Balkana 
skozi V raco in Lom Palanko, odkoder sva se z ladjo 
peljala skozi sloveča Železna vrata do Turna Severina 
in odtod po železnici domov. To potovanje bilo je sicer 
združeno z mnogimi težavami in z neudobnostmi, 

kakršne so v stanu spraviti v zdvojnost potnike, ki so 
navajeni na evropske razmere; toda nama je bilo 
silno všeč, ker sva spoznala velik kos divnega slovan- 
skega sveta in dobila upogled v življenjske razmere 
dveh na svetovno poprišče stopajočih bratskih narodov. 

Leto na to obiskal sem Črno goro, kjer sem se 
seznanil na Cetinju s srbskim pesnikom Jovanom 
Sundečičem. Tu se je zgodilo, da mi je k n j e g i n j i - 
ca Zorka, ko je dvor izvedel, da sem dopotoval, 
poslala svojo spominsko knjigo s prošnjo, naj se jej 
vanjo podpišem. Potovanje na Cetinje ponovil sem 
potem večkrat in sem imel dvakrat prav posebno 
srečo, da sem našel gori nadškofa Milinkoviča, s ka- 
terim sva potem ostala v tesnejših stikih. 

• Leta 1891. prepotoval sem Galicijo, da si ogledam 
Krakow, Lw6w in Przemyšl. Odondot pogledal sem 
pri Brodih čez rusko mejo v Radzivilov. 

Leta 1899. peljal sem se v Petrograd in Moskvo. 

Na povratku sem se mudil v Varšavi in Czenstochowi. 

Leta 1900. sem obiskal Moskvo. 

Leta 1903. odločil sem se za dvomesečno potovanje 
po Rusiji. Peljal sem se skozi Budimpešto, Stryj in 
Lwow v Podwoloczysk, odondot v Kijev, potem v Odeso, 
Sevastopol, Jalto, Feodosijo, Novorossijsk, skozi Ba- 
tum v Tiflis in od tam po »vojennogruzinskoj dorogjec 
(vojaški gruzinski cesti) v Vladikavkaz. Iz Vladikav- ^ 
kaza odpeljal sem se skoz Pjatigorsk, odkoder sem 
obiskal Kisllovodsk in Željeznovodsk, v Rostov na 
Donu, v Nahičevan, Novočerkassk, Caricin in odtod 
po Volgi v Saratov, Samaro, Kazanj in Nižnij Novo- 
gorod. Skozi Moskvo vrnil sem se naposled domov. 

To potovanje odprlo mi je čisto nov svet, ki sem 
ga le po opisih medlo poznal. Bilo je to najlepše po- 
tovanje mojega življenja. Poznal sem Italijo in Švico; 
prinesel sem si iz njih nepozabne vtise: a kar je očem 
in duši razveseljivega nudilo to potovanje, tega na 
svojem italijansko-švicarskem potovanju nisem našel. 
Takšno in tolikšno raznolikost narave in življenja, 
kakor se je razgrinjala pred mano tekom te poučne 
poti, more človek najti le na ogromnem prostranstvu 

Rusije. Kar je moje srce zlasti razveseljevalo in s 
ponosom navdajalo, pa je bilo spoznanje, da je vsemu 
temu veličju utisnjen pečat slovanske kulture. Saj je 
res, da nad to kulturo in Rusijo kot nje širiteljico na 
zapadu radi vihajo nosove. Toda po krivici. Samo v 
Tiflis je treba iti, da se človek o tem prepriča. Brez 
pritiska se vrši evropeizacija tamošnjih domačinov in 
marsikateri iz njih se niti ne zave, da je preko noči 
postal Rus. 

Ko sem stal pod >Krestovoj goroj« (Križno goro) 
na Gudaurju, poletavala mi je misel čez tisočkilome- 
terska prostranstva proti moji slovenski domovini. Oh, 
kako sem si takrat želel, da bi bili poleg mene plaŠ- 
ljivci in dvomljivci, kakršnih je med nami, žal, !e 
preveč! Da vidijo vso to veličast in se zavedo tako po- 
polno pomena besedi >največ sveta otrokom sliši 
Slavec, kakor se ga je zavedal Prešeren takrat, ko 
jih je bil zapisal. 

Avstrijska državna politika živela je v tradicijah 
rimskega cesarstva nemške narodnosti. Zato je ger- 
manizacijo smatrala za glavno svojo modrost. Z Rusijo 
je pač vzdrževala prijateljske razmere, a le toliko in 
dotlej, kolikor je mislila, da je to, zaradi legitimistske- 
ga načela in iz čisto sebičnih namenov, zanjo koristno 
in potrebno. Sicer je v tej državi, v kateri je po vsej 
pravici videla močno predstaviteljico na kulturno po- 
prišče s takorekoč še nedotaknjenimi duševnimi za- 
kladi stopajočega Slovanstva, bila do skrajnosti 
sovražna. Jasneje bi tega ne bila mogla dokazati, 
kakor je to storila, ko je v zahvalo za to, da jo je le- 
ta 1848. rešila grozečega razpada, nekaj let na to 
mobilizovala svojo armado, da podpre s tem sovraž- 
nike Rusije in jej, ko bi bilo potreba, pade v hrbet. 

Vzpričo takemu nastrojenju njenih državnikov na- 
ravno ni rada videla, da njeni slovanski narodi obra- 
čajo oči k njeni iztočni sosedi. Tem man je seveda, da 
stopajo z njo v dejansko dotiko. Zato je tako zelo in 
tako dolgo vršalo po nemškoavstrijskem časnikarskem 
gozdu, ko so avstrijski Slovani poslali svoje zastopnike 
na vseslovanski kongres v Moskvo. 

Iz povedanega sledi, da njeni oblačilci in vedrilci 
niso nič kaj radi videli mojih izletov za belomodro- 
rdeče meje. Res me je baron Hein po povratku s 
prvega mojega izleta na Rusko očitajoče vprašal, 
kako da sem si izbral ravno ta izlet. Ko sem mu od- 
govoril, da sem kot turist hotel enkrat stopiti na še 
neizhojena pota, ki so zanimivejša kot ceste, po ka- 
terih hodijo cele vrste svetskih turistov, bil je pre- 
drzen dovolj, da mi je odvrnil, da mi tega ne verjame. 
In namignil je, da sem po njegovem mnenju imel na 
svojem obisku Petrograda in Moskve prav posebne 
namene. Dejal je celo, da za gotovo ve, da sem v 
prvoimenovanem mestu obiskal Tatjano Iva- 
no v n o Durdino, katero je avstrijska državna 
policija smatrala za silno nevarno panslavistično 
agitatorico. To je bilo neresnično, ker je prva 
moja pot v ti dve mesti, dasi je odločba zanjo 
potekla iz srčnih nagibov, bila res čisto informativ- 
nega značaja in nisem iskal nikakih stikov, še manj 
pa političnih zvez. Prav energično sem tega tipičnega 
predstavitelja avstrijske administracije moral zavrniti, 
da je obmolknil s svojo — ne na informacijah slonečo, 
temveč kar iz zraka vzeto — obdolžitvijo. Kakšne vtise 
sem. s poti s sabo vzel, pa nisem skrival in sem celo 
v »Narodnem domu« o tem predaval. S tem predava- 
njem zbudil sem v marsikakem poslušalcu živahnejše 
zanimanje za Rusijo. To mi je zaenkrat zadostovalo. 
Vendar pa je to, kar sem povedal, na poštnega kontro- 
lorja in hišnega posestnika Rajka Arceta, ki 
je večkrat kam potoval, tako uplivalo, da je takoj na- 
slednje leto preživel svoje počitnice v Moskvi in da 
je od takrat vsako leto potoval na Rusko. 

Leta 1907. je Borzenko, profesor odeskega vse- 
učilišča, odločil večjo svoto denarja v namen, da bi 
se vsako leto vršili sestanki zastopnikov vseh slovan- 
skih narodov. Troski za sklicevanje teh sestankov in 
za propagandno delo naj bi se bili pokrivali iz obresti 
te namembe. 

Vest o tem prinesel je poslanec dr. Dimitrij 
Markov v državni zbor na Dunaju. Po njegovi inici- 

jativi zbrali smo se zastopniki vseh slovanskih klubov 
nekega popoldne k posvetovanju. Ko da je to samo 
po sebi umevno, izbrali somiene za predsednika po- 
svetovanju. Po splošni razpravi, tekom katere se je 
ugotovilo, da bi bilo velike važnosti, ko bi poslanci 
vseh v državnem zboru zastopanih dežel nastopili pred 
javnost s skupno akcijo, ki bi pokazala, da slovanska 
solidarnost ni prazna beseda in ne utopija, sklenilo se 
je pozvati vse slovenske klube, naj za naslednjo sejo 
določijo oficijelne svoje odposlance. 

To se je zgodilo in so se druge seje udeležili: 

Za Čehe: dr. Baxa, dr. Čelako vsky, 

H r a s k y , Kalina, Klofae, V. Kotlar, 
dr. Kramar; 

za južne Slovane : Biankini, Bjeladino- 

vič, Hribar, Ivaniševič, dr. Krek, Man- 
dič, Roblek, Štrekelj, dr. Tresič-Pa- 
vičič; 

za Poljake: dr. Buzek, Stapinski, To- 
ni a s z e w s k i; 

za Ruse : Davidjak, dr. Glibovickij, 

Kurylovič, Markov, Olešnickij. 

Na tej seji se je najprej popolnilo predsedstvo s 
tem, da sta bila za podpredsednika izvoljena dr. Kra- 
mar in dr. Glibovickij, za tajnika pa dr. Tresič. 

Pri debati, ki je za tem sledila, bila je misel 
slovanskih shodov vsestransko toplo pozdravljena. 
Edini Tomaszewski se je protivil, češ da je dovolj, ako 
se sestanejo sempatje slovanski državni poslanci, ka- 
kor danes. Ko se mu je pa uprl Stapinski, češ da mora 
vsak dober Poljak pozdraviti misel slovanskih sho- 
dov in je tudi dr. Buzek izjavil, da se jih bodo Po- 
ljaki radi udeleževali, ker žele, da se ustvari nek 
organ, ki bi bil poklican, da poravnava medsebojne 
spore med slovanskimi narodi, vdal se je tudi on. 

Silno važna in programatična so bila na tej seji 
izvajanja dr. K r a m a f e v a. On je nasproti izraže- 

nima mnenjema poslancev dr. Čelakovskega, ki je bil 
za to, da se shod po inicijativi poslancev skliče takoj, 
in dr. Markova, ki je nasvetoval obrniti se do slovan- 
skih državnih poslancev vseh parlamentov, naglašal, 
da bodi naloga poslancev, da shod, čegar udeležba naj 
bi obsegala vse sloje prebivalstva, še le pripravijo. 
Svaril pa je vabiti v naš krog poslance nemškega in 
ogerskega državnega zbora, češ, da bi v tem slučaju 
poljsko prebivalstvo Poznanja in Slovani na Ogrskem 
čutili železne pesti svojih vlad. Prehudo je usoda raz- 
dvojevalno posegala med slovanske narode; zato se 
zbližanje ne bo moglo izvršiti naenkrat, temveč le po- 
lagoma. Na Ruskem utegneta biti protivna vlada in 
narod; toda to naj nas ne moti. Tudi tam se dajo 
protivja polagoma premagati. Ako hočemo, da bo 
shod imel uspeh, moramo ga previdno pripraviti. Zato 
naj bi se mislilo na posebno komisijo pri vsakem na- 
rodu, katere naloga bi bila posvetovati se in staviti 
predloge, kako uravnati stvari tako, da bi ne delal en 
slovanski narod proti drugemu. Na veliki vseslovanski 
shod moramo priti z novim, velikim programom. Ime- 
nujmo ga: program novoslovanski. N e o sl a rižem 
naj ima temeljno dogmo: enakost, svobodo, bratovstvo 
vseh slovanskih narodov. 

Tem izvajanjem se je splošno pritrjevalo in je 
končno dr. Krek stavil predlog, naj se prepusti 
predsedstvu, da stori vse predpriprave in ga naprosi, 
da potem zopet poroča. 

Značilno je, da se dr. Krek kasnejših posvetovanj 
ni več udeleževal! Kaj je bilo temu vzrok, ne vem; 
sodim pa, da ga je dr. Šušteršič prepričal, da bi to 
bilo s stališča slovenskega kluba pogrešno, češ da bo 
vlada nerada videla to slovansko bratenje. 

Prvi vidni uspeh slovanskega soporoštva so bile 
izjave, ki so jih v državnem zboru dale vse slovanske 
frakcije — še celo Ukrajinci — proti takozvanemu 
pruskemu hakatizmu na Poznanjskem. Ta dokaz slo- 
vanske solidarnosti prišel je čisto nepričakovano in je 
zato po vsem svetu zbudil glasen odmev. Pri Nemcih 

— ki so Poljake smatrali vedno za svoj glavni atut 
proti Slovanstvu — seveda neprijetno iznenadenje. 

Dalnja posledica so bili pa redni sobotni sestanki 
v stanovanju dr. Kramarevem. Teh sestankov udele- 
ževali smo se: grof Dzieduszicki, dr. Gl a - 
binski, dr. Glibovickij, Hribar, dr. 
Kramar, dr. Markov in dr. T r e s i č. Na teh 
sestankih sklenilo se je potem, ko je prispelo soglasje 
poslancev »gosudarstvene dume«, sklicati prvo pred- 
posvetovanje v Petrograd in je zanje bil dogovorjen 
tudi program. 

To predposvetovanje vršilo se je potem meseca 
maja naslednjega leta in smo se ga udeležili dr. Glibo- 
vickij, jaz in Kramar. Bilo je prvo rusko posveto vanje z 
zastopniki izvendržavnih slovanskih narodov, katerega 
se je poloficijelno udeleževala tudi vlada sama. Do 
posebnega izraza je to prišlo, ko je k pozdravnemu 
večeru v mestni hiši prišel predsednik vlade 
S t o 1 i p i n. V Rusiji so bili navajeni, da so zagra- 
nični Slovani prihajali k njim le tedaj, kadar so od 
njih kaj potrebovali. V tem slučaju je bilo vprvič, da 
nismo prišli s prošnjami, temveč s pozitivnimi ponud- 
bami realne podlage. Zato je bil sprejem tem prisrč- 
nejši. Vlada se je za potek naših sej jako zanimala m 
si je dala o njih sproti poročati. Ko je bilo po inici- 
jativi knjižarja Krunoslava Heruca, mladega 
Hrvata, ki ga je slovansko navdušenje privedlo v Pe- 
trograd, sklenjeno opozoriti vlado, naj svoje poljedelj- 
ske štipendiste mesto na Dansko in v Holandijo pošilja 
rajše med avstrijske Slovane, je ona to opozorilo takoj 
vzela na znanje. Dala je pobudo za ustanovitev društva 
>Russkoje Zerno« ter mu je nakazala izdatna sredstva 
za troške pošiljanja ruske mladine na poljedelsko 
prakso na Češko, Moravsko in v Slovenijo. Na ta način 
je bilo mogoče namestiti na naših vzorno upravljanih 
kmetijah, v naših poljedelskih šolah in pri mlekarnah 
znatno število ruskih mladeničev in deklet. Z delom 
in obnašanjem večine teh ruskih državnih štipendistov 
so njihovi delodajalci jako zadovoljni. Več ko to pa je 
vredno, da po teh posredovalcih prihaja med naše 

ljudstvo poznanje ruskega naroda, 6 katerem pri nas 
na kmetih takorekoč še ničesar ne vedo; na Rusko pa 
vednost o nas, našem življenju in naši kulturi, katere 
dobre strani se utegnejo počasi začeti presajati na ši- 
roke ruske poljane. Dela, troškov in skrbi mi je ta 
akcija prouzročala mnogo; ni mi pa tega žal, ker sem 
spoznal, da začenja roditi zaželjene sadove. 

Ker mi je povzdiga tujskega prometa v moji ožji 
domovini bila vedno jako pri srcu, smatral sem naša 
posvetovanje v Petrogradu za ugodno priliko, da opo- 
zorim brate Ruse, kako napačno ravnajo, da ne obi- 
skujejo naših, z naravno krasoto tako bogato oblago- 
darjenih krajev. Znano mi je bilo, da v velikem 
turistiškem prometu poleg Angležev smatrajo Ruse za 
najštevilnejše in najboljše goste. In ti gosti so, ker 
je v Rusiji »pojezdka za granicu« (potovanje za mejo) 
spadala k bontonu, puščali vsako leto stotine milijonov 
na Nemškem, v Franciji, v Švici in v Italiji. Res sem 
s svojo opozoritvijo zbudil takoj nekaj zanimanja, ki 
že koj leto na to ni ostalo brez praktičnih posledic. 
Želel sem pa pridobiti tudi oznanjevalcev lepote naše 
domovine na vsem širokem prostranstvu ruske drža- 
ve. Zato sem pri ruski prosvetni zvezi sprožil misel 
pošiljanja učiteljskega osobja na skupna potovanja, da 
vidijo svet, si tako razširijo svoje obzorje in zlasti, 
da spoznajo avstrijske slovanske dežele ter potem po- 
stanejo propagatorji za usmerjenje zagraničnega ru- 
skega pl-ometa vanje. Ob enem sem bil prepričan, da 
mnogi iz teh izletnikov postanejo oznanjevalci slovan- 
ske vzajemnosti. 

Na poslednje sem polagal veliko važnost od tedaj, 
odkar sem prišel do prepričanja, da se Avstrija ne bo 
cdrekla svoji velikonemški usmerjenosti in da si njeni 
slovanski narodi — naj store, kar hočejo — ne bodo 
pridobili naklonjenosti korenito nemške dinastije in 
ne dvorskih krogov. Res je ta moja misel našla v 
Rusiji toliko umevanja, da je že leta 1909. obiskalo 
našo domovino v nekaj oddelkih vsega vkup 128 
ruskih učiteljev in 217 učiteljic. Seveda bo tej akciji 

trajen uspeh zagotovljen le tedaj, če bo pri zvaničnih 
zastopnikih slovenskega naroda našla toliko umevanja 
in pospeševanja, kolikor sem jej ga. posvečal jaz kot 
župan naše prve občine. 

Slovanska predposvetovanja v Petrogradu, ki so se 
leta 1909. ponovila ravno tam, leta 1910. pa nadalje- 
vala v Pragi, pokazala so, da bi tesnejše zveze z 
ruskim narodom mogle imeti za nas tudi v trgovskem 
obziru jako važno značenje. Kot praktičen dokaz tega 
bilo je naročilo, katero sem sam prinesel s sabo na 
večjo količino voska in voščenih sveč. Oroslav Dolenec 
izvršil je to naročilo v obojestransko zadovoljnost in je 
za tem prejel še novih naročil. Naglašalo se mi je pa, 
da bi na primer naša vina lahko našla prav dober trg 
v Rusiji, katera si svoj veliki konzum vin krije skoro 
izključno v Nemčiji in Franciji. 

Anketa o slovanskem napredku, ki jo je razpisala 
leta 1907. praška komisija za slovanski shod, dala je 
dokaj dragocenega gradiva za izgradnjo medsebojnih 
stikov, tako na kulturnem in prosvetnem, kakor na 
gospodarskem polju. 

To moje delovanje so nekateri, ki so oči imeli 
oprte vedno le na Dunaj in so se bali ozreti se nekaj 
dalje po svetu, smatrali za fantastsko, ali vsaj za ne- 
plodno. Čul sem celo pripomnjo, da sem nespameten, 
ker nosim svojo kožo na trg. Niso me oplašili. Veroval 
sem v nauk, da »audaces fortuna adjuvat« (pogumnim 
je naklonjena sreča) in še daues, ko vidim, da mi je to 
prineslo res nemile posledice, ne obžalujem tega. 
Ugodne posledice za narodno celoto — in ta 
mora biti vedno nad posameznikovo 
udobnost — se že kažejo in se, o tem sem trdno 
prepričan, pokažejo kedaj še v popolnejši meri. 

Odkar se je na Srbskem izvršil prevrat in je 
bil na kraljevski prestol poklican Karadjordjevič 
Peter I., vselilo se mi je v srce prepričanje, da bo 
mala ta državica še kedaj odločilno posezala v usodo 
našega naroda. Zato sem dogodkom v Belem gradu 
posvečal posebno pažnjo in nisem opustil nobene pri- 

like, da ne pokažem in po mogočnosti povdarim naših 
simpatij za junaški srbski narod. Videč, kako Avstro- 
Ogerska naravnost brutalno pritiska na to, na vseh 
straneh po sovražnih ali vsaj ne ravno prijateljsko raz- 
položenih sosedih utesnjeno in od velikega sveta od- 
rezano državico, čutil sem jako dobro, da to izvira le 
iz strahu in mržnje do Slovanstva. Zato sem v držav- 
nem zboru na Dunaju nastopil proti krutim cesarskim 
odredbam, s katerimi jo je Avstro-Ogerska hotela go- 
spodarsko zadušiti. 

Ko je mesto Kragujevac v Šumadiji zadela nesreča 
katastrofalne povodnji, dal sem od občinskega sveta 
izglasovati primeren prispevek za žrtve te katastrofe 
in začel sem zanje — ob vidni nevolji deželne vlade — 
zbirati dobrovoljne prispevke. Ti prispevki narastli so 
na dokaj znatno svoto. Smatral sem to za dokaz bra- 
tovskega pojmovanja dolžnosti do srbskega naroda. O 
priliki koncerta »Glasbene Matice« v Belem gradu na- 
prosil sem gospo Franjo dr. Tavčarjevo, da je 
nabrane prispevke izročila kragujevškemu županu 
Jovanu Jovanoviču, ki mi je sledil na polje 
slovanske vzajemnosti s tem, da se je do dobrega na- 
učil slovenskega jezika, tako da se je mogel izročite- 
ljici zahvaliti in slovenske goste pozdraviti v gladki 
slovenščini. 

Kralj Peter I., moder vladar in vsled svojega 
demokratskega mišljenja in obnašanja redka izjema na 
kraljevskem prestolu, je z budnim očesom zasledoval, 
kako avstrijski Slovani spremljajo kraljevino Srbijo 
na poti, katero jej je bil odkazal. Glede na to je moral 
opaziti tudi moje delovanje. Prvi dokaz o tem mi je 
podal, ko mi je v oktobru 1905. leta po belograjskem 
županu Kosti Glaviniču, poslal svoje po- 
zdrave. Leta 1906. pa me je želel odlikovati in je 
njegova vlada za to prosila avstro-ogrsko vlado za 
»agremenk (soglasje). Toda, kakor v podobnem slu- 
čaju pred tem Rusiji, odrekla je sedaj tudi Srbiji svoje 
soglasje. Kralj Peter pa se od svoje nakane ni dal od- 
vrniti: poslal mi je marveč po posebnem odposlancu 
red sv. Save II. razreda. 

31. Družba sv. Cirila in Metoda. 

Glede na pogubno delovanje nemškega »Schul- 31./ III 4 1I1Z. 
vereina« in laške »Lege nazionale«, sprožil je le- 
ta 1886. idealni rodoljub Ivan ‘Vrhovnik, ka- 
plan v Naklem pri Kranju, ustanovitev slovenske 
obrambne šolske organizacije pod imenom »Družbe 
sv. Cirila in Metoda«. To pa v spomin tisočletnice 
smrti sv. Metoda, ki se je leto pred tem slovesno 
praznovala na Velehradu. Radostno sem to inicijativo 
pozdravil in stopil sem v pripravljalni odbor; ko se 
je družba ustanovila, pa tudi v vodstvo. 

Z veseljem .sem v njem deloval po svojih naj- 
boljših močeh in vednostih. Marsikaka inicijativa je od 
mene prišla, marsikak sklep bil po mojem predlogu 
storjen. Zlasti sem bil vodstvu vedno rad na uslugo, 
kadar je bilo potreba zunaj Ljubljane kako opravilo 
izvršiti. To pa zato, ker sem dotična pota storil vedno 
ob svojih troških. Tako sem potoval na Remšnik v 
Dravski dolini zaradi otvoritve družbine šole; bil 
leta 1888. v Apačah na Koroškem pri ustanovitvi 
podružnice; zastopal sem družbo istega leta pri slav- 
nosti odkritja spomenika Andreju Einspilerju 
na šentpeterskem pokopališču pri Celovcu in na slav- 
nosti, katera je temu aktu pijetete sledila v Celovcu; 
peljal sem leta 1889. ljubljanski četverospev k usta- 
novitvi podružnice v Črni na Koroškem; udeležil se 
leta 1890. zborovanj podružnic na Vratih v Ziljski 
dolini in kasneje v Pribli vesi pri Velikovcu, leta 1892. 
v Celovcu pa posvetovanja o slovenskem šolstvu na 
Koroškem; kupil sem leta 1893. prostor za družbino 
šolo med Velikovcem in Št. Rupertom. 

Član družbinega vodstva sem ostal do 1896. leta, 
ko sem s£ zaradi preobilice županskih opravil tej časti 
odpovedal. Vodstvo družbe se mi je s pismom št. 3494, 
z dne 16. julija 1896. za dotedanje sodelovanje zahva- 
lilo z besedami: 

»Jedenajst let ste delovali kot družbin odbornik. 

Skoraj vsaka stran družbine kronike hrani Vaše ča- 
stito ime v premišljenih nasvetih in predlogih, katerih 

JI./III. 1912. 


izvršitev je bila sovzrok, da se je povzdignila naša 
družba na sedanje svoje stalo. 

Nobena pot Vam ni bila predaleč, nobena pre- 
težavna, kadar ste v družbinih namenih hodili po 
Štajerskem, Koroškem, Primorskem in po domači 
kranjski deželi. Ista ljubezen za zvesto našo stvar Vas 
je vodila ali do naših cerkvenih dostojanstvenikov, 
ali do naših bogatašev ali pa v siromašno kočo na- 
šega slovenskega ratarja.« 


32. Ivan Vrhovnik. 

Ko sem začel izdajati 
»Slovana^;, je bil prvi 
naročnik, ki se je ogla- 
sil s kmetov, šentgot- 
hardski župnik Ivan 
Vrhovnik. Pisal mi 
je vzpodbujevalno pis- 
mo, polno navdušenih 
besedi za program, ki 
sem si ga postavil. Ob 
enem mi je jel poši- 
ljati prispevke za list. 

Bližala se je tisoč- 
letnica sv. Metoda. Pri- 
pravljal sem gledališč- 
ni vlak iz Ljubljane v 
Prago. Zopet je bil Ivan 
Vrhovnik eden prvih, 
ki se je k skupnemu 
potovanju priglasil. Opozoril me je pa, da bi se to dalo 
prav lepo združiti s potovanjem k grobu sv. Metoda 
na Velehrad. Ob enem je namignil, da bi bilo dobro, 
ko bi se poskrbelo za jubilejni spis k tisočletnici. Meni 
je ta misel bila jako všeč in izrekel sem takoj pri- 
pravljenost, da poskrbim za izdajo spisa. Vrhovniku 
sem pa pisal, da smatram njega za najbolj poklicanega, 

da ga spiše. Po nekem obotavljanju se je udal in 
lotil dela. 

Jako prijetno sem bil iznenaden, ko mi je poslal 
rokopis. Vela je iz njega taka toplota in odlikoval se 
je po tako lepem jeziku, da ga nisem mogel odložiti, 
dokler ga nisem do konca prečital. Dal sem ga takoj 
v tisk in izšel je v posebni knjižici. 

Slovensko potovanje v Prago je bilo razveseljivo. 
Udeleževala se ga je številna družba posvetne in du- 
hovne inteligence, ki je gorela za narodne ideale in 
je v medsebojni strpnosti videla in tudi našla skupno 
poprišče za složno udejstvovanje. Med drugimi je bil 
med potniki - hodočastniki tudi ljubljenec naroda 
Simon Gregorčič. Da vlada tega izleta ni rada 
videla, ker je bil ijevaren za njeno upravno načelo 
>divide et impera« (razdvajaj in vladaj), je jasno. Bila 
je pa tako nerodna, da je prepovedala skupni izlet 
na Velelirad ter da je to svoje prepoved utemeljila z 
nevarnostjo kuge. To je Gregorčiču dalo pobudo k pla- 
menečemu protiudarcu s pesmijo »Velehradska kuga«, 
ki je užgala bolje in imela več uspeha, ko bi jih bilo 
imelo sto posebnih vlakov do Kromeriža. Kar tresla 
se je velika praška dvorana odobravanja, ko je Gre- 
gorčič z recitovanjem tega svojega srčnega izliva pri- 
pravil vladi tako imenitno moralno justifikacijo. 

Ob tisti priliki sta se našli srci Gregorčičevo in 
Vrhovnikovo. Sklenila sta prijateljstvo, ki je neskalje- 
no pretrajalo Gregorčičev grob. Tudi midva z Vrhovni- 
kom sva takrat sklenila pobratimstvo. 

Leta 1888. potožil mi je nekoč prijatelj Vrhovnik, 
da mu je njegovo župnikovanje v trojanskem hribovju 
jako težavno in da mu je hudo, ker je tako oddaljen 
od duševnega življenja. Potolažil sem ga, da se potru- 
dim preskrbeti mu, ako le mogoče, kako drugo primer- 
nejšo župo. Slučaj mi je kmalu prišel na pomoč. 
Leta . 1890. umrl je trnovski župnik Karun. Patron 
trnovske župnije je mestni magistrat. Zanašajoč se na 
veljavo, ki sem jo imel pri svojih tovariših v občin- 
skem svetu, pišem takoj Vrhovniku in ga opozorim, naj 
prosi za ljubljansko trnovsko župnijo, kadar bo raz- 

pisana, češ da je toliko ko gotovo, da jo dobi. Vrhov- 
nik me na tem pobratimskem opozorilu zahvali in 
obljubi prošnjo vložiti. Dne 17. decembra pa mi piše, 
da se je glede na boj, ki se za to župnijo vname, od- 
ločil, da ne vloži prošnje. Pišem mu takoj, da to mora 
storiti in mu navedem razloge za to, pri čemer po- 
vdarim, da je mojemu prijateljstvu dolžan vložiti jo. 
Dne BI. decembra mi je potem res naznanil, da se je 
vdal in da z ozirom do mene in vsled želje svoje stare, 
v Ljubljani stanujoče matere poskusi svojo srečo. 

Sedaj sem prišel v silno neprijeten položaj. Med 
prosilci je bil tudi župana Grassellija součenec An- 
ton Golobič, župnik cerkljanski. S tem jako kon- 
cilijantnim in pametnim možem živel sem v prijatelj- 
stvu. Ko bi mi bil prej kedaj kaj omenil, da bo za 
Trnovo prosil, je čisto mogoče, da bi ne bir jaz Vrhov- 
nika vzpodbujal k temu. On se je pa zanašal na župana, 
ki mu je trnovsko župnijo tako za trdno obljubil, da 
se je v Cerkljah že poslavljati začel. Jaz sem seveda 
svoji, pobratimu dani besedi moral ostati zvest. Kljub 
županovemu prizadevanju za Golobiča, prodrl sem v 
klubu občinskega sveta s svojim kandidatom Vrhov- 
nikom, kateremu sem dne 14. marca 1891. mogel na- 
znaniti, da ga je magistratni gremij soglasno imenoval. 
Golobiču pojasnil sem položaj in ostala sva vsled 
njegove uvi4evnosti tudi naprej še v ravno tako pri- 
jateljskih stikih. 

Trnovčani so imeli svojega kandidata in niso z 
Vrhovnikovim imenovanjem bili nič kaj zadovoljni. 
Zato ga, ko je v jeseni leta 1891. svojo službo nastopil, 
niso po stari navadi slovesno ustoličili, temveč nekam 
hladno sprejeli. Toda to razmerje ni trajalo dolgo. 
Kmalu so spoznali njegovo blago srce in vzorno živ- 
ljenje in oklenili so se ga z vsem žarom svoje ljubezni. 
Po mnogoletnem, za blagor ovčic gorečem pasftirje- 
vanju, poslavljali so se, ko je stopal v pokoj, z iskreno 
žalostjo v srcih od njega. 

Med nama traja idealno pobratimstvo neskaljeno 
do današnjega dne. 

38. Dr. Jakob Missia. 

Kakor že omenjeno, bila je narodna stranka po- |./|||. |J|2 
tem, ko je nehal takoimenovani mladoslovenski boj, 
na zunaj edina. Pod pepelom pa je tlelo naprej in je 
iskra skočila iz njega takrat, ko je bil ustanovljen 
»Slovenec«. Pa tudi po ustanovitvi »Slovenca« se ni 
še takoj pojavil razpor, a videti je bilo, da se bliža in 
da ima »Slovenec« namen netiti ga. 

Ako tega namena ni takoj z vso silo izvrševal, 
iskati je vzroka v tem, ker ljudje, ki so se okoli njega 
zbirali, niso bili še trdno organizovani. Tako organi- 
zacijo so si kasneje osnovali v »katoliškem društvu«, 
vendar pa organizacija ni napredovala zato, ker je bil 
škof dr. Ivan Zlatoust Pogačar nenaklonjen 
vsakemu razporu in je bil — kakor se je pripovedo- 
valo — celo privrženec politike »Slovenskega Naroda«. 

Da sloge v narodni stranki vlada zato ni rada 
videla, ker je ravnala vedno po .načelu: »Razdeli in 
vladaj!« je jasno. Zato se je, ko je škof dr. Ivan 
Gogala umrl koj po svojem imenovanju, ozrla po 
možu, ki bi, zasedši škofijsko stolico v Ljubljani, imel 
voljo in sposobnost, da skali slogo v narodni stranki. 

In tacega moža je našla v osebi takratnega dvornega 
kaplana 

dr. Jakoba Missie. 

Dr. Jakob Missia je bil človek temeljite vsestran- 
ske izobrazbe, koncilijanten in prijazen v svojem obče- 
vanju, pri tem pa imponujoče postave in aristokrat- 
skega nastopanja. Nasproti duhovščini je bil nenavad- 
no visok, tako da ji je po svojem obnašanju imponoval. 

Kmalu ko je dr. Missia postal škof, oglasil se je v 
Gorioi profesor bogoslovja dr. Anton Mahnič s spisi, 
ki so začeli vzbujati splošno' pozornost. Začel je nam- 
reč vabiti duhovščino, naj se zbira v posebne organi- 
zacije, v katerih bode branila čistost katoliške vere. 

Učil jo je, naj ne veruje v odkritosrčnost posvetne in- 
teligence, češ da je vsak posveten inteligent, ako 
količkaj misli s svojo glavo, sovražnik vere in cerkve. 

Dr. Missia je Mahničeve spise na tak način hvalil, da 
je bilo lahko izprevideti, da mu daje vzpodbudo. To se 
je videlo tembolj, ker je dr. Mahnič kmalu začel izda- 
jati poseben list pod imenom »Rimski katolik«, v 
katerem je propovedoval, da morajo Slovenci biti pred- 
vsem Rimljani ter je razglašal narodnost za pogansko 
naziranje. — Vsled delovanja dr. Mahničevega, čegar 
spisi so v narodni stranki rodili odpor in v »Sloven- 
skem Narodu« ostro polemiko, ki so jo pisali najodlič- 
nejši slovenski pisatelji, rodil se je v resnici razkol v 
narodni stranki. Seme, katero je zasejal škof Missia, 
začelo je kaliti in ker se je »Slovenec« odločno posta- 
vil na stran dr. Mahniča, iti tudi v klasje. 

Dr. Jakob Missia je govoril jako lepo slovenščino. 
Svojega slovenskega pokol jen ja se tudi ni sramoval; 
navduševal se pa za narodno stvar ni. Postavljen na 
čelo škofije, katere duhovščina je bila od nekdaj v 
prvih vrstah borilcev za pravice slovenskega naroda, 
ni sicer v tem oziru z njo sočustvoval, a delal ji tudi 
ni nikakršnih zaprek in težav. Vse njegovo obnašanje 
je kazalo, da mu je to le dotlej in v tolikšni meri všeč, 
dokler in kolikor ne zadene ob protivje v vladnih 
krogih. V interesu cerkve hotel je biti v tesnem prija- 
teljstvu z oblastniki. Ker je pa od rodoljubnega delo- 
vanja duhovščine tudi pričakoval posrednih koristi za 
cerkev, zato si je prizadeval uravnati svojo taktiko 
tako, da bi mu bila sigurna naklonjenost vlade in da 
bi se okoriščal s popularnostjo duhovščine. Kot pre- 
viden mož je zatorej skrbno pazil, da se kje ob kaj 
ne zadene. 

Ne vem če so imeli prav oni, ki so dr. Missii pri- 
pisovali inicijativo za oni skupni pastirski list, ki so 
ga avstrijski škofje izdali pred volitvami dne 15. fe- 
bruarja 1891. leta; verjetno je to vsekakor. Saj je bilo 
jasno, da je ta pastirski list imel svojo ost pred vsem 
proti Slovanom, katerih je živelo veliko število pod 
jurisdikcijo nemških škofov, ki se vichingovskih tra- 
dicij še vedno niso otresli. — Pa bodi temu tako ali 
tako, pravo barvo je Missia bil pokazal takrat, ko je z 
ministrom baronom Schonbornom govoril o slovenskem 

jeziku. Njegove takratne .besede so bile — kar se 
uspeha v bojih za pravice našega jezika tiče — po- 
gubnejše, ko še tako strupen govor najfanatičnejšega 
nemškega poslanca v državnem zboru. Z vso okrutno 
realnostjo stopilo mi je to pred oči. Vse je zadrhtelo 
po meni in zavrelo v meni. * 



Dr. Jakob Missia. 


Ni čuda, da sem se pri tem spomnil blagega moža, 
ki je takrat s stolice sv. Petra v Rimu tako vešče vodil 
usodo katoliške cerkve in o čegar pojmovanju slovan- 
skega vprašanja mi je biskup Strossmayr toliko lepega 
pripovedoval. Odločil sem se torej informovati papeža 
Leva XIII. o tej za naše narodne težnje tako usodni 

gesti ljubljanskega knezoškofa. Ker nisem bil vajen 
odlašati s svojimi ukrepi, sedem in sestavim vlogo na 
papeža, potem pa poprosim svojega bivšega součenca 
in prijatelja profesorja Rajka Peruška, na če- 
gar molčečnost sem se mogel zanesti, naj mi jo prevede 
v latinščino. Prevod pošljem nato biskupu Strossmayrju 
s prošnjo, naj mi o nameri izreče svoje mnenje, in ako 
jo odobri, posreduje pri svetem Očetu tudi sam v smi- 
slu spomenice. 

Dne 14. februarja 1894. mi je biskup Strossmayr 
pisal lastnoročno: 

Velecienjeni priatelju! 

Ja sam ono, što ste mi Vi danas ja- 
vili, Rimu svojim načinom javi o. Vi 
dakle Vaš promemoria slobodno p o - 
š a 1 j i t e. Hoče Y biti hasna, neznam. Danas su 
grozna vremena. Od svih strana na nas udaraju, Bog 
nek nam je u pomoč. Pozdravite mi sve priatelje i po- 
znanike. Preporučuje se Vašoj ljubavi i molitvi J. J. 
Strossmayr, biskup. 

(Kar ste mi danes naznanili, spo- 
ročil sem Rimu na svoj način. Vi torej 
le pošljite svojo spomenico. Če bo kaj 
koristila, ne vem. Grozne čase imamo sedaj. Bog nam 
pomagaj, kajti od vseh strani bijejo po nas. Pozdravite 
mi vse prijatelje in znance. Priporoča se Vaši ljubezni 
in molitvi J. J. Strossmayr, biskup.) 

Po prejemu tega pisma odposlal sem na osobni 
naslov sv. Očeta tole spomenico: 

>Beatissime pater! 

Natio slovena, ramus magnae familiae slavicae, 
numerans circa 1,200.000 animas, occupat meridionales 
regiones ditionis Austriacae penes mare Adriaticum 
et nonnulla vidna regnorum Italiae et Hungariae. 
Nulli unquam genti injuriam fecit, attamen pro conser- 
vatione primitivorum suorum jurium naturalium atropc 
bellum gerere debet. Permulta praeprimis nostris tem- 

poribus patitur danma a finitibus nationibus cupien- 
tibus amovere linguam slovenam etiam ex ultimo 
asylo. Nixi in Austriaca constitutione laborant pa- 
triotae sloveni per nonnulla jam decennia circa conser- 
vationem suae linguae, sed propter immensa obsta- 
cula paulum profecerunt in hac re. Nec in scholis si 
dictis popularibus traduntur elementa eruditionis pa- 
trio sermone juventuti slovenae, nec in actionibus 
forensibus obtinuit lingua slovena sua jura. 

Sloveni addicti siint religioni catholicae ab anti- 
quissimis temporibus. Ad finem aevi XVI. tantum 
grassabatur inter eos Lutheri haeresis, quae tamen 
non potuit radicem agere in populo, sed mox locum 
dedit veritatis catholicae. Nune assignati sunt curae 
pastorali novem episcoporum. Maximae parti Sloveno- 
rum invigilant episcopi Labacensis (Carniolia) et La- 
vantinus (Styria inferior). His accedunt praesules: 
Goritiensis, qui insignitus est munere archiepiscopali, 
Tergestinus, Gurcensis et Glanfortensis (Carinthia), 
Parentino-Polensis (Istria), Seccauiensis (Styria), Som- 
boteliensis (Hungaria) et Utinensis (Italia). Novissimi 
quinque episcopi non pollent lingua slovena. Gurcensis 
— dr. Josephus Kahn, sub cujus episcopali potestate 
degunt ultra 100.000 Sloveni, capiens munus suum anno 
1887 pro certo pollicitus est se slovenum sermonem 
disciturum esse, sed promisso non stetit. In visitatione 
slovenarum parochiarum praedicat germanice. Jussu 
ejus sacerdotes germanici, minime intelligentes Slo- 
venos, vices gerunt sacerdotum slovenorum, missorum 
a dieto episcopo in parochias germanicae partis Ca- 
rinthiae. Barbaris in dissitis Africae et Americae 
regionibus reddit ecclesia catholica jus mittens eis 
missionarios non ignaros idiomatis eorum — Sloveniš, 
qui semper fidem servaverunt ecclesiae catholicae, non 
obtigit hoc. 

Contentiones slovenae, appetentes unieum scopum 
tuendi, conservandi et in suis finibus fovendi sermonis 
patrii et intentiones ecclesiae catholicae nunquam 
pugnaverunt inter se. Sacerdotes et laici concertabant 
in labore patriotico in pulehra harmonia, quae triste 


248 


desiit paulum post adventum episcopi Jacobi Missia 
Labacum. Dictus praesul non est amicus nostri ser- 
inonis, quem, interrogatus de illo a ministro judiciali 
oomite Schoenborn, vile descripsit tamquam idioma, 
quod in unaquaque fere vil la aliter pronunciatur. Gur- 
censi episcopo discituro linguam slovenam dissuasit de 
hac intentione tamquam inutili. Anno jubilaei millen- 
narii mortis Slavorum apostoli s. Methodii initium 
accepit Labaci societas ss. Cyrilli et Methodii, cujus 
regulae § 2. hic est: Societati est propositum omnimodo 
adjuvandi et promovendi slovenas scholas juxta nor- 
mam catholicopatrioticam. Quae societas prosequens 
pro suis viribus nominatum finem tradidit suam sclio- 
lam elementarem in oppido Tergeste sororibus scho- 
lasticis III. ordinis s. Francisci. Iisdem sororibus 
mandabit societas ss. Cyrili et Methodii etiam suam 
novam scholam in Velikovec (Volkermarkt) in Ca- 
rinthia; attamen haudquaquam invenit gratiam coram 
oculis episcopi Labacensis. Sacerdotes, ei inhaerentes, 
persecutionem patiuntur. Praeses societatis c. r. pro- 
fessor et consistorii episcopalis consiliarius Thomas 
Zupan, sacerdos sine inaciila, amotus est initiatore 
episcopo tam a seminario dioecesano puerorum Alov- 
siano, cui per plures annos optime praefuit, quam a 
eupremo consilio pro rebus scholasticis in ducatus 
Carnioliae constituto, cujus membrum autem mansit, 
commendatus ab episcopo praepositus Labacensis 
dr. Leonardus Klofutar, vehemens inimicus societati 
ss. Cyrili et Methodii, destruens in dieto consilio illa 
pauca jura, quae obtinuit sermo slovenus in gymna- 
siis Carnioliae. Cur saepius nominatus praesul tam 
aegre fert slovenas contentiones? Anno 1887 irrepsit 
in ephemeridem nostram »Slovenski Narod« ex nimis 
parva cura redactionis vocabulum offendens Tuam 
Sanctitatem. Summopore dolentes hoc fatemur. Aucto- 
re episcopo Jacobo Missia tune emissae sunt litterae, 
pastorales episcoporum provinciae Goritiensis pro- 
hibentes lectionem dictae ephemeridis. Haec revocavit 
suum ignomini osum effatum. Status ducatus Carnio- 
liae unanimiter et solemniter enunciaverunt, dolendum 

esse, quod tališ contumelia per dietam ephemeridem Ca- 
piti ecclesiae illata est. Sed frustra! Deus dimitit, epi- 
scopus Labacensis autem ignorat remissionem. Praete- 
rito mense iterum conlirmavit allatas litteras de anno 
1887. — Patriotas, quibus irascitur episcopus Laba- 
censis, instituerunt priore anno conventum, ubi con- 
sentiebant in hac sententia. Agnoscuntur principia 
religionis catholicae tamquam firma norma pro- 
gressus nationis slovenae et exprimitur votum, quod 
in hac et in patriotica basi unanimiter cooperantur 
omnes Sloveni in gravi certamine pro conservanda 
nationalitate. Catholicos, qui tam aperte consentiunt 
religioni catholicae, ausus est episcopus Jacobus Mis- 
sia stigmare tamquam >filios inobedientiae spernen- 
tes auetoritatem ecclesiasticanK. Hoc fecit in suo no- 
vissimo »Monito ad clerum de electionibus politicis«. 
Sacerdotes his litteris vetuit inunus deputati adire ipso 
inconsulto, non promovere ullo modo partem patrioti- 
cam, iterum in mentem revocans litteras pastorales 
anni 1887 et prohibens lectionem patrioticarum ephe- 
meridum, quae sunt amicissimae religioni catholicae, 
sed non praesuli, cujus actio detrimentum est religionis 
catholicae. Jubente episcopo sacerdotes in ecclesiis et 
cathedris et in poenitentiali nune, quem eligunter de- 
putati statuum Carnioliae, gravissimum bellum gerunt 
contra partem patriotkam. Contra liane expositum est 
jussu dieti praesulis Sanctissimum in singulis ecclesiis, 
sicuti quondam hoc faetum est contra Turcas. 

Beatissime Pater, perdui tacuimus, nune autem 
confisi Tuae Benignitati, quae tam benevolenter am- 
plectitur omnes nationes, omnes christianas partes 
politicas, quaesumus auxilium. Nos deprecamur ex 
tota anima abusum Sanctissimi et ecclesiae in faetas 
agitationes politicas. Pars patriotica slovena nunquam 
corata est per suos deputatos neque Labaci in con- 
silio provinciali neque Viennae in consilio totius im- 
perii nec minimum damnum inferre ecclesiae catho- 
licae. Nostrae partis deputati sine ulla exceptione 
omnes nuper repudiarunt coalitum cum apertis ini- 
micis rei catholicae in dieto Viennensi consilio, quum 

gratia episcopi Labacensis florentes deputati se con- 
sociavissunt liberalibus. Ex procedendi modo nomi- 
nati praesulis contra nos periculum imminet toti eccle- 
siae. Si episcopus slovenae dioecesis Labacensis non 
erit adversarius justis desideriis nationalibus, etiam 
ceteri Slavi, non adhuc uniti cum ecclesia catholica, 
ammitent unum obstaculum unionis, non amplius con- 
siderantes in episcopis gubernatores rerum tempo- 
ralium et suppressores justorum jurium nationalium. 
Tuae Sanctitati nos ex toto corde esse deditos, prae- 
sertim quum tam praeclara Tui amoris erga nos do- 
cumenta jam accepimus, aperte confitemur. Agnosci- 
mus etiam episcopum Labacensem tamquam ducem 
in rebus fidei et morum, nunquam autem in mere 
politicis, scientes eum alienum esse a nostro studio 
promovendi rem patrioticam slovenam.« 

(Sveti oče! 

Slovenski narod, veja velike slovanske rodbine, 
ste joči krog 1,200.000 duš, biva v južnih pokrajinah 
avstrijske države ob Jadranskem morju in v nekaterih 
sosednih krajih Italije in Ogrske. Nobenemu narodu 
ni nikdar storil krivice, vendar se mora na vso moč 
boriti za svoje prvotne naravne pravice. V naših dneh 
mora zlasti jako mnogo trpeti od sosednih narodov, 
ki si prizadevajo odstraniti slovenski jezik celo iz 
zadnjega zatišja. Opiraje se na avstrijsko ustavo, de- 
lujejo slovenski rodoljubi že nekaj desetletij za ohra- 
nitev svojega jezika, toda zaradi velikanskih zaprek 
so dosegli le malo uspeha. Niti v tako zvanih ljudskih 
šolah se ne predavajo slovenski mladini začetni nauki 
v domačem jeziku, niti na sodiščih nima slovenski 
jezik svojih pravic. 

Slovenci so vdani katoliški veri izza starodavnih 
časov. Le konec XVI. veka se je širila med njimi 
Lutrova herezija, ki pa se ni mogla vkoreniniti med 
ljudstvom in se je kmalu umaknila katoliški resnici. 
Sedaj so izročeni pastirski oskrbi 9 škofov. Večino 
Slovencev vladata ljubljanski škof (Kranjska) in la- 
vantinski (Spodnja Štajarska). Tema se družijo vla- 

dike: goriški, ki ga odlikuje nadškof ovsko dostojan- 
stvo, tržaški, krški in celovški (Koroška), poreško- 
puljski in videmski (Italija). Zadnjih pet škofov ne 
ume slovenskega jezika. Krški škof dr. Josip Kahn, 
pod čigar škofovsko oblast spada nad 100.000 Sloven- 
cev, je pri nastopu svoje službe leta 1887 za gotovo 
obljubil, da se nauči slovenski, a obljube ni izpolnil. 
Na vizitaciji slovenskih župnij pridiguje nemški. Na 
njegov ukaz nadomestujejo nemški duhovniki, ki ne 
umejo Slovencev, slovenske svečenike, poslane na 
istega povelje v nemške župnije na Koroškem. Divja- 
kom. v oddaljenih pokrajinah afriških in ameriških je 
katoliška cerkev pravična in jim pošilja misijonarje, 
vešče njihovemu jeziku — ne tako Slovencem, ki <*o 
bili vedno zvesti katoliški* cerkvi. 

Slovenski napori, strmeči edino le za smotrom, da 
bi ohranili in v svojih mejah gojili domači jezik, in 
intencije katoliške cerkve, si niso bili nikdar navzkriž. 
Duhovniki in lajiki so se kosali v domoljubnem delu 
v lepem soglasju, ki je žal ugasnilo kmalu po prihodu 
škofa Jakoba Missie v Ljubljano. Imenovani vladika ni 
prijatelj našega jezika, katerega je na vprašanje pra- 
vosodnega ministra grofa Schoenborna omalovaževal 
kot narečje, ki se skoro v vsaki vasi drugače glasi. 
Krškemu škofu, ki se je hotel učiti slovenski, je od- 
svetoval to namero, češ da je nepotrebna. O tisočletnici 
smrti slovenskega apostola sv. Metoda se je ustanovila 
v Ljubljani družba sv. Cirila in Metoda, katere pravil 
§ 2. veli: »Družbe namen je vsestransko podpirati in 
pospeševati slovensko šolstvo na katoliškonarodni pod- 
lagi.« Da bi po svoji moči dosegla ta namen, je družba 
izročila svojo ljudsko šolo v Trstu šolskim sestram 
III. reda sv. Frančiška. Istim sestram poveri družba 
sv. fcirila in Metoda tudi svojo novo šolo v Velikovcu 
na Koroškem; toda v očeh ljubljanskega škofa ni našla 
milosti. Duhovniki, ki delajo zanjo, so preganjani. 
Družbeni predsednik c. kr. profesor in škofijskega 
konzistorija svetnik Tomo Zupan, duhovnik brez ma- 
deža, je bil na iniciativo škofovo odstranjen z škofij- 
skega deškega semenišča Alojzijevišča, katero je mno- 

go let izvrstno vodil, in iz višjega šolskega sveta voj- 
vodine Kranjske, kojega član pa je ostal priporočen od 
ljubljanskega škofa ljubljanski prošt dr. Lenard Klo- 
futar, strasten sovražnik družbe sv. Cirila in Metoda, 
zatirajoč v imenovanem svetu tiste majhne pravice, ki 
jih je pridobil slovenski jezik v kranjskih gimnazijah. 
Zakaj večkrat omenjenemu vladiki tako presedajo slo- 
venska prizadevanja? Leta 1887. se je vtihotapil v naš 
časnik »Slovenski Narode zaradi premajhne pozornosti 
uredništva izraz, žaljiv za Vašo Svetost. Z največjim 
obžalovanjem priznamo to. Škof Jakob Missia je po- 
vzročil tedaj pastirski list škofov goriške provincije, 
prepovedujoč čitanje imenovanega časnika, ki je pre- 
klical svoj žaljivi izrek. Deželni zbor kranjski je so- 
glasno in slovesno izjavil obžalovanje, ker je omenjeni 
list tako ogrdil poglavarja Cerkve. A zaman! Bog od- 
pušča, ljubljanski škof pa ne pozna odpuščanja. Pre- 
tekli mesec je zopet potrdil omenjeni list iz leta 1887. 
— Rodoljubi, na katere se srdi ljubljanski škof, so 
priredili lani shod, ki je sprejel naslednji sklep: Načela 
katoliške vere se priznajo kot trdno ravnilo na- 
predka slovenskega naroda in se izraža želja, da bi na 
tej in na narodni podlagi složno delovali vsi Slovenci 
v težkem boju za ohranitev narodnosti. Katoličane, ki 
tako odkrito priznavajo katoliško vero, se je drznil 
škof Jakob Missia oznameniti kot »sinove nepokor- 
ščine, zametujoče cerkveno avtoriteto«. To je- storil v 
svojem najnovejšem »Opominu duhovščini o političnih 
volitvah«. V tem listu je prepovedal duhovnikom brez 
njegovega dovoljenja sprejeti poslanstvo, na noben 
način pospeševati rodoljubno stranko, hkrati je zopet 
opozoril na pastirski list iz leta 1887. in prepovedal 
čitanje narodnih časnikov, ki so jako prijazni katoliški 
veri, a ne vladiki, čigar delo je poguba katoliške vere. 
Na škofov ukaz se duhovniki v cerkvah na prižnicah 
in v spovednicah sedaj, ko se volijo poslanci v deželni 
zbor, strastno bore zoper narodno stranko. Zoper njo 
je izza ukaza imenovanega vladike v posameznih cer- 
kvah izpostavljeno Najsvetejše, kakor nekdaj zoper 
Turke. 

Sveti Oče, predolgo smo molčali, sedaj pa prosimo 
pomoči, zanašajoč se na Vašo dobroto, ki tako blago- 
voljno objema vse narode, vse krščanske politične 
stranke. Z dna duše obsojamo zlorabo Najsvetejšega 
in cerkve za politično agitacijo. Slovenska narodna 
stranka se ni nikdar drznila najmanjšo škodo učiniti 
katoliški cerkvi niti v Ljubljani v deželnem zboru niti 
na Dunaju v zboru vse države. Poslanci naše stranke 
brez izjeme vsi so nedavno v državnem zboru odklonili 
zvezo z očitnimi sovražniki katoliške vere, dočim so se 
po milosti ljubljanskega škofa izvoljeni pridružili 
liberalcem. Iz načina kako nastopa imenovani vladika 
proti nam, preti nevarnost vsej cerkvi. Če škof sloven- 
ske škofije ljubljanske ne bo nasprotoval pravičnim 
narodnim željam, izgine tudi drugim Slovanom, ne še' 
zedinjenim s katoliško cerkvijo, zapreka zedinjenja, 
ker ne bodo več smatrali škofe kot vladarje časnih reči 
in tlačitelje pravičnih narodnih pravic. Da smo Vaši 
Svetosti iz vsega srca vdani, zlasti glede na prejete 
pre jasne dokaze Vaše ljubezni do nas, odkrito spozna- 
vamo. Priznavamo tudi ljubljanskega škofa kot vodi- 
telja v veri in nravnosti, nikdar pa v zgolj političnih 
zadevah, vedoč, da je nasproten našemu naporu za 
prospeh slovenske narodnosti.) 

Ali je knezoškof dr. Missia izvedel za to spomenico 
ali ne, mi ni znano. Po mojem mnenju moral je — če 
ne drugače — o kakem svojem obisku pri kuriji iz- 
vedeti zanjo. Če je izvedel, znal je pa tako dobro 
samega sebe obvladovati, da mi tega nikdar z naj- 
manjšo besedico ali kretnjo ni izdal, dasi sva se potem, 
ko sem postal župan, večkrat sestala. 

Seveda se je to godilo le o ficijelnih obiskih. Naj- 
večkrat vselej ob novem letu. Pri takih prilikah pri- % 
haja večinoma le do uljudnostnih fraz in konvencio- 
nalnih zagotovil. Pa tudi leto je bilo vselej tako 
videzno brez pridržka iskreno, da je dr. Jakob Missia 
bil ali kakor za diplomata rojen ali pa družabno do 
skrajnosti uglajen. Najdaljši in moram reči, da dokaj 
intimen razgovor sem imel z njim takrat, ko sva ob 
prihodu mdnisterskega predsednika gTofa Bade- 

ni ja skozi okno Seunigove hiše v Gradišču, kjer je 
takrat začasno stanoval baron Hein, opazovala bak- 
ljado in serenado. Tudi takrat mi te spomenice, ki 
je — kakor je biskup Strossmayr predvideval — res 
ostala brez koristi, omenil ni. Pač pa sem takrat spoz- 
znal njegovo nerazpoloženje do socijalizma, kajti dejal 
mi je, da se boji okrepljenja socijalistiške stranke, 
ako država sezida delavnice državnih železnic v Ljub- 
ljani. Na mojo pripomnjo, da se s tem Ljubljana po- 
veča in nje veljava povzdigne, menil je, da to ne 
odvaga nevarnosti, ki zanjo pomeni ojačenje socija- 
lizma. Iz tega se pač vidi, kako težko se celo drugače 
prosvetljeni ljudje spoprijaznujejo z novotarijami, ka- 
terih utemeljenost je v sodobnih pridobitnih razmerah 
* dana in zmagonosni pohod zato verjeten. 

Dt. Jakob Missia je bil ljubljenec cesarja Frana 
Josipa I. Ako to ugotovim, pojasnil in tudi pokazal 
sem eo ipso nagibe za dr. Missievo politično usmer- 
jenost med Slovenci in izluščil tudi kavzalni nexus 
dr. Mahničevega nastopa. — Naklonjenost cesarja 
Frana Josipa donesla je dr. Missii kardinalski klo- 
buk. Tega mogočnega položaja v cerkveni hierarhiji 
se ta prav posebni ščičenec avstrijskega cesarja ni 
veselil dolgo; kmalu na to ga je namreč pobrala smrt. 
Da se to ni zgodilo in bi bil kardinal dr. Msisia do- 
čakal konklava, bil bi po vsej priliki postal cesarja 
Frana Josipa kandidat za papeža. V tem slučaju bi 
bile tudi šanse za izvolitev na njegovi strani. 

Splošno je znano, da je imel po smrti Leva XIII. 
kardinal Rampolla veliko upanja, da postane papež. 
Vsled veta cesarja Frana Josipa pa pri volit vi sploh 
več ni prišel v poštev. Iz tega je vidno, da je cesar- 
. jeva beseda imela toliko moči, da bi bila njegovemu 
priporočencu dajala vso verjetnost uspeha. — Kako je 
cesar Fran Josip imel škofa dr. Missio rad, imel sem 
priliko čuti iz njegovih ust sam. Ko me je namreč 
leta 1897. sprejel v Ischlu, da mu poročam o takratnem 
julijskem potresu, bilo je njegovo prvo vprašanje po 
knezoškofu Missii, in je le-ta bil zelo vesel, ko sem mu 
tega ob gori omenjenem intimnem razgovoru omenjal. 

34. Dr. Danilo 3Iajaron. ZO./IK. 181Z. 


Ko je umrl držav- 
ni poslanec dr. Poklu- 
kar, oglasil je pri iz- 
vrševalnem odboru na- 
rodne stranke dr. Da- 
nilo Majaron svo- 
jo kandidaturo za dr- 
žavni zbor. Dr. Maja- 
ron je bil takrat šele 
nekaj čez 30 let star. 

Bil je izredno delaven, 
globoko izobražen in 
nameraval se je z vso 
gorečnostjo posvetiti po- 
litiki. Ko bi bil izvoljen 
za državnega poslanca, 
pridobil bi si bil vsled 
prijetnih oblik v obče- 
vanju, vsled svoje te- 
meljitosti in pa, ker je bil dober govornik, prav go- 
tovo v parlamentu v kratkem velik ugled in bi bil 
spadal brez dvojbe med najboljše poslance državnega 
zbora. Od njega je torej Ljubljana, ko bi jo bil v 
državnem zboru zastopal, imela mnogo pričakovati. 

Ker smo Marajona y tem smislu, kakor sem dejal, 
dobro poznali, pozdravili smo vsi mlajši njegovo kan- 
didaturo z velikim navdušenjem. Zlasti mene je iz 
srca veselilo, da se je končno med mlajšo inteligenco 
našel vseskozi sposoben kandidat za državnega po- 
slanca mesta ljubljanskega. Saj smo dotedaj žalibog 
zvečine imeli le tujce za državne poslance ljubljanske 
in živo sem čutil, kaka sramota je to za glavno mesto 
slovenskega naroda. Toda mi smo obračali, stari so 
pa obrnili. Pod znanim geslom: »Ta je premlade, na- 
šel je Ivan Murnik — takrat tajnik trgovske in 
obrtne zbornice in vpliven politik — novega kandidata. 

Ta kandidat je bil predsednik »Trgovske in obrt- 
ne zbornice«, ljubljanski trgovec Josip Kušar, 

drugače vsega spoštovanja vreden mož, a brez višje 
inteligence in brez lastnosti, katere se sicer zahtevajo 
od državnega poslanca. Ne le, da ni bil govornik, je 
tudi ves njegov temperament razodeval moža počas- 
nih misli in še počasnejšega dejanja. Zato tudi v svoji 
trgovini ni posebno uspeval. A komaj je Ivan Murnik 
izrekel ime Josip Kušar, že so se vsi meščani ljub- 
ljanski — preleni, da bi bili sami kaj mislili — ogla- 
sili za tega kandidata. Glavni argument jim je bil: 
»Ta je trgovec. Trgovec nas bo prav zastopal; pustimo 
doktorje pri miru!« In res Josip Kušar je bil na za- 
upnem shodu z veliko večino izbran za kandidata. 
Dr. Majaronu pa je ta slučaj tako zagrenil veselje do 
javnega delovanja, da kasneje, ko so mu ponujali 
mandat državnega poslanca, ni hotel o tem niti slišati. 

Z dr. Majaronom seznanil sem se bil v uredništvu 
»Slovenskega Naroda«, katero mu je še kot velikošolcu 
neko dobo izročeno bilo. Skromni, izredno nadarjeni 
mladenič, ki se je že takrat odlikoval po trezni sodbi 
in duhoviti pisavi, bil mi je tako simpatičen, da sem 
sklenil z njim prijateljstvo. Ko je potem na Dunaju 
svoje nauke nadaljeval, se nisem nikdar vozil v Prago, 
da se ne bi bil vstavil pri njem na Dunaju na kak 
pomenek. Ostala sva si doslej tako dobra prijatelja, 
da ni med nama nikdar ničesar prišlo navskriž. 


35. Potres. 

28./II 1913- Veliki teden 1895. leta bilo je vobče lepo vreme. 
Posebno lepa sta bila veliki petek in velika sobota. 
Bilo je sicer hladno, ali je krasno sijalo solnce. Vsled 
tega smo se bili namenili, da se veliko nedeljo zjutraj 
podamo na Šmarno goro. Prav po otročje smo se 
veselili tega izleta. 

Veliko soboto zvečer šli smo zadovoljni spat, kar 
me ponoči prebudi neko čudno šumenje in rujovenje, 
pokanje in škripanje. Postelja se je z mano vred vzdi- 
govala tako, kakor da bi stala na valovih razburka- 
nega morja. Prvi trenutek sem spoznal, da je to po- 

tres in ostal sem resignovano v postelji, češ, sedaj 
je konec. V trenotku dozdevane neizogibnosti smrti 
pod ruševinami hiše ohranil sem menda zato mirno 
kri, ker mi je bila prešla zmožnost, da bi bil mislil 
kaj drugega. Toda v tem, ko so mi te misli blodile 
po glavi, preneha popisani prirodni pojav. Postelja je 
stala zopet mirno; iz sosedne sobe pa je priletela so- 
proga in iz svoje sobe obe služkinji, vse tarnajoč in 
jokajoč. Jaz sem ležal še v postelji. Pogledal sem na 
na uro. Kazala je blizu pol 12. Šele ko so ženske 
prišle v sobo, vstal sem ter prižgal luč. In kaj se mi 
tu pokaže? Vsa soba je bila v prahu; po tleh in po 
pohištvu, pa so ležali celi kosi stropnega ometa. Na 
postelji mojega sina bilo je zglavje popolnoma pokrito 
z velikim, težkim kosom ometa, ki se je bil od stropa 
odluščil. Videl sem takoj, da bi bil oni, ki bi bil v 
tej postelji spal, pri priči mrtev in spomnil sem se s 
strahom, kaj bi se bilo zgodilo, ko bi se bil sin pri- 
peljal za velikonočne praznike domov. 

Ženskam, ki so bile vse trde od strahu, dejal sem, 
naj se ne boje, češ, da je to hud potres, da ga je pa 
že konec. Spomnil sem se namreč teorije o potresu, 
po kateri je prvi sunek vedno najmočnejši. Z ulice se 
zasliši velik hrup in ker vse ženske zahtevajo, da od- 
idemo takoj iz stanovanja, opozorim jih, naj vendar 
pomislijo, kako nepopolno so oblečene ter jim kate- 
gorično velim, naj se gredo napravljat. Sam pa sedem 
na posteljo ter se začnem prav mirno oblačiti. Šele ko 
so to videle, odšle so tudi one, da se oblečejo. 

Morebiti je vse to, kar sem doslej povedal, trajalo 
tri minute. Kar naenkrat začutim nov hud potres. 
Tako močan sicer ne kakor prvi sunek, vendar pa še 
dovolj, da strese dokaj že zrahljanega ometa s stropov. 
Služkinji ste zopet pridrveli v sobo in vse sile je bilo 
potreba, da sem ju prepričal, da ni nevarnosti za živ- 
ljenje in da naj se napravita, češ, da je vendar drugi 
sunek bil že slabejši in, če bi se sedaj tudi še po- 
navljali kaki novi sunki, da ne. morejo napraviti nika- 
ke škode več. Čez kakih deset minut sem bil naprav- 
ljen in zavit v zimsko obleko, kajti toplomer je kazal* 

da je zunaj občuten ni ra*. Odpravimo se torej na po- 
beg iz ‘hiše. Ko pridemo do stopnjic, polasti se nas 
vseh groza, kajti vse so bile zabarikadovane z velikimi 
kosi ometa, opeke in kamenja. Ta pogled nas je še-le 
prav poučil, kaka nevarnost je visela nad Ljubljano. 

Prisedši na ulico, našli smo polno begajočih in 
tarnajočih ljudi. Večina je bila nepopolno oblečena. 
Nekateri so bih zaviti samo v rjuhe, drugi v odeje, 
tako kakor so bili skočili iz postelje. Mi smo stopali 
sredi ulice ter smo bili namenjeni v Zvezdo«, da 
pridemo iz nevarnosti. Našli smo že vso »Zvezdo« 
in ves Kongresni trg napolnjena z zbeganimi in 
obupanimi ljudmi. Razpravljal se je dogodek v po- 
sameznih gručah in ljudje niti opažali niso, v kaki 
nevarnosti so, da se prehlade, ker so tako površno 
oblečeni. Nehal pa je tudi vsak narodnostni razloček: 
kakor bratje in sestre stali so poleg sebe Slovenci in 
Nemci. Poslednji so naenkrat čisto dobro slovenski 
znali, med njimi celo takšni, ki bi v navadnem živ- 
ljenju za nobeno ceno ne bili izpregovorili slovenske 
besede. Tudi je ponehal ves razloček med gospodo in 
posli, med bogatini in siromaki. Vsi skupaj čutili so 
se kakor velika rodbina, katero je zadelo ogromno 
gorje. 

Hodil sem po »Zvezdi« gori in doli ter sem ljudi, 
ki so bili preslabo oblečeni, opozarjal, naj gredo do- 
mov ter naj si preskrbe zadostne obleke, da se ne 
prehlade. Zatrjeval sem jim, da po teoriji o potresu 
ni nikake nevarnosti več. Mnogi so me ubogali. Pri- 
šli so tudi srečno v stanovanja in se vrnili z obleko 
in ogrinjali zase in za svojce. 

Po polnoči — ne vem, koliko je bila ura — stre- 
sla se je zemlja zopet jako hudo. Stal sem ravno sredi 
Kongresnega trga in nikdar ne bom pozabil občutka, 
ki sem ga takrat imel. Predno se je streslo, čulo se 
je neko bučanje, kot da bi prihajalo od silnega vi- 
harja iz daljave. Ko pa je zemlja zavalovila, zdelo 
se mi je, da slišim rožljanje močnih verig, ko da 
bijejo ob sebe debele železne plošče in ko da se tare 
kamenje. Bilo je to nekaj veličastno-groznega. A kma- 

lu je potresni sunek, ki je v »Zvezdi« zbrano prebi- 
valstvo spravil v še večji strah in obup, ponehal. 
Med tem sunkom ozrl sem se nehote proti gradu. Stal 
je trdno, ko prej. 

Ker so ljudje povpraševali in med seboj ugibali, 
kako je neki drugod in ker so nekateri, ki so popa- 
dali na kolena in vzdigovali roke k molitvi, zatrjevali, 
da se bliža konec sveta, podal sem se na brzojavni 
urad, ki je takrat bil v Matičevi hiši v Knafljevi ulici. 
Nikdo si namreč tjekaj ni upal, kakor so sploh po 
novem sunku, ki sem ga ravnokar opisal, mnogi za 
trdno sklenili, da se ne vrnejo več v svoja domovanja. 
Bil sem zatorej prvi, ki je prišel na brzojavni urad. 
Ondi mi je službujoči uradnik — bil je to pokojni 
Josip Vrtovec — pripovedoval, da bi bil najraje zbe- 
žal, da pa je vendar smatral za svojo dolžnost vztra- 
jati pri aparatu, pa naj se zgodi kar hoče. Dolgo ni 
mogel dobiti iz bližnjih krajev nikakih vesti. Sodil 
je, da zaradi tega, ker so dotični uradniki zbežali od 
aparatov. Sedaj pa mi je pravil, da so že jela prihajati 
od raznih krajev poročila in da je po teh vesteh so- 
diti, da je bil v Celju še večji potres, kakor v Ljub- 
ljani. Kasneje se je seveda izvedelo, da je pri Celja- 
nih strah imel zelo velike oči. Prišel sem s temi po- 
ročili nazaj v »Zvezdo« in bilo jih je mnogo,’ ki kar 
umeti niso mogli, da sem si upal poizvedovat na brzo- 
javni urad. 

Zemlja se je še naprej tresla, toda ti stresljaji so 
bili neznatni. Proti jutru nasvetoval sem zato soprogi 
in služkinjama, da se vrnemo domov. Toda vse te niso 
hotele o tem ničesar slišati in udale sq se še le, ko 
sem jim predložil, da se vselimo v ono sobo v pritličju, 
kjer smo imeli shranjeno razno šaro, ki se je redkeje 
rabila. Seveda smo bili tam v ravno taki nevarnosti, 
kakor bi bili v nadstropju, toda njim je bilo že v to- 
lažbo, da so bližje vežnim vratom. Mogli smo torej 
naznaniti onim, katere smo srečavali, da se podajamo 
nazaj v hišo, ker pričakujemo, da se potres ne po- 
novi več in če se ponovi, da bo tako rahel, kakor 
ponoči. Mnogi so našemu primeru sledili ter se jeh 

vračati v stanovanja; večina jih je ostala zunaj in bi 
se nekateri za nobeno ceno ne bili hoteli vrniti do- 
mov. Le-ti so si dali pripeljati kočije, breake in po- 
dobne vozove tako, da ste kmalu v »Zvezdi« od spod- 
njega konca do nunske cerkve stali dve vrsti voz, v 
katerih so se naselili ljudje, se dobro zavili v obleke 
ter čakali, da pride po prestanem strahu nad nje 
spanec. Takih voz je bilo na več krajih mesta. A tudi % 
na druge načine so se ljudje nastanjevali. Tako na 
Mirju v velike kadi, ki so jih bili privalili iz Jakopi- 
čeve zeljarije. Po cele. rodbine stanovale so v tacih 
kadeh. 

Vrnivši se v hišo, dal sem prinesti posteljnino iz 
nadstropja v pritlično sobo. Tamkaj smo si postlali 
na tleh ter se podali k počitku. Meni so se oči zaprle, 
toda le za hip; kajti kmalu sem se zopet prebudil. 
Tako sem ležal napol bdeč, na pol dremajoč do 9. do- 
poldne; dočim soproga in služkinji, kakor so potem 
pripovedovale, niso zatisnile očesa. 

Okoli 9. dopoldne odprem okno, da pogledam 
venkaj, odkoder je prihajalo glasno klicanje. Tu opa- 
zim pod oknom d r. I v a n a Tavčarja in Jo- 
sipa L e n č e t a. Prišla sta me, ko sta izvedela, da 
spim v hiši, klicat ter me svarit naj bom pameten 
in se ne podajam v nevarnost. Vabila sta me na vso 
moč naj se izselim iz hiše. Odvrnil sem jima, da tega 
ne storim, in res smo ostali ves dan doma, dasi so 
se vedno ponavljali mali potresni sunki. Proti večeru 
sporoče mi ženske po medsebojnem dogovoru, da ni- 
kakor ne ostanejo več čez noč v hiši, češ, da se ne 
ve, kaj se utegne še zgoditi. Dal sem torej tudi jaz 
po vzgledu drugih zapeljati dva voza v >Zvezdo« ter 
sem se v enem naselil sam s soprogo, drugega pa 
sem prepustil služkinjama. 

Med prenočevanjem v >Zvezdk spal sem le malo. 
Večinoma sem hodil okoli, ker me je zanimalo, kako 
so si drugi priredili prenočišča. Za one, ki so bili v 
vozeh, je bilo še dokaj dobro, dasi so mogli le sede 
spati. Večina jih je bila tudi dobro zavita proti ob- 
čutnemu mrazu. Hujše je bilo za tiste, ki so si bili 

postlali v drevoredu po tleh ali so sedeli na na- 
slanjačih — a tudi na navadnih stoleh — seveda zaviti, 
kolikor se je dalo. Pogled na to taborjenje je bil jako 
pester. Do neke meje tudi zabaven, *ko bi bila res- 
noba trenutka dopuščala pečati se s to stranjo tako 
kruto občutenega elementarnega dogodka. 



Primer, kakšno škodo je povzročal potres na 
poslopjih. 

Noč od nedelje na ponedeljek minila je razmero- 
ma mirno. Videlo se je, da je potres začel pojemati 
in da se je zemlja pomirjala. V ponedeljek zjutraj 
smo se torej zopet podali v pritlično sobo, v kateri 
smo prebili nedeljsko noč. Tisti dan dobili smo iz 
Cerkljan poročilo, da je tudi tamkaj bil tak potres, 
da so vsi ljudje zbežali iz hiš, da pa ni napravil 

škode. Soproga je zahtevala, da se preselimo tjekaj, 
češ, da je izvedela, da' so odšli dr. Tavčarjevi na Vi- 
soko in da se me vrnejo preje, dokler potres popol- 
noma ne poneha. Odgovoril sem, da nimam nič proti 
temu, če se ona s služkinjama preseli, a sam da se 
iz Ljubljane zato ne ganem, ker je potreba vpeljati 
obsežno pomožno akcijo. 

Tisti dan prišel je k meni odposlanec načelnika 
južno-železniške postaje z naznanilom, da da južna 
železnica na razpolago nekaj železničnih voz za one, 
ki bi hoteli spati v njih. Ta odposlanec naznani tudi, 
da je načelnik postaje določil zame, ako se te ponudbe 
poslužim, en kupe prvega in en kupe drugega raz- 
reda. Ponudbo sem seveda hvaležno sprejel ter po- 
tem v ponedeljek zvečer res šel s svojo družino spat 
na kolodvor, kjer sva midva s soprogo okupovala kupe 
prvega, služkinjama pa prepustila kupe drugega raz- 
reda. Ker preje dve noči skoraj nič spal nisem in sem 
bil utrujen od preživelih vtisov, odpočil sem si v že- 
lezničnem vozu' prav dobro ter sem zjutraj vstal ves 
pokrepčan od blagodejnega spanja. 

• Pustivši družino na kolodvoru, podal sem se v 
mesto. Prva moja pot je bila k deželnemu predsed- 
niku baronu Heinu. Le-fa je takrat stanoval meni na- 
sproti v drugem nadstropju deželne hiše na Turja- 
škem trgu. Ko pridem k njemu, povem mu, da sem 
prišel zaradi uvedbe podporne akcije. Pristavil sem, 
da sem sicer v ostri opoziciji proti vladi, da me pa 
to nikakor ne sprečava, da prihajam k njemu ter ga 
prosim sodelovanja, češ, da morajo v takih trenutkih, 
kakor so sedanji, ponehati vsa politična nasprotstva 
in se morajo vsi, ki so v to poklicani, postaviti v 
službo dobre stvari. Baron Hein, s katerim družabno 
preje nisem občeval, razveselil se je teh besedi ter 
je pripomnil, da je to pač samoposebi umevno in da 
tudi on stavlja svoje moči na razpolago za podporno 
akcijo. Pripovedoval mi je potem, da je bil potresno 
noč v Novem mestu in je bila njegova soproga sama 
doma. Ko je dobil brzojavko, kaj se je zgodilo, pri- 
peljal se je z največjo naglico domov ter je tu še-le 

izvedel, kaka grozna nesreča je zadela Ljubljano in 
nje prebivalstvo. »Moja soproga« — nadaljeval je — 

»zbežala je v največjem negližeju iz druzega nad' 
stropja v vojaško stražnico v pritličju in še-le vojaki 
so jej potem iz stanovanja prinesli potrebno obleko, 
da se je vanjo zavila.« 

Govorila sva potem, v kakem smislu naj bi se 
vpeljala podporna akcija. Prosil sem ga, naj takoj 
brzojavno naprosi ministrstvo, da vpelje po vsej dr- 
žavi zbirke za potresne ponesrečence. Dalje sem ga 
opozoril, da bode v očigled velike nesreče treba tudi 
izredne pomoči vlade ter sem pripomnil, da bi ta po- 
moč morala biti v nevračljivih podporah prebivalstvu 
in mestu ter v brezobrestnih posojilih za zopetno se- 
zidanje poškodovanih in porušenih hiš. Nevračljivo 
podporo, dejal sem, da bi moralo tudi mesto dobiti, 
ker so tudi njega poslopja bila hudo poškodovana. 

Kad je sprejel ta moj nasvet in je resnično še tistega 
dne v tem smislu poročal centralni vladi na Dunaj. 

Poučil sem ga še, kakšno pomožno akcijo mislim v - 
občinskem svetu sprožiti. 

Od deželnega predsednika podal sem se k županu |./|||. |§|3. 
G r a s s e 1 i j u ter sem ga prosil, naj skliče nujno 
sejo občinskega sveta. V tej seji, ki se je vršila ob 
11. dopoldne, stavil sem več predlogov, kako naj bi 
mesto uredilo pomožno akcijo. Vsi ti predlogi so bili 
brez debate sprejeti. Med drugim predlagal sem tudi, 
da bodi občinski svet v permanenci. Vršile so se torej 
tistikrat seje občinskega sveta jako pogosto in skoro 
na vsaki seji sem prišel s kakim novim predlogom 
glede podporne akcije. Ob neki taki priliki dejal je, 
ko smo odhajali iz mestne dvorane, notar Ivan 
G o g o 1 a « »Hribar misli na vse. On misli za nas 
vse in za župana.« Ker so mu vsi pritrjevali, veselilo 
me je to dragoceno priznanje. 

Ko sem slišal, da je ravnatelj »Kranjske hranil- 
nice« dr. Josip S u p p a n pisal baronu Schweglu, 
naj bi pri vladi posredoval, da v državnem zboru 
predloži zakon, po katerem naj bi se posestnikom, 
katerim je potres poškodoval ali porušil hiše, dovo- 

lile davčne olajšave, šel sem k njemu. Prosil sem ga 
pisati baronu Schweglu, naj dela na to, da se davčna 
oprostitev raztegne od 12 na 25 let in da se tudi za 
ilove hiše dovoli davčna oprostitev 18. let. Uteme- 
ljeval sem ta drugi predlog s tem, da so ljudje sedaj 
oplašeni in da bo stavbena delavnost v Ljubljani za- 
čela ponehavati, vsled česar da bo začelo primanj- 
kovati stanovanj. Da se torej stavbna delavnost v Ljub- 
ljani pospeši, treba je, da država vpelje davčne olaj- 
šave tudi za nove stavbe. Dr. Suppan mi je pritrdil ter 
je res pisal v tem smislu baronu Schweglu na Dunaj. 
Tako je nastal zakon o davčnih olajšavah. Ta zakon 
raztegnil se je tudi na davčne olajšave za porušene, 
odnosno poškodovane hiše zunaj Ljubljane in celo 
na nekatere okraje na Spodnjem Štajerskem. 

Dr. Suppana obiskal sem kasneje še večkrat; raz- 
pravljala sva o pomožni akciji. Sad teh razprav bil je 
tudi fond, ki ga je »Kranjska hranilnica« ustanovila 
za povzdigo tujskega prometa. Iz tega fonda je potem 
dobila mestna občina prispevek za zgradbo nove top- 
ničarske vojašnice. 

Ker smo tako Slovenci in Nemci skupno in složno 
delovali za odpravo potresnih posledic, prišel sem 
nekega dne na misel, da bi sedaj bil morebiti pravi 
čas oblažiti nasprotstva med slovenskim in nemškim 
prebivalstvom v Ljubljani. Oglasim se zato nekega 
dopoldneva pri dr. Suppanu ter mu povem, da pri- 
hajam k njemu v tej zadevi. On me nekako nezaup- 
ljivo in začudeno pogleda; vendar pa pritrdi, da bi 
morebiti iz sedanjega skupnega delovanja mogle na- 
stati ublaženejše politične razmere. Sedaj ga opozorim, 
da bi morala predvsem nemška stranka pokazati svojo 
pripravljenost in opustiti dosedanje svoje intransi- 
gentno stališče. Dejal sem, da je na primer naravnost 
poniževalno za Slovence, da »Kranjska hranilnica« na 
svojem poslopju nima slovenskega napisa. Opozoril 
sem ga, da je na pročelju hranilničnega poslopja ka- 
kor nalašč med napisoma »Sparkasse« — Pfandamt« 
zidan ščit, na katerem bi se lahko napisali besedi: 
»Hranilnica« — »Zastavljalnica«. Dr. Suppan se tej 

pripomnji lahno nasmehne. Zdelo se mi je, da v tem 
nasmehu vidim spoznanje, kako težko bi mu bilo 
prodreti s takim predlogom pri skrajno radikalnem 
hranilničnem upravnem svetu, ki ga je vodil ultra- 
nemško usmerjeni Josip Luckmann. 

Dalje sem dejal, da bi v slovenski javnosti go- 
tovo napravilo dober vtis in bi tudi pospešilo zbliža- 
nje obeh narodnosti v Ljubljani, ko bi »Kranjska hra- 
nilnica« iz svojega fonda, ki so ga pomagali nabrati 
izvečine slovenski vlagatelji, dovolila večjo vsoto — 
imenoval sem tedaj 40.000 kron — za »Narodni dom«, 
ki je bil ravno leto pred potresom dozidan in je stal 
še v surovem zidovju. — Dr. Suppan je pripomnil, da 
bi to bilo pač mogoče, da vzame oba moja predloga 
ad referendum in da bo o njih poročal hranilničnemi* 
upravnemu svetu. Čakal sem potem njegovih obvestil, 
kaj in kako je ukrenila hranilnica v tej zadevi; a 
nisem jih dočakal. Dokaz, da je dr. Suppan, ako je tudi 
zagovarjal moja predloga, o čemur pa nimam nobene 
gotovosti, pri hranilničnem upravnem svetu našel 
gluha ušesa in da je v le-tem zmagala strast nad 
pametjo. 

Še-le pogrom v letu 1908. je povzročil, da se je 
»Kranjska hranilnica« spametovala ter dala napraviti 
na svojem poslopju tudi slovenski napis. 

V deželnem zboru stavil sem predlog, naj tudi 
dežela popusti od doklad onih hiš* ki bodo deležne 
davčnih olajšav. Ta predlog bil je sprejet, toda z utes- 
nitvijo, da se deželne priklade popuste samo za pet 
let. Deželni zbor je bil mnenja, naj bi se potem, ko 
se bo videlo kakšne razmere so ustvarile potresne 
posledice, o vprašanju oprostitve od deželnih priklad 
razpravljalo vnovič. 

Ker je bilo vedno treba posvetovanja in razgo- 
vorov o mnogih važnih stvareh, bil sem skoro vsak 
drugi ali tretji dan pri deželnem predsedniku baronu 
Heinu. Ljubljanske babnice moškega spola porabile so 
to okolnost, da so me obdolžile, kako se plazim pred 
njim. Zmenil se za to nisem; omenjam pa tega v do- 
kaz, da je človeška zloba neprekosljiva. 

Da se razvidi, kakšni razni načrti so tiste dni 
pod vplivom potresa krožili po Ljubljani in kako so 
nekateri izgubili upanje v bodočnost, naj omenim, kaj 
mi je nekoč baron Hein pripovedoval. Dejal je, da 
je od vlade dobil sporočilo, da predloži državnemu 
zboru zakonski načrt o nevračljivih podporah in o 
brezobrestnih posojilih za potresne ponesrečence in 
za mestno občino ljubljansko, da bi pa po njegovem 
mnenju bilo poteba prav radikalne akcije. Vlada naj 
bi se namreč odločila, da izda mnogo milijonov v ta 
namen, da se mesto Ljubljana preseli v grosupeljsko 
okolico, češ, tamkaj je jako lep prostor in kakor 
se je izkazalo, pred potresom tudi čisto varen. Na- 
smehnil sem se temu projektu ter odvrnil, da bi taka 
selitev ogromno stala in da bi bilo tudi nemogoče 
prepričati ljubljansko prebivalstvo o potrebi prese- 
litve nekam, kjer bi bilo potreba vse šele iz novega 
pričeti. Naglašal sem zlasti, da bi troski za tako pre- 
selitev bili tako kolosalni, da bi bilo čisto nemogoče 
zahtevati od države, naj jih pokrije. Hein je na to 
dejal, da. mu je ta misel prišla le v prvem trenutku, 
da pa uvideva, da je neizvedljiva. Name je to pripo- 
vedovanje napravilo vtis, da mu je to budalost natve- 
zil kdo njegovih vsakdanjih obiskovalcev iz nemškega 
tabora. 

Kmalu so začele posebne komisije ogledovati 
hiše, kako so poškodovane. Komisije so bile sestav- 
ljene iz uradnikov mestnega stavbnega urada in iz 
veščakov-inženirjev, katere je poslalo v Ljubljano no- 
tranje ministrstvo mestu v pomoč. Nujno je bilo nam- 
reč dognati, katere hiše so še v takem stanju, da se 
stranke zopet lahko vselijo vanje in v katerih bi se 
bivanje moralo sploh prepovedati. Te komisije so 
svojo nalogo izvrševale s precejšnjo hitrostjo ter so 
določile ona poslopja, ki se imajo popolnoma ter ona 
poslopja, ki se imajo le deloma podreti. Izrecilo teh 
komisij bilo je zato važno, ker je tvorilo podlago za 
davčne olajšave. 

Glede hiše banke >Slavijec ugotovila je komisija, 
da se ima prvo nadstropje podreti. Vsled tega je bilo 

treba skrbeti za premestitev uradniških prostorov. 
Ker v celi Ljubljani ni bilo za to primernih lokalov, 
ni kazalo drugega, ko postaviti si posebno barako za 



uradovalnice. Mestna občina odkazala mi je za tak# 
barako prostor v Lattermannovem drevoredu ob Blei- 
weisovi cesti. Ondi si je postavilo začasne barake tudi 
več drugih, ki niso smeli stanovati ▼ hišah. Nasproti 


Hiša pisateljeva v Cerkljah. 

barake banke »Slavije« bila je velika baraka voja- 
ških uradov. Deželna vlada si je postavila svojo ba- 
rako ob Erjavčevi cesti. S popravljanjem hiše banke 
»Sla vije« se je pričelo meseca maja; zato mi ni ka- 
zalo drugega, kakor odseliti svojo družino v Cerklje. 
Sam sem pa ostal v Ljubljani ter sem stanoval v ba- 
raki ob Bleiweisovi cesti. 

Poleg potresne akcije mesta in države trudili so 
se tudi privatni krogi, da kolikor mogoče olajšajo 
ubožnemu prebivalstvu grozne posledice potresa. 
Osnoval se je po inicijativi dr. Valentina Kri- 
sperja poseben odbor za nabiranje milih darov. 
Tudi v ta odbor, kateremu je na čelu stal dvorni 
svetnik dr. Račič, naprosili so me, da vstopim. 
Odbor je organizoval nabiranje prispevkov po inozem- 
stvu, kolikor tega ni po svojih diplomatskih zastop- 
stvih storila že vlada. Na akcijo po diplomatskih za- 
stopstvih opozoril sem bil deželnega predsednika jaz. 
Ko sem prišel glede tega k njemu, me je debelo po- 
gledal. — Dejal je: »Kaj celo na take stvari mislite!« 
in se je spočetka branil predložiti stvar osrednji vladi. 
Kasneje se je pa vendar udal in je pri- vladi na Du- 
naju za svoj predlog našel tudi res umevanje. 

V občinskem svetu sprožil sem misel izposlovati 
pri vladi dovoljenje za najetje loterijskega posojila 
v korist Ljubljane. Nekaj časa pred tem stopil je nam- 
reč v veljavo zaporni zakon za srečke, vsled česar 
ni prihajalo nikakih novih srečk z daljšo amortizačno 
dobo na trg. Sodil sem, da bi bilo z ozirom na izredne 
razmere mogoče pridobiti vlado, da državnemu zboru 
predloži zakon za izdajo potresnih srečk mesta Ljub- 
ljane z daljšo amortizačno dobo. Posebna deputacija 
bila je odposlana na Dunaj, da posreduje v finančnem 
ministerstvu. Toda povsod je naletela na odpor. Vlada 
je sicer priznavala, da izredne razmere potrebujejo 
izredne pomoči, toda opozarjala je, da bi bil to ne- 
varen prejudic za elementarne nezgode po drugih 
kronovinah. Zlasti se je kazalo na Tirolsko in 
na Koroško, kjer povodnji večkrat napravljajo zelo 
veliko škode. V ministerstvu so poudarjali, da bi 

mogli tamošnji interesovani krogi zahtevati podobne 
pomožne akcije, kar bi ves zaporni zakon napravilo 
iluzoren. Dvorni svetnik v finančnem mindsterstvu 
Marek nasvetoval nam je zato, naj priredimo 
efektno loterijo, češ, da ima izkušnje, da so nekatere 
efektne loterije dale jako lepe uspehe. 

Ker torej ni kazalo druzega, odločila se je mestna 
občina prirediti efektno loterijo ter je razpečavanje 
srečk oddala bančni tvrdki Schelha miner & Schattera 
na Dunaju. Ta tvrdka ustanovila je v Ljubljani po- 
sebno pisarno, iz katere je razpošiljala srečke po vsej 
državi. Čisti dobiček je bil manjši od pričakovanega. 
Ostalo je — če se ne motim — okroglo 68.000 kron. 

Takoj po potresu izprevidel sem, da je sedaj na- 
stala prava doba za regulacijo Ljubljane in da bi bila 
večna škoda, ko bi mestna uprava prilike ne izrabila, 
da mesto modernizuje. Stavil sem v tem oziru pred- 
loge v občinskem svetu Jn ustanovljen je bii na pod- 
lagi teh predlogov poseben regulačni odsek. 
Jako veliko važnih in koristnih nasvetov glede regu- 
lacije izhajalo je od občinskega svetnika deželnega 
inženirja Jana Vladimirja Hraš k ega, če- 
gar delovanje v tej dobi je bilo zlasti v stavbnih 
stvareh neocenljive vrednosti za Ljubljano. 

Regulacija mesta 

začela se je po gotovem načrtu, ki se je bil na predlog 
inženirja Hraskega naročil takoj po potresu. 
Nasveti glede regulačnega načrta prišli so od raznih 
strani; vendar je občinskemu svetu najbolj ugajal 
načrt arhitekta Maksa Fabianija z Dunaja. Ta 
načrt se je vzel za podlago ter je posebna komisija 
potem določila konečno redakcijo. Predvsem nam je 
bilo takrat za to, da se razširijo nekatere ozke ulice. 
Na ta način se je izvršila popolna regulacija Špitalske 
ali sedanje Stritarjeve ulice, potem regulacija Prešer- 
nove ulice in pa delne regulacije ulic na raznih krajih 
mesta. 

Ker so začeli ljudje projektovati stavbe ob doslej 
še nezazidanih delih mesta, sestavil se je za nje — kot 

dopolnilo regularnega — še razširjevalni načrt. Pri 
tem se je mislilo zlasti na projektovanje novih trgov. 
Smotreno delovanje regulačnega odseka je imelo za 
nasledek, da ima dandanes Ljubljana v novih svojih 
delih ulice zadostne širjave, ki dajo hišam ob njih 
dovolj zraka in svetlobe. 

V skrbi za bodočnost Ljubljane prišel sem leta 
1895. na misel, da bi potres utegnil biti povod za 
premestitev prometnega ravnateljstva državnih želez- 
nic iz Beljaka v Ljubljano. Iz tega razloga sem v 
občinskem svetu predlagal, naj se v ta namen pošlje 
na Dunaj tročlenska deputacija. Občinski svet je ta 
predlog sprejel ter je v deputacijo poleg župana 
Grassellija volil dr. Karla B 1 e i w e i s a 
viteza Trsteniškega in mene. 

Takrat še ni bilo železničnega ministerstva. Na 
čelu uprave državnih železnic stal je generalni rav- 
natelj, ki je imel svoje pisarne v administrativnem 
poslopju zapadne železnice poleg kolodvora te želez- 
nice. Takrat je bil generalni ravnatelj dr. Lev 
vitez Bilinski. Pri njem se je deputacija ogla- 
sila ter mu razodela svojo željo. Generalni ravnatelj 
dr. Bilinski odgovoril je deputaciji, da želi nekaj, 
kar je jako težko izpeljati, ker bi Beljak vsled pre- 
mestitve cele množice uradnikov in njih rodbin trpel 
takšno škodo, ki bi za to mesto utegnila pomeniti 
katastrofo. >Sam«, pristavil je, »uvidevam, da je 
Ljubljana v sedanjem položaju vredna in potrebna 
posebnega obzira in pomagati Vam hočem. Ustanovil 
bom v njej take delavnice, kakršne so v Knittelfeldu. 
Ravno sedaj se uvažuje razširjava knittelfeldskih de- 
lavnic. Mesto te napravim v Ljubljani nove. Take 
delavnice utegnejo biti za Ljubljano ravno takega, 
ako ne večjega pomena, ko prometno ravnateljstvo. 
Pošljite mi torej vlogo in rešim jo takoj v tem smislu, 
kakor sem Vam povedal.« 

Deputacija bila je obljube ravnatelja Rilihskega 
jako vesela; s svojim uspehom pa tudi zelo zadovoljna 
Tudi občinski svet se je, ko my je deputacija o stvari 
poročala, tako važne obljube razveselil ter je v seji 

■dne 8. junija 1895 naročil županu, naj sestavi in takoj 
na generalno ravnateljstvo državnih železnic pošlje 
vlogo za ustanovitev mehaničnih delavnic v Ljubljani. 

Ker je bilo obilo drugega posla in ker si nikdo 
ni misliti mogel, da magistrat tako važnega naročila 
ne bo takoj izvršil, pozabilo se je na stvar in pri- 
čakovalo od dne do dne rešitve z Dunaja. Šele ko 
je jeseni istega leta Biliriski zapustil mesto general- 
nega ravnatelja državnih železnic — če se ne motim, 
postal je takrat finančni minister — začel sem se za 
stvar zanimati jaz. Občinski svet je sedaj še le izvedel, 
da vloga sploh ni odposlana bila. Spoznal sem takoj, 
da je s tem ta zadeva pokopana, kajti osebe, kateri 
je sami prišLa na misel ustanovitev mehaniških de- 
lavnic v Ljubljani, in ki je naravnost pozvala, naj se 
jej s posebno vlogo da podlaga za uradno poslovanje 
ter obljubila nje takojšnjo rešitev, ni bilo več na čelu 
uprave državnih železnic. Na Biliriskega mesto stopil 
je Nemec dr. Korber, ki ni imel toliko zanimanja 
in toliko srca za Ljubljano. Poleg tega je sočuvstvo 
zanjo, katero je v prvih dneh popotresne dobe bilo 
jako živo, jelo bledeti. 

Res so kasnejši koraki, katere je mestna občina 
v tem oziru storila, to mojo slutnjo potrdili. Nešteto- 
krat sem intervenoval v tej zadevi pri dr. Korberju 
in kasneje, ko se je ustanovilo železnično ininisterstvo, 
pri tem ministerstvu, toda vedno brezuspešno. Še-le 
ko je postal minister dr. D e r s c h a 1 1 a , posrečilo 
se mi je, da kot poslanec mesta ljubljanskega doženem 
to stvar do tje, da je obetala ugoden uspeh. 

Ko je leta 1896. prišlo do nove županske volitve, 
izjavil je župan Peter Grasselli, da bi ponovne iz- 
volitve ne sprejel več, na kar se je klub — ko da se 
to ume samo po sebi — izrekel soglasno za mojo 
kandidaturo. Sprejel sem jo le pod pogojem, da se 
bivši župan Imenuje za ravnatelja mestnega užitnin- 
skega zakupa in mu tako ustvari dosmrtna preskrb- 
ama. 

V občinskem svetu bil sem na to dne 7. maja 1896 
soglasno izvoljen za 

župana ljubljanskega. 

Tega zaupanja svojih tovarišev v občinskem svetu 
bil sem jako vesel. Vedel sem sicer, da župana čaka 
velika nalog* in velika odgovornost, vedel, da bom 
imel mnogo sovražnikov in mnogo grajalcev; svest sem 
si bil pa tudi, da imam energije dovolj župansko 
službo izvrševati tako, da se zagotovi Ljubljani na- 
predek ter da tako smer celemu njenemu bodočemu 
razvoju. — Od vsega ljubljanskega občinstva, še celo 
od večine nemške stranke, bila je moja izvolitev spre- 
jeta simpatično. Ne tako pri vladi. Ondi, kjer vodijo 
curricula vitae politično delavnih oseb, niso bili z mojo 
dotedanjo politično delavnostjo nič kaj zadovoljni. 
Bil sem jim preradikalno naroden. Baron Hein je 
torej še pred župansko volitvijo skušal vplivati na 
veljavnejše člane občinskega sveta, naj bi ne volili 
mene. Namignil jim je, da bi mu bila zelo všeč iz- 
volitev dr. Valentina Krisperja. A ko je 
dobival odklanjajoče odgovore, češ, da v sedanji dobi 
za župana ni nikdo drug mogoč ko jaz, spoznal je, 
da bi bil ves njegov daljnji trud zastonj. 

Soglasno mojo izvolitev je seveda moral pred- 
ložiti cesarju v potrjenje. V dotičnem poročilu na mi- 
nisterstvo je naglašal, da sem bil iJt župana izvoljen 
vsled svoje izredne delavnosti in energije. Dejal je, 
da so hišni posestniki ljubljanski izprevideld, da je v 
važni dobi, ki je vsled ^potresa za mesto nastala, treba 
na čelu uprave nekoga, ki bi jo vodil s krepko roko. 
Z ozirom na to poročilo dejal je tudi cesar, ko sem po 
slavnostni zaprisegi prišel v Budimpešto, da se mu 
na potrditvi zahvalim, »da je mojo potrditev jako rad 
potrdil, ker je slišal o meni le dobro in ker je pre- 
pričan, da najde Ljubljana v meni župana, ki je vsled 
delavnosti in energije popolnoma sposoben dvigniti 
jo iz razvalin.« 


VI. Županska doba. 

1. Župansko uradovanje. 

Prevzem županskega urada omogočil mi je, da t/HLHIl 
udejstvujem svoja načela. Prvo moje delo bilo je, da 
odpravim z magistrata še one ostanke nemškega ura« 
dovanja, ki se je bilo dotedaj še ohranilo.* Ne vem 
zakaj, ali iz birokratizma ali iz kakega druzega na- 
giba, je ostala še navada, da so uradniki, ki niso sami 
imeli toliko narodnega ponosa, da bi bili vedeli, kaj 
je nasproti županu narodne stranke njihova dolžnost, 
letemu poročali v nemščini. Tistokrat se je z uradi 
zunaj dežele dopisovalo večinoma v nemškem jeziku. 
Deželnemu odboru v Trstu, Gorici in Gradcu pisalo 
se je vedno le nemško, tako da so se nad tem škan- 
dalizovali naši tamošnji rojaki. Zlasti na Goriškem, 
kjer je vsled sklepa deželnega zbora bila ravnopravna 
slovenščina z italijanščino, se slovenski deželni od- 
borniki temu ravnanju ljubljanskega mestnega magi- 
strata niso mogli do vbij načuditi. To me je preje hudo 
v srce peklo in vesel sem bil, da sem sedaj mahoma 
mogel vse to odpraviti. 

Na mestnem magistratu zavladal je po mojem 
ustoličenju čisto nov duh. Občevanje med uradniki in 
med mano postalo je sčasoma prav prisrčno in se je 
vršilo izključno v slivenskem jeziku. Da se to enkrat 
za vselej ustanovi ter onemogoči kakemu uradniku 
sklicevati se na dosedanjo prakso, v kateri se je bilo 
včasih pozabilo na dr. Zarnikov predlog iz leta 1882., 
sestavil sem deloma sam, deloma pa sestaviti dal nov 
opravilni red, v katerem je slovenščina bila določena 

za izključni notranji uradni jezik mestnega magistrata. 
Takoj sem naročil, naj se vladi tudi v opravilih pre- 
nesenega delokroga začne dopisovati v slovenskem 
jeziku. Nekateri uradniki iz stare šole, katerim je 
nemščina gladko tekla, slovenščine pa se dotlej naučiti 
niso mogli, so bili s tem sicer nezadovoljni; toda po- 
magalo ni nič. Povedal sem jim, da bom njihove slo- 
venske koncepte popravljal, če in kjer bo potreba, oni 
pa da naj jih po aprobaciji zopet jemljo v roke in se 
iz poprav uče. In res je imelo to prav dobre posledice, 
kajti po dobrem letu so skoro vsi ti uradniki že čisto 
lepo slovensko pisali. 

V svoječasnem predlogu dr. Zarnikovem bila je 
glede slovenskega uradovanja dopuščena izjema samo 
za uradnike stavbnega urada, češ, da nimamo Slo- 
venci v stavbni stroki še dovolj tehničnih izrazov. 
Imponovalo mi je pa, ko sem se prepričal, da je 
ravno stavbni urad glede slovenskega uradovanja 
prednjačil. Veliko spoštovanje sem zaradi tega do- 
bil do načelnika stavbnega urada inženirja Jana 
Duffeta, ki je — dasi Čeh po rodu — iz lastnega 
nagiba začel uradovati slovensko, četudi je včasih 
moral tehnične izraze šele iskati in ustvarjati. 

Jako važno se mi je zdelo vseskozi zanesljivo in 
brezhibno poslovanje blagajnice in knjigo- 
vodstva. Pri prvi sem pred vsem skrbel, da je bila 
pod stalno in takšno strogo kontrolo, da se vsaka 
morebitna nepravilnost takoj izsledi. Ne da bi ne bil 
imel zaupanja do blaga jniških uradnikov. Nasprotno: 
vedel sem prav dobro, da so vsi vestni in pošteni. 
Ravnajoč se pa po pošlo vici, da »vrag nikdar ne spi<, 
smatral sem v interesu njihovega poštenja in svoje 
odgovornosti strogo nadziranje za potrebno. V drugi 
vrsti je bilo zaradi reputacije mestne uprave paziti, 
da ostane blagajnica vedno likvidna. 

Oboje je spadalo v delokrog mestnega knjigovod- 
stva in je bilo v veliki meri odvisno od njegovega 
načelnika. Na srečo sem imel v njem jako veščega in 
v vsakem oziru vestnega pomočnika. Fran Trdi- 
na je bil moj sošolec z gimnazije in je na mesto 

knjigovodje prišel po Gogolovem, dr. Tavčarjevem in 
mojem dogovoru. Našel sem torej v njem pravega pri- 
jatelja, ki je bil srečen, ko je videl, kako se najini 
nazori glede finančne uprave in vestnosti v poslovanju 
tako znamenito vjemajo. Zato je pa tudi vse svoje 
moči tako zelo posvečal svojemu uradu, da je skoro 
ves svoj prosti čas prebil v njem. Denarno gospodar- 
stvo sem z njegovo pomočjo uredil in poenostavil 
tako, da je imel vsak mestni fond vso svojo neporab- 
ljeno in s predstoječimi, že likvidnimi izplačili neve- 
zano gotovino v mestni hranilnici na posebno knjižico 
cbrestonosno naloženo. 

Med najvažnejše pomožne urade mestnega magi- 
strata spadal je gospodarski urad. V es posel tega 
urada opravljal je nekaj časa komisar Jakob Te- 
rn e c sam. Ko sem jaz nastopil županski urad, je 
imel pač že poimjčnika; a vse je šlo skozi njegove 
roke. Tomec me je kot občinskega svetnika po strani 
gledal. Bil je konservativec najstrožje observance. Zato 
mu ni bilo všeč, da sem v občinskem svetu prihajal 
vedno s predlogi, ki so magistratu nalagali novega 
dela in seveda v dosledku tega občini povzročali tudi 
novih troskov. Med magistratnimi uradniki je morebiti 
njemu moja izvolitev za župana bila najmanj simpa- 
tična. O tem me tudi ni puščal v dvomu. Cesto je 
godrnjal, kadar sem mu kaj naročal, kar mu ni bilo 
všeč, zlasti če se je to izmikalo iz dotedanjega biro- 
kratskega okvirja. Ker se slovenščine v šoli učil ni, 
mu je slovensko uradovanje delalo precej preglavice. 
Zato se je kaj rad zatekal k nemškim rešitvam, ker 
je imel nemškega »šimeljnac popolnoma v oblasti. O 
neki taki priliki mi je pač dejal, da ga ne naučim ve- 
liko, češ, da ima že prestaro butico za učenje. Pove- 
dal sem mu na to anekdoto, kako je zaporoški kozak, 
ko je obiskal neko čebelarsko razstavo na Nemškem in 
je nakupil nekaj Dzierdzonovih panjev, pripovedoval* 
da so ukrajinske čebele še enkrat tako velike, ko 
nemške in kako se je na vprašanje, bodo-li po tem 
takem mogle priti v panj, odrezal: »Der Bien muss«. 
Zasmejal se je in njegova »stara butica« postala je 

voljna. V teku dobrih dveh mesecev dospela sva tako 
daleč, da je po slovensko že tako lahko koncipoval, 
ko po nemško. Sam je bil tega jako vesel. Nezaupanje, 
s katerim je do tedaj prihajal k meni, jelo se je umi- 
kati boljšemu spoznanju in kmalu sva si bila najboljša 
prijatelja. 

Kasneje mi je nekoč v prijateljskem pogovoru 
brez ovinkov priznal, da se je moje izvolitve za župana 
ustrašil, češ, da me je čisto napačno sodil in da je le 
preveč verjel ljudem, ki nobene prilike ne opuste, 
da delajo zdražbe. 

Jakob Tomec je bil izredno nadarjen mož. Imel 
je bister pogled, ki mu je omogočal napraviti si v 
dvomljivih in kočljivih slučajih kaj kmalu pravilno 
sodbo. Brez posebne šolske izobrazbe, prekašal je v 
mnogih stvareh marsikoga z akademsko izomiko. 
Trnovec po rojstvu, poznal je skoro vsakega Ljub- 
ljančana lično, je bil poučen o njegovih razmerah in 
je vedel podati sodbo o njegovem značaju. Izreden dar 
je imel za občevanje s strankami. Vedel jih je zado- 
voljiti tudi takrat, kadar so odhajale od njega z ne- 
povoljnimi rešitvami. Življenjske težave in neprilike 
pomagal mu je brez duševnih pretresljajev prenašati 
njegov zdravi humor, ki ga je spremljal na vseh nje- 
govih potih in mu pridobival povsod prijateljev. V 
narodnem oziru je bil Tomec že pod nemškutarskimi 
župani trden ko hrast iz mestnega loga. 

Eden najvažnejših referatov, ki je zahteval trdne- 
ga juridičnega znanja, je bil obrtniški referat. 
Bil je poverjen drugemu magistratnemu svetniku 
Ivanu Šešku, ki se je dobro zavedal, kako važno 
delo ima opravljati v interesu gospodarskega razvoja 
mesta, ki je tako tesno zvezan s prospevanjem solidne 
obrti. Občudoval sem njegovo mravljinčjo pridnost in 
njegove vedno brezhibne rešitve, katerih v nobenem 
obziru ni za pičico popravljati ni bilo potreba. Dejal 
sem večkrat, da bi se Šeskove rešitve lahko kar na 
slepo parafovale. Žal, da je temu izbornemu in vzor- 
nemu uradniku opešal vid tako zelo, da je moral 
predčasno prositi za upokojenje. 

Zvest svojemu geslu, da je čas denar, nisem 
nikdar rad videl, če so stranke, ki so prihajale na ma- 
gistrat po uradnih opravkih, morale pred pisarniškimi 
vratini čakati, kdaj se bo poljubilo priti uradniku 
vršit svojo dolžnost. Poleg škode, katero je stranka v 
takih slučajih z izgubo časa imela, dejal sem si, da 
mora to tudi sicer delati slab utis na davkoplačevalce. 
Zato sem predpisal, da mora vsak uradnik med dolo- 
čenimi uradnimi urami biti v svojem uradu navzoč. 
•S početka so nekateri uradniki to naredbo smatrali 
za slepo nabasano puško. Da jih poučim o zmoti tega 
pojmovanja, jel sem hoditi zjutraj ob osmih od pisar- 
ne do pisarne. Kjer nisem našel uradnika navzočega, 
položil sem mu na pisalnico svojo posetnico. V par 
dneh obratoval je uradni stroj že redno in točno. 

Sicer sem pa uradnikom sam dajal dober vzgled. 
Prihajal sem mnogokrat že ob petih zjutraj v pisarno. 
Šesta jutranja ura je bila pa skoro redno moja za- 
četna uradna ura. Ker sem hotel bili o vsem poučen, 
zgodilo se je često, da sem šele ob desetih zvečer od- 
hajal iz pisarne domov. Svojemu zasebnemu uradu 
posvečal sem dnevno največ po štiri ure; počitka pa 
si skoro nisem privoščil. To je na magistratno osobje 
uplivalo tako znamenito, da so magistratni uradi kma- 
lu zasloveli zaradi točnosti in hitrosti uradovanja. 
Vrhu tega mi je omogočilo skrčiti uradne ure tako, da 
se je uradovalo samo šest ur in to od 8. zjutraj do 
2. popoldne. Uradništvu je ta uredba bila v veliko 
korist, ker je imelo časa za oddih in izprehode; ob 
ugodnem vremenu pa tudi za krajše izlete. Ono se je 
zatorej med uradnimi urami s tem večjo gorečnostjo 
posvečalo izpolnjevanju svojih dolžnosti. 

To mi pa ni bilo dovolj. Prepričal sem se bil nam- 
reč že kot občinski svetnik, da na magistratu marsi- 
katera rešitev zato zaostane, ker pride iz razvidnosti. 
Da se temu v bodoče pride v okom, upeljal sem za 
vsakega referenta posebej kontrolno knjigo, v katero 
se je na levi strani folija zapisala številka vsakega v 
obravnavo in rešitev dodeljenega mu spisa, potem 
dan, kedaj se mu je ta spis izročil, na desni strani pa 

dan, katerega je rešitev prispela v potrditev. Te knjige 
sem potem pridno vsak teden vsaj po enkrat pregle- 
dava! Kjer sem našel, da se agende rešujejo prepo- 
časi, opominjal sem referenta. 

Da vsega tega dela glede na vedno množeče se 
agende in na veliko število strank, ki so želele z žu- 
panom govoriti, ne bom mogel opraviti sam, mi je 
bilo jasno. Zato sem pri občinskem svetu izposloval 
sistemizacijo službe predsedstvenega tajnika in sem 
nanjo poklical dotedanjega šolskega referenta Evge- 
na Laha. Poznal sem ga namreč že od prej, da je 
jako marljiv, natančen in vztrajen in vedel sem. da 
ima fenomenalen spomin celo za subtilne stvari. 

Uradniki mestnega magistrata niso moje izvolitve 
za župana sprejeli nič kaj s prijetnimi čutili. Tako 
tudi Lah ne. Bil je zato jako ugodno iznenaden, ko sem 
mu prišel naznanit, da sem si ga izbral za predsed- 
stvenega tajnika. Ni treba naglašati, da je svojo dolž- 
nost vzorno vršil ves čas, dokler ga dolžnost ni po- 
klicala k važnejšemu referatu. — Pri uradnikih, ki 
so se zavedali svojih službenih dolžnosti in so imeli 
tudi trdno voljo, vršiti jih po najboljši vednosti in 
moči, napravil je ta moj ukrep najboljši utis. Saj je 
dokazoval, da vem ceniti sposobnost in marljivost. 

Res smo z magistralnimi uradniki takoj po prvih 
dneh občevanja postali najboljši prijatelji in je to pri- 
jateljsko razmerje trajalo prav do konca. Še sedaj je 
na magistratu mnogo uradnikov, ki so mi iz srca vdani. 
Večinoma so to možje temeljite izobrazbe in bistrega 
pojmovanja, ki vedo ceniti, kar sem v dobi svojega 
županovanja za uradništvo storil. 

Videč kako neprimerni predprostori so bili pred 
župansko pisarno, dal sem takoj po svoji izvolitvi od- 
straniti nek zid, da se je s tem pridobila večja čakal- 
nica, in naročil sem, naj se polože parketi v njej. 

Ta odredba, potem naznanilo glede imenovanja 
Evgena Laha za predsedstvenega tajnika, Ivana Kav- 
čiča za predsedstvenega slugo in pa vpeljava kontrol- 
nih knjig za referente, vzbudili so začudenje in oči- 
viden odpor pri takratnem prvem uradniku, magi- 

stratnem svetniku Ivanu Vončini. Nekako ne- 
voljnega se je delal, ko sem mu vse to prišel naznanit. 
Njegovo obnašanje pripisoval sem užaljenosti, da se 
nisem prej posvetoval z njim. Vendar je to nerazpo- 
loženje trajalo le dotlej, dokler se ni prepričal, da so 
vse te odredbe bile primerne in v interesu službe. V 
njem sem potem imel najboljšega prijatelja in pod- 
piratelja pri vršitvi svojih županskih dolžnosti. Še da- 
nes, ko živi že v pokoju, vlada med nama najprisrč- 
nejše razmerje. 

Umevno je, da sem z deželnim predsednikom 
uljudno občeval. Zahteval je to njegov uradni položaj 
in velevala mi je moja družabna olika. Med nami pa 
je in je vedno- bilo ljudi, ki so smatrali, da je uljud- 
nost in — kjer je to na mestu, tudi — spoštljivost, ne- 
združljiva s Slovenstvom. Zato se je od čitalniških 
igralnih miz kmalu po mestu raznesla govorica, da se 
baronu Heinu prilizujem in se je jelo tudi na migava ti, 
da me pri tem vodijo posebni nameni, ki so ali se- 
bični ali pa v opreki z moškim dostojanstvom. Seveda 
se za take zabavljive iznajdbe političnih klepetulj ni- 
sem zmenil, ker mi je bilo več do blagra mesta Ljub- 
ljane, ko do tega, kaj in kako misli o meni kak na- 
ivnež ali pa zlobnež. Moja uljudnost do visokih uradnih 
oseb pa mi nikakor ni branila, temveč mi je celo 
omogočevala, da jim kedaj naravnost in, brez strahu 
povem resnico, ki jim morebiti ni bila mila. 

Naj za primer služi tale slučaj. Mestna občina je 
ribnik na posestvu podturenske graščine vzela v last- 
no upravo. To pa zato, ker me je vedno bodlo, da 
»Laibacher Eislauiverein«, ki ga je imel v najemu, 
žaljivim načinom in kakor nalašč prezira slovenski 
jezik. Imenovano društvo si je kmalu na to napraviti 
dalo ob poti v Rožno dolino novo drsališče, kajti 
Nemci in nemškutarji so kakor na povelje izostali z 
mestnega drsališča. Tudi baron Hein je z njimi vred 
izostal. In glej: preselil se je na novo drsališče, ki je 
bilo prirejeno iz politične nestrpnosti in sicer s pod- 
poro »Kranjske hranilnice«. 

Neko popoldne ga obiščem in mu v teku pogovora 

naravnost rečem, da me je ta o njem dobljena vest 
silno iznenadila. Kot zastopnik cesarja, pravim mu, 
bi. vendar ne smel kazati, da beži pred medstrankar- 
sko družbo, ki se zbira na javnem drsališču, in se 
tako ostentativno postavlja na strankarsko stališče. Ali 
je prišel v zadrego! Kar pot ga je oblil. Izgovarjal se 
je sicer, a tehtne opravičbe ni mogel najti. Posledica 
pa je bila, da njega in njegove soproge od takrat 
ni bilo več na nemško drsališče. Seveda tudi na 
mestno ne. 

Konečno ne morem opustiti, da ob tej priliki ne 
omenim, da sem se ves čas, odkar sem stopil v javno 
•življenje, v ustnem občevanju z deželnimi predsedniki 
in cesarskimi uradniki posluževal izključno le slo- 
venskega jezika. Studilo se mi je že davno, ko sem 
videl, kako malo ponosa imajo v tem oziru naši ljudje 
in kako možje, ki so uživali največje zaupanje naroda, 
pred katerim so se obnašali kot neizprosni radikali, 
kakor hitro pridejo v dotiko s kakim c. kr. človekom, 
pozabljajo, da so Slovenci in se jim samo po sebi 
umevno zdi, da morajo z njim govoriti po nemško. 

Opazoval sem večkrat, kako ravnajo v tem oziru 
Italijani. Nikdo njih bi za nobeno ceno ne izprego- 
voril s kakim cesarskim uradnikom drugače, kot v 
svojem jeziku. Samo to je vzrok, da je njihov jezik 
tako vsesplošno zavladal na Primorskem. Pri nas pa 
je bila od nekdaj pogubonosna servilnost doma in nas 
zaradi tega nikdo ne upošteva. Za to samo en primer: 

Ko sem bil nekoč pri dvornem svetniku Rudol- 
fu grofu Chorinskem, vstopi tudi državni po- 
slanec Fran Povše. Grof Chorinsky odzdravi na Pov- 
šetov nemški pozdrav po slovensko. Ko da je to pre- 
slišal, brenka Povše od svojega »Habe die Ehrec dalje 
na nemške strune. Slišal je, da govoriva midva s Cho- 
rinskym le slovensko. Vse zastonj. Kadar je on vmes 
posegel, storil je to v nemškem jeziku. In taki so 
žalibog Slovenci vsi. Ne vem, če sta v Ljubljani še 
dva, ki bi glede ustnega občevanja s c. kr. uradniki 
imfla isto načelo kakor jaz in ki bi se po tem načelu 
tudi dosledno ravnala. 

2. Višja dekliška šola. 

Med prvimi zadevami, ki sem se jih lotil takoj po 2. III. 1813. 
izvolitvi, bila je 

ustanovitev mestne višje dekliške šole, 

kateri je s svojo ustanovo položil temelj Josip Go- 
rup. Daši se je to zgodilo že pred leti, vendar je 
višja dekliška šola še vedno čakala ustanovitve. Zato 
sem nje ustanovitev smatral za najnujnejšo nalogo 
mestne uprave, kajti vedel sem, da če je ne ustanovi 
mesto, ne stori tega noben drug faktor. Dežela zato ne, ' 
ker to ne spada v okvir ljudskošolskega zakona, vlada 
pa že iz načelnih ozirov, ker nam še drugih slovenskih 
srednjih šol ne da. Srce pa me je peklo, ko sem videl, 
kako one ljubljanske ženske, ki se prištevajo boljšim 
rodbinam, odnosno izobraženstvu, skoro brez izjeme 
nem§kutarijo. Takrat se je gospodska ženska sramo- 
vala na ulici slovensko govoriti tako, da je tujec, ki 
je n. pr. obiskal ljubljanska šetališča, kjer je navadno 
več ženskih, ko fnoških, moral priti do prepričanja, da 
je Ljubljana vsaj do treh četrtin nemško mesto. Vedel 
sem, da temu nič toliko ne odpomore, kakor slovenska 
odgoja deklet, katere do takrat nismo imeli. 

Zato je bil prvi samostalni referat, ki sem se ga 
lotil, poročilo občinskemu svetu o ustanovitvi višje 
dekliške šole. Res se je ta šola pod ravnateljstvom 
dr. Lovra Požarja odprla že v jeseni leta 1896. Šola je 
bila spočetka nameščena v neprikladnih prostorih Coj- 
zove hiše na Bregu. Že ob slavnostni otvoritvi sem 
naglašal, da bode moja skrb preskrbeti šoli lepše 
prostore. To obljubo sem izpolnil, kajti nisem miroval 
preje, dokler se ni ob Blehveisovi cesti postavilo se- 
danje krasno in s vrhi dobro odgovarjajoče poslopje 
višje dekliške šole, odnosno sedanjega liceja. 

3. Vprašanje uličnih tabel. 

Hudo bodlo me je vedno, da smo v Ljubljani imeli 2./ III. 1913. 
dvojezične ulične table. Zato sem občin- 
skemu svetu že nekaj let pred tem stavil predlog, naj 

se nadomeste s samoslo venskimi. Utemeljeval sem to 
zlasti z okolnostjo, da imajo mesta: Celje, Maribor in 
Ptuj samonemške ulične table. Ta predlog, dasi so- 
glasno sprejet, ni se mogel izvršiti, kajti nemški del 
prebivalstva pritoževal se je vedno proti njemu pri 
deželnem odboru, ki je bil zadnja instanca v tej za- 
devi in je dosledno odločal proti eno jezičnosti ljub- 
ljanskih uličnih tabel. 

Po prvi odločbi deželnega odbora dal sem, da mu 
zadostim, napraviti nove dvojezične hišne table, na 
katerih je bil zgoraj slovenski napis, spodaj pa nem- 
ški, v velikosti 6 : 1. Vzel sem namreč tej obliki uličnih 
tabel za podlago razmerje števila prebivalstva, ka- 
terega je po uradni štetvi bilo šest sedmin slovenskega. 
Naravno, da je vsled tega bil slovenski napis jako ve- 
lik, nemški pa tak, da se ga je s prostim očesom le 
prav od blizu čitati zamoglo. In vendar je ta rešitev 
bila pravična. Zbudila je pa seveda besnost v nem- 
ških krogih in silno nevoljo pri vladi. Baron Hein mi 
je očital, da se iz Nemcev norčujem.* Obmolknil je pa, 
ko sem mu odvrnil, da nemških napisov sploh potreba 
ni; če že morajo biti, pa da je le pravično, da se na- 
pravijo v takšni obliki, da bodo od daleč kazali raz- 
merje slovenskega prebivalstva do nemškega. 

Večina slovenskega prebivalstva bila je s temi 
tablami zadovoljna, ker je kaj hitro spoznala, da sem 
z njimi hotel dokazati, da se da vsaka stvar speljati ad 
absurdum. Ko so bile prvič nabite, bilo je zaradi njih 
v slovenskih krogih veliko smeha in odobravanja. Na- 
šlo se je pa — in to je bilo, česar nisem mogel raz- 
umeti — vendar Slovencev, ki so jih te table hudo- 
bodle v oči. Najhujši med njimi bil je notar Ivan 
G o g o 1 a , ki je bil sicer jako naroden, ampak tudi 
hudo samosvoj. On je v krogu občinskih svetnikov tako 
dolgo proti tem napisnim tablam govoril, dokler ni 
občinski svet navsezadnje sklenil, naj se nabijejo zo- 
pet stare dvojezične table z enako velikimi sloven- 
skimi in nemškimi napisi. Bil sem navajen sklepe ob- 
činskega sveta izvrševati. Izvršil sem zato tudi ta 
sklep. Pustil sem pa, ker se to ni protivilo sklepu* 

tablice s sorazmernimi napisi pribite v tistih novih 
ulicah, ki preje tablic sploh imele niso. Kadar je šel 
Gogola v >Narodni dom« ali iz njega, jezil se je vedno 
na tako tablo na voglu Tomanove ulice. 

Bolelo me je, da je zadeva samoslovenskih ulič- 
nih tabel v deželnem odboru padla vedno vsled ne- 
odločnosti na narodni strani. Prvič jo je pokopal de- 
želni odbornik dr. Tavčar, drugič pa deželni odbornik 
dr. Papež. Šele nekoliko let kasneje posrečilo se je 
prodreti s to zadevo, ki mi ni dala miru, dokler se 
končno tudi pri deželnem odboru ni ugodno rešila. 
Zanimivo je pa pri vsem tem, da je moral mestni ma- 
gistrat vsled nagajivosti nemških, odnosno nemšku- 
tarskih mestnih prebivalcev dvakrat sneti že nabite 
ulične table, ki so bile samoslovenske, ter jih nado- 
mestiti zopet z dvojezičnimi, dokler niso končno ob- 
veljale sedanje samoslovenske ulične table z belimi 
napisi na zelenem polju. 

4. Zasebne napisne table in objave. 

Tudi so me od nekdaj v oči bodli samonemški ali 7./III. I8|]. 
pa nemškoslovenski zasebni napisi in pa te vrste pla- 
kati po mestnih ulicah. Samoslo venski plakat je v oni 
dobi, ko sem prevzel županstvo, bil prava bela vrana. 

Zato sem potihoma, ne da bi bil kdo o tem vedel, na- 
ročil mestnemu komisarju .Jakobu Tomcu, do 
katerega so se morali obračati vsi, ki so hoteli v 
Ljubljani najeti prostor za kako produkcijo ali kako 
javno priredbo, naj jim licence daje le pod pogojem, 
da objavljajo dvojezične plakate, na katerih morajo 
slovenščini odkazati prvo mesto. Kasneje sem tudi to 
spremenil ter naročil zahtevati samo slovenske pla- 
kate. Na ta način je, ker se nikdo ni upal upirati 
komisarjevi zahtevi, ne da bi bila stvar kogarkoli raz- 
burila, v kratkem tudi s te strani dobila Ljubljana 
skoro popolnoma slovensko lice. 

Uplival sem pa — sam ali po komisarju Tomcu — 
tudi na to, da so ljudje samonemške trgovske in obrtne 
napise nadomeščali s čisto slovenskimi ali vsaj z dvo- 

jezičnimi. Takrat ko sem županstvo prevzel, bilo je 
namreč silno veliko, ako ne večina, napisov nad trgo- 
vinami in obrtovalnicami samonemških. Tudi to moje 
prizadevanje imelo je že dokaj ugoden uspeh. Ker je 
Ljubljana po dolgotrajnem doslednjem prizadevanju 
dobila samoslovenske ulične table, zastaviti sem na- 
meraval svoj upliv, da — sklicujoč se na to okolnost — 
odpravim nemščino tudi s trgovskih in obrtnih na- 
pisnih tabel. Posrečilo bi se mi to bilo brez dvojbe. 
Če ne takoj, pa po ponovnem prizadevanju. Toda 
medtem je prišel 20. september leta 1908, o katerem 
in o dogodkih, ki so z njim v zvezi, bom govoril 
kasneje. Danes me samo to v srce peče, ko vidim, 
kako v Ljubljani zopet lezejo na dan dvojezični in 
tudi sanionemški plakati in kako mestni magistrat, 
dasi ima v tem oziru moč v rokah, proti temu ničesar 
ne stori. 


5. Zdravstvene zadeve. 

Z./ III. «13. Skrb svojo obrnil sem posebno k zdravstvenim raz- 
meram mesta. Imel sem v tem oziru srečo, da mi je ob 
strani stal jako inteligenten, po mravljinčje marljiv in 
važnost svojega urada temeljito pojmujoč fizik dr. 
Ivan Kopriva. Komisije, ki so se vršile leta 1895, 
da razgledajo stavbno stanje ljubljanskih hiš, poklicale 
so mestnemu magistratu v spomin takoimenovane ka- 
nale v odprtih uličicah, za katere dotedaj večina 
mestnih prebivalcev in menda tudi 90% vseh uradni- 
kov mestnega magistrata niti vedela ni. Bile so to 
ozke odprte uličice med dvema hišama, zakrite spre- 
daj z visokim zidom tako, da se je zdelo, ko da se hiši 
dotikata. V te uličice bile so izpeljane straniščne cevi. 

Odločil sem se odpraviti te uličice. Nikdo te od- 
ločbe ni bil bolj vesel, ko mestni fizik. Toda rekla sva 
si oba, da utegne stvar pri hišnih posestnikih zbuditi 
odpoi* zato, ker jim povzroči precej stroškov. Tu nama 
je prišla na pomoč višja moč. V Trstu se je pojavila 
tjekaj iz jutrovih dežel zanešena kolera. Porabil sem 
to priliko za sestavo zdravstvenih komisij, ki so imele 

ogledati vse hiše in podati magistratu na navlašč v 
ta namen prirejenih polah natančen popis njihovih 
zdravstvenih razmer. Utemeljil sem to s pretečo ne- 
varnostjo kolere in učinek je bil popolen. Nikdo se 
namreč tej akciji ni protivil. Povsod so zdravstvenim 
komisijam radi šli na roke, podajali jim vsa potrebna 
pojasnila in — kar je še najbolj čudno — hišni posest- 
niki s prav malimi izjemami se niso prav nič upirali, 
ko se jim je predpisalo, da morajo odpraviti skupne 
uličice ter mesto njih napraviti dokaj drage betono- 
vane jame za grez. Na ta način so se odpravile takrat 
vse komunske uličice — na ta način se je mahoma 
preuredilo do sto stranišč — zlasti vsa javnemu zdrav- 
stvu nevarna stranišča po gostilnicah in kavarnah. 


6. Regulacija mesta. 

Regulačni odsek je bil v tisti dobi poleg finančne- ]./|||, M3. 
ga najvažnejši odsek, občinskega sveta. On je namreč 
imel skrbeti, da se svota, ki je bila v regulačne na- 
mene na razpolago, svrhi primerno porabi in da se z 
njo tudi res kaj doseže. Iz dotičnega fonda, čegar vi- 
sokost mi danes ni več v spominu, ki pa je menda z 
vsemi prispevki vred znašal okoli 900.000 K, imel se 
je odkupiti svet, kar se ga je potrebovalo za razšir- 
javo ulic. Iz tega fonda omogočilo se je podreti marsi- 
katero hišo, ki je bila regulaciji na poti, katere pa 
komisija ni obsodila, da se mora podreti. Tako so 
nastale sedanje široke ulice ali pa se je položil temelj 
za njihovo razširjavo v bodočnosti. 

Tistokrat nastala je tudi misel, da bi se podrla 
ona skupina hiš, ki stoji med Kolodvorsko in Prečno 
ulico ter med Sv. Petra cesto — takozvano >Ajdovo 
zrno.« — Obravnave s hišnimi posestniki zaradi od- 
kupa njihovih hiš vodil sem z vso energijo in skoro 
je že prišlo do sklepa preliminarne pogodbe za odkup 
zadnje hiše. V tem pa je regulačni odsek, v katerem 
je imel odločilno besedo občinski svetnik Ivan Gogola, 
sklenil več novih regulacij, za katerih nekatere je po- 

trebili svet plačal dokaj drago, in pošel je denar. Še 
danes mi je žal, da se ona regulacija ni izvršila, kajti 
trikot ob imenovanih ulicah spadal bi gotovo med naj- 
slikovitejše trge v Ljubljani in bi bil silno pripraven 
za napravo kakega monumentalnega vodnjaka ali pa 
lepega spomenika. Od regulacije na »Ajdovem zrnu« 
ostala je samo razširjava Kolodvorske ulice in mali 
nasadi ob njej. Ta ulica bila je preje tako ozka, da se 
v njej nista mogla izogniti dva voza. 

Pri sestavi zazidavalnega in razširjevalnega načrta 
polagal sem veliko važnost na ustvaritev javnih trgov. 
Bil sem popolnoma prožet novodobnega higi jenskega 
nauka velikopotezne komunalne politike, da so javni 
trgi pljuča mest in zato za njihov bodoči razvoj ne- 
obhodno potrebni. Saj sem videl, kako težko in s 
kakšnimi troski smo morali razširjati preozke ulice 
starega mesta. Zato mi je bilo do tega, da podobnih 
težav, vsaj mi ne povzročamo zanamcem. 

V zvezi s tem stremljenjem je bila pa tudi skrb 
za javne nasade. Vsak večji trg naj bi bil dobil lep 
nasad, da bi bil vabil okoliške mestne stanovalce vase 
in nudil njihovim očem prijetno razvedrilo. Pod temi 
vidiki so nastali nasadi na Slovenskem trgu, na Hrvat- 
skem trgu in >na trgu »Tabor. Sreča je hotela, da je 
mesto imelo vrtnarja, ki ni bil le temeljito kos svoji 
nalogi, temveč jej tudi z ljubeznijo vdan in se je poleg 
tega odlikoval z redkim okusom. — Žal, da tu ozna- 
čenih intencij občinski svet kasneje ni umeval več. 
Pokvaril je s tem trg Tabor, kateremu je v bodoči 
veliki Ljubljani bila namenjena vloga drugega Kon- 
gresnega trga in ki je imel pod spretno vrtnarjevo 
roko postati vzoren park. Ker je bilo za Sokolski dom 
mogoče najti kje drugje pripraven prostor, prizadeval 
sem se, dokler je bil še čas, da odvrnem merodajne 
kroge od nesrečne zamisli, da žrtvujejo ta krasni trg 
za stavbišče. Žal, da je bil ves moj trud zastonj. Ob- 
činski zastop korakal je strumno iz Kravje doline v — 
Abdero. • 

Pri tej priliki omenjam, da mi je često bilo žal, 
da je botanični vrt na tako neprikladnem prostoru in 

med ljubljanskim prebivalstvom tako malo znan. Zato 
sem, potem, ko sem z zasaditvijo travnika na desni 
strani Lattermanovega drevoreda izdatno razširil ti- 
volske nasade, začel z vlado odbravnavati, da ga pre- 
mesti na travnik ob levi strani Lattermanovega drevo- 
reda in sicer na vse prostranstvo od železnice do graj- 
skega parka. Na ta način prišel bi bil na najobisko- 
vanejši kraj mesta in bi bil mogel svojo učno iu 
vzgojno nalogo vršiti kakor potreba. 

Barona Heina bil sem za stvar pridobil. Tudi cen- 
tralna vlada na Dunaju je pritrdila. Bila je priprav- 
ljena prevzeti vse troske preselitve in nove uredbe 
vrta na novem prostoru. Šlo je le še za troske ograje. 
Bila je projektovana lična železna na zidanem pod- 
stavcu. Brez ograje si vrta — ki je imel po dnevu 
biti občinstvu pristopen ravno tako, kakor mestni 
parki — glede na vandalizem, ki ga uganjajo gotovi 
živi ji ob ponočnih urah po mestnih nasadih, nisem 
zamogel misliti. Stroški za ograjo bi bili pa prav 
veliki. Ker smo takrat vsako krono od obeh strani 
dobro ogledali, predno smo jo izdali in sem celo za 
dekorativne slike mestne dvorane iskal pomoči pri 
mecenih, nisem si upal občinskemu svetu predlagati, 
da se naj troski ograje naprtijo mestni občini/ Ob tem 
se je torej vsa akcija razbila. 


7. Mestna kanalizacija. 

Odprava skupnih uličic pokazala je, kako velike 3 |||. |§]3 
važnosti za zdravstveno stanje kakega mesta je dobra 
kanalizacija. Zato sem se lotil tudi le-te. Ker sem pa 
vedel, da bi troški za nesmotreno kanalizacijo bili 
problematični, pridobil sem občinski svet, da je do- 
volil naročiti splošni kanalizačni načrt. Za ta načrt na- 
prosil sem profesorja Jana Vladimirja Hraš- 
k e g a in le-ta ga je sestavil z ono temeljitostjo in 
vestnostjo, katera je odlikovala vsa njegova dela. 

Po tem načrtu, slonečem na splakovalnem sistemu, 
zidali so se potefii vsi kanali. Teh je bilo jako veliko, 

kajti vsako leto dal sem postaviti v proračun velike 
zneske za razširjavo kanalskega omrežja. Javnost za 
te izdatke — ker so objekti, ki so iz njih nastali, naj- 
bolj skriti — takorekoč niti ne ve. Ve le mestni stavbni 
urad, ki ima o kanalih poseben legopisni načrt. S 
stroški za kanalizacijo doseglo se je v zdravstvenem 
oziru jako mnogo. Po Hraskega načrtu izvršila se 
bosta tudi oba zbiralnika, ki sta projektovana ob raz- 
širjenih obrežjih Ljubljanice. S tem bo ovenčano celo 
podjetje in odpadli bodo oni kanali, ki so bili doslej 
izpeljani naravnost v strugo Ljubljaničino. 

Da bi se omogočilo čim uspešnejše nadaljevati za- 
početo delo zgradbe kanalov, predložil sem občinske- 
mu svetu poročilo glede vpeljave kanalske pristojbine. 
To poročilo je občinski svet soglasno sprejel in je 
imel le še deželni zbor dati njegovemu sklepu svoje 
pritrdilo. Ker so se pojavili neki pomisleki, stvar do 
danes še ni rešena; vendar pa utegne kanalska pri- 
stojbina v najkrajšem času zakonito upeljana biti. 

8. Odpeljavanje smeti. 

Kakor kanalizacijo, smatral sem v zdravstve- 
nem oziru tudi za jako potrebno, da se primerno 
zboljša način odpeljavanja smeti. Predložil sem tri- 
krat občinskemu svetu v tem smislu svoje predloge; 
a vsakokrat jih je le-ta zavrnil. Pod konec mojega 
županovanja bilo je pa iz krogov občanskih svetnikov 
soglasno čuti obžalovanje, da se niso sprejeli moji 
predlogi glede higijenskega odpeljavanja smeti. Klub 
občinskih svetnikov me je naprosil, naj te predloge 
v četrtič predložim, češ, da bodo gotovo sprejeti. Pri- 
pravljal sem novo poročilo; v tem je prispela moja 
nepotrditev. 

9. Vprašanje tujskega prometa in olepšava mesta. 

1 III. 1913. Ko je slovenska narodna stranka leta 1882. do- 
bila večino v občinskem svetu, je bila vsa skrb za 
tujski promet osredotočena v tivolskem odseku ob- 

činskega sveta. Na čelu tega odseka stal je že več 
let zaporedoma ugledni občinski svetnik Josip 
L u c k m a n n. On je smatral, da se bodo tujci pri- 
vabili v Ljubljano z nasadi na posestvu podturenske 
graščine in s skrbjo za izprehajališča po bližnjem, res 
lepem gozdu. Tem njegovim nazorom se je bilo zahva- 
liti, da se je park tivolske graščine vzdrževal v pri- 
kupljivem stanju, pri čemer je Luckmann sam imel 
pod nadzorstvom in — večinoma tudi — pod raz- 
poredbo zasadbo vsacega grma in vsake gredice. On 
je dal napraviti stezo od Švicarije mimo vogla pod 
gozdom nad pristavo Cekinovega gradu in odtod do 
vožnje ceste ob parku. Iz njegovih misli je potekla 
zasaditev skupine brez ob spodnjem delu te steze. 

Po novi ustanovitvi občinskega sveta prišel sem 
jaz na čelo olepševalnemu odseku. O priliki prvega 
obhoda razlagal nam je bivši predsednik svoje nazore 
glede naloge odsekove in nam je pripovedoval, kako 
jih je odsek vršil doslej. Pri tem nam je predočil ono 
stezo in imenovani brezovi nasad kot občudovanja 
vreden uspeh odsekovih stremljenj. Ob vsem spošto- 
vanju do delavnosti Luckmannove in do njegovega 
okusa prišel sem vendar že takrat do prepričanja, 
da se bo olepševalni odsek moral izmakniti iz tesnega 
okvirja dosedanje delavnosti. Nekaj naslednjih odse- 
kovih sej in ogledov me je do dobrega poučilo, kako 
malenkostno negibno je bilo mnogokrat odsekovo po- 
slovanje. Nekoč je šlo za posekanje neke smreke, ki 
je rastla preveč v stezo. Temu se je protivil kon- 
servativni Luckmann in je zahteval ogled na licu 
mesta. Tu se mu je pridružil občinski svetnik Fran 
Ravniha r. Šele ko je občinski svetnik ing. T o - 
m e k ob tej smreki Ravniharja tako v stran potisnil, 
da se je ob smreko zadel, prišlo je ob splošni vese- 
losti do sklepa, naj se smreka poseka. — Zopet drugo- 
krat nam je Luckmann, ker smo bili dali napraviti 
nekaj slovenskih orijentačnih napisov in z barvnimi 
znaki zaznamovati gozdna pota, na dolgo in široko raz- 
lagal, da tujskega prometa ne povzdignemo, če damo 
vse gozdno drevje belo-modro-rdeče prepleskati. — 

Zaradi preložitve steze čez Vrtačo, ki je prej držala 
od vogla Tržaške ceste naravnost proti železnici, bilo 
je treba skupnega ogleda olepševalnega in stavbnega 
odseka in je ob tej priliki občinski svetnik Peter 
L a s s n i k na vse petege dokazoval, kolikim in kaka 
važnim javnim koristim na kvar bi bila ta preložitev. 
Seveda smo jo kljub temu sklenili. 

Da pokažemo, da nas je volja uvesti v te razmere 
temeljito izpremembo in pospešeni tempo, posvetili 
smo izprehajališčem na posestvu podturenske graščine 
veliko pažnjo. Odsek se je namreč takoj lotil naprave 
nekaterih novih steza v gozdu. Izmed teh je posebno 
omembe vredna steza mimo razgleda, kjer smo iz- 
sekati dali drevesa, ki so zapirala razgled na Ljub- 
ljano. Ljubljansko občinstvo se je kar začudilo, ko je 
naenkrat pred sabo videlo mesto s točke, o kateri 
preje še sanjalo ni, da more nuditi tako lep razgled. 
— Druga še važnejša steza pa je ona, ki pelje od tako- 
imenovane >cesarske lipe« do Šiške. Ta steza teče 
zvečine po Koslerjevem svetu in le veliki prijaznosti 
in naklonjenosti takratnega posestnika Cekinovega 
gradu Ivana Koslerja se je zahvaliti, da jo ie 
bilo mogoče napraviti. Tovariši v občinskem svetu 
so kar strmeli, ko sem jih iznenadil s Koslerjevim 
dovoljenjem. Izdatki za stezo, ki je in bo ostala pri- 
jetno in priljubljeno izprehajališče, bili so prav ne- 
znatni. 

Vendar se meni tega delovanja ni zdelo dovolj, 
temveč sem že takrat misliti začel, kako bi se naj 
^ferb za privabljenje tujskega prometa postavila na 
širšo podlago. Saj sem videl, da je lega našega mesta 
z njegovo vabljivo bližnjo in daljnjo okolico jako 
ugodna. Malo je mest v avstrijskih planinskih deželah, 
ki bi se v tem oziru mogle meriti z Ljubljano. 

Dobro vedoč, da je snažnost največja privlačna 
sila vsakega mesta, začel sem boj proti prahu in blatu. 
Občinskemu svetu sem zato predlagal, naj sklene 
splošno tlakovanje mesta. Predložil sem mu glede 
tega obširno tiskano poročilo s proračunom troškov 
in nasvetom, da se v ta namen najame posojilo. Ob- 

činski svet tega predloga ni sprejel, pač pa mi je do- 
volil kredit za tlakovanje Šelenburgove in Prešernove 
ulice ter Marijinega trga. Kasneje se je mnenje občin- 
skega sveta tudi glede tlakovanja izpremenilo v 
smislu mojih predlogov. Občinski svetniki so namreč 
navsezadnje vendar prišli do prepričanja, da je radi- 
kalna odprava prahu in blata mogoča le s tlakovanjem 
in so me bili tudi pozvali, naj svoj odklonjeni predlog 
glede tlakovanja mestnih ulic vnovič predložim. Pod 
konec svojega županovanja pripravljal sem se tudi k 
temu. 

V tem, ko je občinski svet, kar se splošnega tla- 
kovanja tiče, zavzemal odldonjevalno stališče, priprav- 
ljal sem pa sam tlakovanje silno blatne Dunajske 
ceste. Ta cesta je državna, a posipati in strgati jo 
ima, kolikor je je v mestnem pomeriju, občina. Da to 
breme odvalim od občine, oziroma jej ga kolikor mo- 
goče olajšam, obrnil sem se do osrednje vlade, naj jo 
. tlakuje. 

Potoval sem zaradi tega nekajkrat na Dunaj. Na 
čelu cestnega oddelka v notranjem ministrstvu stal 
je takrat dvorni svetnik dr. Roman I s z k o W s k i. 
Pri le-tem sem bil vsaj vsacega četrt leta po enkrat. 
Mož o tem, da bi država sama prevzela tlakovanje, 
še slišati ni hotel. Skliceval se je vedno na to, da 
tlakovanje zahteva le izredni cestni promet, od ka- 
terega ima pred vsem mesto samo korist ter da bi 
brez tega prometa takšno vzdrževanje državne ceste, 
kakršno je na Ježici in na Črnučah, zvrhoma zado- 
stovalo. A jaz nisem popustil. Letal sem tako dolgo 
in tako pogosto nadenj, da sem mu menda že nad- 
ležen postal. Da se me reši, obljubi mi pripeljati se 
poleti iz Trbiža, kamor da pojde na počitnice, s 
kolesom v Ljubljano. Izpolnil je to obljubo in raz- 
kazal sem mu del ceste, ki bi se imel tlakovati. Dal 
mi je besedo, da ministerstvu stvar priporoči. Res je 
potem že v prihodnji proračun prišla delna vsota za 
tlakovanje Dunajske ceste v Ljubljani. Kakor mi je 
dejal Iszkowski, je to bil prvi slučaj v Avstriji, da je 
država tlakovala popolnoma na svoje stroške državno 

cesto v mestu, kajti drugod so morala k takim tlako- 
vanjem prispevati vedno tudi dotična mesta. 

Roko v roki s tem prizadevanjem za olepšavo in 
higijeno mesta pa so šla tudi prizadevanja glede 
ličnosti in prikupljivosti mestne zunanjosti. Zato se je 
napravilo več novih nasadov in drevoredov ter se je 
tudi pri podeljevanju stavbnih dovoljenj kolikor mo- 
goče vplivalo na hišne posestnike, da napravijo lične 
facade. V mnogih slučajih se je to posrečilo in tako 
lahko danes z vso upravičenostjo trdim, da je sedanje 
prijaznejše lice obnovljene Ljubljane v veliki meri 
pripisati tedanjemu smotrenemu delu, v katerem so 
me podpirali ne samo vsi občinski svetniki, temveč 
prav izdatno tudi vsi uradniki mestnega stavbnega 
urada. 

Ljubljana je tudi res privabljati začela čedalje 
več tujskega prometa. Ako se le-ta ni razvijal tako* 
kakor je bilo želeti, pripisati je bilo najbolj okolnosti, 
da v Ljubljani ni bilo dobrih hotelov. Temu se je od- , 
pomoglo šele s sezidavo hotela >UnioiK. Zasluga za 
to gre d r. Vinku Gregoriču, ki je mnogo po 
svetu potoval in videl, kako se drugod skrbi za pri- 
vabljenje tujcev. Zal ni prišel do izvršitve ves njegov 
v resnici velikopotezen načrt, ki je predvideval v treh 
letnih etapah zazidavo vse ulične fronte od Franči- 
škanske ulice do Slovenskega trga. Po tem načrtu bila 
bi Ljubljana poleg hotela dobila tudi veliko kopališče 
s šestdesetimi kadcami in dvema plavalnima base- 
noma z mrzlo in ogreto vodo. 

Ob otvoritvi hotela izrekel sem med drugim pri 
slavnostni pojedini, kako me veseli, da je dr. Grego- 
ričevo podjetje uspelo. Dr. Šušteršič, ki je kot vodi- 
telj Slovenske Ljudske Stranke, v katere rokah je bila 
večina hotelskih delnic, banketu prisostvoval, pa je 
takrat vstal ter me na moje in morebiti tudi drugih 
gostov začudenje v naravnost ditirambskih besedah 
slavil kot modernega župana. To ga seveda ni prav nič 
oviralo, da ne bi bil kasneje padel po meni z vso 
vehemenco ter da ne bi bil vse moje delo na polju 
mestne uprave proglasil za nič vredno. 

Z odprtjem novega hotela prišel je čas za smo- 
treno tujsko-prometno agitacijo na široki osnovi. Bil 
sem član »Društva za povzdigo Dalmacije«, čegar 
predsednik je bil veliki prijatelj našega naroda Jan 
grof Ha r rac h. Prizadevanje za povzdigo Dalma- 
cije uživalo je vso moralno in do neke meje tudi pre- 
cejšnjo materijalno podporo vlade. Usmerjeno je bilo 
v prvi vrsti za izkoriščanje prirodnih krasot te silno 
zanimive primorske dežele z neštetimi morskimi 
zalivi, veličasnimi prirodnimi pristanišči in mnogimi 
otoki s klimo in rastlinstvom jutrovih dežel. Program 
društva je zatorej med raznimi točkami imel na prvem 
mestu povzdigo tujskega prometa. Posvetovanja in 
razprave, ki so se v tem pravcu vršile v Harrachovski 
palači na dunajski Freiungi, so me nekoč privedle na 
misel, da ustvarim v Ljubljani posebno tujskoprometno 
organizacijo, ki naj bi pri obiskovalcih Dalmacije, kjer 
se je imel tujski promet razvijati ob zimskih mesecih, 
delala propagando za obisk Slovenije o poletnih me- 
secih. Razodel sem to misel dr. Valentinu Kri- 
sperju. Sestavila sva pravila in jih vložila v odo- 
britev. 

Slučajno je bil ravno tiste dni dobil deželni pred- 
sednik baron Hein od osrednje vlhde na Dunaju po- 
vabilo, naj osnuje deželno organizacijo za tujski pro- 
met. Že je naročil povabiti nekatere osebe na posve- 
tovanje. Med temi je bila večina pripadnikov nemške 
stranke. Pred vsem članov odbora »Kranjske hra- 
nilnice«. Ko mu prineso pokazat mojo vlogo za odo- 
britev pravil tujskoprometnega društva, poprosi me 
k sebi. Vpraša me, kje sem zvedel za namero vlade 
glede akcije za tujski promet. Ker mi je to vprašanje 
bilo nepojmljivo, prosim ga, naj mi je pojasni. Sedaj 
mi pove, kakšen razpis je z Dunaja prejel. Na moj od- 
govor, da za to vladno akcijo nisem ničesar vedel, se 
začudi z besedami: »Vi pa vendar na vse mogoče 
mislite!« 

Nekam kisel obraz je napravil, ko. mi pokaže va- 
bila, ki so bila že za razposlatev pripravljena, in piavi: 
»Sedaj seveda prepuščam vso akcijo vam. Pravila prej- 

mete takoj potrjena. Samo toliko jih spremenite, da 
organizacijo imenujete »Deželna zveza za tujski pro- 
met«:. 

Ta zveza je potem pod spretnim vodstvom 
dr. Valentina Krisperja sijajno uspevala. Ne samo, 
da je poživila zanimanje za tujski promet, ga je tudi 
jela reformovati po izkušnjah drugih dežel. Dr. Kri- 
sper namreč ni štedil ne truda ne novcev, da -se na 
lastne oči pouči o modernizaciji te silno važne pri- 
dobitne panoge. Potoval je zato po drugih deželah, 
stopal s tamošnjimi organizacijami v stike in zveze 
in je potem vedel s primernim poukom prepričevati 
naše ljudi, da in kaj je potreba storiti, da ne za- 
ostanemo za drugimi deželami. On je tudi znal mero- 
dajne kroge ministerstva za javna dela zainteresovati, 
tako da so bili »Deželni zvezi za tujski promet na 
Kranjskem«: za njeno poslovanje zagotovljena dosti 
znatna vsakoletna denarna sredstva. 

Po inicijativi dr. Krisperja priredila je zveza izlet 
naših gostilničarjev in hotelijerjev na Dunaj in na 
Semernik, ustanovila je posebno hotelijersko-gostil- 
ničarsko glasilo in priredila je v Ljubljani gostilni- 
čarsko šolo. Ta šola je tako zaslovela, da je bolgarska 
vlada nanjo poslala posebnega odposlanca, Geor- 
gija T. P j e j e v a. Leta ostal je nekaj tednov v 
Ljubljani. Prisostvoval je predavanjem in praktič- 
nemu pouku. Uspehi, ki so jih pokazali končni izpiti, 
imponovali so mu tako, da je bolgarska vlada na te- 
melju njegovega poročila naslednjega leta priredila 
enako šolo v Sofiji in je nanjo pozvala predavatelja 
ljubljanske šole Ivana Kendo. 

Najvišja točka bližnje ljubljanske okolice je oni 
vrh šišenskega hriba, na katerem so bile francoske 
šance. S tega vrha bi bil najobširnejši okrožni pogled 
po vsej dražestni ljubljanski okolici. Glede na to sem 
meseca maja 1909. leta podvzel v ministerstvu za jav- 
na dela korake, da s primernim državnim prispevkom 
omogoči mestni občini sezidati na tem hribu razgled- 
ni stolp. Z Ivanom K osle rje m bil sem se 
že pred tem dogovoril, da mestu proda oni hrib in 

svet, kolikor bi ga bilo za udoben dostop nanj potreba. 
Trdno sem bil preverjen, da ta načrt izpeljem. Cesar- 
jeva nepotrditev mi je to onemogočila. 

V zvezi z delovanjem »Deželne zveze za tujski 
promet« je bila tudi ustanovitev delniške družbe 
»Triglav«. Ta, po moji nicijativi s krepko podporo in 
sopomočjo dr. V. Krisperja in dr Vinka 
Gregoriča ustanovljena družba je imela nalog po- 
živiti tujski promet v divni bohinjski dolini. V ta 
namen je vredila hotel »Triglav« v Bohinjski Bistrici 
in je nameravala tudi ob bohinjskem jezeru samem 
' — če najde za to umevanje — poskrbeti za letovišča 
in kopališča. Res se je jel tujski promet v Bohinju 
hvalevredno dvigati. Hotel »Triglav« je bil prvo po- 
letje dobro obiskan. Celo minister za javna dela R i 1 1 
je prišel na več časa tjekaj in je bil očaran od krasote 
našega planinskega sveta. Tudi zimski šport v Bohinj- 
ski Bistrici jel se je zadovoljivo razvijati. Na nesrečo 
pa delniški družbi ni uspelo dobiti sposobnega do- 
mačega najemnika za hotel. Ker ga — zvesta svojim 
načelom — ni marala dati kakemu Nemcu v najem, 
stopila je v likvidacijo. Tujski promet v Bohinju pa 
je od takrat vendar od leta do leta rastel in se je 
tega nadejati tudi za bodoče. 

Danes moremo z zadovoljstvom ugotoviti, da so 
vsa ta prizadevanja imela že precejšen uspeh, kajti 
Ljubljano obiskuje na leto že čez 70.000 tujcev. V pri- 
meri z Inomostom in Solnogradom ,kjer so v izdatno 
večji meri dani vsi pogoji ža razvoj te važne panoge 
gospodarstva, je to gotovo veliko. V ministerstvu za 
javna dela so se kar čudili, ko sem jim navel to šte- 
vilko. 

Naj še omenim, da sem v interesu tujskega pro- 
meta dal napraviti načrt za električno dvigalo na 
grad. Saj je z njega očarovalen pogled na bližnjo in 
daljnjo okolico. Venec naših, deloma z večnim sne- 
gom pokritih planin z njihovo raznoliko členkovitostjo 
pa napravlja tako mogočen vtis, da človek kar strmi. 
Za grad sem imel pa drug namen. On bi naj nam bil 
postal, kar je Čehom Karluv Tyn, Poljakom Wawel, 

Nemcem Wartburg. Na zunaj naj bi bil ohranil svoje 
zgodovinsko lice; njega notranji prostori pa naj bi 
bili namenjeni deloma umetnosti, deloma praktičnim 
potrebam. Občinski svet je mojo nakano odobril. Zato 
sem se pripravljal da jo začnem izvrševati. Imel sem 
v tej zadevi v naučnem ministerstvu in v ministerstvu 
za javna dela na Dunaju že nekaj konferenc in vsa 
prilika je bila, da priskoči vlada mestu za preuredbo 
gradu in za napravo električnega dvigala s precej- 
šnjim, na več let porazdeljenim prispevkom na po- 
moč. Ker sem se moral z županskega stola umakniti, 
ostala je stvar nerešena. Pač se mi je potrebno zdelo 
novega župana dr. Tavčarja opozoriti na to svojo 
akcijo in mu ponuditi zanjo svojo sopomoč. Navlašč 
sem ga bil nekoč obiskal zaradi tega v županski 
pisarni. Odgovoril mi je, da dotlej, dokler ne bode 
končana revizija mojega županskega poslovanja, ne 
stori ničesar. Razumel sem. Poslovil sem se od njega 
s pripomnjo, da mu ta revizija ne donese razveseljivih 
ugotovitev. Od tedaj nisem o županskih zadevah nič 
več govoril z njim. O reviziji sami izpregovorim v 
drugem delu svojih spominov. 


10. Ljudska kopelj in mestna ubožnica. 

3./III. I!I3. Deloma interes za tujski promet, deloma pa tudi 
želja po modernizaciji mesta, vodila me je v spomladi 
leta 1897. na daljše potovanje po večjih mestih Nem- 
čije. Nemška komunalna politika je namreč vzorna in 
vedel sem, da tamkaj najdem marsikaj tacega, kar 
bi se s pridom dalo uvesti tudi v Ljubljani. Na to 
potovanje, ki je peljalo po mestih: Draždane, Lipsko, 
Halle, Erfurt, Kassel, Diisseldorf, Kolin ob Reni, 
Frankobrod ob Moguncu in Norimberk, vzel sem s 
seboj načelnika mestnega stavbnega urada, stavbnega 
svetnika Jana Duffeta. 

Prva praktična posledica tega potovanja je bila 
naprava ljudske kopeli v kolodvorski ulici, druga na- 
prava jubilejske ubožnice v Vodmatu. Vzorec za 

ljudsko kopelj z minimalno investicijo, v kateri je 
ubožnejšemu delu mestnega prebivalstva omogočeno 
kopati se za prav nizko ceno, našla sva v Lipskem; 
vzorec za jubilejsko ubožnico pa v Elberfeldu. To me- 
sto ima namreč tako prikladno vrejeno skrb za svoje 
ubožce, da razne velike občine pošiljajo tjekaj pro- 
učevat to vprašanje. Na novo mestno ubožnico v Vod- 
matu sem še sedaj ponosen, kajti ona vzbuja občudo- 
vanje vseh njenih obiskovalcev. 


11. Vprašanje osrednjega kolodvora. 

Na tem potovanju videl sem, kako primerno imajo 
rešena kolodvorska vprašanja drugod, kjer mislijo na 
bodočnost svojih mest in na olajšavo njihove razširjave. 

Ljubljanski kolodvor me je itak že dolgo bodel 
v oči, kajti poslopje za odpravo osobnega prometa 
je tako nedostatno, da spada komaj na kako večjo 
zunanjo postajo, ne pa v deželno glavno mesto. Začel 
sem torej na Dunaju pritiskati na južno železnico 
naravnost in pa po železu ičnem ministerstvu, da pre- 
uredi svoj ljubljanski kolodvor. Južna železnica se je 
seveda branila; v železničnem ministerstvu pa sem 
našel za to svoje prizadevanje polno umevanje. Toda 
odkazali so me predvsem na južno železnico in me 
opozarjali zlasti na to, da bo moralo mesto, ker želez- 
nica sama ni kriva, da se je njen promet, odkar so bile 
napravljene sedanje kolodvorske naprave, tako zelo 
pomnožil, izdatno prispevati k takim preuredbam in 
prezidavi kolodvora. Odklonil sem seveda vsak pri- 
spevek. Da bi pa bilo mogoče železniško vprašanje 
čim bolje rešiti, ogledala sva si s svetnikom Duffetom 
kolodvora v Halle in v Diisseldorfu, kjer sva našla 
zelo slične prometne razmere, kakor pri nas; našla 
sva pa tudi prav vzorna kolodvora. 

Po svoji vrnitvi s potovanja naprosil sem Karla 
Blumenthala, ravnatelja pruskih državnih že- 
leznic v Halle na Šali, naj pride v Ljubljano, da prouči 
tukajšnje razmere in napravi načrt za centralni kolo- 


Mil. 1113. 


I 


300 


dvor. Pripomniti moram, da je napravo centralnega 
kolodvora zlasti priporočal beljaški železniški ravna- 
telj Proške. Ta visoki funkcijonar se je vobče zelo 
zanimal za moje prizadevanje po zboljšanju kolo- 
dvorskih razmer v Ljubljani. On je to prizadevanje 
pri železničnem ministerstvu tudi toplo podpiral. Ra- 
čunajoč na bodoči osrednji kolodvor po halleškem 
vzoru izposloval je Proške pri železničnem minister- 
stvu, da je kupilo zanj Koslerjev travnik med Marije 
Terezije cesto in med skladiščem državnih železnic. 

Ravnatelj Blumenthal je po svojem prihodu v 
Ljubljano proučil natančno kolodvorske naprave po 
načrtih inženirskih odsekov južnega in državnega ko- 
lodvora, opazoval promet k obema kolodvoroma in od 
nju, ter si ogledal vso bližnjo okolico mesta. Predno 
se je vrnil domov, povabil sem ga, naj si ogleda našo 
lepo Gorenjsko, kajti pripovedoval mi je, da po leti 
rad zahaja na Tirolsko in hodi po gorah. Peljal sem 
ga na Bled, v Vintgar, k Peričniku in h Klanskim 
jezerom. 

Blumenthal, nenavadno živahen, silno inteligen- 
ten in dobrodušen mož, poleg tega pa znan pesnik, 
bil je ob krasotah naše domovine očaran. Ko sva se 
vrnila z izleta in sva sedela v Ljubljani pri večerji, 
dejal mi je, da sedaj še-le vidi, da časnikarjem ni 
ničesar verjeti. On da si je namreč predstavljal Kranj- 
sko za nekultivirano deželo, v kateri stanujejo sami 
razbojniki, sedaj pa da se je prepričal, kako dobro 
in postrežljivo je ljudstvo, ki biva v teh krajih. Iz 
Halle poslal mi je še par lepih pesmic, spominjajočih 
njegovega izleta na Gorenjsko. 

Čez dobrih štirinajst dni poslal mi je Blumenthal 
svoj načrt za ljubljanski osrednji kolodvor, in sicer po 
vzorcu kolodvorskih naprav v Halle na Šali. Po tem 
načrtu bilo je zamišljeno dvignjenje vsega prostora, 
na katerem stoji južni kolodvor, kakor tudi dvignjenje 
železniške proge od Sela do Viča, tako, da bi železnični 
promet voznemu prometu nikjer ne bil na poti, ker bi 
se povsod pod železnico ceste lahko napravile v nivelu. 
Kolodvorsko poslopje je bilo projektovano med koles- 

nicami tako, da bi s fronto stalo proti Dunajski cesti. 
Tamkaj pa, kjer sedaj to cesto presekava železnična 
proga, bil bi pred kolodvorskim poslopjem, ki bi se 
vzdigovalo 6 m nad nivelom Dunajske ceste, velik 
trg za pešce in vozni promet. Progi na desno in levo 
za dohod in odhod vlakov bili bi podmosteni. 

Veščaki, katere je poklical občinski svet, da ta 
načrt pregledajo, so bili ob tako preprosti in vendar 
tako znameniti rešitvi kolodvorskega vprašanja izne- 
nadeni; občinski svet me je na osnovi njihovega iz- 
recila pooblastil, da zastopam na Dunaju takšno rešitev. 
V ministerstvu so bili tudi presenečeni, ko sem jim 
predložil načrt. Sedanji železnični minister, takratni 
oddelili predstojnik dr. v o n Forster, vzkliknil 
je: >Grossartig und vollkommen zvveckentsprechend, 
aber fiir Deutschland und nickt fur Osterreich!« (Veli- 
kansko in popolnoma namenu odgovarjajoče, toda za 
Nemčijo in ne" za Avstrijo!«) Temu je pristavil, da 
Nemčija za svoje kolodvore in železnice veliko trosi, 
ker porablja gotovi del letnih dohodkov iz železnič- 
nega prometa za železnice same. Pri nas, kjer so že- 
leznice le molzna krava za državno upravo, pa da na 
rešitev tacega lepega projekta še misliti ni, ker je 
predraga. Bila bi namreč stala 10 milijonov kron. 

Po načelih, ki so bili podlaga Blumenthalovenni 
projektu, dala je potem uprava državnih železnic na- 
praviti kolodvora v Plzni in v Solnogradu. Poslednji 
smatrajo sedaj za najlepši in najpripravnejši kolo- 
dvor v Avstriji. Meni, žal, za Ljubljano ni bilo mogoče 
doseči tacega kolodvora; vendar mi je pa Blumen- 
thalov načrt služil za podlago za vsa nadaljnja poga- 
janja v ministerstvu in z južno železnico, pri kateri 
se mi je končno vsled pritiska ministerstva posrečilo 
prodreti s kolodvorskim načrtom, čegar stroški so se 
proračunih na 6 milijonov kron. Podlaga temu načrtu 
je načelo, da ostane sedanji južni kolodvor kot cen- 
tralni kolodvor s povečanimi kolesničnimi* napravami 
proti iztoku in s čisto novim 200 m dolgim kolodvor- 
skim poslopjem z otočnimi peroni. Na ta kolodvor 
imeli bi prihajati vlaki vseh v Ljubljano vodečih prog. 

Pogajanja z državnimi železnicami imela so za 
nasledek, da se je potem ta načrt nekoliko skrčil, ker 
je železnično ministerstvo nasproti Južni železnici 
stalo na zelo fiskaličnem' stališču. Načrt, ki se dan- 
danes izvršuje, ima za podlago trošek 3 milijonov 
kron. Kolodvorska prezidava pa utegne biti dovršena 
to ali najkasneje prihodnje leto. Zaradi naglega raz- 
voja Ljubljane napravil se je s prispevkom mestne 
občine v znesku 130.000 K podvoz na Martinovi cesti. 

12. Šolstvo. 

47111 1113 . Po ustanovitvi višje dekliške šole posvetil sem 
svoje zanimanje tudi ostalemu šolstvu. Za osemraz- 
redno dekliško ljudsko šolo pri Sv. Jakobu, ki ni imela 
še lastnega poslopja, dal sem po inženirju Sbrizaju 
izgotoviti in po arhitektu Maksu Fabianiju popolniti 
jako prikladen načrt, ki ga je občinski svet odobril 
in po katerem se je potem stavba tudi res sezidala. 
Isto tako sem dal izgotoviti tudi načrt za tretjo mestno 
deško ljudsko šolo in je zgradnja poslopja bila oddana 
še za mojega županovanja. Ob enem z načrtom za to 
poslopje dal sem izgotoviti tuni načrte za poslopje II. 
mestne dekliške ljudske šole. Stavbo te šole namera- 
val sem razpisati ravno, ko sem bil primoran stopiti s 
čela mestne uprave. 

Prav posebno pažnjo posvetil sem obrtnemu 
šolstvu. Videč namreč, kako drugod z velikimi 
žrtvami ustanavljajo obrtne srednje šole, želel sem, 
da se tudi ljubljanska nižja obrtna šola, takoimeno- 
vana strokovna šola mehansko tehnične smeri, spre- 
meni v državno obrtno šolo. Vedel sem namreč jako 
dobro, da pri železnicah in po tovarnah v naši domo- 
vini Slovenci ne pridejo preje do boljšega položaja 
in do večjega zaslužka, pa tudi ne do političnega vpli- 
va nad delavstvom, dokler ne bodemo imeli sposobnih 
ljudi za službe delovodij. Za to vprašanje zanimal se 
je pred mano jako živahno že tudi Ivan Murnik, 
a preko pripravljalnih obravnav ta zadeva ni bila še 
prišla. 

Šele ko sem začel kot župan posredovati na Du 
naju, pomaknila se je rešitev vprašanja z mrtve točke. 
Saj pa tudi nisem zamudil nobene prilike, da ne bi 
bil v naučnem, in kasneje — ko se je obrtno šolstvo 
izločilo iz tega resorta — v ministerstvu za javna 
dela, potrkal zaradi izpolnitve te želje mesta Ljub- 
ljane. Obrnil sem se tudi do naših državnih poslancev, 
in sicer do ljubljanskega poslanca napredne stranke 
in do dr. Šušteršiča kot načelnika kluba poslancev 
Slovenske Ljudske Stranke. Vsi so mi svojo pomoč 
obljubil. Dr. Šušteršič je celo dejal: »Dobro, od sedaj 
zanaprej bo boj za državno obrtno šolo naše glavno 
prizadevanje! c Žal, da je to ostalo samo pri besedah, 
kajti niti napredni poslanec niti dr. Šušteršič in nje- 
gova skupina se za stvar niso zanimali. Edini dr. Fer- 
jančič bil je zaradi nje nekaj krati v naučnem mini- 
sterstvu. Dr. Šušteršič pa kljubu svoji obljubi še tega 
storil ni. Zato pa je, ko sem sam postal državni po- 
slanec, bila moja prva skrb, da to vprašanje ugodno 
rešim. Kljubu velikemu odporu v finančnem mini- 
sterstvu skoro vsemogočnega oddelnega predstojnika 
dr. E n g 1 a pridobil sem bil finančnega ministra 
dr. Leona viteza Biliriskega, da je mestni 
občini ljubljanski pod naslovom gradbenega prispevka 
za šolo odpisal 900.000 kron državnega brezobrestnega 
potresnega posojila ter da je privolil v uvrščenje vzdr- 
ževalnih troskov v redni proračun. 

Kako intenzivno sem se za to velevažno zadevo 
zanimal, dokazuje najbolj ta-le slučaj: 

Spomladi leta 1910. peljal sem se v Moravsko 
Ostravo. V železniškem vlaku našel sem krakovskega 
župana dr. Leo. Vozila sva se skupaj. V medseboj- 
nem pogovoru pripovedoval mi je, da je na Dunaju 
končno dosegel, da država mestu Krakowu čisto na 
svoje stroške sezida poslopje za srednjo obrtno šolo 
in da ima po takem mesto preskrbeti samo stavbišče. 
Smeje se je dostavil: »Ko so bila pogajanja končana, 
dejal mi je dr. Engel: »Aber sagen Sie das ja dem 
Hribar nicht, denn sonst ist er im Stande liber mich 
hergelaufen zu kommen und mir solange keine Ruhe 

zu geben, bis ich ihm niclit auch dieselbe Konzession 
gemacht haben werde!“< (Toda za Boga ne posejte 
tega Hribarju; kajti sicer je v stanu, da nad-me pri- 
leti in mi tako dolgo ne da miru, dokler tudi njemu 
ne koncedujem ravno tega.) Da-si torej ne tako ugod- 
no, kakor mesto Krakow, prišla je vendar Ljubljana 
in z njo ves slovenski narod do učilnice, ki je nasta- 
njena v najlepšem šolskem poslopju, kolikor jih stoji 
na slovenski zemlji in v enem najlepših v celi državi. 


13. > prašanje slovenskega vseučilišča. 

I./III. 1813 . Na začetku leta 1898. pojavil se je na avstrijskih 
visokih šolah »furor teutonicus< (nemško besnenje). 
Po Schonererjancih vzpodbujani, jeli so nemški dijaki 
z bučnimi demonstracijami in ponekod celo z brahi- 
jalno silo preprečevati predavanja. Ves pokret je bil 
obrnjen proti slovanskim dijakom; njihovi nemški 
tovariši bili bi jih najraje kar pognali z nemških vse- 
učilišč. Da smo imeli narodna vseučilišča, bili bi more- 
biti ta pokret še odobravali. Ako ne, pa bi se vsaj 
zaradi njega ne bili Bog ve kaj razburjali. Ker smo 
bili pa brez svojih velikih šol, morali smo seveda 
proti tej nemški predrznosti nastopiti. Saj je prišlo 
tako daleč, da so bila na Dunaju in v Gradcu ustav- 
ljena predavanja, da so torej oblasti kapitulovale pred 
nemškimi razgrajači. Z ustavljenjem predavanj so slo- 
vanski dijaki prišli v nevarnost, da izgube semester. 

Naši dijaki, katerim je bilo znano, da se za vse- 
učiliško vprašanje zanimam bolj ko vsak drugi posla- 
nec, začeli so mi pošiljati poročila o nasilnostih, kate- 
rim so izpostavljeni od strani nemških tovarišev in me 
prosili pomoči. To je bilo povod, da sem v seji dežel- 
nega zbora kranjskega dne 4. februarja 1898 stavit 
ta-le nujni predlog: < 

»C. kr. vlada se nujno poživlja: 

1.) odrediti takoj vse potrebno, da se začasno 
vstavljena predavanja na vseučiliščih in tehničnih vi- 

šokih šolah na Dunaju in v Gradcu zopet začno in 
redno nadaljujejo; 

2.) skrbeti za to, da bodo dijaki slovanske narod- 
nosti na teh in vseli drugih visokih šolah v državi ne- 
prikrajšano deležni vseh akademičnih pravic in svo- 
boščin .« 

V teku obširne razprave, ki se je o tem predlogu 
razvila, dejal sem med drugim tudi te-le besede: 
>... skrbeti moramo — in to bodem smatral 
za nalogo svojega življenja — da se ure- 
sničijo želje vsega slovenskega naroda, da dobi 
bela Ljubljana že enkrat svoje vse- 
učilišče.« 

Nikdar nisem v svojem javnem delovanju ime! 
navade staviti zgolj kake formalne predloge. Nasprot- 
no: ako sem kaj predlagal, storil sem to vselej po 
zrelem prevdarku. Da to dokažem, lotil sem se vselej 
tudi sam dela z veseljem in polnim prepričanjem, da 
je stvar izvedljiva. Tako tudi v tem slučaju. 

V seji deželnega zbora dne 28. decembra 1898 
predlagal sem, naj se izvoli deputacija, katera naj 
cesarju predloži deželnega zbora spomenico o ustano- 
vitvi vseučilišča v Ljubljani. V občinskem svetu in v 
deželnem zboru sem deloval na to, da obe ti korpora- 
ciji z dovolitvijo izdatnih državnih prispevkov posve- 
dočita kako veliko važnost polagata na ustanovitev 
vseučilišča. 

Važno se mi je pa pri vsem tem zdelo, da se 
vsej akciji da taka sistematičnost, ki bo poroštvo za 
smotrenost in po tem takem tudi za uspeh. Zato sem 
v občinskem svetu nasvetoval ustanovitev posebnega 
vseučiliškega odseka z nalogo, da se v njem osredo- 
toči vse delo za vseučilišče. Po tem od občinskega 
sveta soglasno sprejetem predlogu naj bi bili v tem 
odseku zastopani: deželni odbor, občinski svet ljub- 
ljanski, »Slovenska Matica«, ljubljansko bogoslovje in 
»Društvo Pravnik«. V seji dne 30. decembra 1901 je 
deželni odbor sprejel moj predlog glede odposlatve 
treh članov v vseučiliški odsek. Kljub temu je deželni 
odbor odgovoril, da ne pošlje svojih zastopnikov v od- 

bor. Enako naznanilo prišlo je tudi od knezoškofij- 
skega ordinarijata v imenu bogoslovja. Vendar me to 
ni motilo. Aktivoval sem vseučiliški odsek z zastop- 
niki mestne občine, »Društva Pravnik« in »Matice Slo- 
venske«. Dne 4. januarja 1902 bila je prva njegova 
seja. V otvoritvenem svojem nagovoru sem glasom 
zapisnika med ostalim dejal, da »so v prilog vseučili- 
šču izpregovoriti poklicani poslanci v državnem zboru. 
Njihova dolžnost je potegniti se za vseučilišče in za- 
htevo ponavljati toliko časa, da vseučilišče dobimo. 
Prvi neuspeh jih ne sme preplašiti, ker bi s tem dali 
le narodnim zastopnikom v zboru orožje v roke, češ, 
saj jim je le za trenotni efekt in sami ne mislijo res 
na to. Treba je ponavljati in trkati, da se konečno 
odpre.« 

Na tej seji poročal sem tudi, kaj je pri naučnem 
ministru dr. Wilhelmu vitezu von Hartlu dosegla de- 
putacija, ki se je po sklepu občinskega sveta z dne 
10. novembra 1901 oglasila pri njem. V tej deputaciji 
sta bila poleg mene dr. Danilo Majaron in 
dr. Lovro Požar. 

Minister Hartl sprejel nas je jako ljubeznivo ter 
se je z nami več kot pol ure pogovarjal o naših vse- 
učiliščnih zahtevah. Culi smo iz njegovih ust ugovore, 
ki so se tako radi navajali proti zahtevam po sloven- 
skem vseučilišču: namreč, da nimamo še popolnih 
slovenskih srednjih šol, dalje, da nimamo predava- 
teljev za vseučilišče in konečno, da se ta stvar ne da 
kar čez kolena prelomiti. Dejal pa je, da priznava 
Slovencem pravico do lastnega vseučilišča in da bo- 
demo to vseučilišče preje ali sleje od države tudi 
dobili; samo pogoji da morajo za to dani biti. Pristavil 
je še: »In da vam pokažem resno voljo podpirati vas 
v vaših težnjah, hočem vam nekaj storiti. Imenujte mi 
mlade slovenske učenjake, ki bi se hoteli posvetiti 
profesorski karijeri na bodočem slovenskem vseučili- 
šču in dam jim ustanove, da pojdejo svoje študije na- 
daljevat na kako inozemsko vseučilišče. Ako so dotič- 
niki že v službah, poskrbim tudi, da dobe za dobo, ki 
naj jo prebijejo na tujem vseučilišču, službeni dopust.« 

To je bila velika in dragocena obljuba in deputacija 
je zadovoljna zapustila Dunaj. 

Delovanje vseučiliščnega odseka se je zatorej 
osredotočilo na poizvedovanje po absolvovanih veliko- 
šolcih, ki bi bili voljni, da se gredo z državno pod- 
poro pripravljat za bodočo vseučiliško karijero. Seveda 
se je pri tem v vseučiliškem odseku skrbelo, da se 
najdejo taki kandidatje, o katerih se je dalo priča- 
kovati, da postanejo kedaj prvaki učenosti. Našlo se 
jih je lepo število in minister dr. Hartel je bil mož- 
beseda. Vsi so dobili službene dopuste in ustanove. 
Na ta način se je posrečilo spraviti stvar tako daleč, 
da imamo danes za vse discipline pravniške fakultete, 
razen treh, domače predavatelje. Za ostale tri pa je 
vseučiliški odsek našel kandidate med Hrvati in Čehi, 
tako, da je ministerstvu mogel naznaniti, da kar se 
tiče profesorskega vprašanja, za ustanovitev pravne 
fakultete, ki naj bi tvorila začetek ljubljanskega vse- 
učilišča, ni nikake zapreke več. 

O uspehu, ki ga je deputacija občinskega sveta 
dosegla pri ministru Hartlu zdelo se mi je, da je dobro, 
ako poučim dr. Šušteršiča kot predsednika kluba, v 
katerem je bilo največ jugoslovanskih poslancev. Sto- 
ril sem to takoj po avdijenci. Dr. Šušteršič je vzel to 
moje poročilo s pripomnjo na znanje, da je s tem 
olajšano njegovo delo in da njegov klub ne pozabi 
v slovenskem vseučiliškem vprašanju storiti svojo 
dolžnost. Na to je res v državnem zboru dne 6. decem- 
bra 1901 podal nujni predlog. Ali je bil ta predlog kaj 
več ko taktiška poteza, da bi bil to tistikrat tako popu- 
larno zadevo izkoristil v svoje in svojega kluba stran- 
karske svrhe, je težko reči. Dejstvo pa je, da je za- 
upna obljuba ministra Hartla prišla o tej priliki v jav- 
nost, kakor je tudi dejstvo, da se dr. Šušteršič potem 
za slovensko vseučiliško vprašanje ni dolgo zanimal 
več in da tudi sedaj še ni hotel poslati v vseučiliški 
odsek onih treh članov deželnega odbora, ki so imeli 
"v njem sodelovati. Minister Hartel pa je kmalu po oni 
seji, v kateri je ponovil svojo, deputaciji ljubljanskega 
mesta dano obljubo, moral vsled intrig nemških strank 

odstopiti. Za stvar samo je torej dr. šusteršičeva akcija 
pomenila velik in obžalovanja vreden minus, kajti 
Hartlovi nasledniki niso jej bili daleč tako naklonjen u 
ko on. 

Videč to, ojunačil sem se poslati Johnu Rocke- 
fellerju kratko spomenico o prizadevanju slovenskega 
naroda, da pride do lastnega najvišjega učnega za- 
voda in prositi ga pomoči. Nekaj pred tem izvedelo 
se je namreč, da je ta ameriški velebogatin odločil 
več sto milijonov dolarjev v dobrodelne in prosvetne 
svrhe. Sestavil sem torej to-le prošnjo: 

»Sire! Darežljivost Vaša je znana. Več sto mili- 
jonov poteklo je iz Vaših rok v dobrodelne, zlasti v 
prosvetne in znanstvene namene. Razna vseučilišča 
postala so deležna plemenitosti Vašega srca. 

Ne zamerite mi torej, Sire, ako se obračam tudi 
jaz, župan deželnega stolnega mesta Ljubljane, prve 
in najvažnejše slovenske občine, do Vas, apelujoč na 
plemenitost Vašega srca, z udano prošnjo, da blago- 
volite pripomoči slovenskemu narodu do lastnega vse 
učilišča. 

Prilagajoč spomenico o Slovencih, pripominjam* 
da bode hvaležnost, katero bo slovenski narod do Vas, 
Sire, ako ustrežete moji prošnji, gojil, dokler ga bode 
kaj na zemlji, brezmejna. Ne le, da se vseučilišče krsti 
z Vašim imenom, mestna občina ljubljanska postavi 
Vam tudi na najlepšem trgu dostojen spomenik, ki 
naj vsemu svetu priča, kako zna plemenite čine sla- 
viti narod, kateremu doslej ni bila sreča, da bi bil o 
svoji usodi odločal sam. 

Sire, upam, da se nisem z najplemenitejšim na- 
menom zastonj obrnil do Vas. 

Sprejmite zagotovilo mojega spoštovanja.« 

Spomenico, ki je v pismu omenjena, sestavil mi 
je Aškerc; oboje pa v angleščino prevel akadem- 
ski slikar Miroslav Tomec v Št. Vidu nad 
Ljubljano. 

Poslednji odstavek spomenice glasil se je tako-le: 

»Three or tvvo millions of your immense vvealth. 
Sir, vvould ensure the foundation and the cantinuance 

of the Slovenian university at Laibach and would pre* 
serve to your generosity the everlasting gratitude of 
the Slovenian people and the admiration of the 
whole Slav race.< 

(Trije ali dva milijona Vašega neizmernega boga- 
stva, Sire, bi zadostovalo, da se zasigura ustanovitev 
in vzdrževanje slovenskega vseučilišča v Ljubljani in 
ohrani Vaša velikodušnost v neizbrisnem spominu 
slovenskega naroda in vsega Slovanstva.) 

Z lepo sliko Ljubljane odposlal sem prošnjo v 
priporočenem pismu v Novi York; potem sem pa v 
pričakovanju odgovora »dolgo upal in se bal«. Upanje 
mi je podžigala zavest, kakšna znamenita lekcija za 
avstrijsko dTŽavo bi bil ugoden uspeh moje prošnje; 
bojazen, da Rockefeller sam morebiti te prošnje še 
v roke ne dobi, njegov ravnatelj pa, da jo enostavno 
dene ad acta. Sicer mi je generalni konzul Schwege! 
bil doposlal kot rojaku par let pred tem obširno 
zaupno poročilo o naši emigraciji v Zedinjenih Drža- 
vah Severne Amerike in sem pač premišljal, ali bi ne 
bilo dobro, da poprosim njega za posredovanje. 
Zavrgel sem pa to misel, ker sem si dejal, da bi po 
svoji službeni dolžnosti utegnil o stvari poročati svo- 
jemu neposrednemu predstojniku, avstrijskemu posla- 
niku v Washingtonu ali pa ministerstvu na Dunaj, 
in bi avstrijsko poslanstvo od ondot dobilo nalog, naj 
morebitno ugodno rešitev prošnje prepreči. Tudi sem 
imel sam pri sebi vtis, da mora plemenitost stvari 
same učinkovati. Žal, da je bil ta vtis varljiv. Odgo- 
vora ni bilo. 

V času pričakovanja pa nisem počival. Nasprotno: 
skliceval sem prav pridno seje vseučiliškega odseka 
in dopisoval sem na temelju njegovih sklepov na vse 
strani. K sejam sem vabil zastopnike profesorjev in 
dijakov; kot redni člani odseka so se jih pa udeleže- 
vali: dr. Andrej Ferjančič, dr. Vladimir 
Foerster, dr. Fran Ilešič, dr. Valentin 
Krisper, dr. Valentin Kušar, dr. Da- 
nilo Majaron, dr. Lovro Požar, Andrej 
Senekovič, Ivan Šubic, dr. Fran To- 

minšek, dr. Karl Triller in dr. Jakob 
Ž m a v e c. O teni, da svoje vseučilišče v Ljubljani 
navsezadnje kljub vsem zaprekam vendarle dosežemo, 
bil sem tako zatrdno prepričan, da sem leta 1910 da- 
roval mestnemu magistratu svojo dokaj bogato knjiž- 
nico z namembo, da jo hrani za bodoče ljubljanska 
vseučilišče. 

Vse kasnejše prizadevanje vseučiliškega odseka 
ostalo je več ali manj brezuspešno, kajti ako smo se 
sklicevali na to, da imamo sedaj zadosti učnih moči 
za slovensko pravno fakulteto, odgovarjalo se nam je, 
da morejo na novih vseučiliščih postati profesorji le 
docentje, ki so že dalje časa predavali na kakem vse- 
učilišču. Priporočilo se nam je torej svoje kandidate 
spraviti za docente ali v Gradec ali na Dunaj. Toda tu 
so nastale nove težave. Kadarkoli se je kak Slovenec 
priglasil za docenta na graškem ali dunajskem vse- 
učilišču, odklonil ga je vseučiliški senat, — odklonil 
zato, ker je bil Slovenec. Vse nase pritožbe pri mini- 
sterstvu niso nič pomagale. Stereotipni odgovor je bil, 
da so vseučilišča avtonomna in da je zato ministerstvo 
proti sklepom akademičnega senata brezmočno. Zaradi 
lepšega je minister vselej obljubil, da bo osebno vpli- 
val na rektorja vseučilišča. Ali je to storil ali ne, 
nisem izvedel. Verjetno je, da ne. Uspeha vsaj ni bilo 
nobenega. 

5 /III. M Videč te zapreke, prišel sem na misel, da bi se 
slovenska pravna fakulteta mogla začasno priklopiti 
češkemu vseučilišču v Pragi, odkoder bi se kasneje 
kedaj prenesla v Ljubljano. Stopil sem v dogovor z 
rektorjem praškega vseučilišča. Rektor Hejnovsky je 
to misel brez ovinkov pozdravil in je obljubil prizade- 
vati si, da se za njo izreče tudi akademski senat. To 
se je v resnici zgodilo. Tudi dijaki češkega vseučilišča 
so v tem smislu začeli akcijo. Stvar se je imela izpe- 
ljati tako, kakor se je izpeljala svoje dni ustanovitev 
italijanske fakultete v Inomostu. Daši je inomoško 
vseučilišče nemško, vpeljala so se, kakor se je takrat 
dejalo: »unbeschadet dem deutschen Charakter der 
Innsbrucker Universitat« (ne da bi to bilo na škodo 

nemškemu značaju inomoškega vseučilišča), na tem 
vseučilišču tudi italijanska predavanja. Ker je vsled 
agitacije med dijaštvom začelo na češko vseučilišče za- 
hajati čedalje več Slovencev, bila je nameravana re- 
šitev izvedljiva. Kazalo je že tudi, da je vlada zanjo 
na pol pridobljena. To pa zato, ker so češki poslanci z 
veseljem pozdravili uvedbo slovenskih docentur pri če- 
škem vseučilišču. — Tu se je pa naenkrat oni del naše 
državnozborske delegacije, ki je pripadal Slovenski 
ljudski stranki, postavil na odklonilno stališče. Za 
dr. Šušteršiča, ki je absoluten vladar v slovenskem 
državnozborskem klubu, ni slovenskega narodnega 
vprašanja. On hodi za drugimi, cilji. Iz strahu, da bi 
se slovenski dijaki v Pragi navzeli preveč naprednega 
duha in svobodomiselnih načel, ter da bi v slovanskem 
navdušenju, ki bi se ga tamkaj nalezli, utegnil utoniti 
njihov avstrijski patrijotizem, začel se je ustanovitvi 
slovenskih docentur v Pragi naravnost protiviti. Ker je 
bilo pa nasproti temu načrtu treba postaviti drugega, 
prišel je s svojo stranko na misel ustanovitve takih 
docentur 'pri Jagielloriskem vseučilišču v Krakovu. 

Jasno mi je bilo, da je s tem vsa akcija za slo- 
vensko vseučilišče pokopana. Sploh je ta akcija od 
takrat, ko sta se v državnem zboru »Zveza južnih 
Slovanove \n »Slovenski klub« ^posvetovala o njej v 
skupni seji, začela iti rakovo pot. Ko smo to videli, 
sklenili smo v »Zvezi južnih Slovanov« stopiti z vlado 
brez vednosti »Slovenskega kluba« v direktne dogo- 
vore. Uspeh teh dogovorov je bil, da se je takratni 
naučni minister grof Stiirgkh zavezal dajati 
ustanove Slpvencem, ki bi se kot docentje hoteli habi- 
litovati na zagrebškem vseučilišču. Senat zagrebškega 
vseučilišča se je že pred tem izjavil, da rad pripusti 
slovenske docent ure. 

Ravno sem se pripravljal, da uplivam na one slo- 
venske učenjake, ki so s podporo ministerstva bili 
na tujih vseučiliščih, da se habilitujejo v Zagrebu. V 
tem je pa prispelo naznanilo o nepotrditvi moje sedme 
izvolitve za župana. Spise o vseučilišču izročil sem 
novemu županu. 

Tudi po njegovem nastopu prihajala so mi razna 
vprašanja v zadevi vseučiliške akcije, tako da sem 
primoran bil še 11. februarja 1911. leta sklicati odse- 
kovo sejo. Bila je pa tudi zadnja. S tem, da sem pre- 
nehal biti župan, trpela je naravno moja avktoriteta 
in z njo vpliv, ki mi ga je dajal urad. Zato sem dne 
12. marca 1913. pisal županu dr. Tavčarju to-le pismo: 

>Dragi prijatelj! 

Ker nimam nikakoršnega pooblastila več zasto- 
pati mestno občino, od katere sem bil izvoljen v vse- 
učiliški odsek, dovolim si poslati Ti vse spise tega 
odseka s povabilom, da ukreneš, kar se Ti zdi v tein 
oziru potrebno. — S pozdravom udani Iv. Hribar, 1. r.< 

Odgovora na to pismo nisem prejel, tem manje 
seveda podaljšanje pooblastila. Pogled v spise na 
mestnem magistratu me je poučil, da je ravnokar 
navedeno moje pisemce zadnji spis v debelem svežnju 
vseučiliškega odseka. 


14. Tržnica. 

/III. 1913- Med drugimi stvarmi smatral sem za nujno po- 
trebno uredbo tržnih razmer. Pogled na naš trg je 
sicer jako slikovit in snažnost na trgu vsled smotre- 
nega delovanja mestnega lizikata in tržnega nadzor- 
stva vzorna; vendar ob vremenskih neprilikah trpe 
prodajalci ob odprtih stojnicah. Poleg tega se ne da 
zabraniti, da ne bi veter vzdigoval prahu in tako 
onesnaževal živila, ki so na prodaj razpostavljena. 

To uvaževanje privedlo je po družili mestih do 
spoznanja, da je trg za živila treba osredotočiti v trž- 
nicah. V občinskem svetu ljubljanskem se je že dalje 
časa hodilo okoli rešitve tega vprašanja. Še ko je bil 
v občinskem svetu Fran Povše, priporočal je napravo 
r ž n i h 1 o p«;. Menda si je te lope predstavljal 
takšne, kakršne so one, ki se postavljajo ob semanjih 
dneh; samo da bi morale biti stalne in zato zidane. Ko 

sva s stavbnim svetnikom Duffetom leta 1897 potovala 
po Nemškem, zanimala sva se tudi, kako so po on- 
dotnih mestih urejene tržne razmere. In prišla sva 
do prepričanja, da bi bilo najbolje zgraditi v Ljub- 
ljani veliko tržnico. 

Občinski svet je, ko sem mu o stvari poročal, 
temu nazoru pritrdil. Vendar je pa glede realizacije 
načrta bilo važno, kje naj bi nova tržnica stala. Da je 
Pogačarjev trg zanjo premajhen, bilo je na prvi 
pogled jasno. Mislilo se je na vse strani, jemalo v obzir 
različne prostore. Navsezadnje je v občinskem svetu 
vendar prevladalo mnenje, da za sedaj, dokler se Ljub- 
ljana izdatneje ne razširi, ne kaže trga za živila pre- 
stavljati s prostora, na kateri je občinstvo že nava- 
jeno. Tudi se je občinskemu svetu zdelo potrebno upo- 
števati interes trgovcev in obrtnikov v bližini do- 
tedanjega trga. 

Te okoliščine privedle so me na drugo misel. 
Obrnil sem se do deželnega predsednika barona Heina 
s prošnjo, naj naučnemu ministerstvu priporoči, da 
proda mestni občini ono zemljišče, na katerem je 
stalo podrto licejsko poslopje s pogojem, da občina 
preskrbi državi drugo stavbišče za gimnazijo. Hein je 
to misel gladko zavrnil. A obupal nisem. Mestna ob- 
čina je bila ravno v dogovorih zaradi nakupa obšir- 
nega dr. Eislovega posestva ob Poljanski cesti. Pospe- 
šil sem pogajanja in ko je bil kup sklenjen, opozoril 
sem deželno predsedstvo s posebno vlogo, da bi za 
gimnazijo bil mnogo prikladnejši veliko mirnejši 
prostor ob Poljanski cesti, ko staro stavbišče sredi 
vsakdanjega tržnega hrupa. Obenem sem ponudil 
dr. Eislov vrt v zameno za licejsko stavbišče. To 
vlogo priporočil sem baronu Heinu še ustno. Moje 
utemeljevanje ga je prepričalo. Ni se protivil več. 
Peljal sem se zato še z legopisnim načrtom na Dunaj, 
da pridobim tudi referenta, dvornega svetnika 
dr. H o 1 e n i o. In posrečilo se mi je. Mesto je do- 
bilo v last stavbišče, ki je za tržnico jako prikladno, 
ker vsestransko ustreza intenoijam in obzirom občin- 
skega sveta. Le-ta je potem tudi res pritrdil mojemu 




314 


1 


nasvetu, ter me pooblastil, da dam izgotoviti načrte 
za moderno tržnico. 

Za proučavanje moderno urejenih tržnic poslal 
sem takratnega tržnega nadzornika Jankota Bleiweisa 
viteza Trsteniškega v Budimpešto, na Dunaj in v 
Prago. On je po svojem povratku podal skrbno se- 
stavljeno obsežno poročilo. To poročilo upoštevala je 
tvrdka Kohler in Raynal iz Prage, ki je izdelovala 
načrte. Ko bi bilo prišlo do sezidave tržnice, prišel 
bi bil vanjo ves trg za živila. Ne glede na to, da bi 
bilo v njej mogoče vzdrževati vse drugačno snago, 
kakor pri prodaji na prostem, bila bi mestna občina, 
ker bi pri tržnici bile tudi obširne kleti s hladilnicami 
in zmrzovalnicami, v slučaju potrebe lahko vplivala 
tudi na ceno živil. Občinski svet dovolil je bil že po- 
trebni kredit za tržnico in imel se je takrat, ko je moje 
županovanje ponehalo, ravno razpisati natečaj za 
gradnjo. Od takrat stvar počiva in bojim se, da do 
tržnice sploh ne pride, kajti — kakor čitam v poročilih 
iz občinskega sveta — začel se je le-ta nagibati zopet 
k Povšetovemu mnenju, da se napravijo »tržne lope«. 


15. Mehaniške delalnice državnih železnic. 

L/lll. 1113. Ko je bila zagotovljena in od vseh naskokov z 
nemške strani zavarovana državna obrtna šola v Ljub- 
ljani, bilo mi je potreba še železniških delalnic. Saj 
so imele v veliki meri skrbeti za službe absolventom 
inehansko-tehniškega oddelka višje obrtne šole. Zato 
sem v železniškem ministerstvu in pri železniškem 
ravnateljstvu z vso silo — takorekoč z dnevnimi ob- 
iski — pritiskal na ministra in referente. Posledica 
tega je bila, da se je ministerstvo odločilo kupiti 
prostor za delalnice in pospešiti napravo načrtov za- 
nje. Stavbni prostor — nekaj nad trideset oralov — 
kupila je železniška uprava ob progi kamniške želez- 
nice v Šiški. Sedaj sem mislil, da sem stvari gotov. 
To tembolj, ker so mi pri tehničnem oddelku trža- 
škega ravnateljstva kazali že skoro čisto izdelane 

načrte. A jaz sem obračal, obrnil pa je — tokrat ne 
Bog, temveč — dr. Šušteršič. Ko sem v želez- 
niškem ministerstvu zahteval, da se za ljubljanske 
delalnice postavi potrebna vsota v proračun državnih 
železnic, izgovarjati so se mi jeli, da ne morejo od 
tržaškega ravnateljstva dobiti načrtov in proračuna. 
Hitel sem tje. V tehničnem oddelku v Trstu odprli 
so mi šele oči, češ, mi bi že, a ministerstvo — — — 
več ne smemo povedati. 

Tako torej. Bilo mi je takoj jasno, da mora za 
tem tičati politična intriga. Toda odkod? Imena mi ni 
povedal nihče; vedel sem pa takoj, da od nikoder 
drugod, ko od dr. Šušteršiča. Bržkone v bojazni za 
njegov volilni okraj, ker bi bile delalnice brez dvojbe 
znatno pomnožile število socialnodemokratskih šišen- 
skih volilcev. V tej domnevi potrdil me je nek pogo- 
vor s knezoškofom dr. Jakobom Missio. Bilo je to u 
priliki soareje, ki jo je ministerskemu predsedniku 
grofu Badeniju na čast priredil baron Hein v Seuni- 
govi hiši v Gradišču. Govorila sva o mojem županskem 
delovanju in omenil sem mu pri tem, da* si poleg dru- 
zega tudi prizadevam pridobiti Ljubljani železniške 
delalnice. Škof je pač priznal, da bi ‘bilo to v gospo- 
darskem oziru gotovo važno; menil je pa, da ima stvar 
tudi senčno stran, češ, da bi se z njimi silno okrepila 
socialnodemokratska stranka. To stranko moral je 
cerkveni knez — kakor sem videl — imeti silno na 
piki. Glede na tesne vezi med njim in dr. Šušteršičem 
je pač izključeno, da bd o stvari ne bil govoril s tem 
poslednjim. 


16. Elektrarna in električna cestna železnica. 

Ob nastopu županskega urada našel sem uvedbo J /|||. 1913. 
električne razsvetljave v pripravljalnem stadiju. Za 
stvar zanimal sem se že precej dolgo. Na svoje stroške 
sem si ogledal žižkovsko elektrarno, ki jo je izvršil slo- 
veči češki elektrotehnični podjetnik inženir F r a n - 
t i š e k K r i ž l k in — po prijaznem posredovanju 

našega slovenskega rojaka profesorja Ivana T r i n - 
k a — elektrarno mesta Vidma v Italiji. Imel sem 
torej kolikor toliko praktičnega upogleda v stvar. Daši 
je mesto imelo možnost pridobiti si plinsko tovarno 
in sem dotična pogajanja tudi res srečno privel do 
ugodnega zaključka, vedel sem vendar, da je elek- 
trika na zmagovitem pohodu in sem zato pospeševal 
tozadevno delo elektrarniškega odseka tako, da je 
lxilo mogoče mestno elektrarno odpreti že dne 1. ja- 
nuarja 1898. leta, potem ko se mi je posrdčilo najti 
zanjo slovenskega rojaka inženirja AlojzijaCiuho 
za ravnatelja. Le-temu je po končanih visokošolskih 
naukih po prijaznosti profesorja Hochenegga 
omogočeno bilo posvetiti se pri tvrdki Siemens & Hal- 
ske na Dunaju praktičnemu udejstvovanju. Mesto je 
dobilo v njem tako izborno delalno in razporejevalno 
moč, da mi je po odhodu inženirja Jaromirja Hanuša 
omogočeno bilo izročiti mu tudi vodstvo mestnega 
vodovoda. 

Po dogradnji elektrarne začel sem naravno misliti 
na električno cestno železnico in sem stopil zaradi nje 
v dogovor S tvrdko Siemens & Halske. Pogajanja so 
hitro napredovala, ker je poročevalec, občinski svetnik 
Andrej Senekovič kot veščak čudovito dobro 
obvladal materijo. Odsek je tudi tako vztrajno po- 
sloval, da smo nekaj krati — samo zato, da se delo 
ne prekine — seje prenesli z magistrata v Auerjevo 
gostilnico zato, da so se posvetovanja vršila tudi med 
večerjo. Na ta način se je posrečilo tudi to vprašanje 
v razmerno kratkem času dokončno in za tisto dobo 

— z občinskega stališča presojevano — ugodno rešiti. 

— Izvoščki električne cestne železnice niso bili nič 
kaj veseli. Značilno pa — in tudi poučno, ker doka- 
zuje, v kaki prijateljski zvezi je bil tiste čase župan 
z volilci — je, kako so mi to naznanili. Neki dan 
potem, ko je železnica že stekla, ustavijo me pred 
Slonom. 

^Gospod župan, < mi pravi njihov govornik, >oni 
si pa tudi vsega hudiča izmislijo! Ob ves zaslužek 
nas bodo spravili. Še beračit bomo morali iti. Sedaj 


317 


naj si pa še kaj tacega izmislijo, da nam do novega 
zaslužka pomore jo. Vejo kaj, kar kočijo naj prodajo. 
Saj jih lahko mi vozimo.< 

Ta iz šegavosti ljubljanskih izvoščkov izvirajoči 
opomin mi izvabi veselost na lice. Ne spravi me pa 
v zadrego. 

»Kočije sicer ne prodam,« odgovorim izvoščkom, 
»voženj vam pa preskrbim. Veste kako? Pokopališče 
premestim daleč ven na ljubljansko polje.« 

»Živio!« vzklikne eden iz njih; drugi je bil pa 
tudi že z dvomom tu. — »Ja, če bo res,« prileze ta 
dvom čez njegove ustnice. 

»Prav zares, videli boste!« jih potolažim tako, 
da se razidemo eden z drugim zadovoljni. 

Kmalu po tem dogodku začel sem se pa tudi res 
zanimati za končno rešitev pokopališčnega vprašanja, 
katero je bil že fizik dr. Kopriva tako živo priporočal. 
Preložitev pokopališča je tako iz zdravstvenih, kakor 
— in to še najbolj — iz ozirov na razširjavo mesta 
postalo potrebno. Res so pogajanja hitro napredovala 
in kmalu privedla do pozitivnega uspeha. Dobra štiri 
leta po otvoritvi električne cestne železnice začelo se 
je pokopavati na novem pokopališču pri Sv. Križu. 

Andreju Senekoviču sem, ko je kot gim- 
nazijski ravnatelj stopil v pokoj, da se mu oddolžim 
za njegovo požrtvovalno delovanje v občinskem svetu, 
naklonil službo ravnatelja mestne plinarne. On to t 
službo tako v tehniškem, kakor v upravnem in ko- 
mercijalnem oziru opravlja vzorno in v veliko gmotno 
korist mestne občine. 


17. Slovensko gledališče. 

Poleg višje dekliške šole zdelo se mi je za narodno 7./j||. |§|3. 
odgojo važno tudi gledališče. Saj sem vedel, da mora 
na naše ljudi obiskovanje nemških gledaliških pred- 
stav v tem smislu demoralizujoče vplivati, da se v nji- 
hovih očeh še povdigne že brez tega tako velika 
veljava nemškega jezika, kar mora naravno imeti za 

nasledek zmanjšanje veljave slovenskega. Zlasti pri 
ženskah sem se bal tega učinka. 

V tisti dobi smo imeli trde boje za slovenske 
gledališke predstave. Dr. šusteršičeva taktika je bila 
podirati vse, kar smo naprednjaki zasnovali, pa če 
je to bilo v narodnem oziru še tako koristno. Njegova 
velika inteligenca in visoka izobrazba sta mu morali 
reči, da je razvoj naše dramatske literature brez stal- 
nega gledališča nemogoč: zastonj — on se je vehe- 
mentno postavil proti njemu. Ne vem, ali je on sam 
iz strankarskega fanatizma ali kak njegov sledbenik 
iz omejenosti iznašel utemeljitev proti deželnim pod- 
poram »Slovenskemu dramatičnemu društvu« v goro- 
stasni ugotovitvi, da gledališče »za večno izveličanje 
ni potrebno«. In ta ugotovitev je bila celo natisnjena. 
Bilo je to v oni dobi, ko smo Slovenci izleteli v Prago, 
da se udeležimo radosti češkega naroda zaradi otvo- 
ritve njegove »zlate kapelice« Talijine. F rantišek 
Ekert, frančiškanski župnik v Pragi in iskreni pri- 
jatelj slovenskega naroda, čegar jeziku se je po vzpod- 
budi Legovi priučil in ki je potem vsako leto prihajal 
na Bled, dejal je, ko se je o tej stvari govorilo, svojim 
temperamentnim načinom: »To jsou voslove! Vždyt 
boty take pro večne blaženstvi nejsou potrebne, ale 
nosime je preče.« (To so osli! Saj čevlji tudi niso po- 
trebni za večno izveličanje, pa jih vendar nosimo.) 

Kakor sem že pred leti s svojimi predlogi v odboru 
»Slovenskega dramatičnega društva« skušal pripomoči 
razvoju naše dramatske umetnosti do večjega razmaha, 
tako sem torej sedaj v svoj županski program sprejel 
tudi skrb za slovensko gledališče. Pri občinskem 
svetu sem izposloval, da je »Slovenskemu dramatič- 
nemu društvu« v nadomestek za odpadlo deželno pod- 
poro dovolil obilnejšo mestno podporo. Ta podpora 
se je po moji skrbi od leta do leta zviševala in je 
končno dosegla letnih 26.000 kron, na kateri višini je 
potem ostala. Ko je do take gledališčne subvencije 
prišlo, se mi je pa tudi potrebno zdelo dati gledališču, 
ako naj se mu omogoči smotrenejši razvoj, stalno vod- 
stvo. Izkušnje z intendancami, ki so se od leta do 

leta menjavale, niso bile namreč — in to ne z umet- 
niškega in ne z upravnega stališča — najboljše. Jel 
sem se torej ozirati po primerni, za gledališko vodstvo 
po svoji splošni izobrazbi in umetniški dovzetnosti spo- 
sobni osobi. Moje oči so pri tem obtičale na magi- 
stratnem komisarju Franu Govekarju, vestnem 
in marljivem uradniku ter izredno plodnem in slo- 
večem pisatelju. 

Ko sem prišel tako daleč, stavil sem občinskemu 
svetu nasvet in sem tudi prodrl z njim, da se vodstvo 
slovenskih predstav izroči Govekarju ter mu v ta namen, 
da se more svobodneje in svojemu poi menit enemu 
družabnemu položaju primerneje gibati, dovoli dopust 
z neprikrajšanimi službenimi prejemki. Tudi ravna- 
teljsko plačo je mestna občina prevzela v svoje breme. 

Ta uredba imela je proti vsemu pričakovanju 
ugodne posledice. Pokazalo se je, da se glede zmož- 
nosti in usposobljenosti novega ravnatelja nisem motil. 
Znal je namreč repertoar sestavljati tako, da so pred- 
stave — prej večkrat prav borno obiskane — bile z 
večine razprodane. Tudi njihov umetniški nivel se je 
povzdignil. Kar je bilo pa največ vredno: gledališče 
je uprizarjalo domače komade, ki so bili občinstvu 
razumljivi, so ga vžigali in so budili v njem domorodna 
čutila, mesto da ga vodijo po tujih, njemu v največ 
slučajih miselno popolnoma neznanih sferah. Zado- 
voljeval je tudi finančni efekt. Neglede na pravi ba- 
gatelni letni prispevek mestne občine, dosegel je rav- 
natelj Govekar bilančno ravnovesje med dohodki in 
izdatki, na kar sem posebno važnost polagal zato, ker 
so nekateri občinski svetniki godrnjali zaradi gleda- 
liščnega prispevka, ki je v takratnem mestnem pro- 
računu, kateri ni dosegal niti milijona kron, pomenil 
že veliko postavko. 

18 . Vrhniška železnica. 

Z Gabrijelom Viktorom Jelovškom 
na Vrhniki vezalo me je prijateljstvo. Lepa vrhniška 
okolica me je, ker je blizu Ljubljane, zvabila večkrat 

tjekaj. Zlasti sem rad zahajal na vrhniške love, v 
katerih je bilo razmeroma še največ divjačine. Izlezki 
antracita pri Ligonji so me celo pripravili do tega, 
da sem ustanovil družbo za poskusno vrtanje in hodil 
pogostoma gledat, kako kaj dela napredujejo in ali 
obetajo kaj uspeha. 

Ni se torej čuditi, da sem takoj po potresu leta 
1895. prišel na misel, da bi se splošno zanimanje, 
katero je ta katastrofa za Ljubljano zbudila, dalo nK>- 
rebiti uspešno izkoristiti v dosego železnične zveze 
med Ljubljano in Vrhniko. Povedal sem to županu 
Jelovšku in sestavila sva takoj akcijski odbor; sam 
sem pa prevzel nalogo, da stvar propagujem po ljub- 
ljanskem občinskem svetu ter po Trgovskoobrtni zbor- 
nici. Kot tehten argument za železnico porabil sem 
potrebo stavbnega materijala za obnovitev Ljubljane 
in na merodajnih mestih opozarjal, da opeke Vrhnika 
in njena okolica produkujeta največ — in, kar je pri- 
hajalo z ozirom na morebitne prihodnje potresne ne- 
varnosti posebno v poštev — tudi najboljše. 

Ko je bila stvar sprožena, obral sem z odpo- 
slanstvi, potem pa večkrat sam, vse odločujoče faktor- 
je, da jih obdelam in za stvar pridobim. Posrečilo se 
je. Po obilnem trudu mi je bilo končno v železniškem 
ministrstvu naznanjeno, da je stvar v ugodnem smislu 
odločena in da imam v nekaj dneh pričakovati do- 
tičnega razpisa. — Vrnivši se domov, obiščem Trgov- 
skoobrtne zbornice tajnika Ivana Murnika, da 
mu to povem. On se zasmeje in pravi: >Beži no, beži! 
Železnice se ne zidajo kar takole. Ti tega ne veš in 
tudi vedeti ne moreš, jaz pa vem« — te besede so 
bile njegova stereotipna in cesto rabljena fraza — 
3>predno do zidave pride, bo še veliko Ljubljanice 
poteklo. Nič si nikar ne delaj iluzij. Železnice še ne 
boste tako kmalu zidali.« 

Nisem mu ugovarjal, dasi sem videl, da se hoče 
ie kot vsevedež nekam važnega delati. Sicer pa ni- 
sem izključeval, da bi me ne bili v ministrstvu hoteli 
le potolažiti in se me za nekaj časa odkrižati. Kmalu 
se je pa pokazalo, da se je Murnik vendarle zmotil. 

Kake tri ali Štiri dni na to ga namreč srečam na 
frančiškanskem mostu. Ko me zagleda, me že od da- 
leč z roko vabi k sebi. — »Ti,« pravi mi, ko se mu 
približam, »vrhniško železnico boste pa vendarle zi- 
dali. Razpis je že tukaj.« 

In tako je bilo. Danes, ko železnica že nekaj let 
vozi, pa se vidi, kako resnično je v železniških krogih 
razširjeno mnenje, da vsaka železnica sama od sebe 
ustvarja promet. Kako so se nam smejali, ko smo jo 
zidali, češ, saj ne boste imeli kaj voziti! Sedaj pa se 
že pokrivajo obratni stroški in promet narašča od leta 
do leta. 


19. Javni spomeniki. 

Ko sem — še mlad dijaček — takorekoč požiral J /||| |j)|] 
Prešernove poezije, napravile so name najmogočnejši 
vtis vrstice iz uvoda h »Krstu pri Savici«: 

»Največ sveta otrokom sliši Slave. 

T j e bomo našli pot, kjer nje s i n ov i 

Si prosto vol’ jo vero in postave.« 

Kar streslo me je. Na mizo sem položil knjigo m 
zastrmel sem v daljavo. Zdelo se mi je, da se mi je od- 
prl pogled v bajno, s čudovitimi solnčnimi žarki oblito 
pokrajino. Neizbrisno so se mi koj prvikrat vtisnile 
te vrstice v spomin. In ponavljal sem si jih nešteto- 
krat in ob raznih prilikah. Največkrat pa, ko so se mi 
krčile pesti zaradi ponižanja, katero smo v narodnem 
oziru prenašati morali od avstrijske državne uprave. 

Ob takih prilikah prikazoval se mi je naš veliki pesnik 
kakor Mozes, ki s svojo povzdignjeno desnico kaže pot 
v zasanjane daljave. 

Ni torej čudo, da sem kasneje, ko sem se izpre- 
hajal po Ljubljani, začutil sramoto, da naš veliki pes- 
nik in klicar nima v njej spomenika. Saj sem se za- 
vedal, da bi tak spomenik bil reprezentativnega, pa 
tudi prav velikega odgojnega pomena. Zato sem takoj, 
ko je bilo končano nabiranje prispevkov za »Narodni 

dom«, sprožil misel postavitve dr. Prešernove- 
ga spomenika, sestavil v ta namen odbor in 
začel zbirati prispevke. 

Neizrekljivo me je veselilo, ko sem videl, kako 
dobro pojmuje naš narod, kaj je velikemu Prešernu 
dolžan. Za nobeno stvar.se ni še pri nas s tako lahkoto 
zbiralo, ko za ta spomenik. Ni fraza, ampak gola isti- 
na, ako rečem, da so ljudje kar tekmovali, da pri- 
neso svoje prispevke. In kako vzpodbudljiva pisma je 
odbor dobival! V prav kratkem času je bilo že mo- 
goče razpisati natečaj za spomenik in poleti 1905. je 
bil ta spomenik ob ogromni udeležbi našega — v tem 
slučaju res hvaležnega naroda — svečano odkrit. 

Počastit spomin našega velikana pa so prihiteli 
tudi naši češki, hrvatski in srbski bratje v prav obil- 
nem številu. Poseben sijaj je slavnosti dodajala pri- 
sotnost oficijelnih odposlanstev glavnih in stolnih mest: 
Prage, Zagreba in Belega grada pod 
predvoditeljstvom županov. Zlasti velikega pomena je 
bilo odposlanstvo srbske prestolice. Mestno županstvo 
ljubljansko je pač z županoma Prage in Zagreba imelo 
stike že od prej. Z županom belograjskim navezalo jih 
je še le o tej priliki. 

Pri postavljanju Vodnikovega spomenika je imel 
odbor skrbi, kako pokriti nedostatek zbirke. Pri Pre- 
šernovem je odboru denarja preostalo, tako da ga je 
nekaj mogel oddati v neko drugo narodno svrho. Ka- 
dar grem sedaj mimo tega spomenika, navdaja me 
neko tiho zadovoljstvo. Nič za to, da so ljudje, ki vse 
bolje vedo in znajo, napadali mene, odbor in moj- 
stra Zajca. Spomenik je tu. On dela čast narodu, 
ki ga je postavil; kaže zunanjemu svetu, kako da smo 
Slovenci kulturen narod, ki pozna hvaležnost do veli- 
kih svojih mož, in mu obenem svedoči, da tudi, kar 
se oblikovalne umetnosti tiče, stopamo na tekmovalno 
poprišče. Ta spomenik more pa z zadovoljstvom na- 
vdajati tudi mojstra Zajca zato, ker so se profesorji 
na dunajski akademiji oblikovalnih umetnosti, ki ima- 
jo svetoven sloves, izrekli o njem jako pohvalno. Ko 
bi bila Ljubljana čakala ljudi, ki vse bolje vedo in 

znajo, bi bržkone še danes ne imela Prešernovega 
spomenika. 

Drugi javni spomenik ima Ljubljana iz dobe mo- 
jega županovanja v voglu parka ob Bleiweisovi cesti. 
To je spomenik Primoža Trubarja, tega 
občudovanja in spoštovanja vrednega junaka svojega 
časa. Svoj postanek ima pa zahvaliti drugemu, njemu 
sličnemu junaku svojega časa — Antonu Ašker- 
c u. Le-ta je namreč, ko je bil izdal svoje pesnitve 
>Primož Trubar«, prišel nekega dne k meni in mi 
prinesel poklonstveni izvod te knjige. V pogovoru, ki 
se je ob tej priliki med nama razvil, dejal mi je, da 
bi Trubar kot stvaritelj našega pismenega jezika za- 
služil v Ljubljani spomenik. — »Glej,« menil je, »po- 
stavil si spomenik Prešernu; postavi ga še Trubarju. 
Mislim, da je naš narod že toliko dozorel, da ne bo 
težko zbrati denar za skromen spomenik. Jaz kakor 
veš ne živim v izobilju, rad pa vsak mesec prispevam 
primerno vsoto.« 

Začel sem o stvari premišljati. O prvi priliki po- 
iskal sem na Dunaju mojstra Bernekerja in 
ga poprosil, naj mi napravi model za skromen spo- 
menik iz laškega marmorja in pove, za koliko bi ga 
potem tudi izvršil. Nedolgo potem me mojster Berne- 
ker pozove, naj si pridem pogledat model. Ugajal mi 
je. Vsota za izvršitev ni bila previsoka. Naročim ga 
torej z namenom, da ga dam postavit na trg pred 
»Narodnim domom«. 

Nisem pa sestavil nikakega odbora za zbiranje 
prispevkov. Poznavajoč razmere, vedel sem, da je to- 
zadevni Aškercev optimizem neopravičen. Prešeren je 
bil ljubljenec vsega naroda. Zato je bilo za njegov 
spomenik lahko zbirati. O pomembi Trubarjevi za 
naše kulturno življenje pa je vedelo le omejeno šte- 
vilo inteligence. Poleg tega je bil protestant. Dejal 
sem si torej, da z javnim pobiranjem prispevkov uteg- 
nem doživeti neprijetno iznenadenje. Zato sem si na- 
pravil načrt sigurnejše izvedbe. 

Vmivši se z Dunaja, naznanim Aškercu, da je 
Trubarjev spomenik že naročen. Neznansko sem ga s 

tem razveselil. Koj mi obljubi, da bo vsak mesec pri- 
speval zanj po petdeset kron. Odgovorim mu, da so 
stroški že pokriti. Ko da ne čuje prav, vpraša me še 
enkrat. Potem pa začne ugibati, da jih je prevzel 
Gorup in ko mu odvrnem, da ne, jame vame siliti, naj 
mu povem, kdo je imel toliko umevanja za pomemb- 
nost Trubarjevo in njegove zasluge, da je prevzel po- 
kritje troškov za njegov spomenik. In natvezim mu, 
da polovico jaz, polovico pa gospa dr. Tavčarjeva. Še 
danes ga vidim s kakšnim začudenjem na licih je spre- 
jel to naznanilo. Do svoje smrti je bil prepričan, da 
je res tako in je zato — dasi sam na sebi ni bil nič 
kaj navdušen občudovalec ženskega spola — o gospej 
dr. Tavčarjevi vedno govoril z izrednim spoštovanjem. 

Stvar glede troškov za spomenik pa ni bila takšna. 
Preskrbel sem si marveč pokritje drugače. V »Ljub- 
ljanski kreditni banki« dal sem si vsako leto od obč- 
nega zbora dovoliti neko vsoto, da jo po svojem pre- 
vdarku razdelim v narodne in občekoristne namene. 
Poskrbel sem, da je ta vsota dve zaporedni leti bila 
za toliko višja, da sem mogel iz nje plačati Trubarjev 
spomenik. Iz prijateljskih nagibov do dr. Tavčarja 
sem potem z njegovim soglasjem dal razglasiti, da je 
njegova soproga soprispevateljica troškov za spomenik. 

Pogajanja z mojstrom Bernekerjem vršila so se 
poleti 1908. leta. Ker si je Aškerc to zaradi štiristo- 
letnice Trubarjevega rojstva želel, dal sem meseca 
septembra ravno tega leta slovesnim načinom polo- 
žiti temeljni kamen. Spomenik je bil pa dovršen, po- 
stavljen in odkrit šele leta 1909. Pa ne pred -Narod- 
nim domom«, temveč v Bleiweisovem parku, ker je 
ta prostor obliki spomenika bil primernejši. 

Tretji javni spomenik, ki je nastal v 
dobi mojega županovanja in po moji pobudi, je ce- 
sarjev spomenik na Slovenskem trgu pred 
pravosodno palačo. 

Ko sem bil leta 1895. poklican v Budimpešto, da 
se zahvalim na potrditvi za župana, sprejel me je ce- 
sar Fran Josip I. jako laskavo. Leta 1897. poklican 
sem bil x v Ischl, da cesarju poročam o novem julijskem 

potresu. Cesar me je sprejel v svoji pisarni, se o raz- 
merah v Ljubljani natančno informoval in je kazal 
veliko zanimanja za delo občinskega sveta po prvem 
potresu. 

Vtis teh dveh avdijenc name je bil tak, da nisem 
izključeval možnosti s primernim postopanjem zain- 
teresovati cesarja tudi za politične težnje slovenskega 
naroda. Ker se je bližala petdesetletnica njegovega 
vladanja in sem vedel, da se bo po vsej državi svečano 
proslavljala, dejal sem si, da bi se dalo morebiti za- 
dobiti cesarjevo naklonjenost, ako se mu postavi v 
Ljubljani spomenik. To pa v zvezi s potresom v letu 
1895., vendar tako, da bi ta spomenik pomenil po- 
klonstvo vsega slovenskega naroda. V ta namen skli- 
cal sem v dan proslave cesarjevega vladarskega jubi- 
leja župane vseh slovenskih občin v Ljubljano. Občine 
same sem bil že pred tem povabil, naj prispevajo za 
spomenik. 

Ko sem imel na ta način zbrano potrebno vsoto, 
razpisal sem natečaj. Pri presojanju došlih načrtov po- 
lagal sem veliko važnost na to, da pride v izvršitev 
načrt kakega novega mojstra, da tako že s svojimi jav- 
nimi spomeniki pokažemo, kako se moremo ponašati 
tudi v kiparstvu s hvalevredno domačo tekmo. Izvrši- 
tev je bila po teh vidikih prisojena mojstru Peruzziju, 
tako da sedaj javni spomeniki Ljubljane predočujejo 
dela štirih naših kiparjev in tako dajo možnost spozna- 
vati njihovo umetnostno tehniko. 

Upanje, katero sem vezal na cesarjev spomenik, 
je, žal, bilo prazno. Dogodki so me poučili, da je 
cesarski dvor mnenja, da vsa poklonstvena dejanja 
našega naroda na cesarjev naslov niso nič druzega, 
ko dolžni pozdrav sužnjev: »a ve Caesar, morituri Te 
salutank (zdravstvuj, cesar, umrjoči Te pozdravljajo). 

20. Jubilejske stavbe. 

Marsikomu se bo morebiti čudno zdelo, zakaj so 
ljudska kopel j, ubožnica v Vodmatu in zmajski most 
sezidani bili v spomin cesarjevih jubilejev. Marsikdo 

hi utegnil to smatrati za nepotrebni bizantinizem. Toda 
temu ni tako. 

Z novimi projekti naletel sem, kakor to sledi iz do- 
sedaj povedanega, vedno pri občinskem svetu na pre- 
cejšen odpor. Ta odpor treba je bilo na kak način pre- 
magati. Semtertje se mi je to posrečilo s ponovnimi po- 
ročili in z obdelovanjem občinskih svetnikov enega za 
drugim. Pri navedenih napravah pa sem porabljal pri- 
liko cesarjevih jubilejev. Ker so vsa deželna stolna 
mesta jubileje praznovala z raznimi ustanovami ali do- 
brodelnimi in občekoristnimi napravami, morala jim 
je čisto naravno slediti tudi Ljubljana. Da občini ne 
prouzročam nepotrebnih izdatkov za stvari, na katere 
lahko še čaka, porabil sem cesarske jubileje v to, da 
je mesto dobilo potrebne zavode in naprave. 

21. Ivan Kavčič. 

I./III. 1113. Ko govorim o svojem županskem poslovanju, ne 
smem pozabiti tipične osebe predsedstvenega sluge 
Ivana Kavčiča, imenovanega >Zancek<£. Ivan 
Kavčič bil je v mladih letih navdušen »Sokok. Ko 
sem ga spoznal, imel je na Francovem nabrežju v 
Schreierjevi hiši gostilnico >Zur Bierquelle« na račun. 
V tej restavraciji shajali smo se takrat »Sokolk. Raz- 
mere so pa bile v tisti dobi v Ljubljani takšne, da 
Kavčiču, dasi bi bil to rad storil, hišni gospodar ni 
dovolil napraviti slovenskega napisa nad lokalom. 

Gostilnica se Kavčiču ni obnesla, zato si je iskal 
službe. Po dolgem času dobil je službo pomožnega 
sluge na magistratu. V tej službi je zlasti ob občin- 
skih, deželnozborskih in državnozborskih volitvah po- 
kazal svojo agitatorsko vrednost. Spadal je med prve 
priganjače narodnih volilcev in je na nemškutarje kar 
pihal jeze. Pravi tip one vrste agitatorjev je bil, ki jih 
je dr. Zarnik nazival »\Vahlhunde« (volilne brake). 
Ko sem bil vprvič izvoljen v deželni zbor, bil je Zan- 
cek prvi, ki mi je prišel to vest s takim neznanskim 
navdušenjem javljat, da mu je kar sapo zapiralo,. 
Vidno je bilo, da mu navdušenje prihaja res iz srca. 

Plača njegova kot pomožnega sluge je bila mini- 
malna. Po izvolitvi za župana spomnil sem se tega 
reveža. Dejal sem si, da mu moram pomagati do boljše 
eksistence, ker si jo je s svojim navdušenim delom za 
narodno stvar pošteno zaslužil. Koj po izvolitvi pokli- 
čem ga torej k sebi in mu naznanim, da ga, kadar 
pride cesarjeva potrditev, vzamem za predsedstvenega 
slugo z naturalnim stanovanjem. Kavčič me je debelo 
gledal. Kar verjeti ni mogel, da ga naenkrat zadene 
taka sreča. Sicer to ni bilo Bogve kaj; a brezplačno 
stanovanje je bilo zanj, ki je živel v skromnih raz- 
merah, dokaj vredno. Poleg tega je tudi takoj izpre- 
videl, koliko ugodnejše življenje bo imel, ker mu ne 
bo potreba letati po mestnih predkrajih, v katerih je 
imel dostavljati uradne spise. 

»Zancek« — kakor so Ivana Kavčiča vsesplošno 
nazivali — je po nastopu službe kaj hitro zapadel oni 
domišljavosti, ki se poloti malodane vseh predsed- 
stvenih slug. Samo, da se je pri njem razvila do naj- 
višje stopinje in sicer tako, da je samega sebe smatral 
za silno važno osebo mestne uprave. Saj mu je moral 
vsakdo povedati svoje ime, da ga je javil dalje. — To 
v interesu reda upeljano odredbo izvrševal je z neko 
posebno imenitnostjo, zaradi katere je kmalu zaslovel 
kot smešna figura. Marsikdo se je ob njegovem obna- 
šanju zabaval in na njegov račun nasmejal. Tudi meni 
je prizadejal marsikako veselo uro. Tako mi je nekoč 
naznanil deputacijo »Surovinskega društva ljubljan- 
skih čevljarjev« z besedami: »Društvo srovina«. Drugi- 
krat pa, ko je prišla deputacija »Deželnega pomožne- 
ga društva za bolne na pljučih«, v kateri so bili trije 
dobro rejeni gospodje rdečih lic: »Ta bolni na plju- 
čih.« Sicer je bil Ivan Kavčič zlata duša, trdnega na- 
rodnega prepričanja in izredne zvestobe in udanosti. 
Pri volitvah je bil vedno najboljši agitator in z obra- 
zom, sijajočim srčnega veselja, mi je prihajal med agi- 
tačnim delovanjem poročat o svojih uspehih. 

Ker je v županski predsobi navadno čakalo veli- 
ko število strank, spuščal se je z njimi prav rad v po- 
govor. Silno naivno, seveda; vendar je iz te naivnosti 

pogledalo včasih tudi precej drznosti. Da je rabil plu- 
rale majestatis, je po rečenem samo po sebi umevno. 
Če je hotel povedati, da je magistrat ali občinski svet 
kaj sklenil ali župan kaj odredil, dejal je vedno >mi 
smo sklenili«, »mi odredili«. V pogovor se je pa spu- 
stil z vsakomer. Tako je nekoč, ko je knezoškof Missia 
čakal v predsobi — kakor so mi pravili drugi, ki so 
bili priče tega prizora — stopil mencajoč roke in slad- 
ko se nasmihajoč k njemu ter ga je, ko da sta dobra 
stara znanca, vprašal: »No, gospod škof, kako se pa 
kaj imaja?« Knezoškof je zardel, obrnil se na peti ter 
pokazal Zancku hrbet. 

Ko me je nekoč obiskal visok funkcijonar z Du- 
naja, pridirjal je po njegovem odhodu Kavčič ves iz 
sebe k meni v sobo ter je skoro brez sape hitel za- 
trjevati: »Gospod župan, takega gospoda pa še ni bilo 
pri Vas. Nikoli še ni bilo takega gospoda pri Vas!« 
Komaj sem spravil iz njega, da mu je, ko mu je po- 
magal suknjo oblačiti, stisnil zlatnik v roko. 

Ko sem leta 1910 naznanil na magistratu, da 
moja izvolitev za župana ni bila potrjena, ostal sem 
pri tem čisto hladen. Drugače pa je bilo s slugo Kav- 
čičem. Bil je ves iz sebe in zabavljal je s takimi be- 
sedami na faktorje, ki so v tej zadevi bili merodajni, 
da se to ne da ponoviti. Konečno mi je pa izjavil: »Če 
Vi ne boste več župan, tudi jaz ne bom več na ma- 
gistratu!« Proroške besede so bile to. Slutil je brž- 
kone, da novi župan ne bo trpel okoli sebe oseb, ki so 
uživale moje zaupanje. Tisti dan, ko je novi župan 
dr. Ivan Tavčar prisegel, umrl je Kavčič, zadet od 
mrtvouda. 


38. Ljubljanska kreditna banka. 

imii.hu Neko popoldne leta 19C0. prišel je k meni notar 
Ivan P 1 a n t a n. Povedal mi je, da je bankir Maks 
Vršeč sestavil pravila za ustanovitev slovenske 
banke; priznal pa je, da izpre videva, da nima ve- 
liko upanja spraviti skupaj potrebni delniški kapi- 
tal. Vprašal je torej mene, kaj o stvari mislim in ko 

mu povem, da se mi zdi dobra in izvedbe vredna, 
prosil me je, naj se zanjo zanimam. Nato sva se do- 
govorila, da se snidemo dan kasneje v pisarni Vrščevi. 

Drugi dan grem res tjekaj in najdem pri Vršcu 
notarja Ivana Plantana in odvetnika dr. Ma- 
tijo Hudnika. Vršeč obrazloži mi, kako njemu 
za privatno bančno podjetje, katero je osnoval v Ljub- 
ljani, ko se je bil preselil iz Celja, nedostaja ka- 
pitala. Zagotavlja me, da bi sicer lahko prav dobro 
posloval, češ da mu banka kljubu nedostatku kapi- 
tala daje dovolj zaslužka za preživitev, da je pa po- 
treba postaviti posel na širšo podlago. Obrazloži mi, 
da bi to po nejgovem mnenju morala biti slovenska 
delniška banka, in mi pove, da je zanjo že sestavil 
pravila. Ta pravila mi izroči s pripomnjo, da ve, da 
so njegove moči preslabe za izpeljavo načrta in da 
smatra edino mene za močnega dovolj, da to storim. 

Po kratkem razmotrivanju z notarjem Plantanom 
in dr. Hudnikom dejal sem, da nalogo prevzamem, 
ako mi Vršeč odstopi pravila ter mi da polno moč, 
da ista spremenim po svojem prevdarku in da v odbor 
nove banke pokličem osobe, katere bom smatral, da 
so v ta namen prikladne. Pri tem pripomnim, da že 
naprej odklanjam njegov vstop v upravni svet. Vršeč 
izjavi takoj, da pravila čisto rad izroči in da prepusti 
vso stvar meni, da delam čisto in edino po lastnem 
prevdarku. Glede sebe izjavi, da niti mislil ni kandi- 
dovati kdaj v upravni svet; da pa se nadeja, da ga 
banka vzame za uradnika, pri čemer pa ne misli na 
kako vodilno službo. To mu rade volje obljubim. No- 
tarju Plantanu omenim še potem, da mi tudi sodelo- 
vanje z dr. Hudnikom ni všeč in da ga ne mislim 
sprejeti v upravni svet, pač pa sem mu to obljubil 
glede trgovca Vrbana Zupanca, ki mi ga je 
Plantan priporočal. 

Ko doma pregledam izročena mi bančna pravila, 
smatral sem jih za primerna. Po nekaterih popravilih 
dal sem snujoči se banki ime: »Ljubljanska kreditna 
banka«. Na to sem se obrnil do glavnega ravnatelja 
»Živnostenske banke« Vojtecha Mastnega v 

Prago z vprašanjem, če ne bi hotela njegova banka 
sodelovati pri ustanovitvi »Ljubljanske kreditne ban- 
ke« na ta način, da prevzame polovico takrat na 
500.000 K določenega delniškega kapitala. Poleg tega 
sem želel, da novi banki, ker Slovenci tistokrat še 
nismo imeli izurjenih uradnikov za bančno stroko, da 
prve moči na razpolago. Glavni ravnatelj Mastny in 
ravnatelj František Prochazka obiskala sta 
me namreč poleti 1899. v Ljubljani. Prišla sta me 
vprašat, če bi hotel stopiti na čelo podružnice »Živno- 
stenske banke«, katero sta nameravala v Ljubljani 
osnovati. Tega njunega obiska in pogovora z njima 
sem se sedaj spomnil. 

»Živnostenska banka« imela je takrat na Dunaju 
podružnico, kateri je prideljevala vse poslovne trans- 
akcije na jugu države. Zato mi generalni ravnatelj 
Mastny odgovori, da je tej podružnici naročil, naj z 
mano glede ustanovitve projektovane samostalne ban- 
ke v Ljubljani stopi v dogovor. Obenem pripomni, da 
vsled tega projekta odpade namera »Živnostenske 
banke«, da ustanovi v Ljubljani lastno podružnico. 
Kmalu na to obišče me v Ljubljani dirigent dunaj- 
ske podružnice »Živnostenske banke«. Z njim sva 
dogovorila vse nadaljne modalitete. Med temi je bila 
tudi določba, da ima »Živnostenska banka« v uprav- 
nem svetu »Ljubljanske kreditne banke« biti zasto- 
pana po treh izmed dvanajstih članov. 

Vložil sem torej pravila. Kmalu je prispela nji- 
hova potrditev in v jeseni leta 1900. otvorili 'smo 
banko. Za ravnatelja bil je imenovan Ladislav 
Pečanka, ki je bil do takrat višji uradnik pri 
podružnici »Živnostenske banke« v Moravski Ostravi. 
Upravni odbor sestavil sem sam in sem tudi zanaprej, 
kadar se je kako mesto upravnega svetnika vsled 
smrti izpraznilo, določil sam novega kandidata. — 
Maks Vršeč ustanovitve banke ni dočakal. Predno je 
začela poslovati, umrl je nenadne smrti. 

Pokazalo se je takoj, kako res nujno potrebna je 
bila banka. Ljubljana doslej takega zavoda ni imela. 
Poslovala je pač pred leti kratko dobo »Kranjska 

eskomptna družba«, katera je pa vsled malverzacij 
svojega ravnatelja prišla v stečaj. Ves bančni posel 
je bil torej v rokah privatnikov: Josipa Luckmanna in 
I. C. Mayerja. Ljudje so na ta dva bančna zavoda že 
navajeni bili. Poslovala sta namreč solidno in sta 
zato tudi veliko zaslužila. Vendar so ju narodne slo- 
venske stranke počele polagoma opuščati ter se po- 
služevati »Ljubljanske kreditne banke«. Vlog je do- 
bivala od meseca do meseca več in se je temu pri- 
merno razvijala tudi v ostalem poslovanju. V primeri 
s tem razvojem zviševal je upravni svet delniški ka- 
pital. Za prvo zvišanje na milijon kron odločil se je 
bil jako težko, kajti bal se je, da ne bo mogel razpečati 
vseh novih delnic. Bojazen njegova izkazala se je pa 
neopravičeno, kajti vpisanih je bilo veliko več delnic, 
kakor je bilo potreba. Kasneje se je vršilo zvišavanje 
delniškega kapitala po milijonu, po dva in po tri mi- 
lijone kron in so se za vse nove delnice našli takoj 
kupci. To je najboljši dokaz, kako je občinstvo do- 
bilo zaupanje do banke, katera ima danes že 8 mili- 
jonov delniškega kapitala in milijon reservnih fondov. 

Vendar pa tudi ta inštitucija ni ostala brez na- 
padov. Jako hud nasprotnik jej je bil s prvega po- 
četka notar Ivan G o g o 1 a , ki je neprenehoma 
trdil, da je banka v škodo »Mestni hranilnici«. Naj 
sem mu še tako dokazoval, da je ravno nasprotno res, 
da bode namreč »Mestna hranilnica« imela najtrd- 
nejšo oporo v »Ljubljanski kreditni banki« in da je 
bančno poslovanje jako različno od hranilničnega, da 
letemu ne more nikdar biti na škodo: — vse ni nič 
pomagalo. Prav do svoje smrti ostal jej je zagrizen 
nasprotnik in zato tudi ni hotel nikdar kupiti kake 
njene delnice. 

Nekoč pridružil se je bil Gogoli tudi dr. Ivan 
Tavčar, dasi je bil član bančnega upravnega sveta. 
Bilo je to takrat, ko je v občinskem svetu med osta- 
lim mislil, da je primerno porabiti tudi mojo ustano- 
vitev »Ljubljanske kreditne banke« za to, da mi iz- 
podnese županski stol. Vendar so pa ti glasovi proti 
banki bili osamljeni in pri dr. Tavčarju tem ne- 

pojmljivejši, ker je bil mojo ponudbo za vstop v 
upravni svet »Ljubljanske kreditne banke« brez po- 
misleka sprejel in je tudi potem napadu ostal še v 
upravi tega po njegovem mnenju neželjenega denar- 
nega zavoda. 

Splošno je vladalo umevanje za naloge banke. 
Med prvimi, ki so brezpogojno odobrili ustanovitev, 
je bil veletržec Fran Kollmann, katerega sem tudi vo- 
liti dal v upravni svet in ki je do smrti ostal banki 
zvest, podpirajoč jo z izdatnimi denarnimi vlogami. 
Danes se seveda ne najde nikogar, ki bi ne bil 
prepričan o koristi banke in o njeni veliki važnosti 
za naše narodno gospodarstvo. Popolnoma pa se bode 
la važnost izpoznala po par desetletjih, kajti »Ljub- 
ljanska kreditna banka« ima danes v sebi vse pogoje 
za to, da postane finančna velesila. 

X 


39. Dalmatinsko parobrodarstvo. 

1Z./III. 1513. Pasažirska zveza Dalmacije s Trstom bila je 
pastrka »Avstrijskega Lloyda«. Ko sem se v prvič 
leta 1877. peljal v Dalmacijo, potreboval sem šest dni 
vožnje do Kotorja, kamor dandanes brzi parniki pri- 
hajajo v 24 urah. Da-si se je po časnikih veliko raz- 
pravljalo o zapuščenosti Dalmacije in o slabih nje 
zvezah z državo, vendar je »Avstrijski Lloyd« ostal 
gluh za vse pritožbe. Nekoliko boljše uredile so se 
prometne razmere z Dalmacijo šele od takrat, ko se 
je po inicijativi in krepki energiji ogrske vlade usta- 
novila na Reki »Ogrsko-hrvatska parobrodarska druž- 
ba«. Le-ta je postavila v službo nekaj dobrih osebnih 
parnikov in je uvela tudi brzo paroplovbo. 

Z ozirom na te razmere izgubil je kmalu Trst 
skoro ves osobni promet z Dalmacijo, kajti kdor je 
hotel tjekaj potovati, peljal se je zaradi udobnosti 
vožnje in prihranka časa skozi Reko. Vse te razmere 
proučeval sem na večkratnih svojih potovanjih v Dal- 
macijo in prišel sem do prepričanja, da bi za Avstrijo 
zelo potrebno bilo ustvariti v Trstu posebno veliko 

parobrodno družbo, popolnoma neodvisno od »Lloyda« 
in sicer parobrodarsko družbo samo za Jadransko 
morje. 

Ko je »Ljubljanska kreditna banka< otvorila v 
Splitu svojo podružnico, izkristalizoval se je ta načrt 
v meni do konkretnih oblik. V Dalmaciji poslovalo je 
pet malih parobrodarskih družb, ki so oskrbljevale 
osobni in tovorni promet med pristanišči dalmatinske 
obale. Te družbe so bile: »Societa Zaratina« v Zadru, 
Pio Negri & Co. v Šibeniku, Serafino Topič na Visu, 
Fratelli Rismondo v Makarski in »Ragusea« v Dubrov- 
niku. Zastopnike leteh sklical sem leta 1902. v Split 
na posvetovanje. V tem posvetovanju obrazložil sem 
jim svoj načrt, po katerem naj bi se njihova mala paro- 
brodarska podjetništva združila v veliko družbo, ka- 
tera naj bi prevzela tudi brzoplovbo. Po mojem na- 
črtu imela bi bila družba zahtevati od vlade vso tisto 
subvencijo, katero je dotlej plačevala za oskrbljevanje 
osobnega prometa in za prevažanje pošte posameznim 
podjetjem in pa »Avstrijskemu Lloydu«. 

Dalmatinski parobrodarji sprejeli so moj načrt 
radostno, rekoč, da z njegovo uresničitvijo prihaja 
nova doba za avstrijsko obrežno parobrodarstvo. Po 
pisanem dogovoru pooblastili so me soglasno, da 
začnem z vlado v tem smislu pogajanja. — Iz Splita 
odpeljal sem se na to takoj k predsedniku pomorske 
vlade v Trstu pl. Ebnerju. Kar strmel je, ko sem 
mu pokazal zapisnik o posvetovanju v. Splitu. Opomnil 
je, da si je že vlada sama prizadevala spraviti dal- 
matinske parobrodarje pod en klobuk, a da so se vsa 
njena prizadevanja razbila ob njihovi trmi. »Vi znate 
delati čudežek vzkliknil je ter je izjavil, da je misel 
ustanoviti veliko parobrodarsko družbo mesto dose- 
danjih malih, in izključitev »Avstrijskega Lloyda« od 
parobrodarstva v Dalmaciji, popolnoma v smislu nje- 
govih intencij ter da hoče to namero pri centralni 
vladi podpirati iz vseh svojih sil. Prosil sem ga nato 
še, poročati o stvari na Dunaj, kar je tudi obljubil. 

Par dni nato peljal sem se sam na Dunaj in ogla- 
sil sem se pri takratnem trgovskem ministru v o n 

C a 1 1 u. Tudi le-ta — o stvari že poučen — je spre- 
jel projekt z velikim veseljem; odkazal me je pa na 
referenta o parobrodarstvu, dvornega svetnika D e 1 - 
lesa. Leta — po rodu Slovenec — izrekel je, da 
ga zlasti veseli, da se je misel reformacije parobro- 
darstva v Jadranskem morju sprožila od slovenske 
strani. Povedal mi je, da ima poročilo o stvari že od 
pomorske vlade v Trstu in izjavil, da bo uresničitev 
projekta odkritosrčno in z vso močjo podpiral. Tudi 
je izjavil, da je odločno za to, da se »Lloyd« umakne 
r/ Dalmacije, češ, da mora naloga »Lloydova< biti, 
skrbeti predvsem za daljno plovbo. Dodal je še, da 
domača obrežna plovba ne spada v eno družbo z 
daljno plovbo, katera ima vendar vso drugačno na- 
logo. »Ako se Lloyd« — tako je dejal Delles — >reši 
skrbi za Dalmacijo, lahko mu bo, da za našo preko- 
morsko trgovino veliko stori. Po drugi strani pa se 
bo nova, kapitalsko krepka družba, mogla samostalno 
dobro razvijati ter postati sčasoma tako močna, da 
ovlada celo Jadransko morje.« Prosil sem ga, naj po 
predsedniku Ebnerju vpliva na »Avstrijski Lloyd«, da 
se ne bo protivil novemu projektu. Rad je to obljubil. 

Glede na to njegovo obljubo, peljal sem se ne- 
koliko dni kasneje k »Avstrijskemu Lloydu« v Trst. 
Tamkaj me je sprejel predsednik Becher. Prijazno 
sicer, vendar pa tako, da s.em takoj izprevidel, da mu 
moj projekt ni všeč. Izjavil je, ko sem se poslavljal, 
da se »Avstrijski Lloyd« — ako bo vlada hotela — 
seveda ne bo protivil mojemu projektu, češ, saj nas 
ima vlada itak v rokah, ker nam plačuje subvencijo. 

Sedaj se je začela trnjeva pot za uresničenje mo- 
jega projekta. Treba je bilo nešteto posvetovanj in in- 
tervencij v ministrstvu na Dunaju in pri pomorski 
vladi v Trstu. Obenem pa se je pokazalo, kako »Av- 
strijski Lloyd« razumeva svojo obljubo, da se ne bo 
protivil novi uredbi, ako bo vlada za njo. 

1I./III. 1113. Predvsem je skušal pridobiti dalmatinske paro- 
brodarje, da bi bili odstopili od dogovora z mano. 
Storil je to po raznih emisarjih; v Splitu pa je nalašč 
pridobil zase Vida Morpurga, zida, ki je v 

svoji mladosti vstopil v hrvatski narodni tabor in je 
vsled tega užival dokaj upliva. A parobrodarji ostali 
so trdni. Zato pa je Vid Morpurgo začel v >JedinstviK, 
ki je bilo takrat v njegovih rokah, pisati proti moje- 
mu projektu ostre članke. Odgovarjal mu je jako pre- 
pričevalno odvetnik dr. V i c k o Mihaljevič. Po- 
lemika postala je tako ostra, boj za »Lloyd« in proti 
»Lloydu< tako vehementen, da se je dr. Mihaljevič — 
temperamenten mož, poln mladostne energije — vrgel 
tudi osobno v boj proti Vidu Morpurgu in da ni preje 
miroval, dokler ga ni vrgel iz občinskega sveta in iz 
trgovske zbornice. To seveda stvari ni pomagalo. 
Osobno se je dr. Mihaljevič maščeval; Morpurga je pa 
s tem le še bolj razsrdil. 

Toda, naj se vrnem k »Lloydovemu< boju s paro- 
brodarji. Ko je videl, da jih zlepo in kljubu Mor- 
purgovemu nastopanju ni pridobil zase, napovedal 
jim je tarifni boj. Njegovi parniki so namreč začeli 
naenkrat v Dalmaciji voziti osobe in blago po tako 
znižanih cenah, da bi bili parobrodarji, če »Lloyduc 
slede, morali delati z veliko izgubo; če mu ne slede, 
pa izgubiti ves promet. Parobrodarji so se obrnili do 
mene in posredoval sem pri pomorski vladi v Trstu 
in pri centralni na Dunaju. Na obeh krajih zmiga vali 
so z rameni, češ, da je »Lloyd« popolnoma samostoj- 
na družba in da ji zato vlada nima ničesar predpiso- 
vati. Odgovoril sem, da vendar daje »Lloydu< veliko 
letno subvencijo in bi zato bilo žalostno, ko bi mol- 
čala tudi tedaj, ako »Lloydu« v glavo pade, da s ta- 
rifnim bojem uniči vse domače obalno parobrodar- 
stvo. Moje posredovanje je končno toliko uspelo, da je 
vlada pritisnila na upravo »Lloyda«, naj se z dalma- 
tinskimi parobrodarji poravna. In res je glede enotnih 
tarifov prišlo do obojestranskega sporazuma tako, da 
je ponehal konkurenčni boj. 

V tem se je o uredbi enotnega dalmatinskega 
parobrodarstva razpravljalo po vseh velikih dunajskih 
listih. V to razpravo posegala je jako zelo vlada, kajti 
dala je v >Fremden-Blattu« in v drugih vplivnih du- 
najskih listih od časa do časa priobčevati kratke ve- 

sti, ki so vse povdarjale, da »boljšega projekta glede 
uredbe avstrijske parobrodarske službe, kakor je Hri- 
barjev, vlada še ni imela, da vsi drugi projekti, ki 
so se ji kasneje predložili, stoje daleč za Hribarjevim 
in da mora le-ta vsekakor zmagati.« Tacih notic izšlo 
je jako veliko in o raznih časih. Delles je sploh go- 
voril tako, kakor da je izvedba mojega projekta v mi- 
nistrstva že sklenjena stvar. Po njegovi inicijativi in 
s priporočilom trgovskega ministrstva sem se s pošt- 
nim ravnateljem P a 1 1 a y e m v Zadru dogovarjal 
že o željah poštne uprave glede uredbe obrežnega 
parobrodarstva. Na to sem z Matejem Poličem 
sestavil popolen program preuredbe dalmatinskega 
obrežnega parobrodarstva. Mateja Poliča vzel sem za 
svojega svetovalca zato, ker je bil priznano največji 
veščak v parobrodarskih zadevah. On je namreč ure- 
dil parobrodarstvo »Ogrsko-hrvatske parne plovitbe 
na Reki tako vzorno, da je donašala družbi koristi, za 
potujoče občinstvo pa postala neprecenljive vrednosti. 

To okoliščino je porabil »Lloyd« in porabili so 
jo vsi nasprotniki mojega projekta, da so začeli na 
Dunaju ščuvati proti njemu, češ, da hočem vse dal- 
matinsko parobrodarstvo prodati ; Ogrski hrvatski pa- 
robrodarski družbi« na Reki. V ministrstvu na Du- 
naju tega niso verjeli, kajti tam so Poliča poznali kot 
veščaka in Delles sam je naglašal, da bi bila sreča, 
ko bi ga Avstrija mogla pridobiti. Poznal ga je nam- 
reč kot izredno organizatorno moč. Drugače pa je bilo 
z dalmatinskimi parobrodarji, katerih so se seveda 
tudi lotili »Lloydovi« intrigantje. Začeli so postajati 
nezaupljivi, češ, zakaj stopam v zvezo s Poličem, ko 
so vendar oni sami tudi veščaki. 

Intrigam dajalo je moči tudi čudno postopanje dal- 
matinskih državnih poslancev. Nje sem sklical k grofu 
Harrachu na Freiungo v posvetovanje, da jih prido- 
bim za svoj projekt. Ko sem jim stvar razložil, izrekli 
so se vsi za njo, toda kasneje začeli so nekateri — 
in to je bilo zopet pripisati »Lloydovim« intrigam — 
omahovati. Nekaterim izmed njih namreč ni hotelo iti 
v glavo, da bi mogla kaka nova družba urediti paro- 

brodarstvo tako, kakor »Lloyd«, ki je imel že leta in 
leta izkušnje. Vse moje dokazovanje, da je »Lloyd« 
lavno s tem dokazal’ svojo negibčnost, svoj birokra- 
tizem in svojo nesposobnost za napredek, ker se iz teh 
izkušenj nič naučil ni, je ostalo brezuspešno. Eden 
teh poslancev prišel mi je celo z argumentom, ki mi 
še danes zveni po ušesih: :>Molim Vas, kako možemo 
biti proti »Lloydu«, jer se na njegovim parnicima 
tako dobro jede!« Edini, ki je stvar razumel, bil je 
Juraj Biankini, ki se je takoj z vso odločnostjo po- 
stavil za moj projekt ter ga je v »Narodnem Listu« 
branil in zagovarjal proti vsem napadom Morpurgo- 
vim. Biankini me je namreč dobro razumel, kaj na- 
meravam, dasi tega seveda povedati nisem smel in 
mogel. On je vedel, da hočem ustvariti v Jadranskem 
morju z državno podporo hrvatsko brodarico. Broda- 
rico, pri kateri bi popolnoma izključen bil vsak drug 
jezik od hrvatskega, medtem ko so nekateri drugi po- 
slanci imeli pretesno duševno obzorje, da bi bili to 
spoznali. Nekateri so se tudi bali za svoj v delnicah 
obstoječih paroplovbenih družb naloženi denar, dasi 
so dobili zagotovilo, da dobe za vso vrednost teh pa- 
pirjev delnice nove parobrodarske družbe. 

Med vsemi temi intrigami, o katerih sem dosedaj 
govoril in za katerimi je kot nevidna moč stal pred- 
sednik pomorske vlade vitez Ebner, ki se je pa meni 
v obraz tvoril čisto drugačnega, ostala je osrednja 
vladna trdna in čedalje odločneje je v svojih časniških 
vesteh naglašala, da pride moj projekt do izvršitve. 
To prepričanje sta konečno zadobila tudi »Lloydov« 
predsednik Becher in njegov novi ravnatelj Frank- 
furter, katera sta me teden pred odločitvijo v Trstu 
prijazno sprejela. Tu sta mi naenkrat izjavila, da se- 
daj »Lloyd« tudi nima nič proti temu, da se vse dal- 
matinsko parobrodarstvo prenese na mojo družbo, češ, 
da bode zanj v resnici najbolje, ako se posveti edino 
le prekomorski službi. Zlasti je to naglašal ravnatelj 
Frankfurter. 

Sedaj pa se je zgodilo nekaj nepričakovanega. 
Oficijozne vesti vlade po dunajskih listih in pa potek 

pogajanj, za katera je dobro znal, delovala so na 
dr. Trillerja tako, da je v »Slovenskem Narodu* 
priobčil navdušen članek o dalmatinskem parobrodar- 
stvu, v katerem je ugotovil velikanske uspehe, ki sem 
jih dosegel glede enotne ureditve tega parobrodarstva. 
Pisal je tako, kakor da je stvar že gotova in kakor da 
se ima pogodba v par dneh podpisati. Sicer mi je na 
mojem uspehu po onih večkrat omenjenih vesteh v 
časnikih čestital tudi že baron Schwegel, na- 
glašujoč, da ostane moje ime na vse čase tesno zve- 
zano s preureditvijo avstrijskega parobrodarstva. A ta 
čestitka je bila izrečena v privatnem pogovoru in ni 
prišla v javnost. Oni članek v »Slovenskem narodu* 
pa je vzpodbodel politične moje nasprotnike, ki so 
vedno iskali, kje bi mi kak uspeh prikrajšali. 

Dr. Šušteršič zastavil je takoj svoje podko- 
povalno delo. Na kak način me je takrat črnil na zgo- 
raj, mi ni znano; poznejše njegovo tozadevno delo, o 
katerem bom še govoril, pa omogoča tudi v tej za- 
devi gotove zaključke. 

O tem rovarenju izvedel sem najpreje po podruž- 
nici »Kreditnega zavoda* v Trstu. Za preuredbo dal- 
matinske parobrodarske službe zanimal se je namreč 
jako živahno nemški poslanec Giinther. Z letem 
sva o stvari večkrat govorila in on mi je nujno sve- 
toval, naj privzamem za financovanje tudi kak nem- 
ški zavod. Iz tega razloga stopil sem, ko mi je Delles 
potrdil, da bi to bilo res želeti, k podružnici »Kredit- 
nega zavoda* v Trstu ter sem ondi povprašal, bi li 
leta ne hotel financovanje izvesti skupno z »Ljub- 
ljansko kreditno banko*. Načelnik podružnice obljubil 
mi je takoj pisati svoji centrali na Dunaj ter mi po- 
tem dati telefoničen odgovor. Čez tri dni sporoči mi 
po telefonu, da je bil Delles pri njem ter da ga je 
povprašal, bi li »Kreditni zavod* ne hotel popolno- 
ma samostojno prevzeti vse financovanje nove družbe 
za dalmatinsko parobrodarstvo. 

To me je zelo inenadilo; vendar sem hotel še 
počakati, da potrdilo te vesti izvem iz ust Dellesa 
samega. Za to je bila kmalu prilika. Peljal sem se 


339 


nekega dne v Trst. Na kolodvoru v Ljubljani snideva 
se po predhodnem dogovoru z Dellesom in on ine 
povabi, da se ob 2. popoldne popeljem ž njim ogledo- 
vat si tržaška pristaniška dela. Dejal je, da mi že 
še po telefonu sporoči, kam naj pridem. Ko sem ga 
vprašal, kako je to, da je pri »Kreditnem zavodu« 
intervenoval za prevzetje vsega financovanja, odgo- 
voril mi je odklonjevalno. Čakal sem pa tudi zastonj 
obljubljenega telefonskega obvestila. 

Sedaj sem takoj vedel, koliko je odbila. Spoznal 
sem prav od blizu prislovično avstrijsko neiskrenost. 
Potrdilo o njej dobil sem naslednjega dne v nazna- 
nilu Serafina Topiča, da so dalmatinski parobrodarji 
sklenili, da urede stvar samostalno ter da se zaradi 
tega pogajajo zopet z >Lloydom«. Kasneje so stopili 
v zvezo z »Jadransko banko« ter so po nasvetu Deile- 
sovem ustanovili parobrodarsko družbo »Dalmatia«, 
poleg katere pa je tudi še ostala družba »Ragusea«. 
Dalmatinsko parobrodarstvo bilo je na ta način ure- 
jeno veliko slabše, kakor bi pa bilo po mojem pro- 
jektu; poleg tega pa je vlada izdala na leto tri mili- 
jone subvencije več in to zato, ker je dobršen del te 
subvencije »Avstrijski Lloyd« pobasal zase. 

Pripomniti bi Še bilo, da je sedanja boljša zveza 
z Benetkami — kajti do takrat je bila ta zveza p>d 
vsako kritiko — nastala temeljem moje spomenice. 
Jaz sem namreč nameraval izvesti med Trstom in 
Benetkami z neznatno letno subvencijo 200.000 K 
vsakodnevno brzo zvezo na ta način, da bi se bili 
parniki iz Trsta odpeljavali ob 8. zjutraj ter iz Benetk 
vračali že ob 4. ali 5. popoldne. 


40. Dogodki meseca septembra 1908. 

Dne 8. septembra 1908 imela je na Ptuju »Družba IJ./III.1I1]. 
sv. Cirila in Metoda« svoj občni zbor. Ptujski nemšku- 
tarji, katere je prišel vzpodbujat državni poslanec 
Malik, napadli so goste, ki so se po železnici pri- 
peljali na občni zbor. Zlasti surovo obnašali so 

proti slovenskim damam. Napada se je udeležil, kakor 
se je kasneje izkazalo, celo župan O r n i g. 

Naravno je, da so vesti o tem napadu izzvale v 
Ljubljani, kakor sploh po Slovenskem, velikanskj 
ogorčenje. To ogorčenje je rastlo zlasti zato, ker se 
je bilo izkazalo, da napadencev ni branila niti policija, 
niti okrajno glavarstvo; poslednje je celo na prošnjo 
za pomoč ostalo gluho. 

Kmalu po teh dogodkih obiskal me je nekoč v 
županski pisarni dr. Triller. Povedal mi je, da 
se pripravlja v Ljubljani protestno zborovanje zaradi 
ptujskih dogodkov in da bosta na tem zborovanju 
govorila on in d r. O r a ž e n. Ko me je potem sprem- 
ljal po stopnjicah, pristavil je: »Če v petek po Ljub- 
ljani tudi malo zaropota, ne bo škode.«: Tem besedam 
nisem pripisoval nikakega posebnega pomena; vzel 
sem jih le figuralno. Pravi pomen mi je bil jasen še-le 
po zborovanju, katero je bilo določeno za 18 . dan 
septembra. 

Zaradi zborovanja govorila sva nekolikrat 
z deželnim predsednikom baronom 
Schwarzem. /Vselej me je zagotavljal, da upa, da 
se bo zborovanje mirno izvršilo. Pravil mi je, da poli- 
cijski organi deželne vlade ne poročajo ničesar, iz 
česar bi se dalo sklepati, da se zborovanje ne bi iz- 
vršilo mirno in v redu. Tudi jaz sem imel od magi- 
stratnih policijskih organov enaka poročila in izrekel 
sem nado, da je v resnici pričakovati popolnoma mir- 
nega zborovanja. Vendar me je pa stvar nekoliko 
skrbela, ker sem vedel, kako razburjeno je ljubljansko 
občinstvo zaradi ptujskih dogodkov. Dogovoril sem se 
torej z mestnim policijskim svetnikom, da ukrene vse 
varnostne odredbe. V dan zborovanja sva z vladnim 
policijskim svetnikom W r a t s c h k o m o shodu še 
govorila, a oba sva bila prepričana, da je pričakovati 
mirnega zborovanja. Kvečjemu se je mislilo, da utegne 
mladina, kakor je to že od nekdaj v Ljubljani navada, 
iti demonstrovat pred kazino. Zato se je odredilo, da 
se dohodi do kazine po policiji zapro. 

Za tisti dan naznanil mi je tudi grof V. A. 
Bob r inski j, ki je s svojo rodbino stanoval v 
hotelu »Triglav« v Bohinjski Bistrici, da se pripelje 
z večernim vlakom v Ljubljano ter da se potem z 
brzovlakom ob 9*45 odpelje v Bukovino. Ker sem 
grofa Bobrinskega hotel v Ljubljani pozdraviti, na- 
prosil sem magistratnega predsedstvenega tajnika 
viteza B 1 e i w e i s a , da se mu pelje na kolo- 
dvor nasproti; jaz pa sem se podal v »Mestni dom«:. 
Pred njim je bila zbrana ogromna množica ljhdstva. 
Ves trg Cesarja Jožefa je bil natlačeno polen. Ravno- 
tako natlačeno polna je bila dvorana »Mestnega do- 
ma . V dvorani poiskal sem dr. Trillerja ter sem ga 
prosil in rotil naj v svojem govoru v mojem imenu 
pozove zborovalce, da se po zborovanju mirno raz- 
idejo. Rekel sem mu, naj jim pove, da je tu čast Ljub- 
ljane angaževana. Dr. Triller je dejal, da to mojo 
željo sporoči dr. Oražnu kot poslednjemu govor- 
niku. Jaz sem se nato pomešal med zborovalce na 
trgu pred »Mestnim domom«, da vidim, če je med 
njimi opaziti kaj sumljivega. Našel sem posamezne 
gruče ljudi, ki so se med seboj živahno razgovarjali. 
Pristopil sem k nekaterim teh gruč ter jih prosil, 
naj se po zborovanju gotovo mirno razidejo. Pred 
Mahrovo hišo našel sem vladnega policijskega nad- 
svetnika Wratschka, ki me je zatrdil, da ničesar sum- 
ljivega opazil ni in da se nadeja, da pojdejo ljudje 
po zborovanju mirno narazen. 

Čuvši to iz njegovih ust, sedel sem v svoj voz, 
v katerem se je bil medtem pripeljal Janko vitez 
Bleivveis ter mi naznanil, da je grof Bobrinskij v ka- 
varni Union«. Odpeljal sem se tjekaj. Ondi sem grofa 
Bobrinskega pozdravil, potem sva pa nekaj časa se- 
dela v kavarni, razgovarjajoč se, kako mu kaj gre na 
Gorenjskem. O politiki nisva govorila niti besedice; 
samo omenil sem mu, da se v Ljubljani ravnokar vrši 
protestni shod zaradi dogodkov v Ptuju ter sem ga 
prosil, naj mi oprosti, ker ga moram radi tega preje 
zapustiti, da pogledam po mestu, da se ne bi kje 
mir kalil. 

V tem, ko sva se tako razgovarjala, prišel je vr 
kavarno z neko družbo tudi dr. Ivan Šušter- 
šič ter se je vsedel s to družbo ne daleč od naju. 
Po dobrem četrt ure pogovora z Bobrinskim poslovi n 
se od njega in se hočem zopet peljati k »Mestnemu 
domu«, meneč da se shod še vrši. A ko pridem na 
ulico, vidim, da velika množica ljudi sili čez Marijin 
trg v Wolfovo ulico. Obrnem se torej tjekaj in vidim, 
da je policija zaprla ulico s kordonom med Krejčijevo 
in dr. Uražnovo hišo. Za policijskim kordonom se je 
gnetla množica, ki je glasno zahtevala, da jo spusti 
policija skozi. Pridši v »Zvezdo«, čujem na veliko 
svoje iznenadenje pred kazino huronsko vpitje in po- 
bijanje šip. Hitro letim domov, da stopim k telefonu 
ter se spojim s policijo. Le-tam mi policija pove, ia 
je množica prodrla kordon v Šelenburgovi ulici ior 
prišla pred kazino. Svetnik La ut er je še dostavil: 
»Upam vendar, da policija sama brez orožništva vzpo- 
stavi in vzdrži red.« Kmalu na to pa mi naznani, da 
je vlada že poslala orožniško asistenco. Nedolgo na to 
mi policija naznani, da so se razne gruče ljudi razšle 
po mestu ter da pobijajo na nemških zavodih okna; 
naslednje, brž na to došlo poročilo pa se je glasilo, 
da je vlada poklicala vojaštvo. 

Razburjenje po mestu je bilo seveda veliko. Naj- 
bolj je množico bodlo nastopanje vojaštva, katero se 
je, kakor se je iz mnogih slučajev kasneje ugotoviti 
zamoglo, obnašalo naravnost izzivajoče. Ni se namreč 
zadovoljilo s tem, da bi bilo napravilo kordon po 
ulicah, temveč posamezni oddelki vojakov so hodili 
celo po javnih lokalih ter podili ljudi venkaj. Skoro 
neprenehoma stal sem pri telefonu, kjer sem spre- 
jemal poročila in dajal naročila. Šele proti zgodnjemu 
jutru nastal je zopet mir. 

Drugo jutro dne 19. septembra podal sem se k 
deželnemu predsedstvu. Tam mi je deželni predsednik 
Schwarz — še ves v strahu in trepetu — očital, da 
mestna policija ni izvrševala svojih dolžnosti, češ celo 
meni so pobili okna«. Odgovoril sem mu, da je bilo 
za vzdrževanje reda, kolikor je bilo mogoče, po poli- 

ciji preskrbljeno; da se je pa tacili izgredov, kakor 
sam iz dotedanjih najinih pogovorov ve, ni pričako- 
valo. Iznenadili so torej nas vse. Nato me deželni 
predsednik prosi, naj ukrenem najobsežnejše varnost- 
ne odredbe, ker je pričakovati, da se bodo izgredi 
ponavljali. Rad sem mu to obljubil. Obenem zaprosim, 
naj tisti večer nastopi tudi orožništvo, da bo podpiralo 
delovanje mestne policijske straže. Ko sem se kasneje 
posvetoval s policijskim svetnikom Lauterjem, tele- 
ionoval sem deželni vladi, naj da po vojaštvu zapreti, 
dohode k kazini v Šelenburgovi in Wolfovi ulici, v 
»Zvezdi« pa od Ovijačeve hiše čez sredo drevoredov. 

Mesto tega odredila je deželna vlada, da so se po JB./K. 1113. 
vojaštvu zaprli vsi dohodi h Kongresnemu trgu. Ker 
gredo čez ta trg glavne prometne žile ljubljanske, 
moralo je to seveda jako slabo vplivati. Toda to se 
deželni vladi še ni zdelo dovolj. Poslala je poleg tega 
številne patrulje vojaštva po vsem mestu, kar je pre- 
bivalstvo še bolj razburilo. Vso noč od sobote na ne- 
deljo bila je Ljubljana na nogah in dogajala so se 
semtertje prerekanja s policijo, orožništvom in vo- 
jaštvom. Vendar to ni imelo drugih posledic, ko da je 
bilo aretovanih nekoliko demonstrantov. 

Pod takimi okoliščinami nastopila je nedelja, dne 
20. septembra. Ob nedeljah je Ljubljana že itak živah- 
nejša. Daši se je torej ljubljansko prebivalstvo — zlasti 
mladina — zbirala po ulicah in dasi je tudi mnogo 
okoličanov prišlo v mesto, vendar je minil dan raz- 
meroma mirno. 

Dopoldne ob 11. bilo je napovedano posvetovanje 
o varnostnih odredbah pri deželnem predsedniku. 

Točno ob določeni uri pripeljem se tjekaj potem, ko 
sem bil prevozil vso Ljubljano, da vidim, kakšno je 
razpoloženje prebivalstva. Predsedstveni sluga pri- 
javi me deželnemu predsedniku; a le-ta mi sporoči, 
naj nekoliko potrpim. Kake četrt ure moral sem ča- 
kati, kar me je seveda spravilo v slabo voljo. Stopivši 
končno v pisarno deželnega predsednika, najdem 
ondi brigadirja, polkovnika orožništva, okrajnega ko- 
misarja Mathiasa in deželne vlade prezidijalista. To 

me ozlovolji, kajti izprevidel sem, da so se leti v moji 
odsotnosti posvetovali o varnostnih odredbah, ki so 
se imele ukreniti. Ko mi je deželni predsednik pove- 
dal, kaj se je v posvetovanju sklenilo, protestoval sem 
takoj, da so se posvetovanja brez mene kot šefa poli- 
cije vršila, češ, da bi bil moral ves čas pri njih navzoč 
biti. Potem sem protestoval proti nekaterim odred- 
bam, zlasti proti še nadaljni vporabi vojaštva rekoč, 
da se je razburjenje že v toliko poleglo, da bi mogla 
policija in orožništvo vzdržavati red; da bo pa, ako 
vojaštvo nastopi, razburjenje naravno zopet narastlo 
ter da v takem slučaju za eventuelne posledice odkla- 
njam odgovornost. Po raznem prerekanju, ostal je de- 
želni predsednik pri tem, da mora nastopiti zvečer pD 
vsem mestu vojaštvo ter mi je obenem naznanil, da 
dispozicijo o vojaštvu prevzame okrajni glavar Ma- 
thias. Tudi proti temu sem kar najodločneje protesto- 
val, češ da sem doslej še vedno imel jaz dispozicijo, 
kadar je vojaštvo nastopilo. 

Tu sem se spomnil, in sem to deželnemu predsed- 
niku omenil, nekih demonstracij, katere je nekoč proti 
kazini zorganizoval Štefe. Bile so jako burne. Demon- 
strantje, katerim se je, ker je bila nedelja, pridružilo 
kmalu več ljudi, ki so slučajno mimo prišli, so v 
»Zvezdi« pred kazino vpili, žvižgali in semtertje je 
kdo vrgel tudi kamen proti njej. Tem nevarnejša po- 
stajala je situacija, ker so kazinotje kakor nalašč prišli 
iz kazinskih prostorov, postavili se ob kazinskem po- 
slopju in vrtu ter se proti ljudstvu obnašali izzivajoče. 

Vsa »Zvezda« bila je natlačena polna ljudstva. 
Red vzdrževal sem sam z občinskim svetnikom Pod- 
gorškom ob asistenci vseh policijskih uradnikov 
in policije. Ko je stvar postajala grozeča, dal sem 
nastopiti tudi orožništvo. 

Nekako proti 11. uri sporoči mi takratni tajnik de- 
želnega predsedstva baron Re c h b a c h , da je 
deželni predsednik baron Hein dal ukaz naj na- 
stopi vojaštvo, češ, da se je po poročilih, ki so mu 
prihajala iz kazine — ta poročila dajal mu je dr. 
Schaffer — prepričal, da policiji in orožništvu ne bo 

mogoče vzdržati reda in obvarovati kazine dejanskih 
napadov. Ker mi je bila najbližja telefonska postaja, 
kajti to vest sem izvedel na spodnjem koncu > Zve- 
zde«, pri Kirbischu, stopil sem t jeka j, poklical dežel- 
nega predsednika ter mu izjavil, da proti njegovi od- 
redbi kar najodločneje protestujem zato, ker v na- 
stopu vojaštva vidim veliko nevarnost. Vojaštvo je 
namreč ob najmanjšem poskusu dejanskega napada 
obvezano rabiti orožje in bi tako utegnile posledice 
biti dalekosežne. Naznanil sem mu, da pojdem takoj 
na brzojavni urad, da protestujem pri ministrskem 
predsedniku. Baron Hein odgovoril je na to: »Ako 
ravno hočete, storite to!« 

Od Kirbischa bil sem namenjen na brzojavni urad. 
Ko pridem med demonstrante v »Zvezdo«, ustavi me 
neki policaj ter mi pravi, da želi prezidijalist baron 
Rechbach z mano govoriti. Prosil me je, naj pridem 
v kazino. Ko pridem t jeka j, pravi mi baron Rechbach: 
Ravnokar mi je deželni predsednik telefonično spo- 
ročil, da sedaj ne more preklicati odredbe glede na- 
stopa vojaštva, da pa Vas prosi, da prevzamete dispo- 
zicijo čez nje.« Odgovoril sem mu, da jemljem to na 
znanje, kar naj sporoči deželnemu predsedniku, ob- 
enem pa ga poprosil, naj sede k meni v voz, da se 
popeljeva vojaštvu nasproti in da me častniku, ki 
bode imel komando nad vojaštvom, predstavi kot dis- 
ponenta glede vojaške asistence. Ko baron Rechbach 
deželnemu predsedniku odtelefonuje, stopi k meni v 
voz in odpeljeva se skozi Wolfovo ulico proti Mariji- 
nemu trgu. Tu nama že pride oddelek vojaštva v 
hržem koraku nasproti. Ustaviva ga in baron Rech- 
bach predstavi me poveljujočemu častniku. Na to sem 
dotičnemu častniku izjavil: »Odgovornost za red no- 
sim jaz in sem si v svesti, da red tudi vzpostavim. 
Prosim Vas torej, da daste povelje, naj se vojaštvo 
takoj vrne v vojašnico.« Častnik je salutoval ter je 
komandoval vojaštvo nazaj v vojašnico. Ko so ljudje, 
ki so gledali ta prizor, videli, kaj se je zgodilo, spu- 
stili so se v burno živijo-klicanje ter so leteli nazaj 
v »Zvezdo«, da tamkaj zbranim demonstrantom ta 

dogodek sporoče. V dobrih petih minutah poleglo se 
je vse razburjenje in demonstrantje so se razšli do 
dobrega. 

Na tak način, pripomnil sem baronu Schwarzu, 
dajo se najlažje demonstracije udušiti. Toda vse ni nič 
pomagalo; baron Schwarz ostal je pri svojem ukrepu, 
da bo imel dispozicijo z vojaštvom okrajni komisar 
Mathias. 

Tisto popoldne vozil sem se zopet po mestu, opo- 
minjajoč prebivalstvo, naj bo mirno in naj zlasti zve- 
čer ne hodi na ulice. Osobito sem svaril ženske, ki 
jih je radovednost gnala na ulice. Saj so v Ljubljani 
pri demonstracijah osobito ženske vedno oni živelj, ki 
— dasi sam miren — vendar pomaga povečavati po- 
ulične nastope. Priporočal sem jim torej, naj gredo 
domov in naj se zvečer ne prikazujejo na ulice. Žal, 
da vse to ni prav nič izdalo, kajti ulice so se, čim je 
padel mrak, hitro polnile in občinstvo je valovilo po 
njih sem in tja, kličoč tu »živijo«, tam »pereat«. O 
mraku nastopilo je vojaštvo. 

Telefonska poročila naročil sem, da se mi morajo 
podajati sproti. Proti polnoči naznani mi centralna 
stražnica, da je vojaštvo ob frančiškanskem mostu 
streljalo ter da je padlo nekoliko ljudi. Pozvonil sem 
ter prosil telefonsko centralo, naj me zveže z deželnim 
predsednikom. Ko se je to zgodilo, zaklical sem v tele- 
fon: »Kar ste imeti hoteli, to imate! Ravnokar sem do- 
bil poročilo, da je vojaštvo streljalo ter da je nekoliko 
ljudi padlo. Vso odgovornost odklanjam 
od sebe ter prelito kri kličem nad Va- 
šo glavo!« Nato sem odzvonil, ne da bi čakal ka- 
kega odgovora ter letel na Mestni trg, kjer sem ravno 
pred magistratom našel precejšno množico ljudi, ki je 
spremljala transport nekega ranjenca na policijsko 
stražnico. 

Ko me množica ugleda, začne mi živahno klicati: 
»»Pereat!« Ne da bi bil količkaj izgubil svoje hladno- 
krvnosti, postavim se pred množico ter jej z gromkim 
glasom zakličem: »Torej mene hočete križati, predno 
ste sodili! Prelita kri je hujše užalostila mojo dušo* 

kakor Vaše! Prihitel sem, da zabranim nadaljno ne- 
srečo. Sodite šele takrat, ko boste preudarnejši!« Ko. 
je občinstvo slišalo te odločne besede, obmolknilo je; 
toda le za trenotek. Takoj nato je začelo živahno kli- 
cati: »Živijo župan!« V tem je pred magistrat prihitel 
večji oddelek vojaštva ter se je postavil pred Krisper- 
jevo in Ledenik-Grassellijevo hišo. Častnik, ki mu je 
poveljeval, ukazal je, naj se pomakne — na juriš pri- 
pravljeno — brzim korakom proti množici, ki se je 
bila zbrala pred magistratnim poslopjem. Videč to* 
stopim vojakom nasproti ter — k častniku obrnjen — 
zakličem v nemškem jeziku na ves glas: »Ali V a m 
ni dosti nedolžnih žrtev? Streljali ste 
v neoboroženo množico. Tu sem pred 
Vami jaz, župan. Če se Vam ne zdi še 
dosti, kar ste storili, zaukažite ustre- 
liti še mene!« — Čuvši te besede, ukaže častnik 
vojaštvu, naj se umakne zopet nazaj na nasprotno 
stran. Jaz pa sem stopil na stražnico, kjer sem videl 
nekega ranjenca in kjer so mi s kratkimi besedami 
povedali, kaj se je zgodilo. Vodja straže mi je tudi 
naznanil, da je poklical že rešilno postajo in da bode 
leta vsak trenotek na mestu. 

Čuvši to, stopim v voz ter se’ peljem k frančiškan- 
skemu mostu. Ondi najdem oddelek vojaštva, ki je 
zapiral dohod k Pogačarjevemu drevoredu. Stopim z 
voza ter častnika, ki je poveljeval temu oddelku, vpra- 
šam potem, ko se mu predstavim, kdo je dal povelje 
za streljanje. 

»Jaz,« odgovori mi leta razburjeno. 

»S kakšno pravico ste to storili?« 

»S pravico, katero mi dajejo tile predpisi« in po- 
kaže mi neko knjigo, ki jo je držal v rokah. Tistokrat 
ni bilo časa vpraševati, kakšna knjiga in kaki pred- 
pisi so to, a pozneje sem izvedel, da je mož imel vo- 
jaški reglement v roki. Kazplel se je med nama kra- 
tek pogovor, v katerem sem mu očital, da ni imel 
pravice orožja rabiti ter ga še posebej vprašal, če je 
obvestil o svojem koraku tisto noč službujočega okraj- 
nega komisarja Mathiasa. Častnik mi je ošabno od- 

govoril: »Sam sem si dal pravico. Meni nima nikdo 
ničesar ukazovati. Svojega oddelka sem poveljnik 
jaz.« Na to mu kratko odgovorim, da se bo o stvari 
že še govorilo, da pa nimam nikake volje spuščati se 
z njim v kako razpravljanje. 

Sedaj sem šel iskat okrajnega komisarja Mathiasa. 
Ko na klic pride mi po frančiškanskem mostu nasproti. 
Ves preplašen pove mi, da je onega častnika, o ka- 
terem je vedel, da se pripravlja za oster nastop, svaril 
in ga rotil, naj ne da ukaza za streljanje, ali le-ta mu 
je odgovoril: »Vi mi nimate ničesar zapovedovati.« 
Takoj tistokrat mi je šinila v glavo misel, da je bilo 
v onem dopoldanskem posvetovanju pri deželnem 
predsedniku, katero se je vršilo v moji nenavzočnosti, 
morebiti sklenjeno za odstrašujoče svarilo oddati salvo 
v občinstvo. Drugi dan sem to svoje domnevanje z 
vsemi okolnostmi, ki so me pripravile do tega sklepa, 
naznanil notranjemu ministru H a e r d 1 1 u. Tudi 
sicer sem podal notranjemu ministerstvu obširno po- 
ročilo o dogodkih, kjer sem navel zlasti vse to, kar 
se mi je glede povečini nepotrebnega nastopanja vo- 
jaštva potrebno zdelo. 

Ministrstvo poslalo je moje poročilo deželnemu 
predsedniku ter je zahtevalo, naj se takoj opraviči. 
Baron Schwarz me je, ko je dobil to pismo, poklical 
ter mi je z jokavim glasom zatrjeval, da se kaj tacega, 
kakor jaz domnevam, v onem dopoldanskem posveto- 
vanju pri njem ni sklepalo. Dejal mi je: »Poglejte me 
vendar, ali sem res tak, da bi bil v stanu naročiti 
prelivanje krvi? Prosim Vas, umaknite svoje očitanje, 
katero ste poslali na Dunaj in glejva, da skupno vzdr- 
živa zanaprej red v mestu.« Njegova izredna potrtost 
dala mi je povod, da sem res njegovi želji ustregel 
ter v posebnem pismu, čegar besedilo je vsled moje 
nepopustljivosti dalo povod za dolgotrajna pogajanja, 
preklical ono svoje domnevanje. 

29./IIL 1813. 21. september bil je zelo žalosten dan. Koj zgodaj 

zjutraj pojavile so se čisto spontano na mnogih hišah 
črne zastave. Do 10. dopoldne pa ni bilo skoraj že 
nobene hiše, ki bi ne bila imela take zastave. Še celo 

nemški in nemškutarski hišni posestniki so, kakor se 
je kasneje doznalo, iz strahu pred razburjeno množico, 
razobesili na svojih hišah črne zastave. 

Tiste dni uradoval sem podnevi in ponoči. Komaj 
sem v jel vsako noč po dve do tri ure za spanje. Treba 
je bilo namreč dajati naročila za vzdrževanje reda. 
Policijski uradniki mestnega magistrata in deželne 
vlade so si pri moji pisarni takorekoč podajali kljuko. 
Moral sem se pa tudi voziti po mestu, da vidim 
kakšno je razpoloženje in da mirim. 

Poleg tega sem pa narekoval obširna poročila na 
ministersko predsedstvo in na ministerstvo za notra- 
nje zadeve. V teh poročilih sem naslikal stvari tako, 
kakor so se vršile. 

Proti 11. dopoldne bilo mi je naznanjeno, da hodi 
po mestu nekaj mladih ljudi od trgovca do trgovca, ki 
zahtevajo, naj se odpravijo vsi nemški napisi. Poro- 
čalo se mi je, da je sicer občinstvo že samo začelo od- 
stranjevati nemške napise, da je pa vendar nekaj ta- 
kih trgovcev in obrtnikov, ki se nočejo ločiti od nem- 
ških, odnosno od dvojezičnih napisov. Slišal sem, da 
hodi nekaj agitatorjev po mestu z barvo in čopičem 
ter da zamazujejo nemške napise. Kakor se mi je 
reklo, godilo se je to večinoma z dovoljenjem trgov- 
cev in obrtnikov. Le kjer takega dovoljenja niso mogii 
doseči — sporočili so mi — da ravnajo samolastno. 

Meni je bila ta vest jako nevšečna. Saj sem samo 
čakal, da Ljubljana dobi samo slovenske ulične na- 
pise, da potem glede na to okolnost začnem vplivali 
na trgovce in obrtnike, ki so imeli še dvojezične na- 
pise, v tem smislu, da ostranijo nemške napise po- 
polnoma ali pa, da vsaj slovenske postavijo na prvo 
mesto. Dotistihdob je bilo namreč v Ljubljani dokaj 
samonemških, pa tudi dokaj tacih napisov, na ka- 
terih je slovenščini bilo odkazano podrejeno mesto. 
Govoril sem o tem že z nekaterimi trgovci, in vsi so 
mi obljubili, da moji želji ustrežejo. Sedaj pa je na- 
enkrat prišel iz občinstva samega teror, o katerem 
sem vedel, da ne bo imel dobrih posledic in da se to, 
kar se z njim doseže, tudi trajno ne vzdrži. 

Naročil sem zato policiji, naj zabranjuje vsako 
silo. Sam sem se pa peljal pojnestu, da vidim, kaj 
in kako se godi. Ravno se pripeljem mimo Kastner- 
jeve prodajalnice na Dvorskem trgu, ko so neki 
ljudje sneli samonemški napis iznad prodajalnico ter 
ga nesli po Dvorskem trgu na dvorišče Kastnerjeve 
hiše. Julij Elbert, solastnik Kastnerjeve trgo- 
vine, stal je pred prodajalnico, ko sem se mimo pe- 
ljal ter mi je nekaj klical, česar pa nisem razumel. 
Pač pa sem v naglici stopil takoj z voza ter hitel v 
»Narodno kavarno« k telefonu naročit osrednji straž- 
nici, naj takoj pošlje patruljo, da aretuje tiste, ki so 
napisno tablo sneli. 

Po obedu prišel je k meni na magistrat dr. Ma- 
jaron. Naznanil mi je, da meščanstvo želi sestaviti 
Izmed sebe poseben odbor v ta namen, da mestno 
policijo podpira pri vzdrževanju reda. Vprašal me je, 
če to odobravam. Odgovoril sem mu, da se za svojo 
osebo s tem strinjam in da bom le hvaležen, ako 
meščanstvo skrbi samo, da se vzpostavita zopet red 
in mir; da pa ne vem kacega mnenja bo deželni 
predsednik. 

Leta se je, ko sem mu šel poročat, spočetka res 
protivil takemu odboru. Navsezadnje pa je v njega 
sestavo privolil, češ, da je sedaj glavna stvar, da že 
res enkrat v mestu zavlada mir. 

Dotični odbor je torej stopil v akcijo. Zastopani 
sta bili v njem obe narodni stranki. Člani odbora 
imeli so za znak belo-modro-rdeče pasove okoli leve 
Toke. 

Drugi dan — v torek popoldne — raznesla se je 
vest, da je nastal run na »Kranjsko hranilnico« in 
da prihajajo ljudje s kmetov kar trumoma, da vzdig- 
nejo pri njej vloge. Sprejel sem to novico s kaj ne- 
prijetnimi čutili. Videl sem namreč, da so ljudje, ki 
so uprizorili demonstracije, imeli na svojem progra- 
mu tudi oslabiti »Kranjsko hranilnico« in povzročiti, 
da se del njenih vlog prenese na »Mestno hranilnico 
ljubljansko«. Leta hranilnica je bila namreč tistikrat 
že tako daleč, da bi bila najkasneje v treh letih od 

svojega letnega prebitka mogla začeti plačevati mest- 
ni občini vsako leto po 50 — 100.000 kron. Vedel sem 
pa, da ta možnost izgine, kakor hitro se vloge »Mestne 
hranilnice ljubi janske« čezmerno pomnože. Po pra- 
vilih morajo hranilnični reservni fondi znašati vsaj 
5% vseh hranilnih vlog. Šele ko se je dosegla ta vi- 
šina reservnega fonda, mogla se je polovica vsako- 
letnega prebitka porabiti v občekoristne namene me- 
sta ljubljanskega. Da-si sem pa obžaloval, da se je 
ta akcija začela, bil sem brezmočen proti njej; zlasti 
zato, ker sta oba slovenska dnevnika začela vehe- 
mentno ščuvati proti »Kranjski hranilnici«. 

V torek popoldne bil je pogreb v nedeljo ponoči 
ustreljenih: Adamiča in Lundra. K pogrebu 
prihiteli so Slovenci iz vseh krajev. Zlasti se je malone 
ysa ljubljanska okolica udeležila pogreba. Časnikar- 
ski poročevalci dunajskih listov, ki so nalašč v ta 
namen prišli v Ljubljano, cenili so udeležbo na 
20.000 oseb. Ulice, po katerih je šel žalni sprevod, 
so bile natlačeno polne občinstva; po vsej Ljubljani 
pa so bile ob času pogreba v znak žalovanja zaprte 
prodajalnice. Mestna občina je dobivala vse polno 
žalnih izrazov od vseh strani. Med temi so bili tudi 
taki, ki so se ostro izražali o postopanju vojaštva. Te 
izraze sožalja čital sem v javnih* sejah občinskega 
sveta. 

Dan po pogrebu vrnilo se je v Ljubljano navad- 
no življenje. Popolnoma pa se razburjenje vsled zad- 
njih dogodkov ni še zamoglo poleči. Pretresalo je 
mestno prebivalstvo še nekaj časa ter je zlasti do 
izraza prihajalo v obeh dnevnikih, katerima je občin- 
stvo samo, kakor so mi pripovedovali, prinašalo po- 
ročila in vesti, ki so se nanašali na postopanje vo- 
jaštva in pa na druge z dogodki o priliki demonstracij 
zvezane okolnosti. Poleg .tega sta oba dnevnika ostro 
pisala proti »Kranjski hranilnici«, na katero je run 
trajal dalje. — Deželna vlada začela je čez nekaj časa 
konfiskovati vsako notico, ki se je tikala »Kranjske 
hranilnice«. Meni pa je meščanski odbor pošiljal do- 
tične številke na Dunaj, proseč me, da konfiskovane 

članke in vesti imunizujem. Storil sem to, ne da bi 
bil odobraval agitacijo proti »Kranjski hranilnici , 
ampak zato, da pokažem, kako ostra je pri nos kon- 
fiskacijska praksa, v tem ko je nemškim listom v 
Gradcu dovoljeno najostudnejše pisati proti vsemu, 
kar je slovenskega in pozivati na najbrezobzirnejši 
bojkot. 

V tem, ko so se v Ljubljani odigravali ravnokar 
popisani dogodki, zborovala je v Budimpešti delega- 
cija. Videč, kako je narodno navdušenje tudi v vrstah 
Slovenske ljudske stranke z elementarno silo prodrlo, 
kako so njeni pristaši v meščanskem odboru skrajno 
odločno postopali in kako je »Slovenec« brenkal ob 
najglasnejše strune proti nemškutariji in nemštvu na 
Kranjskem, in kako je pogumno grajal postopanje vo- 
jaštva, odločil sem se poslati prepise svojih poročil do 
ministerstva dr. Šušteršiču, ki je v delegacijah v Bu- 
dimpešti zastopal deželo Kranjsko. Prosil sem ga, naj 
v delegacijah, kadar se bodo razpravljale brambne 
predloge, spravi ljubljanske dogodke v razgovor. Ve- 
del sem sicer, da dr. Šušteršič ne pozna narodnega 
navdušenja; vendar sem mislil, da ga splošno ogor- 
čenje, ki je radi postopanja vojaštva in ljubljanskih 
kazinotov nastalo tudi med njegovimi somišljeniki, 
pripravi tako dalječ, da o tem izpregovori pred najme- 
rodajnejšim forom. Tudi denuncijanstvo, katerega so 
se bili lotili kazinotje proti Slovencem obeh političnih 
strank, sem mislil, da ne ostane brez vtisa nanj. Zmotil 
sem se. Predobro sem sodil o njem. Poslani materijal* 
porabil je namreč na nelojalen način proti meni in 
narodnonapredni stranki. 

Ljubljanski septemberski dogodki dali so Nem- 
cem povod, da začno proti meni na vse mogoče 
načine intrigovati. Posebno energijo v tem oziru 
razvijala je hišna posestnica Lina Kreuter-Galletova. 
Ta žena, rojena iz Galletove rodbine v Ljubljani, 
odgojena v nemškem, Slovenstvu skrajno sovražnem 
duhu, vozila se je nalašč na Dunaj tožit me nem- 
škemu ministru - rojaku P e s c h k i. Leta se je res 
— poučen po Lini Kreuter-Galletovi, ki je pretiravala 

ravno tako, kakor vsa nemška javnost — izjavil, da po 
njegovem prepričanju Nemci v Ljubljani niso več 
življenja varni in da vsa odgovornost za dogodke Kine 
18. — 21. septembra zadeva mene. 

Zaradi te nečuvene izjave ministrove vložil sem 
v državnem zboru dva nujna predloga. Prvega zaradi 
netočnih poročil uradnega lista »Laibacher Zeitung«, 
druzega pa zaradi ljubljanskih dogodkov samih. Dr. 
Šušteršič pa je, očito po dogovoru z domobranskim 
ministrom G e o r g i j e m , kateremu je gotovo bilo 
neprijetno, da bi se o postopanju vojaštva v Ljubljani 
govorilo v poslanski zbornici, zintrigoval pri vladi in 
pri predsedstvu državnega zbora, da je zbornica bila 
za daljšo dobo odgodena ravno, ko sta imela priti na 
vrsto moja dva nujna predloga. 

Imel sem sicer še besedo pri nujnem predlogu, 
ki je pred mojima dvema prišel v razpravo in sem tudi 
govoril. Vsa zbornica prihitela je tistokrat okolu mene. 
Zlasti nemški poslanci z ministrom Peschko vred so se 
bili zgrnili okoli mene. Pričakovali so, da izpregovo- 
rim o ljubljanskih dogodkih. Ker sem se bil pa name- 
nil govoriti o njih pri svojih dveh nujnih predlogih, 
nisem se jih dotaknil, temveč sem le v splošnem opo- 
zarjal na pogubonosnost nemške politike v Avstriji. 

Z ministrom notranjih stvari baronom Haerdtlom 
govoril sem večkrat ter sem se mu zlasti pritoževal 
zaradi postopanja deželne vlade proti mestni občini. 
On me je vedno opozarjal, da je »Kranjska hranilnica«: 
čisto varen zavod in da je vsaka nasprotna trditev na- 
pačna. Ker kaj tacega brez tega nikdar trdil nisem, 
moral sem mu dati prav. Vidno je pa bilo, da mi je to 
njegovo opozarjanje imelo povedati, da po poročilih, ki 
jih iz Ljubljane prejema, krivdo zaradi runa na 
»Kranjsko hranilnico« pripisuje meni. Seveda sem 
proti temu protestoval, nisem pa opustil opozoriti ga, 
kako je ta zavod po krivdi svoje ultranemške uprave 
prišel v narodnih slovenskih krogih ob vse simpatije. 

Ko sem bil nekoč zopet prišel k baronu Haerdtlu, 
dejal mi je, koj ko sem vstopil, hlastno: »Herr Buer- 
germeister, machen Sie Frieden mit dem Landespra- 

sidenten! In Ihrem eigenen Interesse rate ich Ihnen 
diess.« (Gospod župan, izmirite se z deželnim predsed- 
nikovi. V Vašem lastnem interesu svetujem Vam to.) 
Odgovoril sem mu, da po vsem, kar se je zgodilo, z 
deželnim predsednikom ne morem več občevati tako, 
kakor prej, češ da se je že pred septemberskimi do- 
godki pokazal prevelikega strankarja, med njimi pa 
da je dokazal popolno nesposobnost za svojo visoko 
službo. Vlada je s početka tudi res mislila odpoklicati 
barona Schwarza, toda imenitna zaslomba, ki jo je 
mož imel, bila je povod, da ni mogla proti njemu na- 
stopiti, kakor bi bila rada. 

Te okolnosti bile so dr. Šušteršiču dobro znane. 
Zato je strankinim pristašem v Ljubljani naročil, naj 
se glede presojanja septemberskih dogodkov ločijo od 
naprednjakov. Sam, ki je prej rohnel proti Schwarzu in 
ga je javno napadal z zarobljenimi izrazi, stopil je se- 
daj na njegovo stran. Le-ta je torej, dasi bi — kakor bo 
iz kasnejših mojih navedb .razvidno — itak ne bil od- 
letel, dr. šušteršičevo izpremenjeno — ako ne celo 
medsebojno dogovorjeno — taktiko smatral za največjo 
svojo oporo. 

Dr. Šušteršič je že davno imel namen uničiti, ozi- 
roma oslabiti narodnonapredno stranko. Ker se nisem 
udal njegovim vabilom, da se ločim od dr. Tavčarja ter 
na ta način v narodnonapredni stranki zanetim medse- 
bojne boje, skušal mi je delati križe in težave, kjer- 
koli je bilo le mogoče. Njegovi taktiki je odgovarjalo, 
da so pristaši Slovenske ljudske stranke uprizarjali 
semtertje demonstracije pred kazino. Zato, da je meni 
delal neprilike. Štefe mu je bil kot organizator teh de- 
monstracij dobrodošel pomočnik. 

Sedaj je dr. Šušteršič izprevidel, da je mogoče 
doseči več. Namenil se je bil preprečiti 
zopetno mojo potrditev za župana. Ve- 
del je pa dobro, da je sam zato preslaboten. Zato je 
kaj hitro spoznal, da bi mu kranjski Nemci in nemšku- 
tarji mogli biti dobrodošli pomočniki. Saj jim je moje 
županovanje zaradi moje narodne odločnosti bilo bodeč 
trn v peti. 


355 


41. Prizadevanja za imenovanje jugoslovanskega 
ministra rojaka. 

V teh spominih omenjeni stiki s češkim narodom, 
niso ostali brez posledic tudi na političnem polju. 
Češki poslanci jeli so se živahno zanimati za naše 
razmere. Tem večje je bilo to zanimanje, čem več je 
češko časnikarstvo pisalo o bratenju Slovencev s Čehi. 
Na ta način je nastalo pri čeških poslancih v držav- 
nem zboru razpoloženje, ki je slovenskim poslancem, 
kadar so bili sami preslabi, omogočalo iskati pomoči 
pri čeških tovariših. V mnogih slučajih so jo tudi 
našli. 

Še več. Mi smo bili preslabi, da bi si bili izvo- 
jevali zastopstvo v vladi. Češki narod pa je bil po 
svojem številu, svoji davčni moči in svoji prosvetlje- 
nosti takšna moč, da so celo s kurjo slepoto udarjeni 
avstrijski državniki navsezadnje prišli do prepriča- 
nja, da mu morajo dati zastopstvo v osrednji vladi. 
Čim so prišli češki ministri v vlado, dobili smo v njej 
tudi mi zagovornike. Saj so bili v vladi prej že tudi 
Poljaki, toda leti niso imeli umevanja za naše težnje 
in potrebe, ker poljski in slovenski narod nista imela 
nikakšnih medsebojnih stikov in ker v Poljakih slo- 
vanska ideja sploh ni nahajala odziva. 

Drugače Čehi. Dr. P r a ž a k je bil, ki je nam 
Slovencem da b slovensko uradovanje pri sodiščih, za 
katero so se bili naši poslanci preje leta in leta brez- 
uspešno borili. On nam je še le na višja mesta v sod- 
stvu imenoval Slovence. Do njega so vse boljše in 
važnejše službe bile v rokah Nemcev ali pa narodnih 
odpadnikov, ki so se navadno obnašali ostudneje od 
rojenih Nemcev. 

Ministri dr. K a i z 1 , dr. F i e d 1 e r in Trnka 
so nam v osobnih zadevah, ki so politično bile naj- 
obsežnejše važnosti, storili veliko uslug in tudi stvar- 
no so izdali marsikako odločbo, ki je bila za nas veli- 
kega pomena. — In češki ministri rojaki: dr. Re- 

zek, dr. Ž a č e k, dr. P a ca k in Prašek bili so 
tako rekoč tudi naši ministri. Ne le poslanci, temveč 

2:f 


356 


celo slovenske stranke same so se obračale do njih 
in so z njihovim posredovanjem cesto prišle do izpol- 
nitve svojih želja. 

Toda Je bolj v zadevah, ki niso bile politicum. V 
političnih zadevah so namreč nemški ministri pazili, 
da ovirajo delovanje čeških ministrov, ako se je le 
količkaj izmikalo iz okvirja »rojaštva«. Dr. M. Rezek 
se je bil iz lastnega nagiba zanimal za poslovenjenje 
ljudskega šolstva na Koroškem. V osrednji vladi je 
bilo razpoloženje, da se južnokoroške osnovne šole 
vrede pedagoškodidaktiškim razmeram primerno. To 
je pomenilo poslovenjenje ondotnih ponemčevalnic 
naših koroških bratov. Minister Rezek je imel že tudi 
po sklepu ministerskega sveta pooblastilo, da se pe- 
lje na Koroško, prouči razmere in poda o stvari po- 
ročilo. A tu je posegla vmes naša žurnalistika. Kakc^r 
nam je ta, v današnjem življenju tako važna institu- 
cija, vsled lova po senzacijah in ponašanja se s prvo- 
vrstnimi informacijami prizadejala že marsikako — 
in to dokaj občutno — škodo, tako je bilo tudi tu. Mi- 
nister Rezek poučil je zaupno o stvari poslanca dr. 
Naceta Žitnika. Dobri minister pri tem ni po- 
mislil, da v Žitnikovi notranjosti polje dvojno življe- 
nje: poslanstvo in novinarstvo. Skratka: poslančevo 
novinarsko pero zasrbela je zanimiva novica in ni se 
mogel ubraniti skušnjavi, da plod te srbečice pošlje 
v Ljubljano. Učinek je bil katastrofalen. »Slovenec« 
prinesel je »senzacionalno« poročilo o nameri vlade 
glede osnovnega šolstva v slovenskem delu Koroške 
in — ministerstvo je preklicalo dr. Režku dano po- 
oblastilo. 

Dr. Rezek me je bil kasneje nekoč opozoril, da se 
to vprašanje sedaj ne da več premakniti z mrtve točke 
drugače, ko po jugoslovanskem ministru rojaku in da 
bi naša taktika imela pred vsem iti za tem, da si ga 
izbojujemo, češ da bi bilo to za nas tudi v splošnem 
velikega pomena. Če to ne, pa naj bi se vsaj češkemu 
ministru rojaku izposlovala avtorizacija, da zastopa 
v vladi tudi Slovence. Isto mi je leta 1907. dejal tudi 
dr. Pacak, s katerim sem bil v jako tesnih stikih. 

Ko sem postal državni poslanec, posredoval sem 
nekoč v dveh z narodnopolitičnega stališča za nas sil- 
no važnih imenovanjih pri pravosodnem ministru. Na- 
prosil sem, našega rojaka dvoraega svetnika dr. Jan- 
ka Babnika, naj v smislu moje intervencije upliva 
na referenta dvornega svetnika dr. Holzknechta. — 
Dne 15. avgusta 1907 pisal mi je dr. Babnik, da ste 
»obe zadevi postali politični, ter ne odločujejo zgolj 
resortni oziri in razlogi, temveč politični, glede kate- 
rih pa nima besede niti justični minister sam ne, * 
ampak le minister predsednik in minister rojak. Akt 
pojde torej ante expeditionen od nas vsekako v Go- 
sposke ulice in pri ministru predsedniku bo zastopal 
nemško stališče ekscelenca Prade, našega stališča pa 
tam na odločilnem mestu — ne bo zastopal nihče, ker 
ministra rojaka nimamo, ekscelenca Pacak pa do- 
sedaj ni opravičen uradno posegati vmes tudi pri 
slovenskih stvareh, kakor je to njegova naloga za 
češke zadeve. 

Ceterum censeo: za uspešno zastopanje naših in- 
teresov, ne samo glede imenovanj, ampak za vse 
stvari, ki so pomenljive iz narodnostnega ozira, je 
edina pomoč, da dobimo jugoslovanskega ministra- 
rojaka ali pa da se razširi češkemu ministru rojaku 
delokrog tudi na naše dežele in se mu ustvari v ta 
namen posebna jugoslovanska sekcija v njegovem 
ministrstvu. 

Po mojem mnenju je to najvažnejša in najnuj- 
nejša zahteva, katero bi morali staviti v obrambo 
naših narodnih pravic naši gospodje državni poslanci.« 

Dr. Babnik je sodil pravilno. Takratne razmere 
bile so za dosego po njem označene zahteve nad vse 
ugodne. Ministrski predsednik Beck vzel je v kabinet, 
neglede na to, da je večina portfeljev bila v nemških 
rokah, tudi še posebnega nemškega ministra rojaka. 
Tudi Čehi in Poljaki imeli so ministra rojaka. Ker je 
bilo Becku do tega, da odpravi kolikor le mogoče, 
ovire mirnemu dejstvovanju parlamentarnega stroja, 
prišel je bil čas, da se tudi Jugoslovani oglasijo z 
zahtevo po svojem ministru rojaku. 

Grad Svinec na Koroškem 

»Zveza južnih Slova- 
nov« sklenila je tudi res 
akcijo v tem pravcu. In 
določila je za mesto mi- 
nistra rojaka tudi že kan- 
didata, ki je imel odlične 
zveze v dvorskih krogih in 
bi jim bil po tem takem 
persona grata. Opozoril 
sem nanj jaz in dobil na- 
ročilo, da z njim o stvari 
govorim. 

Malokomu izmed Slo- 
vencev bo znano, da ima- 
mo še zgodovinsko plem- 
stva, ki sega nazaj v ono 
dobo, ko so koroški voj- 
vode na Gosposvetskem 
polju prisegali narodu v 
slovenskem jeziku. Ena 
sama rodbina je to sicer, 
pa zato tem znamenitej- 
ša: rodbina grofov Chri- 
stalniggov (Krista 1- 
nikov). Več veleposestev 
je na Koroškem v njiho- 
vih rokah, izmed katerih 
je najpoglavitnejše: fil- 

deikomisna graščina Svi- 
nec. Majoratni gospod je 
Oskar grof Chri- 
s t a 1 n i g g , ki živi še da 



Malteški vitez 
Oskar grof Christalnigg. 


Imel sem srečo seznaniti se z njim leta 1896. po 
prijatelju dr. Josipu Kušarju, s katerim sta 
pri dragoncih skupaj služila. Pismo, katero mi je 
dne 23. decembra 1896. leta pisal s svojega gradu v 
Rožnem dolu pri Gorici, in katero z njegovim dovo- 
ljenjem priobčujem, ima tole značilno besedilo: 

>Častiti gospod župan! 

Dovolim se Vam, častiti gospod župan, za gosto- 
ljuben sprejem svojo zahvalo izraziti. Res krasne ure 
sem v Vašem mestu v sredi tolikih izobraženih, na- 
darjenih, rodoljubnih in značajnih mož preživel in te 
ure so le hitro minile a spomin mi ostane za zmiraj 
jako prijeten. Menda ne veste, koliko znam take može, 
ki imajo toliko sposobnosti za voditeljstvo našega mi- 
lega čilega in krepkega slovenskega naroda važiti. — 
Kot rodoljub moram se pravo za pravo tolažiti, kadar 
premišljujem, da imajo Slovenci na čelu takih izvrstnih 
pravih slovenskih voditeljev, kateri umevajo slavno, 
sveto in prelepo narodno idejo. Že v tem imamo po- 
roštvo za zmago v bodočnosti. 

Res sem zelo zadovoljen, da sem imel čast se s 
Vami, gospod župan, seznaniti. 

Božjo pomočjo ne bodem nobene prilike zamujal 
s Vami se shajati ali pa Vas prositi mene se svetom v 
naši borbi za narodni blagor podpirati. 

Zelo me je razveselila obljuba, da bodem mogel 
Vas v svoji hiši na Koroškem vsprejeti. Vaš obisk 
bode me gotovo še bolj navduševal v delavnosti za 
blagor naših tužnih, koroških Slovencev, katerih kri 
tudi v meni teče, kar je moj opravičeni ponos. Bog 
daj, da se kmalu še drugi koroški Slovenci zavedali 
ter se čutili brati Vam ene premile majke. 

Z vsem spoštovanjem Vam ostajam Vaš popol- 
noma udani Grof Q s j^ ar Christalnigg.« 


Kratko občevanje z grofom Chistalniggom in pa to 
pismo me je podučilo, da sem našel v njem gorečega, 
doslej neznanega mi rodoljuba. Naravno je bilo, da 
sem se ga spomnil pri tej važni priliki; naravno tudi, 
da ga je zveza radostno pozdravila kot kandidata za 
ministra rojaka. Kakor mi je v pismu z dne 15. janu- 
arja 1908 pisal državnozborski tovariš dr. Ploj, bile 
so »šance za Chr. zelo dobre«. 

Toda že 15. februarja 1908 mi je pismo dr. Plo- 
jevo prineslo vest, iz katere sem izprevidel, da je 

dr. Šušteršič — ki je zgolj iz strankarskih razlogov pri 
volilni reformi izdal koroške Slovence s tem, da se je 
zadovoljil za nje z enim samim mandatom — na delu, 
da nam podere zahtevo po ministru krajanu in zlasti 
še kandidaturo grofa Christalnigga. To je bilo tembolj 
obžalovanja vredno, ker bi bili mi ravno s to kandi- 
daturo prav znamenito utrdili našo koroško narodno 
postojanko. Takole se je glasilo dr. Plojevo poročilo: 

: Jaz mislim, da bi bil sedaj trenotek, da bi zahte- 
vali s vso odločnostjo jugoslovanskega ministra, da 
kontrolira delovanje Stuergka in Hohenburgerja. »Slo- 
venec« piše proti ministru krajanu in zahteva resortno 
ministerstvo, ker dr. Šušteršiču ne diši prevzeti trno- 
vo, zelo odgovorno mesto ministra krajana. 

Vsi mislijo, da je sedaj trenotek, da izposlujemo 
ministra krajana — to bi bila velika pridobitev. Tako 
mesto bi nam potem vedno ostalo, med tem ko re- 
sortno ministerstvo pri kaki spremembi lahko zgu- 
bimo.« 

Res se je tudi v tem slučaju dr. Šušteršiču posre- 
čilo podreti oder, ki smo ga bili postavili mi za iz- 
gradnjo važne politične postojanke. 


42. Škofovi zavodi v Šent Vidu. 

Ko je škof dr. Jakob Missia postal nadškof in se IJ./H. J112 
je bil preselil v Gorico, pričakovali smo z veliko rado- 
vednostjo, kdo zasede za njim škofijsko stolico v Ljub- 
ljani. Kmalu se je izvedelo, da ima za to največ upanja 
mladi kanonik vrhbosenskega kapitlja dr. Jeglič, 
ki je potem početkom leta 1898. bil tudi res imenovan. 

Jaz šeni se tega imenovanja jako razveselil. No- 
vega knezoškofa sicer bliže nisem poznal. Pač pa sem 
ga pomnil še iz mladih let z gimnazije, kjer sem ga 
večkrat srečaval in so mi ga moji součenci po imenu 
označili. Bil je v oddelku a istega razreda, ko jaz v 
oddelku b. Da je naroden, vedel sem že takrat in je 
bilo samo po sebj umevno, ke** bil doma iz onega 
divnega kota naše domovine, ki nam je dala dr. Pre- 

šerna in škofa Ivana Zlatousta Pogačarja. Sicer sem 
se bil pa nekoč seznanil z njim — a le bolj površno — 
na kolodvoru pri Zidanem mostu, ko sva se z dr. Tav- 
čarjem vračala od neke narodne slavnosti iz Zagreba 
in se je on tudi vozil v Ljubljano. Da ga je bivanje v 
Sarajevu ob strani narodno zavednega vrhbosenskega 
nadškofa dr. Stadlerja, ki je bil zvest sledbenik 
biskupa Strossmayrja, v rodoljubju le še utrdilo, mi 
je bilo jasno. 

Razveselilo me je pa to imenovanje zlasti zato, 
ker sem pričakoval, da novi knezoškof omogoči složno 
sodelovanje duhovske inteligence s posvetno. To tem- 
bolj, ker nasproti dvorskim krogom na Dunaju ni bil 
vezan tako, kakor njegov prednik in mu zato pri 
upravljanju škofije ne bo potreba upoštevati tradici- 
jonalnega načela avstrijske upravne modrosti: divide 
et impera. 

Enako ko jaz razveselili so se tega imenovanja 
pa tudi drugi rodoljubje in je v tem oziru zlasti po- 
učno pismo, katero mi je dne 29. marca 1899 pisal 
nek duhovnik. — »Hvala Bogu, c pravi v tem pismu, 
»ki nam je skazal svoje usmiljenje, na stara leta bom 
zopet prosteje dihal; narodnost ne bo več proskribi- 
rana. Dobili smo biskupa, ki utegne postati slovenski 
Strossmayr. Minila je duhomorna doba. Pesnik »Sla- 
vije< nikakor ne more tako vladati, kakor je vladal 
prišlec iz Gradca, mož brez — srca. 

Narodna stranka naj bo previdna, da ne pride 
brez potrebe v nasprotje z novim biskupom. Neki krogi 
v narodni stranki očitno perhorescirajo krščanstvo in 
pišejo v tem zmislu. Kakšen surogat hočejo dati mesto 
krščanstva našemu narodu? Mar kako nemško filo- 
zofijo? Borba proti zlorabi krščanstva je opravičena, 
nikakor pa ne zoper dogme krščanstva. Take pisave 
ne bo mogel odbravati novi biskup, ker je kvarna na- 
šemu narodu. Slovani smo par exc. krščani.« 

Ob tem splošnem razpoloženju bil sem si pa na 
jasnem, da je novega knezoškofa pred vsem treba 
rešiti izpod dr. šušteršičevega upliva. In poizkusil 
sem to. Novi knezoškof podal se je bil z Dunaja naj- 

prej v -D jakovo, da se pokloni biskupu Strossmavrju.. 
Od ondot so mi bili njegov obisk naznanili. Iz Dja- 
kova peljal se je skozi Sarajevo v Dubrovnik, da se 
ondi na otoku Lokrumu v samostanski odločenosti od 
sveta pripravi na svoj visoki poklic. 



Knezoskof dr. Anton Bonaventura Jeglič. 


Iinel sem navado, da sem vsako leto, ako mi je 
le čas dopuščal, preživel spomladi po štirinajst dni v 
hotelu »Imperial« v Dubrovniku. To leto me je sicer 
delo zadrževalo doma; vendar se, koj ko iz novinskih 
poročil izvem, da se je nastanil tamkaj knezoškof 
Jeglič, odločim, da odpotujem tjekaj. Par dni po svo- 
jem prihodu obiščem dr. Jegliča na Lokrumu, da mu 

lično čestitam na njegovem imenovanju. Videl sem, 
da se je mojega obiska razveselil. Kramljala sva do- 
kaj dolgo o razmerah v Sloveniji in posebej še v Ljub- 
ljani. Tekom razgovora skušal sem visokega cerkve- 
nega funkcijonarja prepričati, kako potrebno bi bilo 
vzpostaviti enotno fronto narodnih bojevnikov za skup- 
no borbo, mesto dosedanjih dveh, ki se borita ločeno 
in vsaka po svojih posebnih načrtih. Povedal sem tudi 
kako si to zamišljam. Knezoškof me je pazljivo po- 
slušal in mi je v glavnem pritrjeval. Vendar je bilo 
videti, da se v podrobnostih — tudi le s kako izjavo 
— ne mara vezati, dokler ne prouči stvari na licu 
mesta. 

Naslednjega dne sestali smo se pri obedu v ho- 
telu >Imperial« knezoškof, potem moj prijatelj in 
knezoškof ov součenec Fran B-orštnik, profesor 
dubrovniške gimnazije, in jaz. Naravno je, da so se 
naši razgovori vrtili zopet le največ o razmerah v do- 
movini. Iz teh razgovorov mogel sem spoznati, da 
novemu knezoškofu ne bije srce za narodne pravice 
in njegov blagor nič manje ko meni in zagotovil sem 
ga, ko smo se razhajali, da mu v Ljubljani priredim 
tak sprejem, kakršnega še ni bil deležen doslej noben 
škof. 

Klub občinskega sveta je moje poročilo o sestan- 
ku z novim knezoškofom vzel z veseljem na znanje in 
mi je rad pritrdil, da bodi njegov sprejem nad vse 
slovesen. Edini dr. Tavčar mi je dejal, da je morebiti 
prenagljeno, ako se s preveliko slovesnostjo že na- 
prej izkazujemo sporazumne z delovanjem škofovim, 
ko še ne vemo kakšno bo in če ne bo obrnjeno proii 
nam. A udal se je, ko sem mu odgovoril, da na ob- 
našanje škofovo do nas utegne v precejšnji meri upli- 
vati naše obnašanje do njega. 

Sprejem vršil se je potem ob najlepšem pomla- 
danskem vremenu res tako slovesno, da Ljubljana 
nikdar slovesnejšega škofovega sprejema videla ni. 
Novi škof si je pa s svojim nastopom tudi takoj pri- 
dobil simpatije vsega slovenskega prebivalstva ljub- 
ljanskega in je zlasti občinski svet bil zadovoljen, da 

se je sprejem, ki je bil obenem mogočna narodna ma- 
nifestacija, izvršil tako nad vse sijajno in dostojno. 

Knezoškof Anton Bonaventura vsled svoje več- 
letne odsotnosti iz Ljubljane razmer v njej ni poznal 
več drugače, ko po čitanju časnikov in po zasebnih 
pismih. Zato mi je že dne 27. februarja 1899 pisal: 

. Mislim se ukloniti na kakav miran kraj, da se malo 
zberem in za Ljubljano pripravim. Od ondod Vam bom 
pisal i prosil Vas, da mi izvolite neke odnošaje raz- 
jasniti.« — V Dubrovniku pa mi je omenil, lfaj mu 
ne zamerim, ako se bo o eni ali drugi stvari želel 
pri meni informovati. Ze ob tisti priliki priporočil sem 
mu, naj po prihodu v Ljubljano napravi pri dr. Tav- 
čarju nastopni obisk. 

Ko se je to potem res zgodilo, prišel je dr. Tavčar 
nekega dne ves srečen k meni. 

»Pomisli,« dejal mi je radosti sijajočega obraza, 
»škof mi je napravil obisk. In da si videl, kako so 
se začeli na Bregu zbirati ljudje, ko so videli, da stoji 
škofova kočija pred mojo hišo. Pomisli, škof pri dr. 
Tavčarju!« 

> Vidiš, kako si bil na napačni poti, ko si se ogla- 
šal proti slovesnemu sprejemu,« odvrnem mu in pri- 
stavim, da vse škofovo obnašanje daje upanje, da 
pride v deželi do ublaženja slovenskega strankarskega 
boja. 

Res so vsa znamenja kazala, da se moja nada iz- 
polni. Knezoškof začel je zahajati na prireditve v »Na- 
rodni dom« in je prve mesece bil menda na vsaki. 
Pri tem pa menda ni računil z dvema važnima faktor- 
jema: z žensko nečimernostjo in z modo. O prvi ni, 
da bi še posebej govoril. Ona je tu, odkar prebiva člo- 
veški rod na zemlji. Druga pa je hčerka prve in si je 
pridobila kot absolutna vladarica neomejeno gospod- 
stvo nad družabnim ženstvom. — In zgodilo se je, da 
je neka pevka, ki je nastopila pri eni čitalničnih ve- 
selic, čutila potrebo obleči se tako po modi, da to ni 
bilo ne lepo in ne okusno in da je žalilo estetski čut 
knezoškof a, kakor n. pr. tudi moj in skoro gotovo še 
marsikoga izmed navzočih. Knezoškof se je nad tem 

nastopom pohujševal in je od te veselice odhajal z 
neprijetnim občutkom, ki mu je zagrenil nadaljnje 
veselje do udeležbe pri čitalničnih veselicah. 

Še tistega leta prišlo je k temu nekaj novega, kar 
je v odločbah knezoškofovih zbudilo važnejši in traj- 
nejši odmev. V Ljubljani je bil shod vseučiliščnikov, 
ki je obetal najboljše. Zgodilo se je namreč prvikrat, 
da so vseučiliščniki priznali bogoslovce za svoje aka- 
demske tovariše in so jih povabili na shod, ki je 
imel namen, da na osnovi narodnostnega načela združi 
vse slovenske akademike k složnemu delovanju. V 
nekem članku, ki ga je priobčil »Slovenski Narode dne 
13. avgusta 1898 in kateremu je bilo poznati, da nosi 
pečat pripravljalnega odbora, bilo je namreč med dru- 
gim rečeno: 

»Prva naloga mlajše generacije čaka nas v tem, 
da odpravimo in popravimo vse posledice tega doma- 
čega boja, da zatremo spomin na te žalostne dneve in 
se že v prihodnji pripravljalni dobi zedinimo v prin- 
cipih. Kajti le stalna medsebojna zveza omogoča naglo 
napredovanje, iz harmonije rodi se veselje, iz sloge 
raste moč.« 

Namen je bil torej gotovo plemenit; toda — dočim 
so goriški bogoslovci na shod poslali odposlanstvo — 
se ga ljubljanski udeležili niso. 

Na shodu samem vladalo je bojno razpoloženje. 
Zanesli so ga nanj nekateri »Daničevci« s tem, da so 
nastopili prav po dr. Mahničevem receptu. Mahnič sam 
— ki je bil med tem postal škof — je v tisti dobi 
bival v Kamniku in nikako čudo ni, če so dijaki sma- 
trali, da ta nastop ni brez zveze s tem njegovim bi- 
vanjem. 

Narodnostno usmerjena akademska mladina je 
svojim tovarišem drugačne barve skušala odločbo za 
skupno delovanje kolikor le mogoče olajšati. Tekom 
razprave prvi dan shoda je akademik N a c h t i g a 1 
naglašal: »Obramba narodne eksistence je prva naša 
naloga. Sprava se je rodila na Dunaju, kjer so slo- 
venski poslanci spoznali, da je drugače nemogoče re- 

šiti narod. Poslanci so se združili, pustivši drug dru- 
gemu svoje prepričanje. Tudi med dijaki je tako zdru- 
ženje mogoče. Ako imajo nekateri razen narodnosti še 
posebne ideale — prosto naj jim bo — zato je vendar 
mogoče tako združenje, da se nihče ne odreče svojih 
načel in bo možno skupno delovanje.« 

Vse to zmerno nastopanje akademikov, ki so bili 
učlanjeni v starejših akademskih društvih, ni nič po- 
magalo; manjšina je neomajno stala pri Mahničevem 
»katoličanstvu« in shod ni rodil onega za obrambo naše 
ogrožene narodnosti tako zaželjenega edinstva, ki so 
ga sklicevatelji pričakovali. Mladina se je bila razšla 
razcepljenejša, ko je bila prišla. 

To je meni dalo povod, da sem na banketu v po- 
zdravni napitnici dijakom omenil, da »k r š č a n s t v a 
med nami nikdo ne odklanja, da se je 
pa v p'o slednjih letih na krščanstvo 
le preveč pozabilo in zato katolištvo 
prekomerno n a g 1 a š a 1 o«. Jasno je bilo, na 
kaj sem namigaval. Lahko sem pa to storil, ker sem 
bil pri tem v dobri družbi modrega, za vero in cerkev 
gotovo ne manje od Malmiča vnetega djakovskega 
biskupa Josipa Ju rja. 

Toda: naletel sem slabo. Dne 30. avgusta 1898 je 
pod št. 46 knezoškof Anton Bonaventura v 
dijecezanskem listu priobčil »Poziv častiti duhovščini«, 
v katerem je med drugim dejal: »Sklenilo se je, da 
se hočejo tudi župani organizirati. Vse to je lepo, ker 
z združenimi močmi se more mnogo doseči: ali strah 
me navdaja, če pogledam na dijaški shod in na govore, 
ki smo jih pri tej priliki čuli, ko vidim, da ravno tisti 
možje stoje na čelu organizacije naših županov.« 

Čutil sem takoj kaj pomeni ta ostri afront proti 
meni. Knezoškof Anton Bonaventura odločil se je sesti 
v ravno tisti čoln, v katerem je sedel pred njim knezo- 
škof Jakob: v čoln namreč, ki ga je po slovenskem 
političnem vodovju krmaril dr. Ivan Šušteršič. Kaj mi 
je bilo storiti? Svoje izjave pri banketu se mi ni bilo 
potreba sramovati. Krščanstvo pomenilo je zame vzvi- 
šeni nauk Odrešenikov: »ljubite se med seboj«; na 

dijaškem shodu naglašano »katoličanstvo< pa sovra- 
štvo, kakršnega je od dr. Mahničeve strani izkušati 
imel stanovski njegov tovariš, blagi pesnik po volji 
božji Simon Gregorčič. — Sprejel sem ta afront 
torej enostavno na znanje, ne da se mi je potrebno 
zdeTo svoje zvanično občevanje s knezoškofom kakor- 
koli izpremeniti. Ono je torej ostalo tudi poslej še 
uljudno, dasi le konvencijonalno. 

Knezoškof Anton Bonaventura stopil je pred jav- 
nost kmalu z novo odločbo. Tikala se je ustanovitve 
zasebne gimnazije v zvezi z internatom za večje šte- 
vilo gojencev, kakor jih je do tedaj zamoglo spre- 
jemati Alojzijevišče. V ta namen imelo se je na ško- 
fijskih njivah v Kravji dolini sezidati obsežno poslopje. 

Kakor hitro sem za to namero izvedel, pozdravil 
sem jo brez pridržka. Imel sem pred očmi povečanje 
in olepšavo mesta, kar mi je bilo alfa in omega v sega 
mojega županskega prizadevanja. Iz tega razloga ogre- 
val in trudil sem se tudi za sezidavo delalnic državnih 
železnic v Ljubljani. Kakor one, spoznal sem takoj, da 
bi tudi škofovi zavodi povečali število ljubljanskega 
prebivalstva, ustvarili nov promet in povzbudili stavb- 
no delalnost. Povečanje Ljubljane mi je pa iz poseb- 
nega razloga bilo ideal. Med svojim bivanjem na Če- 
škem videl sem, da je sama Praga bila v stanu ustva- 
riti in da je v stanu vzdrževati češko slovstvo. Never- 
jetno je bilo že v mojih dneh število knjig in časni- 
kov, ki jih je naročalo praško mestno prebivalstvo. 
Nekaj vsaj približno enacega vedel sem, da imamo 
pričakovati od ljubljanskega mestnega prebivalstva, 
čim bo probujeno in s prosvetno podgotovitvijo za 
slovensko čtivo usposobljeno — seveda ako se za- 
dostno pomnoži. 

Občinski svet, kateremu sem poročal o stvari v 
klubovi seji, postavil se je brezpogojno na moje sta- 
lišče in sem o tem obvestil knezoškofa. Ker je le-ta 
izdelavo načrtov za nameravane stavbe izročil arhi- 
tektu V a n c a š u , katerega sem tako po imenu 
kakor po stavbah, ki jih je zgradil v Sarajevu, dobro 
poznal, bil sem še prav posebno prepričan, da ta 

sloveči mož ustvari nekaj, kar bo v poseben okras 
mestu. To sem knezoškofu o neki priliki tudi povedal 
in on je bil tako ljubeznjiv, da me je z njim seznanil 
in mi tako dal priliko razgovarjati se z njim o projektu. 

Naenkrat pa je dr. Tavčar, ne da je prej o tem 
komu kaj povedal, priobčil v »Slovenskem Narodu< 
oster članek proti škofovi nakani ter je s tem otvoril 
strupeno kampanjo proti škofovi nameri. To kampanjo 
sta potem z Malovrhom dan za dnem nadaljevala. Jaz 
sem dr. Tavčarja nujno prosil, naj to proti interesom 
mesta naperjeno gonjo opusti, a odgovoril mi je, da 
gre škofu za popolno duševno zasužnenje naroda. 
Imela sva o tem dolge debate. Dokazoval sem mu, da 
nikakšna duhovska odgoja — in naj bi bila še tako 
tesnosrčna in enostranska — ni več v stanu pričarati 
nazaj srednjeveških nazorov, kakršni so s tako svin- 
čeno težo pritiskali na učeno glavo Galilejevo. Ome- 
njal sem mu, da bi cerkev pred sto leti ne bila do- 
puščala nauka, da Bog ni sveta vstvaril v šestih 
solnčnih dneh, danes pa da na podlagi znanstvenih 
raziskavanj sama uči, da so ti svetopisemski dnevi 
obdobja neznanskega števila let. Dejal sem mu, da 
po mojem prepričanju tudi ni daleč čas, ko bo cerkev 
sprejela razvojno teorijo kot znanstveno dokazano in 
da se prav nič ne bojim, da bi se na kakršenkoli 
način mogel človeški duh sedaj, ko je njega razmah 
v polni moči, v svojem stremljenju po spoznanju 
resnice tako utesniti, kakor je bilo to mogoče v sred- 
njem veku. Celo to se mi ni izključeno zdelo, da s 
škofovih zavodov samih pridejo misleci, ki bodo iskali 
resnice po izsledkih svobodne znanosti. Dr. Tavčarja 
opozarjal sem zlasti na okoliščino, da je sam bil v 
Alojzijevišču pod duhovno odgojo, da pa ta odgoja ni 
mogla zabraniti razvoja miselnosti, katero sedaj izpo- 
veduje in po kateri deluje. 

Ves moj trud je bil pa zastonj. Dr. Tavčar je 
ostajal pil svojem, naglašajoč, da koristi, ki bi jih 
imelo mesto od škofovih zavodov, ne odtehtajo škode, 
ki bi od njih nastala narodu. Celo v občinskem svetu 
Je prodrl s predlogom, naj se mi naroči posredovati 

pri knezoškofu, da opusti svojo namero in se raje pri- 
druži prizadevanjem občinskega sveta in deželnega 
odbora po poslovenjenju državnih gimnazij. 

Izvršujoč ta sklep obiskal sem knezoškofa, da ga 
o njem obvestim in ga poprosim, naj bi se nanj oziral. 
Odgovoril mi je, da je stvar dobro premislil in da 
zato svojega načrta ne more opustiti. Dne 7. marca 
1899 pa mi je še pismeno naznanil: >Ko ste bili 
zadnjič v imenu mestnega zastopstva pri meni, bolelo 
me je v srce, ko sem moral odgovoriti, da od name- 
nov ne morem odstopiti. Res, gibanje je na vse strani 
že tako razpleteno in tudi toliko denarne pomoči meni 
darovane, da ne smem nazaj. Jedro vsemu je pa ravno 
gimnazija. Zraven tega je pa brezobzirna borba »Na- 
roda« in neviteški način stvar tako zaostrila in dala 
ji tak principijelen pomen ter provzročila toliko na- 
sprotovanje, da mi je pot nazaj popolnoma zaprt.« 

Dne 17. marca 1899 pa mi je pisal: »Naše do- 
govore sem priobčil g. dr. Šušteršiču za direktno po- 
rabo. Bode-li to kaj uplivalo na končne odloke vse 
konservativne stranke, ne vem. Da ni bilo go- 
vora dr. Tavčarjevega v Krškem, bi 
stvari tekle v tiru, kakor do sedaj. Kako se bo pa 
sedaj sklenilo, ne vem; pa tudi kaj posebnega vplivati 
niti morem, niti smem, niti hočem. Pomislite samo, 
ako se reče: škof dela v smislu stranke, kjer je mero- 
dajen g. dr. Tavčar, ki je v Krškem tako in tako 
govoril, ki v »Narodu« tako in tako piše, ki ravno v 
govorih in pismu ruši temelj vse sprave, namreč de- 
lovati v smislu načel krščanskih. Lahko si mislite moj 
položaj. Kakor škof ne smem nobene osebe od sebe 
odbijati, ali načel izdajati pa smem še manj, grešil 
bi proti prvim in najglavnijim svojim dolžnostim: 
moram jih namreč braniti iz cele duše in z vsemi 
silami. — Žao mi je, ko vidim, da se bo ravno sedaj 
po veliki noči borba tako zaostrila. 

Vem, da Vi niste istih misli z g. dr. Tavčarjem, 
da Vi osebno vse hladnokrvneje in modrejše sodite, 
ali vendarle ste v isti stranki, pri kateri tudi ne mo- 
rete toka vstaviti ali v drugi pravac navrniti.« 

O priliki nekega pomenka s knezoškofom, na- 
znanil mi je le-ta, da je z ozirom na gonjo Sloven- 
skega Naroda« proti ustanovitvi njegove gimnazije v 
Ljubljani, dobil od šentviškega župnika v soglasju z 
župljani ponudbo, naj svoje zavode zida na ondotnem 
župnijskem svetu. Ker sem že preje izjavil in sem o 
tem tudi arhitekta Vancaša poučil, da mestni magi- 
strat stavbi na škofijskih njivah ne bo nasprotoval, 
zagotovil sem knezoškofa tega vnovič in mu dejal, da 
mu zaradi »Narodovih« napadov ni potreba opuščati 
prvotne misli na gradnjo poslopja v Ljubljani. V 
nikakem dvomu ga nisem pustil, da bo magistrat 
vlogo za stavbno dovolilo ugodno rešil in da imam za 
neverjetni slučaj, da pride stvar pred drugo instanco, 
za to tudi v občinskem svetu zanesljivo večino. — 
Kljub temu se je knezoškof dr. Jeglič — zlasti glede 
na dr. Tavčarjevo križarsko vojsko na javnih shodih 
— odločil za ustanovitev svojih zavodov v Št. Vidu. 


43. Nepotrditev moje soglasne šeste izvolitve za 
ljubljanskega župana. 

5./I. IIU. Nemški nacijonalci so mi silno zamerili, da sem 
se udeleževal petrograjskih in praških slovanskih po- 
svetovanj. Ko je potem po ptujskem napadu na Slo- 
vence v septembru leta 1908. prišlo v Ljubljani do 
hrupnih demonstracij proti Nemcem in nemškutarjem, 
pisali so te demonstracije enostavno na moj rovaš in 
• so zahtevali, da vlada razpusti občinski svet in od- 
stavi mene. 

Ker pri vladi zaradi svojega slovanskega politič- 
nega usmerjenja, nisem bil persona grata, izrazil sem, 
še predno je prišlo do nove županske volitve, da 
utegne vlada res morebiti glede potrditve moje prve 
prihodnje izvolitve zavzeti odklonjevalno stališče. To- 
da moji politični prijatelji — imenoma dr. Kramar 
in minister Prašek — so bili mnenja, da si 
vlada vendar ne bo upala izzvati novega konflikta, ko 
jih ima že tako dosti na vseh koncih in krajih. 

Kmalu po moji šesti izvolitvi se je pa pokazalo, 
da je moja bojazen bila vendar utemeljena. Dunajski 
listi jeli so namreč naznanjati, da so važni pomisleki 
proti moji potrditvi. To pa ne samo nemškonacijonalni, 
temveč tudi taki, o katerih je bilo znano, da tolmačijo 
vladno mnenje in prinašajo poluzvanične vesti. Kmalu 
so prvim nedoločnim vestem sledile že določnejše, da 
se moja izvolitev ne bo mogla priporočiti cesarju v 
potrdilo. 

Glede na te vesti podam se k ministru dr. Bi- 
li ri s k e mu , da izvem kaj več. On mi pove, da se 
'O stvari ni še razpravljalo v ministerskem svetu, da 
je pa o njej slišal. Ko mu onenim nemškonacijonalne 
gonje proti meni, pripomni Biliriski z rahlim odkima- 
njem z glavo: >Die Sache diirfte einen anderen 
Hintergrund liaben. Denken Sie an Freund Šu- 
šteršič.« (Stvar utegne imeti drugo ozadje. Spomnite 
se prijatelja Šušteršiča.) Predno se poslovim, obljubi 
mi še za potrditev govoriti v ministerskem svetu, ako 
pride zadeva predenj. 

Začetkom julija 1910 prinese nekoč dvorni svet- 
nik dr. Miroslav Ploj v »Zvezo južnih Slovanov« 
zaupno vest, da se vlada brani predložiti mojo izvo- 
litev cesarju v potrjen je. Po razpravi, ki je temu 
naznanilu sledila, dobi dr. Ploj naročilo, naj se kot 
predsednik »Zveze« poda k ministru notranjih zadev 
baronu H a r d 1 1 u ter mu naznani, da je moja po- 
trditev klubova zahteva. 

Koj naslednji dan poročal je dr. Ploj, da je bil 
pri baronu Hardtlu, da mu je pa leta dejal, da raje 
pri priči odstopi, ko da bi mojo ponovno 
izvolitev priporočal cesarju v potrdilo. Pri tej priliki pa 
je tožil o baronu Sch\varzu, da je najnespo- 
sobnejši deželni predsednik, ki si ga 
h d o misliti more. 

V »Zvezi južnih Slovanov« dobili smo, ko nam je 
dr. Ploj to pripovedoval, vtis, da morajo biti, ker je 
Hardtl oboje to izrekel takorekoč v eni sapi, silno 
mogočni intrigantje na delu. 

Ko se je o vprašanju ali bom potrjen ali ne po 

dunajskih časnikih že obilo pisalo, obiskal sem ne- 
kega popoldne barona Schvvegla ter sem mu povedal, 
kako se stvar plete. Schwegel je bil čisto iz sebe, ker 
me je, kakor mi je sam ponovno priznal, kot župana 
spoštoval zaradi mojega delovanja za napredek mesta. 
Dejal je takoj, da je pripravljen storiti zaradi potrditve 
vse korake, ki si jih želim. In domenila sva se, da 
tudi on stopi k ministru Hardtlu in k ministrskemu 
predsedniku Bienerthu. 

Drugi dan okoli poldne sešla sva se z baronom 
Schweglom v gosposki zbornici in tu mi je povedal, 
da ga je baron Hardtl kar debelo pogledal, ko je on 
prišel kot posredovalec v tej zadevi. »Kar nesramno 
se je obnašal nasproti meni tako, da bi mu bil naj- 
raje povedal kako surovost,« pristavi Schvvegel. Opra- 
vil o tacih okolnostih seveda ni nič. Potem je šel k 
ministrskemu predsedniku Bienerthu. Le-ta mu je od- 
govoril tako, da ni mogel reči, ali mu je obljubil, ali 
je željo njegovo zavrnil. Schwegel pravi nato: »Urav- 
nati moramo svojo taktiko drugače. Saj nam mora biti 
vsem do tega, da lepa dežela Kranjska ne pride Šu- 
steršičevcem v kremplje, ker bi jo to privedlo na rob 
propada. Ta nevarnost pa je, dokler bo Schwarz v de- 
želi. Združiti se moramo torej proti njemu in če mi- 
slite, sem jaz pripravljen na Dunaju takoj začeti tipati. 
Po mojem mnenju ni nemogoče strmoglaviti tega 
skrajno nesposobnega človeka.«: 

Potem, ko je bil dr. Ploj poročal »Zvezi južnih Slo- 
vanov« o svojem posredovanju pri ministru baronu 
Hardtlu, pokliče me iz klubske sobe na hodnik ter 
me tajinstveno vpraša: »Ti, ali veš, zakaj ima baron 
Schwarz takšno zaslombo, dasi so pri osrednji vladi 
vsi prepričani, da ga ni slabšega deželnega presed- 
nika, kakor je on?« Ne da čaka mojega odgovora, na- 
daljuje: »Veš, govori se — in na Dunaju je to v višjih 
vladnih krogih splošno znano — da je naravni sin 
nekega nadvojvode. No, pa saj Ti ga lahko tudi ime- 
nujem. Pravijo, da je Rainerjev sin!« Po teh besedah 
mi je bilo mahoma marsikaj jasno, česar preje razumel 
nisem. 

Ko mi je torej baron Schwegel poročal o svojem 
posredovanju, spomnim se tega pogovora in omenim 
mu, kaj mi je Ploj povedal. Schwegel mi odgovori: 
»Cul sem to tudi, pa ne verjamem.« — Na to mu raz- 
odenem kako mi je Schwarz v nekem razgovoru ne- 
koč sam pripovedoval, da se je že kot vladni koncipist 
v Inomostu začel učiti slovenskega jezika z namenom, 
da gre službovat k namestništvu v Trst. Opozorim ga 
dalje, da je — dasi je bila v Trstu njegova nesposob- 
nost splošno znana — bil vendarle imenovan za de- 
želnega predsednika na Kranjsko. Tu da je bil, ko 
se je komaj dobro v svojem uradnem stanovanju ogrel, 
povišan v baronski stan in da je kmalu nato postal 
tajni svetnik, v tem ko baron Winkler po dolgih letih 
uspešnega svojega službovanja, te časti dosegel ni. 
Povem mu tudi, da se je pred kakimi desetimi leti 
čisto nenapovedano pripeljal v Ljubljano nadvoj- 
voda Rainer, poslal s kolodvora k meni, me 
prosil, naj ga peljem nekoliko po Ljubljani, se zani- 
mal za razmere v mestu in se je potem s poldanskim 
brzovlakom zopet odpeljat. Konečno ga opozorim, 
kako me je baron Haerdtel pozival, naj se v lastnem 
svojem interesu sprijaznim z deželnim predsednikom, 
dasi ga je pred tem dr. Ploju označil za najnesposob- 
nejšega deželnega predsednika, kar jih je kdaj 
Avstrija imela. 

Ko je Schwegel vse to slišal, dejal mi je: »Sedaj 
verjamem tudi jaz. Pod takimi okolnostmi ni proti 
Schwarzu seveda mogoče opraviti ničesar.« — 

Na kar sem po vesteh, ki jih je vlada po oficijoz- 
nih listih priobčevati dala, pripravljen bil, to se je 
zgodilo. Dne 19. avgusta 1910 prišel je k meni v pi- 
sarno podžupan dr. Ivan Tavčar ter mi je iz- 
ročil dekret deželnega predsedstva, ki me je obveščal, 
da cesar moje šeste izvolitve za župana ni potrdil. 
Dr. Tavčarju izročil sem takoj ključe od svoje pisal- 
nice, potem sem se pa poslovil od magistratnega rav- 
natelja Ivana Vončine. 

O dogodkih, ki so se kasneje vršili, govorim na 
drugem mestu. Tukaj pripominjam le, da se je vladni 

komisar vitez L a s c h a n , ko si je moje urado- 
vanje dodobrega ogledal, proti knjigovodji Tr- 
dini in drugim magistratnim uradnikom večkrat 
pohvalno izrazil o meni. Slovenska ljudska stranka 
vložila je pri vladi po Ivanu Kregarju in Iva- 
nu Š t e f e t u nekoliko ovadb proti meni. Opozarjala 
sta z njimi na domnevne nepravilnosti mojega ura- 
dovanja. Te ovadbe je vladni komisar natančno pre- 
iskal ter se je prepričal, da so vse obdolžitve iz trte 
zvite. V tem smislu poročal je tudi vselej deželni vladi. 

Da nisem bil potrjen za župana, pripisujejo si v 
zaslugo Lina Kreuterjeva, nemški »V o 1 k s- 
rat« in baron S c h w a r z. Slovenska ljudska 
stranka — ali bolje rečeno Šušteršiče vci te stranke — 
delajo se sicer, ko da so zaradi okrnjenja občinske 
avtonomije užaljeni; v resnici pa si pripisujejo tudi 
delež na omenjeni zaslugi. 

Če je to zasluga, ima je res vsak nekaj. Naj bodo 
srečni z njo: za Ljubljano so dosegli nekolikoleten 
zastoj v razvoju in napredku. Zdi se mi pa vendar, 
da bi samo složno delovanje teh treh, odnosno štirih 
faktorjev ne bilo rodilo še željenega uspeha. Zato je 
bilo treba pomoči od zunaj. 

Slučajno so mi kasneje prišle v rokb vse niti, ki 
so se pletle okoli nepotrditve. Zaradi popolnosti in da 
se vidi, kako številna je bila gonja, ki je drvila za 
tem zajcem, pokazati jih hočem. 

V Bosni bil sem v družbi odvetnika dr. Danila 
D i m o v i č a udeležen pri neki lesni kupčiji. Glede 
te kupčije imel je konsorcij, v katerem sta poleg Di- 
moviča in mene bila še tudi Šerifbeg Filipo- 
vič iz Ključa in Fran Tomec iz Ljub- 
ljane, dne 19. septembra 1911 posvetovanje v Banji 
Luki, kjer stanujeta D i m o v i č e v a mati in se- 
stra. Ob tej priliki seznanil sem se z obema imeno- 
vanima damama in sestra mi je pripovedovala, da 
hodi vsake počitnice za nekaj tednov k svojemu 
sorodniku dr. Binderju v Kamnik. Stara 
mati odvetnika Dimoviča bila je namreč rojena Per- 
havčeva iz Ljubljane in tako je po dr. Binderjevi so- 

progi tudi Dimovičeva rodbina prišla v sorodstvo z 
le-tem. 

Gospica Stana Dimovičeva, učiteljica v 
Banjiloki, pravila mi je, kako je k dr. Binderjevim- 
večkrat zahajala Lina Kreuterjeva in kako se je tam- 
kaj hvalila, da me je očrnjevala na Dunaju kot ilojal- 
nega. Opozarjala da je tamkaj posebno na to, da so 
celo Rusi bili pri meni v Cerkljah. Lina Kreuterjeva 
mislila je tu očividno na grofa Vladimirja 
Alekseje v iča Bobrinskega, ki se je iz Bo- 
hinja, kjer je živel leta 1910. s svojo rodbino več 
tednov na počitnicah, pripeljal nekega dne k meni v 
Cerklje. Ogledal si je strmolski grad, ki ga je name- 
raval kupiti za svojega bratranca, multimilijonarja 
Alekseja Aleksejeviča Bobrinskega. 

Dalje je Lina Kreuterjeva pripovedovala, da jo je 
pri njenem prizadevanju krepko podpiral nemški 
>Volksrat< s tem, da je potrjeval njene denunoijacije, 
da nisem državi zvest. Pa tudi agitacija proti kranj- 
ski hranilnici«:, glede katere je nemški »Volksrak 
smatral za dokazano, da izvira od mene, se je izra- 
bila proti potrditvi. Po tem pripovedovanju učiteljice 
Stane Dimovičeve mi je bilo takoj jasno, zakaj je mi- 
nister Haerdtl barona Schvvegla tako debelo pogledal, 
ko je prišel k njemu posredovat za potrditev. Očevidno 
mu ni bilo umevno, kako more on kot voditelj nemške 
stranke na Kranjskem, govoriti v prilog potrditve v 
tisti sapi, ko pritiska »Volksratc z vso silo proti njej. 

Prišel mi je v roke prepis obširnega poročila, ka- 
terega je nemški >Volksrat« v Ljubljani poslal na 
Dunaj nemškemu ministru rojaku. To poročilo je 
takšno, da se čita, ko spis urada, ki je poklican k 
soupravi države. Iz njega je z vso jasnostjo vidno, da 
je osrednja vlada to politično institucijo neznatnega 
nemškega prebivalstva korenito slovenske kranjske 
dežele smatrala za poklicano sosvetovalko v upravnih 
zadevah. Daši je to poročilo kot zgodovinski dokument 
jako važno, vendar je preobširno, da ga tu priobčim. 
Zato se omejim le na nekatere silno zanimive ugo- 
tovitve. 

Ako se je dotlej poročnika Mayerja smatralo kot 
edinega krivca za krvoprelitje z dne 20. septembra 
1908. leta, dajo neke besede iz »Volksratovega« po- 
ročila sklepati, da temu ni tako. »Volksrat« namreč 
piše: »Diesmal solite es leider zu traurigen, allseits 
bedauerten Konsequenzen fiihren und schon vor 9. Uhr 
abends trat die von allen einsichtigen und 
ruhig urteilenden Leuten langst be- 
furchtete blutige Katastrophe e i n.« 
(Tokrat imelo je to privesti k žalostnim, vsestransko 
obžalovanim posledicam in že pred 9. uro zvečer na- 
stopila je krvava katastrofa, ki so se je vsi uvidevni 
in mirno sodeči ljudje že davno bali.) Ali iz teh 
besedi ne zveni neprevidno priznanje, 
da je poročnik Mayer ob svoji usode- 
polni odločbi stal pod gotovimi uplivi 
simpatizerjev nemškega »Volksrata«? 
Naj sl bode le pod sugestijo v pogovoru mu prišeptane 
bojazni. 

Z ostrimi besedami obsoja »Volksrat« deželnega 
predsednika barona Schwarza, ker ni dal proglasiti 
izjemnega stanja in pravi doslovno: »so 

komite es auch geschehen, dafi die beiden gefallenen 
Opfer mit ungeheuerem Pompe begraben wurden«. 
(Vsled tega je bilo tudi mogoče, da so obe padli žrtvi 
pokopali z neznansko svečanostjo.) 

Dr. Ferdinand Eger, ki je spis podpisal 
kot predsednik »Volksrata«, bil bi torej želel, da se 
nedolžni žrtvi pokopljete kar na tihem kot dvoje zlo- 
čincev. 

Ako že to kaže vso predrznost nemškega »Volks- 
rata«, prihaja pa v poročilu do neomiljenega izraza 
tudi brezmejna podlost, ki se zrcali v temle odstavku: 

»Der Umstand, dafi die deutsche Biirgerschaft 
Laibach’s, ohne auch nur die leiseste Veranlassung 
hiezu geboten zu haben, das Opfer eines planmiissig 
und in aller Ruhe vorbereiteten schandlichen Ober- 
falls geworden ist und dafi unmittelbar darauf der- 
selbe Biirgermeister und dieselben Parteiflihrer, die 
dieses Attentat, dessen beliebige Verhinderung ganz 

in Ihren Handen lag, ruhig geschehen Hessen, so- 
fort, nachdem die sogenannte »Rache fur Pettau« 
prompt vollzogen und den Deutschen der s e i t d e n 
letzten Reichsratswahlen offen in Aus- 
sicht g e s t e 1 1 1 e Denkzettel in k 1 i r r e n - 
der M ii n z e verabreicht w o r d e n \vais 
den gleichen exzedierenden Pobel mit einem Finger- 
zeige miihelos wieder zur Ruhe brachten, lafit tief ge- 
nug blicken. Er laflt uns mit niederdruckender Ge- 
wifiheit erkennen, dafi wir dem vom notorischen 
Deutschenhasse erfiillten und seine tiefgewurzelte 
feindseelige Stimmung gegen alle deutschen Regungen 
ganz unverhullt zur Schau tragenden Biirgermeister 
Ivan Hribar, sowie seinen zum groben Teile vom 
gleichem Geiste beseelten Genossen im Laibacher 
Rathause auf Gnade und Ungnade schonungslos iiber- 
liefert sind.c 

(Nemško ljubljansko meščanstvo postalo je, ne da 
je dalo za to najmanjši povod, žrtev ostudnega napada, 
ki je bil pripravljen po načrtu in v vsem miru. 

Isti župan in isti vodje stranke, ki so mirno do- 
pustili, da se je izvršil ta atentat, ki bi ga bili lahko 
preprečili, so neposredno na to ravno tisto razgrajajočo 
sodrgo z migljajem prsta pomirili zopet brez truda 
takoj, ko je bila točno dovršena takoimenovana »osveta 
za Ptuj« in izročena Nemcem v žvenketajočem 
denarju spomenica, ki jim je bila od zadnjih 
državnozborskih volitev sem očitno 
obljubljena. 

To omogoča globok upogled, ki nam s tlačečo go- 
tovostjo daje spoznati, da smo brez prizanesljivosti na 
milost in nemilost izročeni županu Ivanu Hribarju, o 
katerem je znano, da je polen sovraštva do Nemcev, 
in ki svoje globoko ukoreninjeno sovražno nastrojenje 
proti vsemu nemškemu gibanju čisto neprikrito kaže, 
kakor tudi njegovim tovarišem na ljudbljanskem ro- 
tovžu, ki so navdahnjeni istega duha.) 

Končno prosi »Volksrat«: »da unserer festen tJber- 
zeugung zufolge und auf Grund unserer genauen 
Kenntniss der Verhaltnisse einzig und allein nur auf 

diesem W ege dir Anbahnung halbwegs friedlicher 
Lebensbedingungen erwartet werden kann 

a) um die Auflosung der derzeitigen Laibacher 
Gemeindevertretung, die so rasch als moglich durch- 
zuftihren ware und 

b) um die imverziigliche Obernahme der stadti- 
schen Polizeiverwaltung in die Hande des Staates«. 

(ker je po našem trdnem prepričanju in na te- 
melju našega natančnega znanja razmer edino in samo 
po tej poti mogoče priti do vsaj nekšnih mirnih živ- 
ljenskih pogojev, da se 

a) kar najhitreje mogoče razpusti sedanje ljub- 
ljansko občinsko zastopstvo in 

b) brez odloga prevzame mestna policija v držav- 
no upravo.) 

Nemški »Volksrak bi si bil torej želel izjemnega 
stanja že zaradi tega, da se prepreči pijeteta do žrtev, 
ki jih je zakrivil brezmiselni fanatik v vrstah avstrij- 
skega vojaštva. Poleg tega je imel pa toliko drzno 
čelo, da je mene dolžil, da sem nemire prouzročil in 
trpel zato, da se Nemcem maščujem, ker so nasproto- 
vali moji izvolitvi za državnega poslanca. In kaj tacega 
si je upal zapisati v isti sapi, ko ptujski prepad na 
Slovence označuje z »die sogenannten Pettauer Vor- 
falle« (takozvani ptujski dogodki). 

Vladni krogi so nam Nemce označevali s »harm- 
lose deutsche Bevolkerung Laibach’s< (neškodljivo 
(pohlevno) nemško prebivalstvo ljubljansko). Zares: 
jasneje bi »Volksrak ne bil mogel dokazati te pohlev- 
nosti, ko s tem svojim »Berichtom« (poročilom). Po- 
mislite: neznatna, doseljena manjina, pomnožena z 
na jza v rži ji ve j Šimi življa, ki so zatajili slovenske svoje 
matere, kliče nad podavljajočo večino avtohtonega de- 
želnega prebivalstva izjemno stanje, da mu onemogoči 
pokazati plemenite nagibe svojega srca! Večjega ci- 
nizma si je težko misliti! Vsakemu, ki zna količkaj 
trezno soditi, mora biti iz tega jasno, kakšna miselnost 
je naše nemške sodeželane prevevala do Slovencev. 

Jaz zato tudi nisem opustil prilike, da poizkusim 
na Dunaju v tem oziru razbistriti pojme. Ko mi je 

minister notranjih zadev baron Haerdtel nekoč govoril 
o ljubljanskih >harmlose DeutscheiK, dejal sem mu, 
da mu o tej >pohlevnosti« pošljem zanimive podatke, 
ki slone na uradnih ugotovitvah. Dotično moje poro- 
čilo je v zgodovinskem oziru zanimivo in ga zato na- 
vajam tu v dobesednem prevodu iz nemškega izvir- 
nika. Glasi se: 

»Na Dunaju, 27./I. 1909. 

Vaša Preuzvišenost! 

Ko sem imel pretekli petek čast, da Ste me spre- 
jeli, pripomnili Ste mi, da so ljubljanski Nemci po 
poročilih, ki Ste jih prejeli, čisto pohlevno, mirno 
prebivalstvo mesta Ljubljane in da zato ne morete 
razumeti, kako je to, da jih slovensko prebivalstvo 
sovraži. 

Že takrat sem imel priliko opozoriti Vašo Pre- 
uzvišenost, da je prenagljeno soditi in zaključke de- 
lati na podlagi enostranskih informacij, o katerih Ste 
imeli prijaznost izjaviti mi sami, da Ste jih prejeli od 
ljubljanskih Nemcev. 

Dovoljujem si opozoriti Vašo Preuzvišenost, da 
bom v teku razprave, ki se o mojem nujnem predlogu 
začne v petek, podal obsežne snovi, iz katere bo vidno, 
da ljubljanski Nemci, kljubu temu, da jih je le čisto 
majhen drobec mestnega prebivalstva, niso tako po- 
hlevni someščanje in tako nedolžna jagnjeta, kakor se 
prizadevajo, da to dokažejo. 

Že danes moram pa Vaši Preuzvišenosti v ilu- 
stracijo, kako odgajajo mladino v nemških rodbinah 
ljubljanskih, podati tole poročilo, ki je sestavljeno na 
podlagi uradnih poizvedb in preiskave Ivana Macher- 
ja, ravnatelja mestne cesar Fran Josipove višje dekli- 
ške šole in dekliškega liceja. 

V Ljubljani je v takoimenovanem podturenskem 
okraju pet učnih zavodov in sicer: 

1. slovenska cesarja Frana Josipa višja dekliška 
šola z licejem, 

2. nemška gimnazija, 

3. nemška mestna deška ljudska šola, 

4. nemška mestna dekliška ljudska šola, 

5. tretja slovenska deška ljudska šola. 

Vsi ti učni zavodi so tako blizu eden drugega, da 
so njihovi učenci in učenke primorani srečevati se 
vedno na ulicah. 

Že pred septemberskimi dogodki ni bilo med go- 
jenkami prvoimenovanih dveh učnih zavodov ter 
učenci in učenkami nemških šol posebno prijaznih 
stikov; pri čemer pa pripominjam, da brez krivde 
prvoimenovanih, katerim niti na misel ne pride, da 
bi izzivale. 

Od septemberskih dogodkov prejšnjega leta sem 
pa so razmere postale neznosne, tako da so vsled po- 
novnih pritožb gojenk morale poseči vmes ne samo 
šolske, temveč tudi varnostne oblasti. 

Dogaja se namreč vsak dan, osobito odkar je 
padel sneg, da učenke nemške deške ljudske šole in 
dijaki nemške gimnazije ne zmerjajo samo gojenk slo- 
venske višje dekliške šole in liceja, temveč jih tudi 
dejansko napadajo. 

Psovke: »windische Schvveine« (slovenske svi- 
nje), »Lyzeumsschweine« (licejske svinje), »windische 
Volksvvanderung« (slovensko ljudsko preseljevanje), 
»Hunnensturm« (hunske tolpe), »Raben« (vrane), 
idumme Madels aus der slovenischen Schule« (be- 
daste punce iz slovenske šole), »Fratzen« (zmrde), 
>lausige Huren< (ušive kurbe), »Kameele«, 
»windisches Gesindel« (slovenska sodrga), >Affen< 
(opice), »smrkovke« (Rotzmadel), >mrhe« (Aas), »go- 
ske« (Ganse) — so na dnevnem redu. 

Tega vsega pa nemški nadepolni mladini še ni 
dovolj. Nemški učenci in učenke zaletavajo se na cesti 
v slovenske gojenke, nastavljajo jim knjige, da jim 
tako zapro pot, in sujejo jih tako, da so več gojenkam 
knjige padle v blato, da so se morale umikati s hod- 
nika v sneg in da so nekatere skoro popadale. Dalje 
pljujejo prvoimenovanci pred gojenke z vzkliki »Pfuik 
Nek dijak nemške gimnazije je celo neki deklici z višje 
dekliške šole pljunil na obleko, dočim je nek drug 
slovenske gojenke s šibo pretepaval. 

Celo ravnatelj Ivan Macher ni varen pred psov- 
kami. Ko je namreč neki dan stal pred šolo, da vidi 
kaj se godi na cesti, odnosno da ščiti gojenke, če bi 
bilo potreba, pripomnil je nek dijak nemške gimna- 
zije: »Ta vol se še ozira za nami!« — Drugokrat, ko je 
ravno tisti ravnatelj stopal skozi Beethovnovo ulico po 
hodniku nasproti nemške gimnazije, gledalo ga je 
troje dijakov nemške gimnazije neprestano srepo, na 
kar je eden iz njih pljunil in ponovno klical »Pfuik 

Pri tem se posebno odlikujejo sinovi uglednih 
nemških rodbin: Wettach, Kaltenegger, Zeschko, Pam- 
mer, dr. Vallentschag, in pa hči topničarskega stot- 
nika Luckmanna. Da, celo sin deželnega predsednika 
Teodor baron Schvvarz se je ponovno udeleževal takih 
dejanj. 

Ravnateljstvo slovenske višje dekliške šole in 
liceja pritožilo se je sicer pri ravnatelju nemške 
gimnazije; toda le-ta, mesto da dijake opominja, jih 
je v tem njihovem obnašanju še potrjeval, ker je v 
njihovi navzočnosti trdil, da so dne 12. decembra 1908 
gojenke njega samega osuvale. Ker sta bila takrat 
navzoča ravnatelj Ivan Macher in nadzorstvena dama 
Marija Wessnerjeva in bi bila kaj takega oba morala 
opaziti, po zatrdilu ravnatelja Macherja ta trditev ne 
zasluži vere. 

Pri konfrontaciji nekaterih gojenk z dijaki nemške 
gimnazije, ki se je po pobudi ravnatelja Macherja 
izvršila v navzočnosti ravnatelja nemške gimnazije 
Pucska, spoznale so gojenke z vso gotovostjo zaletane; 
toda le-ti so čisto enostavno tajili in ravnatelj Pucsko 
jim je dajal prav. 

Ob takih okolnostih se torej ni čuditi, da je neka 
deklica višje dekliške šole, ko je hči topničarskega 
stotnika Luckmanna njo in njeno tovarišico tako s 
hodnika sunila, da so jej knjige padle v sneg, zale- 
tanko v samoobrambi oklofutala. 

Da se tedaj nadaljni podobni dogodki zaprečijo, 
moralo je biti varnostni straži naročeno, naj večkrat 
patruluje v bližini teh učnih zavodov. 

Smatral sem za svojo dolžnost naznaniti to Vaši 
Preuzvišenosti, kateremu ostajam z izrazom najodlič- 
nejšega spoštovanja 

uda ni 

Ivan Hribar.« 

Če se je izrekel proti moji potrditvi baron Schwarz, 
ni bilo niti čudo. Po septemberskih dogodkih leta 1908 
ga namreč sploh nisem več obiska val. Občeval sem 
z njim samo s posredovanjem uradnikov deželne vlade. 
Ko sem bil pa zopet izvoljen za župana, ni kazalo 
drugega, kot da grem k njemu in mu to naznanim. 
Storil sem to dan po dotični seji občinskega sveta. 
Ne da se morem ovladati, kakor je zahteval položaj, 
naznanim mu zopetno svojo izvolitev z besedami: 
»Včeraj sem bil zopet soglasno izvoljen za župana in 
prihajam k Vam prosit Vas, da ‘to izvolitev — ako 
morete — predložite Njegovemu Veličanstvu v po- 
trdilo.« Pri besedicah: »ako morete« zdrzne se 
oaron Schwarz in mi odgovori, da bo o stvari raz- 
mišljal. 

Kasneje povabil me je nekoč k sebi ter me je 
vprašal, ali si kljubu težki bolezni, ki me je bila na- 
padla, upam odgovorno in naporno župansko službo 
še izvrševati. Migljaj s kolom torej, naj zdravstvene 
razloge porabim za utemeljitev svojega odstopa. Jasno 
mi je bilo, da bi se osrednja vlada bila rada na legak 
način izvlekla iz neprijetnega položaja, pri tem pa 
vendar — brez upletanja krone v spor — dosegla, kar 
je želela. Te usluge jej nisem hotel storiti. Odgovoril 
sem zato deželnemu predsedniku, da si upam, če bom 
potrjen, tudi zanaprej izvrševati župansko službo, češ 
da moja bolezen ni pustila nikakih sledov za sabo. 

Sedaj je baron Schwarz menda res storil vse 
mogoče, da pripravi na Dunaju razpoloženje za ne- 
potrditev. 

Po septemberskih dogodkih leta 1908. bil je poleg 
komisarja dr. Skubla poslan v Ljubljano tudi policij- 
skemu ravnateljstvu na Dunaju prideljeni vladni svet- 
nik Adolf P o r m. Z namenom, da se pouči o raz- 

merah v Ljubljani in poda o njih ministru notranjih 
stvari svoje poročilo. Ta mož, ki ni bil zmožen sloven- 
skega jezika in ni poznal ljubljanskih razmer, je svoje 
informacije seveda zajemal iz nemških virov in pa iz 
pripovedovanj policijskih uradnikov. Največ pa jih je 
dobil od deželnega predsednika, ki ga gotovo ni pustil 
v dvomu, kako želi, naj ministru poroča. 

In to poročilo je Porm podal. Bilo je na vložni 
zapisnik ministerstva notranjih stvari sprejeto dne 
13. februarja 1909 pod preds. številko 1950 M. J. 
Kako imenitno je mož svojo nalogo rešil, izpre- 
vidi se od tod, da je ministra poučil, da sta se 
dr. I v a n Oražen in dr. Karl Triller 
zato zapisala narodnemu radikalizmu, ker si de- 
lata upanje, da postaneta kedaj župana; da je 
dr. Tavčar izgubil dokaj ugleda, ker je v javnem 
svojem nastopanju jel le preveč na radikalne strune 
brenkati; da se je dr. Šušteršič v vseh okolnostih po- 
kazal za mnogo močnejšega in dalekovidnejšega poli- 
tičnega nasprotnika; in da slovenizacija Kranjske« 
že zato stalno napreduje, ker je čedalje več slovenske 
inteligence in se vsled tega poglablja nacijonalna ideja. 
To svoje duhovito poročilo je Porm zabelil z ocvirkom: 
Die Deutschen werden ihren nationalen Besitzstand 
in Krain nur solange aufrechterhalten konnen, als sie 
durch kapitalskraftigere Ueberlegenheit von den lo- 
kalen Verlialtnissen unabhangig bleiben.« (Nemci 
bodo mogli svoje nacijonalno posestno stanje na Kranj- 
skem vzdržati samo dotlej, dokler s kapitalsko jajčjo 
premočjo ostanejo neodvisni od lokalnih okolnosti.) 

Ako že iz povedenega strahotno nazorno štrli vsa 
duševna revščina avstrijskega vladnega svetnika, ki 
je veljal za takega veščaka, da ga je v kočljivih stva- 
reh počaščal minister sam s prav posebnim zaupa- 
njem, kaže pa uvod, ki ga je dal svojemu poro- 
čilu, brezmejno zlobnost. On namreč postav- 
lja trditev, ki ne le ni bila z ničem dokazana, temveč 
je tudi resnici naravnost protivna. Tako-le piše ta 
poštenjak: »Nemcem sovražni ljubljanski ekscesi bili 
so samo v videzni zvezi z znanim ptujskim dogodkom. 

V resnici so bili anonimnim prirejevalcem slovenske 
maščevalne akcije le zunanji povod, da nacijonalne 
ekspanzije, ki so dotlej na Kranjskem počasi napre- 
dovale, spravijo v take kolotečine, po katerih pridejo 
prej do uresničenja končnih slovenskih nacionalnih 
ciljev. 

Sovraštvo do vsega, kar je nemško, imelo se je 
napraviti za veroizpoved vseh Slovencev in potrditi s 
takojšnjim pretrganjem vseh družabnih in gospodar- 
skih vezi do >tujcev«. 

Zares, redko kedaj je kdo več bedarije vezal na 
Teč zlobnosti. Slovenci da smo hoteli pretrgati vse 
družabne in gospodarske stike z Nemci! Najzabitejši 
opazovalec razmer se je ob vsakem koraku prepričati 
zamogel, da so ti ljubeznivi Nemci perhoreskovali vsa- 
kršno družabno stikanje s Slovenci; v gospodarskem 
oziru pa, da so se prizadevali ohraniti Slovence v od- 
Tisnosti. 

Vse te intrige in vsa prizadevanja bi pa ne bile 
rodile uspeha. Dosegel se je s tem, da je deželni 
glavar dr. Šušteršič, ki je Lini Kreuterjevi in nem- 
škemu »Volksratu« pristopil kot >der dritte im Bunde« 
(tretji zaveznik), podprl barona Schvvarza s tem, da je 
pridobil zapovednika tretjega voja, podmaršala Potio- 
reka za posredovanje pri prestolonasledniku Franu 
Ferdinandu. Le-tega želja je seveda ministrstvu 
bila zapoved. Temu je pripisati, da je minister Hardtel 
Ploju dejal, da rajše pri priči odstopi, kot da bi mojo 
izvolitev predložil cesarju v potrjenje. 

Za dr. šusteršičevo politično moralo je jako zna- 
čilno, da je po moji nepotrditvi dal v >Slovencu« 
pisati, da se je >Slovenska ljudska stranka« prizade- 
vala za potrditev. Seveda je bilo to gola neresnica. 

Niti te šusteršičeve spletke prišle so mi v roke 
leta 1911. Takrat je šlo ministru dr. Levu vi- 
tezu Bil inskemu za izvedbo velikega bosensko- 
hercegovskega železniškega investicijskega programa. 

V bosenskohercegovskem saboru bila je proti temu 
velika in huda opozicija. Srbi so namreč čisto pravilno 
uganili, da se Avstriji z izgradnjo bosenskohercegov- 

"skih železnic samo zato tako mudi, ker pripravlja 
vojsko s Srbijo. Bilinski, kateremu je bilo znano, da 
imam ravno med srbskimi poslanci v Sarajevu dobre 
znance, izrazil mi je željo, naj bi uplival nanje, da 
srbska stranka opusti opozicijo. Glede na njegovo 
pomoč pri ustanovitvi višje državne obrtne šole v 
Ljubljani, mu te usluge nisem mogel odreči. Sicer mi 
je bilo pa to protivljenje ob pogledu v bodočnost tudi 
nesimpatično. 

Peljal sem se torej v Sarajevo, potem ko sem od 
Bilinskega zahteval, da tje- 
kaj sporoči, naj me pusti pri 
miru policija, o kateri sem 
izza izleta v Banjo Luko ve- 
del, da me spremlja na vseh 
potih. Ondi se mi je prav 
hitro posrečilo doseči pre- 
obrat v smislu želja ministra 
Bilinskega. Dobro vedoč, da 
do vojske s Srbijo prej ali 
slej priti mora, pa tudi, da 
bo, kadar pride, na njeni 
strani proti Avstriji stala 
vsa vojna moč Rusije, opo- 
zoril sem v zaupnih pogovo- 
rih z nekaterimi merodaj- 
nimi srbskimi poslanci na 
ta bodoči položaj. 

Ko bi prišlo do vojske, v kateri bi Srbija sama 
stala proti Avstriji, podleže prva poslednji prav go- 
tovo tudi, ko bi leta v Bosni in Hercegovini za 
prevoz svojih armad nikake železnice ne imela. Toda 
na strani Srbije bo stala Rusija in v tem slučaju pod- 
leže Avstrija. Posledica tega bo, da pripadeta Bosna 
in Hercegovina Srbiji. Železnici, ki ju projektuje 
Avstrija v vaših dveh deželah, zidani boste torej za 
bodočo Veliko Srbijo.« 

Nevarno je bilo to razlaganje in utemeljevanje. 
Zavedal sem se tega. Zanašal sem se pa na možatost 
svojih sobesednikov. In uspel sem. Politična logika 

mojih besedi je užigala. Ministru Riliriskemu mogel 
sem javiti, da bo imel za svoj železniški investicijski 
program večino. 

In pri tej priliki je bilo, da sem izvedel za ostudno 
dr. šusteršičevo intrigo proti meni. Saborskemu pred- 
sedniku Vo j i s 1 a v u Šoli omenil sem, da se na- 
meravam pokloniti namestniku generalu Potioreku. 
— »Ravno prav,« odvrne Šola, »jaz imam jutri ob 
desetih opravka pri njem. Naznanim Vas.« 

Pri obedu po svoji avdijenci naznani mi Šola, 
da me namestnik pričakuje naslednjega dne ob de- 
setih dopoldne. 

»Izvedel sem pa,« pravi Šola, »nekaj, kar Vas 
bo gotovo zanimalo. Potiorek mi je povedal, 
da je on preprečil Vašo potrditev za 
župana in da to sedaj, ko vidi, da je na Kranjskem 
vso oblast dobila duhovščina v roke, jako obžaluje. 
»Ich bedaure es aber jetzt, weil ich sehe, daft in Krain 
Kaplane herršchen,« glasil se je izvirni izrek Potior- 
kov. Dejal mi je, da je prišel k njemu deželni gla- 
var Šu— Šu—« 

»Šuklje,« skočim mu v besedo, da pomagam nje- 
govemu spominu, ker je takrat bil ta mož deželni 
glavar. 

»Šuklje,« potrdi mi Šola, ko da se je sedaj spom- 
nil imena. 

V dosledku tega odkritja sem Šukljeta javno ob- 
dolžil, da je imel pri moji županski nepotrditvi svoje 
prste vmes. Ker se je temu uprl, pisal sem v začetku 
leta 1912. Vojislavu Šoli, če se morebiti pi zmotil in 
je oni Potiorekov prišepetovalec bil sedanji deželni 
glavar dr. Šušteršič. Odgovoril mi je, da se sedaj res 
dobro spominja, da mu je Potiorek imenoval Šušter- 
šiča. 

Lojalno sem po tej ugotovitvi preklical na Šuk- 
ljetov naslov izrečeno očitanje. Le okoliščina, da se 
imeni obeh deželnih glavarjev začenjata z zlogom 
Šu«, in da sta mi bila oba sovražna, bila je uzrok, da 
nisem takoj zaslutil onega politika, ki mi je iz stran- 
karskih — in menda tudi ličnih — ozirov bil vedno 

za petami z namenom, da 
podere vse, kar sem bil 
v splošno korist zasnoval. 

Moja nepctrditev po- 
vzročila je v Ljubljani ve- 
liko razburjenje. Takšno 
je bilo vsled nje nastro- 
jen je slovenskega napred- 
nega prebivalstva, da je 
bilo od moje strani treba 
le rahlega migljaja, pa bi 
bila nevolja proti vladi v 
hrupnih nastopih privrela 
na dan. Ni mi pa bilo do 
praznih demonstracij In 
protivilo se mi je, da 
akcentujem osobno noto. 

Zato sem dne 22. avgu- 
sta, videč kako splošna 
nevolja narašča, izdal in 
na razglasne deske pribiti dal tale oklic: 

»Častiti someščanje! 

Dobil sem uradno obvestilo, d,a Njegovo Veličan- 
stvo ni blagoizvolilo potrditi soglasne moje šeste 
izvolitve za župana ljubljanskega. Z 
drugimi besedami rečeno: vlada te izvolitve 
ni priporočila cesarju v p o t r j e n j e. Ta 
razglasitev izvršila se je ob takem času in pod tako 
čudnimi okolnostmi, da se ne morem iznebiti misli, 
da so merodajni krogi imeli pri tem posebne namene. 
Zato se mi zdi potrebno častite someščane, katerim 
o danej priliki pojasnim ves položaj, prositi, naj opuste 
vse, karkoli bi utegnilo biti všeč onim, ki 
so povzročili, da moja izvolitev ni po- 
trjena bila. 

Hudi časi nastopili so v Avstriji za vse one Slo- 
vane, ki se ne dajo zlorabljati za slepo orodje ofici- 
jelne vse ne niške politike. Toda treba je ohraniti 
mirno kri, vsakoršna razburljivost, pa naj bi bila še 

tako upravičena ter tudi v zakonu utemeljena, naj iz- 
ostane. Častite someščane zatorej prosim, da prepuste 
vse nadaljnje ukrepe izvrševalnemu odboru Narodno- 
napredne stranke ter da za sedaj sprejmo od mene le 
zagotovilo, da so ljudje, ki imajo slučajno moč v rokah, 
storili korak, katerega bodo avstrijski oficijelni krogi 
še prav bridko obžalovali. 

Zdi se mi tudi potrebno opozoriti, da bode te dni 
mnogo provokaterstva po Ljubljani. Častite someščane 
zatorej prosim, naj se ne dajo zapeljati k preglas- 
nemu izražanju svojih čutil, kajti ondi, kjer hočejo, 
lahko vsako stvar zlorabijo. Izkušnje o tem imam sam. 

Sicer pa, častiti someščanje-somišljeniki: na- 

rodne zavednosti in slovanske vza- 
jemnosti med nami Slovenci ne izko- 
renijo več vsi vojni zbori tega sveta.c 
Iz cele Slovenije, pa tudi iz raznih drugih krajev 
države, zlasti iz Češke, dobil sem o priliki nepotrditve 
celo kopico sočuvstvenih in opogumljevalnih brzojavk 
in pisem. Vse te izjave izzvenevale so v ostro obsodbo 
avstrijske uprave. Prav posebne vrste je bilo pa vzpod- 
budno pismo, katero mi je poslal pesnik Josip 
Stritar. Glasi se takole: 

>Stvari je čudovitih brez števila. 

Ki se jim človek čudi, ne prečudi, 

Modrost njegova vsa zastonj se trudi 
Jih doumeti, in se bo trudila. 

Nad vse, kar vsemogočnost jih vstvarila. 

Je MOŽ! Nič ne upogne ga, ne zgrudi, 

Oko ne trepeta mu v uri hudi, 

Ne straši sama ga peklenska sila! 

Po poti, ki se njemu vidi prava. 

Naravnost, neupognjen moško hodi, 

Z nje v stran ga ne izvabi izkušnjava. 

V dejanju vsem ga rodoljubje vodi, 

Srce je blago, bistra mu je glava: 

Tak mož si, Hribar Ti, pozdravljen bodi k 

44. Brezvestna gonja proti meni. 

21/111. 1S1Z. Ker sem se iz Prage v domovino vrnil s popol- 
noma razbistrenimi nazori in z začrtano si smerjo za 
svoje javno delovanje, umevno je, da sem ostajal do- 
sleden nazorom, ki sem jih po tehtnem prevdarku 
za prave spoznal. — So sicer ljudje, ki zametavajo 
tako doslednost. Takšni ljudje -so mnenja, da človek 
svoje prepričanje sme razmeram primerno menjavati. 
Oni dobro vedo, da to ni prav in se zavedajo, da morajo 
takšno ravnanje pametni ljudje obsojati. Zato bi jih radi 
zaveli na krivo pot s trditvijo, da je to stvar taktike. 

Jaz za svojo osebo se priznavam k nauku, da je 
pri možu ustaljenost prepričanja, ki mu mora pri vsem 
njegovem delu biti zvezda vodnica, bistveni del zna- 
čaja. Le neznačajne/ izpreminja svoje nazore kakor mu 
bolje kaže. Značajen človek pa gre trdno in nemoteno 
po poti, ki ga ima pripeljati do zmage, ki je po nje- 
govem prepričanju vredna naporov življenja. Taktiko 
si pri tem seveda poljubno izbira; a svojega prepri- 
čanja ne sme njej za ljubo nikdar ni za trenotek 
zapostaviti. Še manje pa zatajiti. 

Po teh načelih uravnaval sem svoje delo in vem* 
da tega pod konec svojega življenja ne bom imel po- 
voda obžalovati. Saj mi je to prouzročalo skrbi in trp- 
ljenja, ki bi si jih bil, da nisem šel tako trdno in ne- 
uprosno za svojim ciljem, lahko prihranil. Pa to je pre- 
stano. Če jih še kaj pride, prestanem jih — o tem sem 
sam s seboj na čistem — tudi. 

Ne prikrivam pa po ravnokar povedanem prav 
nič, da sem se ogreval za svobodno misel ter za na- 
rodni in splošni napredek. Za svobodno 'misel zato, 
ker sem spoznal, da brez nje ni svobodne vede in brez 
svobodne vede ne napredka. Vendar lahko samo- 
zavestno trdim, da nisem prestopal granic dopustnosti 
in dostojnosti kadar sem nasproti ljudem drugačnega 
naziranja uveljavljal svoja načela.. Daši sem bil svo- 
bodomiselno usmerjen in o tem nisem nikdar in pod 
nikakršnimi razmerami nikogar puščal v dvomu, ni 
mi pa vendar šlo morda za propagandistično širjenje 

svobodomiselnih idej in načel. Postavil sem si bil 
marveč drugo — po mojem mnenju veliko idealnejšo 
— nalogo. Moj namen je bil skrbeti, da se mlačni 
Slovenci probude, da se njihova narodna zavest utrdi 
in da se njihova miselnost krepko razvije v slovan- 
skem pravcu. Vsi moji spisi pričajo o tem. Zaradi 
kontrole ugotavljam, da sem jih priobčeval — kadar 
se nisem podpisaval s polnim imenom — pod šiframi 
a, — 1>, —p, —p —p, Xp, T., — r. (Dr. Tavčarjevi 

šifri sta bili: — r. in — r. — .) Zato sem z duhovniki, 
ki so enako meni smatrali narodno delo za spasonosno, 
tudi prav dobro izhajal. 

Našli so se pa ljudje, ki so se začeli takoj obre- 
gati ob moje javno delovanje in ki so se deloma iz 
zavisti, da sem si pridobival ime in nekakšno skrom- 
no blagostanje, deloma pa morebiti zato, ker se jim 
je zdelo, da je to v interesu porajajoče se nove stran- 
karske organizacije, zaganjali vame. 

Prvi tak napad prišel je dne 25. decembra 1880. 
v anonimnem pismu, podpisanem z »Udje banke Fla- 
vije" na Kranjskem«, generalnemu ravnateljstvu »Sla- 
vije« v Pragi. V dotičnem pismu zatrjujejo ti »udje :, 
da »je razburjenost zoper uradnike »Slavije« in sploh 
zoper načelnika Hribarja po deželi Kranjski, Sloven- 
skem itd. velika. Zato zahtevajo, naj generalno ravna- 
teljstvo nemudoma odstavi sedanje zastopstvo „Sla- 
vije“ v Ljubljani.« Generalno ravnateljstvo je bilo tako 
kulantno, da je to pismo poslalo meni brez vsacega 
• komentarja, jaz pa sem konštatoval, da je pismo 
pisal župnik Anton T r e p a 1 v Kopanju po pri- 
govarjanju pisatelja Jakoba Alešovca. 

Ta napad je bil tem ostudnejši, ker nisem ne 
Trepalu in ne Alešovcu dal povoda zanj. Prvega še po- 
znal nisem; z Alešovcem sem pa semtertja občeval 
in to vedno uljudno in prijazno. 

Alešovec me je napadal po raznih listih, zlasti 
tudi v »Slovencu«. Drugače sem imel nekaj časa od 
te strani mir. Nasprotno; duhovniška stranka želela 
v me je celo pridobiti. Zato je pred ustanovnim občnim 
zborom katoliškega političnega društva poslala k meni 

profesorja dr. Janežiča in Ignacija Žit- 
nika s povabilom, naj bi pristopil k njihovi stranki 
ter pre.vzel nje vodstvo. Dejala sta mi, da me v tem 
slučaju občni zbor »Katoliškega političnega društva« 
izbere za podpredsednika, da pa bom dejansko celo 
stranko vodil, ker bo Detela itak le po imenu pred- 
sednik, dispozicije pa da bodo vse v mojih rokah. Nace 
Žitnik je pri tem pristavil, da naj dobro premislim, 
kako ugodna je ta ponudba zame, češ »če greste z 
nami ; (takrat se je namreč začela narodna stranka po 
prizadevanju Mahničevem 
cepiti), »bo vsak kaplan 
agitator za banko »Slavi- 
jo«.« Jaz sem na to odgo- 
voril, da ostanem kakršen 
sem, zvest namreč Narod- 
ni stranki in da po mojem 
mnenju druge politične 
organizacije prav nič po- 
treba ni. Prosil sem torej 
gospoda, naj delata na to, 
da se izpusti politika iz 
programa »Katoliškega 
društva«, njuni mandatar- 
ji pa pridejo na občni 
zbor »Slovenskega dru- 
štva . ki se je takrat ob- 
navljalo, češ da prav radi Kaplan I ran Hribar, 
nekaj osob njihove politi- 
čne struje izvolimo v odbor. Seveda te gospode na 
občni zbor »Slovenskega društva« ni bilo; meni pa so 
odklonitev jako zamerili in so me od takrat začeli 
pisano gledati. Tudi Mahnič se je naenkrat začel 
ostro zaganjati vame, češ, da sem silno nevaren kot 
starosta »Sokola«, ker širim med slovensko mladino 
mladočeške nazore. 

Prvi ostri napad name pa se je izvršil po smrti 
mojega brata Frana. Le-tega dal sem namreč v šole ter 
sem ga bil namenil po končani gimnaziji za pravniško 
fakulteto praškega vseučilišča. Brat je bil pa nekoliko 

preživ ter je zato moral z ljubljanske gimnazije na 
novomeško, z novomeške na celjsko ter je tako izgubil 
celo leto. Vrhu tega padel je pri maturi iz enega 
predmeta. Ker je bil že bolj v letih, ko je začel v šolo 
hoditi, bil je torej, ko je dovršil gimnazijo, že če£ 
dvajset let star. Zato se je podal v bogoslovje ter 
postal duhovnik. A že prvo leto svojega pastirovanja 
je kot kaplan na Brezovici zbolel za jetiko ter se je 
preselil k sestri v Vodice, kjer je potem tudi umrl. 

Kakor sem moral za brata ves čas njegovih študij 
skrbeti, tako sem moral seveda nositi tudi stroške 
njegove bolezni in pogreba. Podal 
sem se zato dan pred pogrebom 
k župniku Simonu Žužku v 
Vodice, da poprašam, kaka je na- 
vada pri pogrebu duhovnikov. On 
mi je odgovoril, da bo prišlo go- 
tovo veliko duhovnikov na pogreb 
in da je že stara navada, da vsak 
duhovnik, ki k pogrebu pride, 
dobi petak in pa da se pripravi za 
duhovnike pogrebce skupen obed. Simon žužek 
Ko na to skromno pripomnim, da 
brat ni prav ničesar zapustil, pristavi župnik: »No, v 
tem slučaju je stvar seveda drugačna: če ni lastnega 
premoženja, tudi petakov plačati treba ne bo.< Glede 
obeda prosil sem ga, naj ga za duhovnike na moje 
stroške v župnišču. priredi. Drage volje je to obljubil 
in mi segel v roko. 

Čez nekaj časa slišim, da je Simon Žužek v 
Št. V idil pripovedoval, da duhovnikom, ki so k pogrebu 
mojega brata prišli, še kosila privoščil nisem in da 
je moral na denar za pogreb čakati več ko štirinajst 
dni. Na to govorico nisem reagoval. Nekoč me pa cerk- 
ljanski župnik Anton Golobič, s katerim sva 
prijateljsko občevala, vpraša kako to, da sem jaz, ki 
me pozna za izobraženega in koncilijantnega moža, 
pred pogrebom svojega brata, ko sem z Vodiškim žup- 
nikom govoril o obedu za duhovnike, ki pridejo k 
pogrebu, mogel rabiti besede: »Wozu denn diese 

t 

Fresserei?« (Čemu neki to žrtje?) Silno me je to vpra- 
šanje osupnilo. Spoznal sem pa tudi takoj, 
da si je župnik Simon Žužek to ostud- 
no neresnico moral izmisliti s prav 
posebnim n a m e n o m. Ali iz lastnega nagiba ali 
po naročilu iz Ljubljane, ne vem. Seveda sem župnika 
Golobiča v Cerkljah zagotovil, da je to podlo govor- 
jenje popolnoma brez podlage. Že to, da se je meni, 
ki v slovenski govorici nikdar ne rabim nemških fraz, 
polagal na jezik izrek »Wozu denn diese Fresserei?«, 
kazalo je na brezvestno izmišljotino. Župnik Golobič 
me je zagotovil, da mi je stvari omenil le zato, ker 
je slutil, da se mi je zgodila krivica. Duhovniki so se 
seveda, ker župnik Žužek kljubu svoji obljubi zanjo 
obeda pripravil ni, odpeljali takoj po pogrebu iz Vodic. 

Kmalu na to sporoči mi nadučitelj Ivan Ev. 
Borštnik iz Šmarija pod Ljubljano, da je Rešnjega 
Telesa dan Ivan Tomažič, kurat na ljubljanskem gra- 
du, med obedom v šmarijskem župnišču pravil, da 
sem se o pogrebu svojega brata v Vodicah proti 
duhovščini obnašal jako surovo; da sem se izjavil, 
da je toliko duhovnikov na pogreb prišlo zato, da bi 
vse požrli; da sem imel celo toliko nesramnosti priti 
v župnišče in vreči pred domačega župnika deset 
goldinarjev, češ, to imate za pogreb, in da sta se 
vsled tega mojega obnašanja takoj po pogrebu od- 
peljala cerkljanski župnik in kamniški dekan.« 

Glede na to sporočilo objavil sem v »Slovenskem 
Narodu« dne 28. junija 1889. leta odprto pismo do 
kurata Tomažiča, ki sem ga iz osebnega občevanja 
dobro poznal in ga nisem smatral za fanatika dr.' Mah- 
ničevega kova. V tem pismu sem ga pozval, naj »mi 
imenuje onega brezobraznika, ki mu je to skrajno 
podlo izmišljotino pripovedoval, ker bi drugače o 
njem samem moral imeti mnenje, kakršnega zapisati 
ne maram.« 

S pismom z dne 10. julija 1889 naznanil mi je 
kurat Tomažič, da je v šmarijskem župnišču res 
govoril. Sicer ne vse tako, kakor se je meni poročalo, 
pač pa bistveno isto. Ob enem me je zatrdil, da ni 

»le vse to, kar je govoril v šmarijskem župnišču, gola 
resnica, nego še več.« Pri tem se je skliceval na žup- 
nika Žužka, češ da sem se proti njemu izrazil, ko sem 
ga vprašal koliko duhovnikov pride k pogrebu — 
wozu diese Fressage?« — 

21./IH, 19tZ. Po čisto določnem pripovedovanju cerkljanskega 
župnika Golobiča in glede na pismo kurata Tomažiča 
čutil sem potrebo poklicati župnika Žužka osebno na 
odgovor. Naprosil sem svojega prijatelja lekarnika 
R. Hočevarja z Vrhnike, da se je v ta namen peljal 

z mano v Vodice. Na mojo 
p red oČ bo, kako je mogel 
tako ostudno neresnico 
govoriti in ali vztraja pri 
njej, bil je Žužek v silni 
zadregi. Neprestano je 
zdihoval in jecljal: »Pu- 
stite me no!« Približno 
četrt ure ni bilo iz njega 
mogoče spraviti nobene 
druge 'besede. Še le ko 
sem ponovno in s skrajno 
energijo zahteval, naj se 
izjavi, ali more ostati pri 
trditvah, da sem govoril 
besede, katere je o meni 
raznesel, in da je moral 
na pogrebne stroške ča- 
kati štirinajst dni, odvr- 
nil je: »Da!« Nato sem mu dejal, da ga v navzočnosti 
Hočevarjevi, katerega sem vzel s sabo, da kot priča 
to sliši, imenujem ostudnega lažnika, zato 
da mu dam priliko poklicati me pred sodišče. Žužek 
na to ni reagoval. — Moja sestra Micika, ki je duhov- 
ščino vedno imela v velikih čislih, izjavila je po tem 
dogodku, da ne bi bila nikdar mogla misliti, da more 
duhovnik tako grdo lagati. 

Jaz sem se o stvari posvetoval z dr. Tavčarjem. 
Nameraval sem Žužka tožiti. Dr. Tavčar mi je pa od- 
govoril: »Pusti farja pri miru! Ni vreden, da se rav- 

saš z njim. Če ima kaj časti v sebi, te bo tožil; jezika 
mu pa tudi s tožbo ne zavežeš.« 

Od duhovniške strani in po listih »Katoliške 
stranke« začeli so se potem Vodiškem dogodku mno- 
žiti napadi na mojo osebo. 

Vsaka najmanjša stvarica se je proti meni pogrela 
in laži, kakršna je bila Žužkova, krožilo je kmalu vse 
polno. Stal sem previsoko nad to podlostjo, da bi bil 
vse laži, za katere sem izvedel, zavračal in na vse 
napade po listih odgovarjal. Saj bi se v tem slučaju 
skoro s čem drugim ne 
bil mogel pečati. Najbolj- 
še zadostilo mi je bilo, da 
je razsodno občinstvo ve- 
delo ceniti vse te napade 
in da je kljubu njim moja 
veljava v javnosti rastla. 

Vsestransko zaposlen 
nisem imel časa misliti 
več na to stvar. Tudi na 
pismo Tomažičevo sem — 
dasi sem kasneje še v 
Škofji Loki govoril z njim 
— čisto pozabil. Ko sem 
pa začel izdajati svoje spo- 
mine in sem brskal po 
kupih spisov iz prejšnje 
dobe, najdem tudi to pi- 
smo. S sestro Miciko ga 
čitava in ona se jame vnovič zgražati nad takim podlim 
obrekovanjem. Domeniva se, da greva k mojemu žup- 
niku, da pojasni tam one točke obrekovanja, ki so njej 
znane. To je storila s temle 

»zapisom v večni spomin: 

Moj brat Ivan prečital mi je danes pismo Ivana 
Tomažiča, pokojnega kurata na ljubljanskem 
gradu in kasneje župnika v Škofji Loki, z dne 10. ju- 
lija 1889. 

Iz tega pisma sem izprevidela, da je pokojni 
vodiski župnik — Bog mu daj dobro! — po smrti 
mojega brata Frana, kaplana na Brezovici pri 
Ljubljani, mojega brata Ivana po krivici obdol- 
žil nekaterih nečastnih dejanj. 

Zato ugotavljam tale dejanski stan: 

Moj brat Fran umrl je v Vodicah, kjer sem jaz 
s stariši in svojo mlajšo sestro Nežo živela, v sredo, 
dne 10. aprila 1889. Pokopan je bil v petek, dne 
12. aprila 1889. — Pogrebne troske nameravala sem, 
kakor je to sploh navada, plačati župniku Simonu 
Žužku po osmini. Ker pa v nedeljo, dne 14. aprila 
osmine ni naznanil, šla sem v pondeljek, dne 15. aprila 
k njemu, da mu plačam pogrebne troske. Ob tej pri- 
liki sem ga vprašala, zakaj ni naznanil osmine. On mi 
je odgovoril, da tega ni potreba, češ, da je to le 
posvetna čast in da je dovolj, če damo za tihe maše. 
Ko sem to povedala materi doma, sva bili obe jako 
žalostni, ker je župnik to posvetno čast privoščil vsa- 
kemu drugemu mrliču v župniji. — Pogreb sem žup- 
niku Simonu Žužku plačala takoj po tem nje- 
govem odgovoru. Izročila sem mu stotak in on mi je 
iz njega vrnil neko vsotico. Koliko da je ravno bilo, 
se ne spominjam. Ni torej res, da bi bil brat Ivan 
poslal stotak še le čez osem ali štirinajst dni v Vodice. 

Če gospod dekan iz Kamnika res ni hotel desetaka 
sprejeti, ne vem. Gotovo pa je, da sem ga jaz takoj v 
petek po pokopu nesla župniku Simonu Žužku 
ter mu izročila v župniščni veži, v kateri mi je nasproti 
prišel. Dejal mi je sicer: »Saj ni nič potreba, < a jaz 
sem mu odgovorila, naj desetak le vzame, ker ga je 
brat poslal in naj dekanu v imenu bratovem in vse 
rodbine izreče zahvalo za tolažilne besede, ki jih je bil 
v cerkvi govoril. Simon Žužek je na to desetak 
vzel. 

Kakšen prijatelj nam je ta župnik bil, vidi se 
najbolj iz tega, ker za pokojnega brata F r a n a ni dal 
mašnega plašča in je moral zato na odru ležati v cer- 
kveni košulji (koretlu). Ko je to videl komenski ka- 
plan, ki je prišel k pogrebu, šel je zaradi tega k 

župniku Žužku, ki mu je pa odgovoril, da mašne- 
ga plašča nima. Še tisto leto, ne dolgo po smrti mojega 
brata Frana, pa je umrl v župniji nek upokojeni 
duhovnik in je bil položen v mašnem plašču na oder. 
Sicer pa to prijateljstvo prav na poseben način osvet- 
ljuje dejstvo, da si je župnik Žužek po bratovi smrti 
prisvojil več njegovih slik, cvetlično mizico in nekaj 
knjig, o katerih je dejal, da so samo za duhovne. 

V 72. letu sem in bolehna. Večkrat me obidejo 
slabosti. Zavedam se torej, da mi bo morebiti že kmalu 
treba stopiti pred večnega sodnika, ki je župnika 
Simona Žužka pred svoj sodni stol poklical že 
pred mano. Da sem na zadnjo uro pripravljena, opra- 
vila sem pred kakimi štirinajstimi dnevi v Ljubljani v 
cerkvi presvetega Srca Jezusovega veliko iz- 
poved. — Po vsem tem pa izjavljam ob 
polni zavesti, da je pokojni župnik 
Simon Žužek, kolikor je o vsem tem, 
kar sem v predidocem ugotovila, ko- 
mu rsikoli bodi govoril drugače, name^ 
no in a zavestno lagal. 

Prisegam 

pri Bogu vsega mogočne m in vsevedo- 
vem in pri izveličanju svoje duše sveto 
in čisto prisego, da je vse tako, kakor je tu zapisano 
in nič drugače, tako gotovo, kakor mi Bog pomagaj.« 

Izjava Marije Hribar, kakor je tu pisana, je bila 
prebrana v pričo podpisanega in potrjena s prisego 
imenovane Marije Hribar. 

Župni urad Mar. Ozn. v Ljubljani. 

3. februarja 1928. 

Dr. P. Gvido Rant, 1. r., župnik.« 

Temu jasnemu dokazu, na kako brezvesten način 
se mi je jemalo dobro ime, imam dodati, da je župnik 
Žužek samega sebe bil po zobeh, ker je župniku Go- 
lobiču pripovedoval, da sem se izrazil »wozu denn 

diese Fresserei«, kuratu Tomažiču pa — ker je bil 
menda že pozabil na one izmišljene besede — >wozu 
diese Fressage«. 

Med duhovniki, ki so mislili, da morajo moje 
javno delovanje kritikovati, je bilo pa, hvala Bogu! tu- 
di poštenih. Eden leteh je bil župnik Berce pri sv. Gre- 
gorju nad Sodražico. Le ta je iskal neposrednega stika 
z mano in mi je parkrat pisal. Vabil me je, naj ga 
obiščem, da se porazgovoriva. Ker mi je bilo preveč 
od rok, nisem se mogel k temu odločiti in sem ostal le 
v pismeni zvezi z njim. 

Mislim, da ne bo odveč, ako priobčim eno njegovih 
pisem in moj odgovor nanje. Evo ju. 

»Sv. Gregor, dne 28. januarja 1895. 

Blagorodni gospod! 

Precej nisem mogel odgovoriti, torej oprostite !• 
Pisal sem enkrat že gospodu dr. Tavčarju, da so slo- 
venski liberalci na napčnem potu! Moj brat Matej 
mi je dostikrat pravil, da slovenski liberalci le samo 
sebe iščejo L t. d. Ker mi dr. Tavčar ni ničesar odgo- 
voril, sem se obrnil na Vas; kajti mislil sem si, ako 
g. dr. Tavčar ni odgovoril, odgovorili bote Vi. Obrnil 
šeni se do Vas, ker pričakujem in upam, da bote še 
enkrat iskren zagovornik katoliških resnic. Če bodo 
pa slovenski liberalci zametovali sv. vero in zabav- 
ljali Prevzvišenemu knezoškofu in duhovnom, potem 
pridejo pa časi, kteri bodo tudi sedajne slovenske li- 
beralce potisnili v kot. Vi blagorodni gospod in pa 
g. dr. Tavčar sta uplivna moža; vidva lahko koristita 
mnogo sv. stvari. 

Poslušajte moj nasvet. Pustite Prevzvišenega kne- 
zoškofa; Vi in tudi slovenski liberalci ga ne poznajo, 
on je pravi vzor katoliškega škofa! Hvala 
Bogu, da nam ga je poslal. Le prav mirno in nepri- 
stransko opazujte Njegovo delovanje in prepričali se 
boste o tem, da je resnica, kar sem pisal. Gotovo bote 
potem šli sami k Prevzvišenemu in ga prosili odpu- 
ščanja! — Dosti dela imamo! Delajmo v blagor sv. ve- 

re in naše mile domovine. Iz vsega srca želim, da bi 
se moje upanje uresničilo in da bi Vas, blagorodni 
gospod, videl prav kmalo med odličnimi katoliškimi 
borilci. Bog daj! 

Se priporočam z odličnim spoštovanjem udani 

J. Brence.c 

V Ljubljani, 1. februarja 1895. 

Velečastiti gospod! 

Evo Vam odgovora na prijazno Vaše pismo. 

Očitate nam, da zametujemo sv. vero. Za tako oči- 
tanje treba je tudi dokazov in jaz Vas prosim, da mi 
jih podaste. Se ve, da mi tu ne zadostujejo citati iz 
»Rimskega Katolika« ali »Slovenca«, temveč pozitivnih 
dokazov je treba. — Očitate nam dalje, da ne delu- 
jemo za katoliško stvar. Za kakošno pa? Pri nas go- 
spoduje vendar katolicizem tako neomejeno, da se na 
njega podlagi razvija vse javno življenje. Tudi mi, 
katere nazivljete Vi liberalce, nismo nič slabši kato- 
liki, ko so Vaši pristaši; gotovo pa smo odločnejši 
protivniki semitstva, od katerega edinega v našej do- 
movini more priti nevarnost za katoliško stvar. Me- 
nim, da bi za duhovščino bilo najpametneje in za 
katoliško stvar najkoristneje, ko bi delovala složno 
s posvetno inteligencijo. Mesto tega šla je — vsaj 
na Kranjskem — za onimi, ki so za vsako ceno hoteli 
imeti slovenske liberalce, samo da bi njihova osobna 
veljava bila večja. Se ve da ti ljudje v svojej zaslep- 
ljenosti ne vidijo več ne nemškega lažiliberalstva ne 
laškega framazonstva; boj proti svojim bratom po 
krvi jim je glavna naslada. In kakošne bodo posledice 
tega? Vi pravite, da bode ta boj pomel slovenske libe- 
ralce s površine zemlje. Meni se zdi, da se motite. 
Po onej: »ne slikaj vraga na steno, ako nočeš, da se 
res prikaže«, bode ta boj najbrže zares ustvaril libe- 
ralstvo, namreč lažiliberalstvo slovensko. Da to ne 
bode na korist veri in cerkvi, priznali boste sami. 


2 $ 


402 


Očitate nam, da se nam dobro godi, v tem ko 
kmet strada. Svojim sorojakom torej ne privoščite 
boljšega koščka kruha. Kakošna zaslepljenost! Slo- 
venci naj bi ostali torej vedno berači; le Nemcem in 
narodnim odpadnikom naj bi se dobro godilo v našej 
domovini! In če se nam res nekoliko bolje godi, ali si 
morebiti svojega položaja nismo ustvarili z izredno 
marljivostjo in neutrudljivo delavnostjo? Vi mislite 
pred vsem dr. Tavčarja in mene. Oba sva iz revnih hiš. 
Dr. Tavčarja podpirala sta v študijah njegova dva 
strica; jaz sem si moral denar služiti sam. Ako se 
nama sedaj bolje godi, ali ni to dokaz, da božji blago- 
slov spremlja najino delo in da zato vendar-le ne 
moreva biti tako zaničevana brezverca, kakor naji 
opisujejo? 

Sicer pa Vas vprašam, ali se Vašim tukajšnjim 
pristašem neduhovnikom godi slabo? Oglejte si jih 
nekoliko natančneje. Pri tem pa smelo trdim, da se ti 
gbspodje glede požrtvovalnosti ni od dalječ meriti ne 
morejo z nami »liberalci«. In ker Vaše očitanje doni 
kakor grožnja, da utegnete zanesti agitacijo proti nam 
ravno s tega stališča med kmete, vprašam Vas, ali se 
Vam duhovnim gospodom res tako slabo godi? Saj 
že pregovor pravi, da »dominus vobiscum« ni še ni- 
koli kruha stradal. Ce torej Vaša agitacija rodi proti- 
agitacijo, zakrivili jo boste sami. Bode-li na korist du- 
hovščini in v novzdigo njenega ugleda, odgovorite si 
lahko sami. 

Da je dr. Jakob Misija vzoren škof, ne zanikujem; 
toda jaz poznam vzornejše škofe, ker so ob jednem 
tudi rodoljubje. To namreč škof Missia ni. Njegovo 
svojedobno zaničljivo govorjenje o slovenščini pri mi- 
nistru Schonbornu in pa okolnost, da ima v svojej 
službi le nemško uradništvo in služinčad, dokazuje to 
dovoljno. Škof Strossmayr — katerega gotovo tudi Vi 
priznavate za vzornega katoliškega škofa — ima vsaj 
desetkrat tako velik personal v službi, ko škof Missia; 
a vse same domačine-Hrvate. Ali bi ljubljanski škof 
ne mogel škofijskega kruha privoščiti Slovencem? 

Kakor vidite, ne nasprotujemo dr. Misiji kot kato- 
liškemu škofu, ampak kot politiku. Naše geslo je: »Slo- 
venija Slovencem !«, škofovo se pa ne glasi tako. 

Ako pripomorejo te vrstice, da o stvari malo raz- 
mišljate — seveda: sine ira — ne bode mi žal, da ste 
se s svojim pismom obrnili do mene. 

Z odličnim spoštovanjem 
vdani 

Iv. Hribar.« 


Prav ostro začel je »Slovenec«: pisati proti meni 
takrat, ko sem, izvršujoč sklep kluba občinskih svet- 
nikov, odrekel njega sotrudniku Ivanu Š t e f e t u 
pravico sedeti pri poro- 
čevalski mizi v mestni 
dvorani. Ti napadi so 
se potencovali, ko sem 
izvršil klubov sklep ob- 
činskega sveta glede na 
udeležbo pri procesijah. 

Prvokrat je odstranitev 
Štefetovo zahteval ob- 
činski svetnik Plan- 
t a n , drugokrat je do- 
tični predlog stavil dr. 

Triller z namenom, da 
občinski svet na ta na- 
čin reaguje na »Sloven- 
čeve« napade na iia- 
rodnonapredno ženstvo. 

Bil sem le izvrševalec 
dotičnih sklepov; a ven- 
dar je vsa jeza padala 

name. — Dobro vem, da je večina vseh napadov name 
in na moje javno delovanje izviralo od Štefeta, ki je 
svojega stanovskega tovariša Malovrha, za katerim je 
v nadarjenosti zaostajal, v tem oziru prekašal; toda 
ker je stranka te napade trpela, naravno je, da sem 
njo delal zanje odgovorno. 



Ivan Štefe. 

Štefetovo ravnanje bilo je teni manj opravičljivo* 
ker sem ga, ko je pred kazino dvakrat povzročil 
hrupne demonstracije, varoval, mesto da bi bil ravnal 
z njim, kakor je zaslužil. Njegovo časnikarsko zaleta- 
vanje vame doseglo je takšno stopinjo, da je napadal 
celo čisto nedolžne osebe z nedoločnimi, a vendar 
takšnimi namigavanji, ki so njihovi časti škodovati 
zamogle. To pa samo zato, ker so v kakem — pa 
najsibode samo službenem — razmerju prišle z mano 
v dotiko. Poleg tega se je vrival medme in mojega 
sina Ivana, katerega je nagovarjal, naj prestopi 
v Slovensko ljudsko stranko, češ, da ga jaz premalo 
podpiram in da mu l>o njegova stranka, ako prestopi 
vanjo, preskrbela pri svojih organizacijah dober zaslu- 
žek. Moj sin, dasi je bil po lastili in po krivdi drugih 
v resnici v obupnih razmerah, pa je bil vendar tako 
značajen, da je njegova vabljenja odklonil, češ, da je 
njegov oče predober in prepošten, da bi ga smel na 
ta način žaliti. 

Da Štefe v tem slučaju ni delal na lastno pest 
temveč po željah drugih, očividno je, ako se pomisli 
s kako vehemenco se je dr. Šušteršič vrgel v 
boj proti meni, ko sem kandidoval v državni zbor. 
Par let predtem me je hvalil kot naprednega župana 
v javnem govoru; kasneje pa mi je napovedal pravo 
križarsko vojsko. Storil je to deloma zato, ker se je 
bal, da bi mu utegnil, ako pridem v državni zbor, 
motiti njegove kolobarje, deloma pa tudi vsled mo- 
jega vedno doslednega delovanja v narodnonaprednem 
smislu in duhu. 

Janez Trdina mi je nekoč glede na te neprestane 
napade dejal, da pač dobro razume, da Slovenčevci 
nikogar tako ne sovražijo, kakor mene, ker vedo, da 
sem jim po svojem delu in po svojej doslednosti ne- 
varen, medtem ko pri mojem tovarišu dr. Tavčarju 
lahko z laskavimi besedami in pokloni dosežejo kar 
žele. 

Res me je, dr. Šušteršič sam skušal pridobiti, da 
bi zapustil narodnonapredno stranko. Storil je to 
takrat, ko je v Slovenskem Narodu< najhuje divjala 

takozvana farska gonja, o kateri je vedel, da jo obso- 
jam in ko so jako resni slovenski politiki a la dr. D a - 
nilo Majaron zmajevali z glavami nad dr. Tav- 
čarjevo politično smerjo. Dr. Šušteršič pa je bil preveč 
previden, ko da bi me bil vabil naravnost v svoj tabor; 
rotil me je le, naj se odcepim od dr. Tavčarja ter 
ustanovim svojo stranko, češ, da je — in v tem je 
imel prav — po vsem Slovenskem zdaj tako raz- 
položenje, da pojdejo vsi naprednjaki za mano. »Slo- 
venska ljudska stranka — dejal je — »bo po tihem 
podpirala novo stranko, 
ne da bi se kakorkoli 
izdala. < A kakor prvo 
ponudbo, tako sem od- 
klonil tudi to dr. Š11- 
steršičevo snubitev, ka- 
tera se je vršila po po- 
sredovanju dr. Majaro- 
novem v hotelu »Ele- 
fant« v Gradcu, rekoč, 
da ostanem, kar sem . 
bil, da bi smatral za 
največjo pregreho, de- 
lati razpor v lastni 
stranki in da bi sma- 
tral za felonijo, izdajati 
svojega prijatelja. 

Poleg Štefeta mi 
je bil strupen nasprot- 
nik tudi dr. Evgen 
Lampe. Storil mu nisem nikdar nič žalega. Na- 
sprotno sem ga nekoč v Cerkljah kot bogoslovca in 
bivšega součenca svojega sina jako prijazno in gosto- 
ljubno sprejel. Kmalu potem, ko je novo mašo odpel, 
pa ga najdem Štefetovega tovariša v napadih name. 

Iz »Slovenčevih« predalov je kasneje prenesel 
nasprotstva na javne shode. Ne vem kaj mu je dalo 
povod, da se je jel s tako silo zaganjati vame. — 
Slovenci smo res radi eden drugemu zavidni; vendar 
ga te nelepe lastnosti nečem dolžiti. Raje verjamem, 

Dr. Evgen Lampe. 

da je dr. Lampe hotel ua ta način dokazati dovzet- 
nost za dr. Mahničeve nauke in svoj zelus v službi 
leteh. Dr. Lampe mi poleg pisanja v Slovencu ni 
na javnih shodih očital nič manj, ko da se oko- 
riščam ob javnih delih. Vsled visoke svoje 
inteligence pa je znal stvar povedati tako, da mu' s 
paragrafi kazenskega zakonika nisem mogel do ži- 
vega. Zato mi ni preostalo drugega, ko da mu vračam 
nemilo za nedrago. In zadel sem ga, kjer ga je naj- 
bolj bolelo. Na nekem shodu v Kostanjevici sem — 
aludujoč nanj — spomnil Odrešenikovega svarila: 
»Varujte se zaznamovanih!« Sam s seboj sem bil v 
razporu, ali naj posežem po takem orožju. Šele ugo- 
tovitev, da štora ni mogoče razklati brez kija in 1 ata, 
in pa moje življenske izkušnje, ki so mi potrdile, kako 
tehtno je bilo ono svetopisemsko svarilo, je prema- 
gala vse pomisleke. 

Nato sem imel res bolj mir; a dr. Lampe se mi 
je po cesarski nepotrditvi za župana mislil oddolžiti 
s tem, da je pri deželnem odboru povzročil natančno 
preiskavo mojega županskega poslovanja v finančnem 
oziru. O tej preiskavi, katere uspeh je bil ravno na- 
sproten temu, kar je dr. Lampe menda pričakoval, iz- 
pregovorim na drugem mestu. 

Da se bo vest o uradni preiskavi poslovanja od- 
stavljenega ljubljanskega župana raznesla urbi et 
orbi, bilo je prouzročitelju te preiskave znano. Kakšne 
posledice je ta vest rodila, pojasnuje tale dogodek: 

Eden magistratnih uradnikov izposojal si je na 
svojo hišo denar od banke »Slavije«. Ker se je rešitev 
njegove zadeve predolgo vlekla, obrnil se je narav- 
nost do generalnega ravnateljstva v Prago, naj bi jo 
pospešilo. Generalnemu ravnateljstvu postal je ta po- 
gon sumljiv. Vprašalo me je, če ta prosilce v a 
nestrpnost ni morebiti v zvezi s pre- 
iskavo, ki se glede županskega poslo- 
vali j a vrši po deželnem odboru. Več ko 
štirideset let ni banka Slavija« ne enkrat posumila o 
mojem poštenju, ker za to tudi nikdar povoda imela 

ni. Šele omenjena vest je omajala njeno dotedanje 
neomejeno zaupanje vame. Ko sem na to mogel po- 
nosno odgovoriti, da najstrožja preiskava ne more za 
dobo mojega županovanja najti niti najmanjše nepra- 
vilnosti, in da to morem trditi tudi o vsem osobju 
mestnega magistrata, likvidovalo je generalno ravna- 
teljstvo šele omenjeno posojilo. — Ne rečem, da je 
dr. Lampe delal po znanem latinskem reku: calum- 
niare audacter, semper aliquid haeret (le krepko 
obrekuj, nekaj bo že ostalo!); uvedba preiskave je pa 
vendar rodila tak učinek. 

Zamolčati tudi ne 
smem dogodka, ki ima 
bržkone izvor v tu opisa- 
ni gonji. Da počastim spo- 
min na slovanska blago- 
vestnika sv. Cirila in Me- 
toda, porodila se mi je 
takoj po papeža Leva 
XIII. krasni in za Slovan- 
stvo razveseljivi encikliki 
»Grande munus« misel, 
omisliti za cerkljansko 
cerkev nju sliko. Zato sem 
se obrnil do župnika Go- 
lobiča z vprašanjem, če bi 
hotel kak altar posvetiti 
dati na čast našima svetnikoma, in če bi sprejel 
nju sliko, ako jo cerkvi poklonim. Našel sem pri 
njem polno umevanje. S pismom z dne 24. decem- 
bra 1888 mi je poslal mero za sliko, ki je s knezo- 
škofovim dovoljenjem imela priti v zadnji postranski 
altar na desni strani. Sedaj sem sliko naročil pri 
prvem našem mojstru Juriju Šubicu. Izgotovil 
je umotvor prvega reda. 

Meseca avgusta 1890. leta jo je prošt dr. Lenard 
Klofutar prišel blagoslovit in do tedaj sv. Katarini po- 
svečeni altar posvetit na čast svetima Cirilu in Me- 
todu. Velika cerkvena slovesnost je takrat bila in prošt 
je krasno govoril o našima prosvetiteljima. 



Sv. Ciril in Metod. 

Slika Jurija Šubica za ra li- 
ski oltar cerkljanske cerkve. 

Župnik Golobič je odšel v pokoj. Na njegovo mesto 
je prišel drug župnik. Slika sv. Cirila in Metoda je tudi 
pod njim še ostala v altarju, kamor jo je bil umestiti 
dal njegov prednik, kjer jo je potrdil knezoškof in po- 
svetil po njegovem pooblastilu ljubljanski stolni prošt. 
Leta 1907. spomladi pa mi iz Cerkljan sporoče, da je 
slika Šubičeva, ki je bila največji kras cerkve, izginila 
iz altarja in da se je na mesto nje prikazala v njem 
slika svetega Mihaela. Zakaj so ravno sv. Mihaela, 
krotitelja upornih angelov, izbrali za ta altar, ki pred 
umeščenjem slike sv. Cirila in Metoda ni bil posvečen 
temu arhangelu, ne vem. Upati pa hočem, da s tem 
ni bil zvezan kak poseben namen. 

Da na sliki sv. Cirila in Metoda ni moglo biti prav 
nič izpodtakljivega, je pač po tem, da jo je cerkvena 
oblast sprejela in slovesno obesiti dala, dovolj potr- 
jeno. Če morebiti kasneje komu ni bila všeč azbuka, 
ki je prav domiselno označevala apostolstvo sv. Cirila, 
moral bi se bil tembolj izpodtakniti tudi nad odreza- 
nim nedrijem, katero sv. Agata na levi strani ravno 
tistega altarja drži na krožniku. A ta svetnica je ostala 
in je še danes tamkaj. 

Ker si nisem mogel misliti, da so sliko sv. Cirila 
in Metoda cerkveni krogi odstraniti dali vsled domne- 
ve, da je v teku let obledel blagoslov na njej, ali pa 
vsled tega, ker se jim zdi, da naša blagovestnika po 
smrti velikega papeža Leva XIII. ne zaslužita več 
onega češčenja, katero jima je on v tako krasnih be- 
sedah oznanjal, bilo mi je jasno, da je bila slika od- 
stranjena zato, ker sem jo daroval jaz. Ta ukrep mi 
je pa tudi molče prav glasno govoril, da so s sliko 
hoteli tudi mene vreči iz cerkve. In res jim nisem ho- 
tel več delati napotja v njej. 

Sliko sem, da ne razpade kje na kakem cerkvenem 
podstrešju, zahteval nazaj. Daroval sem jo »Narodni 
galeriji«. Odlično mesto jej sedaj gre med njenimi 
zbirkami. — 

Tem mojim osobnim sovražnikom pridružil se je 
kot vreden tovariš Fran Šuklje, o čemer sem pa že v 
prejšnjih poglavjih izpregovoril. 

Ob koncu tega žalostnega .poglavja navajam zgolj j /|| 
kot kronist, ne da bi hotel delati kake zaključke, tele 
ugotovitve: 

Župnik Anton Trepal je bil zaradi dejanj, 
ki se kaznujejo po § 132. kaz. zak., obsojen na več- 
mesečno ječo; 

Jakob A 1 e š o v e c je čisto propadel. Hodil je 
v starejših letih poln mrčesa k meni, da sem ga pod- 
piral; 

Simon Žužek je postal pokrovitelj zloglasne 
sleparice vodiške Johance; 

Ivan Štele se je sodil sam; 

dr. Evgen Lampe je — kakor pravijo — 
umrl na posledicah použivanja arzenika. 

dr. Ivan Šušteršič je — potem ko se~je 
njegova ladja popolnoma razbila ob nevarnih čereh, 
katerih na političnoplovbni mapi ni opazil, — leta 1922. 
s knjižico »Moj odgovor« sebe samega moralično justi- 
fikoval, in je — dasi prej vedno zdrav in krepak — 
legel v prezgoden grob; 

Frana Š u k 1 j e t a je pod konec njegovega 
življenja zapeljala — naj jo imenujem — živahnost, 
da je v knjigi »Iz mojih spominov« — ne da sem mu 
dal najmanjši povod za to — zavihtel bič nad mojo 
glavo, pri čemer je pa doživel, da se je jermen ovil 
z bolestnim učinkom okoli njega samega. 


45. Lipe Haderlap. 

Lipeta Haderlapa poznal sem iz dijaških 
let. Ko sem bil v Novem mestu v peti šoli, bil je on 
v osmi in je slovel za najboljšega latinca na gimnaziji. 
Postala sva prijatelja. Tako celo, da sva kasneje pod 
naslovom »Brstje« skupaj izdala svoje dijaške pesni- 
ške poizkuse. Po končani osmi šoli podal se je Hader- 
lap v Gradec na vseučilišče, a pomanjkanje ga je pri- 
moralo, da je vstopil k brzojavnemu uradu v prakso 
in postal na ta način državni uradnik. Služboval je v 

Ljubljani in v Trstu in ostajal z mano vedno v pi- 
semski zvezi. Ko je prišlo preganjanje slovenskih 
uradnikov, prestavili so Haderlapa v Bolcan. 

Že ko je bil v Ljubljani, navadil se je bil preveč 
trsnega soka in je v službi postal vnemaren. Na srečo 
je v oskrbniku P i k 1 u imel dobrega predstojnika, 
ki je zatisnil večkrat po eno oko, včasih pa tudi obe. 
Tako je Lipe še precej dobro izhajal. V Trstu je imel 
že več sitnosti. Na najnovejšem službenem mestu pa 
je kmalu zaradi njegovega zanemarjanja službe bil 
ogenj v strehi. Nevolja uradnega predstojnika stop- 
njevala se je tako, da je Haderlap kmalu sam izpre- 
videl, da mora izpreči, ker ga sicer poženo. V tej 
stiski in zadregi se leta 1878. obrne do mene. Ko mi 
razloži kaj in kako, poprosi me, naj bi mu našel kje 
kako zasebno službo. Domislim se, da bi ga mogel 
zaposliti sani za korespondenta. Naznanim mu to in 
on mi ves vesel odgovori, da ponujeno mu službo rad 
sprejme in da jo nastopi takoj, ko mu pošljem de- 
narja za pot. 

Brez odlašanja pošljem mu sto goldinarjev, čez 
kakih teden dni se končno Lipe, potem ko sem po 
njem že brzojavno poizvedoval in izvedel, da je iz 
Bolcana že davno odšel, oglasi pri meni. Pove mi, 
da je prišel iz Bolcana peš in ko ga vprašam, če po- 
slanih mu sto goldinarjev ni prejel, odgovori mi, da 
»jih je dro prejel,« a v družbi svojih prijateljev po- 
rabil. Ko vidi nevoljo na mojem obrazu, hiti pripo- 
vedovati, kako veliko moralično zmago mu je mojih 
sto goldinarjev omogočilo«. Hodil je namreč v neko 
meščansko krčmo. Tu je nje goste pozival, naj trkajo 
z* njim na zmago srbskega orožja. Zastonj: vsi so se 
mu smejali. Še več: klicali so Hocli die Tiirkei!« 
Togotilo ga je to in ko je prejel moj denar, si je na- 
pravil prav poseben načrt. Šel je v ono gostilnico, 
naročil večjo količino vina in dejal je svojim vinskim 
bratcem, da ta večer plačuje on, da ga bo pa samo tisti 
pil, ki trči z njim in glasno ter razločno zakliče: Hoch 
Serbien!« 

»Da si jih videl in slišal,« pripoveduje mi, »kako 
so vsi ti falotje, ki so se prej vnemali za zmago tur- 
škega orožja, navdušeno klicali »Hoch Serbienk Vidiš, 
predno sem odšel, izbojeval sem si takšno moral ično 
zmago.« 

»Da si drugi dan imel hudega mačka, potem pa 
še teden dni kakor kak obrtni pomočnik capljal peš 
v Ljubljano — . Zares imenitna moralična zmaga,« 
pravim mu, spozna vši, da so se mu možganska kolesca 
nevarno zaprašila. 

A kaj sem imel 
storiti? Imel sem ga tu 
in treba se je bilo 
sprijazniti s položajem, 
ki mi ga je pomagala 
ustvariti prevelika sim- 
patija do nekdanjega 
študijskega prijatelja. 

Tolažil sem se, da 
utegnem vendar še na- 
praviti dobrega urad- 
nika iz njega. Pokazalo 
se je pa kaj kmalu 
kako sem se motil. Ko 
sem mu povedal, da 
mora točno ob pred- 
pisanih’ urah hoditi v 
pisarno, zajavkal je, da 
pojde to težko, češ, da 
je navajen včasih malo 
dalje poležati, in ko 
dam trgovskega dopisovanja, odvrnil je, da je že 
dosti pisem pisal in da se ne bo šele učil, kako 
naj se pišejo. Res je delal po svoji glavi. — Prve 
dni je sicer prihajal ves zaspan ob osmih zjutraj v 
pisarno in je tudi spisal nekaj odgovorov na prispela 
pisma, katerih pa je polovica bilo napačnih; čez teden 
dni je pa lazil v pisarno že po desetih enkrat in delo 
njegovo je bilo čedalje manj vredno. Ker sem mu bil 
določil za takratne razmere, ker je bil še začetnik* 



Lipo Haderlap. 

sem ga hotel priučiti nava- 

dokaj visoko plačo letnih 1000*— goldinarjev in sein 
se bal, da bi mi s takim svojim obnašanjem demo- 
ralizoval vso pisarno, moral sem mu naznaniti, da 
sem se v njem zmotil. 

>Jaz pa v tebi,«: bil je njegov odgovor in že dan 
na to ga ni bilo več v pisarno. 

Začel je »privatizovati«. Stopil je v zvezo z I. 
Giontinijem in je pisal zanj poljudno praktične knjige, 
kakor voščila, ljubezenska pisma in podobne. Z večine 
je pa živel »na puf«. Kadar mu je v glavo padlo, poslal 
je k meni kakega postreščka, naj mu »posodim« kako 
vsotico, ki jo je vedno določil, ki je bila pa skromna. 
Nekajkrati sem mu ustregel; končno sem se mu pa 
uprl. Sedaj je bil ogenj v strehi. Ozlovoljeni Lipe zašel 
je bil v družbo upokojenega uradnika Ferdinanda 
Suhadobnika, kateremu je njegovo zabavljanje 
name bilo jako všeč. Tudi Suhadobnik je bil namreč 
hud na ves svet, naji>olj pa na svoje nekdanje uradne 
predstojnike. Ta sorodna čutila združila so oba tako, 
da sta postala prijatelja in da je Suhadobnik Hader- 
lapa celo iz pičlih svojih dohodkov podpiral. Po nje- 
govem uplivu sta leta 1882. oba malkontenta sklenila 
izdajati svoj list. Lipe kot pisatelj, Suhadobnik kot 
»kapitalist«. Odločila sta se za tednik ter sta mu dala 
ime »Ljudski Glas«. Izhajal je, ako se prav spomi- 
njam, na osmih straneh velike četverke in je bil na 
Slovenskem prvi poizkus glasila užaljenih domišljav- 
cev. Na piko sta jemala zlasti mene in »oficirje« banke 
»Slavije«. Tako je namreč Lipe bil krstil uradnike 
» Sla vije . 

Ker »gliha vkup štriha« našla sta se bila kmalu 
na to z A 1 e š o v c e m. Za Haderlapa je bilo to po- 
znanstvo srečenosno. Prišel je bil namreč po njem v 
zvezo s Slovencem«. S tem obenem do smotrenejšega 
dela in gotovejšega zaslužka. Za ta list, s katerim je 
več časa ostal v zvezi, spisal je marsikak dober čla- 
nek. Naravno pa je, da je — po večno resnični po- 
slovici, da je »dobrota sirota« — s »Slovenčevega« 
tetiva prožil puščice tudi vame. Zameril mu tega ni- 
sem, kajti njegove napade sem smatral bolj za ubode 

komarjeve, ko za škorpijonske pike. Zato sem se mu 
cesto smejal, če se je, ko me je srečal na ulici, po- 
bahal: »No, kaj pa praviš k temu? Ali te nisem dobro 
pičil ?« 

Sploh se je Lipe Haderlap bil sčasoma razvil v 
original prve vrste. Bil je pač eno onih stvarjenj, v 
katerih nam mati narava predočuje jako nazorno, da 
ima tudi ona svoje muhe. Po svojih potrebah je bil 
silno skromen: pravi slovenski Diogen. Če je prišel 
do denarja, se je pa ravnal po pregovoru: »Danes z 
betom, jutri s pesom.« V žepu se mu ni smel ogreti. 
In če se je njemu dobro godilo, se je moralo tudi nje- 
govim tovarišem, ki jih je navadno iskal v predmest- 
nih krčmah nižje vrste. Zato je. bil seveda z obleko in 
s perilom jako nedostatno preskrbljen. Po Ljubljani 
je tiste dni krožila pripovedka, da ga je nekdo srečal 
v Blatni vasi (sedanji Kolodvorski ulici), ko je nesel 
v desnici debelo palico, v levici dve pipi z dolgima 
cevkama in mu je štrlelo iz suknjinega žepa nekaj 
ovratnikov. 

»Lipe, kam pa ti?« ga ogovori. 

»Glej ga hudiča,« se začudi ogovorjenec, »ali ne 
vidiš, da se selim?« 

Bila je doba, ko so v »Slovencu« ponehali Lipe- 
tovi napadi name. Sam se mi je s tem pohvalil. Zato 
sva često govorila. Neki dan me pride takrat prosit, 
naj mu posodim sto goldinarjev, da se oženi. Kar 
verjeti nisem mogel, če slišim prav. Na moja vpra- 
šanja mi pojasni, da je našel prav »fejst« nevesto, ki 
je sicer že bolj v letih in morebiti ne ravno lepa, 
ampak zanj kakor navlašč ustvarjena. Dalje mi zaupa, 
da je kuharica in da ima »tavžent« goldinarjev v 
hranilnici. 

»S tem denarjem,« pravi mi, »bo ona kupila 
»špampet« in kar je za gospodinjstvo najbolj potreba. 
Jaz moram pa za »ohcet« skrbeti, pa sem suh.« 

Opominjal sem ga, naj bo pameten in stvar raz- 
dere, češ, da še ne ve koliko denarja stane gospo- 
dinjstvo; a moje besede so bile bob ob steno. Odvrne 
mi, da je že na oklicih in da se oženi tudi, ko bi se 

jaz na glavo postavil. Ob taki imenitni ugotovitvi mi 
torej ni preostajalo drugega, ko »posoditi« mu željeno 
vsoto. I)a Lipe, ko me je zagotavljal »Nikogar nimam 
ko tebe,« ni bil odkritosrčen, izvedel sem kasneje. Za 
»ohcet« bil si je namreč enako vsoto izposodil tudi 
od Dragotina Hribarja. 

Kasneje nekoč se je kancelar Lambert Ein- 
spieler obrnil do mene z vprašanjem, kaj sodim, 
če bi bil Haderlap sposoben za urednika »Mira«. Pri- 
poročil sem mu ga. In res je mož pod nadzorstvom 
dobro opravljal uredniške dolžnosti. Ostal je pa stari 
Lipe, kakršnega je bil iz njega napravil Bolcan. 

Za dokaz samo par primerov. — Bilo je po izletu 
Slovencev v narodno gledališče v Prago. Prišel sem 
bil nekoč v Celovec. Ker sem iz časni š k ih naznanil 
vedel, da se Slovenci vsak teden po enkrat — če se 
prav spominjam ob sredah — shajajo v hotelu »Pri 
medvedu« in je to bil slučajno ravno tisti dan, po- 
dam se tjekaj. Okoli osmih bilo je zbranih kakih 
trideset oseb slovenskega omizja: duhovnikov, pro- 
fesorjev, uradnikov, trgovcev. Med njimi tudi lep 
venec dam. Pogovori so se vrtili okoli raznih stvari. 
Kancelar Einspieler želel je, da povem kaj o našem 
skupnem potovanju v Prago in o sprejemu tamkaj. 
Ustreženi mu in jamem pripovedovati. Ko dospem do 
predstave v narodnem gledališču in popisujem lasta- 
vični, navlašč za tisti večer naučeni balet, preruši me 
naenkrat Lipe Haderlap in pove neko takšno, da je 
dobesedno vsem zastala sapa. V mučnem molku, ki 
po njegovih besedah nastane, ozre se Lipe nekam 
zmagoslavno po vsej družbi in ko vidi, da vse molči, 
vpraša svojo soprogo: »No, kaj ne, ti ta stara?« Dru- 
žabno jako uglajeni kancelar Einspieler zardi, dame 
vstanejo od dolge mize in planejo ven, gospode, ki so 
se grizli v ustnice, pa posili smeh, ki kmalu preide v 
krčevit krohot. 

Drugi primer. — Lipetu pade v glavo, da bi bilo 
dobro, ko bi si kaj po strani zaslužil. Žena, kateri je 
itak s pičlim njegovim dohodkom slabo predlo, mu 
pritrdi. Oba se potem obrneta do magistra Jakoba 

K. Hočevarja, ki je po svojem očetu prevzel in 
naprej izvrševal trgovino z vinom, in ga prosita, naj 
jima vredi v Celovcu vinotoč. Lipe ga zagotovi, da 
pojde posel dobro, češ, da ima kot urednik »Mira* 
veliko znancev, ki bodo radi prihajali k njemu na 
vino in klobase. Hočevar mu vinotoč res vredi, plača 
najemščino od lokala za pol leta naprej, in ga založi 
z vinom. Čez nedolgo piše mu Haderlap še po en sod 
vina. Hočevar mu ga pošlje. Obenem se pa pelje v 
Celovec, da za dotlej potočeno vino prevzame denar. 
Originalni krčmar začudi se nad tem in pojasni svo- 
jemu dodajatelju vina, da za enkrat toči za reklamo 
in zastonj, zato da privabi ljudi na obisk svojega lo- 
kala. Sedaj je prišla na Hočevarja vrsta, da se začudi. 
Seveda je bilo tudi obrtovanje Haderlapovo končano. 

Kam je mož prešel potem, ko se je onemogočil 
tudi pri prizanesljivih svojih ožjih rojakih — bil je 
namreč iz Železne Kaplje — ne vem. Povpraševali so 
me drugi zanj in povpraševal sem sam po njem. Za- 
stonj. Izginil je brez sledu. 


46. Miroslav Malovrh. 

V letih osemdesetih seznanil me je bil nekdo med 20./III 1912. 
nedeljsko vojaško godbo v »Zvezdi« z mladeničem 
majhne postave in inteligentnega obraza, ki je bil 
ravno izdal zvezek svojih pesmi. Bil je to Miroslav 
Malovrh. Kupil sem od njega izvod njegove knjige. 

Ko sem jo doma prečital, spoznal sem, da mora moj 
novi znanec imeti odlične duševne darove. Pri prvem 
ponovnem sestanku z njim v »Zvezdi«, kjer je knjigo 
razpečaval, čestital sem mu na njegovih pisateljskih 
prvenkah. Bil je, kakor vsak pisatelj začetnik, pohvale 
željan in vesel. Sešel sem se potem še nekajkrat! z 
njim: vselej v »Zvezdi«. Iz najinega kratkega občeva- 
nja odnesel sem najboljše vtise. 

Tembolj me je zato iznenadilo, ko sem čez par let, 
v katerih ga nisem bil več videl in ne o njem čul, iz- 
vedel, da je zagrešil dejanja, vsled katerih je prišel v 

vrha pismo, 
žečih vesti, 
psihološkega 


navskrižje s kazenskim za- 
konom. Po Ljubljani go- 
vorilo se je jako mnogo 
o tem in pripovedovale so 
se skoro nemogoče stvari. 
Ker je že v človeški na- 
ravi, da rada vsako reč 
pretirava in da se nrav- 
stveni izpoddrski s poseb- 
no naslado širijo dalje, 
vzel sem vesti, ki so mi o 
tem mladem literatu pri- 
hajale do ušes, na znanje, 
nisem se pa brigal zanje 
dalje. 

Kar nekega dne prej- 
mem od Miroslava Malo- 
ki mi je potrdilo resničnost o njem kro- 
To v mnogih ozirih silno značilno in s 
stališča zanimivo pismo se je glasilo: 



Miroslav Malovrh. 


:>Preblagorodni in velečastiti gospod poslanec! 

Oprostite blagohotno, velečastiti gospod poslanec, 
da se usojam nadlegovati Vas z le-temi vrsticami, in z 
malo prošnjo, za katere izpolnitev Vam bodem jako 
hvaležen. 

Morda se Vam bode predrzno videlo, da se obrača 
do Vas človek, katerega prezira vsa Ljubljana in sicer 
s toliko intenzivnostjo, kakor da je drugi Hugon Šenk. 
I oda kljubu temu Vas prosim, čitajte te vrste do kraja, 
makar Vam i ne bodi mogoče ustreči moji prošnji. 

Obračam se do Vas, ker Vi, velečastiti gospod po- 
slanec, ste ljubljanskega mestnega zbora najodličnejši 
član, torej zadnja instanca, do katere mi je mogoče 
apelovati. 

Moja preteklost Vam je znana, saj so poročale o 
njej novine, in poročale so še več, ko golo resnico, kar 
Vam lahko pos vedoči mestni magistrat. Za svoje grehe 
pokoril sem se dovelj, saj nisem bil zanje kaznovan 
le začasno, izgubil sem tudi pravico do poštene eksi- 

stence. Človeška družba pa poostrila je to kazen, kajti 
vzela mi je priliko poboljšati se; ni mi pomagala kre- 
niti zopet na pravi pot, ampak gonila in silila me je, 
da sem postal pravi potepuh. Ves moj trud, dobiti 
kako skromno službico, kakor jo imajo ljudje dokaj, 
slabše prošlosti, bil je brez uspeha. Dočim si drugod 
oblasti in zasebniki trudijo pomagati človeku, ki je s. 
pravega pota zašel, da dobi kakov zaslužek, da ga od- 
tegnejo popolnoma propadu, ne stori se v nas nič. V 
Ljubljani ni bilo vedno tako. Ko je županoval še nepo- 
zabljivi Lasan, in živel strogi in vendar dobrosrčni 
Perona, tedaj prizadevala sta si ta dva gospoda, da 
sta človeku moje vrste preskrbela kako službico, in 
mnogo, mnogo jih je, ki so jima hvaležni. Zdaj pa 
tako ravnanje ni več moderno, osobito ne nasproti 
nam Ljubljančanom, če prav smo se tu rodili, če prav 
so naši starši in sorodniki tu delali in davke plačevali. 
Sodite sami, velečastiti gospod poslanec, jeli to etiški 
opravičljivo, ali odgovarja to pravnemu in humanitar- 
nemu Vašemu prepričanju? Pred pol letom posrečilo 
se mi je dobiti na Gorenjskem, in sicer na Jesenicah, 
službo občinskega tajnika z mesečno plačo 12 goldi- 
narjev. Bil sem srečen in zadovoljen, makar sem bil 
včasih gladen. Delal sem vestno in pošteno in vendar 
sem bil odpuščen. In zakaj? Ker je paša jeseniški 
g. Karl Lukman doznal za mojo preteklost. Pismeni 
dokaz županstva jeseniškega, iz katerega je razvidna 
istinitost mojih besed, ima v rokah župan g. Grasselli, 
in bas to mi je uzrok, da mi je obljubil kako malo 
službico pri magistratu. Zal, da mi je g. župan to le 
obljubil. — Da sem vešč kakemu rokodelstvu, ne bil 
bi prišel v Ljubljano, ker pa nisem za drug posel 
nego za kakega pisarja ali slugo, je pač umevno, ako 
me nekateri gospodje zalagajo z dobrimi sveti, naj 
grem v Ameriko ali v Egipt. Skusil sem dovolj in 
osvedočil sem se, da, potuje križem sveta, ne dobim 
nikdar službe. Sklenil sem trdno ostati v Ljubljani, 
naj se zgodi karkoli hoče. Tu moram dobiti zaslužek. 
Izbirčen nisem. Zadovoljen in vesel bi bil, da pridem 
kam za podvornika, le da dobim delo, katerega sem 

vešč. Vprašal sem že tu in tam, prosil pri Ponciji in 
pri Pilatu, ali dobil nisem ničesar. Enemu sem pre- 
več inteligenten za priprostega slugo, drugi me pozna 
in me zbog tega ne sprejme, tretji me ne pozna in 
povprašuje po referencah, in če mu resnico povem, 
mi pokaže vrata. 

Kaj mi je storiti? 

Ker mi je znana vztrajna Vaša delavnost za blagor 
Ljubljane, t. j. njenih Stanovnikov, obračam se do Vas. 
Prepričan sem, da bodete Vi z vzvišenega duševnega 
stališča sodili moj položaj drugače, kakor ga sodijo 
navadni ljudje. Ako mi svet ne da prilike služiti si 
vsakdanji kruh, ali nisem primoran hoditi po ne- 
poštenih potih? Resnično Vam povem, zdaj, ko živim 
pošteno, trpim in stradam ko pes, dočim kot slepar 
vsaj nisem bil nikdar gladen. 

Kakor sem že omenil, ste Vi, velečastiti gospod 
poslanec, zadnja instanca, do katere apelujem. Obhodil 
sem že vso Ljubljano, vedno sem se nadejal, da se 
mi bo posrečilo dobiti kako zavetje, ker je pa bilo 
vse zaman in je sila prikipela do vrha, obračam se 
do Vas, velečastiti gospod poslanec, proseč Vas, blago- 
volite uporabiti odločujoči upliv Vaš, da dobim pri 
magistratu kako službico, ali dajte mi sami kak za- 
služek, opravljal bodem vsako delo vestno in hvaležno 
makar bodem tudi pometal stopnice Vaše hiše. 

Nikari mi ne štejte v zlo, da se obračam do Vas 
pismeno, saj ne vem, dali smem osebno stopiti pred 
Vas. — Vrhu tega bodete pa tako imeli priliko pre- 
vdariti o moji prošnji. 

V nadi, da mi moje predrznosti ne bodete za- 
merili, ostajem z najodličnejšim spoštovanjem Vašega 
preblagorodja najponižnejši sluga. 

V Ljubljani, 5. novembra 1889. 

Miroslav Malovrh.« 

Priznati moram, da me je to s krepko roko in 
lepimi, prikupljivimi potezami pisano pismo ganilo. 
Predzgodba piščevega življenja, ki jo je narisal s 

‘takšno izkrenostjo, in pa trdna volja, da krene na pot 
poštenja in dela, napravila je globok vtis name. Dejal 
sem si, da storim dobro delo, ako nesrečniku, ki kaže 
tako odkritosrčno obžalovanje za svojo zgrešeno pre- 
teklost, pripomorem, da postane koristen član člove- 
ške družbe. Toda kako? S priporočilom pri županu 
-Grasselliju, na katero je namigaval pisec sam, ne bil 
bi bržkone opravil ničesar. Nasprotno: moje priporo- 
čilo bilo bi moglo celo imeti bas nasproten učinek in 
bi bilo podrlo še ono malo nade, ki jo je županova 
obljuba dajala. 

Jel sem torej razmišljati, če bi pisca ne kazalo 
vzeti k banki >Slaviji«. Da bi bil za zunanjo službo 
sposoben, sem si bil na čistem. Toda prišel bi bil kaj 
lahko v izkušnja vo, ki jo ustvarja priložnost pri ljudeh, 
kateri imajo opraviti z denarjem. Zato sem tako re- 
šitev moral izključiti. Preostajal mi je torej le spre- 
jem v pisarno. Toda tu sem moral računati z občutlji- 
vostjo ostalega osobja. Da se ob to ne zadenem, po- 
vprašam prvega uradnika za mnenje. Odločno mi od- 
svetuje, češ, da so o Malovrhovih moralnih zablodah 
pisali časniki in da bi zato bančnim uradnikom ne 
bilo na čast, ko bi naenkrat dobili tako omadeževa- 
nega »tovariša. Sicer pa on tudi ni bil popolnoma mo- 
jega mnenja, temveč se mu je verjetno zdelo, da je 
v piscu ostalo vendarle še kaj slabega nagnenja, ki 
ga utegne privesti do recidive. »Ena garjeva ovca 
okuži lahko vse krdelo«, pripomnil mi je, in ta razlog 
je bil zame odločilen. 

Rebus sic stantibus podam se s pismom k dr. 
Tavčarju. Ko mu ga pokažem, pomoli mi enako, tudi 
njemu došlo pismo Malovrhovo. Pravim mu, naj bi 
Malovrha vzel v svojo pisarno, na kar mi s pomenlji- 
vim smehljajem odvrne: »Da mi bo kolke kradel! 
Zakaj ga pa ti ne sprejmeš?« 

Priznal sem opravičenost te bojazni. Razložim mu 
svoje pomisleke in on prizna njihovo opravičenost. 
>Veš kaj,« pravim mu, »daj mu zaslužka pri »Sloven- 
skem Narodu«. Nadarjen je, slog ima — po pismih 
sodeč — lep, utegnil bi torej postati ‘še prav dober 

sotrudnik. Piše pa lahko doma, s čemer odpadejo vsi 
pomisleki..« 

Ta nasvet je bil dr. Tavčarju všeč. — Malovrh me 
še tistega dne obišče. Ne da čaka mojega odgovora, 
pride si sam ponj. Povem mu, kaj sva o njem govorila 
z dr. Tavčarjem in on odide k njemu. Dobil je naro- 
čilo, naj začne pri »Slovenskem Narodu« sodelovati. 
Jel je prinašati notice in članke, koval je po dr. Tav- 
čarjevih navodilih dopise. To vse pa tako spretno, da 
ga dr. Tavčar kmalu posadi v uredniško pisarno in 
nui končno, da si olajša uredniško delo, katero mu 
je jemalo jako veliko časa, izroči tudi uredništvo samo. 

Ko je imel dekret »Narodne tiskarne« v rokah, 
začuti se Malovrh na konju. Spreten, kakor je bil> 
spoznal je po smeri lista, katero mu je bil dr. Tavčar 
dal s svojim urejevanjem in svojimi duhovitimi članki, 
kako si zamore sčasoma pridobiti glavno besedo pri 
listu. Večina uvodnih člankov bila je poslej izpod 
njegovega peresa. Njegova plodovitost je bila pa 
takšna, da je po potrebi spisal tudi vso številko lista 
sam, dasi ji je s poročili od raznih strani domovine 
dal videz, ko da ima sotrudnikov na kupe. Da je to 
dr. Tavčarju silno imponovalo, je umevno. Veljava 
Miroslava Malovrha je v njegovih očeh rastla od dne 
do dne in niti zavedel se ni, da je kmalu prišel pod 
oblast, ali če to ne, vsaj pod sugestijo njegovo. 

Tiste čase se je bila v »Slovenskem Narodu« oži- 
vila takozavana farška gonja, s katero so nekateri le 
prevročekrvni mladoslovenski politiki v svoji naivno- 
sti mislili, da ne oslabe le veljave duhovščine, temveč 
da celo odvrnejo ljudstvo od nje. Pod uplivom zmer- 
nejših in uvidevnejših pristašev narodnonapredne 
stranke se je bila neko dobo opustila; a ko je duhov- 
niška stranka pod kaplanovim vodstvom dala razbiti 
javni politični shod narodnonapredne stranke v Sta- 
rem trgu pri Ložu, začel se je zopet prejšnji ogabni 
politični boj. 

Hrane je ta boj dobival zlasti v okolnosti, da so 
duhovniki snovali konsume in da so potem mnogi 
kaplanje v prodajalnicah teh konsumov opravljali 

posel trgovskih pomočnikov. Narodnonapredna stran- 
ka borila se je proti konsumom iz načelnih razlogov, 
ki so imeli opravičilo v tedanjih narodnopolitičnih 
razmerah. Ona je dobro vedela, da so v narodnostnem 
obziru največje važnosti srednji stanovi. Pred vsem 
pa trgovski stan, ki tvori takorekoč njihovo hrbtenico. 
V tisti dobi, ko nas je vlada pritiskala, ko nam je 
odtujevala uradništvo in je vsepovsod spravljala naš 
jezik ob veljavo, morali so si resnični rodoljubje biti 
na čistem, da nam pred vsem srednji stanovi pomo- 
rejo, da si ohranimo svojo narodnost. Saj smo vedeli, 
da se da ohraniti le, ako se kulturno razvijemo; da 
se pa kulturno razviti ne bomo mogli brez lastne du- 
ševne tvornosti, ki se pred vsem kaže v slovstvenosti. 
Slovstva pa ni bilo mogoče ustvariti brez potrebe po 
knjigah in časnikih. Kakor pri vseh narodih širom 
sveta, tako je bilo tudi pri nas. Kupovalce knjig iri 
naročnike časnikov dajali so nam — z malimi izje- 
mami — le srednji stanovi. Celo Bleiweisove, pred 
vsem kmetom namenjene »Novice«, so imele več na- 
ročnikov med srednjimi stanovi, ko med kmeti. Ko 
je tedaj narodnonapredna stranka videla, da se od 
nasprotne strani poizkuša izpodnesti najtrdnejši te- 
melj narodnega napredka, stopila je proti temu v boj. 
Cisto napačno se je torej od njenih političnih nasprot- 
nikov trdilo, da je to načelen boj proti zadružništvu. 
Ko bi bile takrat v narodnem oziru trajale takšne raz- 
mere med nami, v kakršnih smo danes, ne bila bi se 
stranka spuščala v boj proti konsumom, temveč bi 
bila mogla trgovcem samim prepuščati, da se pri- 
merno prilagode konkurenčnim razmeram. 

Po tem odskoku od stvari, ki se mi je za po- 
jasnitev takratnih razmer zdel potreben, ugotavljam, 
da je sloveča dr. Tavčarjeva satira »Izgubljeni Bog« 
nastala pod vtisom starotrških dogodkov. Ta satira je 
pa dala povod za ostre odgovore v »Slovencu« in v 
dosledku tega za poostrenejšo »farsko gonjo«. 

Vse kaže, da tega ni bil nikdo veselejši, ko Miro- 
slav Malovrh. Po vsej priliki mu je iz dobe njegovih 
mladostnih zablod ostala v duši precejšnja doza srdu 

do človeške družbe. Sedaj je imel priliko dati jej — 
če tudi le na eno stran — duška. In to priliko je iz- 
rabljal v obilni meri. Z neverjetno slastjo je priobče- 
val v »Slovenskem Narodu« vse, kar mu je poročal 
kdo, ki je morebiti iz osebnih razlogov imel kako 
protivje do tega ali onega duhovnika. Pa tudi po tujih 
listih je stikal in priobčil je, kadar je zasledil kaj 
takega, kar bi bilo po njegovem mnenju moglo ško- 
dovati ugledu duhovskega stanu. Marsikomu se je to 
tako gabilo, da je z nevoljo položil list iz rok. Svarila 
so prihajala na uredništvo in na dr. Tavčarja: vse 
zastonj. Tem ostreje je pisal Malovrh. Jaz sam sem 
v svojem in strankinem imenu dr. Tavčarja večkrat 
opominjal in prosil, naj ublaži pisanje »Slovenskega 
Naroda« in opusti neokusno »farško gonjo«. Vse je bilo 
zastonj. Izgovarjal se je rad na Malovrha, češ, da ne 
more nič proti njemu; imel sem pa mnogokrat vtis, da 
mu Malovrh služi za kozla, na katerega zvrača krivdo. 

Za narodnonapredno stranko imel je ta boj zle 
posledice. Vsi duhovniki, ki so z njo simpatizovali — 
in bilo jih je precejšnje število — so ji obrnili hrbet. 
In nikdo jim tega ni mogel šteti v zlo. Z generaliza- 
cijo obnašanja in napak posameznikov žalilo se je ves 
stan, nikdo pa esprita du corps ne more tako potlačiti, 
da bi se kaj takega mirno prenašalo. Prišlo je tako 
daleč, da so še oni redki duhovniki, ki so po svojem 
narodnem prepričanju kljub vsemu še ostali privrženci 
narodnonapredne stranke, stopili iz vrste »Narodovih« 
naročnikov in so ta list le še slučajno pri kakem pri- 
jatelju jemali v roke. Politični boj na Slovenskem je 
pa divjal v vsej odurnosti, ki se je še stopnjevala, ko 
je dr. Šušteršič zanesel v Slovensko ljudsko stranko 
svoje praktike ter je v Ivanu Štefetu našel pomočnika, 
ki v surovosti Malovrha ni le dosezal, temveč ga je 
celo prekašal. Dr. Šušteršičev upliv v Slovenski ljud- 
ski stranki je bil tako splošen, da mu je podlegel 
celo dr. Janez Krek v tolikšni meri, da je na 
nekem javnem shodu na Limbarski gori narodnim 
naprednjakom — prav po načinu kmečkih pretepačev 
— zapretil, da pojde z nožem nadnje. 

Morebiti je bilo ravno to vzrok, da je Malovrh s 
sadistsko strastjo pograbil priliko, ki mu jo je pri- 
nesla histerična K a m i 1 a T h e i nv e r j e v a. Na 
podlagi njenih labavih informacij, katerih nezaneslji- 
vost se je dala skoro otipati, vrgel se je namreč z vso 
lastno mu impetuoznostjo nad dr. Kreka z obtožbami, 
ki so pomenile senzacijo prve vrste. In ol) tej senzaciji 
je Malovrh užival. Saj je »Slovenski Narod« postal 
središče interesa vse slovenske javnosti, njegova »od- 
kritja« pa vsesplošen predmet govoricam. 

Toda kmalu se je izvedelo, da so bistvene obdol- 
žitve neresnične. In sedaj se je pokazala Malovrhova 
uredniška morala. Po neki navedbi, katere gola ne- 
resničnost se je izkazala takoj, ko jo je priobčil, šel 
sem v uredništvo »Slovenskega Naroda« in sem v na- 
vzočnosti prijatelja Kasta Pustoslemška, ka- 
teremu se je tudi studil ta način boja, vprašal Malo- 
vrha, ob opozoritvi na njegovo blamažo: 

»Kaj boste pa sedaj storili?« 

»Kaj bomo storili?« odvrne promptno ogo- 
vorjenec, »naprej bomo 1 ag a 1 i. Dokler nam 
ljudje verjeli ne bodo.« 

Opozoril sem na ta cinični odgovor dr. Tavčarja, 

a uspeha te opozoritve nisem videl. Malovrh 

je še nadalje ostal odločujoča oseba pri »Slovenskem 
Narodu«. 

Kakšne rodoljubne duhovnike je nerodna pisava 
»Slovenskega Naroda od narodnonapredne stranke 
odgnala, vidno je iz pisma dovjanskega župnika Ja- 
koba Aljaža, pisanega mi 20. februarja 1895. 
»Jest sem,« tako se glasi to pismo, »edini duhovnik 
na Gorenjskem, ki nisem dr. Mahniču zaupnice pod- 
pisal. Jest sem edini duhoven radovljiškega okraja, ki 
škofu nisem zaupnice podpisal, pa tudi naša srenja 
ne. Na prvo zaupnico škofu, ki se je meni v podpis 
poslala, sem pripisal sledeče: »K gorenjim vrsticam 
dostavim še zase svojo preponižno prošnjo, da bi Pre- 
vzvišeni blagovolili milostno moderirati taktiko ne- 
katerih pregorečih in prenapetih, ki. izzivajo dokaj ne- 
potrebnih in pogubnih prepirov. Tudi napadi v Slo- 

vencu« na duhovna sobrata gg. Tomo Zupana in Žlo- 
garja so bili prest rastni. »Poštimovcev« (Mahni- 
čev izraz), to je zmernih, poštenih, vernih, 
učenih in skušenih mož, ki se sedaj odijozno odbijajo, 
mesto da bi se pridobili, nam bo še manjkalo. »Der 
Fanatismus ist stets verwer!lich.< Dr. Binder, Kathol. 
Realencyclop. Bd. 4, pag. 111. Jakob Aljaž.« Vse to 
sem ad verbum pripisal na prvo zaupnico škofu. Pa 
škof je ni hotel sprejeti in so jo nazaj poslali. In 

duhovni so se vnovič podpisali brez mene. 

Glede napisov: samoslovenskih v Ljubljani sem bil 
v začetku in vedno na Vaši strani in ultra katolike 
(bolj prav psevdo katolike) sarkastično v družbi na- 
padal. G. Žitniku sem rekel: No si je s tem 

zaslužil rdeč kolar. Večna sramota Vam! Vsaj 
molčali naj bi bili! — G. Žitnik en čas pomišlja, po- 
tem pa mi odgovori: »Res je, »Slovenec« naj bi bil 
vsaj molčal. Pa prišel je neki gospod v tiskarno in to 
zahteval.« 

Žalostno smrt prestolonaslednika Rudolfa zdelo se 
je Malovrhu tudi potrebno izrabiti v smislu »farške 
gonje«. Povod za to mu je dal škof Missia, ker ni 
razobesiti dal žalne zastave. Daši je to nam Slovencem 
bilo pač vseeno in nismo imeli povoda svojega patri- 
jotizma na drobno izseka vati, napadel je »Slovenski 
Narod« škofa vehementno. V tem oziru pisal mi je 
drug, jako spoštovan duhovnik dne 19. decembra 1889 
takole: 

»Slovenci smo tako daleč propali, da nimamo niti 
enega poštenega dnevnika. Naša dva dnevna junaka 
sta prava poulična dečaka, ki se zlasata za vsako 
betvico. Oni dan sta se stepla za to prednost, kdo 
pohodi po več gostilnic en večer, potem sta se vdarila 
radi »cip«, zdaj zavoljo Rudolfa. Dinastiški čut se je 
pri »Slovenskem Narodu« jako razvil, in vendar mu 
mora biti znano, da je pokojnik, po katerem tako reč 
počenja, popolnoma tičal v mažarskih in židovskih 
pesteh. Jaz ne zagovarjam Jak. Missio, on bi bil moral 
razobesiti zastavo, jaz z dušo in telesom pritrjujem 
izbornemu članku dr. T. : Zadnja beseda«, a proti temu 

sem najodločneje, da bi se v to borbo vlačila spoved- 
nica, kakor se je to zgodilo v dopisu »Iz Dvora«. Svo- 
jim župljanom ne morem več dati v roke »Naroda'. 

Ali ni tak boj vnebovpijoča pregreha zdaj, ko 
stojimo na pragu novih volitev? Ali ne bo Jak. Missia 
vseh svojih žil napel, da po kmetih izvolijo njegove 
mameluke v deželni zbor? Kaj drugega je namerjani 
Shod slovenskih katoličanov«, kakor velik volilni 
shod, ki bode plesal, kakor bo godel ljubljanski škof?« 

Mogel bi navesti še drugih citatov iz duhovniških 
pisem. Zadostujeta naj ta dva. Ona dajeta zadosten 
izgled, kako škodljivo je bilo, da si je mogel in smel 
urednik Malovrh svojo jezico zaradi pretrpljenih iz- 
podtikljajev na grapavi cesti svoje mladosti hladiti z 
nebrzdano zadirčnostjo v predalih »Slovenskega Na- 
roda«. 

Delal bi pa Malovrhu krivico, ko bi trdil, da mora 
brezpogojno odgovarjati za vse napake, ki jih je bil 
zagrešil Slovenski Narod« v dobi njegovega uredo- 
vanja. Ta krivica bi bila tem večja, ker nek dogodek 
celo dokazuje, da je ta mož, ki so ga zablode mladosti 
tako kruto vrgle s pravilnega tira življenja, v bistvu 
bil vendar dober človek, ki bi bil pod drugačnimi 
okolnostmi lahko mnogo koristil. 

V zvezi z mojo nepotrditvijo za župana spisal in 
priobčil je v jutranji izdaji »Slovenskega Naroda« dne 
24. avgusta 1910 tale članek: 

»Gonja proti dr. Tavčarju. 

Da spozna občinstvo v polni meri sramotno po- 
četje tistih ljudi, ki nimajo poguma stopiti na svetlo, 
marveč mečejo izza plota »Učiteljske tiskarne« smrad- 
ljive bombe in skušajo provzročati razdor, naj pose- 
žemo nekoliko nazaj. 

Po deželnozborskih volitvah leta 1895., ko se je 
narodnonapredna stranka kot taka konstituirala in se 
je vedelo, da odstopi takratni župan, se je stranka 
seveda bavila tudi z vprašanjem, kdo naj postane 
župan. 

Takrat je stranka soglasno določila dr. Tavčarja 
kot kandidata za župansko mesto. Če bi bil dr. Tavčar 
hotel postati župan, bi bil to lahko postal že takrat, 
torej že pred 15 leti. 

Toda dr. Tavčarju ni bilo ne takrat, kakor mu ni 
danes za nobene časti, marveč vedno le za stvar. Ni- 
koli se ni potegoval za časti, nego je vsako mesto 
prevzel le zaradi tega, ker ga je stranka potrebovala 
na tem ali onem mestu in se je žrtvoval za stranko 
celo tako, da je šest let odlično zastopal Ljubljano v 
državnem zboru, dasi je vsled tega imel ogromno ma- 
terijalno škodo. 

Toraj že pred 15 leti bi bil dr. Tavčar lahko po- 
.stal župan. Ali naredil je prostovoljno prostor svo- 
jemu prijatelju in somišljeniku Hribarju, ker je poznal 
njegov administrativni talent in njegovo energijo. 
Dr. Tavčar je napravil Hribarja za župana ljubljan- 
skega in ga je vsa ta dolga leta pri njegovem župan- 
skem delu zvesto in neutrudno podpiral. 

Še več! Ko je stranka določila Hribarja za župana, 
tedaj je principijelno sklenila, da naj postane vsaka 
tri leta, tedaj po preteku ene funkcijske dobe župan- 
ske, kdo drugi župan. Ta sklep je bil storjen, a ravno 
dr. Tavčar je bil tisti, ki je pozneje vsa leta skrbel, 
da je ta sklep ostal samo na papirju in zapadel po- 
zabi, ker je hotel Hribarja ohraniti na županskem 
mestu, saj pozna kakor nihče drugi Hribarjeve zmož- 
nosti in njegovo delavnost. Od leta 1895. je imel toraj 
dr. Tavčar v smislu zgoraj omenjenega sklepa stranko 
že petkrat priložnost postati župan, a vedno je zastopal 
stališče, da je samo ob sebi umevno, da se mora 
Hribarjeva moč ohraniti mestni občini. 

In spričo takim dejstvom se upajo za plotom Uči- 
teljske tiskarne« skrivajoči se elementi obmetavati 
dr. Tavčarja s takimi obdolžitvami in izmišljotinami, 
kakor smo jih sedaj doživeli. Ali naj stranka to trpi? 
Ne, tega ne sme in ne bo, če hoče sploh biti stranka.« 

Kar svojim očem nisem skoraj verjeti mogel, da 
je ta resnici v obraz bijoči članek izšel v listu, čegar 
vrhovno vodstvo je bilo v rokah dr. Tavčarjevih. Ne- 

resnična je bila namreč trditev, da bi bila kdaj stranka 
določila njega za županskega kandidata; neresnično, 
da bi se bilo kdaj le razpravljalo, nikari že sklenilo* 
da naj po vsakih treh letih pride na vrsto drug župan; 
neresnično in po dogodkih v občinskem svetu samih 
ovržena trditev, da je imel že petkrat priložnost po- 
stati župan, da je pa vselej zastopal stališče, da se 
mora moja moč ohraniti mestni občini. Poslal sem 
torej takoj uredništvu brzojavko, v kateri sem pro- 
svedoval proti takim resnici v obraz bijočim trditvam. 
— Na to brzojavko prejel sem tale odgovor: 

>V Ljubljani, dne 24. avgusta 1910. 

Velecenjeni gospod poslanec! 

Vaša današnja brzojavka me je v največji meri 
presenetila. Iz nje namreč sklepam, kakor bi smatrali, 
da ima članek »Gonja itd.« ost proti Vam! Prosim Vas 
iskreno, bodite prepričani, da mi kaj takega še v 
sanjah ne pride na misel. Čisto odkrito Vam povem, 
jaz sem se srda in ljutosti jokal, ko sem izvedel, kaka 
nečuvena krivica se Vam je zgodila, in dasi se Vam 
nikoli nisem laskal, vendar povem, da bi šel za Vas 
v vsak ogenj. 

Dve strogi in odločni direktivi sem dobil: 

1. nobenega hujskanja ne proti vladi, ne proti 
Nemcem, nobenih takih stvari, iz katerih bi se mogel 
kovati kapital proti stranki; 

2. braniti dr. Tavčarja proti napadom z vso 
ostrostjo. 

Članek o »gonji« sem spisal zgolj v obrambo dr. 
Tavčarja, trdno prepričan, da bodete tudi Vi z njim 
soglašali. Podatke imam izza davnih let, saj si kakor 
vsak vesten žurnalist posebno važne informacije shra- 
nim. Če so te informacije napačne, mi je od srca žal. 

Ker pa vidim, da sem popolnoma desorijentiran, 
prosim uljudno, sporočite mi, kaj želite, da se piše. 
Imejte zaupanje in prepričali se bodete, da kogar 
imam jaz enkrat rad in ga spoštujem, temu sem zvest 
m udan brez pogojev, zakaj jaz od nikogar na svetu 

ničesar ne iščem in komur dam svoje srce, mu je 
dam iz proste volje. 

Sprejmite, velecenjeni gospod poslanec, izraz mo- 
jega najiskrenejšega velespoštovanja. 

Vedno vdani Vam 

M. Malovrh.« 

Dan kasneje prejel sem od dr. Trillerja 
pismo brez datuma. Piše mi: 

»Ravnokar (ob 9. uri zvečer) klical me je Pusto- 
slemšek v uredništvo »Naroda«, kjer mi je pokazal 
Tvoj telegram. Dotični članek v jutranji izdaji me je 
takoj neprijetno dirnil, akoravno nisem utegnil pre- 
soditi, v koliko odgovarja resnici, ker v tistih časih, 
kakor veš, nisem bil v Ljubljani. No, Malovrh, ki je 
članek spisal v odsotnosti in brez ved- 
nosti dr. Tavčarja, mi je zatrdil, da je točno 
informiran, česar nisem prav verjel, sicer pa na stvar 
nisem polagal posebne važnosti . . . Vsled Tvojega 
protesta se mora stvar seveda primerno popraviti in 
ob sebi umevno je, da Ti je list popolnoma na 
razpolago. Saj od moje strani in gotovo bo pri- 
trdil tudi dr. Tavčar. Najbolje bi bilo, ako popravek 
skupno redigirata. 

^ Po vtisu, ki ga je napravil name po teh dveh 
pismih komentovani članek, nisem se spuščal v ni- 
kakšne razprave več. Čakal sem marveč, kaj ukrene 
»Narodovo« uredništvo. To mi je povedala večerna 
izdaja z dne ‘26. avgusta 1910. V njej sem namreč med 
dnevnimi novicami čital tole izjavo: 

Prišedši v Ljubljano si štejem v svojo dolžnost, 
da popravim vaš članek »Gonja proti dr. Tavčarju«. 
Ni namreč res in jaz tega tudi nikjer trdil nisem, da 
se je meni svojčas ljubljansko županstvo ponujalo. Po 
Grassellijevem odstopu smo bili vsi občinski svetniki 
za Ivana Hribarja. Sploh noben drug župan postati ni 
mogel in tudi moja oseba takrat ni izdalje v poštev 
prihajala. — Dr. Ivan Tavčar.« 

Popravek me ni zadovoljil, ker je bil nepopoln. 
Bistvene navedbe članka, ki so mogle vzbujati do- 


429 


mnevo njega opravičenosti, ostale so nepopravljene. 
Molče sem šel preko tega dejstva k nadaljnemu toku 
življenja. Dobil sem pa toliko upogleda v psiho Malo- 
vrhovo, da sem poslej sam pri sebi izdatno redukoval 
dotlej splošno razširjeno mnenje o njegovi neomejeni 
moči v uredništvu >Slovenskega Naroda« in da sem 
prišel do spoznanja, da je njegovo srce bilo vendarle 
dostopno za plemenitejše nagibe. 


47. Dr. Karl Triller. 


ži./iii. m . 


Pri delu za pro- 
bujo naših rojakov iz 
narodnega mrtvila vr- 
šile so čitalnice brez 
dvojbe jako važno na- 
logo. Važnejšo še pa 
sem pripisoval Sokol- 
stvu. Zato sem se, da 
ga osposobim za to 
nalogo, prizadeval, da 
v njegove vrste zvabim 
kolikor mogoče veliko 
akademsko izobraženih 
mladeničev. To pa za- 
radi povzdige veljave, 
posplošenja demokra- 
tizma in pa iz odgojnih 
razlogov. Pričakoval 
sem namreč od obče- 
vanja akademikov s sokolskimi sobrati blagodejnega 
upliva v duševnem obziru. Zato sem sledil za mladimi 
akademiki, ki so se vračali z vseučilišča v samostojne 
poklice in sem jih vabil v sokolske vrste. 

V dosledku tega svojega prizadevanja izvedel sem 
tudi za dr. Trillerja, ki se je po dovršenih pravniških 
naukih bil odločil za odvetniško karijero. Povabil sem 
ga k vstopu v vrste Ljubljanskega Sokola« in ko se 
je temu vabilu odzval, poskrbel sem, da je bil izvoljen 

za tajnika (1891) in kasneje za podstarosto. Iz sodelo- 
vanja v odboru »Ljubljanskega Sokola« nastalo je med 
-nama tesno prijateljstvo, ki je trajalo dalje tudi po 
njegovi preselitvi v Tolmin, kjer je po dokončani od- 
vetniški praksi odprl lastno pisarno. 

Meni je bila njegova odselitev iz Ljubljane jako 
nevšečna. Bil sem namreč spoznal, da ga bomo v 
Ljubljani jako pogrešali, ker je razvijal moderne na- 
zore napredka in je imel spretno pero. Pokazal je to 
s članki, katere je bil priobčeval v »Slovenskem Na- 
rodu«, čegar uredovanje je bilo nekaj časa v njegovih 
rokah. Pa tudi on se na svojem novem mestu ni čutil 
srečnega. Pazljivo je sledil vsemu, kar se je v Ljub- 
ljani godilo in pošiljal mi je od časa do časa svoje 
kritične pripomnje. Iz vseh njegovih pisem pa je zve- 
nelo obžalovanje, da ni v središču narodnega dela, ki 
ga mora le od daleč opazovati, mesto da bi sodeloval. 
Tolažil se je z dejstvom, da je moral iz Ljubljane, ker 
je na ta način laglje dobil na posodo precejšnjo vsoto, 
ki jo je za otvoritev odvetniške pisarne potreboval. 

Že 24. januarja 1897 piše mi, ko kritikuje neke 
nevšečne mu politične dogodke, med drugim: »Očitaj 
mi, dragi prijatelj, domišljavost, a jaz Ti povem toliko, 
da mi je najtežje tedaj, ko vidim, da ne morem narodu 
koristiti tam, kamor se čutim poklicanega. Žal, da sem 
uklenil roke samemu sebi, prevzemši več bremen, 
nego jih zmorem; tega, da sem slušal svoje srce in 
svojo vest tedaj, ko sem bil na — razpotji, tega mi pa 
nihče ne more in ne sme šteti v zlo. Tega se ne bom 
kesal in naj sem tudi zgrešil s tem svojo narodno 
nalogo. Homo sum! — Kaj hočeš, v tem pa leži in tiči 
ironija usode, da se brez denarja niti zoper — denar 
ne moreš boriti. In boj zoper denar je končno ves naš 
narodni boj! — Najraje bi seveda danes dal slovo toli 
idilični soški dolini. Zame pač ne velja recept: »Krpaj, 
kad ne rtiožeš šivat’! Gotova stvar je, da i krpana 
haljina može biti poštena, a za to drobno delo, kakršno 
zahtevajo tukajšnje razmere, jaz nisem in nisem!« 

Isto hrepenenje po Ljubljani zveni iz »kritičnega 
.pisma« dr. Trillerjevega z dne 26. marca 1899. V tem 

pismu se s posebno ostrimi izrazi obrača proti na- 
činu urejevanja >Slovenskega Naroda« in pravi končno: 
»To, prijatelj, vidiš, so moje misli o politiki bele Ljub- 
ljane in le to zamoreš istim očitati, da je kritikovanje 
izza varnega plota silno lahka stvar. Prav imaš, a za- 
tegadelj teh svojih misli tudi še nisem razobesil v jav- 
nosti, dokler jim ne more slediti pozitivno delo. Želim 
pa, da bi mi v doglednem času smel očitati: Hic Rho- 
dus ... In tedaj bom skakal, sedanji hribovski godr- 
njač — ako Bog da in sreča junaška.« 

V pismu z dne 17. decembra 1899 piše mi dr. 
Triller o govorici, da med mano »in dr. Tavčarjem ni 
vse tako, kakor bi moralo biti« in da je »tudi sam že 
občuteval, da lezeva vsaksebi«. Po teh besedah pa je 
zapisal: »Prav to prepričanje — veruj mi ali ne! — 
je tudi pospešilo moj sklep, da se vrnem kakor hitro 
mogoče v Ljubljano ter prevzamem officium boni viri 
ne le med Teboj in Tavčarjem, temveč tudi med na- 
predno stranko in — Majaronom.« 

Iz teh in podobnih izjav sem čutil, da prijatelj 
dr. Triller v Tolminu ne bo nikdar prav srečen in za- 
dovoljen. Zato sem mu začel pripravljati možnost po- 
vratka v Ljubljano. To tembolj, ker sem vedel, da bi 
mogel prav odlično sodelovati pri občinski upravi. 
Seveda mu je bilo pred vsem potreba zagotoviti pri- 
mernega zaslužka. In jel sem se ozirati po njem. 
Pravnega zastopstva banke »Slavije« mu nisem mogel 
nakloniti. Isto tako ne onega »Mestne hranilnice«. Eno 
kakor drugo sem poskrbel, da je prišlo v roke dr. 
Tavčarju. Jel sem torej misliti na pravno zastopstvo 
mestne občine. Ravno takrat je dozorevalo jako važno 
vprašanje preuredbe mestne razsvetljave. Občinski 
svet se je pečal s projektom elektrarne. Utesnjevala 
ga je pa pri njegovih sklepih pogodba, ki jo je mestna 
občina pred leti sklenila z »Ljubljansko plinsko 
• družbo«. Ta pogodba je bila tako zapleteno in za plin- 
sko družbo tako prevdarno sestavljena, da pravno 
vprašanje odpovedi in nje posledic ni bilo lahko raz- 
vozlati. Poleg pravnega mnenja, katerega sem si bil 
izprosil od pravnega zastopnika mestne občine d r. 

Frana Munde, želel sem zato izvedeti še za mne- 
nje kakega drugega pravnika. Zato sem si v klubu 
občinskih svetnikov izposloval dovoljenje, da zaprosim 
dr. Trillerja, naj bi stvar proučil in mi sporočil, kaj 
o njej misli. 

Ko to dovoljenje dobim, pošljem v Tolmin vse 
spise. Čez par mesecev prejmem od dr. Trillerja 
skrbno izdelano poročilo, ki je vprašanje pravic in 
dolžnosti mestne občine iz pogodbe s plinsko družbo 
od vseh strani duhovito pojasnjevalo in končavalo s 
prevdarnimi, preciznimi zaključki. To poročilo bilo je 
potem podlaga sklepanju občinskega sveta in so do- 
tični sklepi navsezadnje priveli k temu, da je mestna 
občina dobila plinarno pod izredno ugodnimi pogoji v 
svojo last. 

Prva posledica tega poročila je pa bila, da sem 
za svojega prijatelja v krogu občinskih svetnikov de- 
lal reklamo in mu tako pomagal do reputacije še 
predno se je bil vrnil v Ljubljano. Naglašal sem zlasti, 
da ga bomo, če se, kar je želeti, vrne v Ljubljano, 
morali takoj kandidovati v občinski svet, češ, da nam 
more Človek s tako obsežnim juridičnim znanjem in 
takšno voljo do dela, kakor jo ima dr. Triller, jako 
mnogo koristiti. Veselilo me je, da sem sokolskemu 
pobratimu mogel v Tolmin sporočiti, kako izredno 
zmagoslaven utis je napravilo njegovo poročilo na ob- 
činski svet in da komaj čakamo njegovega povratka, 
češ, da ga bomo takoj kandidovali za mestnega očeta. 
Obenem sem mu tudi naznanil, da mu izročim pravno 
zastopstvo »Ljubljanske kreditne banke«. S tem je bila 
dana neka — dasi skromna — materijalna podlaga za 
njegovo odločitev, katera je kolikor toliko že bila 
gotova stvar, ko je naročilo za pravno mnenje prejel. 

Ko se je potem preselil, dal sem mu takoj pravno 
sozastopstvo mestne občine, po smrti dr. Munde pa je 
prešlo nanj izključno zastopstvo. Tudi sem ga dal iz- 
voliti v upravni svet »Ljubljanske kreditne banke in 
dosegel sem, da je bil kandidovan v občinski svet. 

V narodnonapredni stranki je tistokrat vse po- 
drobno delovanje slonelo na mojih ramah. Sredstev za 

uredbo strančne pisarne ni bilo. Zato sem moral vse 
pisno delo opravljati sam. Pomagalo mi je pri tem le 
uradništvo banke »Slavije« in v izrednih slučajih, ka- 
dar je šlo za kako vazno in nujno stvar, pisarna 
dr. Tavčarja. Šele kasneje je stranka spravila s prosto- 
voljnimi prispevki, kjer sva morala pa — kakor pa 
navadi — midva z dr. Tavčarjem najgloblje segati v 
‘žepe, toliko denarja skupaj, da je bilo mogoče za malo* 
nagrado najemati vseučiliščne dijake za takozvane* 
»tajnike«, in je to službo v stranki opravljal najdlje 
pravnik Ivan Bole. Ob takih razmerah mi z naj- 
boljšo voljo ni bilo mogoče, ker sem imel svoje sta- 
novske in kasneje županske dolžnosti in sem strančni 
organizaciji mogel posvečati le svoj prosti čas, po- 
staviti to organizacijo na višino časovnih zahtev. Pač 
sem dobro čutil, da sama politična organizacija brez. 
gospodarske podlage ne more biti trajna in sem — 
kakor je vidno iz ustanovitve »Mestne hranilnice«, iz 
predloga za ustanovitev »Deželne hipotekarne banke«* 
iz hipotečnih posojil banke »Slavije« v Istro in končno 
iz ustanovitve »Ljubljanske kreditne banke« — storil, 
kar se je dalo; vedel sem pa, da je tega še premalo. 
Stranki je bilo nujno potreba, da se udejstvuje še na 
socijalnem polju. Žal, da za to pri večini uplivnejših 
članov strankinega vodstva ni bilo pravega umevanja. 
Videlo se je že v okolnosti, da sem pri reviziji 
strančnega programa ne brez težave spravil vanj do- 
ločbe, ki so se tikale socijalnih nalog. 

Od dr. Trillerja dobival sem iz Tolmina progra- 
matične izjave, ki so mi dale nado, da mi v tem oziru 
priskoči na pomoč. Dne 26. marca 1899 piše mi na 
primer: »Resnično, resnično Ti torej povem, da ste jo 
pošteno zavozili, vi preklicani liberalni narodnjaki. 
Toka časa ne razumete več in nespodobno ste po- 
dobni često tistemu ptiču — noju. S sijajnimi, a še bolj 
nepotrebnimi kongresi, imajočimi sicer isti hipni bri- 
lantni učinek biti lep umetalni ogenj, a tudi isto hipno 
smrt, slepi narodna stranka zgolj samo sebe, da je 
še dandanes mogoče z besedo in frazo organizovati in 
voditi maso. Brezkončna indiferentnost, da ne rečem 

naivnost in nezrelost narodne stranke na socialno- 
političnem polju — voila l’ennemi! — Zadružno idejo 
idejo asocijacije, to idejo bodočnosti hočete uničiti v 
narodu in to zgolj iz jeze, ker so Vas z isto, četudi iz 
sebičnih namenov prehiteli marljivi klerikalci. Da, 
takrat ko bo togotno otroče s svojo palčico ustavilo 
brzovlak! 

Boli me, da je splošna vihra pričela odnašati za. 
drugimi tudi Tebe, ki si imel vsikdar o pravem času 
tudi pravo idejo, boli me, da ob pretožni razdrapanosti 
in brezprogramnosti narodne stranke trpi tudi Tvoj 
politični ugled. Brez žalosti in ogorčenosti odložim 
redkokdaj katero številko »Naroda«, tega vernega 
zrcala strankinega beraštva in propada. Vem, da sem 
tudi sam kot voditelj lista marsikaj zagrešil v svoji 
mladeniški nezrelosti — a poštenja in lojalnosti nisem 
zgrešil, na sramotni oder nisem postavljal stranko. 
Certamen urtavi, sed fidem servavi. A da ste prepu- 
stili list sedaj na milost in nemilost navadni politični 
barabi, katero sem celo jaz vedel na verigi držati, 
to je neodpusten greh, čegar posledice bo list težko 
prebil.< 

Ko sva si bila prišla z dr. Tavčarjem navskriž 
zaradi ljubljanskih uličnih napisov, postavil se je tol- 
minski najin prijatelj na dr. Tavčarjevo stran. Takole 
mi je to utemeljil v svojem pismu z dne 17. decembra 
1899: »Kajti o tem, dragi prijatelj, da je tudi raz 
strogo narodno stališče, dvomljiva politična potreba 
teh napisov, o tem sem prepričan tudi jaz. Na Dunaju 
srno namreč mi Slovenci od nekdaj na sumu, da se 
hočemo z vso naglico popolnoma otresti nemškega je- 
zika,. liki mogočni Cehi. Mi ubogi reveži, ki smo vsled 
svoje etnografične lege odkazani na ta »posredovalni 
jezik« ter bomo, dokler bo obstojala Avstrija! Žal, da 
je tako — a prav zaradi tega bi kot realni politiki to 
lahko semtertje priznali, mesto da trdovratno tajimo. 
Ne vem, če bi s kakim lojalnim priznanjem ne vzeli 
nemškim ministrom iz rok glavnega orožja ter ne 
prisilili vlade v marsikatero koncesijo, kateri zapira 
sedaj pot prav naša idealna narodna — teorija, ki 

je od prakse oddaljena prilično prav toliko, kakor se- 
verni tečaj od južnega. — Odnehanje glede samo- 
slovenskih napisov v Ljubljani, ki nam mesto dan- 
danes itak spreminjajo le v Potemkinovo vas, bi morda 
napravilo na Dunaju tako blag utis, da bi pridobili s 
tem par slovenskih šol.« 

Pokazalo se je pa, da je kritikovati iz daljave 
laglje, kakor delati na licu mesta. Dr. Triller bil je 
v Ljubljani vrl strankin sotrudnik in izvrsten vršilec 
dolžnosti občinskega svetnika. Tudi vešč in bistro- 
umen svetovalec pri sejah »Ljubljanske kreditne 
banke«. Ko smo ga prosili, da bi se postavil na čelo 
našemu zadružništvu, za katero se je v teoriji tako 
jako ogreval, pa je to z ozirom na dolžnosti svojega 
poklica in ostalo zaposlenost odklonil. Ker sploh ni- 
kogar ni bilo, ki bi bil to nalogo prevzel, morali smo 
jo poveriti’ mladinom, katere sem bil jaz k sodelovanju 
v stranki pritegnil. Žal, da to ni imelo dobrih posledic 
in da je vsled napak, ki jih je zakrivila neizkušenost 
mladih sotrudnikov, bilo vse strančno zadružništvo 
ohromeno. 

Sicer so bile pa takrat zavladale v Ljubljani prav 
čudne, ne ravno razveseljive razmere. Odličnejša na- 
rodna družba zbirala se je po obedu pri črni kavi v 
čitalnici, zvečer pa pri pivu v gostilnici »Pri roži«. 
V čitalnici je rožljala domina in so padale kvarte; »Pri 
roži« pa se je gojila ponajveč plehka zabava, ki se je 
vrtila okoli škandalne kronike, ki jo ima vsako mesto 
in tudi Ljubljana ni bila nikdar čisto brez nje. Tra- 
dicije stare čitalnice, kjer so se zbirali prvi apostoli 
narodne probuje v resna posvetovanja in vzpodbudna 
pomenkovanja, so bile pozabljene. »Pri roži« se je 
poleg tega narodna družba mešala z gosti nemškega 
prepričanja. Te okoliščine bile so dokaj krive, da je 
ginila volja do podrobnega dela, nad čemer so se ro- 
jaki ob jezikovni meji tako cesto pritoževali in kar so 
neredkokdaj tudi javno grajali. Šaljivim načinom pro- 
glašali so to učinku ljubljanske megle, ki je po kri- 
vici postala prislovična, češ, da ona pokvari ljudi, ki 
jo vdihavajo. 

Dr. Triller me je ponovno ustno in pismeno za- 
gotavljal svoje hvaležnosti in udanosti. Po njegovem 
povratku se je prijateljska vez med nama le še utrdila. 
Posebno, ker sem izprevidel, da je iz tolminskega 
» pošti movca«, ki je nad težavami, katere sem vladi 
prouzročal z zahtevo po samoslo venskih napisih, po- 
tem ko je čul moje razloge, postal ravno tako, ako ne 
še bolj radikalen, ko jaz. V občinskem svetu mi je bil 
jako dober sotrudnik in spreten zagovornik mojih na- 
črtov, kadar so pri konservativnejših članih te korpo- 
racije zadeli na odpor. Z vidnim veseljem je spremljal 
vse moje delo in veselil se je z mano vsakega dose- 
ženega uspeha. To ga je nekoč zapeljalo celo predaleč. 

Bilo je to takrat, ko sem snoval paroplovbno 
družbo združenih dalmatinskih brodolastnikov. Ofici- 
jelne vesti v dunajskih časnikih govorile so že o spre- 
jemu mojega načrta kot o popolnoma gotovi stvari. 
Kar me nekega dne iznenadi »Slovenski Narod< s 
Trillerjevim uvodnim člnakom, v katerem slavi ta 
uspeh mojega dela in v superlativih govori o mojih 
zaslugah. Vstrašim se te prenagljenosti. Vedel sem, 
da izzove protiakcijo zavistnežev, ki utegne stvari ško- 
dovati. Zlasti sem takoj jel misliti na dr. Šušteršiča. 
Zato očitam dr. Trillerju, ko ga najdem v »Ljubljan- 
ski kreditni banki«, zakaj je članek brez moje ved- 
nosti priobčiti dal. On se izgovarja, da je sedaj, ko jo 
je potrdil »Fremdenblatt«, stvar že brez dvojbe skle- 
njena in da si kot prijatelj ni mogel kaj, da ne da 
izraza svojemu veselju. Videč mojo skrb in čuteč ne- 
razpoloženje, ki se me je zaradi tega njegovega ko- 
raka polastilo, spremi me do doma, da me potolaži. 
Dobre volje, ki je izvirala iz prijateljskih čutil, pač 
nisem zanika val; a bojazni me kljub vsi svoji zgovor- 
nosti ni mogel rešiti. Žal da se je le prehitro obisti- 
nila. Dr. Šušteršič je posegel na Dunaju vmes in je 
dosegel, da se je vlada odmaknila od načrta, o kate- 
rem je sama urbi et orbi javljala, da edini odgovarja 
njenim intenci jam. 

Kakor z mano, vezalo je dr. Trillerja tesno pri- 
jateljstvo tudi z dr. Tavčarjem. To kaže njegovo pismo 

z dne 24. januarja 1897, v katerem — govoreč o njem 
— pravd: »Jaz spoštujem moža kot lep značaj v za- 
sebnem in političnem življenju, posebej pa še kot 
svojega — ne sramujem se to izreči — dobrotnika 
in vsikdar me boli srce, kako napačno ga sodijo zlasti 
pokrajinski Slovenci.« — Dne 26. marca 1899 pa mi 
piše: »V srce se mi smili ubogi dr. Tavčar, ki hvala 
svoji poljanski trmi nosi — liki novo jagnje božje — 
vse grehe Malovrhove, Slančeve e deli’ altra com- 
pagnia bella. Tega mož ni zaslužil in nikdar ne more, 
če tudi bi imel včasih brzdati svojo poljansko — kri. 
Jaz ga poznam in prav zaradi tega ga visoko čislam 
(ne glede na to, da je moj osebni dobrotnik), branim 
ga na desno in levo — žal da čisto brezuspešno.« 

To dvojno prijateljstvo — dasi kaže vse lepe 
poteze srca — ga je končno privedlo v čuden in zanj 
brez dvojbe neprijeten notranji razpor. Zgodilo se je 
to pri vprašanju moje potrditve ali nepotrditve za 
župana. Po intervenciji dr. šusteršičevi zahteval je 
bosenski cesarski namestnik, general Potiorek, da se 
naj moja sedma izvolitev za ljubljanskega župana ne 
predloži cesarju v potrditev. Vlada se je temu upirala, 
ker je bilo vendar nekam nevarno dopustiti, da se v 
normalnih razmerah vojaški krogi vtikajo v upravne 
razmere države. Po drugi strani bi bila pa — - ker je 
dobro vedela, odkod ta zahteva prvotno izvira in kaj 
njen inspirator za njo pomeni — rada Potiorku 
vstregla. Zato je posegla k že preizkušeni metodi — ■ 
dvomosvetniškega posredovanja. Obrnila se je do 
dr. Miroslava Ploja z željo, naj bi se peljal 
v Ljubljano in dosegel, da se županstvu odpovem. 

Dr. Ploj javil je svoj prihod dr. Trillerju; leta 
me pa o njem ni obvestil, dasi je vedel, da lahko v 
<iobri uri pridem v Ljubljano iz Cerkljan, kjer sem 
•bival na oddihu. Razpravljala sta marveč z dr. Tav- 
čarjem sama z njim. Po njegovem odhodu pisal mi 
je dr. Triller dne 11. julija 1910: 

»Danes je bil tu Ploj. S Tavčarjem sva Ploju 
položaj temeljito razjasnila ter mu povedala, da je 
vsaka resignacija od Tvoje strani absolutno iz- 

ključe na, temveč Tvoja zopetna izvolitev — ako* 
bi ne bil potrjen — neizogibna. 

Ploj je sicer povedal, da vojaški krogi ne- 
izprosno zahtevajo Tvojo glavo, pa sva ga s Tavčarjem 
informovala, kako krivico Ti delajo oziroma kako 
krivo so poučeni. 

Mi ne bomo o d j e n j a 1 i , pa naj se 
zgodi, kar se zgodi. Ta utis je odnesel tudi 
Ploj. 

Zategadelj — sursum cor, zadnja beseda še ni 
izpregovorjena in vlada se bo vendarle morala teme- 
ljito premisliti, predno izzove konflikt z nedoglednimi 
posledicami. 

Na vsak način pa ohrani popolno zaupanje v svoje 
prijatelje.« 

Ko sem se dan kasneje vrnil v Ljubljano in sva 
se z dr. Trillerjem sestala, nisem ga pustil v dvomu, 
da ni bilo prav, da me o prihodu Plojevem ni obvestil. 
Izgovarjal se je, da me ni maral motiti v počitniškem 
miru, obljubil pa, da poslej z dr. Tavčajem ničesar ne 
ukreneta brez moje vednosti. 

Dne 9. avgusta naznanil mi je dr. Triller, da se 
je Ploj zopet oglasil. To pot s predlogi do- 
govorno z vlado«. Zame je bilo to dokaz, da 
se vlada ne upa predložiti cesarju nepotrditven ga 
dekreta k podpisu, dasi je oficijozno razglašala, da to 
stori. 

Dne 13. avgusta piše mi dr. Triller, da je šel 
dr. Ploj k Sch\varzu vprašat, če bi bila potrjena mo- 
rebitna dr. Tavčarjeva izvolitev. Osupnilo me je to. 
Zopet namreč nisem bil obveščen o Plojevem prihodu 
in zopet se je za mojim hrbtom razpravljalo z njim. 
Tedaj o meni brez mene in to v tisti sapi, ko me je 
dr. Triller pismeno zagotavljal: >Z dr. Tavčarjem sva 
soglasnega mnenja, da Ti je stranka v tem slučaju 
dolžna brezpogojno pokorščino in da se 
sme storiti le to, kar boš Ti spoznal za pravo.« 

Kaj je za vlado pomenilo dr. Plojevo vprašanje, 
mi je bilo nad vse jasno. Prav nič jej ni bilo več po- 
treba napenjati birokratske bistroumnosti, da izve, če^ 

stoji stranka neomajno za mano, ali ne. In to je želela 
izvedeti. Zato dr. Plojeva akcija »dogovorno z njo«. Po 
tem vprašanju pri baronu Schwarzu se je dalo kar 
otipati, da me je stranka pripravljena žrtvovati. Kljub 
temu, da me je dr. Triller v pismu z dne 9. avgusta 
zagotavljal: »Naša zvestoba Ti je gotova v vsakem 
slučaju.« 

Nič ni naravne jega, ko da se je vsled takega 
postopanja — dasi ga je dr. Triller v pismu z dne 
24. avgusta skušal zagovarjati z »mogočo nerodnostjo« 
— najino medsebojno razmerje izdatno ohladilo. 


48. Dr. Ivan Tavčar. 


S Tavčarjem sva se 
kot dečka seznanila že v 
Mengšu. Prihajal je nam- 
reč k svojemu stricu, ka- 
planu Nacetu Tavčarju, na 
počitnice in leta ga je ne- 
koč, ko sem po končanem 
drugem razredu normal ke 
prišel na prve svoje ve- 
like počitnice, pripeljal k 
nam. Od takrat je bil mali 
Tavčar skoro vsak dan 
pri nas in sva se po na- 
šem in sosednjih vrtovih 
lovila; mati nama je pa 
— da se prikupi gospodu 
Nacetu — kupila vselej 
maslenih rogljičev ter na- 
ma skuhala kaj boljšega. 

Ob njenem pogrebu se je dr. Tavčar tega še posebno 
spominjal in je ginljivo govoril o njeni srčni dobroti. 

Kakor prve počitnice, tako je bilo tudi druge, ko 
sva končala tretji normalni razred. V četrtem sva pri- 
šla v isti oddelek pod učitelja Putreta. To leto sva 
si bila v šoli najboljša tovariša in prijatelja. 



Dr. Ivan Tavčar. 


1./H. mi. 

Na gimnaziji sva se razšla. Tavčar je prišel v 
oddelek a, jaz v oddelek h. Ker je bil njegov stric ta 
čas iz Mengša premeščen, nisva se sešla več in sva se 
eden drugemu dokaj odtujila. 

Ob moji preselitvi v Ljubljano bil je dr. Tavčar 
koncipijent pri odvetniku dr. Janezu Mencin- 
gerju v Kranju. Prihajal je cesto v Ljubljano, kjer 
sva se sempatja tudi srečavala in pozdravljala; a v 
bližjo dotiko ni stopil z mano. Bila sva pač oba go- 
renjski grči, eden kljubovalnejši od drugega. 

V mojo pisarno je bil že leta 1876. vstopil Jakob 
A v š i č , Tavčarjev sošolec z gimnazije. Avšič bil je 
pri svojih součencih jako priljubljen. Imenovali so ga 
splošno le »Jaka« ali »Jakec«. Z njim je dr. Tavčar 
občeval ob svojih prihodih v Ljubljano in se je pri 
njem informoval tudi o mojih razmerah. Na to me ne- 
koč, ko se srečava v »Zvezdi«, iznenada ogovori. 

Od tedaj dalje sva se našla večkrat, si postala 
zopet prijatelja, in sem mu koj, ko se je bil kot od- 
vetnik naselil v Ljubljani, v dokaz tega prijateljstva 
izročil pravno zastopstvo banke »Slavije«. 

Ko sva pričela javno delovati in sva spoznala, da 
imava oba prilično isto politično prepričanje in enake 
težnje, postajalo je to prijateljstvo še tesnejše. Dr. Tav- 
čarja smatral sem za enega najboljših, ako ne za naj- 
boljšega slovenskega novelista in sem ga zato jako 
cenil in spoštoval. 

Kmalu se je izkazal tudi za jako spretnega po- 
litičnega pisatelja in je zato bilo čisto naravno, da sva 
se na skupnem poprišču našla, ko sem bil začel iz- 
dajati »Slovana . 

Od tedaj shajala sva se skoro vsak drugi dan. 

Dr. Tavčar se je tistokrat bil zagledal v nežno 
krasotico Andreano, hčerko deželnega predsednika ba- 
rona Winklerja. Poizkusil je poizvedeti, če bi jo dobil, 
ko bi jo zasnubil. Odgovor je bil negativen. Tej okol- 
nosti je v precejšnji meri pripisati njegovo nerazpolo- 
ženje do barona Winklerja, ko se je bil vnel proti 
njemu načelen politični boj. 

Kmalu na to zaslovela je v narodnih krogih ljub- 
ljanskih mlada gospica Franja Košenino v a, 
nečakinja znanega bogatina Jakoba Lukmana, po do- 
mače >Špickramarja«. Bila je živahna osemnajstletna 
deklica lepe vnanjosti in prikupljivega vedenja. Dr. 
Tavčar vnel se je zanjo in prosil me je, da sem ga ob 
večerih spremljal na izprehodih po potih, koder je 
hodila ona. Začel jej je pošiljati cvetice in kmalu je 
bila stvar tako daleč, da jo je lahko zasnubil in dobil 
tudi obljubo, da ga vzame. V dan svatbe, ki je bila v 
Lukmanov! hiši na Poljanski cesti, bil sem njegove 
sreče vesel, ko svoje lastne. 

Dr. Tavčarja imel sem rad, ko samega sebe. Zelo 
privlačno je name uplivala njegova prirodnost in po- 
ljanska dovtipnost in rad sem se zabaval ob njegovih 
šegavih zabavljicah, s katerimi je v veselih družbah 
obkladal prijatelje in znance. Zato sva bila mnogo 
skupaj. Še ko imu je oskrbovala gospodinjstvo sestra 
Marijana, bil sem večkrat pri njem. Kasneje pa sem 
bil cesto njegov in ljubeznjive njegove soproge gost. 
Tudi on je zahajal rad in pogostoma k meni. Ob takih 
osebnih obiskih sva deloma v veselih, z dovtipi pre- 
pletenih, deloma v resnih pogovorih razpravljala o 
vseh vprašanjih in prikaznih našega javnega življenja. 

Razprave so bile pa včasih jako žive. Oba sva 
namreč bila iz trdega lesa, ki se da prej zlomiti ko 
upogniti. Zato sva navadno do skrajnosti branila vsak 
>svoj prave. Ali navsezadnje so prijateljska čutila pre- 
mostila nasprotja, tako da sva vendarle mogla vleči 
za isto politično vrv. V glavnem vprašanju sva si bila 
namreč edina. Oba sva boj za pravice slovenskega na- 
roda smatrala za prvo in najvažnejšo dolžnost. Potem- 
takem sva ta boj usmerila pred vsem proti vladi, ka- 
tera nam je kljub jasnim določbam ustave te pravice 
zadržavala in kratila. Potem seveda proti uradništvu, 
ki je vršilo njeno voljo in naposled proti vsem onim 
politikom, ki so za drobtinice iz njenih rok zapostav- 
ljali načelno važne naše narodne zahteve, katerih ne- 
katere so bile naravnost eksistenčnega pomena za 
Slovence. 

Glede taktike se pač v vseh točkah nisva nikdar 
zediniti mogla. Onega slovanskega čutenja, ki je pre- 
vevalo mojo dušo, namreč dr. Tavčar ni imel. Njegovo 
bivanje na Dunaju v letih, v katerih je poslušal prava 
na tamošnjem vseučilišču, je tudi v njem zapustilo 
nekaj podobnih sledi, kakršne smo opažali pri njegovih 
manje nadarjenih tovariših. Pač so prihajali domov z 
iskreno ljubeznijo do svojega naroda in svoje krasno 
slovenske domovine; a smisel za polno pojmovanje 
velikega slovanskega vprašanja jim je zasenčeval sijaj 
nemštva, ki jih je ol>dajal na Dunaju ob vsakem ko- 
raku. Najklasičnejši in naravnost nazoren vzgled za 
to nam je genijalni pesnik in pisatelj Josip Stri- 
tar, na katerega je dunajska okolica uplivala v na- 
značeni smeri tako jako, da se je v njegovi duši za- 
kotvilo skrajno pesimistsko mišljenje o Slovanstvu in 
njegovem kulturnem poslan ju; poleg tega pa tem večje 
sovraštvo do Rusije, čembolj je v očeh Evrope posta- 
jala njegova predstaviteljica in pokroviteljica. S tem, 
da sem bil dr. Tavčarja pripravil tako daleč, da se je 
peljal z mano v D jakovo, da je jel zahajati k narod- 
nim slavnostim v Zagreb in da je potoval v Prago k 
polaganju temeljnega kamna za Palackega spomenik, 
pripravil sem ga bil šele do intenzivnejšega zanimanja 
za slovanski svet. Od tod se da razložiti oni v naši 
javnosti dobro znani razpor, ki je na primer bil opa- 
žati v najinem zadržanju glede zveze z Nemci na 
Kranjskem in glede stališča ob uvedbi splošne in ena- 
ke tajne volilne pravice za državni zbor. 

Leta 1884. zahteval sem v narodnem volilnem od- 
boru, da kandiduje v občinski svet tudi dr. Tav- 
čarja. Naletel sem na hud odbor, kajti ljudje so 
bili takrat ravnotaki, kakršni so dandanes: nobenemu 
mlademu človeku ne puste naprej. Proti kandidaturi 
dr. Tavčarjevi bili so splošno najrazličnejši ugovori, 
katere sem z mladostno zgovornostjo izpodbijal. Naj- 
huje se je vsajal rokavičar Jan N e p o m u k H o - 
rak, rodom Ceh, ki si je bil pridobil velik ugled, ker 
je bil narodno zaveden in ustanovitelj >Obrtnega po- 
možnega društva«. Ko sem izpodbil vse ugovore, pri- 

šel mi je s trditvijo: »Kaj hočete s takim človekom; 
saj je premlad!« Na to sem mu odgovoril, da sedim 
sam že dve leti v občinskem svetu, ko sem vendar 
mlajši od dr. Tavčarja. Horak, ki je bil, kakor Regali, 
načelen nasprotnik doktorjev, ni imel drugega odgo- 
vora, ko: »Ja, to je pa kaj drugega!« — Na ostale je 
moja ugotovitev učinkovala in posrečilo se mi je pro- 
dreti z dr. Tavčarjevo kandidaturo. 

V dobi, ko je v »Narodni tiskarni« nastala kriza 
zaradi Krutorogovega članka o papeštvu, šlo je za to, 
kdo naj prevzame predsedstvo tiskarne. Šuklje, Kers- 
nik in drugi nekateri so takrat mislili, da se jim po- 
sreči izviti list iz najinih rok. Iskali so zatorej po- 
oblastil delničarjev za občni zbor. Letega so se potem 
udeležili in Šuklje je z velikanskim patosom govoril, 
da ga ni hujšega radikalca, kakor je on, da pa mora 
pisavo »Slovenskega Naroda« obsojati. Ker sem raz- 
mere v »Narodni tiskarni« že dolgo in dobro poznal, 
ponudil je dr. Tavčar meni, naj prevzamem predsed- 
stvo, kajti videla sva, da imava na občnem zboru ve- 
čino. Glede na to pa, da sem imel mnogo opravka 
zunaj Ljubljane ter sem bil zato večkrat odsoten in 
bi potemtakem nadzorstvo »Narodne tiskarne« ne bil 
mogel izvrševati tako, kakor potreba, glede dalje na 
to, da je itak že Dragotin Hribar z Antonom 
Knežo m in za njima Josip Lavrenčič bil 
v upravi tiskarne napravil red in jo s tem postavil 
na takšno stališče, ki je za bodočnost obetalo vse 
najboljše, odklonil sem d. Tavčarjevo ponudbo ter pre- 
pustil njemu predsedstvo delniške družbe Narodne 
tiskarne«. Ono je od tedaj ostalo v njegovih rokah. 
S tem seveda tudi vrhovna odločba o pisavi »Sloven- 
skega Naroda«. 

Ko je s tem, da je postal predsednik »Narodne 
tiskarne«, dobil v roke »Slovenski Narod«, poostril je 
boj, ki ga je »Slovenski Narod« bojeval že tistokrat z 
duhovniško stranko, v pravo farško gonjo. Meni ta 
način boja ni bil všeč in sem zato dr. Tavčarja več- 
krat svaril pred njim. Narodna stranka imela je takrat 
med duhovniki stare šole še dosti privržencev, a ta 

pisava »Slovenskega Naroda« je skoro vse do zadnjega 
odpodila iz stranke. 

Kavno ta farska gonja bila je povoda da me je 
dr. Šušteršič vabil, naj ustanovim posebno stranko, 
češ, »do Vas ima vse zaupanje in vsa Slovenija pojde 
za Vami«. Ker sem to odklonil, izdal je dr. Šušteršič 
parolo: »naj se na surovosti odgovarja še z večjimi 
surovostmi« in »Slovenec« je začel polemike, ki so 
prekašale vse, kar se v tem oziru misliti da. 

Ko je leta 1883. kandidoval dr. Tavčar v deželni 
zbor, razposlal je duhovnikom ljubljanske okolice 
okrožnico, o kateri mi preje ni ničesar omenil. Ko mi 
je prišla v roke, začudil sem se ne malo in dejal sem 
si takoj, da tega ni pametno storil. 

Ko se snideva, povem mu to brez okolišev. Na 
svoje nemalo začudenje imel sem sedaj priliko spo- 
znati prijatelja od strani, od katere ga doslej še nisem 
poznal. 

»Svoje dolgove plačaj, berač!« zadere 
se nad mano razdraženo in me jezno ošine z očmi. Kar 
zdrznil sem se. Ne da reagujem, odidem. Najina pri- 
jateljska vez bila je takrat postavljena pred težko pre- 
izkušnjo. Za tisoč goldinarjev je šlo. Dr. 
Tavčar je bil takrat že v ugodnih pridobitnih razme- 
rah, jaz še v krizi, o kateri sem govoril v enem 
prejšnjih poglavij. Izposodil sem si jih bil torej pri 
njem. Da seda} za denar ni v zadregi, sem vedel. Nje- 
gova osorna terjatev je bila torej žaljiva. Nek notranji 
glas mi je dejal, naj vrnem nemilo za nedrago in 
pretrgam prijateljsko razmerje. Toda noč, ki sem jo 
prebil brez spanja, me je pomirila. Natančnejše pre- 
mišljevanje položaja me je poučilo, da sem kriv sam. 
Saj ni bilo treba izposojati si denarja ravno pri dr. 
Tavčarju. Ce sem že to storil, pa naj samemu sebi 
pripišem, da sem prišel v tako odvisnost od njega, v 
kakršni me — po oni terjatvi sodeč — smatra. 

In moj sklep je bil storjen. Dejal sem si, da ga 
pred njim samim osramotim, ako mu dolg vrnem koj 
naslednjega dne. Toda kako? Bil sem skoro suh. Le 
za najpotrebneje sem imel še nekaj goldinarjev. Dolgo 

prevdarjam, kako in kje dobiti tisočak. Sram me je 
bilo iskati posojila. Saj nisem dal nikdar znati, da 
živim v tesnih razmerah. A sila kola lomi. Premagal 
sem sramežljivost in stopil k V a s u Petri Čiču. 
Nezmožen sem popisati, v kaki zadregi sem bil, predno 
sem spravil iz sebe, kaj me je k njemu privedlo. Vašo 
pa, ne da izpregovori besedo, odpre blagajnico, vzame 
iz denarnika, ki ga potegne iz tresorja, tisočak in mi 
ga izroči z besedami: »Evo Ti novca. Ne hiljadu, deset 
hiljada bih Ti pozajmio. Radi odplate nemoj imati 
brige. Ni je mi žumo.« 

Koj tisti trenutek hitel sem k dr. Tavčarju. Rde- 
čica ga je oblila, ko sem mu pomolil tisočak in ga 
prosil, naj mi izroči menico, katero sem mu za večjo 
varnost dal ob izposojanju. Od tedaj sem si na- 
sproti njemu ohranil vedno popolno 
neodvisnost. Pozabil tega mučnega dogodka pač 
nisem nikoli; žela pa mi ni ostalo v srcu. Posledica 
tega je bila le, da sem od tedaj nasproti dr. Tavčarju 
s tem večjim naglasom zastopal svoje mnenje in po- 
litično prepričanje. V potrebah mi je potem še več- 
krat z denarjem pomagal Vašo Petričič in kasneje jako 
kulantno tudi Fran Kolmanu. 

Ker je duhovščina dr. Tavčarjevo ponudbo so- 
glasno odklonila, bilo je užaljeno njegovo samoljubje 
in ostala mu je neka jeza do duhovstva sploh. Sam mi 
je čez nekaj leta na to dejal : K o bi bil šel v se- 
menišče, bi bil danes kak prav fana- 
tičen in borben kanonik ali celo škof«; 
izrek, ki je jako značilen za presojanje marsikakih na- 
gibov njegovega javnega delovanja. 

Ko sva prišla oba v deželni zbor, nastopala sva 
s početka složno, dogovorivši se preje o vseh zadevah, 
ki sva jih mislila spraviti v razpravo. A že pri de- 
želni hipotečni banki pustil me je dr. Tavčar, ne da 
bi me bil preje o tem obvestil, na cedilu. Na moje 
očitke izgovarjal se je s skrbjo za rast in procvit 
Mestne hranilnice. 

Kmalu nato razpravljalo se je v deželnem zboru 
vprašanje, ali naj dežela prevzame garancijo za priori- 

tete dolenjskih železnic ali naj plača stavbni prispe- 
vek 500.000 goldinarjev. Bil sem za prevzetje garan- 
cije, ker sem po zrelem uvaže vanju prišel do prepri- 
čanja, da se bodo železnice izplačale in da bo torej iz 
tega naslova dežela le v prvih letih imela doplačila. 
Prišel sem pa na misel, da bi se 5% od onih 500.000 
goldinarjev, katere si dežela prihrani, ker ne plača 
gradbenega prispevka, vsako leto nalagalo v poseben 
fond. Iz tega fonda bi se predujmoma plačevali oni 
zneski, ki bi zaradi prevzete garancije bili kdaj po- 
trebni, sicer pa da bi se rabil za železniške namene 
dežele Kranjske sploh. Razodel sem to svojo misel 
dr. Tavčarju in on me je naprosil, naj ta predlog pre- 
pustim njemu, rekoč: »Vendar se ne boš samo ti v 
deželnem zboru postavljal s pametnimi predlogi!« Ker 
mi ni bilo za osebno reklamo, temveč samo za stvar, 
prepustil sem mu predlog prav rad in z neznanskim 
veseljem mi je po seji železniškega odseka, čegar član 
je bil, dr. Tavčar pripovedoval: »Ti ne veš, kakšno 
senzacijo sem zbudil s Tvojim predlogom. Schwegel 
me je hvalil kot finančni genij prve vrste!« Tega 
otročjega veselja bil sem vesel tudi jaz. — Še lansko 
leto sem čital, kako so v deželnem zboru celo Šuster- 
čevci hvalili ta predlog. Ko dr. Šušteršič sedaj izve, 
na čegavi njivi je ta zel zrastla, utegne tudi fond, ki 
se je po tem predlogu nabral, porabiti v svoje stran- 
karske namene, kakor je že porabil vseučiliški fond. 

V dobi mojega županovanja bil je državni posla- 
nec ljubljanski Josip Kušar. Imel sem često 
opravka pri osrednjih uradih na Dunaju in prosil sem 
ga, da me je spremljal k dotičnim referentom. Na svojo 
žalost moral sem se prepričati, da si Kušar ni mogel 
pridobiti ne ugleda in ne vpliva. Zato me je v srce 
peklo, ko sem videl, da ima ravno poslanec naše naj- 
važnejše občine med slovenskimi poslanci takorekoč 
najmanj upliva. Ko so torej prišle nove volitve in se 
je pri meni zglasil deželnosodni svetnik Ivan Ven- 
ca j z , takratni predstojnik za mesto delegovanega 
okrajnega sodišča v Ljubljani, in mi je naznanil, da bi 
rad kandidoval v državni zbor ter me vprašal, če bi 

ga hotel podpirati; obljubil sem mu to podporo takoj. 
Vencajza sem namreč poznal kot izvrstnega jurista, kot 
vseskozi narodnega uradnika in na vse strani neod- 
visnega sodnika in slišal sem ga od vseh naših juri- 
stov, zlasti tudi od dr. Tavčarja in dr. Majarona, vedno 
hvaliti in poveličevati. Če se je torej tak mož oglasil 
za državnozborskega kandidata, bil sem si takoj na 
jasnem, da bi silno dobro zamenil poslanca Kušarja, o 
katerem poslednjem sem mislil, da mi bo mogoče 
pregovoriti ga, naj ne kandiduje več. 

Ko je prišel čas volitev, oglasil je Ivan Vencajz 
kandidaturo pri izvrševalnem odboru v Ljubljani. Go- 
voril sem nato z bivšim poslancem Kušarjem ter mu 
predočeval, da bi bilo bolje, ako on svoje kandidature 
ne prijavi. Odgovoril mi je, da jo prijavi, češ, da mu 
je dr. Tavčar rekel, naj od svoje kandidature na noben 
način ne odstopi. Kušar je pri tem dobrodušno pri- 
stavil: »Pa še Ti me podpiraj, saj veš, da mi tistih 
dnevnih deset goldinarjev pri mojih razmerah prav 
pride.< 

Bil je sklican shod zaupnikov in pokazalo se je 
takoj, da so bili zaupniki po dr. Tavčarju in njegovem 
koncipijentu dr. Josipu Kušarju obdelani glasovati za 
očeta poslednjega, bivšega poslanca Josipa Kušarja. 
Razprava je bila živahna in zaupniki so se razšli, ne 
da bi bili glasovali. Pri drugi seji, pri kateri sem iz 
neke posebne liberalnosti trpel, da je za svojega 
očeta govoril in agitoval njegov sin dr. Josip Kušar, 
prišlo je do glasovanja. Kandidatura Kušarjeva zma- 
gala je z dvema glasovoma večine. Na to sem pro- 
glasil, da se večini podvrgavam tudi jaz; da sicer ne 
bom delal za Kušarja, da bom pa zanj glasoval in 
priporočal tudi vsem dugim v tem obziru disciplino. 

Pri volitvah je bil izvoljen zopet Kušar, ki bi bil 
gotovo padel, ko bi se bil jaz postavil proti njemu. 
Dr. Tavčar mi je kasneje nekoč priznal, da bi res 
bilo veliko boljše, ko bi bil takrat prodrl Vencajz, da 
je pa on za Kušarja delal zato, ker ga Vencajz 
ni prišel prosit, naj podpira njegovo 
kandidaturo. Tedaj zgolj iz užaljenega samo- 

ljubja. Vencajz pa mi je od takrat, dasi sem se za nje- 
govo kandidaturo z vso silo zavzemal in do končnega 
glasovanja na shodu zaupnih mož tudi zvesto zanj stal, 
postal hud osoben protivnik in mislil je menda na vse 
načine, kje in kako bi mi škodoval. V tem se je ne- 
česa domislil. 

Ko je premeščen bil iz Krškega za predstojnika 
za mesto delegovanemu okrajnemu sodišču v Ljublja- 
no, imel je navado, da je vsako jutro hodil zajtrkovat 
na Gornji .Rožnik. Sestajal se je ondi z nekaterimi 
drugimi zgodnjiki, med katerimi je bil tudi knjigo- 
vodja banke »Slavi je« Ivan Pribil. Leta je Ven- 
cajzu med drugim, kajti zabave pri zajtrku vrtile so 
se okoli raznih predmetov, pripovedoval, kakšne do- 
hodke imam kot ravnatelj banke »Slavijec Bržkone 
mu je naslikal stvar še v veliko svetlejših barvah, 
kakor je bila v resnici. Teh pogovorov spomnil se je 
sedaj Vencajz in sklenil je — z namenom, da se mi 
maščuje — ustanoviti mi konkurenčno zavarovalno 
podjetje, misleč menda, da me s tem gmotno oškoduje. 
Tako je — po znanem reku, da imajo včasih mali 
uzroki velike posledice — nastala »Vzajemna zavaro- 
valnica v Ljubljani. Namena, ki je bil glavna pobuda 
za nje ustanovitev, Vencajz ni dosegel. Meni iz tega 
ni nastala nikaka škoda. Nova zavarovalnica mi je bila 
le v pobudo za intenzivnejše organizatorno delo in po- 
slovni uspehi so vsled tega bili še ugodnejši. 

Vencajza sodil sem napačno. Kakor hitro je nam- 
reč propadel kot državni poslanec za Ljubljano, obesil 
se je duhovniški stranki za škrijce in postal je njen 
državni poslanec, dokler mu niso nekega dne dali 
razumeti, da je njegovega poslančevanja dovolj. Poleg 
tega mu je pa poslansko življenje zagrenil dr. Ivan 
Tavčar, ki je proti njemu vprizarjal cele križarske 
vojske, potujoč od shoda do shoda in govoreč s pla- 
menečimi besedami proti njemu. Izrabljal je. v tem 
boju celo njegove osebne napake in slabosti. 

V občinskem svetu ljubljanskem delovala sva z 
dr. Tavčarjem s početka složno. Najini predlogi bili 
so taki, da je mogel on podpirati moje, jaz pa njegove. 

Saj so se tikali vedno nacijonaino pomembnih vpra- 
šanj ali pa so vsebovali važne novotarije gmotne 
prirode. 

V tem je prišel potres leta 1895. Za pomožno 
akcijo dajal sem inicijativo jaz; a prijateljski oziri so 
mi velevali na shode, ki sem jih v dosledku te akcije 
zamišljal, vabiti vselej v svojem in njegovem imenu. 
Podrobno delo je bilo in je ostalo v mojih rokah. To 
je naravno moralo mestno prebivalstvo zapaziti in zato 
ni čudo, da je bilo čemdalje pogosteje čuti glasove: 
»Hribar bi moral biti naš župank 

Dr. Tavčar je imel navado, da je, če je hotel po 
ovinkih kaj doseči, prišel k meni in mi je to pol v 
šali pol resno namignil. Vedel je, da ga bom razumel 
in znano mu je bilo, kako umevam prijateljstvo. Iz- 
kušnja ga je poučila, da se nikdar ni motil. To je bil 
razlog, da se je tudi v tem slučaju poslužil označene 
metode. 

Spomladi leta 1896. peljal sem se nekoč z njim 
in njegovo soprogo na neko slavnost v Zagreb. Z nami 
v istem voznem oddelku je bil tudi dr. Fran Štor, 
odvetnik v Ljubljani. Dr. Tavčar zleknil se je bil po 
eni strani voznega oddelka, mi ostali trije pa smo 
sedeli nasproti njemu na drugi strani. Vrstili so se 
pogovori in zbijale šale. Kar naenkrat med postajama 
Videm in Brežice, ko smo se bili ravno zaradi nekega 
dovtipa vsi smejali, pravi dr. Tavčar nenadoma: >No r 
ali ste že slišali, da M moja žena utegnila postati žu- 
panja? Čedalje popularnejša postaja namreč v Ljub- 
ljani misel, da ima dr. Tavčar postati župan.< 

Vse svoje življenje bil sem altruistiški navdahnjen.. 
Ko bi bil prepričan, da bi delovanje dr. Tavčarjeva v: 
oni usodepolni dobi, katera je zahtevala od župana 
toliko mučnega drobnega dela, moglo obroditi zaže- 
ljene sadove, bil bi ta njegov migljaj sprejel tako, 
kakor je želel. Tako pa sem se delal, ko da sem čisto 
preslišal to opombo, ob kateri je njegova soproga 
zardela in se je zasmejala; dr. Fran Štor pa se je 
smejal tako topo, kakor je to o gotovih prilikah pri 
njem bilo v navadi. 

Le besede nismo več govorili o tem. Videti je pa 
bilo, da se je streznil tudi dr. Tavčar. Vstal je, sedel 
nasproti nam in ostal je do Zagreba zamišljen. 

Kmalu na to je v klubski seji prišlo na vrsto 
vprašanje o županski volitvi. Občinski svenik Ivan 
G o g o 1 a predlagal je mene. Ob splošnem odobrava- 
nju bil je ta predlog takoj in brez debate sprejet. 
Dr. Tavčar sedel je takrat — v obraz jako zardel — 
mirno na svojem sedežu. 

Ko smo šli iz klubske seje, pridruži se mi in mi 
pravi, da je on za načelo, naj se župani večkrat me- 
njavajo, češ, da ni dobro, ako kdo predolgo županuje, 
ker drugi sicer nimajo prilike pokazati svojih uprav- 
nih zmožnosti. Menil je, da bi najbolje bilo, da se 
župani menjavajo vsaka tri leta. Odgovoril sem mu, 
da baš nasprotno s čestim menjavanjem kontinuiteta 
uprave silno trpi, da je torej najbolje prepustiti od- 
ločbo o tem, kdaj naj bi se novo osebo posadilo na 
župansko stolico, sodbi občinskega sveta. 

Prva tri leta mojega županovanja šlo je vse gladko 
in tudi za drugo poslovno dobo bil sem soglasno pred- 
lagan v zopetno izvolitev. Nekako peto leto mojega 
županovanja pa mi nekoč dr. Tavčar, ko na poti iz 
neke seje na magistratu stopava mimo Hamannove 
trgovine proti domu — ko tako slučajno — pravi: 
»Kdaj se boš pa ti naveličal županovanja? Saj imaš 
vendar le gmotno škodo od tega!« 

To je pravzaprav bilo res. Prejemal sem namreč 
letne plače 4800 kron. Ker sem si bil omislil lastno 
kočijo in konje, kar me je stalo gotovo toliko, ako ne 
več, jasno je, da mi od te plače ni preostajalo prav 
nič. Pri tem sem pa svojemu častnemu uradu žrtvoval 
še čas in trud, ki bi mi bil — porabljen v poklicnem 
delu — donašal dokaj dohodkov. Vprašanje je bilo 
torej postavljeno na realni podlagi. — Toda meni ni 
bilo do gmotnih koristi. Ko bi bil mislil nanje, ne bil 
bi županske volitve sploh sprejel. 

Stopi mi pred oči, kaj sem med tem izvršil in kaj 
zasnoval. Zato mu odgovorim, da želim izvršiti pro- 

gram, ki sem si ga postavil in da za javni blagor rad 
žrtvujem del svojih gmotnih koristi. 

Po tem mojem odgovoru zavel je kmalu drug 
veter. Vedno me je pekla zveza z Nemci, katere 
prvotni inicijator je bdi Šuklje. 

Kmalu se je bdi zanjo ogrel tudi dr. Tavčar. Jaz 
sem vselej, kadar se je o tem vprašanju razpravljalo, 
svaril pred tako zvezo kot nemoralno in sem pripo- 
ročal iskati modus vivendi z drugo slovensko stranko. 
Ko so potem prinesli v klub vest, da se konservativni 
slovenski poslanci pogajajo za zvezo z Nemci in so 
s tem utemeljevali taktično opravičenost, da jo skle- 
nemo mi, bil sem v velikem razporu sam s seboj. Na- 
meraval sem se odpovedati mandatu in sem tega 
omenil v nekem pismu svojemu dobremu prijatelju 
Vjekoslavu Spinčiču. On mi je na to dne 17. decem- 
bra 1892 odgovoril z Dunaja takole: >Pišem Ti ovo 
par redaka glavno zato jer si rekao u pismu 13. t. m., 
da si na skoku iz pokrajinskog sabora — i to jer Ti 
brani značaj postupati proti svojim osebnim prijate- 
ljem, i jer Ti dosljednost ne dopušča ici s njimi. Ne 
zameri al osobno prijateljstvo nejma nikad odlučivati 
u javnom življenju. Ako su po Tvojem osobnom uvje- 
renju zašli Tvoji osobni prijatelji na stranputicu u 
javnom življenju, Ti njim možeš i nadalje ostati osob- 
nim prijateljem, al zato netreba, pače ne smješ da jih 
sljediš na stranputicu u javnom životu; pače netreba 
nit ne smješ, radi toga javno življenje zapustiti, nego 
i kao osobni prijatelj zašlih nastojati odvrnuti jih na 
pravi put. Upravo s toga jer su zašli, je Tvoja to veča 
dužnost raditi, da jih odvratiš, a glavno da odvratiš 
zlo od svoga naroda. < 

To pismo je v veliki meri pripomoglo, da nisem 
izvršil svoje nakane, da odložim deželnozborski man- 
dat. Govoril sem potem dosledno proti zvezi z Nemci, 
pri čemer me je z veliko vnemo in prepričevalnimi 
razlogi podpiral zlasti poslanec Lenarčič, in sem 
končno dosegel tudi izmirjenje in zvezo obeh sloven- 
skih strank. Ves srečen sem bil, ko smo ta dogodek 
naše domače politike praznovali slovenski deželni po- 

slanci s skupno večerjo v Kampoševi restavraciji v 
prvem nadstropju Schreierjeve hiše. Da na to bratov- 
sko gostijo ni bilo dr. Šušteršiča, še skoro opazili 
nismo. Pa vendar je to imelo velik pomen. Bržkone 
je na sporazum pristal z miselnim pridržkom. Kmalu 
na to je namreč porušil bistveno določbo pogodbe in 
s tem dr. Tavčarju dal v roke kar se da uspešno 
sredstvo za propagovanje zopetne zveze narodno- 
napredne stranke z Nemci, kar mu je končno tudi 
res uspelo. 

V dosledku izmiritve in zveze slovenskih dežel- 
nih poslancev kandidovali smo v občinski svet ljub- 
ljanski pri takratnih dopolnilnih volitvah dr. Vinka 
Gregoriča in še dva druga pripadnika Slovenske 
ljudske stranke. Ko se je pa zveza razbila, bil je to 
za občinske svetnike Slovenske ljudske stranke po- 
vod, da so stopili v občinskem svetu v opozicijo. 
Dr. Tavčar jel se jim je sedaj naenkrat približevati. 
Začel je dr. Gregoriča klicati k sebi kot zdrav- 
nika, dasi je njegov rodbinski zdravnik od nekdaj bil 
vladni svetnik dr. Fran Zupanec. Posvetovanja nje- 
gova z dr. Gregoričem vedla so do ustanovitve I. dru- 
štva hišnih posestnikov v Ljubljani. To društvo je 
dr. Vinko Gregorič ustanovil, da bi imel pri nasled- 
njih volitvah trdno organizacijo proti meni v rokah. 
Sejal je zame prokletstvo, a rodil se je blagoslov, 
kajti kaj kmalu se je pokazalo, da imenovano društvo 
stoji bolj na moji strani. Pri naslednjih dopolnilnih 
volitvah je njegov ustanovitelj dr. V. Gregorič odletel 
celo iz občinskega sveta. Tako se je izjalovil naklep 
nastopiti proti meni ter onemogočiti mojo zopetno iz- 
volitev za župana. 

O tej priliki zdi se mi potrebno pojasniti nek do- 
godek, vsled katerega sem na veliko svoje obžalova- 
nje, pa še večje veselje svojih političnih protivnikov 
prišel v deželnem zboru v jako neprijeten položaj. — 
Dr. Tavčar mi je nekoč v deželni zbornici s šegavim 
smehom na ustnicah pripovedoval: »Včeraj sem med 
svojimi političnimi spisi brskal in sem našel našo po- 
godbo z Nemci. In videl sem, da si se nam res iz- 

muznil. Vsi smo jo podpisali; le Tvojega podpisa ni 
na njej k 

Kmalu na to sukala se je debata okoli te pogodbe. 
Ker se v naglici nisem spomnil, da sta bila izgotov- 
ljena dva izvoda, zanikal sem, da bi jo bil podpisal 
tudi jaz. Kasneje mi je, ko sem si poklical v spomin 
posvetovanja o tej stvari, med katerimi sem dosledno 
svaril, da bi se z Nemci vezali, še prav plastično 
stopilo pred oči, kako sem oni izvod, ki ga je klub 
izročil baronu Schweglu, podpisal zadnji izmed članov 
kluba in kako je tedaj pristopil Janko Kersnik in 
dejal: >Videti moram vendar, kako bo Hribar pogodbo 
podpisaval s svojo srčno krvjo.« 

A Schwegel bil je v deželnem zboru prečital be- 
sedilo pogodbe z mojim podpisom. Sedel sem torej — 
kakor se pravi — >v omaki«. Neprijetno je to sicer 
bilo, a ni se mi zdelo primerno otepati se, ker sem 
vedel, da je Schweglu dejansko stanje dobro znano. 
Dr. Tavčar je mojo pomoto seveda tudi takoj spoznal, 
a me — dasi sva si v deželnem zboru bila soseda — 
nanjo ni opozoril. Po njegovem veselem smehu, ki 
ga je brž po moji zaletelosti delil v medsebojnih po- 
govorih z veleposestniškimi poslanci, sklepal sem celo, 
da mu moja izpoddrsnitev napravlja mnogo zabave. 

Ko se je bližal konec šestega leta mojega župano- 
vanja, postal je prijatelj dr. Tavčar še nestrpljivejši in 
našel si je bil novega zaveznika v občinskem svetniku 
Josipu Prosencu, ki je od nekdaj bil nagnjen 
k vsake vrste intrigam. Leta obdelaval je občinske 
svetnike enega za drugim ter je tudi dosegel, da so 
mu obljubili priti na neko zborovanje, v katerem se 
je imelo skleniti, da mene ne kandidirajo več za žu- 
pana. O tem zborovanju izvedel sem slučajno po občin- 
skem svetniku Antonu Kleinu in prišel sem 
tudi jaz nepovabljen nanje. Tu se je stvar naenkrat 
presukala. Mesto nezaupnice, katero je mislil pred- 
lagati Prosenc, prišlo je do izraza popolnega zado- 
voljstva z mojim županovanjem. Ko z mrzlim curkom 
polit koder odšel je Prosenc s tega zborovanja. Vendar 
pa dr. Tavčar ni obupal. 

Ko se je v seji dne 13. februarja 1902 razpravljalo 
o proračunu za to leto, dvignil se je ter se je jel v 
srditem govoru zaletavati v mojo upravo. Nobena stvar 
mu ni bila prav. Očital mi je ustanovitev »Ljubljanske 
kreditne banke«, češ, da je leta na škodo »Mestni hra- 
nilnici«. Pri tem je čisto v nemar pustil, da sedi sam 
v njenem upravnem svetu in potemtakem vrši delo, 
ki je po njegovi trditvi »mestu na škodo«. Očital mi 
je celo vodovod, tedaj napravo, ki je ni bilo in je 
bržkone še danes ni popularnejše v Ljubljani, češ, da 
morajo meščanje za vodo preveč plačevati in da tega 
bremena še leta in leta ne bo konec. Toda ta »fulmi- 
nantni« govor ni imel nobenega uspeha. Deloma sem 
govornika zavrnil sam, deloma je to storil v seji dne 
14. februarja poročevalec Senekovič in dr. Tavčar je, 
ko je iz dvorane odhajal, čutil popolno osamljenost. 

Sedaj mu je priskočil na pomoč Josip Prosenc z 
novim manevrom. Stavil je namreč predlog na spre- 
membo občinskega reda in občinskega volilnega reda, 
modrujoč, da mora, če se te spremembe udejstvijo, 
občinski svet razpuščen biti in da bo, ko pride do 
nove volitve župana, mogoče izpodbiti mojo kandida- 
turo. Prosenc, ki o pravoslovju ni imel pojma in se 
je delal učenega le zato, ker je par let služil za pi- 
sarja po odvetniških pisarnah, pa je s tem svojim 
predlogom izročil občinskemu svetu tako zmašilo, da 
ga je pravni in personalni odsek v prvi seji, v kateri 
se je o njem posvetoval, ob veselosti odsekovih članov 
dejal ad acta. 

Obenem s to akcijo začela sta me napadati, od- 
nosno se iz mene norčevati »Slovenski Narod« in 
»Osa«. Ti napadi tvorili so predmet posvetovanju 
kluba občinskih svetnikov dne 22. januarja 1906. leta. 
Seje so se pod predsedstvom dr. Karla Blei- 
weisa viteza Trsteniškega udeležili občin- 
ski svetniki: Jakob Dimnik, Anton Gorše, 
Fran Grošelj, Ivan Kejžar, Josip Ko- 
zak, Josip Lenče, Fran M a 1 y , Ivan P 1 a n - 
tan, Ilija Predovič, Andrej Senekovič, 
Anton Svetek, Ivan Šubic, dr. Karl 

Triller, Ubald pl. Trnkoczy, Josip Turk 
in Fran Žužek. 

Na seji je bil soglasno sprejet tale sklep: 

>Klub izreka županu soglasno ne- 
omajno svoje zaupanje ter glede na 
napade v Slovenskem Narodu« in v 
»Osi«, katere obsoja, izjavlja, da ob- 
činski svetovalci stoje kakor en mož 
za župano m.« 

Stavila sta predlog in ga utemeljevala občinska 
svetnika dr. Karl Triller in Ivan Šubic. 

Sedaj je dr. Tavčar menda izprevidel, da je ves 
njegov trud, izpodnesti mi županski stol, zastonj in že 
naprej obsojen v neuspeh. To ga je po vsej priliki pri- 
pravilo do kesanja. Nekaj časa namreč po. oni klubovi 
seji pride nekoč k meni in mi — v vidni zadregi, ves 
rdeč v lice — pravi skesano: »Ozdravljen sem sedaj 
popolnoma. Rad bi bil postal župan. Saj veš, da sem 
začel proti Tebi nastopati. Sedaj Te pa zagotavljam, 
da tega ne storim nikdar več. Priznavam namreč, da 
l>i boljšega župana, kakor si Ti, Ljubljana ne mogla 
dobiti in jaz le ne vem, kam bi se dejal, ko bi imel 
stopiti na Tvoje mesto. Včasih sem že mislil, da ne 
pojde in ne pojde; a Ti si vedno znal mestno upravo 
vravnati tako, da je bilo dovolj denarja. Z deželnim 
odborništvom sem cisto zadovoljen in po čem drugem 
ne hrepenim in tudi več hrepenel ne bom.« — Tisto 
leto je tudi bilo, da mi je zadnji dan leta v spremstvu 
soproge prišel čestitat novo leto. Menda v potrdilo 
svojih gori navedenih besedi mi je ob tej priliki dejal, 
in je v posebno podkrepljen j e ponovil, 
da je to edini novoletni obisk, ki ga 
to leto napravlja. 

Kakor je »Slovenski Narod« gojil v »farski gonji« 
posebne vrste šport, tako ga je tudi posebno veselilo, 
ako se je od časa do časa mogel zaletavati v izven- 
kranjske Slovence. Sedaj je na to, sedaj na drugo stran 
prožil pušice. Rad bi bil dosegel, da bi bili izven- 
kranjski Slovenci slepo posnemali njegov način po- 
litičnega boja. 

Dobro vedoč, da kot narodni radikalci uživamo 
zunaj meja kranjske dežele prav veliko simpatij, sva- 
ril sem dr. Tavčarja, naj ta način zbadanja in napada- 
nja opusti. Saj mi je bilo jasno, da naši izvenkranjski 
bratje pričakujejo iz Ljubljane podpore in vzpodbude 
v njihovem neravnem boju. Jasno mi je pa tudi bilo, 
da je njihovim voditeljem treba pustiti, da se v tem 
boju poslužujejo taktike, ki se po uvaževanju vseh 
razmer njim samim zdi primerna. Toda s Tavčarjem 
ni bilo govoriti. Če sem ga dobil dobre volje, se je 
včasih udal in je napade — katerih so bili zlasti cesto 
deležni tržaški Slovenci — ustavil; navadno je pa na 
vsako moje posredovanje le še huje zrobantil. 

To je povzročilo, da so neko dobo med Ljubljano 
in Trstom nastale zelo napete razmere. Kakor ose so 
včasih tržaški rodoljubje, čijih delo se je odlikovalo 
po vzorni nesebičnosti in vztrajnosti, obsuli vsakega 
Ljubljančana, kadar je med nje prišel. Slišati je moral 
mnogo grenkih, žal, da več ali manj opravičenih 
očitkov. Kar težko se* je bilo zagovarjati. 

Mene so tržaški rodoljubje poznali kot svojega 
prijatelja. Saj sem jim bil — kakor sem v enem prej- 
šnjih poglavjih povedal — vedno — in to tudi z ma- 
terialnimi dajatvami — na uslugo. Zato so se me 
oklepali z ljubeznijo in tega tudi nasproti drugim Ljub- 
ljančanom niso tajili. Imel sem torej priliko in mož- 
nost, da sem večkrat pobijal in odčinjeval razdraženo 
razpoloženje proti Ljubljani. O takih prilikah sem 
tudi vedno po možnosti branil in v zaščito jemal dr. 
Tavčarja. Za svojo prijateljsko dolžnost sem to smatral. 
Kolikor toliko sem tupatam uspeval; popolnoma pa 
megle nesporazuma in nezaupljivosti nisem mogel raz- 
pršiti nikdar. 

To se je posebno eklatantno pokapalo proti koncu 
leta 1899. V Trstu je imel — kakor večkrat — opravka 
pri sodišču dr. Tavčarjev in moj prijatelj in pobratim 
d r. J o s i p Kušar. Po izvršenem opravilu sešel se 
je z dr. Otokarjem Rybafe m. Naravno je, da 
sta začela brenkati na politično tamburico. In tu je iz 
dr. Rvbarevih strun donela nekam preslišno hvala za 

moje delo. Dr. Kušar razpihal je to stvar po svojem 
povratku v Ljubljano tako, da se je nadležen dim pri- 
valil do mene. Dr. Kušar je namreč prišel z očitkom, 
da intrigujem sam in po svojih uradnikih v Trstu proti 
dr. Tavčarju. 

Ko to izvem, obvestim o njegovem očitku takoj 
dr. Rvbara. Na to prejel sem od njega tole pismo: 

»V Trstu, dne 13. decembra 1899. 

Velecenjeni gospod župan! 

Vaše cenjeno pismo 11. tekočega meseca me je 
osupnilo kakor blisk iz vedrega neba, a hvaležen sem 
Vam za Vaše zaupanje. Pismo, katero pošljem dr. Ku- 
šarju, prilagam v prepisu pod . . . 

Kakor tam pišem, se ne morem nikakor spo- 
minjati, da bi bil rabil besede, ki dopuščajo tako inter- 
pretacijo, kakor si jo je dovolil dr. Kušar. V kolikor 
se sedaj še spominjam, odgovoril sem na neke opazke 
glede Vaše cenjene osebe, da je Ljubljana lahko za- 
dovoljna, da ima takega župana kakor je Hribar, ker 
takega ni še imela in tudi ga ne dobi več; da je to 
edini mož, ki ima široko obzorje in pravo slovansko 
prepričanje. Ne navajam teh besed, da bi se Vam 
morda laskal, temveč, da vidite, kaj sem v očeh dr^ 
Kušarja zagrešil. 

Mogoče je tudi, akoravno se tega sedaj ne do- 
mišljam, da sem Vam, kakor politiku, dal prednost 
pred g. dr. Tavčarjem; no ako sem tako govoril, izražal 
sem le mnenje tržaških Slovencev, a nikakor nisem 
podtikal to sodbo Vam ali kakemu Vašemu odposlancu. 

Žalostno je, da se v Ljubljani smatra pohvalo ene 
osebe za napad na drugo, a najbolj obžalujem, da je 
ravno moja malenkost dala povod takemu nesporaz- 
umljenju. 

Upam pa, da Vas ta pojasnila zadovoljijo ter 
ostajam 

z odličnim spoštovanjem 

dr. Ryba?.<t 

V pismu do dr. Kušarja, čegar prepis mi je pri- 
ložil, stoje med drugim tudi tele besede: »Meni je 
jako na tem ležeče, da se takoj pojasni vsako nespo- 
razumljenje, kajti znati moraš, da delaš 
veliko krivico g. Hribarju, ki je med 
nami vedno le branil g. d r. Tavčarja.: 

S pismom z dne 20. decembra 1899 opravičil se 
mi je dr. Kušar in je preklical vse svoje žaljive besede. 
Značilen je tale pasus njegovega pisma: »Poznam Te 
in cenim kot nesebičnega narodnega boritelja. O ko- 
mur pa imam dobro sodbo, tistega ne sodim krivo in 
mu ne maram delati krivice. — Upam tudi, da Ti 
mene poznaš, saj sva svojčas ramo ob rami aktivno 
pospeševala eno prvih in najidealnejših narodnih in- 
stitucij. Takrat si me lahko spoznal, da pošteno mislim 
in odkrito govorim, da pa zavratnost ni moja lastnost. 
Mogel si se pa tudi prepričati, da sem tedaj, če sem 
nekoliko dobre volje, malce preglasan, vihrav in ne- 
premišljen.« 

Iz teh pisem je nad vse jasno vidno, da sem se 
svojega prijateljstva do dr. Tavčarja tako živo in ide- 
alno zavedal, da sem ga branil in v zaščito jemal tudi 
za ceno, da si s tem zatemnim svojo lastno popular- 
nost. Prav nazorno bo to iz pisma, katero mi je po 
napadu dr. Tavčarjevem v občinskem svetu dne 15. 
februarja 1902 pisal istrski deželni poslanec Slavoj 
Jenko. To pismo slove: 

»Podgrad v Istri, 15. februarja 1902. 

Dragi prijatelj! 

Jako sem se razveselil danes, ko sem čital v obeh 
ljubljanskih slovenskih dnevnikih poročilo o seji ta- 
mošnjega občinskega sveta z dne 13. t. m. Kajti javno 
in nedvombeno se je pokazalo nasprotstvo dr. Tav- 
čarja proti Tebi, o katerem nasprotstvu se že dolgo 
govori. Dobro, koristno je, da je do tega prišlo. 

Ni ga Slovenca, kateri bi bil tako poznan po Slo- 
venskem in drugod, kakor Ti, katerega delovanje za 
narod se sploh ceni. A res je pa tudi, da si mnogo 

zgubil na popularnosti, ker se te je smatralo nekako 
soodgovornega za one gnjusne prostote, ki se izlivajo 
iz »Slovenskega Naroda« na duhovne in na nas »kle- 
rikalce«, sploh na vsakega, ki ne soglaša z dr. Tav- 
čarjem. 

Upam, da se bode zdaj izvršila prepotrebna lo- 
čitev in se tudi na Kranjskem organizovala prava 
narodna stranka pod Tvojim vodstvom. 

V tem upanju pošiljam Ti rodoljubne pozdrave. 

Slavoj Jenko.« 

Dr. Tavčar ali razmer zunaj Kranjske — in zlasti 
v naši tako važni postojanki, kakor je bil Trst — ni 
poznal, ali jih pa poznati ni hotel. Zato sem naprosil 
dr. Trillerja, ki je bil o njih dobro poučen, naj upliva 
tudi on nanj, da ne pada voditeljem z napadi v »Slo- 
venskem Narodu« v hrbet. Včasih se je udal. Toda, če 
ga je popadla srbečica, je na dane obljube pozabil in 
spustil je »Slovenski Narod« zopet z verige. Prav na- 
zoren primer za to podaja tole pismo dr. Gustava 
Gregorina, o katerem je bilo tudi v Ljubljani 
dobro znano, da se tako nesebično posveča narodnemu 
delu, da mu iz tega izvira občutna škoda: 

• 

»Trst, 15. junija 1902. 

Velecenjeni gospod župan! 

Gotovo ste čitali, velecenjeni gospod župau, pred 
okolo dvema tednoma v »Slovenskem Narodu« napad 
na recimo »voditelje« tržaških Slovencev in posebno 
na mojo osebo v članku pod naslovom » Kaj pa to 
pomeni?« 

Na ta neumen, neslan in perfiden napad, naper- 
jen, ne vem zakaj, v prvi vrsti proti meni, smatral 
sem pod svojo častjo kaj odgovarjati, saj je moje delo- 
vanje nele za tržaške Slovence, nego za našo skupno 
slovensko stvar, vsakomur, ki zna in hoče Citati v nji, 
odprta knjiga ter moram iz svojega stališča le obžalo- 
vati, da se je v mojo obrambo oglasil v »Slovencu« 

nepoklican branitelj, ki je pa sicer, kakor se vidi, se 
precej dobro informiran. 

Kljub temu, da nisem odgovarjal, ali morebiti 
ravno radi tega, napada me včerajšnji »Slovenski Na- 
rod« zopet na uprav otročje neumen način. Jaz seveda 
zopet ne bodem odgovarjal na ta članek. Ne morem 
si pa kaj, da Vas, velecenjeni gospod župan, o kate- 
rem vem, da ste si, skoraj edini v Ljubljani, ohranili 
objektivnost v presojanju naših slovenskih razmer, ali 
bolje mizerij, opozorim, iz kakih »stvarnih« razlogov 
izvirajo ti napadi.« — Po obširnem razlaganju teh 
»razlogov« končava pismo 'takole: »A opozarjati Vas 
hočem s tem listom na okolnost, kam je prišel »Na- 
rod« v svoji slepi strasti in kako se daje zavajati »d 
dopisnikov, katerim ne gre za stvar, proti možem, ki 
se žrtvujejo za narod. A kljub takim neopravičenim in 
perfidnim napadom na naše požrtvovalno delovanje, 
ne bi se obrnil s tem pismom do Vas, velecenjeni go- 
spod župan, ako se nam ne bi bilo v zadnjem času 
od Vaše strani in od strani gospoda Trillerja zatrje- 
valo, da nas »Slovenski Narod« ne bode več tako 
falotsko napadal, kakor prej, vsled česar mi že dolgo 
ne dajemo niti najmanjšega povoda v tem obziru, kar 
morate lojalno priznati. A baš odkar mi konsekventno 
•puščamo »Slovenski Narod« na miru, se ta neprestano 
v nas zaletava ter nas provocira. Ako nas potrpežlji- 
vost mine in ako bodemo prisiljeni proti »Narodu« 
nastopiti, kakor zasluži, ne bode naša krivda. Ako 
imate, velecenjeni gospod župan, kaj upliva pri »Na- 
rodu«, opozorite gospodo na njih nelojalno postopanje; 
ako pa nimate upliva na list, ne smete nam zameriti, 
ako bodemo izvajali konsekvence do skrajnosti in to 
tem manj, ker si ne morem misliti, da bi Vi, vele- 
cenjeni gospod župan, odobravali tako postopanje.« 

V zadnjem obdobju pred udejstvitvijo volilne re- 
forme za državni zbor je bil ljubljanski državni po- 
slanec dr. Tavčar. Sprejel je kandidaturo največ vsled 
prigovarjanja deželnega predsednika barona Heina, ki 
se mu je laskal in ki je tudi ministrskemu predsed- 
niku Koerberju na Dunaj pisal, »dafi er von ihm 

grofie Stiicke halte« (da ima jako dobro mnenje o 
njem). Prvi govor, ki ga je imel v državnem zboru, 
opravičil je morebiti to baron Heinovo mnenje, dasi 
dr. Tavčar najbrže sam ni slutil, da bo ta govor imel 
take posledice. Zahtevajoč slovenske srednje šole, 
omenil je namreč — kakor kar tako mimogrede — 
da ne bi imel nič proti temu, če se nemška kočevska 
spodnja gimnazija razširi v popolno gimnazijo. V mi- 
nisterstvu na Dunaju so imeli za to kratko pripomnjo 
izredno tenak posluh. Že z naslednjim šolskim letom 
je namreč nemška kočevska spodnja gimnazija, ki je 
nevarno hirala na pomanjkanju dijakov, bila razšir- 
jena v popolno gimnazijo. O čisto slovenskih gimnazi- 
jah pa naučna uprava tudi sedaj še ni slišati hotela. 
Sicer se je dr. Tavčar v državnem zboru zaganjal naj- 
raje v ljubljanskega škofa, vendar je pa nekako in- 
stinktivno čutil, da ga to ne zadovoljuje. Zato mi je 
cesto tožil, da je jako nesrečen, da mora na Dunaj 
hoditi in da komaj čaka, da mu mandatna doba po- 
teče. Čutil je tudi, da ima od tega kot odvetnik iz- 
datno gmotno škodo. 

Ko je prišlo na vrsto vprašanje razširjenja vo- 
lilne pravice po načelu splošnosti in enakosti, prišla 
sva si z dr. Tavčarjem v načelno navskrižje. On se je 
zagrizel v dotedanji kurijatni sistem in ni mogel poj- 
miti, da splošna in enaka volilna pravica, najsi bode 
izvršena tudi nepopolno, mora Slovanom — in do- 
sledno tudi Slovencem — prinesti boljši položaj v 
državi. Kakorhitro je namreč imelo priti do splošne 
in enake volilne pravice, bilo je jasno, da bo število 
prebivalstva odločevalo in tako bi bili Slovani na- 
sproti Nemcem, ki so dotedaj bili skoro izključni go- 
spodarji v državi, dokaj na boljšem. Dr. Tavčar tega 
ni mogel umeti in se je zato s P 1 a n t a n o m in 
dr. Ferjančičem dosledno in prav do konca boril 
proti uvedbi splošne in enake volilne pravice, četudi 
brez upa zmage. Očital sem mu to kar naravnost in 
odkrito iz oči v oči. Na shodu zaupnikov narodno- 
napredne stranke v »Narondem domu« sem mu za- 
klical: 

Mir tut es vom Herzen weh, 

dafi ich dich in d e r Gesellschaft seh\< 

(Prav iz srca me boli, 
da si v tej družbi tudi ti.) 

A on ni popustil. Vsled tega se je zgodilo, da je 
dr. Karel K r a m a r, ki je bil takrat najodločilnejša 
oseba v dunajskem državnem zboru, stopil z dr. Šu- 
šteršičem v stike. Kot načelnik narodnonapredne 
stranke obrnil sem se do njega, naj ne dopusti, da 
pridemo Slovenci ob vse mestno zastopstvo v držav- 
nem zboru. Odgovoril mi je, da bi se rad oziral na 
moje želje, da pa mora uvaževati taktične razmere v 
državnem zboru. In tu mi je britko potožil, da je 
Tavčar nepristopen za vse 'razloge in da zato ne pre- 
ostaja druzega ko paktovati s Šušteršičem. Po tem 
paktu* prišla so vsa slovenska mesta razven Ljubljane, 
ob svoje zastopstvo v državnem zboru. Dogodki so 
pokazali, da sem imel jaz prav, kajti v novem parla- 
mentu so Slovani postali tako močan faktor, da ni 
daleč oni čas, ko bodo Nemci potisnjeni v vlogo 
druge odločilne potence v naši državi. To spoznava 
— sedaj, ko je že prepozno — tudi dr. Tavčar. 
Naglašal je to v »Slovenskem Narodu» in na nekem 
volilnem shodu. 

1J./IH. 1912. Ko so prišle volitve državnega poslanca po novem 
volilnem redu, bilo je v Ljubljani soglasno mnenje, 
da narodnonapredna stranka nikogar razen mene ne 
more kandidovati. Vsi sloji, strinjajoči se s programom 
narodnonapredne stranke, pričakovali so, da prevza- 
mem kandidaturo. Dr. Tavčar je odločno izjavil, da 
nikakor ne kandiduje več. Deloma iz že prej navede- 
nega razloga, deloma pa zato, ker se je bil pojavil 
med volilci precej hud odpor proti njegovi morebitni 
zopetni kandidaturi. Jaz sem se ponudeni mi kandi- 
.daturi odločno uprl. Dobro sem namreč vedel, da bi 
moral trpeti županski urad, ko bi presedel po cele 
tedne in mesece na Dunaju. Poleg tega me je skrbelo, 
če bi napore, ki so združeni z obema častmi, mogel 
fizično prenašati. Zato sem opozarjal na dr. M a j a - 

rona, in ker je ta odločno odklonil kandidaturo, 
na dr. Frana Windischerja, želeč, da kaka 
mlada moč pride v državni zbor. Toda tudi dr. Win- 
discher je kar najodločneje odklonil in končno sem se 
po treh mesecih prigovarjanja vseh merodajnih faktor- 
jev v stranki odločil kandidaturo sprejeti, a le s po- 
gojem, da ne kandidujem več v deželni zbor. Z mo- 
jimi načeli se namreč ni strinjalo, če je kdo združeval 
preveč plačanih mest. v svojih rokah. Pri prvotni 
volitvi sem v borbi s tremi drugimi kandidati z enim 
glasom podlegel; pri ožji volitvi pa zmagal s približno 
1000 glasovi večine. V deželni zbor nisem več kan- 
didoval. 

V državnem zboru prišla je kmalu na vrsto na- 
godba z Ogrsko, s katero je ministrski predsednik 
Beck znal prav spretno spojiti vprašanje belokranjske 
in dalmatinske železnice ter njiju zveze preko Like 
in od Karlovca do Metlike. Jaz sem tistokrat — sra- 
mujoč se v srce, da v vozovih na južni železnici ni 
nikakega slovenskega napisa, v tem ko se šopirijo 
tamkaj poleg nemških madjarski in laški — kot novo- 
izvoljeni poslanec stopil k južni železnici ter z odločno 
predstavko dosegel, da je začela uvajati v svoje vozove 
tudi slovenske napise. 0 tem sem v izvrševalnem od- 
boru narodnonapredne stranke poročal. Poročal sem 
pa tudi, da so Hrvatje, s katerimi sem sedel skupaj v 
enem klubu, odločni nasprotniki nagodbe z Ogrsko. — 
Komaj sem bil po tej seji izvrševalnega odbora prišel 
dobro zopet na Dunaj, že me iznenadi uvodni članek 
v »Slovenskem Narodu«, v katerem me dr. Tavčar 
vehementno napade, češ, da je belokranjska železnica 
za deželo Kranjsko tako važna, da je ne odvagajo no- 
bene jezikovne koncesije v kakih železniških vozovih. 
Zahteval je, da mora poslanec ljubljanskega mesta 
glasovati za nagodbo z Ogrsko, češ, da bode pokopana 
belokranjska železnica, ako se pokoplje nagodba. — 
Hudo me je bolel nelojalni napad od te strani; a od- 
govoril nisem ničesar. — Pač pa sem osramotil pisca 
s tem, da sem si v državnem zboru vedel pridobiti 
referat o dolenjskih in dalmatinskih železnicah, in to 

proti Šukljetu, ki je tudi nanj reflektov&l, in ki je 
jako hudo občutil, da mu je izmaknjeno bilo iz rok 
orodje, katero se je dalo v politični borbi tako ime- 
nitno porabljati. 

Par mesecev pred volitvami za deželni zbor, sešel 
sem se slučajno v kavarni »Union« s Šukljetom. Go- 
vorila sva o deželnozborskih volitvah in dejal sem mu, 
da bo po mojem mnenju potreba po izvršenih volitvah 
iskati kak modus vivendi. »Volitve,« pristavil sem, 
»naj se le vrše še v ljutem političnem boju, ki je pri 
nas že v navado prišel; ali kasneje naj bi skušali obe 
stranki napraviti premirje.« Surovi ton našega novi- 
narstva mi je bil namreč najpriskutnejša prikazen v 
našem javnem življenju. Šuklje je odgovoril: »Tudi 
jaz mislim, da bi bilo potreba iskati modusa vivendi : 
ter je s poudarkom pristavil »toda proti Tav- 
čar j u!« — Odvrnil sem mu: »Ne, s Tavčarjem. 
Tudi on se bo dal navsezadnje prepričati.« S tem je 
bil pogovor končan. 

Šuklje je moral poročati o njem dr. Šušteršiču. Kaj 
in kako je poročal, ne vem. Da je poročal, sklepam pa 
od tod, ker se je kmalu na to pripeljal dr. Tavčar na 
Dunaj in se je oglasil pri meni v kavarni Landtmann, 
kamor je v.edel, da hodim na zajterk. Ondi mi pripo- 
veduje, da ima v kavarni »Ronacher« sestanek z dr. 
Šušteršičem ter pristavi: »Toda t jeka j ne smeš iti z 
mano; to si je Šušteršič izgovoril.« Nisem pa kasneje 
vprašal, kaj sta se dogovarjala. Tega tudi treba ni 
bilo. Dogodki, ki so dogovarjanju sledili, pokazali so 
mi to jasno. Sklenjen je bil pakt o popolni kapitulaciji 
narodnonapredne stranke. Za katero ceno, ne vem. 
Vse, kar je kapitulaciji sledilo, pa da slutiti. 

Zdi se, da je ta sestanek uprizoril Šuklje, da se 
najde modus vivendi proti meni, ker nisem privolil v 
to, da ga iščejo proti dr. Tavčarju. Jasno je pa tudi, 
da je dr. Šušteršič za svoje intrige proti meni našel 
pri dr. Tavčarju več umevanja, kakor pa ga je našel 
Šuklje pri meni za intrige proti dr. Tavčarju. 

Nastopilo je zasedanje deželnega zbora, v katerem 
po dogovoru nisem več kandidoval. V tem zasedanju 

prišla je na vrsto sprememba deželnega reda in de- 
želnega volilnega reda. Ti predlogi so v prejšnjem za- 
sedanju poslanci narodnonapredne stranke pod mojim 
vodstvom obstruovali in s tem onemogočili. Izprevidel 
sem bil namreč, da merita na to, da Vseslovenska ljud- 
ska stranka spravi Narodnonapredno stranko ob ves 
vpliv v deželi. — Predlogi, ki jih je vlada sedaj pred- 
ložila deželnemu zboru, sta bili še veliko neugodnejši, 
kakor predlogi, ki sta mu bili predloženi v zadnjem za- 
sedanju. Deželni red imel se je namreč tako izpreme- 
niti, da bi bila v bodoče onemogočena vsaka obstruk- 
cija. Ker se pa ta izprememba ni mogla izvršiti brez 
izrečnega dovoljenja narodnonaprednih poslancev, po- 
menil je predlog za tako spremembo nič več in nič 
manj, ko da poslanci narodnonapredne stranke poma- 
gajo nabrusiti bodalo, s katerim naj jih potem na- 
sprotna stranka zadene v srce. In vendar se je zgodilo, 
da je ta izprememba deželnega reda bila sprejeta! 
Poslanci dr. Oražen, Ga n gel, Pirc in dr. 
Vilfan pripovedovali so mi, ko so prišli iz dotične 
seje deželnega zbora, da čutijo, da so nekaj groznega 
storili in da se sramujejo sami pred seboj. Na moje 
vprašanje, zakaj tega niso preprečili, dejali so mi, da 
so jim tako glasovanje ukazaLi dr. Tavčar, dr. 
Triller in P 1 a n t a n , ki so stvar med seboj do- 
govorili, ne da bi jo bili spravili v klub ter kratko- 
malo izjavili: >Dogovorjeno je. Mi moramo glasovati!«: 
Posledice so se pa tudi kmalu pokazale. Šuster- 
šičevci postali so neomejeni gospodarji v deželi in 
deželni glavar Šuklje začel je uganjati vse mogoče 
nasilnosti proti poslancem narodnonapredne stranke 
ter v kali zaduševati najnedolžnejše poskuse obstruk- 
cije. Videč v kako ugodnem položaju so, začeli so 
Šusteršičevci brezobzirno kovati zakone, ki so merili 
na oškodovanje Ljubljane in naprednega prebivalstva 
v deželi sploh. Delali so to tem laglje, ker so vedeli, 
da jim tega obstrukcija zabraniti ne more. Tako je na- 
stal novi volilni red za občine, novi občinski in 
volilni red za mesto Ljubljano in pa novi cestni zakon, 
katerih vseh bi ne bilo, ko bi narodnonapredni poslanci 

ne bili tako slepo privolili v spremembo onega para- 
grafa deželnega reda, ki je omogočal obstrukcijo. To 
izprevideva sedaj tudi že dr. Tavčar. Na nekem ne- 
deljskem shodu v Trnovem je to naravnost priznal. 
Meni pa je jasno postalo, kako je do tega prišlo. Ker 
sem se jaz, dokler sem bil predsednik kluba narodno- 
naprednih poslancev, temu z vso silo — tedaj tudi z 
obstrukcijo — protivil, hotel jo je dr. Tavčar mahniti 
po ravno nasprotni stezi, po kateri pa je zašel on sam 
in z njim vred vsa ostala deželnozborska delegacija 
Narodnonapredne stranke v močvirje, iz katerega ji 
ni rešitve. 

Leta 1910., iz razlogov, o katerih sem obširneje 
govoril na drugem mestu, moja izvolitev za župana 
ljubljanskega ni bila potrjena več. Takrat sem bil 
takoj spočetka mnenja, da novo zopetno izvolitev od- 
klonim in sem to izjavil tudi v izvrševalnem odboru 
narodnonapredne stranke. K drugi seji izvrševalnega 
odbora pa sta prišla dr. Tavčar in dr. Triller z vestjo, 
da novi ljubljanski občinski volilni red, ker se zanj, 
kakor sta slišala od dr. Egerja, zanima nemški »Volks- 
ratc, na vsak način zadobi cesarjevo sankcijo. D r. 
Triller je pristavil: »Boj bodemo imeli; 
boljše je torej, da ga imamo preje, ka- 
kor kasnej e.< Ta izrek, potem pa splošno mnenje, 
ki je vladalo po Slovenskem v očigled nezaslišanemu 
postopanju vlade proti moji osebi, napotil me je, da 
sem, ustrezajoč tudi želji pretežne večine občinskega 
sveta, izvolitev zopet sprejel, dasi so mi znane bile 
vse posledice, ki so imele iz tega nastati. Občinski svet 
je bil nato razpuščen in dogovorjeno je bilo v klubu 
občinskih svetnikov, da se pri novih volitvah kandi- 
dujejo vsi prejšnji občinski svetniki. 

Jasno je bilo takrat, da župan po novih volitvah,, 
ker moja izvolitev seveda zopet ne bi bila potrjena, 
ni mogel nikdo drugi postati ko dr. Tavčar; a dr. Tav- 
čar v to ni verjel. Ker so mladi strančni pripadniki 
simpatizovali z mano in je javno mnenje bilo vse na 
moji strani, sumil je, da bom — oprt na ti okolnosti — 
vnovič kandidoval za župana. Videč to, izjavil sem, da 

mi je le za ohranitev sloge v stranki in da, če bi moja 
oseba utegnila temu biti na poti, odstopim od načel- 
stva izvrševalnega odbora. 

Ko sta se nato po nekolikokratnem posvetovanju 
v mojem stanovanju dosegla mir in sprava med mla- 
dini in starini, odpovedal sem se res načelstvu. Da se 
mi ne bi moglo očitati, da hočem vršiti na odločbe iz- 
vrševalnega odbora kakršenkoli pritisk sploh, izstopil 
sem tudi iz letega in se potem tudi agitacije pri vo- 
litvah za občinski svet nisem več udeleževal. 

Sam lojalen do stranke, si nisem mogel misliti, da 
bi stranka ne bila lojalna do mene. Pričakoval sem 
zato, da se tako, kakor je bilo dogovorjeno, predno po- 
stavi kandidate, obrne do mene, bi li hotel zopet kan- 
didovati. Tri dni pred dobo, v kateri je bilo treba pri- 
javiti kandidatne liste, izvem, da so bili vsi bivši ob- 
činski svetniki pismeno vprašani, če kandidujejo vnovič 
ali ne. Ker meni tako vprašanje od izvrševalnega od- 
bora ni došlo, obrnil sem se do njega ter mu naznanil, 
da kandidujem. Komaj pa je izvrševalni odbor lo 
pismo prejel, tekel je dr. Tavčar s kandidatnimi li- 
stami k deželni vladi ter jih je vložil. Jaz bi bil sicer 
lahko sestavil svojo kandidatno listo ter bi bil sam iz- 
voljen in poleg mene bržkone tudi še nekaj drugih 
kandidatov; a v zadnjem trenotku nisem hotel motiti, 
držeč se tozadevnega načela, sloge v stranki in tako 
sem rajše pretrpel tudi to žalitev. — Dr. Tavčar se 
mi je kasneje na različne načine izgovarjal. Prvi nje- 
gov izgovor je bil, da bi bili mene morali voliti za 
župana. Na mojo odvrnitev, da je ta trditev neuteme- 
ljena, pa je dejal, da vsaj za podžupana, in da bi — 
čim bi «e to bilo zgodilo — on ne bil potrjen za žu- 
pana. Drugokrat mi je zopet dejal: »Kako smo mogli 
vendar tebe kandidovati! Saj bi bil potem v občinskem 
svetu ti o vsem dobro informovan, jaz pa o ničemer. c 
Glavni povod pa je brez dvojbe bil, da je baron 
Sch\varz želel, da stranka mene ne kandiduje in 
da je narodnonapredna stranka, odnosno nje izvrše- 
valni odbor imel tako malo hrbtenjače, da se je 
tej želji udal. 

Mene je to postopanje tako užalilo, da nisem 
hotel sprejeti kandidature za državni zbor. Dr. Tavčar 
in dr. Triller, dasi sta dobro vedela, kako sta me s 
svojim postopanjem glede kandidature v občinski svet 
razžalila, vedela sta tudi dobro, kako potreben bi bil 
novemu občinskemu svetu ljubljanskemu v državnem 
zboru na Dunaju. Zato sta se prav do zadnjega časa 
trudila, da me pregovorita, naj bi kandidaturo pre- 
vzel; a ostal sem stanoviten. Priznavam pa, da moja 
občutljivost ni bila umestna, kajti ko bi bil državni 
poslanec, imel bi bil sedaj, ko se je vlada spremenila, 
jako ugoden položaj in bi bil bržkone marsikaj od- 
vrnil, kar se je v finacijelnem obziru na škodo mestu 
ljubljanskemu, v jezikovnem obziru pa na škodo slo- 
venskemu narodu, ukrenilo. 


17./IX. 1812. 


49. Ivan Šubic. 



Med najbolj pre- 
pričane rodoljube na 
Slovenskem spada rav- 
natelj obrtne šole v 
Ljubljani Ivan Šu- 
bic. Vse njegovo de- 
lovanje na tej šoli kon- 
centrira se v eno mi- 
sel: zagotoviti tej šoli 
slovenski značaj za vso 
bodočnost in skrbeti, 
da na njej najdejo 
službe učitelji in pro- 
fesorji strogo narod- 
nega mišljenja. 

Te dni pa mi je 
ravnatelj Šubic z bo- 
lestjo v srcu pripove- 
doval, da nima, odkar 
nisem jaz župan, nikogar več, ki bi ga v tem nje- 
govem prizadevanju podpiral in povedal mi je goro- 

stasno novico, da se bliža državni obrtni šoli dvo- 
jezičnost, dasi sem jo izposloval samo za Slovence in 
dasi bi se bil moral nje slovenski značaj v pogodbi 
z vlado zagotoviti za vse čase. Župan dr. Tavčar je 
namreč po Šubičevem pripovedovanju pri ministru 
javnih del Trnki v ustnem pogovoru izjavil: »Mi smo 
pravični in nimamo nič proti temu, da se en ali 
drugi predmet na državni obrtni šoli v Ljubljani 
poučuje v nemškem jeziku.c Minister je župana sam 
zavrnil, češ, da je šola vendar ustanovljena za Slo- 
vence ne samo na Kranjskem, temveč tudi za Slo- 
vence vseh drugih kronovin. Ivan Šubic pa je mnenja, 
da župan dr. Tavčar te izjave ni storil samo pri mi- 
nistru Trnki, temveč bržkone tudi pri deželni vladi 
kranjski in da vsled tega, kakor hitro odstopi Trnka, 
stori deželna vlada po sporazumu s kranjskimi nem- 
škutarji vse potrebno, da se državna obrtna šola v 
Ljubljani pretvori v utrakvistično šolo. O tem je rav- 
natelj Šubic tembolj prepričan, ker vlada že danes 
zastopa mnenje, da mora na državni obrtni šoli v 
Ljubljani glede nameščenja učnih moči vladati popolna 
pariteta, t. j. da mora biti imenovanih ravno toliko 
učiteljev in profesorjev nemško-nacijonalnega mišlje- 
nja, kolikor jih je na njej slovensko-narodnega 
mišljenja. 

Šubic mi je pa dalje tudi omenil, da ga je župan 
dr. Tavčar nehote zatožil pri ministru Trnki kot 
slovenskega eksaltada, pripomnivši, da je hotel na- 
praviti v šolskem poslopju samo slovenske napise in 
da mu je on naročil, naj napravi tudi nekatere dvo- 
jezične. Solze so stopile Šubicu v oči, ko je pravil, 
kako se od merodajnih oseb delajo nepremišljene 
izjave, ki morajo imeti zle posledice za našo narodno 
stvar. 

Konečno mi je Šubic pravil, da mu je ministrski 
svetnik dr. Redi pripovedoval, da so vse težave, ki 
so v poslednji dobi zaradi državne obrtne šole nastale, 
pripisati sekcijskemu načelniku finančnega ministr- 
stva dr. Englu, ki se je hotel za to maščevati, ker 
mu je minister Biliriski proti njegovi volji ukazal 

odpisati mestni občini ljubljanski 900.000 kron v svrho 
okrepitve stavbnega fonda za šolsko poslopje. — 
Pripomniti moram, da sem se bil županu dr. Tavčarju 
in podžupanu dr. Trillerju ponudil za slučaj, če bi 
bilo potreba kakega posredovanja v zadevi državne 
obrtne šole. Ni mi bilo namreč potreba nič druzega, 
ko stopiti do ministra Bilinskega in ta bi bil čisto 
gotovo na svojega rojaka, finančnega ministra Zale- 
skega pritisnil, da bi se bile vse zapreke spravile s 
poti. Na ta način bi bilo tudi mogoče v pogodbo med 
mestno občino in med državo sprejeti določbo, da bodi 
za vso bodočnost varovan slovenski značaj državne 
obrtne šole. Kljubu temu pa niti župan, niti pod- 
župan, katera oba sta se pogajala z vlado, nista 
smatrala za potrebno poslužiti se moje ponudbe. 

Značilno je tudi, da je ravnatelju Šubicu, kakor 
mi je pravil, dvorni svetnik P 1 i w a , ko je 
ž njim govoril zaradi težav, ki jih ministrstvo naenkrat 
državni obrtni šoli v Ljubljani dela, dejal: »Ich will 
Ihnen sagen weshalb, Friiher \var ein Abgeordneter 
da, \velcher der Sache bestandig nachging, \velcher 
Einflufi besaB und liber Konnexionen verfiigte. Nun 
ist an seine Stelle ein Abgeordneter gekommen, der 
sich erst durcharbeiten wird miissen.< (Povedati Vam 
hočem zakaj. Prej je bil tu poslanec, ki se je stalno 
zanimal za stvar, je bil upliven in je imel zveze. Sedaj 
je na njegovo mesto prišel poslanec, ki se bo še le 
uveljaviti moral.) 

2B./IK.1Z13. Danes mi je Šubic zopet tožil, kako težaven 
položaj ima v narodnem obziru. Za ilustracijo mi je 
navel tale slučaj: 

Ko je bila končana razstava šolskih del, spcem- 
Ijal je župana dr. Tavčarja in deželnega predsednika 
barona Sclrvvarza po stopnjicah v vestibul. Poslavlja- 
joč se pokazal je župan na ona dva prostora ob obeh 
straneh vestibula, kamor se imate vzidati spominski 
plošči. Pol resno pol v šali dejal je: »Tukaj še tudi 
nekaj manjka. Pa preskrbi no; a ne imej preveč 
strahu pred nemščino k 

Šubic pravi, da ga je po teh besedah županovih 
preletel mraz, ker si je bil dobro v svesti, kako škod- 
ljive bodo v narodnem oziru. Tudi pomenijo te besede 
po njegovem pojmovanju denuncijacijo, ker ga bo 
deželni predsednik smatral po njih za najhujšega 
narodnega radikalca. — >Ali je župan, < pristavil je 
Šubic, »premislil svoje besede ali ne, ne vem; a o 
tacih zadevah bi moral vendar previdnejši biti. c 


50. Moje udejstvovanje in moji načrti v dobi. ko 
mi je odvzeto bilo župansko poslovanje. 

Ne govoril bi resnice, ko bi trdil, da me je izguba ZZ./X. 1IZI. 
županske časti ostavila hladnega. Ni pa me vladna 
odločba neprijetno zadela morebiti iz razloga, ki ga 
je bil namignil minister Hardtl z besedami »in ihrem 
eigenen Interessec. Iz ličnega interesa ni- 
sem namreč prav nič visel na župan- 
stvu, ker leta ves čas mojega županovanja ni nikdar 
prišel v poštev. Moj interes je bil čisto druge narave. 

Bil je to interes dela, bilo je veselje 
nad uspehom tega dela. Saj sem imel še 
dokaj obširen program, ki sem ga v interesu bodoč- 
nosti svoje ljubljene Ljubljane želel izvršiti. Opravi- 
čeno sem dvomil, če bo moj naslednik imel smisel za 
izvedbo tega programa. Bil sem se pa tudi županskega 
uradovanja tako privadil, da mi je napravljalo mnogo 
srčnega zadovoljstva. 

Pričakoval sem nekaj časa, da bo novi župan 
želel od mene kakih informacij o tem, kar sem imel 
zasnovanega. Čakal sem pa zastonj. Ne pred svojo 
potrditvijo, ne po njej ni izpregovoril o tem z mano. 

Pri svoji zaprisegi je sicer kot točke svojega delal- 
nega programa navajal večinoma stvari, ki so bile 
že v moji dobi zasnovane in za katerih nekatere je 
mestni magistrat imel načrte; do resnih nabegov za 
izvršitev katerega teh načrtov pa ni prišlo. Nasprotno 
sem iz nekaterih županovih .izjav spoznaval, da mu 

marsikak načrt že zato ni bil simpatičen, ker je nosil 
na sebi pečat moje inicijative. 

Videl sem tudi, da so v politični odgoji mestnega 
stanovništva prišle do veljave metode, ki so bile silno 
različne od mojih. Jaz sem deloval na buditev narodne 
zavednosti in sem zato skrbel za prireditve in mani- 
festacije, ki so jo imele podžigati. Nova mestna uprava 
jela je podčrtavati avstrijski patriotizem. Tako sem, 
ko sem se bil dne 23. maja 1912. leta vrnil z nekega 
potovanja po Bosni, našel vso Ljubljano v zastavah. 
Ker mi iz časniških poročil ni bil znan nikakšen 
povod za takšno svečano razpoloženje Ljubljančanov, 
vprašal sem kaj to pomeni in izvedel, da je župan 
povabil mestno prebivalstvo, naj okrasi hiše z zasta- 
vami zato, da se .počaste častniki, ki so 
prišli na zeleni bajer streljat. To pa v dobi T 
ko so še krvavele rane izza 20. septembra 1908! 

In — nemirnežu, krkšen sem — me je obšla želja, 
da zapustim to hiperpatrijotiČno ozračje. Saj sem sicer 
itak bival veliko zunaj Ljubljane. Deloma v Cerkljah, 
deloma na potovanju po opravkih svojega poklica. 
A bila mi je dana možnost, da se iz Ljubljane čisto 
umaknem. 

Takrat, ko sem se odločil, da odstopim mestnemu 
magistratu svojo knjižnico, da jo hrani za bodoče 
ljubljansko vseučilišče, dejal sem dr. Trillerju, ki mi 
je na tej odločbi gratuloval, da imam le še eno željo: 
da bi mi bilo mogoče zapustiti svo- 
jemu narodu kako veliko ustanovo. 

Slučaj je nanesel, da se mi je ponudila prilika do 
zaslužka, ki bi mi bil omogočal napraviti tako 
ustanovo. Deželna vlada za Bosno in Hercegovino 
razpisala je bila v takoimenovanem Steinbeisovem 
»kraljestvu« v gozdnih okrajih Šiša, Palež in Bo- 
binjak pri Ključu dražbo za 460.000 m* smrekovega 
gozda. Ko sem bil na to opozorjen, sestavil sem kon- 
sorcij iz odvetnika dr. Danila Dimoviča iz 
Sarajeva, Šerifbega Filipoviča iz Ključa in 
sebe samega z namenom, da poskusimo izdražiti ta 
gozdni kompleks. Temu konsorciju je kasneje pristopil 

še lesni trgovec Fran Tomec iz Ljubljane. Gozdna 
uprava je smatrala razpis le za golo formalnost. Dru- 
gače pa je delala na to, da eksploatacija teh gozdnih 
okrajev pride v roke Nemcu Steinbeisu. 

Proti pričakovanju oglasili so se trije dražitelji: 
moj konsorcij, tvrdka Hagenbucher iz Monakovega in 
tvrdka Binder & PolgaT iz Zemuna. Steinbeis v obče 
ni dražil, ker je bil prepričan, da se mu posreči kljubu 
temu priti do tega gozda. 

Boj je bil zatorej hud. Za Hagenbucherja stopil 
je vanj nemški poslanik na Dunaju, za Binderja & 
Polgarja madjarski trgovinski minister. Najboljši 
ponudniki — po K 7*60 za 1 m 3 — pa smo bili mi. 
Deželna vlada je bila v škripcih. Na eni strani iz dalje 
prežeči, dotlej takorekoč vsemogočni Oton Steinbeis, 
na drugi strani dvoje silno uplivnih pokroviteljev, na 
tretji naš konsorcij. Da se reši iz te zagate, nameravala 
je vse ponudbe odkloniti in dražbo vnovič razpisati. 
Po svojih zvezah na Dunaju onemogočil sem jej to. 
Po dolgotrajnih posvetovanjih in po dolgem obotav- 
ljanju morala je končno našo ponudbo sprejeti. 

Da je konsorcij za tako veliko kupčijo potreboval 
kredita je pač umevno. Umevno tudi, da sem se zanjo 
potegoval v trdni veri, da tega kredita »Ljubljanska 
kreditna banka«, ker je bil popolnoma varen, ne od- 
reče. V tem slučaju bilo je to tembolj pričakovati, ker 
ima »Ljubljanska kreditna banka« svoj postanek za- 
hvaliti meni. 

A prišlo je iznenadenje. V cenzurni seji bilo je 
sicer sklenjeno, da se konsoTciju »Šerifbeg Filipovič 
& Komp.c — tako se je glasila tvrdka — d& pri 
bosenskohercegovski deželni vladi poroštvo za gozdno 
takso; toda dr. Triller je — dasi je sam tudi za to 
glasoval — takoj po seji letel k podpredsedniku Ivanu 
Knezu in k upravnemu svetniku dr. Tavčarju, naj 
proti temu sklepu nastopita. In začelo se je intrigo- 
vanje, katero je imelo za nasledek, da je »Ljubljan- 
ska kreditna banka« konsorciju odrekla kredit. Ker 
se kot poslovni deležnik naravno nisem udeleževal 

dotične seje upravnega sveta, ne vem kakšni so bili 
nagibi za odklonitev. Enega mi je izdal dr. Triller. 
Pravil mi je namreč, da se je v seji stavilo vprašanje, 
čemu mi bo neki denar! Dostavil je, da 
tudi njegovo zatrjevanje, da želim 
napraviti veliko narodno ustanovo, 
ni moglo povzročiti spremembe v odločbah večine 
upravnih svetnikov. 

Ne bom pripovedoval, kako so se stvari dalje 
pletle. Le toliko ugotavljam, da me je stvar pritirala 
v krizo življenja, ki sem jo premagal le slu- 
čajno — in to s pomočjo Kornelija viteza 
Gorupa. Dr. Triller mi je sicer namignil, kako bi 
se bil dal izpremeniti sklep upravnega sveta >Ljub- 
ljanske kreditne banke!« 

>Tavčarja pojdi p r o s i t k dejal mi je. 

Vse se je ob teh besedah uprlo v 
meni. Prijatelja naj grem prosit jaz, ki bi mu 
bil, da je on v takem položaju, svojo pomoč 
ponujal. Da to ni fraza, dokazujejo dejstva, katera 
navajam zgolj zaradi ugotovitve zgodovinske istine. 
Saj sem mu bil izročil takoj, ko je odprl odvetniško 
pisarno, zastopstvo banke »Slavije«, sem poskrbel, 
da je dobil zastopstvo >Mestne hranilnice ljubljanske«, 
mu naklonil upravno svetništvo »Ljubljanske kreditne 
banke«, mu dal po smrti svojega sina pisarno v svoji 
hiši in sem mu v političnem boju vedno zvesto stal 
ob strani. 

Spomnil sem se pa ob dr. Triller je vem svetu tudi 
svoječasnega dr. Tavčarjevega opomina: >3voje dol- 
gove plačaj, berač!« In zavrelo je v meni. 
Ponos človeškega dostojanstva, ki me ni zapustil 
nikdar tudi v najkritičnejših dneh življenja, storil je, 
da sem na dr. Trillerjev nasvet odgovoril tako, da je 
obžaloval, da mi ga je kedaj stavil. 

Naravno je, da sem ob takih okolnostih, ki so mi 
vrhu tega od ravno tiste strani še bolj zagrenjene 
bile, česar tu popisovati pa nima pravega pomena, 
moral skrbeti, da posel prodam. Posrečilo se mi je. 

Dobil pa za svojo osebo nisem niti takšnega izkupička, 
ki bi bil pokril dotedanje troške. 0 skrbeh, delu in 
trudu niti ne govorim. 

Seveda je lukrativni ta posel prišel v roke zidom. 
Ti jemljejo iz njega milijone, kihi 
bili prišli sicer v korist našemu na- 
rodu. — Saj mora največjemu lajiku biti jasno, kaj 
pomeni 460.000 m 3 tehničnega lesa. Ako mi je ta 
posel prizadejal najtežje trenotke življenja, poka- 
zal mi je vrhu tega tudi še ono od- 
vratno svojstvo Slovencev, ki stori, 
da rajše kaj privoščijo tujcu ko do- 
mačinu. — 

Svojega dela v smeri slovanskega zbliževanja 
seveda tudi potem, ko sem nehal biti župan, nisem 
opustil. Zato sem koj, ko je izbruhnila balkansko- 
turška vojna, osnoval odbor za nabiranje prispevkov 
za Rdeči križ slovanskih balkanskih držav. Na usta- 
novno sejo povabil sem tudi dr. Tavčarja in dr. Tril- 
lerja. Prvega predlagal sem celo za predsednika 
odboru, zato ker sem želel s tem podčrtati, da se 
občinski svet ljubljanski ne oddaljuje od poti, ki sem 
mu jo bil v tem obziru pokazal jaz. Vodil sem vendar 
kot podpredsednik vse nabiranje sam in sem tudi 
glede razdeljevanja nabranih prispevkov med Srbe, 
Bolgare in Črnogorce obdržal odločevalno besedo. 

Po svojem povratku iz Petrograda, Sofije in 
Belega grada osnoval sem meseca maja 1913. leta 
»Slovanski klube. Ta organizacija poslovala je prav 
živahno in je ustvarjala vezi s slovanskimi državami 
na Balkanu, posebno s kraljevino Srbijo. Z leto posta- 
jale so po posredovanju »Slovanskega kluba« od dne 
do dne tesnejše vezi. — Da tega vlada ni rada videla, 
je jasno. Saj je vsa pisava poluzvaničnih organov 
avstroogrskega javnega mnenja in je zlasti afera 
konzula Prochazke dokazovala, da se pripravlja k 
udarcu proti najmočnejši državi balkanskega koncerna. 
Res je potem z razpisom št. 5044/pr. z dne 26. decem- 
bra 1913 razpustila »Slovanski klub« zaradi prekora- 

čenja njegovega statutaričnega delokroga.« To pre- 
koračenje utemeljevala je v razlogih za razpust s tem, 
da posredovanje služb, »zlasti po naročilu in v spo- 
razumu z inozemskimi oblastmi« ni spadalo v delo- 
krog »Slovanskega kluba«. 

V resnici so bili pa za razpust merodajni čisto 
drugi razlogi. To najbolj kaže nekak pasus v poro- 
čilu št. 86/pr. z dne 13. januarja 1914 deželnega pred- 
sednika barona Schwarza ministru notranjih zadev na 
Dunaj. Dotični pasus se glasi: »Jedenfalls hatte sdch 
der »Slovanski klub« und sein Obmann noch eine 
Reihe von anderen Betatigungen zum Zwecke ge- 
macht, welche im Rahmen seines statutenmassigen 
Wirkungskreises keinen Platz gefunden hatten.« 
(Vsekakor si je bil »Slovanski klub« in njegov na- 
čelnik postavil za nalogo celo vrsto drugačnih udej- 
stvovanj, za katere bi v okvirju statuta ričnega delo- 
kroga ne bilo prostora.) 

Razpust »kluba« je sicer prekinil njegovo delo- 
vanje po predpisih zakona o združevanju; a vezi ki 
jih je bilo njegovo delovanje ustvarilo, ni mogel pre- 
trgati več. Zaradi popolnosti navajam, da je bil pod- 
predsednik »Slovanskega kluba« dr. Ivan O ra- 
že n , tajnik dr. Ivan Lah, odborniki pa d r. I. 
Berce, profesor Berce, J. Borštnik, 
Dragotin Hribar, dr. Fran Ilešič, R a - 
sto Pustoslemšek in Anton Trstenjak. 

Naravno je, da sem — prost županskega poslova- 
nja — »Ljubljanski kreditni banki« posvečal prav 
posebno pozornost. Njen predsednik od ustanovitve, 
dajal sem tudi smer njenemu razvoju, pri čemer mi je 
dobro došla vsaka koristna inicijativa tako izmed čla- 
nov upravnega sveta, kakor iz uradništva. Okolnost, 
da sem sam prilično dobro poznal potrebe naših pri- 
dobitnih krogov, pa mi je omogočala stopati pred 
upravni svet z inicijatavnimi predlogi, ki so se tikali 
plodnega širjenja bančnega delokroga. Nisem se pa 
oziral le na dane razmere. Imel sem pred očmi mar- 
več tudi bodočnost. In tako sem še v dobi neposredno 

pred izbruhom svetovne vojne stavil utemeljene pred- 
loge za ustanovitev nekaterih podružnic, katere so 
potem med vojno in po njej poslovati začele. 

Iz vsega doslej povedanega je jasno, da so se 
razmere med mano in dr. Tavčarjem morale ohladiti. 
Kdo drug bi bil morebiti o podobnih okolnostih pre- 
trgal vsakršne vezi z njim. Moja narav je bila takšna, 
da sem rad odpuščal in pozabljal. Smatral sem, da 
človeka, ki mi je prizadejal kakšno bridkost, najbolj 
osramotim, če mu vrnem z dobroto. Tej menda pri- 
rojeni moji lastnosti je bilo pripisati, da sem na pri- 
mer dr. Šušteršiču, ki mi je vendar skušal škodovati, 
kolikor je le mogel, koj ko se je po svetovni vojni 
obrnil v nujni zadevi do mene, izkazal z največjo 
pripravljenostjo uslugo, katere me je prosil. Tej last- 
nosti je bilo pripisovati, da sem Alešovca, ki me je 
z obrekovanjem v Pragi želel spraviti ob službo, ko 
je zašel v bedo in pomanjkanje, dokaj izdatno pod- 
piral. 

Če je pa že bilo tako, kar se tiče ljudi, s katerimi 
nisem bil nikdar v prijateljskih stikih, umevno 
je, da je vsako prijateljsko razmerje 
bilo tem globlje zakotveno v moji 
duši. Prijatelja izdati smatral bi bil 
za najnečastnejšo zadevo. Zato sem ostal 
gluh za dr. šusteršičeva in Šukljetova prišeptavanja 
proti dr. Tavčarju, kakor tudi za pozive, ki so mi od 
raznih strani domovine prihajali, naj se od Tavčarja 
ločim. In bila so to pisma naših najboljših mož. 

Daši sem torej pač mnogokrat britko občutil 
dr. Tavčarjevo obnašanje do mene, so vendar spo- 
mini na najino prijateljsko razmerje v moji najlepši 
dobi življenja storili, da sem trpel in pozabljal. 
Pozabil sem zato tudi ono neprijateljsko postopanje 
njegovo v zadevi bosenskega kredita. Naravno pa je, 
da one prisrčnosti, ki je vladala pred tem med nama, 
ni bilo več. Shajala sva se pač cesto pri sejah ljub- 
ljanske kreditne banke«, a najino občevanje omejevalo 
se je le na najpotrebnejše. Bilo je z obeh strani dokaj 
mrzlo. 

Leta 1913. je pa dr. Tavčar proti meni jel postajati 
nenadoma prijaznejši. Zapletal me je V razgovore 
zasebne naravi in spremil me je včasih od kake seje 
na poti proti domu. Nekoč mi je prišel s predlogom, 
da praznujeva tega leta svoja godova skupaj. Še par- 
krat se je povrnil k tej misli. — Dne 16. decembra 
1913. zapisal sem o stvari tele vrstice v knjigo svojih 
spominov: 

»Letos me je dr. Tavčar večkrat vabil, naj o 
njegovem godu pridem na Visoko, češ, da bova svoja 
godova praznovala skupaj. 

Ko sem ga med počitnicami obiskal z Ivanom 
Pribilom, na Slatini, kamor sem prišel po opravkih, 
povabil je še tega na godovanje. 

Nekaj dni pred koncem avgusta poslal mi je v 
Cerklje pismeno povabilo, naj pridem v nedeljo 
31. avgusta gotovo na godovanje. Odzval sem se po- 
vabilu in v Škofji Loki je na avtomobil k meni pri- 
sedel Pribil. 

Po obedu sedli smo k črni kavi okoli mize na 
dvorišču. Navzoča sta bila poleg nas treh še nad- 
učitelj Lovro Perko in nek posestnik iz Poljan, 
čegar imena se pa ne spominjam. Tu mi je jel 
dr. Tavčar pripovedovati, da je zato želel godovati z 
mano skupaj, da me pregovori, naj se zopet dejansko 
začnem udeleževati javnega političnega delovanja. 
Odvrnil sem mu, da tega ne storim, ker vidim, da 
sem od takrat, ko sem stopil v politično zatišje, veliko 
bolj zdrav in bolj zadovoljen. 

Še ko sva bila s Pribilom odhajala, priporočal 
mi je dr. Tavčar, naj ga ubogam in pri prihodnjih 
volitvah kandidujem v deželni zbor. 

Pribil mi je po poti prigovarjal, naj dr. Tavčarja 
ubogam, češ on je vseskozi poštenjak in zvest prijatelj. 

Po kratkem zasedanju deželnega zbora prišle so 
nove volitve. Ko se je v izvrševalnem odboru govo- 
rilo o kandidatih, nasvetoval je njega načelnik doktor 
Tavčar, naj se imenuje mene za kandidata v Trgovsko- 
obrtni zbornici. Ta predlog je bil sprejet z vsemi 

glasovi. Ker sem pa jaz izjavil, da se ne morem 
odločiti, prepustilo se mi je, naj svojo odločbo na- 
znanim predsedniku, ki je predno smo se razšli, še 
vnovič konštatoval, da sem kandidat za Trgovsko- 
obrtno zbornico jaz in da se bo o kakem drugem 
kandidatu še le posvetovalo, ko bi jaz odklonil. Ko 
sva šla od seje domov, prigovarjal mi je dr. Tavčar, 
naj kandidaturo sprejmem in se kmalu odločim. 

Začel sem o stvari razmišljati. Med razlogi pro 
et contra zmagala je konečno misel : kandidaturo 
sprejeti. To pa zato, da s Tavčarjem, s katerim sva 
skupno začela politično delovanje, s katerim sva 
narodnonapredno stranko skupno ustanovila, tudi še 
zadnja leta življenja ostaneva skupaj v političnem 
boju. 

Tiste dni prišla je v Ljubljano koncertovat 
Jelena Dokičeva iz Belega grada. Povabil sem 
jo na obed, na katerem sta mi bila v gostih tudi 
dr. Tavčar s soprogo. Po obedu povedal sem 
mu, da sem se odločil sprejeti ponudeno mi kandi- 
daturo in on je dejal, da obvesti o tem predsed- 
nika Kneza. 

Kasneje na stvar nisem več mislil, kajti prepričan 
sem bil, da je vse v redu, kakor je bilo v izvrše- 
val nem odboru dogovorjeno. 

Dne 13. decembra, ko je bilo znano, da sem na 
Dunaju v državnem železničnem svetu, pa naenkrat 
skliče predsednik Ivan Knez klub narodnonapred- 
nih svetnikov Trgovskoobrtne zbornice. V klubu moje 
kandidature niti ne omeni; pač pa naznani, da je 
svojo kandidaturo prijavil inž. Milan pl. Š u k 1 j e. 

Ta kandidatura je bila sprejeta in navzočih osem 
svetnikov moralo se je zavezati, da pod vsako okol- 
nostjo pri njej vztrajajo. Obljubo jim je odvzel zbor- 
nični tajnik dr. Viktor Murnik. 

O vseh teh dogodkih zvedel sem še le 15. decem- 
bra. Dr. Tavčar delal se je, ko da mu to ni všeč 
in je sklical za snoči sejo izvrševalnega odbora. V 
tej seji sklenilo se je s 4 glasovi proti dr. Kokaljevemu 

glasu — navzočih je bilo šest članov — da se ima 
predsedniku Knezu pisati, naj za danes popoldne 
skliče klubovo sejo trgovskoobrtne zbornice ter vzame 
na znanje, da izvrševalni odbor ne odobrava Šuklje- 
tove kandidature. Pismo, katero je podpisal doktor 
Tavčar, poslalo se je Knezu takoj. 

Ko pa dopoldne Kneza obiščem, naznani mi, da 
seje ni sklical, češ, da se ob petih popoldne lahko 
snidemo na posvetovanje v županovi .sobi. Tudi 
mi pove, da mu dr. Tavčar moje kandi- 
dature ni naznanil, da on torej zanjo 
vedel ni. Izda se pa, da se je v sobotni klubovi 
seji o njej govorilo ter opozarja, da je zato nespre- 
jemljiva, ker so proti njej Nemci in ker 
se je tudi vlada zanjo zanimala. On 
pravi, da raje odstopi, ko da bi privolil v spremembo 
sobotnega klubovega sklepa. 

Popoldne dr. Tavčarja ni bilo v pisarno. Očividno 
se je izognil, da bi se mu ne bilo potreba zagovarjati 
zaradi svojega postopanja. 

Pač pa je ob pol petih Viktor Rohrman 
— ravno tako po dogovoru s Knezom in po vsej ver- 
jetnosti tudi v sporazumu z dr. Tavčarjem — sklical 
v posvetovanje vse svetnike Trgovskoobrtne zbornice 
izvzemši — mene. Na tem posvetovanju se je kljubu 
sklepu izvrševalnega odbora sklenilo vzdržati kandi- 
daturo Šukljetovo, ki je bil potem tudi res izvoljen. — 
Kako se je potem po prvem zasedanju deželnega 
zbora izrazil o tem poslancu dr. Triller v navzočnosti 
dr. Tavčarjevi, ne da bi mu bil leta ugovarjal, naj 
zapade pozabljenju. 

Ne more se mi zameriti, da sem po vsem tem 
dobil vtis, da je vsa stvar bila namenoma zato upri- 
zorjena, da me v javnosti osmešijo in osramote. Saj 
protivljenje Nemcev in >zanimanje< vlade pri možeh 
slovenske politične smeri vendar ne more prihajati 
resno v poštev. Ne vem, če se je kaka stranka svo- 
jemu zvestemu pristašu, večletnemu požrtvovalnemu 
borilcu in dosti dolgo dobo voditelju, že kedaj kje 
tako odmenila kakor narodnonapredna stranka meni. 

51. Preiskava mojega županskega poslovanja. 

Kakor sem omenil v poglavju 44., potekla je iz 
inicijative deželnega odbornika dr. Evgena L a m - 
peta misel, da bi utegnila preiskava mojega župan- 
skega poslovanja spraviti na dan kaka nečastna de- 
janja. Deželni odbor je po njegovem predlogu odredil 
takšno revizijo. Deset uradnikov je poveril s to na- 
logo. Ti uradniki sedeli so na mestnem magistratu od 
13. novembra 1913. do 23. junija 1914. leta ter so 
pregledali vse knjige in prebrskali vse spise. Da so 
bili rednemu uradovanju mestnega magistrata v ve- 
liko 'nadlego in oviro, ker so mestno uradništvo za- 
državali pri delu, je jasno ko beli dan. 

In kakšen je bil uspeh vsega tega zato čisto ne- 
potrebnega dela, ker je deželni odbor računske za- 
ključke mestne občine že bil vsako leto sproti pre- 
gledal in odobril? »Kričalo se je,« tako je ugotovil 
župan dr. Ivan Tavčar v »Slovenskem Narodu«, 
da so se vršile na magistratu defravdacije in da se 
je ravno zaradi teh defravdacij v prvi vrsti odposlala 
revizija v mestno hišo.« — Facit vse preiskave je pa 
bil, da se je v vsej tej dobi našla razlika ene krone 
in petdesetih vinarjev, ki se po nekem 
nepojasnjenem naključju niso bili uknjižili. Toda — o, 
groza! Še to se je zgodilo v dobi, ko 
sem jaz bival na dopustu v Cerkljah. 
Sicer vsa mnogoštevilna komisija ni mogla v mestnem 
gospodarstvu v moji dobi zaslediti niti najmanjše ne- 
pravilnosti. Nikari že defravdacij, želja po katerih je 
menda motila dr. Lampetovo spanje. 

Revizijska komisija je seveda o svojem delu mo- 
rala dati obračun. Zgodilo se je to s poročilom, ki 
ni obsegalo nič manj ko 338 strani. Z velikim tam- 
tamom je začel »Slovenec« priobčevati to, po svoje 
zavito poročilo. Župan dr. Tavčar zavrnil je 
»Slovenčeve« navedbe iz tega poročila in njegove 
zaključke s pekočo satiro v sijajnem odgovoru, ki je 
izhajal v št. 130—140 »Slovenskega Naroda« od It. 
do 23. junija 1914. 

Zares, redko se je za kako mauj plodno, kakor 
je bila ta, od dr. Lampetove muhavosti uprizorjena 
stvar, potrosilo več dragocenega časa in porabilo več 
črnila! Redko se je pa tudi kaka revizijska komisija 
tako osmešila, ko revizijska komisija deželnega od- 
igra. Ker je na podlagi njenega poročila celo »Slove- 
nec«, ki je gotovo kar koprnel v mrzličnem priča- 
kovanju, da se mi dokaže vsaj kaka nepravilnost, ako 
že ne nepoštenost, sam zapisati moral, »da ni nikdar 
trdil, da so se na magistratu godile kake nepošte- 
nosti,« vidno je, kako je bilo za lase privlečeno vse, 
kar se je v tej zadevi storilo. 

Bilo bi odveč govoriti o tej reviziji obširneje. Saj 
se je izpodtikala nad neko mojo odredbo, ki je po- 
menila višek previdnosti in preglednosti. Da ne leži 
neporabljeni denar brez obresti v mestni blagajnici, 
bil sem namreč odredil, da se mora sproti nalagati 
v Mestno hranilnico. Zaradi lajše kontrole in večje 
preglednosti pa sem predpisal, da mora vsak fond 
imeti svojo hranilno knjižico. Kadar sem se hotel jaz 
ali pa revizijska komisija občinskega sveta prepričati, 
če je ves denar tega ali onega fonda nedotaknjen, 
treba jej je bilo le vzeti v roke dotično hranilno 
knjižico in se prepričati, če se skupni znesek njenih 
naložb vjema s knjižnim saldom. Enostavnejše mani- 
pulacije in priprostejše ter preglednejše kontrole si 
torej ni mogoče misliti. 

Ta uredba deželnih revizorjev pravzaprav nič , 
brigala ni. Imeli so le ugotoviti, če ni vsled nje na- 
stala kaka nepravilnost. Toda famozni ti revizorji so 
se spustili vendarle v njeno kritiko. In, risum teneatis 
amici! — (ne smejte se, prijatelji!) povzpeli so se 
do trditve, da bi bila stvar preglednejša, ko bi pre- 
ostanki vseh fondov bili naloženi na eno samo hra- 
nilnično knjižico! 

Dr. Tavčar, ki je sicer usposobljenost deželnih 
revizorjev v člankih, katerih sem se dotaknil, izredno 
duhovito ocenjeval, dal se je od njih v tej zadevi — 
ne vem iz kakšnega vzroka — vendar speljati na 
napačno pot. Storil je tako, kakor so ti možje na- 

svetovali. In kakšne so bile posledice? — Take, da 
o njih rajše ne govorim. Le toliko moram izdati, da 
so dajale dr. Tavčarju možnosti in povoda za veliko- 
dušnost, dasi bi bil gotovo srečnejši, ko bi mu je 
vršiti ne bilo potreba. 

1 P 0 povedanem ni čuda, da je »Slovenec<, ki je 
meseca junija 1914. jel priobčevati večkrat omenjeno 
revizijsko poročilo, to priobčevanje ustavil že v 149. 
številki z dne 4. julija istega leta. Meni, nad čegar 
glavo je dr. Lampe zbiral žerjavico, pa je potek 
preiskave bil v največje zadovoljstvo. 
Saj je nad vse jasno pokazal, da je 
moje župansko poslovanje bilo v vsa- 
kem oziru pošteno. 


52. Retrospektivne ugotovitve. 

Prvi del svojih spominov narekoval in 
pisal sem — kadar mi je ravno od poklicnih opravil 
preostajalo časa — v letih 1912 — 1914. Na kronološki 
red nisem pazil, temveč sem narekoval odnosno za- 
pisaval — kakor to kažejo marginalije — tvarino tako, 
kakor mi je tega ali onega dne prišla na misel. Ko- 
likor je bilo mogoče, razporedil sem jo časovno šele, 
ko sem se bil odločil, da spomine izdam že sedaj. 

V dobi, katere se ti spomini tičejo, živeli smo v 
stisnjenih razmerah v nam tuji in sovražni državi. Za 
vsako malenkost morali smo se — dasi so bile do- 
ločbe ustave za nas — krepko boriti. Zlasti to velja 
glede narodnih pravic in jezikovne veljave. Boj za te 
največje dobrine vsakega pravilno usmerjenega člo- 
veka bil je zato težak, ker je v Avstroogrski politična 
etika bila le teoretsko znan pojem. Naš tozadevni boj 
bil je torej idealen par excellence in smo se zato po- 
dajali vanj s fanatičnim navdušenjem, kakršnega se- 
danje pokolenje niti pojmiti ne more. Uspehov smo v 
tem boju dosegali le težko in še to le pičlih. 

V zadevah občne prirode, če niso bile v zvezi s 
tem za nas kardinalnim vprašanjem, tedaj ne >politi- 

cum«, dalo se je tudi v Avstriji kaj doseči. Treba je 
bilo le krepke volje in vztrajnega pritiskanja. Samo 
Nemci, in do neke meje Poljaki, bili so v srečnem 
položaju, da je država materijelne dobrine kar nosila 
za njimi. To pa zopet iz političnih ozirov, da jih na- 
sproti državljanom drugih narodnosti gospodarsko 
okrepi. 

Razmere so se med tem vsled izida svetovne vojne 
tako temeljito izpremenile, da tega, ko sem svoja na- 
rekovanja in zapise končaval, nisem slutiti mogel. 
Marsikaj, /a kar je po dotedanjih izkušnjah bilo po- 
trel a še hudih in dolgotrajnih bojev, padlo nam je v 
naši novi državni zvezi kot zrel sad v naročje. Tako je 
jezikovno vprašanje bilo dne 1. decembra 1918 ma- 
homa rešeno. In slovensko vseučilišče, za katero bi 
bilo v Avstriji treba še neznanskih naporov, ki bi bili 
absorbovali naše najboljše moči, dobili smo takorekoč 
kar čez noč. 

Glede na te izpremenjene razmere treba je, da 
pod konec te knjige podam neke ugotovitve, ki naj do- 
polnijo moje zaključne besede o eni in drugi stvari. 
Pri tem bom sledil posameznim poglavjem knjige. 

1. Mestna hranilnica ljubljanska ne 
daje mestu še do sedaj nikake neposredne koristi, 
dasiravno smo že v dobi mojega županovanja pričako- 
vali, da bo mestna blagajnica kmalu začela od nje 
prejemati statutarične preodkaze. Vzrok temu so po 
eni strani visoke hranilne vloge, ki zahtevajo primerno 
velikega reservnega fonda, po drugi pa okolnost, da 
sta njena in mestna uprava le preradi ustrezali vlad- 
nim vabilom, naj porabita hranilne vloge za kupovanje 
obligacij avstrijskih vojnih posojil, ki so seveda prišle 
ob vso veljavo. 

2. Mesto Deželne hipotečne banke, kakršne usta- 
novitev sem svojedobno jaz v deželnem zboru pred- 
lagal, ustanovila je Slovenska ljudska stranka Deželno 
banko. Ta banka je previdno in uspešno poslovala. 
Ob prevratu je imela vso verjetnost nadaljnega ugod- 
nega razvoja. S suspenzijo deželne uprave kranjske je 

pa ta denarni zavod prišel v odvisnost od države. Pri 
letej so neki politiki dosegli, da se je izpremenil v 
Hipotekarno banko jugoslovanskih hranilnic«. — To 
bi sicer ne bilo nič napačnega, ko bi se bilo pri stvari 
vseskozi tako postopalo, kakor je zahteval interes del- 
ničarjev, med katerimi je bilo tudi premoženje bivše 
dežele Kranjske. Temu pa ni bilo tako. Osrednja vlada 
je marveč izvolila tak postopek, da sem ji s protestom, 
ki sem ji ga podal kot pokrajinski namestnik, že 
naprej označil, da to popelje k propasti banke. 
Ta moj protest in vsa opozorila niso 
nič izdala: danes je pa banka res v likvidaciji. 

3. Kako velika *škoda je, da se niso sezidale me- 
hanske delavnice državnih železnic v Ljubljani, vidno 
je prav nazorno sedaj. Saj bi ne bile prišle v prid 
le mestu, katerega prebivalstvo bi se bilo znatno po- 
množilo, temveč — in to še prav posebno — železnični 
upravi sami. Ker je bil svet zanje kupljen, načrt pri 
tržaškem železniškem ravnateljstvu že gotov, bila bi 
se, ko bi se bil za mano še kdo zanimal za stvar, mo- 
rebiti njihova izgradnja dosegla. Sedaj seveda za dolgo 
časa ni misliti na to. Zaradi bližine zagrebških de- 
lavnic je celo verjetno, da naša sedanja železniška 
uprava sploh nikdar na njihovo izgradnjo pristala 
ne bo. 

4. Nekaj podobnega je, kar se tiče prezidave in 
razširjave glavnega kolodvora v Ljubljani. Južna že- 
leznica se je bila udala, da izvrši ob troških treh 
milijonov kron takšno prezidavo in razširjavo, ki bi 
bila odpravila vsaj glavne nedostatke. Med drugim so 
bili projektovani tudi otočni peroni, torej nekaj, kar 
bi bilo za varnost osebnega prometa in za hitrejšo 
njegovo vršitev prav posebnega pomena. Teh del Južna 
železnica zato ni izvršila, ker ni bilo nikogar, ki bi jo 
bil spominjal prevzetih obvez in z ličnim pritiskom 
skrbel za to, da jih izpolni. Sedaj seveda na prezidavo 
kolodvora še dolgo ne bo več misliti mogoče. 

5. V ministerstvu za javna dela bili so merodajni 
referentje, odkar je prišel minister v on Ri tt z naj- 

boljšimi vtisi s svojega poletnega bivanja v Bohinjski 
Bistrici nazaj, našemu pokretu za povzdigo tujskega 
prometa jako naklonjeni. K temu je prišla še okol- 
nost, da je kmalu postal njihov šef češki rodoljub 
Trnka. Prav škoda je zato, da so po mojem odhodu 
z mestnega magistrata v Ljubljani, naenkrat prene- 
hala vsa nadaljnja posredovanja glede prispevkov za 
sezidavo razglednega stolpa na šišenskem vrhu in za 
preuredbo gradu in napravo električnega dvigala nanj. 
Vsaj razgledni stolp bi bil lahko že stal v dobi, ko se 
je začela svetovna vojna. Sicer je zame jako razvese- 
lilno, da danes merodajni faktorji njega potrebo in 
privlačno vrednost spoznavajo. 

Preuredba gradu in dvigala, bi seveda ne bila 
mogoča v štirih predvojnih letih. Vendar bi bilo pa 
lahko prišlo do začetnih del, katere sem jaz po načrtih, 
ki jih je bil izdelal gradbeni asistent Ivan Zem- 
ljič, že imel za razpis pripravljena. Ali bo kdaj, ko 
poneha stanovanjska mizerija, občinsko zastopstvo po- 
seglo nazaj po mojem projektu, ne vem; glede na 
velikopoteznost, ki danes vlada v ljubljanski mestni 
upravi, potem glede na energično zasledovanje olep- 
ševalne akcije in pa na pojmovanje važnosti Ljubljane, 
kar vse se prav razveseljivo opažati zamore, pa nisem 
izgubil še vse nade. Morebiti se merodajni faktorji 
občinske in oblastne uprave ogrejejo za izpremenjeni 
projekt, o katerem govorim v II. knjigi svojih spo- 
minov. 

6. Vseučilišče rodila nam je nova situacija, ko smo 
po končani vojski mogli naenkrat glede svojega šolstva 
odločati sami. Vendar mora mene in vse one tovariše, 
ki so v vseučiliškem odseku z mano vred s tako vnemo 
in neutrudljivostjo delovali za uresničitev naše želje 
po dosegi lastnega najvišjega učnega zavoda, navdajati 
z zadovoljstvom zavest, da je naš trud imel dokaj 
uspeha. Gospodje profesorji: dr. Karol Ozvald, 
dr. Gregor Krek, dr. Rado Kušej, dr. 
Janko Polec, dr. Milan Škerlj, dr. Leo- 
ni d P i t a m i c in d r. F r a n Eller so se namreč 

z ustanovami, ki jim jih je bil preskrbel vseučiliški 
odsek, na nemških vseučiliščih pripravili za akadem- 
sko karijero. 

7. Glede uredbe trga vidim, da se mnenje v kro- 
gih občinskega sveta vrača k misli tržnih lop mesto 
tržnice. Odkrito rečeno, jaz to silno obžalujem. Tržne 
lope utegnejo po mojem mnenju biti priporočljive v 
mestih z jutrovo klimo in s po večini jasnimi dnevi. 
V Ljubljani, kjer moramo poleg čostih in obilnih pa- 
davin računiti še s pogosto vlažno meglo in mnogo- 
krat s kruto zimo, je na mestu le moderna tržnica. To 
tembolj, ker imamo dandanes najpopolnejše naprave 
za takšno prezračevanje, da ni zvezano z najmanjšo 
neprijetnostjo. Jaz si n. pr. Pariza brez njegovih 
ogromnih tržnic prav v srcu mesta še misliti ne mo- 
rem. Res je, da ne gre velikih razmer primerjati z 
malimi. A do neke meje morajo mesta, ki računajo na 
bodoči svoj razvoj, hoditi po vzorce za dobroustroj- 
stvene naprave vendarle k velikim ljudskim centrom. 
Zagreb si bo na stavbišču, ki ga je mesto pridobilo z 
dragim odkupom mnogih hiš, prav v sredi mesta po- 
stavil moderno tržnico. Ljubljana prostor že ima in 
bi bila le škoda, ko bi ga ne izkoristila na podoben 
način. Tembolj, ker je pri nas po izgradnji hladilnic 
pri klavnici sedaj položaj veliko enostavnejši, ko je 
bil v oni dobi, v kateri sem jaz dal izgotoviti načrt 
za tržnico. 

8. Ob prevratu leta 1918. poslalo je deželno pred- 
sedstvo kranjsko v naglici na Dunaj tele konvolule 
zaupnih spisov: 

1. Veleizdajalci. 

2. Koniinovanci. 

3. Hribar - Tavčar. 

4. Demonstracije v Ljubljani. 

5. Politična situacijska poročila. 

6. Internovanci. 

7. Jugoslovanska propaganda. 


— Javna 

8. Srbska propaganda. 

9. Nevarni Rusi. 

10. »Sokolska društvac na Kranjskem. 

Poleg teh konvolutov je bilo obenem odposlanih 
več tajnih vložnih zapisnikov, ki jih je vodil deželni 
predsednik sam, in pa vsi dotični spisi. 

Večina teh konvolutov prišla je zopet nazaj. Pri- 
peljal jih je s sabo vladni svetnik dr. Rudolf 
A n d r e j k a , ko se je selil z Dunaja. Med temi 
vrnjenimi spisi sem pa zastonj iskal 
konvolutov: veleizdajalci, Hribar — 

Tavčar in pa tajnih vložnih zapisnikov. 

Po konvolutu Hribar - Tavčar, za kateri sem se 
zato prav posebno zanimal, ker bi v marsikaki doslej 
še temni točki mogel dati pojasnilo, sledil sem tudi 
na Dunaju. Zastonj. Nisem ga mogel najti, niti mu 
priti na sled. Kam je prešel, ne vem. Pač se mi zdi, 
kje in kako je izginil; a gotovosti za to domnevo 
nimam. 

Po prav posebni prijaznosti vladnega svetnika 
Andrejke prišel sem pa v posest poročila, « katerim 
je deželni predsednik baron Schwarz utemeljeval svoj 
predlog proti moji potrditvi za župana, in pa »naj- 
udanejše predočbe«, s katero je minister notranjih 
zadev priporočal cesarju, naj me ne potrdi. Obe ti dve 
listini si je imenovani vladni svetnik v naglici pre- 
stencgrafoval, ko sta šli skozi njegove roke. 

Ker je v ministrovi »najudanejši predočbi«, ki se 
odlikuje z mojstersko stilistiko, obseženo vse, kar je 
navel baron Schwarz v svojem dokaj nerodno sestav- 
ljenem poročilu z dne 11. junija 1910, ne zdi se mi 
potrebno priobčevati poslednjega. Naj torej sledi v 
točnem slovenskem prevodu le prvoimenovano. Glasi 
se takole: 

>Ad Hribar. 

Najudanejša predočba, 28./VII. 1910. 

V poročilu z dne 11. junija 1910, št. 2 res., katero 
prilagam Vašemu Veličanstvu, opredelil se je deželni 

predsednik kranjski glede prošnje, ki mu jo je pred- 
ložil mestni magistrat v Ljubljani v smislu § 20. ob- 
činskega statuta za najmilostivejšo potrditev Hribar- 
jeve izvolitve in je izjavil, da kar se njega tiče, ni v 
stanu priporočiti na Najvišje mesto predloga v tem 
smislu. 

Že leta 1907., ko je šlo za najudanejši predlog 
glede Najvišje potrditve takratne Hribarjeve izvolitve, 
nastalo je več pomislekov proti njegovi postavitvi na 
čelo občinske uprave. Takratna vlada pa se je iz 
smotrenostnih ozirov odločila, da najudaneje predloži 
Hribarjevo izvolitev v najmilostivejšo potrditev. Pri 
tem je bil merodajen zlasti ozir na uspešno upravno 
delovanje, katero je Hribar razvijal v interesu mesta 
Ljubljane. Tudi je mislila vlada, da sme pričakovati, 
da bo Hribarjevo bodoče politično obnašanje zmer- 
nejše in zdržljivejše. 

To pričakovanje se pa ni izpolnilo, temveč je 
Hribar v poslednjih treh letih postajal čedalje radi- 
kalnejši. 

Ponovno so zvestonajpokornejši vladi Vašega Ve- 
ličanstva prihajala zaupna poročila, da stopa Hribar 
v službo one političnonacijonalne službe, katera hoče 
Slovence proglasiti za del srbskega naroda, ki mora 
že zaradi te etnične pripadnosti s Srbi zunaj monarhije 
skupno postopati. Pri tem so Hribarjevo in njegove 
stranke agitacijo označevali za državi sovražno in iz- 
rekali sum, da je v živahni zvezi z ruskim vele- 
poslanstvom na Dunaju, z ruskim poslanstvom v 
Belem gradu, kakor tudi s srbskimi voditelji v Bosni. 

Daši za to ni neposrednih dokazov, je vendar 
Hribarjevo izrečno rusofilsko mišljenje brezdvojbeno. 
Tekom njegove zadnje županske funkcijske dobe ni 
propustil nobene prilike, da ne izrazi tega mišljenja 
na demonstrativno viden način. Tako se je leta 1908. 
udeležil vseslovanske konference v Petrogradu in pa 
vseslovanskega pravniškega kongresa v Ljubljani, ki 
ga je priredil sam. Tudi se je v Pragi živahno udele- 
ževal obravnav o ustanovitvi slovanske banke in je 
bil takrat izbran tudi v bančni komite. Tekom svojega 

bivanja v Petrogradu stikal se je lično s panslavistič- 
nima agitatorjema generalom Volodimirovim in gro- 
fom Bobrinjskim. Oba sta bila med pravniškim kon- 
gresom v Ljubljani njegova gosta in se je ob njunem 
kasnejšem obisku v Ljubljani neprijetno opazilo, da 
sta položila vence na grobove Slovencev, ki so bili 
umorjeni dne 20. septembra 1908 med ljubljanskimi 
izgredi. Tudi se je Hribar — dasi brezuspešno — 
trudil, da pridobi na Kranjskem zemljiško posestvo 
za grofa Bobrinjskega. 

Leta 1909. udeležil se je Hribar shoda slovanskih 
delegatov v Parizu, ki je po soglasnih poročilih nem- 
ških in slovanskih listov med ostalim tudi sklenil, pri- 
poročiti slovanskim delegatom, naj se zavzamejo za 
popolno politično avtonomijo Bosne. Svoje pansla- 
vistično mišljenje naglašal je tudi v govoru, izrečenem 
o priliki tretjega sestanka slovenskonarodnega radikal- 
nega dijaštva v Ljubljani. V tem govoru zavzemal se 
je jako živahno za slovansko solidarnost in za bratov- 
sko slogo med Srbi in Hrvati. 

To Hribarjevo postopanje je tudi že pred več 
časom zbudilo pozornost merodajnih vojaških uradov. 
Tako je bila v neki vesti tretjega kornega in deželno- 
brambnega poveljstva v Gradcu, ki je potom minister- 
stva za deželno brambo došla mojemu predniku v 
uradu, naravnost izrečena bojazen, da je pričakovaii 
nastanka jugoslovanske irredente, ako ostane Hribar 
še dalje na čelu občinskega zastopstva. 

Jako značilno je bilo Hribarjevo obnašanje o pri- 
liki nacijonalnih izgredov v Ljubljani v septembru 1908. 

Kakor to popisuje deželni predsednik v najspošt- 
ljiveje priloženem poročilu, imelo je malo odkrito- 
srčno, vseskozi nelojalno obnašanje Hribarjevo, ki je 
pod videzom izpolnjevanja svoje dolžnosti kazal de- 
monstrantom dobrohotno pasiviteto, najneugodnejši 
upliv na širjenje vznemirjenosti. Kljub temu se kasneje 
ni plašil, da provokuje ponovne demonstrativne izjave 
ljubljanskega občinskega sveta proti baje nepotreb- 
nemu nastopu oborožene moči v svrho potlačitve 
rušenja miru. 

Tretje komo in deželnobrambno poveljstvo v 
Gradcu je v poročilu z dne 20. aprila 1909, št. 1892, 
ki je bilo naslovljeno na državno vojno ministerstvo 
za deželno brambo in za katero je izvedelo minister- 
stvo notranjih zadev, Hribarja označilo naravnost za 
prouzročitelja nemirov in sprožilo misel, naj bi se 
zaradi svojih stikov s Srbijo kakor hitro mogoče nado- 
mestil z vladnim komisarjem. 

Nad vse jasno prišlo je Hribarjevo mišljenje do 
izraza v nekem govoru v državnem zboru dne 16. 
marca 1909. V tem govoru je tendencijozno kritikoval 
postopanje oborožene sile ob ljubljanskih neredih. 

Politično vedenje Hribarjevo in njegovo naravnost 
sovražno mišljenje do Nemcev, ki — dasi manjšina — 
vendar tvorijo važen del občine, katera je doslej bila 
zaupana njegovemu vodstvu, označuje tudi njegov 
govor v septembru 1909 na nekem strančnem zboro- 
vanju na Rakeku in na nekem manifestacijskem zbo- 
rovanju v Plzni. Ob tej priliki nastopal je semterije 
s čisto neprikladnimi izreki proti nemškemu prebival- 
stvu, in se je glasom poročil svojega lastnega strančne- 
ga lista >Slovenskega Naroda« hvalil, da so v Ljubljani, 
ki je še pred 27. leti bila v rokah Nemcev, po izgredih 
leta 1908. pod pritiskom narodne volje tudi- še zadnje 
sledi nemškega gospodstva odstranjene bile. 

Pri runu na Kranjsko hranilnico, ki je kmalu 
sledil ljubljanskim nemirom, je bržkone Hribar, kakor 
se zdi, tudi sodeloval. 

Ako se pregleda to Hribarjevo delovanje ter 
vzame v obzir njegovo agitatorsko vedenje v narodnem 
pogledu in nedostatek pojmovanja za državne interese, 
nastajajo po mojem prespoštljivem mnenju pač uteme- 
ljeni dvomi, če bi bil toliko nepristran in zanesljiv, 
kolikor se to brezpogojno zahtevati mora od funkcio- 
narja, kateremu se ima zaupati blagor deželnega glav- 
nega mesta in oskrbovanje posla politične «uprave. 

Če to velja že na sploh, tedaj povzročajo posebno 
težavne razmere v Ljubljani, kjer se prebivalstvo de- 
loma nagiblje k narodnemu radikalizmu in so bili 

ravno v poslednjem času opažati državi nevarni uplivi, 
da bi se zdelo delovanje moža Hribarjevih lastnosti 
na odgovornem županskem mestu dvakrat nevarno. 

V lojalnem namenu podvzeti poizkus dvornega 
svetnika Ploja, člana ravno tistega državnozborskega 
kluba, v katerem je tudi Hribar, da letega, ki je baje 
težko bolan, že sedaj pregovori, da se odreče zopetni 
izvolitvi za župana, izpodletel je ob Hribarjevem 
odporu. 

Vsekako utegne Hribarjeva nepotrditev dati po- 
vod za nove agitacije, proti katerim se bo državna 
uprava morala postaviti z vsem naglasom. Pa tudi ob 
pripuščanju možnosti demonstracij mislim, da glede 
na nujne razloge, ki po mojem prespoštljivem uva- 
ževanju govore proti Hribarjevi osebi, ne smem pred- 
lagati najmilostivejše potrditve njegove izvolitve. Do- 
voljujem si zatorej v soglasju s predlogom deželnega 
predsednika ob prespoštljivem pozivu na zapisnik 
ministrskega sveta z dne 9. julija 1910 prositi: 

Vase Veličanstvo naj odreče Na j višjo potrditev 
Ivana Hribarja za župana deželnega glavnega mesta 
Ljubljane.« — 

Odveč bi bilo, ko bi se hotel spuščati v kritiko 
te >najudanejše predočbe«. Za vsacega razsodnega 
človeka govori jasno dovolj. Le toliko mi je treba 
resnici na ljubo povedati, da — kar se ugotovitve 
dejstev tiče — na Dunaju niso bili ravno natančni. 
Shoda slovanskih delegatov leta 1909 v Parizu se 
namreč nisem udeležil. Tega leta sploh v Parizu bil 
nisem. Tudi je neresnično, da bi me bil dvorni svetnik 
dr. Ploj pregovarjal naj se odrečem zopetni izvolitvi. 
Storil je to le baron Schwarz. Če po predhodnem do- 
govoru z dr. Plojem, ne vem. — Sicer sem pa na 
besedilo te »najvdanejše predočbe« iz več ozirov 
lahko ponosen. 

Značilno in posebne pažnje vredno pa je v tej 
»najvdanejši predočbi«, kako je tretje korno in 
deželnobrambno poveljstvo v Gradcu mene ozna- 
čilo naravnost za prouzročitelja ne- 

mirov in sprožilo misel, naj bi me 
zaradi mojih stikov s Srbijo kakor 
hitro mogoče nadomestili z vladnim 
komisarjem. — Odkar je namreč po doznanju 
kornega poveljnika generala .Potioreka samega znano 
postalo, da je pri akciji za mojo nepotrditev sledil 
prišeptavanjem dr. šusteršičevim, zvene iz gor- 
njega odstavka dr. šusteršičeve be- 
sede. 

In z ugotovitvijo, da je v avstrij- 
ski dobi mojih dni skoro vsa sloven- 
ska politika slonela zgolj na osebnih 
intrigah ter da ji je skoro popolnoma 
nedostajalo višjih — etičnih — moti- 
vov, končavam prvo knjigo svojih spominov. 


Kazalo oseb in društev, ki se v tej 
knjigi omenjajo. 


Adamec, redar: 50. 

Adamič: 351. 

Aksakov Ivan: 47. 

Alešovec Jakob: 392, 409, 
412, 477. ' 

Aljaž Jakob: 156, 423. 

Amruš dr. Milan: 210, 220, 
223, 224. 

And rej ka Rudolf: 488. 

Arce Rajko: 231. 

Aškerc Anton: 157, 308, 323, 
324 

Avstrijski Lloyd: 332, 333, 
334, 336, 337, 339. 

Avšič Jakob: 440 . 

Babnik dr. Janko: 357. 

Badeni, grof: 253, 315. 

Baxa dr. Karel: 232. 

Beck, ministerski predsed- 
nik: 357. 

Becher, predsednik »Avstr. 
Lloydac : 334, 337. 

Beneš-Tfebizsky: 192. 

Berce dr. Ivan: 476. 

Bercr, profesor: 476. 

Berneker, kipar: 323. 

Biankini Juraj: 75, 224, 232, 
337. 

Biliiiski dr. Lev: 272, 273. 
303, 373, 386, 387, 469, 470. 

Binder dr.: 376. 

Bleiweis vitez Trst eniški Ja- 
nez: 71, 72, 74, 75, 76, 128, 
209, 454. 

Bleiweis vitez Trste niški Jan- 
ko: 314, 341. 


Bleivveis vitez Trst e n iški Ka- 
rol: 94, 101, 102, 126, 127, 
151, 218, 271. 

Blumenthal Karl: 299, 300, 
301. 

Bobrinskij A. A., grof: 341, 
377. 

Bobrinskij V. A., grof: 205. 

Bohinjec Peter: 194. 

Bole Ivan: 433. 

Boštnik Ignacij: 80, 81. 

Borštnik Ivan Ev.: 395. 

Borštnik Fran, profesor: 364. 

Borštnik, odbornik »Sloven- 
skega kluba«: 476. 

Brence Ivan: 400, 401. 

Bučar Ivan: 74. 

Buzek dr.: 232. 

Bjeladinovič: 232. 

Call von: 334. 

Cankar Ivan: 202. 

Cankov Dragan: 228. 

Čepel ič Milko: 114, 116. 

Chleborad František dr.: 54, 
56. 

Chodounskv dr. Karel: 192, 
193. 

Chorinsky Rudolf, grof: 218. 

Ghristalnigg Oskar, grof : 359, 
360. 

Ciuha Alojzij: 315. 

Coronini Alfred, grof: 218. 

Costa dr. Etbin Henrik: 71, 
73, 144. 

Čech Svatopluk: 192. 

Čelakovsky dr.: 232. 


495 


Černy Jan Ladislav: 52, 53, 
58, 61, 74. 

Ceskoslovinsky spolek: 192. 
Čitalnica ljubljanska: 82, 94. 


>l)almatia<: 339. 

Davidjak: 232. 

Debevec A.: 72. 

Dečko dr. Ivan: 218. 

Deiles, dvorni svetnik: 333, 
337, 338. 

l)erč dr. Josip: 101, 102. 
Dereani dr. : 124. 

Derschatta dr.: 273. 

Deželna hipotekarna banka: 
327, 484. 

Deželna zveza ‘za tujski pro- 
met: 296. 

Dežman Karol: 93, 94, 134. 
Dimnik Jakob: 454. 

Dimovič Danilo: 376, 472. 
Diimovičeva Stana: 377. 
Doberlet Fran: 96. 
Dobrovsky: 195. 

Dokičeva Jelena: 478. 
Dolenec dr. Hinko: 135. 
Dolenec Viktor: 218. 

Dollenz Franz: 17. 
Dolnjeavstrijska hipotekarna 
banka: 141. 

Drenik Fran: 65. 

Društvo za povzdigo Dalma- 
cije: 295. 

Družba sv. Cirila in M Kod a: 
182, 339. 

Dub dr.: 60. 

Duffe Jan: 276, 298, 299. 
Dukič dr.: 204. 

Durdik František: 58. 
Durdiina Tatjana Ivanovna: 
231. 

Dzieduszicki grof: 234. 
Deželno pomožno društvo za 
bolne na pljučih: 327. 


Ebner pl.: 333. 

Eger dr. Ferdinand: 378, 466. 
Einspieler Andrej: 136, 239. 
Einspieler Gregor: 203, 218. 


Einspieler Lambert: 136, 218, 
239, 414. 

Ekert František: 318. 

Elbe rt Julij: 350. 

Eller dr. Fran: 486. 

Endlicher Avgust: 138, 140, 
141. 

Engel dr., dvor. svetnik: 303, 
469. 

Erjavec Fran: 154. 


Fabiani Maks: 271. 

Ferjančič dr. Andrej: 218, 
303, 309, 461. 

Filipovič Šerifbeg: 376, 472. 
Folnegovič Fran: 214, 215, 
220, 224. 

Forster Vladimir: 309. 
Forster dr. von: 301. 

Fran Ferdinand: 386. 

Fran Josip I.: 120, 182, 254, 
324. 

Frank dr. Josip: 214, 220. 
Frankfurter, ravnatelj > Av- 
strijskega Lk>yda<: 337. 
Fratelli Rismondo: 333. 


Gabron Anton: 203, 210. 

Gabršček Andrej: 155, 191, 
200, 205, 218. 

Galilei GaLileo: 369. 

Gangel Engelbert: 465. 

Georgi, domobranski mini- 
ster: 353. 

Germ, graščak: 44. 

Glabiriski dr.: 234. 

Glavinič Kosta: 238. 

Glibovickiij dr.: 232, 234, 235. 

Gogala dr. Ivan: 243. 

Gogala Ivan: 139, 171, 218, 
265, 284, 331, 450. 

Golobič Anton: 242, 394, 395, 
396, 399, 407, 408. 

Gorjup Ivan: 218. 

Gorše Anton: 454. 

Gorup Josip, vitez Slavinjskd: 
116, 131, 150, 152, 283, 324. 

Gorup Kornelij, vitez Sla vinj- 
ski: 184, 187, 474. 

Govekar Fran: 319. 

Goethe Johann Wolfgang: 47. 
Grasselli Peter: 97, 99, 103, 
126, 127, 131, 150, 193, 265, 
271, 273, 417, 419, 428. 
Gregorčič dr. Anton: 155. 
Gregorčič Simon: 151, 157, 
160, 163, 174, 175, 241, 367. 
Gregorec Lavoelav: '218. 
Gregorič dr. Vinko: 294, 297, 
452. 

Gregorin dr. Gustav: 203, 
218, 459. 

Grošelj Fran: 454. 

Gruntar* Nace: 152, 156. 
Gunther: 338. 

Haderlap Lipe: 409. 

Han uš Josip: 69. 

Harrach Jan grof: 91, 92, 
192, 193, 295, 336. 
llartl dr. Hitler ven: 306, 
307. 

Haerdtl, baron: 348, 353, 373, 
374, 375, 377, 381, 386, 471. 
Ilein Viktor, baron: 187, 189, 

231, 254, 264, 267, 268, 274, 
281, 284, 289. 313, 315, 344, 
345, 460, 461. 

Hejnovskv, rektor: 310. 
Heruc Krunoslav: 234. 
Hlebec Bogomir: 39, 46. 
Hočevar Jakob R.: 54, 55, 
396, 415. 

H-ochenegg, profesor: 316. 
Hohenburger, minister: 361. 
Holeček Josef: 196. 

Holenia, dr., dvorni svetnik: 
313 

Holz Vatroslav: 154, 204, 205. 
Holzknecht, dr., sekcijski na- 
čelnik: 357. 

Hostnik Davorin: 88, 191. 
Horak Jan Nepoonuk: 442, 
443. 

Hraskv Jan Vladimir: 104, 

232, * 271, 289, 290. 

Hrašovec dr. Juro: 218. 
Hribar Dragotin: 85, 138, 

476. 


Hribar Fran ml.: 393, 398, 
399. 

Hribar Fran star.: 7. 

Hribar Ivan ml.: 404. 

Hribarjeva Marija: 397, 398. 

Hribarjeva Marijana: 7. 

Hribarjeva Micika: 111. 

Hribarjeva Neža: 398. 

Hribarjeva Tatjana: 156. 

Hrovat Ladislav: 38, 40, 42, 
43, 44, 50. 

Hudec dr. Aleksander: 73. 

Hudnik dr. Matija: 329. 

Hudovernik Aleksander: 43. 

Ilešič Fran dr.: 309, 476. 

*Iszkowski Roman, dvor. svet- 
nik: 293. 

Ivanetič, učitelj: 28. 

Ivaniševič Franjo: 232. 

Jadranska banka: 339. 

Jag.ič Vatroslav: 176. 

Janežič dr., profesor bogo- 
slovja: 393. 

Jeglič dr. Anton Bonaventu- 
ra, škof: 116, 361, 362, 367, 
372. 

Jelovšek Gabrijel Viktor: 
127, 319. 

Jelovškova Valentina: 127. 

Jenko dr. Ljudevit: 191. 

Jenko Slavoj: 218, 458, 459. 

Jenkova Terezina Mihajlov- 
na: 191. 

Jeran Luka: 35, 36. 

Jerman Ivan: 218. 

Jirasek \AM&: 192. 

Josip Ferdinand, nadvojvo- 
da: 189. 

Jovan Jovanovič, župan v 
Kragujevcu: 238. 

Jurčič Josip: 81, 82, 94, 132, 
157. 

Ju tela dr. Fran: 218. 

Kadilnik Fran: 124. 

Kahn dr. Josef, škof: 247. 

Kaizl Edmund dr.: 185. 

Kaizl Josef dr.: 185, 355. 

Kalčič, trgovec: 49. 

Kalina, drž. poslanec: 232. 
KaMster Fran: 182. 
Kaltenegger, vladni svetnik: 
383. 

Kampoš, restavrator: 452. 
Karavelov Petko: 228. 
Karun, župnik: 241, 
Katoliško društvo: 393. 
Katoliška tiskarna: 85, 162. 
Kavčič Hinko: 151, 185. 
Kejžar Ivan: 454. 

Kenda Ivan: 296. 

Kersnik Janko: 87, 130, 141, 
150, 167, 443, 453. 
Keesbacher dr., vladni svet- 
nik: 179. 

Kheil Karel Peter: 70, 228. 
Kišpatič, profesor: 219. 

Klaič Mihovil dr.: 140. 

Klein Anton: 100, 101, 151, 
453. 

Klemenčič dr. Nace: 159, 160. 
Klofač Vaclav: 232. 

Klofutar dr. Lenart: 407. 
Klun Karol: 71, 159, 165, 218. 
Knez Anton: 443. 

Knez Ivan: 479, 480. 

Kobilca Ivana: 120. 

Kokalj dr. Alojzij: 479. 

Kolar Jan: 195. 

Ko Urnami Fran: 332, 445. 
Kopač dr. Fran: 210. 
Kopriva dr. Ivan: 286, 317. 
Koerber dr., min. predsed- 
nik: 187, 273, 460. 
Kos-Cestnikov Anton: 210. 
Kosler Ivan: 292, 296. 
Kostrenčič dr., tajnik >Matice 
Hrvatskec: 210. 

Košeninova Franja: 441. 
Kotlar Vaclav: 232. 

Kowatsch dr., mestni fizik: 
101, 102, 103. 

Kozak Josip: 454. 

Kramar dr. Karel: 232, 234, 
235, 372, 462. * 

Kranjska hranilnica : 100, 265, 
266, 267, 295, 350, 351, 352. 
353. • 


Kreditni zavod: 337, 339. 

Kregar Ivan: 376. 

Krek dr. Gregor ml.: 486. 

Krek dr. Gregor star.: 160, 
164, 166. 

Krek dr. Janez: 232, 233, 
422. 

Kreuter-Galletova Lina: 352, 
376, 377, 386. 

Krisper dr. Valentin: 93,270, 
274, 295, 296, 297. 309. 

K fizik František: 315. 

Kronabethvogel Anton: 14. 

Krutorogov: 88, 90, 443. 

Kuhar Josip: 31. 

Kuralt Franjo: 209. 

Kurelac Fran: 160. 

Kurylovič: 232. 

Kušar Josip: 218, 255, 256, 
446. 

Kušar dr. Josip: 359, 456, 
457, 458. 

Kušar dr. Valentin: 309. ‘ 

Kušej dr. Rado: 486. 

Laginja dr. Matko: 204, 218. 

Lah Evgen: 280. 

Lah dr. Ivan: 476. 

Lampe dr. Evgen: 405, 406, 
409, 481, 482, 483. 

Laschan vitez von, vlad. svet- 
nik: 376. 

Laschan vitez von, župan: 
98, 417. 

Lassnik Peter: 292. 

Lauter, polic, svetnik: 342. 

Lavrenčič Josip: 86, 128, 129. 
443. 

Lavtižar Josip: 227. 

Ledenik Alfred: 100, 101, 134. 

Legat Vekoslav: 135, 203, 

218. 

Lego Jan V.: 191, 192, 193, 
200, 318. 

Lenarčič Josip: 451. 

Lenče Josip: 26Ž, 454. 

Lendovšek Josip: 137, 203.* 

Leo dr., župan krakovski: 
303; 

Lev XIII., j>apež: 89, 254, 
407 408. 

Levstik Josip: 163, 191, 203. 
Ljubljanska kreditna banka: 
333, 338, 346, 454, 473, 476, 
477. 

Ljubljanski Sokod: 194, 200, 

430. 

Lorkovič dr. Josip: 209. 
Luckmann Josip: 267. 291, 
331. 

Luckmann Karl: 417. 
Luckmann, stotnik: 383. 
Lunder: 351. 

Macher Ivan: 381, 383, 415. 
Mahnič dr. Anton: 113, 114, 
152, 153, 154, 157, 160, 162, 
179, 206, 243, 254, 366, 367, 
393, 395, 423. 

Majaron dr. Danilo: 86, 159, 
161, 306, 309, 350, 405, 462. 
Malik, državni poslanec: 339. 
Malovrh Miroslav: 369, 403, 
437. 

Malu Fran: 454. 

Mandič Matko: 59, 203, 204, 
218, 224, 225, 232. 

Marek, dvorni svetnik: 271. 
Markov dr. Dimitrij: 231, 234. 
Markovič dr. Franjo: 209,226. 
Marolt dr. Ivan: 212. 

Mastny Vojtčch: 329. 

Mathias dr., vladni komisar: 
243, 344, 347, 348. 

Mayer, poročnik: 378. 

Mayer J. C.: 331. 

Mazzura dr. Šime: 210, 220, 
226. 

Melzer Karol: 31. 

Mencinger dr. Janez: 440. 
Mestni dom: 341. 

Mestna hranilnica v Gradcu: 

100 . 

Mestna hranilnica ljubljan- 
ska: 100, 130, 131, 138, 350, 

431, 433, 445, 482, 484. 
Mihail Miloš Obrenovdč, knez 

Srbije:: 112. 

Mihaljevič dr. Vieko: 335. 


Mikš Josef: 56, 57. 

Milde dr. Josef: 65, 66, 67. 
69. 

Milinlovič, nadškof: 229. 

Millenkovich, sekoijski svet- 
nik: 175. 

Missia dr. Jakob: 153, 162, 
163, 315, 328, 361, 402. 

Mišk atovi č Ivan : 209. 

Mladika: 184. 

Morpurgo Vid: 334, 335. 

Mosche dr. Alfonz: 73, 77, 
98, 99, 126, 127. 128, 129, 
130. 

Munda dr. Fran: 432. 

Muri Fran: 218. 

Murnik Ivan: 51, 79, 80, 141, 
184, 218, 255, 256, 302. 320. 

Murnik dr. Viktor: 479. 


Nabergoj Ivan: 218. 

Nachtigal: 366. 

Napotnik dr. Mihael, škof : 
165. 

Narodni dom v Ljubljani: 285. 

Narodna galerija v Ljubljani : 
408. 

Narodna tiskarna: 81, 84, 88, 
443. 

Negri Pio & Comp.: 333. 

Neruda Jan: 192. 

Nolli Josip: 124. 

Nov&k František: 54, 56, 65, 
66, 69, 70. 

Ogersko-franoozka zavaroval- 
na družba: 108. 

Ogersko-hrvatsko parob re- 

darsko društvo: 332. 

Ogorelec Vinko: 127. 

Olešnickij : 232. 

Oražen dr. Ivan: 340. 341, 
385, 465, 476. 

Ornig, župan: 339. 

Ozvald dr. Karol: 486. 

Pacdk dr., minister: 355, 357. 

Paiaoky František: 196. 

Pamer: 383. 

Papež dr. Fran: 73, 285. 

Parma Viktor: 134. 

Pasovsky Vratislav: 195. 
Passini, dvorni svetnik: 104. 
Pattai, poštni ravnatelj: 336. 
Pečanka Ladislav: 330. 
Perdan Ivan: 65. 

Perko Lovro: 478. 

Perona Ljudevit: 417. 
Penušek Rajko: 246. 
Peschka, minister: 352, 353. 
Peter I., kralj Srbije: 237, 
238. 

Petričič Vašo: 445. 

Pikel, oskrbnik ljubljanskega 
c. kr. brzojavnega urada: 
410. 

Pirc Gustav: 465. 

Pitamic dr. Leonid: 486. 
Pjejec Georgij: 296. 

Plantan Ivan: 38, 171, 328, 
403, 454, 461, 465. 
Plantanova Marija: 38. 

Pleše Franjo Andrija: 61. 
Pliwa, dvorni svetnik: 470. 
Ploj dr. Miroslav: 360, 361, 
373, 374, 375, 386, 437 . 438, 
439, 492. 

Podgoršek Ivan: 344. 
Podlipny dr. Jan: 197, 198. 
Pogačar dr. Ivan Zlatousti, 
škof: 243, 362. 

Polec dr. Janko: 486. 

Polič Mate : 336. 

Politeo Dinko: 219, 222, 224. 
Poljanšek Metod, (pater: 37. 
Preissova Gabriela: 200. 
Prešeren dr. Fran: 163, 322, 
362. 

Pretnar dr. Matej: 204. 
Povše Fran: 282, 312. 
Potiorek Oskar: 388, 389. 
Form Adolf: 384, 385. 
Potočnik Fran: 128. 

Požar dr. Lovro: 306, 309. 
Prade, minister: 357. 

Prššek, minister: 355, 372. 
Pravnik, društvo: 305, 306. 
Pražšk dr., minister: 355. 
Predovič llija: 454. 

PHbil Ivan: 448. 478. 


Prijatelj dr. Ivan: 148. 
ProchaAa František: 330. 
Prosenc Josip: 453, 454. 
Proške Ludwig: 300. 

Puosko, gimnazijski ravna- 
telj: 383. 

Pustoslemšek Rasto : 423, 476. 
Putre, učitelj: 439. 

Račič dr., dvor. svetnik: 270. 
Rački dr. Franc: 211, 215, 
217, 218, 220, 223, 224. 
Radogoj: 182. 

Ragusea: 333, 339. 

Rainer, nadvojvoda: 374, 375. 
Ranit dr. Gvido, župnik: 399. 
Ravnihar Fran: 291. 
Rechbach, baron: 344, 345. 
Recher Viktor: 134. 

Redi, sekcijski svetnik: 469. 
Regalli Josip: 94, 95, 96, 197. 
443 

Rezek dr., minister: 355, 356. 
Rieger dr. Ladislav: 92, 197, 
199. 

Rismondo fratelli: 333. 

Ritt dr. von, minister: 297. 
485. 

Roblek Fran: 232. 
Rockefeller John: 308. 
Rohrman Viktor: 127, 480. 
Rojic dr. Aleksij: 218. 
Rosina dr. Fran: 218. 

Rybšr dr. Otokar: 203, 218. 
456, 457. 

Rudolf, nadvojvoda: 424. 
Rupnik Ivan: 129. 

Russkoje Zemo: 234. 

Schaffer dr. Adolf: 344. 
Schellhanimer & Schattera: 
271. 

Schneid, vitez von: 87. 
Schwarz, baron: 340, 342, 

346, 347, 348, 354, 373, 375, 
376, 378, 383, 384, 438. 439. 
470, 488, 492. 

Schwegel Ivan dr.: 309. 
Schwegel, baron: 265, 338. 
374, 375, 377, 446, 453. 

Schwinger dr.: 7. 

Senekovič Andrej: 101, 104, 
309, 316, 317, 454. 

Siegharft dr.: 187. 

Siemens & Halske: 316. 
Skubel dr.: 384. 

Slane dr. Ivan: 437. 

Sla vi ja: 90, 92, 108, 204, 218, 
224, 225, 451. 

Slovensko dramatično dru- 
štvo: 318. 

Slovensko društvo: 393. 
Slovenski klub: 311, 476. 
Slovenska Matica: 143, 200, 
305, 306. 

Smreker Oskar: 103, 104. 
Smičiklas Tade: 210, 220. 
Sokol: 393. 

Societš Zaratina: 333. 

Souvan Fran Ksaver: 79. 
Spevec dr. Ivan: 209. 
Spinčič Vekoslav: 59, 203, 
204, 218, 224, 225, 451. 

Srb dr., župan: 199, 200. 
Srnec dr. Josip: 218. 

Stadler dr., nadškof: 362. 
Stanek Bohumil: 56. 
Stapinski: 272. 

Starčevič dr. Ante: 213, 214. 
224. 

Starčevič David: 220. 

Stare Josip, profesor: 211. 
Stare dr. Josip: 38, 78. 80. 
Stare Mihael: 31, 38. 

Stare Nande: 38. 

Staudacher Ignacij, pater: 40, 
49. 

Steinbeiss Otto: 473. 

Stoeckl, učitelj : 27. 

Stre.it D j ur o: 118. 

Stritar Josip: 51, 87, 141, 
190, 390, 442. 

Strossmayr Josip Juraj, škof: 
107, 182, 189, 210, 214, 224, 
226, 254, 362, 367, 402. 
Stupar, učitelj: 21. 

Stolipin, ministerski pred- 
sednik: 234. 

Sturgkh, grof: 361. 
Sudmark: 130. 


SUdmarkische Volksbank : 
130. 

Suhadobnik Ferdinand: 412. 
Sundečič Jovan: 229. 

Supilo Fran: 226. 

Suppan dr. Josef: 96, 99, 101, 
134, 265, 266. 

Surovinsko društvo ljubljan- 
skih čevljarjev: 327. 

Svetec Luka: 151, 218. 
Svetek Anton: 454. 

Svobodo va Marie: 56. 

-šaiarik: 195. 

-šarič: 117. 

šenoa Avgust: 207, 209, 210, 
211. 

Sesek Ivan: 278. 
škrabec Stanislav, pater: 46. 
Škerlj dr. Milan: 486. 

Škufca Ljudevit: 33. 
šola Vojislav: 388. 

Štefe Ivan: 344, 354, 376, 403, 
^ 409. 

štrekelj Alojzij: 232. 
štur dr. Dionizij: 103. 

Šubic Ivan: 183, 309, 454. 
455. 

^šubic Jurij: 407. 

♦Šuklje pl. Fran: 87, 90, 130, 
141, 142, 150, 190, 388, 408. 
409, 443, 451, 464, 477. 
šuklje pl. Milan: 479, 480. 
-Šušteršič dr. Ivan: 138, 294. 
303, 311, 315, 318, 337, 342. 
352, 353, 354, 361, 362, 370, 
373, 386, 387, 388, 404, 405, 
409, 436, 437, 446, 452, 462. 
464, 465, 477, 493. 

Taafe, grof: 92. 95. 
Tavčarjeva Franja: 238, 324. 
449, 479. 

Tavčar Ignacij: 17, 26, 439 
Bavčar dr. Ivan: 26, 76, 79, 
86, 92, 107, 124, 125, 126. 
130, 131, 139, 150, 151, 158. 
181, 182, 211, 218, 221, 225, 
226, 262, 285, 298, 312, 324. 
328, 331, 354, 362, 364, 365. 

369, 370, 372, 375, 396, 400, 
402, 405, 419, 420, 422, 425, 
426, 427, 431, 433, 434, 436, 
437—439, 469, 470, 473—475, 
477—483, 488, 

Theimerjeva Kamila: 423. 

Tkalčič-Weber: 209. 

Tomaszew$ki: 232. 

Tomažič Ivan: 395 — 397, 
400. 

Tomc Fran: 376, 473. 

Tomec Jakob: 276, 277, 285. 

Tomec Miroslav: 308. 

Tom ek, inženjer: 291. 

Tominšek dr. Fran: 309. 

Trepal Anton: 392, 409. 

Tresič Pavičič dr. Ante: 232, 
234. 

l Trdina Janez: 41—43, 160, 
376, 404. 

Tomšič Anton: 41, 52, 53. 

Tomšič Franjo: 74, 76. 

Topič Serafino: 333, 339. 

Torbar, profesor: 210. 

Travnar Josip: 41. 

Trdina Fran: 276. 

Trgovskoobrtna zbornica v 
Ljubljani: 181. 

Triglav, delniška družba: 297. 

Triller dr. Karl: 124, 159, 
161, 218, 310, 337, 340, 341, 
385, 403, 428, 429, 455, 459, 
465, 466, 468, 470, 473—475, 
480. 

Trinajstič' dr. Dinko: 204. 

Trinko Ivan: 315. 

Trnka, minister: 355, 469. 
486. 

Trnk6czy pl. Ubald: 455. 

NATISNILA TISKARNA MERKUR V LJUBLJANI 
(Predstavnik tiskarne O. Michalek) 



Mariji Hribarjevi rojeni 

Goričanovi. 

Zdelo se mi je , da so mi jele pešati telesne 
moči. Tedaj me je >pa neko neizrekljivo hrepene- 
nje gnalo v Planico . Bila si priča, kak očarljiv 
vtis je npravilo name to velegorsko zakotje. Saj 
je obdano od bleščečih nebotičnih gora, katerih sli- 
kovita raznolikost s svojimi od zobu časa razgle- 
danimi nepristopnimi stenami tvori vendar čudovito 
skladnost. V dnu teh gora razgrnila je mati pri- 
roda svojo najdražestnejšo smaragdnozeleno pre- 
progo, čez katero z nežnipt šumenjem valovi sveža 
sapa visoke Nadiže . Kakor prerojen in na novo 
okrepljen postal sem v tej sapi. In ko sem se 
poslavljal od tega čarobnega prirodnega zrelišČa, 

dejal sem si, da sem odkril — kakor slučajno — 
najlepše gorsko zatišje slovenske domovine, do katere 
se mi je — če je to sploh mogoče — dosedanja 
ljubezen še povečala . 

Nekam podobno so mi je godilo pred leti . 
Težki dnevi so mi nastopili. S krizo prijatelj- 
stva, ki me je duševno potrla, preživljal sem 
vsled zavratne bolezni — sam sebi prepuščen — 
nevarno krizo živi j en j a. Prazno in pusto je 
bilo okoli mene in tema se mi je delala pred očmL 

Tedaj pa se je, ko vsled neke višje volje, iz 
te teme prikazal Tvoj mili obraz. Nek notranji glas 
mi je dejal, da se začenja zame nova doba življenja. 

In tako je bilo. Večna Previdnost je odločila . 
Postala si mi družica življenja. In ko mi 
je vzcvetela prej neznana mi rodbinska sreča , dejal 
sem si, da je življenje, nad katerim sem bil že 
obupavati jel , vendarle lepo in vredno truda in 
naporov, ki nam jih nalaga. Saj so neznatni v 
primeri z mikavnostjo njegovih nalog in s srčnim 
zadovoljstvom , katero nam nudi njihovo izpol- 
njevanje. 

Meni je izpolnjevanje teh nalog bilo tem la j še ^ 
ker sem imel v Tebi družico, ki me je razumela , 
in pomočnico, ki jih je z mano delila. Povsod 
si uveljavljala odlične svoje lastnosti. Ob dama - 
čem ognjišču, ki je postalo pravi altar penatov, 
je Ijubeznjivost Tvoja znala ustvarjati ono toplo 
ozračje, v' katerem uspeva redka in zato drago- 
cena cvetka rodbinske sreče. Na visokem mestu , na 
katero Te je bila postavila usoda, znala si z dra- 

žestno skromnostjo in prirojeno Ti ljub e z njiv ostjo 
pridobivati spoštovanje vseh. Prazna pena je po- 
dedovano ali vsled vladarske milosti podeljeno 
plemstvo. Ono namreč ni in ne more biti sinonim 
s plemenitostjo , katera je prav posebna , od 
Stvarnikove roke v redka človeška srca vsajena 
cvetka. V Tvojem [srcu je ta cvetka klila 
in se do velike popolnosti razvila. 

Ko Ti tako dajem zahvalo na vsem , kar si 
mi bila in kar si zame — kot javnega delalca 
in zasebnika — storila , prosim Te, da v vidni 
izraz teh mojih čutil sprejmeš v poklonstvo to moje 
delo , katero govori tudi o dobi, ki si jo pod obupnimi 
okolnostmi, polna požrtvovalnosti in samozatajeva - 
n ja, preživela z mano v prognanstvu. Bog bodi 
vedno s Tabo in z najino ljubo Zlatico! 

V Ljubljani, 29. a vgusta 1928. 


IVAN HRIBAR . 

Prvi del >Mojih spominov«, ki sem jih bil na- 
rekoval in pisal leta 1912. in 1913., je — ako abstra- 
hujem od nekih odstavkov, v katerih sem stopil iz 
leserve — zgolj kronika. V pričujoči knjigi, ki obsega 
drugi del spominov in sem jo šele v oktobru 1927 
pisati začel, izpremenil sem način pripovedovanja 
tako, da sem mu deloma dal kritično obeležje do- 
godkov, deloma pa, da sem čitatelju omogočil upogled 
v mojo notranjost. Delo osvobojevalne dobe bilo je 
tako intenzivno, dogodki, ki so temu delu sledili, tako 
znameniti in za usodo našega naroda tako odločilni, 
da se človek ni mogel osvoboditi ne radostnih in ne 
tegobnih občutkov. Oboji so pa bili silno razburljivi, 
zaradi česar se ni bilo mogoče izmotati iz neke trajne 
omotične živčne napetosti. 

Tem huje sem moral vse to doživljati jaz, ki sem 
bil nasilno izruvan iz domače zemlje, iz katere sem 
črpal vse svoje odporne sile; jaz, ki sem moral po- 
grešati tolažbe, katero daje občevanje z ljudmi istega 
jezika in krvi ter bil postavljen med tujerodni, moji 
narodnosti sovražni živelj. Saj nikdo, ki tega ni do- 
živel sam, ne bo mogel luneti, kako je Človeku pri 
srcu, ko vidi in čuje ljudi triumfovati in blazne po- 
besnelosti ukati ob dogodkih, zaradi katerih se njemu 
tuge in žalosti trga srce. Iz mojega pripovedovanja 
zveni zatorej precej sentimentalnosti. Čitatelji naj mi 
jo oproste. Srčne' boli in dušne muke so tako sub- 
jektivne, da ubijejo v človeku velik del objektivnosti. 
>Homo sum et nil humani a me alienum esse puto.« 
(Človek sem in nič človečjega mi — tako mislim — 
n: tujega.) Tem bolj v dobi, katere se tiče moje pri- 

povedovanje. V dobi, v kateri je človečnost dala zemlji 
slovo in so krščani popolnoma pozabili medsebojne 
ljubezni — tega temeljnega nauka svoje vere. 

Sicer se pa nadejam, da bodo blagovoljni čitatelji 
sami presojali moj položaj tudi s psihološkega stališča. 
V tem slučaju bodo me razumeli in mi odpustili tudi 
takrat, kadar morebiti malo preveč zabrenkam ob 
lično struno. 

V tem delu knjige se tudi nisem omejil zgolj na 
naštevanje suhih dejstev. Dal sem marveč svojemu 
pripovedovanju deloma tudi obliko potopisnih črtic in 
sem vpletal vanj manj važne episode, ki sicer ne spa- 
dajo strogo k stvari, ki so pa z njo vendar v kavzalni 
zvezi. Morebiti bo to storilo knjigo raznovrstnejšo in 
nje čitanje prijetnejše. — 

Vse svoje življenje opiral sem se le na lastne 
moči in na lastno delo. Zato nisem nikdar nikogar kaj 
prosil in se tudi nisem nikdar nikomur klanjal drugače, 
ko kadar in kolikor so mi velevali zakoni uljudnosti. 
Tudi pod konec življenja ostajam tem svojim načelom 
zvest. Ni mi do tega, da bi hotel primikati svoj lonček 
grejočemu zublju slave, katero hvaležni narod prižiga 
temu ali onemu svojih zaslužnih mož. Ne: zgodo- 
vina bo sodila — in, naj sodi — moje delo 
in njegovo vrednost. Ce ugotovi, da je bil 
ničev ves moj trud, tudi prav. Takrat bom itak že 
spal nezdramno spanje. Zameriti mi pa n i k d o 
ne more, a k o bom k večnemu počitku 
legal z zavestjo pošteno izpolnjene 
dolžnosti življenja. Saj je to v žalostnih raz- 
merah, v katere me je privedel moj idealizem in moje 
pojmovanje o časti in poštenju, tolažba, katere bi mi 
najhujši moj sovražnik jemati ne smel. 

Splošno je po vsem svetu znano — in tudi naš 
narodni pregovor to ugotavlja in podkrepi ja — da 
resnica v oči bode. Zato utegne tudi kako 
dejstvo, katero navajam in kritično osvetljujem, biti 
komu neprijetno. Ne morem zato. Saj skoro vse svoje 
navedbe podpiram s pismenimi dokazi. Objektivna 
resnica mi je nad vse. Dandanes sicer strankarstvo 
razjeda vse in pritiska svoj pečat na vse proizvode 
tiska. A jaz ga ne poznam. Samo resnici želim dati 
izpričevalo. Če pa se bo kdo po suhih dej- 
stvih čutil zadetega, nisem jaz kriv. 
Zanj velja češka poslovica: »Nehnevej se na zrcadlo, 
maš-li krivou hubu.< (Ne jezi se na zrcalo, če imaš 
kriva usta.) 

Končno še nekaj besed o nekem načelnem vpra- 
šanju. Ves čas svojega javnega delova- 
nja bil sem p r o p o v e d n i k in zagovor- 
nik najtesnejšega slovanskega z bli- 
ža n j a. Tak sem ostal tudi še danes. Tembolje, ker 
nam je izid svetovne vojne ustvaril tako srečne raz- 
mere, da smo postali resnično svoje sreče kovači. 
Kovali jo bomo prav pa le tedaj, če 
bomo težili skupaj in ne vlekli na- 
razen. 

Začetek je storjen. Deseto leto teče odkar stojimo 
v znamenju slovanskega vstajenja. In že se stikamo v 
raznih meddržavnih organizacijah, tako ekonomskega 
kakor kulturnega značenja. Ti stiki obetajo postati od 
leta do leta živahnejši in vsa nada je, da pripeljejo 
končno do slovanskega soporoštva, katero še le svetu 
pokaže vso mogočnost Slovanstva. 

Potov, ki nas pripeljejo do tega cilja, je več: 
ovinčnih in ravnih. Kot praktični ljudje bomo se pred 

vsem ozrli po ravnih. In med temi je najshodnejši: 
pot jezikovnega približevanja. Po njem 
sem krenil jaz. 

V dosledku te svoje odločbe izogibljem se takšne 
rabe naslonic, ki so brez dvojbe posnete po nemškem 
besednem redu in vztrajam pri dikciji, kakršno imajo 
v tem oziru vsi Slovani razen Bolgarov. Zlasti še 
Hrvatje in Srbi, glede katerih imamo gotovo interes, 
da se jim jezikovno kolikor mogoče približamo. Ta 
moja odločba je sicer protivna pravilom, ki jih glede 
rabe naslonic daje — dosedanja najpopolnejša — slo- 
venska slovnica dr. Antona Breznika. Ta — nočem 
raziskavati, če pravilno ali nepravilno pojmovana — 
pravila privedla so že tako daleč, da bodo >modernk 
slovenski pisatelji kmalu skoro vse stavke začenjali 
z naslonicami. Za jezikovne napake silno občutljivega 
Levstika ni več in tako se poleg nemškega mi- 
selnega uvaja v naš jezik tudi nemški besedni red. 

Žal, da nismo še tako daleč, da bi naša akademija 
znanosti izdajala edino veljavne jezikovne predpise. 
Dokler do tega ne pridemo, smatrati moramo, 
da je naš jezik še v svobodnem r a z - 
v o j u. Še le ko se stvar na omenjeni način vredi, 
za kar je glede na samovoljo, ki dandanes vlada, go- 
tovo že skrajni čas, dana bo temu razvoju strogo pred- 
pisana smernica. Zameriti se mi pa ne more, ako 
gojim nado, da akademija znanosti kdaj predpiše 
takšno uporabo naslonic, ki nas od naših slovanskih 
bratov — ako nas njim že ne približujejo — vsaj ne 
bo oddaljevala. 

V L j u b 1 j a n i , v oktobru 1928. 


Ivan Hribar. 


I. Po balkanski vojni. 

Po bitvi pri Kunianovem mi je bilo takoj jasno, 
da smo Jugoslovani našli svoj Piemont in da dan 
kumanovske bitve pomeni datum začetka jugoslovan- 
ske narodne združitve. Nenavadni elan, s katerim je 
hrabra srbska vojska potolkla številnejšo in — kakor 
se je takrat, dasi po krivici, sodilo — mnogo bolje 
oboroženo turško vojsko, navdušil nas je vse jugoslo- 
vanske nacijonaliste do zamaknjenosti. In pričakovali 
smo, kako bo to in naslednje zmage balkanskih za- 
veznikov, ki so — ako grško bojno fronto izvzamem 
— na vsej črti sledile hitro ena za drugo ter so Bol- 
gare pripeljale do pred carigrajskih vrat, njihova 
diplomacija izkoristiti znala. V tem oziru sem jaz 
polagal vse nade na preizkušenega državnika N i - 
kolo Pasica in na zvitega bolgarskega ministr- 
skega predsednika Ivana G e š e v a. Naravno je, 
da sem z napetim zanimanjem sledil poteku mirovnih 
pogajanj v Londonu. Ko so bila končana, je moje 
mnenje o začetku jugoslovanskega ujedinjenja stalo 
že trdno, ko skala. Celo nesoglasja, ki so se bila med 
zavezniki pokazala že tekom mirovnih pogajanj, mi 
ga niso omajala. V svojem idealizmu sem mislil, da 
je samo po sebi umevno, da se ta nesoglasja zaradi 
zdravih nagonov zvezanih narodov in zaradi ne še 
popolnoma izvršenega osvobodilnega programa v teku 
časa morajo poleči. 

V tem prepričanju začel sem takoj misliti, kako 
bi Slovence pripravil tako daleč, da bi se jeli tudi 
dejansko udeleževati gibanja za jugoslovansko edin- 
stvo. Mladina je nekako instinktivno čutila, da se pri- 
bližuje velika doba. »Preporod« in vse kar je bilo z 
njim v zvezi je to dokazovalo. Navdušenje je torej 
bilo tu; a navdušenje brez smotrenega dela ne rodi 
sadov. Ono je podobno elektriki, ki se v vsem ir ju 
poizgubi, ako se s primerno indukcijo ne izkoristi nje 
st varjajoča moč. 


« 

Preporodaše je dr. Tavčar v »Slovenskem Na- 
rodu: zakrikaval, proglašajoč njihova prizadevanja za 
otročarije in prismodarije. Videč, da vodilni list na 
tako krut način obsoja njihovo gibanje, ki se jim je 
samim zdelo sveto, jeli so se zatekati k meni. Kaj 
storiti? Pot, katero so nastopili, je vzpričo »Narodo- 
vega« pisanja, ki je bilo 
do neke meje podobno 
ovaduštvu, bila zanje po- 
gnbonosna; navdušenja, 
ki je z elementarno silo 
prodrlo, pa ni kazalo ugo- 
nabljati. Izvolil sem sred- 
njo pot. Tembolj, ker je 
»Preporodaštvo« imelo 
največ privržencev med 
srednješolsko mladino 
najvišjih razredov. Pod- 
žigal sem zato navdušenje 
z opozoritvijo, da mladina 
dobro pojmuje, kaj pri- 
haja; svaril sem pa pred 
nastopi, ki se proti v e 
strogi šolski disciplini. — 
»Učite se pridno, po- 
koravajte se šolskim zakonom in pred- 
pisom, ne ustvarjajte mučenikov, do- 
kler ostane mučeništvo le obžalova- 
nja vredna episoda, ki more ustvariti 
zle posledice za posameznike in nji- 
hove rodbine.« To so bili moji nauki odposlan- 
cem, katere je mladina pošiljala k meni. Dostavljal 
sem le še, da se za ostvaritev želja, katera mladini v 
sveti gorečnosti napolnjujejo srca, pripravljajo tla med 
zrelimi možmi. 

Ta tla so bila »Slovanski klub«. Ustanovil sem ga, 
da bi imel organizacijo, ki bi tudi Slovencem omo- 
gočala, da kolikor toliko postanejo deležni zmag slo- 
vanskega orožja na Balkanu. Ko je ta klub bil usta- 
novljen, sestavil sem za srbsko vlado spomenico, v 

kateri sem opozarjal, kako velikega pomena bi bilo, 
ko bi vlada začela v kraljevino Srbijo klicati sloven- 
ske obrtnike, ki naj bi bili nekaki učitelji za one 
obrtne stroke, katere so na Balkanu bile še zaostale, 
in pa k srbskim državnim železnicam sprejemala slo- 
venske uradnike. Prvi naj bi bili polagoma izpodri- 
nili avstrijske Nemce in 
Madjare, katere je duali- 
stična monarhija pošiljala 
v Srbijo, da jo prožme s 
svojo osvajalno metodo, 
drugi na srbskih železni- 
cah tujerodne uradnike, 
za katere sem smatral, da 
bi se v slučaju vojne s 
kako evropsko državo iz- 
kazali nezanesljive. Poleg 
tega sem priporočal, naj 
bi se kolikor mogoče slo- 
venske inteligence nado- 
mestilo na primerne služ- 
be v Srbijo. Končno pa 
sem opozoril, kako bi v 
interesu narodnega gospo- 
darstva in državnega kre- 
dita kraljevine Srbije bilo nujno potrebno, da se uredi 
kataster. Opozarjal sem tudi na važnost naseljevanja 
Slovencev na novo pridobljeni teritoriji v Stari Srbiji 
in v Macedoniji. 

Mojo spomenico, katero je v Beligrad poslal srbski 
poslanik Jovan Jovanovič na Dunaju, je Ni- 
kola Pasic predložil ministrskemu svetu. Bila je 
ondi soglasno sprejeta. Takoj sem dobil naznanilo, da 
srbske državne železnice sprejmejo večje število slo- 
venskih uradnikov in res sem jih kmalu poslal nekaj 
v Beligrad. Ostali so deloma tamkaj, deloma pa so 
bili poslani v notranjost Srbije. Eden takrat v Srbijo 
došlih: uradnikov je bil ob nastanku nove kraljevine 
Srbov, Hrvatov in Slovencev tako napredoval, da da- 
nes opravlja visoko službo v Ministrstvu saobračaja. 



Ljuba Jovanovič. 

Minister prosvete Ljuba Jovanovič je takoj 
namestil nekaj slovenskih učiteljev telovadbe na raz- 
nih krajih Srbije; ministrski predsednik Pasic pa 
me je prosil, naj pošljem iz Ljubljane veščaka za 
katastrske zadeve, da sestavi načrt in program za vse- 
splošno uvedbo katastra v Srbiji. V ta namen je po- 
toval v Beligrad ter je ostal ondi, jako ljubeznivo spre- 
jet, več dni ravnatelj Ivan R u ž i č k a. Posvetoval 
se je s takratnim srbskim ravnateljem državnega ka- 
tastra inženirje m Radojevičem, s katerim 
sta se bila zedinila na kak način bi se s pomočjo slo- 
venskih in čeških zemljemercev ustvariti imel kataster 
in pa javna zemljiščna knjiga za kraljevino Srbijo, ki 
je takrat merila nekaj nad 100.000 km 2 . 

Na ta način so se začeli praktični stiki sloven- 
skega naroda s srbskim. Dotlej smo se Slovenci na- 
rodno navduševat hodili v Prago in — zlasti pogo- 
stonia — v Zagreb. V Prago vodile so nas politične 
vezi, ker smo si bili s poslanci češkega naroda so- 
bojevniki za narodna prava v dunajskem državnem 
zboru; v Zagreb vabila nas je njega bližina in pa 
reminiscence iz dobe narodnostne spomladi, v kateri 
je razcvetela milobarvna cvetka ilirizma. Še pozneje 
nas je v Zagreb vlekla magična sila, ki je mogočno 
žarela iz očarljive prikazni djakovskega škofa Stross- 
mayrja, še bolj pa njegovo jugoslovanstvo. 
Srbija nam je bila dokaj tuja. Pač so naši redki uče- 
njaki bili v stikih s srbskimi učenjaki in literati; pač 
je kedaj kak politični dogodek na Srbskem zasvetli- 
kal kakor električna iskrica tako, da se je to opazilo 
tudi v Sloveniji, a le redko. Naš in srbski narod nista 
imela dejanskih stikov. Ti so se prav za prav začeli 
še le s praktičnim delom >Slovanskega kluba«. In po- 
globljevali so se kaj hitro. Ta praktična prizadevanja 
po zbližanju je opazila namreč mladina. In začeli so 
dijaki iz Slovenije hoditi na vseučiliške nauke v Beli- 
grad. Za njimi so bolj in bolj prihajali mladi ljudje 
za praktičnimi poklici, tako da je leta 1914. v Belem 
gradu bila že tako številna slovenska naselbina, da 
si je osnovala svoje slovensko društvo. 



Berlin. 


II. V Berlinu. 

V začetku aprila 1913. leta sem se bil na prošnjo 
svojega prijatelja iz mladih let Antonina K n o t - 
ka, tvorničarja iz Jičina, ki je želel nekje pri Kijevu 
ustanoviti tovarno za gospodarske stroje, namenil po- 
tovati v Petrograd. Tokrat ne skozi Granico, kakor 
vedno doslej, temveč skozi Berlin z namenom, da spo- 
znam tudi to do takrat še neznano mi mesto. Via 
Dunaj — Praga pripeljal sem se mračnega, mrzlega 
večera ob 9. zvečer na Anhaltski kolodvor, od koder 
sem si najel izvoščka do »Zentralhotela« nasproti osred- 
njemu kolodvoru. Daši truden, vendar mi radovednost 
ni dala miru, da bi ne bil napravil dokaj dolzega iz- 
prehoda po Friedrichstrafie, katera je tonila v morju 
svetlobe najrazličnejših barv. Napravila je prav mo- 
gočen utis name. 

Drugo jutro sem bil ob sedmih na nogah. Po- 
ulično vrvenje je bilo že v polnem razmahu. Daši je 
brila ostra, mrzla sapa, me to vendar ni zadrževalo od 
pohajkovanja po najpoglavitnejših ulicah in od opazo- 
vanja življenja na njih, katero se je nekako kalejdo- 

skopsko menjavalo pred mojimi očmi. Od ure do ure 
so hiteli mimo mene razni sloji mestnega prebival- 
stva: delavci, dijaki, trgovski nameščenci, maršand- 
modke, uradniki, dokler ni po devetih zavladalo na 
ulicah ono velikomestno semtertje, katero je za pre- 
bivalca malega mesta tako zanimivo, za dobre ljudi s 
kmetov pa razburljivo in tako težko pojmljivo, da 
se kar neprijetno počutijo in da so veseli, kadar je 
imajo zopet za sabo. Mnogo sem o Berlinu čital in 
veliko sem pričakoval; a to, kar sem sedaj z lastnimi 
očmi gledal, me je navdajalo z občudovanjem. Daši 
sem nemško kulturo visoko čislal, se vendar za nemški 
narod nikdar ogreti nisem zamogel, ker sem se dobro 
zavedal, da nam Slovencem preti od njega ravno tako 
narodna smrt, kakor je objela ohe Slovane, ki so 
nekdaj zašel jevali in kultivovali večino onih pokrajin, 
katere sedaj tvorijo veliko nemško državo. To je bil 
tudi vzrok, da sem skoro vsa evropska velemesta že 
poznal, dočim se za obisk Berlina nisem še mogel 
odločiti. Velika vojska, za katero se je Nemčija do- 
sledno pripravljala in v katero je hotela zaplesti tudi 
Avstrijo, je bila povod, da se je v meni končno vendar 
zbudilo zanimanje za njeno državno prestolnico. 

To, kar sem sedaj v dobrih štirih urah videl, mi 
je srce navdalo z onim strahom, kakršnega instinktivno 
slaboten človek čuti pred svojim močnejšim tekme- 
cem. Ogromna državna prestolica, polna monumen- 
talnih javnih stavb in najrazkošnejših zasebnih palač; 
s pestrim življenjem kakor Pariz in z isto eleganco; 
z uzorno tlakovanimi in v največji čistoti vzdrževanimi 
ulicami, po katerih kipi nepopisen promet; z bo- 
gastvom, o katerem svedočijo neštete trgovske izložbe, 
ki — kar se okusa tiče — tekmujejo med sabo; pred 
vsem pa z vzornim redom, ki nad vsem tem vlada in 
z mravljinčno pridnostjo ljudi, ki tu žive in snujejo. 
Vse to me je nehote spomnilo kako težavna bode 
borba, ki jo je par dni pred tem — previdno sicer, 
a vendar dosti jasno — v nemškem državnem zboru 
Slovanstvu napovedal kancelar Bethmann-Hollweg. In 
zagomazelo mi je po hrbtu. Kmalu pa se zopet zavem, 

-da vedrega lica pogledam proti nebu, s katerega se 
je bil ravno razlil snop solnčnih žarkov izza sivega, 
v divjem begu od istoka sem plujočega oblaka. Samo- 
zavestno se ko j nato ozrem po Leipzigerstrafie, po 
kateri sem ravno korakal. Saj mi je oni oblak, ki ga 
je burja od ruske strani sem drvila pod nebasvodom, 
naznanjal, da tamkaj za Slovanstvo na straži stoji ne- 
ustrašljivi in neugnani junak Vsevolod Vsevolodovič. 
Klubovalno se ob tem spoznanju ozrem po uličnem 
vrvežu; potem pa z usmevom na ustnicah usmerim 
svoj korak proti Kem- 
pinskega velerestav- 


Unter den Linden : voii Bethmann-Hollweg. 

in potem po njej dalje, 

opazujoč krasne palače ob obeh njenih straneh. Bil 
sem dobre volje, tako celo, da se mi je misel zbudila 
na genijalnega Heinricha Heineta in da sem pol- 
glasno pred se recitovati začel njegovo bohemsko 
razposajenko: 

Blamier mich nicht, mein schones Kind, 

Und griifi mich nicht Unter den Linden.« 

Ob fem razpoloženju pridem do Braniborskih vrat, 
ki tvorijo vreden in dostojen zaključek široke, s šti- 
rimi vrstami lip zasajene lepe ceste ter napravljajo 


Poldvanajstih je bi- 
lo, ko sem pred cesar- 
skim gradom, kamor 
sem se bil dal peljati 
z namenom, da si ogle- 
dam njega okolico, sto- 
pil iz voza. Kmalu na 
to sem čez grajski most 
korakal proti najslav- 
nejši berlinski cesti 


rantu, da se ob okus- 
nem zajtreku odškodu- 
jem za strah, ki me je 
bil kot čutnega politika 
malo pred tem obšel. 



Državni kancelar 

mogočen in prijeten utis. Ko pridem skoz-nja, stopi 
mi na enkrat pred oči »Siegesdenkmal« in veličastna 
stavba državnega zbora. Obidši »Siegesdenkmak in 
ozrši se po bahavi »Feldherrnalle«, obrnem se proti 
parlamentu. Želel sem si ogledati njegovo notranjost 
in, ko bi bila slučajno seja, prisostvovati le-tej. Res 
je bila seja; toda vse vstopnice zanjo so bile že iz- 
dane. Uradnik, do katerega sem se obrnil mi je silno 
prijazno pojasnil, da ni v stanu dovoliti mi vstopa, 
dokler se kako poslušalsko mesto ne izprazni. Prosil 
me je, naj mu dam svojo adreso, potem pa naj doma 
čakam, da me po telefonu pokliče. To mi seveda ni 
moglo ugajati, ker bi bil v tujem mestu ubijal dragi 
čas. K sreči sem imel s sabo še staro nemško poset- 
nico kot državni poslanec avstrijski. To mu dam s 
prošnjo, naj jo pošlje predsedniku ter mu sporoči, da 
ga prosim omogočiti mi vstop med poslušalce. Ko 
uradnik posetnico prečita, nakloni se mi in jo z na- 
ročilom za predsednika izroči livrovanemu slugi. Čez 
nekaj minut je bil leta že nazaj s poročilom, da me 
gospod predsednik prosi v svojo ložo. 

Loža je bila čisto zasedena. Zame so zadaj po- 
stavili zasilno sedalo. Ko se ozrem po zbornici, opa- 
zim, da so vse lože in galerije do zadnjega kotička 
zasedene. Vzrok temu sem izvedel že preje od pisar- 
niškega ravnatelja: vršilo se je namreč nadaljevanje 
debate o vladni predlogi za oddajo premoženja v 
svrho popolnitve oboroževanja. Ko sem vstopil, je go- 
voril ravno nek socijalni demokrat, katerega je zbor- 
nica z živahnimi in hrupnimi medklici motila. Hrup 
je bil včasih takšen, da sem le semtertje mogel vjeti 
kako besedo, nikakor pa ne sovislega stavka. Ker sem 
tudi sedel jako neugodno, moral sem se torej omejiti 
samo na opazovanje občinstva na galerijah in pa 
enega dela poslancev. Utis tega opazovanja je bil za- 
me porazen. Silna bojevitost je bila čitati na obrazih 
velike večine psolušalcev. Njihove kretnje in med- 
sebojna namigavanja med govorom in medklici izra- 
žala so isto. Med poslanci prevladovala je strast, ki 
so jo nekateri posamezno, drugi v gručah, z gestiku- 

lacijami in vzkliki izražali. Tudi tu je prevladovala 
bojevitost in neka očitna samozavest. Rekel sem si, 
da mora to izvirati iz one neprimerne megalomanije, 
katero je cesar Viljem znal vcepiti vsem Nemcem z 
izjemo malega števila socijalnih demokratov. 

Ko sem čez dobre pol ure zbornico zapustil, za- 
vedel sem se vnovič in še veliko bolj ko preje, kakšni 
nevarnosti gremo nasproti in prav srečen sem bil, da 
še čez dobro uro odpeljem v drugo evropsko vele- 
mesto, kjer sem imel nado najti utehe in pomirjen ja. 
In stopili ste mi pred oči dve reki: Spreva in Neva. 
Prva pohlevna, dasi dokaj bogata voda; druga veli- 
časten veletok, da mu ga ni para. Živa prispodoba 
Nemčije in Rusije, dejal sem si. »Ne boj se, Janez,« 
mislil sem sam pri sebi: »M i c h e 1 snuje, V s e - 
v 1 a d ne miruj e.« Pomirjen sem odkorakal proti 
hotelu. 

Drugo jutro odpotujem z osrednjega kolodvora. 
Vedno še pusto in vetrovno vreme s preletajočimi se 
sivimi oblaki, izza katerih se je le semtertje za tre- 
notek zasvetilo modro nebo, ni ravno bilo vabljivo, da 
bi se oziral po pokrajini, čez katero je drvel vlak. To 
pa tembolj, čim enotvarnejša in dolgočasnejša je z 
našim oddaljevanjem od prestolnice postajala. Naslo- 
nil sem se zatorej v kot vagona in objel me je lahen 
spanec, iz katerega sem se prebujal le na redkih 
postajah, na katerih se je vlak ustavljal, ker je po- 
nehavalo enakomerno ropotanje pod mano. Le na pol 
sem odpiral oči in kakor iz velike daljave so prihajala 
do mojih ušes imena postaj, ki so jih izklicavali spre- 
vodniki, Samo enkrat sem skočil kvišku in stopil k 
oknu. : Marienburg!« Domovje in razsadišče nemškega 
viteškega reda! Verske in obenem bojne organizacije, 
katera je tako često in krvavo posegala v zgodovino 
slovanskih narodov. Spomin na bitko pri Tannenbergu 
mi mahoma preleti možgane. V njej so drzni in ošabni 
nemški vitezi na lastni koži preizkušali, kako močno 
je združeno Slovanstvo. Zato je pa poslej nemška po- 
litika izzvenevala vedno in dosledno v ščuvanje slo- 
vanskih narodov med sabo in v izrabljanje enega proti 

drugemu. S silnim zanimanjem sem se oziral po mo- 
gočno utrjenem, s širokimi vodnimi jarki obdanem 
gradu, ki je brez dvojbe izmed najlepših in najzani- 
mivejših v Nemčiji. Ko mi ga je pa nadaljnja vožnja 
vzela izpred oči, naslonil sem se zopet na svojem 
sedežu in polotilo se me je sanjarjenje. Bode-li bo- 
dočnost, katere medlo svitanje so jasnovidci že opa- 
žali, prinesla Slovanom poleg srečnejših dni, v katere 
sem trdno veroval, tudi spoznanje, da šele med- 
sebojna sloga omogoči razvitje in mož- 
nost zadostnega izkoriščanja njihove 
neznanske moči? 

To sanjarjenje me je bilo pripravilo ob ves daljnji 
dremež. Le-ta se je spremenil v neko otopelost tako, 
da se mi je zdelo, ko da sem iz oblakov padel, ko me 
sprevodnik pride opozorit, da se bližamo granici. Po- 
kratkem postanku na obmejni nemški postaji zapelje 
vlak na veliki ruski kolodvor v Wierzbolowo. — Srce 
se mi razširi in pljuča napno. Vedel sem, da me ča- 
kajo sekature za zapadno Evropo v prav žalostni meri 
zaostalega carskega režima; vedel, da bodo carinski 
in policijski uslužbenci brskali po moji prtljagi, po- 
slednji poleg tega še nezaupljivo prelistavali moj potni 
list ter z rezkimi pogledi hoteli dognati, če poteze mo- 
jega obraza ne izdajajo komunista ali prekucuha kake 
druge vrste; toda to me ni motilo. Vedel sem 
namreč še nekaj več: vedel, da iz mo- 
gočne te države, na katere neizmerno 
zemljo sem skozi W i e r z b o 1 o \v s k a vra- 
ta prišel, pride Slovanom v skrajni 
sili pomoč in rešitev. Zato se mi je zdelo* 
da laglje diham, zdelo, ko da me je zrak wierzbolow- 
skega kolodvora poživil. Takšno je bilo moje slovansko 
navdušenje. In pa milieu! Mesto trde nemške govorice 
pruskega kova, ki me je spremljala do semkaj, n a - 
enkrat mehki glasovi velikega, pra- 
vičnega, mogočnega in svobodnega ru^ 
skega jezika, kakor je v dneh velikega raz- 
odetja nesmrtni Turgenjev nazval svojo materinščino. 
Bilo mi je, ko da slišim angeljsko petje okoli sebe. 

Da bode moje zadovoljstvo še večje, so cariniki proti 
praksi na ruskih obmejnih postajah pregledali mojo 
prtljago le površno, dočim se je »policmejster« celo 
blagohotno zanimal, od kdaj je Avstrija začela >pas- 
porte« izdajati v slovanskih jezikih in kakšne vrste 
slovanski jezik je ta, v katerem je izgotovljen moj 
»pasport«. Imel sem namreč s sabo še od mestnega 
magistrata ljubljanskega samo v slovenščini izgotovljen 
potni list. 

Moje zadovoljstvo je bilo popolno. Dal sem mu 
duška na ta način, da sem si v kolodvorski restavraciji 
dal prinesti nekaj vrst ruskih »zakusek«, s katerimi 
je bil bufet bogato založen in da sem to južino prav 
po navadi pravega Slovenca zalil s steklenico izvrst- 
nega krimskega vina »udjelnago vjedomstva«. 

Ko je vlak drugo jutro prispel v Rigo, bil sem že 
po koncu. Z zanimanjem sem se izprehajal po obšir- 
nem kolodvorskem poslopju, popil v restavraciji »sta- 
kan čaju«, povžil k njemu par okusnih »pirogov«, po- 
tem pa sedel zopet v vlak in opazoval izza njegovih 
zapotenih oken, katere je bilo vedno iz novega treba 
brisati, enolično, večinoma v gosto meglo zavito po- 
krajino, dokler me ni zopet premagal blagodejni 
dremež. Ob najneprijetnejšem, z dežjem in snegom 
pomešanem vremenu, ki ga Petrograjci imenujejo 
»sjeraja pogoda«, sem se pod večer odpeljal z iz- 
voščkom po šumnih prospektih in ulicah s petrograj- 
skega Baltiškega kolodvora v hotel >Astorijo« na 
>Isakijejevskoj ploščadi«. 


« 



Petrograd. 

Pogled z Universitetske Naberežne čez Nikolaje vski most. 


III. V Petrogradu. 

V Petrogradu so pač pazljivo sledili vsemu, kar 
se je dogajalo v Nemčiji in zlasti tudi vsemu, kar je 
bilo v zvezi z zakonskim predlogom o milijardni od- 
daji premoženja v oborožitvene svrhe; a tistokrat je 
vse rusko javno mnenje razburjalo in s skrbjo na- 
vdajalo drugo, ravno tako važno vprašanje. Na Bal- 
kanu je po sijajno končani vojni s 
Turčijo grozila vojska med Bolgarijo 
in Srbijo. Ko se torej oglasim pri svojih političnih 
prijateljih, mi je od vseh strani donelo nasproti oči- 
tanje, kakšno sramoto pripravljamo Ju- 
goslovani vesoljnemu Slovanstvu. Ker 
sem to sam čutil ravno tako, kakor rusko javno mne- 
nje, mi pač ni bilo težko zavrniti ta očitanja, kolikor 
so letela na Jugoslovane v obče. Toda sedaj so mi 
temperamentnejši izmed članov »Kluba obščestvennih 
djejatelej« postavili vprašanje, kaj smo Slovenci in 

Hrvatje že storili, da naša dva za plen ravsajoča se 
brata odvrnemo od skrajnih korakov, s katerimi eden 
drugemu grozita. Na to vprašanje je bil seveda od- 
govor težak. 

Da se ga rešim, obrnem razgovor na drugo stran. 
Jamem namreč pripovedovati, da prihajam to pot skozi 
Berlin, da sem se ondi vstavil, bil tudi v državnem 
zboru in kakšne vtise sem s kratkega bivanja v 
nemški .prestolnici odnesel s sabo. Opozarjal sem zlasti 
kaj utegne za Rusijo pomeniti nemška milijardna od- 
daja premoženja v oboroževalne svrhe. Na svoje za- 
čudenje našel sem, da večina politikov stvar presoja 
dokaj brezskrbno, da: celo mirno. Eden izmed njih mi 
je čisto hladnokrvno odgovoril, da je to nemški od- 
govor na rusko petmilijardno francosko posojilo. Ko 
da bi bila to najnedolžnejša stvar sveta. Bethmann- 
Holhvegovo namigavanje so — tako sem se prepričal 
— v Rusiji dobro culi in ga tudi razumeli. Od vseh 
strani sem slišal zagotavljanja, da se Rusija na oni 
trenotek pripravlja in da bo na Ruskem vojna z Nem- 
čijo ravno tako popularna, kakor so bile vojne s Tur- 
čijo. Morebiti še bolj. Ta zagotavljanja so me sicer 
navdajala z nekim čutilom sigurnosti glede usode Slo- 
vanstva in bi me bila pomirila, ko bi ne bil o tej pri- 
liki izvedel nekaj, kar me je navdalo z novo skrbjo. 
Pravili so mi namreč, da je car ob neki priliki ljudem 
svoje okolice zaupno dejal: >do semnadcatago 
goda ja vojevat’ ne budu«. Sedaj mi je 
naenkrat postalo jasno, zakaj je Nem- 
čija pospešila svoje vojne priprave. 
Ako te njegove zaupno izgovorjene besede niso ostale 
tajne v Petrogradu, gotovo je, da je glede na svojo 
dobro urejeno poročevalsko službo izvedela za nje 
tudi Nemčija. Bržkone še preje. In opozoril sem svoje 
slovanske somišljenike v Petrogradu, da bi Nemčija 
mogla imeti namen izzvati vojsko v času, ki se bc 
zdel primeren njej. »Če tudi. Nas najde pripravljene,« 
bil je odgovor na to mojo pripomnjo. In pripovedovali 
so mi, kako ruski generalni štab deluje s polno paro 
in kako gotov si je svoje stvari. 

Na to je pogovor prišel zopet in zopet na srbsko- 
bolgarski spor. Od vseh strani se je zahtevalo, da mo- 
ramo Jugoslovani sami preprečiti » bratomorno voj- 
sko«. Na moje opozorilo, da smo brezmočni in da 
druzega storiti ne moremo, ko da po svojem časni- 
karstvu svarimo iu k treznosti napeljujemo, kar da 
se v polni meri itak vrši, da ima pa naša zaščitnica 
Rusija več in vse drugačnih sredstev, da prepirajoča 
se brata spravi k pameti, se mi je odgovarjalo, da 
bode ruska diplomacija itak storila, kar je njena 

dolžnost. »Pri tem jo pa 
morete vsi, ki ste se ude- 
leževali slovanskih posve- 
tovanj, jako uspešno pod- 
pirati in je to tudi vaša 
dolžnost,« se mi je v pol- 
nem soglasju odgovarjalo. 
»Vas, Ivan Francevič,« 
vzkliknil je temperamen- 
tni, za slovansko stvar iz- 
redno navdušeni grof Bo- 
brinskij, ko je cul, da sem 
namenjen tudi v Kijev, 
»je sam Bog poslal sem- 
kaj. Vi ne smete domov. 
»Vi dolžni neprem- 

Štefan Savič Bobčev. jenno iz Kijeva je- 

h a t’ v S o f i j u i B j e l - 
grad, kuda Vam konečno nedaleko!« 

Ti in taki razgovori in apel na moje slovansko 
čuvstvo so konečno res privedli do tega, da sem v 
»Klubu obščestvennih djejatelej« izjavil, da se udajam 
vseobči želji in da se popeljem skozi Moskvo in Kijev 
v Sofijo ter se od ondot vrnem skozi Beligrad domov. 

Ko je bila ta odločba storjena, začel sem posre- 
dovalno delo takoj v Petrogradu. Podal sem se naj- 
prej na srbsko poslanstvo. Poslanik Popovič, 
čuvši za kaj gre in kakšno željo imam, mi kratko in 
mrzlo ogdovori: »Jaz ne bom pisal' v Beligrad. 
Storil bom le, kar mi naroči Pašič. On se je 

izkazal za tako veščega diplomata in velike- 
ga državnika, da bi bilo predrzno od mene, 
ko bi mu hotel kaj svetovati.« Mojo prošnjo, naj 
mi da vsaj priporočilo zanj, je gladko odbil, češ, da moj 
prihod pač v Beligrad javi, da mi pa kakega priporo- 
čila dati ne more. Prvi moji koraki so torej naleteli 
na odpor in niso bili prav nič vzpodbudljiv-i za na- 
daljnje delo. Vendar nisem obupal. Podal sem se 
marveč takoj na bolgarsko poslanstvo. 

Štefan Savič Bobčev, bolgarski poslanik 
in moj dobri znanec iz Sofije in Prage, me je jako 
prijazno sprejel in je z velikim zanimanjem -poslušal 
moje pripovedovanje. Opazil sem pa takoj, da je jako 
zapet. Na marsikako moje vprašanje mi ni odgovoril, 
marsikako mojo pripomnjo, ko da bi čul ne bil. Zlasti 
ako sem se dotaknil osebe kralja Ferdinanda. 
Izjavil mi je pa odkrito in brez za- 
držka, da je proti v n ik oborožene- 
ga r a z r a č u n a v a n j a s Srbijo in da je 
za zabranitev tega koraka, ko bi se res 
pripravljal, že storil odločne korake in da 
smatra za svojo slovansko dolžnost 
delovati v tem smislu tudi še z a n a p r e j. 
S posebnim veseljem je pozdravil mojo namero po- 
tovati v Sofijo in mi je takoj obljubil oznaniti tjekaj 
brzojavno moj prihod. Vrhu tega mi je ponudil še pri- 
poročilno pismo za ministrskega predsednika Ivana 
Geševa, češ, da je prepričan slavja- 
nofil in da lahko z njim ravno tako 
prijateljsko razgovarja m, kakor z nji m. 

V Simeonovski ulici so moje poročilo z zanima- 
njem poslušali. Cule so se pikre opazke o Srbiji, glede 
katere sem sploh opažal, da so ji dokaj manj naklo- 
njeni ko Bolgariji. Pri slovesu so mi voščili najboljšega 
uspeha in jaz sem zapuščal prostore »Kluba obšče- 
stvenih djejatelej« z zavestjo, da prevzamem važno 
zgodovinsko nalogo in — glede na sprejem na bol- 
garskem poslanstvu — tudi z nado, da jo srečno re- 
šim. Še tistega večera sem se z brzovlakom odpeljal 
z Nikolajevskega kolodvora v Moskvo, 

Moskva. 

Kreinlj z reko Moskvo in delom Zamoskvorečja. 


IV. V Moskvi. 

Bilo je krasno pomladansko jutro, ko sem nasled- 
njega dne izstopil na postaji Sokolniki v Moskvi. 
Solnce je vzhajalo na jasnomodrem nebu, na katerem 
ni bilo najmanjšega oblačka. Smatral sem to za dober 
omen. Saj sem iz Petrograda odpotoval ob oblačnem 
nebu in vlažnem vremenu. 

Dolga vožnja z izvoščkom po Mješčanskoj, Sre- 
tenki in Boljšoj Lubjanki v Nikolsko ulico do hotela 
»Slavjanskij bazar« je bila očarljiva. Vse se je namreč 
kopalo v zlatih in tudi izredno toplih solnčnih žarkih; 
ulice pa so vrvele ljudi, ki so hiteli po svojih opra- 
vilih. Največ je bilo kmetov, kmetic in delavcev. Iz- 
vošček je moral cesto prehitevati težko naložene to- 
vorne vozove; semtertje se pa na znamenje »gorodo- 
vago« tudi ustavljati, dokler ni zopet v tok prišel ne- 
nadoma zaježeni vozni promet. Lubjanskaja Ploščad 

je bila nabito polna občinstva vseh slojev in vsakršne 
starosti. Večina teh ljudi je bila — vsaj ta utis je na- 
me napravljala — pražnje oblečena in veselo razpo- 
ložena. Ob živahnem razgovoru in razposajenem sme- 
hu gnetle so se vse te množice proti Nikolski ulici in 
po njej dalje, tako da je izvošček imel pravo muko 
v počasni vožnji preriti se med njimi do »Slavjanskega 
bazarja«. Na moje vprašanje mi je dobrodušni mož 
pojasnil, da je na Krasnoj Ploščadi »verbnoj bazar« 
(vrbni trg). Ob tem pojasnilu sem se še le spomnil, 



Pogled na del Krasne ploščadi. 


da pravoslavna cerkev naslednjega dne praznuje 
»verbnoje voskresenije« (cvetno nedeljo). Prišedši v 
hotel, hitel sem kolikor mogoče, da se omijem in pre- 
oblečem. Popivši na to »stakan. čaju«, stopil sem na 
ulico in prepustil se deroči človeški reki, da me od- 
nese s sabo. 

Pred Kazanskim soborom ostrmim. Ogromna, sko- 
ro štirinajst hektarjev velika Krasnaja Ploščad (Rdeči 
trg), eden največjih, vsekakor pa jiajslikovitejši trg 
sveta, se razprostre pred mojimi očmi. In v kakšni 

sliki! Visoki piedestal veličastnega spomenika Minina 
in Požarskega se skriva med stojnicami in kolibami 
prodajalcev; ves ogromni prostor pa je podoben mrav- 
ljišču, s katerega se razvija oglušujoč šum in hrup. 
Nad vsem tem svojevrstnim semtertje kraljujeta kakor 
v zračnih višavah plemeniti postavi Minina in Požar- 
skega, velikih osvoboditeljev Rusije od Poljakov, ki 
so se je s pomočjo nepravega Dimitrija na zvijačen in 
lažnjiv način polastiti hoteli. Ko čudežna prikazen se 
odražata od bajne fasade slikovite cerkve Vasilija 
Blaženega. Ko se mi oči napasejo slikovitega, v očar- 
ljivo svetlobo toplega pomladanskega solnca zavitega 
pozorišča, oddam se s polnim čutenjem v Rusiji tako 
priljubljenemu »guljanju«. Kaj ta izraz pomeni, je 
težko reči. Prav za prav je to naš izprehod; pa ven- 
dar ne samo izprehod. Pohajkovanje je to brez pra- 
vega pravca in smotra; pohajkovanje, pri katerem se 
človek često prepušča volji drugih, da ga zanaša s 
sabo; pohajkovanje, pri katerem pušča vse skrbi za 
sabo in se naslaja le ob tem, kar življenje nudi ve- 
selega, razposajenega; pohajkovanje končno, ki je sa- 
memu sebi smoter. Rus se strogo posti štirideset dni; 
ko pride pa »masljannica« se odda »gtiljanju« s celim 
svojim bitjem in tako temeljito, da to često prehaja 
v neke vrsto čustvenega opijanjenja. 

Zame je bilo »guljanje« tem prijetnejše, ker sem 
takoj opazil, da vlada na vsem ogromnem prostran- 
stvu, čez katero se je širilo, najstrožji red. Dvesto- 
t i s oč ljudi je, kakor sem kasneje zvedel iz mo- 
skovskih listov, vrvelo celo dopoldne po »Krasnoj 
Ploščadi«; vendar se je veselo razpoloženje te ogromne 
množice uveljavljalo vseskozi v dopustnih mejah, dasi 
je včasih prehajalo v robate šale. Saj je pa red vzdr- 
žavala cela armada dobro izšolanih »gorodovih« (re- 
darjev), ki so strogo pazili, da se je promet po vseh 
prehodih razvijal v predpisanih smereh na desno in 
levo ter so samo pri stojnicah in okrepčevalnicah do- 
puščali postajanje. Mene je va-se sprejel »gulj«, ki se 
je razvijal od Iverskih vrat semkaj po desni strani ob 
spomeniku Minina in Požarskega proti cerkvi Vasi- 

lija Blaženega ter se ob Lobneni mestu, ki je nekdaj 
služilo za obglavljanje, vračal k Nikolski in k Iverskim 
vratom. Med obema »guljema« so bili po pet metrov 
eden od druzega razvrščeni »gorodovije«, katerih je 
seveda tudi ob ostalih prehodih bilo porazmeščenih 
veliko število. Opazovanje vesele množice, ki se je 
vse vprek pozdravljala, se šalila in glasno smejala, 
mi je bil pravi užitek. Največ veselja sem imel pa nad 
otroci. Saj so njihovi sveži obrazki razodevali rajsko 
blaženost. »Verbnoj bazar« je namreč nekake vrste 
praznik ljubezni. Tudi cerkev ga prispodobno slavi 
na cvetno nedeljo, ko se spominja Odrešenikovega 
vhoda v Jeruzalem, kjer mu je v ljubezni vdano pre- 
bivalstvo prirejalo kraljevski sprejem. 

Spomladi res diše vsa priroda ljubezni. Lagodno 
božajoče sapice jo vzbujajo, vonj rodovitnosti, ki puhti 
iz matere zemlje, jo vstvarja. Videč to, se človek, glo- 
bokega občudovanja prožet, klanja pred božansko 
modrostjo in posebne vrste čutila ga prevzemajo do 
drobcenih bitij, ki tem večnim zakonom zemeljske bla- 
ženosti zahvaljujejo svoje življenje. Ljubezen je naj- 
plemenitejša zel na njivi življenja. Toda ona je se- 
bična. Vse najboljše sokove hoče srkati iz te njive. 
Šele ljubezen do otrok se izpremeni v nesebično in 
požrtvovalno. In le-to sem mogel opažati na vsakem 
koraku. Vse se je osredotočevalo okoli njih, tako da 
se je zdelo, ko da je vse to »guljanje« prirejeno le 
njim za voljo. Vsak je nosil svojo vrbovo vejico s 
prvimi muckami na njej. Nekateri poleg tega še po 
oljčno ali palmovo vejico, katerih je za ta dan moralo 
priti s solnčnega juga Rusije cele železniške vozove 
v Moskvo. Njihovi spremljevalci pa so bili obloženi z 
bremeni igrač in tverskega pernika. Kakor odraščenci, 
tako so se tudi otroci vzajemno pozdravljali z maha- 
njem vejic — in ob srečavanju znancev — z rahlim 
vzajemnim ošinjevanjem. Moje razpoloženje je bilo v 
očigled vsega tega takšno, da nisem odbil ponudbe 
mlade Rusinje, okroglega, rdečega obraza, da mi »za 
rub’« (rubelj) zatakne za klobuk vrbovo vejico in pri 
pne v gumbnico kitico dišečih ljubičic. 

Na stojnicah in v kolibah, katerih nekatere so 
bile podobne velikim trgovinam, je bilo na prodaj 
vsega, česar si je le srce poželeti zamoglo, in pro- 
dajalci so delali prav dobre kupčije. Najboljše pa pač 
oni, ki so imeli jestvine in so točili vodko in kvas. 
Kar šibile so se mize pod zakuskami, katerih pomen 
in vrednost ve ceniti prav še le oni, ki je kdaj užival 
široko rusko gostoljubje v Petrogradu ali v Moskvi 
in med katerimi je vedno na najodličnejšem mestu 
»svježaja krupnozernistaja ikra«. Ob pogledu na le-to 
se pravemu sladkosnedežu — in Rusom se mora pri- 
znati, da so to z malimi izjemami skoro vsi — kar 
sline začno zbirati v ustih. Kakor pri nas na prošče- 
njih je bilo tu dalje vsakovrstnega peciva, zlasti per- 
nikov, med katerimi največ onih, ki v Tveri tvorijo 
posebno industrijsko panogo in se pod označbo 
»tverskih prjannikov« prodajajo v najoddaljenejših 
okončinah ogromne ruske države. In koliko razno- 
vrstnih pijač je čakalo tu žejnih grl! Od »kazenne« 
(monopolske) vodke do njenih poslajenih sestric naj- 
različnejših značk, od raznih domačih in inozemskih 
vin do Rusom tako priljubljenega kvasa vseh vrst. — 
Cele tri ure sem užival blaženstvo »guljanja« ter pre- 
šel skoro vse prehode med prodajal nicami. Utrujen 
od hoje, še bolj pa od nepopisnega šuma in hrupa, od 
katerega mi je že kar glava brneti začela, izmotal 
sem se okoli enajstih ob »časovnje iverskoj Božijej 
Materi« iz »gulja« ter sem sedel na Voskresenskoj 
Ploščadi v izvoščka, katerih je tamkaj čakalo nekaj 
skoro neskončnih vrst. 

Velel sem peljati k »hramu Hrista Spasitelja«, 
tej veličastni prvostolnici Moskve, in ko sem tamkaj 
v slovesni tišini cerkvenega miru zbral svoje misli ter 
sem se z vzvišene estrade okoli cerkve navžil krasne- 
ga razgleda, zlasti na Zamoskvorečje, naročil sem iz- 
voščku, naj me pelje na »Vorobjevija gori« (Vrabč je 
gore). Tega izleta nisem nikdar opustil, kolikorkrati 
me je pot pripeljala v prvo prestolico ruske države. 
Ruski izvoščki so dobrodušni, zgovorni, a z večine jako 
naivni ljudje. Vsaj tiste čase so bili takšni. Na konja 

je tak izvošček pazil le toliko, kolikor je bilo neob- 
kodno potrebno. Sicer je pa sedel na kozlu na pol 
obrnjen proti gostu in se je, ako je količkaj šlo, z 
njim zapletel v pogovor. Moj izvošček je bil kakih 
40 let star in inteligentnega obraza. Ko me je čez 
Boljšoj kamennij most pripeljal v Zamoskvorečje, sem 
ga semtertje vprašal pojasnila o poslopjih, in zlasti 
o cerkvah, mimo katerih sva se vozila. Vsled tega je 
postal zaupljiv in ko se pripeljeva na Kalužko cesto, 
me naenkrat vpraša, če sem že bil v Kalugi. Na moje 
začudenje zaradi tega vprašanja pove mi, da je Ka- 
lužec. Jaz se pri tem spomnim našega Davorina Host- 
nika in ga vprašam, če ga pozna. Ko mi pove, da ne, 
pristavi: »Pa saj vi tudi ne poznate vseh Peterburž- 
t?ev«, in ko se smeje začudim, kako pride do takega 
zaključka, odvrne: »Saj ste vendar Peterburžec.« — 
Po čem pa to sodite?« vprašam ga dobrovoljno. — 

E, po vašemu-to po proiznošeniju,« mi odgovori. 

S tem me je spravil v še boljšo voljo. Saj mi je laskalo 
spoznanje dejstva, da sem ruščino ovladal že tako, da 
me rojen Rus smatra za svojega rojaka. Povem mu 
torej, da sem Slovenec in ker me na to debelo pogleda, 
dostavim: iz Avstrije. Toda za njegovo zemljepisno • 
znanje je bila tudi to kurdska vas. Še le ko mu jamem 
razkladati, da moja domovina leži prav ob granicah 
Italije, prikima in pristavi: »Po-tomu dolžno u vas bit’ 
očenj žarko.« (Po tem takem mora pri vas biti jako 
vroče.) 

Umevno je, da sem po vsem, kar sem to jutro 
in dopoldne doživel, prispel kar se da dobre volje na 
Vorobjevija gori. Stopil sem v ondotnji veliki restav- 
rant ter sem si na prostorni verandi, s katere je oča- 
rcvalen razgled na Moskvo in njeno okolico, izbral 
prostor za obed. Na prostoru, na katerem stoji ta ve- 
lika, vedno dobro obiskovana gostilnica, je stal veliki 
Napoleon, ko je dne 14. septembra 1812. leta prispel 
z veliko svojo armado pred Moskvo. Pripovedujejo, da 
je z nemo zamaknjenostjo zrl na veliko, svojeobrazno 
mesto ob vznožju gore, na kateri je stal, in da se mu 
je še le po daljši paši oči ob globokem molku njegovih 

spremljevalcev izvil iz prsi klic začudenja: Voila 

Rome tatar!« 

In res ima Moskva mnogo sličnosti z Rimom. Ka- 
kor le-ta se tudi ona razprostira preko sedmero hol- 
mov po priliki enake višine; kakor Rim Tibera, deli 
njo Moskvareka v dva dela, katerih zamoskvoreški je 
manjši, kakor je tudi manjši transtiberjanski. Veli- 
časten je pogled z Janikula na Rim, kakor je veličasten 
pogled z Vorobjevih gor na Moskvo; toda po svoji 
grandioznosti in slikovitosti nadkriljuje poslednji 
prvega za mnogo. — Moje oči se med obedom kar 
niso mogle ločiti od resnične edinstvene, neprispodo- 
bive slike in še dolgo po obedu sem ostal ko očaran 
na verandi, obračujoč svoje poglede sedaj sem, sedaj 
tje in puščajoč, da so drseli zopet in zopet čez labirinte 
ulic z rdečimi, zelenimi in modrimi strehami, izmed 
katerih se je vzdigovalo stotine in stotine pozlačenih 
ali pa modro in zeleno prepleskanih kupol in zvoni- 
kov cerkva, katerih Moskva šteje več ko 460. Živo so 
mi ob tem opazovanju stopili v spomin verzi, s kate- 
rimi A. S. Puškin v svojem »Onjeginu« začenja apo- 
teozo Moskve: 

»Ah, bratci, kak ja byl dovolen, 

Kogda cerkvej i kolokolen, 

Sadov, čertogov polukrug, 

Otkrilsja predo mnoju vdrug.c 

(Kako sem, bratci, bil vesel, 

Ko spet pred mano zablestel 
Cerkva, zvonikov kolobar, 

In dač je, perivojev čar.) 

Že se je ura bližala tretji. Treba je bilo misliti na 
odhod. Še enkrat mi zdrkne pogled na bajni Kremelj, 
ki se vsakomur, kdor ga je videl, vtisne nepozabno v 
spomin. Od njega mi v velikem loku zleti proti 
belemu zidovju Novodjevičjega monastirja in v spo- 
minu se mi obudi njega obisk o prvem svojem pri- 
hodu v Moskvo. Zanimala me je namreč ona celica, 

v katero je Peter Veliki po zaroti strelcev, katere se* 
je udeleževala tudi njegova sestra Sofija, dal to lju- 
beznjivo sestro zapreti in pod njenim oknom 300 
upornih strelcev obesiti. Nameril sem se bil na mlado 
monahinjo (nuno) angelske lepote. Z mehkim, milim 
glasom je zažvrgolela, ko rajska tičica in zgovorno mi 
je vso pot, ki naju je vodila k dotičnemu samostan- 
skemu poslopju, pripovedovala zgodbo sestre Suzane. 

Od ondot mi je pogled splaval čez Dorogomilov- 
sko predmestje in obširno Hodinsko polje k Petrov- 
skemu dvorcu, v katerem je prespal Napoleon noč 
od 14. na 15. september 1812. leta. In v mislih sem 
jel ugibati, kaj se je takrat vršilo v njegovi duši, ko 
je stal na vrhuncu svoje moči in sanjal, da mu bo 
kmalu podložen ves svet. In kaj' dan na to, ko so vsled 
brezprimernega ruskega patrijotizma plameni zajeli 
oni »Rome tatar«, nad čegar bajno slikovitostjo so se 
dan pred tem naslajale njegove oči. 

Iz sanjarjenja me zbudi glasen krik od nekega 
omizja, pri katerem je že preje sedela zelo glasna 
družba devetih mladeničev, iz katerih nemškega po- 
govora sem spoznal, da so vseučiliščni dijaki. Gostil- 
niško osobje je kar skakalo uslužno okoli njih ter jim 
streglo z najizbranejšimi jedili, katere so zalivali z 
raznimi vini. Sedaj so pokale ravno šampanjske ste- 
klenice. Očividno se je bil eden iz družbe uprl novi 
bateriji šampanjca, katero, so natakarji hoteli dejati 
pod led. Iz dosedanje nemške govorice se namreč 
naenkrat začujejo zapovedovalno v ruščini izgovor- 
jene besede: >Naj ti Nemci čutijo, kakšno je rusko 
gostoljubje!«: Iz tega sem posnel, da so ruski dijaki 
pogoščali neke svoje tovariše iz Nemčije. Dobil sem 
pa tudi prepričanje, da bodo le-ti naslednjega dne le 
prehudo občutili rusko gostoljubje. 

Ob osmih zvečer sem se imel odpeljati s Kursko- 
Nižegorodskega kolodvora v Kijev. Ker v mestu ni- 
sem mogel kupiti vožnjega listka, peljal sem se že 
poldrugo uro preje na postajo. Uro pred odhodom 
vlaka je blagajnica listke že prodajati jela in vse 
polno potnikov se je gnetlo k blagajniški rešetki. Li- 

stek prvega razreda sem brez težave dobil; glede 
>plackarte« mi je pa izjavil blagajnik, da se od danes 
naprej in vse čez velikonočne praznike ne prodajajo 
več, temveč, da more z njimi razpolagati le načelnik 
postaje. Do le-tega nisem mogel priti; dejali so mi, 
da pride še le čez pol ure v urad. Izprehajal sem se 
torej po peronu in pogovarjal z železniškimi usluž- 
benci, po večini kondukterji, ki so čakali, da nasto- 
pijo službo. Na nemalo svoje začudenje sem izvedel, 
da je pritisnilo zaradi praznikov, ki se jutri začenjajo, 
vse polno potnikov, da jih bo pa morebiti polovica 
zaostati morala, ker je določeno le omejeno število 
»plackart«. Ko vprašam, kaj bo s temi, pojasnijo mi, 
<ia bodo morali čakati na vlake naslednjih dni in da 
ob času povišanega prometa v Rusiji ni navada od- 
pošiljati posebnih vlakov. Lepa perspektiva! Sicer mi 
je bivanje v Moskvi bilo vedno prijetno, a le, kadar 
je bilo prostovoljno. Prisiljeno pa in še sedaj, ko imam 
v Kijevu domenjen sestanek, mi je šlo proti srsti. 
Izprosim si torej pri podnačelniku, kateremu se pred- 
stavim, da mi pusti čakati načelnika v njegovi pisarni. 
Ko le-ta pride, se glede »plackarte« nekaj obotavlja; 
a ko mu naštejem imena nekih mojih petrograjskih 
prijateljev, mi jo vendarle proti predpisani pristoj- 
bini izroči. Drugi so morali, kakor sem potem med 
vožnjo izvedel, mazati. In tako sem bil za novo 
skušnjo o ruskih upravnih praktikah bogatejši. 




V. Na poti v Sofijo 


Z veliko zamudo je brzovlak cvetno nedeljo do- 
poldne ob poldvanajstih prisopihal na kijevski kolo- 
dvor. S prijateljem Knotkom sva se sestala v hotelu 
Bristol. S posredovanjem pri oblastvih in iskanjem 
prostora za njegovo industrijsko podjetje sva porabila 
nekoliko dni, tako, da mi je še le veliki petek zjutraj 
bilo mogoče nadaljevati potovanje. Lepo vreme mi je 
ostalo zvesto. Za vročega solnca sem prevozil vso pot 
od Kijeva čez Razdelnuju do pogranične postaje Un- 
geni. Tu me je zanimalo ogromno kolodvorsko po- 
slopje, ki se mi je zdelo, ko sem okoli petih popoldne 
prispel na neznatno rumunsko postajo istega imena, 
prava prispodoba moči in veličine ruske države. 

Postajni načelnik v rumunskem Ungeniju, kate-- 
rega sem po rusko nagovoril, mi je odgovoril v nem- 
škem jeziku trde pruske izgovarjave. »Evo nemškega 
eksponenta,« mislil sem si takoj, »ki ga je dosledno 
na iztok šileča Nemčija postavila semkaj, da bo v 
danem trenotku njej na razpolago.« Sicer je bil pa 
približno 50 let stari mož jako prijazen in mi je v po- 
govoru, ki se je med nama razplel, povedal marsikaj 
zanimivega o državi, v katere službo je bil — kakor 
mi je prostodušno priznal — po priporočilu nemškega 
železničnega ministerstva sprejet. Ni sicer zabavljal 
čez njo; vendar je bilo iz njegovega pripovedovanja 
vidno, da si ni še mogla pridobiti njegovih simpatij. 
»Nanu wir haben mal noch immer recht orientalische 
Zustande,« pripomnil je, potem pa, ko da se je menda 
spomnil, da je potreba utis teh besedi popraviti, do- 
stavil: »doch wird es nachjerade besser.« (V prav iz- 
točnih razmerah živimo; pa se bo že obrnilo na bolje.) 

V Jasah, kamor smo prispeli že za mraka, stal 
je brzovlak pol ure. Obžaloval sem, da postanek ni 

daljši, ker bi si bil v teni slučaju najel voz, da si ogle- 
dam silno razleglo in — kolikor se je dalo razpoznati 
— tudi lepo mesto. S prostora pred kolodvorom sem 
opazil, da nad vsemi po valovitem terenu razvršče- 
nimi poslopji kraljuje visoka v štirikotu sezidana stav- 
ba ogromnih razmer. Domačin, žid, do katerega sem 
se v nemškem jeziku zaradi pojasnila obrnil, mi v 
svojem rusko-nemškem žargonu pove, da je to pravo- 
sodna palača, ki je stala >fiinef mit a halbe Million 
rumanische Franken« (pet in pol milijona rumunskih 
frankov). — Ker je mrak začel hitro legati na zemljo, 
vrnil sem se na kolodvor in sem opazoval vrvenje po 
peronu in čakalnicah. Kolosalen osebni promet. Dejal 
sem si, da zaradi praznikov, dasi morajo Jasi tudi 
sicer imeti velik potniški obrat. Zame je bilo zani- 
mivo zlasti dejstvo, da je več ko polovica potnikov 
bilo Hebrejcev. In kakšnih eksemplarjev! Da bi* se jim 
olovek iz snažnost nih ozirov kar na deset korakov 
izognil. Samo na Poljskem je še kaj takega videti. 

Ob tem opazovanju je kaj hitro prišel čas odhoda. 
Sedel sem v restavracijski voz k večerji. Tema je 
postajala čemdalje večja in neprodornejša. Za ogledo- 
vanje pokrajine zatorej ni bilo prilike. Vendar sem 
•okno ob svoji mizici pustil nezagmjeno, da opazujem 
vsaj postaje, mirno katerih smo se v brzem tempu 
vozili. Tu — bilo je okolo poldesetih — mi stopi po- 
sebne vrste slika pred oči. Velik rdeče žareč križ vi- 
soko v oblakih. Ko čarobna prikazen. Začudeno buljim 
vanjo nekaj časa, potem pa pozvonim natakarju. Raz- 
loži mi, da se veliki petek po vsej Rumuniji v spo- 
min Odrešenikovega trpljenja postavljajo na vzvišenih 
krajih križi, na katerih prižigajo lučice. Res sem na 
dalnji vožnji vid'el še več žarečih križev razne veli- 
kosti in v raznih višavah. Vendar mi je utis prvega 
šel nad vse druge. Menda zato, ker sem ga tako ne- 
pričakovano zagledal in se mi je zdelo, ko da visi na 
nebu. Enajsta je minula, ko sem se vlegel k počitku. 

Ko sem drugo jutro vstal, brzel je vlak po ne- 
pregledni ravnini, katera je le semtertje kazala zmer- 
no valovito obliko. Solnce, ki me je na vsej poti od 

Moskve dalje spremljalo, jo je oblivalo s polnimi žarki. 
Bila je dobro obdelana in zdela se mi je rodovitna 
tako, ko znani mi Srem ali okolica Novega Sada. Na 
mnogih krajih sem videl velike črede govedi, drugod 
prašičev in ovac. Tudi cele jate gosi so se pasle po- 
nekod ob potočili in rekah. Stegovale so proti vlaku 
vratove, frfotale s perutnicami, se neokretno zaganjale 
dalje ter se drle na vse pretege. Pastirji in pastarice 
so bili ogrnjeni v ponošeno, zanemarjeno, skoro cu- 
njam podobno obleko; kar se je z vlaka videlo ljudi 
na vozovih ali peš po cestah, se je pa moglo opaziti, 
da so pražnje oblečeni in da se jim nekam mudi. 

Prej ko sem se do dobrega zavedel, je vlak za- 
peljal na bukareški kolodvor, ki leži tako, da se mesta 
z njega ne vidi. Ker ga tudi med vožnjo okoli njega 
nisem mogel spoznati in me je huda radovednost 
pasla, kakšna je rumunska prestol ica, obhajala me je 
misel, da izstopim in se z naslednjim vlakom peljem 
dalje. Toda na ta način bi bil o vržen moj načrt priti 
še istega dne v Sofijo. Zato opustim to nakano in si 
kupim listek do Djurdjeva. Čez dobre pol ure krene 
djurdjevski vlak s postaje. Bil je v vseh treh razredih 
nabito polen. V kupeju prvega razreda, v katerem sem 
sedel jaz, je bil nek gladko obrit Anglež, ki je nepre- 
nehoma pil iz svoje kratke pipice in stalno pomaljal 
•glavo skozi okno, ko da hoče vse potne utise neskraj- 
šane sprejeti vase. Poleg njega so vstopili še štirje pot- 
niki vsak s svojim časnikom. Morali so biti dobri 
znanci, kajti vedli so, med površnimi pogledi v dnev- 
ne liste, živahno debato. Mene je fonetika rumunske 
govorice jako zanimala. Ker je bila okolica vseskozi 
ravna in brez kakršnihkoli pokrajinskih čarov, nastav- 
ljal sem torej ušesa in ugibal, če bom kaj razumel. 
Vse zastonj. Mnogo latinščini podobno ali čisto po slo- 
vansko glasečo se besedo — n. pr. »veselje« — sem 
sicer vjel; toda smisla pogovorov tako, da bi bil vsaj 
vedel česa se tiče, mi nikakor ni bilo mogoče uganiti. 
Sicer sem si moral pa reči, da je jezik blagoglasen, 
dasi daleč ne tako, ko njegov starejši brat — jezik 
italijanski. 

Ko se približamo Dj-urdjevu, me ogovori menr 
nasproti sedeči Anglež. S tisto drobtinico znanja fran- 
coskega jezika, ki sem jo takrat imel, mu povem, da 
ga ne razumem. Potem mu imenujem ruski in nemški 
jezik; a pri vsakem mi odkima ter pripomni »O, no«„ 
Anglež torej, ki se je podal po svetu brez znanja ka- 
kega drugega, ko svojega materinega jezika. Najini 
sopotniki se dotlej za naju niso mnogo zmenili. Sedaj 
so se jeli ozirati po nama in so očividno o nama go- 
voriti začeli. Vendar se niso spuščali z nama v po- 
govor. Bržkone zato, ker nobeden ni razumel angleški* 
morebiti tudi ne nemški ali ruski. 

Djurdjevo je trdnjava. Njeno močno zidovje smo 
videli; mesta pa prav nič. Leva dunavska obala, na 
kateri leži, je ploska, dočim se desna iznad reke 
zmerno vzdiguje in potem kaj kmalu prehaja v hri- 
bovit svet. Že od daleč smo uzrli bolgarske gore. 
Sedaj nam stopijo še živejše pred oči. Mesto Ruščuk* 
ki ga Bolgari zovejo »Ruse«, in ga doslej zaradi go- 
stega, z drevjem in visokim grmičevjem zaraščenega 
terena uzrli nismo, prfkaže se nam. Prav lep utis na- 
pravlja od daleč, kajti dokaj velikih novih stavb je 
v njem. Lega njegova je krasna. Dunav se vije pod 
njim v veličastni širini. Bil mi je star znanec, kajti 
približno ravno tako širokega sem videl leta 1885., k a 
sem — vračajoč se iz Sofije čez Vraearski Balkan — 
v Lom Palanki stopil na njegovo obalo, da se peljem 
po njem do Turna Severina navzgor. 

K vlaku, ki nas je pripeljal prav v pristanišče, 
se je pridrvilo celo krdelo zamazanih in razcapanih 
nosilcev, ki so nam z vpitjem v rumunskem in bol- 
garskem jeziku ponujali svoje usluge. Tudi izraz 
»Trager« je zanesel nemški »Drang nach Osten med 
nje. Jaz si iz tolpe izberem nekoliko dostojneje oble- 
čenega, bolgarski govorečega nosača; njegova tova- 
riša pa opozorim na Angleža ter mu povem, da zna 
samo angleški. Podjetni nosač prikima, skoči k mo- 
jemu sopotniku po prtljago in začne se med njima 
pogovor z nemimi znamenji. Takoj sem spoznal, da je- 

nosač takih popotnikov že vajen, kajti sporazumeval 
se je z Angležem kaj mojstersko. 

Pol ure nato smo pluli preko Dunava. Ob pri- 
stanku v Ruščuku ponovil se je prizor z usiljivimi 
nosači. Samo, da so bili tu uniformovani. Seveda je 
uniformo tvorila le ruskim »furažkam« podobna če- 
pica s številko. A nekaj je to vendar-le bilo. Saj nam 
je svedočilo o gotovem redu, dočim je številka na 
čepici vzbujala nekak občutek večje sigurnosti. Ko 
izročim nosaču prtljago, velim jo nesti v najboljši 
hotel. On pritrdi; pripomni pa, da morava prav hitro 
stopiti, češ, da sicer sobe ne dobiva. Poleg tega me 
iznenadi z opozoritvijo, da je hotel zato čisto zaseden, 
ker že par dni ni odšel noben vlak in so morali zato 
potniki zaostati. Ta ugotovitev me prestraši. Saj sem 
mislil in računal s tem, da bodem že velikonočno ne- 
deljo praznoval v bolgarski prestolici med znanci in 
prijatelji. Nosačevemu pripovedovanju se torej nemalo 
začudim; a iz njegovih dalnjih pojasnil spoznam, da 
sem zato delal račun brez krčmarja, ker nisem poznal 
ondotnjih povojnih razmer. Na vprašanje kdaj popelje 
naslednji vlak v Sofijo, odgovori mi nosač, da ga vsak 
dan obetajo ter pristavi: »Jutri bo velika nedelja. Zato 
je prav verjetno, da vlaka še ne bo.« — Lepa je ta, 
mislim si in hitim za nosačem po strmi, dokaj dobro 
uravnani ulici proti hotelu. Ondi na srečo res takoj 
dobim čedno, svetlo in prijazno sobo. Moje prvo vpra- 
šanje je bilo, kdaj odide prvi vlak v Sofijo. Povedo 
mi, da je za drugo jutro ob osmih prav za gotovo ob- 
ljubljen in da že mnogo potnikov čaka nanj. Prvi del 
odgovora me navda z zadovoljstvom, drugi s skrbjo. 
Kaj, če bo kakor v Moskvi? Toda zaenkrat se ni dalo 
druzega storiti, ko mirno udati se v usodo, sicer se pa 
zanesti na srečo, ki me navadno ni puščala na cedilu. 
Poozrši se nekoliko po hotelu, čegar imena si nisem 
zapomnil, prepričam se, da je to neveliko, skoraj še 
novo poslopje. Snažnost je bila zadovoljiva; samo v 
prostorih, katerim na iztoku — če jih že sploh imajo 
— posvečajo najmanj pažnje, je nisem našel. Vodstvo 
hotela in uslužbenstvo je bilo prijazno in postrežljivo. 

Utis je bil torej tak, da je utrdil v meni spošto- 
vanje in ljubezen, ki sem ju do marljivega bolgarskega 
naroda gojil. 

Ko se umijem in preoblečem, stopim radovedno 
na ulice. Snažne, deloma tlakovane, deloma dobro 
makademizovane so bile. Prekoračivši jih nekoliko, 
vstopim v neko lepo vrejeno brivnico in velim po 
rusko, naj me obrijejo. Takoj skoči uslužno k meni 
edini pomočnik, dočim je pod gospodarjevo britvijo na 
stolu nasproti meni sedel nek častnik. Le-ta me po- 
čaka in me, ko vstanem izpod britve, nagovori po 
rusko. Bil je polkovni zdravnik dr. K olje v, ki je svoje 
nauke bil dovršil na petrograjskem vseučilišču. Hitro 
se seznaniva in on mi za čas bivanja v Ruščuku po- 
nudi svoje usluge. Drage volje sprejmem njegovo po- 
nudbo in, ker je moral po svoji dolžnosti, dogovoriva 
sestanek za po obedu. 

Ob treh popoludne se pripelje pome v spremstvu 
dame najboljših zrelih let. Bila je elegantna prikazen, 
velike, vitke postave in lepega temnopoltnega obraza. 
Gospa guvernerka, kateri me predstavi, me povabi v 
svojo kočijo in konja oddrdrata z nami po široki cesti 
na iztočno stran mesta. Tu ustavi kočijaž pred velikim 
visokim poslopjem, katero je bilo videti še čisto novo. 
Ne spominjam se več; zdi se mi pa, da je bila gimna- 
zija, katero so za časa balkanske vojne izpremenili v 
bolnišnico. Ob vhodu nas sprejme damski komite, ki 
je pod predsedstvom gospe guvernerke skrbel za ra- 
njence. Po kratkem pogovoru z damami pelje me 
gospa guvernerka v spremstvu zdravnikovem po so- 
bah in dvoranah, v katerih so ležali ranjeni vojaki. 
Z nekaterimi, ki niso bili težko ranjeni ali so pa že 
bili v rekonvalescenci, razgovarjal sem se. Čestital 
sem jim na junaštvu, poudarjajoč, da svoje domovine 
niso le pred vsem svetom proslavili, temveč da so 
osvobodili tudi mnogo svojih rojakov izpod težkega 
turškega jarma in ob enem s tem prav znamenito raz- 
tegnili granice bolgarske države. Nisem pa pozabil 
pristaviti, da se je ta veliki uspeh dosegel le s krepkim 
sodelovanjem bratovskega srbskega naroda in da je 

iskreno želeti, da na bojnih poljanah s krvjo zapeča- 
teno prijateljstvo potraja vse večne čase. 

Na ta način smo obiskali še stalno in pa neko 
manjšo improvizovano bolnišnico, na kar je gospa gu- 
vernerka bila tako prijazna dati nama svojo kočijo na 
razpolago. Dr. Koljev peljal me je po mestu in potem 
še nekoliko po najbližji okolici. Že med potjo mi je 
z ozirom na moje, ranjencem govorjene besede o pri- 
jateljstvu s Srbi, omenil, da je bolgarsko javno mne- 
nje jako razburjeno zaradi pretiranih srbskih zahtev 
in da bo spor silno težko poravnati, ako Srbi ne po- 
puste. Ko pa stopiva pred dokaj obsežnim in dosti 
dobro oskrbovanim mestnim parkom iz kočije, zaple- 
teva se takoj v živahno politično razpravljanje, tekom 
katerega ga opozorim, da si ne morem misliti večje 
sramote, ko če bi dosedanja zaveznika po tako sijajnih 
vojnih činih, katero je omogočilo le tesno vzajemno 
postopanje in pomaganje, zaradi delitve vojnega plena 
zašla v medsebojen ravs. Kakor dva psa, ki se začneta 
popadati ob najdeni kosti. »Ne tega ne smete 
Bolgari dopustiti,« pravim mu. »Že zaradi 
sebe samih. Pa tudi zaradi Evrope, 
katera bi se ob takem sramotnem pri- 
zoru na račun Slovanstva zlorado po- 
smehovala, češ, glejte jih, takšni so. 
Inferijorna rasa! Končno pa pomisli- 
te, kaj bi rekla vaša velika severna 
pokroviteljica.« 

Na poslednjo pripomnjo mi moj spremljevalec 
pove, da se je velik del bolgarskega naroda jel od- 
vračati od Busije in da mnogi govore za tesno na- 
slonitev na Avstrijo. — Zona me ob 
teh besedah obide. Takoj sem spoznal od kod 
veter piha in kar brez ovinkov vzkliknem: »To so 
mahinacije vašega kralja!« — »Ne,« od- 
govori moj sobesednik, »direktno iz naroda izhaja to 
razpoloženje.« — »Kaj? Da bi bolgarski na- 
rod, ki ima Rusiji zahvaliti svoje 
os v obojen j e in uredbo svoje državne 
uprave, bil sposoben take črne ne- 

hvaležnosti?«: — Te besede so zadele v živo. — 
»Razumite me dobro,« hiti zatrjevati dr. Koljev. »Jaz 
za takšno politiko nisem. Na Ruskem sem odgojen, 
tam sem dovršil vseučiliške nauke, ruski narod od- 
kritosrčno ljubim in sem mu iz srca vdan. Vendar če 
vse pomislim, ne morem zameriti onim, ki se ogre- 
vajo za zapadno orijentacijo, ker je gotovo, da ima 
Rusija samo svoje politične cilje pred očmi, katerih 
vrhunec je za sedaj posest Carigrada.:: 

Ko da mi je kdo stresel žarečega 
oglja na glavo! Spoznal sem, da se je 
strup začel hitro širiti in da je z njim 
okuženih že dokaj Bolgarov. Še celo tako 
razumnih in uvidevnih, kakor moj sobesednik. In 
uganil sem tudi od kod je prišla injekcija in kaj je 
dalo povod zanjo. Res da v prvi vrsti prišeptavanja 
nemške in avstrijske diplomacije, katera je s polno 
paro delala na uresničitvi visokoletnega načrta nem- 
škega cesarja za Berlin— Bagdad, potem Dunaj — Solun 
in v daljnji posledici za Berlin— Trst. Pred vsem pa 
brezmejno, v megalomaniji prehajajoče častihlepje 
kralja Ferdinanda, kateremu je odpor Rusije onemo- 
gočil slovesen zmagovalski vhod v Carigrad in to v 
trenotku, ko si je že morda domišljal, da si bo zamogel 
postaviti na glavo bizantinsko cesarsko krono. Z v s o 
m r ž n j o , ki sem jo gojil do Avstrije, 
jamem torej dr. Koljevu pripovedovati, da je ni 
perfidnejše, v e r o 1 o m n e j š e , sploh ne- 
moral n ejše države, ko je Avstrija, 
katero da je Bog dopustil, ko je bil izredno slabe volje, 
in da bo vsakdo obžaloval, kdor se bo z njo spuščal 
v kakršnokoli zvezo. Kar strmel je moj prijazni sprem- 
ljevalec odkod toliko žolča v meni, a poslušal me je 
brez ugovorov. Ko se čez dobro uro poslovi pred ho- 
telom od mene, zagotovi me, da bo povsod pobijal 
misel po avstrijski orijentaciji bolgarskega naroda. 
Meni, ki sem mu seveda razodel, kakšen namen ima 
moja pot v Sofijo, želi najboljšega uspeha. 

Veliko nedeljo je bil res sestavljen vlak za So- 
fijo. Odpeljati se je imel ob osmih zjutraj. Do te ure 

je bil že kolodvor polen potnikov: civilistov in voja- 
kov. Službujoči uradnik me zagotovi, da prispe vlak, 
če ne bo kakih nepredvidenih zaprek, kakršne pa niso 
verjetne, najkasneje okoli treh popoldne v Sofijo. Ve- 
sel sem bil torej, ko se vlak s polurno zamudo jame 
počasi pomikati proti zapadli. Vreme je bilo še vedno 
lepo; pomlad v vsi svoji dražesti. Vlak se začne bolj 
in bolj viti proti jugu in sopihati po položnih strminah 
med lepo obdelanim in, kolikor sem mogel presoditi, 
rodovitnim poljem, na katerem je žito že bujno zele- 
nelo ter ga pokrivalo z baržunasto odejo nežne, žolto- 
zelene barve. Postanki na postajah so bili kratki, kar 
me je potrjevalo v mnenju, da se napoved ruščuškega 
prometnika glede prihoda v Sofijo res izpolni. Toda 
kmalu se je uresničila znana resnica, da ni pametno 
hvaliti dneva pred večerom. Prispeli smo na križiščno 
postajo Gornja Orehovica. Normalen postanek na njej 
je bil pol ure. Izstopil sem, da se ozrem po kolodvoru 
in njega okolici. Čisto blizu njega je bila krčma. Ne- 
kaka kolodvorska restavracija bolgarskega tipa. Še 
dosti simpatična. Nekaj miz pred njo je bilo pogrnje- 
nih celo s snežnobelimi prti. Zdelo se mi je pa, da 
samo zato, ker so bili zaradi velike nedelje zamenjani, 
kajti poleg njih so bili na drugih mizah beli prtovi v 
čudovito pisanem barvenem potpuriju. 

Ko se je bližala napovedana ura prihoda, vrnem 
se k svojemu kupeju. Sprovodnik me pouči, da ima 
vlak zamudo. Kakšno, mi ni vedel povedati, le toliko 
je pripomnil, da počakamo šumenskega vlaka. Po tej 
napovedi se skoro vsi potniki vsujejo iz vlaka. Ne- 
kateri napolnijo kolodvorsko restavracijo, za kar jih 
zaradi omejenosti njenih prostorov ni niti mnogo po- 
treba bilo. Drugi se zateko pod okrilje obkolodvor- 
ske krčme, ostali pa se zadovolje s postajanjem okoli 
kolodvorskega poslopja ali s poleganjem na toplem 
pomladanskem solncu. Jaz se pridružim štirim čast- 
nikom, ki so na toplem solncu ob okrogli mizi srebali 
črno kavo, in se zapletem z njimi v pogovor. Ko nam 
presede sedenje, poizprehajamo se ob kolodvoru in 
jaz z zanimanjem poslušam pripovedovanja o dogod- 

kih v vojni s Turki. Opoldne še ni bilo vlaka. Zato 
posedamo k obedu in ko krčmar postavi ta dan obi- 
čajno »pasho« pred nas, pozdravimo se s »Hristos 
.voskres^ in trčimo na ta pozdrav s kozarci dobrega, 
močnega črnega vina. Postajali smo dobre volje. Jeli 
smo se počutiti, ko da smo ena rodbina in ko sem 
jaz, nadovezujoč na lepi pravoslavni velikonočni po- 
zdrav, omenil da je tudi bolgarski narod stoletja bil 
na križ pribit, da je pa vstal k slavnemu življenju, jeli 
smo se poljubljati. V tako voljo smo prišli, da sem 
kar želel, da bi šumenskega vlaka še ne bilo. Toda 
ob dveh je bil tu. Vozil je poleg civilnih potnikov 
tudi nekaj vagonov vojakov. Okoli treh popoldne smo 
se odpeljali. Pred odhodom videl sem svojega Angleža 
v živahnem pogovoru z nekim podčastnikom. Le-ta je 
prišel z njim k vlaku in se je poslavljal od njega. 
Vprašam ga, kje se je angleški naučil in izvem, da je 
bil v Ameriki, da je prišel ob izbruhu balkanske vojne 
domov pod orožje, da se pa po končani vojni vrne 
zopet v Ameriko. Lep izgled patri jotizma! 

Nadaljnja vožnja ni bila brez zamud; toda bil sem 
utrujen in sem spal. Zato me niso vznemirjale. Le za 
postajo Pleven sem se zanimal in sem svoje sopotnike 
naprosil, naj me pred njo zb ude. Vendar svoje rado- 
vednosti nisem mogel napasti. Bila je namreč po- 
polna tema, ko smo prispeli nanjo. 

Ob eni po polnoči sem izstopil v Sofiji. 


VI. Pri Geševu in Pašiču 


Prekoračivši prag hotela »Splendid«, zazdelo se 
mi je, ko da sem prišel domov. Lastnik in lastnica 
hotela, navajena izrednih 
zamud vlakov, sta bila k 
prihodu ruščuškega vlaka 
vstala in sta pričakovala 
gostov, katerih nekateri 
so bili brzojavno napove- 
dani. Bila sta Ivan Ken- 
da in njegova ljubez- 
niva soproga Marija, 
oba moja dobra znanca 
iz Ljubljane. Daši nenapo- 
vedan, dobil sem vsled 
njune prijaznosti kmalu 
lepo in prijazno sobo, ob 
katere vhodu me je spre- 
jela brhka hišina, Sloven- 
ka z Bleda. 

Naslednjega dne po- 
šljem ministrskemu pred- 
sedniku Geševu svojo posetnico s prošnjo, kdaj bi 
me mogel sprejeti. Odgovor se je glasil, da mi je takoj 
na razpolago. Podam se torej k njemu. Nisem ga po- 
znal; vendar me je sprejel kot starega znanca in do- 
brega prijatelja, zatrjujoč mi, da je bil že v skrbeh 
zakaj me tako dolgo ni. Jasno mi je bilo, da me je 
prijatelj Bobčev brzojavno naznanil. To se potrdi, ko 
izročim priporočilno pismo in ministerski predsednik 
hiti zatrjevati, da mu je njegov obseg že znan, sicer 
pa, da bi bil tudi brez tega pisma sprejet kot dober 
prijatelj. 

Naravno, da sva prestopila takoj k predmetu mo- 
jega prihoda v Sofijo. Po mojem kratkem uvodu 
hiti me G e š e v zatrjevati, da je pre- 
pričan Slavjanofil in zato proti vse- 
mu, kar bi kakorkoli moglo škodovati 
Slovanstvu. Iz tega razloga, dejal mi je, 
da je sam za svojo osebo proti vsake- 
mu oboroženemu konfliktu s Srbijo. 
Vendar se mu je zdelo potrebno naglasiti, da prepir 
in spor nastaja od tod, ker se Srbi branijo izpolniti 
pogoje prej s pritrdilom Rusije sklenjenega dogovora 
o delitvi osvojenega turškega ozemlja, temveč stavijo 
večje in v tem dogovoru nepredvidene zahteve. Pa če 
se Srbi tudi ne udajo, zagotovil me je zaupno, da on 
vojske z njimi nikakor ne bo dopustil; prosil me je 
pa, naj s Pašičem govorim, naj ne sta vi ja pretiranih 
'zahtev, da bo mogoče priti do mirne rešitve. Obljubil 
sem mu rad, češ, da imajo Srbi, kakor vse kaže, itak 
možnost že v bližnji bodočnosti razširiti svojo državo 
z Bosno in Hercegovino. Pritrdil mi je ter me prosil 
s tem argumentom uplivati na Pasica. — Iz daljnjega 
pogovora zamogel sem posneti, da bi Gešev najraje 
imel, da se rešitev spora prepusti v smislu dogovora 
ruskeimi carju, da pa kralj Ferdinand temu neče dati 
svojega placet. — »Pa pritisnite Vi s celokupno vlado 
nanj,« rečem mu. »Saj je ustavni vladar in se ne bo 
mogel upirati.« — Gešev se odgovoru na to mojo pri- 
pomnjo izogne in me vnovič jame zatrjevati, da on 
pod nobenim pogojem ni za vojno s Srbijo. — »Pač 
pa je zanjo car Ferdinand« predrznem si 
ugotoviti; a Gešev očividno na te moje besede ni 
maral reagovati. Zato, ko da hoče nadaljevati prej za- 
četi stavek, zatrdi, da se hoče vsekakor še enkrat se- 
stati s Pašičem ter poskusiti izravnati obstoječa na- 
sprotja. »Pa naj bo že uspeh tega sestanka kakršen- 
koli, to zagotovilo vam dam, da dokler bom jaz pred- 
sednik vlade, vojske pod nobenim pogojem ne dopu- 
stim.« — Te besede so me zelo pomirile. 
Žal, da takrat nisem mogel spoznati, da so bile 
v ustih G e š e v a podobno bolj resi g. na- 


49 


ciji pred neizbežnostjo, ko poroštvu 
za njeno odvrnitev. 

Ko sem se po tem prvem sestanku od Geševa 
poslavljal, dal mi je imena nekaterih dotlej neznanih 
mi bolgarskih politikov, katere obiskati mi je poleg 
mojih političnih prijateljev priporočil. Dejal je, da jih 
o mojem obisku izvesti; prosil me je pa, naj pri njih 
ne govorim tako odkrito in naravnost, ko pri njem, 
temveč z neko gotovo reserviranostjo. Mož je očividno 
svoje ljudi poznal in me je hotel obvarovati pred iz- 
dajo. K njemu, je dejal, da 
lahko pridem kadar' mi 
drago in da mu bom ve- 
dno dobro došel. 

Zaradi drugega veli- 
konočnega praznika, ki ga 
pravoslavni jako vestno 
praznujejo, nisem ta dan 
nikogar več obiskal. Pro- 
sti čas sem porabil v to, 
da si ogledam mesto in 
vidim koliko je od mojega 
zadnjega obiska napredo- . 
valo. Veselilo me je, ko 
sem opazil, da je ulic če- 
dalje več tlakovanih, da 
je na kolodvorski strani 
čisto izginila umazana ci- 
ganska četrt ter napravila 
prostor novim, širokim 
ulicam, ob katerih so iz tali rasti začele lepe hiše. 
Tudi po drugod sem opazil mnogo lepih novih hiš, 
katerih nekatere so bile celo palačam podobne. 
Končno sem z velikim zadovoljstvom ugotovil, da 
je mesto, kar se snažnosti in siceršnega blagoustroj- 
stva tiče, storilo velik korak naprej. Svoje dni 
sem jugoslovanska glavna mesta karakterizoval tako- 
le: Ljubljana najbolje vrejena, Zagreb najlepši, 

Beli grad največji, Sofija z najboljšimi pogoji za 
hitri razvoj. Ljudje, ki so vsa ta inesta poznali 



Bolgarski kralj 
Ferdinand. 

in za mojo karakteristiko vedeli, so mi dajali prav. 
— Tokrat sem našel že precejšnjo spremembo. Sofija 
je po številu prebivalstva prehitela Beli grad, po 
lepoti pa je že skoro dosegla Zagreb. Dejal sem si, 
da ni daleč čas, ko bo korakala v vsakem oziru na 
čelu jugoslovanskih mest. Pač tedaj nisem še mogel 
slutiti, kakšne za rast in blagoustrojstvo odločilne iz- 
premembe utegnejo v kratkem nastopiti. 

Večer sem preživel v družbi hotelirja Kende. 
Imponovalo mi je, da ima tako veliko hotelsko pod- 
jetje, takrat največje v Sofiji. Dve veliki petnadstropni 
hiši, katerima se, kakor mi je pravil, v kratkem pri- 
druži še tretja tronadstropna, ki je že dozidana in jo 
je treba le še opremiti. Silno zanimala me je njegova 
zgodba, ki se čuje kakor pravljica. Brez sredstev, da 
se loti tako velikega podjetja, katero mu je ponudeno 
bilo kot predavatelju na hotelskem kurzu, ki ga je 
priredila bolgarska vlada po vzorcu podobnega od 
>Zveze za tujski promet« v Ljubljani oživotvorjenega 
slovenskega kurza, našel je podporo in kredit pri čisto 
tujem človeku, ki je poznal le njegovo delavnost in 
poštenje. Samo na ti dve lastnosti je oslonil svoje za- 
upanje in ni ga goljufalo. Res je, da takrat Slovenci 
zaradi beraških razmer, v katerih smo živeli, skoro v 
stanu bili nismo prožiti mu na ta način iz svoje srede 
pomoči; toda ko bi bili v stanu? Ali bi se bil našel 
med nami temu tujcu podoben mož? Silno dvomim. 
Preveč je zavisti med nami in premalo 
zaupljivosti do lastnih rojakov. 

Sicer pa ostane večno res, da je človeku poleg 
delalnosti, pameti in poštenja treba še tudi sreče. In 
to je Kenda imel. Otvoril je svoj hotel ravno ob pra- 
vem času. Takrat namreč, ko je balkanska vojska 
ustvarjala kolosalen tujski promet. Ves čas je imel 
hotel poln inostranih gostov. Diplomatov, kurirjev, 
časnikarjev; končno je pa bolgarska vlada najela za 
dobro plačilo kar eno celo njegovo hotelsko poslopje 
za nastanitev vjetega turškega generalissima Šukri 
paše in cele vrste drugih častnikov. 

V torek po veliki noči jel sem obiskovati svoje 

politične prijatelje. Naj- 
prej sem se oglasil pri 
ministru notranjih stvari 
L j u d s k a n o v u. Najin 
pogovor je trajal dokaj 
dolgo in se je poglavitno 
sukal okoli vprašanja, za- 
radi katerega sem dopo- 
toval v Sofijo. Ljudska- 
nova sem našel v velikih 
skrbeh. Slavjanofili so si- 
cer imeli vlado popolno- 
ma v svojih rokah; toda 
iz njegovih besedi sem 
posnel,, da so pri svojih 
ukrepih silno utesnjevani. 

Volja prvega ustavnega 
faktorja se jim je le pre- 
več usiljevala. In ta ustavni faktor je bil zapovedo- 
valen in brezobziren. Pač je kabinet imel orožje v 
grožnji z ostavko, katere se je posluževal, kadar se 
mu je hotelo le preveč zapovedovati. Toda s to grožnjo 

je bilo mogoče tudi izpod- 
drsniti. Zato se je ministru 
notranjih stvari zdel edini 
izhod iz zamotane situaci- 
je, da Srbi popuste. Pri- 
jatelja F r a n g j o , ki je 
bil takrat železniški mini- 
ster, našel sem vsega sreč- 
nega. Obraz mu je zado- 
voljstva kar sijal. Kaj bi 
ne! Imel je resort, kate- 
remu je izid balkanske 
vojske ustvaril pogoje za 
velik razmah. Kazal mi je 
na zidu nasproti svoji pi- 
salnici obešen zemljevid, 
na katerem je imel zari- 
Minister A. Frangja. sane štiri zveze iz Bolga- 




Minister Al. Ljudskanov. 

rije do Egejskega morja. Ves vesel mi pripoveduje, 
da se vse te proge po inženirjih že proučujejo in da 
hoče njihovo realizacijo izvesti, kakor hitro bo za- 
ključen definitivni mir. Moja bojazen se je idealnemu 
možu zdela pretirana. Dejal mi je, da se je Slovanstvo 
v resnem trenotku še vedno našlo in da se bo našlo 
tudi sedaj. O kralju Ferdinandu se je izrazil čisto 
prostodušno tako, da tega ponoviti ne morem. Ubo- 
gi F rang j a! Ravno ta kralj je z zločin- 
sko svojo roko pahnil Bolgarijo v ne- 
srečo in s tem mahoma uničil vse Tvo- 
je velike načrte za gospodarski pre- 
porod domovine z izgradnjo železnic, 
ki bi jej bile otvorile v svet četvero širokih vrat. 
Morebiti je ravno to bilo vzrok, da Ti 
je počilo plemenito srce kmalu po 
onem polomu, kateri Tvoje domovine 
ni le pripravil ob vse pridobitve zma- 
goslavne vojne, temveč jo je poleg 
tega pahnil v njeno sedanje vsega ob- 
žalovanja vredno stanje. 

Po teh dveh obiskih zdelo se mi je potrebno ob- 
iskati srbskega poslanika Miroslava Spalaj- 
k o v i č a. Napotim se torej k njemu. Po kavasu mu 
pošljem posetnico in ga prosim za sprejem. Odgovor 
se je glasil odklonilno. Osupnilo me je to. Tak po- 
stopek se mi je zdel — milo govoreč — ne samo ne- 
vljuden, temveč tudi nenavaden. Saj je bilo verjetno, 
da je bil o mojem prihodu in o njega namenu po svoji 
vladi obveščen. Po izkušnjah življenja navajen na vse 
možnosti in vsakršne zapreke, uživel sem se hitro v 
položaj. S pripomnjo, ki je imela v vljudni obliki 
označiti utis, ki ga je napravila name odklonilna 
kretnja poslanikova, in s prošnjo, naj jo poslaniku 
sporoči, odidem k Geševu, da mu poročam. On se 
začudi. Ko mu izrazim svoje mnenje, da se je Spalaj- 
kovič čutil morebiti zato razžaljenega, ker se nisem 
najpreje zglasil pri njem, odgovori mi Gešov, da za 
to ni imel povoda, ker je čisto naravno in pravilno, 
če sem se v Bolgariji zglasil najpreje pri njenih zva- 

ničnih predstavnikih. On 
je marveč videl v tej po- 
slanikovi kretnji nekaj 
druzega, globljega. Izrekel 
je bojazen, da bi to moglo 
biti znamenje za srbsko 
nepristopnost. — »Seve- 
da, < pristavil je, ko da 
hoče oslabiti utis te svoje 
ugotovitve, »ako je posla- 
nik ravnal po navodilih 
iz Belega grada in ne sa- 
mo po svojem razpolože- 
nju. Bojim se pa,« je kon- 
čal, »da bova imela oba, 

Vi in jaz, težko stališče 
pri Pašiču.« 

Predaleč bi vedlo, ko 
bi hotel opisovati obiske pri ostalih politikih in držav- 
nikih v Sofiji. Naj zadostuje, ako ugotovim, da utisi, 
ki sem jih dobil, niso bili ravno neugodni, dasi sem 
naletel tudi tu semtertje na ono razpoloženje, na katero 

me je bil v Ruščuku opo- 
zoril dr. Koljev. Le eno 
sigurnost sem imel: da 
ima Bolgarija si- 
cer res slavjano- 
filsko vlado, da je 
pa kljub homoge- 
nosti te vlade go- 
spodar situacije 
kralj Ferdinand, 
ki je vse prej ko 
s 1 a v j a n o f i L 

V četrtek me povabi 
Gešev na intimen zajtrek 
pod štirimi očmi, tekom 
katerega sva vse najine 
pogovore rekapitulovala 
Dr. Lazar Paču. in iz njih izhajajoče po- 




Miroslav Spala jko vic. 

sledice ugotovila. Nato se poslovim tudi od njega, 
kakor sem se bil poslovil že preje od drugih, in po- 
poldne odpotujem z željami hotelirja Kende in nje- 
gove gospe, ki sta me spremila na kolodvor, za srečno 
pot in s pozdravi za njuno ljubljeno domovino. 

V Belem gradu obiščem naslednji dan naj- 
preje finančnega ministra dr. Lazarja Paču-a. 
Poznal sem ga samo par renome kot odličnega uče- 
njaka in kot finančnika, ki je razrvane srbske finance 
ne samo spretno, temveč naravnost vzorno uredil. 
Sodil sem po tem, da mora v ministrskem svetu uži- 
vati velik ugled in imeti uvaževano besedo. Ko se 
oglasim pri njem v finančnem ministerstvu na Miloša 
Velikega cesti, ravno v tistem poslopju, v katerem so 
še dandanes predsedstvene pisarne finančnega mini- 
sterstva, me takoj sprejme. Majhen,* silno rejen mož 
rdečega obraza, mi pride do vrat nasproti in mi pri- 
jazno stisne obe roki. V ministrskem svetu je bil po 
sporočilu iz Petrograda izvedel, da pridem in po spo- 
ročilu iz Sofije, da sem že tamkaj bil. Takoj sva bila 
v živahnem pogovoru, tekom katerega sem spoznal, 
da imam pred sabo državnika, ki po položaju, kate- 
rega je vstvarila balkanska vojna, čisto pravilno poj- 
muje jugoslovansko vprašanje, ki se je kot substančno 
strašilo naenkrat pojavilo ob zelenih mizah evropskih 
diplomatov. Kmalu sva mogla ugotoviti popolno so- 
glasnost najinih nazorov, vsled česar sem ga prosil, 
naj P a š i č u telefonično naznani moj prihod. 

Poslovivši se od Paču-a, usmerim svoje korake 
proti ministrskemu predsedstvu, ki je bilo v oni zna- 
meniti enonadstropnim na voglu Kralja Milana ceste 
in Resavske — sedaj Frankopanske — ulice, iz ka- 
tere se je tako dolgo vodila zunanja politika naše 
sedaj zedinjene države in v kateri so se do pred tri 
leta nazaj v rokah krepkega starca stekale vse uprav- 
ne niti te države. Ko oddam svojo posetnico, preruši 
Pašič takoj avdijenco s stranko, ki je bila ravno pri 
njem, in sluga mi namigne, naj vstopim. Srce mi je 
živahno utripalo. Kaj bi ne! Saj sem imel stopiti pred 
državnika, čegar ime se je morebiti najčešče imeno- 

valo in čegar državniško spretnost so priznavali tudi 
njegovi najžešči proti vniki. — Sluga me pelje skozi 
dokaj velik, priprosto opremljen podolgast salon in 
odpre vrata v premijerjevo pisarno. Niti ozreti se ne 
morem po njej, kajti pred mano stoji čestitljeva po- 
stava srednjevelikega, širokoplečega moža z dolgo, že 
dokaj posivelo brado; iznad nje pa se upira va-me 
dvoje svetlečih oči nenavadne globine in dstrine. Pa- 
sic! Da, in on mi proza roke, me vodi 
k k r e s 1 u in me vabi naj sedem. Takoj 
začneva pogovor, ki ga 
po uvodnih pozdravnih 
besedah Pašičevih upe- 
ljem jaz s pripovedova- 
njem, kako je prišlo do 
tega, da sem se iz Petro- 
grada preko Sofije pri- 
peljal v Beli grad. S koli- 
kor se da prepričevalnimi 
besedami se obrnem proti 
grozeči vojni med bratoma 
in jamem priporočati, naj 
bi se Srbija zadovoljila s 
prirastkom zemlje po smi- 
slu pred vojno v soglasju 
z Rusijo sklenjenega srb- 
sko - bolgarskega dogovo- 
ra, češ, da je danes že to- 
liko kot gotovo, da pride 
skoro v doglednem času itak v posest Bosne in Herce- 
govine. Ne da trene z očesom ali le s pregibom kake 
mišice svojega obraza da uganiti, kaj se v njem vrši, 
posluša me Pašič pazljivo. Pri poslednjih besedah pa se 
naenkrat lahno nasmehne in potem počasi odgovori: 
>Mogoče je, da pride, kakor ste dejali. A to je še v 
prihodnosti, ki nam ni znana, in nas bo stalo morebiti 
veliko žrtev. To, kar sedaj imeti hočemo, 
je pa že osvojeno. Umeli boste torej, 
da nam je tisto, kar že imamo, s i g ur- 
nejše, kakor ono, kar še le utegnemo 



Nikola Pasic. 

dobiti.« Nato mi jame pripovedovati, da od Bolga- 
rov ni lepo, da so sedaj tako intransigentni, ker ven- 
dar prav dobro vedo, da je glavne uspehe vojne pri- 
pisati srbskemu orožju in neprimerni hrabrosti srb- 
skih vojakov. Brez njih, je dejal, da bi Bolgari nikdar 
ne bili osvojili Odrina. Predvojni delitveni 
dogovor sloni, tako mi je pojasnjeval, 
na veliko- manjših vršit v ah srbske ar- 
made, kakor jej jih je vsled nedosta- 
ka organizacije in sile na bolgarski 
strani potrebno bilo izvršiti in jih je 
tudi res izvršila. Bolgari bi imeli to 
upoštevati, mesto da zavzemajo proti 
Srbiji gladko odklonjevalno stališče. 
Kar je najbolj obžalovanja in vse gra- 
je vredno, je pa to, da skušajo po- 
moč, ki so jo od nas dobili, omalo- 
važevati in v svojih listih celo sme- 
šiti in zanikavati. Jaz gotovo gojim 
slovanske simpatije, zatrjeval je, toda 
tako početje ni slovansko. Poleg tega me 
je opozarjal, da ima nasproti generaliteti 
in oficirskemu zboru sploh jako te- 
žavno stališče, kajti le-ti, ki so vsled sijajnega 
vodstva in z osebno hrabrostjo največ k zmagi pripo- 
mogli, ne bi mogli preboleti ponižanja, 
ki bi ga videli v tem, da pride njihova 
domovina ob sadove sijajnih zmag. Res 
je sicer, da ima končno besedo diplomacija in da 
mora leta presojati vse z višjega vidika; toda mišlje- 
nja vojaških krogov popolnoma vendar prezreti ne sme. 

En argument je bil tehtnejši od drugega. Nobe- 
nega ni bilo mogoče učinkovito pobijati. Skoro sem 
nad svojo posredovalno akcijo že obupavati začel. 
Zlasti ker sem vedel, da v Sofiji vse niti drži v rokah 
kralj Ferdinand. Na to opozorim sedaj Pasica, češ, da 
bi narod že bil za popustljivost, da pa je kralj nepo- 
pustljiv. — >Recimo, da je tako,« poseže mi Pašič v 
besedo, »a kako pride srbski narod do 
tega, da 'bi zaradi muh bolgarskega 

kralja škodo trpeti imel?« — Na moje 
mnenje, da bi najbolje bilo poslužiti se one odredbe 
predvojnega dogovora, ki določa ruskega carja za 
razsodnika, odvrne Pašič, da tega bolgarski kralj ne 
mara in da se tudi bolgarsko javno mnenje obrača 
proti taki rešitvi. — »Videč to,« pravi, »smo tudi mi 
zavzeli isto stališče. Ako se nameč Bolgari protivijo, 
ki vedo, da bi carjeva odločba z ozirom na simpatije, 
katere Rusija do Bolgarije goji, bila gotovo bolj na 
njihovo, ko na našo korist, nimamo tudi mi nikakega 
povoda navduševati se za tako rešitev.« — Od ponov- 
nega sestanka z Geševim, o katerem sem mu pravil, 
da si ga leta želi, izjavil je Pašič, da pričakuje uspeha 
le tedaj, ako pride Gešev nanj z razvezanimi rokami. 
»Seveda se rad odzovem njegovemu povabilu na se- 
stanek,« zagotovi me, »a če ostane tudi ta poslednji 
poizkus brez uspeha, ne bo krivda na moji strani.« — 
Ta izjava me je v srce zbodla. Poučila me je namreč, 
da je srbska generaliteta pripravljena na vse eventu- 
alnosti. Zato se vnovič vrnem k razsodiščni možnosti. 
— »Kaj pomaga nepristranost ruskega carja,« odvrne 
mi na mojo pripomnjo, v kateri sem na to struno za- 
brenkal, »ko je po mojem mišljenju stvar v njegovi 
vladi že rešena in bode car podpisal, kar mu pred- 
lože.« — Že se mi je začelo dozdevati, da sem ob vse 
orožje, kar mi ko vsled nekega višjega navdahnenja 
pride nova misel. Vrhunila je v predlogu, da vsaka 
obeh v medsebojni opreki stoječih si držav sestavi 
svojo spomenico, v kateri navede razloge, ki govore 
za njeno stališče in da se obe ti spomenici enega ter 
istega dne predložite ruskemu carju, s čegar vlado se 
dogovori, da se naj razsodiščna odločba izda še le po 
preteku štirinajstih dni, tako da ostane časa dovolj 
za proučavanje v spomenicah navedenih razlogov. 
»Ali bi Vi, Visokoprevoshoditeljstvb, pristali na tako 
rešitev?« vprašam Pasica. — »Ali ste v tem smislu 
govoriti tudi z Geševim?« je bilo njegovo protivpra- 
šanje. Ko mu odgovorim, da ne, pravi s tisto mirnostjo, 
ki ga je odlikovala: »Pišite, prosim Vas, Geševu. 
Ce pristane on, pristanem tudi jaz.« 

Neznansko sem bil tega odgovora vesel. Zahvalim 
se Pašiču na njegovi odločbi in obljubim še istega 
dne ekspresno pisati v Sofijo. Na to po skoro celo- 
urnem pogovoru vstanem in se jamem poslavljati. 
Pasic me zahvaljuje na trudu in izreče željo, da bi ne 
bil neuspešen; meni pa pride na misel, da mu nečesa, 
kar se je v mojem prepričanju od bitve pri Kuma- 
novu sem bilo zakotvilo, nisem še povedal. In rečem 
mu: »Visokoprevoshoditeljstvo, elan, s katerim 
so srbske vojske na bojnih poljanah 

z m a g o' v a 1 e , je v 
meni obudil pre- 
pričanje, da kra- 
ljevina Srbija po- 
stane naš Pije- 
m o n t. Ali Vas smem 
zato nekaj prositi?« — 
»»Hvala Vam. Dal Bog, 
da bi bilo, česar se Vi 
nadejate,«« odvrne veliki 
državnik. »»A kaj ste že- 
leli še reči?«« — »Pro- 
sim Vas,« povzamem , se- 
daj jaft, »ne delajte 
poslej več samo 
srbske politike, 
temveč jugoslovan- 
s k o.« — »»Hocu,«« me 
s krepkim glasom zagoto- 
vi, me mehko pogleda v oči ter mi krepko stisne 
roko. Opazil sem, da so se mu zalile oči in tudi 
meni je solza ginjenja in radosti orosila lice. Eden 
najsvetejših trenotkov je bil to v mojem življenju. 
Polen najvzvišenejših čutil sem zapuščal ministrsko 
predsedstvo. 

Glede na svojo v začetku leta 1913. srbski vladi 
podano spomenico o ustvarjanju kulturnih in gospo- 
darskih stikov slovenskega naroda s srbskim, obiskal 
sem ob tej priliki ministra notranjih del Stojana 
P r o t i č a , ministra narodne privrede V e 1 i z a r j a 



l)r. Velizar Jankovič. 

Jankoviča, potem po 
njegovem priporočilu že- 
lezniškega oddelnega 
predstojnika D e roka in 
konečno ministra prosvete 
Ljubo Jovanoviča. 

Z vsemi sem imel daljše 
konference, ki so rodile 
neke pozitivne uspehe. 

Zlasti minister Ljuba Jo- 
vanovič me je sprejel z 
odprtimi rokami in sem 
iz pogovora z njim spoznal 
njegovo goreče slovansko 
prepričanje, podprto s 
prav istimi čutili do Av- 
strije, katera so tako im- 
petuozno navdajala mene. 

Glede učiteljev in profesorjev mi je povedal, da se 
bode moja misel dala izvesti le polagoma, in to ob 
ustanovi jan ju novih šol; pač pa mi je obljubil takoj 
namestiti nekaj Slovencev za telovadne učitelje ter me 

je prosil poiskati mu spo- 
sobnih kandidatov za to. 
Tistokrat so namreč v 
Srbiji ravno upe 1 ja vali ob- 
ligatno poučevanje telo- 
vadbe na osnovnih šolah. 
Res je kmalu bilo imeno- 
vanih pet mojih pri por o- 
čencev za telovadne uči- 
telje na raznih krajih 
Srbije. Tudi k srbskim 
državnim železnicam je 
bilo takrat sprejetih več 
uradnikov. 

Naslednji dan prejel 
sem povabilo od predsed- 
nika (župana) občine na 
Ljuba Davidovič. obed, ki ga je meni na 

čast priredil v grandhotelu. Ondi sem ob določeni uri 
našel večje število povabljencev. Iz albuma mesta 
Belega grada, ki mi ga je ob tej priliki izročil župan 
za spomin in v katerem sem našel lastnoročne pod- 
pise povabljencev, posnemam, da so se — kolikor mi 
podpisi niso nečitljivi — obeda udeležile te dandanes 
tudi pri nas več ali manj znane osobe: župan 
Ljuba M. Davidov ič, podžupana Mladen 
B o t n ič in V. M i š e v ič , tajnik Rasa Zdrav- 
kovič, odborniki: D u š a n L. D j o k i č, J. Kara- 
jovanovič, dr. Mo m čilo Ninčič, M. Laza- 
revič , dr. V e 1 i z a r Jankovič, M i h a j 1 o 
D. Perovič, Danilo A. Ž Ivanovič, Dra- 
gu ti n Karaulič, Mihajlo D j. Ilijič, 
dr. Mita Nikolič, V. Karič, dr. K o s t a 
Jovanovič, S t e v a n Kojič, M i 1 u t i n S. 
Miloševič, Kos ta Glavi nič. 

Prvega maja sem se — polen imenitnih utisov 
in važnih spominov — odpeljal. 

Avstro-Ogrska je bila proti prometu s Srbijo upe- 
ljala potne liste. Vsled tega sem moral v Zemunu 
iti na policijski urad po prehodni vizum. Dotični urad- 
nik je vršil svojo službo v sobi, ki je imela v veliko 
kolodvorsko vežo tako zaloputnico, kakor blagajnice 
za prodajo vožnih listkov. Stopim torej s potnim list- 
kom v roki tjekaj. Ko pridem na vrsto, podam urad- 
niku skozi odprto zaloputnico potni list. On ga pre- 
gleduje, na vse strani obrača in odda pisarju poleg 
sebe, ki nekaj iz njega na veliko rastrovano polo 
zapiše. Potem pritisne nanj pečat in ga izroči zopet 
uradniku. Le-ta mi ga mehanično pomoli in jaz se 
odstranim. Komaj pa naredim kakih pet, šest korakov, 
zavpije uradnik skozi okno za mano: 

»Gospodine Ivanič Takoj uganem, da kliče mene. 
Moje rodbinsko ime je bil očividno med pisarjevim 
upisovanjem pozabil. In razvije se med nama ta-le 
značilen dvogovor: 

>Šta želite, gospodine?«c 

»Niste-li vi bili načelnik grada Ljubljane?c 

»Jesam.« 

»Mhm. — Pa sad niste više?« 

»Nišam.«« 

»Mhm. — A kakvo je sada vaše zanimanje?« 

»Videli ste iz putnog lista.«« 

»Mhm. — Dolazite-li cesto puta u Beograd?« 

»Kako kada.«« 

»Mhm. — Po kakvim poslovilna?« 

»Po poslovima svog zvanja.«« 

»Mhm. — Vi se bavite takodjer politikom.« 

»»Pa tko se njom u naše dane na bavi, gospo- 
dine?«« t 

Mhm. — Putujete-li sada kuci?« 

»» -Da.«« 

»Mhm. — Kad kanite opet doči?« 

»»Žao mi je, da Vam toga nemogu kazati, pošto 
ni sam neznam.«« 

Na to mi pomoli brez nadaljnje pripomnje potni 
list in jaz odidem od zaloputnice, spremljan od rado- 
vednih pogledov čakalcev, ki so bili neme priče duho- 
vitega razgovora, misleč si: »O blaženo idijot- 
stvo! Policija ti je ime!« — 

Vedno še pod čudnim utisom, ki ga je na-me na- 
pravil inkvizitorski talent zemunskega policijskega 
uradnika, stopim v svoj kupe. Tedaj se mahoma spom- 
nim nečesa, kar sem na ravno tem kolodvoru doživel 
pred približno tridesetimi leti. Kupil sem bil pri 
tvrdki Mesarovič & Pavlovič v Belem gradu velik 
pirotski čilim. Vkupaj zvit in z motvozom povezan je 
zvrhoma napolnil prtljažno mrežo nad vsemi sedeži 
ene kupejske strani. Pod konec meseca julija je bilo 
in vročina taka, da je pot kar lil z mene. Kmalu, ko 
se vlak ustavi, prikaže se ob kupejskih vratih visoka, 
obilna postava uniformiranca jovijalnega izraza v 
obličju. — »Carinska revizija,« se oglasi, potem pa, 
ozrši se po kupeju, v katerem sem sedel sam, nada- 
ljuje: »Aha! Vi ste si pa kupili pirotski čilim. Seveda, 
noči so hladne in ga boste rabili za odevanje med po- 
nočno vožnjo.« Rekši to, spusti polen zadovoljstva v 
hlačni žep petak, ki sem mu ga, navdušen od njegove 

dovtipne iznajdbe hladnih julijskih noči, hvaležno 
stisnil v roko. In carinsko opravilo je bilo končano. 

Še pred odhodom iz Belega grada 
imel sem zadovoljstvo izvedeti, da je 
bolgarska vlada sprejela moj s Paši- 
čem dogovorjeni predlog glede raz- 
sojanja spora po ruskem carju. Koj dan 
na to, ko je Gešev bil moje pismo prejel, javil je nam- 
reč oficijelni »Mire to razveseljivo novico. Dne 2. ju- 
nija je došlo tudi do sestanka Pasica in Geševa v Cari- 
brodu. Kakor sem bil teh vesti vesel, tako me je pa 
potrla nedolgo po tem sestanku iz Sofije došla vest, 
da je Gešev podal ostavko. Vedel sem, 
da to znači vojsko in preklinjal sem 
kralja Ferdinanda, kateremu se je 
zahotelo slovanske krvi, zato da svo- 
jim mandatarjem pokaže, kako dobro 
vrši od njih prejeto naročilo, naj skr- 
bi, da med slovanskimi narodi požene 
kali nesloga. 




VIL Pri Hartvigu. — Na poti 
za Pašičem. 


Na petrograjskih »slavjanskih sovješcanijah« je 
bil izmed vseh predlogov, ki so se tikali narodno- 
gospodarskih zadev, najradoštneje pozdravljen moj 
predlog, naj bi se po vzoru »Deutsche Bank« v Berlinu 
ustanovila v Petrogradu »Slovanska banka«. Ruska 
vlada je ta predlog sprejela sočuvstveno in ker so se 
zanj zlasti toplo zavzemali »obščestveni djejatelji« ka- 
kor Krasovskij, Gučkov, Bašmakov, zdelo se je, da 
bo tudi kmalu oživotvorjen. Toda proti njemu so nasto- 
pile petrograjske banke. Ustrašile so se konkurence, 
ki bi jim jo po njihovem mnenju gotovo napravila 
nova banka. Ker si vodeči finančniki znajo v vladnih 
krogih povsod pridobiti upliva, je naenkrat od ude- 
ležnikov slovanskega sestanka tako enodušno pozdrav- 
ljena akcija zadela ob težave. Stvar se namreč ni 
premaknila naprej. 

Jaz sem po svojem prvem sestanku s Pašičem 
ostal z njim v stalnih stikih. Ko sem ga čez par me- 
secev zopet obiskal, govorila sva največ o oni točki 
moje v ministerskem svetu soglasno sprejete spome- 
nice, ki se je tikala katastra. Pašič je izrekel mnenje, 
da bi — po izkušnjah, katere ima — stvar šla jako 
počasi, ko bi se izpeljava prepustila državi sami. Zato, 
je dejal, da bi bilo mnogo bolje, ko bi se v ta namen 
osnovala kaka privatna organizacija, kateri bi država 
merjenje in vse drugo, kar je v zvezi z upeljavo kata- 
stra in zemljiških knjig, za pavšalno vsoto prepustila. 
Meni je to naziranje bilo jako všeč. Ker sem uvedbo 
katastra ne samo iz javnopravnih ozirov smatral za 
jako važno, temveč tudi zato, ker bi bila v veliko 
korist nepremičninskim lastnikom samim, sprožil 

sem ob tej priliki misel, da država del stroškov na ta 
način prevali na lastnike, da jih sama založi, na ne- 
premičninah na prvem mestu uknjiži, od lastnikov pa 
potem v desetih ali morebiti še več letnih obrokih 
izterja. — Pasic je to misel toplo pozdravil in me je 
naprosil, naj bi se pozanimal koliko bi vsi stroški 
iznašati utegnili. Obljubil sem mu to; ob enem ga pa 
podučil o svojem prizadevanju za ustanovitev slovan- 
ske banke, potem o zaprekah, ki so v Petrogradu na- 
enkrat nastale, ter sem ga prosil, naj bi on s svojim 
velikim uplivom in z ugledom, ki ga v ruskih vladnih 
krogih uživa, mojo akcijo podpirati začel, češ, da bi 
se potem naloga, za katero si on želi posebne orga- 
nizacije, dala prav dobro poveriti »Slavjanskomu 
banku«. Kad mi je obljubil in složila sva se do do- 
brega. 

Po povratku v Ljubljano stopil sem takoj v zvezo 
z ravnateljem Ru žičko, kateri me je drage volje o vsem 
potrebnem informoval ter mi obljubil, da mi sestavi 
tudi proračun troskov. Ne vem kako, ali zgodilo se 
je, da je o tej moji akciji izvedel še tudi drug stro- 
kovnjak. Bil je to na Dunaju živeči bivši primorski 
katasterski ravnatelj Fran Vesel. Ponudil se mi 
je, če bi kakšnih pojasnil potreboval. Naravno, da sem 
bil njegove ponudbe zelo vesel; saj mi je bilo jasno, 
da ima sodelovanje dveh veščakov veliko prednost 
pred oslonom na mnenje enega samega. Vesel me na 
to obišče v Ljubljani in domeniva se, da mi predloži 
do podrobnega izdelano spomenico o načinu izvedbe 
zemljiškoknjižnega katastra za vso kraljevino Srbijo z 
novo zavojevanimi pokrajinami vred ter sestavi tudi 
proračun troškov. — Ta operat prinese mi Vesel 29. ja- 
nuarja 1914. leta. Bil je mojstrsko izdelan, tako da 
je bilo na prvi pogled vidno, da mu je avtor prvovrsten 
strokovnjak. Troske je Vesel — s predpostavo, da 
država da vojake za figurante pri merjenju — pro- 
računu na Din 28,800.000 —. 

Z operatom v rokah se ves vesel prve dni febru- 
arja odpeljem v Beli grad, da ga predložim Pašiču in 
se o vsem nadaljnem domenim z njim. Kako sem bil 

pa iznenaden, ki mi povedo, da se je ravno dan pred 
tem odpeljal v Petrograd! Kaj sedaj? Spomnim se 
)>Slavjanskega banka« in sklep je bil mahoma storjen. 
Da se odpeljem za Pašičem v Petrograd. Hitro napi- 
šem domov pismo, naj mi pošljejo na »Peterburgskij 
sčetnij i ssudnij bank« večjo vsoto denarja; potem pa 
si preskrbim v spalnem vozu še tisti večer odhaja- 
jočega kurirskega vlaka posteljo. Sedaj je bilo potreba 
misliti na vizum potnega lista. Napotim se torej na 
rusko poslanstvo. Ta pot je bila zame nekaj posebno 
zanimivega, kajti dejal 
sem si, da imam sedaj 
priliko prositi pri posla- 
niku za avdijenco in tako 
spoznati moža, ki je go- 
spodi na dunajskem Ball- 
platzu tako strašno ležal 
v želodcu. 

Stvar glede avdijence 
je šla kar sama po sebi. 

Niti prositi ni bilo po- 
treba za njo. Ko se ogla- 
sim v pisarni in prosim 
za vizum, ponudijo mi 
stol in prosijo, naj malo 
počakam. Uradnik je s 
potnim listom odšel, pride 
kmalu nazaj ter mi na- 
znani, da »Jego Visoko- 
prevoshoditeljstvo želajet poznakomitsja» z menoj in 
da prosi, naj bi bil tako prijazen priti k njemu, češ, 
da mi med tem napišejo vizum. — Sluga me 
pelje dalje in odpre ob spoštljivem naklonu vrata. 
Jaz stopim v velik z iztočnimi preprogami bogato 
okrašen salon. V tem trenotku vstane izza velike, 
masivne pisalnice majhen, rejen mož okroglega obra- 
za temne polti, iz katerega je gledalo dvoje majhnih, 
a nenavadno živih oči. Glava mu je stala na kratkem 
vratu. Bil sem čudno iznenaden. Kaj ta mož, da bi bil 
Hartvig; oni neumorni, neprenehoma snujoči Hartvig, 

v čegar rokah so se po jezljivem zatrjevanju dunajskih 
listov stekale vse niti balkanske politike? Predstavo- 
val sem si čisto drugačnega. Visokorastlega, vitkega, 
dočim se mi je ta, ki je sedaj pred mano stal, zdel 
dokaj neokreten. A le za trenotek. Dokler ni izpre- 
govoril. Živahna, — dasi lahno umerjena — govorica 
mi je mahoma razodela, da imam pred sabo duševno 
vrlo čilega in energičnega moža. Povabi me, naj se- 
dem v kreslo ob njegovi desni in ko mi ob ugotov- 
ljenju, da me par renome že davno pozna, reče neko- 
liko uljudnostnih stavkov, razplete se med nama raz- 
govor, ko da se že davno lično poznava. Da se peljem 
v Petrograd, ga je veselilo in ko sem mu povedal, da 
tamkaj hočem zaprositi za avdijencijo pri minister- 
skem predsedniku K o k o v c e v u in pri ministru 
inostranih del Sazonovu, zagotovi me, da mi že 
vnaprej pripravi teren. — »Slavjanskij bank« je ozna- 
čil za jako važen projekt, čegar čimprejšnja uresni- 
čitev je skrajno potrebna. In navel mi je par slu- 
čajev prvovrstne politične važnosti, ko je takega 
zavoda silno pogrešal. — Pašičevo potovanje v Pe- 
trograd označil je za velepomembno; njegovo misijo 
za takšno, ki je, ako uspe, v stanu ne samo srbsko, 
temveč obče jugoslovansko vprašanje postaviti na 
čisto novo bazo. Kakšna je ta misija, nisem se ga 
upal vprašati; pač pa sem si dovolil pripomniti, da 
po tem takem tudi za svoj slovenski narod smem 
upati boljših časov. — »Nepremjenno!« vzkliknil je 
poslanik in mi z mesnato svojo desnico stisnil roko. — 
Nekako pol ure trajal je najin razgovor. Ko vidi, da 
se pripravljam na odhod, pozvoni, in sluga pride z 
mojim potnim listom. Hartvig podpiše na njem vizum 
in izroči mi ga. Ob njegovih voščilih »Sčastlivago pu- 
tešestvija« poslovim se od njega. 

V veselem razpoloženju stopim prožnih korakov 
na ulico. Južnega snega nametel je veter po njej, da 
jo je pokrivala ostudna, z blatom pomešana brozga. 
V očigled temu ni bilo torej nič kaj vabljivo stopati 
po belograjski kaldrmi. Toda meni se je hotelo zraka 
in gibanja. Prsi so se mi širile in s polnimi duški sem 

^zajemal čisti, sveži zimski zrak. Neko posebno, meni 
samemu* nepojmljivo čuvstvo zadovoljnosti me navda. 
Pol v sanjah stopim čez Kralja Milana cesto na na- 
sprotno stran in zavijem ob dvorcu v Krunsko ulico. 
Ko da me neka nevidna sila žene, stopam po tej ulici 
brez cilja dalje. Čez nekaj minut prispem do katoliške 
cerkve, ki sem jo poznal že od prej. Poleg nje stalo 
je poslopje avstroogrskega poslanstva. Nek notranji 
glas mi pravi: javi se. Trenotek se obotavljam, potem 
pa nekako samogibno stopim na poslanstvo, dam 
kavasu svojo posetnico in mu velim, naj jo odda go- 
spodu poslaniku ter mu sporoči moje poklone. Ko mi 
pove, da je ekscelenca navzoč in me vpraša, če se mu 
ne želim lično pokloniti, odvrnem mu, da ne, ter odi- 
dem. — Še le čez nekaj časa se zavem, da sem za- 
grešil veliko hinavščino in sram me postane pred sa- 
mim seboj. Potolažim se še le, ko se spomnim onega 
notranjega glasu, ki me je k temu neodkritosrčnemu 
koraku napeljal. Ali je bil glas božji? Nečem božjega 
imena po nemarnem imenovati; vsekakor je pa bil 
to glas, ki me je — kakor bo to iz enega kasnejših 
oddelkov mojega pripovedovanja razvidno — obvaro- 
val, sicer zame morebiti usodnih posledic. 

Po dobre pol ure izprehoda, ki mi je umiril vsled 
avdijencije pri poslaniku Hartvigu razburjeno kri, 
obiščem dr. Lazarja Paču-a, potem Ljubo Jovanovim 
in naposled še Velizarja Jankoviča. Prvi mi, ko izve, 
kaj mi je HarUvig povedal o Pašičevi poti v Petrograd, 
zaupa, da je šel k carju za prestolonaslednika snubit 
njegovo hčer velikovojvodko Tatjano. Tedaj še le sem 
razumel tajinstvene besede Hartvigove; mojo slovan- 
sko dušo je pa napolnilo neznansko blaženstvo, tako 
celo, da sem po poti od Paču-a k Ljubi Jovanoviču pol- 
glasno predse pel veličastno himno: »Bože carja 

hrani!« 

Z Ljubo Jovanovičem sva največ razpravljala o 
učiteljskih kandidatih za nameščenje v Srbiji. Pred 
poslovitvijo me v imenu vlade povabi na skupno 
večerjo ob osmih v zadnjo sobo hotela »kod ruskog 
*cara«« — Ko pridem ob napovedani uri tjakaj, 

najdem zbrano veliko in odlično družbo. Od članov 
vlade ni bilo samo dr. Paču-a, ki se je izpričal z bo- 
leznijo, katera mu je zabranjevala hoditi zvečer od 
doma. Poleg ostalih je bilo pa navzočih dokaj povab- 
ljenih politikov, zastopnikov občine, pisateljev, vseuči- 
liščnih profesorjev. Govorilo se je skoro izključno o 
politiki in to tako odkrito, da sem poleg sebe sedečega 
Ljubo Jovanoviča opozoril, da ne vem, če je to opor- 
tunno v očigled znanemu dejstvu, da ima Avstrija po 
vsem Balkanu razpredeno svojo tajno policijsko mrežo. 
Ker je bila tropa natakarjev vedno okoli mize, izre- 
kel sem sumnjo, da bi eden ali drugi od njih mogel 
biti plačanec avstrijske špijonaže. Ljuba me potolaži, 
naj bom brez vse skrbi, češ, da so vsi natakarji popol- 
noma zanesljivi ljudje. Tej absolutni sigurnosti sem se 
jaz, ki sem bil navajen avstrijskega političnega ozračja, 
začudil; vendar sem svojim srbskim prijateljem verjel. 
Izmenjavali smo torej sans gene svoje misli in nazo- 
re o tedanjem političnem položaju in o tem, kakšnih 
sprememb je v njem — z ozirom na vse njegove kom- 
ponente — v bližnji bodočnosti pričakovati. O tem 
smo si bili vsi edini, da je Pašičeva pot v Petrograd 
v stanu ustvariti v političnem položaju čisto nove in za 
Jugoslovanstvo silno važne vidike. 

Pred odhodom mi je Ljuba Jovanovič v imenu vse 
vlade in vse zbrane družbe izrekel zdravico, v kateri 
je povdaril moje požrtvovalno in neumorno delo za 
narod in Slovanstvo; jaz pa sem se zahvalil z ugoto- 
vitvijo, da to ne zaslužuje nikakega posebnega prizna- 
nja, češ, da storim le to, kar je vsakega poštenega 
rodoljuba dolžnost. To pa da se nikakor primerjati ne 
da z junaštvom, ki ga občudujemo pri bratih Srbih, ki 
na bojnih poljanah umirajo za osvobojenje svojih 
bratov. 

Slovo je bilo prav prisrčno. Odklonivši zaradi de- 
likatnosti položaja vsako spremstvo, odpeljem se v 
kočiji, ki mi jo je poslal dr. Paču, v hotel in potem na 
kolodvor. Ondi sedem v restavracijsko dvorano, ki je 
bila polna občinstva, da počakam na ekspresni vlak, 
kateri se je imel odpeljati preko Budimpešte na Dunaj 

okoli enajstih. Imel je malo zamudo. Sedeč pri črni 
kavi, opazim kako neka obilna postava visoke rasti 
v istokroju železniškega uradnika hodi po dvorani. 
Zazdi se mi, da me vselej, kadar se približa moji mizi, 
ostro pogleda, ko se oddaljuje pa, da izpregovori se- 
daj z enim sedaj z drugim pri sosednih mizah nekoliko 
besedi. Nekaj tacega se me poloti, ko nesiguren strah. 
Ali ni to morebiti v srbsko uniformo oblečen avstrij- 
ski špijon? oglasi se moja preplašena vest. In tesno 
mi začenja prihajati. — Tu se naenkrat razpoči bom- 
ba. Orjak, ki se mi zdajci zazdi še mnogo večji, kakor 
je res bil, stopi pred kredenco, sname čepico z glave, 
in zakliče s krepkim glasom: >Gospodo!« — Vse se 
obrne k njemu. O11 pa nadaljuje: »Medju nama sedi 
veliki slovenački rodoljub i iskreni prijatelj srbskoga 
naroda, gospodin Ivan Hribar.« — Cuvši te besede 
vstane vse občinstvo in mi začne bučno klicati. Jaz bi 
je bil seveda najraje s prouzročiteljem ovacij vred 
poslal k vragu, ker mi je vedno avstrijska špijonaža 
šla po glavi; toda moral sem se obvladati in kazati 
prijazno lice. Na srečo je kmalu na to vratar prišel 
naznanit odhod vlaka in ob burnem klicanju sem v 
spremstvu načelnika postaje — kajti to je bil oni orjak 
— odšel k vlaku, kjer se od njega poslovim in v svoj 
kupe zaprem. Ko je bila v Zemunu opravljena pro- 
cedura carinske in pasportne revizije, legel sem v pri- 
jetno zakurjenem vagonu, ves utrujen od utisov dne, 
k počitku in objelo me je blagodejno spanje, iz kate- 
rega me je še le v. Budimpešti zbudi hrupni kolodvor- 
ski vrvež. 

Z belo, v zimskem solncu lesketajočo se odejo, 
je bila pokrita vsa pokrajina, po kateri je drvel vlak. 
Zrl sem radovedno po njej; v glavi pa so mi vstajali 
spomini na prejšnji dan in po možganih so se mi raz- 
pletale misli o verjetnosti ali neverjetnosti uspehov 
moje poti v severno Palmiro. Ker sem bil v svojem 
življenju vedno optimist, je tudi to premišljevanje iz- 
zvenevalo v tem smislu. Najboljše volje se odpeljem z 
popoldanskim brzovlakom ob eni popoldne s severnega 
kolodvora na Dunaju. 

Običajna vožnja, med katero sta se vrstila dremež: 
in čitanje časnikov. 

V Gramci me je čakalo posebne vrste iznenadenje. 
Tu so se morali potniki s kolodvora z evropskimi ko-* 
lesnicami seliti na nasprotno stran prostanega poslop- 
ja, na kolodvor z ruskimi, dokaj širjimi kolesnicami, 
ter posedati v ruski vlak, ki je že stal pripravljen. Za- 
me to pač ni bilo nič novega, ker sem se skozi Granico 
vozil že večkrat; a ko tokrat stopim v odkazani mi 
kupe prvega razreda, ostrmim. Od veselega iznenade- 
nja. Na ruskih železnicah se je zaradi večje širine va- 
gonov potovalo že itak udobneje, ko kjerkoli drugod. 
A kar zagledam sedaj, je presegalo vsakršno predstavo 
o udobnosti železniškega potovanja. Prostor, v kateri 
sem stopil, ni bil kupe, na kakršna sem bil doslej na- 
vajen; temveč z vso razkošnostjo opremljen salonček. 
Postelja, kreslo ob oknu, mizica za pisanje z enoramen- 
sko električno svetiinico na steni, stol, omara za obleko 
s predali za perilo na eni strani, porcelanasta toaletna 
školjka s tekočo vodo, troramenski lestenec z električ- 
no razsvetljavo na stropu: kaj bi si človek mogel že- 
leti še več? In vse to za neznatno, trikrat cenejšo 
voznino, kakor sem je bil navajen v Avstriji. Komaj 
sem čakal sprevodnika. Ko pride ta s kontrolorjem 
zaradi voznega listka, vprašam ju od kedaj so v obratu 
tako lepi vozovi. Poučita me, da od novega leta, a le 
v mednarodnih brzovlakih in še to le v zelo pičlem 
številu. — »Eto toljko slučaj, čto segodnja v pojezdje 
od in iz novih vagonov i čto vy popali v etot vagon) 
(Le slučajno je danes v vlaku eden 'novih vagonov in 
ste vi prišli v ta vagon), objasnil mi je kontrolor. Kaj 
čuda, da sem to smatral za dober omeu in da sem bla- 
groval trenotek, katerega sem se v Belem gradu od- 
ločil potovati v Petrograd. 


VIII. Vnovič v Petrogradu 


V Petrogradu sem odsedel v » gostimi ic je Jevro- 
pejskoj«, ker sem iz Belega grada vedel, da stanuje 
v njej tudi Pasic. Poiskal sem ga takoj po svojem 
prihodu; a rekli so mi, da se je že odpeljal in da ga 
do ene gotovo ne bo nazaj. Vsled tega kratil sem si 
čas do tje s tem, da sem v počasnem izprehodu, v 
kolikor mi ga je dopuščal mraz 7° C, stopal po Nev- 
skem prospektu ter opazoval ondi svojevrstni promet 
mrzlega zimskega dne. Po širokih hodnikih vrstilo se 
je — kakor ob procesiji — pešcev najraznovrstnejših 
poklicev. Vsi so se zavijali v gorke kožuhe in hiteli 
v obeh smereh ceste. 

Zanimivo je bilo opazovati po Nevskem vrveče 
ljudi. Najelegantnejši kožuhi pomešavali so se s šu- 
bami (priprostimi kožuhi), šubkami (kožuščki), na 
debelo podloženimi kaftani, šineli (plašči) in navad- 
nimi zimskimi suknjami, ki so bile pa v odločni 
manjšini; elegantni, skoro brez izjeme v galošah ti- 
čoči čevlji, z bašmaki (copatam podobnimi obuvali z 
u sitim flanelom ali kožuhovino) in sapogami (škornji). 

Najzanimivejši je bil pa za-me vozni promet po 
široki cesti sredi^Nevskega prospekta. Skoro v nepre- 
trganih vrstah so drsele najrazličnejše sani. Od na- 
vadnih izvožčičjih, ki so bile v večini, do najelegant- 
nejših in najrazkošnejših sani generalov, bogatih fi- 
nančnikov in kupcev ter najvišjega plemstva. Med 
letemi se je semtertja opazilo kake dvorske sani s 
kočijažem v dragem kožuhu. — In kako je vse to 
cingljalo in žvenkljalo! Seveda je, kakor sani same, 
tudi uprega in nje oprema bila raznolika. Od navad- 
nega izvoščka do lihača (posebne vrste izvoščka s po- 
stavnim, iskrim konjem v sijajni opremi in tri do pet- 

kratno takso), od izvoščičje trojke do trojke visokega 
plemiča, elegantne svetske dame, veleindustrijama, 
kupca, velikega kneza, carskega dvora. In v kakem 
diru je to šlo! Pa vendar tudi v kakem vzornem redu. 
Izvoščki so imeli v vsaki smeri svojo vrsto; trojke 
poleg njih svojo. Le na tako široki cesti, kakor je 
Nevskij prospekt, mogoče je bilo takšno urejenje, nad 
katerim so z budnimi očesi pazili številni >gorodovije«c 
peš in na konjih. 

"štopajoč tako dokaj časa po Nevskem, zavijem, ko 
pridem do Boljše Morske, proti »Dvorcovoj Ploščadk 
in odkorakam čez ta veličastni trg, ki po obkrožujo- 
čih ga monumentalnih stavbah kljubu svoji ogromni 
prostornosti napravlja kolosalen utis, na »Dvorcovuju 
Naberežnuju« k Nevi. Kakor orjak v okovih ležala je 
pred mano mogočna ta reka, ki hudourniku enako vali 
ogromne množine voda ladoškega in oneškega jezera 
proti morju; po njej pa se je razvijalo svojevrstno 
življenje, kakršno je mogoče le na severu, kjer debel 
led za nekaj mesecev prepreže vse vodovje. Sani z 
Nevskega so drsele v velikem številu semkaj in nad 
zamrznjeno, več ko četrt kilometra — torej toliko ko- 
likor iznaša oddaljenost od ljubljanske glavne pošte 
do kavarne Evropa — široko reko se je razvil saneni 
korso izredne pestrosti in neke posebne dražesti. Da 
sem bil z obleko zadostno preskrbljen, bil bi si gotovo 
najel izvoščka,' da se pridružim guljanju na saneh; 
tako sem se pa moral zadovoljiti z gledanjem in opa- 
zovanjem, in sicer, da me ni zeblo, stopajoč po Dvor- 
covi Naberežni proti Marsovemu polju, ob katerem 
sem krenil proti Jekaterininskemu kanalu in ob njem 
dospel zopet preko Nevskega v svoj hotel v Mihajlov- 
sko ulico. 

P a š i č a na žalost še ni bilo nazaj. Imel je razne 
konference, po katerih je očividno bil kje pridržan 
na zajtrku. Vsaj sluga njegov je bil tega mnenja ter 
mi je svetoval, naj pridem zopet vprašat popoldne ob 
štirih. — Ko se ob tej uri zglasim, najdem ga res že 
v hotelu. Pri njem je bil takratni srbski poslanik v 
Petrogradu Miroslav Spal a j ko vic. Ko me 

sluga naznani, pride Pašičev tajnik pome in me pelj6 
k njemu v sobo. Sprejem je bil prisrčen. Pasic, ki je 
o mojem prihodu bil že iz Belega grada obveščen, me 
predstavi Spalajkoviču, kateri naju potem kmalu pusti 
sama v pogovoru. Pasic se je začudil, da sem se v tej 
zimi odločil potovati v Petrograd in se je nasmehnil, 
ko sem mu odgovoril, da ne vem zakaj bi se bil ustra- 
šil zime, ko se je tudi on sam ni. Sedaj mu pripove- 
dujem o svojem razgovoru s Hartvigom, o svojih kon- 
ferencah s srbskimi ministri in političnimi prijatelji 
in končno izrečem željo, da se njegova petrograjska 
misija posreči. Na to poslednjo pripomnjo me slavni 
državnik vprašujoče pogleda, a usta njegova so ostala 
nema. Še le čez par trenotkov, pogladivši si dolgo 
brado, pravi, da ima pojut ranjeni avdijenco pri >go- 
sudarjiK. — Po tem uvodu prestopim k stvari, zaradi 
katere sem dopotoval. Obrazložim mu projekt Veselov 
glede katastra in naglasim, da bi v interesu stvari 
bilo, ko bi ministrskemu predsedniku K o k o v c e v u, 
ki je obenem tudi finančni minister, priporočil moj 
projekt o ustanovitvi Slovanske banke ter mu povedal, 
da ima Srbija namen zaposliti to banko takoj z važno 
nalogo uvedbe zemljeknjižnega katastra. Drage volje 
mi je to obljubil, pri čemer mi je naznanil, da ga je 
Kokovcev ravno za tisti večer povabil na konferenco. 
— Sedaj me Pasic vpraša, če bi morebiti želel tudi 
avdijence pri carju, češ, da bi o tem mogel izprego- 
voriti s Kokovcevim. Reči moram, da me je s tem 
vprašanjem spravil v precejšnjo zadrego. Kaj bi tajil, 
da je bilo jako mikavno za-me stopiti pred carja mo- 
gočne slovanske države; pred vladarja, čegar beseda 
je v skupu narodov tako veliko pomenila; pred gospo- 
darja najobsežnejše države, za čegar naklonjenost so 
tekmovali cesarji in kralji; pred carja končno slovaft- 
ske krvi in jezika. A spomnil sem se, da bi o moji 
avdijenci bržkone poročal »Praviteljstvennij Vjestnik* 
in za njim ostali petrograjski listi in prosil sem Pa- 
šiča, naj — če bode prilika — carju omeni samo o 
smotru mojega prihoda v Petrograd. Pač pa sem ga 
prosil, naj mi izposluje avdijenco pri ministru ino- 

sfranih del Sazonovu, s katerim, mi je povedal* 
da ima razgovor naslednjega dne ob enajstih. Sicer 
sem vedel, da je že Hartvig naznanil, da bodem za 
avdijenco prosil in da me je zanjo priporočil, a sma- 
tral sem za važno, da to stori tudi Pasic. Seveda mi 
je leta drage volje obljubil, da moji želji ustreže. Do- 
meniva se zatorej, da se naslednjega dne sestaneva 
zopet ob isti uri v njegovem hotelskem stanovanju. 

Ko je bilo to opravljeno, se je moja napetost se le 
toliko polegla, da sem mogel misliti ha obiske. Na- 
znanil sem se torej po te- 
lefonu najprej grofu Bo- 
hr i n s k e m u , ki je — 
kolikor sem presoditi za- 
mogel — poleg generala 
Volodimirova najnavduše- 
nejše in z največjim ume- 
vanjem pristajal k tako- 
zvanemu, po dr. Karlu 
Kramaru propagovanemu, 
Novoslovanstvu; potem pa 
k uglednemu sotrudniku 
»Novago Vremeni« Alek- 
sandru Arkadjevi- 
ču Stolipinu, bratu 
umorjenega genijalnega 
ministrskega predsednika, 
ki je bil tako srečno začel 
Rusijo voditi po novi poti 
do reform in reševati naj- 
perečejše vprašanje individualne lastninske pravice 
zemlje ter je zato od prekucuških elementov, katerim 
bi bilo zadovoljenje »muzika« zmešalo vse račune, 
bil umorjen. Prvi me je prosil, da pridem nasled- 
njega dne ob osmih zvečer k njemu na obed; z dru- 
gim sva se sestala še istega dne ter pogovorila o 
»zlobi dnja«, kakor Rusi naziva jo pereča, tekoča za- 
nimiva dnevna vprašanja. 

Večer sem sprovel na Vasiljevskem ostro vu ▼ 
krogu rodbine svojega dobrega za vse blago vne- 

tega mladostnega prijatelja A n t o n i n a M i k š a , 
katerega sem bil svoje dni v Pragi napeljal, da se 
je pri Rajevskem oglasil za rusko študijsko ustanovo 
za Lipsko in je po končanih vseučil iških naukih kot 
profesor klasičnih jezikov stopil v rusko državno 
službo. Prišel je bil najprej v Tambov, potem v Tulo, 
odtod v Novočerkask in je po končanih službenih letih 
kot sloveč učenjak in pedagog, ki je dosezal izredne 
učne uspehe, potem, ko je stopil v pokoj, bil pogod- 
beno nameščen in s tem odlikovan, da je bil poklican 
v Petrograd kot »prepodavatelj« na najbolj slovečo 
prestolnično gimnazijo. Ostal sčni bil z njim v stalnem 
dopisovanju, obiskal sem ga kasneje v Novočerkasku, 
sešla sva se prejšnjo leto spomladi v Petrogradu; on 
pa je večkrat prihajal k meni na počitnice v Ljubljano 
in v Cerklje. Odličen filozof in sloveč češki pisatelj je 
bil v vseh slovenskih krogih, v katere sem ga bil 
upeljal, jako spoštovan in kot duhovit causeur vedno 
dobrodošel. Naravno, da sem ostal pri njem dokaj 
dolgo v živahnih pogovorih, ki so se najbolj vrtili okoli 
pripravljajočih se dogodkov, kateri so po sestanku 
carja Nikolaja Aleksandroviča z angleškim kraljem 
Eduardom VII. in po vsem tem, kar se je kasneje 
godilo v Berlinu, v temnih — dasi še nedoločnih — 
obrisih za bistrovidnega opazovalca bili že vidni. Ko 
je prijatelj Mikš čul, da sem pri Sazonovu zaprosil 
za avdijenco, radoval se je kot dete, da mi je dano 
posezati v velike, za Slovanstvo tako važne dogodke. 
Kakor svoje dni z dr. Tresičem-Pavičičem v Cerkljah 
glede Jugoslavije, tako sva sedaj z njim delala načrte 
o bodočnosti njegove domovine Češke. Da vstane v 
starem sijaju kot popolnoma neodvisna, suverena 
država, nisva ni od daleč računala; še manje, da se 
deželam svetovaclavske krone kdaj pripoji tudi Slo- 
vaška. Pač pa sva se oba ločila s prepričanjem, da se 
bliža čas, ko zavzame češka kraljevina v skupu avstrij- 
skih dežel isti položaj, kakor ga je takrat imela Ma- 
djarska. Blizu polnoči je bilo, ko mi je izvošček »po- 
dal« sani in me ob veselem žvenkljanju kraguljcev v 
hitrem diru odpeljal v hotel. 

Zaprošeni avdijenci imel sem takoj naslednjega 
dne. Pri ministrskem predsedniku Kok ovce v u ob 
šestih, pri ministru inostranih del Sazonovu ob 
osmih zvečer. Ko mi Pašič to naznani ter me zagotovi, 
da bom dobro sprejet, odidem ves vesel od njega. Ob 
tričetrt na šest sem bil že na Naberežni reke Mojke, 
kjer je stala palača ministrskega predsedstva. Ko se- 
zujem galoše in oddam »švejcarjevemu« pomočniku 
kožuh in klobuk, odpelje me livrovan sluga po pri- 
jetno ogretem stopnjišču v prvo nadstropje. — Pri tej 
priliki ne bode odveč omeniti, da se je v Petrogradu, 
če je bil človek dobro preskrbljen s toplo obleko, zime 
kaj malo čutilo. Večina hiš — brez izjeme pa vse, v 
katerih so bili uradi — je bila namreč tako zakurjenih, 
da so prostori vseh nadstropij bili enakomerno raz- 
greti. Ko je človek torej prestopil vežni prag in so 
se zaprla hišna vrata za njim, bil je na toplem in bi 
mu topla vrhnja obleka bila le v napotje. Zato so po- 
vsod imeli garderobe, v katere se je oddajala. V manj- 
ših hišah je bil vratar (»švejcar«) ob enem tudi čuvar 
nad izročeno mu obleko; v večjih je imel posebnega 
slugo za pomočnika. 

Točno ob šestih odpre mi sluga majhen salon, v 
katerem me sprejme nek uradnik in tudi takoj odpelje 
dalje. Prosi me, naj sedem in me gre oglasit ministr- 
skemu predsedniku. Le-ta me je očividno že čakal, 
kajti uradnik se v nekoliko trenotkih vrne in mi pove, 
da me Njegovo Visokoprevoshoditeljstvo prosi, naj 
vstopim. Ko se zapro dvojna vrata za menoj, stal sem 
v ministrovem kabinetu. Bil je dokaj prostoren, a ne 
velik; urejen pa z izredno eleganco. Od velike pisal- 
nice, o kateri sem sodil, da je iz mahagonijevega lesa, 
vstane lep mož visoke postave, s skrbno negovano, 
ne dolgo, polno brado, mi na moj pozdrav prijazno in 
z mehkim glasom zakliče j zdravstvu jte«. Na to me 
povabi, naj sedem v temnordečkasto kreslo poleg nje- 
gove pisalnice. In začel se je pogovor, čegar predmet 
ga je vidno zanimal. Ko končam svojo obrazložbo, od- 
vrne mi Kokovcev, da je misel ustanovitve »Slovan- 
ske banke« jako zdrava; da pa ima njeno oživotvor- 

jenje računati z izrednimi »prepjatstvijamk (zapre- 
kami). Ne od bank, česar sem se jaz dotaknil, temveč 
politične prirode. Banka bi namreč — pa naj se jej 
da tudi ime »Slavjanskij bank — bila pravzaprav le 
ruska banka. Pričakovati bi namreč imela le poslov- 
ne zaščite in nadejati se pokroviteljstva le od ruske 
vlade, ker sta Srbija in Bolgarija v tem oziru presla- 
botni. To dejstvo in pa njen sedež v mejah ruske 
države bi pa onemogočevalo, da bi med podjarmlje- 
nimi Slovani mogla vršiti ono gospodarsko in politično 
misijo, ki je potrebna in zaželjena. Tako bi na primer 
avstrijska vlada za zvezami svojih državljanov s Slo- 
vansko banko«: že slutila in tudi predpostavljala izdaj- 
stvo. Zato bi po njegovem mnenju bolje bilo, da se 
banka osnuje v Belem gradu, Sofiji ali v Pragi. Naj- 
prikladneje pa morebiti še, ako se — s soudeležbo 
francoskega kapitala — osnuje v Parizu. Ruska vlada 
bi delnic banke vzeti ne mogla, pač pa bi vložila va- 
njo neodpovedno nizkoobrestno — morebiti celo brez- 
obrestno — vlogo več milijonov rubljev in bi se banke 
posluževala v nekaterih transakcijah, za katere bi 
oportunejše bilo, da gredo preko nje, ko naravnost. 
Razumel sem ga. Njegovi razlogi so me na prvi mah 
sicer neprijetno iznenadili; a po tehtnejšem premi- 
sleku sem vendar spoznal, da je to, kar je povedal o 
razmerju neruskih Slovanov do banke, jako tehtno. 
Postavivši se torej na njegovo stališče, vprašam ga še, 
če bi hotel uplivati na ruske banke, da se dejansko 
udeleže snovanja »Slovanske banke«: »za granicej«:. S 
pripomnjo, da gre tu le za velike petrograjske in 
k večjemu še za eno ali drugo moskovskih bank, 
obljubi mi to in mi priporoči, da stopim v tem 
oziru v dogovor z uvaženim finančnikom Višnje- 
gradskim, predsednikom »Peterburgskago sčetnago i 
ssudnago banka , katerega lahko takoj drugi dan 
pbiščem, češ, da ga o mojem obisku obvesti. Ko 
ga na tej ljubeznjivosti zahvalim, poslovim se od 
njega ne brez utiša, da mi je dano bilo pogledati 
za politične kulise in da me je ta pogled poučil v 
kako tesni zvezi — ali bolje rečeno — v kaki od- 

visnosti so navidezno zgolj gospodarska vprašanja od 
Telike politike. 

Do osmih mi je ostalo več ko uro časa. Zato se 
podam na Boljšuju Morskuju, to najsijajnejšo ulico 
Petrograda, katera ob večernih urah v opojni svetlobi 
kar blešči in katera s svojimi bogatimi izložbami nudi 
■vedno dovolj razvedrila. Ona kar vabi človeka, naj si 
pride nanjo past svojo radovednost. To sem storil 
sedaj tudi jaz in reči moram, da mi je čas hitreje po- 
tekel, ko sem pričakoval. 

Ob tričetrt na osem bil sem že na »Pjevčeskom 
vnostje« pred visoko in razleglo palačo ministrstva 
inostranih del. Ko oddam svojo posetnico, pelje me 
sluga v prvo nadstropje, kjer mi pride nasproti drug 
sluga, ki me po hodniku spremi do visokih vrat, ka- 
tera odpre. Tu mi pride nasproti zopet nov uslužbenec 
v nekoliko drugačnem istokroju, ko zunanji slugi in 
me pelje skozi štiri sijajno razsvetljene in razkošno 
— a povsem raznoliko — opremljene salone. V petem 
najdem novega istokrojnika, ki se mi nakloni in me 
povabi, da sedem. Vse dvorane so bile sicer prazne. 
Jamem se po njih ozirati. Pogled skozi vrata, ki so 
bila vsa v isti vrsti, je bil porazitelen, razkošje opreme 
očarovateljn©, sijaj lestencev pa je s prijetno od radi- 
jatcrjev puhtečo toploto delal čakanje ugodno. In 
čakati mi je bilo dolgo. Kmalu za mano je namreč 
vstopil drug avdijenčnik. Tudi njemu je bilo rečeno, 
naj »pozvoli nemnožko podoždat’«. Očividno je bil pri 
ministru kdo, ki se je zamudil čez pričakovani čas. 
Livrejnik, ki se je proti prišlecu obnašal mnogo uljud- 
neje, ko proti meni, mi pove, da pridem šele za tem 
gospodom na vrsto. To mi vzbudi radovednost, kdo je, 
in ko se čez nekaj časa vrata ministrovega salona od- 
pro in dotakratni obisk odide, iz njih pa pride urad- 
nik ter mojega sočakalca poprosi, naj vstopi, vprašam 
slugo, kdo je. Bil je od španskega poslanstva. Ali po- 
slanik sam, ni bilo iz suhega sluginega odgovora 
Tazumeti. 

Čez kake pol ure čakanja, katero sem si krajšal 
^deloma s tem, da sem se izprehajal po salonih ter 

opazoval njihovo opremo, deloma pa s tem, da sem 
stopal zdaj in zdaj k oknom ter pogledoval skozi nje 
na prostorni trg pod njimi, konča Španec in vrsta pride 
na-me. Prej popolnoma miren, vzdrhtim sedaj nehote. 
Mahoma se zavem, da mi bo stopiti pred moža, v če- 
gar rokah se stekajo niti unanje politike velike ruske 
države, od katere tudi jaz za svoj narod pričakujem 
pomoči. Morebiti je ravno to bilo vzrok, da mi je srce 
jelo hitreje vtripati. A le za trenotek. V tem ko sto- 
pam skozi poslednja dva salona, ki sta me od mini- 
strove sprejemnice še delila, vrne se mi zopet prejšnja 
mirnost. 

V prostornem salonu pride mi A. S. Sazonov 
nasproti in mi prijazno proži roko. Mož najboljših let, 
priljudnega obraza rumenkastordeče barve in nekega 
posebnega, rekel bi melanholičnega izraza, tako da se 
je nehote vsakemu ob prvem pogledu neizbrisno 
utisnil v spomin. Na obligatno : Zdravstvujte!« pelje 
me Aleksander Sergjejevič k kreslu in mi že v tem 
pove, da je Hart\vig naznanil moj prihod. Ker je sedaj 
tudi srbski ministrski predsednik zanimal se za to, da 
prideva v dotiko, pravi mi — spuščajoč se počasi v 
kreslo — da je v predpostavki, da imam želje poli- 
tičnega značaja, poklical zapisovalca. V tem se že tudi 
vrata na nasprotni strani sprejemnice odpro in v sobo 
stopi mlajši gospod z bilježnico v rokah. — »Knjaz 
Trubeckoj«, predstavi mi ga Sazonov in napravi z 
desnico kretnjo, naj sede poleg naju; mene pa povabi, 
naj povem, kaj me je pripeljalo v Petrograd. Nado- 
vezujoč na svoje sodelovanje pri slovanskih posveto- 
vanjih, lotil sem se sedaj nadloge, da Sa- 
zonova zainte rešuje m za slovenski na- 
rod tako, da ga Rusija vzame pod svo- 
jo mogočno zaščito. Iz razgovora, ki se je 
vsled tega med nama razvil, prepričal sem se 
takoj, da ruski zunanji minister Slo- 
vence sicer po imenu pozna, da pa si- 
cer o njih ničesar ne ve. Zato ni čudo, da 
se je jako iznenadil, ko sem mu začel pripovedovati, 
da Slovenci, živeči na krajni jugozapadni granici Slo- 

vanstva in deloma pod ravno takšnimi klimatičnimi 
prilikami, kakor Italijani, govore jezik, ki je po etimo- 
logiji izmed vseh slovanskih jezikov najpodobnejši 
ruskemu. Vendar je bilo iz daljnjih njegovih pripo- 
menj vidno, da so mu Slovenci, dasi se je zanje začel 
bolje zanimati, po svojem številu in po obsegu ozem- 
lja, na katerem stanujejo, preneznaten faktor, da bi 
pri izvajanju velikopotezne ruske politike mogli priti 
v poštev. — Videč to, opozorim Sazonova, da smo Slo- 
venci v Trstu že tako jako napredovali, da smo se že 
drznili delati račune, kdaj si v tržaškem občinskem 
svetu izbojujemo večino. Popisavši mu pa ondotnje 
politične prilike, poudari m , da ima naša 
domovina, če je tudi majhna, zato 
ogromno važnost, ker o bs e g a ravno 
najvažnejši del Gornjojadranske o b a - 
1 e. Po tej ugotovitvi ga zaprosim, naj, ker vem, da 
se bo v bližnji bodočnosti reševala usoda južnih Slo- 
vanov — in to ob obalah Neve — varuje Trst pred ita- 
lijansko pohlepnostjo ter ga obvaruje za Jugoslavijo. 
— >T r s t kot jugoslovansko pristani- 
šče,« tako sem zaključil, :>b ode krepko opo- 
rišče ruske mornarice v Jadranskem 
m o r j u. Vi, Visokoprevoshoditel jstvo, dobro veste, da 
Nemčija stremi k Jadranskemu morju in da zato Av- 
strijo rine proti Solunu. Trst v rokah Jugoslavije one- 
mogoči tako eno kakor drugo.« — Ta razlog je 
učinkoval. O š e 1 sem od Sazonova s 
trdim prepričanjem, da sem rešil Trst 
za Jugoslavijo. 


IX. V Parizu 


« 


Naslednje jutro ob desetih podam se k Pašiču, da 
mu o svojih avdijencah poročam. Sprejme me z na* 
znanilom, da je »Gosudarju imperatorju« povedal o 
mojih načrtih glede »Slo- 
vanske banke«, ga opozo- 
ril, da sem zaradi njihove 
izvedbe ravno v Petrogra- 
du in da je car to sporo- 
čilo z zadovoljstvom na 
znanje vzel. — Ko Pasic 
potem čuje, kaj mi je po- 
vedal ministrski predsed- 
nik Kokovcev, in mu po- 
jasnim, da nameravam se- 
daj res stopiti s francoski- 
mi finančnimi krogi v do- 
tiko, ponudi mi takoj pod- 
poro srbske diplomacije. 

Ta njegova ponudba stori, 
da v meni dozori mahoma 
nova odločba. Enkrat že 
na potu, sklenem takoj od- 
potovati v Pariz. Čuvši to, ponudi mi Pasic priporo- 
čilno pismo za srbskega poslanika dr. Milenk a 
Ves niča in ko to ponudbo radostno sprejmem, da 
poklicati tajnika. Dogovorimo se o besedilu priporo- 
čilnega pisma in čez dobre četrt ure sem že s tem 
pismom odhajal od Pasica, ne brez njegovih voščil za 
dober uspeh. 

V svojem optimizmu sem si, ko pridem v svojo 
sobo, nalahno, a veselo požvižgaval. Srce mi je bilo 
hitreje in kri mi je silila v obraz. K oknu stopim in 
pogled mi obtiči na nasprotni strani Mihajlovske ulice. 



Dr. Milenko Vesnič. 

Le posamezni pasantje so jo oživljali. Nič takega torej, 
kar bi bilo v stanu odvrniti moje misli od usodonosnih 
projektov, ki so mi v tem trenotku plali po glavi in 
storili, da mi je kri po žilah krožila hitreje. Z brzimi 
koraki stopim nekajkrat po sobi gori in doli, potem 
pa — kakor mehanično — obstojim zopet ob oknu ter 
pritisnem razžarjeno lice na steklo. Ko izza megle mi 
zdajci stopi pred oči napis nad nasproti ležečim loka- 
lom: »Kofejnja. Ka\viarnia. Polska mleczarniac Z neko 
magično silo je deloval ta napis name. Spomnim se 
Varšave in njenih razkošnih mlekarn, v katerih se pa 
večinoma popije več kontuszo\vke in kazenne vodke ko 
mleka. Hlastno sežem po zimski suknji, jo oblečem 
in odhitim po stopnjicah proti velikim vratom, katera 
mi uslužno odpre s pavjim peresom za klobukom odi- 
čeni, v ekscentričen istokroj z okroglimi svetlimi gum- 
bi oblečeni mladenič s prvim mahom pod nosom. V na- 
slednjem trenotku sem bil že čez ulico in koj potem 
sem odpiral težka dvojna vrata »kofejnje-mleczarniec. 
Slična Poljka mi odvzame suknjo v tern, ko pristopi 
druga z uljudnim vprašanjem »czego pan dobrodziej 
žyczk. Naročim si kontuszo\vke in — da podčrtam 
poljskorusko vzajemnost — porcijo »malosolac. Med 
použivanjem teh pristno slovanskih delikates se umi- 
rim in misli se mi vrnejo v normalni tir. Preudarjati 
začnem, kaj je z ozirom na sklenjeno pariško potova- 
nje ukreniti potreba. Med ostalim se tudi spomnim, 
da bi dobro bilo imeti priporočilo za ruskega vele- 
poslanika I z v o 1 s k e g a. Pa kako priti do tacega 
priporočila? Prositi za novo avdjenco pri Sazonovu? 
To možnost gladko zavrnem, ker se mi je zdelo, da bi 
se tak korak mogel smatrati za nadlegovanje. Obrniti 
se do Pasica? Tudi to se mi ne zazdi primerno, ker 
sem si dejal, da ne vem, če s prošnjo za priporočilno 
pismo na poslanika tuje države Pasica ne spravim v 
zadrego. Kaj torej? Zamislim se. Strežajka, sklepajoč 
menda, da se dolgočasim, stopi k moji mizici ter po- 
loži nanjo »Krajc in »Novoje Vremja«. Nekako samo- 
gibno sežem po poslednjem in se ozrem v rubriko 
dnevnih vesti. Iz neke teh vesti mi stopi pred oči ime 

grofa V. A. Bobrinskega. Hevreka! Takoj se podam 
k telefonu in javim grofu, da se pripeljem k njemu. 
Cez dobre pol ure imel sem njegovo priporočilo za 
Izvolskega v žepu. Poleg tega sem žel pa še grofovo 
živahno odobravanje svoje odločbe, o kateri mu med 
obedom prejšnjega dne seveda nisem še ničesar po- 
vedati mogel. l)a sva se pa dokaj dolgo izprehajala 
po političnem velepolju, ni potreba še posebej ugo- 
tavljati. 

Popoldne obiščem predsednika >St. Peterburgska- 
;go sčetnago i ssudnago 
banka?:. Šele proti šesti ga 
najdem. Mož me sprejme 
jako prijazno, me pelje po 
prostornih pisarnah svoje 
banke, mi objasni obseg 
njenega poslovanja ter me 
končno pripelje do malega 
kabineta, v katerega me 
povabi. Sedaj mi začne ta- 
koj razlagati, da vpraša- 
nje, zaradi katerega sem 
prišel k njemu, iz poročil 
o slovanskih posvetovanjih 
dobro pozna, da je o njem 
razpravljal z Gučkovim in 
nekaterimi drugimi javni- 
mi delavci in da je bilo 
tudi v nekem sestanku 
bančnih predstaviteljev predmet posvetovanja. Misel, 
pravi, da se mu ne zdi napačna. Teoretično celo 
prav dobra; a v praktični izvedbi da mora zadeti 
na težave. Uspeha bi po njegovem prepričanju bilo 
le tedaj pričakovati, ko bi se petrograjske in mo- 
skovske velike banke zedinile, da jo sporazumno 
ustanove, ali pri njeni ustanovitvi vsaj odlično sode- 
lujejo. Tega pa da ni pričakovati, ker ima vsaka svoj 
krog klijentele, ki si jo ohraniti želi in katero skuša 
pred konkurenco kolikor mogoče imeti zaščiteno. Nova 
banka bi pa prej ali kasneje že vsled sile razvoja mo- 

rala postati nevarno konkurenčno podjetje. Zato da se 
obstoječe banke ne bi mogle ogrevati za nje ustano- 
vitev. To tem bolj, ker one Rusiji — ena drugo s svojim 
poslovanjem dopolnjujoč — popolnoma zadostujejo. 

To je bilo pač jasno povedano. Skušal sem te eno- 
stranske nazore izpodbiti; a prepričal sem se kma- 
lu, da je poslovni interes predstaviteljem ruskih bank 
prvo in da strah pred konkurenco daleč previšuje po- 
litično državno korist, ki bi jo Rusija od nove banke 
utegnila imeti. Prepričal, da v bilanci ruskih bank 
stoji »zarabotok« (zaslužek) visoko nad postavko »d.er- 
žava«. Zadovoljil sem se torej s tem, kar sem slišal 
in odšel sem od Višnjegradskega s prepričanjem, da 
v Rusiji do ustanovitve slovanske banke tako dolgo 
ne pride, dokler bodo nje ministrski predsedniki imeli 
te vrste patrijote za svoje finančne svetovalce. 

Naslednjega dne odnašal me je vlak z Baltiškega 
kolodvora proti zapadu. Pokrajina, po kateri smo se 
vozili, mi je bila sicer neznana, ker sem se leto pred 
tem vozil ponoči čez njo; vendar ni nudila nič poseb- 
nega, kar bi bilo izrednega zanimanja vredno. Sicer 
je pa nad njo, ki je vsa ležala pod belo snežno odejo, 
stala lahna meglica, kar je storilo, da je bila videti, 
ko v tančico zavita. Poleg tega so okna zamrzovala, 
da jih je bilo treba vedno z dihanjem v šipe čistiti 
od ledu. Zato si krajšam čas z listanjem v Baedekerju, 
ki me je na mojih potovanjih vedno spremljal. Obža- 
loval sem le, da nisem imel s sabo francoske »guide 
bleue«. Proti Dvinsku se jame kazati solnce, ki tudi 
kmalu čisto prodre. Opažalo se je, da že daje nekoliko 
toplote, kajti led na oknih se od iztočne strani jame ta- 
jati. Veliko to mesto bi bil pač rad videl in sem zato 
med vožnjo mimo njega pozorno napenjal oči. Žal, da 
si radovednosti nisem zamogel napasti, kajti videti je 
bilo le nekaj močnih trdnjavskih zidov in cerkvenih 
stolpov izza njih; drugače pa so se ob progi kazale le 
industriji, trgovini in prometu služeče stavbe, kakršnih 
je ob železnicah tudi drugod. Le mogočna Dvina, ki 
je pa bila popolnoma zamrznjena, je mojo radovednost 
zadovoljila. 

Drugo jutro se ravno dobro umijem in oblečem, 
ko zapazim, da se vozimo skozi mesto z velikimi, le- 
pimi hišami in imenitno tlakovanimi ulicami. Kmalu 
na to obstoji vlak na velikem kolodvoru. Radovednost 
me žene venkaj. Bili smo v Achenu, nekdanji sijajni 
stolnici nemške države. Kupim si časnik in stopim ne- 
kajkrati po peronu gori in doli, opazujoč vrvež potni- 
kov k vlakom, ki pa ni bil živahen, kar sem pripiso- 
val za potovanje neprikladnemu letnemu času. Potem 
se vrnem v. vlak, ki kmalu na to jame nadaljevati 
hitro svojo vožnjo. 

Ne dolgo potem vidim, da se bližamo drugemu 
silno industrijskemu mestu, kar je razodevala množica 
visokih dimnikov, ki so štrleli proti nebu in iz katerih 
se je valil gost dim. Lep je bil pogled na to mesto, 
ker železnična proga leži nekoliko vzvišeno nad njim, 
tako da se je prav dobro moglo videti nekatere mest- 
ne dele, ki so vsi razodevali bogastvo in blagoustroj- 
stvo. Hiše pa so bile od dima vse počrnele. Ko vlak 
na kolodvoru obstane, pride mi velik hrup do ušes. 
Vreme je bilo milo, 'dasi nekoliko megleno. Z ruske 
zime sem prišel v temperaturo 6° C, kakor sem se 
prepričal na kolodvorskem toplomeru, ki je visel po- 
leg prometne pisarne. Bit sem v Belgijskem Liege. 
Kolodvor je bil nabito polen potnikov, ki so se gnali 
k našemu vlaku. Francoska govorica mi vdari na uho; 
napise pa opazim v francoskem in vlamskem jeziku. 
Vrnivši se v svoj kupe, vidim, da sem dobil tri sopot- 
nike. Živahno so se po francosko pogovarjali. Nekdaj 
sem bil pogledal mimogrede tudi nekoliko v francosko 
slovnico in prisvojil sem si bil dokaj njenih pravil in 
precejšnjo kopijo verborum, zato sem bil radoveden, če 
bom kaj razumel. Žalibog sem moral, pa naj sem še tako 
nastavljal in napenjal ušesa, spoznati, da bi me Fran- 
cozje ob mojem jezikovnem znanju prav lahko prodali. 

Od Lieža dalje mi je zlasti v spominu obtičalo 
mesto Charleroi. To pa vsled kolosalnih industrijskih 
stavb na kolodvoru in okoli njega. Tu sem še le na- 
zorno videl, kar mi je sicer iz knjig in časnikov znano 
bilo, kako silno industrijska država je Belgija. — Po- 

poldne smo obstali na pariškem Gare de FEst. Naja- 
mem si izvoščka ter se odpeljem v hotel Lutetia na 
Boulevard Raspail. 

Pariz! S kakšno magično silo upliva ž > to 
ime samo na vsakega kulturnega človeka! Nalo- 
ga, ki sta jo nekdaj vršili Atene in 
Rim, prešla je tekom stoletij na Pa- 
riz. K njemu so se obračale oči vsega kulturnega 
sveta; v njem je gorela plamenica prosvete ter metala 
snope svojih žarkov na vse strani, da je bežala pred 
njimi globoka srednjeveška tema. Pariz je postal raz- 
sadni vrt za omiko in oliko in francoski jezik se ima 
za svojo dominantno pozicijo v svetu zahvaliti le temu, 
po svoji zgodovini in svoji pomembnosti edinstvenemu 
mestu sveta. Toda Pariz je še nekaj več. 
On je vrelo svobode, katera se je iz 
njega razlila po vsem širnem svetu in 
prinesla odrešenje milijonom trpečih, 
v okovih suženstva zdihujočih. Sam je 
trpel silne muke, ko je ob vulkanski erupciji to vrelo 
z elementarno silo bruhnilo na dan; a svoboda, 
ki jo je svetu daroval, je postala v s e - 
o b č e dobro ter je pomenila oni ogrom- 
ni razmah človeškega duha, ki ga ima 
ravno naše pokole n je priliko in srečo 
sodoživljati. V tem Parizu sem torej! Te misli 
so mi rojile po glavi, ko sem se po ulicah, polnih ki- 
pečega življenja, peljal proti svojemu hotelu na levo 
stran Seine. 

Srbsko poslanstvo je bilo v rue Leonce Renault 
v trokaderski okolici. Koj naslednje jutro se napotim 
tjekaj in oddam Pašičevo pismo poslaniku dr. Milenku 
Vesniču. Ko ga prečita, obljubi mi takoj svojo pomoč; 
vendar pa, čuvši, da imam namen oglasiti se tudi pri 
ruskem veleposlaniku Izvolskem, priporoči, prodno 
sam kaj ukrene, govoriti z letem. Ubogam ga in se 
takoj od njega podam na rusko poslanstvo v rue de 
Grenelle. Velika palača s krasno fasado, last ruske 
države, vsebovala je prostore za poslanstvo in posla- 
nikovo stanovanje. Oglasim se v pisarni, katero je 

dr. Vesnič po telefonu obvestil o mojem posetu. Po- 
vedo mi, da se je poslanik ravnokar moral odpeljati 
k ministru inostranih del in da je naročil, naj pridem 
popoldne ob štirih k njemu. — Da mi čas hitreje pre- 
ide, porabim še preostalo dopoldne za izprehod po 
latinski mestni četrti, kar je bilo tem vabljiveje, ker 
je prijetno, milo in toplo vreme k pohajkovanju brez 
cilja kar vabilo. — Ob določeni uri popoldne sem bil 
že zopet na poslanstvu. Izvolskij sprejme me v malem, 
dokaj temnem dvoriščnem kabinetu, v katerega me je 
sluga peljal po raznih hodnikih in skoz več stano- 
vanjskih prostorov. Mož, kateremu je avstrijska in 
nemška žurnalistika pripisovala več upliva na rusko 
zunanjo politiko, ko Sazonovu, ki je ministerstvo zu- 
nanjih del po njem prevzel, je bil velike rasti in slok, 
podolgastega obraza, plavolas. Pravi severnjak. Črte 
njegovega obraza razodevale so energijo, pri tem pa 
neko mirnost in premišljenost. Le-ta je odsevala tudi 
iz njegovih oči in je zlasti podčrtavana bila po nje- 
govem umerjenem načinu govorjenja in njegovem ti- 
hem — skoro da šepetajočem — glasu. Izročim mu 
priporočilno pismo. Ko ga prečita, zaplete se z mano 
v pogovor, tekom katerega mi pove, da bi po njegovem 
mnenju bilo najbolje stopiti v zvezo s »Credit-om 
Lyonnais«, katerega se tudi on za svoje potrebe po- 
služuje. Imenuje mi ob enem ime nekega ravnatelja, 
ki ima v tej velebanki referat o inostranih poslovnih 
zvezah z Avstrijo in z Balkanom. Sicer pa je dejal, 
da se bo »Credit Lyonnais« težko spuščal v direktno 
obravnavanje priporočane ustanovitve »Slovanske ban- 
ke«, nego da bi bolje bilo poiskati si med pariškimi 
bankirji kakega takoimenovanega »faiseurja ki je v 
stalnih stikih in v dobrih zvezah tako s »Credit-om 
Lyonnais kakor s »Societe Generale« in drugimi 
francoskimi velebankami. Pove mi, da mi bo nasled- 
njega dne v stanu imenovati takega bankirja in me 
povabi, da pridem zopet k njemu. Pred odhodom me 
opozori, da bo dotičnemu bankirju treba predložiti 
ekspoze, v katerem bo vprašanje nameravane banke 
od vseh strani dovoljno pojasnjeno. 

Takega ekspozeja seveda nisem imel. Ko torej o 
uspehu svojega pogovora poročam dr. Vesniču in od 
tega izvem, da je Tavnatelj »Credita Lyonnais«, ka- 
terega mi je Izvolskij označil, rodom Rečan, podam se 
domu, da sestavim ekspoze. Spotoma se ustavim v 
veleprodajalniei »Samaritaine«, v kateri mi je bilo 
znano, da je za knjigovodjo nameščen Slovenec Ivan 
Žiberna, rodom iz Križa pri Sežani. Dam si ga 
poklicati in seznanim se z njim. Obenem mu povem, 
kaj me je pripeljalo v Pariz in ga prosim, da mi pre- 
vede v francoščino ekspoze, ko ga sestavim. Drage 
volje mi to obljubi in domeniva se še, da mu ta eks- 
poze prinesem naslednjega dne zvečer na njegovo sta- 
novanje v rue Chalgrin v neposrednji bližini »Arc-a 
de Triomphe«. 

Še tisti večer se lotim spisovanja ekspozeja in do- 
končam ga naslednje dopoldne. Pred zajtrkom oglasim 
se pri dr. Vesniču. Pove mi, da je o mojem prihodu 
obvestil dva poslanca francoskega parlamenta, ki se 
živo zanimata za slovansko vprašanje in da je eden iz 
njih Abel Ferry, nečak slavnega Julesa Ferrv, 
čegar spomenik stoji v Tuilerijskem vrtu, izrazil željo, 
da pridem še danes k njemu na večerjo. Takega po- 
vabila seveda nisem mogel odkloniti. Zato odhitim 
hitro k »Samaritanki« ter se z Žiberno dogovorim, da 
pride ob treh popoldne k meni v hotel po rokopis. 

Točno, ob osmih zvečer sem bil v stanovanju 
Abela Ferry v rue Bayard v neposredni bližini velike 
palače lepih umetnosti. Sprejela me je ljubeznjiva go- 
stiteljica, gospa Ferryjeva, Strasburžanka, ki je go- 
vorila tudi jako dobro nemški. Našel sem tamkaj po- 
slanika dr. Vesniča z njegovo po svoji lepoti in duho- 
vitosti slovečo soprogo, neko inteligentno Macedonko, 
ki je gospo Vesničevo, rojeno Američanko, poučevala 
v srbskem jeziku in je bila prvovrstna krasotica — 
južanka — in nekega prijatelja Ferryjevega, parla- 
mentarnega tovariša njegovega. Med večerjo tekla je 
prav animovana zabava, ki se je vrtila okoli južno- 
slovanskega vprašanja. Po sijajnih srbskih zmagah, ki 
so evropski % za pad, zato ker je balkanske Slovane 

smatral za neko »quantite negligeable«, silno ižne- 
nadile, jeli so se zlasti Francozi kot zavezniki Rusije 
živahno zanimati za junaški srbski narod. Naenkrat 
jim je začelo jasno postajati, da bi mu v prihodnjem 
obračunu z Nemčijo mogla pripasti važna uloga. Srb- 
ski poslanik Vesnič je zato mahoma postal predmet 
vseobčne pažnje v Parizu in njegova soproga je kar 
čez noč postala ena najuvaževanejših dam pariške 
velike družbe. Naš pogovor se je sukal okoli zgodovine 
Balkana in pa okoli sedanjega kulturnega stanja nje- 
govih narodov. O prvi v glavnih obrisih poučeni, niso 
naši francoski simpatizerji o drugem vedeli ničesar. 
Zato je bila za naju dva z Vesničem prav prijetna 
prilika prižigati jim luč in tako so srbske narodne 
pesmi — ta sijajni dokaz izredne kulturnosti, visoke 
inteligence in odgojne sposobnosti srbskega plemena 

— ostale ves večer glavni predmet naše zabave. 0 
njih seveda nihče naših francoskih sobesednikov, ki so 
pač vsi poznali globoko pod srbsko narodno poezijo 
stoječe nibelunške pesmi, še pojma imel ni. Ko sem 

— vrnivši se v domovino — potem svoji pariški gosti- 
teljici poslal nemški prevod nekaterih srbskih narod- 
nih pesmi, ni se mi v svojem in soprogovem imenu 
mogla zadosti zahvaliti na duševnem užitku, ki sem 
jima ga s to pozornostjo napravil. 

To je bil pa tudi edini uspeh mojega pariškega 
potovanja. Glavni namen izjalovil se je iz približno 
enakih razlogov, kakršne sem bil že v Petrogradu čul 
iz ust predsednika Višjegradskega. K temu so prišli 
še pomisleki politične narave. Visoka financa je povsod 
guvernementalno orijentovana. Zato je francoska pač 

— in še kako! — računala z Rusijo, katere vlada je 
sledila frankoljubni politiki; ne pa z avstrijskimi Slo- 
vani, ker je bilo jasno, da stoji Avstrija na strani 
Nemčije. Turčija je res že bila izgubila skoro vso ve- 
ljavo; a male balkanske države si je v kratki dobi 
po svojih zmagah še niso mogle prav pridobiti. Vse 
je bilo v nekem stanju čakanja in opazovanja. V po- 
litičnih krogih je resda veljava Srbije nenavadno po- 
rastla; toda zaupanje visoke finance se še ni bilo prav 


razgibalo v njen prilog. Zato sem pri »Credit-u 
Lyonnais«, ko sem svoj ekspoze predložil, cul takoj 
začudenje, zakaj kot avstrijski državljan ne iščem pred 
vsem stikov z dunajskimi bankami. Naravno, da me 
ni bila volja razlagati tega, ker sem na prvi mah iz- 
previdel, da bi to bilo brezuspešno početje. Zato sem 
se prijazno poslovil in sem odšel. — Vendar me je 
radovednost bila gnala še k faiseurju, kateremu me 
je bil Izvolskij priporočil. Do njega je bilo pa težje 
priti, ko do ravnatelja »Credita Lionnais«. Čakalnica 
njegova je bila nabito polna. Dobro uro je trajalo, 
predno mi je sreča bila toliko mila, da sem mogel 
stopiti v razkošno opremljeni salon pred pajka, ki je, 
kakor sem se kmalu priliko imel prepričati, spretno 
predel tkanino, v katero je lovil v njegovo bližino 
priletevše muhe in mušice. Bil je to mož kakih pet- 
desetih let, elegantne, srednjerastle postave in skrbno 
negovane unanjosti. Obraz zdrave, zmerno rdeče barve, 
je razodeval lokavost, ki je lastna pripadnikom one 
rase, katere sorodnost je razodeval. Govoril je dobro 
nemški. Po izkušnji iz velebanke tudi pri njem nisem 
pričakoval Bog ve kakšnega uspeha; šel sem k njemu 
bolj iz radovednosti, da spoznam eden onih tipov fi- 
nančnega sveta, o katerih sem že toliko bil čital, in 
pa, da ne pustim izkoriščenega prijaznega priporočila 
ruskega veleposlanika. Če že uspeha ne bo, dejal sem 
si, da si vsaj ne bodem mogel ničesar očitati. In 
uspeha res ni bilo. Ne da bi gospod bankir za moj 
projekt ne bil imel zanimanja. Nasprotno: smatral je 
stvar za jako zanimivo in je tudi takoj izjavil, da je 
rad pripravljen propagovati jo v Franciji. Tudi o 
uspehu svoje propagande ni dvomil; toda ko mi je 
povedal, pod kakšnimi pogoji bi jo izvršiti hotel, se 
mi je začelo temniti pred očmi. Smetano bi bil posnel 
v svoji veliki postrežljivosti on, skisano mleko pa pre- 
pustil novi banki, da dela iz njega maslo. Še med 
razgovorom z njim prišel mi je v spomin podoben slu- 
čaj iz že davno zašle dobe. Pri biskupu Strossmayrju 
je bil leta 1889. v obiskih v Djakovu francoski publi- 
cist, ki mu je povedal, da je od pariških finančnih 

krogov pooblaščen ozreti se, kako bi se dalo v Jugo- 
slaviji investovati večje vsote francoskega kapitala. 
Biskup mu je priporočil, naj stopi z mano v zvezo in 
mi je o tem tudi pisal. Južni Slovani takrat lastnega 
kapitala še imeli nismo; kar ga je bilo, pa je bil pod 
upravo tujega in sovražnega nam življa. Kaj bi nam 
bilo torej moglo priti zaželjenejšega ko taka ponudba? 
Stopil sem zato z možem v zvezo; sestavil takoj spo- 
menico o naših takratnih gospodarskih prilikah in po- 
prosil dr. Valentina Krisperja, da mi jo 
prevede v francoščino. S to spomenico podal se je 
potem gospod doktor v Pariz, odkoder je pa prišel 
razočaran nazaj. Zahtevali so ondi takšno udeležbo na 
ustanovnih troskih banke, za katero bi jim bilo pre- 
skrbeti francoskega kapitala, da jim je v brke izjavil: 
^Gospoda, za kriminal pa ne maramo delati.« — Pri- 
bližno enako je bilo tudi v tem slučaju. Ker se ban- 
kirju, ki me je tako prijazno sprejel in se kljub svoji 
kolosalni zaposlenosti z mano čez pol ure pogovarjal, 
nisem smel in ne hotel oddolžiti z neuljudnostjo, iz- 
javil sem mu zatorej, da jemljem njegove pogoje ad 
referendum ter sem se od njega poslovil s trdnim pre- 
pričanjem, da ga ne bom nadlegoval več. 

Svojega načrta zato nisem še opustil; pač pa sem 
si mislil, da se mi bo potreba o tem, kar sem od mi- 
nistrskega predsednika Kokovceva čul in kar sem v 
Parizu izvedel, porazgovoriti še s političnimi prijatelji 
v Pragi in v Belem gradu. Po dveh dneh, katerih prvi 
sem prebil ponajveč v rodbini poslanika Vesniča, pri 
katerem sem na zajtrku našel svoje znance s prejšnje- 
ga večera, drugi pa v družbi Ivana Žiberne, ki si je 
bil vzel dopust, da me je spremljal po Parizu ter me 
zvečer ob rodbinskem ognjišču seznanil z ljubeznjivo 
svojo soprogo in izredno nadarjenim sinom, licejni- 
kom, odpeljal sem se naslednjega dne z Lyonskega 
kolodvora čez Švico in Tirolsko domov, kamor sem 
po več ko štirinajstdnevni odsotnosti srečno dospel.. 


X. Po sarajevskem atentatu. 

O veliki noči 1914. leta bil sem v Pragi. Ondi se 
je mnogo govorilo o obiskih cesarja Viljema 
pri nadvojvodi Franu Ferdinandu v 

K o n o p i š t u. Ker je bilo 
dobro znano, da je nad- 
vojvoda jako častihlepen 
in se je tudi že davno spo- 
znalo, v kakšno od Nem- 
čije naravnost odvisno raz- 
merje je znal cesar Viljem 
spraviti Avstrijo, ni se tem 
obiskom nič dobrega pri- 
pisovalo. — Nekaka mora 
pa je legla na uvide vnejše 
politične kroge, ko je Vi- 
ljemov spomladanski obisk 
v Konopištu nerodni go- 
spod oficijozus pojasnjeval 
z zanimanjem nemškega 
cesarja za konopištske rož- 
ne vrtove. Oni, ki so te 
vrtove bližje poznali, ve- 
deli so dobro, da ima Vi- 
ljem prilike dovolj več in lepših rožnih nasadov videti 
na nemških cesarskih posestvih in na vrtovih blizu Ber- 
lina. Ni jim torej bilo tajno, da nemškega cesarja vse 
kaj druzega vleče v češko Konopište, ko ondotnja dokaj 
skromna kultura rož. Ko je potem svet iznenadila vest, 
da je Avstrija odredila vojne manevre v Bosni in Her- 
cegovini, posvetilo je to mahoma v zakulisje Viljemo- 
vega navdušenja za vonj in barvno učinkovitost kono- 
pištskega rožnega parka. Svet je začel s skrbjo zreti 
v bodočnost. 

Dne 27. junija 1914 pripeljal sem se v Prago. 
Tokrat z namenom, da z generalnim ravnateljem 
>Živnostenske banke« in slovečim finančnikom d r. 
Jaroslavom P r e i s s o m govorim o zadevi usta- 
novitve >Slovanske banke«. Zasnoval sem bil namreč 
na temelju petrograjskih in pariških izkušenj in in- 
formacij nov načrt, o katerem sem sodil, da je izved- 
ljiv. Dne 28. junija sva izmenjavala svoje misli z 
dr. Preissom, s katerim sem o stvari bil kmalu po 



Pogled na Sarajevo. 


svojem povratku iz Pariza govoril že tudi v Lovranu, 
kjer je bival s svojo soprogo na oddihu, in je zato o 
vsem že bil poučen. Naslednjo konferenco sva zaradi 
praznika določila za 30. junija. Ostal mi je zatorej 
prost dan, ki sem ga porabil za obiske pri prijateljih 
in znancih, katerih sem v Pragi tako mnogo imel. 

Drugi dan popoldne odločil sem se za daljši izpre- 
hod v praško okolico. Za cilj temu izprehodu izbral sem 
si Belo goro. Od nekdaj sem rad zahajal nanjo. Deloma 
zato, ker se je s Hradčan po veliki cesti, katera čez 

Belo goro pelje proti Žatcu, kaj kmalu prišlo iz veliko- 
mestnega trušča v svobodno prirodo; deloma zato, ker 
je Bela gora najvišja točka bližnje praške okolice; 
deloma končno zaradi zgodovinskih reminiscenc. Ko 
sem bil leta 1870. prišel v Prago, sedeval je v enem 
onih dveh hišnih prehodov, ki vežeta Železno ulico z 
Michalsko in Jilsko, slep goslar, ki je k monotonim 
glasovom, katere je njegov lok izvabljal goslim, skoro 
neprenehoma, a ne brez čuta, pel: 

Nesfastna vlasf Čechu, 

Bozpomen sobe, 

Na Bile hore 
Drima česky lev.« 

(Nesrečna češka domovina, spomni se, da na Beli 
gori dremlje češki lev.) Na Belo goro je bil že itak 
eden prvih izletov mojega praškega bivanja. Odkar 
sem pa čul melanholično domoljubno popevko sle- 
pega goslarja, vlekla me je neka magična sila vnovič 
in vnovič na Belo goro. Tudi tokrat sem se bil spom- 
nil siromaka, ki je z domorodnimi glasi še v časih 
svoje bede in nevolje zbujal ljubezen do nekdaj slavne 
in mogočne, v bitvi na Beli gori pa zasužnjene domo- 
vine, ki je pa z ugotovitvijo, da tamkaj češki lev le 
dremlje — ne vem, če vede ali nevede — vzbujal 
nado, da se probudi. Nehote mi noga izpred »Zlate 
huse« na Vaclavskem namesti, kjer sem stanoval, 
krene proti Havelski in po njej k onima prehodima, 
ko da bi slepec, v čegar klobuk sem bil svoje dni 
včasih položil zadnjo dvojačo, še vedno moral* sedeti 
ondi. Zamišljen pridem po Mali in Veliki Karlovi ulici 
do spomenika tega velikega kralja, ki ga je zgodovina 
nazvala očeta domovine, sedem ondi na cestno želez- 
nico ter se peljem z njo na Strachov. Od ondot kora- 
kam ob najlepšem vremenu po gladki in široki veliki 
cesti dalje, po kateri kmalu prispem na širna, ob 
obeh cestnih straneh razprostirajoča se polja, katera 
so mi vselej zbujala spomine na slovensko domovino. 
Kmalu krenem s cesta na stezice med njivami, na 
katerih je v lahnem vetriču valovilo skrbno obdelano 

žitno polje. Oni lahni in značilni vonj, ki prihaja od 
cvetočih žitnih klasov, me objame; jaz pa korakam 
ob robu gore nad naselbinami, ki so se ob koširski 
cesti privile k gori. Krasen je bil pogled nanje; sli- 
kovit zlasti zato, ker je po stezicah na obronkih gore 
hitelo vse polno izprehajalcev, katere je lepo vreme 
iz mestnega ozidja zvabilo na prosto. Veselo razpolo- 
ženje je dihalo od vsepovsod. Poveličevali so ga še 
poskočni glasovi godbe, ki je od več strani iz doline 
donela na ušesa. Osamljenega se jamem čutiti in misli 
mi pohitevajo k milim mi bitjem, katera so mi pri- 
rastla k srcu. Tako na pol budeč na pol sanjajoč pri- 
dem do prvih hiš belogorske naselbine. Tudi tu samo 
veselje. Skoro po vseh gostilnicah godba in ples. Hlad- 
no in nemo korakam mimo njih in usmerim korake k 
cerkvi »Panenky Marie vitezne« (Device Marije Zma- 
govalke). Mnogokrat sem bil že v tej cerkvi, ki je 
strahovito zapuščena, dasi stoji pred vratmi one Prage, 
katera ima celo vrsto sijajnih božjih hiš, s katerimi 
se ponaša in za katere tako imenitno skrbi. Ko stopam 
po hodnikih tega od katoliške cerkve v spomin zmage 
nad husistvom in po tem takem v spomin zasužnenja 
češkega naroda postavljenega spomenika, hotelo se mi 
je zazdeti, da je propadanje tega jezuitskega zname- 
nja zmagoslavja oriien,* da se bliža konec sužnosti 
češkega naroda. In zopet mi pride slepi pevec v spo- 
min. »Da,< pravim si, »dremajoči češki lev je začel 
odpirati oči.c 

Pod utisom tega spoznanja odidem izpred cerkve 
in krenem na levo čez polje proti Pragi. Kmalu sem 
ob visokem zidu nekdanjega zverinjaka čeških kraljev. 
Pekoče solnce in dolgi izprehod sta me utrudila. Oi 
ločim se zatorej, da stopim v restavracijo »Hvezdac 
(Zvezda), tako zvano po kraljevskem, v obliki šestero- 
ramenske zvezde sezidanem lovskem gradiču v zveri- 
njaku. Komaj mi natakar prinese naročeno okrepčilo, 
stopi k meni krepka postava visoke rasti, s širokim 
obrazom, ki ga je obdajala na kratko postrižena polna 
brada. Prijazno se mi nakloni in s krepkim glasom iz- 
pregovori v Pragi običajni pozdrav »ma iicta« (moje 

spoštovanje). Ko mu na isti način odzdravim, stopi 
cisto blizo mene, nagne se k meni in mi napol šepe- 
ta je pravi: »Bržkone še ne veste najnovejšega groz- 
nega dogodka.« 

»Groznega dogodka?« se začudim in ga pogledam 
\prašujoče. »Nič še ne vem. Kaj pa se je zgodilo?« 

»Oba so ustrelili,« šepne mi proti ušesu, »pre- 
stolonaslednika in njegovo soprogo.« 

»Kdo?« vprašam hlastno in iznenaden od te vesti. 

»V Sarajevu, nejaci Kroboti (nekakšni Hrvatje),« 
mi mož odgovori. 

»To je pač neverjetno,« pripomnim glede na 
označbo Hrvatov za atentatorje; mož pa, ker moje pri- 
pomnje ni prav tolmačil, hiti zatrjevati, da je vest 
točna, ker je uradno potrjena. Pove mi tudi, da je 
prišla ob treh popoldne z Dunaja in da se bo splošno 
razglasila šele zvečer. On da jo je izvedel po svojih 
posebnih zvezah in ker si je domneval, da me utegne 
zanimati, da mi jo je prišel povedat. Zahvalim ga na 
tej prijaznosti in na zaupanju, potem pa resnega 
obraza pristavim: »To je res usodepolna vest, kajti ta 
žalostni dogodek utegne roditi še veliko zla.« 

»Vsekakor je stvar strašna,« pravi gostilničar, 
kajti to je bil moj informator, ki se mi je s točno ob- 
veščevalnostjo po običaju ljudi njegovega poklica pri- 
kupiti hotel, »ker je pri tem čisto po nedolžnem pri- 
šla ob življenje tudi žena.« — Pogledam ga vprašu- 
joče. Takoj kvituje mož ta pogled s tiho izgovorjeno 
pripomnjo: »Saj o njem so se čule razne stvari. Bog 
ve, kaj smo imeli pričakovati po njegovi zasedbi 
prestola.« 

Misel na posebne zveze, s katerimi se mi je po- 
hvalil in na njegovo govorjenje, ki je delalo name 
vtis, da je preodkrito, stori, da se mi zbudi nezauplji- 
vost. Obmolknem namreč in vzdignem vrček piva k 
ustnicam. Gostilničar se mi prikloni in s ponovnim 
>ma ucta« odide proti točilnici. — V meni se takoj 
po njegovem odiiodu oglasi vest, da sem ga po krivici 
tako mrzlo odpravil, ko mi je kot tujcu, ki ga je v 
svojem življenju prvikrat videl, s takšnim zaupanjem 

prišel nasproti. Sram me postane pred samim seboj. 
Hitro povžijem, kar sem si bil naročil, plačam in se- 
dem v eno pred restavracijo čakajočih drožek (eno- 
vprežnih izvožčičjih voz) in odpeljem se, v težke misli 
zatopljen, v mesto nazaj. 

Tu se hitro prepričam, da je vest o dvojnem sa- 
rajevskem umoru bila že splošno znana. Ljudje, ki so 
se srečavali, so postajali in očividno o njej razpravljali. 
Tudi črne zastave so se jele semtertje pojavljati. To 
mi je bilo dokaz, da je usodonosni dogodek že ven- 
darle moral biti uradno razglašen. V hotelu mi to tudi 
res potrdijo. — Mene se polotijo čme slutnje. Kaj če 
bo to povod za Avstrijo, da pade čez malo Srbijo in 
jo uniči? Toda to bojazen jame pobijati uvaže vanje, 
da je sedaj izginila z evropskega mednarodnega po- 
prišča ona oseba, katere slavohlepju so se pripisovali 
nameni, ki so bili nevarni za svetski mir. Dejal sem 
si, da stari cesar Fran Josip vendar pod konec svojega 
življenja ne bo hotel zanetiti vojske. Saj sem dobro 
vedel, da je kaj pisano gledal po vladi hrepenečega 
prestolonaslednika in da se mu je z njegovo smrtjo — 
s stališča hladnega razuma prosmatrano — odvalil te- 
žak kamen od srca. Sicer sem si pa v svoji na rusko 
javno mnenje in rusko državno moč oprti politični ori- 
jentaciji dejal, da Rusija, tudi ko bi Avstrija — pušča- 
joč vse obzire v nemar in podprta morebiti po nem- 
škem prigovarjanju — segla po skrajnih maščevalnih 
sredstvih, nikakor ne bo dopustila uničenja Srbije. 
Nekoliko me ta vera pač tolaži; vendar mi noč ni 
prinesla krepčilnega spanja. 

Drugo jutro je bilo vse mesto v Črnih zastavah in 
vsi listi črno obrobljeni. V uvodnih člankih so priob- 
čevali izraze ogorčenja zaradi atentata, nekateri že 
tudi kratka namigavanja o posledicah njegovih, sicer 
so bili pa polni uradnih in zasebnih poročil o atentatu. 
Daši prestolonaslednik in njegova soproga zaradi 
splošno znane njune nemške orijentacije in zaradi 
sramotilnega zapostavljanja češkega jezika na kono- 
pištskem veleposestvu, pa tudi zaradi njune skoposti, 
ki je mejila na umazanost, v Pragi nista bila priljub- 

ljena, je vendar nju tragični konec vzbujal skoro po- 
vsod iskreno obžalovanje in sožalje; preostala deca 
pa je bila deležna nedeljenega sočustva. Za enkrat je 
ta dogodek absorboval vso pozornost in zdelo se je, da 
je ohromel do neke meje tudi tok vsakdanjega živ- 
ljenja. Zato se po kratkem razgovoru z dr. Preissom 
in po obisku pri nekaterih prijateljih, s katerimi je o 
situaciji bilo mogoče odkrito govoriti, odločim, da od- 
potujem domov in čakam tamkaj razvoja nadaljnjih 
dogodkov. 

Toda doma me ni dolgo trpelo. Želja se mi zbudi 
priti zaradi presoje položaja v stik s političnimi pri- 
jatelji v Sarajevu. Zato se odločim odpeljati se tjekaj. 
Ker sem bil od nekdaj navajen hitro ravnati, nisem se 
tudi sedaj dolgo pomišljal. Dan na to se odpeljem iz 
Ljubljane in naslednjega dne stopim opoldne iz vlaka 
v Sarajevu, kjer se nastanim v hotelu »Evropa«. Pri- 
jatelji so mi naslednjega dne na licu mesta razkazo- 
vali, kje in popisovali, kako se je atentat izvršil; v 
zaupnem sestanku pa tudi pravili, da bi bil nadvojvoda 
s soprogo vred lahko ušel smrti, ko bi bil ubogal one, 
ki so mu svetovali voziti se iz mestne hiše po drugi 
poti in bi ne bil v svoji trmi ukazal peljati zopet po 
nabrežju Miljacke. Spoznal sem iz pogovorov in ca- 
mera caritatis pa tudi, kako so po pokojnem nadvoj- 
vodi zaukazani manevri v Bosni in Hercegovini ranili 
narodno občutljivost srbskih rodoljubov. Njim je nam- 
reč bilo jasno, da je to priprava vojske s Srbijo in 
so bili prepričani, da je šlo nadvojvodi Franu Ferdi- 
nandu samo še za to, da najde povod zanjo. Oni se 
potemtakem niso čudili, da je omladinska kri vzkipela 
in da so se našli fanatiki, kakršne so pripravljajoči se 
veliki dogodki — kakor nam to zgodovina v mnogih 
primerih izpričuje — še vedno spravili na površje. 
Seveda so vsem brez razločka vstajale skrbi pred po- 
sledicami. Skrbi pred vsem za kraljevino Srbijo in 
reči moram, da sem izmed vseh jaz sam imel največ 
pomirljivih razlogov za odganjanje črnih misli. 

Toda naslednjega dne sem sam začel dvomiti nad 
mirnim razvozljanjem z atentatom ustvarjenega vozla. 

Cul sem namreč v hrvatskih, kasneje pa tudi v moha- 
medanskih krogih ostre izpade proti Srbiji, zvezane 
s pričakovanjem, da je nje najobčutnejše kaznovanje 
stvar prestiža Avstrije. Spoznal sem takoj, da je to 
silno nevarno govorjenje, ker sem vedel, da se vsi 
taki izrazi »narodove volje« v sarajevskem konaku 
vestno — in morebiti še celo s potencovanimi izrazi — 
1 ilježijo ter na Dunaj in v Budimpešto naznanjajo. 
Naj si sem se te misli kolikor le mogoče branil, za- 
čela mi je vendar možnost vojske vstajati pred očmi. 
Vselej pa sem se o takih 
trenotkih spomnil si- 
volasega cesarja 
Frana Josipa in de- 
jal sem si, da vendar ni 
mogoče, da bi zadnja leta 
svojega dolgega vladanja 
hotel oskruniti s preliva- 
njem krvi. Bil sem ka- 
kor plaveč, ki se v ne- 
varnosti opri jemlje vsake 
bilke. 

Ljubljansko politično 
ozračje je bilo od aten- 
tata sem silno sopar- 
no. Nekaki dušljivi pli- 
ni so se razvijali v njeni. 

Atentat je nam- 
reč dal nekate- 
rim priliko, da začno podčrtavati svoj 
avstrijski patrijotizem in da s pri- 
kritim načinom — včasih pa tudi naravnost in 
brez pomislekov — začno svoje politične 
protivnike kriviti izdajstva. Med temi je 
bila seveda vsa nemškutarija, ki se je prav iz srca 
veselila, da je Avstroogrska dobila povod nastopiti 
proti Slovanom in je pričakovala, da jej bo na ta na- 
čin omogočeno priboriti si na Slovenskem zopet po- 
zicije, katere je bila izgubila vsled probudivše se 
narodne zavesti v širokih plasteh večinskega prebi- 

valstva in vsled neutrudljivega agitatornega in smo- 
trenega stvarnega dela nje voditeljev. Žalostna 
pa je bilo, da se je z nemškutari jo v 
složnem delu našla tudi Vseslovenska 
ljudska stranka. Njeno vodstvo, ki je 
stalo pod izključnim uplivom fanatičnega avstrijakanta 
dr. Ivana Šušteršiča, čegar politična modrost je teme- 
ljila vedno le na brezvestnih, z lažmi in denuneijaci- 
jami podprtih intrigah, spoznalo je, da je 
obžalovanja vredni sarajevski dvojni 
umor jako dober »oggetto di trafico« 
(tržni predmet) za vladno milost in 
vse — manj moralne ko materijalne — dobrine, 
ki tej milosti slede v z a p e t k u. Zato je 
dr. Šušteršič na shodih in so listi njegove 
stranke po njegovih intencijah dan na 
dan kar na debelo izseka v ali brezmej- 
no uda n ost slovenskega naroda do 
>1 j u b 1 j e n e Avstrije« in p r e j a s n e dina- 
stije, -katero so naravnost pozivali, 
naj obračuna s srbskimi kraljevskimi 
morilci. Pri tem so o junaškem srbskem narodu, 
ki je tekom stoletij krvavel na številnih bojiščih za 
>krst častni i slobodu zlatnu« v bojih proti fanatičnemu 
sovražniku krščanstva, rabili najostudnejše psovke. 
Da pri tem ni manjkalo prikritih namigavanj na slo- 
venske srbofile in narodne radikale, je pač samo po 
sebi umevno. Lahko si je torej misliti kakšno je mo- 
ralo biti duševno razpoloženje nas, ki smo prisezali 
na slovansko zastavo in smo bili prepričani, da pri- 
haja slovanska doba. V tem strupenem ozračju smo 
bili kakor omamljeni. Svojemu prepričanju nismo 
mogli dati izraza, ako nismo hoteli postati žrtve av- 
strijske maščevalnosti; žrtve, ki bi stvari ne bile pri- 
nesle nikake koristi. Zdrava pamet nam je velevala 
ohraniti se dotlej, da bodo naše življenjske moči in 
izkušnje mogle sveti stvari našega prepričanja ko- 
ristiti. Naravno je torej, da je v opisanem ozračju na- 
enkrat zamrla vsaka družabnost. Občevali smo med 
sabo samo oni, ki smo se poznali kot zveste izpovedo- 

■valce slovanske teze. Delali smo kombinacije in ugi- 
bali, katera bo prava. 

V teh morečih razmerah dobim nekega dne za- 
nesljivo poročilo, da je državna policija prejela z Du- 
naja naročilo, da nekaterih oseb — in med temi mene 
in Rasta Pustoslemška — ne sme pustiti izpred oči 
in da ima, ko bi utegnilo priti do kakih resnih za- 
pletkov, preprečiti, da ne pobegneva čez mejo. 

Približno ravno takrat prinesla sta Josip Flere, 
poštni nadupravitelj, in d r. S k u b e 1 , policijski nad- 
komisar, Ivanu Podgorniku, sedaj v pokoju 
živečemu poštnemu ravnatelju, izkaz doli navedenih 
oseb z naročilom, da pod obljubo stroge molčečnosti 
naznani, če in odkod bo kdo iz njih prejel po pošti 
kak denar. Te osebe so bile: 

Profesor Ilešič, Val. Zarnikova ulica 9. 

Profesor Reisner, Sodna ulica 1. 

Ravnatelj Hribar, Gosposka ulica 12. 

Dr. Ivan Lah, Frančiškanska ulica. 

Viktor Zalar, Sv. Petra cesta 26. 

Vladimir Levstik, Wolfova ulica 3. 

Milan Plut, Cesta na Rožnik 39. 

Anton Koder, Bleiweisova cesta 16. 

Dr. Ivan Oražen, Wolfova ulica 12. 

Mihael Čop, Sv. Petra cesta 26. 

Rudolf Est, Sv. Petra cesta 26. 

Fran Goreč, Velika Loka. 

Avgust Jenko, Marije Terezije cesta. 

Anfon Jug, Bellevue — Štajerski grič 157. 

Albin Orehek, Rimska cesta 2. 

Fran Staut, Križevniška ulica 12. 

Rasto Pustoslemšek, Knaflova ulica. 

Profesor Robert Kenda, Elizabetna cesta 6. 

Profesor Rado Pavlič, Križevniška ulica 7. 

Dr. Josip Lokar, Usnjarska ulica 2. 

Vinko Zorec, Florjanska ulica 26. 

Ravnatelj Podgornik je bil prepošten, da bi bil 
to naloženo mu policijsko službo vršil. V svoji dovtip- 
nosti je pa vendar naznanil, da je 28. julija 1914 pre- 


jel dr. F. Ilešič od Jugoslavenske akademije v Za- 
grebu 100 kron »za iztraži vanje lovranskoga dialekta«:. 

Vedel sem takoj koliko je odbila. Vojna je morala 
biti sklenjena stvar. Res je nekaj dni kasneje Avstro- 
ogrska poslala Srbiji oni monstrozni ultimatum, ki je 
kraljevini Srbiji naravnost onemogočal zadovoljiv od- 
govor, ako se ni hotela odreči svoje državne suvereno- 
sti. Tedaj sem začel delati kombinacije. Spomnil sem 
se svojih berlinskih utisov, spomnil vsega, kar sem čtil 
in videl v Petrogradu, zlasti samosvestnega zagotovila 
odličnega politika, da je Rusija na vse pripravljena 
in čutil sem pri tem neko olajšavo. Pač mi je v spo- 
minu vstal tudi carjev izrek »do semnadcatago goda 
ja vojevat’ ne budu«; a ta spomin je obledel pred prej 
omenjenim zagotovilom. Če proti carjevi volji vojna 
izbruhne poprej, dejal sem si, storila bode Rusija 
svojo dolžnost. Tembolj, ker sem od poslednjega slo- 
vanskega »sovješčanija« v Petrogradu že vedel, da 
bo, če Nemčija poseže ob strani Avstrije v vojsko proti 
Rusiji, na strani poslednje poleg Francije stala tudi 
Velika Britanija, katero je blazna »auf dem Wasser« 
politika cesarja Viljema napravila zgolj iz treznega 
interesnega računa za besno sovražnico Nemčije. O 
tem, da bi avstrijska napoved vojne Srbiji pomenila 
ravno toliko, ko napoved Rusiji sami, sem si bil na 
jasnem. 

Glede na svoje v brezuspešnih bojih za pravice 
slovenskega naroda v Avstriji iztrebljene politične 
nazore in pri tem dobljeno prepričanje o perfidnosti 
avstrijske zvanične politike, jel sem premišljati, če bi 
mi vendar, da se umaknem persekucijam, ki so mi v 
slučaju vojne napovedi pretile, ne kazalo zbežati v 
inozemstvo. Kljub strogemu policijskemu nazoru nad 
mano, sem bil prepričan, da mi je pobeg mogoč. Ves 
načrt, kakh priti v Italijo, sem imel do dobrega pre- 
mišljen. Šlo mi je samo za materijalna sredstva, ki 
so mi bila potrebna za bivanje v inozemstvu, dokler 
bo vojna trajala. Računal sem k večjemu s šestimi 
meseci. Ni se mi namreč zdelo mogoče, da bi se tako 
ogromne množice vojaštva, kakor jih postavi vse- 

splošna vojaška dolžnost na bojne poljane, mogle 
daljšo dobo preskrbovati s potrebno hrano. Na pod- 
lagi teh svojih računov sem si dejal, da bi na pobegu 
vsaj stotisoč kron moral vzeti s sabo. Navajenemu od 
zgodnje mladosti stati na lastnih nogah, ni mi niti od 
daleč prišlo na um, da bi v inozemstvu mogel od 
kogar in pod kakršnimikoli pretvezami dobiti kako 
pomoč. Toliko denarja pa žalibog nisem imel. Tudi 
možnosti ni bilo spraviti ga na kakršenkoli način sku- 
paj. Zato se odločim, da vztrajam — naj si že pride 
kar hoče — doma in da kljubujem vsem verojetnim 
neprijetnostim. 

Z dr. Tavčarjem sva se, odkar se je bil iz 
Kranja preselil v Ljubljano, večkrat shajala. Ali sem 
jaz hodil k njemu, ali je on prihajal k meni. Zadnja 
tri leta so ti obiski redkejši postali. Prihajal sem z 
njim v dotiko le v »Ljubljanski kreditni banki« in 
oglašal sem se pri njem na magistratu le, kadar sem 
imel pri njem kaj uradnega posla. Njega pa k meni 
v obče ni bilo. Od sarajevskega atentata sem začel me 
je po obedu naenkrat zopet obiskovati. Očividno je 
iskal moje družbe zato, da izve kako presojam vsled 
uspelega atentata nastali politični položaj. Dolgo sva 
se skladala v mnenju, da do skrajnih posledic ne 
pride: želja nama je obema bila roditeljica pričako- 
vanja. Toda počasi sva vendar jela dvomiti nad pra- 
vilnostjo najinega optimizma in ko mu končno povem, 
da je prišel z Dunaja na ljubljansko državno policijo 
ukaz imeti me za vse slučaje pod strogim nadzorstvom 
in preprečiti moj morebitni zamišljeni pobeg v ino- 
zemstvo, zaveva se resnosti situacije. Po objavi avstrij : 
skega ultimata pa pridrvi dr. Tavčar k meni in ves 
razburjen vzklikne: »Vojska je pred durmi.« Ta dan 
je najin razgovor trajal nenavadno dolgo. Sicer se 
običajno občinskih stvari nisva dotikala in župan se 
ni nikdar — menda zato, ker mu to njegovo samo- 
ljubje ni dopuščalo — informoval pri meni o stvareh 
županskega poslovanja; tokrat pa mi je začel tožiti, 
da mu nastanejo hudi časi, katerih da se boji. — 
»Škoda, da sedaj nisi ti župan,« pravi mi, »ti si za 

razburljivo delo kakor nalašč in — reci kar hočeš — 
za občevanje z uradi in visokimi funkcijonarji, ka- 
kršnega bo v slučaju vojne vse polno, mnogo spret- 
nejši od mene.« Navadno mu na opazke podobne vse- 
bine nisem odgovarjal; tokrat mu pa odvrnem: »Kaj 
neki misliš! Da me niso od županstva odstavili že prej, 
ob izbruhu vojske bi me prav gotovo.« — Na ta moj 
odgovor mi pravi, da se to tudi njemu lahko zgodi, 
češ, da je o septemberskih dogodkih leta 1908 . v ob- 
činskem svetu jako ostro proti vojaštvu govoril. Od- 
govorim mu, da so mu to že davno odpustili in da je 
po mojem mnenju sedaj na Dunaju »persona gratissi- 
ma« (najpriljubljenejša oseba). Ob tej ugotovitvi zdel 
se mi je vidno vzradoščen. Kvituje jo z živahno izgo- 
vorjenim zagotovilom : »Da veš, prijatelj, če 
bi ti imel kake sitnosti, sem jaz tvoj 
branitelj. Računaj name, ko na same- 
ga sebe.« — Ponudbo sem seveda sprejel z dostav- 
kom, da se bom že tudi sam vedel braniti, da bi mi 
pa njegova pomoč bila zato dobrodošla, ker bi gotovo 
več izdala, ko moja lastna. Segši si v roke, sva se 
razšla. 

XI. Vojne napovedi. 


Res je kmalu sledila avstroogrska vojna napoved 
kraljevini Srbiji, katera je krvavela še iz tolikih ran 
izza balkanskoturške in bolgarskosrbske vojske. Pri- 
čakovanje onih, ki so računali s plemenitimi nagibi 
cesarja Frana Josipa, se je izkazalo pomotno. Zato 
se je pa izpolnila slutnja črnogledov, ki so položaj 
takoj po uspelem sarajevskem atentatu smatrali za 
brezupen in so sodili, da ga cesar Viljem izkoristi za 
to, da v družbi z Avstroogrsko, ki je bila popolnoma 
pod njegovim uplivom, zaneti vojni požar. Kar se 
mene tiče, stal sem nekako v sredi. Upal sem in se 
bal. Upanje mi je dajal moj optimizem, ki je bil tesno 
zraščen z vsem mojim bitjem; strah me je navdajal 
zato, ker sem vedel, kaj se pripravlja. Saj si nisem 
bil prav nič v dvomu, da cesar Viljem povoda za 
vojsko le išče in da je leta že sklenjena stvar. Ne- 
dvomno potrdilo za to svojo domnevo mi je* dal nje- 
gov prihod v Konopište dne 12. junija 1914, tedaj malo 
pred odhodom nadvojvode Frana Ferdinanda na bo- 
sensko-hercegovske manevre. Ta prihod sem smatral 
za potrditev nadvojvode-prestolonaslednika v dogovor- 
jeni akciji; za prišeptavanje Mefistofela morebiti še 
neodločni Marjetici. To pa tembolj, ker je cesarja 
opremljala številna dvorska družina, in sicer: gene- 
ralni adjutant general-polkovnik in veliki admiral 
v on P 1 e s s e n , višji dvorni maršal baron von 
Reischach, poslanik von T r e u 1 1 e r , gene- 
ralni zdravnik kot cesarjev telesni zdravnik dr. von 
Uberg, krilni pobočnik podpolkovnik von Kleist, 
krilni pobočnik major von C a p r i v i , dvorski dr- 
žavni tajnik dvorni svetnik K n a u f f in šifrer S c h i r- 
n e r. — Okolnost, da je v Sarajevu nestalo enega so- 
pogodbenika za vojno avanturo in uvaževanje, da se 

bo Avstrija bala izzvati oboroženi konflikt z Rusijo,, 
kateri bi bil neizogiben, ako napove Srbiji vojno, dala 
je vzplavati mojemu optimizmu na površje. Kmalu sem 
pa izprevidel, da sem se temeljito vrezal. Ko je dne 
25. julija posebna izdaja »Slovenskega Naroda« pri- 
nesla vest, da je cesar Fran Josip Srbiji napovedal 
vojsko, začutil sem se naenkrat sredi grozne realnosti. 
— »Ven, ven!« klical mi je nek notranji glas; a udu- 
šila ga je žalostna zavest, da nimam sredstev za to. 
Z neko resignacijo, katero mi je danes težko umeti, 
se torej odločim čakati nadaljnjih dogodkov, o katerih 
sem vedel, da ne bodo razveseljivi, katerim sem pa 
vendar še dokaj mirno zrl nasproti. Zaupal sem na 
jnstico in dejal sem si, da se bom že znal braniti 
pred njenim forom; poleg tega sem računal z dr. Tav- 
čarjevo, tako spontanno ponudeno mi pomočjo. Da 
lx) justica sama postala od vojaštva odvisna in da 
jej bode leto z drzno roko odtrgalo robec izpred oči, 
na to takrat v svojem optimizmu nisem pomislil. 

Dogodki so se odslej vrstili s kalejdoskopsko 
» naglostjo. Dne 27. julija je bila razglašena ukinitev 
ustavnih svoboščin, zaključitev zasedanja državnega 
zbora in vseh deželnih zborov; dne 26. julija so z 
Dunaja, odkoder se je dala inicijativa za krvoprelitje, 
kakor v zasmeh razglašali urbi et orbi, da je evropski 
mir odvisen od ruskega carja; dne 31. julija je Nem- 
čija poslala Rusiji ultimatum; dne 1. avgusta je temu 
ultimatu sledila vojna napoved Rusiji; dne 3. avgusta 
je nemški poslanik z vsem osobjem poslanstva zapu- 
stil Pariz; dne 4. avgusta je Nemčija francoskemu po- 
slaniku izročila potne listine; dne 4. avgusta ob sedmih 
zvečer je Anglija napovedala Nemčiji vojno. Iz evrop- 
ske hiše so torej skoro skozi vsa okna švigali uniče- 
valni in razdejevalni plameni. 

Da se mi je jelo trgati srce, je umevno. Saj se 
je kolos vrgel nad pritlikavca, Golijat nad Davida. 
Strah me je postajalo za Srbijo, o kateri sem bil že 
več, ko leto dni trdno prepričan, da smo našli v njej 
svoj Pijemont. Res se mi je pri tem nehote vsiljevala 
misel, da je tudi David premagal Golijata, ali racijo- 

nalizem mi je veleval računati s tem, da bo Srbija 
— pa naj ima še tako hrabro vojaštvo, katerega elan 
bo podžigala ljubezen do domovine in v stoletjih 
nikdar ne ugasla težnja za svobodo — številčni pre- 
moči morala končno vendarle podleči. Bila bi se me 
gotovo polotila moreča malodušnost, da nisem imel 
zavesti o tem, da odločujoči krogi Rusije s carjem 
vred pojmujejo važnost slovanskega vprašanja in da 
je sedaj bržkone prišel čas njega rešitve. Ta zavest 
mi je vzprožila misel. 

Saj bi bilo brez te zavesti pa tu- 
di res za obupati, kajti to, kar sem 
doživljal okoli sebe, je bilo skrajno 
gnjusno, človeškega dostojanstva ne- 
vredno. Dan po napovedi vojne se je Ljubljana 
namreč temeljito izpremenila. Vse ulice, vse hiše so 
se ozališale z zastavami. Nekatere hiše so v njih kar 
tonile. Ni bilo namreč dovolj, da so bile odičene z 
dolgimi plahtami do strehe do tal, katere so si omi- 
slili »patrijotični« hišni gospodarji; tudi stanovanjske 
stranke so hotele pokazati svoj »patrijotizem« in so 
zato mnoge iz njih razobesile zastavice ob vseh oknih 
svojih stanovanj. Barve zastav so bile črnorumene, 
belomodrordeče in belordeče. Cesarskih in narodnih 
zastav je bilo približno enako število. Drugonavedenih 
sicer zvanični krogi niso radi trpeli. Zato je leta 1888. 
ob obisku cesarjevem v Ljubljani odpor vladnih kro- 
gov proti narodni trobojnici bil tako velik, da je de- 
želno predsedstvo z vso silo pritiskalo na takrat mero- 
dajne slovenske politike, naj pristanejo na to, da se 
cesarju za dobrodošlico razobesijo samo cesarske za- 
stave. — Sedaj se pri vladi iz dveh razlogov nad na- 
rodnimi zastavami niso izpodtikali. Prvič zato, ker bi 
se za samo cesarske zastave ne bilo dobilo blaga v 
Ljubljani, dočim je bilo blaga za narodne zastave do- 
volj na skladiščih. Drugič — in še več — pa zato, ker 
so si narodnih zastav celo želeli. Saj so imele narodne 
zastave dokazati, kako Slovenci — kakor je pisal neki 
list — »komaj čakajo, da žrtvujejo svoje življenje za 
cesarja in domovino«. 

Toda razobešanje zastav še ni bilo višek onega, 
kar je trezno misleče in rodoljubno navdahnjene ljudi 
moralo boleti. Saj so si reci morali, da k temu silijo 
razmere po suspenziji ustave in zagospodovanju sol- 
dateske. K gnjusu je morala vzbujati 
ona bizantinska, vso nizkotnost r o b - 
skih duš razodevajoča servilnost, ki 
je v gotovem delu mestnega prebival- 
stva izbila na površje in ki je bila 
takšna, da bi bil tujec, ki bi bil tiste 
dni prišel v Ljubljano in bi ne bil ve- 
del, za kaj gre, misliti moral, da je 
to mesto zadela nepopisna sreča. Po 
priliki takšna, kakršno dobrotno nebo 
pošilja komaj vsakih t i s o č 1 e t, in da zato 
prebivlastvo mesta hoče na najsvečanejši način dati 
duška svojemu neizmernemu in nepopisnemu veselju. 
Nobena nevesta se, ko hrepeneče pri- 
čakuje 'svojega ženina, ne našopiri 
tako, kakor se je Ljubljana oni dan. 

Kaj pa šele njeno prebivalstvo! V dolgih spre- 
vodih so se moški in ženske z zastavami in godbo 
valili po ulicah z radostnimi vzkliki in veselim pope- 
vanjem. Ko nalezljiva bolezen je videzno vse sloje 
» prebivalstva zajelo neko sladkobesno navdušenje. Fa- 
natični govorniki pa so nastopali tu in tam ter skušali 
splošno navdušenje stopnjevati do blaznosti. Res so 
bili med množico posamezniki, ki so blaznega navdu- 
šenja tulili ko besneči derviši. Vse te množice so, ko 
od sadizma obsedene in razpaljene, hitele pred vladno 
poslopje na Blehveisovi cesti, kjer so predstavniku 
avstrijske državne moči prirejale ovacije, katere so 
bile prave orgije veselja. To veselje je bilo videzno 
takšno, ko veselje mohamedanskih hodočastnikov, ko 
njihove oči zazro tako željno pričakovano tajinstveno 
sveto kabo. Vse to pa zato, ker je krhak starec, ki že 
očividno ni imel zdrave razsodnosti, pač pa še vedno 
nepremagljivo odvratnost do Slovanstva, z usodepol- 
nim korakom, ki mu ga zgodovina nikdar odpustila 
ne bo,. pognal »svoje« narode v mesnico. 

Kakšna razlika med Ljubljano sedaj in med Ljub- 
ljano pred ne dobrima dvema letoma! Takrat na- 
vdušenje za balkanske Slovane, sedaj 
vse polno besnega sovraštva do ravno 
tistih Srbov, katero je prihajalo do 
izraza v ostudnih klicih, kakršne za- 
pisati se mojemu peresu gabi. Ali se 
je res ljubljansko prebivalstvo v tej kratki dobi moglo 
tako izpremeniti? — Ne, to ni mogoče. Ali je bila 
hlinba vse, kar se je moglo opažati v Ljubljani med 
balkanskoturško vojsko, ali je pa hlinba to, kar se je 
opažalo sedaj. Jasno mi je bilo, da hlinbe ni bilo 
takrat; torej je morala biti sedaj. Takrat je na m- 
reč govorilo srce; sedaj je govoril 
strah. Pa tudi najgnjusneje preračunljivosti je bilo 
precej. Od konjunkturalnih politikov, katerim se je 
nudila prilika, da z velikim uspehom in za dobre cene 
izsekajo svoj patrijotizem. Zato so sledile manifesta- 
cijam na Bleiweisovi cesti, manifestacije pred dežel- 
nim odborom in pred magistratom. Na teh manifesta- 
cijah so poleg zvaničnih oseb, katerim se končno tega 
spočitavati ne more, ker so ravnale pod težo razmer, 
z glasnimi vzkliki oddajali svoje patrijotske vizitke 
konjunkturalisti, ki so — potlačivši v sebi vsa pleme- 
nitejša čustva — od neizbežne zmage Avstroogrske 
nad Srbijo pričakovali, da pojde potem njihova pše- 
nica v klasje. 

Ob takih razmerah je umljivo, da so bile hipoma 
pretrgane vse družabne vezi. Medsebojnega 
zaupanja ni bilo več. Nikdo ni namreč mo- 
gel biti gotov, da ga ne izda someščan, s katerim je 
še par dni pred tem mogel prijazno razgovarjati in mu 
tudi v kočljivejših rečeh zaupati. Ostalo nas je za- 
torej le mala, rekel bi v čistem ognju slovanskega na- 
vdušenja preizkušena peščica, ki smo mogli brez 
strahu med sabo občevati in eden drugega ob tolikih 
okoli nas posejanih podlostih opogumljevati. A tudi 
to je bilo mogoče le pri slučajnih sestankih ali ob 
srečavanjih na ulicah, kajti bili smo pod strogim po- 
licijskim nadzorstvom. Kot bivši načelnik policije v 

praktike lete posvečen, sem, kar se sebe tiče, opazil, 
da je od dneva avstrijskega ultimata Srbiji, hiša banke 
»Slavije«, v kateri sem stanoval, bila pod stalno pažnjo 
tajnih policijskih agentov. 

Dne 3. avgusta bilo mi je dostavljeno tole pismo: 

>C. kr. policijsko ravnateljstvo v Ljubljani. 

Št. 646/l/pr. 

V Ljubljani, dne 3. avgusta 1914. 

Naj prejme 

gospod Ivan Hribar, 
ravnatelj banke »Slavije« 

v Ljubljani. 

Na podlagi § 3. točka c) zakona z dne 5. maja 
1869, drž. zak. št. 66, se Vam naroča, da do nadaljnje 
tukajšnje odredbe ne preložite Vašega bivališča iz 
Vaše domovinske občine Ljubljane in da brez po- 
sebnega dovoljenja c. kr. policijskega ravnateljstva ne 
zapustite okoliša mesta Ljubljane. 

C. kr. vladni svetnik in policijski ravnatelj: 
Uradni pečat. Kiinigl 1. r.c 

Moje svoječasno zaupno poročilo je bilo s tem 
uradnim pismom potrjeno. Posebnega vtisa zato ni na- 
pravilo name. Obvestil sem Je dr. Tavčarja o njem. 

Leta prišel je bil dne 5. avgusta po obedu k meni. 
Ko mu pokažem policijsko obvestilo, pravi mi, da 
imam skoro gotovo pričakovati tudi policijske hišne 
preiskave in pristavi, naj — ako tega že storil nisem — 
brž poskrbim, da policiji delo primerno olajšam, češ, 
da bi bilo nevarno, ko bi kaj iztaknila, kar bi me 
utegnilo obremenjevati. — »Vojska je vojska,« zaklju- 
čil je, »zato je treba previdnosti, zakaj ob takem času 
je semtertje nevarna že kaka fraza, za katero bi se v 
normalnih razmerah nikdo ne zmenil. Zato bom jaz 
na primer igral takšno hinavščino, da se bo svet čudil.« 

Nato je napeljal pogovor takoj na usodne dogodke. 

VVidel sem, da si je prav želel govoriti z mano £ njih. 

Imponovalo mu je najbolj, da je na dostavitev potnih 
listin francoskemu poslaniku v Berlinu Anglija tako 
promptno odgovorila z napovedjo vojne Nemčiji. Po- 
kazal sem mu kopijo pisma na ministra dr. Bilinskega, 
katero sem koncepoval takoj, ko sem za to vojno na- 
poved izvedel in katero sem dne 5. avgusta dopoldne 
na pošto oddal. V tem pismu sem dr. Biliriskemu spo- 
ročil, da po angleški vojni napovedi smatram stvar 
centralnih sil za izgubljeno in sem ga prosil delovati 
na to, da se Avstrija, če le mogoče, še umakne. Pri- 
jateljsko občevanje s tem ministrom je namreč v meni 
zbudilo domnevanje, da ni naklonjen politiki uničenja 
Srbije. Kasneje se je seveda pokazalo in ugotovilo, 
da je ravno on v kronskem svetu bil za ostro posto- 
panje proti tej slovanski državi. 

Tudi dr. Tavčar se je nagibal k mojemu nazoru; 
vendar je pa opozarjal na silno nemško vojno moč in 
vseeno še pripuščal možnost, da Nemčija kot izmed 
vseh najbolj pripravljena s krepkimi udarci izvojuje 
zmago predno antanta vse svoje voje spravi na bo- 
jišča. Tudi on je namreč računal, da vojska zaradi 
ogromnega števila vojakov, ki se je udeleže, ne bo 
trajala dolgo. Pri tej priliki me je pa opozarjal da se 
mu moje dr. Bilinskemu poslano pismo zdi nevarno 
in je pristavil, da bi ga on na mojem mestu poslal 
ne bil. Odgovoril sem mu, da se na Bilinskega že to- 
liko zanesem, da vem, da ga ne bo zlorabil; za vse 
slučaje pa da oblika, katero sem mu dal, pripušča 
možnost uspešnega izmotavanja. V pogovorih ostala 
sva dokaj dolgo, pretresujoč vse mogočnosti, ki bi na- 
stopiti utegnile; končno sva se pa vendarle zedinila 
v prepričanju, da na kopnem uspeh vojske odloči Ru- 
sija, na morju pa Anglija in da nam je po končani 
vojski pričakovati boljših dni. To poslednje utemelje- 
val sem z zgodovinsko resnico, da se je Avstrija svojih 
narodov spomnila vselej šele takrat, kadar je na bo- 
jišču pošteno nakleščena bila. 

Opomin dr. Tavčarjev me je zbudil k zavesti, da 
tiči v moji korespondenci marsikaj, kar bi mi, ako 
pride policiji v roke, utegnilo napravljati neprilike. 

Zato se takoj po njegovem odhodu spravim nad nje 
pregledovanje. V ec ko polovica pisem je bilo takšnih, 
da jih je kazalo odstraniti. Nekatera sem s težkim 
srcem določil za uničenje; a izpre videl sem, da ni dru- 
gače. Celo popoldne in še kasno zvečer sem jih od- 
dajal v kuhinjo, da so jih požigale v štednjaku; zato 
sem pa potem tem mirneje legel v posteljo. Toda 
spanja ni bilo. Najrazličnejše misli so se mi podile po 
glavi, večinoma temne in silne skrbi vzbujajoče. Naj- 
hujša pa je bila zavest, da nimam toliko denarja, da 
bi mogel zbežati v inozemstvo. — Med premišljeva- 
njem tekom noči se tudi spomnim, da sva nekoč po 
balkansko-turški vojski z dr. Tresičem-Pa vičičem, ko 
sva se bila vrnila z lova po Vodiškem polju, v mojem 
atlasu s svinčnikom zarisala granice bodoče Jugosla- 
vije. Ko zjutraj vstanem je bilo moje prvo delo, da 
vzamem radirko in jamem te meje brisati. Saj sem 
se zavedal, da bi to v slučaju temeljite hišne preiskave 
moglo priti na dan in da bi tvorilo jako obremenilen 
materijal proti meni. 

V kavarne in gostilnice od izbruha vojne nisem 
zahajal več. Moja edina pot je bila vsako dopoldne 
ob cenzurni uri v »Ljubljansko kreditno banko«: v 
Stritarjevi ulici. V banki smo naravno morali delati 
sklepe, ki so jih izredne razmere narekovale, ki so 
pa nam nekaterim članom upravnega sveta bili vse 
prej, ko simpatični. Ozračje je bilo pa tudi tu dušeče. 
Saj smo se zavedali, da ni gotovo, da bi vsi člani 
upravnega sveta znali razločevati raznolikost patri jot- 
skih čustev od dolžnosti do naroda. Naša politična 
odgoja je namreč že od Koseski-Bleiweisovih časov 
sem slonela na aksijomu, da smo Slovenci z Avstrijo 
oženjeni in zato od nje neločljivi. Zato je naše med- 
sebojno, prej tako prisrčno občevanje postalo le bolj 
konvencionalno. — Še hujše je bilo pa na ulici. Opa- 
žal sem, da so se me ljudje, ki so si v prejšnjih časih 
v čast šteli, če so mogli v mojo družbo priti ali se z 
mano le razgovarjati, jeli izogibati ali da so celo bežali 
pred mano. Tako je neki dan nek častnik, ki je preje 
rad iskal moje družbe, ko je videl, da mu po Stritar- 

jevi ulici prihajam nasproti, namrgodil obraz, se v 
naglici poslovil od tovariša, ki ga je spremljal in s 
katerim je bil v živahnem pogovoru, ter hitro zavil v 
Lingarjevo ulico, da se mi izogne. — Neizbrisno v spo- 
minu mi je ostal iz teh dni tudi še drug dogodek. 
Odhajal sem bil od cenzurne seje iz »Ljubljanske kre- 
ditne bankec. Stopajoč počasi v voz električne cestne 
železnice na voglu Stritarjeve ulice in ulice pred Ško- 
fijo, opazim kako ob Robbinem vodnjaku semkaj po- 
stane ter se s škodoželjnim smehom ozira po meni 
dvoje Slovenski ljudski stranki pripadajočih politikov, 
katerih eden je bil novinar. Kaj sta med sabo go- 
vorila seveda nisem slišal; čutil sem pa iz njunih po- 
gledov, da se je tikalo mene in zdelo se mi je, da 
sem uganil. 

Nekaj dni na to se oglasi pri meni policijski ko- 
misar dr. Skubel, mi izroči pismo policijskega ravna- 
teljstva, da se ima pri meni izvršiti hišna preiskava 
in me pozove, da mu to preiskavo omogočim. Obenem 
mi pove, da je vzel s sabo policijskega uslužbenca, ki 
ima pri preiskavi sodelovati. — Seveda mu odprem 
takoj vse omare, kjer sem imel shranjene svoje spise 
in potegnem tudi predale svoje pisalnice venkaj. Pre- 
iskava se začne; videlo se je pa takoj, da z neko po- 
vršnostjo, ki bi ne bila privedla k uspehu, ko bi bilo 
tudi kaj nevarnih spisov ostalo. Pisma, ki jih je dr. 
Skubel smatral za važna, bila so predvsem ona, ki so 
se nanašala na slovanske sestanke v Petrogradu in 
pa na akcijo v zvezi z društvom »Russkoje Zernoc. 
Vsa ta pisma so bila odbrana in zaplenjena. Isto usodo 
je delilo tudi nekaj pisem z znanimi slovanskimi po- 
litiki, zlasti’ z državnim poslancem dr. Tresičem- 
Pavičiče m. Ko je policijski odposlanec smatral, 
da ima dovolj materijala zbranega, jel je pregledovati 
še knjižnico, menda zato, da se prepriča, če ni za 
knjigami kaj pisem skritih; kmalu pa to pregledo- 
vanje opusti ter z nabranim plenom odide. — Po nje- 
govem odhodu spravim se sam še enkrat nad pregle- 
dovanje preostalih spisov in odstranim nekatere, ka- 
terih pri prvem pregledovanju sam nisem opazil in 

so ušli tudi pogledom policijskega odposlanca. Kakor 
je pri takem prebiranju navadno, ostalo je pa kljub 
vsemu med spisi nekaj takih, ki so se policiji še čez 
tedne nevarni zdeli in so jej dajali možnost za nove 
naklepe na mojo osebno svobodo in varnost. 

Dva dni po hišni preiskavi pride dr. Skubel zopet 
k meni z naznanilom, da mora preiskati tudi moje 
stanovanje v Cerkljah. Očividno je policijska oblast 
pri pregledovanju zaplenjenega gradiva smatrala, da 
je nekje moral ostati obremenilnejši materijal in je 
mislila, da ga najde v Cerkljah. Toda tudi ta račun se 
ji ni obnesel. Po kolikor se da natančni preiskavi, 
med katero je dr. Skubel pretaknil vse prostore mo- 
jega cerkljanskega stanovanja, tako da se mi je zdelo, 
da išče morebiti skritega orožja, odpeljala sva se v 
Ljubljano praznih rok. Ne vem in tudi kasneje nisem 
izvedeti mogel, če je bilo dogovorjeno ali ne, da me 
je pred odhodom vodja v moji hiši nastanjene cerkljan- 
ske orožniške postaje prišel prosit, naj dovolim, da 
prisede do Ljubljane eden njegovih orožnikov, ki je 
bil poklican v službovanje drugam; dejstvo je le, da 
se je zato, ker se je ta orožnik vozil pri šoferju, raz- 
nesla takoj vest, da so me aretovali in zaprli. — Ko 
sem tisti večer sedel doma pri večerji, sem se ob pre- 
mišljevanju vseh dnevnih dogodkov šele spomnil, za 
čem je bržkone sledil v Cerkljah policijski odposla- 
nec. Bil sem več let naročnik ruskega ilustrovanega 
lista »Njiva«. Ta list je svojim naročnikom vsako leto 
dajal piav lepe premije. Neko leto je bila med pre- 
mijami tudi velika, v barvah tiskana slika carja Niko- 
laja Aleksandroviča. Nič slabega misleč, dam to sliko, 
kakor sem to storil tudi z vsemi ostalimi slikami, ki 
sem jih za »Njivinec premije prejel, v okvir ter jo 
obesim v svojo pisarno v Cerkljah. Visela je ondi par 
let, ne da se je kdo ob njej izpodtikal. Nekoč pa pride 
v Cerklje na inšpekcijo deželni orožniški poveljnik 
von Riedlinger, svak bivšega ministra dr. Pacaka, Čeh 
po rodu in moj dober znanec. Po končanem uradnem 
opravku se oglasi pri meni. Sprejmem ga v svoji pi- 
sarni in zapleteva se v živahen pogovor. Slučajno je 

von Riedlinger med tem pogovorom sedel tako, da 
carjeve slike ni mogel videti. A o njej mu je moralo 
poročano biti, kajti po nekem času se začne na stolu 
obračati na vse strani in — o groza! — opazi carjev 
portret. Kar očividno ga ob tem pogledu strese mraz 
in s strahom na licih se ponovno obrača k tej grozni 
prikazni. — Po njegovem odhodu se sicer nisem mogel 
ubraniti smeha; toda čez nekaj časa sem dal sliko 
vendar sneti ter jo postaviti v podstrešje, kjer bi jo 
bil dr. Skubel tudi' našel, ko bi mu bilo v glavo padlo 
pogledati še tjekaj. 

Po vsem tem mi je postalo jasno, da mi policija 
ne bo dala miru. Misel, da bi bilo najbolje iti jej z 
begom v inozemstvo s poti, me je neprenehoma pre- 
vevala. Prepričan sem bil, da bi mi beg tudi še sedaj 
bil uspel in načrt, kako ga izvršiti, sem imel do do- 
brega premišljen; toda nedostajalo mi je denarja. Ze 
sem hotel stopiti k dr. Tavčarju, zaupati mu svoj načrt 
in ga prositi pomoči v obliki večjega posojila; a čim 
• večkrat se mi je možnost takega izhoda iz nevarnega 
položaja vračala, tembolj me je navdajala z odporom 
do take rešitve. Dejal sem si pred vsem, da ni gotovo, 
če bi ne doživel razočaranja, kar bi me bilo silno bo- 
lelo in morebiti popolnoma potrlo. A če bi ga ne bil, 
zdelo se mi je zopet mogoče, da bi prožene mi de- 
narne pomoči kasneje vrniti ne mogel, kar se je zopet 
protivilo mojim pojmom o prijateljstvu. Končno so 
me gotovi dogodki izza prejšnjih let od takega koraka 
odvračali in — kakor sem se kaj kmalu prepričati 
priliko imel, na srečo — tudi res odvrnili. Z neko 
kljubovalnostjo jel sem torej bodočnosti zreti nasproti. 

Dne 17. avgusta se mi je končno pokazala v vsej 
svoji neprijazni obliki. Tega dne popoldne okoli treh 
pride namreč zopet k meni dr. Skubel. Ker je pripeljal 
s sabo policijskega uslužbenca, spoznam takoj, da je 
prišel s prav posebnim namenom. In res: ta usluž- 
benec je bil določen, da me odvede v 
policijske zapore. Dr. Skubel mi namreč po- 
kaže odlok policijskega ravnateljstva, po katerem mu 
je naročeno bilo, da me ima prijeti in v policijske za- 

pore pripeljati. Reči moram, da me to zaporno povelje 
ni iznenadilo. Sprejel sem ga mirno in brez najmanj- 
šega razburjenja; izjavil takoj, da ga jemljem na zna- 
nje in izrekel le željo, da mi dovoli, da pridem sam 
na policijo, češ, da mu dajem častno besedo, da se 
tamkaj zglasim najkasneje čez pol ure, ko doma naj- 
potrebnejše vredim. Dr. Skubei pristane na moje želje 
brez ugovora; ugotovi vši pa, da so zapori v poslopju 
policijskega ravnateljstva pretesni in tudi sicer v 
takšnem stanu, da bi mi bivanje v njih moralo biti 
v nadlogo, pove mi, da mi je policijsko ravnateljstvo 
iz posebne obzirnosti dovolilo bivanje v policijskih za- 
porih deželnega sodišča. Ta pokroviteljstvujoča kret- 
nja policijskega ravnateljstva, katera mi je quasi napo- 
vedovala napredovanje iz policijskih zaporov v ječe 
deželnega sodišča, mi je kljub temu bila dobrodošla, 
ker sem se ob napovedi aretacije nehote spomnil, s 
kakšnimi soaretovanci utegnem v umazanih policijskih 
zaporih priti skupaj. Davši mi potrebna pojasnila in 
naročila, poslovi se takratni najmerodavnejši uradnik * 
ljubljanskega policijskega ravnateljstva od mene in 
odide. 

Mirno, ko da imam sporočiti najprirodnejšo stvar 
na svetu, stopim po odhodu dr. Skublovem v pisarno, 
naznanim kaj mi je policijsko ravnateljstvo naklonilo 
in izročim vodstvo pisarne uradnikoma Avšiču in 
Kuharju. Potem se od vsakega uradnika posebej 
poslovim in odidem, da obvestim še posle ter dam na- 
ročila za gospodinjstvo. Tu je bila stvar razburljivejša. 
Stara, zvesta in skrbna Mica, katero sedaj že nekaj 
let pokriva črna zemlja, je britko zaplakala in izbruh- 
nila v klice ogorčenja, ki bi bili zanjo morebiti ne- 
varni postali, ko bi jih bil čul komisar Skubei. Videč 
toliko iskrenega sočutja, se je tudi meni inako storilo; 
toda hitro pridem k sebi in jamem zagotavljati, da 
bom zopet kmalu doma in da se mi ne bo slabo go- 
dilo, češ, da imam pravico do lastne posteljnine in do 
gostilniške hrane. Ko še v tem pogledu naročim, kar 
je bilo potreba, vzamem dva zvezka Aškerčevih poezij, 
vržem čez roko vrhnjo suknjo in odkorakam z izpre- 

hodno palčico v roki od doma. — Daši me je dr. 
Skubel zagotovil, da se name zanese, prepričal sem 
se vendar, da tega zagotovila ni bilo vzeti doslovno; 
v neki oddaljenosti od hiše opazil sem namreč, sto- 
pajoč iz veže, detektiva, katerega je bil tamkaj pustil 
in ki je gotovo imel nalog nadzorovati me dotlej, do- 
kler se ne zapro za mano vrata policijskih zaporov. 

Mirno, nekam brezčutno sem korakal po Gospo- 
ski ulici, ob Kongresnem trgu in dalje mimo fran- 
čiškanske cerkve proti sodni palači. Na Miklošičevi 
ulici srečam nekega znanca. Na njegovo vprašanje: 
kam, povem mu, da v zapor. Prestrašen mi proži roko, 
stisne mi sočutno mojo, in odhiti molče dalje. — 
Kakšna čutila so se mi sama ob sebi usiljevala, ko 
sem ob Slovenskem trgu korakal mimo spomenika 
cesarja Frana Josipa, mi ni treba pripovedovati. Saj 
je bilo to ravno v predvečer njegovega rojstnega dne 
in sem /)il jaz tisti, ki je — takrat še v zmotni misli, 
da bode mogoče krono pridobiti za upoštevanje teženj 
in zahtev našega naroda — dal inicijativo za postav- 
ljenje tega spomenika. 


XII. V policijskem zaporu. 


Težko je popisati, s kakšnimi čuvstvi sem stopal 
po hodniku v pritličju pravosodnega poslopja. Zdelo 
se mi je, da se bližam grobu, v katerem me živega 
pokopljejo. Dolg se mi je zdel ta hodnik, a vendar 
prekratek. Naenkrat ga namreč zmanjka in na levi 
.uzrem ona z železjem zavarovana vrata, katera mi je 
označil policijski komisar. Nehote postojim na hod- 
niku predno obrnem svoje korake proti njim. Pogled 
mi splava nadnje, ko da bi tamkaj iskal Dantejevega 
napisa: 

»Per me si va nella cita dolente — < 

(Tu skozi vodi pot na kraj trpljenja ) 

in 

>Lasciate ogni speranza voi, ch’entrate.< 

(Vse nade zunaj naj pusti, kdor vstopa.) 

* 

Žalne misli me obidejo. A le za trenotek. Potem pa 
se zbudi v meni ona prirojena mi kljubovalnost in z 
njo združena neustrašljivost, ki mi je dotlej omogočala 
premagati vse težave življenja. Da, živega me bodo 
pokopali, mislim si; toda njim na jezo vstanem iz tega 
groba tako gotovo, kakor gotovo verujem, da bodo 
oni ponižani. S trdimi koraki krenem na to na levo. 

Še predno pozvonim, odpro se lesena vrata on- 
kraj železnih in na leteh se z rožljajočmi šopom klju- 
čev v roki in dolgo pipo v ustih prikaže redar, ka- 
teremu je poverjena bila služba v policijskih zaporih. 
Jasno mi je bilo, da me je že pričakoval. Starega 
znanca najdem v njem; bil je namreč več let mestni 
redar, predno je bila podržavljena policija. Ne da 
vzame pipo iz ust in neha piti iz nje ter puhati predse 
gosti belkasti dim, vtakne ključ v železna vrata in 

jih odpre. Ko stopim skoznje in pripomnim, da mi je 
naročeno bilo, naj se pri njem oglasim, pripomni suho 
in mrzlo, da mu je bil moj prihod že naznanjen. Menda 
popolnoma prožet važnosti svoje službe in veljave, 
ki so mu jo dajali jetniški predpisi, namrgodi obraz v 
one svojevrstne gube, ki jih moremo opažati samo pri 
vojščakih svete Hermandade, kadar nastopajo v polni 
zavesti svoje uradne moči. Te gube se še jasneje ori- 
šejo, ko polen skrbi izpregovori: »Ne vem kam naj 
vas vtaknem, ko imamo vse zapore že zasedene. Pri 
ravnateljstvu imajo vendar 
več prostora. Cernu so vas 
neki semkaj poslali? Saj 
bi vas tamkaj zaradi za- 
slišavanja bolj pri rokah 
imeli!« — Ko mu na to 
modrovanje povem, kako 
mi je policijski nadkomi- 
sar mojo nastanitev v po- 
licijskih zaporih deželnega 
sodišča utemeljil, zmaje 
strogi gospod pomembno 
z glavo; potem pa, ko da 
se je zavedel, da je nekaj 
napačnega storil, ker bi si 
jaz to njegovo obnašanje 
mogel razlagati za lahno 
odklanjanje nadkomisarje- 
vega utemeljevanja, brž 
doda: »Ja, to je že res. Veste kaj, k »zeksarbirtu« 
vas bom dejal.» Na moje samo s pogledom iz- 
raženo začudenje pove mi, da so ravno tistega dne 
pripeljali k njemu tudi imenovanega ljubljanskega 
meščana. — Ob vsaki drugi priliki bi mi bil sestanek 
s tem spoštovanim someščanom dobrodošel; sedaj pa 
sem si želel biti sani. Tembolj, ker sem si dejal, da 
bi tudi njemu morebiti nič kaj ljubo ne bilo, ko bi se 
sešla v takih razmerah. Zato se izrečem proti ječar- 
jevi nakani. Po njegovem obnašanju ob mojem pri- 
hodu sem dvomil, če bo moj odpor imel kaj uspeha. 



Albin Bergant. 

Pripravljen sem bil celo na strog ukor. Toda na čast 
ječarju bodi rečeno, da je pod njegovo raskavo una- 
njostjo tičalo mehko srce. Temu in morebiti tudi spo- 
minom iz najinega nekdanjega službenega razmerja, 
tekom katerega mu nikdar nič žalega ali krivičnega 
storil nisem, imel sem pripisati, da mi sedaj z mehkim 
glasom, iz katerega je zvenelo sočutje, odgovori: »Se- 
veda vam niora hudo biti. No, bom že kako uravnal. 
Že vem, neke arestante l>om premestil in vam od- 
kazal največjo sobo. Kar tukajle sedite in malo po- 
čakajte.« — Ko me čez nekaj časa pride povabit, naj 
stopim za njim, pelje me v veliko sobo na desni strani. 
Za sedem oseb je bilo prostora v njej. Ležišča so bila 
porazmeščena deloma ob straneh, deloma v sredi sobe 
okoli mize. Pogrnjena so bila s sivimi belci gorenj- 
skega izdelka. Rijuhe na njih so bile tudi iz domačega 
platna in — kolikor sem na prvi pogled zamogel spo- 
znati — čiste. Soba torej ni napravila Bog ve kako 
slabega vtisa name. Ker je med tem že tudi Mica pri- 
hitela s posteljnino za menoj, smatral sem to za prvi 
pozdrav od doma in grenki občutki, ki so mi dotlej 
napolnjevali dušo, jamejo polagoma giniti. S pomočjo 
ječar jevo si vredim posteljo na sredi sobe pod oknom. 
Potem, ko ječar odide, stopim k oknu. Na strehi nad 
vhodnimi vrati zagledam goloba, proti kateremu se 
leno in previdno plazi mačka. Zdelo se mi je, da z 
zahrbtnim namenom. Povsod preganjanje in zalezo- 
vanje! pomislim si; a v tem je golob, začutivši menda 
nevarnost, že odletel in mačka je, iznenadena in v 
svojem pričakovanju ogoljufana, nevoljno stresla z 
glavo. Ta prizor me spomni, da bi bil tudi jaz — go- 
lobu enako — lahko svojim zasledovalcem ušel in 
nekak čut inferijornosti se me poloti v primeri s to 
drobno živalico prirode. A le za trenutek. »Mačku je 
ušel,« pravim si; »toda kdo ve, če ne preži nanj nekje 
pod oblaki že jastreb?« 

Iz tega in takega premišljevanja me zbudi ječar, 
ki me pride vprašat, od kod si bom naročal hrano. 
Imenuje mi troje gostilnic, katere bi po odredbi jet- 
niške uprave mogle priti v poštev: Štrukljevo, Figov- 

čevo in hotel »Uniona. Izberem si prv.o kot najbližjo. 
Kako srečno sem izbiral, pouči rne že večerja onega 
dne, kajti bila je izredno okusna in tako obilna, da 
je je dokaj ostalo na prosto razpolago ječarjevo. Kar 
sem kasneje izvedel o načinu, kako je gostilničarka 
gospa Tavzesova v svoji kuhinji hrano zame naročala, 
me je pa genilo; kajti izpoznal sem njeno dobro srce, 
njeno pojmovanje položaja in izredni pogum, kakršne- 
ga je v onih težkih časih nedostajalo mnogim moškim, 
ki so se kaj radi širokoustili, kadar so vedeli, da jim 
ne preti nikaka nevarnost, ki so pa, kakor hitro so 
nastopile količkaj kočljivejše razmere, pokazali, da je 
vse njihovo junaštvo le preveč zajčje prirode. 

Da si krajšam čas, jamem po večerji čitati Ašker- 
čeve pesmi, katerih dva zvezka sem si bil z dr. Skub- 
lovim dovoljenjem vzel s sabo. Nisem jih izbiral; segel 
sem marveč po zvezkih, ki sta mi ravno pod roko 
prišla. Enega leteh vzamem sedaj v roke. Bila je knjiga 
»Akropolis in Piramide«, katero mi je dne 3. decem- 
bra 1908 poslal Aškerc z lastnoročnim poklonitvenim 
napisom: »Svojemu edinemu pravemu prijatelju.« Ko 
da mi je kdo zapičil iglo v srce, se mi zazdi, ko ta po- 
klonitveni napis čitam. Srečen, da nimajo več moči 
nad Tabo, mislim si, kajti sicer bi prav gotovo delil 
usodo »svojega edinega pravega prijatelja«. Ponovno 
že prečitane »Egiptovske arabeske« jamem čitati zo- 
pet. Ob tem čitanju mi stopa živo pred oči možata 
Aškerčeva prikazen z onim trdim izrazom obličja, ka- 
teri je zadobilo vselej, kadar mu je vsled užaljenja 
vzvalovalo srce. Ob tej viziji čitam počasi, prevdarja- 
joč takorekoč vsako posamezno besedo. Prišel sem bil 
ravno do »Nila« na 19. strani knjige, ko se naenkrat 
utrne luč. Bil sem v temi in mi torej ni ostalo dru- 
gega, ko zlekniti se po postelji. Zaspati seveda nisem 
mogel. Zato so se pa burnim vetrovom enako jele po 
mojih možganih poditi najrazličnejše misli, temne in 
svetle; misli obupa in nade; misli o prežiti preteklosti, 
polni dela in truda, razočaranj in uspehov; misli o 
negotovi bodočnosti; misli o vzplamteli strašni vojni 
in njenih posledicah; misli o usodi velikega Slovan- 

stva, pred vsem pa našega šibkega, le na pomoč osta- 
lega slovanskega sveta navezanega naroda. Končno 
so se te misli koncentrovale v skrbi za draga mi bitja, 
s katerimi so me vezale vezi srca in krvi. Utrujenejši, 
ko po najhujšem fizičnem naporu, zapro se mi pozno 
po polnoči oči. 

Drugo jutro me zbudi glasno govorjenje pred mo- 
jimi vrati. »Deutsche Laute hor’ ich wieder« (nemške 
glasove čujem zopet), mi šiloma pride na ustnice. 
Govorjenje, ki mi je došlo do ušes, je bilo namreč 
nemško. Pol v spanju še, odprem oči in opazim, da je 
že svetel dan. Ko da sem na posteljo prikovan, se 
zleknem vznak in poslušam. Ponižen glas mojega je- 
čarja se opravičuje, češ, da je mislil, da me sme kot 
bivšega župana in ker sem prvo noč v zaporu bržkone 
prebil večinoma brez spanja, zjutraj pustiti malo dalje 
v postelji. — »Keine Ausnahmenlc zarohni nad njim 
krepko osoren glas, »Arestant ist er, wie jeder andere. 
Merk en sie sich’s!« (Nič izjeme! Arestant je, ko vsak 
drugi. Zapomnite si to!) — Kakor sem kasneje iz- 
vedel, je te ljubeznjive besede govoril policijski urad- 
nik, čegar naloga je bila nadzorovati zapore; jaz pa 
sem po tem dogodku šele do dobrega spoznal, kakšno 
krivico sem delal ječarju, ko sem ga sodil pod prvim 
utisom njegovega naravnega obnašanja, čegar likanja 
mu pač njegova malo zavidanja vredna služba ni omo- 
gočevala. — Mož se res takoj po nadzornikovem od- 
hodu oglasi pri meni ter mi pove, da bi me po obsto- 
ječih predpisih bil moral ob šestih zbuditi; da pa 
tega, ker je skoz linico v vratih opazil, da trdno spim, 
ni storil in da ga je za to nadzornik ostro oštel. Za- 
hvalim ga na njegovi pozornosti in ga zagotovim, da 
zaradi mojega predolzega spanja ne bo nič več oštet. 
Ob tej priliki se spustim z njim v pogovor in izvem, 
da imam pričakovati zaslišanja po nadkomisarju Skub- 
lu še tistega dne. Toda mož se je zmotil. Računil ni 
namreč s cesarjevim rojstnim dnem, ki se je vsako 
leto slovesno proslavljal in proslavi katerega se je to 
leto hotela in morala posvetiti še prav posebna pažnja. 
Res sem v zapore čul bučnost, ki je izvirala od te 

proslave, kateri glavni del se je vršil pred cesarjevim 
spomenikom na Slovenskem trgu. Pri tem so me na- 
vdajali prav trpki spomini, ki so segali nazaj do po- 
stanka tega spomenika. Temeljna misel je namreč bila 
zainteresovati cesarja za slovenski narod in ga na- 
praviti pokroviteljem slovenskih narodnih teženj. A 
kako se je ta misel izplačala? Že v dobi, ko je ta spo- 
menik stal, je cesar Fran Josip, ki ni imel nikdar 
darežljive roke za naše narodne težnje, za stavbo nem- 
škega gledališča, te bojevne postojanke po Kranjski 
hranilnici umetno vzdrževanega nemštva v deželi, da- 
roval 10.000 kron. To sicer ni bilo veliko. Bilo je 
pravzaprav bogatega cesarja beraško darilo; vendar 
pa dovolj, da je jasno pokazalo, koliko je bila vredna 
vedno in vedno ponavljana fraza, da vse »svoje« na- 
rode enako ljubi. — Zame so s tem spomenikom bili 
zvezani še prav posebni spomini. Koj naslednji dan 
po proslavi cesarjevega rojstnega dne leta 1910., ka- 
tera proslava se je izvršila pred spomenikom, mi je 
bil namreč vročen dekret, da me proslavljeno Veli- 
čanstvo ni »blagoizvolilo« potrditi več za župana; dan 
pred letošnjo proslavo pa sem bil vtaknjen v zapore. 
Ko mi med tem premišljevanjem kar tako mimogrede 
švigne mimo spomina ona svojevrstna vaza, ki so jo 
neko jutro zgodnji vstajalci ljubljanski našli na tem 
spomeniku, ne morem se otresti neke nagajive šega- 
vosti, tako, da mi je lahek nasmev legel na ustnice. 
— Po razgovoru z ječarjem sem imel vero v možnost 
željno pričakovane zaslišbe, češ, da policiji po končani 
proslavi vendar ostane še časa zanjo in sem popoldne 
nadkomisarja Skubla z napetim hrepenenjem priča- 
koval; a zastonj. Tudi dr. Tavčarja ni bilo k meni, 
dasi sem pred odhodom v zapore doma naročil, naj 
ga o moji aretaciji takoj obvestijo. Glede na to na- 
pišem mu resoluten poziv, naj me obišče. 

Naslednjega dne se to končno res zgodi. Popoldne 
ob treh zarožljajo namreč ključi, vrata mojega zapora 
se odpro, na njih se prikaže ječar s pipo v ustih in s 
strogim uradnim obrazom, ter mi, ne da pipo iz ust 
vzame, izmed zob veli: »Alo, pejte!« Razumel sem ga. 


9 


124 


Da je mogel nasproti arestantom pokazati predpisano 
strogost, treba mu je bilo pipe. Brez nje med zobmi 
je bil izraz njegovega obraza predobrodušen. Zato nve 
ta videzno robati poziv ravno tako ne spravi iz du- 
ševnega ravnotežja, kakor sem kasneje znal ohranje- 
vati mirno kri, kadar je prišel z enakim ali še ne- 
otesanejšim pozivom: »Alo, Hribar, pejte!« Od popi- 
sanega dogodka pred vratini mojega zapora sem nam- 
reč vedel, da mora mož za kruh, ki ga služi, za gotove 
slučaje tudi gube svojega obraza dajati državi v zakup. 
Na moje vprašanje, kaj je, mi odgovori, da me popelje 
k zaslišanju. — Prvo veselje v zaporu. Saj 
sem pričakoval, da pride k zaslišanju tudi moj zastop- 
nik dr. Tavčar. Ko stopim v sobico poleg vhoda k 
policijskim zaporom, najdem ga poleg nadkomisarja 
Skubla res ondi. Radostno ga pozdravim. A ta radost 
se že v naslednjem trenotku izpremeni v pekočo brit- 
kost, kajti dr. Tavčar jame mi očitati, zakaj sem gojil 
prijateljstvo z dr. Tresičem, češ, da mi je večkrat pra- 
vil, da na tem človeku nič ni in da imam sedaj zaradi 
njega sitnosti. V zapore, da sem prišel samo zato, ker 
so se pri njem našla moja pisma, dočim da bi sicer 
ne bilo nikakega povoda za kako postopanje proti 
meni. Glede na pismo, katero sem mu poslal, še doda, 
da me doslej zato ni obiskal, ker bi ga obisk pri meni 
v zaporu bil preveč ganil. Nato se je poslovil in odšel 
s pripomnjo, da me bo že zastopal, če bi bilo potreba. 
Ne da sem v stanu izpregovoriti le besedico, prožim 
mu molče roko. Štiri mesece ga potem nisem videl več. 

Po odhodu dr. Tavčarjevem začne se zasliševanje. 
Dr. Skubel mi pove, da je mojo aretacijo predpisal 
vojno nadzorovalni urad na Dunaju zaradi mojih pri- 
jatelju dr. Tresiču-Pavičiču poslanih pisem, katere so 
po njegovi aretaciji našli v njegovem dunajskem sta- 
novanju. Odgovore na stavljena mi vprašanja sem 
seveda, ker sem vedel, da mi gre za glavo, uravnal 
temu primerno. Dr. Skubel je sicer poskušal speljati 
me sedaj pri enem sedaj pri drugem vprašanju na 
polzko pot priznanja: a bil sem previden in se nisem 
dal vjeti. 

Zavedal sem se v polni meri, da je človeško živ- 
ljenje tako dragoceno, da me veže dolžnost, do sebe 
samega in do drugih, kateri imajo po kakršnihkoli 
vezeh z mano zanimanje zanj, braniti ga z vsemi 
sredstvi in zlasti z vso dovtipnostjo duha. V ta namen 
smatral sem tudi laž za dopustno. — Saj je bilo res, 
da sem prelamljal državljansko zvestobo. A država 
me je — ker sama nemoralna do kosti in mozga — 
k temu odgojila. 

Nič ni na zemlji vzvišenejšega od materinske lju- 
bezni. Globoka je, polna 
požrtvovalnosti, neustraš- 
Ijiva in mogočna. Pred 
njenimi podvigi obstajamo 
često v nedoumevanju in 
nemem občudovanju. Zato 
pa mrzimo človeka, ki ne 
ljubi svoje matere in ga 
smatramo za podleža. — 

Toda s čem moremo naj- 
vrednejše dokazati svojo 
ljubezen do matere? Go- 
tovo s tem, da ljubimo in 
kot najdražji zaklad čuva- 
mo jezik, ki smo ga od 
nje prejeli kot dedištvo na 
življensko pot in v kate- 
rem smo jej z najlepšo 
besedo človeške govorice 
zajecljali prvi pozdrav. In ta naš najdražji zaklad: kdo 
je segel po njem? Država, ki ga je zaničevala, zapo- 
stavljala, mu odrekala pravice; država, ki nas je od- 
gajala za renegate in je s tem iztrgati hotela iz naših 
ljudi ljubezen do mater. 

In to državo naj bi bil ljubil? Tej 
državi naj bi bil po vseh prizadevanjih, da jo odvrnem 
od njenega pregrešnega početja, ostal zvest? Ne, ne: 
greh bi to bil proti človeškemu dosto- 
janstvu; naglaven greh proti etiki in 
morali. Zavedal sem se tega tako popolnoma, da 

sem se moralno smatral za s»ilno vzvišenega nadnjo 
in da sem jej zato osporaval pravico soditi me po svo- 
jih — ravno tako nemoralno prikrojenih — zakonih. 

V svesti si, da je prvi del zapisnika podrl očitke, 
s katerimi je prihajala policija, sem se nekam samo- 
zavestnejše vrnil v svoj zapor. Da ni bilo onega ne- 
pričakovanega in tudi nepotrebnega očitka zagovor- 
nika, ki se mi je ponudil sam, bil bi to noč tudi dobro 
prespal. Tako pa so me navdajala prav mešana čutila, 
ki so končala s spoznanjem, kolikšen kos globoke filo- 
zofije tiči v hrvatski narodni poslovici: »Uzda j se u se 
i u svoje kljuse.« Za trdno sem sklenil, da 
za obrambo ne bom iskal nobene po- 
moči več, temveč, da se bom branil 
sam. 

Dne 21. avgusta je bilo zasliševanje končano in 
policija je naročila ječarju, naj me odda v zapore de- 
želnega sodišča. Še tistega večera se je to naročilo 
izvršilo. Pome je prišel eden jetničarjev deželnega 
sodišča. Na sobi poleg stražnice, kamor me je bil od- 
peljal, najdem jetnišničnega ravnatelja Ra- 
bi t s c h a , slovenskega renegata najodumejše vrste. 
Z neprijetnim, zadirljivim glasom mi ta mož, majhne 
postave, a velike domišljavosti, jame razkladati, da 
sem določen za samotni zapor in da se bom moral, 
dokler bo trajal, strogo pokoravati jetnišničnemu redu 
in vsem predpisom za kaznjence, pri čemer je 
to poslednjo besedo namenoma ostro naglašal. V te 
predpise, dejal je, da spada tudi določba, da se mi 
mora vse pobrati, kar imam pri sebi; vendar je kot 
dokaz neke posebne obzirnosti navel, da mi pusti uro, 
češ, da to stori na lastno odgovornost glede na to, ker 
mi je dovoljena lastna posteljnina in zasebna hrana. 
Vse ostalo sem mu moral izročiti. Na njegovo tozadev- 
no vprašanje mu potrdim, da nimam ničesar več pri 
sebi. Toda, da me do dobrega poniža ter mi pokaže 
svojo moč, naroči enemu jetniških paznikov, naj me 
pretiplje. Ko se to delo izvrši tako točno in natančno, 
da je to bilo zame skrajno žaljivo, naznani paznik, da 
ni našel ničesar; vpraša pa svojega strogega zapoved- 

nika in gospodarja, če ukaže, da se slečem. Jaz vztre- 
petam in prebledim. Zdelo se mi je, da mi tudi tega 
ponižanja ne prihranijo. Vendar Rabitsch ni šel do 
skrajne ukrutnosti, kajti odkimal je svojemu pre- 
uslužnemu hlapcu. 

Sedaj začne narekovati moj osebni popis. Tisko- 
vina je bila seveda nemška. K napovednici »Name« 
narekuje »Johann Hribar«. — »Ivan,« se oglasim jaz; 
a strogi gospod odvrne, proti pisarju obrnjen, trdo in 
osorno: »Schreiben Sie: Johann.« (Pišite: Johann.) — 
Še danes mi je hudo, da 
so mi takrat okoliščine 
velevale na to drznost 
molčati in obtožujem se, 
da sem res molčal. Kadar 
sem se kasneje tega žalji- 
vega in sramotnega do- 
godka spomnil, opraviče- 
val sem se pred svojo 
vestjo, da sem bil v polo- 
žaju, v kakršnem bi bil 
človek, ki bi se hotel z 
bikom bosti in da sem 
svoje načelno stališče va- 
roval s tem, da sem na vsa 
Rabitscheva nemška vpra- 
šanja odgovarjal v sloven- 
skem jeziku. — Ko je bila 
ta formalnost opravljena, 
izroči me ravnatelj ječarju, ki je že na to čakal, da me 
popelje v odkazano mi bivališče. Bil je to eden onih 
uslužbencev nižje vrste, ki si je, dasi si je služil ples- 
njivi državni kruh, ohranil zavedno slovensko srce. On 
je bil, kakor tudi vsi njegovi tovariši, vedno moj zvesti 
volilec. Zato se je sočutno oziral po meni, ko sva 
stopala po stopnjicah v prvo nadstropje. Poznal sem 
pač vse ostale prostore pravosodne palače; ta njen del 
pa mi je dotlej bil čisto neznan. Dasi sem vedel, da 
mora njega uredba biti takšna, da onemogoča pobeg; 
je ta uredba v onem trenotku napravila name vendar 

sitno mučen utis. Kamorkoli sem pogledal, železne 
ograje, ki so se sproti odpirati morale. Skozi železna 
vrata ene teh ograj pelje me spremljevalec na hodnik, 
po katerem se je krog podolgastega otvora v tleh in 
na stropu, tako, da se je videlo v pritličje in v drugo 
nadstropje, prišlo k vratom vseh za posamično zaprtje 
določenih ječ. Ko me pripelje do ječe št. 102, katere 
vrata so bila odprta, pokaže mi molče vanjo. Jaz vsto- 
pim; on pa potegne vrata k sebi, nagne se z gornjo 
polovico telesa v ječo proti meni in pravi šepetajoče: 
»Le korajžo! Saj boste kmalu zopet prosti.« Na to 
zapre vrata in jih zaklene. 

Daši mi je ves čas, odkar sem se od doma po- 
slovil, bilo ko da mi nekaj stiska grlo, zavem se svo- 
jega groznega položaja šele sedaj. Doslej prost človek, 
kateremu je bil odprt ves božji svet; kateremu je 
solnce sijati zamoglo na vsa njegova pota; kateri je 
v poljubnih izprehodih mogel iti poslušat ptičje petje 
v poljubno izbrane si loge in dobrave; kateri je smel 
udajati se nasladnim čutilom lahnega valovanja mehkih 
božjih sapic; kateri je ob neutesneni pravici do upo- 
rabe svojih življenskih moči mogel si po mili volji 
iskati krepčila in razvedrila; ali nisem bil podoben 
ptiču, ki se na krepkih svojih krilih lahko ponosno 
dvigne nebu pod oblake? — Sedaj pa brezmočen; za- 
sužnjen po družabnem redu jako dvomljive opraviče- 
nosti, ki mi jemlje svobodo, solnce in zrak, ki mi 
onemogoča vsakršno delo — celo ono za svoj obstoj. 
Žalostna slika sokola s polomljeni m i 
krili! — Vso neznansko težo svojega položaja pa 
spoznam šele, ko se ozrem okoli sebe. Sredi tesnega, 
štiri metre dolzega, dva metra širokega prostora sem 
stal. Na desni je stala mala k zidu pritrjena mizica in 
ob njej priprost lesen stol z zahrbtiščem; na levi že- 
lezna postelja z vrečo, ki je bila s slamo napolnjena. 
Na postelji belec za odevanje in rijuha iz domačega 
platna. Postelja je bila k zidu pritrjena in vzdignjena 
ter z navlašč za to prirejeno pripravo ob zid pripeta. 
Takoj pri vratih na desni strani je bil radijator cen- 
tralne kurjave; nasproti njemu na levi strani pa neka 

druga naprava za intimno uporabo. Tik pod stropom 
je bilo široko, a ne visoko okno, katerega spodnji del 
je vrhu tega na zunanji strani imel lesen oboj, ki je 
zabranjeval solncu dostop, jetniku pa oviral prost 
pogled v lepi božji svet. 

To je bilo torej moje stanovanje po vseh peripe- 
tijah 63 let dolgega življenja. V osamelost in brez- 
delje so potisnili mene, ki sem ljubil kipeče življenje 
in iskal dela. Toda najhujše to še vendar ni bilo. 
Hujše od tega mi je bilo spoznanje, katero mi je dal 
pogled na vrata. Malo lino opazim v njih in v njej 
okrogel otvor, ki je bil pod gibljivim zaklopom. Ločili 
so me torej od sveta, a samega me vendar celo v naj- 
večji intimnosti niso pustili. Vsak trenotek podnevi 
in ponoči se je namreč mogel odpahniti zaklop in je 
mogla zagoreti žarnica, katere stikalo je bilo zunaj. 
S tem so pogazili moje človeško dosto- 
janstvo. In to je bilo, kar me je naj- 
bolj r e v o 1 1 o v a 1 o. 

XIII. V preiskovalnem zaporu 


Sedaj se je začelo eno najžalostnejših obdobij 
mojega življenja. Ko sem je kasneje z retrospektivnega 
gledišča ocenjeval, ugotovil sem, da je edino ono leto 
bilo še žalostnejše, katero sem — zadostne hrane po- 
treben, ko sem doraščal, in pametnega nadzorstva, ker 
sem v puberteto prihajal — prebiti moral pri Franceli. 

Prvi dan sem v preiskovalnem zaporu deželnega 
sodišča vstal čisto neizpočit in potrt. Bil sem utrujen, 
ko da sem moral vso noč opravljati najtežja dela. Ne- 
prestano so se namreč, odkar je utrnjena bila žarnica, 
podile po moji glavi najraznovrstnejše misli, med ka- 
terimi je bilo le redko takih, ki bi mi bile vlivale to- 
lažbo v dušo. Zato mi je noč bila neznansko dolga. 
Zlasti še vsled tega, ker je nisem kontrolovati zamo- 
gel, kako poteka. Res sem imel uro; a velikodušna 
kretnja strogega ravnatelja se je — vsaj čez noč — 
izprevrgla v mučno negotovost, kajti v temi, katere 
razsvetliti mi ni bilo mogoče, nisem mogel razločiti 
na njej kazalcev. Budilni zvon mi je bil pod temi 
okoliščinami pravo odrešenje. Saj mi je naznanjal, da 
vstati moram. Brez njega bi bil morebiti še poležaval 
in se po postelji prevrgaval, pri tem pa se mučil z 
najtemnejšimi mislimi in domnevami. 

Ko mi ob sedmih jetničar prinese zajterk, popro- 
sim ga, naj sporoči ravnatelju, da bi si želel, da mi 
vrne ona dva zvezka Aškerčevih spisov, katera mi je 
bil pred nastopom stroge klavzure odvzel. Čez dobro 
uro mi ta dva zvezka res prinese. Šetajoč se po tesnem 
svojem bivališču gori in doli, listam v njih. Semtertje 
pride mi na misel, kako sentenco podčrtati. Tudi se 
mi zbudi želja po kaki pripomnji o razpoloženju, ka- 
tero je čitanje v meni proizvelo. Nehote sežem v žep 
po svinčnik; — ni ga bilo. To mi da povod, da opoldne. 

ko dobim obed, jetničarja poprosim, naj priporoči rav- 
natelj^ da dobim nazaj svoj svinčnik in nožič in naj 
mi iz denarja, ki ga imam v odvzeti mi denarnici, 
kupi nekaj pol papirja. Na to prošnjo tega dne ne 
dobim odgovora, dasi sem ga željno pričakoval. Zato 
me pa naslednjega dne zjutraj pokliče Rabitsch ad 
audiendum verbum ter mi v strogem uradnem tonu 
pove, da mi z dovoljenjem preiskovalnega sodnika iz- 
roča svinčnik in nožič; obenem me pa posvari, naj 
bom v bodoče s svojimi zahtevami skromnejši, češ, 
da zame veljajo isti predpisi, ko za ostale zapornike. 
Ko brez odgovora na njegovo filipiko odhajam, pomoli 
mi še z milostno kretnjo polo pisarniškega papirja. 

Istega dne okoli devetih dopoldne zaslišim na 
hodniku glas: »Numero 102 zum Untersuchungsrichter!« 
(Številko 102 k preiskovalnemu sodniku!) Brž na to 
zarožlja ključ v mojih vratih in eden jetničarjev me 
pokliče: >Pejte, greva k gospodu preiskovalnemu sod- 
niku k 

Številka sem torej postal, mislim si, ko stopam 
po hodniku za jetničarjem, ki me pelje proti velikim 
železnim vratom v smeri Slovenskega trga. »V poli- 
cijskih zaporih sem bil za ječarja vsaj še Hribar, tu 
sem pa samo še številka.« Toda mahoma sva stala 
pred velikimi železnimi vratmi, močnejšimi, ko vsa 
vrata, katera sem dotlej v pravosodni palači videl. 
Ječar vtakne vanje težak ključ, jih odpre, odpre na 
to še druga iz ravno takšnih železnih protov izdelana, 
a z debelim steklom zasteklena vrata, zapre ta posled- 
nja zopet in me pelje v eno ob levi strani teh vrat 
ležečih zasliševalnih sobic, kjer je že name čakal pre- 
iskovalni sodnik dr. Stoeckl z zapisnikarjem. Mož, ka- 
teremu so to nalogo menda zato zaupali, ker so po- 
znali njegovo nemško mišljenje, me sprejme hladno, 
a uradno pravilno. Začne se zaslišavanje, pri katerem 
mi dopusti, da odgovore na stavljena mi vprašanja na- 
rekujem sam. Po triurnem zasliševanju prekine je ter 
dolči nadaljevanje na popoldne. Po tem prvem zasli- 
šanju imel je njegov obraz že prijaznejši izraz. Zdelo 
se mi je, da menda zato, ker je spoznavati začel, da 

obdolžitev policije ne bo zamogla obstati. Jaz ga po- 
prosim, da mi ‘dovoli naročiti si pero, papirja in črnila 
in pa drugih knjig za čitanje, ker sem bil tisti dve, ki 
sem ju bil vzel od doma s sabo, že prečital. Obljubi 
mi to brez ugovora in še tistega dne sem bil pre- 
skrbljen z vsem, kar sem za pisavo potreboval. — 
Dne 24. avgusta pečal sem se največ z zopetnim in 
zopetnim čitanjem na 218 strani Aškerčevih »Novih 
poezij« stoječe pesmi »Na suženjskem sejmu v Bo- 
hari«. Ta zvezek mi je pesnik dne 26. januarja 1900 

poklonil z napisom »Go- 
spodu Ivanu Hribarju, žu- 
panu ljubljanskemu, v zna- 
menje hvaležnosti in v 
prijateljski spomin !< Pod 
utisom tega poklonitvene- 
ga napisa vzamem v roke 
pero in zapišem na po- 
vezni papir pred Ašker- 
čevim napisom tele, moje. 
takratno duševno stanje 
razodevajoče besede: 
»Dragi prijatelj Aškerc! 
Teden dni naslajal sem 
se ob vzvišenih Tvojih 
poezijah. Bile so mi tolaž- 
nice v težkih dneh ne- 
zasluženega gorja. Da ži- 
viš, bil bi se razjokal radi 
mene; meni pa so usahnile solze. 18. — 24./VIII. 1914.« 
— Da dobim od doma drugi knjigi, pošljem oba 
zvezka Aškerčevih poezij domov. 

Naslednjega dne me da zopet poklicati ravnatelj 
Rabitsch. Imel je ta zvezek Aškerčevih poezij v rokah 
in obraz mu je razodeval veliko nevoljo. Pomolivši mi 
knjigo pod nos, jame me oštevati, zakaj sem si pre- 
drznil one besede vanjo zapisati, češ, da je vsakemu 
arestantu strogo zabranjeno pisati karkoli in komur- 
koli. Pove mi, da bi se ta knjiga sicer morala zaple- 
niti, da pa tega ne bo storil, češ, da ve, da nisem s 

teni prestopkom jetniškega reda nič slabega mislil, da 
me pa vendar opominja, da veljajo predpisi jetniškega 
reda ravno tako zame, ko za vse tiste, za katere so 
bili izdani. Te besede so pač bile hud poper zame, 
saj so — seveda ne da si je tega bil v svesfci oni, ki 
jih je izgovoril — vsebovale ugotovitev, da se je pri 
sestavljanju jetniških predpisov že name mislilo. 

Druge knjige sem od doma pač še tistega dne 
dobil. Toda samo čitanje knjig mi je presedati jelo. 
Mikalo me je čisto naravno izvedeti, kaj se po svetu 
godi. Zato poprosim preiskovalnega sodnika, naj mi 
dovoli dopošiljanje »Slovenskega Naroda« in ko mi 
to prošnjo odbije, vsaj da dovoljenje za naročbo urad- 
nih listov »Wiener« in »Laibacher Zeitung«. Tudi to 
prošnjo mi odkloni, češ, da me bo že sam obveščal, 
kako vojska napreduje. Res mi je vselej, kadar sem 
prišel k zaslišanju ali kadar sem v njegovi navzočnosti 
sprejemal obiske, pripovedoval o sijajnih nemških in 
avstrijskih zmagah. Ko tedaj časnikov dobivati nisem 
smel, zaprosil sem dovoljenje, da mi iz pisarne banke 
»Slavije« smejo pošiljati vsak dan nekaj dela. To delo 
sem potem opravljal menjaje s čitanjem knjig, da mi 
je tako laglje in znosneje potekal čas. Ko mi pa ne- 
kega dne preiskovalni sodnik sijajočega obraza na- 
znani, da so Nemci že pred Verdunom in da se bli- 
žajo Parizu, dozori v meni iz kljubovalnosti in želje, 
da to naznanilo kvitujem, kakor treba, misel, da 
se začnem učiti francoskega jezika. 
Takoj naslednji dan poprosim, naj se pošlje na moj 
dom pismo, v katerem sem naročal, naj mi kupijo 
nemško-francosko slovnico in čitanko ter nekaj pisal- 
nih zvezkov. V pismu sem navel, da sem sklenil učiti 
se kljub nemškim zmagam francoskega jezika, češ, da 
sem prepričan, da tudi po vojni ohrani svoje domi- 
nantne pozicije. 

Naslednjega dne sem že dobil vse zahtevano in 
moje zaposlenje v samotarskem zaporu se je od tega 
dne temeljito izpremenilo. Ustavil sem pošiljanje dela 
iz pisarne in lotil sem se pridno učenja francoskega 
jezika. Vstajati sem jel, kakor hitro je postalo tako 

svetlo, da se je citati zamoglo. S pocetka sem sicer 
tudi zaradi tega dobil nekoč posvarilo, češ, da moram, 
dokler ne zapoje zvonec, ostajati v postelji. Nek le 
prevesten jetniški paznik me je morebiti iz lastne 
komoditete ali pa zato, da se ravnatelju prikupi, za- 
radi prezgodnjega vstajanja naznanil; a sedaj so me, 
videč, da preiskovalni sodnik naroči, naj se vsaki 
moji želji kulantno ustreže, puščali pri miru. In učil 
sem se — z malimi presledki med jedjo in izpreho- 
dom — neprestano, tako, da je nekateri dan bilo 
deset do dvanajst ur učenja. Sedenje pri mizici bi me 
bilo le preveč utrujalo; zato sem s slovnico v rokah 
stopal od časa do časa po celici gori in doli, ponavljal 
slovnična pravila in si prisvajal kopijo verborum. 
Kasneje sem si dal prinesti slovar in zvezek za zvez- 
kom G. Freytagove izdaje francoskih knjig z nemškimi 
komentarji ter sem prevajal krajše in daljše povesti. 
Na ta način mi je jel čas hitreje, in ker sem se bil 
polagoma uravnotežil, tudi mirneje in zadovoljneje 
potekati. Dnevni napor z učenjem je imel za posle- 
dico tudi dobro spanje, katero je moteno bilo le one 
dni, ko sem izvedel kako poročilo z bojnega polja, ki 
je za antanto bilo neugodno. 

Pravo okrevališče zame so bili vsakodnevni iz- 
prehodi, kateri so trajali po eno uro. Prvi dan sem 
si iz sramu izprosil, da sem ostal v sobi. Isti namen 
sem imel tudi zanaprej; toda ravnatelj Rabitsch mi 
je kategorično izjavil, da so izprehodi predpisani in 
da se jih moram privaditi. Nerad sem šel ven, ko je 
prišel jetničar pome in potegnil sem ovratek suknje 
kar se je dalo visoko na vrat; a sveži, okrepčujoči zrak, 
ki mi je na dvorišču zavel nasproti, me pouči, kako 
brezmiseln je bil upor proti tej v interesu zdravstva 
tako važni odredbi jetniškega reda. Da imajo izpre- 
hodi tudi še drug, manj idealen, a za policijske na- 
mene vendar veliko vreden pomen, si takrat nisem 
mogel misliti; izvedel sem pa kaj kmalu. 

Prvi moji izprehodi so bili samotni; bili so mi 
zato znosnejši. Po ne ravno prostornem dvorišču hodil 
sem pod jetničarjevim nadzorstvom v pravilnem krogu 

semtertje. Nekako tako, kakor sem v raznih zooloških 
vrtovih videl, da se gibljejo v odkazanih jim prostorih 
njihovi četveronogi stanovalci. Razgleda nisem imel 
drugega, ko na dvorišče pred pralnico na severni strani 
jetnišnice in pa na jetnišnična okna, pri katerih pa za- 
radi že popisanih obojev ni bilo mogoče videti nikogar. 
Tistih malo oken, ki so dajala svetlobe in zraka pisar- 
nam, je bilo itak vedno praznih. Pač pa se je nad dvori- 
ščem razpenjalo modro nebo, ki mi je vzbujalo hrepene- 
nje po svobodi. K temu sem torej obračal navadno oči. 

Prvi izprehod zbudil je v meni radovednost, kdo 
so oni, ki morajo z mano deliti enako usodo. Ko torej 
pridem v svojo celico nazaj, stopim na stol in se 
vzpnem do okna. Skozi predušni otvor oboja je bilo 
vendar mogoče videti ne samo na izprehodno dvo- 
rišče te strani, temveč tudi na zelo omejen del Miklo- 
šičeve ceste. Mene je zanimalo predvsem prvo. Na 
njem namreč zazrem dvoje znanih mi dijakov, katera 
sta eden za drugim pospešnih korakov — skoro te- 
kaje — vršila svojo šetnjo. Čudno! Tudi onadva sta 
svoje poglede, in — kakor se mi je zdelo — z velikim 
hrepenenjem obračala k nebu. Kaj neki polje v nju- 
nih mislih? To vprašanje mi pride nehote na um. Saj 
sem vedel, da ju je semkaj privedla okolnost, ker sta 
bila »Preporod ovca«. 

Naslednjo uro je dvorišče napolnilo kakih 60 kaz- 
njencev, ki so se izprehajali v dvostopih. Ti me niso 
toliko zanimali, vendar sem opazoval njihove obraze 
in ugibal, kaj bi utegnili razodevati. 

Dan kasneje pridem na dvorišče ob iztočni strani. 
Prišel je pome star jetničar dobrodušnega obraza, ka- 
terega sem prav dobro poznal, ker sem ga bil opažal 
na vseh svojih volilnih shodih in tudi sicer na javnih 
shodih narodnonapredne stranke. Ko se izprehajam 
nekaj časa, se možu bržkone zbudi usmiljenje do jet- 
nika, ki je brez dvojbe užival njegove simpatije. Zato 
me, ko pridem mimo njega, ki je — ob zid naslonjen 
— stal na spodnjem koncu dvorišča, pozabivši na to- 
zadevne stroge predpise, ogovori. Njegovo dobro srce 
prekipi v tole gotovo silno izvirno in prav svojevrstno 

tolažbo: »Nič naj se ne gri majo, gospod župan. Saj 
še večje gospode dobivamo semkaj. Snoči so nekega 
»firšta« pripeljali.« — Silno prijetno iznenaden, da so 
nema jetničarjeva usta izpregovorila, še bolj pa še- 
gavo razpoložen vsled njegove tolažbe, ki je tako ša- 
ljivo izzvenela, postojim poleg njega in se spustim z 
njim v pogovor. Vprašam ga katerega kneza da so pri- 
peljali in on mi pojasnjuje, da ima neko takšno ime, 
ki spominja na »porcijone«. Uganil sem, da je to knez 
Porcia, kar mi mož potrdi; ne more mi pa na moje 
začudeno vprašanje povedati, česa so ga osumili. Kake 
četrt ure sva se potem z ječarjem pogovarjala. Postajal 
sem namreč, kadar sem do njega prišel, vnovič in 
vnovič pri njem. Iz tega pogovora sem izvedel, da je 
mož bil že v pokoju, da so ga pa, ker so se ječe pol- 
nile in je bilo stalnega moštva premalo, pa tudi zato, 
ker so od letega morali nekateri »ajnrukati«, vnovič 
v službo poklicali in ga s pogodbo namestili, sicer pa 
da je nagrada, katero po tej pogodbi dobiva, prav 
beraška. 

Ves poživljen vrnil sem se s tega izprehoda na 
št. 102. Toda komaj proučim na vrsto došlo novo po- 
glavje francoske slovnice, že se vrata odpro in jet- 
ničar prvega nadstropja me pozove, naj grem z njim 
k ravnatelju. Ko pridem v ravnateljevo pisarno, vpraša 
me leta hinavsko prijazno, kaj sem s stražnikom go- 
voril. Povem mu vse po pravici. Sedaj pa ta birič 
namrgodi obraz, ga nabere v uradno osorne gube in 
mi začne brati levite, da sem se neodpustljivo pre- 
grešil, ker sem paznika zaplel v pogovor in da sem 
ga s tem onesrečil, češ, da bo še danes odpuščen. 
Končno mi najstrožje prepove še kdaj pogovarjati se 
s kakšnim paznikom, rekoč, da bi prestopek tega 
ukaza imel zame posledice, katerih bi ne bil vesel, 
poleg tega pa, da bi tistega paznika pahnil v nesrečo, 
kakršno sem prouzročil današnjemu. 

Ko stopam zopet po stopnjicah v prvo nadstropje, 
se mi inako stori. Ne zaradi sebe samega, ki sem se 
bil brezobzirnosti ravnateljeve že navadil, temveč za- 
radi ubogega paznika, ki je prišel ob zaslužek. To- 

lazim se le s tem, da me je on prvi nagovoril; vendar 
pa sklenem, da mu ob ugodnejših razmerah poizkusim 
vsaj deloma poravnati škodo, kar sem potem tudi res 
storil. — Pripomnim naj tukaj le še, da me je onega 
dne dal ravnatelj na iztočno dvorišče samo zato pe- 
ljati, da me je opazoval in da je poslušal moj pogo- 
vor s paznikom, ne da sva midva to vedela. 

Moja opazovanja skozi okno so me poučevala 
kakšne nove, politično osumljene goste smo dobivali. 
Bilo je nekaj znancev; več pa neznanih mi lic. Sem- 
tertje tudi takih, o katerih sem vedel, da sem jih že 
kdaj videl, pa se nisem mogel spomniti kje in kdaj. 
Med temi so bili osumljenci iz Istre in Dalmacije, 
katere sem spoznal po njihovih značilnih potezah 
obraza, deloma pa tudi po obleki. Nekoč je med njimi 
bilo celo nekaj žensk, o katerih sem ugibal, da uteg- 
nejo biti učiteljice. Neki dan pa ostrmim. Na dvorišču 
zapazim pri samotnem izprehodu profesorja dr. Fra- 
na Ilešiča. V srce se mi tembolj zasmili, ker sem 
bil prepričan, da njegove vesti ne teži nič takega, kar 
je pri meni aretacijo vsaj opravičevalo. Kes sem 
kasneje izvedel, da so ga prijeli največ zato, ker je 
>Slovenska Matica« za njegovega predsedstva izdala 
Podlimbarskega roman »Gospodin Franjo«. Dr. Ile- 
šiča sem zaradi njegove slokosti in blede barve lic 
smatral za bolehnega; zato me začne skrbeti, kako bo 
— če ne bo imel tečne hrane — prestal posledice za- 
pora. Vsled tega sedem takoj in napišem ravnatelju 
pismo, naj mi dovoli, da bi smel Ilešič na moje troške 
dobivati od Štruklja hrano. 

To sem jo izkupil! Ravnatelj pošlje pome. Ko 
pridem k njemu, vpraša me, kdo mi je povedal, da je 
dr. Ilešič v zaporih. Pojasnim mu, da si skozi okensko 
špranjo ogledujem zapornike ob izprehodih. Sedaj je 
bil ogenj v strehi. Ko petelin, kadar vidi, da.se nje- 
govemu krdelu kokoši bliža tekmec, jame po sobi 
skakati in se semtertje zaganjati. Pri tem pa kriči, da 
se mu usta pene, da moram vendar znati čitati in 
ker znam, tudi vedeti, da je po jetniškem redu, ki je 
v zaporu nabit, kar najstrožje prepovedano gledati 

skozi okno ter da me za kazen zapre v temno celico* 
ako se še enkrat kaj takega predrznem. Silno ne- 
milostno me tokrat odpusti. 

Da je moral enako, ako ne še bolj, ošteti tudi 
jetničarje, sklepal sem po tem, ker so leti poslej ho- 
dili prav pogosto odpahovat desko na linici moje celice 
ter opazovat kaj delam. Jaz pa sem res par dni opu- 
stil opazovanje spozi okno, da se ga kasneje lotim s 
tem večjo radovednostjo. Vjel me je pri tem pač sem- 
tertje kak paznik, eden nekoč celo posvaril; naznanil 
me pa ni nobeden več. Razlagal sem si to deloma z 
odporom, ki so ga bržkone vsi imeli do nesimpatič- 
nega jim predstojnika; deloma s tem, ker so videli, 
kako prijazno se nasproti meni obnaša preiskovalni 
sodnik; deloma končno tudi zato, ker v odpust iz 
službe, če jim je Rabitsch z njim morebiti tudi za- 
grozil, zaradi velikega nedostajanja moških uslužben- 
cev verjeli niso. 

Za izpremembo — tako sem si namreč sam mi- 
slil — me nekega dne peljejo na izprehod po dvo- 
rišču na zapadni strani pravosodne palače. Kmalu se 
pa prepričam, da je imel s to odredbo Rabitsch prav 
posebne namene. Ko namreč obidem parkrat dvorišče, 
odpro se naenkrat vrata, in skoznja vstopi Ivan 
E n d 1 i c h e r. Obe roki se mu krčevito stisnete v 
pesti, z zobmi zaškrta, obraz njegov dobi izraz nepo- 
pisnega gnjeva in oči povzdigne proti nebu. Vedel 
sem dobro kaj to pomeni. Gotovo ni slutil, da sem 
tudi jaz zaprt in mu je, ko me tamkaj zagleda, vzki- 
pela vsa srd proti najinim skupnim preganjalcem. 
Izučen po tedanjih izkušnjah, vedel sem dobro, da 
naju skrbno opazujejo. Zato novodošleca le nemo po- 
zdravim in sočutno pogledam, kar mi on hvaležnih 
oči potrdi; ne izpregovorim pa nobene besede z njim. 
To seveda Rabitschu ni moglo biti všeč; zato me jame 
pošiljati ponovno z Endlicherjem na izprehod. Seveda 
z istim negativnim uspehom za svoje rabeljske na- 
mene. Dobro vedoč, da Endlicherju ne dovoljujejo 
lastne hrane, oglasim se nekega dne pri ravnatelju za 
avdijenco, pri kateri ga vprašam, če bi smel za Endli- 

cberja, ki je sin nekdanjega mojega součenca in pri- 
jatelja, naročiti kdaj kak priboljšek k njegovi hrani. 
Gladko mi to odbije kot nedopustno. Ko ga pa po- 
prosim, naj mi vsaj dovoli dati mu ob najinih skupnih 
izprehodih pečenega kostanja, katerega sem si vsak 
dan kupovati naročal, dovoli mi to brez ugovora in 
— kakor se je videlo — prav rad. Ako je pričakoval, 
da se vsaj na ta način razprede med nama kak po- 
govor, ki ga bo zamogel v mojo ali Endlicherjevo 
škodo izkoristiti, motil se je zelo. Z Endlicherjem jel 
sem se pač spuščati v po- 
govor, a le z vprašanji, kje 
sta mu roditelja in kako 
se jima godi. Ko sem nje- 
ga samega vprašal, kak- 
šne so njegove razmere, 
je bil previden dovolj, da 
je le skomignil z rameni 
in me tako pomembno po- 
gleda, da sem uganiti za- 
mogel, kaj je s tem pogle- 
dom povedati nameraval. 

Daši je gotovo, da naju je 
ravnatelj po danem mi 
dovoljenju za bratovsko 
delitev kostanja opazoval 

in je jetničarja, ki je med Gavri lo Princip, 

izprehodi na naju pazil, 
izpraševal o čem sva 

govorila, vendar me ni klicati dal ad audiendum . 
verbum; pač pa me je po nekem času prenehal po- 
šiljati z Endlicherjem ob enem na izprehode. Sam 
sem moral zopet ubirati pot po dvorišču. 

Endlicherja so, kakor sem kasneje izvedel, po- 
slali v Gradec, kjer je v zaporih vsled jetike umrl. 
Ker ni kašljal in je bil videti zdrav in razmeroma 
dosti krepak in odoljiv, usiljevalo se mi je mnenje, 
da je postal žrtev avstrijske justice. Še danes se ne 
morem ubraniti misli, da so mu z jedjo — ravno tako, 
ko Principu v Terezini! — dali tuberkelskih bakterij. 

Sicer moram pa omeniti, da sem z Endlicherjem bil 
pred tem le toliko v stikih, ker sem mu na neko pismo, 
katero mi je pisal s Sušaka, glede mladinskega giba- 
nja odgovoril, da sicer navdušenje učeče se mladine 
za sveto narodno stvar z veseljem pozdravljam, da jo 
pa prosim, naj se pred vsem z učenjem pripravlja za 
bodoče svoje poklice in naj svoje izvenšolsko gibanje 
usmerja tako, da ne bo ustvarjala nepotrebnih žrtev 
ter pouzročala roditeljem tuge in bridkosti. Ko je po- 
tem, prišedši v Ljubljano, začel propagovati idejo šol- 
skega štrajka in se mi je prišel s tem pohvalit, po- 
vedal sem mu brez ovinkov, da tega koraka nikakor 
ne odobravam ter mu pojasnil, da bodo od izostalega 
pouka le dijaki sami imeli škodo. Pojasnivši mu pa 
razliko delavskega mezdnega gibanja, ki more .roditi 
velike posledice v materijelnem oziru in ima po tem 
takem s škodo, ki jo prouzroča onim krogom, proti 
katerim je naperjeno, nado na uspeh, dočim tu ne 
gre za inaterijelne, nego za duševne dobrine, katerim 
se stavkarji sami odrekajo, pozval sem ga, naj to misel 
opusti. Ni me ubogal; toda moj razgovor z deputacijo 
dijakov, ki me je prišla vprašat za svet, je imel za 
nasledek, da za stavko ni našel dovoljno umevanja. 

Tiste čase, ko sva se z Endlicherjem skupaj iz- 
prehajala, pa tudi kasneje večkrat, ko sem po dvorišču 
meril in štel svoje korake sam, pripeljali so nekaj 
krati celo vrsto ženskih kaznjenk iz zaporov v pral- 
nico, ki stoji na severni strani ječ. Naravno je, da sem 
se po tej povorki radovedno oziral; saj je pomenila 
neko izpremembo v vsakdanji jetniški enoličnosti. 
Ravno tako je pa tudi naravno, da so ženske, ki so 
še radovedne j še od moških, pasle svoje poglede na 
moških izprehajalcih. Da jim je moja, gotovo kateri 
iz njih od mojega javnega delovanja znana prikazen 
morala pasti v oči, je jasno. Mislim si pa tudi 
lahko, kakšno škodoželjnost je vzbujalo, ko so med 
kaznjenci — in za takega so me gotovo smatrale — 
videle nekdanjega ljubljanskega župana, čegar policija 
je morebiti preganjala kdaj tudi marsikatero iz njih. 
— Da sem res veljal v njihovih očeh za kaznjenca in 

po tem takem za so tovariša, imel sem priliko izvedeti 
kmalu na to. Meseca decembra bil sem, potem ko je 
višji državni pravdnik v Gradcu obustavil preiskavo 
proti meni, izpuščen iz zaporov. Neko noč, ko sem 
pogreznen bil v krepko spanje, pozvoni nekdo ob 
vežnih vratih. Stara Mica, katero je to zvonenje zbu- 
dilo, stopi k oknu salona in vidi, da stoji pred hišo 
neka ženska. Na vprašanje kaj želi, naznani, da bi 
rada pri nas spala. — »Recite gospodu, da 
sem vodiška J o h a n c a. Saj me dobro 
poznajo. Zaprta sva bila vkup.« — Ko 
me Mica pride budit in mi pove naznanilo nočne 
vešče, naročim, naj ji pove, da takoj po telefonu spo- 
ročim policiji, naj ji preskrbi prenočišče. Ženšče je 
nato izginilo, ko da je kdo ustrelil za njo. 

Po jetniških predpisih bil bi si moral ječo pome- 
tati, posteljo postiljati ter sobo urejati sam. Po na- 
ročilu preiskovalnega sodnika takoj po prvem mojem 
zaslišanju, sem bil tega odvezan; vendar sem si po- 
steljo vselej takoj postlal, ko sem vstal, ker nisem 
hotel, da mojo posteljnino jemlje v roke kaznjenec, ki 
je med mojimi izprehodi pometal in po sobi posprav- 
ljal. Isto tako mi je proti predpisom dovoljeno bilo, 
da sem smel posteljo tudi podnevi rabiti in mi je 
vsled tega niso pripenjali ob zid. — Bril se prve dni 
nisem; ko sem pa vendar že postajal prekosmat, prosil 
seip, naj bi mi dovoljeno bilo, da me hodi brit kak 
orivec od Franchettija. Tega mi Rabatsch ni hotel do- 
voliti; pač pa je našel med kaznjenci nekega musli- 
mana, katerega so iz Dubrovnika, zato, ker so tam- 
kajšnje ječe prenapolnjene bile, poslali v Ljubljano, 
da si tu odsedi prisojeno mu kazen. Naročeno mi je 
bilo, da se ne smem pogovarjati z njim, in je zato 
neke krati prišel vselej za kontrolo z njim kak jet- 
ničar. Kasneje je Turek prihajal sam in porabil sem 
priliko, da se pri njem informujem o usodi svojih 
dubrovniških političnih prijateljev. Mož sicer ni vedel 
drugega, ko to, kar je v ondotnjih ječah izvedel; ven- 
dar sem pa posnel, da so tam doli avstrijske oblasti 
— menda zaradi bližine Črne gore — besnele še huje, 

ko pri nas. Da so zaprli župana dr. M e 1 k a Č i n - 
grijo, sem pač slutil; brivec mi je to naznanil kot 
prvo najvažnejšo tamošnjo novico. Sam se mi je tudi 
predstavil kot političnega preganjanca; zato sem mu 
vselej od večerje prihranil kak košček pečenke ali 
močnate jedi, katero je skrbno skril za košuljo, ker 
bi mu jo sicer bil zaplenil jetničar. Pozneje sem iz- 
vedel, da mi je mož neresnico govoril, kajti obsojen je 
bil zaradi zločina, ki se je kaznoval po § 126. avstrij- 
skega kazenskega zakona. 

Bivanje v ječi me je obogatilo za spoznanje, kako 
težko je samotarstvo. Sedaj šele sem dobil pojem 
zakaj so si puščavniki pripisovali s tem, da so zapustili 
človeško družbo in si izvolili samotarstvo, take velike 
zasluge in so to smatrali za takšno pokoro, ki je v 
stanu izbrisati storjene grehe in krivice. Dalo mi je 
pa tudi nazorno poučilo o znani latinski sentenci: 
>D o n e c felix eri s, multos numerabis 
amicos; tempo ra si fuerint nubila, 
solu s e ris.« (Dokler si srečen, imel boš mnogo 
prijateljev; če pridejo pa mračni dnevi, ostal boš sam). 
Ko sem svoje dni na to temo imel pisati šolsko nalogo, 
bil sem v precejšnji zadregi. Moral sem povedati le 
to, kar sem iz profesorjeve razlage posnel; topline zato 
v tej nalogi ni bilo. Kako drugače bi bil o stvari mogel 
pisati sedaj! Prijatelji, katerih je bilo včasih toliko 
okoli mene ter so me svoje udanosti zagotavljali: kje 
so ostali sedaj? Nepopisno me je skelelo 
spoznanje, da je plemenita. cvetka pri- 
jateljstva po poljanah življenja tako 
redko sejana. Zares: zlato se skuša v ognju, pri- 
jateljstvo v nesreči. Razpoloženje moje je bilo takšno, 
da bi bil obupati moral, ko bi bil videl, da me je na- 
enkrat vse zapustilo, kakor vidim na izgledih iz vsak- 
danjega življenja, kako obupavajo ljudje, ki so se v 
svojih nadah na hvaležnost in prijateljstvo prevarili. 
Ta grozna duševna depresija mi je bila, hvala Bogu, 
prihranjena. Pač sem pa v svojih temnih 
dneh priliko imel naučiti se razloče- 
vati pravo prijateljstvo od hlinjene- 

ga, na sebičnih motivih temelječega. 
Troje zlatih duš sem spoznal, ki se niso plašile pokazati 
mi tudi tedaj, ko sem bil v ječi, svojih simpatij: 
dr. Josip Furlan, Dragotin Hribar in 
dr. Ivan Oražen. 

Dr. Josipa Furlana poznal sem šele nekaj 
let bliže. Seznanil me je bil z njim Gabrijel V. Je- 
lovšek o neki lovski priliki. Pobratila sva se. Ves čas 
najinega pobratimstva nisva eden od drugega ničesar 
zahtevala ali tudi le želela. Zato sva se le redkokdaj 
videla in še to le vedno 
slučajno. A ko j prvi dan 
potem, ko so me zaprli, 
prišel je z nadkomisarjem 
Skublom zato k meni, da 
mi ponudi pravno branil- 
stvo. Zahvalil sem se mu 
na tem dokazu njegove 
zlate duše, ker sem raču- 
nal na dr. Tavčarjevo 
pravno pomoč. 

Ko bi sto let ži- 
vel, ne mogel bi po- 
zabiti kako velika 
tolažba mi je bilo 
neprestano zanima- 
nje Dragotina Hri- 
barja za mojo uso- 
do. Takoj, ko je izvedel, 
da so . me zaprli, jel je obletavati vse mogoče oblasti, 
da mi pribori zopetno svobodo in nastopal je s takšno 
gorečnostjo, da mu je policijsko ravnateljstvo zagrozilo, 
da ga da zapreti, če ne bo miroval. Kdo drug bi se 
bil te pretnje ustrašil; Dragotina je le še bolj izpod- 
bodla. Obiskaval je preiskovalnega sodnika, da mi iz- 
posluje posebne olajšave in ga prepriča, kako je za- 
radi mojega slabotnega zdravja nujno potrebno, da me 
kar najpreje rešijo zapora; hodil nad ravnatelja Ra- 
bitscha z impetuoznimi zahtevami, da mora obzirno 
ravnati z mano; povpraševal pri Štruklju, če mi po- 

šil ja jo dovolj in okusne hrane; zahajal k deželnemu 
predsedniku baronu Schwarzu kregat se, zakaj se na 
Dunaju ne zavzame zame. Tega pa ni bilo se dovolj. 
Vozil se je na Dunaj k ministru Bilinskemu, v Gradec 
k predsedniku višjega deželnega sodišča in k višjemu 
državnemu pravdniku in v Trst k dr. Rybaru, vedno z 
namenom da me reši zapora. Ko je bil general Ma- 
tanovič, čegar sestra je bila v Ljubljani učiteljica, ime- 
novan za poveljnika tretjega voja, peljal se je takoj 
v Gradec, da tudi njega pridobi za intervencijo v moj 
prilog. Poleg tega je bil pri meni vsako nedeljo, ko 
sem smel sprejemati obiske. Kako tolažilno je 
bilo zame, ko sem videl, da imam vsaj 
nekoga, ki besede prijateljstva ni sa- 
ni o n a jezik jemal, ki jo je temveč po 
njeni etični vsebini pojmoval in temu 
primerno tudi uveljavljal, ni mi mo- 
goče popisati. 

D r. I v a n Oralen je bil, ker je med balkan- 
sko-turško vojno iz čistega rodoljubja hitel srbskim 
bratom na lastne troske in z obsežnim svojim poklic- 
nim znanjem na pomoč, sam osumljen in pod policij- 
sko pažnjo. Dobro je to vedel; vendar mu srce ni 
dalo, da bi me ne bil v ječi obiskal. Prišel je ravno 
onega dne, ko je prvič padel Beli grad. Jetnišnična 
uprava je seveda poskrbela, da sem o tem dogodku 
bil takoj obveščen. Ker sem itak računal, da Srbija 
Belega grada proti silni avstrijski premoči ne bo 
držati zamogla, ni ta novica napravila onega vtisa 
name, kakor je gospod Rabitsch morebiti pričakoval. 
Dejal sem si namreč, da je to le dogodek postranskega 
pomena, ki o uspehu vojske ne bo odločeval. — Ti- 
stega dne proti poludne pride me poklicat jetničar ter 
me pelje k vstopnim vratom s strani pravosodne pa- 
lače. Ob njih zagledam dr. Oražna vsega v solzah. Kar 
po licih so mu tekle. Zdelo se mi je, da ga razumem. 
Mislil sem namreč, da je tako silno delovala nanj vest 
o padcu Belega grada. Ko sem prišel iz ječe, mi je 
pa pojasnil, da se je razjokal od jeze, ker mu ječar 
ni hotel dovoliti, da me vidi in z mano govori. Le s 

težavo ga je bil preprosil, da je poslal pome. Govoriti 
seveda nisva mogla mnogo, ker se je ječar izgovarjal, 
da bi bdi dr. Oražen moral priti v nedeljo in z dovo- 
ljenjem preiskovalnega sodnika. Vprašal me je le po 
zdravju, ker je jetničarju zatrjeval, da je prišel po- 
gledat k meni le kot moj zdravnik. A dasi sva mogla 
in smela izpregovoriti le nekaj besedi, bil mi je ven- 
dar njegov obisk izredno tolažilen. 

Preiskovalni sodnik določil je bil koj po prvih 
dveh zaslišanjih nedeljo za dan, katerega smem spre- 
jemati obiske. Seveda le v njegovi navzočnosti in od 
desetih do enajstih dopoldne. - Vsake nedelje sem se 
zato po otročje veselil. Neprestano sem gledal na uro, 
kdaj pride zaželjeni čas in bil sem vselej že ob vratih, 
ko je jetničar prišel pome. Vsakokrat so me čakale 
iste — in zato tem dražje mi — osebe: sestra Micika 
iz Mengša, Dragotin Hribar in pa žensko bitje, ka- 
terega slika stoji v uvodu te knjige. 

Seveda so nedeljski obiski bili zame vesel do- 
godek. Saj sem poleg tega, da sem videl okoli sebe 
resnično udana mi lica, izvedel tudi novice ravnokar 
končanega tedna. Dr. Stoeckl je bil tako z mano, ka- 
kor z mojimi obiskovaJci od takrat, odkar je končal 
zaslišavanje, izredno ljubeznjiv in uslužen. Zato je do- 
voljeval, da so me obveščali na kratko tudi o dogodkih 
na bojiščih. Resničnega stanja seveda iz teh poročil 
nisem izvedel, ker sami niso vedeli drugega, ko to, kar 
je cenzura časnikom poročati dopustila. Če so iz ustnih 
poročil izvedeli kaj več, so se pa prej dogovorili o 
čem je treba molčati, da se jim zanaprej sploh ne za- 
brani govoriti z mano o vojnih dogodkih. 

Preiskovalni sodnik je svoj prosti čas žrtvoval, da 
mi je omogočal ta tolažilni stik z zunanjim svetom; 
vendar je včasih ostajal po pol ure in še dalj v naši 
družbi. Ker je tudi njega že pobrala smrt, naj v teh 
vrsticah postavim skromen spomenik njegove nepri- 
stranosti, katera je šla tako daleč, da se je oglasilo v 
njem ogorčenje proti policiji zaradi njenega prizade- 
vanja, da me za vsako ceno spravi pod obtožbo zaradi 
veleizdaje. Temu ogorčenju dal je izraza s tem, da je 

na neko njeno ovadbo, v kateri je v naznačenem smislu 
skušala tolmačiti neko iz Nice doposlano mi pismo 
Valentina Gorlova, lastnoročno zapisal: >Ist 
nicht wahrk (Ni res!) 

Neomenjeno ne morem pustiti, da je mojega godu 
dan dne 29. avgusta pripeljal izjemoma sam v zasliše- 
valno sobo, kamor me je bil poklicati dal, poleg gori 
navedenih mojih stalnih obiskovalcev tudi odposlan- 
stvo uradnikov banke >Slavije«, potem vratarico Mico 
in dvoje plemenito mislečih ljubljanskih dam, ki sta 
mi prinesli cvetja. Na jezo Rabitschevo mi je dovolil 
cvetje, katero sem bil za godovni dan prejel, vzeti v 
celico s sabo. 

Ali še nečesa ne smem pozabiti, kar dokazuje, 
kako blago srce mu je bilo v prsih. V oni krizi pri- 
jateljstva, o kateri sem že govoril, palo mi je naenkrat 
na um, da sem doma pustil najzvestejšega prijatelja 
— svojega lovskega psa Plutona. Neštetokrat sva se 
z njim izprehajala po polju ter po logih in dobravah, 
sledeč za divjačino. Kakor s tovarišem pogovarjal sem 
se često z njim. Mnogokaj je inteligentna žival raz- 
umela iz mojega govorjenja. Videl sem to iz njenega 
obnašanja in njenih zvestih, vsake prevare prostih oči. 
Nemi ta prijatelj me ni 
nikdar izdal in vedel sem, 
da je izdaje nezmožen. 

Zato o nekem obisku po- 
vprašujem po njem in go- 
vorim s toploto o njem. 

Ko to izve Mica, pripelje 
psa v pravosodno palačo, 
češ, da poprosi dovoljenja, 
da ga vidim. Slučajno jo 
s psom sreča na stopnji- 
šču Rabitsch. Razkriči se 
nad njo, ko da je name- 
ravala justično palačo po- 
gnati v zrak. To kričanje 
čuje dr. Stoeckl in pride 
pogledat, kaj je ter pelje Mica Jerala s Plutonom. 

Mico s psom sam v zasli- 
ševalnico, kamor me po- 
klicati da. 

Na mesto Stoecklovo 
pride čez nekaj časa — 
mislim, da proti koncu 
septembra ali na začetku 
oktobra — za preiskoval- 
nega sodnika sodni svet- 
nik Bezek. On dovoli, 
da mi prineso vsako ne- 
deljo pisano poročilo o 
vseh važnejših, tudi poli- 
tičnih dogodkih tedna. Na 
ta način postal je moj stik 
z zunanjim svetom naen- 
krat živejši. Ta pisana 
poročila so mi bila ob- 
enem tudi zato jako dragocena, ker sem jih po- 
tem v svoji chambri separee zamogel vnovič in 
vnovič prebirati. Sprememba, ki se je v osebi pre- 
iskovalnega sodnika izvršila, pa je bila zato po- 
membna, ker je na mesto sodnika n e m- 
š k e g h mišljenja prišel Slovenec, ki 
svojega narodnega prepričanja ni- 
kdar skrival ni. Na mesto korektnega, po svo- 
jem uradnem poklicu vestnega, po svojem mišljenju 
blagega moža, stopil je naenkrat sodnik z istimi 
svojstvi, o katerem šeni bil pa poleg tega prepričan 
— in mislim, da se v tem nisem motil — da z mano 
sočustvuje. Nič me ni motilo, da je vsakokrat k mojim 
obiskom jemal s seboj kancelista J e r š a n a , bivšega 
mojega uradnika pri banki »Slaviji«^ — kateri je s 
svojimi pogledi razodeval, kako mu moja usoda sega 
do srca. — Saj sem dobro umeval, da se je v onih za 
slovensko državno uradništvo tako težkih časih že 
a priori zavarovati hotel proti morebitnim — in v tej 
dobi brezmejne človeške podlosti celo verjetnim — 
očitkom, da je bil nasproti meni preprizanesljiv ali 
da je celo z mano proti državi konspiroval. Ona čutila 

hvaležnosti, ki sem mu jih izražal takrat, ko sem se 
ob odhodu iz preiskovalnega zapora od njega poslav- 
ljal, žive zatorej v meni še danes. Saj sem si, ko sem 
kasneje čul, kako surovo so z mojimi sotrpini ravnali 
drugod, moral reci, da se je meni, ker sem prišel v 
roke sodnikom in ne tožnikom, v ječi razmeroma 
še dobro godilo. Rabitschevih »ekstratur« sem nam- 
reč ob takih razmerah hitro pozabil. Sicer se je pa ta 
mož od takrat, odkar je glede psa dobil tako občutno 
lekcijo, tudi za doberšno spoznanje unesel. 

Vsakih toliko — če se ne motim tridesetih — 
dni je obšel vse ječe predsednik deželnega sodišča 
Elsner. Njegov prihod so jetnikom naznanjali po 
par minut preje, z naročilom, naj visokega gospoda 
pričakajo ob vratih zaporov. Vprašanje predsednikovo 
je bilo stereotipno: »Ali imate kako željo, ali se o čem 
pritožiti ?< V prvič sem mu odgovoril, da ne. Vedel 
sem, da bi željam, ki sem jih imel, ne ustregel, dočim 
ga s pritožbami nisem maral nadlegovati. Ko pride 
vdrugič, ga pa spravim v zadrego. Pritožim se namreč, 
zakaj me jetničarji ne ogovarjajo, kakor uljudnost in 
odgoja zahtevata, z »gospodom«:, dočim meni še v glavo 
ne pade, da bi komu v nagovoru ne privoščil te kon- 
vencionalne časti. Predsednik izjavi takoj, da je to 
seveda nepravilno in obljubi, da to neuljudnost per- 
sonala takoj odpravi. Še predno svoj obhod izvrši, pa 
pride zopet k meni ter mi — pač gotovo po pojasnilih, 
ki jih je pri Rabitschu dobil — pojasni, da se je zmotil, 
češ, da službenemu osobju gre počaščenje z »gospo- 
dom«, jetnikom pa ne. Molče sem si vtaknil to po- 
jasnilo za ušesa; nekaj škodoželjnega veselja sem pa 
vendar občutil zato, ker sem gospoda predsednika vjel 
pri nepoznavanju jetniškega reda. 

Kakor sem že dejal, sem v ječi po končanem za- 
slišavanju dobro spal in so le gotovi dogodki uplivali, 
da sem se nekatere noči povaljeval po postelji brez 
spanja. Vsaka vest o napredovanju Nemčije in Avstrije 
je spadala k takim dogodkom. Mračne misli, ki so me 
navdajale ob premišljevanju kakšna žalostna bodoč- 
nost čaka našega naroda, ako zmagata ti dve, so mi 

preganjale spanec. Teni mislim pa so se, ker ena mdra 
prikliče drugo, pridruževali še dvomi glede stališča, 
katero zavzame višje državno pravdništvo v moji za- 
devi. Daši sem si namreč dejal, da sem ovadbo policije 
spretno pobijal in sem po končanem zaslišavanju pri- 
šel v mirnejše duševno razpoloženje, vendar so se mi 
zdela iznenadenja mogoča. Imel sem torej nekaj noči 
brez spanja. Ob takih nočeh me je . včasih premagalo 
nekaj omotici podobnega. V tem stanju sem sanjal z 
odprtimi očmi. Nekoč se mi proti jutru začno plesti 
vizije, o katerih sem, ko me zbudi zvonec, še dolgo 
premišljal. Vzamem svinčnik in vržem nekaj misli iz 
njih na papir. Zvečer si pripravim k postelji pisalo in 
papirja. Ko se mi te vizije ponove, zapisujem si 'jih 
od časa do časa v temi. Težko je bilo te beležke na- 
slednjega dne prečitati, ker so bile pisane ena čez 
drugo. A misli so bile ohranjene. Iz njih sem videl, 
da se mi je v poluspanju motala po glavi neka pesni- 
tev. Ker je značilna za moje takratno duševno stanje 
in se tiče takratnih aktualnih vprašanj, pridodajam jo 
spominom iz ječe, s katerimi je v tako tesni zvezi. 
Krstil sem jo za 

»Kriminalno pesnitev«. 

Čitatelji naj si narede sodbo sami, če ji gre ta naslov 
zato, ker je nastala v kriminalu, ali zato, ker njen avtor 
zasluži, da ga zaradi nje vtaknejo zopet v kriminal. — 
Glasi se takole: 

Nebeški krilatec na zemljo je švignil 

In mene s seboj nad oblake je dvignil: 

V neskončne daljave, 

V brezmejne prostore, 

Katerih prodreti nikoli ne more 

Slabotno človeško oko. 

Čudesni tu žar 

Razliva svoj čar 

V prostranstvo leto. 

Čez vse to veličje 

Razlito je božje obličje, 

Ki vso veličast, 

Katera le njemu je last, 

Z vsemirom od nekdaj deli, 

Ga z njo prepojuje, 

Sladko poljubuje, 

Da sreče neskončne drhti. 

Neznane, nepojmljive se harmonije 
Občutek po vsem tem prostranstvu razlije. 

Ki mu ni konca in ne začetka, 

Po kojem pa blaženost redka 
Od božjega lica odseva, 

Vse stvarstvo preveva 

Ljubezni čarobne, najnežnejše, bajne, 

Udanosti polne, svetle, veličanje, 

Katera vesoljstvo objema, 

Ga z nežno naslado prožema. — 

Omamljene bile so moje oči: 

Kako vse to kroži, kako vse srši! — 

Ogromni svetovi, 

Vesmira kresovi, 

Zasvetijo se pod menoj, 

Da vid mi njihov jemlje soj. 

Od vekov začrtani tir, 

Njihovo je večno kroženje, 

V katerem snovi je izvir 

Za novo, se lepše stvarjenje. — 

Človeški razum potrgal pač mnoge je spone, 

V katere kdaj je bil tesno vkovan; 

A vendar ni prišel še dan, 

Da našel bi bil za milijone 
Ogromnih teles teh število, 

Ki stvarstvu pojmljivo bi bilo. 

Razvoju pri vsem, poletu pri svojem 
Nebroj mu edini je pojem. — 

In zreti je bilo mi večni nebroj, 

Te božje narave gigantski ustroj, 

Vsa tista neznanska žarila, 

V katerih se večna življenjska je sila zgrnila. 

Med mnogimi temi svetovi 
Nastajajo vedno zatorej še novi, 

Ki mahoma se zažare 

In z drugimi vred zavrte. — 

V nebroju teles vsegamira 

Pa mnogo jih vsak dan umira. 

Ko so ob toploto, jim duša uide, 
Njihova pa gmota na to se razide, 

Še enkrat zasine, 

V neskončnost izgine; 

Na svodu nebes ^ 

Pa novih teles 
Nastane stvaritev, 

Božanske tvarine ploditev. 

Naenkrat se duša mi zgane, 

Pogled pa nad oblo obstane, 

S katere nedavno šele 
Prišel sem v višave lete. 

In moj mi pogled 
Je zdrknil najpred 

V tihotno tam dol stanovanje, 
Pogreznjeno kjer v žalovanje 
Zagledam ženičico mladih še let; 

Ob njenih nogah pa, prekrasno ko cvet, 
Nedolžno mi dete igra se, 

Neznaje gorja, veselo smehlja se 
Gor k mamici mili in blagi. — 

0 bitji preljubi, o bitji predragi! 

Vso blaženost, srečo in ves blagoslov 
Pošiljam dol k vama iz rajskih vrtov. 

A kaka se groza koj poleg mi kaže? 
Resnično-li to je, oko li ne laže? 
Ostuden je zmaj 
Nad zemeljsko oblo prihrul, 

Cvetoče nje kraje posul; 

Kjer bil je prej raj 
Napravil je prave puščave. 

Ostudne mu kače vijo se krog glave; 

Oči mu gore, 

Grozotno srše, 

In kadar zazine 
Iz žrela mu šine 
Peklensko žarenje, 

Ki spremlja ga votlo grmenje . . . 

Z ogromnimi kremplji zemljo razkopava; 
Kdarkoli pa strese njegova se glava, 

Začuje se strašno bučanje 
In votlo vrščanje. 

Če z repom ostudnim zamahne, 

Zatvornice pekla odpahne; 

Viharja tedaj nastane šumenje, 

Nevihte zamolklo bobnenje 
In treskov bliščanje 
Ter gmote ječanje, 

Da zemlja v stečajih se stresa, 

Usmiljena prosi nebesa 
Pomoči, rešitve iz groze užasne, 

Življenje da vse na njej ne ugasne. 

Saj dan na dan večje oblasti 
Zapadajo strašni pošasti. 

Od groze, strahu 
Ljudje tam doli trepečejo, 

Od kraja do kraja se vlečejo 
Brez doma, miru. 

Slabotnim starčkom gorje! — Nedolžni otroci, 
Izmučenim materam bledim na roči, 

Proseče ročice sklepajo, 

Strahu in lakote cepajo. 

Njihovo domovje je kup razvalin, 

Njihova so polja, dobrave. 

Puščobne sedaj goličave, 

Štrleče iz mrkih sipin. 

Prijazne vasice in mesta cvetoča, 

Po vrsti je vse opustošila toča, 

Ki zmaju prihrula 

Ob belem je dnevu, sred temne noči, 


Iz žrela je, nozdrvi, strašnih oči 
Ter nadnje se vsula. 

Od časa do časa poglede goreče izbuli 
Peklenski ta zmaj in hripavo zatuli, 

Da zemlja se trese, drhti: 

»Kak grlo žareče 
Od žeje me peče: 

Človeške mi dajte krvi!« — 

Pa kralji, cesarji 
In drugi vladarji 

Poslušno hite: ko to grozno zapoved čujejo, 
In mu milijone ljudi žrtvujejo. 

Ko vidim leto, se milo stori mi, 

Da britke bolesti srce zaječi mi: 

»Usmiljenje, večno Božanstvo, 

Ki Tvoje sem danes zazrl veličanstvo! 

O reši o reši, to ljudstvo nadlege 
Te grozne, ostudne peklenske zalege!« 

In glej, poleg mene je stala 
Nebeška prikazen neznanske miline. 

Ki milost je Božja v vesmir je poslala. 
Sočutje z obraza jej milega sine, 

Z neskončno dobroto srca 
Mi tole razlago poda: 

»Obilo si sreče na svetu užil, 

Čeravno so teple kdaj te nadloge; 

Zato pač umejem vse tiste razloge, 

Ki srce ti polnijo blagih čutil. 

To ljudstvo tam doli hudo se ti smili, ' 

Ko vidiš v obupu je, vidiš je v sili, 

Ko zreš na pustošenja gadnega zmaja. 

Ki plazi, vali se od kraja do kraja; 

Ker sodiš gotovo, da vidiš krivico, 

Božansko na pomoč mu kličeš pravico. — 

A glej, to nadlogo 
Človeštvo ubogo 

Zakrivilo samo si je, 

Ker božjih naukov pozabilo je. 

Ljubezen ljudem je Bog v srce sadil, 

Ljubezni do bližnjikov jih je učil; 

On vstvaril zato je prostora na sveti, 

Da mogli na njem bi srečno živeti 
Kot dobri sosedje vsi zemlje narodi 
V blaginji in miru ter v sreči, svobodi. 

Ljudje pa za uk ta se niso zmenili, 
Ljubezni ne, jezo so v srcih gojili. 

Tako je prišlo, da ogabno ostudo 
Na zemljo pozvali so hudo 
Z namenom očitnim seveda, 

Da sosed z njo kazni soseda . < 

»Kaj res ni nikogar tam doli, 

Da temu početju konec stori ?<r 

Vprašanje leto privre iz srca mi, 

Eterično bitje pa znamenje da mi, 

Naj k zemlji obrnem zopet oči. 

Storim to s pogledom prožetim od boli. — 
Kaj vidim! — Na sredi poljane, 

Na kteri pogled mi obstane, 

Poslopje prostrano stoji, 

Zastraženo od vseh strani. 

Zazdi se tako mi, da ondi pod ključ so dejali 
Hinavce, hujskače, ki zmaja so v dežel pozvali. 

Britko se nasmehne prikazen nebeška: 
»To zmota, to zmota samo je človeška. 

Na zemlji od nekod se bil je prikazal 
Neznanec, ki nekaj poguma je kazal; 

Pa zbali so se, da še meč iz nožnic potegne 
In zmaju odsekati glavo utegne. — 

Da to se prepreči, 

Zaprtega imajo v ječi. 

Ko vsled začudenja sedaj ostrmim. 

Na postelji trdi se v — ječi zbudim. 


XIV. Vnovič v policijskem 
zaporu. 


Deloma vsled prenezadostnega gibanja, deloma 
vsled nedostajanja zdravega zraka v tesni ječi, naj- 
več pa vsekakor vsled neprestanega in zato napor- 
nega učenja francoščine, pri čemer sem mnogo pri 
mizi sedel in pisal, se mi je — menda v drugi polo- 
vici novembra — vlila v strnjenih kosih kri, tako, da 
je je bilo polen krožnik. Sodni zdravnik dr. Schu- 
ster, ki me je takoj preiskal, je na mojo prošnjo 
poklical k meni še mojega zdravnika dr. Otmarja 
Krajca, leta je pa pripeljal s sabo še primarija 
d r. J e n k a in preiskala sta me tudi onadva. Ta 
preiskava je ugotovila silno krvavljenje iz pljuč in je 
po soglasnem zdravniškem mnenju bilo kar najnuj- 
neje, da se podam v domačo nego, potem pa da od- 
idem v milejše podnebje nekam v Primorje. Toda to 
je bilo zdravnikom lahko zapisati; odločevati oni niso 
imeli. Odločba je bila marveč v rokah vojaških ob- 
lasti in lete so odredile — menda ker se niso zanašale 
na imenovana zdravniška mnenja — še posebno pre- 
iskavo po vojaških zdravnikih. Nekega jesenskega po- 
poldne dobim torej naročilo, naj se letem predstavim. 
In po več ko treh mesecih sem zopet — to pot ne- 
varno bolan — stopil na ljubljanske ulice, katere sem 
bil v najboljšem zdravju zapustil. Pot me je vodila v 
poslopje meščanske imovine, v katerem so bile na 
strani z Lingarjeve ulice pisarne vojnega zapoved- 
ništva. Ondi me je že čakal generalnega štaba zdrav- 
nik dr. Geduldiger s še enim svojih stanovskih 
tovarišev. Obnašanje teh dveh gospodov do mene je 
bilo tako ledenomrzlo, da sem čutil iz njega dih vojno- 

nadzorovalnega urada. Temu podobno je bilo seveda 
tudi mnenje, katero sta o mojem zdravstvenem stanju 
podala. Zapisala sta namreč, da je sedanje krvavlje- 
nje iz pljuč > posledica zgoščen ja leve pljučne konice. 
To zgoščenje da sem že pred leti prebolel in da zato 
ne pomeni, da bi bil sedaj na pljučih bolan«. Vojaški 
zdravniški konzilij je zato izjavil, »da nadalnji zapor 
za jetnika ne pomeni vidne nevarnosti za njegovo se- 
danje zdravje.« 

Pisarna preiskovalnega sodnika je obvestila o 
tem, kar se je zgodilo, moje domače, na kar so leti 
odhiteli k Dragotinu Hribarju. Prijatelj Dragotin pri- 
hitel je takoj v sodno palačo in je z vso silo zahteval, 
da me izpuste takoj iz ječe. Njegovi zahtevi seveda 
sodišče ni moglo in ni smelo ugoditi brez dovoljenja 
višjega državnega pravdnika v Gradcu, pri katerem 
so ležali vsi spisi, da odredi, ali naj se sestavi proti 
meni obtožba ali ustavi preiskava. Sedaj vzame Dra- 
gotin pri sodišču dva robca s strjeno krvjo in ju 
ekspresno pošlje — višjemu državnemu pravdniku v 
Gradec. Pošiljatvi priloži pismo, v katerem očita, da 
me oblasti hočejo ugonobiti in — sklicujoč se na svoja 
prejšnja posredovanja za pospešitev postopanja proti 
meni, pri čemer je opozarjal na moje rahlo zdravje — 
energično zahteva naj naroči mojo takojšnjo izpusti- 
tev. Takoj drugi dan pokličejo ga na policijsko rav- 
nateljstvo. Mislil je že, da mu sporoče mojo izpustitev. 
Toda tamkaj so ga trdo prijeli, kako si je predrznil 
poslati v krvi napojena robca višjemu državnemu 
pravdniku, češ, da je kaj takega z zdravstvenega ob- 
zira nedopustno, ker bi se mogli raznesti bacili jetike, 
in bi bil z njimi lahko okužil tudi tega visokega 
državnega funkcijonarja. Na njegov ne ravno prijazni 
odgovor, v kateri je policijo in državno pravdništvo 
za moje življenje odgovorna delal, mu zagroze, da ne 
le mene ne izpuste, temveč tudi njega zapro. Kakor 
mi je Dragotin pripovedoval, se je o tej priliki prav 
posebno razvnel sicer sokrvični policijski ravnatelj 
baron K ti n i g 1 ; bržkone zato, ker je iz Gradca 
po telefonu dobil občutno klofuto. 

Dragotin Hribar pa ni miroval. Peljal se je v Trst 
k dr. Rybaru s prošnjo, da na dunajskih mero- 
dajnih mestih posreduje, da me izpuste in mi dovo- 
lijo preseliti se na morski zrak. 

Daši sem bil potem, ko sem videl, da se je ohla- 
dilo dr. Tavčarjevo zanimanje za mojo obrambo, že 
vdal v misel, da si druzega branitelja ne bom iskal, 
vendar mi je Dragotinova skrb bila razveseljiva. Z 
dr. Otokarjem Rybarem vezalo me je namreč 

odkritosrčno prijateljstvo, 
ki je segalo prav v nje- 
govo mladeniško dobo. 

Bil sem v prijateljskih 
stikih z županom Iva- 
nom Mahorčičem v 
Sežani. Ko smo začeli zbi- 
rati prispevke za ljubljan- 
ski »Narodni dom«, bila 
je Sežana prva, ki je po 
Mahorčičevi pobudi prire- 
dila veliko veselico v ko- 
ris našim zbirkam. Na to 
veselico peljalo se nas je 
iz Ljubljane prav veliko 
izletnikov. Med nami tudi 
župan Grasselli, ki 
je bil sežanskemu županu 
posebno mil in uvaževan 
gost. 

O priliki te veselice je bilo, da se je župana Ma- 
horčiča sestra gospa R y b a r e v a pripeljala s 
svojo rodbino na breaku iz Motovuna, kjer je bivala 
na počitnicah, v Sežano. Kahorčič me seznani z njo in 
jaz spoznam pri tej priložnosti njenega sina Otokarja, 
plavolasega, lepega mladeniča, takrat šestošoica. Na 
prvi pogled se ini je prikupil in ostal sem z njim 
dolgo v pogovoru. Tekom pogovora vprašal sem ga, 
kaj namerava po končani gimnaziji. Odgovori mi, da 
še ni odločeno; da pa utegne iti na tehniko. 

»Ne!« vzkliknem jaz. »Po materi ste pravi Kra- 

ševec. In tako imenitne sorodnike imate tu, takorekoč 
na pragu vrat, ki peljejo v Trst. Prava si izvolite in 
pridite za odvetnika v Trst. Tržaškim Slovencem je 
tako nujno potreba pogumnega voditelja. Vi ste k 
temu poklicani.« 

Ko je stopal potem dr. Ryb&? v odvetniško prakso, 
obiskal me je na poti v Tst ter mi naznanil, da je 
oni najin razgovor v Sežani bil od- 
ločilen za njegovo odločitev pri iz- 
beri višokšolskih naukov. — Od tega dne 
teklo je najino prijateljstvo, ki je bilo tako intimno, 
da sem bil povabljen tudi na njegovo svatbo z Zinko 
iz rodoljubne rodbine Kastelčeve v Materiji. 

Od dr. Rybara peljal se je Dragotin Hribar — kljub 
temu, da je vedel, kako mora višji državni pravdnik 
nanj hud biti — tudi še k letemu v Gradec. Slišal je 
pač zopet nekaj prav gorkih; a spravil je stvar s svojo 
impetuoznostjo vendar le naprej. Višji državni 
pravdnik mu je v obraz priznal, da 
mu njegovo prijateljstvo imponuje in 
menda pod tem utisom je jel takoj proučevati kazen- 
ske spise. Po nekaj dneh je namreč ljubljanskemu 
državnemu pravdništvu došlo sporočilo, da je kazen- 
sko postopanje proti -meni ustavljeno. Še toplo mi je 
preiskovalni sodnik naznanil to sporočilo ter mi s tem 
napravil veliko veselje. Domov pa vendar še nisem 
smel, kajti stvar je morala na policijo in od tod k 
vojnonadzorovalnemu uradu na Dunaj. Končno so se 
tudi tamkaj razmajali. Sporočili so, da me lahko iz- 
puste iz zaporov; naročili pa tudi, naj me obdrže pod 
strogo policijsko pažnjo. — Okoli 10. decembra mi je 
končno zasijala zopet svoboda. 

Poslovivši se od preiskovalnega sodnika in za- 
hvalivši ga na njegovi obzirnosti do mene, poprosim 
ga, naj mi dovoli, da si dam prepisati vse kazenske 
spise v svoji zadevi. Daši je bilo to nekam riskantno, 
ustreže mi vendar in kancelist Jeršan mi napravi 
željene prepise. Materi jal teh spisov je sicer zanimiv; 
a predaleč bi vedlo, ko bi hotel iz njih kaj navajati. 
Le toliko omenjam, da mi je policija stregla po glavi. 

Zato sem jej pa, ko sem prepise dobil, v posebni 
vlogi povedal nekaj prav gorkih. Priložnost za to je 
bila prezapeljiva, ker sem videl vso površnost njenega 
uradovanja. Da sem to priložnost porabil, mi je pa 
prouzročalo kasneje nov zapor in konfinacijo daleč 
od domovine. Sedaj, ko so mi na razpolago spisi iz 
one dobe, izprevidevam pač, da bi bilo do tega preje 
ali kasneje itak došlo in to mi lajša očitke, ki sem 
si jih sam delal, zakaj nisem po svoji izpustitvi iz 
zapora pustil policije pri miru. 

Težko je popisati, kako srečen sem bil, ko sem 
prišel zopet v svoje stanovanje. Vse sobe sem prešel, 
vsak predmet v njih sočutno pozdravil. In pa spanje 
v domači postelji! Nič manj ko deset ur v enem dušku 
ga je bilo. — Ker sem svobodnega gibanja v zdravem 
zraku tako dolgo pogrešal, jel sem sedaj pridno hoditi 
na izprehode. Skoro vsak dan sem bil na Posavju. Pa 
tudi na lov sem se zopet rad podajal. Pri tem ne 
smem pozabiti, da omenim tegale jako značilnega do- 
godka. Z Dragotinom Hribarjem peljala sva se v 
Lahoviče, kjer sem imel lovišče v najemu. Voz sva 
pustila pred obcestno krčmo pri Žušmu na Spodnjem 
Brniku. Gospodinje — okoli sedemdeset let stare že- 
nice — ni bilo doma, ko sva se pripeljala. Ko sva se 
vračala z lova in sva korakala po cesti proti krčmi, 
vidiva Žušmovko, kako je izpred gospodarskega po- 
slopja stekla jadrno čez cesto v hišo, obstala na pragu, 
naredila — proti nama obrnjena — križ in zginila v 
hiši. Ne meneč se za to čudno obnašanje stare ženice 
vstopiva in naročiva pri domačem sinu, ki je gostom 
stregel, naj nama prinese klobas, kruha in vina. Na to 
sedeva za mizo, da se okrepčava. Čez nekaj časa, ko 
sva použivati jela naročene klobase, odpro se iz čum- 
nate na lahno stranska vrata. Skoznja pogleda plašno 
Žušmovka; a v tistem trenotku jih že tudi zapre. Nato 
slišiva v veži polglasno govorjenje sina z materjo, 
potem se pa odpro vrata iz veže, skozi katera vstopi 
plašno Žušmovka z besedami: »Ježeš Marija! ali ste 
res vi?« — »Seveda, kaj me ne poznate več?« jej od- 
govorim. — »Ali gospod Hribar?« vpraša zopet za- 

čudeno ona. — »No da, ali sem se tako izpremenil, 
odkar sem bil zadnjič pri vas?« odvrnem jej. — »Ja 

pa ali vas niso?« Sedaj jej beseda 

zastane. Po nekem obotavljanju pa vendar privre iz 
njenih ust: »Saj so vendar pravili, da so vas ustre- 
lili. Jaz se zasmejem in pripomnim, da se ljudje še 
ne streljajo, kakor zajci. Dragotin pa začne ženici pri- 
povedovati o hudobiji ljudi ter jo poučevati, da je 
potreba novice, ki dandanes nastajajo, zelo previdno 
sprejemati. Žušmovka stopi k meni, me prime za roko 
in pravi: »Sedaj že vidim, da ste res. Ko sem vas na 
cesti zagledala, sem mislila, da je vaš duh. Oh, kako 
sem se vstrašila! Veste še molila sem za vas, če bi 
bili na onem svetu kaj pomoči potrebovali. Saj ste 
bili zmiraj dober gospod.« — Na vprašanje kdo je 
prinesel novico, da so me vstrelili, dejala je, da se je 
to splošno govorilo in da so jo pivci prinesli v krčmo. 
Kasneje sem izvedel, da jo je širiti jel cerkljanski 
kaplan Hrovat, kateremu sicer nikdar nič hudega 
storil nisem in za čegar življenje se nikdar brigal 
nisem, ki me je pa vendar iz političnih ozirov sovražil 
in je čezme zabavljal, kjer ga je le kdo poslušati hotel. 

Glede na soglasno mnenje zdravnikov, da bi mo- 
ral -k morju, pisal sem kmalu potem, ko sem iz ječe 
prišel, svojemu prijatelju Franu Žagarju v 
Markovec pri Starem trgu na Notranjskem, če bi mi 
dal stanovanje v svoji vili v Barkovljali pri Trstu. Ta- 
koj mi je odgovoril, da rade volje in da obenem piše 
tjekaj, naj jo takoj začno kuriti, da jo najdem, ko 
pridem tje, že zadostno pregreto. Dragotin Hribar se 
je po tem Žagarjevem odgovoru peljal takoj v Trst k 
dr. Rybaru s prošnjo, naj pri namestniku knezu Hohen- 
lohe izposluje, da se ne bo protivil moji naselitvi v 
Barkovljali. Vrnil se je z ugodnim poročilom. Vložil' 
sem torej po policijskem ravnateljstvu v Ljubljani 
prošnjo za dovoljenje preselitve. V tem čakanju so 
pretekli božični prazniki, katere sem srečno in zado- 
voljno preživel v krogu svoje male, a ljubke rod- 
binice. — Priznati pa moram, da sem — po zaporu 
izmodren — resno začel delati načrte, kako se iz* 

Trsta izmuznem v Italijo in od ondot v Švico, odnosno 
v Pariz. V tem sem bil namreč prišel do prepričanja, 
da se v inozemstvu kot politik, ki s svojimi simpati- 
jami stoji na strani združenih velesil antante, že kako 
pretolčem. Tudi sem si dejal, da bi sveti stvari, za 
katero se bori antanta, mogel v marsičem koristen 
biti. Iz teh razlogov sem rešitve svoje vloge za pre- 
selitev v Barkovlje silno hrepeneče pričakoval. Nekaj 
krati sem šel na policijo vprašat, kaj je z njo in kdaj 
je imam pričakovati. Nadsvetnik Skubel se je sam 
delal začudenega, zakaj ni tako dolgo rešitve. Ko mi 
končno Dragotin prinese iz Trsta zagotovilo, da je 
knez Hohenlohe pisal na Dunaj, da prevzame vso od- 
govornost zame, dokler bom bival v Barkovljah, sem 
bil zatrdno prepričan, da preselitveno dovoljenje ne 
izostane več dolgo. 

Zato sem se pa nemalo začudil, ko me kmalu po 
novem letu 1915 povabi k sebi nadkomisar Skubel 
in me vpraša, če bi se ne hotel zadovoljiti s prese- 
litvijo nekam v Dolnjo ali Gornjo Avstrijo. Na vpra- 
šanje, zakaj ne k morju, ko so to vendar priporo- 
čali zdravniki, neče mi dati. pravega odgovora, nego 
opozarja, da so v imenovanih dveh deželah zdra- 
vilišča in letovišča, v katerih bi poleg krepkega in 
za mojo bolezen lečilnega zraka našel tudi vso stano- 
vanjsko udobnost. Ostal sem pri želji, naj se mi do- 
voli preselitev v Barkovlje, kar sem utemeljil z na- 
znanilom, da sem iz zanesljivega vira izvedel, da je 
c. kr. namestnik knez Hohenlohe nasproti osrednji 
vladi prevzel vso odgovornost zame, dokler bom živel 
v njegovem oblastnem območju. Dr. Skubel mi je tudi 
sedaj še zamolčal, da je stvar že rešena v moj nepro- 
speh; zato sem se vrnil od njega še vedno z nado, da 
po tako imenitni gesti tržaškega namestnika ugodna 
rešitev izostati ne more. 

Nekako okoli 20. januarja 1915 pokliče me po- 
licijsko ravnateljstvo k sebi. Zatrdno sem bil prepri- 
čan, da je prišlo dovoljenje za preselitev v Barkovlje. 
Kako se torej začudim ko mi dr. Skubel, ki se je sam 
delal skrajno iznenadenega, čegar izraz lica je pa raz- 

odeval, da to le hlini, pove, da je z Dunaja prišlo po- 
velje, da me morajo zopet zapreti. Ko ga vprašam po 
vzrokih, zatrjuje me, da jih ne ve in naglaša, da poli- 
cija pri tem nima svojih prstov vmes. Takrat mu tega 
nisem verjel; akti deželnega predsedstva, ki so mi 
letos .prišli v roke, pa potrjujejo njegovo zagotovilo. 
Na novo odrejeni zapor moral sem nastopiti koj dru- 
gega dne. Da mi bo bivanje v njem laglje, zagotovi 
me ravnatelj baron Kiinigl, da dobim posebno, pro- 
storno sobo in da bom smel obiske sprejemati vsako 
uro podnevu. — Res mi ječar, oni z dolgo pipo, brez 
katere ga je tudi sedaj bilo le redko 
videti, katero je pa spremenjenim 
razmeram primerno iz ust jemal, 
kadar je z mano govoril, odkaže ono 
veliko sobo, katero sem imel ob svoji 
prvi policijski internaciji, ter mi na 
dotično vprašanje odgovori, da si jo 
smem vrediti, kakor mi drago. Dam 
si torej od doma prinesti pledov in 
preprog ter pogrnem z njimi jetniška 
ležišča, tako da je ječa dobila videz 
priprostega orijentalskega salona. V 
njem sem se, ker sem skoro ves dan 
imel obiske, počutil dokaj domačega. 

Zlasti prijetno mi je bilo, ker je moja 
mala hčerka Zlatica pri meni bila, se 
okoli mene igrala in me s svojim ljub- 
kim začetnim govorjenjem zabavala. 

Edino, česar sem pogrešal in kar je zopet grozilo z ne- 
ugodnimi posledicami za moje zdravje, je bil nedostatek 
izprehodov. Zato so bili pa kratki jetniški izprehodi 
po tesnem dvorišču ob policijskih zaporih animovani. 
Nič več nisem namreč stopal sam. Bilo nas je vedno 
po nekoliko parov, ki so se živahno med sabo po- 
govarjali. Jaz sem ondi dobil dr. Ivana Laha. 
Z njim sva ob izprehodih skupaj hodila in eden dru- 
gemu poguma dajala. Da naju je vsaka vest z bojišča 
silno zanimala in da so takšne vesti, ki so po skrivnih 
potih od mojega ali njegovega znanja prišle, bile pred- 

metom posebnih razglabljanj ter kritičnih presojan j r 
ni treba še posebej naglašati. 

S teh izprehodov mi je nek prizor ostal v posebno 
živem spominu. Ravno smo stopali po dvorišču, ko 
jetničarji po stopnjicah iz gorenjih nadstropij priženo 
celo povorko kaznjencev, katere so ali peljali nekam 
na delo ali pa na izprehod po enem jetnišničnih dvo- 
rišč. Med kaznjenci je bilo nekaj mladostnih. Eden 
njih — po priliki 16 let star — zagleda skozi odprto 
stopnjiščno okno mene. Ali je začel škodoželjno ka- 
zati name in svojim tovarišem nekaj razlagati! Sreče 
in blaženosti je kar tleskal z rokami, da me je videl 
zaprtega. Kdo je bil, ne vem. Morebiti kdo, ki je imel 
kdaj z mestno policijo opravka, morebiti kdo iz 
cerkljanske okolice; bil mi je pa ta prizor poučilo, 
kako svet uživa, ako vidi, da je kdo, kateri je kdaj 
kaj veljal, na katerikoli način prišel v nesrečo, zlasti 
pa še ob veljavo. 

Francoščine sem se seveda tudi sedaj marljivo 
učil. Slučaj je celo hotel, da sem v policijskem zaporu 
našel rojenega Francoza. V jeli so ga bili nekje na 
Dolenjskem in ker niso vedeli, kaj naj bi z njim počeli, 
dali so ga kot pripadnika sovražne države ljubljan- 
skemu policijskemu ravnateljstvu-, naj ga zapre. Iz- 
prosil sem si ga za pospravljalca in čistilca obleke. 
Pri njem sem sedaj praktično poskušal uveljavljati 
svoje v ječi pridobljeno si znanje francoskega jezika. 
Bogme, žaltovo je šlo. Knjiga je le pač knjiga; izgo- 
varjave se po njej absolutno ni mogoče naučiti. Kar 
veselil sem se, ko sem čul, da imam Francoza za so- 
cija dolorum. Računal sem, kako se začudi, ko ga v 
njegovem maternem jeziku nagovorim. In se je res 
začudil. Pa ne mojemu znanju, temveč neokretnosti 
mojega jezika za francosko izgovarjavo. Razumela sva 
se pa končno vendar za silo. 

Ječar se je tokrat obnašal proti meni čisto dru- 
gače, ko prvokrat. Prijatelja sva postala in o vsem sva 
se lahko prijazno pogovorila. Šalil sem se, da se me 
je vprvič bal, češ, da je videl v meni kandidata za 
suhi bajer, na kar je pripomnil: »Ja, čudne reči se 

pa gode k Sicer mi je izpolnil vsako željo in mi bil 
vsak čas na uslugo. Če mi je bilo izprehoda po dvo- 
rišču premalo, dovoljeval mi je, da sem se po mili 
volji mogel izprehajati po hodniku med celicami. Ker 
sem od Štruklja dobival tudi izborno hrano, ker je 
često mogel tudi kdo izmed obiskovalcev večerjati z 
mano, in ker sem celo francoske likerje imel v sobi, 
da sem mogel z njimi svojim obiskovalcem postreči 
in tudi ječarju kdaj pa kdaj kak požirek privoščiti, mi 
prav za prav ni bilo nič hudega. Zato sem bil dobre 
volje in tudi humorja sem imel za najnujnejšo po- 
trebo. Edino svobode ni bilo. Sicer sem smel iti na 
debeli četrtek in na pustni torek domov; toda Drago- 
tinu Hribarju je policija odbila prošnjo, da se udele- 
žim slavnosti kolin, ki je v njegovi hiši bila tradicijo- 
nalna in se je zato vselej slovesno vršila. Ob vsaki 
taki priliki je morala znana narodna jed »šara* na 
mizo. Zanašajoč se, da bo tudi meni dovoljeno ude- 
ležiti se tega njegovega rodbinskega veselja, namera- 
val je to leto koline posebno slovesno obhajati; bil 
je zato silno slabe volje in strašno hud na policijo, 
ko mi je prišel naznanit, da je policijski ravnatelj 
njegovo tozadevno prošnjo odbil in je kljub temu, da 
ga je na vse mogoče načine pestil, nepremično ostajal 
pri svoji odločbi. Zame pa stvar ni bila pretragična: 
vzel sem svinčnik in poslal sem mu k proslavi kolin 
naslednjega dne po njegovi hčerki Dragici, katera me 
je gotovo vsak drugi dan v zaporu obiskala, tole pesem 
šaljivko: 

Šara. 

Dragotin vso noč nemirno ongavi, 

Postelja škriplje pod njim in ječi. 

Misli velike rojč mu po glavi, 

Polne razburjenja, polne skrbi. 

Z desne na levo se nekajkrat zvrne, 

S silo zapira budeče oči: 

Vse zastonj, naj se desetkrat obrne, 

Spanec krepčilni od njega beži. 


Prva ko zarja na nebu zasine 
Ter mu naznani budeči se dan. 

Skoči na noge, široko zazine, 

Mane oči si, potrt, nenaspan. 

Hitro si hlače čez bedra potegne, 

Si čez trebušček jih dobro zapne, 

Prsi izboči in roke raztegne, 

Da se život mu kot treba napne. 

Suknjo si pražnjo v omari izbere, 

Beli telovnik, kravato lepo, 

Potlej roke si in lica opere, 

Brado počeše in reče tako: 

»Dan nam veseli je torej napočil. 
Slava Ti, Oče nebeških višin, 

Da si oblast mi v tej hiši izročil, 
Vcepil spoznanje mi dobrih kolin. 

Zlasti današnji dan moje povelje 
Čudežev pravih naj bode izvir, 

Ženi, otrokom in — dedu, veselje 
Bodem napravil, če le ni hudir. 

Dobre kako narede se klobase 
Nikdo v Ljubljani ne zna, kakor jaz, 
Kje kak mesar le v tej stvari spozna 
Če na to mislim, kar strese me mraz. 

Jetrne, mesne in pa krvavice 
— V ustih se sline mi zbirajo že — 
Bodo od prasca naj al od prašiče, 

Koj, če izdelek so moj, zaslove. 

Danes jih zopet enkrat napravim, 
Praščeka dva sta storila že smrt; 
Kadar vse delo leto pa opravim, 

Beli na mizo pogrnejo prt. 


167 



In krog te mizice rodbinica zala 
— Trinajst jih je z ženičico vred — 
Bode veselo kramljaje se zbrala 
In za nameček prišel bo še — ded. 

To bo veselje, to slavnost bo lepa. 

Take drugje ne poznajo nikjer, 

Čast in priznanje od slavnosti te pa 
Jaz bodem žel, — to moj bo večer.< 

Reče to, se na dvorišče odpravi, 
Važnega lica, ko kak general, 

Ondi v predpasniku belem pozdravi 
Klavec ga, ki ob koritu je stal. 

Klavčeva žena v koritu tam mavža 
S kropom polita prašička oba, 

K o ja — rejena, da vragu se gravža — 
Revčka sta smrti zapadla bila. 

Glasna povelja sedaj zadonijo, 

Klavec nastavi poslušno uho, 

Dela slovesnosti videz dobijo, 

Spretno vrše se pod veščo roko. 


Ves dan se Dragotin skrbno ukvarja. 
Da se vse točno, pravilno vrši, 

Graja tu, hvali tam, tu opozarja, 

Z jutra do mraka, do trde noči. 

Vse je gotovo. — Klobas so kopice. 
Lahko da z njimi cel polk pogostiš, 
Sala je dosti, gnjati in pečice, 
Parkeljcev, glavi dve, drugi drobiž. 

Že se rodbina v obednici zala 
— Trinajst jih je z ženico vred — 

Na gostovanje veselo je zbrala: 

Prišel edino ni vabljeni — ded. 

Spet so nenadno pod ključ ga dejali. 
Vojnega sveta to bil je ukrep, 

Ker so špijoni jim bili izdali, 

Čaka da šara ga, v šari clo rep. 

Takemu vendar se rep ne spodobi, 

K večjemu kakošna suha prav kost; 
Naj v policijski ostane le sobi 
Neprostovoljno povabljeni gost! 

Družbo sicer ta novica razpali, 

Vendar uganejo: »Kaj se pa če! 

Bomo pa k Štruklju kolin mu poslali 
Mi pa za mizo, kolikor nas je.« 

Zdajci se vrata široko odprejo, 

Hišina s šaro skoz nje prihiti. — 

Oh, kako nanjo se željno ozrejo 
Z desne in leve vse družbe oči. 

Kakšen užitek, oh, kakšna dišava 
Vsem pod nosove prijetno puhti; 

Šara kadi se in: slava, oh, slava! 
Dvoje iz šare ven repkov štrli. 


Slavnosten molk. Vse tjekaj pogleda. 
Kjer povzročitelj te sreče sedi 
Prav dostojanstveno, ker se zaveda 
Svojih zaslug za te dobre reči. 

>Pozor, otroci!« zdaj Dragotin pravi, 
»Star običaj je in tudi prav lep, 

Vse da se vselej začenja pri glavi; — 
Danes pa prvi na vrsti je rep.« 

Obstupuere omnes. — On potegne 
Kepček za repčkoni iz šare sedaj, 
Takisto slovesno, da ne utegne 
Še celo Ženki ponuditi kaj. 

Blaženost se mu po licih razlije: 

Oh, to je sreča, to prava je slast! 

Črni po bradi se v kapljicah lije 
Repčkov zalitih cedeča se mast. 

Splošna začne se gostija vesela, 

Tiho veselje zavlada na sploh, 

Vilice, noži, obilnega dela 
Imajo kamor ozreš se okrog. 

Pujskovo desno uho je dobila 
Ženka, obira je in se smeji; 

Dragica levo si je pograbila, 

Z rilčkom prijaznim se Boris bori. 

Vsi so po vrsti deležni užitka: 
Verocka, Rado in Mirko, Zoran, 
Svetozar, Peterček, Ničica vitka, 

Nada in Ženko imajo svoj dan. 

Jožica sama ne more uboga 
Se veseliti dne slavnih kolin, 

Pa je zato ne bo tepla nadloga 
Sape težke od povžitih dobrin. 

Splošna zavladala sodba je taka: 

Slavnostni dan da posrečil se je, 

Želel pa vsak je, da kmalu enaka 
Prilika spet ponovila bi se. 

Tebi, o Dragotin, naše priznanje 
Za vso priredbo in slavnostno jed! 

> Živio!« splošno, to vzemi na znanje, 

Kliče ti z drugimi vred tudi — ded. 

Tisto uro, ko sem bil na dvorišču na izprehodu, 
prišel je včasih dr. Skubel pogledat v moj policijski 
>salon«. Nekoč je našel na mizi prepis te pesmi. Na- 
slednjega dne pošlje mi pet četverovrstnih kitic obse- 
gajočo lastno pesnitev. Začudil sem se, kako gladko 
mu teko verzi v slovenskem jeziku. Pesem, ki je sla- 
vila lepoto njegovih domačih krajev in izražala lju- 
bezen do matere, bila je prav lepa in je imela odločno 
več pesniške vrednosti, ko moja balada o »šari«. De- 
jal sem si, da je mož moral kdaj čutiti v sebi sloven- 
sko zavest in žal mi je bilo, da nam ga je odtujila 
avstrijska policijska služba. Da je bil najsposobnejši 
uradnik vse ljubljanske vladne policijske direkcije, 
spoznal sem bil že nekaj mesecev pred tem. 

Moje pričakovanje, da končno vendar dobim do- 
voljenje za preselitev k morju, se ni uresničilo. Pač 
pa sem imel kaj kmalu izvedeti, da je bila takrat, ko 
mi je dr. Skubel govoril o bivališču v Dolnji ali Gor- 
nji Avstriji, moja nasilna preselitev na sever že skle- 
njena stvar. Kdo je na to misel prišel, nisem mogel 
ugotoviti; zdi se mi pa, da iznajdljivi vojno-nadzoro- 
valni urad na Dunaju. Ko je namreč videl, da so 
sodniki mnenja, da mi je iz zdravstvenih obzirov treba 
milega primorskega podnebja in krepkega morskega 
zraka, mislil si je bržkone, da mu je nastala možnost 
rešiti mačeho Avstrijo moje eksistence, ako ukrene 
ravno nasprotno. Okoli konca februarja me namreč 
obišče v zaporu dr. Skubel ter mi naznani, da v Ljub- 
ljani ne bodem mogel več ostati, češ, da policija rabi 
zapore in jej zapremljam ravno največjo sobo; sicer 

pa, da je zame tudi bolje, ako se morem svobodnejše 
gibati ter da je zato z Dunaja prišlo naznanilo, da se 
mi je trg Abtenau na Solnograškem odkazal za pri- 
silno bivališče, kjer se je našlo že tudi stanovanje v 
hotelu >Zur Post«. Seveda me je to naznanilo glede 
na moje načrte neznansko neprijetno iznenadilo; toda 
videl sem, da bi vsako protivljenje moglo biti le meni 
samemu v škodo. Končno sem si pa tudi dejal, da je 
boljše vsaj neko svobodno gibanje v prosti prirodi, ko 
oni mali vsakodnevni izprehodd po dvorišču policijskih 
zaporov. Vzel sem torej naznanilo policije v vednost 
in pisal sem hotelirju >Zur Post« v Abtenau-o, naj mi 
sporoči, koliko bo zahteval najemnine za dve sobi. Kje 
Abtenau-a leži mi ni bilo znano. Tudi dr. Skubel mi 
ni mogel nič drugega povedati, ko da je v okrajnem 
glavarstvu halleinskem. Izrekel je le mnenje, da mora 
to biti važna turistiška postaja, češ, da je turizem ravno 
na Solnograškem bolj razvit, ko v katerikoli drugi 
avstrijski deželi. Ko potem dobim še naznanilo, da bo 
najemnina dveh sob v hotelu znašala po 300 kron me- 
sečno, zadobim sam prepričanje, da mora to biti velik, 
moderen hotel, kakršnih sem na svoječasnein potova- 
nju po Salzkammergutu videl celo vrsto. Spoprijaznim 
se torej z vladno odredbo in naznanim dr. Ryb&?u, da 
ga prosim, naj namestniku knezu Hohenlohe izreče v 
mojem imenu zahvalo na njegovi ljubeznjivosti, ka- 
tere se mi, žal, ni mogoče poslužiti. Obenem pa poli- 
cijo obvestim, da se želim preseliti dne 1. aprila. 

Za izvršitev vseh selitvenih priprav dovoli mi 
policijsko ravnateljstvo, da se nekaj dni preje preselim 
domov. Ker se je po uradnikih >Slavije« in po Drago- 
tinu Hribarju po Ljubljani razneslo, da sem izgnan 
v Abtenau-o, imel sem zadnje dni svojega bivanja ve- 
liko obiskov ljudi, ki so se hodili od mene poslavljat. 
0 Abtenau-i sem se iz turističnih knjig in z zemlje- 
vida generalnega 'štaba prepričal, da ima dokaj velik 
tujski promet in da leži v Dachsteinskem pogorju na 
vznožju Tennengebirge 822 metrov nad morsko gla- 
dino. Prva ugotovitev me je razveselila; druga me pa 
navdala s skrbjo, če zrak v tej višini za moja pljuča 

s poapnelimi kavernami ne bo preoster. Ona mi je 
potrdila slutnjo, da mi je to zasilno bivališče izbrano 
bilo po zrelem prevdarku in s prav posebnim name- 
nom. Nisem pa delil mnenja dobrosrčnega V r b a n a 
Zupanca, ki mi je, ko se je prišel od mene po- 
slavljat, svaril, naj tamkaj ne hodim po samotnih kra- 
jih, češ, da me pošiljajo zato tjekaj, da me dajo iz 
zasede ustreliti. Daši o političnih praktikah avstrijske 
uprave — zlasti odkar je izbruhnila vojska — nisem 
imel najboljšega mnenja, vendar je nisem smatral spo- 
sobno tako podlega dejanja. Svarilo svojega lovskega 
tovariša, ki bi bilo morebiti na človeka plašljive na- 
rave deprimujoče uplivalo, sprejel sem torej hladno- 
krvno in ves čas svojega bivanja ne enkrat nisem po- 
mislil, da bi se utegnila izpolniti slutnja, ki je bila 
obsežena v tem svarilu. 

Dne 30. marca zvečer nastopim s soprogo in 
hčerko v spremstvu in pod nadzorstvom policijskega 
agenta Doboviška po gorenjski železnici preko Beljaka 
in Spitala pot v svoje prognanstvo. 

Zgodovino tega prognanstva pojasnjuje tale, kas- 
neje v roke mi došli uradni spis c. kr. deželnega pred- 
sedstva za Kranjsko ministru notranjih zadev na 
Dunaj: 

»K. k. Landesprasidium fiir Krain. 

Laibach, am 17. Februar 1915. 

Nr. 1076/Mob. 

Hoch\vohlgeborener Freiherr! 

Unter Beziehung auf den Erlass vom 12. Februar 
1915, Zl. 2394/M. J., betreffend • die polizeiliche Be- 
handlung des Ivan Hribar beehre ich mich Euerer 
Exzellenz Nachstehendes zu berichten: 

Wie ich mir bereits im Berichte vom 13. Dezember 
1914, Zl. 2697/Mob., Euerer Exzellenz zur 
Kenntniss zu bringen erlaubte, erscheint mir eine 
Internierung Hribars nicht unbedingt notwendig. — 
Wohl aber empfiehlt es sich, denselben in einem 

Z\vangsdomizile derartige Beschrankungen hinsichtlich 
seines Verkehres und seiner Korrespondenz zu unter- 
\verfen, dafi er mit Gesinnungsgenossen weder per- 
sonlich noch in Korrespondenzvvege in Verbindung 
tretten kann. 

Eine derartige Konfinierung ist aber in L a i - 
bach auch bei der rigorosesten tlberwachung nicht 
moglich, \veil Hribar hier geniigend gefiigige Indivi- 
duen finden wtirde, welche ihm bei der Umgehung 
der polizeilichen Mafinahmen behilflich waren. 

Infolgedessen babe ich die Absicht die Polizei- 
direktion Laibach anzuweisen, Hribar zu ent- 
haften und unter Begleitung nach A b t e n a u im 
politischen Bezirke H a 1 1 e i n als seinem Zwangs- 
domizile zu uberweisen, gleichzeitig aber den Landes- 
prasidenten in Salzburg zu ersuchen, die erfor- 
derlichen t)berwachungsmafinahmen zu veranlassen. 

Wenn ich seinerzeit Laibach, wo Hribar zu- 
stiindig ist, als Zvvangsdomizil fiir den Genannten 
hervorgehoben habe, so geschah es lediglich mit Be- 
rucksichtigung des Wortlautes des § 3. c) des Ge- 
setzes vom 5. Mai 1869, R. G. BI. Nr. 66, otrvvohl 
mir schon damals die Sclnvierigkeiten der t)ber- 
wachung klar vor Augen lagen. 

Nachdem nun Euere E x z e 1 1 e n z die Be- 
denken gegen eine auswartige Konfinierung H ri- 
ba r ’ s nicht zu teilen finden und die Moglichkeit 
besteht, denselben in einem geeigneten Orte unter- 
zubringen, sind auch die Schwierigkeiten, die sich in 
Laibach oder in einem anderen im Suden gelege- 
nen Orte bei der Oberwachung ergeben, aus dem 
Wege geraumt. 

Sachlieblich beehre ich mich beizufiigen, dab ich 
die tlberstellung H ribar’ s nach Ab tenau 
gleich veranlassen werde, sobald Euere E x 'z e 1 - 
lenz mir Hochdero Genehmigung zur Durchfiihrung 
der beabsichtigten Mafinahmen erteilt haben werden. 

Der k. k. Landesprasident: 

S c h w a r z m. p.« 

Visokoblagorodni baron! 

Sklicujoč se na razpis z dne 12. februarja 1915, 
štev. 2394/M. J., v zadevi policijskega ravnanja z Iva- 
nom Hribarjem čast mi je Vaši preuzvi- 
š e n o s t i tole poročati: 

Kakor sem si že v poročilu z dne 13. decembra 1914, 
štev. 2697/mob., dovolil Vaši preuzvišenosti 
naznaniti, ne zdi se mi neobhodno potrebno Hribarja 
internovati. — Pač pa je priporočljivo v kakem pri- 
silnem bivališču glede njegovega prometa in korespon- 
dence omejiti ga tako, da s svojimi somišljeniki ne 
bo mogel ne lično in ne s pismi priti v zvezo. 

Takšno omejenje pa je v Ljubljani tudi ob 
najrigoroznejšem nadziranju nemogoče, ker bi Hribar 
našel tukaj dovolj voljnih ljudi, ki bi mu pomagali, da 
obide policijske odredbe. 

Zato nameravam ljubljanskemu policij- 
skemu ravnateljstvu naročiti, da Hribarja iz za- 
pora izpusti in ga pod spremstvom v Abtenau-o 
v političnem okraju Hallein kot v njegovo prisilno bi- 
vališče odpremi, obenem pa deželnega predsednika v 
Solnogradu prositi, da odredi, kar je za nadziranje 
potreba. 

Če sem svoje dni opozoril na Ljubljano, ka- 
mor je Hribar pristojen, kot na prisilno bivališče za 
imenovanega, storil sem to le ob uvaževanju besedila 
§ 3. c) zakona z dne 5. maja 1869, d. z. štev. 66, dasi 
so mi že takrat težave nadziranja bile jasno pred očmi. 

Ker pa Vaša preuzvišenost ne deli po- 
mislekov proti izvendeželski konfinaciji Hribarja 
in je mogoče nastaniti ga v pripravnem kraju, odstra- 
njene so tudi težave, ki bi jih prouzročalo nadziranje 
v Ljubljani ali kakem drugem južneje ležečem 
kraju. 

Končno mi je čast pripomniti, da odredim prese- 
litev Hribarjevo v Abtenau-o takoj, kakor 
hitro mi Vaša preuzvišenost naznani svojo 
visoko odobritev nameravanih odredb.) 


XV. V Abtenau-i. 


Iz Beljaka, kjer smo na kolodvoru morali čakati 
jako dolgo, odpeljali smo se še predno se je zdanilo. 
V kolodvorski restavraciji bilo je silno veliko čast- 
nikov, ki so se, kakor je bilo videti, nekam odprav- 
ljali. Med njimi tudi podpolkovnik von Fladung, s ka- 
terim sva bila dobro znana, ker je svoje dni z nad- 
vojvodo Josipom Ferdinandom prihajal na love v 
Raskovcu. Sedaj me seveda ni poznati hotel. Oziral se 
je pač po naši družbi, ko je hodil mimo naše mize; a 
dobre besede mi ni privoščil. 

Vlaki so tiste dni vozili počasi in nepravilno. Naš 
brzovlak pa je — menda zaradi zveze z Nemčijo — 
vozil skoro s predpisano brzino. Tudi je imel še re- 
stavracijski voz, v katerem so postregli s hrano in 
pijačo nič slabše, ko v mirnih časih. Potovanje nam 
je bilo torej, čim smo vanj stopili, prav prijetno. Naš 
uradni spremljevalec je bil ljubeznjiv ter zato prijeten 
sopotnik. Pač je v Beljaku imel z nekimi — menda 
policijskimi — osebami neke skrivnostne pogovore, ki 
so se brez dvojbe tikali nas, a vedel sem, da so ti 
pogovori v zvezi z njegovimi uradnimi dolžnostmi in 
se zato nisem razburjal. Ker je bil svoje dni, prvi dan 
mojega policijskega zapora, ko me je predolgo v po- 
stelji našel, tako silno strog, mi je sedanje njegovo 
obnašanje bilo tem iznenadljivejše in sem si je raz r 
lagal v ugodnem smislu. 

Okoli dveh popoldne prispeli smo v Golling, od- 
koder nam je bilo z vozom potovati v Abtenau-o. Na 
kolodvoru nas je že čakal okrajni komisar von Rit- 
t i n g e r od okrajnega glavarstva v Halleinu in poli- 
cijski agent Karl Herbrich od policijskega rav- 
nateljstva v Solnogradu. Ko Dobovišek uredi z njima 

formalnosti, izroči mi prvoimenovani uradno obvestilo, 
ki se v slovenskem prevodu takole glasi: 

»C. kr. okrajno glavarstvo. 

Hallein, dne 30. marca 19 . . 

Št. 4636. 

Gospodu Ivanu Hrybarju, ograničenemu 

na Abtcnau-o. 

Ograničeni ste do nadaljnjega na Abtenau-o. 

Nastaniti se imate tamkaj v gostilnici »zur Post< 
in ne smete zapustiti ozemlja strnjenega trga Abten- 
au-e. Vsak dan se morate oglasiti na c. kr. poveljstvu 
orožniške postaje abtenauske. Postajni poveljnik Vam 
ob vsakem zglašenju pove, katero uro se boste imeli 
zglasiti naslednjega dne. Občevati s somišljeniki Vam 
je prepovedano. 

Vaše dopisovanje je pod cenzuro. 

Ko bi poskušali, da se tem predpisom izmaknete, 
pride na mesto ograničenja zapor. 

C. kr. okrajni glavar: 
v. Rittinger 1. r. 

Preletevši ta uradni spis, ki je bil zelo podoben 
turškim fermanom, naklonim se okrajnemu komisarju 
in za solnograškega policista pomnožena družba po- 
seda v zaprto kočijo, ki je čakala pred kolodvorom. 
Vreme je bilo občutno hladno, kajti šel je z dežjem 
pomešan sneg. Zato niti je bilo vabljivo gledati skozi 
okna po pokrajini, po kateri smo se vozili, niti bi bili 
kaj prida videli, ker so se po zraku vlačile sive 
meglice, ki so razgled ovirale. Nemo sem se udal v 
svojo usodo in ugibal, kakšen je kraj, v katerega so 
me poslali v prognanstvo; kočija pa je počasi lezla v 
reber. Le semtertje sta konja nekoliko podirjala, zna- 
menje, da je klanec prešel v položnejši svet. 

Bilo je že temno, ko po dveurni vožnji prispemo 
na raven del ceste in se posveti luč iz hiše ob levi 
strani. Solnograjski uradni spremljevalec nas opozori* 
da je to Abtenau-a. Par minut kasneje obstoji kočija 
pred velikim poslopjem. — »Na licu mesta smo,« opo- 
zari Herbrich in že se skozi široka vežna vrata pri- 
kaže ženska s petrolejsko svetilnico v roki. Silno iz- 
nenadenje je bilo to zame, kajti pričakoval sem, da je 
Abtenau-a, ki leži blizu Solnograda in nekako v sre- 
dišču živahnega tujskega prometa, napreden kraj z 
vsemi pridobitvami naše dobe, torej seveda tudi z 
električno razsvetljavo. Moje izneuadenje pa se je 
imelo še povečati. Ko pridemo izpred radovednežev* 
ki so se, o našem bližnjem prihodu seveda obveščeni* 
bili mahoma zbrali pred gostilnico in so sledili vsaki 
naši kretnji, v prostrano vežo, me neprijetno dirne nje 
zanemarjenost. Slab utis povečajo še lesene, popra- 
vila že zelo potrebne stopnjice, po katerih dospemo v 
prvo in edino nadstropje z ravno takšno vežo, iz ka- 
tere se je ob brleči petrolejski luči nddel leseni del 
dvoriščnega, obširnega, po Bog ve katerem kmetiškem 
zidarskem mojstru v enem že davno zatonulih stoletij 
sezidanega poslopja. 

Še trenotek in stali smo v sobah, ki ste nam v 
bivanje odkazani bili. Prostorni sicer in še dokaj čedno 
poslikani; toda tlak v njih je bil iz smrekovih desak 
in ves grapa v, oprema njuna pa takšna, ko da bi jo 
bili ravno za nas -nakupili pri kakem starinarju. Pa 
ne takšne, ki ima po umetniškem ali vsaj svojevrst- 
nem, za izdelovalno dobo značilnem okusu posebno 
ljubiteljsko vrednost; nego čisto navadnega izdelka, 
kakršni krase kmetiške in malomeščanske domove, v 
katerih neokusnost slavi svoje orgije. Ob brlečem svitu 
stearinskih sveč si vsega še tako predstaviti mogli 
nismo, kakor nam je drugi dan stopilo pred oči; ven- 
dar sem pa proti svoji soprogi pripomnil, da je skrajna 
brezobzirnost zahtevati za tako stanovanje po tristo 
kron na mesec, češ, da bi se za to ceno dobilo v 
vsakem dunajskem hotelu. — Toda, kaj smo hoteli! 
Okrajno glavarstvo nam je iz ozira na varnost države 

stanovanje samo izbralo; zato je bilo treba molčati in 
prepustili stvari dalnjemu razvoju dogodkov. Mene 
je solnograjski angelj varuh peljal še na orožniško 
postajo, da me predstavi njenemu poveljniku; potem 
smo pa z njim in našim ljubljanskim spremljevalcem 
v gospodski gostilniški sobi, radovedno opazovani od 
vsakdanjih gostov, med katerimi so tržni honoracijorji 
imeli svojo posebno mizo, posedali k večerji. Hrana, 
ki smo jo dobili, je bila dobra. To je vsaj nekoliko 
omililo prvi neugodni utis. Ker smo tudi postelje našli 
v redu, zaspali smo — utrujeni od dolgega potovanja 
in zaradi izgubljenega spanja prejšnje noči — prav 
dobro. Ko se drugo jutro zbudimo, je bil ves trg in 
vsa okolica pod lesklo • belo odejo sveže zapalega 
snega. 

Ker je toplomer kazal dve stopinji C. nad ničlo, 
seveda ni bilo mikavno podajati se v cestno brozgo; 
vendar nas je radovednost, kakšen je kraj našega 
prisilnega bivanja izvabila, da si ga ogledamo. Pot 
od enega konca trga do drugega je bila kilometer 
dolga. Ob tej poti je sezidana Abtenau-a. Le dvoje 
kratkih postranskih ulic drži od glavne ulice. Vse iz- 
prehodišče, ki nam je dovoljeno bilo, imelo je tedaj 
približno poldrugi kilometer daljave. To daljavo smo 
sedaj odmerili v počasnih korakih, katerim so sledili 
radovedni pogledi domačinov, ki so seveda že nekaj 
časa sem — če ne od drugod, vsaj iz gostilnice pri 
pošti — o našem prihodu poučeni bili. — Ako me je 
že > hotele, ki me je dan pred tem pod svojo streho 
sprejel, silno razočaral, moram reči, da se je to raz- 
očaranje po tem izprehodu le še povečalo. Nič onega 
nisem našel, česar sem v solnograškem turističnem 
ozemlju pričakoval. Vsak naš gorski kraj je prijaznejši, 
ko ta nemški trg. Zanimivost zame so bile le velike 
stavbe, kakršne so v solnograških in gornjeavstrijskih 
hribih navadne. Pol zidane, pol lesene z nizkimi, s 
skodli pokritimi in prekljami ob strešno ogrodje pri- 
trjenimi ter s težkimi kamni obteženimi strehami. 
Hiše večinoma enonadstropne; gospodarska poslopja 
za njimi pritlična. Z opeko kritih poslopij je bilo le 

majhno število. Leta so bila tudi zidana cisto drugače, 
dokaz, da so bila zgrajena v posebne namene. Res 
so bile v njih trgovine ali pa obrti. Iz tega sledi, da 
so si jih postavili priseljenci, ki so med prvotno kme- 
tiško prebivalstvo trga prišli »s trebuhom za kruhom«. 
Največje poslopje v trgu je sodiščno. Tudi leto je bilo 
postavljeno v novejšem času in ima potemtakem boljšo 
razpredelbo notranjih prostorov, ko druge trške hiše. 
Za tujski promet najpripravnejša je pa velika, čisto 
zidana hiša »zum Ochseirvvirt« (pri volu). Takoj na 
prvi pogled sem uganil, da bi bilo v njej prijetnejše 
stanovati, ko »pri pošti«; kasneje sem se o tem tudi 
z ogledom prepričal. Da mi oblast ni stanovanja ondi 
privoščila, imelo je svoj uzrok menda v tem, ker je v 
tej gostilnici bil večji tujski promet in se je menda 
bala, da bi na ta način utegnil le na kak način priti 
z zunanjim svetom v dotiko; morebiti pa tudi zato, ker 
je Mathias Buchegger — tako se je imenoval gostil- 
ničar »pri pošti« — imel boljše zveze z uradniki okraj- 
nega glavarstva, ko »Ochsenwirt« Albin Sandtner. 
Bodi temu kakorkoli, prvemu moje bivanje pri njem 
ni prineslo sreče. Ljudje so namreč izvedeli, da dobiva 
za dve sobi po 300 kron na mesec in so mu zato bili 
nevoščljivi. Saj je za vsako teh dveh sob potnikom, ki 
so pri njem prenočevali, ki ste mu torej največ dni v 
letu ostali prazni, preje dobival kvečjemu po dve kroni 
za noč. Našel se je zato nekdo, ki je iz ljubezni do 
bližnjega nesel to na ušesa davčnemu referentu pri 
okrajnem glavarstvu v Halleinu in ko Buchegger pri- 
hodnje leto pri podajanju napovedi za občno dohod- 
nino ta dohodek zamolči, nalože mu in tudi brezobzirno 
izterjajo denarno globo, ki je znašala več, ko vsa od 
mene prejeta najemščina. 

Po tem kratkem odskoku treba je, da se vrnem k 
opisu trga. Najznamenitejši poslopji v njem sta vse- 
kakor lepa, precej prostorna, v poznogotiškem slogu 
sezidana cerkev in pa poleg nje stoječa opatija, po 
kateri je trg dobil svoje ime. Cerkev ima visok zvonik 
s šiljasto streho, ki celemu trgu daje svoje obeležje; 
opatija je pa s svojimi debelimi zidovi iz lomljenega 

kamenja s tesnimi pritličnimi prostori, ki spominjajo 
bolj na kazemate, ko na stanovališke prostore, taka, 
ko kak srednjeveški grad, v katerem je bivanje bilo 
vse prej ko udobno. 

Ko sem si tako ogledal trg. jela me je zanimati 
njegova okolica. Leta me je na prvi pogled očarala. 
Ko namreč obrnem oči kvišku, zablešče se mi od 
južne strani sem v svežem in prozorno čistem jutra* 
njem zraku veličastni, vsi z novim snegom pokriti 
vrhovi Tennengebirga; od iztoka Dachsteinsko pogorje 
z masivnim Donnerkoglom v ospredju; od severa nižje 
hribovje približno tako visoko ko naše loško pogorje 
s 1686 metrov visokim Einbergom v ozadju; od severo- 
zapada pa Hagengebirge s 2519 metrov visokim Gol- 
tom. Tennengebirge, ki me je s svojim imenom spo- 
minjalo naših podov in katero je po mojem mnenju 
nemški prevod prvotne slovenske označbe, zdelo se 
mi je tako blizu, ko da je z roko dosegljivo. Kar oči 
so mi uhajale vnovič in vnovič k njegovim vršacem 
Raucheckkoglu, 2428 m, Bleikoglu, 2409 m, Tiroler- 
koglu, 2314 m, Wieselsteinkoglu, 2298 m in Scheibling- 
koglu, 2284 m. Najrajše bi se bil takoj napotil proti 
njegovemu vznožju, o katerem sem sodil, da ne more 

oddaljeno biti. Strogi ukaz gibati se le v strnjenem 
delu trga mi je to onemogočal. 

Oba policijska organa sta med mojim jutranjim 
izprehodom imela opravka pri orožništvu; ko se vrnem 
pa sta se poslovila in odpeljala. Zame je od tedaj za- 
čelo novo, povsem svojevrstno življenje v prognanstvu. 
Bil sem s svojo slovensko rodbino sredi nemškega 
življa kakor mal otočič sredi velike vodne plani. Mo- 
stu do tega otočiča ni bilo; čolniči, s katerimi je bilo 
mogoče dospeti nanj, pa so bili v rokah policijske 
oblasti in leta je s ključavnico zapirala verige, s ka- 
terimi so bili ob bregu priklenjeni. Sreča je bila vsaj, 
da sem imel pravico naročati si v Avstriji izhajajoče 
politične časnike. Te pravice sem se takoj tudi poslu- 
žil, naročivši si poleg »Slovenskega Naroda« in »Slo- 
venca« še tudi »Neue freie Presse« in »Illustrirte 
Zeitung« iz Lipskega. Vedel sem sicer, da iz teh listov 
prave resnice o stanju na bojnih poljih izvedel ne bom, 
tolažil sem se pa, da iz njihovih vesti že sam uganem, 
kako stvari pravzaprav stoje. 

Prvi dnevi našega abtenauskega gibanja so nam 
torej potekali čisto enolično ob vsakodnevnih izpre- 
hodih od enega konca trga do drugega in ob čitanju 
novin. Nekaj razvedrila nam je prinašalo opazovanje 
domačih in onih redkih tujih gostov, ki so prihajali 
na hrano v gostilnico »pri pošti«. Namenoma si nam- 
reč nismo hrane dali nositi v sobo, ampak smo zaha- 
jali v gostilniško sobo za gosposke goste — takozvani 
»Extrazimmer«. Radovednost je par dni to sobo na- 
polnjevala s »honoracijorji«, ki so nas hodili opazovat. 
Mene je to opazovanje zabavalo. Na obrazih teh gostov 
sem namreč želel seznati, kako utegnejo do nas raz- 
položeni ‘biti. Mi smo govorili med sabo deloma slo- 
vensko, deloma — in to največ — pa češko, ker je 
bila z nami gospica iz neke prijateljske nam rodbine 
v Pragi. Zanimivo je zatorej bilo gledati, kako je ta 
jara gospoda glave stikala in z očmi k nam obrnje- 
nimi šepetaje svoje opazke izmenjavala. Večina teh 
gostov je sicer videzno ohranjala mirno kri; nekaterim 
se je pa vendar iz njihovih ostrih in strupenih po- 


182 


gledov videlo, da smo jim vse prej ko simpatični. Med 
temi je na prvem mestu omeniti učiteljice, kakih tri- 
deset let stare ženske, trdih, moških potez v licu, ka- 
terim je odgovarjal tudi raskav glas in čisto moška 
hoja; na drugem pa gozdnega glavarja (Forstmeistra), 
čegar oči so razodevale, da bi bil, ko bi to oblast že- 
lela, sposoben za kaj takega, kar mi je bil dobrodušni 
Vrban Zupanec pred odhodom iz Ljubljane prišel na- 
povedat. Njegovo razpoloženje do nas je vidno delila 
s svojim možem žena E 1 f r i e d a , katera je često 
vstajala od svoje mize in se podajala k učiteljici, ki je 
z ostalim učiteljskim osobjem sedela pri drugi mizi. 
Tamkaj jej je, ozirajoč se po nas, delala opazke, ki so 
se menda nanašale na našo češko govorico, katero sta 
z možem razumela. 

Ker nam je bilo potreba raznih malenkosti, ki jih 
iz Ljubljane namenoma nismo vzeli s sabo, nakupil 
sem jih v Abtenau-i. To pa pri treh trgovcih; pri vsa- 
kem po nekaj. S tem smo — in na to sem računil — 
pridobili vsaj pri teh ljudeh nekaj simpatij. Saj so 
trgovci po vsem svetu enaki: postani njegov odjema- 
lec, pa boš najboljši človek, če bi bil dotlej tudi ne- 
ugodno sodil o tebi. Svoje mnenje širi pa, ker je zgo- 
vornost potrebno orodje njegovega poklica, tudi med 
druge. Res sem se kmalu prepričal, da se mi je račun 
obnesel. Čez dobrih štirinajst dni smo že izvedeli, kako 
se je začelo govoriti, da moramo bogati biti, češ, da 
precej nakupujemo in da plačujemo brez pogajanja za 
cene, kar je na kmetih povsod v navadi. S tem je bilo 
že nekaj pridobljenega. Siromaka gledajo povsod čež 
rame. Naš veliki pesnik je to resnico tako lepo po- 
vedal z besedami, da >le petica da ime sloveče«. Na 
vsadanjih izprehodih so nas ljudje, ki so s početka le 
radovedno oči v nas obračali, naenkrat jeli pozdrav- 
ljati. Eden ali drugi nas je tudi ogovoril, da vreme 
pohvali ali se čeznje pritoži. Ženske so se nam na 
svoj način laskati začele s tem, da so jele občudovati 
mojo hčerkico in hvaliti njeno ljubkost. Prišli smo 
potemtakem še dokaj kmalu v znosnejše razmere, ka- 
kor smo jih pričakovali. 

Najhuje nam je seveda bilo, da se nismo mogli 
gibati svobodneje. Živeči v veličastni planinski prirodi, 
ki nas je z vsemi dražestmi vabila v široko svoje na- 
ročje, smo silno neprijetno občutili, da temu nememu, 
a vendar tako živahnemu vabljenju nismo smeli sle- 
diti. Res je izprehod po trgu bil vse kaj drugega, ko 
moji dotedanji izprehodi po ljubljanskih jetnišničnih 
dvoriščih. Tu je vsaj bil razgled na vse strani in to 
razgled na visoko gorovje najrazličnejših oblik. Toda 
to je ravno vzbujalo hrepenenje. Nehote mi je pri- 
hajala primera s ptičkom, ki je zaprt v kletki, obešeni 
v stanovanju, in s ptičkom, ki ga, za drobno nitko pri- 
vezanega, denejo na zeleno vejico v polni solnčni soj. 
Ne bode-li peToti svoje razpenjal, da se dvigne za 
svojimi tovariši v svetlo ozračje; ne bode-li hrepenel, 
da skače za njimi od ene zelene vejice na drugo? 
Tako je bilo tudi z nami. Saj si še pravzaprav o sami 
legi trga Abtenau-e nismo mogli napraviti točnega 
pojma, dokler si ga nismo mogli ogledati iz neke 
oddaljenosti. 

Ravno to nas je čez par dni zapeljalo, da smo se 
— proti strogemu uradnemu predpisu — na svojem 
izprehodu predrznih konci stranske ulice na severni 
strani trga kreniti po neki poljski poti na holmec, s 
katerega smo pričakovali obsežnejšega razgleda. Res 
nas to upanje ni varalo. Ves trg je naenkrat ležal pod 
nami in vsa njegova okolica se je risala v naših očeh, 
ko da gledamo na zemljevid. Sedaj šele smo videli, 
^la je trg sezidan na neveliki, proti zahodu odprti 
ravnini med nizkimi, deloma obdelanimi, deloma z 
gozdi poraščenimi holmci. Bela okrajna cesta vije se 
po tej ravnini od zapada proti iztoku; od nje pa pe- 
ljejo ozke občinske poti na vse strani k malim, po tri 
ali štiri hiše štejočim zaselkom in k posamezno sto- 
ječim kmetijam. Poslopja smo z redkimi izjemami za- 
zrli velika, vsa s skodlji pokrita in vseskozi enakega 
planinskega tipa. Na skoro vsaki hiši se je nad pro- 
čeljem vzdigoval lesen stolpič, v katerem je visel do- 
kaj velik zvon za sezivanje po poljih raztresenih po- 
slov in delavcev k prigotovljenim povživalnim obro- 

kom. Kakor na čarobno točko dospeli, obračali smo 
oči po veličastni prirodni sliki in ugotovili smo, da 
ima abtenauska okolica nekaj podobnosti naši rajsko- 
lepi jezerski dolini, samo da je po lepoti ni oddaleč 
ne dosega. Manjša je namreč; po okvirju gor, ki jo 
obdajajo, ne tako divno zaokrožena; po obliki terena 
ne tako raznovrstna pa zopet tako ljubko harmonična; 
po svojem rastlinstvu ne tako polna stvarnikovega 
deha, ki vse oživlja in najnežnejše barvne odtenke 
pričarava. — 0, kako so se nam ob tej primeri budila 
vroča čutila za oddaljeno, od Stvarnika tako bogato 
oblagodar jeno domovino ! 

V svoji zamaknjenosti in čustveni opijanjenosti 
niti opazili nismo, da se nam je približevala cela tropa 
dece pod vodstvom odraščene deklice in da se je 
spodaj na cesti zableščalo dvoje orožniških bajonetov. 
Pod tako pažnjo smo bili, da so v trgu zapazili naše 
odbočenje od predpisane nam poti. Da ne pride država 
v nevarnost, poslali so takoj za nami hotelsko deco 
pod vodstvom osemnajstletne gostilničarjeve hčeri, kot 
njeno kritje pa dva orožnika. Videč to državno akcijo, 
vrnili smo se s holmca domov; jaz pa sem se podal k 
poveljniku orožniške postaje, da mu izpovem svoj 
greh. Mož je bil pameten dovolj, da je zanikal, da bi 
bila orožnika odposlana za nami, češ, da sta bila le 
na običajnem dnevnem obhodu. 

Prvo iznenadenje v Abtenau-i nam je priredil 
Dragotin Hribar. V skrbi za nas in menda 
radoveden, kako se nam godi, pripeljal se je tako* 
naslednji teden po naši odposlatvi v prognanstvo k 
okrajnemu glavarstvu v Hallein, s prošnjo, naj mu 
dovolijo, da nas obišče. V velikem kurniku je vzel s 
sabo divjega petelina, katerega so bili vjeli v mojem 
lovišču na Dobravi. Seveda so ga pri okrajnem gla- 
varstvu debelo pogledali. Ker ima pa že navaden 
birokratski pogled vedno posebno značenje, je umev- 
no, da je debeli pogled te vrste pomenil nekaj prav 
skrbi polnega. Dobrega Dragotina so zaradi petelina 
vzeli v navskrižno palbo. Avstrijska birokratska mo- 
drost je namreč uganila, da pošiljatev petelina vse- 


185 


kakor nekaj pomeni, da je v tej pošiljatvi zapopadeno 
bržkone neko tajno, že naprej dogovorjeno znamenje. 
Na Dragotinovo zatrjevanje, da mi je kot lovcu hotel 
s petelinom samo veselje napraviti, odvzeli so mu 
ptiča z obljubo, da mi ga dajo dostaviti v Abtenau-o; 
njega pa kljub vsem prošnjam niso hoteli pustiti k 
meni. Kaj so s petelinom počeli, ne vem; ne zdi se 
mi pa nemogoče, da so ga z rentgenovimi žarki pre- 
iskali, če njegovo drobovje nima v sebi kaj državi 
nevarnega. Naslednjega dne se namreč s tem že na 
pol mrtvim in razmršenim gozdnim zaljubljencem pri- 
pelje sam okrajni komisar voii Rittinger v Abtenau-o 
in me jame izpraševati, kaj ta pošiljatev pravzaprav 
pomeni. Šele ko se iz mojega pojasnjevanja do dobre- 
ga prepriča, da ni v njej nič državi nevarnega, naroči 
orožništvu, naj mi ptiča izroči. — Nam je iz umevnih 
razlogov bilo jako žal, da z Dragotinom, ki je bil že 
tako blizu nas, nismo govoriti zamogli. 

Dragotinu Hribarju pa ta prvi neuspeh ni vzel 
poguma. Čez dober mesec dni se kljub mukam, ki so 
takrat z daljšimi potovanji bile združene, odpravi zo- 
pet na pot za nami. Tokrat s čisto novim načrtom. 
Vzame namreč s sabo kranjskih klobas, da pogosti z 
njimi strogega gospoda okrajnega komisarja. Von Rit- 
tinger se — gotovo ne toliko zaradi klobas, ko zaradi 
imponujoče vztrajnosti Dragotinove — pripelje res v 
Abtenau-o z njim. Naše veselje nad tem obiskom bi 
bilo popolno, ko bi ga komisar ne bil skalil z naro- 
čilom, da smemo z Dragotinom govoriti le v njegovi 
navzočnosti in le v n e m š k e m jezik u. Pa vendar 
nas je svidenje z neustrašljivim prijateljem do solz 
ganilo in le prekmalu so potekle ure, ki smo jih pod 
lahno meglico nemškega jezika mogli prebiti v po- 
govoru z njim. Dobri Dragotin je takrat, da nas raz- 
veseli in nam navdahne tolažbe, prišel na misel, da 
nam pošlje svojo naj starejšo hčerko Dragico v 
Abtenau-o, da ne bodemo tako sami. Gospod von Rit- 
tinger je ob tej omembi pač nekam začudeno pogle- 
dal, ni pa misli zavrgel »mit dem Bemerken, dafi das 
ist nichts« (s pripomnjo, da iz tega ne more nič biti). 

Menil je le, da bi moral prošnjo v tem smislu po 
deželnem predsedstvu ljubljanskem vložiti pri dežel- 
nem predsedstvu solnograškem. Posledica tega raz- 
govora je bila, da sem pod št. 11.085 z dne 8. julija 
1915 od okrajnega glavarstva halleinskega prejel re- 
šitev, katera v slovenskem prevodu slove takole: 

»Gospodu Ivanu Hribarju v Abtenau-i. 

C. kr. deželno predsedstvo solnograško dovoljuje 
po sporazumu s c. kr. deželnim predsedstvom ljub- 
ljanskim, da sme gospica Dragica Hribarjeva, hči tvor- 
ničarja in tiskarnarja Dragotina Hribarja v Ljubljani, 
priti čez poletje stanovat v Abtenau-o. 

Vendar je to bivanje vezano na pogoj, da se 
gospica Dragica Hribarjeva podredi ravno tistim poli- 
cijskim utesnitvam glede svobodnega kretanja v oseb- 
nem in pismenem prometu, ki slede iz Vašega ogra- 
ničenja. 

Tudi mora imenovanka dan in uro svojega na- 
meravanega odpoto vanja v Abtenau-o okrajnemu gla- 
varstvu v Halleinu pravočasno naznaniti, da jo odobri. 

Iz službenih ozirov je priporočljivo, da si izbere 
za prihod v Abtenau-o 20., 21., 22. ali 28. dan julija 
1915. 

C. kr. okrajni glavar: H e r g e 1 1 1. r.< 

Spomlad leta 1915. je bila v solnograških gorah 
nenavadno topla. Kislo in vlažno vreme, katero smo 
ob svoji doselitvi našli, se je kmalu umikati jelo 
toplejšemu z jasnimi dnevi, na katerem je sneg hitro 
kopnel. Po 20. aprilu je začelo solnce greti, kakor 
poleti in smo v začetku maja imeli že tako vročino, 
da so domačini jeli hoditi goloroki. Da nas je to 
vreme vabilo z vso silo iz našega neprijaznega in za- 
tohlega stanovanja, je umevno. Prebili smo največ 
časa na ki opicah pred gostilnico »pri pošti« in pred 
»Ochsenwirtom«. Hodili smo pa tudi pridno po trgu 
na izprehod. K temu nas je zlasti vabila okolnost, da 
so se iz zemlje pomaljati jele trobentice, zvončki, po- 
mladanski podlesek, vetrnice, ljubičice in marjetice. 

Te oznanjevalke zemeljske rodovitnosti in poveliče- 
valke solnčne toplote so posebno zanimale in k sebi 
vabile mojo malo hčerkico. Kar drhtelo je dekletce, ko 
je kako cvetko zagledalo. Najraje bi bilo vse potrgalo. 
Da smo s tem v detetu porajajočim se umevanjem za 
lepoto prirode imeli veselje, je umevno; pustili smo 
jo torej, da je stopicalo ob stezicah, trgalo s svojimi 
drobnimi ročicami nežne cvetke ter jih nosilo sedaj 
materi, sedaj meni, sedaj naši praški gospici. Toda to 
nedolžno veselje nam je kmalu bilo zagrenjeno. Ko 
je nekoč gospa Elfrieda videla iz svojega stanovanja, 
da je Zlatica ob javni stezici nedaleč od njenega bi- 
vališča utrgala nekaj marjetic, poslala je k meni svojo 
služkinjo s poročilom, da je to zabranjeno. Ves pomen 
njenih strupenih pogledov iz gostilnice mi je bil sedaj 
jasen; v duši gospe Elfriede je moralo plati neizrecno 
sovraštvo do nas slovanskih pregnancev. Z gnjusom v 
srcu do take duševne surovosti izginili smo tej za- 
stopnici nemške kulture izpred oči in noge nas ves 
čas našega bivanja v Abtenau-i niso več zanesle na 
ono stezico. 

Ko sem se drugi dan na to v smislu predpisa 
javil na orožniški postaji, povem ta pripetljaj povelj- 
niku postaje. Mož, ki je imel očividno več srčne omike, 
ko ona naduta honoracijorka, ostrmi. Ker si pa kri- 
tike o obnašanju soproge najvišjega državnega pred- 
stavnika v Abtenau-i ne upa izreči, opozori me, da 
se lahko nadaljnim enakim neprijaznostim izognem, 
ako si pod trgom ležeči pašnik izberem za naša biva- 
nja na prostem, kadar jih bode dopuščalo vreme. 
Vesel sem bil te opozorit ve. Oni pašnik ob smrekovem 
gozdu na severozapadni strani trga sem bil namreč s 
ceste opazil že davno; a ker je ležal zunaj trga, nisem 
si upal usmeriti korakov tjekaj. Sedaj sem dobil avto- 
ritativno dovoljenje za to in izginil sem s svojo rod- 
binico vred za stalno izpred oči nataknjene gospe 
gozdne glavarice. 

Na onem pašniku presedeli smo poslej cele dneve. 
Bil je to nekaj oral obsežen prostor, ki se je od bi- 
strega potočica v njegovem vznožju polagoma dvigal do 

precejšnje višine, tako da se je z njegovega vrha videl 
ves trg, ko s ptičje perspektive. Ker so tržani prire- 
jali na njem šolske in gasilske veselice, bilo je na 
njem postavljenih par lesenih klopi, na katerih se je 
dalo prav prijetno sedeti. Izmed sočno zelene trave 
poganjalo je polno cvetic, tako da je ob nenavadno 
lepem in toplem vremenu že v nekaj dneh bil po- 
doben najdražestnejši preprogi, po kateri je šumelo 
brez števila čebelic in frfotalo vse polno metuljev. 
Smrekovi gozd ob pašniku nudil nam je prijetno 
senco; njegovo svojevrstno rastlinstvo pa ono prirodno 
raznolikost, ki razveseljuje oko. Otroci, ki so se včasih 
pripodili tjekaj, skrbeli so nam za zabavo s svojim 
prekucevanjem po travniku in valenjem od vrha do 
dna, potem s svojimi primitivnimi igrami, tako da 
nam je čas potekal dosti hitro. Najzanimivejše pri tem 
pa je bilo, da smo se vsled bivanja na čistem, ozona 
polnem zraku začeli krepiti in da sem se zlasti jaz, 
čegar zdravje je v zaporih občutno trpelo, jel vidno 
popravljati. Prokletstvo, ki ga je vojnonadzorovalni 
urad klical nadme, izprevrglo se je potemtakem v 
blagoslov. 

Človeku, ki je dela vajen, jame brezdelje — pa 
naj je uživa pod še tako ugodnimi okoliščinami — 
končno vendarle presedati. Tako tudi meni. Daši sem 
jemal časnike in knjige s sabo, začel sem vendar hre- 
peneti še po kakem drugem razvedrilu. Saj me je pri- 
roda s svojimi neštevilnimi vabljivostmi, katerih je od 
dne do dne več priča ra vala iz matere zemlje, sama 
odvračala od čitanja. Prišel sem torej na misel zbi- 
rati hrošče in napraviti si herbarij. Zamišljeno, stor- 
jeno. Dam si takoj zvezati debelo knjigo za prileo- 
1 jan je rastlin; iz Solnograda pa si naročim dvoje za 
zbirko hroščev in metuljev prirejenih škatel j s stekle- 
nima pokrovoma, in začelo se je novo opravilo, katero 
je imelo tudi namen buditi v hčerki zanimanje za 
prirodo. 

Toda sedaj mi je naenkrat prostorni pašnik s 
trgom Abtenau-o vred postal pretesan. Njuno rastlin- 
stvo sem imel kaj kmalu v herbariju in zahotelo se 

mi je po rastlinstvu okolice. Proti koncu maja za- 
prosim iz tega razloga, da bi se mi dovolilo delati 
daljše izlete v okolico. Pod št. 9082 z dne 7. junija 
prejel sem na to prošnjo od okrajnega glavarstva 
halleinskega tole rešitev: 

»Gospodu Ivanu Hribarju, omejenemu 

na Abtenau-o. 

Vaši prošnji, da bi se Vam dovolilo delati izlete 
v Annaberg in Gosau-o, ni mogoče ustreči. Bili ste 
namreč po vojnonadzorovalnem uradu omejeni na 
Abtenau-o m se Vam zato ne more dovoliti, da bi 
obiskali kako drugo občino pa najsi tudi le mimo- 
grede.. To zadeva tudi Vaše rodbinske člane, ki dele 
omejen je z Vami. 

C. kr. okrajni glavar: Hergelt 1. r.c 

Vendar pri tej rešitvi ni dolgo ostalo. Kmalu po 
njej pripelje se namreč okrajni glavar v Abtenau-o, 
da nas obišče. Prijazno nas jame povpraševati, kako 
nam gre in kako se počutimo. Iz razgovora z njim 
sem sklepal, da je od Dunaja ali pa Solnograda sem 
moral začeti pihati drug veter. Zato se dotaknem svoje 
prošnje za obširnejši radius našim izprehodom. Takoj 
pristane okrajni glavar na to in naroči orožniškemu 
poveljniku, da se smemo svobodno gibati v oddalje- 
nosti 7 kilometrov na vsako stran iz Abtenau-e. Težko 
je popisati kakšno veselje se nas je ob tem doseže- 
nem uspehu polotilo. Še tistega dne popoldne popel 
sem se na neko goro ob iztočni strani trga, po priliki 
enake višine, kakor je naš Sv. Jošt; dan nato pa smo 
že vsi bili na poti po okrajni cesti proti Dachstein- 
skemu pogorju. Zbirka rastlin in žuželk, ki smo jih 
spotoma nabrali, je bila prav lepa in nas je le vzpod- 
bujala k novim izprehodom. 

Odredbo okrajnega glavarstva nam je pa morala 
zagreniti učiteljica. Od našega prihoda sem nas je 
šolska deca pozdravljala, kadarkoli nas je na naših 
izprehodih srečavala. Sedaj smo naenkrat opazili, da 

so otroci ob srečavanji plašno buljili v nas oči, potem 
pa pohuljeno smukali mimo nas. Nekoč se mi je celo 
prigodilo, da je kliknil nek odraščenejši, po priliki 
13 let stari deček, ko me je od pašnika sem zagledal 
na cesti: »Gauner!« (rokomavh!). Uganil sem, da je ta 
sovražnost do nas morala v šoli med deco zanesena 
biti. Kmalu sem za to domnevo dobil zanesljivo 
potrdilo. 

Po zemljevidu mi je bilo znano, da kake štiri 
kilometre od trga leži kopališče abtenausko. Tje smo 
napravili prvi izlet. Pot do njega peljala nas je po 
okrajni cesti, katera se takoj za trgom položno vzdigne, 
čez lepo, dobro obdelano in dokaj plodovito ravan z 
večjimi in manjšimi zaselki. Veličastno gorovje stopi 
na tej ravni le še bolj — rekel bi: neposredno — pred 
oči. Črede govedi, ki so se povsod pasle, ker še ni bil 
prišel čas za preselitev v planine, so vso ravan izredno 
oživljale; zvonci krav predvoditeljic so prijetno doneli 
na ušesa. Čez kako pičlo uro hoda začne se cesta 
spuščati polagoma v kotlino reke Lammer. Poleg nje 
žubori bister potoček, ki združuje v sebi vse studence 
ravni in čegar valovi veselo skačejo čez prod in ka- 
menje, katerega so ob hudih nalivih navalili semkaj. 
Ogromni skalnati balvani zajezujejo tam in tod nje- 
govo strugo in povzročajo, da se voda v dražestnih 
pramenih spušča v globoke tolmune, katere je pod 
njimi izkopala in v katerih se igrajo urne postrvi. 
Približno poldrugi kilometer dolga je ta dražestna 
soteska s prav svojevrstnim rastlinstvom. Lesen mlin- 
ček najprimitivnejše konstrukcije, ki mikavnost po- 
krajine le še povečuje, stoji sredi te soteske. Ob iz- 
hodu iz nje pa se že od daleč čuje šumenje deroče 
reke Lammer, čez katero drži lesen most. Preko po- 
toka Russbach — tako imenovanega menda po njegovi 
temni vodi — zavije se cesta na desno in čez kakih 
pet minut stopi konci lepih travnikov in malega, še 
dokaj, dobro negovanega parka potniku pred oči ve- 
liko lepo poslopje — kopališče Abtenau. 

Prvotno ime tega kopališča je bilo >Zwieselbad« 
in sicer po gori Zwieselalpe, katera ima v Dachstein- 

skem pogorju približno isti pomen, ko naša Golica v 
skupini Karavank. Dohod na to planino je namreč 
jako lahak in ni treba zanj nobenih posebnih priprav. 
Zwieselbad je bilo izhodišče na Zwieselalpe za pot- 
nike, ki so prihajali od Solnograda sem. Ko se je 
turistika na Solnograškem začela krepko razvijati, 



Kopališče Abtenau. 

kupil je kopališče Švicar Anton Badrutt ter je 
prvotno neprikladno poslopje podrl in na mesto njega 
sezidati dal vsem sočasnim zahtevam odgovarjajoče 
moderno, električno razsvetljeno poslopje, v katerem 
je bilo prostora za sto stalnih in še kakih trideset 
preletnih gostov. Da svojim stalnim gostom poskrbi 
za čim prijetnejše bivanje, dokupil je na visoravui 
onkraj Lammerice veliko kmetiško posestvo s plan- 

šarsko živinorejo in je do tega posestva izpeljati dal 
lepo, na prijetne izprehode vabečo stezico. Po rečenem 
je jasno, da je podjetni Švicar zazidal v tej od vsak- 
danjega prometa tako oddaljeni dolini celo premože- 
nje. Svetovna vojna je seveda obrat turistovskega 
hotela zaustavila. Noben tujec se celo leto 1915 . ni 
izgubil v ta samotni kraj. 

Ko smo mi prišli tjekaj, bilo smo prijetno izne- 
nadeni in le obžalovali smo, da nam vlada ni bivališča 
odkazala tukaj. Nismo pa ob tistem času našli v ko- 
pališču nikogar razen zasilne upraviteljice preko zime 
in enega natakarja. Vendar nam je postreženo bilo 
tako dobro, da smo se ločevali popoldne odtod z ob- 
čutkom, da smo preživeli nekaj ur, ko da nas je sreča 
zanesla v vilinski grad. 

Drugo jutro srno se obrnili na nasprotno stran. 
Po cesti namreč, po kateri smo se bili v Abtenau-o 
pripeljali v spremstvu policije. Ta cesta je od Ab- 
tenau-e zmerno nagnjena in pelje mimo neznatnih 
selišč v Voglau-o, vas na vabljivi, s strmimi holmci 
obdani ravnini s cerkvijo, šolo in dobro gostilnico. 
Pod vasjo vali Lammerica, ki si je semkaj med vi- 
sokim skalovjem po soteski, nazvani »Lammeroffenc, 
predrla na tak način pot, kakor naša Radolna skozi 
Vintgar, svoje prozornočiste valove z neznansko silo 
in brzino proti zahodu, da jih potem, ko je v mogočnih 
skokih, polnih mavričnih slapov, prihitela globoko v 
dolino, združi z vodami Solčave (Salzach), brzečimi 
proti Dunavu in potem z njim dalje v Črno morje. 
Tudi s tega izleta smo se vrnili zadovoljni in z obil- 
nimi pridobitvami za mrčesno zbirko in herbarij. 

O utisih z izletov pripovedoval sem načelniku 
orožniške postaje Georgu Wixingerju. Leta 
opozoril me je ob tej priliki, da je v vasi Schorn, 
kakih pet minut hoda od Lammerskega mostu na 
cesti v Russbachsag, gostilnica pri »Schornwirtu«, v 
kateri se več ko za polovico ceneje dobi ravno taka, 
ako ne boljša postrežba, ko v kopališču Abtenau. Na 
to opozorilo napotimo se kmalu tjekaj. Na pragu ne- 
velike, a prijazne bele hiše nas sprejme gospodinja 

Schornwirtova gostilnica v Schornu. 


visoke rasti, krepke postave in inteligentnega obraza. 
Ko si ogledamo notranje gostilniške prostore in se 
prepričamo o vzorni snagi, ki je vladala povsod, damo 
si na vrt prinesti mizo. Ob tej mizi sedeč pogovarjamo 


se z gospodinjo Marijo 
Bergschober jevo, 
ki je, kakor smo se imeli 
pozneje priliko prepričati, 
slovela daleč na okoli. 
Zgovorna žena poučila nas 
je o razmerah vse oko- 
lice tako temeljito, da 
smo se kar čudili. Saj je 
pa tudi vsakega gosta, ki 
je prišel, po imenu po- 
znala. In prihajalo jih je 
mnogo. Redko kak voz je 
zdrčal mimo; pešcev pa 
je komaj vsak deseti ko- 
rakal naprej. Toda tudi le- 
ti so Schornwirtovko po- 



>f arija Bergschoberjeva, 
po domače Schornwirtovka. 

zdravljali in se spuščali z njo v kratke pogovore, ako 
je bila ravno na pragu ali pri gostih pred hišo ali 
na vrtu. Glede nas samih je žena bila zelo reservovana. 
Videli smo iz njenega pripovedovanja, da se je o nas 
v njeni gostilnici že veliko govorilo; kaj, nam ni po- 
vedala, vanjo siliti pa tudi ni kazalo. Sodil sem nam- 
reč, da polagoma vse izvemo, kajti njen in njenega 
moža prijazni sprejem in naravnost imenitna postrežba 
za nenavadno nizko ceno je dala v meni dozoreti sklep, 
da vsak teden vsaj dvakrat pridemo semkaj. Po tem 
sklepu smo se tudi res ravnali, ako je le vreme do- 
puščalo. In tako nam je čas poteni, ko nam je prijatelj 
Dragotin kmalu na to pripeljal svojo hčerko Dragico, 
prav hitro potekal. Gibali smo se večinoma v prosti 
naravi in čitali smo v njeni čudesni knjigi, ki je sama 
vsak dan odpirala pred nami vse svoje, najlepših slik 
polne strani. Naše zbirke mrčesov in metuljev so se 
polnile; naši herbariji pa so narasti! na štiri velike 
knjige, ki mi še sedaj zbujajo veselje, kadar jih pre- 
gledujem. Saj so dokaz dela v dobi, ko me je državna 
oblast obsodila k brezdelju, da mi na ta način poveča 
skrbi, katere so morali zbujati v meni dogodki na 
bojiščih. 

In te skrbi so me včasih silile k 
obupu. V stanu nisem, da popišem 
kakšne grozne duševne krize sem pre- 
stajal po ruskem porazu pri G orlica h 
in kaj se je v moji notranjosti godilo 
po padcu Bresta-Litevskega in po bolj- 
ševiškem ovladan ju Rusije. Bili so dnevi, 
ko me je pod težo takega, kakor sem si dejal: za Slo- 
vanstvo poraziteljnega položaja, iz katerega se mi ni 
zdelo izhoda, Lammeričino šumeče valov je skoro z ne- 
ubranljivo silo vabilo k sebi. Da ni bilo moje drage 
soproge, ki mi je vedela dopovedati, da za obup kljub 
vsem navidezno neugodnim razmeram zato ni razloga, 
ker se položaj lahko izpremeni in da mi ni ona ka- 
zala trdne vere, da se izpremeniti mora, češ, da Bog 
nemških dreves ne bo pustil rasti v nebesa; da ni 
poleg nje bilo ljube mi hčerkice, ki me je s svojim 

otročjim brbljanjem odvračala od mračnih misli in mi 
s svojimi angelskimi pogledi vlivala v dušo novih živ- 
ljenskih moči, kdo ve, če bi bil še kdaj uzrl svojo 
domovino? 

O neki priliki, ko smo zopet obedovali pri Schorn- 
wirtovki, pripovedovala mi je leta, da jo kmetje, ki 
so opazili, da često zahajamo k njej, ščujejo, naj bi 
nam račune pošteno solila, češ, da ljudje govore, da 
smo jako bogati in da stori greh, ako nas ne oskubi — 



Promokova hiša v Abtenau-i. 


zato ker smo sovražniki države. Pravila nam je, da je 
te insinuacije užaljeno zavračala ter da je izjavila, da 
ima za vse goste enake cene. Pri tem se je dotaknila 
najemnine, katero sem v Abtenau-i plačeval, češ, da 
takih vzgledov ne bode posnemala. V razgovoru, ki 
je temu sledil, izrazila je mnenje, da bi se v trgu ven- 
dar dalo dobiti kako cenejše stanovanje in čudila se 
mi je zakaj mirno pustim, da me ljudje tako brez- 
vestno odirajo. Ko smo popoldne od nje odhajali, za- 
čeli smo o stvari premišljevati in ko je kmalu na to 

imel komisar von Rittinger neko uradno poslovanje 
v Abtenau-i, stopil sem k njemu in vprašal sem ga, 
če bi okrajno glavarstvo imelo kaj proti temu, da si 
poiščem drugo stanovanje. Komisar ne le ni ugovarjal, 
nego je celo pristavil, da je čul kako drago mi v 
hotelu sobi računijo in da se je že sam čudil zakaj 
se temu ne uprem. Menda bi bil res dosegel znižanje 
najemščine za dotedanje- stanovanje; toda ker mi je 
bilo za to, da se preselim iz neprijaznega poslopja 
sploh in da si vredim lastno gospodinjstvo, jel sem 
iskati novo stanovanje. Sreča mi je bila mila. V sa- 
motni, na gričku nad sodiščem stoječi zidani enonad- 
stropni hiši posestnika Promoka ponudili so mi prvo 
nadstropje, čegar uredba je omogočala lastno gospo- 
dinjstvo, za manje ko tretjino dosedanje najemščine. 
Stanovanje je bilo čisto, dosti dobro opremljeno in je 
imelo poleg prijaznega razgleda čez ves trg in del 
okolice še to prednost, da je pod širokovejasto lipo 
pred hišo ob leseni mizi in ravno takih klopeh z na- 
slonjali, nudilo poleti jako prijetno posedanje na 
čistem zraku. Mesec na to preselili smo se tjekaj in 
preživeli smo v njem vse poletje tako prijetno, da smo 
mnogo svojih dotedanjih izprehodov opustili ter da 
smo se gibali le bolj v bližnji okolici. Leta nudila nam 
je silno veliko razvedrila z gobarstvom. Že meseca 
julija jele so rasti nekatere gobe. V septembru se je 
število vrst teh svojevrstnih prič zemeljske plodovi- 
tosti silno pomnožilo. Jaz do tedaj nisem poznal vfeč, 
ko kak tacat gob. To rastlinstvo pa je zbudilo v meni 
tako zanimanje, da sem si brž naročil več ilustrovanih 
nemških in čeških knjig o gobah. Lete sem pazno 
proučil potem pa sem svojce zainteresoval, da smo 
začeli jedilne gobe iskati. Veliko prijetnega kratko- 
časja nam je to prouzročalo. Združeno je bilo to 
kratkočasje pa tudi s koristjo, kajti izvzemši neke prav 
vroče dneve ob večdnevni suši nismo imeli obeda brez 
okusnih gob. Poleg tega smo jih pa na solncu pred 
hišo sušili za zimo, na nitih, ki smo jih pritrdili na 
posebnih navlašč za to prirejenih okvirjih, kar je do- 
mačine tako zanimalo, da so si to naše početje hodili 

ogledovat. Sami niso jedli drugih gob, ko gobane in 
lisicice in se je kuharica domačinka s početka sploh 
upirala kuhati nam druge. Ko smo jo k temu prisilili, 
nas je po prvem takem obedu hodila pogosto opazovat 
kdaj se nam prikažejo znaki zastrupljenja in nam je 
kasneje izdala, da je za ta slučaj imela že pripravlje- 
nega kuhanega mleka. 

Na poti za gobami prišli smo po gozdih, ki so se 
razprostirali južno od trga, v prav idilsko dolinico na 
samem vznožju Tennengebirga. Zeleni travniki in lepo 
obdelane njive vrste se v tej dolinici z malimi, temnimi 
smrekovimi gozdi; ob gorovje prislonjeni pa poleg 
bistrega, tako velikega potoka, da žene takoj mnogo 
žag in nekaj velikih mlinov, stojita vasi A u in 
Unterberg. Mnogokrat nas je vabilo visoko gori 
k >Taxenfallu« in »Trickelfallu«, 'dvema mogočnima 
slapovoma ob izvirku studencev, katera potem v do- 
lini, ko sta nekaj časa skakljala ob sočnih pašnikih, 
svoje vodovje združita v deroči potok Trickel, ki za 
nedolgo postane tako močan, da Lammerici enako vali 
ob večjih nalivih težke kamenitne balvane po strmi 
svoji strugi proti Solčavi. Cesto smo po več časa po- 
sedali okoli teh bistrih studenčnic, se naslajali toplega 
solnčnega soja in nauživali krepkega planinskega 
zraka ter pri tem pogovarjali z vaščani, ki so nas 
radovedno izpraševali o naši domovini in so se nemalo 
čudili, ko so čuli, da ima veličastnejše gorovje, ko je 
njihovo. 0 Ljubljani niso vedeli ničesar. Neka mlina- 
rica je pač omenila, da mora biti daleč »hinter’m 
\vindischen Land«; to je bilo pa tudi vse, kar je ve- 
dela o njej. 

Zanimivo je, da na Solnograškem ljudje Koroške 
ne imenujejo drugače, ko »das windische Land« ali 
okrajšano »’s Windische«. Tako nam je povedala 
Angela, gospodinja našega hišnega gospodarja Pro«- 
moka, ki je bila doma iz Brez, da je »aus dem Win- 
dischen« (s Slovenskega). Ko sem jo na to po slo- 
vensko ogovoril, izkazalo se je, da ne zna niti bese- 
dice slovenske. Ker so Breze res že stoletja sem po- 
nemčene, jasno je, da je označba >das \vindische Land« 

ostala za Koroško še iz tistih časov, ko so koroški 
knezi v slovenskem jeziku prisegali in je zato njihova 
dežela med sosedi slovela za slovensko. Sicer pa tudi 
Solnograška hrani še dokaj spominov na dobo, ko se 
je po njenih gorah in dolinah razlegala slovenska go- 
vorica. Saj ima celo Tennengebirge svoj Windisch- 
, kogel. 

Naše občevanje s podgorskimi vaščani je obrodilo 
dobre sadove za nas. Še tistega leta v jeseni je jelo 
vsled rekvizicij nedostajati živil; največ seveda naj- 
važnejšega živila — moke. Tudi je moka, ki so jo na 
listke razdeljevali, bila čedalje slabša in je kmalu po 
novem letu 1916 postala takšna, da je ni bilo mogoče 
uporabljati brez nevarnosti za zdravje. Bili smo torej 
odkazani na moko in druge mlevnine, ki smo si jih 
morali tihotapsko preskrbljevati. Da so kmetje dobro 
založeni, izvedeli smo od Schormvirtovke. Kar čudili 
smo se, ko nam je pravila, kako iznajdljivi so, da pri- 
krijejo državi svoje zaloge živil. Nek večji posestnik 
si je na primer ob nočnem času ob mesečnem svitu 
sam s pomočjo žensk — kajti sinovi so bili vsi v vojni 
— izbetonoval žitno shrambo v konjskem gnojišču; 
ob oddaji živine so pa priganjali vedno najslabše repe 
v državno mesnico. Kmetom ni torej kruha nedostajalo 
nikdar. Ko so tržauom, ki niso imeli svojih zemljiščnih 
posestev, razdeljevali z žaganjem pomežano moko in 
tako dišeč kruh, da ga še psi niso jesti hoteli, imeli 
so kmetje okusnega rženega in soržičinega kruha do- 
volj. Tudi nam ga ni nikdar nedostajalo. Deloma smo 
si ga pekli doma, deloma so nam ga kmetje sami 
skrivaj nosili na dom. Zlasti neka mlinarica iz vasi 
Au nam je bila naklonjena. Od nje smo dobivali vedno 
najlepše moke in okusnega kruha, mnogokrat pa tudi 
cvrtin o priliki, ko jih je za svojo družino nacvrla. 
Orožništvo je pač za to vedelo; a bilo je dovolj uvi- 
devno, da je zatiskalo obe očesi. 

Ko se je jela približevati zima, treba mi je bilo 
misliti na drugačno uredbo dnevnega časa. Preskrbel 
sem se s knjigami in začel sem prevajati iz francoščine 
in italijanščine; kasneje tudi pisati izvirne reči. Na ta 

način mi je čas potekal 
hitreje in koristneje, ko 
ob samem čitanju. Zlasti 
dolge noči sem si krajšal. 

Vstajal sem namreč ob 
petih zjutraj in sedal k 
pisni mizi. Pa tudi ob ve- 
černih urah sem rad pri 
knjigah posedal. Časnike 
čital sem podnevu. Saj mi 
je ostajalo še kljub vsemu 
za to dokaj časa, ker je 
bilo izprehode nekatere 
dni zaradi velikega snega 
treba čisto opustiti, druge 
dni pa zaradi mraza ali 
pocestne pljundre jako 

skrčiti. 

Prav izdatno krajšal sem si čas z reševanjem 

pošte, katere sem vsak dan prejemal precej. Bila so 
redna poslovna poročila iz pisarne v Ljubljani, dopisi 
od generalnega ravnateljstva »Slavije« v Pragi, pisma 
od sorodstva iz domovine in nekaj dopisov od onih 

rojakov, ki so si sploh 
upali še ostati z mano v 
zvezi. Med temi moram 

zlasti omeniti prijatelja 

Rasta Pustoslem- 
š k a in pisatelja Fran a 
Govekarja, ki mi je 
prav pridno dopisoval in 
sicer na način, ki mi je 
bil prava duševna po- 
buda. 

Od novega leta 1916. 
smel me je poleg Drago- 
tina Hribarja obiskavati 
tudi moj uradni namestnik 
Ivan Pribil. Bil je neko- 
likokrat pri meni. Umljivo 



Fran Govekar. 



Kasto Pustoslemšek. 

je, da smo se njegovega prihoda vedno veselili, ker je 
stresel pred nas vselej poln koš navadnih ljubljanskih 
novic in je mene zlasti informoval o poslovnih raz- 
merah, za katerih potek sem imel polno odgovornost. 
Ko je prvokrat k nam prišel, je pač malo debelo gle- 
dal, da je moral z nami govoriti po nemško in v na- 
vzočnosti detektiva. Kasneje se je temu tako privadil, 
da so pogovori tekli, ko da smo sami med sabo. One 
toplote in onega čara, ki ga daje materna govorica, jim 
je seveda nedostajalo. Sicer se je pa redno dopisovanje 
z mano vršilo v nemškem jeziku in se ga je poslu- 
ževal tudi Govekar. Vsa moja korespondenca je mo- 
rala namreč v vojnonadzorovalni urad na Dunaj. Od 
tamkaj sem nemška pisma dobival še dosti hitro. Slo- 
vanska so pa prevajali na nemščino in so mi vsled 
tega prihajala z redno štirinajstdnevno zamudo. Na to 
okoliščino sem opozoril vsakega, kdor mi je imel kaj 
sporočiti. 

Poveljnik orožniške postaje jel se je kmalu po 
obisku okrajnega glavarja obnašati jako obzirno do 
mene. S početka mi je dal razumeti, da ni neobhodno 
potreba, da se vsak dan javljam pri njem; kasneje mi 
je dejal, da smem delati s svojci izlete tudi čez sedem 
kilometrov daljave od trga; po preselitvi k Promoku 
pa mi je naznanil, da se mi ni treba več hoditi javljat 
v pisarno, češ da sam tako često hodi mimo mojega 
stanovališča in da me, ako dovolim, sempatje na par 
minut obišče. Pod temi okoliščinami smo pač ugotoviti 
zamogli, da nam ne dostaje nič drugega, ko domačega 
zraka, domače družbe in pa užitka one blagozvočne 
godbe, s katero glasovi domače govorice tako prijetno 
božajo ušesa. 

Meseca septembra nas je zapustila gospica Dra- 
gica Hribarjeva. Da ne ostanemo sami, je pa prijatelj 
Dragotin pripeljal v Abtenau-o svojo drugo hčerko 
Vero, s katero smo — dokler ni zapadel sneg — izlete 
v Schorn in še dalje do 12 kilometrov oddaljene vasi 
Russbachsag delali peš in na vozeh. Še celo na saneh 
smo se parkrat dali potegniti do imenovane vasi, ki 

ima silno lepo lego ob vznožju 1617 m visoke in čisto 
gole gore Tabor. Prijaznost tamošnjega prebivalstva in 
postrežba v simpatični, za tujski promet dobro pri- 
pravljeni gostilnici Peerovi nas je vabila tjekaj. 

Meseca decembra dobim nepričakovano naznanilo, 
da moram dne 2. januarja 1916 priti na Dunaj, kjer 
bom pred vojnim sodiščem zaslišan kot priča na 
glavni razpravi v tožbi, ki je bila za- 
radi veleizdaje naperjena proti dr. 
Karlu Kramar u. V tem naznanilu je bilo ob 
enem odrejeno, da me bo na Dunaj spremljal policij- 
ski organ Herbrich, ki 
se pripelje v ta namen 
dne 31. decembra v Ab- 
tenau-o. Daši je povod 
poti na Dunaj bil žalo- 
sten, vendar me je to 
naznanilo razveselilo iz 
dveh razlogov. Prvič za- 
to, ker mi je bilo omo- 
gočeno, da s svojim pri- 
čevanjem pripomorem k 
obtoženčevi razbremeni- 
tvi, drugič pa zato, ker 
mi je bila dana prilož- 
nost pogledati zopet malo 
v svet. 

V zaprti kočiji, ki 
sem jo bil zaradi mrzle- 
ga vremena iz zdrav- 
stvenih ozirov iz Gollinga naročil, odpeljeva se s poli- 
cijskim angelom varhom novega leta dan iz Abtenau-e. 
Izvošček, ki mi je kočijo poslal, računil je za to vožnjo 
za takratne valutarne razmere ogromno vsoto sto 
kron. Mož s tem navijanjem cen ravno tako ni imel 
sreče, ko abtenauski hotelir. Kakor sem kasneje 
izvedel, je za stvar po policijskem organu izvedelo 
okrajno glavarstvo in ga je brez usmiljenja kazno- 
valo z občutno denarno globo. Izkoriščanje mojega 
položaja se torej onim, ki so mislili, da si s tem 

lahko pridobe zaslug za državo in zaslužka za svoje 
žepe, ni obneslo. 

Vožnja v prvem razredu brzo vlaka je bila pri- 
jetna, postrežba v restavracijskem vozu prav dobra. 
Herbrich, ki je bil prve deležen po svoji uradni dolž- 
nosti, druge pa po moji dobri volji in kateremu sem 
kril tudi vse druge stroške, dejal mi je, ko sva se bila 
z Dunaja vrnila, da še nikdar ni tako prijetno in ime- 
nitno potoVal . 

Na Dunaju peljala sva se v moj navadni hotel 
»Astoria«. Hotelsko osobje me je od prej dobro po- 
znalo in je pač nekam čudno pogledalo, ko se je po- 
licijski organ predstavil kot moj »pokrovitelj«; a 
uljudnost njegova do mene zaradi tega ni trpela. Menda 
so bili na takšne stvari navajeni in se jim zato ni nič 
izrednega zdelo, ko sem jim naročil, naj za mojega 
spremljevalca posteljejo v kopelji tik moje sobe. Her- 
brich mi je bil namreč naznanil, da mu je bilo naro- 
čeno, naj spi v isti sobi z mano; ko je pa videl moj 
upor, je takoj kulantno izjavil, da svojemu naročilu na 
lastno odgovornost ustreže tako, da prenočuje v ko- 
pelji poleg moje sobe. Na ta način je menda smatral, 
da je dolžnost svoje službe zadostno spravil v sklad 
s šikanami, katere mu je ta služba po nepreračunljivi 
miselnosti avstrijske državne uprave v interesu sreč- 
nega izida vojne predpisovala. 

Ona tipična velemestna megla, ki jo tvori ponajveč 
gosti dim iz neštetih tovarniških dimnikov, ležala je 
nad Dunajem, ko sva se drugi dan peljala v Herbri- 
chom po Mariahilferici. Vojno sodišče zasedalo je v 
hotelu Wimmberger nasproti zapadnemu kolodvoru. 
Ko vstopiva v sobo za priče, najdem v njej celo vrsto 
praških znancev in prijateljev; med njimi dr. S c h e i - 
nerja, dr. Šamala, dr. Vrati slava Černega. 
Radostno se pozdravimo in vprašanja začno leteti sem- 
tertje. Toda Herbrich napravi razgovorom kaj hitro 
konec. — »Ich bitte, meine Herren, deutsch zu 
sprechen!« (prosim, gospodje, da govorite po nem- 
ško) se oglasi. — »Copak jsi . . .« pride iz ust dr. Schei- 

nerjevih; jaz pa, da presekani kako morebiti nevarno 
pripomnjo, v tem trenotku predstavim svojega sprem- 
ljevalca. Dr. Scheiner se ugrizne v ustnice in se ne- 
voljno obrne od Herbricha, iz vrst ostalih začuje se 
glas »a-a-a«! Kljubovalno potem nekdo izpregovon: 
»Ne, nemeckv na komando nebudem mluvit. Vvmlčme 



Dr. Scheiner. 


se tedyk (ne, na komando ne bomo po nemško go- 
vorili. Izmolčimo se torej!) In nastala je tišina, med 
katero smo po sobi semtertje stopali in se dokaj raz- 
umljivo pogovarjali s pogledi, v katerih je bilo mnogo 
kljubovalnosti in neupogljive volje. 

Prvi sem prišel na vrsto jaz. Ko stopim v raz- 
pravno dvorano, spogledajo se člani sodnega dvora. 

Bili so sami vojaki. Častniki raznih stopinj in pod- 
častniki. Naklonim se jim v pozdrav, potem se obrnem 
proti obtožencu dr. Kramah in ga pozdravim na 
isti način. Sedel je na zatožni klopi nasproti sodnemu 
dvoru, zelo shujšan in bled. Opaziti sem mogel, kakšne 
duševne muke je moral prestati, odkar se nisva več 
videla. 

Iz predsednikovih vprašanj je bilo vidno, da dr. 
Kramareva obtožba sloni največ ali vsaj v veliki meri 
na njegovi udeležbi pri slovanskih shodih v Petro- 
gradu in da se za posebno obremenilno smatra akcija 
za ustanovitev slovanske banke. Med izpraševanjem 
je bil dr. Kramar jako nemiren. Ko dobim besedo, da 
pojasnim postanek teh shodov in njihov potek, po- 
stane še nemirnejši in mi skuša zdajinzdaj seči v be- 
sedo. Ne da se dam motiti, pripovedujem dalje in ko 
me predsednik — ki menda ni mogel dočakati, da 
pridem do slovanske banke — v teku pripovedovanja 
spomni tega vprašanja, odgovorim mirno tudi njemu, 
da že pridem še tudi do tje. Res sem bil kmalu pri 
tem predmetu. 

»Misel ustanovitve slovanske banke« — ob teh be- 
sedah zganejo se člani sodnega dvora, dr. Kramar pa 
mi nekaj zakliče, zaradi česar ga predsednik posvari, 
— »ne izhaja od dr. Kramara; njo sem sprožil jaz. On 
ji je celo nasprotoval in me je prosil, da tega pred- 
loga ne stavim.« 

Velik je bil učinek teh besedi. Člani sodnega 
dvora se spogledajo; dr. Kramar živahno pritrdi. Na 
to slede razna navskrižna vprašanja predsednika, 
državnega tožitelja in članov sodnega dvora. Na obrazih 
izpraševalcev je bilo videti, da jim odgovori niso všeč. 
Navsezadnje me predsednik, potem ko je z najbliž- 
njim svojim prisednikom šepetaje izpregovoril nekaj 
besedi, še vpraša, kako sodim o političnem prepri- 
čanju obtoženčevem. Dr. Kramar se ne gane več; 
umiril se je bil. 

»Jaz smatram,^ tako se je glasil moj odgovor, »da 
je dr. Kramar prepričan avstrijski patriot.« Ko da 

svojim lastnim ušesom ne verjame, vpraša me pred- 
sednik po čem to sodim. Odgovorim mu, da vse nje- 
govo javno delovanje to dokazuje in da je tudi slovan- 
ske sestanke v Petrogradu in v Pragi promatrati s 
tega vidika. Dr. Kramar,« pravim, »se je trudil, da 
privede Avstrijo v prijateljske stike z Rusijo. Takrat 
še ni bilo vojne in vsak državljan je imel pravico, da 
propaguje politiko, katera se mu je zdela primernejša 
in za državo koristnejša.« 

Po tem odgovoru predsednik, kakor je bilo videti, 
ni imel želje in volje vprašati me še kaj. Ravno tako 
ne državni tožitelj. Rešiti je bilo torej le še vprašanje, 
če naj me sodni dvor zapriseže. Državni tožitelj se iz- 
reče proti zaprisegi. Ker mu pritrdi tudi sodni dvor, 
je bilo mojega zasliševanja konec. V čakalnici se po- 
slovim od svojih praških prijateljev in odidem. 

Ves dan sem imel pred očmi dr. Kramara. Sam 
sem poizkusil kaj se pravi živeti v vojni dobi pod 
osumljenjem veleizdaje. Res je, da se v takšnih 
trenotkih v človeku poraja junaštvo, 
ki se da primerjati z junaštvom na 
bojnih poljih. Ko bi bilo onim, ki so tiste čase 
bili absolutni gospodarji nad življenjem in smrtjo mi- 
lijonov državljanov, uspelo spraviti me na morišče, 
vem gotovo, da bi v poslednjih trenotkih življenja ne 
bil dal slabega vzgleda. Bil bi umrl življenje ljudi, ki 
se znajo žrtvovati za svoje prepričanje. Toda najhujše 
v razmerah, v kakršnih smo živeli, ni smrt. Hujša od 
nje je negotovost, kaj človeka čaka. Bilo bi pre- 
drzno tajiti, daniš m o navezani na živ- 
ljenje. Vsakdo, ki je normalno ustvarjen in usmer- 
jen, ga ljubi; saj je toliko vezi, ki ga po njem vežejo 
s svetom. Solnčni svit, ki je zlatil pročelje na nasprotni 
strani jetnišnice stoječe hiše, ono malo rastlinstva, 
katero sem na svojih izprehodih po ozkem jetnišničnem 
dvorišču videti mogel, mi je že glasno klicalo kako 
lep je svet. Mislite si k temu še krvne in duševne vezi, 
pa boste spoznali, da pretrganje vseh teh z vami zra- 
ščenih vezi pomeni nekaj silno bolestnega. Z nečem 
gotovim more se človek spoprijazniti, nekaj takega, 

kar se odvrniti ne da, ako le ni še popolnoma duševno 
propadel, sprejeti z neko stojiško, rekel bi: kljubo- 
valno mirnostjo. To kar razburja, trga človeku živce, 
ga s tem fizično ugonablja in — ker je »mens sana : 
samo »in corpore sano« — spravlja iz duševnega ravno- 
vesja, je negotovost. Zato se po vsej pravici pri ljudeh, 
ki so obsojeni na smrt, smatra doba, ki jo prežive med 
obsodbo in njeno potrditvijo, zp hujšo kazen, ko usmr- 
čen je samo. 

V takem položaju je bil dr. Karel Kramar. Ko sem 
videl strastno mržnjo, ki je do slovečega in prej tako 
vplivnega ter obče spoštovanega obtoženca odsevala z 
obraza vojaškega tožitelja; ko sem opazoval njegove 
kretnje in slišal njegova vprašanja, ki so merila vsa 
na pogubo obtoženčevo; in ko sem s tem vzporejal še 
obnašanje predsednikovo, bilo mi je jasno, kakšna bo 
razsodba. Da to gotovo čuti dr. Kramar sam, nisem 
dvomil. Nikakor pa nisem verjel, da bi se furor mili- 
taris — dasi je bil zmožen vsega — upal v resnici 
seči po življenju možu, ki ga je obožaval ves češki 
narod. Saj je ta narod po svoji delavnosti in izobraže- 
nosti, nič manje pa tudi po svoji davčni moči, bil naj- 
važnejša komponenta avstrijske državne sile. Vendar 
sem bil prepričan, da mora bedni obtoženec v rokah 
avstrijske vojaške justice, neprestano zastražen po vo- 
jakih z nasajenimi bajoneti, ko da je najhujši hudo- 
delec, trpeti grozne duševne muke. Saj so muke 
te vrste tem večje, čim višji je i n - 
telekt človeka, ki ga zadenejo. Ta pre- 
mišljevanja so storila, da se po Dunaju niti dobro raz- 
gledal nisem, temveč, da sem ves tisti dan presedel 
po kavarnah in se odpeljal koj drugi dan. 

Na poti proti Solnogradu čakalo me je prav po- 
sebno iznenadenje. Ko namreč proti poldne stopim v 
restavracijski voz, najdem tamkaj gospo Knezovo 
iz Ljubljane. Neznansko vesel, da po dolgem času 
vidim zopet znano lice, spustim se z njo v pogovor; 
a že je bil poleg mene tudi moj spremljevalec. To me 
potegne v žalostno realnost nazaj. Predstavim ga 
gospej in ji povem, kaj in kako ter jo opozorim, da 


207 


bova morala po nemško govoriti. Oprtan s polnim ko- 
šem ljubljanskih novic poslovim se v Solnogradu od 
gospe, ki se je peljala k svojemu sinu v Monakovo, 
in prispem pod večer k svoji rodbinici v Abtenau-o. 

Človeška zloba, katera nikdar ne miruje, raznesla 
je po onem mojem zaslišanju po Ljubljani vest, da sem 
pričeval jako obremenilno za dr. Kramafa. Ko sem 
se leta 1918. vrnil v svoje domovinsko mesto, drznil 
se je eden mojih predvojnih prijateljev ponoviti mi 
to očitanje v obraz. Izkupil jo je tako, da se je ves 
osramočen jel izgovarjati, da tega itak verjel ni. 
Kakšno brezmejno hudobijo je zagrešil podlež, ki si 
je ono trditev izmislil, dokazuje okolnost, da je pri- 
jateljsko razmerje med mano in dr. Kramarem pre- 
trajalo vojno in da je še danes neskaljeno. 

Začetkom junija 1916. leta začeli so me hudo bo- 
leti zobje. To mi je dalo poved, da sem pri deželni 
vladi v Solnogradu zaprosil dovoljenja, da pridem za 
nekaj dni k zobnemu zdravniku v Solnograd. S pošt- 
nim povratkom je bila ta prošnja rešena in brž na to 
se je pripeljal v Abtenau-o Herbrich, da me spremi. 
Odpeljal sem se s celo rodbino. Moja mala hčerka 
Zlatica je tisti dan v Gollingu vprvič videla železniški 
stroj. Napravil je nanjo tako mogočen vtis, da je dolgo 
časa vedno in vedno o njem pripovedovala. Ker je od 
nas in drugih ljudi čula na kolodvoru večkrat besedo 
Golling, krstila je železniški stroj s tem imenom. Šele 
ko smo leto kasneje prišli iz prognanstva, je spoznala 
pravilno označbo te tako grozno puhajoče »pošasti«. 

V Solnogradu sem se nastanil v slavno znanem 
mednarodnem hotelu »Evropa«. V mirnih časih je bil 
po leti vedno polen tujcev z vseh vetrov sveta. Sedaj 
je večino sob imelo zasedeno častništvo. Kljub temu 
je, kar se hrane in postrežbe tiče, ostal še vedno na 
višini. Dnih par dni, ki smo jih v njem preživeli, po- 
menilo je zato za nas prav prijetno izpremembo. Po- 
leg tega so nam izprehodi po lepem solnograškem 
mestu nudili dokaj ugodnega raztresenja. 

Podpredsednik deželne vlade solnograške bil je 
dr. Eduard Rambousek. Po imenu sem sodil* 

da mora biti Čeh. Zato sem se odločil, da ga obiščem. 
K oj dan po prihodu se oglasim pri njem. Meni nič 
tebi nič ga ogovorim po češki. Nisem se zmotil. Od- 
govoril mi je v istem jeziku in ves najin pogovor se 
je potem vršil v njem. Bil sem celo tako predrzen 
omeniti mu, da me veseli, da sem uganil njegovo na- 
rodnost. A mož je bil prijazen in mi tega ni zameril. 
Prišel je pa — kar v takratnih razmerah ni bilo nič 
čudnega — nekam v zadrego, iz katere se je izmotal 
z ugotovitvijo, da je vojaško dete. Da sem ga obiskal, 
mi ni bilo žal. Vprašal me je namreč, če se okrajno 
glavarstvo nasproti meni in mojcem obnaša z dolžno 
obzirnostjo in ko mu to potrdim, pove mi, da je oni 
obisk okrajnega glavarja tri mesece po našem pri- 
hodu v Abtenau-o naročil on. Pri tej priliki je državo 
opravičeval zaradi trdega postopanja s konfinacijami, 
češ, da so lete ena izmed neblagih posledic vojne in 
da je političnih oblasti dolžnost, da jih po mogočnosti 
omilijo. Kar se mene posebej tiče, je omenil, da je to 
tem potrebneje, ker utegne država, ko se enkrat vojna 
konča, pri skupnem delu države z narodi za ozdrav- 
ljenje globokih ran, ki bodo po njej ostale, računati na 
mojo pomoč. Reči moram, da je ta razgovor z visokim 
državnim funkcionarjem napravil name jako povoljen 
vtis in da sem se poslovil od njega izredno zadovoljen. 
Dejal sem si, da mož, dasi vojaško dete in dasi služi 
državi v nemški deželi, vendar ni mogel zatajiti svo- 
jega slovanskega porekla in nanj vežočih se remi- 
niscenc. 

V Abtenau-i je pa seme, katero je zatrosila v šoli 
zagrizena nemškonacionalna učiteljica, jelo iti v klasje. 
Otroci so seveda doma pripovedovali, kaj je o nas go- 
vorila in nekateri kmetje so nas začeli črtiti. Schorn- 
wirtovka nam je pripovedovala, da so bile ob nedeljah 
po zimi o nas v njeni* gostilnici večkrat prav živahne 
debate. Ona — velike, krepke postave in izredno zgo- 
vorna — potegovala se je za nas; toda nekateri ljudje 
so bili proti meni že tako naščuvani, da bi me bili 
najraje videli v rabljevih rokah. Nekoč so se takšni 
pogovori vrstili v navzočnosti poveljnika abtenauske 

orožniške postaje. Mož se je pa z vso odločnostjo po- 
stavil na mojo stran. Svaril je kmete, naj se izogibajo 
podobnim govoricam, ker se utegne zgoditi, da si z 
njimi nakopljejo sitnosti. Ko so se nekateri čudili, 
kako da orožnik more tako govoriti, zagotovil jih je, 
da me smatra za poštenjaka in da je mogoče, da bodo 
državne oblasti še kdaj obžalovale, da so me iz do- 
movine izgnale. Reči moram, da me je taka možatost 
napolnila s spoštovanjem do tega državnega uslužbenca. 

Kmalu je ta pošteni orožnik dobil somišljenika. 
Spomladi leta 1916. prestavljen je bil takratni okrajni 
sodnik in na njegovo mesto je prišel drug, rodom Du- 
najčan. Za Schornwirta je kajpada izvedel kaj kmalu. 
Začel je često zahajati tjekaj, ker se je prepričal, da 
mu tako dobro in za tako zmerno ceno ne postrežejo 
nikjer drugje. Sicer so mu pa izprehodi v Schorn bili 
še tudi iz drugih razlogov všeč. Potreba mu je bilo 
gibanja in zabave. Prvega je bilo s hojo tje in nazaj 
ravno dovolj, druge je našel v pogovorih z raznimi 
gosti ondotnje sloveče gostilnice. In ta mož se je z vso 
vehemenco uprl zabavljicam, ki jih je čul na moj 
naslov. Proglasil je učiteljičino ravnanje za nedostojno 
in izobraženega človeka nevredno. Kmetom je nekoč 
razlagal, da bi bile oblasti, ko bi država prišla v vojno 
z Nemčijo, uplivne Nemce pošiljala bržkone med Slo- 
vane v prognanstvo ravnotako, kakor so mene poslale 
zaradi vojne z Rusijo med Nemce. Njegov odločni na- 
stop in prepričevalno razlaganje, o čemer se je kmalu 
izvedelo po vsem okraju, je storilo, da je bilo para- 
lizovano tozadevno učiteljičino ščuvanje. Sicer mi je 
pa ta sodnik resnično plemenitega mišljenja o Božiču 
leta 1916. v mojih rodbinskih zadevah na temelju ve- 
ljavnih zakonov in z duhovito interpretacijo istih 
storil takšno uslugo, da bi si mi jo na Slovenskem 
gotovo noben sodnik ne bil upal storiti. 

Značilen za mišljenje tega redkega moža je tudi 
tale dogodek. Orožniška patrulja, je nekoč prijela ne- 
kega mladeniča, ki ni imel potnega lista. Sodnik ga 
je zato moral zaradi potepanja zapreti. Aretovanec je 
bil iz Prage doma in se je bilo zato tjekaj obrniti za 

podatke o njem. Ker se je zdel inteligenten in je bil 
tudi izobražen, začelo se je sodniku dozdevati, da so 
mu res, kakor je zatrjeval, ukradli potne izkaze. Zato 
posije k meni svojega uradnega slugo, ki je bil tudi 
Čeh, s poročilom, kakšnega gosta ima v zaporu in kaj 
o njem misli. Leta mi tudi pove, da je aretovanec brez 
sredstev in da mora, dasi je po svoji izpovedbi iz 
dobre praške rodbine, vživati običajno jetniško hrano, 
ki je jako slaba. Čuvši to, začutim usmiljenje in 
pošljem neznanemu jetniku denarja, da si omisli pri* 
boljšek k hrani. 

Hiša, v kateri smo stanovali, stala je na gričku 
nad sodiščem. Izpod lipe pred njo videli smo narav- 
nost v obzidano sodiščno dvorišče. Sodnik dovoli svo- 
jemu jetniku, da se .mi čez zid zahvali za poslano mu 
podporo. Ko izve, da sva se s soprogo jela prijazno 
pogovarjati z njim, dovoli mu, da se sme dopoldne in 
popoldne vselej po dve uri muditi na dvorišču. Jaz 
sem s svojo rodbinico ob lepem vremenu po cele ure 
posedal na klopi pod lipo. Igral sem se s hčerko, ali 
sem si pa požvižgaval kak napev. Moja soproga pela 
je detetu večkrat poluglasno kako pesmico, kakor 
»Po jezeru«, »Naprej zastava Slave«, »Lepa naša do- 
movina«, »Kde domov muj«, Mela jsem mileho so- 
kol lka«, »Pod našimi okny teče vodička« in podobnih 
več. Jetnik iz Prage je nekoč, ko je ona odpela prvo 
kitico »Kde domov muj«, spustil s sodniškega dvorišča 
na ves glas proti nam »Hej Slovane«. Kar vstrašili smo 
se. Ko bi to bil slučajno čul gozdni glavar, ki pesem 
gotovo pozna! Sicer §e nam je pa ta slovanski koncert 
v nemški Abtenau-i zdel dokaj izviren in sva se s 
soprogo zvečer tej improvizaciji smejati morala. 

Čez dober teden dni prišlo je iz Prage poročilo, 
da proti jetniku ne govori ničesar. Sodnika je neznan- 
sko veselilo, da je to pravilno zaslutil. Izpustil ga je 
in jaz sem ga preskrbel s tolikšno potnino, da mu je 
bilo mogoče komodno priti v svoje rodno mesto. Dal 
mi je naslov svoje rodbine in veselo je odpotoval z 
zagotovilom, da mi denar vrne koj ko pride v Prago. 
Oglasil se ni več. Moja poizvedovanja so pa dognala. 

da se je dobrosrčni sodnik motil v njem. Bil je res 
iz spoštovane rodbine, a nje ga je bilo sram, ker se 
je bil udal brezdelju in postopaštvu, in zato ni hotela 
nič vedeti o njem. 

Poletje 1916. prineslo mi je posebno, jako pri- 
jetno iznenadenje. Proti koncu julija pripeljal se je v 
abtenausko kopališče bivši pravosodni minister Franz 
Klein, eden najboljših juristov, kar so jih imeli 
avstrijski Nemci. Preveč mu je bilo bojnega trušča na 
Dunaju in vsega tega, kar je bilo z njim v zvezi. Iskal 
je zato letovišča, kjer bi 
bil daleč od njega mogel 
par mesecev mirno pre- 
živeti. In izbral si je sa- 
motni, od velikega pro- 
meta oddaljeni >Bad Ab- 
tenau«. 

Z ministrom Kleinom 
bil sem dobro znan. Že 
izza njegovega ministrova- 
nja; še bolj pa iz kasnej- 
šega skupnega delovanja 
na polju stanovanjske re- 
forme. Bil sem namreč 
član pripravljalnega od- 
bora za stanovanjsko- 
refornini kongres na Du- 
naju, čegar predsednik je 
bil on. Ko se je kasneje 
ustanovilo društvo za stanovanjsko reformo, pred- 
lagal me je minister Klein za podpredsednika. 
Lahko si je torej misliti, kako se je začudil, ko 
me nekega dne, ko je sedel v kopališčnem parku, 
vidi prihajati po poti od Lammeričinega mostu, 
in kako prijetno je bilo meni, ko zazrem njega. 
Priznal mi je, da bi na tak »Schnitzer« (nerod- 
nost) oblasti, kakor je bilo moje konfinovanje, ne bil 
verjel. Od tega dne sva se shajala v dobi njegovega 
bivanja tamkaj vsaj po dvakrat na teden in sva v pri- 
jetnih pogovorih presedela po več ur. Boječ se, da za- 

denem ob njegovo narodnostno občutljivost, nisem se 
dotikal politike drugače, ko takrat, ko je sam napeljal 
pogovor v to smer. Ker se je jako zanimal, kako da 
je prišlo do moje konfinacije v Abtenau-i in s čem 
so jo utemeljevali, dal sem mu Čitat prepise vseh 
sodnih spisov, katere napraviti mi je bil dovolil 
sodni svetek Bezek v Ljubljani. Ko mi je Klein 
te spise vračal, izrekel je bojazen, da si je Av- 
strija bržkone za vedno onemogočila prijateljsko 
sosedstvo s Srbijo. 

V drugi polovici leta 1916. jelo se je tudi med 
Nemci širiti silno nerazpoloženje proti vojski. Kmetje 
abtenauske okolice so se v tem oziru čisto prosto in 
brez bojazni izražali. Zgodilo se je včasih, da nas je 
kdo na poti v Schorn ali v Voglau-o vstavil in začel 
čez vojskovanje zabavljati. Ker sem bil previden, sem 
ga pač poslušal; a glede jedra stvari se nisem spuščal 
z njim v pogovor, temveč sem zasukal besede v drugo 
smer. Toda v Voglau-i in v Russbachu sem se iz po- 
govorov, ki so jih ljudje imeli med sabo v gostilnicah, 
kmalu prepričal, da se nevolja med narodom širi in 
da tega ljudje prav nič več ne prikrivajo. Menda samo 
od sebe se jim je jelo oglašati vprašanje, kdo bo na- 
vsezadnje moral nositi bremena, ako Avstrija in Nem- 
čija vojsko izgubita. In s to možnostjo jeli so polagoma 
že računati. Vse tisto naravno navdušenje, katero je 
s početka vzbujalo čustvo nemškega soporoštva in po 
zvaničnih patriotih umetno vzbujena ter gojena vera 
v gotovo zmago, jela se je umikati realnosti. Nič več 
niso ljudje verjeli uadnim vestem brezpogojno; jeli so 
o njih izražati dvome. Celo tako daleč je prišlo, da 
so se jele širiti nepovoljne opazke o samem cesarju. 
Seveda pri vinu, kajti »in vino veritasc (v vinu tiči 
resnica). Schorn wirtovka nam je meseca oktobra ne- 
koč zaupno pravila, kako so v nedeljo pred tem že 
nekoliko podnapiti kmetje razdirali robate dovtipe o 
cesarju. — »Jaz,«: tako je dejal eden, »bi ne hotel 
menjati z njim, kajti v moji hiši velja moja beseda, 
on je pa pod kuratelo. Pa še mrdniti ne sme, če mu 
ni kaj všeč, kar mu berlinski kurator ukaže.c — »Prav 

imaš,< pritrdi mu drugi, >saj ga bo ta kurat or še ob 
posestvo spravil. < 

Ko je cesar Fran Josip umrl, se je pač kot prvo 
in najgorečnejše upanje pojavilo pričakovanje, da novi 
cesar sklene mir. Toda kmetiška pamet je tudi sedaj 
iskala svoj prav. Tako je ravno v tisti gostilnici ob 
razpravi o tej možnosti nek hribovec zaklical: 
glaubts dos? Gar ka Špur! Ist auch aus’m Geschlechte 
der Einaugigen.« (Kaj, vi to verjamete? Kaj še! Tudi 
on je iz rodu enookcev (»brljav«). 

To leto mi je prineslo eno najhujših kriz mojega 
življenja. Že razpad ruske vojne moči je name grozno 
učinkoval. Padec Brest-Litevska stopnjeval je obup T 
ki se me je polaščal. Sramotni mir, ki so ga sovjeti v 
ime nekdanje mogočne Rusije sklenili, pa mi je jemal 
spanje celih noči, tako da sem bil za vsako delo ne- 
sposoben in za vse prirodne krasote top. Ko so potem 
sovjeti še proglasili, da objavijo vse tajne arhive biv- 
šega carskega ministerstva inostranih del in sem se 
spomnil zapisa mojega posredovanja pri Sazonovu v 
februarju leta 1914., prikipela je moja duševna kriza 
do vrhunca. Da nisem imel soproge, ki mi je bila 
bodriteljica, in male hčerke, katere otroško brbljanje 
mi je vlivalo tolažbe v dušo in jo napolnjevalo z lju- 
beznijo in s čustvom dolžnosti, kdo ve, če ne bi bilo 
došlo do katastrofe? 

Tej duševni krizi je tudi pripisati, da sem prodal 
svojo ljubljansko hišo v Sodni (sedanji dr. Tavčarjevi) 
ulici št. 2. Res je, da sem jo bil na prodaj dal že pred 
vojno, ker mi je umrl sin Ivan, za katerega sem jo bil 
zidal in ker me je težil dolg na njej. Toda, ko bi bil 
živel v Ljubljani in bi mi bilo mogoče stvari presojati, 
kakor so bile, bi je gotovo prodal ne bil. Zlasti ne 
tako v brezcenje, kajti dobil nisem zanjo niti toliko 
kron, kolikor dandanes daje letna najemšcina dinar- 
jev. In to je krivo vse moje sedanje mizerije. Na ta 
način se mi je maščevala Avstrija. 

Rad in često se izza te strahotne duševne krize 
spominjam dogodka, ki je sam na sebi nepomemben, 
ki je pa značajen zato, ker dokazuje, kako dovzetna je 

človeška duša za vtiske, ki so v stanu razgibati v njej 
nežna čutila ter v vsej svoji veličasti pokazati vablji- 
vost zemeljske sreče. — Moja mala hčerkica ni v Ab- 
tenau-i zunaj rodbinskega kroga čula druge govorice, 
ko nemško. Tudi služkinjo smo imeli Nemko. Naravno 
je torej, da je morala vtiske te govorice polagoma 
sprejemati vase. Izvirno pa je, kako so nam iz nje 
privreli na dan. Sedeli smo nekega dne pri obedu; 
Zlatica pri svoji mali mizici dober korak od nas. Služ- 
kinja pride po juhi pobirat krožnike. Ko vzame tudi 
njen krožnik, spusti se dete vprvič po nemško v po- 
govor z njo. — »Rosi,« pravi ji, »Loffel geh weg! 
Messer auch geh \veg! Gabel nain auch geh \veg.< (Po 
besednem prevodu bi se to glasilo: »Roza, žlica greš 
proč! Nož tudi greš proč! Vilice ne tudi greš proč.«). 
Veselo začudenje nas vseh je sledilo temu prvemu 
izletu nežnega deteta na doslej neznane mu poljane 
nemške govorice. Jaz pa sem skočil kvišku, vzdignil 
dete ter ga strastno objel in poljubil. Saj mi je ta po- 
izkus odprl upogled v umstveno tvorbo njenih malih 
možgan in v način, kako se je v njih zakoreninila 
zmožnost pojmovanja. Dete je cesto čulo, da je Pro- 
mokova gospodinja njeni vnučki, ki ji je rada na- 
gajala, zaklicala: »Geh weg!« (greš proč!) in je na 
temelju tega graditi jelo svojo nemško govorico. Res 
je od tega dne začelo z vsakim žlobudrati svoj nemški, 
s slovenščino in češčino pomešani > hinder-hander , in 
se ga je tako navadila, da je, ko srno se naslednjega 
leta od Abtenau-e poslavljali, že čisto dobro po nemški 
kramljala. Zanimivo pa je, da so se abtenauski otroci, 
dasi vsi trdi Nemci, pri otroških igricah naučili od 
moje Zlatice slovenskih pesmic tako dobro, da so jih 
skoro čisto pravilno ponavljati znali, ne da bi bili 
vedeli kaj besede pomenijo. 

Po političnem ozračju v Avstriji jele so pihati 
milejše sapice; nad mojo glavo pa so se zbirali novi, 
temni in težki oblaki. Vojna policija je namreč v 
Belem gradu našla v stanovanju našega emigranta 
Frana Radeščka koncept nekega pisma, katero je bil 
pred časom poslal meni. To pismo samo na sebi bi se 


215 


morebiti ne bilo avstrijski vojni policiji — dasi se je 
plašila pred vsako senco — zdelo nevarno. Hujše ko 
to, bila je ravno tam zasežena pesem, katero je bil 
Radešček zložil, ko se je po Belem gradu raznesla 
vest, da so me Avstrijci dali ustreliti. Zlasti 17. kitica 
te pesmi je storila, da jo je oblila kurja polt. Kaj bi 
tudi ne! Saj se je ta kitica glasila takole: 

»Kak srce Ti bilo za južne je brate, 
za misel vzneseno, za kojo si pal, 
združiti Slovence in Srbe, Hrvate 
pod Srbije žezlom bil Tvoj ideal.« 

Tega pa ni bilo še dovolj. »Politika« je priobčila 
vest, da je bio streljan stari Ivan Hribar, nekrunisani 
kralj, kralj slovenački, vladar nad dušama žudnim 
slobode«. 

Kaj je torej za tiste čase bilo naravnejega, ko da 
je državni pravdnik Pajnič ob priložitvi prijave 
ljubljanskega c. kr. policijskega ravnateljstva z dne 
25. februarja 1917, št. 402/2 prež., s svojim pismom 
št. 1539/14 z dne 10. marca 1914 c. kr. višje državno 
pravdništvo v Gradcu opozoril, da bi se to moglo 
smatrati »za dokaz, ali vsaj dokazilno sredstvo, ki bi 
v prilagodeni zvezi z dejstvi, katera so bila že ugo- 
tovljena, bilo v stanu dokazati mi zločin veleizdaje v 
smislu § 58. c dkz«. Da je »moje panslavsko in veliko- 
srbsko mišljenje in da so tudi moje vsled izbruha 
vojne odkrite zveze z nekaterimi Avstriji sovražnimi 
inozemskimi slovanskimi agitatorji po spisovnem ma- 
terijalu pač brezdvojbene in da je torej treba najti 
le še dokazilnih sredstev, na podlagi katerih bi se 
mogle postaviti pod določbe § 58. c dkz.«, je bilo go- 
spodu državnemu pravdniku jasno ko beli dan. 

»Glede na gorenja izvajanja,« dejal je gospod 
Pajnič, »smatra podpisano državno pravdništvo, da je 
v materi jalu, ki se je našel pri Radeščku, v stanu Hri- 
barju dokazati, da je s podpiranjem prizadevanj »Na- 
rodne obrane« nekaj podvzel, kar je bilo usmerjeno 
na odtrganje enega dela od enotne državne zveze 
monarhije in na povečanje u nanje nevarnosti za državo. 

Državno pravdništvo se zatorej namerava potego- 
vati za obnovitev kazenskega postopanja, ki je bilo 
proti Ivanu Hribarju zaradi zločina veleizdaje po 
§ 58. c dkz. upeljano in je bilo ustavljeno s sklepom 
z dne 20. novembra 1914. Ob enem namerava pred- 
ložiti, da se deleguje kako drugo, eventualno graško 
sodišče, ker bi prepeljava Hribarja iz Abtenau-e v 
Ljubljano zbudila preveliko pažnjo, kar bi pri seda- 
njih razmerah ne bilo oportunno. Tudi zaradi velike 
uloge, ki jo je igral Hribar še pred nedavnim v ljub- 
ljanski javnosti, da, na celem Kranjskem, je pripo- 
ročljivo, da se postavi pred forum, ki je v stanu soditi 
o stvari brez simpatij ali antipatij iz preteklosti.« 

Spomladi enkrat — menda je bilo v začetku aprila 
— sporoči mi abtenauski sodnik, naj ga o priliki ob- 
iščem. Šel sem takoj na sodišče. Sodnika sem sicer 
našel doma, a odpravljal se je nekam na neko uradno 
opravilo. Samo kratko mi pove, da je prišla neka 
rekvizicija, naj me zasliši v zadevi, ki je v zvezi z 
mojo konfinacijo; pristavi pa, da stvar ni nujna in da 
zato lahko pridem na zaslišbo, kadar bom imel ravno 
čas. Samo povprašam naj, če ni zaposlen z obravna- 
vami. To naznanilo je zbudilo v meni veliko rado- 
vednost. Zato sem že drugi dan bil zopet na sodišču. 
S sodnikom, ki je imel razprave, se dogovoriva, da 
me zasliši tretjega dne. Končno pride do zaslišbe. 
Sodnik mi izroči spise, iz katerih na prvi mah spo- 
znam, da bi bil bolje storil, ko bi se bil ravnal po 
njegovi pripomnji, da stvar ni nujna. Šlo je namreč 
na podlagi belograjskih »odkritij« za novo obtožbo po 
§ 58. c. Ko spise prečitam, da mi sodnik par dni časa, 
da o njih razmišljam, češ, da se morebiti vseh oko- 
liščin pri priči ne bom mogel spomniti. Po preteku 
tega odloga prepusti mi, da odgovore na vprašanja 
državnega pravdništva narekujem sam. 

Kaj se je potem vršilo, ne vem, le toliko sem 
kmalu izvedel, da se ni posrečila namera državnega 
pravdništva, spraviti me vnovič pod obtožbo zaradi 
veleizdaje. Pripisati pa tega nisem toliko imel neraz- 
položenju na uradnih mestih za nadaljevanje ostrega 

postopka proti osumljencem, kolikor razmeram, ki so 
se vsled izostajanja uspehov na bojnih frontah izkri- 
stalizovavati začele. Parlament je bil zopet na vidiku 
in v c. kr. vojnonadzorovalnem uradu se je — pa ne 
vsled spokorjenja, temveč — iz strahu, jela oglašati 
vest. Od deželne vlade dobil sem namreč sporočilo, 
da je ta urad z razpisom z dne 19. maja 1917 na- 
znanil, da me izpušča iz koniinacije. 

Spisi, ki so državnemu pravdniku Pajniču dajaii 
povod, da se je hotel potegovati za moje ponovno ka- 
zensko preganjanje, prišli so letos v moje roke. Iz 
njih sem izprevidel, da sta bila pri policijskem rav- 
nateljstvu po nadkomisarju dr. Mihaelu Skublu zaradi 
pojasnila razmer, katerih se je tikal v Radeščkovem 
stanovanju najdeni materijal, zaslišani priči Ante 
Gaber in dr. Janko Leskovec. 

Anteta Gabra poznal sem več časa in sem tako z 
njim, kakor z njegovo soprogo prijateljsko občeval. 
Nikdar mu nisem nič žalega storil; narobe še pripo- 
ročal sem ga ministru Velizarju Jankoviču. 
Značilno je zatorej, da se je ta moj znanec predrznil 
dne 19. aprila 1917. leta kot priča izpovedati tole: 

»Ali je dobival Hribar od srbske vlade denarne 
pomoči, ali ne, ne morem povedati. Spominjam se pa 
nekega prepira med Vitkotom Jelencem in večjo 
družbo, ki je očitala Jelencu, da ni prav od njega, 
da zabavlja čez Srbe in Hribarja, ker je vsaj njegov 
oče sam za tiskarno prejel srbski denar. Vitko Jelenc 
je ves razburjen odgovoril, da se bo pač našla pri- 
lika, da bo oče povedal, kdo je dobil denar, ali Hribar 
ali Učiteljska tiskarna. 

Name je napravil ta prizor utis, da 
je Hribar sprejel od srbske vlade de- 
nar — menda 30.000 Din — za Učitelj- 
sko tiskarno, a da je obdržal denar 
z a s e.< 

O tej nezaslišani kleveti obvestil me je bil leta 
1919., ko sem prišel iz Prage v Ljubljano, prijatelj 
Rasto Pustoslemšek. Naravno je, da sem 
Gabra zaradi nje tožil. Moj pravni zastopnik je bil 

odvetnik dr. Josip Klepec. A kaj je storil to- 
ženi poštenjak? Utajil je enostavno to svojo izpovedbo 
in trdil je, da je bilo govora o treh tisoč dinarjih, pa 
da on »v eksistenco tega denarja ni verjel«. S tem 
je zavel državnega pravdnika v zmoto, da je umaknil 
tožbo. Mesto zakonite kazni, kateri se je takrat iz- 
muznil, naj mu bo zatorej postavljen 
tale spomenik. — Ob enem pa bodi tudi ugo- 
tovljeno, da je bila izpoved dr. Janka Leskovca vse- 
skozi resnična. 

Po splošnem političnem položaju bil bi pričakovati 
smel, da ine izpuste iz konfinacije; po najnovejšem 
poizkusu državnega pravdništva si pa vendar nisem 
pričakovati upal. Tem veselejše je bilo torej iznena- 
denje. To veselje je kalil le dostavek uradnega po- 
ročila, da si moram, ko bi se nameraval vrniti na 
Kranjsko, za to izposlovati posebno dovoljenje. Po- 
sebno dovoljenje za preselitev domov! Contradictio in 
adjectu! Zato nisem slutil konjskega kopita, ki se je 
skrival v tem videzno nedolžnem dostavku. Mislil sem 
marveč, da gre za kako formalnost, ki jo je potreba 
prinesti na žrtvenik svetega Birokracija, da se potolaži 
njegova jeza, in poslal sem deželnemu predsedstvu 
kranjskemu naznanilo, da se preselim domov s prošnjo, 
naj to na znanje vzame. 

Med tem smo se pa, srečni da zopet kmalu vi- 
dimo ljubljeno domovino, začeli pripravljati na odhod. 
S soprogo sva sklenila, da se v Ljubljano popeljemo 
skozi Prago in Dunaj. Da me je v Prago vleklo, je 
bilo več ko naravno. Hotel sem videti tamkaj svoje 
politične prijatelje in od njih, ki se, kakor sem se o 
tem najbolje prepričal dne 2. januarja 1916. leta na 
Dunaju, niso nikdar ponižali pod svoje dostojanstvo, 
čuti kako po njihovem mnenju in njihovih informa- 
cijah stvari stoje. Da bi tega v Ljubljani izvedel ne 
bil, bilo mi je po tem, kar sem iz časniških poročil s 
primernim čitanjem med vrsticami seznal, nad vse 
jasno. — Vlekla me je pa tjekaj tudi čut hvaležnosti 
za uteho, ki sem jo dobival in opogumnjevanje, katero 
je zvenelo iz vseh jako številnih pisem funkcijonarjev 

banke »Slavije«. Možje so se zavedali, v kakšnih raz- 
merah žive in so dobro vedeli, pod kakšno sunmjo 
sem; pa vendar sem od njih od takrat, ko so me v 
Ljubljani vprvič zaprli in vse do poslednjih dni, do- 
bival sočutja polna in prijateljstva prekipevajoča 
pisma. Predsednik Josef Hucl, upravni svetnik 
dr. Rudolf Pulkrabek in generalni ravnatelj 
František Vlach so se me o raznih prilikah 
spominjali s tako toplimi besedami, da so v vojno- 
nadzorovalnem uradu na Dunaju, skozi kateri je šla 
vsa moja korespondenca, 
morala delati vtis. Enako 
je bilo tudi s pismi osta- 
lih članov ravnateljstva in 
višjih uradnikov. Za leta 
me je vlada iztrgala mo- 
jemu delokrogu in vršenju 
dolžnosti. Bržkone je ime- 
la pri tem poleg drugega 
tudi namen, da me gmotno 
oškoduje. Vse zastonj. Trd- 
no ko skale so stali vodil- 
ni možje banke »Slavije« 
ob moji strani. Bili so pač 
značajni dovolj, da prija- 
teljstva niso smatrali za 
eksploatacijsko sredstvo, 
temveč za etični pojem 
dolžnosti, ki veže tudi v dneh stiske in nadlog. 

Ko je bila smer poti določena, hoteli smo se pa 
še enkrat ozreti po vseh onih krajih, katerih lepota 
je tako često razveseljevala naše oči. Najel sem zato 
za par dni voz in peljali smo se v Voglau-o, potem v 
Russbach in Annaberg ter smo po poti obiskovali 
znance v Schornu in v kopališču Abtenau. Najtežje 
nam je bilo slovo od dobre Schornvvirtovke. Obetali 
smo ji, da jo gotovo še kdaj obiščemo. Takrat pač 
nismo slutili, da to zdravo in krepko ženo kmalu po 
našem odhodu pobere smrt. Par let na to smo namreč 
dobili poročilo, da je umrla nagle smrti. 

Da gorski svet, ki nas je obdajal, do dobrega spo- 
znam in da se kot svoboden človek ozrem po širokem 
svetu, izbral sem si dan 80 . maja za izlet 
na Zwieselalpe. Čudno krasno pomladansko 
jutro je bilo, ko sva se s soprogo v spremstvu ljubez- 
njive petnastletne hčerke poveljnika abtenauske orož- 
niške postaje podala na pot. Nobenega oblačka ni bilo 
na obzorju. Uzvišenih čutil stopala sva s soprogo proti 
ogromnemu masivu vosokega Dachsteina. Kmalu je 
izšlo solnce in je svetle svoje žarke s početka v medli, 
potem pa v čedalje bolj jarki zlati barvi razlivalo po 
vsej veličastni pokrajini, ki je na vsakih naših par 
korakov obsežnejša postajala. Gorske stezice, ki so 
nas iz Lammeričine doline peljale navkreber, so bile 
vse obrobljene ljubkega pomladanskega cvetja in tudi 
popki igličastega drevja so se že — svežih sokov polni 
— jeli bohotno napenjati. Pot nas, je, podobno kakor 
ona, po kateri se iz Spodnjega Trbiža pride na Višarje, 
rodila po gozdih in jasah sedaj složno, sedaj strmo 
proti vrhu. Po dobrih štirih urah hoje pridemo na 
visoko, z mladimi smrekami in nizkim grmičevjem 
porastlo ravan. Obrobljena je bila s svetlordečim po- 
mladnim vresom (erica carnea). Izpod dreves so se 
bleščali veliki cvetovi teloha,, ob vsakem koraku pa 
je svoje svetlomodre očesca obračalo v nas nešteto po- 
mladanskih gencijank (gentiana verna), ko da nas 
hočejo prositi, naj varujemo, da jih ne pohodimo. Med 
njimi posejan je bil velecvetni svišč (campanula vul- 
garis) in pa planinske trobentice (primula alpestriš), 
ki so s svojimi podolgastimi, v lepe kobulice nabra- 
nimi cvetovi napravljale prav poseben vtis. Platano- 
listih zlatic (ranunculus platanifolius) in marjetičastih 
nebin (aster bellidiastrum) bilo je posejanih vse- 
povsod. Kakšen užitek je bil, ko smo korakali po tej 
od matere narave s prvimi cvetkami mladega leta bo- 
gato okrašeni ravni, razumeti more le oni, ki je kaj 
takega sam doživel. Toda to ni še vse. Mislite si k 
temu še razredčeni planinski zrak, polen svojevrstnega 
pomladanskega vonja, ki vam daje vse drugače, vse 
laglje dihati, kakor ste navajeni v dolini, kjer zgoščen 

na vas pritiska; mislite si naposled še to, da sva se 
s soprogo po dolgem času zopet čutila prosta, neutes- 
njena, v polni zavesti človeškega dostojanstva; pa 
boste šele čutili, kakšna vzvišena čutila so naju na- 
vdajala, ko sva se bližala vrhu Z\vieselalpe. Tako se 
mi je zdelo, ko trakrat, ko sva s prijateljem Jako- 
bom Hočevarjem pred kakimi dvajsetimi leti 
hodila na Križišče pod Krivavcem in sva, ko da je ves 
svet najin, prešerno ukala, da je od Krivavca odme- 
valo. Tudi sedaj se nisem mogel zdržati, da bi ne bil 
nekolikokrati na ves glas zaukal. In glej z vrha Zvvie- 
selalpe prišel mi je odgovor, glasan in krepkejši od 
mojega. Oglasil se je bil pastir, ki je prišel gori pri- 
pravljat za planšarsko dobo kar potreba. 

Hotel na Zwieselalpe je bil še zaprt. Prava sreča 
je bila, da smo za vse slučaje vzeli nekaj konserv s 
seboj. Prava sreča pa tudi, da je bil dan pred nami 
prišel na planino prej omenjeni pastir. Drugače bi bili 
namreč, premočeni od potu kakor smo bili, ostali brez 
pravega zavetja proti vetru, ki je pihal s precejšnjo 
močjo. Pastir pa si je ravno kuhal obed in nam je v 
dokaj gospodsko opremljeni svoji koči dal toplega pri- 
bežališča in pa posode, .v kateri smo si mogli kuhati 
čaj in klobasice. 

Kakšna veličast nas je šele čakala, ko smo se 
okrepčani podali na najvišjo točko zwieselske planine. 
Temne stene Dach9teina (2996 m) s členkovitimi 
Donnerkogli (2052 m), katerih najvišji ima po svoji 
obliki ime »Bischofsmiitze« (Škofja kapa), so se dvi- 
gali pred nami. Menda so bili nemalo pred tem še 
zaviti v goste oblake, kajti še se je ob vrhu vlekla 
po ciklopskih skalnatih skladih bela, večinoma že pro- 
zorna, nežni tančici podobna megla, ki se je na vrhu 
razprševala, da so se s snegom in večnim ledom po- 
kriti vrhovi lesketali pred našimi očmi tako, da nam 
je skoro jemalo pogled. Na desno od dachsteinskega 
masiva so se vzdigovale Visoke Ture z veličastnim 
GrGfi-Venedigerjem (8660 m), dalje Tennengebirge in 
še bolj na desno Visoki Goli. Globoko pod nama 
videli smo razprostrto zeleno Gosau z dražestnim 

spodnjim in gornjim jezerom, iz katerega poslednjega 
so vstajale tenke meglice, ki so se pa sproti razprše- 
vale. Vsa lepo obdelana gosauska dolina je posejana 
s prostornimi kmetiškimi poslopji in lepimi vilami, ki 
so — na prvi pogled je to vidno — sezidane za leto- 
viščarje. Ni čudno. Saj je nedaleč proč sloveče Hall- 
stadtsko jezero, čegar modro vodovje se nam ob koncu 
gosauske doline blešči nasproti. Na levo od nas se 
izza visokih gora, sredogorja in nizkega holmogorja 
najpestrejših oblik kažejo vode drugih po svoji lepoti 
po vsem svetu slovečih jezer Salzkammerguta, iznad 
katerih se z udobnim hotelom na vrhu vzdiguje zna- 
čilni Gaisberg (1286 m). 

Oh kako mi je ob pogledu na vso to nespripodob- 
Ijivo lepoto živahneje bilo srce! S kakšnimi čutili ne- 
znanske blaženosti se mi je napolnila duša, ko sem 
bil odtegnjen moreči enoličnosti vsakdanjega življenja, 
ko sem zrl v nepregledne daljave sveta, ko sem stal 
v višavah, do katerih ne prodira hrup človeškega 
vrvenja, v gorskem raju, v katerem se človeku zdi, 
da je vzvišen nad gmoto in bližje svojemu stvarniku! 

V nemi zamaknjenosti sem dolgo stal ondi, ko da sem 
prikovan in zdelo se mi je, da mi veter, ki se je za- 
ganjal vame in je čedalje močneje tulil okoli gorskega 
hotela, prinaša neke posebne vesti. — Šele soproga * 
me je morala zbuditi iz sanjarjenja, ker je prišel 
čas za povratek, ako smo hoteli še za svita priti v 
Abtenau-o nazaj. 

Da pridemo prej v dolino, spustili smo se po 
jako strmi bližnjici naravnost proti kopališču abten- 
auskemu. Nekako sredi pota vstavili smo se pri bo- 
gatem kmetu z velikim posestvom. Naša spremljevalka 
je bila znana z njim. Sicer ni bilo doma ne njega ne 
gospodinje, a ena njegovih hčera nam je postregla s 
sirovim maslom in okusnim rženim kruhom, ki nam 
je bil tako všeč, da smo ga vzeli dva velika hlebca 
s seboj. Mene in mojo soprogo je zlasti zanimala ve- 
lika kmetija s prostornim gospodarstvom, kateri so 
odgovarjala tudi jako obsežna poslopja. Vzorna znaž- 
nost stanovanjskih prostorov nama je imponovala. Po 

dobri uri počitka, med katerim smo se s prijazno in 
uljudno mladenko pogovarjali o načinu gospodarjenja 
na strmih pobočjih, poslovimo se in prispemo o mraku 
tako trudni, da so se nam noge v kolenih šibile, v 
Abtenau-o. 

Moje začudenje, ko dobim tretji dan na to dunaj- 
ske časnike, je bilo nepopisno. V tem namreč, 
ko sem stal na zwieselski planini in 
strmel zamaknjen preko S a 1 z k a m m e r - 
guta v širni svet, odigraval se je v 
dunajskem državnem zboru zgodovin- 
ski dogodek neizmerne važnosti. Dr. 
Janez Krek je ob napeti pozornosti 
vse zbornice čital ono znamenito de- 
klaracijo, katera je električni iskri 
enako prešinila ves slovenski narod 
in pričarala na obzorje nad našo do- 
movino zarjo svetlejše bodočnosti. Ne- 
mo sva ob tej ugotovitvi zastrmela s soprogo eden v 
drugega in na obrazih se nama je zrcalilo vprašanje, 
če je bilo res le slučajno, da sva si ravno ta dan bila 
izbrala za izlet na Zwieselsko planino in ali nama 
morebiti ta misel ni došla po nekem višjem navdah- 
nanju. A le nekaj trenotkov je trajalo to ostrvenenje; 
potem pa sem burno objel drago mi družico mojega 
prognanstva in nato dvignil v naročje najino milo 
Zlatico, kateri se je odpirala življenja pot pod vse 
drugačnimi razmerami, kakor sva jih bila preživljala 
midva. In sklenila sva pospešiti kolikor le mogoče 
povratek v Ljubljano. 

Toda delala sva račun brez krčmarja. Že nasled- 
njega dne namreč prejmem od deželne vlade odlok, 
da mi ne more dovoliti povratka na Kranjsko. Punctum. 
Zastonj se mi je zdelo premišljati o tej birokratski 
modrosti. Vedel sem, da ji ravno tako ne bi mogel 
priti do dna, kakor sv. Avguštin znanemu angeljevemu 
žličnemu predevanju morja iz ene jamice v drugo. 
Zato sedem in napišem Dragotinu Hribarju, naj bo 
tako prijazen natji mi stanovanje v Sevnici ali pa v 
Št. Juriju ob južni železnici. Oba kraja sem poznal, da 

sta narodnozavedna. Nju lega nedaleč od kranjske 
meje se mi je poleg tega zdela prikladna. — Ko mi 
čez kakih 10 dni pride prijatelja Dragotina obvestilo, 
da mi je stanovanje našel pri Sv. Juriju, odpošljem 
že v zaboje pospravljeno pohištvo z vsemi ostalimi 
premičninami na dotični naslov, poslovim se od Abten- 
aucev in odpeljem se nekega krasnega jutra sredi 
meseca junija na veselo pot iz več ko dveletnega 
prognanstva. 

XVI. Pred vrati ožje domovine. 

Ko sem v Abtenau-o 
dobil obvestilo, da se lahko 
svobodno gibljem po vsej 
državi, da pa na Kranjsko 
— tedaj v svojo ožjo domo- 
vino — ne smem, nisem 
imel ne časa in ne volje 
premišljevati, na čem sloni 
ta modrost sv. Birokracija. 
Vesel sem bil, da se rešim 
nadležne konfinacije. Da- 
nes imam pa v rokah urad- 
ne Spise, iz katerih izpre- 
videvam, da se je proti 
mojemu povratku na Kranj- 
sko pred vsem izreklo po- 
veljstvo c. in kr. soške ar- 
made. Oni Boroevič von 
Bojna tedaj, ki je tistokrat bil v takih velikih 
časteh v slovenskih krogih ljubljanskih. Mož je v 
Postojni neki slovenski deputaciji, ki se mu je prišla 
poklonit, kot najimenitnejše sredstvo za srečnejšo bo- 
dočnost priporočal učenje nemškega jezika. S tem se 
je postavil na čisto takšno stališče, na kakršnem so — 
in to tudi v dobi, ko so sinove slovenskega naroda v 
mesnico pošiljali — stali in to tudi urbi et orbi raz- 
glašali, od nemškega besa obsedeni predstojniki vojno- 
nadzorovalnega urada na Dunaju. In vendar je bilo 
naivnih Slovencev, ki so mislili, da se gospod von 
Bojna čuti Slovana in da brani slovensko zemljo pred 
Lahom. Da, branil jo je; pa ne. za Slovence. 
Leti. naj bi bili le gnoj na njivi, na 
kateri je imela kali pognati in v 
klasje iti nemška raztegovalnost. 

Ker in kar je Boroevič sovražil, seveda že iz 
karijersko oportunskih razlogov ni mogel ljubiti c. kr. 

deželni predsednik grof Attems. Zato je v svojem 
s Njegovi Preuzvišenosti gospodu c. kr. ministru za 
notranje zadeve na Dunaju« poslanem pismu z dne 
30. junija 1917, št. 3123/Mob., svojo skrb za varnost 
države dokazati skušal s temile besedami: »Glede na 
to, da je imenovanec nevaren, in bo svojo svobodo 
brez dvojbe skušal izkoristiti za nadaljevanje svojega 
pogubnega delovanja, mislim, da se moram tudi jaz 
izreči za njegovo nadzorovanje v bivališču, katero iz- 
brati naj bi se mu prepustilo. Prosim tedaj pooblastila, 
da izvršim takšno ograničenje imenovanca.« 

Kakor je iz tega vidno, je mož doživljal dogodke, 
pa jih ni razumel; videl znamenja, pa jih ni spoznal. 
Ministerstvo notranjih stvari si je pač osvojilo mnenje 
gospoda von Bojne; ne pa tudi njegovega. Na Kranjsko 
me ni pustilo, sicer pa je opustilo konfinovanje. 

Lep dan je bil, ko smo okoli srede meseca junija 
iz Abtenau-e odpotovali. Solnce je sijalo in nas blago- 
dejno ogrevalo. Nam pa je bilo tako toplo okoli srca, 
da je to popisati nemogoče. So občutki, katerih še 
tako zgovorna beseda in še tako vešče pero ne more 
izraziti; občutki, ki jih je le doživeti potreba. Takšni 
so bili ta dan naši. Kar drhteli smo pričakovanja. Čas 
nam je preleno potekal, brzovlak prepočasi vozil. 

Na velikem solnograškem kolodvoru prišel se je 
od mene poslovit policijski moj znanec Herbrich. Za- 
hvaljeval se mi je za prijaznost, s katero sem pre- 
našal njegova neprostovoljna spremstva in čestital mi 
je na zopetni prostosti. Moji hčerkici poklonil je za- 
vitek sladkorčkov. — Reči moram, da me je to ganilo. 
Kakor sem, poslavljajoč se od abtenauske pokrajine, 
v pogovoru s svojo soprogo ugotovil, da se povsod na 
svetu najdejo dobri ljudje, tako sem ta trenotek spo- 
znal, da se tudi v poklicih, ki so nam po bistvu stvari 
manj simpatični, dobi ljudi mehkih src. 

Ob veselem kramljanju in ogledovanju mikavnih 
pokrajin, po katerih je drvel vlak, nam je v .restavra- 
cijskem vozu kaj hitro potekal čas. V Lambachu vstane 
od mizice v tretji vrsti od nas nek gospod, ki se je že 

preje cesto oziral po nas in se mi je zdel znan. On 
stopi k meni in me ogovori. Po glasu ga spoznam. Bil 
je nadzornik tržaškega ravnateljstva državnih železnic, 
rodom Nemec. Povabim ga, naj prisede. Sedaj sem 
imel kaj poslušati! Da bi se bilo tržaško ravnateljstvo 
državnih železnic preselilo kdaj v Wels, bi se mi še 
sanjati moglo ne bilo. Vojna je ta čudež storila. Na- 
ravno, da sem se zanimal za svoje znance, s katerimi 
sem kdaj imel uradnega posla, in pred vsem za Slo- 
vence, ki so mi kot državnemu poslancu dajali drago- 
cene informacije za moja v narodnem oziru potrebna 
posredovanja. O vseh mi je moj sobesednik mogel dati 
vesti. Le prehitro je prišla postaja Wels, kjer se je 
od mene poslovil. Mislil sem, da bo morebiti slučajno 
kateri mojih tržaških slovenskih znancev na kolodvoru. 
Kako bi me bilo veselilo, ko bi ga bil uzrl. Žal, da mi 
slučaj tega veselja ni privoščil. 

Kmalu smo bili v Linzu, kjer smo prestopili v 
osebni vlak, ki nas je imel pripeljati do večera v 
Češke Budejevice. Ob vožnji mimo postaje Gaisbach- 
Wartberg prožila se mi je nova, dotlej neznana slika. 
Ogromno taborišče, kakršnih je velika vojna ustvarila 
nekoliko. Imponovalo mi je njega prijazno lice z 
ličnimi barakami in lepimi upravnimi poslopji. Vendar 
sem si nehote stavil vprašanje, čemu bo vse to, ko 
vojska mine in zameglilo se mi je pred očmi ob 
ugotovitvi, koliko narodnega premoženja je v teh 
poslopjih in napravah za vedno izgubljenega. 

Ko smo pri Gornjem Dvorištu prispeli na Češko, 
zdelo se mi je, ko da sem prekoračil zadnjo ograjo, ki 
me je ločila od svobode. Še skoro zavedal se nisem, 
da avstrijska policija slej ko prej budno sledi za vsa- 
kim mojim korakom. Samo misel na Prago mi je pre- 
vevala srce: na ono Prago, v kateri sem tako koristno 
preživel svoja leta vihravosti in telebanstva; na Prago, 
kjer sem našel tako obzirno presojanje svojih, s temi 
leti združenih muh in slabosti; na Prago, kjer se je 
razvilo .moje duševno obzorje in je zmagovito skušnjo 
prestala moja trudoljubivost ter priznanja našla moja 
umstvena usposobljenost Saj mi je Praga na ta način 

postala druga domovina, kar je provzročilo, da sem 
kraljevino Češko, kateri Praga »vevodk, z vso iskre- 
nostjo hvaležne duše vključil v svoje srce. 

V Budejevicah smo izstopili. Hoteli smo se od- 
počiti. Ob enem smo pa s tern imeli tudi namen, da 
se pripeljemo po dnevi v Prago. Kako prijetno je nam, 
ki' več ko dve leti nismo čuli drugega, ko nemške 
besede, božala ušesa češka govorica! Kako ugodno se 
nas je dotikalo, da smo v velikem in lepo vrejenem 
hotelu nasproti kolodvoru našli povsod češčino v iz- 
ključni vporabi! — Dan po dobro in krepčilno prespani 
noči dirjal je vlak z nami proti Pragi dalje. Z veselo 
naslado smo uživali pogled po lepo obdelani zemlji, ki 
je vsa bil$ oblita z jarkimi snopi toplih solnčnih žar- 
kov. Posebne pokrajinske lepote ne prožajo ti kraji; 
pač pa svedooijo o pridnosti in visoki kulturni stopinji 
naroda, čegar last so. 

V Veseli - Mezimosti smo. Na kolodvoru se gnjeto 
silne množice potnikov. Kakor mravljinčje gomazišče 
je videti. Vse drvi semtertje in hrup, podoben šumenju 
bučel, prihaja do ušes. Toda onega živahnega ponuja- 
nja »parku« (hrenovk), kakršnega sem bil na tem 
kolodvoru vajen izza mirnih časov, ni več. Kdor hoče 
dobiti kako skromno okrepčilo, mora v kolodvorsko 
restavracijo ali pa v »hostinec« (gostilnico) poleg 
kolodvora in tam prav ponižno in pohlevno čakati, da 
pride na vrsto. Pri tem pa ni izključeno, da zaradi 
omejenega vlačnega postanka in prepičle zaloge jedil 
sploh ničesar ne dobi. Povsod torej nedostatek, ki ga 
je zakrivila nesrečna vojna. 

Tabor! Kako lep se nam je prikazal. Kako krasno 
se je razvil na slikovitem brdu nad Lužnico, kamor 
so ga bili postavili hrabri, za Husove nauke in za 
češka svoja prava goreči taborci! Na prostranem nje- 
govem kolodvoru podobno vrvenje, ko v Veseli. Dočim 
se je pa tam čulo še dokaj nemške govorice, je tu že 
čisto obmolknila. Tabor sedaj sicer ne vrši več prvotne 
naloge, pač pa se zaveda tradicij, ki ga spremljajo pri 
vsem njegovem razvoju. Postal je podzavestna trdnjava 
češke zavednosti, katera se iz njega širi po vsej pro- 

strani okolici. — Vlak se premakne in nas v počasnem 
začetnem tempu vozi mimo lepega, velikega Jordana, 
v čegar vodah se dražestno zrcalijo obrisi hiš in stolpov 
za nami ostajajočega mesta. Po pokrajini, katera če- 
dalje zanimivejša postaja, dirja vlak dalje. Polja in 
gozdi se vrste pred očmi, po njih pa se vidijo selišča, 
katerih lepe, skoro brez izjeme zidane in z opeko 
krite, snažne hiše napravljajo najboljši vtis. Lep ribnik 
se pokaže po dobri uri vožnje. Kmalu na to obstane 
vlak na prostrani postaji. Benešov! 

Čutila posebne vrste me obidejo, ko začujem kon- 
dukterjevo izklicavanje tega imena. Tu je stanoval in 
svoje slavohlepne naklepe koval nadvojvoda Fran 
Ferdinand, eden glavnih sokrivcev grozne vojske, ka- 
tera še vedno divja in katere konca še ni videti. Da 
opere njegovo po >nedolžnem« prelito kri, zaukazal 
je cesar Fran Josip I., da so »dolžni« milijoni preliti 
svojo kri. GToznega li protislovja! Ko da bi se 
krvavi madež dal izprati, če čezenj 
napeljemo celo deročo reko krvi! 

Vesela nestrpnost se me jame polotevati, ko se 
vlak premakne. Samo še poldrugo uro vožnje in njen 
cilj bode pred nami. Počasi se mi je zdelo, da gredo 
mimo nas postaje. Potnikov vstopa čedalje več. Zna- 
menje lokalnega prometa velikega mesta. Cerčany, 
Senohraby, Strančice, Ričany, Uhrineves, Hostivar — 
in že mi hitreje utriplje srce. Ono sivorjavo ozračje, ki 
se največkrat tudi o poletnih mesecih obeša nad Prago 
in njeno silno industrijsko razvito okolico, prikaže se 
v daljavi, takšni, kakršna je daljava Trzina od Ljub- 
ljane. Še dobre četrt ure in v Pragi bomo! Ob oknu 
sem stal in se oziral po valoviti okolici ob progi. To- 
varne in velika skladišča jamejo se vrstiti po obeh 
straneh. Med njimi skrbno obdelana polja, po katerih 
se žito v cvetju pripogiblje pod lahno sapico. In evo 
na desni 01šany z obsežnim >svatym polein« (»sveto 
polje« imenuje češki narod pokopališče), brž od njega 
na levo pa že tudi velike stavbe Kraljevih Vinogradov 
na vrhnjem robu brda, ki se zmerno spušča v dolino. 
V sprednji vrsti Vinohradski pivovar in nekaj dalje 

proč značilni vodarenski stolp. Še malo in že stojimo 
na postaji Nusle - Vršovice, dveh praških predmestij. 
Z leve nas pozdravlja staroslavni Vyšehrad, s svojimi 
močnimi utrdbami, iznad katerih se vzdigujeta vitka 
zvonika njegove katedrale. Tu na teh temnosivih, v 
Vltavo štrlečih skalah stolovala je v pradavnini češke 
zgodovine bajeslovna Libuša; odtod je državni svet 
njenih starešin spustil iskrega belca, da najde bodo- 
čega vladarja »žirnym českym vlastemc (rodovitnim 
češkim pokrajinam). Tu je bil začetek moči in slave 
češkega naroda; tu temelj kasnejše zlate Prage, ka- 
tera je tako odločujoče posegala v njegovo zgodovino. 

Le v trenotku so mi mogle te misli šiniti skozi 
možgane, kajti vlak, iz katerega se je bila vsula mno- 
žica potnikov, se že zopet pomakne dalje. Le še na 
postajališču Kraljevih Vinogradov se na minuto vstavi, 
potem pa zapelje v dolgi predor pod tem lepim in 
velikim mestom, ki se razprostira po pobočjih, po ka- 
terih so nekdaj češki kralji pridelavah žlahtno vinsko 
kapljico. Onstran predora obstane na nadraži Františka 
Josefa (sedanjem Wilsono vem kolodvoru). V Pragi smo. 

Po kratki vožnji vzdolž širokega in slikovitega 
Vaclavskega namesti sprejme nas gostoljubna »Zlata 
husa«. Naročil sem si bil iz previdnosti že prej sobo. 
Osobje hotela odbralo mi je v drugem nadstropju ravno 
tisto sobo, v kateri sem ob vseslovanskem shodu sta- 
noval in pod katere okni stoji ona »slovanska lipa«, 
ki je takrat bila povod za vseslovanske manifestacije, 
katere so policiji provzročale toliko skrbi. 

In nastopilo je nekaj dni prijetnega bivanja v 
Pragi. Ljubeznjivo sprejet od vodilnih oseb banke 
»Slavije«, stopil sem v zvezo s svojimi političnimi pri- 
jatelji. Ker sem pa kljub preokretu v notranji politiki 
vedel, da ima slej ko prej vojaštvo veliko besedo in 
da me leto daje skrbno nadzorovati, pazil sem iz ob- 
zirnosti, da pridem z njimi kolikor mogoče po oko- 
liših v stike. Tu pri njih in v banki »Slaviji« sem o 
vojaškem položaju osrednjih velesil izvedel šele polno 
resnico. Sicer sem si bil že sam s čitanjem med vrsti- 
cami in s kombinacijami, ki so jih celo zvanična po- 

ročila omogočavala, napravil približno dosti jasno sliko; 
gotovost, da zmaga naša stvar kljub temu, da smo v 
Rusiji izgubili najsilnejši atut, dobil sem šele sedaj. 

Slučaj je hotel, da nekega dne na Vaclavskem 
namčsti srečam Viktorja Zalarja. Eden dru- 
gega se razveseliva. Povabim ga s sabo, da ga se- 
znanim s svojo rodbino. Odslej smo se vsak dan shajali 
in midva s soprogo sva z velikim zanimanjem poslu- 
šala njegova zanimiva pripovedovanja o življenju v 
Mittergrabernu, kjer ga je sila naučila kuhati — kakor 
nekdaj Daliborja gosti. Od njega sem tudi izvedel, da 
je prijatelj Rasto Pustoslemšek na Dunaju, 
dr. Ivan Lah pa nekje na bojni fronti. 

Drugače smo bili v Pragi zato srečni, ker smo po 
dolgem času zopet prišli na kulturno torišče. Obisko- 
vali smo pridno gledališče, posedali mnogo po kavar- 
nah, v katerih se je vendar moglo že dobiti nekaj 
inozemskih nemških listov. Izmed letih sem najraje 
posegal po švicarskih, ker so bili nemški dasi za- 
nesljivejši, ko avstrijski — vendar še vedno usmerjeni 
k >neodvratnk zmagi nemškega orožja. 

Izmed gledališčnih predstav nam je v najživah- 
nejšem in res neizbrisnem spominu ostala Josef Kaje- 
tan Tylova »Fidlovačkac. V dobrem umevanju svetega 
ognja, ki je tlel v srcih vseh pravih čeških rodoljubov, 
izkopala jo je uprava vinohradskega gledališča iz 
prahu in postavila na repertoar. In napolnjevala je 
gledališče vsak večer do zadnjega kotička. Saj je gle- 
dalce prestavljala v ono dobo narodne spomladi, v 
kateri se je češki narod jel zavedati, da je nova živ- 
ljenska sila jela krožiti po njegovih žilah, katerim je 
po nesrečni bitvi na Beli gori maščevalna Avstrija 
puščala toliko dragocene krvi. Priprosto, tako domače 
in zato srca osvajajoče dejanje, polno prizorov, v ka- 
terih je idealno, z elementarno silo na dan prihajajoče 
narodno navdušenje predmarčne dobe vzbujalo napeto 
pozornost, znala je gledališčna uprava neznansko 
spretno in nad vse učinkovito dopolniti s prizorom, ki 
je občinstvo vnemal do zamaknjenosti. Na »fidlovački«, 
nekdanji tradicijonalni velikonočni veselici so se v 

starih časih na prostranih nuselskih travnikih med 
Vyšehradom in Kraljevimi vinogradi zbirali vsi sloji 
mestnega prebivalstva, da se prepuste razposajenemu 
veselju, podobnem onemu, ki stresa Lahe v predpustu. 
Ob koncu igrokaza, čegar dejanje se vrši na njej, ki jo 
je spretna režija znala gledalcem pričarati pred oči, 
zapoje naenkrat pestra družba rokodelcev, obrtnikov, 
dijakov, trgovcev, profesorjev, uradnikov, vojakov, 
orožnikov, policajev narodno himno »Kde domov 
mujc. Ko z elektriko prešinjeno vzdigne se vse ob- 
činstvo in kakor iz enega grla se pridruži s petjem 
zboru na odru. Veličastne jši prizor si je težko mogoče 
misliti. Ginjenje je takšno, da se ljudem rose oči in 
da mnogi glasno ihte. Zlasti zadnje besede pesmi: 
»Z e m e Češka domov mu j« done po na- 
bito polnem gledališču v tako mogoč- 
nih akordih, da se čuje ko šumenje 
morskih valov, združeno z bučanjem 
jugovine, ki prinaša naravi odrešenje 
iz ledenih zimskih spon. Ko je pesem od- 
peta, pa zabuči po gledališču takšna burja navdušenja, 
da se skoro zidovje stresa. Zavesa pade; občinstvo pa 
intonuje svojo narodno himno vnovič. Le polagoma 
jame se razhajati v nekem čustvenem opijanjenju, 
polnem pričakovanja velikih dogodkov. 

Tudi mi se napotimo polagoma proti Vaclavskemu 
namesti. Spotoma pripomnim k svoji soprogi, kakšen 
veličasten in obenem usoden memento je pomenilo 
ono petje za tiste, ki so mislili, da je to iz srca pri- 
hajajočo in k srcu segajočo pesem in njen napev, čegar 
božajoči glasovi izražajo vso idilsko lepoto dežele, 
katero pesem opeva, mogoče nadomestiti z oficijelno 
skovanko >0 du, mein Osterreich!« — — 

Po nekolikodnevnem bivanju v Pragi se jamemo 
pomikati proti Sloveniji. Na Dunaju sem se bil na- 
menil, da se zato vstavim, da pridem v stik z držav- 
nimi poslanci. Nastanil sem se bil tokrat v hotelu 
Tegetthof v Johannesgasse. Stari spomini so bili za 
to odločilni. V tem hotelu sem stanoval, ko sem vprvič 
prišel na Dunaj. Okoli vogla od njega v Hegelgasse 4 

sem imel svoje dni pisarno banke »Slavije«; v restav- 
racijo Gause nasproti hotelu sem tiste čase največ za- 
hajal; Štefan Fučecz, hrvatski zagorec, okoli drugega 
vogla od hotela na Seilerstatte, je bil moj brivec; v 
cerkev sv. Ane, najbližjo od tega hotela, sem najraje 
hodil k službam božjim; v prodajalnicah na Seilerstatte 
sem se preskrboval z vsem potrebnim. Kasneje sem 
ta hotel opustil in si izbiral novejše, modernejše. Zakaj 
me je torej sedaj neka nevidna sila gnala naenkrat 
zopet tik Seilerstatte? Ne verujem v vraže; vendar se 
mi nehote vriva misel, ko da mi je usoda hotela na- 
značiti, da bo ta trg že v bližnji bodočnosti dobil 
posebno značenje za moj narod. Na njem ima namreč 
Jugoslavija sedaj svojo palačo, v kateri stoluje po- 
slanik naše kraljevine. 

Takoj prvi dan našega prihoda na Dunaj obišče 
nas prijatelj Rasto P u s t o s 1 e m š e k. Skoro spo- 
znali ga nismo več, tako* vitek je postal. Vidne sledove 
je zapustil Mittergrabern na njem. Komisna vojaška 
obleka je te sledove še podčrtavala. Naravno je, da smo 
si, ker se tako dolgo videli nismo, imeli mnogo po- 
vedati. Ko srno se ločevali, dejali smo si, da so se 
začela kazati znamenja razpadanja tiranije in svitanje 
svobode. >Do veselega svidenja v srečnejših raz- 
merah!« bile so moje poslovilne besede, katerim je 
Rasto pritrdil s smehljajem upanja na ustnicah. Žalo- 
stila nas je le vest, da je bil d r. Lah poslan na 
bojno polje, ker smo si bili v svesti, da ga kot po- 
litično sumljivega, ker od lastnih rojakov ovadenega, 
gotovo pošljejo v najnevarnejše postojanke. 

Kmalu za Rastom obiskal nas je d r. M i r o s 1 a v 
Ploj. Ves čas na Dunaju živeč, bil je, ker je imel 
po svojem uradnem položaju in kot poslanec povsod 
pristop, o vojnem položaju dobro informovan. Potrdil 
mi je vse, kar sem o tem bil izvedel v Pragi. 

Drugega dne obiskal sem v nekem sanatoriju na 
Wahringerstrasse poslanca in dubrovniškega župana 
dr. M e 1 k a Č i n g r i j o. Pogovarjala sva se o na- 
jinih dogodovščinah in izpraševal sem ga o usodi dvojih 
znancev in prijateljev iz jugoslovanskega kluba. Skoro 

vsi so bili namreč takrat z Dunaja odsotni. Izvedel 
sem pa od njega, da je navzoč d r. J a n e z Krek 
in sem se odločil poiskati ga v državnem zboru. To 
tembolj, ker mi je Čingrija pripovedoval za Kreka 
jako značilno potezo njegovega duševnega razpoloženja. 
Bil je namreč jako ogorčen, da ga je 
Avstrija smatrala za tako malo nevar- 
nega, da ga je ves čas pri miru pustila, 
v tem, ko je druge preganjala. 

Dr. Kreka res najdem v klubovi sobi v prvem 
nadstropju parlamenta. Se- 
del je pri pisalnici in vle- '< 

kel tobačni dim iz dolge 
pipe. Politična nasprotni- 
ka sva si prejšnje čase 
bila in zato nisva priha- 
jala v dotiko. Sedaj se me 
je pa, ko sem vstopil, tako 
razveselil, ko da sva bila 
od nekdaj dobra prijatelja. 

Kot taka sva se po dalj- 
šem pogovoru, tekom ka- 
terega me je izpraševal o 
moji usodi od začetka voj- 
ne sem in sva se dotikala 
vseh aktualnih vprašanj, 
res razšla. Saj sva mogla 
ugotoviti, da se strinja- 
va v svojih pogledih na 

položaj in v vseh načelnih vprašanjih uspešne rešitve 
dosedanje borbe za pravice narodov. 

V nedeljo dne 1. julija odpeljemo se z Dunaja. 
Ob lepem, solnčnem vremenu se peljemo po cvetoči 
pokrajini >Viertel unter Wiener Walda proti jugu. 
Isto vreme nas spremlja čez Semernik. Onstran te 
veličastne železnične gorske proge, ki se človeku zdi 
tem mikavnejša, čem večkrat jo je videl, se začno po 
obzorju prevlačevati večji in manjši oblaki, ki nam 
zdajpazdaj zakrivajo solnce. Vendar dežja ni bilo. Ko 
pa dospemo na postajo Grobelno, vlije se iz črnega 

oblaka, ki ga je bil veter od nekod pripodil, taka 
ploha, da smo kljub dežnikom bili vsi mokri, predno 
smo 'od vlaka prispeli do postajnega poslopja. V kočijo, 
katero nam je poslalo vodstvo kmetijske šole, mogli 
smo šele, ko je bilo plohe čez kakih pet minut konec. 

Med vožnjo mimo Špilja, kjer smo stopili na sveta 
tla drage, toliko časa pogrešane domovine, obhajala so 
nas čutila nepopisne radosti. Ta čutila stopnjevala so 
se sedaj, ko smo se po mokri cesti med cvetočimi 
travniki in valujočimi njivami bližali Št. Juriju, 
onemu narodno zavednemu trgu, ki so ga Nemci v 
boju proti celjskemu slovenstvu hoteli izigrati proti 
nam, ki se je pa temu sam uprl, ker je le predobro 
spoznal pregrešno nakano. Srce mi je poskočilo, ko 
sem ob ovinku na kolodvorsko cesto zazrl na desni 
slikovito skupino lepih hiš, o katerih se zdi, da se 
vzdigujejo po strmem holmcu proti visoki cerkvi s 
karakterističnim zvonikom, ko otroci, ki hite v naročje 
svoje matere. 

Še nekaj peketov konjskih podkov in kočija se 
ustavi pred lično Frleževo hišico tik železniške proge. 
Na prvi pogled se nam prikupi to naše začasno biva- 
lišče v Sloveniji. Dobri zunanji utis še poveča lična in 
snažna notranjost. Takoj moremo ugotoviti veliko raz- 
liko med Abtenau-o in Št. Jurijem in hvaležno se 
spomnimo prijatelja Dragotina, ki nam je našel tako 
prikupno stanovanje. 

A človek se ne more nikdar prezgodaj veseliti. To 
izvemo, ko si začnemo proti večeru vrejevati način 
svojega življenja v novem bivališču. Vojska je storila, 
da je nedostajalo vsega za življenje potrebnega. Poleg 
tega so se skozi Št. Jurij pomikali vedno oddelki vo- 
jaštva, katerih nekateri so na krajšo dobo ostali tam- 
kaj. Ravno tistikrat smo našli tak oddelek v trgu in 
po okolišnih vaseh. Ko se tedaj zglasim proti večeru 
v znani Kinclovi gostilnici, mi gostilničarica pač ob- 
ljubi, da nam bo dajala par dni hrano; pristavi pa, 
da le za tako dolgo, dokler si sami ne vredimo go- 
spodinjstva. Poznal sem to gostilnico že iz predvojne 
dobe. Takrat so bili gostov vselej veseli in so jim 

dobro stregli; sedaj so jih takorekoč ven podili. Res 
nas je vprašala gostilničarica že četrti dan, ko sem 


plačeval račun: »Kdaj pa 
kuhati ?« V tem oziru smo 
torej s preselitvijo v do- 
movino prišli z dežja pod 
kap. V Abtenau-i so nam 
namreč že skoro celi dve 
leti nosili vsega v izobilju 
na dom. 

Na srečo sem drugod 
našel več prijaznosti :n 
uslužnosti. Josip Drofe- 
nik, v čegar rokah je bilo 
porazdeljevanje živil, iz- 
javil mi je takoj, ko sem 
se oglasil pri njem in ga 
vprašal, kako bo s prehra- 
no. »Nič se ne bojte. Vsega 
boste dobili. Za koga naj 


vendar že začnete doma 



Josip Drofenik. 

jo pa imamo, če ne za vas!« Ta odgovor me je potolažil 
in me obenem napolnil z neko zadovoljnostjo. Saj sem 
iz njega čutil nekaj takega, ko hvaležnost slovenske 
zemlje. Ker me je Drofenik poleg tega zagotovil, da 
bo mojo kuharico preskrboval z najboljšo moko, od- 
leglo mi je še posebno. Saj sem v Abtenau-i videl, 
kakšni siromaki so bili ljudje, ki so se morali zadovo- 
ljevati z uradno porazdeljenimi živili, med katerimi 
je v poslednji dobi bilo toliko takozvanih nadomestkov. 
Leteh sem se v neki slutnji že preje izogibal; naše 
sedanje kratko bivanje v Pragi me je pa še posebno 
poučilo, da z zdravstvenega gledišča niso neoporečni. 

Po prijaznosti prijatelja bili smo neko nedeljo po- 
vabljeni v mestece Unhošt pri Kladnu. Ondi nas je 
veleindustrijalec J o s e f Urban gostoljubno spre- 
jel. Ko sem si ogledoval njegov parni mlin, pove mi, 
da je nekoč prišel k njemu nek »Vojni dobičkar« s 
predlogom, naj mu proti odškodnini 3000 kron dovoli, 
da omede prah po zidovih, stropu in strojevju mlina. 
Seveda je ta predlog odklonil, ker mu ni kazalo, da 
bi tujemu človeku prepustil snaženje mlina. Zanimal 
ga je pa ta čisto svojevrstni predlog in spravil je po- 
časi iz ponuditelja, da bi bil mlinski prah porabil za 
priredbo nadomestka za juho. — Takšni ali vsaj po- 
dobni so bili tudi ostali nadomestki, katere so uradno 
ne le na vse pretege priporočali, temveč tudi raz- 
deljevali. 

Ko smo si po prijaznosti našega soseda, po rodu 
Čeha, zagotovili tudi naskrivno večjo dodajo mleka, 
jeli smo si hrano prirejati doma. Življenje nam je torej 
mirno in prijetno potekalo. Delali smo izprehode na 
Rifnik in na južno od njega ležeče gorovje, nabirali 
gobe in borovnice in uživali zmerni, a razveseljivi 
pogled po tej idilično lepi okolici slovenske domovine. 

Ker sem opazil, da orožništvo sledi neprestano 
za mano, nisem iskal družbe. Saj sem vedel, da bi bil 
hitro osumljen vsakdo, s komur bi bil občeval. Le z 
železniškim uradnikom Majerjem, mladim in 
narodno zavednim Ljubljančanom, sem prihajal po- 
gosteje v stike in v prijateljske razgovore. Ugotoviti 

sem mogel, da se najini pogledi na položaj in na to, 
kar mora iz njega slediti, popolnoma krijejo. Po njem 
seznanil sem se pa tudi z gorečo rodoljubko Marico 
O s e t o v o. Nedaleč od nas na levem bregu Voglanje, 
v katero smo se hodili kopat, vzdiguje se iz ravnine 
mal griček zmernega obsega, na katerem stoji dvoje 
hiš z gospodarskimi poslopji. Ena teh hiš mi je ob 
izprehodih mimo grička zaradi svoje lepe unanjosti 
in mnogih cvetic v vrtičku in na oknih takoj vzbudila 
zanimanje. Majer me je podučil, da je to dom rodo- 
ljubne Ose to ve rodbine 
in rojstna hiša železniške- 
ga uradnika Oseta. Kasne- 
je nekoč nas je seznanil 
s sestro tega svojega to- 
variša, mlado približno 
dvajsetletno, izobraženo in 
narodno zavedno deklico. 

Obiskovali smo jo potem 
na prijaznem gričku več- 
krat ter ostajali v prijet- 
nih pogovorih z njo in 
njeno materjo v prostorni, 
vzorno čisti hiši ali pa 
pred vežo, odkoder smo 
imeli razveseljiv pogled 
po bližnjem polju. Mnogo- 
gokrat smo se te idealne 
deklice kasneje spomi- 
njali. Zlasti zato, ker ji ni bilo dano vršiti materinskih 

dolžnosti. Ona, ki bi bila brez dvojbe postala vzorna 
slovenska mati, ki bi Mia dušam svoje dece vceplje- 
vala one cvetke poštenja in ljubezni do rodne zemlje, 
ki so tako bujno »poganjale iz njenega blagega srca, 
je morala namreč kmalu po svoji poroki zapustiti lepi 
slovenski svet. Zgrnil se je nad njeno rakvijo, ob 

kateri so v globoki žalosti stali svojci in vsi, ki so 
poznali njeno plemenito srce. 

Še nekega dogodka izza svojega bivanja v Št. Ju- 
liju ne morem pustiti brez omembe. V eni bližnjih 

vasi, skozi katere smo hodili v gozdove za gobami in 
borovnicami, oglasimo se nekoč pri veliki hiši, katere 
7Ainanjost v zvezi s prostornimi gospodarskimi po- 
slopji nam je razodevala, da mora biti domovanje pre- 
možnejšega kmeta. Želeli smo kupiti nekaj jajec in 
mernik pšenice, da si jo damo zmlet. Saj je res, da 
bi nam bil Josip Drofenik dal večjo količino moke; 
toda njegove prijaznosti nisem hotel le preveč izrab- 
ljati. Dobival sem namreč že itak več moke, kakor jo 
je na nas pripadalo in preskrbljeval nas je tudi z 
rižem in — nenavadno obilno — s sladkorjem in 
oljem. Ko v oni hiši vprašamo gospodinjo, če nam 
more za dober denar prodati rečenih živil, odvrne mi 
nevoljno, da jih sama nima, češ, da ji vse za vojake 
pobero. Verjel ji tega seveda nisem; toda kaj sem 
hotel. Damo jej »z Bogom« in odidemo. 

Prvi ponedeljek na to oglasi se žena pri nas. 
Videla nas je v nedeljo, ko je šla v cerkev, pred hišo 
in povpraševala je kdo smo. Sedaj nam je prinesla 
jajec in pšenico. »Sedaj, ko vem kdo ste,« dejala je, 
»imam za vas vsega, kar za hrano potrebujete.« — 
Ne morem povedati, kakšna čutila so me obšla ob 
teh besedah sicer priproste kmetiške žene. Življenje, 
čegar vrednost sem vedno visoko cenil, zazdi se mi 
naenkrat neznansko lepo. Saj so te besede pomenile 
visoko pesem priznanja za moje delo. Bile so izraz 
zahvale daleč od moje domovinske občine. Bile so 
izliv plemenitih čustev priproste slovenske duše. Bile 
so dokaz, da hvaležnost, dasi je je bore malo* na svetu, 
vendar ni čisto izumrla in da bi zato bilo napačno in 
pregrešno obupavati nad človeštvom, dasi se čedalje 
bolj pogreza v odurni materijalizem. 

Kljub torej vsestransko dosti ugodnim pogojem 
bilo nam je bivanje v Št. Juriju vendar tako zagrenjeno, 
da sem začel misliti na spremembo bivališča. In 
spomnil sem se Mozirja. Njegova divna lega in njega 
narodno zavedno tržanstvo me je vabilo k sebi. Poleg 
tega Sem vedel, da tamkaj ni takšne mušje nadlege, 
kakor v našem šentjurškem bivališču, kjer je muh kar 
mrgolelo tako, da nam še ponoči niso dale miru. 

Mozirje. 


Brž pišem svojemu prijatelju trgovcu in posestniku 
Antonu Turnšku v Nazarjih. Skoro s poštnim 
povratkom mi naznani, da mi je našel v Mozirju pri- 
pravno stanovanje in začetkom septembra se pre- 


selimo. 

Naš hišni gospodar A 
me nas nad vse prijazno. 
Takoj smo videli, da smo 
s preselitvijo dobro zadeli. 
Prav posebno iznenadenje 
mi še pripravi, ko me 
skrivnostno pelje v neko, 
med vojno napravljeno, 
prav premeteno tako skri- 
to shrambo, da je nepo- 
učenemu ni bilo izlepa 
najti. Po prstih stopajoč, 
odpre mi, potem ko je 
vrata, skozi katere sva 
prišla, skrbno za sabo za- 
klenil, na kraju, kjer bi 
tega nikdo pričakoval ne 
bil, ozke skrite duri. Kak- 


ton Miklavec sprej- 

šen pogled! Ko da sem prišel k kakemu preka je valcu 
po poklicu. Toliko gnjati, klobas, bohov slanine in po- 
dobnih, v tistih časih vsesplošnega nedostatka silno 
redkih in zato tem dragocenejših, slo zbujajočih de- 
likates je viselo od stropa! In kašte ob zidu! Vsi 
njihovi predali so bili polni moke, riža, ješprena, 
kave, fižola in kaj vem še česa. Pomenljivo pomeži- 
ku joč pogleduje me modri in previdni moj hišni go- 
spodar. Mislil sem, da zato, ker opazuje kakšen vtis 
je napravilo name to čisto svojevrstno skrivno raz- 
odetje. Toda ne. Zmotil sem se. Ko je dobri Miklavec 
bil z razkazovanjem gotov, pravi mi zaupno kakor brat 
bratu: »Kaj ne, da sem se dobro založil in da sem to 
znal skriti, kakor je treba. Če traja vojska tudi še dve 
leti, ne bomo trpeli pomanjkanja. I n , gospod Hribar, 
kar je moje je tudi vaše. Ako Bog da, 
učakamo ob teh zalogah srečne dni 
naše Jugoslavije.« — Krepko sem stisnil des- 
nico temu ko skala trdnemu rodoljubu in blagoslovljen 
se mi je zdel trenotek, ko sem stopil pod njegovo 
gostoljubno streho. 

Ne manje prijazno me je sprejel razdelitveni ko- 
misar Rudolf Pevec. Tudi on mi je naznanil, 
da si bo smatral za posebno dolžnost skrbeti zame in 
za mojo rodbino, da ne bomo trpeli lakote. Nekam 
čudno materialistično se glasi to pripovedovanje. Toda 
razmere tistih dni so bile takšne, da se je na vseh 
licih zrcalila skrb za preživitev. Saj je vojaštvo pod 
geslom »durchhalten« (vzdržati) od prebivalstva za- 
htevalo in jemalo vedno več in več. Pa ne po resnični 
potrebi in zato, da bi bile dajatve res prišle vojaštvu 
v prid. Ne: vojaštvo je po strelskih jarkih mnogokrat 
stradalo. Pač pa je častništvo prirejalo prave gostije, 
na katerih se je prisiljeni požrtvovalnosti državljanov 
s pestmi bilo v obraz. Poleg tega je v krogih vojnih 
dodajateljev cvetela največja, mnogokrat po nevestnih 
organih armade podpirana in v svoje sebične namene 
izkoriščana korupcija. Šele, ako je vse to znano, mo- 
goče je pravilno presojati ono skrb in jo smatrati 
opravičeno. — Name je seveda to zagotovilo razdelitve- 


243 


nega komisarja napravljalo prav poseben vtis. Tiste 
vrste, ko že popisana uslužnost in postrežljivost raz- 
delitvenega komisarja in našega dobrega ljudstva v 
Št. Juriju. A Rudolf Pevec razveselil me je še na 
drug način. Peljal me je v klet. Tamkaj mi je med 
številnimi sodi vina pokazal enega v kotu ob zidu 
z besedami: »Tegale hranim za takrat, 

ko pride Jugoslavija.« Tako je pri vrlih 
Mozirčanih že takrat bilo ukoreninjeno prepričanje, 
da je Jugoslavija že na pohodu. Čakali so jo z 
nestrpnostjo in takšno 
radostjo, kakor čaka de- 
ca svoje matere, ki se je 
podala na daljnjo božjo 
pot, odkoder pričakujejo, 
da jim prinese odpust- 
kov. In pripravlja- 
li so se na njen 
slovesen sprejem. 

In prijatelj Anton 
Turnšek iz Nazarja! 

Pripeljal se je pogledat 
kako smo nameščeni in 
preskrbljeni. Pravo bra- 
tovsko ljubezen mi je iz- 
kazoval. Mož — po svoji 
delavnosti, dobroti in po- 
štenju daleč na okoli znan 
— prednjačil je svojim ro- 
jakom krasne savinjske doline po svoji trdni narodni 
zavednosti. In to v dobi, ko se je celo po tem čisto slo- 
venskem ozemlju šopirila v mestih in trgih nemškurija 
v takšni meri, da si je nemški »Schulverein« obetal 
žetve. Saj je daleč naokrog ni bilo narodne prireditve, 
ki je bila v agitatorskem obziru količkaj večjega po- 
mena, da bi ne bil iz svojega divnega nazarskega za- 
kotja prišel nanjo »slovenski Tonček«, da z mladostnim 
žarom svoje rodoljubne duše bodri in navdušuje. Tudi 
sedaj — že v letih in bolan — gojil je v srcu svojem 
živo vero, da se nam bližajo veliki dnevi. Kmalu po 

moji preselitvi v Mozirje povabil me je nekega lepega 
dne na izlet v Solčavo. Kočijažil je sam. In tako sva 
mogla, vozeč se po romantični pokrajini ob bistri Sa- 
vinji, v polni zaupnosti izmenjavati svoje najtajnejše 
misli. S kakšno naslado je ta mož redkih lastnosti 
poslušal moja pripovedovanja, kako si mislim, da se 
bodo razvijali bodoči dogodki! Kakor dete ve- 
like noči, tako se je veselil našega 
vstajenja.. Žal, da sem ga kmalu na to spremil k 
večnemu počitku k nazarskemu samostanu. 

Po povedanem je jasno, da sem od dneva svojega 
izgnanstva našel šele v Mozirju okoliščine, s katerimi 
sem mogel biti popolnoma zadovoljen. Ne sicer doma, 
bdi' sem vendar kakor doma. In porabljal sem svoj čas, 
da temeljito spoznam ta divni del slovenskega raja. 
Delal sem daljše in krajše izlete z vozovi in peš. Od 
Mozirja do Nove Štifte me je vodila po obeh okrajnih 
cestah pot skozi vse vasi gorenje savinjske doline. 
Občudoval sem lepe, bele hiše, ki od daleč razodevajo 
neke vrste izrednega blagostanja in požlahtnene kul- 
ture. In veselilo me je, ko sem stopil v eno ali drugo 
in se prepričal, kakšno smisel za snažnost imajo njeni 
prebivalci. 

To priliko sem tudi porabil za izlet v Logarsko 
dolino. Mnogo sem prej čul o njej. Veliko tudi čital. 
Vse to pa je prekosila lastnovidnost. Težko je pove- 
dati, kako sem užival, ko sem v soproginem spremstvu 
stopal po sočnih travnikih, ki jih napaja in poživlja 
bistra studenčnica izpod veličastnih vrhov ob obeh 
straneh doline. Potem pa pot od nemškega zavetišča 
dalje, ko se med grmičevjem po belem peščenem 
produ začne viti proti Okrešlju, čegar zavetišče tako 
prijazno vabi k sebi. Kar z magično silo me je vleklo 
gori. Obžaloval sem le, da nama je bil čas prekratko 
odmerjen in sva se iz posebnih razlogov morala izpod 
gorskega podnožja vrniti. Polagoma, ko da hočeva 
kolikor mogoče popolno vase sprejeti vse vtise in si 
nepozabno vtisniti v spomin vse odtenke veličastne 
prirodne krasote tega edinstvenega kota naše lepe 
domovine, stopala sva nazaj proti Logarjevim, katerih 


priimek je dal ime tej dolini, ki bode kdaj gotovo 
imela evropski sloves. 

Na poti domov oglasili smo se v Lučah. Z odprtim 
srcem nas je sprejela rodbina prijatelja Ra- 
sta Pustoslemška. V animovanem pogovoru 
smo posedeli pri njegovem očetu, krepki narodni ko- 
renini, ki ji ni škodoval nikak vihar. Kakor hrast ne- 
upognjen je stal stari, krepki in zdravi mož sredi dela 
in skrbi, polen energije, za katero bi ga mogel za- 
vidati marsikak mladenič. Ob njegovi strani pa modra 
soproga in marljiva hčerka. Harmonija, ki smo jo 
videli, da vlada med njimi, nam je pričala, da smo v 
eni onih slovenskih domov, v katerih je sreča doma. 
In vendar je to srečo kalila skrb za sina Rasta, zazna- 
movanega s »p. v.« (politisch verdachtig, politično 
sumljiv). Veseli so bili, ko smo jim povedali, da smo 
se bili z njim na Dunaju sešli in nas je (posebno mati 
živahno izpraševala kakšen je in kako mu gre. — 
Nisem si mogel kaj, da ne bi bil obiskal tudi župnika 
Ivana Lekšeta, svoječasnega marljivega sotrud- 
nika »Slovanovega«. Bil me je zelo vesel in hotel me 
je kar obsuti z dokazi svojega gostoljubja. — V lični 
lopici na župniščnem vrtu, pod katerim v globokem, 
med strmimi skalami izkopanem jarku šumi modro- 
bela, prozorna Savinja, sva sedela in se pogovarjala 
»o zlobi dne«. Častiti mož je imel trdno vero v naše 
vstajenje. Globoko ga je pa v srce pekla grozna ne- 
sreča, ki je zadela Rusijo. Vendar sva ugotovila, da je 
le njen prvotni krepki poseg v vojno omogočil sedanje 
neugodno stanje za srednje velesile. 

Mozirčani bili so z nami izredno prijazni in po- 
strežljivi. Vesel sem bil, da sem v tem dražestnem 
trgu mogel spoznati toliko krepkih značajev. Vojne 
razmere so temu dobremu tržanstvu vsekale mnogo 
ran. Obupavali pa niso. Saj so imeli v nenavadnem 
prirodnem bogastvu tamošnjih gozdov ves čas zaslužka, 
kakršnega pa drugod ni bilo. Poleg tega so trdno za- 
upali, da dr. Krekova majniška deklaracija pomenja 
narodno vstajenje. V zaupnem pogovoru mogel sem 
se o tem prepričati sedaj pri enem, sedaj pri drugem. 

Potrjeval sem jih v njihovi veri; oni so pa z zaupanjem 
zrli k meni. — >Vaš čas mora priti, < dejal mi je 
nekoč moj hišni gospodar. >Morebiti je že bliže, ko 
si mislite.« 

S posebno ljubeznjivostjo se je mene in moje rod- 
binice oklenila nadučiteljica Tončika Ježovni- 
k o v a. V njenem spremstvu sva s soprogo napravila 
izlete na Oljsko goro, k sv. Križu pri Belih vodah in 
na Mozirsko planino. Lepo jesensko vreme je za te 
izlete bilo jako ugodno. Z vzvišenimi čutili sem s teh 
točk zrl po neizrekljivi krasoti slovenske domovine. 

V Mozirju bil sem nekajkrati deležen obiskov pri- 
* jateljev in znancev. Dragotin Hribar, Ivan 

Pribil, Ladislav Pečanka iz Ljubljane, Jo- 
sip Hanuš iz Zagreba bili so mi dragi in m ili 
gostje. Novice, ki sem jih čul iz Ljubljane, niso bile 
nič kaj vesele. Zagrebške so bile nekaj ugodnejše, 
vendar pa tudi ne še takšne, kakršnih bi si bil želel. 
Zato sem prijatelju Hanušu dal nekaj naročil za d r. 
Ivana Lorkoviča in mu obljubil, da pridem v 
kratkem sam doli. 

V decembru nekoč se odločim za pot. Huda zima 
je bila; vendar me je sestanek z dr. Lorkovičem ogrel. 
Hanuš mi je bil namreč pravil, da v Zagrebu ljudje 
nimajo prave vere v hrvatskosrbsko koalicijo, češ da 
je zajadrala le preveč v madjarske vode. Upiral sem 
se temu nazoru, ki si ga je bil osvojil tudi on. Na- 
glašal sem marveč, da imam trdno vero v čisto rodo- 
ljubje Lorkovičevo in Pribičevičevo in da sem pre- 
pričan, da gibanje za osamosvojitev najde pri njih in 
vsej njuni stranki krepko podporo, čim vidita, da je 
prišel čas za akcijo. Dotedanje oklevanje razlagal sem 
s političnimi razlogi. Dejal sem namreč, da bi pre- 
hiter nastop mogel imeti za nasledek, da se situacija, 
ki jo je na Hrvatskem faktično imela v rokah koali- 
cija, izvije letej iz rok. Koj prve besede z dr. Lorko- 
vičem, s katerim sva.se k zaupnemu pogovoru sestala 
v stanovanju Hanuševem, so mi potrdile, da sem sodil 
čisto pravilno. S hvaležno vnemo vpeljal sem zato 
razgovor na naloge, ki nas še čakajo in na način, 

kako se jih lotiti. Uspeh konference je bil tako za- 
dovoljiv, da mi je nenavadno toplo postalo okoli srca. 
Razšla sva se z dr. Lorkovičem s trdnim obetom, da se 
zopet sestaneva, čim bodo okolnosti kazale, da je tega 
treba, in s prepričanjem, da se kmalu zopet vidiva. 

Na poti domov moral sem prenočiti v Celju. Pri- 
peljal sem se tjekaj po polnoči in moral sem obresti 
vse hotele, da se mi je končno »pri nadvojvodi Janezu« 
posrečilo, s »pametno besedo«, ki sem jo izpregovoril 
z vratarjem, dobiti ko ledenica mrzlo sobo. V kožuhu 
legel sem v posteljo, odel se z drugim velikim potnim 
kožuhom iz volčjega krzna, pa se še nisem ogrel. Le 
kake tri ure sem zadremal. Ko se zbudim, imel sem 
vse brke ledene in bil sem trdno prepričan, da sem 
se smrtno prehladil. A glej, ko da me je varovalo 
dobro razpoloženje, ki sem ga iz Zagreba s sabo vzel, 
mogel sem po preteku tedna ugotoviti, da je nevarnost 
prehlada šla brez posledic mimo mene. 

Zima je bila tisto leto v Mozirju jako huda. Toda 
mraz je bil suh in nebo jasno. Zato smo imeli skoro 
vsak dan solnce. Grelo sicer ni bogvekaj, a njegovi 
žarki so nam pričaravali pred oči zimske prirodne 
krasote take veličasti, kakršnih Ljubljana ne pozna. 
Zato sem obilno hodil po okolici, da se ob njih na- 
slajam. Zlasti rad sem zahajal po izhojenih gazeh na 
nižje holmce, da se oziram po bleščeči dolinici. O 
popoldnevih mi je bil silno priljubljen izprehod v 
družbi male hčerkice po okrajni cesti skozi Ljubijo 
proti Paki. Neki dan me drago otroče iznenadi s pri- 
zorom, ki mi je raznežil in razveselil srce. Pred Lju- 
bijo stoji znamenje s kipom sv. Miklavža, ki na veliki 
knjigi drži štiri zlata jabolka v rokah. Ko prideva 
mimo tega znamenja, steče deklica s ceste k njemu, 
poklekne v sneg in jame moliti: »Ljubi sv. Miklavž, 
prosim te, prinesi mi takih jabolk, kakor jih imaš na 
knjigi.« Kar ostrmel sem in nasmeh posebnega raz- 
neženja mi je zaigral na ustnicah. Objel sem dete in 
ga poučil, da je napak storilo, ker je sv. Miklavža za 
jabolka prosilo. S tem da ga je morebiti razžalilo, 
kajti on da že zna sam najbolje presoditi, kaj kako 

dete zasluži. Ali ni naslednji dan ta prizor ponovila? 
Samo z razliko, da je sedaj prosila, naj ji prinese, kar 
se mu zdi, da je zaslužila. Veliko veselje mi je to na- 
pravljalo in s soprogo sva ugibala, kaj se mora pač 
v nežni otroški dušici goditi, predno privre na tak 
način iz nje. 

God sv. Miklavža pride. Dete se je veselilo ore- 
hov, leščnikov in rožičev, ki mu jih je svetnik skozi 
polodprta sobna vrata vrgel. Kar iznenadi ne samo 
hčerkico, nego tudi soprogo in mene prav posebna 
naklonjenost svetnikova. Ko sedimo pri večerji, odpro 
se namreč vrata in hišni gospodar zakliče: > Zlatica, 
sv. Miklavž je ravnokar šel mimo in je zate pustil 
tole.« Snežnobela ovčica z rdečim svilenim ovratni- 
kom in zvončkom na vratu se prikaže na vratih, iz 
košare na gospodarjevi desnici pa steguje svoj dolgi 
vrat ravno tako bela goska z modrim svilnatim tra- 
kom na vratu. 

To iznenadenje učinkovalo je že na naju dva; kaj 
pa šele na dete! Začudenja in radosti čisto iz sebe, 
ostane nekaj trenotkov ko okamenelo. Potem pa začne 
objemati ovčico in gladiti gosko. Šele opomniti sem jo 
moral, da je dolžna sv. Miklavžu zahvalo. In vrgla se 
je na kolena, povzdignila ročice k molitvi ter z glasom, 
ki se je tresel od radosti, jela jecljati: >Ljubi sv. 
Miklavž, zelo sem vesela, da me imaš tako rad.« 

In kdo je bil ta sv. Miklavž? Bil je brat 
S r b i n , ki je sicer avstrijskemu cesarju služil, čegar 
srce pa je z magično silo vleklo tje preko, kjer si 
njegovi rodni bratje > prosto vol’jo vero in postave«. 
— V Mozirju je bila one čase vojna konjska bolnica. 
Opuščala se je polagoma in zato ni bila že več pod 
poveljstvom častnikov. Načeloval ji je marveč mlad, 
inteligenten stražni glavar Aleksander Radotič, Srb 
pravoslavne vere. Moj hišni gospodar me je seznanil 
z njim. On je bil namreč že veliko prej spoznal, da 
sta iste politične vere. Jaz sem bil sicer s početka 
nekam nezaupljiv, toda kmalu sem izprevidel, da v 
novem mojem znancu ni prevare. Od tedaj sva pa ob- 
čevala popolnoma brez utesnitve. Reči moram, da sem 

redko kdaj tako živo čutil, ko ob občevanju s teni 
možem, polnim prikupljivih lastnosti, da »kri ni voda« 
m da vojaški istokroj kljub vsemu reglementarnemu 
vtepanju ne more ubiti etičnega pojmovanja človeškega 
dostojanstva. Saj izvira iz ljubezni k rodni materi in 
po njej k narodu, s katerim ga veže govorica, koje 
nežne glasove je najprej čul iz njenih ust. 

Božične praznike, polne tihe sreče, preživel sem s 
svojo rodbino pod gostoljubno streho Miklavčevo ob 
ljubeznivi pažnji soseda Pevca in mnogih drugih z 
nami sočustvujočih tržanov. Pražnji mir sredi veli- 
častne, pod snežno odejo počivajoče gorske okolice nas 
je navdajal s tihim zadovoljstvom. Bilo je tem večje, 
čembolj smo spoznavali, da se dogodki neuprosno raz- 
vijajo v smeri našega pričakovanja in mojega življen- 
skega stremljenja. Tudi smo že vedeli, da se pripravlja 
izvzetje Kranjske iz ožjega vojnega ozemlja in s tem 
za nas zadnja ovira, da se vrnemo k domačemu 
ognjišču. 

Res se je ta trenotek približal s hitrimi koraki. 
Boroevič von Bojna se je preselil iz Postojne 
ko j ob novem letu; kmalu za tem sem jaz našo selitev 
dal skoz Gornji grad in Kamnik prepeljati v svojo 
ljubo Ljubljano, po kateri mi je skoro tri leta tako 
koprnelo srce. 

Genljivo je bilo naše slovo od Mozirja, genljivo 
slovo dobrih Mozircev od nas. Ob vzvišenih čutilih 
iskrene bratovske ljubezni ob sviranju godbe, prepe- 
vanju lepih naših pesmi in med mnogimi navdušenimi 
govori, iz katerih je vela že mnogo obetajoča sapa 
skore bodočnosti, potekel je poslovilni večer. Drugo 
jutro odpeljali smo se veselo na kolodvor v Šmartno 
na Paki. 

Tako v Št. Juriju in v Mozirju sem živo sledil 
vsemu, kar se je po svetu godilo. Vtise nekaterih do- 
godkov sem si zapisaval v posebno knjigo. Ker ti 
zapisi jasno svedočijo moje takratno duševno nastro- 
jenje in pa stališče, katero sem k njim zavzemal, naj 
slede tukaj po časovnem redu. 

1. V Št. Juriju, 19. julija 1917. 

V poročilu o seji občinskega sveta z dne 17. t. in. 
čitam v »Slovenskem Narodu«, da je župan dr. Tavčar 
dejal : »Ne prihaja mi na misel, da bi 
pregnal poročevalce, ki mi ne po- 
ročajo po godu, iz te dvorane.« — 
»Prijatelj« hotel je s temi besedami zadeti mene. 
Saj mu je ves čas njegovega županovanja menda 
glavno njegovo vodilo, pikati me. Naj si bo to o pri- 
mernih ali neprimernih prilikah. Začel je na nekem 
volilskem shodu, ko je dejal, da mu je glavna naloga 
županovati tako, »da ne pride komisar na čelo mestni 
upravi«. »Prijatelj« ni pomislil, da so bile te besede 
najsijajnejše izpričevalo za moje županovanje, ki je 
bilo takšno, da sem ga mogel brez 
skrbi izpostaviti preizkušnji vladne- 
ga komisarja. 

Takih puščic je bilo že veliko število. Nekatere 
celo po indijanskem načinu zastrupljene. Med lete 
spada ravno najnovejša. Župan dr. Tavčar pozablja 
namreč nalašč, da svoje dni Steleta kot »Slovenčevega« 
poročevalca nisem iz mestne dvorane pognal po last- 
nem nagibu. Zgodilo se je to po klubovem naročilu. 
Predlog je stavil občinski svetnik Plantan; krepko 
podprl pa ga je občinski svetnik dr. 
Tavčar. Najnoveje sprožena njegova puščica je torej 
zlobnost prve vrste. Da jo je sploh sprožiti mogel, 
dopustil si je »prijatelj« celo izpoddrsnitev. Štefe, ki 
je tudi v tem slučaju bil »Slovenčev« poročevalec, ne 
sedi namreč v mestni dvorani nič več samo kot tak, 
temveč kot občinski svetnik. 

Pri tem mi pa prihaja še drug dogodek v spomin. 
— Kmalu potem, ko je postal dr. Tavčar ljubljanski 
župan, vozila sva se s ponočnim brzovlakom skupaj 
na Dunaj. Predno izstopiva vprašam ga, kam pojde 
zajtrkovat. Odgovori mi, da v kavarno Eichinger, češ 
da se tamkaj sestane s sinovoma Franekom in Ante- 
tom. Jaz mu povem, da pojdem, kakor po navadi, v 
kavarno Landtmann. Na kolodvoru se posloviva ter 
odpeljeva vsak v svoj hotel. 

Ko se v hotelu omijem in preoblečem, podam se 
v kavarno Landtmann. Kako se začudim, ko najdem 
tam dr. Tavčarja! Bil je že pozajtrkoval in je ob 
mojem vstopu delal, ko da se mu jako mudi. Poklical 
je namreč takoj »plačilnega«. Ko poravna račun, obrne 
se ob snemanju klobuka in vrhne suknje s kljuke k 
njemu in mu pravi: »Ko bi dvoje dijakov prišlo vprašat 
po ljubljanskem županu, povejte jima, naj prideta po- 
poldne v rotovško klet. Ali ste razumeli? — Po 
ljubljanskem županu,« pravi še s poudarkom 
in hitro odkoraka. »Plačilni«, ki je mene že več let 
poznal kot ljubljanskega župana, kar je dr. Tavčarju, 
ki je bil pred tem že mnogokrat z mano v kavarni 
Landtmann, bilo prav dobro znano, pogleda me vpra- 
šujoče in se ozre potem za odhajajočim. Pojasnim mu, 
da nisem več župan. »Plačilni« ozre se nato vnovič 
za dr. Tavčarjem, ki je že oblastno stopal mimo ve- 
likega portala zunaj kavarne, ter zmaje pomembno 
z glavo. 

Meni, ki sem iz dr. Tavčarjevih ust samih izvedel, 
da njegovih sinov ne bo v Landtmannovo kavarno, bilo 
je takoj vse jasno. »Prijatelj« prišel je bil navlašč v 
Landtmannovo kavarno zato, da me poniža. A 
jaz nisem občutil ponižanja; pač pa me je obšlo za 
trenotek neko drugo, čisto določno čustvo. 

* 

2. V Št. Juriju, 19. julija 1917. 

V seji občinskega sveta dne 17. t. m. prečital je 
župan dr. Tavčar naznanilo c. kr. ministerstva za javna 
dela, da se na državni strokovni šoli v Ljubljani s 
početkom šolskega leta 1917/1918 aktivuje stavbni od- 
delek ter višji oddelek mehaniško-tehniške smeri. Za- 
radi tega aktivovanja pel je dr. Tavčar hvalo oddel- 
nemu načelniku Haasu, dvornemu svetniku Reinoltu 
m dvornemu svetniku pl. Šukljetu. 

Stvar je silno značilna. To kar je ministerstvo za 
javna dela sedaj odredilo, ni namreč nič novega in 
torej nikogar zasluga. Oba ta dva oddelka bila sta 
namreč šoli zagotovljena že z onim ministerskiin raz- 

pisom, s katerim se je izrekla ustanovitev državne 
obrtne šole s slovenskim učnim jezikom v Ljubljani. 
Pač so meni to pridobitev hoteli podreti Nemci in 
ministerstvo za javna dela jelo je pod njihovim pri- 
tiskom name uplivati* naj bi odstopil od prvotnega 
dogovora ter se zadovoljil le z nekoliko popolnjeno 
obrtno strokovno šolo. Kljub vsemu prigovarjanju ostal 
sem stanoviten in, da vnaprej izpodbijem vse nadaljne 
napore nemških poslancev, jel sem takoj zidati šolsko 
poslopje. Ko je ministerstvo to videlo, ni sililo več 
vame. Nemškim poslancem se je izgovorilo, da stvari 
zato izpremeniti ne more, ker ima ljubljanska mestna 
občina šolsko poslopje po odobrenem, za višjo obrtno 
šolo prikrojenem načrtu, že v gradnji. 

Ta dejstva dovolj osvetljujejo zasluge, ki jih ima 
trojica Haas - Reinolt - Šuklje za ljubljansko državno 
obrtno šolo. Da je mogel »prijatelj« v nič deti vse, 
kar sem jaz za to šolo storil — in smelo trdim, da bi 
je brez mene ne bilo — moral je najti zasluge drugih. 
Malenkostnost, da jej je težko najti enake! 

Toda eno zaslugo ima imenovana trojica z dr. 
Tavčarjem vred. Ta jej gre neprikrajšana. Da se na 
šoli proti prvotnemu ustanovnemu razpisu, ki je do- 
ločal slovenski učni jezik, u p e 1 j a v a v vseli 
razredih obvezni pouk nemščine z 
enakim številom učnih ur, kakor pouk 
v slovenskem učnem jeziku. 

Leta 1914. tožil mi je ravnatelj Šubic britko, da se 
boji, da državna obrtna šola vsled dr. Tavčarjeve 
mehkobe in popustljivosti postane utrakvistična. Prav 
je imel. Prvi korak za to je žal sedaj storjen. 

* 

3. V Št. Juriju, 22. julija 1917. 

Dragotin Hribar, ki me je danes obiskal, pravil 
mi je, da mu je c. kr. policijski nadkomisar Skubel 
pripovedoval, da so me zato zaprli in potem konfino- 
vali, ker je bilo pričakovati, da me Italijani, ako za- 
sedejo Ljubljano, imenujejo za guvernerja. 

Ta misel sama na sebi je silno abotna. Z Italijo 
nisem namreč nikdar imel nikakih drugih stikov, ko 
da sem sempatje pogledal malo po njenih rodovitnih 
poljanah in cvetočih mestih, ki slove po umetnostnih, 
iz preteklih stoletij podedovanih zakladih, in da sem 
ondi trosil svoj denar. Vendar se je ta abotna vest 
širila že meseca decembra 1914. leta po Ljubljani. Fi- 
nančni računski svetnik Jerman mi je namreč pravil, 
da se je takrat bil lesni trgovec Grande vrnil iz Ve- 
rone ter da je tamkaj čul: »Sedaj vsekamo tudi mi. 
Čez štirinajst dni bomo v Ljubljani in postavimo tam 
Hribarja za guvernerja.« Dejal sem takoj, da so si to 
govorico mogli izmisliti le moji sovražniki in svaril 
sem verjeti jej ali tudi le širiti jo dalje. 

Po Dragotinovem sporočilu prišel sem do prepri- 
čanja, da ima ta govorica izvor pri policiji in da so jo 
njeni agentje namenoma raztrosili po mestu. 

* 

4. V Št. Juriju, 24 julija 1917. 

O sancta simplicitas! moral sem nehote vzklikniti, 
ko sem čital v »Edinosti« iz »Učiteljskega Tovariša« 
ponatisnjeno Ganglovo poročilo o avdijenci pri na- 
mestniku Friesu-Skenetu. Slovenci in naši politiki smo 
pač takšni, da se nikdar ničesar ne naučimo. Poleg 
tega ima menda večina naših ljudi neko kavčukasto 
maso tam, kjer bi imela biti hrbtenica. G angel — de- 
želni poslanec! — navdušuje se za rablja koroških Slo- 
vencev. Navdušuje se za moža, o katerem se lahko reče, 
da je ni krivice in ne prezira, da bi je ne bil storil in 
ga ne pokazal primorskim Slovencem, odkar ga je 
pogubonosna sapa prinesla na kurulski stolec cesar- 
skega namestnika v Trstu. Navdušuje se zanj pa v isti 
sapi, ko mu leta razlaga kakšne važnosti je nemščina 
za istrskega kmeta! Ker je z njim prijazno govoril in 
mu obetal nekaj, kar bržkone nikdar izpolniti ne na- 
merava, prvzelo je to Gangla tako, da ga proglaša za 
vzor državnika! In vendar ni šlo Friesu-Skenetu za 
nič drugega, ko da si utrdi svojo že dokaj nesigurno 
pozicijo. Konvencionalna uljudnost in cene obljube 

zaslepile so gospoda deželnega poslanca tako jako, da 
ni spoznal volka v ovčjem kožuhu. Poje mu celo pane- 
girik, ki bo v Fries-Skenetovih rokah gotovo važen 
instrument za utrditev njegovega položaja. Zares! 
Pesnikom bi moral naš narodni svet, če ga kdaj do- 
bimo, prepovedati, da se vtikajo v politiko; nekaterim 
politikom pa, da občujejo z visokimi uradniki! 

* 

5. V Št. Juriju, 26. julija 1917. 

Ker se je cesar Karl I. v prestolnem svojem go- 
voru izrekel v prilog demokratizmu, zdelo se je ljub- 
ljanskemu knezoškofu potrebno, da v tej stvari tudi 
izpregovori. Storil je to na dekanatski konferenci v 
poročilu, katero priobčuje »Slovenec«. Cesarja pobi- 
jati seveda ni mogel: takega poguma še ni in ne bo 
izlepa imel kak rimskokatoliški škof. Vidi se pa, da 
mu novi ta preobrat, ki je posledica svetovne vojne, 
iii nič kaj posebno všeč. Kako neki! Cerkev je vedno 
najbolje uspevala v senci avtokratstva, v katerem je 
imela vse čase, odkar si je lastiti jela dedištvo rimskih 
imperatorjev, najtrdnejšo zaslombo. Nekam prepo- 
gumno je torej, ako ljubljanski škof, da jo obvaruje 
neizogibnih posledic mogočne nove struje, proglaša 
cerkev za »demokratsko v pravem smislu« ter to pod- 
kreplja s trditvijo, da »njeni nauki, njene zapovedi, 
njeni zakramenti veljajo za vse ljudi enako«. Saj tudi 
državni zakoni, državne naredbe, državne uredbe ve- 
ljajo za vse državljane enako. Potemtakem so države 
že same po sebi »demokratične v pravem smislu«. 
Tudi najavtokratičnejše! 

In vendar se danes udejstvava neukrotljiva sila 
po demokratizaciji. Ko bi imeli veljati razlogi ljubljan- 
skega škofa, bi vse to hrepenenje bilo brez pomena, 
\se te želje in zahteve odveč. 

Seveda njegove trditve ne prenašajo kritike. Kdor 
se je le nekoliko z odprtimi očmi ozrl okoli sebe, ve, 
da to ni res. Mogotcev in bogatinov ne upa se nikdo 
— in to velja za vse čase in vse kraje, in seveda tudi 
za vse vere — vprašati kaj verujejo in kako vrše svoje 

verske dolžnosti in izpolnujejo cerkvene zapovedi. 
Prvim višja duhovščina izveličanje že kar naprej po- 
nuja; drugi si ga kupujejo. Vsa strogost cerkve zadeva 
le miseram plebem. Pač enakopravnost, kakor v 
Avstriji! 

Demokratska bila je cerkev v prvih časih krščan- 
stva. Dandanes je najavtokratičnejša uredba, ki si jo 
je misliti mogoče. Višjo duhovščino pa tudi kar zona 
obhaja, ako pomisli, da bi demokratizem mogel kdaj 
zopet prekoračiti cerkveni prag. Zato pravi ljubljanski 
škof, da se mora demokratska struja ustaviti pred 
vrati cerkve. 

V svojem poročilu pripoveduje škof, da so »duhov- 
niki njegove škofije proglasili upor narodov in držav 
proti Bogu, in da je On vojsko dopustil njim v kazen 
in v spokorjenje«. Neskončno dobrotljivi in usmiljeni 
Bog naj bi bil v nekako osveto zaradi upora proti 
njemu dopustil grozno morijo, kakršne ne pozna zgo- 
dovina človeštva? On naj bi mirno in morebiti še 
škodoželjno gledal, kako se na svetu dan na dan gode 
grozote, katere popisati je vsako pero preslabo, ka- 
terih narisati ni v stanu nikak čopič? On naj bi do- 
puščal, da za milijoni padlih mož gredo novi milijoni 
vsled nedostatka in gladu iznemoglih žen, otrok in 
starcev? Ako nič drugega, dokazujejo te besede ljub- 
ljanskega škofa, kam je dospela cerkev v svoji od- 
visnosti od mogotcev tega sveta. 

Višja duhovščina nima poguma izraziti, da je lo 
morijo zakrivilo nekaj častihlepnih, samih vase za- 
ljubljenih umrljivcev, ki se smatrajo za polbogove. 
Zato jo podtika Bogu. Naravno: od njega se nima bati 
osvete; od označenih oseb bi jej ne izostala. 

V pravi svetlobi pokaže se nam ta ugotovitev 
ljubljanskega škofa, ako pomislimo, da bo iz istih raz- 
logov ravno tako turška duhovščina okrivljala Allaha, 
duhovščina v katoliški cerkvi nezdruženih krščanskih 
veroizpovedi pa skupnega nam Boga. Samo da se ne 
zameri mogotcem, pa naj bi tudi eden ali drugi iz 
njih ne imel več pameti, ko jo je imel rimski cesar 
Kaligula. 

6. V Št. Juriju, 13. avgusta 1917. 

Dne 8. t. m. sem bil na Dunaju. Na »Ringu« srečal 
sem dr. R y b a f a. Spremil me je v parlament, ka- 
mor sem se bil namenil. V jugoslovanskem klubu na- 
šel sem dr. Janeza Kreka. 

Med nami tremi razvil se je pogovor o vprašanju, 
kakšna naj bi v sedanjem času bila politika »Jugo- 
slovanskega kluba«. Jaz sem izražal bojazen, da bi 
utegnili naši poslanci vladnim obljubam in lepim be- 
sedam nasesti. Dr. Rybar in dr. Krek zagotavljala sta 
me, da se tega ni bati, temveč da klub slej ko prej 
stoji odločno na stališču, ki je označeno v deklaraciji 
z dne 30. maja. Vendar je bilo iz besedi obeh po- 
slancev posneti, da se klub zaenkrat zadovolji že z 
gotovimi obljubami, — z nekako dobro voljo mini- 
sterstva. 

Glede na to sem izrazil mnenje, da bi klub z 
vlado še govoriti ne smel, dokler vlada ne odstrani 
Claryja, Friesa-Skeneta in podobnih svojih eksponen- 
tov v slovenskih deželah. Dr. Krek dejal je na to, da 
je Clary zadnje dni obiskal dr. Korošca in da se je 
pred njim takorekoč razjokal. Milo ga je prosil, naj 
ga Slovenci ne preganjajo, češ da ni njihov sovražnik 
in da jim hoče to tudi dejansko dokazati. Iz besedi 
dr. Krekovih je bilo vidno, da je ta po gledališko 
uprizorjeni nastop deloval na dr. Korošca tako jako, 
da je Clary dosegel svoj namen. Tudi Kreku se je, 
kakor se mi je zdelo, omehčalo srce; dr. Rybar pa je 
skušal zagovarjati Claryja s tem, da so mu strogo po- 
stopanje proti Slovencem predpisale vojaške oblasti. 

»Dobro,« pravim jaz na to, »ne sodite ga po nje- 
govem delu zadnjih treh let, temveč po delu pred 
vojsko. Ali najdete v njem le pičico naklonjenosti do 
Slovencev?« 

Priznala sta oba, da imam prav. Vendar sem 
spoznal, da je Claryjevo javkanje pred Korošcem 
imelo toliko uspeha, da ne more biti govora o tem, 
da nastopi Jugoslovanski klub odločno proti njemu. 
Kako ta cesarski namestnik umeva naklonjenost do 

Slovencev, pokazal je pa istodobno. Pozval je namreč 
nepristranskega, tedaj Slovencem ne sovražnega celj- 
skega okrajnega glavarja, naj prosi za upokojenje. 

In po taki mehkobi naj Slovenci kaj dosežemo? 
Prizadeti grešniki politične uprave, ki znajo pred na- 
šimi politiki pretakati solze, ne da bi jih leti spoznali 
'/a krokodilske, bodo se tem politikom za hrbtom sme- 
jali v pest. 

* 

7. V St. Juriju, 26. avgusta 1917. 

Silen vtis napravil je name ravnokar precitani 
Ivan Cankarjev Peter Klepec. Globoke misli v sijajnih 
besedah. Ne morem se iznebiti misli, da jih je pisatelj 
napisal v trenotku grozne bistrovidnosti. Angel, 
ki je Petra Klepca v spanju poljubil in mu navdahnil 
nadnaravnih moči! Prava slika našega, v Jugoslovan- 
skem klubu poosebljenega naroda. Oni poljub je 
prouzročil mogočno njegovo izjavo z dne 30. maja. 
Ako vztraja dosledno pri njej, tedaj bo imel moč, ki 
se je je po onem poljubu zavedel. Ako se odmakne 
-od nje in jame zopet podpirati neiskreno vlado, ki 
gleda kako bi ga prevarila, tedaj ostane Peter Klepec, 
ki bo po strmem ilovnatem klancu vlačil silne butare 
drv za svojega gospodarja. 

Ivan Cankar videl ga je pri takšnem delu. Gorje 
nam. ako je v božanski bistrovidnosti govoril resnico! 

* 


8. V Mozirju, 23. septembra 1917. 

Dr. Šušteršič ostaja samemu sebi zvest. Zato, da 
bi se prikupljeval na zgoraj, izdajal je v najvažnejših 
trenotkih slovenski narod. Vsa doba, v kateri je vod- 
stvo »Slovenskega kluba« bilo v njegovih rokah, po- 
daja za to obilo dokazov. Izmed njih je najgroznejše 
izdajstvo, katero je ob volilni reformi zagrešil nad 
koroškimi Slovenci in katero leti čutijo od dne do 
dne huje. 

Podobno izdajstvo poizkusa sedaj zopet. Slove- 
nec« priobčuje njegov govor pred izvrševalnim od- 
borom »Slovenske ljudske stranke-. Govoru se vidi. 
da je bil skrbno pripravljen. Imel je pa tudi poseben 
namen. Da pade »Jugoslovanskemu klubu v hrbet. 

Jasno je namreč, da je klubova izjava z dne 30. 
maja t. 1. minimalni program. Dr. Šušteršič proglasil 
jo je za maksimalni progra m. Njegov govor 
ni bil naslovljen toliko na izvrševalni odbor, kolikor 
na vlado. Hotel ji je na ta način namigniti, da gre tu 
za takšno »borenje pred zrcalom , kakršno je bilo za 
njegovega klubovega predsedanja v navadi. 

Ako se > Jugoslovanski klube v polni meri zaveda 
resnobe svoje deklaracije, moral bi dr. Šušteršiča po 
tem govoru izključiti. To tem bolj, ker je jasno, da 
bo svojemu govoru dal slediti tudi dejanja. Le tak 
odločen nastop »Jugoslovanskega kluba«: podučil bi 
vlado nedvomno, da je glede zahtevkov njegove de- 
klaracije izključeno vsako pogajanje navzdol. Tak 
odločen nastop proti — sedaj na srečo že splošno - 
spoznanemu — škodljivcu naroda zahteva že tudi 
doba, v kateri živimo. Kdor bi dandanes, ko živimo v 
najusodnejših dneh, kar jih pozna zgodovina našega 
zatiranega naroda, iz osebnih ambicij hotel prodajati 
pravice njegove: na Tarpejsko pečino z njim! 

* * 

9. V Mozirju, 24. septembra 1917. 

Tukajšnji trgovec Rudolf Pevec pripeljal se je 
danes iz Gradca. Pohvalil se mi je, da je bil včeraj 
gost državnega poslanca Vrstovška. Kakor je to dan- 
danes samo po sebi umevno, govorila sta tudi — in 
to največ — o politiki. Na Pevčevo vprašanje, kakšno 
stališče zavzemajo slovenski poslanci nasproti vladi, 
odgovoril mu je Vrstovšek, da je pač treba velike 
previdnosti. Stroga opozicija bi po Vrsto vsko vem 
mnenju utegnila imeti za posledico razpust ali vsaj 
zatvoritev državnega zbora in novo dobo vladanja s 
§ 14. Od stališča, ki so ga zavzeli z deklaracijo — dejal 

Dunajski parlament. 


je Vrstovšek Pevcu — jugoslovanski poslanci ne od- 
stopijo ni za pičico; a glede časa izvedbe teh zahtev 
in glede poroštva za to izvedbo spuste se z vlado v 
pogajanja. 

Strmel sem ob tem Pevčevem pripovedovanju. V 
verige suženjstva nas imajo vkovane. Tako tesno in 
kruto, da se ganiti ne moremo in da komaj dihamo. 
Ce se teh spon v doglednem času enkrat za vselej ne 
rešimo, moramo se zadušiti. Naenkrat začutimo nad- 
naravno silo in se zavemo, da nam je mogoče rešiti 
se teh spon. Vendar tega storiti ne maramo. Rajše se 
spuščamo z onimi, ki so nas vanje vkovali, in nas do 
naše smrti v njih ohraniti skušajo, v dogovore, naj 
nam verige polagoma popuščajo! Kakšno zaslepi jen je! 

Nazori Vrstovškovi, ki se je pokazal pravega 
»dvornega svetnika pomirjevalca«, strinjajo se nekako 
z »maksimalnostjo« dr. šusteršičevo. Gorje, če obve- 
ljajo v »Jugoslovanskem klubu«! Bati se nove brez- 
parlamentarne dobe! Gotovo: na množice da se s tem 
razlogom uplivati. A le za trenotek. Zavedela se bo 

namreč kaj kmalu, da je ta strah prazen, ali vsaj ne 
tako grozen, da bi se ga bilo treba bati. Ko bi državni 
zbor tudi ne zasedal več: preganjanja, kakršna so 
širom naše domovine divjaki od početka vojne sem, 
niso dandanes več mogoča. A ko bi tudi nastati imela, 
ni jih odkupovati z bodočnostjo naroda. Vsak veliki 
pokret zahteva mučenikov. 

Toda jaz pravim, da je ta strah na sredi votel, 
okoli kraja pa da ga nič ni. Parlamenta je državi ve- 
liko bolj potreba, ko si gospod Vrstovšek misli. Zato 
si bo vlada pač desetkrat premislila, preden bi se ga 
hotela enkrat iznebiti. Najboljši dokaz za to je uredba 
poslanskih dijet in drugih z mandatom združenih 
udobnosti. Vlada že ve, zakaj jih je nasvetovala: za- 
interesovala je mnoge poslance na obstoju in rednem 
funkcijono vanju državnega zbora. Naj bi med temi 
zainteresovanci ne bilo nobenega jugoslovanskega po- 
slanca! Njim mora do državnega zbora biti le dotlej, 
dokler vidijo, da — dajoč državi, kar je njenega — 
tudi od nje za svoj narod dobivajo, kar mu gre. Kakor 
hitro se prepričajo, da je vladi le do takšne branjevske 
politike, kakršna je pri njej, kar se slovanskih na- 
rodov tiče, bila doslej še vedno v navadi, naj bi jih 
ne plašila več grožnja, da jim zapro parlament. Velika 
doba zahteva velikih odločb, mogočnih podvigov, ne- 
uklonljive volje! Le to rodi uspehe. Cincanje nikdar. 

* 

10. V Mozirju, 26. septembra 1917. 

Izjava ministerskega predsednika pl. Seidlerja na- 
pravlja skrajno klavern vtis. Brez velike koncepcije, 
brez državniške kretnje! Avstrijski državniki ostajajo 
pač gluhi in slepi za vse nauke zgodovine. Velika doba 
našla je na kreslu avstrijskega ministrskega predsed- 
nika pravega pritlikavca. Vse dela vtis, da je človek 
ravno to — morebiti semtertje celo bolje povedano — 
čital že v dunajskih nemških listih. Nova bila bi v 
izjavi le odklonitev idealogije z izjavami slovanskih 
strank. A še pri tem je pl. Seidler imel smolo, kajti 

isto je povedal pred njim /-e ogrski ministrski pred- 
sednik Wekerle. 

Sicer mi je pa glede na to Seidlerjevo izjavo pri- 
šel na misel nek dogodek, o katerem sem čital že pred 
približno tridesetimi leti. Ob progi južne železnice 
blizo Postojne pasla se je čreda govedi. Čez progo j* 
— hoteč priti na onostranski pašnik — stopal biček 
ravno v trenotku, ko privozi brzovlak. Biček, ne bodi 
len in boječ, postavi se proti črni pošasti in nastavi 
roge. — In kakšne so bile posledice te »bikovščine«? 
Brzovlak je privozil v Postojno z neznatno zamudo; 
bičkovo truplo pa je razmesarjeno ležalo tik proge. 

* 

11. V Mozirju, 30. septembra 1917. 

Težak kamen odvalil se mi je od srca. Govor po- 
slanca dr. Pogačnika poučil me je, da je Jugoslo- 
vanski klub« zavzel strogo opozicijonalno stališče. 
*Gott helfe weiter!« vzkliknil sem z Viljemom I. 

* 

12. V Mozirju, 10. oktobra 1917. 

Grozno vest prinesla sta mi danes ljubljanska 
dnevnika. Pretresla me je tem bolj, ker je prišla čisto 
nepričakovano. Dr. Janez Ev. Krek je umrl. 

Bila sva si politična nasprotnika. Naše podivjane 
politične razmere, katerih je največ krivo slovensko 
dnevno novinarstvo, bile so vzrok, da me je dr. Krek 
cesto napačno sodil. To krivico delal sem tudi jaz 
njemu. 

Sedanja velika doba poučila me je mahoma, da 
sva si v poglavitni težnji bila popolnoma soglasna. S 
krepko roko je potisnil dr. Krek narodnega škodljivca 
dr. Šušteršiča v stran in razvil je prapor jugoslovan- 
skega edinstva. Neustrašljivo izrekel je v državnem 
zboru zgodovinsko važne besede, da »smo Slovenci. 
Hrvatje in Srbi en narod«. 

In sedaj ga je ugrabila smrt! Kavno v času, ko je 
Jugoslovanskemu klubu«, čegar duša je bil, bolj ko 

kdaj treba neomahljivos^i in trdne volje. Brez, dvojbe 
jel bo dr. Šušteršič takoj spletkariti, da podere, kar 
je dr. Krek z majniško deklaracijo tako smelo vzpo- 
stavil. Upati hočem, da je slovenske poslance kratka 
doba, v kateri so prosti bili demoničnega Šusteršiče- 
vega upliva, osamosvojila in jih tako utrdila, da temu 
uplivu — dasi ne bodo več imeli krepke dr. Krekove 
opore — ne podležejo več. Bojim se pa vendar, kajti 
naši ljudje so mehki in krepke osebnosti porajajo se 
le redko med nami. Bati se je tembolj, ker je neko 
dobo celo dr. Krek slepo sledil dr. Šušteršiču ter mu 
omogočeval slovenskemu narodu kvarno politično 
delovanje. 

Po 30. maju t. 1. videla sva se z dr. Krekom tri- 
krat. In razumela sva se takoj prvokrat. Čutila sva oba 
— takorekoč hkrati — da sva v glavnem vprašanju — 
v skrbi za našo narodnost namreč — čisto edina. Pri 
prvem razgovoru naglašal je pokojnik, da je škoda, 
da do spojen ja obeh klubov ni prišlo že poprej; a 
skušal je to opravičiti s pripomnjo, da »stvari — dasi 
so se že davno pripravljale — niso še bile zrele«. — 
>Bolje kasno, ko nikoli,« odgovoril sem. Bil sem pa 
trdno prepričan, da bi bilo do takšne deklaracije, 
kakršna je sedaj izšla iz »Jugoslovanskega kluba , 
prišlo že takrat, ko sem bil še jaz državni poslanec, 
ko bi se bili takrat odigravali svetovni dogodki takšne 
važnosti, kakor se odigravajo sedaj. Dr. Krek je bil 
preidealen rodoljub in pregenijalen politik, da bi bil 
v veliki dobi iskal orijentacije v strankarskih raz- 
merah. Dokaz temu je, da je sedaj velikemu smotru 
za voljo zapostavil vse ostalo. Brez .velikega pogleda 
ne bi bil mogel tega storiti, dočim bi n. pr. dr. Šušter- 
šič strankarskih zadev in osebnih zadevic ne bil 
nikdar v stanu podrediti še tako veliki akciji, pa naj 
bi koristila vsemu narodu. 

Dr. Krekova smrt je zato v sedanji dobi za naš 
prava nesreča, ki se spremeni v katastrofo, ako v 
-»Jugoslovanskem klubu« dejanskega vodstva ne pre- 
vzame kaka druga, v«aj približno tako krepka osebnost. 

❖ 

13. V Mozirju, 17. novembra 1917. 

Dr. Šušteršič izstopil je iz »Jugoslovanskega klu- 
ba«. Ta korak narekovalo mu je užaljeno samoljubje, 
ker ni bil izvoljen v delegacije. 

»Jugoslovanski klub« je — kakor vidno — pri- 
peljal pokojni dr. Krek na pravo pot, po kateri koraka 
sedaj pogumito naprej. Dr. Korošec je spreten 
neuslrašljiv njega voditelj. Gotovo je prešlo vanj ne- 
kaj Krekove nezlomne volje. In to je sreča, kakor je 
sreča, da nas bo v tej dobi ravno on zastopal v dele- 
gacijah. 

Dr. Šušteršič delegat! Izda nas takoj ob prvem 
nastopu v delegacijah in podere vse, kar je doslej tako 
spretno zgradil »Jugoslovanski klub«. On ni imel 
nikdar ni trohico narodnega čuta, nikari pa ljubezni 
do naroda, ki mu je poverjal častna mesta in dal si- 
jajno eksistenco. Pobuda vsemu njegovemu delovanju 
bilo je zgolj neizmerno častihlepje in brezmejna ob- 
lastnost. Da tema lastnostima zadosti, prodajal nas je 
ves čas vladi. Kot dober taktik pač tako spretno, da 
ljudstvo, katero je slepo zaupalo v strankarsko orga- 
nizacijo pod njegovim predsedstvom, tega še opazilo 
ni. Takšno moč sugestije je imel, da so jej podlegali 
celo prosvetljeni duhovi, kakršen je bil dr. Krek. To 
je tembolj čudno, ker je vse dr. šusteršičevo udejstvo- 
vanje — posmatrano z narodnega stališča — bilo po- 
vsem negativno. Nikakih pridobitev nam ni doneslo m 
ne najmanjšega razširjenja narodnih pravic. Celo na 
Kranjskem je kot naravna posledica nameščanja nem- 
škega, od dr. Šušteršiča pokroviteljstvovanega uradni- 
štva na vsa važnejša in uplivnejša mesta, zato da 
izpodrine prosilce narodnonaprednega mišljenja, začel 
naraščati nemški upliv. Jasno je, kaj to znači v dobi, 
v kateri so si Nemci izmislili formulo posestnega 
.stanja. 

In v delegacijah! Bil je njih član leta 1906. Po 
napadu uemškutarske ptujske sodrge na udeležence 
občnega zbora »Družbe sv. Cirila in Metoda« nastale 
so v Ljubljani demonstracije, ki so po fanatizmu nem- 

skega častnika imele za nasledek prelitje nedolžne 
slovenske krvi. Ves narod je zaječal — rekel bi — 
skupne boli. V Ljubljani je — vsaj videzno — prišlo 
do popolne sloge med slovenskimi strankami. Vse je 
bilo ogorčeno zaradi obnašanja vojaštva, proti kate- 
remu je >Slovenec«, glasilo dr. ŠusteršiČeve stranke, 
pisal ostreje, ko glasili narodnonapredne in socialno- 
demokratske stranke. To mi je dalo pogum, da se 
obrnem do delegata dr. Šušteršiča. Domneval sem, da 
je splošno ogorčenje naroda in živahno vzbujena čut 
njegove solidarnosti, zasegla tudi njegovo srce. Obrnil 
sem se torej do njega kot do Slovenca in dal sem mu 
vse potrebne informacije. Pričakoval sem, da se oglasi 
v delegacijah, ki so zasedale ravno tiste dni. Čakat 
»em zastonj. Informacije, ki sem mu jih doposlal, skle- 
nil je dr. Šušteršič porabiti za vse kaj drugega, ko 
sem jaz želel in pričakoval, še več! Njegovo obnašanje 
v delegacijah in kasneje v državnem zboru je bilo 
takšno, da je morala vojna uprava priti do prepri- 
čanja, da odobrava ono usodno streljanje v noči dne 
20. septembra v Ljubljani, ki je dvema čisto nekrivima 
gledalcema stalo življenje, več drugih pa je pohabilo. 

Ravno tako, ko tistikrat bil bi nas dr. Šušteršič 
izdal, ko bi bil postal delegat v predstoječem zaseda T 
nju. In to bi bilo imelo mnogo hujše posledice. Saj 
so sedaj oči vsega sveta obrnjene na naše delegacije. 

Ker ni delegat, izstopil je iz kluba. Morebiti bo 
sedaj zunaj kluba po intencijah in s podporo vlade 
deloval za naše nadalnje zasužnjenje. Saj je vladi do 
tega, da jej ne sprečavamo njenega neavstrijskega 
načrta gradnje nemškega mostu preko naših poljan in 
brdin do Jadranskega morja. Z drugimi besedami: da 
jej ne onemogočimo poriniti meč — o katerem je 
Bismarck dejal, da mora segati do Jadrana — sko ?A 
Haše srce. 

Živo vero imam, da to z združenimi narodnimi 
močmi preprečimo. Ne verujem pa da bi dr. Šušteršič 
»poznal svojo zmoto in se spokoril. Ne: njegova po- 
litična smrt bode smrt škorpijona, ki piči samega sebe. 

* 

14. V Mozirju, 19. no- 
vembra 1917. 

Slovenski državni po- 
slanci štajarski uprli so 
se, da bi z namestnikom 
01aryjem sedli k isti po- 
svetovalni mizi. Claryjev 
gledališki nastop pred dr. 

Korošcem torej vendar ni 
imel uspeha. Ne mislim, 
da bi bile moje dne 8. av- 
gusta dr. Kreku izgovor- 
jene besede k temu kaj 
pripo mogle; izkljuečno pa 
to ni. Naj pa bo kakor 
hoče, to je gotovo, da je 
dr. Korošec na pravi poti. 

Saj je: 

. . tvrd, neizprosen, mož jeklen, 

Kedar braniti je česti in pravde 
Naroda in jezika svojega. ^ 

Po mojem mnenju bode to rodilo uspehe. Na 
Dunaju morajo namreč le do spoznanja priti, da ni- 
mamo več pasje narave in da zato ne poljubujemo več 
roke, ki vihti nad nami bič. 

Danes je res prijetna in povznašujoča zavest, biti 
slovenski državni poslanec. Saj pa na srečo ne more 
več dr. Šušteršič z izdajsko zahrbtnostjo desauvovati 
vsak odličnejši nastop svojih tovarišev. 

♦ 

15. V Mozirju, 29. novembra 1917. 

Dr. Tavčar naznanja v »Slovenskem Naroduc, da 
je nekdo, ki je pri finančnem ministerstvu posredoval, 
da bi bili nekateri uradniki »Ljubljanske kreditne 
bankec oproščeni vojaške službe, dobil od referenta 
odgovor: »Die Hribarbank mbge meinethalben ihre 
Bureaux schliessenlc 



Dr. Anton Korošec, 

Marsikak čitatelj se je gotovo vprašal, čemu je 
dr. Tavčar priobčil ta »Ljubljansko kreditno banko- 
zadevajoči članek, ki za širšo javnost vendar nima ni- 
kake zanimivosti. 

Po mojem more priobčite v imeti razne razloge. Ti 
bi bili: da se pokaže smešna omejenost referenta fi- 
nančnega ministerstva; da se upravni odbor banke 
opraviči pred slovensko javnostjo, zakaj je mesto mene 
izvolil za predsednika dr. Tavčarja; da se leta po- 
hvali z bančnim delom za vojna posojila pod njegovim 
predsedstvom; da se lopne po meni. 

Prvi razlog je neverjeten. »Prijatelj« dr. Tavčar 
ima preveč rešpekta pred visokimi uradnimi osebami. 
Netaktnost, ki jo je zagrešil proti meni upravni svet 
»Ljubljanske kreditne banke«, katere bi brez mene 
bržkone ne bilo, zbudil je res nevoljo pošteno mislečih 
ljudi ne samo na Slovenskem, temveč tudi po drugih 
slovanskih deželah. Vendar to za dr. Tavčarja — ko- 
likor ga poznam — ne more biti povod, da bi se kesal. 
Preveč je avtokrat, da bi se zmenil za take lapalije. 
Več verjetnosti ima tretji razlog; naklonjenost vlade 
je dr. Tavčarjevo hrepenenje, ki ga niti ne skriva, 
temveč se z njim celo ponaša. Prav gotovo pa je imel 
namen, da vseka po meni. Pokazati me je hotel vsem 
in vsakemu kot človeka, ki je izgubil zaupanje vlade, 
da se tako njegova veljava zablešči tem svetleje. 

Pač škoda za trud! Da ne uživam zaupanje vlade, 
znano je vsakomur, kdor ve kaj vlada od začetka 
vojne sem z mano počne. Sram bi me pa tudi bilo, ko 
bi užival zaupanje take vlade! Saj je med tem, ko 
siuovi našega naroda za cesarja in državo prelivajo 
reke krvi, stregla temu narodu po življenju in mu 
še streže. 

Sicer je pa bič, ki ga je zavihtel župan dr. Tavčar 
nad mano, prav občutno ošinil njega samega. Napravil 
je iz Hribarjeve banke, katere ustanovitev mi je v 
javni seji občinskega sveta štel v 'greh, s tem, da je 
dal sebe izvoliti za predsednika, dr. Tavčarjevo banko. 
•A glej čuda! Glede vojaških upoklicev njenih urad- 
nikov je sedaj še slabše. To pa kljub temu, da se je 

banka tako uspešno trudila za vojna posojila! Nauk: 
le možatost velja. Poniževanje in klečeplazenje vzbuja 
prezir in zaničevanje. 

* 

16. V Mozirju, 29. novembra 1917. 

Človek kar iz radostnih presenečenj priti ne more! 
Da bo narod po večini obsodil dr. Šušteršiča, pričako- 
val sem; nisem pa pričakoval, da ga — in še tako 
odločno! — obsodi škof dr. Jeglič. Bal sem se celo 
zanj. Saj mi je znano, kako zelo je bil svoje dni pod 
pogubnim dr. Šusteršičevim upiivom. Tudi je bilo pri- 
čakovati, da pritisne vlada nanj. Hvala Bogu, zmotil 
sem se. Škofu dr. Jegliču je kljub vsem peripetijam 
njegovega visokega zvaničnega udejstvovanja ostalo 
narodno čuteče srce. In leto mu je še o pravem časa 
velelo, naj se odmakne od narodnega zlotvora. Ko je 
dr. Šušteršič prodajal kos za kosom naših narodnih 
pravic, tega škof opazil ni: tako jaka je bila Šušter- 
šiča sugestija nanj. Sedaj, ko je hotel prodati ve« 
narod v suženjstvo, pretreslo je to škofa naenkrat in 
mu odprlo dušne oči. Zgodil se je čudež, kakršna 
cesto delajo silna čustvena valovanja. 


XVII. Zopet v Ljubljani. — Pri- 
pravljalna dela za bližajoče se 
velike dogodke. — Narodni svet 
in narodno veče. 

Zmerno mrzel zimski dan je bil, ko sem se dne 
17. januarja 1918 s svojo rodbinico odpeljal s postaje 
Paška vas v Ljubljano. Nebo je bilo zastrto s tenko 
meglico in izpod koles med vožnjo na kolodvor je škri- 
palo in žvižgalo. Vendar sem čutil neko posebne vrste 
toploto: prihajala je od zavesti, da se vračam v domače 
kraje, katerih malo manj ko tri leta nisem več videJ. 
- V Ljubljano! 

Kar zasanjal sem se, ko je vlak z zmerno hitrostjo 
polzel od Polzele dalje po prijazni in vsled pridnosti 
njenega prebivalstva premožni savinjski dolini in na- 
slonil sem se ob oknu. Pred mojimi očmi pa se je od- 
grinjati jel spomin na preteklost. Od onega dne počenši. 
ko me je dobri oče malega dečka peljal v šole, pa do 
tje, ko me je zastopstvo ljubljanskega prebivalstva po- 
sadilo na častno mesto svojega zaupanja in mi izročilo 
vodstvo in upravo slovenske prvostolnice. Vsi dogodki 
preteklosti odvijali so se kot dolg film pred duševnimi 
mojimi očmi vse do tje, ko me je odposlanec avstrij- 
ske policije obvestil, da mi je državna modrost naklo- 
nila nove vrste odliko: da poleg sladkih kup, katerih 
sem v teku svojega dela in truda mnogo izpil, izpijem 
za odkupljenje svojega naroda tudi grenko kupo trp- 
ljenja. 

Radovednost, ki človeka zvesto spremlja na vseh 
■jegovih potih, me ni navdajala. Vedel sem, da svojo 
ljubljeno Ljubljano najdem kar se zunanjosti tiče. 
takšno, kakršno sem bil dne 31. marca 1915 zapustil. 

Glede razpoloženja njenega prebivalstva pa sem si bil 
na jasnem, da je — kljubu vsem naporom oficijelnlh 
m neoficijelnih navdušencev za »sveto zavezniško 
stvar« — čisto drugačno, kakor se kaže nepoučenemu 
opazovalcu. 

Žalec! Torišče velikega tabora, ki je bil raz- 
plamtel narodno zavednost in Todoljubno navdušenje 
po vsej savinjski dolini. Dve minuti postanka in že je 
vlak zdrčal z nami proti lepemu mestecu v jugoiztoč- 
nem kotu savinjske doline. Celeia, — Celje! Tako 
se mi ozve v glavi, ko se mu počasi bližamo. Ko pa čez 
•»ekoliko zgoščeno meglo zazrem zadaj za mestom mo- 
gočne razvaline njega gradu, pravim soprogi: 

»Glej, to mesto je bilo poklicano, da vrši veliko 
poslanje v našem narodu. Usoda je hotela, da je to 
poslanje prešlo na Ljubljano. Srečna se lahko štejeva, 
da se še pravodobno vračava vanjo.« 

Na celjskem kolodvoru bilo je dokaj živahno. Po- 
tujoče občinstvo hitelo je k vlaku; na peronu pa se je 
pokazalo nekaj onih prav celjskih tipov, ki so v tem 
navidezno ponemčenem mestecu najstrastneje besne- 
vah proti slovenskemu življu in so zato uživali po- 
sebno naklonjenost državne uprave. Srečnega sem se 
čutil, ko me je ljubljanski vlak po nekaj zategnjenih 
minutah odtegnil vidu te sodrge, iz katere so se vsi- 
pali name in na mojo rodbino jezljivi pogledi in čule 
polglasne opazke, ki so nam gotovo bile vse prej, ko 
prijazne. 

Na vožnji proti Ljubljani postajalo je topleje. 
Tlakomer dvignil se je nad ničlo. Zato se je pa tudi 
megla jela zgoščevati. Imeli smo eden onih zimskih 
dni, ki jih navadno imenujemo dolgočasne. — V takem 
ozračju našli smo tudi Ljubljano, ko nas je popoldne 
pripeljal vlak na njen kolodvor. 

Prijatelj Dragotin Hribar, ki ves čas vojne 
ni nehal sočustvovati z mano in mojo rodbino, pri- 
čakal me je na kolodvoru z. vso svojo rodbino in po- 
zdravil me je kar najprisrčneje. Bili so tu tudi urad- 
niki banke »Slavije«, ki so toliko časa ostali brez 
svojega uradnega predstojnika, bil je tu Fran Go- 

v e k a r , ki mi je ves čas prognanstva s svojim duho- 
vitim dopisovanjem lajšal težke trenotke kulturna 
osamljenosti. Bil je tu prijatelj h f an Vrhovnik, 
bili nekateri uradniki »Ljubljanske kreditne hanke< 
in mestnega magistrata, bilo je dosti znatno število 
mojih nekdanjih volilcev, od »prijateljeve, ka- 

terim sem svoje dni izkazal marsikako uslugo, ni bilo 
nikogar. Odkritosrčno rečeno tudi nikogar pričakovai. 
nisem. Saj so me med zaporom in pregnanstvom po- 
polnoma pozabili. 

Ko sem se temeljito ozrl po svojem podjetju in 
sem proučil do dobrega vse, kar se je med mojo dolgo- 
trajno odsotnostjo zgodilo, kolikor o tem iz vsako- 
dnevnih uradnih poročil že nisem bil obveščen prej. 
obrnil sem svojo pozornost zopet intenzivno velikim 
dogodkom. Saj sem po vesteh z bojišč in po položaju 
na mednarodnem političnem polju spoznal, da se in \ 
kakšnem smislu se odločitev približuje s hitrimi ko- 
raki. Pohitel sem zato večkrat na Dunaja v Prago in v 
Zagreb. Seveda vedno natančno kontrolovan in opa- 
zovan po državni policiji. Ta delavnost državne po- 
licije vedla je tako daleč, da je bil v Pragi kaznovan 
vratar hotela »Parižc, ker je v navalu dela nekoč po- 
zabil naznaniti moje dopotovanje. V hotelu »Palače* 
ravnotam pa je policija dala detektive preobleči za 
natakarje, da so mi stregli med večerjo, pri kateri 
sem sedel z nekim prijateljem. 

V prvi polovici leta bil sem pač največkrat na 
Dunaju. Videč dr. Korošca v tesnem so* 
trudništvu z dr. Žerjavom, čegar agilnost 
in neu trudi ji vost v zvezi z izredno nadarjenostjo in 
ambicijo sem poznal, obetal sem si od tega 
najboljših posledic za našo prihod- 
njo s t , o kateri sem takrat že dobro vedel, da nam 
bo cvetela v lastni državi. Ostajal sem torej z njima v 
tesni zvezi. Dr. Korošec, potrjen v veri ob svojem 
obisku v Pragi, zastopal je nacijonalne težnje premo- 
črtno in neustopno tako, da si nismo mogli bolje želeti. 

Ob nekem obisku na Dunaju opozoril sem dr. Ko- 
rošca, da utegne kmalu priti čas, ko bo njegovo delo-' 

vanje s parlamenta rnega 
prestopiti moralo na di- 
plomatsko poprišče. Dejal 
sem mu, da bo takrat po- 
treba več potovanj, na 
katerih ga bo moral 
spremljevati dr. Žerjav . 
kot njegov tajnik. Ker 
bodo ta potovanja mnogo 
stala, treba da je že sedaj 
misliti na potrebni fond 
zanja. Uvidel je to in do- 
govorila sva se, da mu 
skušam ta fond pridobiti. 

Takoj po svojem po- 
vratku z Dunaja lotil sem 
se tozadevnega dela. — 

Kaj bi bilo naravneje, ko 
da se zatečem k »Ljubljanski kreditni banki«, ki je na- 
stala po mojem trudu in uplivu. Toda tamkaj sta — 
odkar sta mene v moji odsotnosti leta 1916. strmoglavila 
s predsedniškega mesta — vedrila in oblačila dr. T a v- 
čar in d r. T r i 1 1 e r. Poznavajoč ju, vedel sem, da 
doživim odklonitev, če se obrnem do njiju, predno sem 
imel od kake druge strani zagotovilo prispevka. Zato 
stopim k predsedniku >Jadranske banke« Bogda- 
noviču. Ni bilo treba dolgega pojasnjevanja. Hitro 
je mož spoznal, kaj je v danem slučaju dolžnost na- 
rodnih denarnih zavodov. Obvezal se je — seveda pod 
obljubo stroge molčečnosti — da »Jadranska banka' 
uplača 1 00.000 kron. Po tem dragocenem zagotovilu 
poprosim dr. Tavčarja in dr. Trillerja na zaupen raz- 
govor. Uspeh tega razgovora je bil, da »Ljubljanska 
kreditna banka' uplača v skupni fond tudi 100.000 
kron. 

Naslednji dan se peljem v Zagreb. Oglasim se pri 
Milivoju Crnadku v >Prvi. hrvatski štedionici«, 
pri dr. Stanku Švrljugiv »Hrvatski eskomptni 
baiiki« in pri Djordju Velisavljeviču v 
Srpski banki«. Uspeh je bil po 100.000 kron od vsa- 



Dr. Gregor Žerjav. 

k ega imenovanih treh denarnih zavodov. — Vrnivši se 
v Ljubljano, oglasim se še pri Ivanu Knezu, ki 
obljubi, >ako bo po vseh zagotovljenih prispevkih še 
kaj potreba«, v imenu »Kmetske posojilnice ljubljan- 
ske okolice« 50.C00 kron. 

Vesel tega uspeha, javim ga dr. Korošcu na Dunaj. 
A kmalu po odposlatvi mojega poročila razlije se mi 
tedenomrzla sprha nad glavo. Dr. Tavčar in dr. Triller 
mi namreč ob prvem našem zopetnem sestanku, na 
katerem sem jima nameraval poročati o svojih doseže- 
nih uspehih, naznanita, da sta se premislila. Ona- 
dva da smatrata stvar za prenevarno 
in da zato za prispevek »Ljubljanske 
kreditne banke« ne moreta prevzeti 
odgovornosti. 

Stvari so se razvile drugače, ko sva z dr. Korošcem 
pričakovala. Razpok je prišel tako hitro, da fonda več 
treba ni bilo, ker so se našli drugi načini pokritja 
troskov. Poučna je pa stvar vendarle in jo zato 
omenjam. 

V .Zagrebu obiskoval sem često dr. Lorkoviča. Bil 
je najneustrašenejši politik jugoslovanske smeri, ki je 
umeval položaj in stal budno na straži. Občeval sem 
tudi z d r. S r d j a n o m Budisavljevičem, ki 
je imel* zvezo s češko mafijo, in je zato o položaju na 
bojiščih bil pravilno obveščen. 

Najvažnejša akcija je pa leta 1918. bila zasnovana 
vendarle na Dunaju. Bil je to shod zastopnikov avstrij- 
skih slovanskih narodov v Ljubljani. Določili smo bili 
ta shod za 16. in naslednje dni meseca avgusta. Poro- 
čila zanj bila so razdeljena med Slovence in Čehe; ven- 
dar jih je bilo največ v slovenskih rokah. Poleg za- 
stopnikov teh dveh narodov udeleževali so se shoda, 
ki je svoja posvetovanja — seveda za zaklenjenimi 
durmi — imel v srebrni dvorani hotela »Union« — še 
zastopniki hrvatskega in poljskega naroda. 

Tile zastopniki prispeli so v Ljubljano na vele- 
pomembni ta shod: 

a) Čehi: Aust, Brad&č, dr. Franta, Ka- 
lina, Klofač, Okleštek, Sedlak, Sedla- 
č e k , Slaviček, dr. Soukup, S t a n č k , Tu- 
šar, V a n e k in dr. Veverka. 



Vaclav KlofaČ. 


b) Hrvatje: dr. Budisavljevič, dr. Čer- 
var, dr. Drin kovic, Ivo Grisogono, dr. 
Kr st el j, dr. Kurelič, dr. Laginja, dr. 
Lorkovič, Mikačič, dr. Pavelič, dr. Pe- 

t r i č i g , d r. P o š č i č , Spinčič, dr. Sunarič, 
župnik šaše 1 j, dr. Šim rak, dr. Š ur mi n 
in dr. Z u c c o n. 

c) Poljaki: dr. Czernecki, Globinski, 

dr. Moraczewski, grof Skarbek in T e t - 
majer. 

Žal, da se niso ohranili referati shoda. Po en izvod 
slovenskih referatov hranjeval sem do napovedi vojske 
leta 1914. jaz; takrat pa sem jih sežgal. Sicer je ta 
usoda nekatere referate bila zadela že v dobi shoda 
samega. Med temi je bil tudi moj referat o pripravah 
za organizacijo novih držav potem, ko Avstro-Ogrska 
zgrmi na kup. Ker se je shod sam odločil za uničenje 
referatov, jasno je, kakšno nastrojenje je že v avgustu 
med avstro-ogrskimi Slovani prevladovalo. Njihov te- 
nor pa se da naslučivati po tem, da je vzkliknil Vac- 
lav Klof&č, ko je prečital par referatov: >Tohle 
ted dostaf vlada do rukou, musi nas všecky zavrit pro 
velezradu!« (Ko bi tole sedaj dobila vlada v roke, mora 
nas vse zaradi veleizdaje zapreti..) 

Ako se pa zapisniki o sejah in besedilo sklepov 
niso ohranili, ostali so neizbrisno zapisani v srcih 
shodnikov. Mnogoštevilen pač shod ni bil. A na Uetliju 
so se bili zbrali tudi samo trije možje. Pa vendar je 
njihova prisega rodila kasnejšo ustanovitev švicarske 
republike, sedanje najsrečnejše države sveta. Tudi 
udeleženci ljubljanskega shoda razšli so se bili S sveto 
prisego, da ne bodo mirovali, dokler ne dosežejo svo- 
bode svojih narodov, da se bodo pri tem Bogu do- 
padljivem delu vzajemno podpirali in da si tudi svojo 
bodočnost uravnajo tako, da ta dan v Ljubljani skle- 
njeno in zapečateno prijateljstvo pretraja vsa more- 
bitna motenja. 

Na zunaj in pred vsem za vlado bilo je naznanjeno, 
da velja sestanek ustanovitvi Narodnega Sveta za Slo- 
venijo in Istro in da so Čehi, Hrvatje iz Banovine in 
Dalmacije in Poljaki prišli tej ustanovitvi le kumovat. 
»Slovenski Narod« naznanil je to dne 14. avgusta s 
temile besedami: ^Slovenske stranke so prve med 

jugoslovanskimi političnimi organizacijami z odobrava- 
nja vredno energijo se lotile enega najbolj perečih 
naših narodnih problemov: organizacijskega vprašanja. 
Obnovile in preosnovale so svoje lastne organizacije, 
jih prilagodile razmeram novega časa, postavile so 
svoje moči v službo velike ideje, izločile so iz domačega 
javnega življenja spore in prepire, ki ovirajo ali otež- 
kočajo jednotno narodno politiko, ter so takoj tudi 
praktično jele reševati problem koncentracije vseh po- 
litičnih sil našega celokupnega jednotnega naroda.« In 
dalje: »Ljubljanskemu Narodnemu Svetu izročajo naše 
narodne stranke vso ono oblast, ki je potrebna, da bo 
mogel svojo nalogo dobro vršiti.« 

Dne 16. avgusta ob desetih dopoldne zbrali so 
se pod dr. Koroščevim predsedstvom v magistratni 
dvorani zastopniki Vseslovenske Ljudske 
Stranke, Jugoslovanske Demokratske 
Stranke, Slovenske Socialnodemo- 
kratske Stranke, Političnega društva 
Edinost«, Političnega in gospodar- 
skega društva za Istro in Katoliškega 
političnega društva za Slovenijo na 
Koroškem, da se posvetujejo o ustanovitvi Narod- 
nega Sveta kot vrhovne vseslovenske politične organi- 
zacije. Posvetovanja so se vršila ves ta dan in tudi 
še naslednjega dne. Sad teh posvetovanj pa je bil, da 
so mogli listi dne 17. avgusta naznaniti: »V ljubljan- 
skem Narodnem Svetu so po današnjih sklepih organi- 
zirane vse slovenske narodne stranke, ki so se pri- 
javile in odobrile pravila, ter isterska narodna orga- 
nizacija.« 

Glavni namen Narodnega Sveta je pa bil, da za 
Slovence, Hrvate in Srbe, ki žive v avstro-ogrski 
monarhiji, ustanovi skupen »Narodni odbor«, kjer bodo 
po med seboj dogovorjenem proporcu zastopani vsi po- 
litični činitelji, ki na temelju edinstvenosti jugoslovan- 
skega naroda hočejo izvojevati samostojno jugoslovan- 
sko državo.« — Članek 3. njegovih ustanovnih določb 
se je glasil: »Dokler ne doseže glavnega namena, 
smatra »Narodni Svet« še za nalogo: 

a) skupno delo za popolno ravnopravnost našega 
naroda v šolah; 

b) varstvo narodnih manjšin, uredbo manjšin- 
skega de'a in boj za narodno šolstvo, 

c) uveljavljenje našega jezika v vseh javnih ura- 
dih in podjetjih.« 

Te določbe dosti jasno pričajo v kakšnih poniže- 
valnih razmerah smo še celo v oni dobi živeli, ko je 
država terjala od naših dveh narodov toliko krvne 
žrtve. Sedanje pokolenje si naših ta- 
kratnih občutkov niti predstavljati ne 
more. Od tod prikazen, da se o našem nekdanjem 
delu in naši požrtvovalnosti kaj rado sodi prezirljivo. 
Tako nekako, kakor često »hvaležni« dediči sodijo o 
osebah, po katerih so podedovali premoženje. 

»Narodni Svet« štel je štirideset članov. Izmed 
leteh si je sestavil tale odbor: 

dr. Anton Korošec, predsednik, 
dr. Gjuro Červar, 

Ivan Hribar, 
dr. Josip Jerič, 

Ivan Kejžar, 

dr. Albert Kramer, 

dr. Lovro Pogačnik, 

Fran Smodej, 
dr. Josip Wilfan. 

Namestniki za slučaj, da bi eden ali drugi odbor- 
nikov bil zadržan udeleževati se sej, bili so: 
prelat Anton Kalan, 
dr. J. Poščič, 
prof. Bogumil Remec. 

Ustanovne določbe za poslovanje »Narodnega 
Sveta« sestavil je bil dr. Gregor Žerjav na Dunaju; 
doposlal mi jih je pa dr. Anton Korošec. 

Takoj po ustanovitvi jel je »Narodni Svet« živahno 
poslovati. V seji dne 29. avgusta ustanovil je več pod- 
odsekov. Med temi je bil pač najvažnejši finančni 
o d s e k. Glasom zapiskov, ki so se ohranili, imel je 
ta odsek »preko pokrajinskih referentov in pododse- 

kov imenovati osebe, ki pridejo za prispevke v poštev. 
Izdal bo splošen poziv in izzval primeren moralen 
pritisk tudi na vse denarne in gospodarske zavode.« 

Odsekovi člani bili so poleg mene: Kejžar, 
Legat, Lileg, Pečar, Pet o v ar, P r a p_r o t- 
nik, Premru in Bogumil Remec. 

Še tistega dne uplačal sem odseku kot prvi pri- 
spevek 1000 kron. Mojemu primeru sledili so kaj 
kmalu drugi prispe vatel ji; vsled agitacije, ki jo je fi- 
nančni odsek razpredel po vsej Sloveniji in po Istri, 
pa so jeli kmalu po tem prihajati večji in manjši pri- 
spevki od vseh strani. To je bil živ dokaz kako pra- 
vilno je naš narod sodil o potrebi in važnosti »Narod- 
nega Sveta« in kako hitro je spoznal neznansko zna- 
menito njegovo delo v tedanjih razmerah. Predno smo 
se tega dobro zavedeli, je »Narodni Svet« razpolagal 
že s stotisočaki. 

Saj je pa njegovo delo kar kipelo. 
V skromnih prostorih pritličja »Unionske« hiše št. 2 
v Frančiškanski ulici, kjer je dandanes pisarna od- 
vetnika dr. Josipa Jeriča, si je uredil pisarno in po- 
skrbel je, da se je uradovanje vršilo točno, pregledno 
m pod stalno kontrolo. Vodstvu blagajniške knjige po- 
svečala se je posebna pažnja. Pri tem pa je treba iz- 
rečno naglasiti, da so poleg članov »Narodnega Sveta« 
s početka tudi prostovoljno v njegove službe stopivši 
uradniki od ranega jutra do poznega večera — in 
kasneje tudi po noči — vršili svoja opravila brezplačno. 
Imenoma se mi zdi potrebno navesti dr. Milka 
Brezigarja in dr. Frana Ježa. Še le kasneje 
določil je »Narodni Svet« za pisarniške sotrudnike na- 
grade, ki so pa glede na naporno njihovo delo bile 
nad vse skromne. A takrat se zaradi tega nikdo pri- 
toževal ni: vsem je bil namreč pred očmi 
veliki smoter, kateremu posvečuje 
svoje moči. 

V dobrem umevanju skupnega in enotnega strem- 
ljenja, ki se je imelo manifestovati že leta 1894. s 
takrat pripravljanim hrvatsko-slovenskim shodom v 
Zagrebu, pečal se je »Narodni Svet« v seji dne 29. 

avgusta 1918 z vprašanjem ustanovitve »Narodnega 
odbora« v Zagrebu. Ta odbor — sestavljen iz zastop- 
nikov Slovencev, Hrvatov in Srbov — imel je biti naj- 
višja instanca v slučaju nastopivših dogodkov, katerih 
se je vsesplošno pričakovalo. Po nasvetu dr. Korošca 
sklenilo se je počakati s tem dotlej, dokler se ne pri- 
pravi teren tako, da pristopi k skupni akciji tudi hrvat- 
skosrbska koalicija. Pač pa so bratje Hrvatje ustanovili 
v Zagrebu pripravljalni odbor. 

V seji dne 27. septembra 1918 sklenil je »Narodni 
Svet«, naj se zagrebškemu pripravljalnemu odboru 
priporoči, da se izpremeni v »Narodni odbor«. Leta 
naj stopi na to v dogovor s hrvatskosrbsko koalicijo, 
da ne nastopi javno proti »Narodnemu odboru« in da 
naj, čim bodo dopuščale politične razmere, vstopi tudi 
sama vanj. Koncentracijskim strankam se je ob enem 
sklenilo priporočiti, »naj se že sedaj dogovore s koali- 
cijo glede njenega Števila mandatov v »Narodnem od- 
boru«. Če koalicija odkloni sodelovanje, bilo je skle- 
njeno, da se »Narodni odbor« ustanovi brez nje. 

Dne 28. septembra peljal sem se obvestit zagreb- 
ški pripravljalni odbor o tem sklepu. Pogajanja, ki so 
jih imeli s koahcijo dr. Budisavljevič, dr. Lorkovič in 
dr. Živko Petrieič, končala so se uspešno. Pod imenom 
»Narodnega veča« ustanovil se je takoj po njihovem 
zaključku dne 8. oktobra 1918 oni narodni odbor, ki si 
ga je želel ljubljanski »Narodni Svet«. In tako je 
tudi tokrat bila Slovenija, ki je dala 
inicijativoza ustanovitev skupnega — 
sedaj že revolucionarnega — narod- 
nega fora ne samo Hrvatov in Sloven- 
cev, temveč vse trojice enega naroda. 

Sestava »Narodnega veča« bila je takšnale: 

Vsi člani »Narodnega sveta« v Ljubljani, Jugoslo- 
vanski državnozborski klub in za Istro: dr. D juro Čer« 
var, kanonik Josip Grašič in dr: Sime Kurelič. 

Iz Dalmacije: vsi državni poslanci in osem 
posebej izvoljenih zaupnikov. 

I z Banovine: narodni zastopniki vseh kon- 
centracijskih strank. 

Iz Bosne in Hercegovine: vsi jugoslo- 
vanski misleči poslanci bosenskega sabora. 

Vseh članov imelo je >Narodno veče« 86. Izmed 
teh izbral si je Osrednji odbor 40 članov, med katerimi 
je bilo 15 Slovencev in sicer 8 iz Vseslovenske ljudske 
stranke, 4 iz jugoslovanske demokratske stranke, 1 iz 
Jugoslovanske socijalnodemokratske stranke. Predsed- 
stvo štelo je 15 članov, med katerimi je bilo 5 Sloven- 
cev (2 iz Vseslovenske ljudske stranke, 1 iz Jugoslo- 
vanske demokratske stranke, 1 iz Trsta in 1 iz Istre). 

Ustanovitev »Narodnega veča« bila je pa res že 
skrajno nujna. Dan kasneje — dne 9. oktobra — se je 
namreč izvedelo, da predsednik Zedinjenih držav Se- 
verne Amerike W o o d r o w W i 1 s o n, v čegar roke 
je nekako avtomatsko prišlo poglavitno odločanje v za- 
vezniških vojnih zadevah, zahteva brezpogoj- 
no kapitulacijo Nemčije, Avstroogr- 
ske in Turčije. Senator Lodge, ki je bil 
načelnik komisije za zunanje zadeve v Washingtonu. 
naznanil je namreč dopisovalcu pariškega »Matinac 
devet minimalnih točk, ki so jih Zedinjene države Se- 
verne Amerike postavile kot pogoj za pogajanja o miru. 
Med temi sta bili: 

6. Rešitev Rusije in 

7. Osvoboditev Čehoslovakov, Po- 
ljakov in Jugoslovanov, ki morajo 
imeti pravico ustanoviti tri neodvisne 
države. 

Ko silna elekrična struja zavalovila so ta poročila 
širom sveta. Nas, ki smo že nekaj mesecev sem vedeli, 
da se nam bližajo srečnejši dnevi, elektrizovala je se- 
daj naenkrat pojavivša se gotovost, da se izmaknemo 
iz onega državega okvirja, ki so ga naglašali voditelji 
našega naroda deloma iz taktičnih razlogov, deloma 
pa zato, ker so bili preplahi, da bi si bili kaj drugega 
le zasanjati zamogli, Hrvatsko-srbska koalicija odločila 
se je še tega dne, da stopi v »Narodno veče«. Poslala 
je vanje: dr. Edo Luki niča, dr. Dušana 
Popoviča, Svetozarja Pribičeviča, dr. 
Ivana Ribarja in Večeslava Wi ld er ja. 

Poročna iz Washingtona imela so pa tako ma- 
gično moč, da so razmajala celo avstrijske državnike, 
ki so po svojem počasnem pojmovanju in leni misel- 
nosti uživali svetoven sloves. Pred dobrim mesecem 
bili so še — slepi za vsa »znamenja in čuda« — mne- 
nja, da rešijo državo s policijskimi odredbami in pri- 
pravljeni na nove peisekucije. Deželna vlada kranjska 
razposlala je bila namreč predstojnikom vseh okrajnih 
glavarstev tajno okrožnico, v kateri jih je 
zelo nujno in strogo zaupno poživljala, 
maj poizvedujejo, če res dr. Korošec vneto agitira 
zoper vojno posojilo in zoper izvršitev rekvizicij. Va- 
šemu blagorodju se naroča,« pravi okrožnica, »da 
strcgo zaupno poizvedujete v omenjenih smereh in o 
uspehih zanesljivo poročate do 15. septembra t. 1. V 
poročilu naj Vaše blagorodje tudi nazrani, ali dr. Ko- 
rošec razen propagande /a jugoslovansko državo, ki 
jo je delal na raznih shodih na Kranjskem, tudi sicer 
kako agitira proti enotnosti države, pri čemer naj se 
navedejo konkretni podatki.« 

Sedaj so na Dunaju naenkrat spoznali, da na ta 
način ne pojde več. K pameti pa vendar še 
niso prišli. Preveč so bili prožeti z vero v uspeš- 
nost dotedanjih svojih metod. Jeli so ‘se zatorej ozirati 
zopet po palijativnih sredstvih. In prišlo jim je na 
misel, da bi Jugoslovane megli potolažiti, ako se opro 
na dvoje do skrajnosti kompromitovanih njihovih ro- 
jakov — dr. Šušteršiča v Ljubljani in dr. Pi- 
larja v Sarajevem. Oprti na svete in pomoč teh dveh 
svojih zaupnikov, spustili so z Dunaja v svet naznanilo, 
da avstrijski cesar pripravlja manifest za Jugoslavijo 
po Wilsonovih načelih, češ, da imajo narodi na jugu 
monarhije pravico do samostojnega narodnega razvoja 
in na uresničenje narodnostnih teženj Hrvatov in dru- 
gih Jugoslovanov v okviru možnosti. Besede »v 
okviru možnosti« pomenile so pristno 
a s t r i j s k o iskrenost in v času, ko je že 
znano bilo, da WiIson /a Jugoslovane zahteva neod- 
visno državo, vrhu tega še vso zabitost sveto- 
valcev cesarja Karla. Ta dunajska akcija 

mogla je zatorej mesto zaželjenega uspeha med priza- 
detimi narodi vzbuditi le salve smeha in pomeni v 
zgodovini našega narodnega osvobojen ja res le ope- 
retno episodo. 

Meni so bila washingtonska poročila opomin, da 
je prišel čas najresnejšega dela. Pripraviti se je bilo 
potreba na prevzem državne uprave. Še tistega dne 
poprosil sem poštnega nadkontrolorja Ivana Podgor- 
nika; naj me obišče. Poznal sem ga namreč kot za- 
vednonarodnega in značajnega moža, na katerega sem 
dobro vedel, da se morem absolutno zanesti. Šele pred 
nedavnem mi je sedanji poštni ravnatelj v pokoju 
pravil, kakšen vtis je nanj napravilo, ko sem ob ta- 
kratnem njegovem obisku zaklenil za njim zunanja 
pisarniška vrata, prepričal se potem, če je pisarna 
>Slavije« prazna in mu na to jel pripovedovati, zakaj 
sem ga povabil k sebi. Popisal sem mu, kako se bodo 
stvari dalje razvijale. Ni mi več v spominu, kako so 
mi tekle besede, a Podgornik pravi, da se je skoro 
do pičice vse zgodilo tako, kakor sem mu bil takrat 
napovedal, da se zgodi. Govorica sva potem o prevzetju 
pošte in brzojava po ^Narodnem svetu« in dogovorila 
sva se v glavnih obrisih, kako se bo to zgodilo in 
kakšna naloga bo enemu ali drugemu narodnostno po- 
polnoma zanesljivemu uradniku poverjena. Te prelimi- 
narne dogovore dokončal sem r potem, ker sem bil 
doma vedno po policiji zastražen in sestanek v mojem 
stanovanju ni bil mogoč, z zaupniki poštnega in brzo- 
javnega urada v stanovanju nadkontrolorja Antona 
Wolfa na Fran Josipovi cesti. 

Naslednjega dne odpeljal sem se v Zagreb na sejo 
♦ Narodnega veča«, po povratku od ondot, pa sem enako 
ko preje s Podgornikom, začel posvetovanja s sodnim 
svetnikom dr. Otonom Papežem glede sodstva, 
s finančnim svetnikom d r. I v a n o m Rupnikom 
glede finančne uprave in z vladnim tajnikom Bogu- 
milom Senekovičem glede politične uprave. 
Ves načrt za prevzetje državne uprave je bil na ta 
način dogovorjen. Preverjen, da bo upravo prevzemal 
iNarodni svet«, ki je bil takrat naša najvišja politična 

inštanca, poročal sem — kolikor se mi je to že takrat 
varno zdelo — zaupno v sejah njegovih. Ta poročila 
bila so z odobravanjem vzeta na znanje. 

Ko se je začelo svitati in so naši avstrijsko usmer- 
jeni rojaki pričakovali, da nam vojna donese trijalizem 
in z njim združenje treh jugoslovanskih plemen v Av- 
striji, je bil pri nas prvi upokojeni dvorni svetnik 
Franjo p 1. Š u k 1 j e , ki je — ko da se hoče le- 
gitimovati za bodočega upravnika — zašel razvijati 
svoj program za upravo te pričakovane državne sku- 
pine. Pod naslovom »V zaželjeni deželic priobčil je 
namreč kar v treh časnikih naenkrat pet člankov. Iz 
teh člankov odražala se je kakor iz zrcala, globoka re- 
verenca, katero je pisatelj delal pred avstrijsko uprav- 
no modrostjo. Trgal je namreč trojedno kraljevino na 
dvoje, združeval Istro s Slovenijo, za katero poslednjo 
je priporočal kar nekoliko upravnih teles in zakono- 
dajnih zborov. Meni se je tako z narodnega, kakor /. 
etičnega in gospodarskega stališča zedinjena Slovenija 
kot upravna edinica sama zase zdela najprimernejša. 
Zato sem v »Slovencu« — kot odgovor na Šukljetova 
izvajanja — priobčil članek, ki sem ga bil spisal dne 
11. oktobra 1918. Ves kasnejši razvoj dogodkov je po- 
kazal, da so bile smernice, ki sem jih priporočal, še 
najboljše in da bi nam bilo prihranjeno marsikako 
razočaranje, ko bi se naši politiki ne bili od njih od- 
daljili. Zato navajam ta članek tukaj doslovno. Glasi se: 

»Uprava Jugoslavije. 

Dvorni svetnik šuklje začel je pod naslovom >V 
zaželjeni deželi« glede uprave Jugoslavije priobčevati 
serijo Člankov, katerih prvi trije leže pred mano. 
Hvalevredno je, da se za to važno vprašanje zanima 
naša javnost in rad priznavam, da je gospod dvorni 
svetnik takorekoč poklican povedati o njem svoje 
mnenje. Bogate upravne izkušnje ima. Pridobil si jih 
je kot načelnik zaloge šolskih knjig na Dunaju in kot 
deželni glavar kranjski. Vendar njegovih nazorov m 
mogoče pustiti brez odgovora in brez ugovora. 

Saj bi morebiti bilo bolje počakati z odgovorom 
dotlej, da gospod dvorni svetnik svojo študijo konča. 
Stvar zaenkrat tudi še ni Bog si ga vedi kako nujna, 
ker gre s početka le za prehodno upravo in se bode 
dokončni • način uprave po zrelem uvaževanju in po 
obsežnih posvetovanjih določal, ko se sestane na pod- 
lagi splošnih, direktnih in tajnih volitev izvoljeno 
ljudsko zastopstvo. A neka načela, katera avtor član- 
kov postavlja, silijo mi že danes pero v roke, ker ne 
bi rad, da bi si jih osvojilo širje naše občinstvo, ka- 
tero o stvari morebiti samo ne razmišlja, in ker bi 
molk utegnil marsikje sprejet biti z začudenjem. 

Gospod dvorni svetnik nazivi je se sam pripad- 
nika zgodovinske smeri. Ni čuda. Profesor zgodovine 
je bil in pozna jo tako temeljito, ko malokdo med 
nami. Morebiti se je zato preveč enostransko angaže- 
val ter se ne more izmotati iz miljeja, kateri je ob 
povsem drugačnih razmerah in predpostavah ustva- 
rila — špecijalno avstrijska zgodovina. 

Meni je zgodovina — nepogrešljiva učiteljica. Nič 
več in nič manje. Zato zgodovinskega prava ne pri- 
znavam drugače, ko toliko, da narodom, ki so imeli 
kdaj slavno zgodovino, daje moralno oporo v borbi za 
življenjske pogoje sedanjosti. V tem smislu bila je 
zgodovina Čehov, Hrvatov, Srbov, Poljakov velikan- 
skega odgojevalnega pomena za te narode, da jih je 
vzbujala ter jih bodrila k smotrenemu delu zato, da 
dosežejo zopet ono veljavo in moč, katero so v družbi 
narodov imeli nekdaj. Zgodovinskega prava, na katera 
so se sklicevali, pa jim ni bilo mogoče uveljavljati, 
ker so gospodovali močnejši nad njimi. Zato si pa 
zgodovinsko pravo pišejo v naših dneh sami s svojo 
iz slavne svoje zgodovine zajeto zavednostjo in iz nje 
izvirajočimi čini. Še celo nam ubogim Slovencem, ka- 
terih usoda je bilo stoletno hlapčevstvo in robstvo. 
piše zgodovina z jeklenim črtalom zgodovinsko pravo. 
Pa ne zato, ker bi se mogli nanje sklicevati, češ, da 
je dedščina preteklosti, temveč zato, ker smo o pravem 
času culi njen klic in ga razumeli. 

Gospod dvorni svetnik se — naj mi te pripomnje 
ne zameri — ne more znebiti ideologije, v kateri se 
gibljejo malodane vsi državniki in birokratje Avstrije. 
Ne glede uprave same. Njo zametava tudi on. Po vsej 
pravici. Saj ni bila drugega, ko sredstvo za poniže- 
vanje in podjarmljevanje narodov. Poleg nepraktičnosti 
in neprimerne draginje, kateri gospod dvorni svetnik 
naglasa, perhoreskovati je torej dvojno upravo po 
avstrijskem načinu že — in to pred vsem — iz gor- 
njega razloga. Avstrija dajala je narodom nekaj avto- 
nomne uprave, da je s tem odvračala njihov odpor 
proti politični upravi, pri kateri narodi sami niso imeli 
nikake besede. V Jugoslaviji tega slepila potreba ne 
bode, kajti vsa politična uprava bode avtonomna, v 
rokah naroda samega, vrejena iz naroda za narod. 

Ako se v tem z gospodom dvornim svetnikom 
strinjam, ne morem pa pritrditi njegovim nazorom 
glede razdelitve upravnega ozemlja. Tu je dvorni 
svetnik Šuklje preveč Avstrijec. Pred očmi mu mrgole 
le zgodovinske meje kronovin, o katerih so avstrijski 
državniki 6 primernih in neprimernih prilikah po- 
vdai jali, da so nedotakljive. Zlasti nasproti nam, ka- 
dar smo zahtevali zedinjeno Slovenijo. Bili bi se za- 
dovoljili z njo v skromnejših mejah ko dandanes in 
brez suverenosti. Avstrijski državniki imeli so pre- 
malo pameti, da bi bili razumeli duha časa in premalo 
bistrovidnosti, da bi bili spoznali bližajoče se dogodke. 
Ta omejenost avstrijske državne modrosti je naša 
sreča, kajti del svobodne, samosvoje in neodvisne 
jugoslovanske države bode zedinjena Slovenija v taki 
popolnosti, v kakršni se je pred nekaj leti najsmelejši 
med nami še predstavljati ni upal. Deželne meje bodo 
padle. Med nami ne bode več Kranjcev, Štajarcev, 
Korošcev, Goričanov, Tržačanov, Istranov. Vsi bodemo 
samo Slovenci. Zato mora izginiti vse, kar bi nas 
utegnilo spominjati na bivšo delitev po deželah. Zato 
se tudi naša bodoča okrožja ne smejo po gospodu 
dvornem svetniku utesnjevati v dosedanje deželne 
meje, temveč prilagodovati le praktičnim zahtevam in 
potrebam. Tako n. pr. našemu osrednjemu okrožju 

nikakor ne bode kazalo več prideljevati vipavske do- 
line in senožeškega ter enega dela ilirskobistriškega 
okraja, ker lega ozemlja in njega prometne razmere 
glasno kličejo po združitvi z južnim okrožjem. Na- 
sprotno pa vso savinjsko dolino vežejo življenjski po- 
goji in praktični oziri veliko bolje na osrednje, kot na 
severno okrožje. 

Iz teh pripomenj sledi, da se tudi jaz strinjam ž 
mislijo upravnih okrožij. Po mojem ne bodemo gre- 
šili, ako jih vredimo po priliki tako, kakor so vrejene 
hrvatske županije. Koliko naj jih bode, ne upam si 
že danes izreči dokončne sodbe. Le toliko se mi zdij 
da bi jih bilo troje premalo. Toda to je stvar resnega 
proučavanja mož, ki imajo v upravnih stvareh znanja 
in izkušenj. 

V začaranem avstrijskem risu giblje se gospod 
dvorni svetnik tudi tedaj, ko govori o upravnih ozem- 
ljih. On hoče poleg Slovenije imeti še Hrvatsko v 
ožjem smislu in Bosno-Hercegovino, združeno z Dal- 
macijo. To mu je po tem takem vse! — Neglede na to 
poslednje, zdi se mi jako nevarno, hoteti napravljati 
upravna ozemlja brez soglasja naroda. Če že mi hočemo 
združeno Slovenijo, ali naj se Hrvatje zadovolje z ne- 
čem manjšim? Kakor mi do slovenskega, imajo oni 
pravico do upravnega ozemlja, katero naj obsega vse 
hrvatsko ozemlje. In to določiti bodi prepuščeno njim 
samim po dogovoru s srbskim delom našega naroda. 
Gospod dvomi svetnik namerava celo Dalmacijo od- 
cepiti od Hrvatske. Ne vem, kakšni občutki so navda- 
jali brate Hrvate, ko so to čitali. Saj je faktična zdru- 
žitev Dalmacije s Hrvatsko, kateri ta dežela itak de 
jure pripada, ena najdoslednejših zahtev vsakega za- 
vednega Hrvata. 

Ker gospod dTorni svetnik vse, kar ne spada v 
skupne zadeve, prepušča zakonodajstvu posameznih 
državnih skupin, naravno je, da bi Hrvatje po tem 
takem imeli dvoje zakonodajnih zborov. Kje najde 
gospod dvorni svetnik Hrvata, ki bi temu pritrdil? Še 
dr. Pilarja ne. 

Nemogši iz začaranega avstrijskega risa, prisvaja 
gospod dvorni svetnik tudi isterske Hrvate slovenski 
upravni skupini. Zdi se mu to čisto naravno.* Meni — 
priznavam to odkrito — ne. Za tako uredbo ne govore 
ne lfcgopisni in ne kakšni drugi razlogi, razen ako na- 
merava na ta način Sloveniji zagotoviti nekaj obsež- 
nejše morsko obrežje. To bi bil nekak razlog, a le do- 
zdevne veljave, ker bode plovstvo spadalo v skupne 
zadeve Jugoslavije in bode vsak njen državljan do 
vsega morskega obrežja imel enake pravice. A naj bi 
ta razlog bil tudi tehten, kadar govori etnografija 
svojo tehtno besedo, morajo se umakniti vsi drugi raz- 
logi. Tedaj morate umolkniti tudi orografija in hidro- 
grafija. Ker torej po narodnosti spada del Istranov k 
Hrvatom, bode tudi ozemlje, na katerem stanujejo, 
moralo priti k hrvatski upravni skupini. Etnografsko 
načelo je, katero nas vodi k boljši bodočnosti, ne iz- 
podkopavajmo mu torej sami veljave. 

Te misli so mi vstajale ob čitanju člankov gospoda 
dvornega svetnika pl. Šukljeta. V podrobnosti njego- 
vih izvajanj se ne bom spuščal, priznavam pa, da je 
podal mnogo dobrih nasvetov. Eden teh je oni glede 
ustanovitve velikih občin. Hrvatska jih že ima nekaj 
deseletij. Obnesle so se prav dobro. Po vzorce za nje 
nam torej ne bo treba daleč hoditi. 

Še eno. Na demokratskih temeljih bode slonelo 
naše bodoče državno življenje. Demokratska načela 
morajo torej prevevati vso javno upravo. Njim mora 
biti zato prilagodena tudi nje uredba. Ne plašimo se 
po tem takem tudi misli na volitev javnih funkcijo- 
narjev za vse važnejše upravne službe.«- 

Dne 11. oktobra bil je za naš narod kritičen dau 
prve vrste. Ta dan bil je k cesarju Karlu 
v Baden poklican predsednik Jugoslo- 
v a n skega kluba dr. Anton Korošec. Ce- 
sar ga je hotel pridobiti, da se v imenu našega na- 
roda izjavi za Avstrijo in zadovolji z narodno avtono- 
mijo. Ko bi se bil dr. Korošec v tem smislu izrazil, 
gotovo je, da bi do našega zedinjenja s Hrvati in Srbi 
nc bilo prišlo. Na srečo j e stal pred cesar- 

jem pr a v i mož, ki 
se ni dal prido- 
biti ne po ^milo- 
stnih« besedah ne 
po obljubah, in ki 
ga ni oslepil »si- 
ja j krone«. Odgo- 
voril je cesarju 
jasno in odločno 
in rešil je s tem 
ne le naš narodni 
obstoj, temveč je 
položil tudi temelj 
srečnejši naši bo- 
dočnosti v lastni 
d r ža vi. 

Dne 12. oktobra 
n a z n a n i 1 je nemški 
državni tajnik za zunanje zadeve dr. 
S o 1 f , da nemška vlada sprejema po- 
goje Združenih držav Severne Ame- 
rike. Ako na Dunaju že pred tem niso vedeli, kaj 
naj bi počeli, izgubili so sedaj še ono malo državniške 
pameti, kar jim je je ostalo. Ministerski predsednik 
Hussarek je še tistega dne dr. Korošcu naznanil, da se 
je vlada odločila ustanoviti Ilirijo. Kako in v 
kakšnem obsegu ni povedal, ker tega ne sam in ne 
vlada vedela nista. Saj je vlada tavala okoli, ko člo- 
vek, ki nenadoma zaide v čisto teman, popolnoma ne- 
znan mu prostor. Dne 15. oktobra je namreč še za- 
vrgla misel na federacijo države, dne 16. oktobra je 
pa kronski svet pod cesarjevim predsedstvom že skle- 
nil, da državo federalizuje. 

Cesarjev manifest, ki je izšel dne 18. oktobra, 
razgalil je pa tudi koj kakšna brezglavost je zavla- 
dala v dunajskih odločilnih krogih. Glasom tega ma- 
nifesta imela 9e je monarhija preurediti v_»Avstrijske 
zvezne države«, v katerih bi »tvorilo vsako narodno 
pleme na ozemlju, kjer je naseljeno, svojo lastno 
državnost«. V isti sapi pa manifest naznanja, da >se 

s tem nikakor ne posega v združenje poljskega ozem- 
lja avstrijskega z nezavisno poljsko državo« in da 
>mora biti obvarovana celokupnost dežel ogrske 
krone«. 

S tem je bilo slovesno proglašeno, da Avstrija 
pristaja na odcep poljskih dežel, kar je storila v nadi, 
da se uresničijo predvojne sanje protiriisko usmerjene 
avstrijske diplomacije, da jagiellonski prestol zasede 
kak Eabsburgovec in tako Poljska postane pomočnica 
Nemčije proti naraščajoči slovanski moči. Nagla- 
šanje celokupnosti dežel ogrske kro- 
ne pa je bilo ko udarec s pestjo nam 
Jugoslovanom v obraz. Saj je pome* 
mio, da se s tem hoče preprečiti naše 
narodno edinstvo. 

Kaj čudo, da je ta manifest rodil ravno nasproten 
učinek od onega, ki so ga na Dunaju pričakovali. Tako 
Čehe, kakor Jugoslovane izpodbudil je k složnemu od* 
poru. ~Saj jim je nanovo in nad vse eklatantno po* 
kazal, da si Avstrija v svoji prislovični perfidnosti 
ostaja slej ko prej dosledna. Slučajno se je zgodilo, 
vendar je omembe vredno, da se je ravno v dan raz- 
glašenja cesarjevega manifesta konstituovalo v Zagre- 
bu »Narodno veče«, izvolivši si dr. Antona Ko* 
rošca za predsednika ter dr. Anteta Pave- 
liča in Svetozarja P r i b i č e v i č a za pod- 
predsednika. V njega osrednji odbor bili smo poleg 
dr. Korošca izvoljeni še dr. Izidor Ca a n k a r , 
jaz, dr. Albert Kramer in dr. Lovro Po- 
gačnik. 

Dne 17., 18. in 19. imelo je »Narodno veče« celo- 
dnevne seje. Na prvi teh sej poročal sem o pripravah, 
ki smo jih v Ljubljani v vsej tajnosti za prevzem 
državnoupravnih agend že izvršili in se je sklenilo, 
da se v istem smislu tudi v Zagrebu vse potrebno 
stori. Na seji dne 18. oktobra je bilo sklenjeno izdati 
manifest. Za njega izdelavo izvolil se je poseben od- 
sek. V imenu tega odseka poročal je v seii dne 19. 
oktobra dr. Grd j ič in je bilo sprejeto njegovo ne- 
koliko izpremenjeno in glede Prekmurja popolnjeno 

besedilo, na kar je manifest bil obnarodovan še tistega 
dne. Obsegal je pet toček. V prvi je bila za- 
hteva po ujedinjenju Slovencev, Hrva- 
tov in Srbov, v tretji pa seje odkla- 
njal »načrt rešitve našega vprašanja, 
kakor je bil podan v avstrijskem ce- 
sarskem manifestu, kakor tudi vsak 
bodo&i predlog, ki bi imel namen re- 
šiti naše vprašanje samo deloma ter 
mu odvzeti njegov mednarodni z n a č a j<- 

V tem, ko se je vse to vršilo, se je pa po časnikih 
ventilovalo dalje po Šukljetu sproženo vprašanje naše 
bodoče državne uprave. Dne 17. oktobra oglasil se 
je v »Slovenskem Narodu« dr. Tavčar s člankom 
»In necessariis unitas«, v katerem je zlasti važnost 
polagal na tezo, da smo Slovenci, Hrvati in 
Srbi en narod. Za njim se je v istem listu 
oglasil dne 18. oktobra dr. Karl Triller s član- 
kom »Ponesrečen načrt«, v katerem je od- 
klanjal Šukljetove misli, mene pa opozarjal, da me 
vežejo sklepi »Izvrševalnega odbora jugoslovanske 
demokratske stranke«, po katerih naj bi v Ljubljani 
ne bila nič drugačna uprava, ko n. pr. v Skoplju. 
Končno se je dne 19. oktobra — tudi v »Slovenskem 
Narodu« oglasil d r. V. S., ki se je gladko izrekel 
za popolni centralizem. — Te reminiscenci 
so zanimive zato, ker dokazujejo, kako malo smo se 
pri nas uglabljali v proučevanje izkušenj, ki so si 
jih drugi narodi pridobili v upravah svojih držav. 
Dandanes pa poučne še tudi zato, ker na lastni koži 
skušamo upravo, ki nam je bila dana brez temeljitega 
proučevanja, katere in kakšne drugod že preizkušene 
upravne metode bi nam najbolj prijale, temveč so 
ustavodajalci šli le preveč za votlimi, dasi donečimi 
gesli. 

Upravo dežele Kranjske imel je še vedno v rokah 
zaupnik dunajske vlade dr. Šušteršič, katerega 
je svoje dni minister baron Hardtel bil nazval naj- 
večjega avstrijskega patrijota med Slovenci. Vodstvo 
deželne uprave je bil sicer že 22. oktobra izročil 

•dr. Trillerju, a deželnega glavarstva ni bil odložil. 
Ker ni hotel razumeti položaja sam, treba mu ga je 
bilo pojasniti. Zato je »Narodno veče« v Zagrebu 
sklenilo naročiti »Narodnemu svetu« v Ljubljani, naj 
ga pozove, da odstopi. To naročilo izvršilo se je s 
pismom, katero sem mu odposlal — po dr. Milka 
Brezigarja konceptu. Glasilo se. je: 

»Narodni svet. V Ljubljani, 26. oktobra 1918. 

Predsedstvo. 

Preblagorodni, 

velecenjeni gospod deželni glavar: 

Po naročilu »Narodnega Veča« v Zagrebu, naj- 
višje politične oblasti v Jugoslaviji, si usojam sporo- 
čiti Vašemu Preblago rod ju sledeče: 

Z ozirom na Vaše politično delovanje med vojsko, 
ne moreta imeti »Narodno Veče« v Zagrebu in »Na- 
rodni Svet« v Ljubljani nikakšnega zaupanja v delo- 
vanje Vašega Preblagorodja. Kadi tega je sklenilo 
predsedstvo »Narodnega Sveta« v svoji seji dne 
26. oktobra t. L, da ne smatra od dne 27. oktobra 
dalje Vašega Preblagorodja kot deželnega glavarja 
dežele Kranjske ter prosi, da izročite vse agende, ki 
se tičejo deželne uprave »Narodnemu Svetu« v Ljub- 
ljani, da se bo mogla deželna uprava nemoteno dalje 
razvijati. 

Predsedstvo Narodnega Sveta« si usoja tudi spo- 
ročiti, da smatra Vaše Preblagorodje odgovornim za 
dosedanjo vršitev deželne uprave. 

Naj sprejme Vaše Preblagorodje izraze odličnega 
spoštovanja.« 

Odgovora na to pismo »Narodni Svet« ni prejel, 
pač pa je dr. Šušteršič po prejemu tega pisma nagloma 
in v vsej tajnosti zapustil Ljubljano in se — kakor 
se je takrat pripovedovalo — preselil v Švico. S sta- 
lišča njegove lične varnosti bilo je to gotovo naj- 
pametneje, kajti razburjenje proti njemu bilo je tiste 
dni jako veliko. 

Dogodki vršili so se s kalejdoskopsko naglostjo. 
Od ranega jutra do poznega večera — in mnogokrat 
tudi ponoči «— treba je bilo pripravljenosti. Svoje dni 
kot župan sem sicer včasih porabil po dvanajst do 
štirinajst ur na dan za vršenje svoje častne dolžnosti; 
sedaj je nekatere dni bilo delo še napornejše. Vršil 
sem namreč kot najstarejši član »Narodnega Sveta< 
čast in dolžnosti podpredsednika. Ker predsednika 
dr. Korošca ni bilo v Ljubljani, umevno je, kaj je 
to značilo. Poleg dela doma pa se je bilo treba po- 
gostokrat voziti k sejam »Narodnega Veča« v Zagreb. 
Te vožnje so bile glede na takratne železniške raz- 
mere ne samo jako težavne in razburljive, temveč tudi 
neznansko zamudne. Bil sem pač včasih neizrekljivo 
utrujen, tako da sem kar cepnil pozno v noč na po- 
steljo; a prva jutranja zarja me je našla že zopet na 
nogah. Vzprožala me je misel, da živim v dobi tako 
velikih dogodkov, kakršni se odigravajo v zgodovini 
človeštva komaj na tisoč let po enkrat in moči mi je 
dajala zavest, da imam srečo — če tudi le v skromni 
meri — sodelovati pri teh dogodkih. 

Razburjenja in povzbujevalnih trenotkov doživel 
sem pri svojem delu dovolj. Višek vsega je bil pa 
dogodek dne 25. oktobra. Sedel sem utrujen in za- 
sanjan po skromnem obedu v kreslu. Glava mi je 
.klonila na prsi in oči so se mi zapirale. V tem mi 
pride hišina naznanit, da žele z mano govoriti štirje 
častniki. Težko se vzdignem, in naročim, naj jih pri- 
pelje k meni. Radovednost, kaj tak obisk pomeni, me 
predrami in mi prežene mahoma vso utrujenost. 

»Setnik J u 1 i u s Husa,« predstavi se mi 
vodja odposlanstva in mi imenuje zaporedoma imena 
ostalih častnikov, med njimi zadnjega: poročnika ko- 
njiče Jana Masaryka, sina profesorja Tomasa 
G. Masarvka. Moja radovednost začne naraščati; iz- 
premeni se pa brž na to v čuvstvo dotlej neznanega 
mi, prijetnega razburjenja. Stotnik Husa mi namreč 
naznani, da so po naročilu polkovnika prišli iz Vipave 
kot odposlanci nekega češkega polka — žal da si 
nisem zapomnil katerega — ponudit bratom Sloven- 

cem svojo pomoč. Razloži mi ob enem, da je soška 
fronta avstrijske armade v polnem razkroju in se 
bode jela valiti skozi naše kraje v zaledje; da pa 
imajo oni še ohranjeno vojno disciplino in da so 
zato sposobni skrbeti v Sloveniji za red. Svojo po- 
nudbo opiralo je poslanstvo na predmnevo, da nimamo 
v domovini domačih vojaških edinic. Krepko sem 
stisnil stotniku Husi bratovsko desnico. Seveda sem 
ponujano pomoč radostno sprejel, ker sem si bil v 
svesti kako težka naloga nas čaka, ko se začne člo- 
veški hudournik valiti skozi naše kraje in sem se 
zavedel, da nimamo lastne zanesljive oborožene sile, 
ki bi bila v stanu zabraniti nerede in nemire v dolgi, 
kruti vojski demoralizovanih vojaških čet, ki so se 
izmaknile vsakršni disciplini. Češko vojaško odpo- 
slanstvo odpotovalo je še tistega dne z mojimi slovan- 
skimi pozdravi na fronto nazaj. Dne 2. novembra je 
potem prispela v Ljubljano češkoslovaška legija, 'ki 
je potem »Narodni Vladk izkazala mnogo znamenitih 
služeb. Žal, da je ta vlada ni znala izkoristiti v naj- 
važnejšo in najsvetejšo njeno dolžnost, ker se je na 
nesrečo sama ni zavedala. »Narodni Svet« s to legijo 
ni prišel več v dotiko, ker je »Narodna Vlada« izdala 
stroge naredbe, da ima občevati samo z njo. 

Dne 26. oktobra naznanili so »Narodnemu Svetu« 
zastopniki kulturnih in političnih organizacij vseh 
slovenskih političnih strank, da žele 29. dan oktobra 
proslaviti kot narodni praznih. Zborovanja, ki se je 
še tistega dne popoldne vršilo v prostorih Št. Jakob- 
skega prosvetnega društva v Florjanski ulici, udeležil 
sem se in sem zlasti veliko važnost polagal na to, 
da se ta dan poskrbi za popolen red in mir in za 
vseskozi dostojen potek praznovanja. Dne 28. oktobra 
priobčil je »Narodni Svet« v tem smislu poseben poziv 
do mestnega prebivalstva. Dejal je v njem, naj se 
»prebivalstvo zaveda, da je vse javno premoženje, 
premično in nepremično, last naroda.« 

Dne 27. oktobra priobčil sem v »Slovenskem 
Narodu« pod naslovom »Kvišku srca!« članek, v 
katerem sem napovedoval naše osvobojenje in zedi- 

njenje s Hrvati in Srbi v eno državo. Med ostalim 
dejal sem v tem članku: 

»Kaj nas vse to uči? Da pojdimo svoji bodočnosti 
brez skrbi in v polnem zaupanju nasproti. Doslej pod- 
laga tujčevi peti, stali bodemo poslej na lastnih nogah. 
Doslej eksploatacijski objekt za tujce, bode poslej naš 
dom naša last. Doslej tlačani, bodemo poslej gospo- 
darji. Mlad narod smo. Vse v nas vre in kipi; vse 
kliče po našem udejstvovanju. Le-to bode nam sedaj 
mogoče. Vse naše energije bodo se strnile v eden tok: 
v tok, ki vodi k sreči in blagostanju domovine. Vese- 
lje do dela bode narastlo, ker bode vsakdo vedel, 
zakaj dela. Jaz blagrujem sedanji rod, ker vem, da 
se v teku dvajsetih let naseli v naši skupni domovini 
nesluteno blagostanje in sem srečen, da vidim zaro- 
dek te blagoslovljene dobe. 

Res je. Prehod bode težak. To pa zato, ker nas 
je država, v kateri preživljamo zadnje dneve, s po- 
grošno svojo politiko privela na rob propada. Saj 
imamo v rokah nje vrednote, ki nimajo skoro nikake 
vrednosti. Avspicije v našo bodočnost 
pa so takšne, da reš i # m o v svojo novo 
državo skoro gotovo vso svojo denar- 
no vrednost.« 

Poslednji odstavek treba se mi je zdelo zapisati 
zato, ker so neki teoretiki narodnega gospodarstva 
jeli ljudi plašiti, da pridejo zato ob vse premoženje, 
ker bi Jugoslavija storila napako, ko bi priznala 
avstrijski denar, češ da je izgubil vso vrednost. 

Da bo v tako usodnih dneh v širokih vrstah pre- 
bivalstva začelo vreti, je bilo pač pričakovati. Nade- 
jati pa se je bilo, da bo to vrenje pri nas prekipevalo 
v narodno navdušenje. V večini slučajev je bilo tudi 
res tako. Toda jela so se prikazovati znamenja, ki 
so dala slutiti, da bi si to kipenje moglo napraviti 
duška tudi v drugi smeri. Sam sem bil priča prav 
odurnemu takšnemu poizkusu, ki mi je z vso grozo 
pričaral pred oči, kakšne posledice bi nastale, ko 
bi ne bilo mogoče širokih plasti naroda obvarovati 
pred pogubnimi instinkti. 

Peljal sem se na sejo »Narodnega Veča v Zagreb. 
Seveda v tretjem razredu, ker so bili vse vozove višjih 
razredov za prevažanje častnikov odvlekli proti bojni 
fronti. Mrzlo jutro je bilo. Na ogrevanje potniških 
vagnov seveda nikdo mislil ni. Zapenjali smo si torej, 
zimske suknje do vratu in zavijali si noge v plede in 
belce, kdor smo jih imeli s sabo. Nema utrujenost 
vladala je v prenapolnjenem vagonu. Podmolklo, 
komaj slišno vršili so se pogovori med posameznimi 
potniki v tem, ko je večina molče zrla predse ali 
pa skozi okna po hriboviti, v jesensko mokro meglo 
zaviti okolici, katero so skušali prodreti solnčni žarki. 
V Zidanem mostu vstopili so s precejšnjim hrupom 
trije novi, lepo oblečeni potniki, katerih obrazi niso 
razodevali, da bi bil kdo iz njih trpel kedaj lakoto. 
Srepo so se ozirali po vagonu, stopicajoč od oddelka 
do oddelka. Zaradi prenapoljenosti vagona smatral 
sem to za vsakdanjo prikazen in se za pridošlece 
nisem zmenil dosti. A možje so se, čim se je vlak 
pomaknil s postaje mahoma ogreli. Najkrepkejši med 
njimi oglasi se z odurnim glasom, ki mi je prodiral 
skozi mozeg: »Nič ve.č ne bo tako, kakor je bilo 

doslej!« in nadaljuje ob glasnem pritrjevanju svojih 
dveh tovarišev: »Ljudstvo bo vladalo, pa ne škrijci. Mi 
bomo gospodarji. Premoženje se bo razdelilo. Zakaj bf 
se samo nekateri pasli, mi bi pa stradali!« 

V vsem vagonu je zavladala grobna tišina. Še 
prejšnji podinolkli razgovori so prenehali. Ženske so 
v strahu ali morda iz radovednosti obračale oči na 
govornika, ki je z debelo palico v roki in z namršČe- 
nimi obrvmi stal sredi vagona. 

»Pri vseh hudičih!« oglasi se po kratkem pre- 
sledku zopet potnik, ki se je vidno uživljal v ulogo 
bodočega strahovalca, »nič več se ne bodo nekateri 
greli, drugi pa zmrzovali.« 

Ostri njegovi pogledi se zapičijo v pled, s katerim 
sem imel ovite noge. A bodisi, da je nanj uplival obzir 
•na mojo starost, ali da mu moj že dokaj ogoljeni pled 
ni bilo povoda dovolj za izvršitev svojega naklepa, 
stopi dvoje korakov proti skrajnemu kupeju, v kate~ 

rem je ob oknu naslonjen sedel mlad, eleganten 
gospod, ki je imel noge ovite s prav lepim, še čisto 
novim pledom. Po bliskovito stegne svojo roko proti 
njemu in zagrabi njegov pled. 

»Kaj se boš, hudič zelenkasti, zavijal v ukradeno 
blago k razkorači se surovina nad njim ter mu hoče 
iztrgati pled. Napadenec se brani in krepko vleče svoj 
pled proti sebi. V tem ravsu ga napadalec z vso silo 
sune, da omahne nazaj na svoj sedež, s katerega se 
je bil vzdignil, opirajoč se z levico ob okno. Videc, 
da se ob tem surovem postopku nikdo v vagonu ne 
zgane, vzdignem se jaz s svojega sedeža, da storim po 
mogočnosti konec temu neprijetnemu prizoru. More- 
biti zato ali pa še verjetneje iz razloga, ker je za- 
žvižgal stroj in je vlak začel počasneje voziti, potegne 
eden tovarišev napadalca krepko za komolec nazaj. 
Z glasnimi kletvinami zapustili so koj na to na postaji 
Kadeče vsi trije vlak. 

Ta dogodek mi je bil glasen opomin, da je treba 
nujno urediti upravno vprašanje. In to z domačimi 
močmi, ki si bodo s vestne, kako važna naloga se jim 
po verja v interesu narodove bodočnosti. Z domačimi 
močmi tudi še zato, ker niso obtežene z mržnjo, ki 
jo je ljudstvo gojilo do protislovensko usmerjenih 
vršilcev avstrijskih upravnih metod in praktik. Zato 
je »Narodni Svet« dne 28. oktobra pozval »urad- 
nike Slovence po vsej Avstriji, da se 
mu javijo« in jim priporočil, »da se 
vrnejo v domovino takoj, ko jih po- 
z o v e.« 

V dosledku tega poziva sklenil je v seji dne 
29. oktobra ustanoviti enkete zaradi posvetovanja, 
kako izpremeniti upravo in zlasti o tem, katere osebe 
naj se iz nje odstranijo in kako nadomeste. Enkete 
bile so sestavljene takole: 

Za politično stroko: Vladni tajnik Bogu m i 1 
Senekovič, poročevalec, Gustav Golja, dr. 
Miroslav Lukan, dr. Anton Mencinger, 
Fran Podboj, Viktor S t e s k a , Ivan Te- 

kavcič, Rihard Tomažič, dr. Ivan Vrtač- 
nik in d r. M a t i j a Z a m i d a. 

Za sodno stroko: dr. Oton Papež, poroče- 
valec, Božidar Bežek, Anton Bu lovec, 
dr. Ivan Hojnik, dr. Danilo Majaron, 
dr. Fran Milčinski, dr. Robert O g o r e - 
lec in Fran Regali. 

Za finančno stroko: dr. Ivan Rupnik, po- 
ročevalec, Anton Burger, Ivan Jerman, 
Mak so Kostanjevec, Just Piščanec, Jo- 
sip Verbič in Rudolf Vesel. 

Za poštno in brzojavno stroko: Ivan Podgor- 
nik, poročevalec, Ivan Gruden, Josip Ku- 
rent, Matej Pogačnik, Alojzij Potokar, 
Janko Sirnik, Alojzij Vernik, Josip 
Vrtovec in Anton Wolf. 

Enkete začele so poslovati takoj in so imele na- 
ročilo pospešiti svoja posvetovanja tako, da bodo 
uspehe posvetovanj mogle »Narodnemu Svetu« javiti 
/e BI. oktobra. 


XVIII. Proglasitev odcepitve od 
Avstro-Ogerske in zedinjenja s 
Srbi in Hrvati v eno državo. 
— Revolucionarna ustanovitev 

„ Narodne vlade". 

* • 

Predsednik »Narodnega Sveta« dr. Korošec moral 
je vsled sile dogodkov odpotovati v Genevo, da stopi 
ondi v zvezo z zakonitimi zastopniki srbskega naroda, 
ki so jih v antantnih krogih smatrali za poklicane 
predstavnike bodoče Jugoslavije. Iz tega razloga je 
dne 25. oktobra naznanil »Narodnemu Svetu«, naj ga 
v dobi njegove odsotnosti v tej najvišji inštanci slo- 
venskega naroda zastopa najstarejši odbornik. 

V smislu tega naročila prešlo je 
predsedstvo in vodstvo »Narodnega 
Sveta« v moje roke. Stvar je bila na ta način 
formalno utrjena, ker de facto sem mu stal 
na čelu zaradi dr. Koroščeve odsotno- 
sti iz Ljubljane že od njegove ustano- 
vitve sem. 

Narodni praznik je bil določen za 29. dan oktobra. 
Rila je z njim spojena slovesna proglasitev odcepa od 
Avstro-Ogrske in združitve z brati Srbi in Hrvati *v 
eno državo. 

Redkokdaj naznanja že zgodnja jutranja zarja beli 
Ljubljani tako lep dan, kakor je bilo to dne 29. okto- 
bra 1918. Nobenega oblačka ni bilo na nebu, ko sem 
ob šestih zjutraj pogledal skozi okno. Le lahka, pro- 
zorna meglica se je vlekla nad njenimi hišami, ki je 
pa izginila, kakor hitro so se solnčni žarki jeli poševno 
vsipati nad mesto, katerega slovensko prebivalstvo je 
drhtelo blaženega pričakovanja. Ko je solnce vzplavalo 

na jasnem, ko ribje oko čistem obzorju, našlo je mesto 
v prazničnem razpoloženju. Vse prodajalnice in obrto- 
valnice, razen onih, ki so imele namen vsakodnevnega 
preživljanja mestnega stanovništva in so ta dan imele 
služiti tudi mnogoštevilnim, iz podeželja dopotovavšim 
gostom, bile so zaprte; po ulicah, ki so bile bogato 
okrašene z zastavami, pa je vrvelo na tisoče pražnje 
oblečenega, z vzvišenimi čutili navdahnjenega doma- 
čega ter od blizu in daleč prispelega rodoljubnega ob- 
činstva obojega spola. Med njimi zlasti mnogo žen v 
narodnih nošah. Zbrali so se, da prisostvujejo slovesui 
proglasitvi našega svobojenja, da so priča jugoslovan- 
skega zedinjenja, da spoznajo svoje z rekami človeške 
krvi izkupljeno odrešenje in da ob radostnoburnih 
utripljajih svojih src prisežejo zvestobo svoji lastni 
državi. 

Ze ob osmih začele so se neštete množice zgri- 
njati na Kongresnem trgu. Kakor šum reke prodiralo 
je njihovo veselo govorjenje v stanovanja okolnih hiš, 
katerih okna so bila vsa odprta in tesno zasedena, 
čim se je jela približevati napovedana deseta ura. 
Na balkonu deželnega dvorca zbral se je »Narodni 
Svet«,- zastopniki deželne uprave z 
dr. Trillerjem in občinskega sveta 
ljubljanskega z županom dr. Tavčar- 
jem na čelu, knezoškof dr. Jeglič z 
zastopniki duhovščine in predstavni 
ki vseh državnih oblasti. 

Točno ob desetih izpregovoril sem, obkrožen od 
članov ' Narodnega Sveta«, k zbranemu občinstvu, 
katero je na dano znamenje z rogom mahoma utihnilo, 
ko da je v cerkvi, te-le, od časa do časa od nepopis- 
nega navdušenja prekinjene besede: 

Državljani in državljanke svobodne Jugoslavije! 

Naše življenje je polno dela in truda, polno vsak- 
danjih skrbi. Marsikedaj omagujemo pod njihovo 
butaro. Kljubu vsemu temu pa prihajajo trenotki, v 
katerih se čutimo srečne, da živimo. 

Devet dni sem preživljamo take trenotke. Saj se 
zavedamo, da smo stopili iz tamnice, v kateri so nas 
doslej imeli zaprte, na svetlo solnce. 

Vaša srca, mile sestre in dragi bratje, prekipevajo 
vzvišenih čutil, vsaka vaša žilica drhti doslej nepo- 
znane sreče in radosti. 

Svobodni državljani ste. Kot taki pa 
se dobro zavedate, da vam bode ta največja vseh 
dobrin ohranjena le tedaj, ako bode vaš državni 
ustroj redno funkcijonoval. In prišli ste semkaj, da 
spoznate one, ki naj za to skrbe. 

Narode! Za danes je sklican hrvatski sabor, da 
proglasi odcepljenje Hrvatske od Ogrske ter njeno 
zedinjenje z veliko Jugoslavijo. To je vzrok, da ni 
med nami nobenega zastopnika »Narodnega Veča , te 
najvišje inštance narodne volje. Zato se ti predstavlja 
samo predsedstvo »Narodnega Sveta«, katero je izvrš- 
beni organ »Narodnega Veča«. 

Zalibog danes ni med nami onega, katerega ti, 
narod moj, najbolj ljubiš. Voditelja, apostola 
Jugoslovanstva in prvoboritelja za 
našo suverenost, dr. Antona Korošca 
pogrešaš tukaj. A če ni telesno — v duhu je 
gotovo z nami. Saj je mogoče, da ravno v tem trenutku 
razpravlja v Švici, kjer se že nekaj dni mudi, o pogo- 
jih za ‘izgradnjo naše celokupne države, z velikim 
rodoljubom, predsednikom jugoslovanskega odbora 
dr. Ivanom Trumbicem in genijal nim srb- 
skim ministrskim predsednikom P a š i č e m. 

Narode! Prav je, da ob navedbi njunih imen na- 
vdušenja prekipevaš. Saj sta ta dva moža z modrim, 
globoko premišljenim paktom položila prvi temeljni 
kamen svobodni in suvereni državi Slovencev, Hrvatov 
in Srbov. 

Temu temeljnemu kamnu sledili so drugi in hva- 
ležnost zahteva, da se spomnimo njih polagateljev. — 
Do črne zemlje se klanjamo tvojim 
m a n o m , Janez Evangelist Krek! Ko si 
spoznal, da ne bodeš klicar v puščavi, dvignil si 


300 


prapor našega ujedinjenja in zakli- 
cal si gromoglasno, da je odjeknilo po 
vsem svetu, da smo Slovenci, Hrvatje 
in Srbi narodi istega jezika in iste 
krvi. Ko so nas obdolževali veleizdaje, vrgel si jim 
v obraz nepobitno in poražujočo resnico, da je 
r. obstvo veleizdaja. 

Tretji temeljni kamen položil si 
ti, narod moj, ker si blagovestnikov 
klic um el in veliko dobo spoznal. Po- 
kazal si se zrelim. Slava ti zato! 

Četrti temeljni kamen položil je 
od vseh spoštovani vrhovni dušni 
pastir, knezoškof dr. Anton Bonaven- 
tura Jeglič. — Pred dvajsetimi leti sprejemali 
smo ga slovesnim načinom. Radostno razpoloženje, ki 
je vladalo takrat po Ljubljani, zdelo se je, da ima 
globlje vzroke. In imelo jih je. Sl o v e n s k i narod 
pričakoval je od svojega sina na sto- 
lici sv. Maksima velikega čina. Ne 
zastonj. Ko je prišel čas, s e g el je 
škof dr. Jeglič vsem zvestim sinovom 
naroda v roke in se — njim na čelu 
— izrekel za u j e d i n j e n j e. S tem činom 


postal je — samo od sebe — primas Jugoslavije in 
našo belo Ljubljano povzdignil je za stolico primata. 

Največji kamen pa je v temelje naše države po- 
ložil mož, čegar izredno državniško modrost občuduje 
ves svet. Grozno nečloveško klanje povzročil je zgolj 
iz nebrz/lanega slavohlepja avtokrat, ki ga bode zgo- 
dovina brez dvojbe nazvala največjo šibo človeštva. 
Videc to, odločil se je predsednik Z j e d i n j e - 
nih držav Severne Amerike Woodrow 
W i 1 s o n storiti take vnebovpijoče zločine za vse 
večne čase nemogoče. In nastopil je proti uzurpator- 
jem moči, ki jo tako radi in tako bogokletno — kakor 
Neron in Ivan Grozni — izvajajo iz božje milosti. 
Vsa moč je iz narodov, njim samim 
gre torej odločati o njej, glasil se je 
njegov klic, klic pravega demokratizma, ki gre zrna- 

gonosno svojo pot po vsem svetu. Od klica pa je 
Wilson prestopil tudi k dejanju. On za nas Ju- 
goslovane* od onih, ki so nam še pred nedavnim 
grozili, da nas v tla pomandrajo, naravnost za- 
hteva svobodo, neodvisnost in s a m o - 
# odločbo. Vem, da možu, kateremu se bodo dvigali 
spomeniki po vsem svetu, tudi Jugoslavija postavi 
dostojen spomenik. A najlepši spomenik, spomenik 
hvaležnosti, postavimo mu v svojih in svojih potom- 
cev srcih. 

Še enemu čutu hvaležnosti moramo v tem sveča- 
nem trenotku dati izraza. Temelje naše države drži 
skupaj dragoceno pojilo. Tvojih hrabrih sinov 
— mladeničev in mož — tvojih onemoglih 
starcev, tvojih blagih hčera — . deklet 
in žen — tvojih nedolžnih otročičev 
kri je to, velika, sveta mučenica, kra- 
ljevina Srbija. Ta kri je vpila po maščevanju, 
ona je prosila tvojega poveličanja in poveličana 
si. Zgradba pa, katero drži skupaj tako dragoceno 
pojilo, je neporušljiva. Prejmi torej naše 
p o k 1 o n s t vo ti, naša krasna, ob ne- 
izmernih mukah rojena in zato za 
večno neporušljiva Jugoslavija!« 

S tem je bilo proglašeno odcepljenje Slovenije od 
avstroogrske monarhije in njeno združenje z Jugosla- 
vijo. Navdušenja, ki je prevevalo množico, katera je 
napolnjevala ves Kongresni trg z Zvezdo vred, ni 
mogoče popisati. Cesto je Ljubljana od narodnega 
prebujenja sem videla v svojem ozidju številne, na- 
vdušenja kipeče množice; a takega ginljivega veselja 
še nikdar. Ni čuda. Koliko jih je pa bilo med Slovenci, 
ki bi si bili le izdalječ misliti drznil, da nam Sloven- 
cem vdari kedaj ura osvobojenja iz robstva, v katero 
nas je pred več ko šest stoletji vkovala avstrijska 
država? Koliko, ki bi bili verjeli, da minejo časi, ko 
bodo Prešernove besede, da 

»Le tujcem sreče svit se v Krajni žari, 

Ošabno nos’jo ti pokonci glave,« 

ki so mu prikipele iz obupa in domovinske ljubezni 
polnega srca, ohranile le še zgodovinsko vrednost? 
Koliko, ki bi bili trdno verovali v izpolnitev njegovih 
proroških besedi, da 

»Vremena bodo Kranjcem se zjasnila. 

Jim milše zvezde, kakor prej, sijale?« 

Koliko časa pa je že poteklo od tedaj, ko je ravno 
na tem prostoru stala več tisočglava množica sloven- 
skega rodu, ki je na videz boja željna, v resnici pa 
preplašena, a od bizantinsko navdahnjenih svojih 
voditeljev podpihovana blaznela navdušenja za voj- 
sko, prisegala zvestobo Avstriji in klicala smrt 
Srbiji in njenim hrabrim sinovom, svojim krvnim 
bratom? 

In sedaj! Ne samo »milše zvezde« jele so nam 
Slovencem sijati, nego solnce samo je v mogočnih 
snopih vrglo svoje najsvetlejše žarke na blagoslovljeno 
zemljo, ki nam jo je dobrotno nebo določilo za našo 
domovino. In tujci, ki so še pred nedavnem ošabno 
nosili po konci glave in so tekmovali med sabo v za- 
ničevanju naše sladke govorice ter kovali naklepe za 
njeno popolno zatrtje, kje so bili ta dan? Poskrili so 
se, da ne vidijo našega zmagoslavja. Kolikor so pa 
iz posebnih razlogov — največ sebične narave — sto- 
pali v stike z nami kot novimi gospodarji situacije: 
ali niso naenkrat našli, da gre našemu milemu jeziku 
gospodstvo v Ljubljani? Še več! Svojo pokroviteljico 
Avstrijo našli so v razvalinah na tleh, in — prej vedno 
tako glasni — morali so biti neme priče, kako je nad 
njenimi razvalinami zaplapolala s krepko roko tjekaj 
zasajena — naša trobojnica, proti kateri so desetletja 
sem besneli in ščuvali. 

Vse to je v teh slovesnih trenotkih morala 
spoznati in čutiti vsa množica, ki je radostno vzkli- 
kala proglasitvi Jugoslavije in naši združitvi z njo. 
Ni torej čudo, da so mnogi iz nje, 
premagani od srčne radosti in ginje- 
n j ^ , glasno ihteli. 

Naravno je, da so vsi govori vžigali. In za mano 
so govorili še dr. Triller v imenu dežele in naroda, 
dr. Tavčar v imenu občinskega sveta, knezoškof 
dr. Jeglič, dr. Lovro Pogačnik in Fran Kopač. Višek 
ganotja pa je nastopil, ko je k balustradi z obnaženo 
sabljo stopil nadporočnik dr. M i h a j 1 o Rosto- 
har in je v svojem in v imenu svojih, na trgu pred 
deželnim dvorcem zbranih in strumno v vrsto pore- 
danih tovarišev, častnikov bivše avstroogrske monar- 
hije, s povzdignjenim glasom v roke Narodnega 
Sveta«; položil prisego vdanosti in zve- 
stobe Jugoslaviji. Ne pretiravam, a k o 
zapišem, da pri tem nobeno oko ni 
ostalo suho; klici »Živela Jugoslavjja!« pa so 
se razlegali kakor bučanje vzvalovenega morja. — 
Ves tisti dan je vladalo po mestu slavnostno razpolo- 
ženje in ni nikjer prišlo ni do najmanjšega neljubega 
dogodka. 

Ko se je na ta način odigral naj- 
važnejši zgodovinski čin, treba ga je 
bilo le še dovršiti s prevzetjem javne 
uprave. Zato sem za naslednji dan ob šestih zvečer 
sklical plenarno sejo »Narodnega Sveta« z edino točko 
dnevnega reda: »Posta vi jen je Narodne vlade«. 

Ker je bila za ravno ta dan sklicana v Zagreb 
seja »Narodnega Veča«, na katere dnevnem redu so 
bila važna finančna posvetovanja in mi je predsedstvo 
naznanilo, da želi moje udeležbe, odpeljal sem se že 
29. oktobra v Zagreb. Da v slučaju kake zakasnitve 
vlaka, ki v oni dobi niso bile nič nenavadnega, ne 
zamudim seje, naročil sem zase in dr. Alberta Kra- 
merja takoj po prihodu v Zagreb za naslednji dan ob 
eni popoldne poseben vlak do Ljubljane. Vedno sem 
lojalno vršil svoje dolžnosti, kamorkoli me je bila 
usoda postavila v življenju. Tako tudi v »Narodnem 
Svetu.« Zato mi niti v* glavo ni pasti 
zamoglo, da bi mogel kdo mojo od- 
sotnost iz Ljubljane izkoristiti nedo- 
pustnim in n e h o n e t n i m načinom. 

In vendar se je to zgodilo. Ljudem, ki se 
celo v zgodovinsko tako odločilnem 
trenotku niso mogli iznebiti nizkotne 
osebne politike, njim, ki se ves čas vojne — 
ker je bilo to nevarno — niso upali pokazati ni za 
ščipec odločne, kaj še le prevratne, zahotelo se 
je sedaj, ko so sodili, da iz tega ne 
preti ni kašne nevarnosti, male revo- 
lucije. In izvršili so svoj naklep. 

Z dr. Kramerjem prispela sva kmalu po peti iz 
Zagreba v Ljubljano. Podala sva se hitro v mesto, 
usmerivša svoje korake proti deželnemu dvorcu, kjer 
je imela biti seja »Narodnega Sveta«. Toda pred ho- 
telom »pri Slonu« na Dunajski cesti naju zajame iz 
Prešernove in Šelenburgove ulice sem deroča reka 
ljudi, nama zastavi pot in naju hoče odnesti s seboj. 
Z vso težavo preril sem se skozi množico, izmed ka- 
tere so me mnogi spoznali, naglašajoč, da moram k 
seji »Narodnega Sveta«. Dr. Kramer, ki se je nad ne- 
navadnim nastopom na ves glas »živio« kričeče, vidno 
vzhičene, množice zdel ravno tako iznenaden, ka- 
kor jaz, mi je kmalu izginil izpred oči; jaz pa sem, 
prerivajoč se skozi gnječo, v Šelenburgovi ulici izve- 
del, da je bila ustanovljena »Narodna vlada«. 

Spoznal sem takoj brezmejno p e r - 
fidnost, ki je bila zahrbtno izvršena 
in uganil sem tudi po čegavi inici- 
jativi se je to zgodilo. Pač sem v sebi 
občutil ves gnjus proti temu početju; a navajen člo- 
veške zlobe in podlosti, podal sem se v sobo, kjer se 
je imela vršiti seja »Narodnega Sveta«, zaradi ugoto- 
vitve, da je bila »Narodna vlada« sestavljena in pro- 
glašena nepravilno, ker je zato bilo opravičeno edino 
le predsedstvo »Narodnega Sveta«. S sarkastičnim 
smehom na ustnicah odvrnil mi je član predsedstva, 
ki sem ga bil tamkaj našel, da so se stranke med sabo 
dogovorile in da je pri dotičnih dogovorih bila na- 
vzočih večina članov predsedstva »Narodnega Sveta«. 
Ker je bila seja predsedstva »Narodnega Sveta« edino 
pravilnim načinom sklicana za ob šestih zvečer in so 

o tem bili obveščeni vsL njega člani, bila je torej 
»Narodna vlada« sestavljena in proglašena z revo- 
lucijo proti »N a rodne mu Svetu«. Tega 
so se pač zavedali prouzročitelji tega »pogumnega« 
dela sami. Zato so — zopet za hrbtom predsedstva 
»Narodnega Sveta« — izposlovali si pritrdilo »Narod- 
nega Veča« v Zagrebu, čegar predsedstveni posel se 
je vršil pod vodstvom Svetozarja Pribičeviča. 

Dr. Kramerjevo iznenadenje smatral sem takrat 
za odkritosrčno. Kasneje sem pa vendar mogel ugoto- 
viti, da je o tem izdajskem postopanju avstrijakantov 
moral poučen biti. Izvedel sem namreč — in »Ilustro- 
vani Slovenec« v svoji 44. številki z dne 28. oktobra 
1928 to izrečno potrjuje, — da je Narodna vlada« v 
prostorih »Katoliške tiskarne« bila sestavljena že 
29. oktobra zvečer. Ker je nje sestavo potrdilo predsed- 
stvo »Narodnega Veča«, čegar član je bil tudi dr. Kra- 
mer, naravno je, da je on moral za stvar vedeti že 
takrat, ko sva v posebnem vlaku hitela iz Zagreba k 
seji »Narodnega Sveta«. Nelojalnost predsedstva »Na- 
rodnega Veča« do mene bila je tedaj vzgledna, — 
prav avstrijska. 

Iz posebne izdaje »Slovenskega Naroda« izvedel 
sem, kako je bila sestavljena ta revolucionarna »Na- 
rodna vlada«. Prav nič ne tajim, da sem 
smatral, da mi po dotedanjem mojem 
javnem delu, po gmotnih žrtvah, ka- 
tere sem imel za izpolnitev svojih 
stremljenj in po trpljenju, katero 
sem bil prestal, gre sedež in glas v 
»Narodni vladi« nove države, za ka- 
tere p rib o rite v je redko kdo med Slo- 
venci tako dosledno in očitno de- 
loval. Pa tudi zato, ker sem kar drhtel 
po možnosti, da lastni naši državi 
posvetim svoje skromne umstvene 
sposobnosti in svojo nikdar ne poje- 
majočo voljo do dela. Nizkotni za 
vistniki smatrali so, da me nova do- 
movina in slovenski narod v najusod- 

n e j š i dobi zgodovine lahko pogrešata. 
In sestavili so »Narodno vlado« tako, da je — ako 
abstrahujem od par oseb, — avstrijakantstvo iz nje 
na veliko daljavo kar zaudarjalo. 

Takole je bila ta vlada sestavljena: 

Josip vitez Pogačnik, predsednik. 
Njemu so bili dodani tile poverjeniki: 
dr. Ivan Brejc, za notranje zadeve, 
dr. Vekoslav Kukovec, za finance, 
dr. Vladimir Ravnihar, za pravosodje, 
prelat Anton Kalan, za kmetijstvo, 
dr. Karol Vrstovšek, za uk in bogo- 
častje, 

ing. VI a d i m i r Remec, za javna dela 
in obrt, 

dr. Karl Triller, za trgovino in industrijo, 
dr. Ivan Tavčar, za prehrano, 
dr. Pa vel Pestotnik,za pošto in brzojav, 
dr. Lovro Pogačnik, za narodno brambo, 
dr. Vekoslav Brecelj, za zdravstvo, 
dj. Anton Kristan, za socijalno skrb. 

Josip vitez Pogačnik bil je v državnem zboru av- 
strijskem predsednik onega brambnega odseka, ki je 
imel pripravljati vojsko Germanstva proti Slovanstvu. 
V tem odseku se je — zaupno sicer a jasno — govo- 
rilo, da utegne biti >prva na rani Srbija. Dr. Šu- 
šteršič je ravno s tem, da je predsedstvo tega 
odseka reklamoval za člana svojega kluba, hotel 
ugotoviti do skrajnosti idoči avstrij- 
ski patrijotizem slovenskega naroda. 

Poleg viteza Pogačnika, ki je postal predsednik 
»Narodne vlade«, prišlo je vanjo še šest njegovih so- 
mišljenikov in pa dvoje narodnih naprednjakov, ki 
sta v usodnih dneh izpovedovala prilično enako poli- 
tično vero, ko oni. O tem nas poučujejo podlistki »Pri 
avdijenck, ki jih je priobčeval »Slovenski Narod« leta 
1917 v 38. in naslednjih številkah in pa akcija, ki sta 
jo z izročitvijo srebrnega rogu drugemu gorskemu 
strelskemu polku na 'soški fronti uprizorila v aprilu 

1918. leta, tedaj v dobi, ko nam je bilo nad vse jasno, 
kaj bi v narodnem oziru za nas pomenila zmaga av- 
stroogrskega orožja. Tudi so takrat že brljavci jeli 
izpoznavati, da je stvar osrednjih velesil izgubljena 
in so podžigajoči govori na vojake same napravljali 
4 skrajno klavern utis. 

Če se vse to pomisli, se pač ne more zameriti 
trenotno v Ljubljani nastalemu dovtipu, ki je v »Jugo- 
slovanski tiskarni« sestavljeno vlado označeval s »c. k. 
Narodno vlado«. 

V posebnem poglavju bom na podlagi lastnih 

zvaničnih izkušenj in uradnih spisov izpregovoril o 
posledicah te »palačne revolucije«. Za sedaj samo ugo- 
tavljam, da je bilo vabilo za »furtim« (tihotapsko) za- 
radi postavljenja »Narodne vlade« sklicano sejo po- 
razposlano iz »Katoliške tiskarne«. Ali se je s tem ho- 
telo namenoma zabrisati sled, odkod je izšla pobuda, 
ali podčrtati, da je »Vseslovenski Ljudski Stranki« šla 
pri tej akciji glavna beseda, je pač brezpomembno. 
Zanimiveje je, katere osebe so se seje udeležile in s 
tem vso odgovornost za nje posledice s svojimi imeni 
zvezale. ** 

V prvi vrsti je treba omeniti, da so se proti »Na- 
rodnemu Svetu« izpozabili in so z udeležbo pri tej seji 
— dasi so imeli v rokah od edino zato avtorizovanega 
predsedstva izgotovljeno vabilo na sejo ob šestih zve- 
čer — kršili disciplino, člani predsedstva: dr. Izi- 
dor Cankar, dr. Josip Jerič, Ivan Kej- 
žar, dr. Lovro Pogačnik in Fran Smo- 
dej. — Poleg njih so se protipravno sklicane seje 
udeležili še- prelat Anton Kalan, dr. Ve- 
koslav Kukovec. Josip vitez Pogačnik 
in dr. Vladimir Ravnihar. 

Silno vabljivo je bilo na to nepravilno »palačno 
revolucijo« odgovoriti s protiudarom. Imel sem v ta 
namen zanesljivo oboroženo moč na ponudbo. Bilo 
je tudi ljudi, ki so me k temu nagovarjali. Ne bom 
tajil, da sem imel dokaj volje k temu. Toda neprečuta 
noč od 31. oktobra na 1 . november mi je rodila spo- 
znanje, kako porazen utis bi tak korak moral napra- 

viti pri antanti. Odločil sem se torej podrediti svoja 
osobna čutila splošni stvari. Danes dvomim, 
da je bilo to prav. 

Da »Narodna vlada« ni nič kaj rada gledala »Na- 
rodni Svet« poleg sebe, je jasno. Ko bi mu ne bil 
predsednik dr. Korošec, bila bi bržkone zahtevala, da 
takoj ustavi svoje poslovanje in da svojo organizacijo 
— kakor se je to kasneje tudi res zgodilo — podredi 
njej. Tako pa je »Narodni Svet« posloval kot posebna 
vsenarodna organizacija dalje. 

Dne 31. oktobra — tedaj predno je bila sestav- 
ljena »Narodna vlada« — izdal je »Narodni Svet« 
oklic do vseh slovanskih častnikov, podčastnikov in 
moštva s fronte vračajoče se avstroogrske vojske, naj 
se nemudoma zglase v Ljubljani v Mestnem domu v 
vojaškem uradu, da bodo uvrščeni v narodno 
armado. 

Dne 2. novembra je temu pozivu sledil razglas 
Narodnega Sveta«, s katerim se je poživljalo vse 
javne urade v Sloveniji in v Istri, naj 
uradujejo v slovenskem, odnosno v 
h r v a t s k e m jeziku. 

Denarne zbirke za »Narodni Svet« tekle so dalje 
in je leta razpolagal z znatnimi vsotami, tako celo, 
da je mogel semtertje zalagati še »Narodno vlado«. 
Izredna večja potrebščina je njega samega zadela dne 
11. novembra, ko je dospel v Ljubljano večji transport 
srbskih vojnih vjetnikov iz Avstrije. 
Ta transport stal je pod poveljstvom polkovnika 
Š v a b i č a. Bili so od ljubljanskega prebivalstva pri- 
srčno in slovesno sprejeti. Saj je bila to prva, dobro 
organizovana srbska vojna četa, ki je stopila na ljub- 
ljanska — sedaj jej že domača — tla. Mlado in staro, 
moški in ženske, drlo je pred domobransko vojašnico, 
kjer se je vršil sprejem dragih, našim srcem tako milih 
bratov. Dobrodošlico izrekel sem jim v imenu »Narod- 
nega Sveta« jaz. Tako med mojim, kakor njemu 
sledečim govorom dr. Kramerja prihajalo je do ginlji- 
vih prizorov bratovskega razpoloženja. Navdušenje pa 
je prikipelo do vrhunca po odgovoru polkovnika 

švabica. Njega je »Narodni Svet« naprosil, naj bi s 
svojim polkom ostal v Ljubljani. Ker sam o tem ni 
mogel odločiti, kajti vojaki so — iz ujetništva odpu- 
ščeni — imeli pravico vrniti se k svojim rodbinam, 
prepustil je odločbo njim. Pojasnil jim je položaj, 
povedal jim, da so v domovini pri rodnih bratih in jim 
razodel željo »Narodnega Sveta«, pristavil pa, da 
pošlje one, ki si po večletni ločitvi žele k svojim rod- 
binam, z zanesljivim transportom domov, on sam pa 
da ostane v Ljubljani samo z onimi iz njih, ki se za to 
prostovoljno odločijo. In glej: vsi so izjavili, 
da ostanejo z njim vred v Ljubljani. 
Pač je za mnoge, katerih srca so hrepenela k rodite- 
ljem ali celo k ženam in deci, bila ta odločitev težka 
in je pomenila veliko žrtev. Kakor instinktivno čutile 
so to okoli vojašnice zbrane množice in so zato po 
tozadevnem polkovnikovem naznanilu dragim srbskim 
bratom priredile živahne ovacije. Kar zdelo se je, da 
imajo te ovacije poseben pomen. Imele so ga. Če tudi 
podzavestno. Domovinske svoje dolžnosti v tako vi- 
soki stopinji svestna si hrabra četa Švabi- 
čeva zaustavila in obrnila je kasneje 
nazaj Italijane, ki so bili že na pohodu 
v Ljubljano in so imeli gotovo namen z zasedbo 
Emone oživiti svoje namišljeno pravo tudi do tega dela 
nekdanjega rimskega imperija. 

V »Narodnem Veču« v Zagrebu vršile so se jako 
pogostoma seje. Ker so se razpravljale na njih važne 
zadeve — zlasti finančnega značaja — udeleževal sem 
se skoro vseh. K neki seji peljal sem se z večernim 
dolenjskim vlakom skozi Karlovec. Vlak je bil — 
kakor tiste čase vsi osebni vlaki — nabito polen. 
Dobil sem prostora v oddelku za nekadilce drugega 
razreda. Poleg mene so bile v tem oddelku še štiri 
ženske. Šesti prostor je bil, ko sem vstopil, že obložen. 
Na ta prostor pride tik pred odhodom vlaka mršav 
mladenič potegnjene, rasti, po čegar obnašanju je bilo 
spoznati, da je vinjen. Ob živahnem pogovoru z dvema 
tovarišema se prikaže na vratih kupeja in zakliče 
vanj: »Živela Jugoslavija!« Ženske se nasmehnejo, a 


310 


ne odgovore. Jaz, ki sem se veselil, da sem v kotu 
ob vratih dobil kotiček, kjer mi je bilo mogoče, da se 
naslonim in zadremljem, tudi nisem imel volje spu- 
ščati se s pijanim sopotnikom v kakršno občevanje 
koli. Zato se ne zganem in ne odgovorim. Pridošlec 
vzdigne vrhnjo sukno s sedeža nasproti meni in zdrkne 
potem — ali bolje rečeno: pade — nanj. Na to se 
jame jezno ozirati okoli sebe. 

»Živela Jugoslavija! sem dejal, pa vsi molčite,« 
začne zabavljivo, pri čemer se mu jezik neprestano 
zapleta. »Kakšni ljudje pa ste? Ali bi morebiti še 
vedno hoteli Avstrijo?« 

Ženske se spbgledujejo, a molče. Potem obračajo 
svoje poglede name, ko da žele izvedeti, zakaj mol- 
čim tudi jaz. 

»Jugoslavijo imamo,« začne zopet nemirni so- 
potnik. »Jugoslavijo pri moji duši! Nemškutarijo je 
hudič vzel, pri moji duši, da jo je vzel! Če se kdo nem- 
škutarjev le zgane, kar lop po njem! Vsak ima to 
pravico, kdor je kaj tiča. Mi Jugoslovani smo pa tiči; 
pri moji duši, da smo tiči! Kaj ne, ti?« obrne se po 
teh, ob kolcanju iz ust mu vročih izlivih pijanega rodo- 
ljubnega navdušenja do mene. 

»Kaj, ti še ne odgovoriš ne?« nadaljuje, ko vidi, 
da se ne zganem. »Kdo pa si ti prav za prav, da ti 
Jugoslavija ni všeč? Ali si mar nemškutar?« 

»Miren potnik sem,« dam se zapeljati, da nevoljno 
odvrnem nadležnežu, »miren potnik, ki želi, da ga 
pustite, da si med vožnjo malo odpočije.« 

»Miren potnik, kajpada! Ne boš Jaka. Mi imamo 
Jugoslavijo. Ta ne pozna mirnih potnikov. Če slišiš 
„živila Jugoslavija", je tvoja dolžnost, da se zganeš, 
ko bi bil tudi višenjski polž. Ali si razumel? Živila 
Jugoslavija!« 

»Ho ho! Ti molčiš? Nemškutar si, pri moji duši, 
da si nemškutar!« 

»Nehajte že vendar,« odvrnem mu. »Naj vam za- 
dostuje, ako vam povem, da nisem nemškutar. Glejte, 
te-le dame bi gotovo rade imele mir in jaz tudi.«: 

Par žensk pritrdi z nagibom glav. »Obnašajte se torej, 
kakor se spodobi.« 

»Kaj, ti boš mene učil, kako naj se obnašam? 0 
ne: v Jugoslaviji bomo mi učili obnašanja takšne, ka- 
kor si ti. Praviš, da nisi nemškutar. Kaj pa si? Pa 
povej, kaj si. Ali si morebiti veleposestnik? Da, da 
veleposestnik si. V Jugoslaviji bomo veleposestnike 
učili kozje molitvice. Pri moji duši, da jih bomo učili. 
Pa bomo tudi tebe naučili. Boš že videl, kaj se to 
pravi!« 

»Tiho!« kriknem sedaj. »Jezik za zobe, ali pa 
pokličem kondukterja. Pijanci, ki so drugim potnikom 
v nadlego, ne spadajo v vlak. Take so postave v 
Jugoslaviji!« 

To je učinkovalo. Pijani navdušenec se sesede. 
A le za nekaj trenotkov. Demon alkohol mu ne da 
mirovati. Nagne se skozi odprta kupejska vrata k 
svojima tovarišema, ki sta ga navidezno imela tudi 
čez potrebo po klobukom, in zakliče: 

»Pijan pa nisem; pri moji duši, da nisem. To je 
razžaljenje zame. Pijanca me je imenoval. Pri moji 
duši, klofuto mu prisolim!« 

Eden njegovih tovarišev pristopi in se ozre po 
meni. Koj na to prime mojega vis a vis pod pazduho 
in mu pravi polglasno, naj stopi ven, Češ da mu ima 
nekaj povedati. Uboga ga. Ondi sem videl, kako mu 
je nekaj na uho trobil in kako se je le-ta semtertje 
ozrl nazaj proti meni. Čez kakih pet minut ga pripelje 
njegov tovariš nazaj in posadi na prejšnji sedež. 
Nekako boječe pogleda mokronavdušeni mladenič po 
meni, na to pa nasloni glavo na blazinjeni obkrajek 
kupeja in zaspi. 

Pred postajo Stična pride ga oni tovariš budit. 
Predrami se še dosti hitro. Ko vstane — že dokaj sigur- 
nih nog — obrne se k meni, nakloni se in pravi z 
nekam treznejšim glasom: »Prosim, gospod Hribar, ne 
zamerite, če sem Vas žalil. Nisem Vas poznal. Ne 
morem Vam povedati kako mi je žal. Ne bodite hudi 
name !« 

Segel sem mu rad v roko, ga zagotovil, da mu 
ničesar zameril nisem in mu priporočil, navdušenje, 
katero je kazal v vinjenem stanju, ohraniti do Jugosla- 
vije tudi pri treznem delu. »In vino veritas«, mislil 
sem si, predno sem med dalnjo vožnjo zopet zadremal. 

»Narodnemu Veču« zdelo se je potrebno zaradi 
rešitve važnih in nujnih finančnih vprašanj stopiti 
v zvezo s srbskim ministrsim predsed- 
nikom P a š i č e m in z Jugoslovanskim 
.odborom pod predsedstvom dr. Trum* 
biča. Zato je na eni svojih sej sklenil odposlati v 
Ženevo veščake po finančni stroki, katerih izbero je 
prepustil pokrajinskim »Narodnim Svetom«. Neokret- 
no, kakor skoro zvečine vse, kar se je tiste dni pod- 
vzelo, izvršila se je tudi ta dobra namera »Narodnega 
Veča«. Mesto maloštevilnega odposlanstva, katerega 
člani bi bili res prava elita, nastalo je v dosledku tega 
sklepa tekmovanje med političnimi strankami in po- 
krajinami: tekmovanje za zastopstvo. Vsaka je hotela 
primerno zastopana biti. 

»Narodni Svet« v Ljubljani sklenil je odposlati v 
Ženevo dr. Milka Brezigarja, Antona 
K r al j a , dr. Jakoba M o h o r i č a in mene. 
Zadnji dan pridružil se nam je še dr. Ivan 
G rude n. 



XIX. Na poti v Ženevo. — Se- 

v 

stanek s Pašičem v Rimu. — Cez 
Brindisi in Krf v Dubrovnik in 
odondot preko Bosne in Her- 
cegovine v Beli grad. 

V avtomobilu, ki nam ga je iz vojnomobilizacij- 
skega plena dala »Narodna vlada, na razpolago, od- 
peljal nas je šofer Ivan Cerar dopoldne dne 15. no- 
vembra po Tržaški cesti proti jugu. Dogovorjeno je 
namreč bilo, da se z odposlanci ostalih »Narodnih 
svetov« sestanemo na Reki, odpeljemo odondot z 
ladjo v Benetke in prestopimo tamkaj na železnico. 

Vreme nam je bilo še dokaj ugodnd, dasi mrzlo. 
Hitro so se vrstili ob obeh straneh pred našimi očmi 
znani mi kraji naše lepe in skrajno zanimive Notranj- 
ske. V Spodnjem Logatcu iu sta vi mo se pri /hotelu 
Kramarjevem, čegar izvrstna restavracija je slovela. 
Prispeli smo tjekaj ravno ob obedni uri. Med okus- 
nim obedom izmenjavali smo z domačini pogovore o 
laški vojni okupaciji, ki smo jo tamkaj našli. 

Okoli štirih popoldne prispemo v Ilirsko Bistrico. 
Imeli smo namen ustaviti se tamkaj v hotelu »Ilirija«, 
kjer sem bil dobro znan, da se z ondotnimi rodoljubi 
porazgovorimo. Ko se pripeljemo pred hotel in sto- 
pamo z avtomobila, pristopita k nam italijanski 
kapitan, ki sem ga že s ceste sem opazil na oknu 
prvega nadstropja, v družbi nekega podčastnika. Ka- 
pitan nas uljudno pozdravi in vpraša po legitimacijah. 

Pokažem mu izkaznico in pooblastilo Narodnega 
Veča« v Zagrebu, povfcm, da smo se ustavili samo 
zaradi južine, in da potujemo dalje na Reko, odkoder 
smo skozi Benetke namenjeni v Pariz. Na naše ne- 
prijetno iznenadeiije pove nam kapitan, da nas ne 
sme pustiti dalje, češ, da je to stvar generalova, ki 
je pa odsoten in se vrne bržkone šele pozno zvečer. 
Vse moje prizadevanje, da bi nam bilo dovoljeno 
odpotovati koj po južini, zadene na gluha ušesa čast- 
nikova. Naglašal je, da še celo polkovnik nima pravice 
pustiti nas brez generalovega dovoljenja dalje. 

-A Kaj smo imeli storiti? Treba se je bilo vdati v 
usodo. Ker smo bili v »Iliriji« pod vojaškim nadzor- 
stvom in — menda ravno zato pri gostilničarju in 
-strežniškeih osobju nismo našli one prijaznosti, s 
kakršno so navadno sprejemali goste — odločimo se 
iti v Trnovo. Po poti tjekaj pa izpremenimo to svojo 
nakano in se ustavimo v neki od glavne ceste kakih 
dvesto korakov oddaljeni krčmi, ki je slovela zaradi 
izvrstnega terana. Mene so tamkaj dobro poznali in 

so nas zato prav prisrčno pozdravili. Ni še poteklo 
deset minut, že je bilo zbrano precejšnje število doma- 
činov okoli nas. Bili so vsi v velikih skrbeh. Italijani 
obnašali so se med njimi kot gospodarji dežele. Doma- 
čini so nam pripovedovali, da je od enega ali drugega 
vojaka čuti, da ostanejo stalno tu. >Za Boga! re- 
šite nas tega gorja!« klicali so nam, 
pol že v obupu. 

Tudi nas so ta pripovedovanja jela navdajati s 
skrbjo. Kaj, ko bi Italijani res imeli namen ostati tu? 
Toda ne! Antanta tega dopustila ne bo. Take in enake 
misli se odzivajo iz moje notranjosti. In tolažiti začnem 
svoje preplašene rojake, ki so čedalje gorečneje iz- 
ražali prošnje, naj jih ne pozabimo. — »Rešite nas! 
Glejte, da bomo združeni v svobodni Jugoslaviji!« — 
Nikdar ne pozabim s kako gorečnostjo so nam taki 
in enaki klici leteli nasproti. 

Kake četrt ure je trajal ta razgovor. Naenkrat pa 
plane med nas oni kapitan izpred hotela »Ilirija«. 
Prišel je bil s podčastnikom in z dvema vojakoma z 
nasajenima bajonetoma. Pustivši vojaka pred odprtimi 
vrata, vstopi s podčastnikom, obrne se k meni in 
pravi, da ne more dopustiti nikakega zborovanja. 
Odvrnem mu, da to ni zbor, temveč, da se le prijatelj- 
sko pogovarjamo s svojimi dobrimi znanci. 

»Tudi tega ne morem dopustiti!« odgovori častnik. 

»V svoji domovini bomo vendar s svojimi rojaki 
svobodno razgo var jati smeli!« pripomnim na to. 

»Pa ta pokrajina je pod vojaško zasedbo kra- 
ljevske italijanske vojske. La capisci? (Ali razume- 
te?)« 

»Začasno,« mu sežem v besedo. 

»To ni moja stvar, pa tudi Vaša ne. Sedaj veljajo 
zame propisi, ki jih za take slučaje imamo. Odgovorni 
smo za red in absoluten mir. Ta odgovornost pa po- 
stane iluzorna, če ne vemo o čem in kaj se pogovar- 
jate? Zato tega dopustiti ne morem.« 

»Vidite, vidite,« začujejo se glasovi. »Takole rav- 
najo z nami. Rešite nas. rešite!« 

Podčastnik moral je biti beneški Slovenec. Kapi- 
ton stopi namreč z njim v vežo, kjer se jameta pogo- 
varjati. Mislili smo si takoj, da o tem, kaj pomenijo 
klici vaščanov. Nismo se zmotili. Hlastno stopi kapitan 
zopet v sobo in pravi zapovedovalno: »Sedaj pa nič 
več. Vi, gospoda, se vrnete v hotel in počakate tam- 
kaj polkovnika, ostali pa se razidejo.« 

Skoro ihte podajali so nam rojaki roke, ko sem 
izjavil, da se je povelju treba pokoriti, in ločili smo 
se s težkimi srci od njih. — »Ne obupujte, vse storimo 
za Vas,« so bile moje zadnje besede ob slovesu. 

Prav proti mraku vrnil se je general. Ko je cul 
častnikovo poročilo in ko sem mu razložil svrho naše 
poti, dovolil je takoj, da se smemo odpeljati. Povedal 
mi je pa, da se popelje pred nami vojaški izvidni 
avto, da se nam spotoma kaj ne pripeti in da nas v 
Matuljah ne zadrže tamkajšnje italijanske straže. 
Vedeli smo takoj, da to ni pravi vzrok, temveč da se 
general boji, da ne stopimo v zvezo s prebivalstvom 
zasedenega ozemlja; vendar smo bili veseli, da se 
nam je odprla pot. Zahvalim se torej generalu, na kar 
se — že v temi — odpeljemo za malim vojaškim avtom 
po lepi, gladki cesti proti Matuljam. Brez nadlego- 
vanja nas pusti obmejna straža po kratkem postanku, 
Ki je veljal ugotovitvi naše identitete, dalje. Okoli 
desetih smo bili na Reki. 

Naslednjega dne čakalo me je iznenadenje prav 
posebne vrste. Dr. Červar vzame — menda vsled 
pravice, ki je menil, da mu jo daje članstvo predsed- 
stva »Narodnega Sveta« — ne da sem za to vedel, 
moj avto in ukaže šoferju, naj ga pelje v Opatijo. 
Komaj pride tjekaj, zaplenijo mu Italijani avto, češ 
da je iz avstrijskega vojnega plena. Proti večeru pride 
mi to javit šofer, ki je oba moja kožuha prinesel peš 
iz Opatije na Reko. Seveda so vse moje reklamacije 
bile bob ob steno. Avta nisem dobil več nazaj, kar 
ml je bilo zato neprijetno, ker sem bil nasproti »Na- 
rodni vladi« prevzel odgovornost zanj. Na srečo je 
le-ta izprevidela, da bi bilo prekruto, ko bi izvajala 

posledice iz moje obveze, ker sam nisem pri stvari 
bil prav nič kriv. Stvar se je torej končala tako, da 
sem šoferja moral poslati z železnico v Ljubljano 
nazaj. 

* 


Oblast nad Reko bila je v rokali velikega župana 
dr. Rudolfa Le n ca, ki je uradoval v guver- 
nerski palači. Z radostnimi čuvstvi prestopili smo 
prag tega monumentalnega poslopja, ki je — hrvat- 
skemu prebivalstvu v posmeh — imelo predstavljati 
madjarsko veličje na našem Jadranu. Vse smo videli 
v rožnatih barvah. Še sanjati bi se nam ne bilo moglo, 
da Reka ne ostane v lasti naroda, v čegar edino opra- 
vičene roke je po tolikih zgodovinskih neverjetnostih 
navsezadnje vendarle prišla. 

V guvernerski palači našli smo že odposlance iz 
Zagreba, Sarajeva in Istre. Dalmatinci imeli so pri- 
speti s parobrodom. V dvorani, ki nam jo je veliki 
župan v ta namen dal na razpolago, začeli smo se 
takoj posvetovati o kardinalnih in takrat tudi naj- 
nujnejših vprašanjih finančnotehniške prirode. Raz- 
prave;, ki so tekle pod mojim predsedstvom, bile so 
jako živahne in zanimive. Kot končni efekt teh po- 
svetovanj postavljena je bila soglasno teza, da se 
mora pred vsem — in to kar najhitreje — rešiti 
vprašanje zamenjave avstro-ogrskega denarja ter je 
bil ad referendum za Ženevo, odnosno za Pariz spre- 
jet predlog, naj se takoj natisnejo začasne asignacije. 
Ko bi to iz tehničnih razlogov ne bilo izvedljivo, pa 
se naj avstrijske papirnate novčanice dajo po davčnih 
uradih s povsem enakimi štampiljkami, katere naj 
preskrbi centralna finančna uprava, žigosati v naprej 
določenem štirinajstdnevnem, neprekoračljivem roku, 
ki naj se razglasi tako kakor je v kraju navadno. Po 
dovršenem žigosanju odvzamejo se te štampiljke po 
zanesljivih organih davčnim uradom in uničijo pod 
državno kontrolo. Razglasi morali bi vsebovati nazna- 
nilo, da izgube veljavo vse novčanice, ki bi v dotičnem 
roku ne bile predložene v žigosanje. 

To se je smatralo za temelj vsega. Eden delegatov 
načel je sicer tudi vprašanje povojne vrednosti avstro- 
ogrskega denarja, toda večina se je izrekla proti raz- 
pravljanju v tej smeri, češ, da je treba prej poznati 
smernice antante in počakati, kako in v katerem redu 
spravi ona finančna vprašanja na dnevni red in šele 
tedaj zavzeti svoje stališče, ker bj bilo nevarno kakor- 
koli prejudikovati. 

Ko so dospeli dalmatinski odposlanci in so se 
našim nazorom pridružili, namenili smo se bili, da 
odpotujemo takoj v Švico in — po potrebi — dalje v 
Pariz. Odpeljati nas je imel parnik »Styria«, ki je bil 
namenjen v Benetke. Toda to je bilo laglje reči, ko 
izvršiti. Dočim je namreč bila Reka v hrvatski oblasti, 
bilo je liburnijsko morje pod italijansko kontrolo in so 
ladje smele voziti le z italijanskimi piloti na krovih. 
Dan na dan so nas zagotavljali, da pride pilot. Nasta- 
nili smo se na parniku in čakali smo nanj nestrpno dva 
dni. Prešel je tretji dan: tako željno pričakovanega 
pilota še ni bilo. Lahko si je misliti, da smo bili, 
kakor na trnju. Obžalovali smo, da se nismo odpeljali 
s torpedovko, s katero so prispeli naši dalmatinski 
tovariši. Njen kapitan je bil pripravljen vzeti nas na 
krov in peljati v Benetke. Ker nas je pa opozarjal, 
da je ladja t.esna in da bi se na njej le četvorica mogla 
udobno voziti, nas je pa bilo »legijon«, odločili smo 
se za vožnjo s potniškim parnikom >Styrio« in toT- 
pedovka je odplula nazaj v Dalmacijo. 

Četrti dan končno naznani kapitan, da je pilot pri- 
spel in parnik vzdigne sidro. V radostnem razpoloženju 
stali smo ob solnčnem, a zaradi ostre burje občutno 
hladnem vremenu na krovu in sledili smo z zanima- 
njem delu mornarjev med odvezovanjem parnika in 
potiskanjem tistega od obale v plovbeno smer. Saj 
smo bili prepričani, da bomo že čez par dni v Ženevi. 

Počasi in oprezno jel se je parnik pomikati iz 
pristanišča proti izhodu. Evo ga že skoro na samem 
izhodu! Ponosno je že drsel njegov kljun izmed oboje- 
stranskih, dvereje širokih vrat nadomeščujočih uhod- 
nih zidov. Še trenotek in na odprtem morju bi bili. 

Kar se parnik močno strese, da zaječe vsi stiki njega 
sten, in vijak se neha obračati. Parnik se vstavi, mor- 
narji začno hiteti semtertje in kapitan nam, ki smo 
kakor ohromeli stali z vprašujočimi izrazi obličij, pride 
čez nekaj trenotkov naznanit, da se je vijak zaplel v 
žično mrežo, ki je zapirala vhod v pristanišče in je 
bila le neznatno potisnjena v stran. Potolaži nas, da bo 
zapreka kmalu odstranjena. Res so začeli takoj neka 
dela ob vijaku; ustavili so jih pa kmalu, češ da nimajo 
za to potrebnega orodja in da so poslali pilota k pri- 
staniščnemu poveljstvu, naj jim ga preskrbi. Naslednji ^ 
dan so delo nadaljevali pod pilotovim vodstvom. Tolkli 
in kričali so nekaj ur, potem so pa zopet prenehali. 
Na naše vprašanje odgovorili so nam, da dobljeno 
orodje ne zadostuje, temveč da jim je potreba še nekih 
Škarij, da prestrižejo žično pletenino. Prespali smo 
torej še eno noč na ladji; vse pilotovo obnašanje pa 
nam je jelo vzbujati sum, da bi bila ladja že lahke 
davno osvobojena iz žične mreže, da nas torej le 
namenoma zadržuje in pri odhodu ovira. Ko tretji dan 
vspoznamo, da se pilot le igra in da vijaka ne odmotava, 
temveč bržkone le še bolj zamotava, odločimo se 
odpeljati se z vlakom v Trst in poizkusiti, da pridemo 
od ondot v Benetke. 

Po tej odločbi damo svojo prtljago odpraviti na 
kolodvor. Ko trgovec Ivan Bole — bivši Gorupov 
upravitelj in vsled tega moj dobri znanec — izve, da 
potujemo v Trst, ponudi mi priporočilno pismo za 
poveljnika tržaškega pristanišča viteza Dentice 
d i F r a s s a. Ta .mož bil je namreč dober prijatelj 
z Gorupovimi. Izmodren po dosedanjih izkušnjah z 
Italijani, bil sem te ponudbe prav vesel in sem jo zato 
z obema rokama sprejel. 

S težavo sicer in po dolgi vožnji, ki je bila polna 
žolčne borbe za prostore v železniških vozovih, pri- 
speli smo konečno globoko v noč v Trst. Polovica na- 
stanilo se nas je v hotelu »Excelsior«, druga polovica 
— med katerimi vsi mlajši člani družbe — v nekem 
drugem hotelu, — če se ne motim, v »Balkanu«. 

Naslednjega dne pride mi naznanit dr. Červar, da 
ima on s tistimi člani odposlanstva, ki so v njegovi 
družbi, možnost peljati se v Milan z nekim še tistega 
dne popoldne iz Trsta odhajajočim angleškim voja- 
škim kamijonom. Ker sem videl, da mu je mnogo do 
te vožnje, nisem se protivil, da se njegova družba 
odcepi od nas in nas počaka v Milanu. Z mano so 
torej ostali odposlanci : 1 1 i j a Ivaniševič, rav- 
natelj »Srpske centralne banke« iz Sarajeva, Vje- 
k o slav Jela vic, tajnik Trgovsko-obrtne zbor- 
nice iz Sarajeva, Dordje Velisavljevič, ge- 
neralni ravnatelj »Srpske banke iz Zagreba, profesor 
dr. J u r a j Vrbanič iz Zagreba in dr. Fran- 
t i š e k Žižka, ravnatelj Zemljiškovjeresijskog 
zavoda kraljevine Dalmacije« iz Zadra. 

Jaz se še tega dne napotim k pristaniškemu po- 
veljstvu. Imelo je svoje pisarne v nekem velikem, 
palači podobnem poslopju v eni onih ulic, ki se od 
Piazze Lipsia vzdigujejo proti sv. Justu. V prostorni, 
dvorani podobni čakalnici bilo je silno veliko strank. 
Vojaki v mornarskih istokrojih in livrovani sluge 
hodili so semtertje, spuščali se s čakalci v pogovore 
in jih hodili naznanjat v razne pisarne. Največ je bilo 
strank, ki so želele govoriti s poveljnikom. 

Ko izve sluga, da želim tudi jaz priti do povelj- 
nika, pove mi, da bom moral čakati, češ, da je pred 
mano že mnogo naznanjenih. Poprosim ga, nai moje 
pismo vendar takoj odda, češ da je važno naznanilo 
v njem. Ko skozi odprta vrata bližnje pisarne vidim, 
da se je zaradi tega šel posvetovat z nekim častnikom, 
stopim tudi sam do le-tega. Predstavim se mu in 
povem mu, da želim, da bi moje pismo prišlo kar naj- 
hitreje poveljniku v roke. Jako prijazno ponudi mi 
častnik kreslo, potem pa odpre stranska vrata svoje 
sobe in stopi skoznja. Kmalu nato prideta skozi ta 
vrata dva višja častnika, koj za njima pa vstopi oni, 
ki sem se mu jaz predstavil in mi naznani, da gospod 
poveljnik prosi, naj vstopim. 

Cavalliere Dentice di Frassa sprejme me ne- 
navadno ljubeznivo, zanima se za Gorupove in Boleta. 

in ko mu povem, da želim zase in svojih pet tovarišev 
»laissez passer«, naroči svojemu prezidijalistu — to 
je bil namreč oni častnik, ki mi je odprl pot do njega 
— naj takoj naroči pisarni, da zahtevano spiše in mu 
pismo pošlje v podpis. Kake pol ure kasneje imel sem 
je v žepu. 

Mrzlo, s precej hudo burjo zvezano vreme na 
Reki in pa prepiha polna železnična vožnja v Trst 
storila sta, da sem dobil občuten bronhijalen katar 
z mrzlico. Drugo jutro nisem mogel vstati več. Ko me 
preišče zdravnik, ki mi ga je poklicala hotelska 
uprava, naznani mi, da mi zapiše učinkovita zdravila, 
da moram pa vsaj tri dni ostati v postelji, ako hočem, 
da se bolezen nevarneje ne razbije. Ko to izvedo moji 
tovariši, izjavijo mi, da brez mene ne gredo dalje, 
temveč, da ostanejo tako dolgo v Trstu, dokler toliko 
ne okrevam, da bom mogel nadaljevati pot. Obiska- 
vali so me vsak dan. Ker mi vročina ni hotela po- 
nehati, pišem tretji dan soprogi v Ljubljano, naj pride 
s hčerko za mano v Trst. Zdravnik me je namreč 
zagotavljal, da bolezen ponehava in da mi bo čez par 
dni mogoče odpotovati. Ko so to culi moji tovariši, 
pridejo, mi tretji dan naznanit, da se odpeljejo v 
Benetke s parnikom, ki odplove tega dne in da me 
tamkaj počakajo. Dogovorili smo se, da mi takoj, ko 
pridejo v Benetke, naznanijo kje bodo stanovali. 

Tretji dan po odhodu tovarišev imela je iz Ljub- 
ljane dopotovati soproga. Noč sem prespal že dokaj 
dobro. Kašljal sem sicer še, toda mrzlica me je bila 
zapustila. Vesel, da se mi je obrnilo na bolje, vstanem 
in se podam zajtrkovat v kavarno. Pri vratarju izvem, 
da se ob desetih odpelje parnik »San Marcem v 
Benetke. Ker je bila tiste dni zveza z Benetkami 
negotova in je človek le srečnemu slučaju pripisati 
moral, ako je slučajno vjel kak parnik, odločim se, da 
se odpeljem s »San Marcom«. Po zajterku napišem še 
hitro pismo za soprogo, ga izročim vratarju zanjo, 
vredim svojo prtljago in naročim, da mi jo ob pol 
desetih pošljejo k parniku. Na to se napotim po 
mestu. 

Ob določeni uri bil sem v pristanišču pred 
Lioydovo palačo, kjer je bil usidran >San Marco< . 
Ker ne najdem hotelskega služitelja s prtljago, stopim 
hitro v hotel. Tu mi vratar pove, da jo je služitelj 
že pred kakim četrt ure prevzel in da je z njo odšel. 
Tolaži me, naj bom brez skrbi, češ, da jo zanesljivo 
o pravem času dobim na parnik. Ker sem zanesljivost 
hotelskega osobja že od prej dobro poznal, vrnem se 
pomirjen na nabrežje in čakam, od kdaj in odkod se 
prikaže služitelj. Čas je — vsaj tako se mi je zdelo — 
nenavadno hitro potekal. Parnik je bil drugo zname- 
nje dal že pred nekaj časom. Stal sem ko na trnju. 
Tu začne parnik žvižgati v tretje in poslednjekrat; 
služitelja še Di. Ko vidim, da se podkapitan pripravlja 
dati znamenje, naj vzdignejo most, zakličem mu, naj 
počaka, da se popeljem še jaz. Odgovori mi, naj hitro 
vstopim. Povem mu, da čakam prtljage in da mi jo 
morajo vsak trenotek prinesti. On napravi odklanja- 
jočo kretnjo z glavo in veli vzdigniti most. Kapitan 
zakliče skozi cev na poveljniškem mostu strojniku 
svoje povelje in vijak zabrni. Tu pridirja ves iz sebe 
od >Mola San Carlo« sem služitelj z mojo prtljago. Iz 
vsega grla zakličem podkapitanu, da je prtljaga že tu. 
»Troppo tardic (prekasno), odgovori mi hladnokrvno 
mož dolžnosti. 

Tedaj pa potegnem iz žepa svoj passepartout, raz- 
grnem ga in zakličem na ves glas: »Parto colla ri- 
commandazione del Signor Comandante di porto Ca- 
valliere Dentice di Frassa« (S priporočilom gospoda 
pristaniškega poveljnika viteza Dentice di Frassa po- 
tujem). Ko čarobna formula učinkovalo je to nazna- 
nilo, ki ga je moral čuti tudi kapitan. Takoj namreč 
da povelje, naj vijak neha delovati, parnik se počasi 
približa zopet obali, podkapitan mi da roko in me 
potegne na krov, v tem ko ladjino osobje prevzame 
mojo prtljago. 

Veš s potom oblit sedem na prvo klop in pokažem 
podkapitanu svoje priporočilno pismo. Na njegovo 
vprašanje pojasnim mu, da so moji >compagni« (tova- 
riši) že pred tremi dnevi odpotovali v Benetke in da 

me tamkaj čakajo. Na to mi, ker je bil parnik natla- 
čeno polen potnikov, na mojo zahtevo odkaže kabino 
na krovu; eden uslužbencev pa odnese mojo prtljago 
in jo dene v kot pod pristrešek za ladijskim salonom. 

Parnik je vozil počasi. Tako nekam med osem do 
deset vozlov na uro. Po krovu mi zaradi vetra in ker 
sem se moral skrbno varovati, da se mi zdravstveno 
stanje ne poslabša, ni bilo mogoče hoditi. Ostal sem 
zato v kabini in sem se iz nje od časa do časa skozi 
rosne šipe zadnje strani oziral po sivih valovih morja, 
ali sem pa skozi kristalno čisto okno sprednje strani 
opazoval, kaj se godi na krovu. Tudi obed dal sem si 
prinesti v kabino. 

In sedaj je nastal položaj, kakršnega v svojem 
življenju nisem še bil doživel in kakršnega bi svojemu 
največjemu sovražniku ne privoščil. Do smrti ne po- 
zabim, v kakšno potrto duševno stanje me je bila 
spravila ta kratka morska vožnja in kakšni viharji so 
se kakih osem ur podili skozi moje možgane. 

Že prej sem opažal, da je podkapitan ponovno 
prišel mimo moje kabine in da se je vselej, ko je 
stopal mimo nje, ozrl po njej. Zdelo se mi je^ celo, da 
prav mene išče z očmi. Izprva nisem temu obnašanju 
pripisoval posebnega pomena. Ko je pa tudi med obe- 
dom prišel nekajkrati mimo, zazdi se mi, da so njegovi 
pogledi postali zategnjenejši in prav posebno prodir- 
ljivi. In oblije me pot, da mi je naenkrat postalo 
mokro vse čelo in da so po sladkih laseh jele lezti 
kapljice na tilnik. Dejal sem si namreč, da mora to 
opazovanje imeti poseben namen in jelo se mi je tudi 
dozdevati kakšen. 

Tržaški rojaki izročili so mi bili za antanto ob- 
širno spomenico s seboj, v kateri so naštevali številne 
pritožbe proti obnašanju italijanskih okupacijskih ob- 
lasti proti Slovencem. To spomenico shranil sem bil 
v velik, navlašč za posebne slučaje prirejeni žep na 
notranji strani telovnika, tako da sem jo vedno nosil 
na telesu in da je med boleznijo v hotelu ležala vedno 
nedotaknjena poleg postelje na stolu ob moji glavi. 
Ker je bila pa obsežna in bi mi bila zato med vožnjo 

utegnila postati v napotje, odločil sem se bil zjutraj 
pred odhodom, da jo denem pod perilo v kovček. 

In porodila se mi je mahoma misel, da je italijan- 
ska policija izvedela za to spomenico. Saj je bilo go- 
tovo, da je v Trstu imela razpredeno obsežno mrežo 
tajnih policistov, ki so imeli zlasti nalogo, da opazu- 
jejo gibanje med mojimi rojaki. Kaj ko bi bil kdo teh 
tajnih policistov vjel kje — morebiti v kavarni Balkan 

— iz zaupnih pogovorov, ki se niso vršili zadosti pre- 
vidno, kaj na ušesa? Komaj sem to misel spočel, že 
se mi je zdela polna realnost. 

Polotita se me obup in kes. Kes zato, ker sem 
spomenico vzel iz telovnika, kjer bi bila sedaj varna; 
obup, ker sem si dejal, da je sedaj ne morem več ne- 
opaženo spraviti tjekaj nazaj. Zavijem se v zimsko 
suknjo, potegnem si ovratnik kvišku in stopim iz ka- 
bine. Ali ne opazim v tem hipu podkapitana pri 
krmarju na zadnjem koncu ladje? In zdelo se mi je, 
da se ozira po moji prtljagi. 

Mravljinci mi zagomaze po hrbtu in mraz me 
strese po vseh udih. Izgubljenega sem se smatral. Vsak 
trenutek -lahko stopi k meni uradna oseba in zahteva, 
da odprem kovček. Pod kakršnokoli pretvezo. In našla 
se bo spomenica. Kaj potem? Lahko me vtaknejo v 
zapor. Najhujše bi to še ne bilo, dasi bi ne imel pri- 
čakovati posebne obzirnosti laških ječarjev. Mnogo 
hujše se mi je zdelo, da bi bil odrezan od jugoslovan- 
skih oblasti in da ne bi mogel vršiti naloge, zaradi 
katere sem se bil podal na pot in v pogledu katere 

— kakor sem se prepričal — uživam tako polno za- 
upanje svojih tovarišev, ki me čakajo v Benetkah. V 
tem se vjamejo moje oči s podkapitanovimi. Ali ni 
ostro trenil z njimi in mi nekako pokimal z glavo? — 
Jaderno se umaknem v kabino in sedem resignovano 
na rdeče poblazinjeni divan. 

Moje duševne muke so bile nepopisne. In stopnje- 
vale so se, čem bolj smo se bližali Benetkam. 

Po treh popoldne jame naenkrat postajati na 
krovu živahnejše vrvenje. Približevali smo se Benet- 

kam. Že je bilo iz daljave videti Lido z njegovimi ve- 
likimi hoteli. Okoli štirih krene parnik v kanal ob 
severnem koncu Lida. Na znamenje, dano jej z zastavo 
od precej velike enonadstropne hiše na desnem ob- 
režju ob suhopotni strani, ustavi se parnik mahoma. S 
palube spuste čoln in podkapitan se v spremstvu dveh 
oseb odpelje tjekaj. Potniki na ladji ugibajo, kaj to 
pomeni in povprašujejo ladijsko osobje. Leto je tiste 
čase bilo izredno malobesedno, ali pa res ni vedelo, 
za kaj gre: enostavno je zmajevalo z rameni. Čez dobro 
aro vrne se čoln s kapitanom in enim njegovih sprem- 
ljevalcev. Po petih minutah odvesla zopet v čolnu k 
onostranski pristaniški stražnici. In zopet je potekla 
ura, predno se čoln odlušči od onostranskega obrežja 
in usmeri proti parniku nazaj. Na morje in vso tožno 
okolico legla je med tem črna noč. Iz teme svetlikale 
in migljale so številne luči in lučice, katerih svetloba 
se je v zategnjenih, kačam podobnih, nemirnih re- 
fleksih odražala iz valovečega vodovja. Ko pristane 
čoln, stopita iz njega poleg oseb, ki so se bile vprvič 
odpeljale z ladje, še dva vojaka v polni opremi. 

Parnik krene končno dalje. Od natakarja izvem, 
da mu je bilo predpisano, naj pristane na postaji 
Santa Chiara prav poleg železniške stanice. Tega na- 
znanila se zato razveselim, ker sem imel namen od- 
peljati se s prvim vlakom do Milana. Ker namreč od 
svojih tovarišev nisem dobil nikakega naznanila iz 
Benetk, sklepal sem, da so se odpeljali v Ženevo. Zato 
sem jim naslednjega dne nameraval slediti. 

Toda vožnja s parnikom ni še šla gladko dalje. 
Po nekem času se namreč zopet ustavi. Pred nekim 
drugim obrežnim poslopjem, menda carinarnico. Vno- 
vič se odpelje kapitan s čolnom na kopno. Na srečo 
se vrne kmalu in parnik krene dalje. Ob enem pa 
eden izmed uslužbencev hodi po krovu in jame potnike 
opozarjati, da se bo pred izstopom strogo pregledo- 
vala prtljaga. Kako mi je bilo pri tem naznanilu, ne 
morem popisati. Ne vem ali sem zardel ali prebledel; 
to pa vem, da mi je kljub občutnem mrazu postalo 
vroče ko le kaj. Služniku, ki je jel razvrščevati prt- 

ljago ob potnikih, kateri so se rili proti sredi parnika, 
da pridejo bliže k izhodu, velim, naj mi prtljago dene 
na klop poleg salona. Potem jamem premišljati in de- 
lati načrte, kako bi se z njo neopaženo zmazal s 
krova. Parnik ni bil velik. Rob njegovega krova do- 
segal je — kakor sem videl v Trstu — nivel obrežnega 
zidu. Možnost je torej bila skočiti z njega naravnost 
na nabrežje. Vsled varčevalnih uzrokov ali pa zato, 
ker svetiva ni bilo lahko dobiti, bil je krov nedostatno 
razsvetljen. Ce bo, tako sem si dejal, tudi nabrežje v 
Benetkah razsvetljeno podobnim načinom, lahko se mi 
posreči izginiti neopaženo s krova s prtljago vred, 
katero hitro izročim nosaču, v tem ko se bodo potniki 
rinili proti izhodu. 

A čez razpaljeno mojo domišljijo vlije se kaj 
hitro ledenomrzel curek. Eden onih vojakov, ki sta 
bila s kapitanom stopila na krov, jame potnike opo- 
zarjati, naj pripravijo svoje potne dokumente. Jasno 
je torej bilo, da bo ladja tako zastražena, da nobe- 
nemu ne bo mogoče neopaženo oditi z nje. In vstane 
mi zopet misel, da bi kovček odprl in vzel iz njega 
nesrečno spomenico. Toda kamor sem se ozrl, videl 
sem — vsaj tako se mi je zdelo — kakega ladijskega 
uslužbenca. Ni mi torej kazalo drugega, ko zanesti se 
na svojo srečo, katera mi je že tolikokrat v življenju 
pomagala iz kočljivih situacij. Dejal sem si pa tudi, 
da me bo kolikor toliko ščitila priporočilnica tržaškega 
pristaniškega poveljnika. Saj res — izoblikuje se na- 
vsezadnje v meni sklep — če bodo hoteli pregledovati 
prtljago, ustavim se drzno temu in jim pomolim pri- 
poročilnico pod nos. Resignovano stojim torej ob klopi 
poleg svoje prtljage. 

>San Marco« pripelje v svojem — sedaj še po- 
časnejšem — tempu okoli pokopališča skozi Rio di 
San Felice v Canal grande in pelje ob železniški Sta- 
niči dalje, dokler precej daleč nad njo ne pristane. 
Izkrcavanje vršilo se je silno počasi. Pregled prtljage 
bil je jako natančen in pretresanje potnih dokumentov 
silno rigorozno. Čez kake tričetrt ure nastane hitrejše 
odpravljanje. Kar eden za drugim jeli so potniki sto- 

pati po mostu na obrežje. Na moje začudeno vprašanje, 
zakaj sedaj taka hitrica, povedo mi, da so iskali dveh 
vojnih beguncev, o katerih je bilo brzojavno nazna- 
njeno, da sta na ladji in — da so ju res našli. Globoko 
se oddahnem. Tedaj je ves moj strah bil prazen, vse 
moje duševno trpljenje le posledica moje prerazgrete 
domišljije! 

Ako sem si prej s trepetajočim srcem želel, da 
ne pridem še kmalu na vrsto, jelo se mi je sedaj ne- 
znansko muditi s krova. Brž pokličem »cammerierja« 
in mu velim, naj vzame prtljago in se prerije pred 
mano do izhoda. Pa zopet mi vztrepeta srce. Ali ne 
stoji ob izhodu poleg bileterja tudi podkapitan? Ne- 
hote seže moja roka po priporočilnim. A že sem bil 
pri izhodu. 

>Z Bogom! gospod Hribar, potujte srečno !< za- 
done mi slovenske besede na prijetno iznenadeno 
uho. Bil je podkapitan, ki jih je izpregovoril. Ko vidi 
moje začudenje, pravi mi: »Jaz sem iz Kobarida. Rad 
bi Vas bil že prej nagovoril, pa nisem vedel, če Vam 
bo prav.« Krepko sem mu stisnil desnico — saj za 
daljše pogovore ni bilo časa — in odhitel sem po 
mostu na nabrežje. Čez nešteto železniških kolesnic 
peljal me je na to nosač na železniško postajo. V jel 
sem srečno milanski vlak. Bil je nabito polen. Daši 
sem bil še od bolezni oslabljen, od vožnje utrujen in 
od prestanega strahu zbit in potrt, vendar vso dolgo 
pot nisem zatisnil očesa. Bili so to časi, ko je spanec 
menda dosledno bežal od ljudi. Ni eden sopotnikov, 
med katerimi so bili tudi trije častniki, ni namreč 
zatisnil oči. Pač pa so vsi kadili ko Turki in se ži- 
vahno pogovarjali. O čem, nisem imel volje poslušati. 
Pa bi mi tudi zaradi hrupa, ki ga je delal vlak in 
zaradi navskrižnega izmenjavanja misli vseh z vsemi, 
ne bilo mogoče mnogo razumeti. Le toliko sem vedel, 
da so se pogovori nanašali pred vsem na nas, kajti 
vnovič in vnovič je bilo iz jezičnega vretja čuti be- 
sede »Jugoslavi« in »Jugoslavia« . 


* * * 

Drugo jutro ob devetih sedel sem v Palacehotelu 
ua Piazza Stazione v Milanu pri zajterku. Kar vstopi 
cisto nepričakovano — dr. Djuro Červar. 

>Hans Dampf in allen Gassen« (Janez Povsodi- 
bil), 'zakličem mu poredno v pozdrav; on pa mi jame 
pripovedovati kakšna je bila usoda njegove, z angle- 
škim vojnim avtomobilom odpravljene ekspedicije, 
kateri se je bil priključil še dodatno iz Ljubljane 
dopotovavši odposlanec Rudolf Golouh. Malo 
uzroka sem imel za smeh, vendar sem se ob pri- 
povedovanju o tem argonavtskem pohodu naših iskal- 
cev zlatega krzna moral tako od srca smejati, da 
sem mahoma pozabil vseh prestanih zaprek in težav 
in prišel v tako dobro voljo, da me je vsega po- 
živila. Prav zanimiv popis tega imenitnega potovanja 
po ravni Furlaniji in globoki Benečiji podal je v 
»Slovencu« Peter Klemen pod naslovom »Slovenski 
kurir in njegova smola«. 

Zame prav posebne važnosti pa je bila novica, 
da se je Pasic odpeljal v Rim. Povedal 
mi jo je dr. Červar s pristavkom, da sedaj pač ni 
nobenega povoda več, da se peljemo dalje. Izprevidel 
sem, da ima — če je poročilo točno — prav. Da stvar 
proverim, podam se na srbski konzulat. Od konzula 

— nekega milanskega veletrgovca ali veleindustrijca 

— izvem, da se Pašič v Rim sicer ni še odpeljal, da 
pa se prav gotovo odpelje tekom dveh dni. Seveda se 
pod temi okoliščinami ni kazalo voziti v Ženevo, od- 
nosno v Pariz, ker je gotovo, da bi se s Pašičem zgre- 
šili. Pritrdim torej mnenju dr. Červarjevemu, naj se 
odposlanci »Narodnih Svetov« vrnejo domov. Glede 
svojih petih tovarišev sem bil itak prepričan, da so 
se s Pašičem sešli in da se pripeljejo z njim, ali pa, 
da so se že vrnili domov. Sam se odločim odpotovati 
v Rim in počakati tam na Pašiča. 

V Rimu izvem na srbskem poslanstvu, da dopo- 
tuje čez dva dni in da je že naročeno zanj stanovanje 
v Grandhotelu. 

Poleg te prijetne novice, pa izvem drugo manj 
prijetno. Tikala se je mojih petero tovarišev. Bili so 

še vedno v Benetkah. Ko so bili dopotovali tjekaj, 
internovala jih je bila namreč policija v hotelu Sand- 
wirt na Rivi degli Schiavoni in jih ni pustila dalje. 
Te vrste prijaznost je Italija torej že takrat gojila do 
zvezne jej Jugoslavije. Šele tri dni bili so v brzojavni 
zvezi s srbskim poslanstvom v Rimu. Prej jim be- 
neške oblasti niso dovolile nikake zveze z zunanjim 
svetom. S tem mi je seveda bilo pojasnjeno, zakaj 
nisem od njih prejel dogovorjenega sporočila. Brzo- 
javke, s katerimi so srbsko poslanstvo prosili, naj jim 
izposluje prost odhod iz Benetk, pripovedovale so, da 
zmrzujejo, ker v Benetkah nedostaja kuriva, in da so 
zato v nevarnosti, da zbole. Svetnik Mihajlo- 
v i č , ki je nadomestoval odsotnega poslanika, pove- 
dal mi je, da se poslanstvu ni še posrečilo doseči 
osvoboditve internovancev, češ, da se italijanske ob- 
lasti postavljajo na stališče, da srbsko poslanstvo ni 
opravičeno posredovati za avstrijske in ogrske držav- 
ljane. Sedaj sem šele izprevidel kakšno napako so 
ti tovariši storili, da niso ostali pri svoji prvotni od- 
ločbi, da počakajo v Trstu na zboljšanje mojega zdrav- 
stvenega stanja. Privlačnost bajnih Benetk bila jim je 
v nesrečo. 

Vreme sem v Rimu našel lepo in toplo. Solnce je 
sijalo in grelo, ko pri nas v maju. Vendar sem začel 
zopet pokašljevati. Dam si zatorej prirediti lek po 
receptu tržaškega zdravnika. Učinkoval je zopet iz- 
vrstno. Vsaj katar se ni širil. 

Pašič pripeljal se je dan kasneje, ko je bil napo- 
vedan. Z napeto nestrpnostjo pričakoval sem ga. V 
prostornem vestibulu Grandhotela sestala sva se proti 
večeru po več ko štiri in pol letih zopet. Bil je vidno 
ginjen, ko mi je prožal prijateljsko desnico. 

>K oliko puta sam imao strah za 
V a š u g 1 a v u ! vzkliknil je. >Hvala Bogu, da srno 
se opet našli«. 

In zapletla sva se v dolg pogovor, tekom katerega 
sem mu moral izpripo vedo vati kaj sem od februarja 
1914. leta dalje doživel in kako se mi je godilo. 

»Evo sad Vas naša ujedi n je n a do- 
movina z o v e na rad za svoj boljak i 
za sretnu svoju budučnost. Bilo bi po- 
žel jno, da putujete odmah sa mnom u 
B e o g r a d«. (Evo, sedaj Vas naša zedinjena domo- 
vina kliče na delo za svoj blagor in za srečno svojo 
bodočnost. Želeti bi bilo, da potujete takoj z mano v 
Beli grad.) 

In pove mi, da se popelje tretjega dne zvečer z 
brzovlakom v Brindisi in od ondot potem s parnikom 
čez Krf v Dubrovnik. Drage volje mu obljubim, da se 
mu pridružim. Saj sem v duhu že videl, kako trium- 
falna bo ta njegova pot, čim stopi na domača tla in 
radost me je prevzela, da bom zamogel biti priča 
navdušenju naroda, ki bo pozdravljal svojega največ- 
jega državnika. Pa še iz drugega razloga navdale so 
me besede Pašičeve s posebim zadovoljstvom. Mož, 
ki je brezdvomno imel največje za- 
sluge za ustvaritev Jugoslavije, na- 
glasil je, da računa z mojim sodelova- 
njem. Kako neznansko majhni so se mi 
ob teh besedah velikega državnika 
zdeli oni namišljeni velikani v Ljub- 
ljani, ki so smatrali, da je treba moje sodelovanje iz- 
ključiti in onemogočiti ravno v najodločilnejših dneh 
naše zgodovine. 

Naravno je, da sem Pašiča koj o prvem najinem 
sestanku opozoril na položaj svojih v Benetkah inter- 
novanih tovarišev. Takoj naslednjega dne posredoval 
je lično v >consultk, in leta je nevtegoma odredila, 
da se morajo odpustiti iz internacije. 

Tretji dan kupim si listek za brzovlak do Brin- 
d i s i j a. Imel je oditi ob osmih zvečer. Četrt ure pred 
tem bil sem že na postaji Termini. Vlak je bil čisto 
zaseden. Ko hodim ob njem gori in doli in iščem pro- 
stora, opozori me eden sprevodnikov, da se priklopi 
še par vagonov in da mi svetuje poiskati si prostora 
v enem izmed njih. — >Časa imate itak še dosti, « pri- 
stavi svojemu pojasnjevanju, >kajti mi se odpeljemo 

z zamudo desetih minut, ker vozi ob osmih srbski po- 
sebni brzovlak.« 

Ko strela iz jasnega me zadene to naznanilo. Ves 
čas sem se bil motal okoli srbskega poslanstva, go- 
voril sem z vsemi njega uradniki, seznanil se z neka- 
terimi iz Francije in Švice vračujočimi se Srbi, a 
nihče iz njih mi ni bil ničesar omenil o kakem poseb- 
nem vlaku. Mislil sem marveč, da se popeljejo z na- 
vadnim brzovlakom. Poučen sedaj po sprevodnikovi 
pripomnji, naročim »facchinu« (nosaču), naj mi nese 
prtljago k srbskemu vlaku. — »Hiteti morava« odgo- 
vori mi leta in prav tekla sva na nasprotno stran ko- 
lodvora, kjer je na poslednjih kolesnicah stal iz samih 
voz prvega razreda sestavljeni srbski posebni vlak, 
čegar vrata so sprovodniki ravno zaloputavali. 

Ves zasopi jen vzkliknem na peronu: »Ja sam Ivan 
Hribar. Dali ima još negdje mesta za mene?« 

V trenotku se odpro vrata nekega kupeja in par 
glasov zakliče naenkrat: »Izvolite ovamo.« Hitro sko- 
čim v kupe in si brišem obilni znoj s čela in glave, 
v tem ko prijazni »starosedelci« jemlje iz nosačevih 
rok mojo prtljago. Ko je to opravljeno in prtljaga po- 
razmeščena, narede mi ob vraticah kupeja prostor. 
Umaknil se je bil eden iz njih na neudobnejši srednji 
sedež. Sedaj šele si jamemo podajati desnice in se 
seznanjati medsebojno. Med same Užičane sem bil 
prišel. Miloje Jovanovič, Andra Stanič, 
Miša Trifunovič. Vsi kasnejši ministri. Poleg 
njih bil je v tem kupeju še nek Črnogorec. Naravno je, 
da smo bili kmalu v živahnih pogovorih. Pretrgaval 
nas je le brat Črnogorec, ki nam je vnovič in vnovič 
ponujal konjaka, o katerem je trdil, da je najboljša 
in najzdravejša pijača na svetu, ki ne vzproži le člo- 
veka, kadar je truden, temveč ga ozdravi tudi od vseh 
bolezni. Smejali smo se temu, kakor je veselost vzbu- 
jal tudi z drugimi svojimi trditvami in pripovedkami; 
a njegovo univerzalo zdravilno sredstvo puščali smo 
njemu, ki si ga je tudi res privoščil izdatne doze. Čez 
čas pa je trudnost premagala nas štiri in ker je konjak 
povzročil, da je otrpnil tudi Črnogorcev jezik, jeli smo 

— v kožuhe zaviti — dremati in smo se probujali eden 
za drugim šele, ko je vlak drugo jutro od Barija dalje 
hitel z nami po južnoitalski, sicer enolični, a za nas 
zato zanimivi ravnini, ker jo je pokrivalo rastlinstvo, 
ki se je tako zelo razlikovalo od flore naših krajev in 
ker smo opazovati zamogli način obdelovanja zemlje 
in dobivali tudi površen upogled v svojevrstno življenje 
južnolaškega kmetovalca. 

Okoli devetih zavozil je vlak na postajo Brindisi, 
katere sprejemno poslopje je tako po velikosti, kakor 
po razporedbi prostorov jako podobno celjskemu. Pa- 
sica so bili že med vožnjo opozorili, da sem v vlaku. 
Zato me je po prihodu v Brindisi poklical k sebi ter 
mi naznanil, da je dr. Cedi Kostiču naročil pre- 
skrbeti mi stanovanje in paziti, da mi v Brindisiju ne 
bo nedostajalo ničesar. Prvega sem bil vesel, ker mi 
je bilo jasno, da pojde glede na ogromno število pot- 
nikov, katere je pripeljal posebni vlak, jako trdo za 
prenočišča; na drugem sem se uljudno zahvalil, češ 
da glede skromne preživitve za čas bivanja v Brin- 
disiju nisem v skrbeh. Že med potjo sem bil namreč 
izvedel, da utegnemo ostati v Brindisiju nekaj dni, 
ker bomo morali čakati francoskega parnika, ki nas 
popelje na Krf. 

Ves čas naše vožnje bilo je mrzlo zimsko vreme; 
že pred Barijem pa smo čutili, da piha ostra in mrzla 
burja. Solnce je le semtertje sramežljivo pogledalo 
izza oblakov; a, ko da ni zadovoljno s tem, kar je pri 
tem pogledu zazrlo, skrilo se zopet hitro zanje. V Brin- 
disiju ga ni bilo več na izpregled. Belkastosivi, valovom 
podobni oblački pokrivali so nebo. Burja pa je pihala in 
tulila okoli voglov s čedaljo večjo močjo. Pri tem je po- 
metala menda že dolgo večnost nepometene ulice mesta 
tako zelo, da so nas ovili oblaki prahu in smeti, ko smo 
iz postajnega poslopja stopili na Piazza Stazione. 

Naša tovarišija je bila izmed prvih, ki je prišla 
do izvoščkov. Najeli smo si jih par in se peljali v 
»Albergo d’ Europa«. Dobili smo sobe. Priproste pač, 
kar se da, a snažne. Seveda brez peči. Odložili smo 
prtljago in se podali k zajtrku. Da nam je po dolgi in 

zato naporni vožnji, ker smo sedeli dokaj na tesnem, 
jako dobro teknil, ni treba naglašati. Postrežba je bila 
dobra in smo zato sklenili, da ostanemo ves čas svo- 
jega bivanja v Brindisiju gostje te gostilnice. ^ 

Brindisi je nekdanji Brundisium Rimljanov. 
Ležeč na ostrogi proti zapadu obrnjenega velikega la- 
škega škornja, imelo je to mesto že v davnini ogromno 
važnost. Saj je bilo izhodišče za vsa vojna podjetja 
Rimljanov po jutrovih deželah. To jim je bilo povod, 
da so »mater cest« — slavnoznano Vio Appia — iz- 
peljali prav do sem. Sezidano je mesto vseskozi na 
ploski zemlji. Mene — inorain reči, da je neprijetno 
iznenadilo. Kot svetovnoznano pristanišče, v katerem 
pristajajo največji luksusni parniki vseh levantinskih 
prog, mislil sem, da je večje in lepše, Kljub mrzli 
burji gnala me je zato radovednost na ulice. Razen ne- 
kaj uglednejših poslopij v širokih asfaltovanih ulicah 
Corso Garibaldi in Corso Vittorio Emanuele I., po ka- 
terih se vrši ves promet med železniško postajo in 
pristaniščem, našel sem namreč skromna poslopja po 
stranskih dokaj ozkih ulicah, katerih snaga tudi ni 
odgovarjala našim pojmom. Trgovina mora pa biti v 
mestu živahna. Ob obeh straneh imenovanih ulic so 
namreč vsi spodnji prostori uporabljeni za prodajal- 
nice, med katerimi je mnogo za laška mesta tako zna- 
čilnih okrepčevalnic z napisi »liquoreria e pasticceriac. 

Zato je pa pristanišče imponujoče. Jako prostorno 
in za največje ladje pristopno. Razdeljeno je v troje ali 
četvero basenov in preskrbljeno z vsemi potrebnimi 
opremami za nakladnje in izkladanje tovorov. Seveda 
zvezano tudi z več kolesnicami s kolodvorom tako, da 
morejo vlaki do vseh delov njegovih. »Grandhotel 
International« v pristanišču je sicer veliko poslopje, 
a zidano in opremljeno tako, da ne stoji na višini, 
kakršne smo navajeni v mednarodnem gostilničarstvu. 

Pri obedu — ob šestih zvečer — prejmem od Pa- 
sica poročilo, da je na italijanski, v pristanišču usid- 
rani potniški ladji — katere imena si pa nisem za- 
pomnil — za vso dobo do našega odhoda reservovana 
zame kabina prvega častnika. Ganljiva skrb premijer- 

jeva me je tembolj razveselila, ker sem s strahom pri- 
čakoval večera in ure, ko mi bo leči v neprijazni in 
mrzli sobici alberga Europa k počitku. Brez odloga 
preselim se na parnik v prostorno, lepo in prijetno 
ogreto kabino. 

In tako se je potem vrstilo štiri ali pet dni brez- 
delja in dolgočasja, sicer pa feaško udobnega življenja 
v Brindisiju, ob hrepenečem pričakovanju francoskega 
parnika, ki nas ponese v domovino. 

Končno je ta čas vendar nastopil. Vsi smo bili 
radostno presenečeni, ko nekega jutra izvemo, da je 
francoski parnik po noči priplul in da nas popoldne 
ob štirih ponese odtod. Konec je bilo kvartanju, ka- 
teremu se* je iz samega dolgega časa bila udala ve- 
čina čakalcev.* Vse je radostno vzbujeno dalo odprem- 
Ijati svojo prtljago na parnik. Tudi jaz sem se poslovil 
od gostoljubnega kapitana laške potniške ladje, na 
kateri sem bil našel tako prijetno zavetišče in od 
uljudega strežniškega osobja, kateremu sem na pri- 
meren, a nemozgovoren način pokazal, kako sem mu 
za to uljudnost hvaležen. 

Ladja, ki nas je imela peljati v domovino, je bil 
vojaški transportni parnik. Bil je mnogo večji, ko oni 
laški parnik, na katerem sem v Brindisiju prenočeval, 
toda brez vseh udobnosti potniških ladij. Pač je imel 
gotovo število kabin za častniško osobje ladijske po- 
sadke, ne pa tudi za potnike. Pri vojaških transportih 
postiljali so častnikom, ki so vršili službo, med vojaki 
samimi v trupu ladje, dočim so častnikom, ki so med 
transportom bili službe prosti, postiljali v obeh obed- 
nicah. Tokrat so obednici porabili za dame, katerih je 
precejšnje število potovalo z nami, dočim so častniške 
kabine dali ministerskemu predsedniku Pašiču na raz- 
polago, ker se je peljala z njim njegova soproga in 
hčerka Dara. Glede na ta položaj prosil me je Pašič, 
naj ne zamerim, da mi ni mogel odstopiti kake ka- 
bine in se zadovoljim s priprosto častniško posteljo 
v ladjinem trupu. Ob enem pa me je povabil, da se, 
dokler ne pojdem k počitku, vozim z njim v kapita- 
novem salončku in naj ostanem tudi pri večerji v 

njegovi družbi. Zopet se nisem mogel zadosti hvalež- 
nega čutiti za njegovo prijateljsko skrb. Niti dostojnih 
besedi nisem mogel najti, da se mu zanjo zahvalim. 

Popoldne ob štirih dvignil je naš parnik sidro. 
Burja je tulila z nezmanjšano silo in je zato vožnja 
iz veličastnega, po mogočnem trdnjavskem gradu ob- 
vladovanega pristanišča bila dokaj dramatična. Po 
večkratnih ovinkih iz basena v basen dospeli smo 
končno po četrturni vožnji na odprto morje za dolgimi 
odbijalci valov. Sedaj se je pa začel divji ples po raz- 
burkanih in razpenjenih valovih, ki so se dvigali do 
desetmeterske višine. K sreči je bil parnik izmed 
večjih transportnih ladij francoske mornarice. Zato 
njegove ljute borbe z razbesnelimi valovi, katere je 
burja bičala z nezmanjšano silo, nismo občutili pre- 
hudo. Vendar je vse življenje na parniku zamrlo. Saj 
se je večini potnikov, ki so bili z mano vred ostali na 
krovu, da občudujejo to veličastno igro prirode, ki je 
prehajala v gigantsko borbo s človeško iznajdljivostjo 
in vseobvladovalnostjo, videlo, da se težko bore proti 
tributu, ki so ga tirjali morski duhovi od njih. Ni jih 
bilo veliko tako srečnih, da bi se mu bili ubranili. Med 
temi sem bil tudi jaz. Dobro v kožuh zavit sedel sem, 
dokler se ni popolnoma zmračilo, v zatišnem kotičku, 
ki sem si ga bil na krovu izbral, in strmel sem — 
vdihavajoč v polnih duških krepki in svežilni morski 
zrak — po snežnobeli brozgi pod sabo v nedozirno 
daljavo. Šele ko me je pregnala noč, podal sem se k 
Pašiču v salon. 

Ko sem se ob desetih podajal k počitku, pihala, 
je sicer burja še vedno, a že tako pohlevno, da je 
zibanje ladje že popolnoma ponehalo. Ako sem se 
prej bal, da mi utegne v zaprtem prostoru po noči 
postati neprijetno ali celo slabo, izginila je sedaj ta 
bojazen. Res sem kaj hitro zadremal in sem se zjutraj 
zbudil še le, ko je že solnce skozi male okrogle linice 
prodiralo v ladjo, kolikor so mu to dopuščala debela 
stekla, ki so bila tako oškropljena z morsko vodo, da 
so bila pretegnjena z belo plastjo soli. Hitro skočim 
s postelje, se omijem in oblečem ter hitim na krov. 

Nikdar ne pozabim srce povzdigujočega vtisa, ki 
sem ga bil postal deležen sedaj. Po temnomodrem, ko 
olje mirnem morju plaval je veličastno naš parnik. 
Najmanjša sapica ni valovala mirnega ozračja in veter 
smo čutili le toliko, kolikor ga je hitra parnikova vož- 
nja sama sproti delala. Solnce pa je z jasnega, sinje- 
modrega neba z bogato radodarnostjo sipalo zlate 
svoje žarke name in je z bajno svetlobo oblivalo 
morsko gladino, ki je za nami splivala z obzorjem, in 
iz katere so se pred nami v dokajšnji oddaljenosti 
kazali obrisi visokih gora. Ne vem, če je Kolumb ob- 
čutil večje veselje, ko je prvič zazrl kopnino novega 
sveta, ko sem jo čutil sedaj jaz. Na kapitanov most sem 
se podal in zrl sem z radovednostjo, ki se je v tej meri 
stopnjevala, v kateri smo se približavali bajnemu 
Krfu, kateremu je obrazotvornost starih Grkov od- 
kazala tako odlično mesto v njihovi poeziji. Pa ne 
samo zato. Krf je v teku svetovne vojne 
pomaknjen bil čisto blizu k našim 
srcem. Tu je hrabra srbska vojska našla zatočišče 
po brezprimernih mukah in nepopisnem trpljenju, ki 
ga je v najhujši zimi morala prestati na begu preko 
nedostopnih albanskih gora; tu je morje požrlo tisoče 
srbskih vojnikov, ki so pomrli na kužnih boleznih 
in so jih iz higijenskih ozirov do preživelih pogrezali 
v morje; tu so našli poslednje počivališče na otoku 
Vidu drugi tisoči Srbov, ki so umrli v krfskih bol- 
nišnicah za ranami in boleznimi, katerim so podlegli 
večinoma zaradi nedostajanja zdravilnega materijala. 

Ako je Krf srbskega naroda »njiva smrti«, j e 
pa tudi mesto njegovega zopetnega 
vstajenja in brezprimernega poveli- 
čanja. Tu je našla srbska vlada svojo začasno rezi- 
denco; tu srbska Narodna Skupščina možnost zboro- 
vanja, ki je ustvarila kontinuiteto državne uprave 
takrat, ko je bilo domovina v oblasti podivjanih sovraž- 
nikov, ki so izgubili smisel za vsa čutila človečnosti; 
tu je končno nastala takozvana krfska deklara- 
cija, ki je pomenila temeljni kamen 
Jugoslavije. 

Krf. 


In ko smo se približali obalL Kakšna nepopisna 
lepota! Meseca decembra, pa vendar vse v dražestnem 
zelenju jutro vih dežel. Med oljčnimi gaji in nasadi 
smokvenjakov razprostirajo se polja in vinogradi, ki 
pa tudi po zimi zaradi sočnih trav, katere bujno poga- 
njajo iz ledin, ne delajo onega tožnega vtisa, ko pri 
nas. Vse na dražestnem, proti morju zmerno nagnje- 
nem holmu sezidano mesto, čegar lepe, svetlo pobar- 
vane hiše, so odsevale iz mirnih valov morja, je obdano 
na daleč okoli od rajskih vrtov z večnozelenimi nasadi 
raznih jutrovih grmov in dreves. Iz njih pa, ko prsti, 
ki kažejo k nebu, strle vitke, temnozelene ciprese. 

Kar drhteli smo po pristanku. Dalmatinski moji 
tovariši, ki se iz Milana niso vrnili domov, pridružili 
so se mi. Šli smo po prijaznih ulicah, ki so delale na 
nas najboljši vtis, v >Pension Suisse« na kavo. Tu sem 
bil prijetno iznenaden, ko najdem vratarja Slovenca. 
Bil je od nekod z Goriškega in se je lepo zmazal od 
avstrijske vojne dolžnosti. Kot pravi Slovenec me se- 
veda ni mogel pustiti neobveščenega, da ima pension 

izborno grško vinsko kapljico >mavrodaphne«. Tudi 
jaz bi ne bil Slovenec, ko bi ne bil tega naznanila 
primerno potrdil. Obljubil sem, da pridemo opoldne 
na zajterk. In prišli smo ter smo bili zadovoljni, da 
smo imeli smisel za vratarjevo opozorilo, kajti peneče 
»mavrodaphne« nam je dišalo, ko redko kako vino 
dotlej. 

Naravno je, da nas je mesto zanimalo. Zato smo 
se podali po njem na izprehod. Ogledali smo si po- 
slopje, v katerem so bile uradovalnice srbske vlade in 
pa ono, v kateri je imela zborovalnico srbska Narodna 
Skupščina. Obe sta nam bili všeč po svoji unanjosti, 
ki sicer ni bila Bogsigavedi kako imponujoča, ki je 
pa po svetli barvi in velikih oknih napravljala kaj 
prijazen vtis. Oglašali smo se tudi po raznih trgovinah. 
Deloma zato, ker smo si menjavali denar, deloma 
zato, ker smo kupovali razglednice. Poleg tega so se 
nekateri iz nas zalagali z jestvinami za pot, dočim so 
drugi hoteli kak spominek vzeti s seboj. In čudili 
smo se nemalo. Po vseh trgovinah so znali srbski. 
Sicer so srbščino lomili, a dogovoriti smo se mogli z 
njimi vendar glede vsega. Na naša vprašanja so nam 
povedali, da pred vojsko nihče ni znal srbski, da so 
se pa po doselitvi srbskih beguncev iz občevanja z 
njimi dokaj hitro naučili tega jezika. 

Nekateri mojih tovarišev so me vabili na izlet v 
A h i 1 e j o n. Mikalo me je sicer tjekaj, ker sem ga 
po raznih popisih že davno poznal. Vendar se pa 
nisem mogel odločiti, da grem z njimi. Pridružil sem 
se marveč onim, ki so bili za ob enajstih dopoldne 
naročili dva mala parnika za vožnjo na otok Vido, 
da obiščejo grobove srbskih vojakov mučenikov. S 
čuvstvom redke pijetete stopal sem na pokopališču 
— tem veličastnem spomeniku brezprimerne domo- 
vinske ljubezni in iz nje izvirajoče krvne požrtvoval- 
nosti — od vrste do vrste med amfiteatralno razpolo- 
ženimi, dobro negovanimi in z dehtečim rastlinstvom 
obdanimi grobovi in grobnicami, katerih nekatere so 
biie jako lepe. Na neki taki grobnici, v kateri je smrtno 
spanje spal mlad in vroče ljubljen edinec belograjskih 

Srbsko pokopališče na otoku Vidu pri Krfu. 

roditeljev, našel sem ganljiv napis, ki je svedočil o 
njuni silni žalosti, a tudi o nju pravi špartanski zaved- 
nosti za dolžnosti do domovine. To mi je dalo povod, 
da sem izpregovoril improvizovan govor, ki je do solz 
ganil mnogoštevilne obiskovalce pokopališča, in ki je 
profesorju Ristu Odaviču bil povod, da je v 
podobnem govoru orisal brezmejno gorje, katero je 
videl ta danes v bistrih valovih morja in v zlatih 
solnčnih žarkih kopajoči se otok. Ko sva se popoldne 
pred odhodom sešla s Pašičem na krovu, čestital mi 
je s toplimi besedami na mojem v srca seglem govoru 
na otoku Vidu, češ da so mu o njem poročali in da 
prav zelo obžaluje, da ga o skupnem obisku pokopa- 
lišča niso obvestili, da bi se ga bil udeležil tudi on. 

Daši mi je kratko bivanje na Krfu pomenilo pri- 
jetno postajališče življenja, bil sem vendar srečen, ko 
je pod večer prišel čas odhoda. Pač sem z zanimanjem 
zrl nazaj na prekrasno pokrajinsko sliko, ki je v nasto- 
pajočem somraku čedalje bolj bledela pred našimi 
očmi; vesel sem bil pa vendar, da smo na vlažni poti 
k svojemu staroslavnemu Dubrovniku. Veličast- 
ni potop ognjene solnčne krogle v valove morja in 
pa živi ogenj, ki se je ob tej priliki razlival po vodnem 
zrcalu, vezal me je še na krov. Ko pa je ta nepopisna 
prirodna lepota v padajočem mraku izginila, stopil 
sem v salon k Pašiču. 

Ondi sem poleg premijerjevih dam in ladijskega 
poveljnika, s katerimi sem bil sedel že prejšnjega 
dne pri obedu, našel še francoskega diplomata, ki je 
bil za časa kneza Wieda akreditovan v Draču, in še 
par inozemcev, zastopnikov »šeste velesile«. 

Zabava se je vršila izključno v francoskem jeziku. 
Daši sem sicer razumel vse, kar se je govorilo, vendar 
si nisem upal kaj prida posegati v pogovore. Videl sem 
namreč prav nazorno, kako se živa francoska govorica 
fatalno razlikuje od one, katere sem se bil v zaporih 
ljubljanskega deželnega sodišča naučil iz knjig. 

Pašič je nekaj časa sledil pogovorom. Pa ne dolgo. 
Kmalu je vstal in me je povabil v svojo kabino. Ostala 
sva v njej v zaupnih pogovorih, o katerih bom govoril 

v. naslednjem poglavju, do obeda, h kateremu so naju 
poklicali ob sedmih. 

Ob izvrstni ladijski hrani in izbornih francoskih 
vinih vršili so se med obedom animovani razgovori, 
ki so se tikali skoro izključno ali vsaj največ vojnih 
dogodivščin in stvari, ki so bile z njimi v zvezi. Ugla- 
jeni ladijski komandant, ki je imel dar nenavadno 
prijetnega pripovedovanja, vedel je marsikako stvar 
s tolikšno primesjo humorja in šale servirati, da ni 
nikdar nedostajalo one s smehom spremljevane dobre 
volje, ki tako ugodno pospešuje prebavo. — Vendar 
nam je pa prepono razgibal najbolj francoski diplomat 
z reminiscenco iz svojega bivanja v Draču. Povodom 
neke recepcije pri vladarju po volji velesil ustvarjene 
kneževine Albanije je bilo. Med zabavo, ki se je raz- 
vila po zvaničnem sprejemu, našli so se diplomatje 
ob oknu salona in bili so hitro v živahnih pogovorih. 
Cisto naravno o stvareh svojega poklica. Izmenjavali 
so misli o verjetni uredbi granic med Albanijo in 
Cmo goro. Pri tem so kajpada zadeli često ob reko 
Bojano. Knez Wied, ki je obiskaval sedaj to, sedaj 
drugo skupino svojih gostov, da se spusti z njo v 
razgovor, vjel je — pri bližnji skupini stoječ — besedo 
Bojana večkrat na uho. Ko se od te skupine poslovi, 
stopi hitro k diplomatski in jo ogovori z blagonaklo- 
njeno bonhomijo: 

»Eh, ženskih čarov se tudi diplomatje ne ubranijo, 
n’est ce pas, Messieurs? Kdo pa je ta srečnica, katere 
usoda tako živahno zanima moje gospode diplomate?« 

Ko bi ogovorjenci ne bili diplomatje, bi bili ob 
tem vprašanju ostr veneli ali pa se začeli grizti v ust- 
nice, da se ubranijo škodoželjnega nasmeha. Tako pa 
je njihov doyen z onim videzom hladnokrvnosti, ki je 
treba, da celo ob najneverjetnejših slučajih zakriva 
vso notranjost diplomatovo, ne da se le gane mišica 
njegovega obraza, odgovoril: 

»Vaše Visočanstvo, govorili smo o razmejitvi s 
Cmo goro. Ona reka, ki spaja Skadarsko jezero z 
morjem, imenuje se — « 

»Eh, vem, vem. — Saj res! — Le kako, da nisem 
takoj uganil, da imajo gospodje diplomatje takšne 
pogovore k 

Daljnih blamaž rešil je doyen v zemljepisju svoje 
državice tako imenitno podkovanega vladarja s tem, 
da je hitro odvrnil pogovor na drug predmet. 

Okoli desetih poslovil sem se od prijetne družbe 
in objel me je na moji primitivni postelji na dnu ladje 
krepčilni spanec, iz katerega sem se zbudil šele zjutraj, 
ko je naš parnik s polno paro plaval že proti Du- 
brovniku. 

Kmalu je bil ves krov poln potnikov. Slavnostno 
nastrojenje čitalo se je na vseh obrazih; veseli vzkliki 
doneli so od prijatelja do prijatelja. Saj smo se bližali 
domači zemlji; saj smo imeli kmalu stopiti na tla, 
katerih srečni prebivalci so si znali tekom stoletij 
ohraniti svobodo in neodvisnost. Ko se je za Lokru- 
mom prikazalo mesto in se je že jasno razločiti za- 
moglo mogočno zidovje trdnjave sv. Lovrijenoa, za- 
mislil sem se v blaženem sanjarjenju. 

Kako često sem stal pod tem zidovjem. Koliko- 
krati sem premišljal kakšni veliki dogodki so se na 
tesnem prostoru, ki ga je ta trdnjava imela ščititi, 
odigravali od takrat, ko so domiselni predniki seda- 
njih Dubrovčanov odvrnili k napadu plavajočo, za 
tiste čase mogočno beneško ladjevje s tem, da so 
na skali, na kateri je sezidana, v brzini postavili 
šablono iz desak. Benečani, ki so šablono smatrali za 
resnično trdnjavsko ozidje, so se — iznenadeni, da 
so našli Dubrovnik utrjen — jadrno obrnili in hiteli 
domov, da javijo to za beneško zavojevalnost tako 
grozno vest. Dubrovčanom so na ta način omogočili, 
da so šablonizovano podjetje tudi res v polnem 
miru izvršiti zamogli. To pa iz mogočnih kamenitih 
balvanov tako, da je lev sv. Marka izprevidel, kako 
bi si ob naskoku nevarno polomil svoje požrešne 
zobe in se je poslej le v velikih ovinkih plazil okoli 
Dubrovnika, v katerem je zato rastlo blagostanje, se 
razvijala prosveta, cvetela umetnost in se dvigala kul- 
tura, ki je samostalno snovala in stvarjala. 

Dubrovnik. 


Dubrovnik! In postal si torišče 
Slovinstva, na katerem je krepko razvijajoča se 
slovanska govorica zavladala v državni upravi ter 
imela enako pravico v palači patricija kakor v priprosti 
hiši občana in kmeta. S častjo in slavo izgovarjali so 
na vseh morjih tvoje ime in nikdo si ni upal posezati 
po tvoji suverenosti. Če je pa kdo to v svoji ošab- 
nosti vendar poizkusil, znal si, pogumni in lepi naš 
Dubrovnik, čez katerega je dobrota stvarnikova razlila 
večno pomlad, pognati ga s krvavo glavo in polomlje- 
nimi kremplji od sebe. Šele velikemu Napo- 
leonu se je posrečilo spraviti te v svoje območje. 
A ne, da te vrže v suženjstvo, nego, da tvoje S 1 o - 
vinstvo v kraljestvu Iliriji združi s 
Slovenstvom ter ti tako jame pripravljati novo, 
izpremenjenim razmeram primerno in morda sreč- 
nejšo bodočnost. 

A usoda je hotela, da je Avstrija z grešno svojo 
roko raztrgala veliko zasnovo Napoleonovo in te vkle- 
nila v verige suženjstva. Glej! V tistem trenotku jej 

je že tudi nevidna roka pisala njen usodni >mene r 
tekel, ufarsin«; in danes je to pisanje izpolnjeno. Klic 
velikega tvojega pesnika 

»S v j e 1 1 o sunce, sini, sini 

Sa vedrine od iztoka !< 

je našel odziv. Pred nekaj dnevi obsijalo 
te je to so lnce od iztočne vedrine iz 
Belega grada in danes prihaja vate modri držav- 
nik, ki je znal z veščo roko odgnati vse oblake, ki bi 
bili utegnili zastirati to vedrino. 

Počasnejša parnikova vožnja zbudi me iz sanjar- 
jenja. Bližali smo se »Grebenom« ob vhodu v gružko 
pristanišče. Še pet minut in veličastni izliv Rijeke 
dubrovačke je bil pred nami. Od njega na desno pa 
so se ob prostornem zalivu v polukrogu vrstile lične 
bele hiše in lepe vile, dočim je ob obrežju bilo za- 
sidranih dvoje velikih inostranskih ladij, nekaj manj- 
ših obrežnih parnikov in privezanih precejšnja mno- 
žica ribiških čolnov. Vse hiše so bile okrašene s tro- 
bojnicami, ladje pa po mornariški navadi ozaljšane 
z raznobarvnimi zastavicami, ki so bile nanizane na 
vrveh, katere so bile potegnjene od stožarja do sto- 
žarja in ob obeh njunih straneh do krovskih ograj. 

Na prvi pogled je bilo vidno, da se praznuje velik 
praznik. Še bolj pa je to kazala mnogoštevilna, na 
prostorni obali pred cerkvijo zbrana, pražnje oblečena 
množica. Že oddaleč je z glasnimi klici in mahanjem 
z robci in klobuki dajala izrazov svojemu veselju. 

Preslabo je moje pero, da bi mo- 
glo popisati navdušenje, ki je zavla- 
dalo, ko je stopil sivolasi državnik na 
obrežje. Dolgo je trajalo predno je mogel pozdrav- 
ni govornik priti do besede; dolgo, predno je novo- 
dobni Mozes mogel na pozdrav odgovoriti. Ko pa je 
govoriti začel, zavladala je mahoma slovesna tišina, 
ko v cerkvi in s posebno pobožnostjo so vsi navzoči 
poslušali njegove besede. Zdelo se mi je, da jih vsakdo 
smatra za posebne vrste sveto razodetje in se zato 
prizadeva vjeti vsako iz njih. 

Ne bom popisoval prizorov iz Dubrovnika, ne na- 
vdušenja in ljubezni, s katero je narod Hercegovine, 
Bosne in Hrvatske na daljnem potu sprejemal veli- 
kega državnika, ki se je ob teh dokazih kar topil 
miline, ko je videl, h kakšnim uspehom je vedlo delo 
njegovega življenja in kakšno nepopisno srečo je 
rodila njegova modroprevdarna politika. — Svež in' 
elastičen stopil je dne 9. decembra z obrazom, s kate- 
rega je sijala sreča, na belograjska tla, sprejet tu od 
nepregledne, v navdušenju toneče množice. 


/ 


XX. Državnopravni čin ujedinje- 
nja. — Kako smo do njega do- 
speli. — Moji razgovori s Pašičem 
o uredbi skupne države. 


V tem, ko smo v Brindisiju čakali francoske 
transportne ladje, dne 1. decembra 1918., izvršil se je 
bil v Belemgradu državopraven čin, ki je bil za 
slovenski narod naj znamenitejši in 
najdalekosežnejši zgodovinski dogo- 
dek od Samovih časov sem. Tega dne 
so odposlanci »Narodnega V eča< iz 
Zagreba v imenu slovenskega in h r - 
vatskega naroda s slavnostno izjavo, 
kateri je sledila svečana prisega re- 
gentu Aleksandru, potrdili, da sto- 
pata ta dva naroda v nerazdružljivo 
državno zajednico s srbskim narodom. 
Veliki čin, ki je vsled zmage narod- 
nostnega načela postal neizogiben, 
postal je s tem dejstvo. On je postavil hrvatski narod, 
ki je svojo samostojnost izgubil takrat, ko so se nje- 
govi velmožje bili odločili za državno skupnost z , 
Madjari, zopet v vrsto državotvornih narodov. On je' 
slovenski narod rešil več ko tisočletnega robstva in 
mu dodelil mogočnost, da — ravnopraven član v veliki 
družini narodov — razvije svoje državniške sposob- 
nosti. 

Dejal sem, da je ta zgodovinski čin bil neizogibna 
posledica zmage narodnostnega načela. Saj je bilo 
naravno, da v življenju narodov veljajo enaka pravila 
za vse. Ako se je torej posrečilo zedinjenje Nemcem 
in Italijanom, moralo je temu slediti tudi zedinjenje 

Slovanov. To, kar se je v Belem gradu izvršilo dne 
1. decembra, je torej prva etapa k zgodovinskim do- 
godkom, ki morajo še slediti in ki po pravilih politične 
dinamike — bodo gotovo sledili. 

Daši je pa stvar takšna, je bilo med nami vendar 
le malo izvoljencev, ki so slutili pripravljajoče se 
dogodke. Bili smo pač presuženjsko odgojeni, da bi 
si bili drznili le od daleč misliti, da je zlata svoboda 
božji dar, ki je namenjen vsemu stvarstvu in da je 
le roparska narav človeštva kriva, ako nam je bila 
odvzeta. Zato se ni čuditi, da se je med nami dobilo 
celo ljudi, ki so se norčevli iz tistih, katerim je vsta- 
jalo spoznanje in so zato čutili potrebo, da se pri- 
mernim načinom odzovejo dolžnosti, ki jim jo to 
spoznanje nalaga. Saj je vsa naša odgoja bila usmer- 
jena tako, da nam naslika našo podrejenost kot izvor 
božje volje in nam vcepi ljubezen in hvaležnost do 
onih, ki so nam mesto kruha dajali kamen. Ta odgoja 
je zato bila kriva, da leta 1914. naš narod ni spoznal 
zarje svobode, ki se je naenkrat zableščala na obzorju 
od izhoda sem. Še več: odbijal je, po svojih odgo- 
jiteljih k temu napeljevan, ponujano mu bratovsko 
pomoč in oklepal se je onih, ki so mu iz strahu pred 
veliko silo Slovanstva, katere komponenta je bil tudi 
on sam — pripravljali narodno smrt. Toda: su- 
ženjstvo je greh proti Stvarniku. Saj 
je dal človeku svobodno voljo. Zato pa tudi ni mogel 
dopustiti, da bi slavili zmagoslavje oni krivi proroki, 
ki so naš narod iz avstrijskooogerske zasužnjenosti 
hoteli pripe/ati v še hujšo, v kateri bi bili imeli o 
njegovi nadaljnji usodi odločati po eni strani Nemci, 
pa drugi pa Turki. In dal je moč tistim našim bratom 
in prijateljem, ki so proti naši volji hoteli, da nas 
pripeljejo do človeško dostojnega življenja. 

Dne 1. decembra nam je napočil 
prvi dan tega novega življenja. Prav 
živo sem se zavedal tega, ko sem se — sedeč reče- 
nega dne v svoji ladijski kabini v brindisijskem pri- 
stanišču — uživljal v takrat vršeče se dogodke v 
Belem gradu. Spomin mi je ta dan poletaval nazaj ter 

je obstajal ob vseh kalvarijskih postajah, mimo katerih 
smo ob neizrekljivih mukah prispeli k svetlemu 
vstajenju. 

Zame že davno ni bila nikaka skrivnost, da se 
približujejo veliki dogodki. Nemška prevzetnost, ki je 
bila utelešena v impulzivni osebnosti cesarja Vilje- 
ma II., dala je slutiti, da privede do vojne z Rusijo. 
Po eni strani zato, da si zagotovi politični primat v 
Evropi, ki jej ga je poleg Anglije mogla osporavati 
samo Rusija, po drugi strani pa zato, da zavre na- 
predek Slovanstva, ki je za nemško miselnost bilo 
vedno to, kar rdeč robec za bika. Res je Bismark 
svaril pred vsakršno vojno z Rusijo, češ da bi prinesla 
največjo nesrečo nad Nemčijo; toda to me v moji sodbi 
ni motilo. Cesar Viljem je bil mlad; mladi vladarji 
pa kaj radi padajo v napako, da — v zavesiti svoje 
mladostne moči — omalovažujejo nasvete ostarelih 
državnikov, katerih se skušajo iznebiti. Saj je mladina 
v obče taka, da v neki gotovi dobi hoče vse bolje 
vedeti in razumeti, ko izkušeni starci. Pri nemškem 
cesarju je prihajalo še nekaj druzega v poštev. Bil 
je prav zelo podoben rimskemu Kaliguli, ki je le še 
Jupitra smatral sebi enakega in je zato v tempel na 
Kapitol k njemu hodil v posvete. Cesar Viljem imel 
je namreč ustaljeno idejo, da je izvoljenec, ki je bil 
»po božji milosti« postavljen nemškemu narodu za 
vladarja in da mu je Bog po tem takem dal svojo 
pamet in nepremagljivo moč. V dosledku te misel- 
nosti iznebil se je prevdarnega in izkušenega kance- 
larja kneza Bismarka in je nemškemu narodu posta- 
vil sebe samega za političnega vodjo. 

Dejstvo je, da včasih celi narodi slede slučajno ob 
velikih dogodkih mednje vrženim frazam. Nekako 
hipnotizovani so po njih in omamljeni od njih. Tako 
je bilo leta 1870., ko je cesar Viljem I. med vojsko 
s Francijo vsako zmago nemškega orožja nad nepri- 
pravljeno in nedostatno oboroženo francosko armado, 
ki je poleg tega stala pod nesposobnimi generali, pro- 
glašal za »Wendung durch Gottes Fiigung« (obrat po 
božji uredbi) in je proseče ukazoval »Gott helfe weiter!« 

(pomagaj Bog dalje!). To spretno izrabljanje čisto mate- 
rijalne superiornosti nemškega orožja v moralno obvla- 
danje narodove miselnosti imelo je res za uspeh, da so 
Nemci prišli v neko čuvstveno opijanjenje svoje nad- 
vrednosti in da so v tem nastrojenju živeli. Oplojenje, 
ki je njihovemu narodnemu gospodarstvu vzniklo iz 
francoske vojne kontribucije, jih je v tej miselnosti 
le potrjevalo. Ko je torej mladi cesar začel oborože- 
vanje na veliko, niso se mu uprli. Še več: ko je vrgel 
nekega dne mednje ošabno geslo: »Unsere Zukunft 
liegt auf dem Wasser« (naša bodočnost je na vodi), 
ni spoznal nikdo v tem grozeče kretnje, ki je mogla 
roditi hud odpor v dotedanji vladarici morja, temveč 
mu je vse v blaznem navdušenju pritrjevalo. 

In vendar je Viljem I. s tem geslom poslabšal 
mednarodni položaj Nemčije v neznanski meri. Čim 
so za temi njegovimi besedami v oboroževanju na 
morju začela prihajati dejanja, jela se je namreč 
Anglija približevati Franciji in celo Rusiji, tej svoji 
do tedaj najnevarnejši tekmici v koncertu narodov. 

Tega pa cesarju Viljemu II. še ni bilo dovolj. 
Nemškega naroda samozavesti in samoljubju hotel je 
laskati še bolj. Zato je vrgel medenj še drugo geslo 
»V on Berlin nach Bagdad k To geslo pa ni 
podžgalo le Nemcev, temveč je vzbudilo odmev, ki 
so ga prav dobro culi tako ob Temzi kakor ob Nevi. 
In ko je Nemčija v izvrševanju prvega gesla mrzlično 
gradila bojne ladje, v izvrševanju druzega pa finan- 
covala bagdadsko železnico in pošiljala turški armadi 
inštruktorje, prišel je angleški kralj Edvard v baltiško 
morje, da se ondi sestane s carjem Nikolajem Alek- 
sandrovičem. Tedaj je bilo pa tudi vsakemu količkaj 
uvidevnemu politiku jasno, kako stoje kazalci na 
evropski mednarodni uri. 

Da je to spoznal tudi nemški cesar, je toliko ko 
gotovo; toda on se je bil že tako vživel v svojo bogu- 
enakost, da se ni vnemirjal. Zanašal se je na vzorno 
organizovano in sijajno oboroženo svojo vojno moč 
in pa na armado zvezne Avstroogerske, katere cesarja 
in prestolonaslednika je znal s precejšnjo spretnostjo 

spraviti v nekakšno vazalno razmerje do sebe. More- 
biti je računal tudi s pomočjo Italije, kateri je za 
slučaj zmagovite vojne nad Francijo obečal bogat plen 
ob ažurni obali Sredozemskega morja in v savojskih 
Alpah, za nameček pa tudi še lep košček iz živega 
telesa svoje avstroogrske zaveznice. 

V Rusiji je bila slovanska struja — takoimeaiovani 
Slavjanovifili — živahno na delu. Opirala se je pa 
— bolj ko na krvno sorodstvo slovanskih narodov — 
na versko edinost. Pod tem vidikom so tudi nastajale 
vse vojske, katere je Rusija bojevala s Turčijo. Šlo 
je prav po srbskem geslu: >Za krst častni i slobodu 
. zlatnu«. Te vojske so zato v vsem ruskem narodu bile 
jako popularne. Za Srbe in Bolgare kot svoje pravo- 
slavne brate vedel je v Rusiji vsak kmet, dočim o 
ostalih Slovanih, razen Poljakov, velike mase ruskega 
naroda niso imele pojma. Zanje zanimali so se le 
prosvetljenci izmed Slavjanofilov, ki so spoznali, kaj 
bi za bodočnost pomenilo organizovano Slovanstvo ne 
samo za Rusijo, nego za ves mednarodni položaj v 
Evropi. 

Zaradi oboroževanja Nemčije in prepotentnega 
obnašanja nemškega cesarja podvojila je ruska sla- 
vjanofilska struja svoje napore. Jela se je truditi, da 
zanese svoje nazore v vladne kroge in da pridobi zanje 
tudi carja samega. In imela je pri tem razveseljive 
uspehe. Ruski vladni krogi začeli so spoznavati, da bi 
v bodočem razračunavanju ne samo balkanski, tem- 
več tudi avstroogrski Slovani mogli njej in njeni fran- 
coski zaveznici biti koristni. 

Tako so stale stvari, ko je prišlo v Petrogradu 
leta 1908. do prvih »slavjanskih sovješčanij«. Ker so se 
ta posvetovanja vršila že po sestanku angleškega kralja 
z ruskim carjem, bilo je nam, ki smo se z Dunaja 
peljali nanje, jasno kako velikega pomena so. Bodoča 
vojna visela je takorekoč v zraku in obrisovavale so 
se že tudi konture vojnih zvez. Avstroogersko videli 
smo ob strani Nemčije. Kaj storiti 1 ? To je bilo naše 
' kardinalno vprašanje. Poznali smo njeno številčno 
veliko vojno moč. Vedeli smo tudi za prizadevanja. 

da jo spravijo na visoko stopinjo pripravljenosti in 
bojne usposobljenosti. Brez dvojbe bo torej mogla 
vršiti nalogo, ki bi slovanskim namenom bila nevarna, 
ako ostane pri konstelaciji, kakršna je bila dana takrat 
s takoimenovano trozvezno pogodbo. Zato smo sma- 
trali za svojo najbližnjo in najnujnejšo nalogo, da 
iztrgamo Avstroogersko iz tesnega objema Nemčije in 
jo usmerimo k zunanji politiki, ki bi bila prijazna 
Rusiji. V tej smeri so šla prizadevanja čeških poslan- 
cev v avstroogerskih delegacijah. Dr. Šušteršič in ostali 
delegatje njegove zunanjepolitične smeri tega priza- 
devanja niso podpirali. Njim je imponovala nemška 
vojna moč, katere naraščanje smo resnično slovansko 
navdahnjeni politiki s strahom opazovali. Poleg tega 
v njihovih političnih računih narodnostno prepričanje 
ni tvorilo glavnega koeficijenta. Nasprotno: zazirali so 
od pravoslavja in zato tudi prav nič skrivali niso, da 
Rusi niso njihova simpatija. Pač pa so ob vsaki priliki, 
naglašali svoj avstrijski patriotizem, ki je bil toliko 
pristen, kolikor so Avstrijo smatrali za pokroviteljico 
katolicizma, kateremu so podrejali vse ostalo. Na raz- 
pad Avstrije si ti politiki ni oddaleč niso drznili upati. 
Nasprotno: njim je bilo do njenega obstoja. Zato so 
se glasno in jasno izrekali za zvezo z Nemčijo, v kateri 
edini so smatrali, da more Avstrija ostati močna. 

Nam bi bil razpad Avstroogerske silno simpatičen. 
Vendar pa vanj nismo upali. Saj je bilo v njej marsi- 
kaj gnjilega; toda v obče je njena državna uprava 
zadovoljivo poslovala in upali smo, da svojim naro- 
dom — ker je bilo prišlo do splošnega in enakega 
volilnega prava in je tako poražujoča slovanska večina 
prebivalstva prišla do veljave — navsezadnje vendar 
še priborimo človeškodostojno življenje. Da bi nas 
prijateljstvo Avstroogerske z Rusijo tako zelo pribli- 
žalo izpolnitvi teh naših želja, kakor nas je njeno 
prijateljstvo z Nemčijo od njih oddaljevalo, nam je 
bilo jasno. Zato ni, kakor so to leta 1916. skušali na- 
slikati nemški listi, paradoksna trditev, da je bil doktor 
Kramar avstrijski patriot. Bil je to gotovo veliko 
bolj, ko oni, ki so jo pritirali v naročje Nemčije. Ko 

bi se bila posrečila njegova namera, da ta država 
stopi na stran Rusije, živela bi še danes svoje grešno 
življenje. 

Seveda smo upali, da se po kaki vojski razmere 
gotovo izpremene. Naj se ta vojska za Avstroogersko 
konca srečno ali nesrečno. Po vsaki vojski se je nam- 
reč avstrijska birokracija do neke meje spomnila 
narodov. Če tudi z malenkostnimi koncesijami. 

Naša posvetovanja leta 1908. so torej resnično 
imela namen odtrgati Avstroogersko od Nemčije in tako 
velikim zaveznikom, katere smo takrat že prav raz- 
ločno videli, olajšati tudi v interesu Slovanstva delo 
v presto ječi borbi z le-to. Zato so jih ruski Slavjano- 
fili iskreno pozdravili. Toda oni so tistokrat za slučaj, 
da Avstroogerska ostane neizpokorljiva, gojili in izra- 
žali že tudi smelejše misli in nade. Govorili so 
že o delitvi njeni. 

Kar se mene tiče, moram reči, da sem te govo- 
rice sicer z neko posebno naslado sprejemal, da jim 
pa vere vendar še nisem dajal. Prišli so pa dogodki, 
ki so mi mahoma in do dobrega odprli oči. 

Kralj Peter bil je takoj po zasedbi 
prestola reorganizaciji srbske vojne 
moči posvetil najpopolnejšo pažnjo. 
On, ki je kot četnik Mrkonjič v dobi pred osvoboditvijo 
bosenskohercegovske raje do dobrega spoznal vso 
trjilost Turčije, postavil si je bil za nalogo 
življenja, da osvobodi še oni del srb- 
skega naroda, ki je ostal pod padi- 
š a h o v o peto. Vse njegovo hotenje in hrepenenje 
gibalo se je v tej smeri. Čakal je le primernega tre- 
notka in pripravljal je z izredno državniško spret- 
nostjo vse, kar je bilo potrebno, da se ta trenotek, ko 
pride, pravočasno in s kolikor mogoče dobro preraču- 
nano nado na uspeh vešče izkoristi. 

Pred vsem mu je bilo potreba složnosti balkan- 
skih narodov. Da jej položi temelj, jel je pred vsem 
dogovore z najbližnjo sosedo. Kar odrevenela je 
Evropa, ko je izvedela, da sta se kr a 1 j Peter in 
bolgarski car Ferdinand sestala na Kopaoniku. 



Kralj Peter I. 

Saj si je bila takoj na jasnem, da si poslednji ni šel 
ogledovat načina, kako srbski pastirji pasejo ovčje 
črede in izgotavljajo »kačkaval«. In ko se je raznesla 
vest, da se utegne skleniti carinska unija med Srbijo 
in Bolgarijo, jeli so na Dunaju in v Budimpešti bes- 
neti. Saj bi jim bila s tem iztrgana možnost gospodar- 
skega tiranizovanja svoje slabotne sosede. Sprožili so 
torej proti tej zanje grozni pošasti tako v Sofiji kakor 
v Belem gradu vse svoje diplomatske topove. 

Do carinske unije pač vsled tega ni prišlo; a 
kralj Peter dosegel je, kar je hotel. 
Dobil je možnost prijateljskih razgovorov s svojim 
bolgarskim tovarišem. In izkoristil jo je za priprav- 
ljanje skupnega vojnega pohoda balkanskih držav proti 
njihovemu dednemu sovražniku. Ker je dobro poznal 
brezmejno Koburžčevo častihlepje, posrečilo se mu je 
s temu primerno zasnovanimi predlogi pridobiti ga 
kaj kmalu za svojo nakano. Po dogovoru z njim mu 
seveda ni bilo več težko pridobiti za skupno akcijo 
tudi Črne gore in Grčije. 

Car Ferdinand, ki je bil zvest nemški eksponent 
na Balkanu, obvestil je o tem, kaj se pripravlja, se- 
veda vestno tako Avstrijo, kakor Nemčijo. Na obeh 
krajih je misel vojne balkanskih držav proti Turčiji 
zbudila veselost. Tako na Dunaju kakor v Berlinu 
imeli so o turški vojni moči predobro mnenje, v tem 
ko so podcenjevali balkanske državice in med njimi 
tudi njih glavni dve predstaviteljici. Bili so zato pre- 
pričani, da jo balkanski »ovčji pastirji« dobe po grbi. 
A odsvetovati jim niso marali. Ako so se tudi delali, 
ko da bi svarili pred riskantnim podjetjem, ščuvali 
so po tajnem vendarle k spopadu. Že iz same škodo- 
željnosti. Zakaj naj bi Balkanci — zlasti Slovani — ne 
prelili nekaj svoje — seveda manj vredne — krvi? 
Saj če bodo tepeni, jih kaznujejo Turki; če pa bi proti 
vsemu pričakovanju vendarle zmagali, bodo pa že po- 
skrbeli, da sadovi te zmage pridejo tudi Nemčiji in 
Avstriji v korist. 

Ruska diplomacija je te nemške račune dobro po- 
znala in je zato pred vojsko s Turčijo najodločneje 

svarila. Bržkone se je za Srbije -in Bolgarijo tudi bala, 
ker je o turški vojni moči bila nezadostno in nepra- 
vilno poučena. 

A do vojske je vendar prišlo. In prišlo je 
K u m a n o v o , prišla je bitka pri Bitolju in bravurno 
zavzetje tega mesta, prišle so druge srbske zmage. Car 
Ferdinand izkazal se je tedaj vrednega nemškega za- 
upanja. Zanetil je bratomorno vojsko. A zmago- 
slavna srbska vojska ovenčala se je z 
novimi zmagami. Tedaj pa sem jaz — 
in mislim, da so tudi moji tovariši Novoslovani s petro- 
grajskih in praških posvetovanj — spoznali, da je 
začela teči ura po ruskih Sla v jan ofi lih 
napovedane delitve A vstroogerske. 

Dve strani ste mi po izidu balkanskoturške in 
srbskobolgarske vojske jasno stopili pred oči: da je 
Avstriji pot do Soluna bila zaprta in da je s si- 
jajnimi zmagami ovenčana Srbija po- 
stala naenkrat najvažnejša država 
balkanskega poluotoka. 

Eno kakor drugo dejstvo moralo je najti silnega 
odmeva v Berlinu. Nemška politika šla je 
za ciljem: od Hamburga do Trsta. Zato 
so v Berlinu Avstrijo potiskali na pot proti Solunu in 
jo vzpodbujali, da si to pot odpre. Slepi, kakor so na 
Dunaju bili, niso spoznali pravega pomena tega »pri- 
jateljskega« vzpodbujanja in so se na to pot res podali 
takrat, ko so sprejeli Bismarkov dunajski dar zasedbe 
Bosne in Hercegovine. Nadvojvodi Franu 
Ferdinandu, o katerem je bilo znano, da je imel 
hrepenenje po velikih činih in ki bi bil rad v Avstro- 
ogerski prišel do take moči, kakor jo je imel cesar 
Viljem na Nemškem, je tega bilo premalo. Njegovi 
impetuoznosti je pripisovati, da se je izvršila formalna 
aneksija Bosne in Hercegovine, ki je v kraljevini 
Srbiji izzvala tako bolesten odmev. Daši je s tem le 
povzročil, da se je Srbija intenzivneje oboroževati jela 
in da se je z mrzlično vnemo posvetila organizaciji 
svojih obrambnih sil, sodil je, da je storil nov korak 
na poti proti Solunu. Nikaka tajnost ni bila, da si je 

bdi v ostrem nasprotstvu s 
cesarjem Franom Josipom. 
Pa ne morebiti iz kakih na- 
čelnih političnih nasprot- 
stev, temveč zato, ker mu 
je predolgo živel in ga je 
tako oviral v izvedbi nje- 
govih visokoletnih načrtov. 
Saj mu ni bilo mogoče iz- 
nebiti se ga tako, kakor 
se je bil njegov berlinski 
dvojnik v častihlepju izne- 
bil Bismarka. 

Iz tega razloga mo- 
rale so zmage srbskega 
orožja porazno učinkovati 
tako v Berlinu kakor na 
Dunaju in dejal sem si, 
da mora slediti protiudarec. Pri tem sem si bil 
pa takoj tudi v svesti, da Srbija ne ostane sama, 
temveč da najde mogočno pomoč Rusije. In vsta- 
jale so mi smele nade. Saj je Srbija poka- 
zala, da smemo vanjo staviti takšno 
zaupanje, kakršno so Italijani v svo- 
jem boju za zedinjenje imeli do svo- 
jega P i j e m o n t a. Tako jako me je ta misel pre- 
vzela, da sem v aprilu 1913. leta v Sofiji tako odkrito 
govoril o delitvi Avstrije, da me je minister Hristov 
moral opominjati k previdnosti zaradi avstroogerskih 
konfidentov. 

Da se v svojih političnih računih nisem zmotil, 
pokazalo se je kaj kmalu. Nemčija je predložila držav- 
nemu zboru načrt zakona o oddaji premoženja v obo- 
roževalne namene; v avstroogerskih delegacijah pa se 
je v isti namen zahtevalo tudi izrednih kreditov, pri 
čemer je znano postalo, da je Fran Ferdinandov za- 
upnik general von Hotzendorf, ki je rad 
rožljal z orožjem, v vojnih zadevah postal edina odlo- 
čevalna oseba Avstroogerske. Vse to mi je bilo tako 
odprlo oči, da sem ob svojem obisku v Belem gradu 

na potu iz Sofije domov 
srbsko vlado naravnost 
opozoril, da pripravlja Av- 
stroogerska vojsko proti 
Srbiji ter jej svetoval, naj 
ostane budna. 

Sicer bi bila pa srbska 
vlada tudi brez mojega 
opozorila spoznati morala, 
v katero smer se razvijajo 
dogodki. Cesti zvanični 
obiski med Berlinom in 
Dunajem sami na sebi so 
mnogo povedali. Ko so za 
temi prišli še izleti cesar- 
ja Viljema v Konopište, var 

postalo je pa mnogo stvari Nikola j Aleksandrovi*, 
tako vidnih, kakor s pro- 
sojno tančico pokrit kip. Skoro vsak izklesani pregib 
proseva izpod nje. — Jaz za svojo osebo bil sem do 
dobrega prepričan, da je v Konopištu bila sklenjena 
vojska proti Srbiji, predno si njena armada opomore 
od izgub med balkansko vojsko. 

Sicer mi je pa že samo to, kar sem bil izvedel 
v Petrogradu, moralo dati neovržno poučilo. — Naivne 
besede carja Nikolaja Aleksandrov d ča v 
krogu svojih Častnikov: »Ja do semnadcatago 
goda v o j e v a t’ ne budu.« Na glavo bi bil cesar 
Viljem moral pasti, da bi bil čakal do tje. Ako že ne 
zaradi česa druzega, prav zato je po vsej logiki do- 
godkov v Konopištu moralo sklenjeno biti, da se mora 
vojna izzvati kar najpreje in a tout prix (za vsako 
ceno). In ta sklep je imel za posledico manevre avstr.1- 
ogerske vojske v Bosni ter je bodočega vrhovnega po- 
veljnika v vojni s Srbijo pripeljal v Sarajevo. 

Njegova smrt pod krogljami mladih srbskih rodo- 
ljubov, ki so pač dobro pojmovali, kaj manevri po- 
menijo, je torej bila Berlinu dobrodošel povod za 
toliko zaželjeno vojsko. Ošabne besede, ki 
jih je — saditskega veselja kar žareč 

— izrekel cesar Viljem po vojni napo- 
vedi Franciji: > A b e r jetzt werden wir 
sie klopfen!« (No sedaj jim jih pa damo po grbi!) 
pojasnjujejo bolj ko cele knjige, kje 
je iskati zasnovatelja največjega krvo- 
prelitja, kar jih je doslej videl svet. 

Da bo avstroogerskemu ultimatu — tudi ko bi ga 
Srbija sprejela v vseh točkah, po katerih ne bi bila 
prizadeta njena suvereniteta — sledila vojska — , je 
bilo jasno ko beli dan. V strahu in trepetu sem bil 
ob gotovem dejstvu, da bo na strani Avstroogerske 
tudi Nemčija in — glede na navedeni carjev izrek — 
zaradi slutnje, da Rusija ni še pripravljena, kakor bi 
bilo potreba. Odvalil se mi je pa težak kamen od srca, 
ko sem videl, da je Viljemovo geslo >unsere Zukunlt 
liegt auf dem Wasser« učinkovalo tako znamenito, da 
je Anglija napovedala Nemčiji vojsko. Dne 4. avgusta 
1918 pisal sem ministru dr. Levu vitezu Bi- 
linskem u, da smatram stvar osrednjih velesil za 
izgubljeno. 

In bližalo se je naše osvobojenje 
in zedinjenje. Kljub vsem — mnogokrat silno 
razburljivim — peripetijam vojske, smo je dosegli v 
takšni meri, kakor si tega leta 1914. najsmelejši izmed 
nas ni predstavljati drznil. In srečen sem bil pri tem 
intimnem premišljevanju, da me ni prevarilo moje 
upanje, katero sem bil stavil od nekdaj v pomoč Rusdje. 
Da, s polno zavestjo to ugotavljam in 

— ne da bi hotel kakorkoli zmanjše- 
vati zasluge Antante za srečni izid 
vojne — pišem: velikemu ruskemu na- 
rodu smo Slovenci pred vsem in pred 
vsemi hvalo dolžni, da smo — obvaro- 
vani narodne smrti —poklicani k no- 
vemu, svobodnemu življenju. Da ni bilo 
njegovega > parnega valjarja« — kakor je maršal 
Hindenburg prav domiselno bil označil ogromne mno- 
žice ruskih vojnikov, ki so se bile razlile po nemških 
ravninah — bila bi Francija, proti kateri bi bila 
Nemčija lahko vrgla vso svojo grozno vojno moč r 

hitro premagana in bi bila morala, prodno je še mogla 
dobiti pomoči od svojih zaveznikov, prositi za mir. 
Po drugi strani bila bi Avstroogerska strla malo Srbijo, 
si odprla pot do Soluna in zasužnila nas še huje. V 
tem slučaju brez upa rešitve. 

Uboga Rusija je sicer sama postala 
mučenica. Ker se Nemcem ni posrečilo vreči Slo- 
vanstvo v odprtem boju ob tla, zasnovali so peklensk 
načrt, da to dosežejo s pomočjo nenacijonalnih ruskih 
revolucionarjev. Srca so se nam trgala, ko smo videli 
kakšnim nepopisnim mu- 
kam so bili vsled te per- 
fidnosti Viljemove politi- 
ke izpostavljeni najboljši 
sinovi ruskega naroda. P a 
vendar so ravno ti 
dogodki bili po- 
trebni, da je pri- 
šlo poveličanje Slo- 
vanstva, in — da je 
prišlo naše odre- 
šenje. 

Da ni bilo ruske re- 
volucije, bila bi namreč 
carska vlada leta 1917. 
po vsej verjetnosti skle- 
nila mir. Kakšen bi bil 
ta mir, si je glede na 
tedanje stanje na bojiščih 
lahko misliti. Poleg Nemčije bila bi triumfovala 
tudi Avstroogerska. Po naših srčnih pričakovanjih 
bi bilo. Ustvarjena bi bila sicer Poljska pod habsbur- 
školorensko sekundogenituro z jasno utisnjenim jej 
pečatom ovirateljice Slovanstva; a o samostalni Ceski 
in povečani Srbiji ni govora. Nikari že o našem zedi- I 
n jen ju! Leto je mogoče postalo le z rusko revolucijo. 
In v tem se je perfidna Viljemova politika vrezala. 
Ako se je Nemčija v carski Rusiji iznebila nevarne 
sovražnice in Slovanstvo krepke pokroviteljice, našli 
so se nam ravno zato drugi mogočni naklonjeno!, njej 

pa še — in to tem — • nevarnejši sovražniki, kolikor 
bliže se je zdelo, da je prispela do svojih mednarodno 
nevarnih imperijaiistiških ciljev. Paradoksno se sicer 
glasi, vendar je pa n e p o b i t n o , da je rav- 
no ruska revolucija bila potrebna, da 
je moglo priti do ustanovitve Češko- 
slovaške rep ub lik e in do velike Jugo- 
slavije. 

Ravno tako se mi zdi, ko da je nad vsem tem 
bdela neka višja volja. Ali si bil Ti, genij 
Slovanstva? Saj je bilo s tem tudi Poljski odvzeto 
obeležje, katero so jej hoteli dati protivniki Slovanstva. 
Če je pa tako: ali se ne bodo v bodočnosti, 
ki ne more biti več daleč, vse te države 
našle okoli Rusije kot najstarejše svo- 
je sestre, da stopijo z njo v rodbinsko- 
kolo? In ali se jim ne bo pridružila tudi najmlajša 
sestra Bolgarija, ko se zadostno izpokori za to, da se 
je brezvestnemu tujcu zapeljati dala, da je vzdignila 
svojo roko zoper mater, kateri ima zahvaliti svoje živ- 
ljenje in da je zahrbtno potisnila svoji starejši sestri 
bodalo v ledja? 

* * * 

Pod vtisi tega svojega razglabljanja sem bil še, 
ko sem ii£ poti proti Krfu sedel v ladijskem salonu s 
Pašičem k zaupnemu pogovoru. Pripomnil sem mu, 
kako vzvišena čutila mu morajo danes polniti srce, ko 
se vrača v domovino po Jadranskem morju, katero je 
sedaj tudi naša last. In čestital sem mu, da je kljubu 
križevemu potu, po katerem je ob tako groznih mukah 
moral korakati srbski narod, imel poguma in čarobne 
moči dovolj, da ga obvaruje pred obupom. 

»Da,> odgovoril mi je in še danes mi živo done 
njegove besede v ušesih, »t 6 ž k o j e bilo. Hodili 
so k meni resni možje, nad katerih r o - 
d o 1 j u b j e m nisem nikdar dvomil. In na- 
govarjali so me, naj poprosim za mir. 
da rešim vsaj nekaj. V najčrnejših bar- 
v a h videli so vse in naša poguba se jim 


361 


je zdela neizogibna. Jaz pa sem raču- 
nil na zmago naše dobre stvari. Pa 
tudi vere v neizčrpno moč naših za- 
veznikov nisem izgubil nikdar. Mirno 
sem vsem odgovarjal: Privezal sem 

naš. m ali čolnič ob veliko ladjo An- 
tante. A ko se potopi ona, potopi se 
tudi naš čolnič; trdno vero pa imam, da se 
ladja Antante ne bo potopila. — In vidite,«: pristavil 
je z blaženim izrazom na svojem izrazitem obrazu, 
>moja vera me ni goljufala. < 

Po teh uvodnih besedah razpredel se je med nama 
dolg razgovor o bodočih nalogah naše zedinjene države. 
Prodno pa stopim v naštevanje podrobnosti tega raz- 
govora, treba mi je v boljše umevanje čitateljevo ne- 
kaj subjektivnih opazk. 

Celo svoje življenje sem bil altru- 
istično usmerjen. Altruizem — ta za politika 
pogubna lastnost — je bistven del mojega značaja. Ne 
vem, ali sem bolj dedno obremenjen z njo, ali mi je 
bila bolj privzgojena. Skoro bi pa verjel v prvo. Moj 
oče je bil namreč najsrečnejši takrat, če je mogel 
komu — pa naj si je bilo tudi na škodo domačih — 
izkazati kako uslugo; mati mi je zopet o vsaki priliki 
polagala na srce krščansko usmiljenje, dasi ga je reva 
sama bila jako malo deležna. Pa naj si že bo tako ali 
tako, ta lastnost mojega značaja bila je tako silna, da 
me je obvladavala v vsem mojem — zlasti še javnem 
— delovanju. Zato sem takorekoč kar hrepenel po tem, 
da izkažem komu kako uslugo in sem si v tem ostal 
dosleden tudi še tedaj, ko sem doživljal cele kupe naj- 
čmejše nehvaležnosti. Zato sem svojim prijateljem 
ohranjeval zvestobo tudi še tedaj, ko sem bil že davn ' 
spoznal, da oni prijateljske zvestobe ne jemljejo enaki) 
resno. 

Ta lastnost mojega značaja vzplavala je zlasti 
eklatantno na površje koj ob pričetku mojega raz- 
govora s Pašičem. Žal, da je tudi kasneje le preveč 
opredeljevala mojo politiko. 

Prvo, kar mi je Pasic dejal, je bilo, da smatra 
moj ustop v vlado za samoposebi umevno stvar. Brž 
sem mu — in to na njegovo veliko začudenje in iz- 
nenadenje — odgovoril, da je moj kandidat za prvo 
vlado dr. Albert Kramer, češ, da se mi zdi 
potrebno, da je v vladi s strani Slovencev poleg sta- 
rejše generacije, katero mora vsekakor in samo po 
sebi umevno zastopati dr. Korošec, zastopana tudi 
mlajša generacija. Dr. Kramerja poznal sem že iz nje- 
govih dijaških let. Bil je med onimi akademiki, ki so 

pod vodstvom dr. Gre- 
gorja Žerjava bili 
med mladino zasnovali 
novo strujo resnega dela 
med narodom samim. Po- 
znal sem ga iz dunajske- 
ga državnega zbora kot 
spretnega časnikarja in po- 
tem, ko je bil postal glav- 
ni urednik »Slovenskega 
Naroda«, kot duhovitega 
člankarja in dobrega or- 
ganizatorja. Ker je svoje 
dni simpatizoval z mano, 
bil sem mnenja, da bo 
njegovo javno delo v skla- 
du z mojimi nazori in v 
v teku let postavljenimi 
smernicami. Nikdar nisem 
pozabil, kako so v mojih mladih letih starejši javni 
delavci ljubosumno pazili, da se ne bi bil v njihove 
vrste vrinil kak mlad človek, pa naj je bil še tako 
sposoben. Dokaze za to sem imel pri dr. Tavčarju, 
dr. Majaronu, pa tudi pri samem sebi, ko sem kandi- 
doval v deželni zbor. Tudi me je stalno spremljal spo- 
min na dr. Vošnjakovo posredovanje, naj odstopim 
dr. Moschetu svoj inicijativni predlog za ustanovitev 
mestne hranilnice v Ljubljani, češ, da sem > vendar še 
premlad za tak važen predlog«. Ko da je pamet zelišče, 
ki more uspevati samo na že davno razbrazdanih nji- 

vah in ne tudi na deviški, še tako skrbno prerahljani 
zemlji! Tistokrat je bilo, da sem sam pri sebi za trdno 
sklenil, da me starost ne sme najti tako sebično ozko- 
srčnega. In res me ni našla. Pokazal sem to že takrat, 
ko sem v »Narodnem veču«, mesto da stopim sam v 
ožje predsedstvo, kakor bi bil to lahko storil, kandido- 
val vanje dr. Alberta Kramerja. Na ravno tisti smer- 
nici ostal sem tudi sedaj. To pa kljub temu, da me je 
Pasic ponovno med potjo in tudi še po prihodu v Beli 
grad prosil, naj svoj sklep izpremenim. 

Pač pa sem se prav iz srčne želje spustil z njim 
v pogovor o uredbi naše države. Temeljne misli, ki 
sem mu jih razvil bile so tele: 

1. Naša država naj se izgradi po 
načelih čistega in nepokvarjenega de- 
mokratizma. Za vzor naj bi nam bila Anglija, 
Združene države Severne Amerike in pa Švica. Zlasti 
poslednja — dejal sem — bi nam mogla dati vzgled 
za pogoje mirnega sožitja državljanov in za upravne 
metode, ki s sodelovanjem vsega prebivalstva vstvar- 
jajo vsesplošno zavest narodove suverenosti in iz nje 
izvirajoči državljanski ponos. Svaril sem pred potvorbo 
demokratizma v strankarske namene, kakršno sem 
imel priliko opazovati v Avstroogerski. 

2. Vlada naj posveti kar naj večjo 
pažnjo socijalnemu — kot najvažnejšemu 
— vprašanju sedanjosti, da se izogne skraj- 
nemu in nevarnemu izrodku njega razvoja. Zato 
naj prednjači z uvedbo osemurnega 
d e 1 a 1 n i k a. 

3. Ogromne 1 a t i f uji d i j e v novopridob- 
Ijenih deželah naj se po načinu nekdanjih zemljiško- 
odveznih operacij razdele med narod, da se 
posestne razmere vse države zenačijo s posestnimi 
razmerami v kraljevini Srbiji. Lete zdele so se mi 
namreč zato idealne, ker v Srbiji niso imeli vele- 
posestev in ne brezposestnikov in zato med ljudstvom 
ni bilo onega siromaštva, katero je pri nas iz kočarjev 
in viničarjev delalo sužnje. 

4. Pri pouku v osnovnih šolah naj bi 
se posebna važnost polagala na to, da se sezna- 
nijo otroci s srbskimi narodnimi pes- 
ni i m i. To pa zato, da se Hrvatje in Slovenci navza- 
mejo iz njih onega duha, ki je navdajal srbski narod 
v bojih >za krst častni i slobodu zlatnu<. Saj so te 
pesmi neizčrpljivi zaklad najnežnejše poezije, visoke 
etike in globoke filozofije. Pouk v vseh šolah pa sem 
priporočil uravnati tako, da se nasloni na narodovo 
etiko in filozofijo. V ta namen sem priporočil sestaviti 
anketo iz najboljših poznavalcev narodnega pesništva, 
da vzdignejo te za narodovo dušeslovje tako pomembne 
zaklade. 

5. V osnovne šole na Slovenskem 
priporočil sem uvesti poučevanje s r b - 
skohrvatskega, v osnovne šole na Srb- 
ske m in Hrvatskem pa poučevanje slo- 
venskega jezika. To pa zato, da si vsi trije 
državo tvoreči narodi že jezikovno postanejo bližji in 
da se — stoletja živeči pod temeljito različnimi okoli- 
ščinami in tako odgojeni v silno razlikujočih se misel- 
nostih — s čitanjem knjig enega in druzega začno 
spoznavati in ljubiti. 

6. Na vseh srednjih šolah priporo- 
čil sem uvedbo obvez n*e ga pouka ru- 
skega jezika. Utemeljeval sem to pred vsem s 
hvaležnostjo, ki smo, jo za svoje zedinjenje dolžni ve- 
likemu ruskemu narodu. Pa tudi s praktičnega stališča. 
Nemški jezik — dejal sem — ki je igral veliko vlogo 
v Avstriji, imel je služiti v to, da se odnarode Slovani 
v interesu nemške imperijalistične misli. Njegovo ob- 
močje imelo se je razširiti na ves Balkan. Mi že zato 
nimamo nobenega povoda, da bi se zanj ogrevali. 
Praktično pa tudi zato ne, ker si položaj, ki ga je imel 
v Avstroogerski in zunaj nje, kaj kmalu osvoji fran- 
coski jezik. Kot realni politiki moramo vedeti, da je 
Rusija sicer ohromljena, da pa ni mrtva in da sedanje 
njeno bolezensko stanje ne bo trajno; kadar prestane, 
pa da se začnemo Slovani zbirati okoli nje. Znanje ru- 
skega jezika je torej za nas potrebno. 

7. Priporočal sem, naj naša država 
pred vsem svetom pokaže svojo etiško vrednost na ta 
način, da se Rusiji tudi v njenem bednem stanju 
izkaže hvaležno s tem, da skrbi za njene be- 
gunce, te najbednejše njenih bednih. 

8. Opozoril sem ga na neizmerna 
prirodna bogastva, katera so postala državna 
last ter povdaril, da nam njihovo pametno in pošteno 
izkoriščanje more prinesti nesluteno blaginjo. Zlasti 
v gozdovih in rudah — dejal sem — imamo skoro ne- 
izčrpne vire bogatih dohodkov. Priporočil sem 
zato ; naj bi se za gozde in rudnike 
ustanovilo posebno ministerstvo, da se 
tako tej strani državnega gospodarstva posveti teme- 
ljitejša pažnja, kakor bi to mogoče bilo, ko bi resorto- 
valo v kako drugo ministerstvo, kateremu bi bilo le. 
privesek. 

9. Priporočil sem misliti že sedaj na 
slovansko bodočnost in stopiti takoj 
po ustanovitvi vlade v stike s češko- 
slovaško in poljsko državo v ta namen, 
da se doseže v vseh panogah držav- 
nega življenja kolikor mogoče na istih 
načelih sloneča zakonodaja. Dejal sem, 
da se pač zavedam, da različne razmere, v katerih 
eden i drugi teh narodov živi in da naposled tudi 
njegove zgodovinske tradicije utegnejo v nekaterih 
smereh zahtevati prav posebne, zanj prikrojene do- 
ločbe zakonov; da pa je v večini slučajev mogoče iz- 
graditi enotno zakonodajo po načelih rimskega in 
slovanskega prava. Na to poslednje obračal 
sem prav posebno pažnjo Pašičevo, priporočujoč mu, 
naj da sklicati anketo učenjakov, ki poznajo slovansko 
pravo, da podajo o stvari svoje mnenje in nasvete. 

Pazno me je Pasic poslušal in mi često z vidno 
zadovoljnostjo pritrjeval. Kot posledico naji- 
nega pogovora vzel je v svoj program 
ustanovitev posebnih ministerstev »za 
šume in rude«, »za a g r a r« in »za s o c i - 

j a 1 n o s k r b« in je pripomnil, da ministerstva po- 
slednje vrste zaradi važnosti socijalnih stremljenj se- 
danje dobe itak postajajo potreba časa. 

Nobena stvar pa v Pašičevem srcu 
ni našla radostnejšega in živahnejše- 
ga odmeva, ko naglašanje hvaležnosti 
do Rusije. V presojanju dogodkov v kolikor se 
tiče Rusije in njene zasluge za zmago antante utripali 
ste najini srci čisto enako. 

»Prav imate. Bilo bi sramotno, ko 
bi se izkazali nehvaležne. Ves svet 
n a j «v e , da take podlosti naš narod ni 
sposoben.« 

K^kor sem videl, bila sva z najinim zaupnim raz- 
govorom oba zadovoljna. Krepko mi je stari državnik 
stiskal desnico, ko sva ga končala. 

Žal, da si jaz v tem trenotku in kasneje, ko me 
je vabil, naj vstopim v vlado, nisem zavedal, da bi 
le ta vstop dajal možnost dejstvovati za uresničitev teh 
nasvetov. 

»V Belem gradu, « dejal mi je, »obvestim takoj 
regenta Aleksandra, da ste dopotovali z mano in pa o 
najinih razgovorih. Gotovo ga bo veselilo spoznati Vas 
in govoriti z Vami.« 

Končno mi pa Pašič še naznani, da mi priporoča 
seznaniti se spotoma z Mišo Gavrilovičem, 
Ljubo Nešičem in dr. Peričem, ki so se 
vsi vozili že iz Rima z nami, češ, da računi na sodelo- 
vanje njihovo po prihodu v Beli grad. 


XXI. V Belem gradu. 

Sestavljanje vlade in delegacije za Pariz. 
Načrt za privtelesenje Bolgarije. — Moje 
imenovanje za poslanika in polnomočnega 
ministra v Pragi. 

V Belem gradu od februarja 1914. leta nisem bil 
več. Silno radoveden sem torej bil, kakšnega najdem. 
Saj mi je bilo jasno, da je ob bombardovanju po 
avstroogerskem vojaštvu moral mnogo trpeti. 

Razdejanje, katero sem bil našel, nadkriljevalo je 
moje pričakovanje. Mnogo hiš čisto sesutih, mnogo tako 
poškodovanih, da je bilo nemogoče stanovati v njih; 
skoro nobene pa brez sledu o divjem vojnem metežu, 
ki je šel mimo tega znamenitega mesta, katero je za- 
radi svoje sijajne lege ob stoku dveh mogočnih plovnih 
rek bilo stoletja zaželjeni cilj raznih zavojevalcev. Ulice 
so bile silno izvožene in zanemarjene, sredi njih pa so 
zijale ponekod globoke jame, ki so jih napravile gra- 
nate. Glavne prometne arterije: Kneza Mihajla ulica, 
Terazije in Kralja Milana ulica bile so od izstrelkov 
s težkimi granatami tako razrite, da se je po njih le 
s težavo vozilo in še to le z onimi primitivnimi, za 
slabe podeželske ceste preračunjenimi in zato dobro 
kovanimi vozovi, na katerih so kmetje prihajali v 
mesto. Vsa fronta hiš proti Kalemegdanu bila je od 
puškinih izstrelkov kakor preluknjana. Edino izjemo 
je tvoril hotel »kod Srpske krune«, katerega so — 
kakor so mi pravili — dali Avstrijci popraviti zato, da 
so v njem stanovali njihovi visoki častniki. Sicer so 
bili pa povsod vidni znaki nedavne avstroogerske oku- 
pacije: nemški napisi ulic in trgov. 

Prebivalstva je bilo v mestu še prav malo. Od 
120.000 duš, kolikor jih je štel Beli grad pred vojno, 

komaj 40.000. Ostali, kolikor je ostalo še živih, se niso 
še bili vrnili. Vračali so se zaradi popolnega razdejanja 
železnic in porušenja mostov na prometnih cestah — 
kulturnih dejanj avstroogerske in nemške vojske — 
od raznih krajev notranjosti le počasi. Umevno je torej, 
da je podvezana bila vsa trgovina in zaprte skoro vse 
obrtovalnice. Ker tudi hoteli niso bili v obratu, edini 
vrejeni hotel »kod Srpske krune« pa že popolnoma 
zaseden, preskrbeli so mi po Pašičevem naročilu za- 
sebno stanovanje pri nekem srbskem državnem urad- 
niku v Gospodara Jovana 
ulici. Ljubeznjiva rodbina 
tega uradnika odkazala mi 
je — dasi se je morala 
sama jako utesnjevati — 
lepo, snažno sobo; a po- 
stiljati mi je morala na 
tleh, ker so jej bili poste- 
lje in kar je imela bolj- 
šega pohištva odnesli med 
avstrijsko okupacijo. 

Gostilnic je pač tiste 
čase že nekaj obratovalo; 
a bile so to le primitivne 
krčme z ravno tako pri- 
mitivno postrežbo in ne- 
dostatkom snage. Umevno 
je to, ako se pomisli, da ni 
bilo ničesar vzeti v roke in 
da celo vodovod ni brezhibno obratoval. Edina boljša 
gostilnica bila je poleg »Srpske krune« v »Kazinu na 
Terazijah. Tjekaj so zahajali oni državni uradniki, ki so 
se bili že vrnili; tje sva hodila tudi midva z Mišo 
G a v r i 1 o v i č e m , ki je bil takoj po prihodu v Beli 
grad prevzel agende ministerstva inostranih del. V 
Miši Gavriloviču spoznal sem bil kaj kmalu vzornega 
moža izrednih svojstev. Miren, skromen učenjak, bil 
je silno prikupljivega vedenja in olikanega obnašanja. 
Postave je bil imponujoče, njegova glava pa klasično 
lepa. Zal, da ga je — poslanika v Londonu — le pre- 

zgodaj pobrala smrt. V njem je država izgubila moža, 
ki bi jej bil s svojim znanjem in delom obilo koristil 
in ki je bil kakor ustvarjen, pa tudi poklican za to, 
da prevzame kdaj vodstvo njene zunanje politike. 

S Pašičem shajala sva se skoro vsak dan. Kmalu 
po prihodu — menda je bil to tretji dan — naznani 
mi avdijenco pri knezu regentu. Bil sem jako blago- 
naklonjeno sprejet. Vladar, ki je dejal, da je od Pa- 
sica poučen o mojem dosedanjem delovanju — zani- 
mal se je živahno za moje mnenje glede nalog, ki nas 
po ustvaritvi skupne države čakajo in jaz sem mu, 
tako kakor prej Pašiču, razložil svoje misli. Obsežnega 
svojega razgovora s takratnim regentom, našim seda- 
njim kraljem, iz dolžne spoštljivosti ne bom navajal. 
Le toliko povem, da sem si — v svesti si svoje dolž- 
nosti do naroda in kralja in dobro vedoč, da jezikovna 
vez ustvarja vez ljubezni — dovolil priporo- 
čiti Mu učenje slovenskega jezika. 

Sreča, ki nam jo je naklonilo dobrotno nebo s tem, 
da nas je zedinilo v skupno državo, nalagala nam je 
vsem posebne dolžnosti uvidevnosti in bratovske sloge. 
Po nepopisnem prvem navdušenju bilo je pričakovati, 
da se bomo teh dolžnosti tudi zavedali. Žal, da se je 
kmalu pokazalo, kako optimistično je bilo to pričako- 
vanje. Slika, ki jo danes nudimo svetu, 
je tako neznansko žalostna, da se je 
mora sramovati vsak po nizkih stra- 
steh ne zaslepljeni rodoljub. Pravo pro- 
kletstvo je to. Rak, ki razdeva najnežnejše staničevje 
našega narodnega in državnega življenja. Kar je naj- 
žalostnejše, pa je, da sega postanek tega državnega 
karcinoma prav v spočetno dobo naše državne skup- 
nosti. 

Še predno sem se s Pašičem sešel v Rimu, prišel 
mi je v roke prepis njegovega Stojanu Protiču iz Že- 
neve poslanega pisma. To pismo me je poučilo, da 
se je proti staremu srbskemu držav- 
niku, čegar ime je v mednarodnem svetu značilo 
več, ko vse, kar je bilo v zvezi s Hrvati in Slovenci, 
začelo zahrbtno rovarjenje. Tako celo, da 

ga je po vseh uspehih njegove dolgoletne premišljene 
srbske zunanje politike delalo sentimentalnega. Njega, 
čegar delo je bil ta veliki obrat po božji volji v zgo- 
dovini naših treh narodov, drznili so se nekateri izpod 
bivšega agvstroogerskega podložništva proglašati za 
nekako oviro narodne edinosti. — Stvar se je v Ženevi 
sicer srečno premostila in uravnala. Vračal se je v 
prestolico povečane države kot designovani premijer. 

Res je dne 15. decembra prejel mandat za sestavo 
prve vlade. Toda ta mandat je bil podoben lepi kiti 
cvetja, v kateri se skriva strupena kača. Sledila mu je 
namreč intriga. To pa na tak način, da je že dne 
17. decembra prisiljen bil vrniti svoj mandat. Njegovi 
protivniki znali so svojim intrigam dati videz logike 
s tem, da so naglašali, da mora v Pariz kot načelnik 
naše delegacije za mirovna pogajanja. In zmagali so, 
dasi je to videzno logiko pobijalo neovržno dejstvo, da 
bi bil kot predsednik vlade mogel nastopati z večjo 
avtoriteto, kakor zgolj kot predsednik delegacije, ki 
je bila odtisna od vlade. 

Dne 20. decembra sestavljena je bila torej vlada 
Stojan Proti če v a. Dasi je bil to njegov pri- 
jatelj, katerega je regentu sam priporočil za minister- 
skega predsednika, bilo mu je vendar — kakor iz nje- 
govih pripomenj jako dobro vem — to nezasluženo po- 
nižanje silno britko. Seveda so v vlado stopili možje, 
ki jih je odbral v soglasju s Stojanom Protičem on. 
In zopet je bilo, da mi je priporočal, naj stopim v 
vlado tudi jaz. 

»Ne morem si misliti, da bi Vi pri 
izgradnji države ne imeli svojega me- 
sta. V ase razloge uvažujem; toda kako naj da- 
mo izraza hvaležnosti za vse Vaše do- 
sedanje delo v prilog zedinjenja?« 

»Če mi že vsekakor hočete nakloniti kako nalogo,« 
pripomnim mu, »imenujete me lahko za poslanika v 
Pragi.« 

»Dobro,« odvrne Pašič, »govoril bom z regentom. 
Toda stvar se ne da takoj izpeljati, ker je potreben 

prej agrement češkoslovaške vlade, ki ga glede na ne- 
dostatne brzojavne zveze skoro gotovo ne bomo pravo- 
časno dobili. Jaz bi Vam pa rad že sedaj dal dokaz, 
kako cenim Vaše sodelovanje v preteklih, za Vas ne- 
varnih dneh. Sicer pa hočem o stvari razmišljati in 
govoriti z Njegovim Visočanstvom.« 

Da je imel Pasic tiste dni obe roki polni dela, je 
samo po sebi umljivo. Vendar sva se shajala skoro 
vsak dan na krajše in daljše pomenke. O neki taki pri- 
liki dejal sem mu, da predvidevam sijajno bodočnost 
mesta Belega grada, Češ, da je izid svetovne vojne 
temeljito izpremenil gospodarskoprometne prilike, ki 
morajo naravno silno uplivati na pomen Belega grada 
in Prage na eni ter Budimpešte in Dunaja na drugi 
strani. Prvi dve mesti — dejal sem — bosta začeli 
nesluteno rasti, drugi dve pa v naravni posledici tega 
polagoma nazadovati. Pritrdil nii je s pristavkom, da 
se ravno v tem tudi vidi, kako velike stvari smo si s 
pomočjo Antante izbojevali. Ob perspektivi bodočega 
milijonskega mesta, ki se je njegovemu Belemu gradu 
odpirala, je mož vidno občutil posebno zadovoljstvo.. 
Saj je vedel, da si je za to pridobil neospornih zaslug. 
— Ko sem mu izrazil mnenje, da bi bilo sedaj, ker se 
gotovo začne kmalu živahna stavbna delalnost, z ener- 
gičnimi odredbami treba poskrbeti, da se ne zgode 
napake, kakršne so o takih prilikah skoro povsod na- 
vadne in katere imajo včasih v higijenskem in pro- 
metnem oziru usodne posledice zato, ker jih je po- 
treba ob ogromnih stroških popravljati, prosil me je, 
naj bi na to opozoril občinsko upravo. 

To mi je dalo povod, da sem predsedstvu občine 
poslal spomenico, v kateri sem jej nujno priporočal, 
naj takoj da napraviti regulačni in zazidavalni načrt 
mesta in naj se pri podeljevanju stavbnih dovoljenj 
potem strogo in neizprosno po njem ravna. Ob enem 
sem priporočal, dati napraviti še poseben načrt za 
arhitektonsko izgradnjo mesta, češ, da je takoj s po- 
četka treba estetski strani zunanjega lica mesta že 
zato posvečati posebno pažnjo, ker bo Beligrad ino- 
stranstvu merilo za našo kulturnost. Prvi predlog je 

— kakor sem izvedel iz krogov občinskega sveta — 
našel polno umevanje. Regulačni, zazidavalni in raz- 
širjevalni načrt bil je izgotovljen in je merodajen za 
podeljevanja stavbnih dovolil. Načrt za arhitektonsko 
izgradnjo mesta se pa občinski upravi baje zato ni 
zdel primeren, ker hoče arhitektom prepuščati, da po- 
kažejo svoje individualne zmožnosti za umetniško 
stvarjanje. Res je temu načelu težko ugovarjati ondi, 
kjer je stavbnoumetniška obrt na višini in kjer se 
strogo pazi, da imajo projektantje stavb popolno uspo- 
sobljenost za to važno obrt. Kjer niso dani ti pogoji, pa 
to načelo ne bi smelo veljati. Najboljši dokaz so ne- 
katere fasade novih belograjskih hiš, iz katerih dile- 
tantizem kar srši. Sicer pa nesrečna politika tako jako 
poseza v občinsko upravo, da se tudi pri podeljevanju 
stavbnih dovolil često zatisne po eno oko, tako da bo 
kasneje kdaj marsikako s tem prouzročeno neskladje 
treba odstranjevati ob izdatnih javnih žrtvah. 

Sprožil sem pa pri vladi in pri občini še neko 
drugo misel, ki sem jo obrazložil v posebni spomenici. 
Ko bi bila ta misel sprejeta, bil bi Beli grad dobil 
tako monumentalno mestno središče, s kakršnim se 
more ponašati le redko kako mesto. 

Kraljevski dvor bil je že prej pretesan. Zato ga 
je že kraljevina Srbija popolnila s tem, da je k staremu 
dvorcu dala postaviti še nov dvorec enake velikosti. 
Za povečano državo postala je tudi ta rezidenca pre- 
tesna in se bo to prav kmalu pokazalo. B e 1 i g r a d 
pa ima za kraljevsko rezidenco, ki naj 
bo ob enem vidno znamenje narodove 
suverenosti, takšno stavbišče, kakor 
le malo drugih mest na svetu. To stavbišče 
tvori kompleks stare trdnjave, pod katero in okoli 
katere se je tekom stoletij bilo toliko krvavih bitk. 
Trdnjava na tem mestu glede na obdobno orožje nima 
nikakega pomena več. Ona bi kvečjemu pomenila stalno 
in veliko nevarnost za mesto, katero bi ob kaki mo- 
rebitni oblegovalni akciji zaradi obstreljevanja, ki bi 
bilo z njo spojeno, moglo utrpeti ogromno razdejanje. 
Sicer je pa položaj vsled temeljito izpremenjenih raz- 

mer tak, da v kaki morebitni vojni naša obrambna 
črta proti sovražniku od severa ne bo več na Dunavu 
in Savi, temveč na Dravi in Tisi. Obnavljanje in po- 
polnjevanje starega trdnjavskega ozidja ne imelo bi 
potemtakem prav nobenega pravega smisla. 

Kraljevska rezidenca na tem mestu 
pa bi imela neprekosljivo lego in bi 
napravljala veličasten in očaro valen 
vtis. Ležeča na stoku dveh mogočnih rek, bila bi 
vidna iz neizmerne daljave in bi se po svoji legi mogla 
kosati s kraljevskimi rezidencami Escoriala, Prage in 
Budimpešte. Po obronkih trdnjavskega sveta do Save 
in Dunava dal bi se amfiteatralno izpeljati rezidenčni 
vrt, ki bi pod roko spretnega vrtnarskega umetnika bil 
lahko znamenitost prvega reda. 

Zato sem bil predlagal, naj se sezida na 
trdnjavskem posestvu nova zadosti 
velika in dostojna rezidenca; sedanja 
rezidenčna dvorca pa se porabita za 
palači ministerskega predsedstva in 
ministerstva inostranih del. In s tem pri- 
hajam sedaj do prvoomenjenega svojega načrta. 

Med sedanjima rezidenčnima dvorcema na Kralja 
Milana ulici je terasovita tratina, za njima stoje admi- 
nistracijska poslopja in za temi se med Dvorsko ulico. 
Kralja Aleksandra ulico in Krunsko ulico razprostira 
prostoren, primitivno vrejen vrt. Ako bi se administra- 
cijska poslopja podrla in vrt opustil, dobila bi se ob- 
sežna stavbišča za nekoliko ministerstev ali kakih dru- 
gih državnih poslopij. Ta poslopja — sezidana v širo- 
kosti obeh dvorcev, z lahno eliptično udolbenostjo 
sprednjih fasad — dala bi možnost za monumentalen 
vodnjak med njimi. Ko bi se tratina med obema dvor- 
cema na Kralja Milana ulici po vsej širokosti pre- 
uredila v monumentalne stopnjice, ob katerih straneh 
bi stali kipi domačih umetnikov, nanašajoči se na 
dogodke iz naše zgodovine ali predstavljajoči junake 
naših narodnih pesmi, prišlo bi se po teh stopnjicah 
okoli monumentalnega vodnjaka po obeh straneh 
»Vladnega trga«, ki bi bil okrašen z lepo negovanimi 

nasadi, z najprometnejše ulice naravnost pred monu- 
mentalno zgradbo nove Narodne skupščine. 

Čembolj sem o stvari pomišljal, bolj mi je taka 
rešitev bila všeč. Dejal sem si, da bi B e 1 i g r a d 
dobil na ta način svoj Kapitol, ki bi 
smelo, po rimskem vzoru »senatus populusque roma- 
nus« dobil napis »narod in vlada Jugo- 
slavije«. 

Ne vem kakšna usoda je zadela mojo spomenico, 
ki sem jo v več izvodih poslal odločujočim uradom. 
Slutim, da je našla žalosten konec v onih železnih 
pečicah, ki so v takratnih belograjskih pisarnah omo- 
gočevale zasilno uradovanje. Vsaj slišal nisem o njej 
nič več. Država plačevala je — mesto da bi se bila 
sama odločila za velikopotezno stavbno akcijo — belo- 
grajskim špekulantom za nastanjevanje raznih mini- 
sterstev oderuške najemnine in zida sedaj nekaj po- 
slopij za nekatera ministerstva. Na rezidenco ne misli 
nikdo več. Jaz pa sem doživel samo zadovoljstvo, da 
je moj načrt glede »Kapitola« našel odobravanje in 
priznanje našega največjega arhitekta, profesorja 
Plečnika, čegar vsak načrt je visoka pesem stavb- 
ne umetnosti. 

Ze dne 21. decembra povedal mi je Miša Gavri- 
lovič, da je bilo sklenjeno imenovati me za poslanika 
v Pragi, češ da se glede na prijateljska čuvstva pred- 
sednika Masaryka, ki jih je bil do srbskega naroda 
pokazal o priliki svoječasnega Friedjungovega procesa, 
in pa na mojo reputacijo v slovanskem svetu, ni bati 
nepritrditve češke vlade in ne zamere zaradi dodat- 
nega iskanja »agrementa«. 

Ta dan sem imel potem daljši razgovor z mini- 
sterskim predsednikom Stojanom P r o t i č e m , 
tekom katerega sva ugotovila, da se skladava v vseh 
* točkah, razen v pojmovanju bolgarskega vprašanja. — 
V tem vprašanju pa je njegova odločilna beseda po 
mojem mnenju pomenila veliko škodo za naše popolno 
zedinjene in za razvoj bodočih dogodkov na Balkanu. 
Sprožil sem vprašanje p r i v t e 1 e s e n j a 
Bolgarije k naši državi. Zdel se mi je na r,- 

reč psihološki moment za to skrajno ugoden in dejal 
sem si, da je to okoliščino treba izrabiti, ker se — 6e 
omiljena — ne utegne povrniti nikdar več. 

Bolgarija bila je premagana in je krvavela iz sto 
ran. Zločinci, ki so jo bili zapletli v vojsko proti nam 
in našim zaveznikom, morali so pred narodovo nevoljo 
zbežati v inozemstvo. Na vladi so bili oni pošteni 
Slavjanofili, ki so bili svetovali, naj se udeleži sve- 
tovne vojne na strani Antante ali pa ostane strogo 
nevtralna. Koburška dinastija bila je pri Antanti za- 
radi izdajstva kralja Ferdinanda do skrajnosti omra- 
žena; bolgarski narod pa potolčen in zbit in je s stra- 
hom pričakoval onega »vae victisk (gorje premagan- 
cem!), ki je moralo slediti. Prišel je do spoznanja, 
kako je — zapeljan po svoji dinastiji in onih politikih, 
ki so bili slepo orodje v njenih rokah — grešil nad 
Slovanstvom. Kesal se je in oziral po — usmiljenju. 
Pri tem je videl, kako je sosednja mu Srbija pod 
svojo narodno dinastijo, ki je znala računiti z njego- 
vimi čutili, izšla zmagonosna iz brezprimernega voj- 
nega meteža, ki je njemu prinesel takšno ponižanje. 

Ob takih okolnostih je bilo skoro toliko ko go- 
tovo, da bi se bil bolgarski narod za ceno osvobojenja 
<>d vojne odškodnine in reparacij, katero smo mu 
mogli ponuditi mi, ki smo pri tem prihajali prvi v po- 
štev, odločil za zedinjenje z nami, ko bi mu bili v 
zajed niči ponudili po priliki takšen položaj, kakršnega 
so imeli Hrvatje v Ogerski in kakršnega so si v svojih 
bojih z državno upravo hoteli priboriti Cehi v Avstriji. 
Da se nam približajo, Bolgari po vsem tem, kar se je 
bilo zgodilo, niso mogli imeti poguma; pričakovati je 
pa bilo, da bi bili smatrali za svoje odrešenje, ko bi 
se jim bili približali mi in jim ponudili prijateljsko 
desnico. 

Daši so bili božični prazniki pred durmi, čakal je 
name parnik z zakurjenimi kotli, da me odpelje — s 
posebno misijo za Sofijo — do Lom Palanke. V odlo- 
čilnem trenotku izrekel se je proti tej akciji Protič 
z utemeljitvijo, da mora Bolgarska biti kaznovana, 
predno stopimo z njo v kakršnakoli pogajanja. Izdal 


377 


je bil ravno takrat knjigo >La Bulgarie«, v kateri je 
na temelju uradnih dokumentov dokazal, da je Bol- 
garska že pred vojsko in potem med njo vedno grešila 
proti jasnim določbam medsebojnih dogovorov in po- 
godb. Glede na to prišel je bil do zaključka, da s 
takšnim kompaciscentom ni priporočljivo nikakšno po- 
novno pogajanje. Tem manj pa sedaj, ko leži premagan 
pred nami na tleh. Z lastnoročnim posvetilom izročil 
mi je omenjeno svojo knjigo in priporočil mi je, naj 
jo prečitam, češ, da Bolgare šele iz nje prav spoznam. 

Danes je, mislim, vsakomur jasno, da je to stališče 
srbskega državnika bilo preenostransko in pretesno- 
srčno. Res da ni gotovo, da bi se bil moj načrt po- 
srečil; opravičenega dvoma nad tem pa glede na te- 
danji položaj tudi ne more biti. Izkušnje, ki smo si 
jih od tedaj pridobili v naših razmerah do svoje jugo- 
iztočne sosede, povedo nam več, ko cele knjige, kakšne 
važnosti bi bil moj takrat nasvetovani poizkus. K o b i 
se bil posrečil, bilo bi konec vsem za 
evropski mir tako nevarnim intrigam, 
ki kategorično zahtevajo našo stalno 
vojno pripravljenost. 

Da je v bolgarskem narodu dovolj umevanja za 
stremljenje po zedinjenju z nami, dokazuje slučaj 
Stambolijskega; kdo je najel morilce za tega 
velikega bolgarskega rodoljuba, pa lahko ugane vsako 
politično dete. 

Dne 22. decembra sodeloval sem pri določanju 
slovenskih ekspertov, ki so imeli biti dodeljeni glav- 
nim delegatom naše države pri posvetovanjih za mi- 
rovne pogodbe. 

Dne 23. decembra prispel je preko Pariza češko- 
slovaški »agrement«, na kar mi je bil izročen ukaz o 
mojem imenovanju za poslanika in polnomočnega mi- 
nistra pri predsedniku Češkoslovaške republike v 
Pragi. Ob enem mi je bilo naznanjeno, da mi je za ob . 
petih popoldne določena avdijenca pri knezu regentu. 
Čas do avdijence porabil sem, da sem se poslovil od 
ininisterskega predsednika Protiča, od Miše Gavrilo- 
viča in — naposled — od Nikole Pašiča. Slovo od 

letega, kateremu sem se prav posebno zahvalil na 
njegovem prijateljstvu, bilo je jako prisrčno. Tembolj, 
ker se je imel kot načelnik naše delegacije za mirovna 
pogajanja odpeljati že pred novim letom v Pariz in 
se po tem takem pred tem nisva imela videti več. Iz 
zaupnega najinega razgovora videl sem, da tiči v nje- 
govem srcu želo zaradi intrig, vsled katerih se je 
moral umakniti z vodilnega mesta v državi. Vendar 
je s kretnjo modrega državnika potlačil vsakršno ostro 
besedo. 

»Zavest storjene dolžnosti imam in to me tolaži, « 
dejal mi je. »Sedaj naj pa drugi nadaljujejo delo. Saj 
lahko ne bo; toda tistih težav ne bodo našli, ki so 
težile moja ramena. Protič bo spreten krmilar državne 
ladje; brez skrbi sem mu torej mogel izročiti krmilo. 
Tudi Vi boste lahko prijateljsko občevali z njim.« 

Ker sem želel do svetega večera priti domov, bila 
je avdijenca pri knezu regentu prav kratka. Zato pa 
tem prisrčnejša. 

Takoj po njej odpeljal me je avtomobil, ki mi ga 
je bilo poslalo vojno ministerstvo, na Savsko obalo, 
kjer je že čakal čoln s štirimi vojaki, da. me, ker je 
bil pontonski most pretrgan, prepelje čez reko na levi 
nje breg. Parniški promet z Zemunom je namreč ob 
tej uri že počival in mi je bilo treba iti peš na ondotnji 
kolodvor. Ker je bilo vodno stanje jako nizko in zato 
ta mošnji inundacijski svet suh, ni to provzročalo ni- 
kakili težav. Toda imel sem dokaj prtljage s seboj in 
to je bilo potreba spraviti do kolodvora. 0 kakem no- 
saču seveda ni bilo duha ne sluha. Vojaki so mi iz- 
javili, da se nobeden iz njih ne sme oddaljiti z obale. 

Bilo je pa tistokrat ob obali kakih deset plapola- 
jočih grmad, ob katerih so se greli srbski begunci, ki 
so se z raznih krajev vračali domov. Nekateri so se 
pripeljali z vlaki do Zemuna, drugi z vozovi. Cele 
rodbine z vsem svojim bornim premoženjem ter z 
govejo živino in konji taborile so ondi, čakajoč, da 
pride nanje vrsta za prevoz na srbsko stran. Med njimi 
se namenim poiskati nosilca. V spremstvu enega vo- 
jakov podam se k gručam. Povprašava pri dveh, treh: 

nikdo neče prevzeti prenosa prtljage. Vsi so se izgo- 
varjali, da so preveč utrujeni, češ da so že po več dni 
na nogah. Končno se mi vendar posreči najti za po- 
nujeno obilno nagrado nosača. Bil je to — kolikor sem 
ob svitu plamena razločiti mogel — priprost kmetič 
srednje velike postave v ponošeni, že zelo zakrpani 
obleki in vidno izstradan od prestanega pomanjkanja. 

Mož si oprta mojo prtljago in podava se ob za- 
mrznjenih lužah mimo visoke, puste trave in nizkega 
grmičevja proti Zemunu. Po kakih petih minutah hoje, 
ki je bila zaradi temne noči, katero so borno razsvet- 
ljevali le plameni grmad od savske obale sem, jako 
težavna, dospeva do širokega lesenega mostu, ki ga je 
avstroogerska vojna uprava zaradi transporta vojnega 
materijala bila dala napraviti od zemunske železniške 
postaje do savske obale. Največji del tega nenavadno 
trdno zgrajenega mostu bil je še ohranjen. Po pri- 
slonjeni lestvi zlezeva nanj in kmalu sva imela po 
njem prijetno, dasi dolgo pot do zemunskega kolo- 
dvora. Spotoma sva se pogovarjala in mi je moj nosač 
pravil, da je iz notranje Srbije in je bil z vso svojo 
rodbino po avstroogerskih okupacijskih oblastih pre- 
peljan nekam na Madjarsko, kjer da so morali vsi jako 
stradati in prenašati velike nadloge. Ko mu jaz povem, 
da sem Slovenec iz Ljubljane in sedaj njegov sodržav- 
ljan ter da se vračam za Božič k svoji rodbini, za- 
gotovi me, da je vesel, da se je dal pregovoriti, da 
mi nese prtljago. 

Na kolodvoru pa doživim iznenadenje. Ko mu 
dajem roko v poslovilo in mu hočem plačati pogojeno 
nagrado, odkloni jo z utemeljitvijo, da je od brata 
Slovenca ne sprejme, češ da je usluga, katero mi je 
izkazal on, ki je dela in nošnje bremen vajen, pre- 
malenkostna. Ne moje in ne postajnega načelnika pri- 
govarjanje ni nič izdalo. Mož je ostal pri svojem. 

»Sretan vam put k vašoj porodici, gospodine!« 
vzkliknil je in izginil je naglo proti mostu, na katerem 
sem, stopivši skozi velika vhodna vrata postajnega po- 
slopja, še dolgo slišal njegove pospešile, čedalje bolj 
oddaljujoče se korake. In zamislil sem se. Kakšen 

lep vzgled bratovskih čutil in dobrega 
srbskega srca! > Lahko nam bo v skupni državi,« 
dejal sem sam pri sebi, ko sem se vračal na peron, s 
katerega sem kmalu na to stopil v osebni vlak, ki me 
je po skoro štririindvajseturni vožnji pripeljal na sveti 
večer v Ljubljano, kjer me je že hrepeneče pričakovala 
moja rodbinica. 

V sreči in zadovoljstvu praznovali smo veliki praz- 
nik rojstva Odrešenikovega. Z nami skupaj sta ga 
praznovala kot naša mila gosta dr. Anton Koro- 
šec in dr. Gregor Žerjav. Z vzvišenimi 
čutili smo se spominjali našega na- 
rodnega odrešenja in delali smo na- 
črte, kako naj v srečnih novih razme- 
rah vsi trije »sveto služimo sveti do- 
movini« in v polni medsebojni slogi 
posvečamo vse svoje moči njenemu 
blagru. — O Bog, kako slabotna stvar je človek, ki 
naj bi bil krona Tvojega stvarjenja! 


XXII. Potovanje v Beligrad. 

Odklonitev dolžnosti glavnega delegata pri 
mirovnih pogajanjih v Parizu. — Poslanik 
in polnomočni minister v Pragi. 

Takoj prve dni po novem letu 1919 odpotoval 
sem v Beligrad po svoje akreditive. Ljubljansko rav- 
nateljstvo južne železnice dalo mi je na razpolago 
salonski voz ter je določilo sprovodnika Š e m e t a , 
da me spremlja. 

Na zagrebškem kolodvoru pride mi načelnik po- 
staje javit, da bodo morali moj salonski voz odpeti, 
češ da nima Westinghousove zavore, kakor ostala 
vlačna garnitura. Bil je občuten mraz in sem se zato 
prav nerad ločil od svojega za kurjavo s plinom pri- 
rejenega salonskega voza; toda pomagalo ni nič. Moral 
sem se zadovoljiti z velikim kupejem prvega razreda, 
ki mi ga je postajni načelnik odkazal in ga kot 
reservovani kupe zaznamovati dal. 

Vlak je bil že od Zagreba nabito polen. Na vsaki 
postaji je pa prihajalo novih in novih potnikov, ki 
so napolnili ne le kupeje, temveč tudi hodnike tako, 
da je bil prehod skoznje nemogoč. Celo toaletni pro- 
stori so bili v vseh vozovih zasedeni in so se spro- 
vodniki zastonj trudili, da bi bili napravili v tem oziru 
red. Bil je tako živahen osebni promet, da se je na 
nekaterih postajah zdelo, da občinstvo naskakuje 
vagone s sovražnim namenom. Gnječa k njim, preri- 
vanje pred njimi in odrivanje od njih je bilo takšno, 
da je marsikdo prišel v potni voz opraskan in raz- 
trgan ali pa s prav občutno bunko. Moj spro vodnik 
je imel muke dovolj, da odžene sopotnike, ki so ne- 
prestano silili v moj kupe in katerih nekateri so gro- 
zili, da vse razbijejo, ako jim ga ne odpre. 

Pod temi okolnostmi privozili smo do Broda na 
Savi. Po predidočem dogovoru izstopil je tu Šeme, 
da prinese iz restavracije nekaj okrepčila. Še predno 
sem se dobro zavedel, da je treba kupe od znotraj 
zapahniti, odpro se njega vrata in vanj stopi 40 do 
50 let star srbski vojak z veliko ročno vrečo, a brez 
orožja. Da ubranim vstop še komu izmed množice, ki 
je vlak naskakovala, zapahnem hitro vrata. Potem pa 
se obrnem k vojaku, ki je bil sedel k oknu in položil 
vrečo poleg sebe ter mu pravim: 

»V napačen kupe ste prišli.« 

»O ne!« odgovori mi ogovorjenec. »Je že pravi. 
Iz Sandžaka prihajam. Štirinajst dni sem skoro ne- 
prestano na nogah. Ves ta čas se ni enkrat nisem 
pošteno odpočil, nikari že, da bi bil prespal noč. Moj 
polkovnik me je zato miloval in mi je dejal, ko sem 
se poslavljal od njega, naj se med vožnjo v vlaku 
naspim. Ko sem omenil, da bo gotovo težko za prostor, 
odgovoril mi je, da se naj ne dam odrivati, češ da 
imam več pravice nanj, ko vsak drugi. Saj sem trpel 
nadčloveške muke. Zato ostanem tukaj in me nihče 
ne bo spravil od tod, pa naj bi bil kdorkoli.« 

»Če je tako, ostani mirno tukaj in deni vrečo 
gorile« — pri tem mu pokažem z roko na prostor nad 
njegovo glavo — »v mrežo.« 

On to stori. Potem sede, potegne iz žepa zavitek 
tobaka in si jame zvijati svalčico. 

»Kaditi pa ne boš smel,« obrnem se sedaj k 
njemu. »Bolehen sem in ne prenašam tobačnega 
dima.« 

»E, pa dobro,« odvrne vojak uslužno. »Kako vam 
drago. Ne moram bas da pušim.« 

V tem, ko se je to v kupeju vršilo, bilo je na 
hodniku vpitja in zmerjanja na pretege. Neverjetne 
množice potnikov navalile so na vlak, hitele od voza 
do voza, da si najdejo prostorov, in se spuščale v 
žolčna objasnjevanja z onimi srečniki, ki so bili v 
posesti kakega — četudi le zasilnega — kotička v 
vozu. Ker je med vojno bilo iz železniških voz pokra- 
deno vse, kar ni bilo trdno pribito, tudi v mojem 


383 


kupeju ni bilo zagrinjal. Ljudje so torej videli, da 
sva v njem samo dva in so skušali s silo odpreti duri. 
Nekateri so se zadovoljili z mojim opozorilom , na 
listek, ki je označeval, da je kupe reservovan, in so 
popustili od svojega početja; drugi so z robatimi 
kletvinami dali razumeti, da jim ta listek ni nič mar. 
Silno žal mi je bilo, da sem svojega sprovodnika bil 
poslal v restavracijo in težko sem čakal njegovega 
povratka . 

Naenkrat začujem glasen klic: »Gdje je gospodin 
ministar Hribar?« 

Brž odprem okno, da vidim, kdo po meni povpra- 
šuje in 'zagledam bančnega ravnatelja Ilijo Ivaniše- 
viča iz Sarajeva. 

»Molim Vas lijepo, gospodine ministre!« ogovori 
me, »uzmite me k sebi. Čuo sam od Vašeg konduktera, 
da ste sami, a ja se bojim, da kod ovog mnoštva 
putnika neču nači mijesta.« 

Seveda sem želji njegovi ustregel. Ko Ivaniševič, 
ki ga je bil pripeljal Šeme, vstopi, jameva se pogo- 
varjati. Naenkrat vstane vojak in seže po svojo vrečo 
v mrežo. 

»No, šta sada?« vprašam ga. 

»Izači ču,« odgovori mi. 

»Nemoj, brate,« pravim mu na to. »Kazao sam ti, 
da možeš mirno ostati ovdje. A i drugde nebis našao 
mesta.« 

»Izači ču svejedno,« pravi vojak in vzame vrečo 
v roke. »Odkako znam, ko ste, nema ovde mesta zame. 
Ne zamerite, da sam vas uznemirivao. Da sam vas 
prije poznao, ne bih se bio usudio doči ovamo.« 

Vse moje prigovarjanje ni nič izdalo. Mož je ostal 
pri svoji odločbi. 

»Da imam i vas put stati, treba da izadjem,« 
odgovori mi. »A vi putujte sretno i Bog nek je s 
vami.« 

Krepko stisnem vrlemu možu žuljavo desnico in 
naročim Šemetu, naj mu poizkusi najti prostor, kjer 
bo mogel sedeti in si tako odpočiti od prestanega 
truda in štrapac. In vesel sem bil, ki mi pride na- 

i v ianit, da mu ga je našel v tretjem razredu; nasproti 
ravnatelju Ivaniševiču pa sem ugotovil, da sedaj šele 
pojmujem zlato srbsko srce. »Z vojaki take moralne 
vrednosti morala je Srbija zmagovati,« zaključil sem 
pogovor o tem svojevrstnem doživljaju, ki se mi je 
tako živo utisnil v spomin. — 

V Belem gradu naznani mi Miša Gavrilo- 
vic, da me namerava vlada mesto dr. Ivana 
Z o 1 g e r j a poslati kot glavnega delegata k mirovnim 
pogajanjem v Pariz, češ, da se ji Žolger kot bivši av- 
strijski minister ne zdi nič 
kaj primerna oseba za ta 
delikatni posel. Pozove me, 
naj se hitro podam v Prago, 
izročim akreditive in se po- 
tem vrnem, da odpotujem z 
instrukcijami v Pariz. 

Takega sporočila nisem 
pričakoval. Spravilo me pa 
— kakor je bilo tudi laska-, 
vo — le za trenotek ni iz 
ravnotežja. Brez razmišlja- 
nja odklonil sem namenjeno 
mi čast. Kot razlog za od- 
klonitev navedel sem neza- 
dostno znanje francoskega 
jezika. V resnici pa me to 
ne bi bilo oviralo važno to 
mesto sprejeti, kajti v teku dveh do treh mesecev mo- 
gel bi si bil to znanje v neprestanem živem občevanju 
v Parizu tako popolniti, da bi se bil lahko spuščal v 
konverzacijo. Moja odklonitev temeljila je namreč na 
razlogih čisto osebnega značaja. 

Temeljila je na že omenjeni moji altruistični 
usmerjenosti. Dr. Ivana Žolgerja poznal sem že dolgo. 
Še kot dijaka sem ga bil — črešnjevskega rojaka — spo- 
znal nekoč v Slovenski Bistrici. Ko je kasneje vstopil 
v državno službo, imponovalo mi je, da se je dosledno 
pisal dr. I v a n Žolger. Saj je to bil prvi primer, 
da je državni uradnik podčrtaval svojo narodnost s. 



Dr. Ivan Žolger. 

pisavo svojega krstnega imena. Druge je njihovo stre- 
muštvo oesto zapeljalo, da so celo svojemu sloven- 
skemu priimku skušali utisniti pečat neznačajnosti. 
O priliki borbe za slovensko vseučilišče hvalil mi ga 
je nekoč minister Hartel kot Slovenca, ki bo svojemu 
rodu delal čast in mi je dejal, da mu je bilo posebno 
zadovoljstvo, da mu je mogel izposlovati na dunaj- 
skem vseučilišču veniam legendi. Omenil sem že, da 
me je bil dr. Žolger prišel prosit, naj ga upeljem pri 
Gorupovih. Sicer me je pa vsako leto med svojim do- 
pustom obiskaval, je bil tudi pri meni v Cerkljah in 
se je nekoč udeležil izleta, ki sem ga bil napravil 
s svojimi uradniki k sv. Joštu. Ko sem bil državni 
poslanec in je bil on v prezidiju predsedstva mini- 
sterskega sveta, ostala sva v stalnih stikih in me je v 
marsikaki zadevi krepko podpiral. Ko je izdal svojo 
znamenito razpravo o avstro-ogerski nagodbi, poslal 
mi je izvod knjige z lastnoročnim poklonstvom. Na 
Dunaju me je seznanil s svojo soprogo in me je več- 
krat vabil v svoj rodbinski krog, kjer sem imel pri- 
liko spoznavati, kako zvest sin svojega naroda je 
ostal. Ko je končno postal minister, ni se prevze^ 
temveč je prisrčno razmerje do mene ohranil nespre- 
menjeno. 

Iz tega razloga sem že par mesecev pred polo- 
mom Avstrije dr. Korošcu priporočal, naj misli na 
dr. Žolger ja kadar pride potreba za diplomatska po- 
gajanja. In ko je ta čas nastopil, priporočil sem ga 
zopet Pašiču. Naravno je torej po vsem tem, da sem 
brez pomišljanja odklonil možnost, da stopim na 
mesto moža, ki mi je bil tako simpatičen; odklonil 
kljubu razlogom, katere sem čul in ki so se bili 
kasneje izkazali, žal, le preveč utemeljeni. Ravno 
dr. Žolger kot glavni delegat za naša mirovna poga- 
janja je namreč — kot bivši avstrijski minister — bil 
Italijanom povod za spretno stkane intrige, ki so silno 
veliko škodovale naši poziciji v ^Parizu. — Vsa 
dr. Žolgerjeva učenost in vse njegove vešče in spretno 
zagovarjanje našega stališča ni namreč moglo odvagati 
edine njegove obremenitve z nekdanjim ministrova- 

njem v Avstriji. Zlasti glede na dejstvo, da so vsi 
drugi narodi na mirovnih pogajanjih bili zastopani z 
možmi, katerih ostri odpor proti njihovim tlačiteljem 
je bil splošno znan. 

Sicer se je bil pa dr. Žolger — dasi družabno 
olikan ko malokak Slovenec — na Dunaju menda 
navzel nekaj preveč birokratskih navad. Zgodilo se je 
namreč v Parizu, da ga je ameriški delegat, ko je šlo 
za najvažnejše in najodločilnejše ukrepe glede Koro- 
ške, povabil na intimen zajterk. Dr. Žolger imel je 
tistokrat ravno v delu spis o tem vprašanju. Sestav- 
ljal ga je noč in dan z njemu lastno temeljitostjo in 
treba mu je bilo le še nekaj časa, da ga dovrši. Zato 
se je pri ameriškem delegatu opravičil, češ da dokon- 
čuje ravno spis o pravicah Slovencev do Koroške. 
Delegat avstrijske republike ni odklonil podobnega 
povabila ameriškega tovariša. V tem, ko je dr. Žolger 
sestavljal poročilo, ki naj bi bilo pričalo o njegovi 
temeljitosti in duhovitosti, je njegov avstrijski tova- 
riš v prijetni t§te a tete z ameriškim delegatom rešil 
koroško vprašanje ugodno za Avstrijo in je tako že 
..naprej podrl vse učeno dokazovanje naše delegacije. 

Ko sem kasneje vse to izvedel, stopilo mi je živo 
pred oči, v kakšno usodepolno napako me je pripe- 
ljala označena črta mojega značaja in dejal sem si, da 
človek vedno greši, ako ne sprejme naloge, ki mu jo 
je previdnost namenila. Toda: naturam si furca ex- 
pellas, tamen usque recurret (prirode še z vilami ne 
izženeš); kljubu vsem izkušnjam grešil sem v tem 
oziru še dalje. 

Nekam začudeno me je pogledal Miša Gavrilovič, 
ko sem mu začel dr. Žolgerja na vse pretege hvaliti 
in sem ga zagotavljal, da Slovenci za vodstvo mirov- 
nih pogajanj nimamo sposobnejšega moža od njega. 
— Na njegovo pripomnjo: »Mi o tem nismo prepri- 
čani,« odvrnil sem mu: »Pa se še prepričate.« 

S tem je bilo to vprašanje zaključeno in želel sem 
le še instrukcij. Dobil sem odgovor, da posebnih in- 
strukcij ni potreba, češ da bom že sam vedel, kako 
je treba zastopati naše koristi v Češkoslovaški Repub- 

Kraljevski grad na Hradčanah v Pragi, sedaj rezidenca 

liki. Daši bi mi bilo s kakimi navodili glede politične 
smeri moje naloge v Pragi jako ustreženo, bil sem 
vendar s tem lakonskim odgovorom zadovoljen. Saj 
je izražal najpopolnejši >plein pouvoir« (polno moč) 
in pa najneomejenejše zaupanje, da bom znal kreniti 
po pravd poti. Izprosil sem si zatorej samo še imeno- 
vanje Srečka Brezigarja za poslanstvenega 
tajnika in z njegovim dekretom v žepu odpeljal sem 
se v Ljubljano, od ondot pa v Brezigarjevem sprem- 
stvu dne 9. januarja 1919 skozi Dunaj v Prago. 

V Pragi bil sem si takoj po novem letu naročil 
v hotelu »Sasky dvur« stanovanje. Daši je bilo moje 
imenovanje tako v češkoslovaških vladnih krogih ka- 
kor v vsej češkoslovaški javnosti sprejeto z velikim 
zadovoljstvom, namenil sem se bil, da nastopim svoje 
službeno mesto tiho in skromno. Zato dneva svojega 
prihoda v Prago češkoslovaškemu ministerstvu ino- 
stranih del še naznanil nisem. Pisal sem le upravi 
hotela, naj mi pripravi naročeno stanovanje. Vendar 

je mlnisterstvo od hotelske uprave izvedelo, da pri- 
dem in je — ker si ni bilo na jasnem, s katero progo 
se pripeljem — poslalo na vse tri kolodvore k brzo- 
vlakom uradnike »cizineckega urada«, ki je tiste dni 
imel nalogo nastanjevati dohajajoče potnike, z naro- 
čilom, naj poizvedo kedaj pridem in naj to takoj 
naznanijo v grad. Ko se torej z Brezigarjem pripeljeva 
po sedmi uri zjutraj na Denisov kolodvor, pozdravi 
naju tamkaj čakajoči tajnik »cizineckega urada«, ki 
nama pove, da je ministerstvo inostranih del silno 
obžalovalo, da me zaradi popolnega neznanja kedaj in 
na kateri kolodvor prispem, ni moglo uradno doča- 
kati. Svoje usluge, katere mi tajnik ob enem ponudi, 
odklonim in se odpeljem v hotel. 

Še tisti dan so večerniki prinesli poročilo o mojem 
prihodu, sledečega dne pa so juterniki priobčili po- 
zdravne članke in sestavke. Iz vseh je sicer vela neka 
prisrčnost in se je zlasti simpatično omenjalo mojih 
predvojnih stikov s češkim narodom; vendar sem pa 
čutil, da stoji češkoslovaški narod še prav zelo pod 
utisom italofilije. Italijani so bili namreč — po Antanti 
določeni — zasedli Slovaško in so pripravljali tla za 
zasedbo te dežele po češkoslovaški armadi, katere 
nekateri oddelki so bili pod poveljstvom italijanskih 
častnikov. Pretragično se mi ta trenotna orijentacija 
češkoslovaške javnosti ni zdela. Sodil sem, da bo 
čuvstveni opijanjenosti, ki je bila izzvana po osvobo- 
jenju izpod avstrijske vladavine in ni znala še pravilno 
vrednotiti zaslug za to osvobojenje, niti jasno presojati 
nagibov posameznih pospeševateljev tega osvobojenja, 
sledila prej ali slej trezna prevdarnost, s katero se 
je češki narod odlikoval že tako često in v tako odlo- 
čilnih trenotkih. Dogodki so pokazali, da sem imel 
prav. Ni trajalo dobrega pol leta in že je ves češko- 
slovaški narod bil na edino pravi poti. 

Med Jugoslovani v Pragi — zlasti med mladino 
— izzvalo je moje imenovanje za poslanika živahno 
gibanje. Naša narava morala se je kajpada pokazati 
tudi tu. Ne bili bi potomci očetov, katerih nesloga nam 
je prinesla toliko gorja, ko bi bili ukrep vrhovnega 



Pisatelj v istokroju poslanika in polnomočnega 

vodstva naše skupne države sprejeli brez proti vi jen ja. 
Sicer je bilo jasno, da praška naša emigracija ne bo 
predpisavala Belemu gradu, niti bo njegove odločbe 
in ukrepe izpreminjala; toda oni zlokobni duh naga- 
jivosti, ki je največ kriv, da še danes nimamo države 
vrejene, kakor bi bilo potreba, moral se je pokazati 
tudi tu. Med dijaki je zavrelo. Srbi in Hrvatje 
so bili nezadovoljni, da je postal po- 
slanik Slovenec. Našli so se med njimi vroče- 
krvneži, ki so predlagali, naj se temu nezadovoljstvu 
da izraza z demonstracijami proti poslaniku o priliki, 
ko bo izročal svoje akreditive. Šele Ranku Vu- 
jiču, tehniku Srbijancu, se je posrečilo, da je srbsko 
in hrvatsko dijaštvo pomiril. Slovenski dijaki s starej- 
šimi v Pragi naseljenimi našimi državljani vseh treh 
narodov so mi, ko sem se v državni kočiji ob častnem 
spremstvu sokolskih jezdecev odpeljal na Hradčane k 
svečani izročitvi svojih akredititov, priredili pred ho- 
telom prisrčne ovacije. 

Pripomniti je potreba, da je tisto leto bilo v Pragi 
več sto jugoslovanskih dijakov. Ko so kasneje oni ju- 
goslovanski akademiki, ki so bili na italijanskih vse- 
učiliščih, vsled obnašanja tamošnjih akademskih oblasti 
in pa njihovih italijanskih komilitonov bili primorani 
na eksodus, prišli so tudi leti v Prago. Takrat je število 
naših vseučiliščnih dijakov v Pragi presegalo štirinajst 
sto. Med njimi seveda mnogo takih, ki jim je v gmotnem 
oziru trda predla. Za svojo dolžnost sem smatral skr- 
beti zanje, kolikor sem le mogel. Posredoval sem pri 
ministru prosvete Ljubi Davidoviču, da je za 
njihovo dijaško kuhinjo dovolil izdatne državne pri- 
spevke, pri ministerstvu za izhrano pa, da je to kuhinjo 
zalagalo z živili iz domovine. Pri »Pražski uverni ban- 
ki« izposloval sem, da je za jugoslovansko dijaško 
kuhinjo odstopila brezplačno v svoji hiši v Štepanski 
ulici lepe pritlične lokale, ki so bili tako prostorni, da 
se je v njih lahko naenkrat postreglo dvema sto osobam. 
Pri tem sta mi krepko pomagala naša rojaka, vinska 
veletržca Roko Bradanovič in Marko Dra- 
giče vic, ki sta imela nadzorstvo nad dijaško ku- 

hinjo in ki sta se mi pridružila, da smo skupaj obisko- 
vali praške denarne zavode, da jih zainteresujemo za 
podpiranje našega dijaštva. 830.000 Kč iznašali so 
prispevki, ki smo jih na ta način nabrali in katere 
smo izročili v upravo posebni dijaški zadrugi pod nad- 
zorstvom imenovanih dveh idealnih rodoljubov. Seveda 
je ta moja skrb za dijaštvo odprla letemu kaj kmalu 
oči, kako napačno je s početka zaradi agitacij, ki so 
jih od zunaj zanesli medenj, o meni sodilo in smo 
kmalu postali najboljši prijatelji. Tega prijateljstva 
celo moja neizprosna strogost proti onim dijakom, ki 
so utihotapljali tobak, ni omajala. 

Izročitev akreditivov izvršila se je jako slovesno. 
Bil sem namreč prvi poslanik in polnomočni minister 
pri predsedniku Československe Republike. Sicer je 
bila zastopana tudi že Francoska Republika, toda le 
po odpravniku poslov s činom poslanstvenega tajnika. 
Moj ogovor in predsednika Tomasa G. Ma- 
sa r y k a odgovor dihala sta že one prisrčnosti, ki je 
leto nato vela k bratovskemu dogovoru in kasneje k 
vzajemni obrambni pogodbi. 

Atmosfera za moje poslansko delovanje bila je 
torej ugodna in od mojega takta je bilo odvisno, da 
postane tudi prijetna. Ne brez nekega posebnega za- 
dovoljstva morem ugotoviti, da je kazalec na mojem 
diplomatskem barometru dosegel to stopinjo prav v 
kratkem. 

Saj sem se pa svoji novi službi posvetil z lju- 
beznijo in ponosom. Z ljubeznijo zato, ker sem si bil v 
svesti, da sem sedaj zvanično poklican gojiti in utrjevati 
s češkoslovaškim narodom one bratovske stike, za ka- 
tere sem bil pred tem deloval iz lastnega nagiba in iz 
srčne potrebe že leta ih leta; s ponosom zato, ker me 
je k temu delu izbrala lastna država, kateri služiti 
sem smatral za največjo čast. Polen onega idealizma, 
ki me je bil v borbi za pravice svojega naroda on za 
boljšo njegovo bodočnost ob izbruhu svetovne vojne 
privel v avstrijske ječe, lotil sem se dela, z ono ne- 
utrudljivostjo, ki mi je bila prirojena spremljevalka na 
vseh potih mojega življenja in je storila, da miru nisem 

poznal. Da bi bil na vse strani prost in v delu za blagor 
države vseskozi neoviran, odložil sem čast upravnega 
svetnika »Ljubljanske kredite banke«, ker sem smatral, 
da je nezdružljiva z mojim novim položajem. Nato sem 
razvezal še svojo dosmrtno pogodbo z banko »Slavijo«. 
Generalni ravnatelj František V 1 a c h — jako 
previden in silno prevdaren mož, ker dober poznavalec 
ljudi — me je rotil, naj tega ne storim, in me prosil, 
naj dovolim, da se ljubljanski generalni zastop še na- 
prej — in to brez mojega sodelovanja — vodi na moj 
račun, češ da ne morem vedeti, kaj krije bodočnost v 
svojem krilu, da je torej nevarno žrtvovati sigurno 
eksistenco za sijajen položaj problematske sigurnosti. 
Vse zastonj: moj idealizem je bil tako 
velik, moja vera v državo mojega hre- 
penenja tako trdna, da si niti od dal ječ 
nisem mogel misliti, da bi mi kedaj ta 
država mogla plačevati z nehvalež- 
nostjo. 

Vseh — tudi navideznih — spon prost šel sem 
torej na delo. Olajšano mi je to delo bilo, ker sem v 
Pragi na visokih mestih našel povsod svoje osobne in 
politične prijatelje tiste politične usmerjenosti, ki je 
bila ves čas mojega javnega delovanja vodila mene. 
V tem ravno se je bilo pokazalo koliko zrelejši je bil 
češki narod od našega, da so se po prevratu vsi avstri- 
jakantje morali poskriti v najtemnejše luknje, dočim 
so pri nas prav usiljivo lezli na dan in rinili v sprednje 
vrste. — S samim predsednikom M a s a r v - 
kom bil sem znan že od takrat, ko je v spremstvu 
poslanca Spinčiča obiskal vprvič Jugoslavijo. V Ljub- 
ljani bili so prvi njegovi koraki v mojo hišo. Ne pre- 
tiravam torej, ako zapišem, da sem bil v vseh uradnih 
krogih v Pragi kakor doma in da je imelo moje obče- 
vanje z njimi značaj izredne prisrčnosti, ki ga je seveda 
# še povečavalo moje znanje češkega jezika. Enako pri- 
srčno so mene in poslanstvene uradnike sprejemali 
praški zasebni krogi. 

Recepcij nisem mogel prirejati. Imel sem par me- 
secev silno skromno stanovanje in pisarno v hotelu 

»Sasky dvur«. Ko mi je potem češkoslovaška vlada pre- 
skrbela v Hlavkovi palači v Vodičkovi ulici prostor- 
nejše stanovanje, v katero sem se v začetku maja 
mogel preseliti, bilo je tudi leto za vsakršne družabne 
prireditve neprimerno. Zato sem Vidovega dne 1919 
prvo recepcijo priredil v Sladkovskega dvorani v 
Obecnim dome. Bila je to prva diplomatska prireditev 
sploh, ki je diplomatskim zastopstvom drugih držav 
dala povod za podobne prireditve, ki so kmalu na to 
jele slediti. 

Ker stanovanje v Hlavkovi palači v primeri s sta- 
novanji, ki so bila odkazana poslanstvom drugih držav, 
ni bilo dovolj reprezentativno, jel sem se ozirati po 
drugem. Slučajno sem izvedel za rezidenčno palačo 
malteškega viteškega reda na Velkoprevorskem na- 
mčsti na Mali Strani. Češkoslovaška vlada zasegla jo 
je za svoje urade; krasne reprezentativne dvorane s 
slovečimi gobelini, ki se v obče smatrajo za najlepše 
gobeline srednje Evrope, pa je porabljala za dobrodelne 
prireditve. 

Ko si palačo ogledam, peljem se na Dunaj k veli- 
kemu priorju Rudolfu grofu Hardeggu, da 
poizvem, če bi malteški viteški red hotel svojo 
rezidečno palačo dati naši državi za njeno poslanstvo 
v najem. Gospod veliki prior sprejme me izredno lju- 
beznjivo. Dejal mi je, da me »par renomme« že davno 
pozna. Ker je bil ravno na poti v hotel Matschakerhof, 
čegar vsakdanji gost je bil, povabi me s sabo tjekaj. 
V prijetnem pogovoru zasedela sva tamkaj dobro uro, 
ne da sva se namena mojega obiska sploh dotaknila. 
Končno ga spomnim nanj in on mi odgovori, da mu 
bo prav všeč, ako pride njegova rezidenčna palača pod 
varstvo jugoslovanske države. Ko inu ta poklon pri- 
memo kvitujem, pravim mu: »Sedaj pa k materi jel ni 
strani vprašanja, Vaša Jasnost. Kakšno boste 
pa zahtevali najeinščino?< 

Veliki prior se za trenotek zamisli, potem mu pa 
preleti obraz misel, ki prikliče nanj izraz zadovoljstva. 
Čez par trenotkov pravi z diskretnim nasmehom na 
ustnicah: 

»N i k a k š n e.« 

Ko vidi, da sem uprl svoje oči vprašujoče vanj, ko 
da tega odgovora ne razumem, dostavi pojasnjevalno: 

»Da. Prepuščam Vam palačo brez- 
plačno v porabo. Skrbeli boste le za davke, za 
zavarovanje iu pa za potrebno popravljanje. Veseli me, 
preuzvišeni, da Vam morem napraviti uslugo.« 

Težko je povedati kakšen utis je to naznanilo na- 
pravilo name. Moral sem se premagovati, da mi ne 
prekipe čustva in da ostanem v oni hladni pozi uljud- 
nosti in dostojanstva, ki mi jo je narekovalo svojstvo 
diplomatskega zastopnika uvaževane in spoštovanje 
budeče jugoslovanske države. 

Naravno je, da sva se kaj hitro in ravno v tistem 
vzajemnem razpoloženju dogovorila tudi glede najemne 
dobe. Grof veliki prior sprejel je brez ugovora mojo 
željo, da se pogodba sklene na dobo desetih let. S to 
pogodbo prihranil sem državi štiri do pet milijonov 
najemščine, ki bi jo bila sicer v desetih letih plačati 
morala. 

Razmerje, ki je po tem kratkem razgovoru zavla- 
dalo med mano in velikim priorjem suverenega malte- 
škega viteškega reda, postalo je tako prisrčno, da mi 
je kasneje iz lastnega nagiba brez vsake odškodnine 
ponudil v porabo svojo letno rezidenco grad Libchovy 
pri Češki Lipi in mi dal na prosto razpolago svoje 
tamošnje obširno in divjačine bogato lovišče. Da sva 
po tem takem ostala v prijetni trajni zvezi, je umevno. 
Moj odhod je ta plemič — ne le po rojstvu temveč tudi 
po duši in srcu — jako obžaloval in ni potem med po- 
slanstvom in njim vladalo nič več ono prisrčno raz- 
merje, ko za mojih dni. 

O vseh svetih 1919 preselil sem se v malteško pa- 
lačo. Od tedaj začel sem prirejati mesečne recepcije, 
ki so v praški veliki družbi tako priljubljene postale, 
da se je — kakor me splošno zagotovi ja jo — laskav 
spomin nanje ohranil do današnjega dne. V obilni meri 
imam to pripisati svoji vzorni soprogi, ki je kot doyenka 
v zboru diplomatskih dam nalogo hišne gospodinje ve- 
dela in znala vršiti z osvajajočo skromnostjo in prisrčno 

ljubeznivostjo tako, da so gostje, katerih je včasih bilo 
toliko, da so prostorne dvorane postajale pretesne, bili 
pod prikupi ji vi m vtisom jugoslovanske gostoljubnosti. 

Ker stoji malteška velikopriorska palača na odlič- 
nem in tihem prostoru dražestne, po svojih znamenitih 
arhitekturnih spomenikih sloveče Male Strane, je pač 
naravno, da sem imel željo spraviti to poslopje v trajno 
last naše države. Zato sem se ponovno obrnil do grofa 
Hardegga s prošnjo, naj bi redu priporočil, da nam svo- 
jo praško rezidenčno palačo proda. Moja tozadevna pri- 
zadevanja pa so ostala brezuspešna. Odgovoril mi je 
namreč, da palača absolutno ni in ne bo 
na prodaj zato, ker je nedeljiva od Malteške cerkve 
in ker ima red trdno vero, da se mu posreči, da doseže 
v Češkoslovaški republiki priznanje svoje suverenosti, 
v katerem slučaju bi palača zopet služila prvotno dolo- 
čenemu jej namenu. 

Po tem določnem odgovoru predvideval sem torej, 
<la utegne država, ko poteče desetletna 
pogodba, priti zaradi nastanjen ja po- 
slanstva v nepriliko. Iz tega razloga pripo- 
ročil sem jej, naj kupi stavbni prostor in si na njem 
sezida moderno palačo za poslanstvo in za konzulat, 
vrejeno tako, da bi prvi del zaradi eksteritorijalnosti 
tvoril celoto zase. Slučajno sem izvedel za stavbišče, 
ki je bilo v ta namen izredno pripravno, ker je ležalo 
na Letni, kjer so po zazidaval nem načrtu projektovane 
monumenatalne javne zgradbe in je določen tudi pro- 
stor za diplomatsko četrt. Veliko je bilo čez 30.000 ur- 
in je po tem takem dajalo možnost za priredbo obsež- 
nega vrta poleg poslanstvene palače, in pa še odpro- 
daje polovice stavbišča. Cena je bila .tri milijone čeških 
kron. Ker je tistikrat dinar imel višji 
tečaj, ko češka krona, vidno je, da je prilika 
za nakup bila izredno ugodna. Zato sem pismeno in 
ustno prosil Stojana Protiča, naj je ne zamudi. Vse 
zastonj. Do nakupa ni prišlo. Danes ima 
— kakor sem predvideval in na kar sem tudi opozar- 
jal — oni svet kljub veliko višjemu tečaju češke krone 
petkratno večjo ceno, ki pa še vedno raste. 

O svojem diplomatskem poslovanju ne bom govoril. 
Izmika se okvirju javne diskusije. Le toliko morem 
reči, da sem se prizadeval oživotvoriti sanje svoje mla- 
dosti glede najtesnejše zveze našega in češkega naroda 
in da je v doberšni meri tem prizadevanjem pripisati, 
da je prišlo do zavezniške pogodbe med našo kralje- 
vino in češkoslovaško republiko. 

S sklepom te pogodbe bil je položen 
temeljni kamen za bodoče slovansko 
soporoštvo, katero po sili dejstev vsekakor prej 
ali slej slediti mora. Prav dobro so se tega zavedali vsi 
razborni rodoljubi tako pri nas, kakor na Češkoslova- 
škem. Dokaz tega, da je bil ta važen meddržavni pakt 
sprejet na obeh straneh z najiskrenejšim veseljem in v 
vsesplošnim odobravanjem. Državniki na obeh straneh 
so pa tudi spoznali, da bo ta prijateljskozavezniska po- 
godba le tedaj mogla izpolnjevati pripadajočo jej na- 
logo, ako obe državi postaneta na znotraj 
konsolidovani, ker boste le tedaj mo- 
gli biti na zunaj močni in uvaževani. 

Tiste čase je notranji konsolidaciji naše kraljevine 
bilo prav zelo na poti politično obnašanje voditelja 
hrvatske seljačke stranke Stjepana Radiča. Na 
Češkoslovaškem opažali so to prav zelo. Tako celo, 
da mi je sloveč češkoslovaški državnik v razgovoru z 
mano to delovanje naravnost označil za veleizdajniško. 
Da se je o razmiricah, ki so vsled tega obnašanja v na- 
šem političnem življenju nastale in so se od dne do dne 
pogoršavale, v Pragi mnogo govorilo, je po tem takem 
umevno. In genijalen češkoslovaški dr- 
žavnik, o katerem je bilo znano, da nima z Radičem 
samo zvez, temveč nanj tudi velik upliv, se je po- 
nudil, da se pelje na lastne troške v 
Zagreb v ta namen, da porabi ves svoj upliv 
spraviti ga na pravo, k notranji konso- 
lidaciji države vodečo pot. Nič drugega 
ni bilo potreba, ko da bi bila naša centralna vlada 
izrekla, da to ponudbo sprejema. 

Sporočil sem jej to s toplim priporočilom, naj ime- 
nitno to ponudbo nujno sprejme. Ker ni bilo odgovor, 

priporočal sem to ponovno še nekajkrati. Peljal sem- 
se v Beligrad in govoril sem o tem z ministerskim 
predsednikom. Vse zastonj: centralna vlada je molčala. 
Edini minister Ninčič mi je nekoč — tako en passant 
— dejal, da je oni moj predlog jako važen in da naj ga 
zato ne izpustim iz evidence. To je bilo pa tudi vse, 
kajti on o stvari ni mogel odločati, ker je spadala v 
kompetenco ministra notranjih zadev. Pri letem pa 
očividno ona ponudba in na njej zasnovani moj pred- 
log ni našel umevanja, kakor menda tudi ne že prej- 
šnje moje priporočilo, naj bi se po- 
izkusilo v državne svrhe izkoristiti 
bogato znanje Radičevo, pri čemer sem tudi 
takoj povedal, kako si to predstavljam. Mesto tega 
zaprli so Radiča in ga napravili s tem ne samo ljutega 
nasprotnika vladi, temveč tudi mučenika. Danes je 
menda jasno, da je vse, kar je temu sledilo, le posle- 
dica prejšnjih opustitev. 

Širša jugoslovanska javnost si ni bila na jasnem o 
nalogah poslanika. Ona je smatrala, da je to nekak 
komisijonar, ki ga je vlada postavila zato, da izkazuje 
ljudem razne usluge. Zlasti na Slovenskem je moralo 
to pojmovanje razširjeno biti. Začela so mi namreč 
prihajati pisma z najrazličnejšimi željami in prošnjami. 
Morebiti je bila temu kriva tudi znana okolnost, da 
sem svoje dni kot poslanec rade volje storil vsako 
uslugo, za katero se je bil kdo obrnil do mene, če je le 
sploh bila mogoča. 

Tiste dni je pri nas bilo veliko pomanjkanje pre- 
moga boljše kakovosti, zlasti plinskega. Prenehal je bil 
namreč ves dovoz angleškega in ameriškega premoga. 
Zato so naše mestne plinarne bile v veliki zadregi. 
V tej zadregi spomnile so se, da bi lahko meni nalo- 
žile, naj jim preskrbim ostravskega premoga. In za- 
čela so mi prihajati pisma, katerim so kmalu sledili 
odposlanci mestnih plinarn. — Bil bi se seveda lahko 
postavil na komodno — in tudi čisto pravilno — stali- 
šče, da podobna posredovanja ne spadajo v moj delo- 
krog; da so celo proti dostojanstvu mojega uradnega 
položaja. Ker je šlo pa za javni blagor, posredoval sem 

drage volje pri češkoslovaškem ininisterstvu javnih del. 
Leto je — dasi je glede na tedanje produkcijske raz- 
mere često bilo v veliki zadregi kako bi zadostilo po- 
trebam lastne države — v največ slučajih rado ustrezalo 
mojim željam. 

Toda pri tem ni ostalo. Videč uspehe mestnih 
občin, jela so se do mene obračati tudi industrijska 
podjetja tako glede dobave premoga kakor drugih po- 
trebščin. Odposlanci takih podjetij oglašali so se čeda- 
lje pogosteje pri meni. In zmagala je v meni nesrečna 
— menda prirojena — mi slabost biti postrežljiv in 
uslužen. Tudi za te porabljal sem upliv svojega urad- 
nega položaja. In nikdar ne brez uspeha. Poleg onih, ki 
jim je bil potreben, vesel sem ga bil vselej tudi sam. 
Saj je prišel ožjim rojakom in domači zemlji na korist. 
Da se najde kak podlež, ki bo moj 
dobro v oljni in nesebični trud kedaj 
obrizgal z ostudnim blatom svoje niz- 
kotnosti, si pač nisem misliti mogel. 
Pa se mi prav godi. Saj bi si bil na poti življenja vendar 
že mogel nabrati izkušenj, da se Slovenci — in to še 
prav posebno — ne izmikamo iz splošnega pravila, po 
katerem plačuje svet. 

V prvem delu svojih spominov povedal sem, kako 
me je mladeniča navdajalo in ob vlada valo neizmerno 
domotožje. Prav na enak način seui v novem svojem 
položaju vedno imel ^voje misli pri dragi svoji domo- 
vini. To je bilo povod, da sem pazno sledil vsem do- 
godkom doma in da sem merodajne osobe često opo- 
zarjal na stvari, ki so se mi zdele važne. Kolikor se to 
tiče splošno državnega stališča, govoril bom o tem v 
enem kasnejših poglavij. Tu omenjam le, da sem se za 
Ljubljano in Slovenijo še prav posebno zanimal. Zato 
sem leta 1919 rotil dr. Žerjava, naj prepreči »mačkov- 
ljanskk naklep zazidave trga Tabor in naj poskrbi, 
da se za vseučilišče in njega institute kupi Cekinov 
grad — ki je bil takrat po ceni dobiti. Žal, da moja opo- 
zoritev ni našla odmeva. 

Prav posebno pa sem se zanimal za našo lepo 
Koroško. Ker jej posvetim posebno poglavje, priporni- 

njam tukaj le, da sem rad ustregel vsem dr. Brej- 
čevim prošnjam glede nje. Pri tem mi je bratovska 
Češkoslovaška bila tako naklonjena, da mi je dva va- 
gona sladkorja, ki jih je baje bilo potreba za plebiscitne 
namene, odstopila po tako nizki ceni, da ni pokrivala 
niti produkcijskih troskov. Žal, da so plebiscitne pri- 
prave na Koroškem bile takšne, da je vagon tega slad- 
korja prišel nemški »Heimwehrk v roke, in se je tako 
izpremenil v sredstvo proti nam. 

Da sem o razmerah na Koroškem dobro poučen in 
da pomagam pri delu za plebiscit, ki nam ga je 
naprtila lastna nerodnost, poslal sem na 
Koroško akademika Ferdinanda Kozaka, če- 
gar resnobnost in idealno rodoljubno usmerjenost sem 
poznal. Njegova treznoresna poročila so mi bila povod 
za opozorila na merodajnih mestih. O njih tukaj go- 
voriti seveda ne morem. 

Izza svojega poslanče vanja v Pragi imel bi pri- 
pomniti še, da mi je ta mošnje v primeri z ljubljanskim 
dokaj surovo podnebje povzročalo mnogo neprilik. 
Dvakrat me je bolezen vrgla na posteljo in sem vprvič 
— dober mesec po prihodu v Prago — le komaj ušel 
nevarni pljučnici. Obakrat je istočasno zbolel tudi 
predsednik Masaryk. Uganil sem, kaj je obema povzro- 
čilo bolezen. Prvokrat sva med plesnim presledkom 
sedela v pogovoru v Smetanovi dvorani Obecnega doma 
v tem, ko so pri prezračevan jft spustili proti* nama 
strujo ledenomrzlega zraka; vdrugič je bilo tega krivo 
podobno prezračevanje o priliki neke čajanke v gradu 
na Hradčanih. Poslej sem se čuval. Kakor hitro so kje 
po zimi odprlj med kako prireditvijo okna, da nado- 
meste pregreto sobno atmosfero s svežim mrzlim zra- 
kom, vstala sva s soprogo in se odpeljala domov. 

Predsednik Masaryk obolel je po neki taki prire- 
ditvi zopet prav hudo. Takrat tako, da ni bilo dal ječ do 
katastrofe. Le izredni skrbi zdravnikov in vzorni negi 
bolnika je bilo pripisati, da je po dolgem bolehanju 
vendar ozdravil. Sedaj se mi je potrebno zdelo opozo- 
riti merodajne ličnosti predsednikove okolice, odkod 
po mojem prepričevanju izvirajo njegova obolevanja. 

U vaze vali so opozorilo, postali pri prezračevanju pre- 
vidnejši in gospod predsednik more se od tedaj veseliti 
stalnega zdravja, ki mu omogoča, da posvečuje bogate 
zaklade svojega duha blagru države in naroda. 

O tej priliki ne morem zamolčati, da je med zadnjo 
kritično boleznijo predsednika Masaryka enemu naših 
ožjih rojakov poverjena bila prav posebna, silno važna 
naloga. Doktorja Ivana Matka, sedaj prima- 
rija v Mariboru, odbrali so bili profesor Syllaba 
in tovariši, ki so bdeli nad dragocenim življenjem veli- 
kega državnega poglavarja, da vrši dan in noč službo 
ob bolnikovi postelji. Tej svoji nalogi posvetil se je 
bil dr. Ivan Matko s popolnim umevanjem velike dolž- 
nosti in z ljubeznijo do vršitve važnega svojega poklica, 
pa tudi z brezprimerno požrtvovalnostjo tako odlično, 
da si je pridobil spoštovanje in izredno uvaževanje, ka- 
tero mu je omogočalo lepo karijero v Pragi. Le ljubezen 
do njegove lepe domovine je storila, da se je podal v 
domače skromnejše razmere. 

* 

Takoj po prevratu je zaradi brezglavega vojnega 
gospodarstva avstrijskih oblasti nedostajalo vsega. Zla- 
sti tudi kuriva. Zima je zato z vso silo pritiskala na 
marsikatera vrata in je posebno starejšim ljudem dala 
hudo čutiti svoj mrzli deh. Izmed teh se je obrnil z 
Dunaja do mene v Prago z ganljivim pismom upoko- 
jeni vseučiliščni profesor dr. Vatroslav Jagič. 
Prosil me je, naj bi mu pri tamkajšnjem českolova- 
škem poslanstvu izposloval premoga, da si ogreje svoje 
krehke in od starosti iznemogle ude. Srečen sem bil„ 
da sem mogel slovečemu učenjaku ustreči tako po- 
polnoma, da ga je bratovska Češkoslovaška po svojem 
dunajskem poslanstvu zalagala vso zimo brezplačno s: 
premogom. Izza tople peči pisal mi ie ljubeznjivi star- 
ček zahvalno pismo, katerega tople besede so mi prav 
nazorno pričarale pred oči, kakšnih muk je bil rešen. 
Dočim se je prej moral zavijati v kožuhe, in je še v 
polnem brezdelju po cele dneve prezebal, naznanil mi 

je ves blažen, da sedaj — na novo poživljen — zopet 
pridno dela in se življenja veseli. 

Tern povodom pa sem čisto slučajno izvedel, da se 
češkoslovaška vlada pogaja z dr. Vatro- 
slavom Jagičem za odkup njegove knjižnice. 
Ustrašil sem se tega. Ne da bi me bila vodila zavist, 
dejal sem si vendar, da bi bila večna škoda, če nas v 
tem prehite bratje Čehi. Saj sem dobro vedel, da imajo 
več in popolnejših znanstvenih knjižnic, ko mi Jugo- 
slovani. Pri tem sem si dejal, da gre pri nakupu Jagi- 
čeve knjižnice Jugoslaviji vsekakor prednost in dolž- 
nost pred Češkoslovaško. Ne da se sporazumem s svojo 
vlado in ne da obvestim Jagiča samega, storim — ker 
se mi je zdelo, da je periculum in mora — takoj v 
češkoslovaškem unanjem in prosvetnem ministerstvu 
korake, da zabranlm sklep kupne pogodbe. Neznansko 
me je veselilo, ko sem na obeh mestih našel polno 
umevanje svojega nazora, da gre pri nakupu te zname- 
nite knjižnice Jugoslaviji že po prirodi stvari prednost 
pred Češkoslovaško, in da se ta prednost podčrtava še 
zlasti z okolnostjo, da je vojni metež v kraljevini Srbiji 
uničil še one nepopolne knjižne zbirke, ki jih je pred 
vojno imela. Naklonjenost češkoslovaške vlade bila je 
tako velika, da sem celo izvedel pogoje nameravanega 
nakupa. 

Sedaj sem se pri vseučiliških profesorjih dr. Po- 
livki in Pastrneku, katera sta knjižnico po- 
znala in ocenila, poučil tudi o njeni kakovosti. Tudi 
ona mi nista ničesar skrivala, dasi sem Spoznal, da 
polagata veliko važnost na to, da bi Češko vseučilišče 
prišlo v njeno posest. 

Tako o stvari od vseh merodajnih strani dobro 
poučen, poročal sem svojemu ministerstvu. Sreča je 
bila, da je prišla stvar v roke Miše Gavriloviča. 
Hitro, kakor je v Belem gradu le on 
reševal uradne zadeve, dobil sem naznanilo, 
da naša vlada pristaja na nakup knjižnice in ne dolgo 
na to je bila sklenjena pogodba z dr. Jagičem, ki je bil 
tudi silno zadovoljen, da je njegova znamenita knjižna 
zbirka postala last njegovega naroda. 

Opogumljen po tem uspehu, nasvetoval sem svo- 
jemu ministerstvu, naj od kiparja Alojzija 
G a n g 1 a , ki je živel v Pragi v vse prej, ko sijajnih 
razmerah, kupi za poslanstvo Prešernov doprsni kip. 
S poštnini povratkom prišel je odgovor, da si je mini- 
sterstvo osvojilo moj predlog. 

Gangla bil sem podpiral že prej. Svoje dni poskr- 
bel sem, da mu je biskup Strossmayr izročil izvršitev 
velikega basreliefa »dobri pastir« iz kararskega mra- 
morja nad velikimi vratmi djakovske prvostolne cer- 
kve. Izpolnil je svojo nalogo prav dobro. Zato sem mu 
hotel pomagati tudi sedaj. Priporočil sem, naj se mu 
poveri izdelava kipa regenta Aleksandra, katerega 
sem ob enem naprosil, da mu v ta namen pozira. Tudi 
ta predlog je bil sprejet in Gangel se je podal v Beli- 
grad, kjer je tako pri knezu regentu kakor pri Miši 
Gavriloviču našel najljubeznivejši sprejem. Delo svoje, 
o katerem se je knez regent izrazil jako pohvalno, do- 
vršil je v par mesecih in je potem kip v Pragi v bron 
vliti in v Beligrad ministerstvu inostranih del poslati 
dal. Tam so kip sicer prevzeli in ga tudi postavili v 
stopnjišče ministerstva inostranih del, a o plačilu niso 
hoteli ničesar slišati. Ker je Gangel — kakor umevno 
— zahteval čedalje nujneje to plačilo, vzljubilo se je 
nekemu uradniku ministerstva inostranih del povzpeti 
se celo do šale, da sem Ganglov kip naročil jaz in ga 
poklonil državi. Žal, da je Miša Gavrilovič bil takrat 
že mrtev, jaz pa pokrajinski namestnik v Ljubljani. 
Sicer je okoliščina, da je Gangel v dobi svojega bivanja 
v Belem gradu iz blagajnice ministrstva inostranih 
del ponovno dobival predplačila na naročeno delo, do- 
kazovala, da je to delo naročilo ministerstvo: vse za- 
stonj. Ko da se je komu hotelo posebne zabave, vlekla 
se je stvar, v tem ko je umetnik skoro obupaval, 
meseca in leta. Ljudska zloba začela jo je celo izkori- 
ščati proti meni. Profesor dr. Matija Murko spo- 
ročil mi je bil namreč, da se je zaradi te afere jelo 
vleči moje ime v blato. Ko se mi je sporočilo od katere 
strani, zavedel sem se v polnem obsegu resničnosti 
narodne poslovice, da je dobrota sirota. — Še le po 

mnogih energičnih dopisih v Beli grad in po osobnem 
posredovanju v ministerstvu inostranih del se mi je 
končno posrečilo izposlovati, da je ministerstvo plačalo 
že davno prevzeti kip. 

O tej priliki ne morem si kaj, da se ne bi dotaknil 
neke strani naše državne uprave. To pa zato, ker iz 
nje poleg tega, da dokazuje našo zaostalost in omeje- 
nost, nastaja državi tudi še škoda, ki dosega vsako leto 
stotine milijonov. Naš brezmejni birokrati- 
zem j e t o. — Svoje dni smo v dunajskem držav- 
nem zboru grajali prevelik birokratizem in smo za- 
htevali njega odpravo. Bože moj, to je bila le otroška 
igrača proti birokratizmu, ki ga je izredil in izpital 
Beli grad! Naštel bi lahko več primerov in mogel bi 
tudi številčno navesti škodo, ki jo je v enem in drugem 
trpela država. Ne storim pa tega samo zato, ker bi se 
nam lahko ves svet smejal in bi to utegnilo škodovati 
našemu državnemu ugledu. Samo zato, da merodajne 
kroge opozorim, kako nujna je v tem oziru remedura, 
naj povem za kratek čas in zabavo tole mično zgodbico 
iz svoje prakse. 

Ko sem začetkom leta 1919 odhajal v Prago, izpla- 
čal mi je blagajnik ministerstva inostranih del 20.000 
francozkih frankov na račun bodočih izdatkov s pri- 
pomnjo, da bom »prinadležnosti« prejemal vedno v 
francozki valuti. Kmalu na to prejel sem v Prago spo- 
ročilo, da je finančni minister — bil je takrat dr. N i n - 
čič — odredil, da se bodo poslej tudi »poslanstvom 
na strani« vršila vsa plačila v dinarjih po »odredjenom 
kurzu«. Ob enem me je ministerstvo pozvalo, naj vrnem 
onih 20.000 frankov, ki sem jih bil v Belem gradu lično 
prejel. Seveda teh 20.C00 frankov že nisem več imel. 
Izdal sem jih za plače in druge potrebščine. Imel sem 
pa večjo zalogo dinarjev, katere mi je bilo doposlalo 
ministerstvo za nadaljnje tekoče izdatke. Da minister- 
stvu ustreženi, poizkusil sem takoj dobiti francozkih 
frankov, da jih odpošljem v Beli grad. Toda to je bilo 
laglje hoteti, ko uspeti. Saj jih je bilo jako težko dobiti. 

Končno se mi je pa vendar posrečilo po prijaznosti 
generalnega ravnatelja dr. Jaroslava Preissa 

dobiti pri »Živnostenski banki«: 4300 frankov. Lete 
pošljem o priložnosti po kurirju blagajnici minister- 
stva inostranih del v Beli grad. Potrdilu prejema do- 
dano je bilo naročilo, naj pošljem še ostalih 15.700 
frankov. 

Ker je bilo med tem časom češkoslovaško finančno 
ministerstvo izdalo prepoved izvažanja tujih valut, 
opozorim na to ter prosim, naj si ministerstvo samo 
kupi ostanek francozke valute. Točno je sledil odgo- 
vor, da moram ta ostanek vrniti iz Prage, kamor je 
bilo šlo dano mi predplačilo. Ravno tako točno odgo- 
vorim, da je ministerstvo že odobrilo vse moje izdatke 
iz onih 20.000 frankov in da je sedaj pač vseeno, če 
mi pošlje dinarje za zopetni nakup frankov v Prago, 
ali pa če jih izda v ta namen v Belem gradu. Temu še 
dostavim, da se mi zdi drugi način nakupa enostav- 
nejši, ker odpadejo troški pošiljanja iz Prage, in pa 
tudi priporočljivejši, ker bo ministerstvo laglje dobilo 
francozki denar, negoli jaz. 

To opozorilo ni nič zaleglo. Dobil sem ukaz, da 
moram poslati iz Prage. Odgovoril sem še enkrat, 
da so francozki franki, ki se prodajajo v Pragi, ravno 
takšni, ko francozki franki, ki jih je dobiti v Belem 
gradu in da zato lepo prosim kupiti jih tamkaj. To 
tem bolj, ker gre tu glede na že izvršeno odobritev 
mojih računov zgolj za knjigovodsko transakcijo. Za- 
stonj! Prišel je nov ukaz: Franke iz Prage! 

Med tem sem se preselil v Ljubljano. Pokrajinsko 
namestništvo dalo mi je toliko posla, da sem na one 
franke že davno pozabil. — Ali ne dobim od minister- 
stva inostranih del v Ljubljano opozorilo, da dolgujem 
izza praške dobe še 15.700 frankov in pa poziv, naj 
jih takoj dopošljem? Po prejemu tega pisma bil bi 
kar skočil iz kože. Kljub vsemu dopisovanju in po- 
jasnjevanju vendar še takšna zakrknjenost! Najraje bi 
bil pismo vrgel v koš. Priznavam, da je to tudi po- 
polnoma zaslužilo. Toda zvest svojemu načelu, da je 
na vsako pismo treba odgovoriti, sedem in napišem 
izčrpno pojasnilo, v katerem rekapitulujem vse, kar 
sem bil o stvari že tekom prejšnjega dopisovanja 

povedal. Končno pripomnim, da je to poslednje moje 
pojasnjevanje in da na nikakšno pismo, ki bi se tikala 
te zadeve, ne bom odgovarjal več. — »J a o h si ga 
državi, koja si je sv. Birokracija i z a - 
brala za svog državnog s v e t c a ,< bile so 
poslednje besede tega mojega pisma. To je pomagalo. 
Od tedaj imam mir. 

Zaključujoč reminiscence na svoje praško bivanje, 
ne morem opustiti, da ne bi omenil izredne sreče, da 
sem v svojstvu poslanika in polnomočnega ministra 
prišel v bližje stike z rojakom, ki prestavlja izredno 
duševno potenco in ki si je v kulturnem svetu kljubu 
vsej svoji skromnosti pridobil pozicijo,, kakoršno na- 
vadno daje le pripadnost velikemu in mogočnemu 
narodu. Profesor Josip Plečnik je ta rojak. 
Ako smo politiki delovali za tesno vzajemnost češkega 
naroda s slovenskim, tedaj je profesor Plečnik to vza- 
jemnost na umetniškokulturnem poprišču kar najsijaj- 
neje udejstvil. Najveličastnejši spomenik slavne češke 
preteklosti, kraljevski grad na Hradčanih, je po nje- 
govem stvarjajočem duhu zadobil novega sijaja. Deh 
nebeške poezije razlil se je okoli njega, kajti Pleč- 
nikovo stvarjanje je visoka pesem 
arhitekture. In tako bodo Hradčany v dobi, ko 
je zopet oživela suverenost češkega naroda, po Pleč- 
nikovi zasnovi in volji predsednika Masaryka, s so- 
glasjem vseh merodajnih češkoslovaških strokovnih 
krogov, postale priča slovenskočeskega umstvenega 
sorodstva. Naj bi to srečno naključje bilo kažipot za 
bodoče skupno delovanje obeh narodov in obeh držav, 
katerih tvoreči in ohranjujoči del sta češki in slovenski 
narod! 


XXIII. Konopište. — Nadvojvoda 
Fran Ferdinand d’ Este.— Srbski 
dvorski arhiv. - Kralj Aleksander 
Obrenovič. 

Štirideset kilometrov od Prage v jugozapadni 
smeri leži ob glavni cesti v Tabor prijazno okrajno 
mesto Benešov. Ono šteje 84(X) prebivalcev, je torej 
nekoliko manjše od Celja in nima tudi tako živahnega 
prometa, kakor to naše mesto, živi pa več ali manj v 
podobnih gospodarskih razmerah. Lokalna trgovina s 
premožno okolico, kateri daje racijonalno poljedelstvo 
svoje prijetno obeležje, je glavni preživitveni vir nje- 
govega prebivalstva. Sicer ima pa vsak Benešovec tudi 
svoje kmetiško posestvo in prednjači v njega obdelo- 
vanju. Zunanjost mesta napravlja prav prijeten vtis. 
Ulice so široke in snažne, z večine tudi tlakovane. 



Benešov. 

hiše ob njih lične in dobro vzdrževane, tako da sve- 
dočijo o blagostanju njihovih lastnikov. Kakor so vsa 
češka mesta — pa naj že imajo češko ali nemško pre- 
bivalstvo — posnemala svojo mater Prago, ki si je 
za središče vsega javnega življenja — za nekak forum 
— priredila prostorno »namčstk, katero je obrobila 
z ličnimi javnimi in odličnimi zasebnimi poslopji, tako 
se je tudi Benešov razvil okoli svojega »namesti«, ka- 
tero obrobljajo vrste lepih poslopij s starinskimi fa- 
sadami. Prebivalstvo mesta odlikovalo se je vedno po 
svojem vzornem rodoljubju in je v dobi narodne pro- 
buje bilo najzanesljivejša opora bojevnikom za na- 
rodna prava. 

Slučaj je hotel, da je presumptivni vladar Avstro- 
ogerske, nadvojvoda Fran Ferdinand d’ Este, kupil v 
bližini tega rodoljubnega mesta ležeči grad K o n o - 
p i š t e in da si ga je potem, ko se je bil poročil z 
grofico Sofijo Chotkovo, izbral za svoje 
stalno bivališče. S tem je mesto Benešov primaknjeno 
bilo najbliže k sodobnim zgodovinskim dogodkom. 

Naravno je, da sem si po svoji preselitvi v Prago 
zaželel videti kraj, za katerega sem se bil že davno 
zanimal, ker mi je znano bilo, da se v njem priprav- 
ljajo usodni dogodki. Saj sem kar požiral poročila, ki 
so svoje dni prihajala o sestankih cesarja Viljema z 
nadvojvodo Franom Ferdinandom v Konopištu in pa 
s časnikarsko iznajdlivostjo popisanih, čudežne lepote 
polnih nasadov rož v konopištskem parku. 

O danih razmerah se je moje zanimanje za Kono- 
pište še povečalo. Fran Ferdinand je bil, kateremu so 
moji domači nasprotniki vedeli dostavljati denundja- 
eije proti meni. In sedaj, ko so potonile vse njegove 
nekdanje smele sanje o novem in hujšem zasužnjenju 
mojega naroda, sem jaz — sin tega od Avstrije k na- 
rodni smrti obsojenega naroda — prišel, da kot posla- 
nik zastopam njegovo samostojno državo pri posestrimi 
jej Češkoslovaški republiki. »Welche Wendung durch 
Gottes Fiigungk dejal sem si — spomni vši se nehote 
otrepane fraze cesarja Viljema I. v dobi nemško- 
francoske vojske leta 1870. 

Grad Konopište. 


Moj prvi izlet po prestani bolezni, ki me je bila 
napadla v februarju 1919, je bil zatorej v Benešov in 
v Konopište. Po posebni prijaznosti češkoslovaške 
vlade preselil sem se še tega leta na letovanje v kono- 
pištski lovski gradič Fridek. Ob prvem obisku in še 
bolj v dobi svojega bivanja na oddihu imel sem pri- 
like dovolj spoznati ondotnje razmere in poučiti se o 
dogodkih, ki so Konopištč poslednja leta pred sve- 
tovno vojno potiskali v vrsto najzanimivejših sodobnih 
žilišč. Evo kaj sem izvedel in kakšno sodbo sem si bil 
napravil. 

Veleposestvo Konopište meri vsega 
vkup 5566 hektarjev. Med češkimi veleposestvi, katerih 
nekatera so po svoji velikosti tako obsežna, da pre- 
kašajo mnoge nekdanje samostalne nemške državice, 
je tedaj dosti neznatno. Zato pa po svojem gospodar- 
stvu za njimi nikakor ne zaostaja. Obdelano in obgospo- 
darjčno je namreč s tisto vzornostjo, na katero se je 
zemeljska kultura na skoro vseh čeških veleposestvih 
že pred desetletji povzdignila in ki pri spretnem izko- 
riščanju vsega areala zagotavlja visoko rentabiliteto. 
Lepo arondovano, razteza se po položnem holmogorju 

tako, da se njive in travniki vrste z igličastimi in list- 
natimi gozdi, v dnu katerih se razprostira dvoje obsež- 
nih ribnikov, ki obilujeta lososev, krapov in ščuk. 
Sploh ga na Češkem ni količkaj pomembnejšega vele- 
posestva, ki bi zanemarjalo umetno gojenje rib, s ka- 
terimi se zalagata Praga in Dunaj, pa tudi velika mesta 
nemške države, kakor D razdani, Lipsko, Kamnica, 
Berlin. 

Prav posebna pažnja se je na konopištskem vele- 
posestvu posvečala lovu, ker je njegov lastnik bil 
strasten lovec in je vsako leto dal prirejati večje love. 
Kakor znano udeleževal se je nekaterih konopištskih 
lovov tudi nemški cesar Viljem II. Obilovali pa so ti 
lovi zajcev, kuncev, fazanov in jerebic. Poleg tega so 
se skrbno gojila sračja lovišča in je na ribnikih bilo 
vedno tudi precejšnje število divjih rac, ki so ondukaj 
valile. Za lovske goste bila sta po načrtu nadvojvode 
samega sezidana dva lovska gradiča in sicer eden — 
večji — sredi >Černeho lesu«, drugi — že imenovani 
Fridek — nedaleč od grajskega parka sredi velike 
jase z njivami in travniki, obrobljene z ljubkimi 
gozdiči. Prvoimenovani bil je sijajno po lovsko oprem- 
ljen, tako da je gostom, katerim je bilo odkazano sta- 
novanje v njem, vzbujal ne le po svoji legi sredi 
smrekovega gozda, temveč po vseh predmetih vsak- 
danje porabe najprijetnejše lovsko razpoloženje. Iz 
Fridka pa je lovski gost v srčno svojo radost zamogel 
skozi okna opazovati, kako iz gozdičev prihajajo na 
jaso mnogoštevilni zajci, da se ondi pasejo, da postav- 
ljajo možičke in se po izvirnem svojem, šegavosti 
polnem načinu gonijo in igračkajo. Videti je pa tudi 
mogel, kako med njimi ponosno stopajo zlatopernati 
fazani, katerih je bilo toliko, da jih je v kratkem času 
mogel našteti sto, ako ne več. Ob jutranjih in večernih 
urah so tako v Černem lesu kakor v Fridku prihajale 
oprezne srne prav do pred vrat obeh lovskih gradičev, 
ko da jim je namen zabavati goste visokega lovskega 
gospoda. 

Osrednje ravnateljstvo veleposestva z dohodarstve- 
nim uradom bilo je v obširnem upravnem poslopju pod 



Pisatelj s svojo rodbino pred lovskim gradičem 
Fridek na Konopištu. 

(V drugi vrsti stoje kuharica in logar Vaclav Douda 
s svojo soprogo Ba ruško.) 

kolodvorom v Benešovu; ožje nadzorstvo in uprava 
gradu v administracijskem poslopju pod gradom, kjer 
je posloval tudi navlašč zaradi nadvojvode ustanovljeni 
poštni urad; vodstva gospodarstva pa v štirih pristavah, 
ki so se imenovale Marjanoviče, Chvojen, Pomnenice 
in Radikovice. Največ zemljišča stalo je pod gospodar- 
stvom pristave Marjanoviče. — Ker je vsaka pristava 
imela približno po sto krav, izdelovalo je veleposestvo 
poleg surovega masla tudi razne sire, za katere je 
imelo stalne odjemalce. 

Na eni najlepših točk veleposestva bil je sezidan 
grad. Ko ga je nadvojvoda Fran Ferdinand kupil od 
knežje rodbine Lobkoviške, bilo je to dokaj neznatno, 
staro, že precej zanemarjeno poslopje, ki je po moder- 
nem pojmovanju nudilo kaj malo stanovanjske udob-i 
nosti. Novi lastnik ni gradu le temeljito popraviti dah 
temveč ga je z raznimi prizidavami tako povečal, da 
danes z mogočnim svojim, iz velike daljave vidnim 
stolpom napravlja jako ugoden vtis. Pod gradom raz- 
teza se v kvadratični obliki zmerno velik, skrbno in 
dobro negovan park, ki ga krase kamenite sohe brez 
posebne umetniške vrednosti. Poglavitne gredice tega 
parka bile so zasajene z raznocvetnimi rožami. Kadar 
so te rože bile v polnem cvetju, napolnjeval je njih 
vonj res vse ozračje grajskih nasadov in razveseljevala 
je njihova barvitost oči; takšna znamenitost, za kakršno 
so v dobi obiskov cesarja Viljema konopištske rožne 
gredice urbi et orbi razglasili uslužni avstrijski in 
nemški oficijozusa, pa te gredice niso bile. Politika, ki 
je zahtevala, da se prikrijejo pravi nameni konopišt- 
skih sestankov, jih je le umetno spravila v nezaslužen} 
sloves. 

Parku je grajski gospod posvečal največ pažnje. 
Rad se je izprehajal po njem in rad je s svojo deco 
hodil od gredice do gredice, dajoč navodila, kako naj 
bi se vredile po njegovem okusu. Tudi je mnogokrat 
presedel v njem v krogu svoje rodbine. 

Sicer je pa prostor pod gradom bil le ožji — tako- 
zvani cvetlični — park. Takoj poleg njega začenjal se 
je obsežen naravni park, ki se je raztezal krog in 

krog gradu. Lepe, široke steze so bile po njem izpe- 
ljane po svetlih jasah in senčnatih gozdnih partijah. 
Meje med posameznimi parčnimi parcelami bile so 
zasajene z rožnimi grmiči, tako da je bilo skoro ob 
vsakem koraku vidno, da je graščak poseben ljubitelj 
rož. Red, ki je vladal povsod in vzorna znažnost, ki 
so jo razodevale skrbno pomedene steze obsežnega 
parka, pa sta pričala o njegovi natančnosti. 

Res je bil nadvojvoda Fran Ferdi- 
nand d’ E s t e silno natančen, pa tudi 
skrajno strog človek, ki je poznal sa- 
mo svoj »prav« in ni dopuščal n i k a k - 
šnega protivljenja. To je zlasti jasno pokazal 
takrat, ko si je grofico Sofijo Chotkovo izbral za svojo 
nevesto in kljubu vsem ugovorom strica cesarja Frana 
Josipa ni odnehal, dokler mu ni postala zakonita žena. 
Splošno se je ta njegova odločba sprejemala simpatič- 
no. Saj se je mislilo, da je to pripisovati njegovim de- 
mokratskim nagibom. Toda ta sodba je bila napačna. 
Vsega je bilo v tem možu več, ko demokratizma. Bil 
je avtokrat in absolutist najhujše vrste. 

Dokler ga zla usoda Habsburgovcev ni potisnila v 
prvo vrsto, je, kakor so mi na Dunaju pravili, bil dokaj 
skromen in meščansko prijazen. Sam sem imel nekoč 
priliko, da se o tem prepričam. Neke zimske noči imel 
sem se odpeljati iz Ljubljane z jutranjim brzovlakom 
v Trst. Ko me na peronu zagleda načelnik postaje 
H a b i t , pride k meni, pozdravi me in mi pove, da 
se z vlakom vozi nadvojvoda Fran Ferdinand, ki da je 
na pljučih bolan in se popelje v Egipt. 

» Veste kaj,« pravi mi, »njegov voz vam dam od- 
preti. Tako pridete vsaj gotovo do udobne vožnje.« 

Rečeno, storjeno. Dobil sem mali kupe v nad- 
vojvodovem vozu. Ker je bila neprodorna tema, za- 
dremljem kmalu in se zbudim šele ob vožnji skozi 
predore pri Gornjih Ležečah. Radoveden stopim, ko 
drvi vlak proti Divači, na hodnik in se oziram skozi 
medlo jutranjo svetlobo po okolici negostoljubnega 
Gaberka. Kar se nenadoma odpahnejo vrata sosed- 
njega kupeja in iz njega stopi — nadvojvoda. Zavedajoč 

se, da sem gost v njegovem vozu, pozdravim ga in se 
mu predstavim. On odzdravi uljudno in me vpraša, kje 
sva. Ko mu pojasnim, da vlak pripelje v kratkem v 
Divačo, spusti se z mano v pomenek o Škocijanski 
jami in o podzemeljskih čudežih Krasa. Med Divačo 
in Sežano nakloni se mi, poda mi roko in stopi zopet 
v svoj kupe. — Njegovo neprisiljeno obnašanje in nje- 
gova prijaznost sta me prijetno iznenadila; ni torej 
čuda, da se mi je njegov vodeni pogled, sicer pa mar- 
kantni obraz, ki je imel takrat nekam bolehne poteze, 
trajno utisnil v spomin. Sam pri sebi sem ga — sam 
na pljučih bolan — blagroval, da mu je mogoče iti si 
zdravja iskat pod milo egiptovsko podnebje. 

Našel je tam tudi res zdravje. O priliki spuščanja 
neke avstroogerske bojne ladje — če se ne motim, je 
bil to Szent Jstvan — videl sem ga mnogo let kasneje 
v Trstu. Tedaj že s kneginjo Hohenberško kot soprogo, 
ki je kumovala pri ladjinem krstu. In začudil sem se. 
Nekdanji slabotni in videzno bolehavi nadvojvoda po- 
stal je krepak mož, čegar polna lica so razodevala 
zdravje. Toda ona neprisiljenost in brezskrbnost, ki ju 
je razodeval njegov obraz ob mojem pomenku med 
vožnjo mimo Divače, sta izginili. Zato pa se mi je 
zdelo, da vidim na njem odtenek prevzetne visokosti, 
pomešan s temnim oblakom neizpolnjenih želja. 
Skratka: bivši nadvojvoda mi je bil vzor prijaznosti; 
tedanji prestolonaslednik molčeča, a grozeča sfinga. 

Sedaj mi seveda ni bilo več za ugibanja. Fran 
Ferdinand d’ E s t e je postal predmet 
zgodovinskega raziskava n j a. In tega sem 
se lotil. Na srečo sem pri svojih raziskavah našel celo 
vrsto ljudi, ki so bili s pokojnikom v raznolikih osebnih 
stikih. Na podlagi tega kar sem od njih izvedel, opra- 
vičen sem bil zapisati, da je bil avtokrat in absolutist 
najhujše vrste. 

Še več! Z njegovo smrtjo je bilo človeštvo po- 
gnano v najkrutejšo in najkrvavejšo vojno, kar jih 
pozna zgodovina. Toda iz te. vojne je nikla 
potlačenim narodom svoboda in je zlasti 
Slovanstvu nastala možnost novega, njegove moči in 

veljave primernejšega udejstvovanja v kolu velikih 
narodov. Da je ostal Fran Ferdinand živ 
in da mu je dano bilo zasesti prestol 
po Franu Josipu, pa bi svet vseeno ne 
bil obvarovan velikega klanja. Le da 
bi leto po vsej verjetnosti ne bilo pri- 
neslo potlačenim svobode in kulturi no- 
vega razmaha, kakršen se sedaj na srečo že opažati 
začenja, temveč poostreno robstvo in v dosledku tega 
nevarno propadanje duhovnih dobrin. 

Fran Ferdinand d’ Este bil je strog človek osor- 
nega obnašanja, ki ni trpel nikakega ugovora, nikari 
že odpora. Pri tem je bil jako samosvoj, trmast in 
molčljiv. Kadar je izpregovoril, bila je vsaka njegova 
beseda zapoved. Gorje mu, kdor tega ni vedel ali ne 
prav umel. Čutiti je imel vso nebrzdano jezo njegovo, 
ki je utegnila vesti celo do dejanske udejstvitve. Nje- 
govi uslužbenci so zato kar trepetali pred njim. Ker je 
zahteval strogo pokorščino in ljubil red, hodil je več- 
krat nadzorovat, ako je vse tako, kakor je veleval in 
predpisoval. Zlasti rad je zahajal v park, katerega del 
je bil občinstvu pristopen, ker je skozenj peljalo dvoje 
okrajnih cest. Zato je hotel, da mora biti vedno impo- 
nujoče snažen. Nad vsako smetko na kaki stezici se je 
izpodtaknil. Nadglednik in delavec, katerih se je ti- 
kalo, imela sta tedaj prenašati izbruhe njegove ne- 
volje. Prava sreča, ako so se omejevali na jezno ozmer- 
janje. Saj je ozlovoljeni graščak segal včasih po 
sredstvih, ki so bili še manje prijetni. Nikaka redkost 
namreč niso bili odtegljaji pri plačah, katere je na- 
lagal kot kazen za službene prestopke in opustitve. 

Pri tem je treba ugotoviti, da so bili tako urad- 
niki, kakor ostali uslužbenci na Konopištu slabo pla- 
čani. Noblesa namreč ni bila dobra stran avstrooger- 
skega prestolonaslednika. Nasprotno: očitalo se mu je 
v tem oziru svojstvo, katero v navadnem življenju 
označujemo z umazanostjo. Celo v državni zbor na 
Dunaju prodrla so te vrste očitanja in so se dejstva, 
ki so se v podkrepi jenje njihovo navajala, izkazala le 
preresnična. 

Menda zato, ker si je bil izbral zakonsko družico 
izmed češkega zgodovinskega plemstva, nastala je 
rodoljubna legenda, da je Fran Ferdinand d’ Este pri- 
jatelj češkega naroda. To njegovo namišljeno prijatelj- 
stvo so nekateri potem raztegnili. Jeli so razglašati 
njegove simpatije do avstroogerskih Slovanov v obče 
in zatrjevati, da je zaklet sovražnik madjarske prepo- 
tentnosti. Kakor se človek, ki se potaplja, oprijemlje 
rad vsake bilke, tako smo se tudi mi veselili teh na- 
povedi in že se nam je zdelo, da nam pod njegovo 
vlado napočijo lepši dnevi. 

V resnici je bil prestolonaslednik nekaj časa res 
le protivnik Madjarov. To pa največ zato, ker je mrzil 
cesarja Frana Josipa, ki je bil popolnoma pod njihovim 
uplivom. Ali sinovi puste so znali speljati vodo na 
svoj mlin. Oni, ki so po nagodbi iz leta 1866. in po 
slavnostnem kronanju v letu 1867. zasnovali drzen 
plan, ki se je le po prirodnem naključju ponesrečil, 
da z diskretnim sodelovanjem svojega premijerja osnu- 
jejo za ogerski prestol habšburškomadžarsko dinastijo, 
spoznali so tudi sedaj kaj hitro pravo stanje stvari. In 
izkoristili so spretno nesoglasje, ki je bilo po prestolo- 
naslednikovi poroki nastalo med njim in cesarjem 
glede nasledstva prestola po njegovem prvorojenem 
sinu. Postavili so se glede dednega na- 
sledstva na ogerskem prestolu od- 
ločno na stran Frana Ferdinanda. Ma- 
homa so bile s tem onemogočene simpatije, ki bi bile 
v njegovem slavohlepja polnem srcu utegnile kdaj 
vzkliti do Slovanov. Mahoma je bilo tudi po trializmu, 
s katerim so nekateri naivneži pri nas jeli računiti že 
kot z dogodkom, ki se pripravlja za najbližnjim brdom. 

Češki veleposestnik Fran Ferdinand d’ Este bil je 
sicer — dasi ne dobro — vešč češkega jezika, a ljubil 
ga ni. Imel je sicer v službi z večine češke uradnike 
in uslužbence, a njihovemu narodu ni bil naklonjen. 
Nasprotno: kazal je pri vsaki priliki svojo nemško 
narav. Z njim in z njegovo soprogo — dasi je tudi ona, 
ki je češčino le za vso silo lomila, prav po zmoti in 
krivici zaslovela za rodoljubko — moralo je vse usluž- 

benstvo občevati le v nemškem jeziku. Čez ustne nad- 
vojvodove prišla je le redko češka beseda. In še to 
večinoma le takrat, ko bi bilo lepše in boljše,, da bi 
ne bila prišla. Kadar je namreč v peneči jezi ozmerjal 
strahu trepečočega siromaka s »holoto« (sodrgo). 

Da je bil mož, ki je imel »po milosti božji« za- 
sesti po Franu Josipu prestol avstroogerske monarhije, 
globoko veren, je bilo znano. Vsaj ta sloves ga je 
spremljal. Nečem dvomiti o iskrenosti njegovega ver- 
skega prepričanja. To tembolj, ker je bil dobil družico 
življenja, katere trdna katoliška zavest je bila splošno 
znana. Oba sta zatorej svojo deco odgajala v strogo 
verskem duhu. Ako je — in priznavam, da je — to 
vse hvale vredno, naglasiti moram vendar, da se je 
Franu Ferdinandu njegova vdanost do katoliške vere 
stopnjevala v fanatizem. Tako je zahteval, da morajo 
k maši v lepi grajski kapeli prihajati vsi grajski 
uslužbenci, ki iz posebnih razlogov tega ali onega dne 
niso bili odvezani te dolžnosti in je sam skrbno pazil, 
če so tudi res prišli. Kakih dvesto metrov pred glav- 
nim vhodom v grad dal je ob križišču štirih potov na 
malem, umetno nasutem, s košatim listnatim drevjem 
obraščenem gričku sezidati miniaturno Kalvarijo s po- 
stajami Kristusovega trpljenja. Na to Kalvarijo vodil 
je večkrat svojo rodbinico. Tudi sam je kdajpakdaj 
presedel na njej v šelesti senčnatih vej v tihem raz- 
mišljevanju. Ob takih prilikah bil je gotov del parka 
za občinstvo zaprt. Kadar je bil pa odprt, opazoval je 
nadvojvoda s skritega prostora mimohodce. Gorje 
onemu, ki bi se na poti mimo Kalvarije ne bil spošt- 
ljivo odkril. Če je bil tujec, poslal je svojega slugo 
za njim, z naznanilom, da mu je odslej prepovedano 
stopiti še kdaj v grajski park; če je bil uslužbenec, 
izgubil je službo, pa naj bi se bil tudi le samo v za- 
mišljenosti spozabil odkriti. — Da je ta fanatizem 
moral imeti za posledico versko nestrpnost nadvojvo- 
dovo, je pač samo po sebi umevno; leta pa je bila 
takšna, da pri njem ni našel službe kak drugoverec. 

Iz povedanega je vidno, da se značaj nadvojvode 
Frana Ferdinanda d’ Este ni odlikoval z mnogimi pri- 

kupljivimi lastnostmi. Vendar se mu ena svetla poteza 
ne more odreči. To je njegovo vzorno zakonsko živ- 
ljenje in pa njegova neizmerna ljubezen za deco. Žena 
mu ni bila le družica, temveč tudi svetovalka, katero 
je zvesto poslušal in po katere željah in nasvetih se 
je tudi res ravnal. V njenih rokah je torej bilo obliko- 
vati njegovo dušo. Da je bila krepka ženska indivi- 
dualiteta, kakor so jo nekateri optimisti slikali takrat, 
ko je stopala v zakon, bila bi to svoje poslanje vršila. 
Ker ga ni, bila je ali slabotna ženska brez lastne volje, 
ali je pa leto iz slabo pojmujočega obzira do bodočnosti 
svoje dece zapostavljala moževemu hotenju, katero je 
obvlada valo nevarno častihlepje. Na ta način se je 
tudi ljubezen do otrok izprevrgla zgolj na ono čuvstvo, 
ki instinktivno navdaja vse stvarstvo, ima pa semtertje 
tudi znak samoljubja v sebi. 

Anglež pravi: >Poglej komu v stanovanje, pogle- 
daš mu v dušo.« Splošno bi tega v angleških kulturnih 
razmerah utemeljenega pravila ne pustil veljati. Vse- 
kakor je pa prikladno glede izobražencev. Zato ne bo 
odveč pogledati, kako si je bil nadvojvoda Fran Fer- 
dinand vredil konopištski grad. 

Da je grajski kapeli posvetil prav posebno pažnjo, 
sledi že iz doslej povedanega. Res se v njej vse sveti 
in blešči, pri čemer je zlati barvi odkazano odlično 
mesto. Prave umetnosti, s kakršno so velikaši krasili 
Bogu posvečene prostore poleg svojih stalnih bivališč, 
bi pa človek zastonj iskal v njej. 

Stanovanjski prostori bili so sijajno opremljeni in 
so nudili vso udobnost, kakršno more zahtevati naj- 
razvajenejši človek. Oprema salonov, budoarjev, obed- 
nice in spalnic bila je brezhibna in je razodevala v 
tem smislu dober okus, da nikjer ni motila preoblo- 
ženost. Ozališani so bili ti prostori po večini s slikami 
in kipi, ki so imeli rodbinsko značenje. Da bi bil rod- 
binski glavar podpiratelj in pospeševatelj oblikovalnih 
umetnosti, pa te maloštevilne umetnine, ki so bile zve- 
čine prinesene od drugod na Konopište, niso do- 
kazovale. 

Izredno sijajno opremo so dobili tisti prostori, ki 
so bili namenjeni za bivališče nemškega cesarja. Pa 
tudi ti prostori, ki so bili polni navlake, kakršna je v 
stanu razveseljevati prenasičeni velegosposki okus, so 
ostali brez izrazitih, dušo in srce razveseljujočih umet- 
nin. Nikari že, da bi bili našli vanje pot umotvori 
umetnikov onega naroda, na katerega ozemlju je stal 
konopLštski grad. 

Podobno, kakor umetnosti, ni konopištski graščak 
tudi literaturi posvečal mnogo pažnje. Njegova graj- 
ska knjižnica je bila namreč jako borna. Gotovo je v 
Pragi mnogo meščanskih rodbin, ki imajo številnejše 
knjižnice. Najlepše pri tem pa je, da so konopištsko 
grajsko knjižnico tvorila po večini literarna dela, ki 
so bila >ehrfurchtsvollst« (v strahopočitanju) brez- 
plačno doposlana. 

Iz povedanega je dopusten sklep, da konopištski 
graščak ni imel smisla za umetnost in ne volje pečati 
se s slovstvom in znanostjo. 

Pogled v druge grajske prostore je pa poučil, da 
in s čem se je rajše pečal. Tu so bile cele vrste dvo- 
ran in soban napolnjene z železnimi viteškimi opra- 
vami srednjega veka in z raznovrstnim orožjem vseh 
vrst. Deloma so te zbirke bile nakupljene, deloma iz 
zbirk po gradovih cesarske rodbine semkaj prinešene. 
Pripovedovali so, da je nadvojvoda često obiskoval ta 
orožni muzej in da je rad vodil po njem svojo deco 
ter jej razlagal pomen posameznih predmetov. 

Za presojanje duševnega nastrojenja grajskega 
gospoda in njegovega okusa omenjam še raznih, od 
vseh strani znošenih starejših in novejših bakrotiskov, 
katerih nekateri so bili barvani. Te slike predstav- 
ljale so vojske, boje, praske, prizore iz vojaškega 
življenja in podobne predmete in so bile — idejno 
dopolnilo k zbirkam orožja in srednjeveških mučil — 
obešene po vseh zidovih dolgih in prostornih hod- 
nikov. 

Prav posebno so morale pa vsakemu obiskovalcu 
konopištskega gradu pasti v oči izredno številne lov- 

ske trofeje graščakove, s katerimi je — poleg vseh 
omenjenih hodnikov iznad bojnih slik — napolnjenih 
bilo nekaj soban. Na prvi pogled je moral spoznati, da 
mora graščak biti strasten lovec. Da se v tem spo-' 
znanju ni motil, poučile so ga skrbno sestavljene raz- 
predelnice o lovskih uspehih od leta 1887 — 1913. Po 
teh razpredelnicah bilo je ustreljene na konopištskih 
lovih razne divjačine: 


leta 

1887 

4.844 

Prenos . 

170.901 

n 

1888 

12.767 

leta 

1901 

11.315 

11 

1889 

14.467 

ii 

1902 

16.451 

11 

1890 

14.218 

ii 

1903 

19.893 

11 

1891 

16.850 

ii 

1904 

27.442 

11 

1892 

22.971 

ii 

1905 

20.967 

11 

1898 

21.994 

ii 

1906 

13.858 

11 

1894 

13.086 

ii 

1907 

19.674 

11 

1895 

9.806 

ii 

1908 

12.565 

11 

1896 

10.222 

ii 

1909 

9.180 

11 

1897 

5.116 

ii 

1910 

12.694 

11 

1898 

8.546 

ii 

1911 

18.077 

11 

1899 

8.245 

ii 

1912 

13.814 

11 

1900 

7.769 

ii 

1913 

14.467 

Odnos . 

170.901 

Skupaj . 

381.298 


Povprečno je torej vsako leto bilo ustreljenih 
14.122 živali. 

Češka veleposestva, na katerih se divjačina goji 
na tak način, da je lov vir dohodkov, izkazujejo v obče 
visoke odstrelne številke; toda za veleposestvo tacega 
obsega, kakor je Konopište, so navedene številke 
vendar previsoke. Človeku se nehote vsiljuje misel, 
da gre tu za brezmiselno in surovo klanje, kateremu 
je krvoločnost bila pobuda. Če se potem iz druge raz- 
predelnice pouči, da je nadvojvoda Fran Ferdinand 
sam v Konopištu in drugod v tej dobi poleg circa 
300.000 zajcev, kuncev in pernate divjadi ustrelil čez 
6000 jelenov, 4000 damjekov, 800 gamzov, 1200 srnja- 
kov in 1800 komadov črne divjačine, mora se nehote 
zamisliti. In zdelo se mu bo, da mn pri tem ni bilo 

toliko do one plemenite zabave, ki jo pravi lovec 
uživa pri svojih izprehodih po veličastni božji prirodi, 
ko do utešenja neke divje strasti, ki zbuja pred njim 
strah, ker daje slutiti njegovo sadistično razpoloženje. 

Nadvojvoda Fran Ferdinand d’Este imel je »po 
milosti Božji« postati vladar Avstroogerske. Čisto ne- 
pričakovano je po misterijozni mayerl inski dogodbi 
in nenadni smrti njegovega starejšega brata posijalo 
solnce te »milosti« pred njegova vrata. Njega žarki 
soj uplival je tem mogočneje nanj, čem inanje ga je 
pričakoval. Ni čudo, da ga je navdal z neutešljivim 
hrepenenjem, da se proslavi z velikimi deli. Vsak 
človek, ako ni po prirodi mevža, začuti v gotovi moški 
dobi potrebo, da se s čem izkaže. Čem sijajnejši je 
položaj, v katerem ga je ta doba zatekla, tem večje 
in tem dalje segajoče je njegovo hrepenenje. In v tem 
možu krepke volje privrelo je z vso impetuoznostjo 
na dan. Tako celo, da je — kakor je bilo splošno 
znano — prišel v hudo navskrižje s cesarjem samim. 
Saj ni niti prikrivati mogel, da je cesarjevo življenje 
njegovemu udejstvovanju le predolgo na poti. 

Po opisanih potezah njegovega značaja da se s 
precejšnjo verjetnostjo sklepati, česa so se imeli narodi 
Avstroogerske nadejati potem, ko na mesto starega 
cesarja zasede prestol on. Po vsej pravici se je bilo 
bati, da se v dosego svojih častihlepnih ciljev ne bo 
plašil niti prelivanja krvi. 

Tn v tem se je našel na isti črti z nemškim cesar- 
jem Viljemom IT. Tega »milostnika božjega« ni ljubil. 
Pokazal je to na tak način, da je celo javno mnenje 
medsebojno nerazpoloženje ugotoviti zamoglo. Da je ta 
sodba bila pravilna, dokazuje dogodek, ki sem ga 
bil izvedel od ravnatelja konopištskega veleposestva, 
Nemca Schiieiberga, moža, ki je užival posebno za- 
upanje svojega gospodarja. Nekoč, ko je bil Schneiberg 
ravno pri nadvojvodi, da mu poroča o gospodarskih 
zadevah, prejme leta brzojavko. Ko jo odpre in vrže 
pogled vanjo, pravi, vidno nevoljen, z osornim glasom: 
vDieser Schvvatzer kommt s c h o n w i e - 
derk (Že zopet prihaja ta gobezdaČ!) Brzojavka je 

bila od cesarja Viljema, ki je na Konopištč prihajal 
večkrat, ne da bi za to bila izvedela široka javnost. 

Te v duševnem afektu neprevidno izgovorjene 
besede govore za cele knjige. Oblastnost bodočega 
cesarja Avstroogerske bila je takšna, da mu je bila 
zoperna brezmejna samopoveličevalnost nemškega ce- 
sarja; njegovo samoljubje pa zopet tolikošnje, da je 
hrepenel po takšnem absolutizmu, s kakršnim je po 
nepojmljivi zaslepljenosti nemškega naroda vladal 
leta. In postal je zaslepljen sam tako zelo, da je prišel 
v popolno odvisnost od tega tako omraženega svojega 
»prijatelja«:. Saj se mu je znal prikupiti na podoben 
način, kakor se je bil prikupil cesarju Franu Josipu. 
Kadar je prišel na Dunaj, prinesel je s sabo drago- 
ceno darilo za gospo Schratovo. Podobno tudi na Kono- 
pište ni prihajal praznih rok. Toda tukaj je njegovo 
obnašanje do morganatske soproge njegovega gosti- 
telja odvagovalo vse darove. Častihlepna žena, katero 
so na dunajskem dvoru gledali prezirljivo čez ramena, 
je bila od njegove strani deležna vladaričnih časti. 
Da je to moralo nenavadno laskati njenemu soprogu, 
je jasno. To je letega pa tudi tesno privezalo na »pri- 
jatelja«. Tembolj, ker je hrepenel po velikih činih, 
ki bi mu v lastni državi donesli sloves nepremaglji- 
vega junaka ter mu omogočali podobno pozo, s 
kakršno je rinil v zgodovino nemški cesar. Pri tem 
se mu je zdelo, da potrebuje njegove pomoči. Saj mu 
je Viljem gotovo znal dopovedati, da sta »Arm im 
Arm in treuer WaffenbruderschafU (roko v roki v 
zvesti oboroženi bratovščini) nepremagljiva. — Na- 
rodi? — Paperlapap! Leti so bili zgolj postavke pri 
njunih slavohlepnih načrtih in političnih računih. 

Najzanimiveje in pri tem za inteligenco nad- 
vojvode Frana Ferdinanda jako značilno pa je, da se 
niti zavedel ni kedaj in kako je prišel v takšno od- 
visnost od »gobezdača«, da je — sledeč njegovemu 
prišeptavanju glede zasledovanja osvojevalnih činov 
na Balkanu — jel sekati drevo, v čegar senci naj bi 
bil kedaj našel prijetnega počitka. Saj da je bil prvi 
udarec namenjen Srbiji, je bilo še političnim ne- 

pismenjakom jasno, še predno so bili napovedani 
usodni bosenski vojaški manevri. 

Na srečo je bilo pa v zvezdah zapisano drugače, 
kakor je to dozdevno čital Fran Ferdinand. Tako nam- 
reč, da se ima odpraviti zlo, ki je zadelo Srbijo po 
nesrečni bit vi na Kosovem polju. Zanimivo pa je, da 
se zgodovinska restitutio in integrum (uvedba nekda- 
njega stanja) izvrši včasih tako, da se storjeno zlo 
odčinjuje s sličnimi dogodki, kakršni so se odigravali 
ob njega postanku. In tako je usoda bila določila G a- 
v r i 1 a Principa, da je — prav iz istih rodo- 
ljubnih nagibov, ko toliko opevani kosovski junak 
svoje dni — postal novodobni Miloš Obilic. 
Kazlika je le v tem, da je Miloš žrtvoval svoje živ- 
ljenje, da maščuje nastajajoče zasužnjenje svoje do- 
movine. Gavrilo pa za to, da odvrne od nje novo, 
morebiti še veliko usodnejše zasužnjenje, ki je v 
svojih dosledkih imelo vesti do silnega ponižanja in 
morebiti celo do iztrebljenja njegovega naroda. Iz 
Gavrilovega samopožrtvovanja rodilo se je potem vse, 
kar smo od Vidovega dne 1D14. doživljali in kar je 
končno privedlo do našega zedinjenja. Za to zedinje- 
nje je torej — po nezapopadljivih nam zakonih Večne 
Previdnosti — Gavrilo Princip s svojim dejanjem pod- 
zavestno ustvaril povod. 

Na Konopištu je neka posebnost vzbujala zanima- 
nje in tudi radovedno začudenje vsakega obiskovalca. 
Pod onim grajskim traktom, ki je bil obrnjen proti 
cvetličnemu parku, je namreč v veliki, oblokani po- 
dolgasti dvorani bil posebne vrste muzej. Zanj je 
— kakor so mi pravili — po povratku od kronanj- 
skih slavnosti v Londonu, kamor je bil šel kot zastop- 
nik cesarja Frana Josipa I. — dal inicijativo nad- 
vojvoda Fran Ferdinand sam. V tem muzeju zbranih 
je 1 j 153 slik in — ponajveč lesenih — kipov sv. Jurija. 
Nakupljeni so bili ti kipi in te slike z vsega sVeta. 
Pri nakupu se ni gledalo na umetniško vrednost, ne 
na ime slikarjevo ali kiparjevo. Glavno je bilo, da je 
predmet predstavljal novost in poveličeval s tem 
muzejsko raznolikost. 

Mnogo se je ugibalo kaj je konopištskega gospoda 
privedlo na misel priredbe tega muzeja. Čul sem 
mnenje, da so veličastne svečanosti o priliki kronanja 
angleškega kralja Jurija tako jako uplivale nanj, da 
se je odločil za zbiranje kipov njegovega patrona. 
Meni se ta verzija zdi malo verjetna. Tudi ne morem 
pritrditi mnenju drugili, ki iščejo povoda v hlepenju 
po originalnosti. Mnogo verjetneje se mi zdi, da je — 
podobno kot so se svojedobni velikaši in potentatje 
navduševali za Rolanda — izbral si kot vzornika za 
svoje viteško nastrojenje in bodoča viteška podjetja 
tega viteškega svetnika krščanstva, ki je s svojo ne- 
ustrašljivostjo in junaštvom premagal zmaja. Zmaj, ki 
ga je on premagati hotel, mogel je biti Italija ali pa 
Srbija. Prav vseeno. Katera mu prej pride pred bojno 
kopje. Šele to tolmačenje mi — v zvezi z ostalimi 
črtami njegovega značaja — daje prilično pravilno 
pojmovanje konopištske sfinge in omogoča sodbo, da 
je v Franu Ferdinandu po mnogokrat nepojmljivih 
nam potih večne Previdnosti iz vrste človeštva izginila 
skrajno nevarna edinica. — 

* 

Končujoč te svoje vtise o možu, ki mu je »po 
božji milosti« bilo namenjeno posegati kedaj s krepko 
roko v usodo človeštva, ne morem opustiti, da bi se 
ne dotaknil druge, pač mnogo manj krepke osobnosti, 
ki je pa — dasi v omejenejšem obsegu — že bila v 
položaju, da »po božji milosti« posega v usodo enega 
najsimpatičnejših narodov v zgodovini Evrope. V 
mislih imam srbskega kralja Aleksandra O h r e - 
novica. 

Ob zasedbi Belega grada zaplenila je avstro- 
ogrska armada kraljevski srbski dvorni arhiv. Po čud- 
nih potih slučaja prišel je ta arhiv v roke nekemu 
nemškemu vojaku iz Češke. Misleč, da utegne imeti 
posebno vrednost, prisvojil si ga je. Po ustanovitvi 
Češkoslovaške republike začel se je mož menda zave- 
dati, da je v nedovoljeni posesti nečesa, kar bi mu 

utegnilo še prav neprijetno na pot hodili. In tako je 
omenjeni arhiv po posebni prijaznosti in uslužnosti 
gospoda češkoslovaškega ministra inostranih del prišel 
v moje roke. Obsegal je nekaj pisem srbskih državni- 
kov kralju Milanu — med njimi večje število 
Pavle Marinkovičevih in eno P a š i č e v o 
— dalje nekaj pisem kraljice Natalije svo- 
jemu sinu k r al j u Aleksandru, nekaj pisem 
kralja Milana ravno temu in pa ogromno šte- 
vilno dopisnih monster — kajti pisma jih ne morem 
imenovati — kralja Aleksandra svoji ljubici 
in kasnejši kraljici Dragi Mašino vi. Reči 
moram, da sem se kljubu svoji obilni zaposlenosti z 
velikim zanimanjem lotil čitanja teh pisem. Strmel 
sem, kako so nvi v teku čitanja stopale posamezne, 
gori imenovane osebe pred oči in kako sem moral 
izpreminjati mnenje, ki sem si ga bil prej v toku 
dogodkov napravil o njih. O pismu Pašičevem govoril 
bom na drugem mestu. Tu omenjam le, da mi kraljica 
Natalija iz svojih pisem ni stopila pred oči kot ona 
z glorijolo mučeništva obdana mati, za katero sem jo 
bil dotlej imel in da sem se iz pisem kralja Milana 
prepričal, da sem ga dotlej prav slabo poznal in zato 
v mnogih obzirih napačno sodil. Njegova — v fran- 
coskem jeziku pisana — pisma so mojsterstvo stilistike 
in se odlikujejo s prikupljivo, lepo pisavo krepkih 
potez. Ako je že to uplivalo ugodno name, povečal je 
ta občutek še obseg pisem. Razodeval je namreč 
visoko inteligenco in vseboval je toliko premišljenih 
nasvetov sinu in tako toplo ljubezen do njega, da sem 
kar strmel, kako je ta mož take državniške sposob- 
nosti in tako vzvišenih etičnih načel mogel na pre- 
stolu delati ta*ke gorostasne nerodnosti in uravnavati 
svoje vladarsko delo in zasebno obnašanje v takem 
hudem nasprotstvu s svojim boljšim prepričanjem. 

Pisma kralja Aleksandra pa so na- 
pravila name poražujoč vtis. Vsa ta pisma so bila 
pisana njegovi izvoljenki Dragi. Nekatera v franco- 
skem. večinoma vendar v srbskem jeziku. Začenjala 
so se z >ma chčrie« ali pa z Moja /ipara inepn< (moja 

draga seri), bilo jih je pa neznansko veliko. Toda — 
in sedaj pride nepojmljiva neverjetnost — vsa ta 
pisma so bila pisana na pisemske zavitke, pri čemer 
pisalec ni prav nič pazil, ali je izliv svojega srca 
začel spravljati na papir na naslovni, ali na zadnji 
strani zavitka. Dejal sem: izliv svojega srca. Nič dru- 
zega namreč niso vsebovala. Mladega kralja je lju- 
bezen do premetene vdove prevzela tako, ako ne 
še bolj, kakor prevzame prapetelina v zgodnji spo- 
mladi, in spravi ob pamet. 

Naravno je, da je čitanje teh »pisem« kaj kmalu 
izgubilo vso zanimivost. Saj se je v njih ponavljalo 
vedno eno in isto. Pri tem pa pisalec ni razpolagal 
niti z ono iznajdljivostjo izražanja, s kakršno se v 
podobnem nastrojenju in fizičnem hotenju navadno 
odlikuje vsak priprosti mladenič. Kar je bilo 
na j hujše, je bila pa pisava, Ko bi bil 
človek imel tudi volje in časa, da bi se bil spustil 
v čitanje teh izlivov neuravnovešenega srca, morala 
ga je od tega odvrniti odvratna, skoro nečitljiva pisava, 
pri kateri se je moralo največkrat ugibati, kaj je 
hotel pisalec povedati. Poteze te pisave so namreč 
čisto otroške, tako, da se iz njih absolutno ni mogLo 
soditi na moško zrelost pisalčevo. 

Glede na to pisavo, glede na obseg pisem in glede 
na popolno nepojmovanje namena pisemskih zavitkov 
moral sem priti do prepričanja in zaključka, da je 
bil kralj Aleksander Obrenovič, ki je 
kot >milostnik božji« zasedel prestol Srbije — — 
po polen idijot. Nikdo mi ne more za- 
meriti, ako sem ob tem zaključku do- 
bil tem večje spoštovanje d p srbskega 
naroda. 


XXIV. Koroška, Rapallo — dve 

naši nacijonalni katastrofi. 

« 

1 . 

Ko bi se bilo pri sestavljanju »Narodne vlade« 
v Ljubljani postopalo lojalno, je skoro gotovo, da bi 
jaz ne bil prišel za poslanika v Prago. Saj je naravno, 
da bi se za ta častni položaj že zato ne bil zanimal, 
ker bi bil doma našel polne roke takega dela, ki bi 
me bilo mikalo in zadovoljevalo. Vso Slovenijo sem 
tako temeljito poznal, ko malokdo na Slovenskem; 
skoro v vsaki večji vasi sem imel znancev, ako že 
ne prijateljev. Brez dvojbe bi zlasti bila usoda Koro- 
ške, za probujo katere nisem svoje dni varčeval ne 
truda in ne denarja, ostala predmet mojega nepre- 
stanega zanimanja in skrbi. Tudi navezanost na do- 
mačo grudo, katera je že v dobi mojega mladostnega 
bivanja v Pragi s tako silo prodirala na dan, bila bi 
storila, da bi bil odklonil vsako ponudbo za prelo- 
žitev torišča svoje delalnosti izven meja svoje domo- 
vine. 

. Naravno je po tem takem, da sem tudi po pre- 
vzetju častnega in odličnega mesta jugoslovanskega 
poslanika v Pragi z vsako žilico svojega srca zvezan 
bil s svojo ožjo domovino. Pazno sem zatorej sledil 
vsem dogodkom, ki so se tikali njene usode. 

' Antanta je ob koncu svetovne vojne stala pred 
veliko zagonetko. Pred rešitvijo slovanskega vpraša- 
nja tako, da bi to imelo videz pravičnosti in da bi 
ob enem odgovarjalo interesom, za katere so šli v 
skupni boj. Kakor se je pokazalo, ni slovanskih raz- 
mer razen ruskih in poljskih, ter dokaj megleno tudi 
srbskih in bolgarskih, poznala prav nič. 0 čeških raz- 

merah mogla se je informovati pri onih maloštevilnih 
svojih politikih in učenjakih, ki so se že preje jeli 
zanimati za kulturna in politična stremljenja tega 
najgibčnejšega slovanskega naroda. Hrvat s k a in 
Slovenija ste jej bili terra incognita 
(neznani deželi). Osobito še Slovenija. 

Ko so torej Slovani, ki po velikem ruskem polomu 
v svetu narodov niso imeli nikakega iskrenega zastop- 
nika in zagovornika več, prišli s svojimi zahtevami, 
ni prav vedela ne kod ne kam. Kes so delegatje nji- 
hovi kupičili dokaze na dokaze za legitimnost svojih 
zahtev do konkurzne mase osrednjih sil; toda z druge 
strani so enako marljivo prihajala dokazovanja, ki so 
pobijala te zahteve. V zadregi kaj storiti, je Amerika, 
v katere genijalnem predsedniku so potlačeni narodi 
imeli najboljšega prijatelja, v njenem imenu sklenila 
z odposlatvijo posebnih komisij na lice mesta izpopol- 
niti znanje o krajih in ljudeh, o katerih se je imelo 
odločevati. Na ta način je prišlo do komisije za Koro- 
ško, kateri je načeloval Amerikanec profesor 
Coolidge, pripadala pa poleg njega še častnika 
K 1 i n g in M i 1 1 e s. 

Kmalu po imenovanju te komisije dobil sem iz 
domovine veselo poročilo, da smo na konju«. Češ: 
profesor Coolidge je naš odkritosrčen prijatelj in ni 
dvojbe, da bo poročal za nas ugodno. Tudi sam sem 
bil vedno bolj optimist, ko pesimist; v tem slučaju 
sem si pa dejal, da utegnejo moji ljubi rojaki naklo- 
njenost Coolidgeovo kar tje v dan izvajati iz opravi- 
čenega občudovanja velikih koncepcij predsed- 
nika W o o d r o \v a W i 1 s o n a. 

Dne 4. februarja 1919. sestal sem se v Bratislavi 
o priliki slavnostnega vhoda češkoslovaške vlade v 
to mesto s češkoslovaškim poslanikom na Dunaju 
Vastimilofn Tušarje m. Govoril sem z njim 
o oni kčmisiji in sad tega razgovora je bil, da sem se 
peljal z njim na Dunaj z namenom, da stopim v stike 
s profesorjem Coolidgem in morebiti tudi z ostalimi 
zastopniki Antante. Takoj dan po svojem prihodu na 
Dunaj posredoval mi je tovariš Tušar sestanek z 

laškim g e n e r a 1 o m Se g r e - 1 o m , ki je tiste dni 
izmed antantnih zastopnikov na nekdanjem cesarskem 
Dunaju imel glavno in — kar je pri Italijanih samo 
po sebi umevno — silno oblastno besedo. Kmalu za 
njim sestal sem se v hotelu Bristol s profesorjem 
Coolidgem. Sad najinega polurnega razgovora, v ka- 
terem sem ga skušal pravilno informovati o narod- 
nostnih razmerah na Koroškem, je bil, da sem takoj 
po svojem prihodu v Prago na pristojno mesto v Beli 
grad sporočil, da svarim pred brezskrbnostjo, kateri 
se po došlem mi poročilu 
oddajajo moji rojaki gle- 
de Koroške, češ, da 
sem našel Coolid- 
gea že popolnoma 
pod avstrijskim 
uplivom in od njego- 
ve misije na Koroškem 
pričakuje yi za nas 
jako žalostne po- 
sledice. 

Stopil sem pa tudi iz 
lastnega nagiba na neko 
odlično mesto, kjer sem 
poročal o svojih vtisih, ki 
sem jih dobil iz razgovora 
s profesorjem Coolidgem, 
in prosil mogočne zaščite 
za naše opravičene zahte- 
ve na Koroškem. 

Stvari so šle svojo pot. Kar prejmem nekega dne 
— če se ne motim, bilo je to v začetku aprila 
1919 — od predsednika »Narodne vlade« v Ljubljani 
dr. Ivana Brejca pismo, v katerem mi ves v 
skrbeh poroča, da dela profesoT Coolidge na Koroškem 
proti nam, tako da je nevarnost, da to deželo izgu- 
bimo in me roti, naj se zglasim na nekem jako upliv- 
nem mestu in prosim posredovanja v naš prilog 
naravnost <pri predsedniku Združenih Držav Severne 
Amerike. 



Dr. Ivan Brejc. 

Videc, za kaj gre, podam se takoj k svojemu 
tovarišu, ameriškemu poslaniku Oranu. 
Obljubi mi zavzeti se za stvar, ko za svojo in še tistega 
dne je šel njegov kabelogram v Washington. 

Z ameriškega poslanstva odpeljem se na prej 
omenjeno vplivno mesto. Z vidnim in iskrenim zani- 
manjem bile so tu sprejete moje besede. Odgovor pa 
se je glasil takole: 

»P r e d nekaj časom me je obiskal 
profesor Coolidge. Ob tej priliki 
spomnil sem se, gospod poslanik, na- 
jinih pogovorov o K/o roški, ki sva jih 
imela meseca februar! j a. In govoril 
sem z gospodom profesorjem. — Odgo- 
voril mi je: .,Mi smo se, ko smo tje prišli, sami 
čudili, zakaj Jugoslovani niso zasedli ne Celovca, ne 
Beljaka in ne onega ozemlja severno teh mest, katero 
sedaj zahtevajo. Smatrali smo, da so s tem hoteli 
izraziti svoj desintercsement na njih in smo v teni 
smislu tudi poročali . 44 — Na to mu, gospod 
poslanik, nisem mogel nič odgovoril i.« 

Tudi jaz sem moral vzpričo tega sporočila obmolk- 
niti. Poslovil sem se s čuvstvom sramu 
v srcu. Ne zaradi sebe, nego zaradi onih, katerih 
so se tikale besede profesorja Coolidge-a. Domov pri- 
šedši pisal sem predsedniku dr. Brejcu prejeto 
jobovsko vest. Jeli moje pismo prečital v seji »Narodne 
vlade« ali ne, nisem mogel izslediti. Po mojem mnenju 
moral ga je prečitati ali vsaj njega obseg naznaniti. 
Vendar sem zastonj iskal omembe o tem v sejnih 
zapisnikih, ki so sicer dokaj gostobesedni. Zato se 
ne morem ubraniti vtisa, da je ta 
stvar iz 1 a li k o umevnih razlogov bila 
namenoma i z p uš č e n a. 

Z dr. Brejcem govoril sen* o Koroški predno sem 
odpotoval v Prago. Bilo je to kmalu potem, ko je bil 
na mesto Pogačnikovo iz Belega grada imenovan za 
predsednika »Narodne vlade«. Našel sem ga v njegovi 
pisarni v vladni palači. Imel je pred sabo ravno 

zemljevid Koroške. Umevno je, da se je najin pogovor 
sukal pred vsem in sploh skoro izključno okoli tega 
takrat za nas najvažnejšega vprašanja. Dr. Brejc me 
je opozarjal, da živi po izkazih zadnjega ljudskega 
štetja celo v sicer čisto nemških krajih Koroške nekaj 
Slovencev. Navajal mi je dotične številke, ki so pa 
bile prav neznatne. Pri tem sem opažal, da ga posebno 
zanima naša manjšina v brežki okolici in v Brezah, 
kjer je bil — menda nekaj let pred tem — kupil gra- 
ščino. Dejal mi je, da bi morali zahtevati, da se uaša 
meja ondi pomakne prav do solnograško-gornjeavstrij- 
ske razmejitvene črte. Odvrnil sem mu, da bo po 
mojem mnenju tako zahtevo težko zagovarjati drugače, 
ko z zgodovinskega stališča, čes da je Koroška bila 
nekdaj samostojna slovenska država in da imamo 
Slovenci ravno iz te dobe najsvetlejše zgodovinske 
spomine. Glede na to, dejal sem, da bi se z diplomat- 
sko spretnostjo dalo v Parizu doseči privtelovljenje 
cele Koroške k Jugoslaviji. Kot nujno sem pa, 
predno se takšna zahteva spravi na dnevni red, 
smatral zasedbo glavnega mesta Ce- 
lovca po naši vojski, na kar je dr. Brejc 
odgovoril, da se nadaja, da to stori srbsko vojaštvo, 
češ da se o tem že vrše pogajanja z Belim gradom. 
Ker sem iz ličnega razgovora z vojvodo Miši- 
čem vedel, da je v Belem gradu veliko zanimanje 
za Koroško, odvrnil sem na dr. Brejčeve besede: 
»Toda treba je, da se to zgodi kar naj- 
hitreje« 

Žal, da te hitrice ni bilo in da do zasedbe sploh 
ni prišlo. Koroška je takrat bila zemlja 
brez gospodarja. Prava pravcata »res nullius«. 
Kdor bi bil prej posegel po njej, tistemu bi bila 
ostala. Tudi dr. Brejc je bil prvotno te- 
ga nazora. Žal, da edini izmed članov »Narodne 
vlade«. On je namreč glasom zapisnika v 41. seji te 
vlade dne 3. januarija 1919 izrekel prepričanje, »da 
bo Koroška spadala k Jugoslaviji sa- 
mo, če jo zasedemo«. Kakšno mnenje je pa 
v tem oziru prevladovalo v »Narodni vladi«, daje 

jasno poučilo njegova bridka pritožba, ki jo je — 
zopet glasom istega zapisnika — izrekel ob tej pri- 
liki in ki slove, »da so ga člani vlade že 
neradi poslušali, ker je vedno silil 
na energično rešitev tega vprašan jac. 
Znana stvar je, da en plašljivec lahko pokvari celo 
število poguinnikov. Tem hujše je, ako ima en pogum- 
nih celo število plašljivcev okoli sebe, kakor je bilo 
v tem slučaju. Iz sejnih zapisnikov bo jasno, da se 
je dr. Brejc, ker ni našel v »Narodni vladi« nikogar, 
ki bi se mu bil pridružil, končno tudi gam podal na 
komodnejše stališče, naj se prepusti Antanti, da se 
ukvarja z našo narodno skrbjo. Večno veljavne 
resnice: »Pomagaj si sam in Bog ti pomore« se izmed 
samozvanih članov »Narodne vlade« ni spomnil nikdo. 
Vsi razen dr. Brejca, ko da so prisegali na »kismet«. 
Ni čudo, saj so za podlago svojim ukrepom jemali 
silno naivna poročila. V 60. seji deželne vlade dne 
1 2. februarja 1919 je namreč poverjenik R e - 
m e c poročal o svojem sprejemu pri profesorju 
Coolidge-u na Dunaju, kamor so ga bili poslali, in je 
ugotovil, da »nam je Coolidge naklonje n«. 
To pa osem dni kasneje, ko sem jaz v Beli grad 
poročal, da sem dobil ravno nasprotno prepričanje. 
Kje se je poverjenik Remec sestal s Coolidgem, iz 
zapisnika ni razvidno. Značilno pa je, da je glasom 
istega zapisnika »skušal izvedeti v g o s t i 1 ni od 
Milesa in Klinga, kako bo potekala demarkacijska 
črta«. — Prav nič se ne čudim, da na ta način in pod 
takimi okolnostmi vprašanca »nista dala nikakega 
odgovora«. 

Da smo Koroško zasedli, bila bi 
nam ostala brez plebiscita. Jasno je to 
vidno iz besedi profesorja Coolidge-a v Pragi. Te be- 
sede ne potrebujejo nikacega daljnega podkrepila, 
ker je verodostojnost onega uplivnega mesta vzvišena 
nad vsak dvom. Le zaradi popolnosti zato navajam 
iz pisma, katero mi je dne 10. januarija 1921. leta 
pisal profesor dr. Fran Kovačič iz Mari- 
in) ra, tale odstavek: 

»Žalibog, da imajo pri nas v javnem življenju 
le preveč upliva nezreli elementi, ki jim je lastna 
državnost ali tuj pojem ali pa klobuk, pod katerim 
lahko vsakdo dela, kar hoče. Glede Koroške imate 
prav. Sicer so se tudi za časa naše okupacije vršile 
velike napake, a korenina zla sega v prve dneve po 
polomu. Takrat jo je — dobesedno — pijana 
Ljubljana zavozila. Bil sem p r i d e 1 j e n 
naši delegaciji v Parizu in tam so nam 
Amer: kanci večkrat rekli: „ J ii g o s lo- 

va n s k e čete so 
menda spale, ko je 
bilo treba zasesti 
Koroško!« — Pač tr- 
de, a opravičene besede 
naklonjenih nam zavez- 
nikov! Le da bi jih bilo 
treba nekoliko popraviti. 

Naše čete namreč niso 
spale. Kakšna sre- 
ča, ko bi bila spa- 
la »Narodna vlada« 
v Ljubljani! V tem 
slučaju bi bil nam- 
reč general Mai- 
ster s čuječimi če- 
tami zasedel Ko- 
roško in ona bi bila 
danes — vsaj kar se 
njenega slovenskega ozemlja tiče — integralen del 
kraljevine Srbov, Hrvatov in Slovencev ravno tako, 
kakor je Maribor in so Slovenske Gorice, ki ju je 

ravno ta general zasedel na lastno pest in ju napo- 

sled ubranil tudi za ceno prelite krvi. 

Toda nekateri Slovenci, ko da so slepi za to. 
Čitala so se prerekanja glede Tegetthoffovega spome- 
nika v Mariboru. Culi so se glasovi, da bi ga bilo 
potreba zopet postaviti. — Naivne duše! Tegetthoffov 
spomenik spada v mestni muzej mariborski. N a 
najlepši trg tega mesta in na n a j p r i - 



General Rudolf Maister. 

mernejše točke Slovenskih Goric. — 
morda k Sv. Trojici — pa jenujno potrebno, 
da sedanjemu in bodočemu pokoljenju v odgojo in 
vzpodbudo pride spomenik našega na- 
rodnega junaka generala Rudolfa Mai- 
stra. Saj je on ta raj naše zemlje iztrgal iz kremp- 
ljev zmaju, ki je prskal vanj smrtnonosno peno potuj- 
čevanja. Saj se izmed onih, ki so ob najpomembnejših 
zgodovinskih dneh imeli v rokah usodo našega naroda, 
njegova postava vzdiguje, ko gorostas izmed pritli- 
kavcev, ko kapitan Guliver izmed Liliputancev. 

Trde so besede, ki jih je o Ljubljani zapisal 
dr. Kovačič. Sicer ni bilo prvič, da je iznad Ljubljane 
prišel teman oblak, ki je nad Slovenijo stresel ledeno 
točo; takšne nepopravljive 'nesreče pa doslej ni še 
provzročil nobeden. Da je dr. Kovačič bil, žal, le pre- 
več opravičen one trde besede zapisati, pa nas pouče 
zapisniki o onih sejali »Narodne vlade« v Ljubljani, 
v katerih se je obravnavalo o koroških zadevali. 

Pred. vsem je treba naglasiti, da so Korošci v 
dneh po avstroogerskein polomu bili do dobrega pre- 
pričani, da Jugoslavija zasede Celovec in Beljak in 
postane tako vzdrževalka redu na vsem Koroškem. 
Te zasedbe so tudi od dne do dne pričakovali. 

Na srečo smo takrat imeli v Mariboru moža, ki 
mu ni šlo za to, da bi se v očeh naroda obdajal s prazno 
slavo, temveč, ki je spoznal resnost položaja, ga pra- 
vilno pojmoval in ki je po delu za blagor porajajoče 
se lastne države kar hrepenel. Bil je to g e n e r a 1 
Maister. Izrabivši gori označeno nastrojenje Koro- 
šcev, se je ta mož povzpel do državniškega čina, ki 
mu je omogočal, da s pritrditvijo merodajnih nemških 
faktorjev zasede ves slovenski del Koroške. Takole 
nam o tem pripoveduje zapisnik o 26. seji »Narodne 
vlade« z dne 30. novembra 1918: 

»Včeraj opoldne je general Maister sporočil tele- 
fonično »Narodnemu svetu«, da se je pogodil glede 
Koroške in Štajerske z zastopnikom Wohlfahrts- 
auschussa in polkovnikom Passyjem, da Maistro- 
ve čete zasedejo točke Št. Pavel, Gre- 

b i n j , Wageberg, Slovenski Št. Mihael, 
Krnski grad, Trg (F e 1 d k i r c h e n) , Be- 
ljak, Šmohor, črto naravnost doli 
proti jugu do državne meje; vsi ti 
kraji inklusivno in da stopi ta pogodba v 
veljavo 30. t. m. General Maister prosi zajedno NV 
za aprovizacijo teh krajev, ker je deželna aprovizacija 
zelo slaba.«: 

Človek normalnega razuma bi mislil, da je »Na- 
rodna vladac v Ljubljani to vest ne samo radostno, 
temveč navdušeno spre- 
jela in generalu Maistru 
svoje zadovoljstvo in za- 
hvalo izrazila. Saj je s tem 
dogovorom dokazal, da 
ima poleg svojih sijajnih 
vojaških tudi izredne dr- 
žavniške lastnosti. Sejni 
zapisnik nas o tem dru- 
gače poduči. Takole či- 
tamo v njem: 

»Ko so se ta poročila 
prebrala, poroča obširno o 
vojaškem položaju na se- 
verni državni meji podpol- 
kovnih generalnega štaba 
Ulmansky na podlagi dob- 
ljenih informacij. Poro- 
čevalec je mnenja, 
da je iz vojaškega stališča mogoče za- 
sesti Celovec, težave pa nastanejo za prehrano. 
Poverjenik za prehrano dr. Tavčar izjavi, da ni v 
stanu prevzeti še aprovizacije Celovca. Zato naj 
vojaštvo zasede samo Grab št a j ji pri 
Celovcu in Celovec sam le ogroža. Ker 
pa komisar za Koroško Smodej izjavi, 
da je v Celovcu množina živil,« ki so se r e k v i r i - 
rala v prvi vrsti iz slovenskega ozem- 
lja, ter približno za 50 milijonov voj- 
nega bla^ga, ki ga bodo sicer Nemci o d- 

peljali v Nemško Avstrijo, i 11 dalje 
naglasni, da morajo Korošci tudi imeti Celovec kot 
središče uprave, se sklene: Smodej naj gre 
v Maribor in eventualno še v Zagreb 
i n naj zasigura prehrano Celovca neodvisno od Ljub- 
ljane. C e se mu to posreči, se ukaže ge- 
neralu Maistru zasesti Celovec, ker 
ima po lastni izjavi dovolj moči na 
razpolago. Generala Maistra je p o uč i t i , da 
je n j e g o v delokrog strogo vojaški, da 
tedaj nima sklepati z Nemško Avstrijo sam nikakih 
političnih pogodb ter da se ima v bodoče v vseh za- 
devah njegovega delokroga obračati na NV in ne 
na NS.« 

Pred vsem pada tu v oči, da se je v »Narodni 
vladk govorilo le o Celovcu in ne o vsem slovenskem 
ozemlju, čegar zasedbo je bil general Maister tako 
spretno dogovoril. To dokazuje, da gospodje poverje- 
niki ne le niso imeli ni trohice širjega pogleda, tem- 
več, da so bili tudi obžalovanja vredni nepoznavalci 
razmer, ki jih je bila vojska vstvarila. Saj bi si bili 
drugače morali reči, da — če že ne z narodnega — 
je zasedba Beljaka z ekonomskega in prometnega ob- 
zira vsaj tako važna, ko zasedba Celovca. Saj je to 
mesto bilo eno glavnih vojnih skladišč avstroogerske 
armade in je bilo v njem nakupičenega blaga za 
ogromne vrednosti. Poleg tega je Beljak stečišče 
mnogih železniških prog in je zato njega zasedba bila 
v oni dobi neizmerne važnosti. Menda se vsega tega v 
»Narodni vladk nikdo spomnil ni. 

Kako tudi. Saj so se gospodje vprli celo zasedbi 
Celovca, dasi je njihov vojaški referent ugotovil, da 
je z vojaškega stališča mogoča. Neumevno mi je, zakaj 
ni vojaški referent govoril tudi o možnostih zasedbe 
ostalega po Maistru označenega ozemlja z vojaškega 
stališča. Domneva ni izključena, da je poznal svoje 
PappenKeimce in vedel, da jih bo še za zasedbo Ce- 
lovca težko pridobiti. Po vsem, kar nam je znanega, 
pa je gotovo, da je bila mogoča zasedba 
vsega ozemlja, kakor hitro je general 


437 



Celovec. 


Maister izjavil, da ima za to dovolj 
moči na razpolago. 

Naravnost klasična sta pa: prvič razlog, zakaj so 
se gospodje vprli zasedbi Celovca, drugič pa: kako so 
si namesto tega izmislili nadomestek. Prav po vzorcu 
zloglasnih avstrijskih vojnih nadomestkov, s katerimi 
so kvarili državljanom že itak oslabljene želodce. 

>Nemožnost prehrane« zdela se je poverjeniku za 
prehrano glavni argument proti zasedbi Celovca. Ko 
da se v vojnih časih zasedajo mesta in pokrajine vselej 
šele po vsestranskem prevdarku, kaj se bo njihovemu 
prebivalstvu jesti in piti dalo! Saj je ravno nasprotno 
res in tudi vsesplošno znano. Zasedene pokrajine mo- 
rajo poleg lastnega prebivalstva preživljati tudi še 
zasedbeno vojaštvo. Kaj za to, če bi bili celovški 
Nemci, ki so kot ljubljena deca Avstrije ves čas sve- 
tovne vojne imeli vsega dosti, nekaj časa okusili tudi, 
kako je onim, ki se morajo v jedi in pri pijači omeje- 
vati! — Toda v tem slučaju še tega ni bilo potreba. 

>Narodna vlada« imela je na Koroškem svojega 
komisarja. In leta — Fran Smodej — jo 

je poučil, da je v Celovcu množina živil in vrhu tega 
še za približno 50 milijonov vojnega blaga, ki je po 
zasedbi moglo priti v našo posest. Človek bi mislil, 
da so komisarjeva poročila morala biti merodajna. 
Toda zmotil bi se. »Narodna vlada« se tudi nanja ni 
ozirala. Še celo po tem ne, ko je v zboru poverjenikov, 
o katerih bi se bilo dalo predpostavljati, da imajo 
vendar smisla in izkušenj v upravnih zadevah, on, ki 
ni imel nikakšne upravne prakse, v čisto pravilnem 
pojmovanju stvari opozarjal, da »morajo Korošci tudi 
imeti Celovec kot upravno središče«. Kako je razprava 
v tej usodni seji tekla, nam nje zapisnik ne pove. Da 
se pa sklepati iz klasičnega sklepa, ki je silno zna- 
čilen za komoditeto ljubljanskega poverjenika za prei 
hrano. Kljubu temu, da je bila potrebna stalna na- 
vzočnost komisarja Smodeja na Koroškem, sklenilo se 
je namreč, »naj gre v Maribor in eventualno še v 
Zagreb in naj zasigura prehrano Celovca 
neodvisno od Ljubljane«. Človek se nehote 
vpraša, čemu je potemtakem bilo ljubljansko poverje- 
ništvo za prehrano? 

Sedaj pa nadomestek za zasedbo, ki ga je pred- 
lagal poverjenik za prehrano. »Naše vojaštvo 
naj zasede samo Grabštajn pri Celov- 
cu in Celovec sam le ogroža.« Predsednik 
Narodne vlade« je bil mož, ki je v Avstriji napre- 
doval od poročnika naravnost za polkovnika. Preskočil 
je torej kar štiri kline na častniški lestvi. Kaj takega 
se je dogajalo le pri cesarskih princih ali pa pri čast- 
nikih s fenomenalno strateško usposobljenostjo. V tem 
slučaju morala je torej biti merodajna poslednja. Ču- 
diti se mora človek zatorej, da je molčal k temu pred- 
logu. Značilno za razmere v »Narodni vladi« je pa tudi, 
da je molčal ravno tako vojaški strokovni referent. In 
vendar predlog poverjenika za prehrano ni značil nič 
druzega, ko: pustimo Avstrijcem, da od- 
peljejo iz Celovca vojno blago, med 
tem pa organizujejo obrambo mesta. 
Pote m že sami pridejo k nam v Grab- 
ita n j. Da ne pretiravam, vidno je iz tega. da se je, 

potem ko je »Narodna vlada* osvojila ta znameniti 
predlog, vse tudi res tako zgodilo. 

In ubogi general Maister! Zapisnik o 27. seji Na- 
rodne vlade« z dne 2. decembra 1919 nam pove, 
kakšno zahvalo je za svojo veliko državniško koncep- 
cijo prejel. Takole se glase dotične besede tega za* 
pisnika: 

»Dr. Pogačnik naj pove energično generalu 
Maistru, da ima izvrševati izključno vojaška povelja, 
ki jih dobi iz Ljubljane, sicer pa ničesar ukrepati na 
lastno pest. Celovec se zaenkrat ne za- 
sede, ker nam manjka živil, da bi p re- 
li ranili prebivalstvo vsaj v toliki meri 
kot prejšnja vlada, in ker bi to ne šlo 
brez k r v o p r e 1 i t j a. Nemci se namreč utrjujejo 
na zahodnem bregu Krke. Tudi je splošno prepričanje, 
da stoje Nemci v zvezi z Italijani in jih kličejo v 
deželo.« 

Iz tega sklepa je pred vsem vidno, da je »Narodna 
vlada« želela razmazlene celovške Nemce prehraniti 
vsaj v toliki meri, kot prejšnja vlada«, te- 
daj če le mogoče še bolje. To usmiljenje 
do bližnjega, ki je ves čas vojske neusmiljeno davil 
naš narodni živelj na Koroškem, treba je vsekakor Še 
prav posebej podčrtati. 

Ne manje zanimivo je tudi, da je »Narodna *vlada« 
kljubu dogovoru, ki ga je general Maister bil sklenil 
z merodajnimi činitelji Avstrije, bolj kakor ta dogovor 
uvaževala neko megleno »splošno prepriča- 
nj e« in se je vstrašila Italijanov. To pa kljubu temu, 
da je imela v junaški odločnosti polkovnika Švabiča 
izgleda dovolj, kako malo utemeljen je ta strah. 

Kako se je dr. Lovro Pogačnik iznebil 
dobljenega naročila, naj pove general Maister sam. 
On piše o tem v zgodovinsko jako zna- 
menitem članku, ki ga je priobčil v 231. šte 1 
vilki »Slovenskega Naroda« z dne 11. oktobra 1922 
takole: 

»Telefonično mi je odgovorilo Poverjeništvo za 
narodno hrambo: »Saj je vse lepo to. A tekla bo kri. 

Mi smo 'pa sedaj v demokratski državi in v demo- 
kratski državi ne sme niti ena kaplja 
krvi teči. Dosegli bomo vse potom pogajanj.« 

Ko bi to ne bilo tako neznansko žalostno in bi 
nam ne bilo prizadejalo toliko brezmejnega srčnega 
gorja in nepopravljive škode, dala bi se o »m i n i s t r u 
za narodno b ra m bo«, ki je proglasil tako 
naivno načelo, napisati pekoča satira. Lahko si mi- 
slimo, kaj bi si bil mislil veliki demokrat 
W i 1 s o n , ki je v modri svoji uvidevnosti dal za 
naše osvobojenje preliti potoke krvi vojakov velike 
svoje demokratske države, ko bi do visokega njegovega 
mesta bila slučajno prodrla vest o tako omejeni pa- 
meti njegovih ščičencev. 

Kje se je dr. Pogačnik nalezel takih nazorov, ako 
jih ni v »Najodno vlado« prinesel že s sabo, pouči 
nas do neke meje sklep »Narodne vlade« v seji dne 
30. novembra 1918. Zapisnik govori o tem takole: 

»Poverjenik dr. Pogačnik predlaga, naj se mobili- 
zirajo letniki 1895—1899, kar bi znašalo približno 
6000 mož in stalo mesečno približno 2 milijona kron. 
Mobilizacija naj se izvrši med 8. in 21. januarjem 1919. 
Zajedno bi se odpustili sedaj služeči starejši letniki, 
ki štejejo približno 6500 mož. Dr. Tavčar se iz- 
razi proti mobilizaciji, češ, da ni neob- 
hodno .potrebna. Tudi je vprašati preje N. Veče, kako 
se je mobilizacija obnesla. Poverjenik Kalan 
stavi predlog: Sestavi naj se popolnoma zanesljiva 
statistika, koliko vojakov imamo sedaj, katerim letni- 
kom pripada vojaštvo, koliko vojakov bi bilo priprav- 
ljenih prostovoljno dalje služiti, kako visoko je število 
beguncev iz okupiranega ozemlja, ki so na razpolago 
za vojaško službo. Potem šele bo mogoče soditi o šte- 
vilu tistih, ki naj se še upokličejo. Vpoklici naj se, 
če le mogoče, iz aprovizačnih razlogov ne izvrše po 
zimi. Objednem se razglasi, da to ni mobilizacija, 
ampak le začasna kratka služba. To delo prevzame 
navzoči podpolkovnik gen. st. Ulmansky.< 

Naj te zapisnikove besede govore same za sebe. 
Le toliko naj obžalovaje ugotovim, da dokazujejo iz 

kako malenkostnih vidikov se je v onih usodepolnih 
dneh »Narodna vlada« izogibala odločnim 
dejanjem. 

Ali ni to ravno tako, ko kadar se 
gredo otroci vojake? Meni so vsaj ob čitanju 
tega zapisnika nehote zadoneli na uho glasovi Viktor 
Parmove skladbe: 

>Mi smo vojaki korenjaki 
Kako nas gledajo ljudje 
Pa pravijo, da smo junaki. 

Ki se nikogar ne boje.« 

Naši nesrečni koroški rojaki so to seveda videti 
morali in so tudi res videli. Lahko si mislimo, da jim 
je pri tem bilo pri srcu tako, kakor je pri srcu človeku, 
ki se potaplja in vidi, da na bregu stoji tolpa ljudi, ki 
bi mu lahko pomagala, pa tega storiti neče. Ne mo- 
rebiti zato, ker se ti ljudje boje za lastno življenje, 
nego zato, da kdo izmed njih v mrzli vodi ne vjame 
nahoda. Vedeli so kakšne posledice mora politično 
diletantstvo in udobnostno mevžarstvo gospodov po- 
verjenikov v »Narodni vladk roditi. Zato so priganjali, 
prosili, rotili, slikali »Narodni vladi« kakšno Kalvarijo 
pripravlja ubogim koroškim rojakom: vse zastonj. 
Kamen bi se bil omečil prej, ko »Narodna vlada« in 
ljubljanski prehrankar, ki je bil nje najsilnejša avto- 
riteta. 

Toda, naj govore o tem zapisniki. V zapisniku o 
29. seji Narodne vlade« z dne 6. decembra 1918 
čitamo: 

»Pri seji je navzoč zastopnik koroških 
Slovencev dr. Pirnat, ki sporoči željo 
Smodejevo in drugih koroških Sloven- 
cev, naj se zasedeta Celovec in Beljak po na- 
šem vojaštvu. Razlogi so sledeči : Iz obeh 
mest se izvaža blago in živila; s hrano 
je prebivalstvo zaenkrat preskrblje- 
no, ker se je razdelila moka vnaprej 
za dva meseca (do 8. februarja 1919). Slovenci 

niso varni življenja, ker celovški nagistrat in deželni 
odbor nimata skoro nobene moči, ampak samo vojaški 
svet.« 

Podpolkovnik Skubec, ki se je mesto 
svojega tovariša Ulmanskega udeležil te seje, je gla- 
som ravno tega zapisnika ugotovil: »da bi Celo- 
vec bilo mogoče zavzeti, a težje vzdrževati 
red v mestu.« 

Tega poslednjega so se menda ustrašili organi- 
zatorni talenti »Narodne vlade«. Ko je namreč še 
dr. Kukovec opozoril, »da ni mogoče zasesti 
Celovca s svojim uradništvom« ter s tem krepko pod- 
prl že itak v klasje idoče kunktatorstvo »Narodne 
vlade«, ni se leta ozirala na »željo Smodeja in drugih 
koroških Slovencev« in je kljub u ugotovitvi, 
da se izvažajo živila in da je p r e b i 7 
valstvo s hrano za cela dva meseca 
zadostno preskrbljeno, sklenila da se »zar 
deva odgodi«. Prav po navadi nekaterih birokratov, 
ki se izogibajo meritornim rešitvam s tem, da puščajo 
vloge in suspenso. 

V tem, ko se je stvar pletla, kakor je popisano, 
seveda Nemci na Koroškem niso spali. To pa tembolj, 
ker »Narodna vlada« tudi obveščevalne službe ni znala 
vrediti. Mesto da bi bila za dostavljanje važnih svojih 
odlokov imela kurirje, posluževala se je, kakor o tem 
poučujejo zapisniki, pošte. Nemci na Koroškem so 
pač že iz oklevanja Ljubljane po odločnem nastopu 
Maistrovem spoznali položaj. Kolikor bi se iz tega 
ne bili še do dobrega orijentovati zamogli, poučili so 
jih njihovi zaupniki na pošti, kjer so pisma odpirali, 
pa tudi kar jednostavno plenili. Lotili so se torej z 
naglico, kakršne v Ljubljani poznali niso, zbiranja 
svojih sil. Tn ko je »Narodna vlada« v smislu strate- 
gije svojega poverjenika za prehrano res zasedla 
Grabštanj, da »ogroža Celovec«, bil je leta že pri- 
pravljen. Sledila je katastrofa, v kateri 
so o g r o ž e v a 1 c i« bili p o s t r el jeni in 
polovljeni. Naši koroški bratje pa so 
nastopili m u č e n i š k o pot u a Kalvarijo. 

Vsako pero je preslabo, da bi po- 
pisati z a m o g 1 o , kaj so pri tem trpeli. 
Nekoliko pojma pa si je vendar mogoče napraviti iz 
zapisnika 42. seje »Narodne vlade« dne 7. januarija 
1919. Ta zapisnik slove: 

»V posvetovalno dvorano pride deputacija koro- 
ških Slovencev, obstoječa iz kakih 20 mož; med njimi 
so bili prof. Potočnik, vikar Smodej, 
župnik K a / u n , župnik L a s a r ( ?), učitelj 
A i c h h o 1 z e r , župan Kobe n tar, indu- 
strijalec Tavčar in dva druga duhov- 
it i k a. Kot prvi povzame besedo prof. Potočnik, 
ki izjavi, da je pripeljal naprošen deputacijo koroških 
beguncev in da ni noben član deputacije v nikaki 
zvezi z notico v listu »Jugoslavija« z dne 7. januarija, 
ki je prinesla vest, da je to manifestacijski pohod 
proti Narodni vladi. Zato so odšli na Bleiweisovo 
cesto posamič. Nato pripoveduje nadučitelj 
Aichholzer, da je ob prevratu v Avstriji vladala 
na Koroškem velika nejasnost. Na eni strani je po- 
šiljal Vollzugsausschuss v Celovcu svoje ukaze, na 
drugi ,strani pa je nastavila Narodna vlada komisarja 
Smodeja, ki je izdajal naredbe v imenu Narodne 
vlade. Ljudje so se obrnili na izobfaženstvo, naj se 
izjavi, kam bomo spadali. Iozbraženci so se obrnili 
na Narodno vlado in dr. Brejc jim je odgovoril, da je 
Narodna vlada protestirala pri Nemški Avstriji na 
Dunaju proti postopanju Vollzugsausschussa v Celovcu, 
ki si lasti pravice ukazovati v slovenskem delu Koro- 
ške. Ljudstvo je bilo zelo navdušeno 
in takrat bi se bilo lahko z lahkoto 
doseglo vse. Nemci so bili poparjeni; 
dne 2. decembra je bil v Celovcu nabit razglas, ki 
naznanja, da pride jugoslovanska komisija, ki bo 
prevzela upravo dežele, in poziva ljudstvo, naj bo 
mirno. Te komisije pa ni bilo. Tedaj so začeli Nemci 
stikati glave, se organizirati, ker so imeli na pošti 
in železnici svoje ljudi, ki so jih o vsem informirali, 
tudi o sporočilih Korošcev v Ljubljano, v katerih so 
prosili za pomoč, in odgovorih Narodne vlade, iz kate- 

rih je bilo razvidno, da Narodna vlada ne more poslati 
pomoči. Nemci so postali predrzni in ko- 
nec je ta, kakor ga vidi vsakdo sedaj. 
Govornik je prepričan, da nemške bande, obstoječe 
iz Dunajčanov in nemških mornarjev, plenijo po deželi. 
Župniki so dobili od Narodne vlade ukaz, naj razobe- 
sijo slovenske zastave na cerkvah; to jim sedaj Nemci 
silno zamerijo, tako da niso varni življenja. V s i 
zavedni Slovenci na Koroškem so se v 
zaupanju na Narodno vlado zelo e k s - 
ponirali. V Ljubljani pa so našli gluha ušesa; 
kdor je bil v Ljubljani, je rekel, da 
ne gre nikdar več. Sedaj zavedni Slovenci na 
Koroškem na eni strani niso varni pred Nemci, na 
drugi strani pa si ne upajo stopiti pred svoje rojake, 
ki vidijo v njih zapeljivce. Zato so pribežali na Kranj- 
sko. Svoje usode niso zaslužili. 

K besedi se oglasi načelnik okrajnega Narodnega 
sveta v Št. Jakobu v Rožu, župan Kobentar. 
Naglasa, koliko se je trudil za slovensko stvar na 
Koroškem in v kakšni luči stoji sedaj pred ljudstvom 
po krivdi Narodne , vlade. Župan Kobentar 
graja Narodno vlado, da ni mobilizi- 
rala poprej* vsaj mora imeti sredstva na raz- 
polago, da mobilizacijo izvrši. 

Župnik R a ž u n izjavi, da so se očitki proti 
Narodni vladi tolmačili deloma napačno. Narodno 
vlado grajamo v prvi vrsti zato, ker ni sporočila Kako 
je slabotna. Mi smo se eksponirali in diskrediurali 
pri ljudstvu, kar bi ne bilo potreba, če bi bila Narodna 
vlada koroške Slovence o dejanskem položaju dovolj 
informirala. (Dr. Kukovec napravi medklic, nakar 
hoče župnik Ražun razžaljen oditi. Dr. Triller ga za- 
drži, nakar govornik nadaljuje): Trditev, da ni \oja- 
štva, ni v polni meri resnična. V Kranju je dosti 
Srbov, v Radovljici tudi. Vojaštvo pravi, da ne hiore 
pogrešati nobenega vojaka. Jaz pa pravim: Če je 
bilo v Celovcu in Beljaku mogoče, da 
se je ustanovila meščanska garda, da 
skrbi za mir in red, bi moralo to biti 

tudi mogoče v Ljubljani in Kranju, 
vojaštvo pa naj bi odšlo na Koroško. Nato govornik 
demonstrativno zapusti dvorano. 

Prof. Potočnik je tudi mnenja, da trditev 
vojaških krogov, češ, da ni vojaštva na razpolago, ne 
ogovarja dejstvom. V Kranju je 150 Srbov, ki nimajo 
drugega po,sla, nego varovati znane navijalce cen. 
Srbski častnik je na vprašanje, kak posel imajo, rekel, 
da nič, da so samo radi plačkanja v Kranju. Baje 
stražijo Srbi demarkacijsko črto, za kar pa sedaj ni 
nobenega vzroka.« 

In kako se je »Na rodna vlada zagovarjala proti 
tem v nebo kričečim očitkom, ki nam razodevajo 
kako so nesrečnim našim bratom krvavela srca, k o 
so videli, kako jih je ona bela Ljub- 
ljana, h kateri so zrli s tako ljubez- 
nijo in takim neomejenim zaupanjem, 
v najkritičnejših zgodovinskih dneh 
n e samo pustila na cedilu, temveč jih 
poleg tega še pahnila v grozno gorje? 

Naj govori zopet sejni zapisnik. Predsednik 
Pogačnik se je — dasi je bil sklepe seje z dne 
30. novembra, s katerim se je odklonil predlog gene- 
rala Maistra, storjen pod njegovim predsedstvom — 
povzpel do trditve: »Kar se tiče vojaških 
akcij je odgovorna skupna vlada v 
Beogradu.« — Pač komodno: valiti lastno krivdo 
na druge. 

Dr. Brejc bil se je menda medtem nalezel menta- 
litete onih svojih tovarišev, ki so za njegovo zahtevo 
po zasedbi Koroške imeli gluha ušesa. Takole je 
namreč tolažil nesrečne koroške obupance: »Ko bi 
bila mogla »Narodna vlada« naprej ve- 
deti, da bo prišlo tako, kakor je pač 
prišlo, bi bila gotovo to ali ono sto- 
rila drugače, a takrat ko bi bilo mogoče z 200 
do 300 možmi zasesti Celovec, ni nikdo misli, da to 
čez 14 dni ne bo več mogoče.« 

Zares zona obhaja človeka, ko čita tako izjavo 
člana »Narodne vlade«. Saj se glasi, ko da so v tej 

vladi sedeli otroci in ne zreli možje! S kakšnimi ob- 
čutki so te besede sprejeli koroški begunci, ne vem, 
lahko si po mislim. In s kakšnimi šele tole nadaljno 
tolažbo govornikovo: »Morebiti bi se bila 

takrat raje prepustila vsa Koroška 
začasno Nemcem, da bi se ne vršila sedaj 
takošna nasilstva nad Slovenci.« 

Siromaki so ob tej priliki mogli tudi izvedeti, da 
je »Narodna vlada« v* Ljubljani njihovo usodo smatrala 
za nekaj tujega, kajti dr. Brejc jih je poučeval, da »je 
vrhu tega »Narodna vlada« bila v prvem početku svo- 
jega delovanja tako preobložena z delom, da je morala 
obrniti vso skrb na zasilno ureditev razmer 
doma.« 

Ko so tako Korošci izvedeli, da bi se bila »more- 
biti raje vsa Koroška prepustila začasno Nemcem«, 
so pa imeli tudi priliko spoznati, kako globoka modrost 
tiči v tej izjavi enega najuplivnejših članov Narodne 
vlade«. Seveda jim je bilo do vsega prej, ko do vese- 
losti ali škodoželjnosti. V drugačnih okolnostih morali 
bi bili oboje občutiti, ko je — vse glasom sejnega 
zapisnika — prebral »predsednik Pogač- 
nik nesramno brzojavko, ki jo je po- 
slala pravkar Narodni vladi deželna 
vlada v Celovcu, v kateri reklamira 
deželna vlada v Celovcu vso Koroško 
zase in protestira proti vmešavanju 
Narodne vlade v Ljubljani v njen 
delokrog.« — Ali ni koincidenca celovške brzo- 
javke z dr. Brejčevo izjavo naravnost telepatska? 

Čudno ni, da je ob takem »reševanju« koroškega 
vprašanja moralo v narodu vreti in da je tudi pre- 
kipelo. Žal da prekasno. 

Dne 1. januarija 1919. leta — tedaj 32 dni po 
usodni seji »Narodne vlade«, v kateri se je sklenila 
odklonitev zasedbe Celovca in graja za generala Mai- 
stra — vršil se je v unionski dvorani javen shod, na 
katerem je ogorčenje proti »Narodni vladi« zavzelo 
takšne dimenzije, da bi bil po besedah predsednika 
Pogačnika v 41. seji »Narodne vlade« dne 3. januarija 

1919 »n a zborovanju nastal polom, če 
bi ne bil takrat dr. Pogačnik prišel na 
idej o«, naj se osnuje >legija prostovoljcev za Koro- 
ško«. 

Zanimivo je, da sta glasom zapisnika rečene seje 
na shodu komisar Smodej in zaupnik »Narodne vlade« 
dr. Muller, katera oba sta imela največ prilike do 
dobrega spoznati delo te vlade za Koroško, nasto- 
pala proti njej. Njuni očitki so morali pač biti tako 
tehtni, da vlade glasom navedbe člana »Narodne 
vlade« Antona Kristana, celo »na shodu na- 
vzoči njeni člani branili niso«. Ne manje zanimivo 
je pa tudi, kako se je presojalo vprašanje »legije 
prostovoljcev za Koroško«. Po zapisniku je v seji dne 
3. januarija 1919 poročal »predsednik Pogačnik, da sta 
vsled shoda v »Unionu« dne 1. januarija 1919, ki se 
je vršil radi koroških razmer, poverjenik dr. Brejc 
in dr. Lovro Pogačnik v soglasju z generalom Smilja- 
ničem sklenila predlagati, da izda Narodna vlada oklic 
za ustanovitev legije prostovoljcev za Koroško. Ker 
se je imela seja Narodne vlade vršiti šele čez dva dni, 
je dal predsednik Pogačnik ta predlog na glasovanje 
potom okrožnice« in »so s predlogom soglašali vsi 
poverjeniki, ki jih je sluga dobil«. Poverjenik 
Kristan, ki mu okrožnica ni mogla dostavljena 
hiti, izjavi se proti legiji. Njemu se takoj pridruži 
dr. Triller, češ, da »je sicer glasoval za legijo, 
ker ob danih razmerah ni bilo drugače 
mogoče, a je proti njej.« 

Dr. Vekoslav Kukovec, ki mu na union- 
skem shodu ni besede niso dati hoteli, je ugotovil, da 
»so med člani »Narodne vlade« bila res različna mne- 
nja glede taktike, kako je pomagati Korošcem, a da 
je povsod vladala o p t i m a f i d e s«. Za Boga! ali 
naj bi se pri kakem članu nesrečonosne »Narodne 
vlade« celo mala fides predpostavljati smela! 

Vsekakor pa je iz te seje tudi še to zanimivo, da 
je dr. Tavčar izjavil, da je »glede dr. M u 1 - 
le rja informiran, da jenemškega rodu 
in da se v njegovi hiši govori več nem- 

š k i kot slovenski. Zato on ni primerna 
oseba, da bi napadal »Narodno vlad o«. 
In vendar je bil dr. Miiller imenovan za zaupnika 
»Narodne vlade« kot pristaš Narodnonopredne stranke, 
katere predsednik je bil takrat dr. Tavčar! 

Facit razburjene seje je pa bil, da se je — glasom 
zapisnika — »debata končala s posredovalnim pred- 
logom dr. Tavčarja, ki se je sprejel soglasno; 
v časopisih se objavi potom komunikeja iz seje, da 
se je Narodna vlada obširno bavila z vprašanjem 

Koroške in da so v debati 
posamezni govorniki na- 
glašali, da je Narodna vla- 
da storila glede Koroške 
vse, kar je bilo v njeni 
moči glede na tedanji na- 
rodni položaj.« — S to 
vodeno resolucijo so se 
molče naznanjali krvavi 
dogodki, ki so jih koroški 
Nemci pripravljali in ka- 
terih »Narodna vlada« ce- 
lo iz »nesramne« brzojav- 
ke koroške vlade ni uga- 
nila. 

O naši koroški kata- 
strofi se je že in se bo 
gotovo še veliko pisalo. 
Kar se je pisalo doslej, so 
bila poleg nekaterih tendenčno pobarvanih razpravic 
— večinoma le ugibanja. Zato je važno, da se stvar na 
podlagi pisanih virov zgodovinsko verno ugotovi. 

Jaz sem o tem, kako ljubljanska »Narodna vlada« 
obravnava koroško vprašanje izvedel na svojo grozo 
potem, ko sem s Pašičem dne 9. decembra 1918 do- 
potoval v Beli grad. Pripeljala sta se bila namreč tje- 
kaj dr. Ferdinand Miiller in Janko Tav- 
čar, da najdeta v Belem gradu umevanje, za katero 
je Ljubljana nedostopna. Hitro sem spoznal v kakšni 
nevarnosti je Koroška in omogočil sem jima pristop 

k prestolonasledniku in vojvodi Mišiču. Po njunem 
pripovedovanju spoznal sem, da je prevelika ne- 
gibčnost ljubljanskega poverjeništva za prehrano kar- 
dinalna ovira vse akcije za zasedbo Koroške. Ker sem 
po lastnih izkušnjah vedel, da je pri dr. Tavčarju 
zastonj vsak poizkus pripraviti ga do tega, da izpre- 
meni svoje avtoritativno mnenje, zlasti še, ako je 
videl, da so mu pritrdili tudi še drugi, svetoval sem 
imenovanima zastopnikoma koroških Slovencev, naj 
se sama potrudita dokazati mu, da — ne glede na vse 
drugo — celo aproviza- 
cijsko vprašanje ne more 
biti zapreka za nujno po- 
trebno zasedbo Koroške. 

Iz onih odstavkov njunih 
jrisem, ki se nanašajo na 
to vprašanje, je razvidno, 
da se jima je dokaz res 
posrečil, da je pa ravno 
poverjenik za prehrano v 
ljubljanski »Narodni vla- 
di« njuno pomoč 
nevoljno odklonil. 

Takole stoji o tem v za- 
pisniku 45. seje »Narodne 
vlade« z dne 13. januari- 
ja 1919: 

»Poverjenik dr. Tav- 
čar poroča o kritičnem 

položaju prehrane v Ljubljani. Hrvaška neče dati 

nič več živil. Markovič pravi, da je dr. Tavčar špeku- 
lant z živili, ki je poslal svojega sina v Mitrovico, da 
bi kupoval živila na lasten račun. Dr. Tavčar pojasni, 
da je bil to koroški industrijalec Tavčar, ki ga on niti 
ne pozna, in dr. Muller, ki sta proti njegovi 
volji hotela na lastne stroške nakupiti živil na 
Hrvaškem.« Besede »proti njegovi volji« pojasnjujejo 
mnogo. Osebna nota mu je bila v pobudo pri vsem 
njegovem delovanju. Sic volo, sic jubeo! (tako hočem, 
tako ukazujem!) — zakon. Najboljši dokaz za to je 

fraza, ki jo je on upeljal v naše pisemništvo in ki se — 
mesto dokaza — enostavno glasi: »Tako je in nič 
drugače!« Kar še potrebuje pojasnila, naj ga podasta 
pismi imenovanih dveh gospodov. 

Evo, kaj pripovedujeta. Janko Tavčar piše 
mi dne 25. julija 1928: 

»Leta 1918, takoj po polomu Avstrije, se je v 
Celovcu osnoval slovenski »Narodni svet«, kateremu 
sva med drugimi pripadala tudi jaz in dr. M ii 1 - 
1 e r , dočim je bil od narodne vlade v Ljubljani ime- 
novan za komisarja dežele Koroške g. Fran Smo- 
dej. V tem času je prišlo tudi do znanih pogajanj s 
koroškimi Nemci v Ljubljani. Kot delegati celovškega 
»Narodnega sveta« smo se udeležili imenovanih poga- 
janj v Ljubljani Smodej, dr. Miiller in jaz, dočim so 
bili zastopani Nemci po svojih odposlancih iz Celovca 
in Beljaka. V Ljubljani se je tedaj vršilo v dvorcu 
več sej te konference, ki so pa ostale brez stvarnega 
rezultata. Ker se je Ljubljana tedaj upirala zasedbi, 
sem stavil predlog (da li je protokoliran ali ne, mi ni 
znano), da naj se napravi med Slovenci in med Nemci 
na Koroškem kompromis, in sicer tako, da bi imeli 
vsak polovico oblasti v celi Koroški. Nemci so na ta 
predlog pristali, ljubljanska vlada pa ne in tako sem 
propadel tudi s tem predlogom in treba je bilo misliti 
na drugačno rešitev Koroške. 

Ker so se seje omenjene konference vršile precej 
ostro in smo mi koroški delegati nastopali precej samo- 
zavestno, se po odhodu Nemcev iz Ljubljane, naravno, 
nismo več smeli vrniti v Celovec in na Koroško. 
Posledica te konference pa je bila tudi to, da so koro- 
ški Nemci, ki so bili kot delegati v Ljubljani, spoznali 
iz naše razcepljenosti in needinosti in neodločnosti, 
da njihova stvar na Koroškem še nikakor ni izgubljena. 
Takoj, ko so se vrnili domov, so izkoristili položaj v 
Ljubljani in pričeli organizirati obrambo. 

Iz Ljubljane, kjer sva tedaj z dr. Mullerjem živela 
kot emigranta, sva se čez približno mesec dni na lastno 
pest napotila v Maribor k generalu Maistru in ga za- 
prosila za pomoč, katero nama je tudi obljubil. Ob tej 

priliki sva podpisala v imenu koroških Slovencev tudi 
reverz, da prosimo za zasedbo Celovca. Dotični reverz 
se mora še vedno nahajati kje v arhivu, ali pa pri 
g. generalu Maistru. Kakor Vam bo znano, pa je pre- 
povedala Ljubljana tudi generalu Maistru vsak po- 
izkus zasedbe Koroške s Celovcem, ker je smatrala 
to s svojim generalnim štabom za nepotrebno. Kaj se 
je tedaj godilo med štajerskim poveljstvom in ljubljan- 
skim generalnim štabom, obrazloži lahko g. general 
Maister sam. 

Ko sva z dr. Mullerjem uvidela, da s te strani ni 
pričakovati rešitve, sva se napotila koncem novembra, 
dneva se več ne spominjam, v Zagreb in zaprosila za 
pomoč pri tedanjem komandantu mesta g. polkovniku 
Pribičeviču, bratu Svetozarja Pribičeviča. Gospod pol- 
kovnik naju je zelo ljubeznivo sprejel, ali nama je 
na prošnjo po zasedbi Koroške takoj odkimal, veleč, 
da tega iz lastne inicijative ne more storiti, ker je 
vezan na odredbe iz Beograda. G. Pribičevič je bil 
takrat aktiven polkovnik srbske vojske. 

Po tem zagreškem neuspehu, sva se peljala z 
dr. Mullerjem v Beograd, kjer sva našla že več Slo- 
vencev, kakor dr. Žerjava, dr. Kramerja, 
dr. Korošca in tudi Vas, na kar, mislim, da 
se še spominjate. Ponovila sva naše želje najprej tej 
slovenski delegaciji in našla pri nji že več razume- 
vanja kakor v Ljubljani. To naju je opogumilo in nama 
dalo upanje, da doseževa zaželjeni cilj. Za tem sva 
bila, in če se ne motim tudi z Vašo pomočjo, spre- 
jeta v avdijenco pri N j. Vel. sedanjem naše ni 
kralju Aleksandru, kateremu sva obrazložila 
položaj Koroške in ga zaprosila za takojšnjo vojaško 
zasedbo Celovca. N j. Vel. kralj je pokazal zelo mnoga 
interesa za naše težnje in je z velikim zanimanjem 
sledil najinim izvajanjem ter nama je obljubil, da bo 
storil vse, da se Koroška čimpreje zasede. Če se ne 
motim, nama je celo čestital itn obljubil, da bomo o 
Božiču že osvobojeni. Od Nj. Vel. sva se podala k 
vojnemu ministru, kateremu sva istotako raz- 
ložila svoje težnje in od njega sva šla še k vojvodi 

Mišiču, ki pa je bil o stvari že poučen, in sicer 
najbrže od regenta samega. Vojvoda Mišič nama je 
takoj obljubil večjo vojaško pomoč, toda s pridržkom, 
da bo popreje stopil v stik z Ljubljano (ki pa je 
menda, in kot sem sklepal iz nadaljnih dogodkov, to 
pomoč odklonila!) Po teh avdijencah sva bila že tako 
prepričana o uspehu, da sva kupila po dolgem iskanju 
po vsem Beogradu, štiri dolge zastave, katere sva 
mislila o priliki okupacije po naši vojski razobesiti na 
znanih štirih velikih drogovih, kateri stojijo še danes 
na Glavnem trgu v Celovcu. Ker do zasedbe, žalibog, 
ni prišlo, sva te zastave obdržala in se nahajata dve 
še vedno v moji posesti, drugi dve pa hrani dr. Miiller. 

Iz poročil, ki sva jih z dr. Miillerjem dobivala iz 
Koroške, sva bila natančno informirana, da so Nemci 
po vrnitvi njihovih delegatov iz Ljubljane, izpraznili 
in odvedli vsa skladišča živil, kakor tudi sploh vse 
premičnine bivšega avstrijskoogerskega erarja, ki so 
se nahajale v Celovcu in v slovenskem delu Koroške, 
posebno v veliki množini pa v Beljaku. Vsled tega 
sva se dobro zavedala, da bo po okupaciji ostala naša 
vojska brez hrane in da bo izročeno pomanjkanju živil 
tudi naše slovensko koroško prebivalstvo, ki se je 
nahajalo tudi že poprej v največji bedi. Tako sem 
prišel na misel, da izkoristim to priliko in da s po« 
močjo tedanje srbske intendanture preskrbim za Koro- 
ško potrebna živila, ki bi sluzila za prvo pomoč po 
okupaciji tako vojski kakor tudi civilistom. Da izvedem 
svoj načrt, sem se vrnil zopet k vojvodi Mišiču in ga, 
ker mi je bilo znano, da se civilnim osebam zabranjuje 
nakup in izvažanje živil iz Bačke, Banata, Slavonije in 
Hrvatske v Slovenijo, zaprosil, naj mi dovoli v imenu 
vojaškega erarja in pod njegovo firmo nakup živil. 
Blagopokojni vojvoda Mišič, ki je bil takoj pripravljen 
pomoči mi v tej zadevi, poklical je šefa intendanture 
in takoj v isti sobi smo se dogovorili, kak(T naj se 
nakup izvrši in v kakšni količini. Za prvo pomoč sem 
tedaj zahteval dovoljenje, da smem nakupiti 60 vago- 
nov pšenice, 30 vagonov koruze, 300 debelih svinj in 
1 — 2 vagona svinjske masti v posodah. Vojvoda Mišič 

je takoj odredil, da se izstavijo v to svrho potrebni 
dokumenti in določil se mi je tudi okoliš, v katerem 
se sme nakup izvršiti, in sicer v Indjiji in njeni okolici. 
Dalje je bilo sklenjeno, da se mi na zahtevo stavi na 
razpolago asistenca, obstoječa iz 20 vojakov in 1 ofi- 
cirja, da ne bi imel sitnosti s strani oblasti pri nakupo- 
vanju in odvažanju. Tozadevni dokumenti se nahajajo 
še danes v moji posesti. Ko sem pa zaprosil za pre- 
vozna sredstva, se mi je reklo, da mi jih v Beogradu 
ne morejo preskrbeti in naj se tozadevno obrnem na 
Ljubljano. Dr. Mtiller pri tej stvari ni bil navzoč, ker 
se je bil že par dni poprej vrnil v Ljubljano, pač pa 
sem ga naknadno obvestil podrobno o celi zadevi. 

Po ureditvi omenjenih zadev sem se takoj poslo- 
vil od Beograda in se, kolikor je pač bilo tedaj mogoče, 
naglo vrnil v Ljubljano in podal natančen referat 
tedanjemu poverjeniku za prehrano, pokojnemu dok- 
torju Ivanu Tavčarju, mu pokazal tudi vse tozadevne 
dokumente in ga zaprosil za prevozna sredstva. Finan- 
ciranje sem hotel izvesti sam, ker sem bil takrat v 
stanju to storiti, zahteval sem pa seveda, da se živila 
pripeljejo v Ljubljano in porabijo izključno le za Ko- 
roško. Temu mojemu predlogu se je pa 
dr. Tavčar z vso energijo uprl ter po- 
klical svojega referenta Senekoviča 
in mu zabičal, da mi pod nobenim pogojem ne 
sme dati dovoljenja za prevoz živil iz Indjije. S t e m 
je seveda vsa ta moja dobro mišljena 
akcija propadla. Kljub temu, da sem 
imel živila zagotovljena in bi se bila 
nakupila in v Ljubljano pripeljala 
pod vojaškim nadzorstvom. Pokojnemu voj- 
vodi Mišiču sem se za naklonjenost zahvalil in mu 
sporočil, da mi radi navedenih ovir ni mogoče poslu- 
žiti se njegovega dovoljenja, prosil pa sem ga, naj 
mi ostane naklonjen za eventualne poznejše potrebe. 

Kakšno silno pomanjkanje živil, posebno moke 
in masti, je nastalo potem tekom zime in še celo leto 
1919, Vam pač ni treba omenjati, ker Vam je osebno 
-dobro znano. Ta lahka dosega živil pa je ostala neizko- 

rišČena. Spominjam se, da se je potem ustanovil v 
Ljubljani nek žitni zavod, ki je s težavo in največjim 
naporom nakupil in pripeljal v Slovenijo kak vagon 
živil, moke in masti iz omenjenih pokrajin in to po 
najvišjih cenah, kar je posebno težko občutilo revnejše 
prebivalstvo. Naj dalje omenim še to, da bi bile cene 
živil, katera bi bil jaz preskrbel, najnižje, ker bi bila 
nakupljena pod vojaškim nadzorstvom in se še dobro 
spominjam, da se mi je nudila pšenica najboljše kvali- 
tete daleč pod 1 K za kg, koruza za naravnost smešno 
ceno, mast pa po 1’80 K in debele svinje od 70 do 90 
vinarjev za kg. To so bile takratne cene za vojaški 
erar. Moj namen ni bil takrat s to akcijo kaj zaslužiti, 
ker vodila me je le misel, da ne pridemo na Koroško 
praznih rok in ne vzbudimo s tem odpora med onim 
prebivalstvom, ki nam ni bilo naklonjeno ter da po- 
moremo onim, ki so nam bili zvesti in so jih Nemci 
pri preskrbovanju z živili že ves čas zapostavljali. 

Spominjam se dalje, da me je nekoč pokličal k 
sebi (ker sem bival kot emigrant v Ljubljani) pokojni 
dr. Tavčar in zahteval od mene, da mu izročim dotične 
živilske dokumente, katerih se je hotel poslužiti v 
svrho aproviziranja Ljubljane, in sicer brez mojega 
sodelovanja, kar sem pa, kot razumljivo, odklonil. 
Nekoliko dni pozneje sem pa izvedel, da sta se poslali 
v Indjijo dve prazni garnituri z nekimi mlajšimi ljudmi, 
ki so imeli nalog nakupiti in pripeljati v Ljubljano 
živila. Pri tem seveda ni bilo govora o vojaški asi- 
stenci, ker je bila — kakor sem poprej omenil — stvar 
že davno zamujena. Tako sta ti dve garnituri blodili 
po vsej Slavoniji, Bački in Banatu, skušajoč nakupiti 
živila, kar pa se je posrečilo le v neznatni meri, z veli- 
kimi napori in po neprimerno višjih cenah. Oblasti so 
jim delale velike sitnosti predno so jim dovolile izvoz 
v Slovenijo. Ta živila so se potem prodajala celo za 
takratne razmere zelo drago. 

Radi te akcije, ki je bila zamiš- 
ljena najbolj pošteno, sva prišla jaz 
in dr. Miiller pri ljubljanski vladi v 
nemilost in nisva več mogla služiti z nasveti glede 

razvoja koroških dogodkov našemu narodu in edini 
svetovalec je postal g. Smodej. Razen njegovega mne- 
nja ljubljanska vlada ni hotela upoštevati sploh nobe- 
nih nasvetov od slovenskih Korošcev in drugih Sloven- 
cev, ki so bili preživeli dolga leta na Koroškem, kate- 
rih je bilo takrat v Ljubljani zelo mnogo in ki so 
poznali razmere do vseh podrobnosti in so se že takrat 
zavedali, da bo postalo postopanje Ljubljane glede 
Koroške usodno. Tako je potem prišlo do žalostnega 
izida borbe za našo nepozabno Karantanijo. Pogre- 
ški, ki so se stori- 
li spočetka, so se 
nadaljevali, vse do 
žalostnega plebi- 
scita, ker glavno 
in skoro edino be- 
sedo so imeli ti- 
sti, ki koroških 
razmer sploh niso 
poznali ali pa so 
jih poznali mnogo 
premalo, da bi bi- 
la mogla biti nji- 
hova sodba pravil- 
n a. Oni naj nosijo tudi 
odgovornost pred vsem 
slovenskim narodom. Mi p er( | 0 Miiller. 

smo storili svojo dolž- 
nost in še več kakor 

smo mogli. O tej stvari bi se lahko napisale debele 
knjige, posebno pa o brezuspešnih predlogih, katere 
smo stavili mi, koroški Slovenci, katerih nas je bilo 
v Ljubljani v izgnanstvu veliko število in smo se 
dnevno sestajali in pretresali položaj. Predloge 
smo stavili, našli smo pa vedno le 
gluha ušesa.c 

Pismo dr. Ferdinanda M ti 1 1 e r j a z dne 
7. avgusta 1928 slove: 

>Že od majniške deklaracije so bila med sloven- 
skim narodom tla za preobrat že nekoliko pripravljena. 

Vse je čutilo, da pride do nekega zjedinjeuja, samo 
za obliko se še ni vedelo. 

Ko so začele takoj, ko ae je zaznalo za vojaški 
razsul, prve slovenske čete prodirati na Koroško, 
postalo je pereče vprašanje aprovizacije. 

Slovenski del Koroške je bil jako izčrpan in se 
je ob času vojne seveda tam najbolj rekviriralo. 

Začel se je tudi spor med različnimi kompeten- 
cami in tako se je pokazala potreba, da se ta vprašanja 
s Koroško vlado uredijo. 

Dunaj se v tem oziru absolutno nič ni brigal. 

Kot zastopnika ljubljanske vlade sva bila dele- 
girana g. urednik Smodej in jaz. 

Naši kraji so prešli polagoma v roke narodnih 
svetov, ki so povsod zahtevali prehrano, vojaško za- 
ščito, uradnike itd. 

Nemški koroški politiki so bili prvotno mnenja, 
da 1)0 našim posameznim četam sledila redna in pra- 
vilna okupacija. 

V Ljubljani smo zastonj skušali 
zbuditi interes za vojaško ekspedi- 
cijo. 

Zalibog so bili od vlade proti v ni 
temu posbeno pokojna dr. Tavčar in 
dr. Triller, ki sta pregovorila tudi, če 
se ne motim, kanonika Kalana, tako, 
da se tudi drugi člani vlade niso upali 
posebno energično nastopati. 

Pri vojaštvu je odločeval neki Poljak, ki je bil 
za popolno demobilizacijo in zato sva se odločila z 
g. Tavčarjem, da greva pomoč iskat v Zagreb in Beo- 
grad. 

V Zagrebu sva hotela pridobiti brata sedanjega 
političnega voditelja Pribičeviča, ki se je pa izgovar- 
jal s tem, da ima odločevati samo Beograd. 

Zaradi tega sva šla tudi v Beograd in tam z Vašo 
ljubeznivo in rodoljubno pomočjo dosegla pristop k 
vsem merodajnim civilnim in vojaškim osebnostim in 
posebno tudi k takratnemu prestolonasledniku, današ- 
njemu kralju. 

Zahvaliti sva se imela v prvi vrsti Vani, da se 
je naju vpoštevalo in da sva našla povsod popolno 
razumevanje. 

Ker sva dobro vedela, da bi bila 
takojšnja redna aprovizacija Koro- 
ške pomenila že polovično zmago, 
tako da bila takrat naša vojska par 
dni po izvršeni razdelitvi živil brez 
kakega prelivanja krvi primarširala 
in zavzela Koroško inkluzive Celovec, 
sva forsirala poleg vprašanja zased- 
be, tudi aprovizacijo. 

Povdarjam pa, da midva nisva bila nobena pod- 
jetnika, ampak da sva hotela vse to izvesti na podlagi 
vojaške inicijative in z vojaško pomočjo tudi v interesu 
vojaštva. 

0 tem so zvedeli neki prekupovalci 
v Ljubljani in naenkrat so se začeli 
tudi nekateri mladi politiki zanimati za aprovi- 
zacijo. 

Ko je g. Tavčar dosegel vse, kar je v tem ozir« 
potreboval, je čakal na tozadevna pismena povelja, 
katera je tudi dobil. 

Jaz. pa sem se napotil potem v Maribor h gosp. 
generalu Maistru, da tudi tukaj vplivam in tukaj 
poročam za slučaj, da bi stvar iz Beograda šla pre- 
počasi. 

Ko je gosp. Tavčar imel vse potrebne dokumente, 
je v Ljubljani pri naši vladi prosil za prevozna sred- 
stva, katerih pa ni dobil, temveč mu je g. dr. Tavčar, 
Id je pomotoma smatral g. Jankota Tavčarja za nekega 
podjetnika, ki hoče delati proti njemu, odrekel vsako 
pomoč, češ, da je to stvar vlade in da Koroška 
ne potrebuje take aprovizacije, ker 
ni potrebna nobena zasedba, ker ne 
dopusti nobenega krvoprelitj^ 

Jaz nisem smel več v Celovec, ker je deželna vlada 
izjavila, da ne garantira za mojo varnost in ker je 
takrat zaprla vse narodnjake, katere je le mogla zajeti. 

Bil sem pa enkrat tajno v Celovcu, da sem gosp. 
generalu Maistru, ki je enkrat samostojno pripravljal 
neki pohod na Koroško, natančno opisal in narisal 
vse objekte, katere je bilo zasesti in katere je bilo 
treba dobiti. 

Takrat sem tudi deželni vladi v 
Ljubljani opetovano dokazal z razni- 
mi potrdili, koliko bi se lahko zaple- 
nilo živeža v Beljaku in koliko bi se 
lahko zaplenilo vojnega materijala in 
obleke, kožuhov, usnja itd. v Celovcu 
in Beljaku. 

V Celovcu so bili takrat polni 
ogromni magacini tega materijala in 
v Beljaku je bilo živeža, da bi se bila 
lahko preskrbela cela Slovenija. 

Zalibog se v tem oziru ni verjelo v Ljubljani 
niti meni niti g. generalu Maistru in se je čakalo tako 
dolgo, dokler so v prvih mesecih leta 1919 nasprotniki 
organizirali popolnoma redno in vojaško ne samo 
obrambne čete, ampak tudi napadalne čete. 

Zato pa tudi vsak koroški rojak, ki 
je vse to doživel, in posebno tisti, ki je, kakor jaz, 
v teh razmerah vse zgubil, tako bridko občuti 
neznansko zaslepljenost in forsirano 
miroljubnost nekaterih naših prva- 
kov, ki niso in niso hoteli verjeti, kaj nameiava 
nasprotnik in na kaj je pripravljen.« 

Predstoječih dvoje pisem odkriva s katastrofalno 
jasnostjo, česa je »Narodni vladi« pred vsem nedosta- 
jalo. V njej bi bilo v oni dobi tako važno poverjeni- 
štvo za prehrano moralo priti v roke agilnemu in 
mobilnemu možu, ki bi se ne bil zanašal na to, kaj 
poreče »moj Trdina« ali »moj Senekovič« 
in ne ponašal s tem, da on prevzema ali odklanja 
preživitev, temveč ki bi bil neprestano sam pri delu 
in bi se ne bil plašil, da — v izvrševanju svoje nad 
vse važne naloge — kakor riba šviga iz enega kraja 
v drugi, da se lično poučuje, da posreduje in odieja. 
Moral bi bil imeti pobudno usposobljenost in biti pri- 

pravljen, da po potrebi dneve in noči prebije v želez- 
niških vozovih ali prepotuje z avtom stotine kilo- 
metrov. 

Takemu možu bi gotovo ne bilo ušlo spoznanje, 
da je — kakor pregovor pravi — »kruh dober, če ga 
pes na repu prinese«, in bi se zato ne bil po- 
mišljal poseči po onih zalogah živil, 
ki so bile tako obilno nakopičene v 
C e 1 o v c u j n Beljaku. Pač ne morem trditi, da bi 
bilo v slučaju sestavljanja »Narodne vlade« v edino za 
to upravičenem »Narodnem Svetu« prišlo do takšne 
zasedbe preživitvenega poverjeništva. Dr. Tavčar bil 
je kakor navlašč poklican in sijajno usposobljen, da 
prevzame poverjeništvo za pravosodje. Ko bi se bil iz 
političnih razlogov potezal za vsako ceno za poverje- 
ništvo za prehrano, bil bi po vsej verjetnosti pridobil 
tudi večino za tako rešitev. V tem slučaju pa bi se 
bilo tekom pogajanj morebiti vendar doseči dalo, da 
bi se bila v tem resortu določila delitev notranjega in 
zunanejga dela. Poslednje bi se bilo moglo dodeliti 
Adolfu Ribnikarju, katerega sem jaz za pre- 
živitveno poverjeništvo zato predlagati nameraval, ker 
sem poznal njegovo veščaško usposobljenost in vzorno 
agilnost. — Pa bodi tako ali tako, zahrbtnost, ki se je 
iz malenkostnih ozirov čisto lične prirode izvršila, 
vedla je k neizrekljivo obžalovanja vrednim posle- 
dicam. Saj je res, da takim dejanjem sledi skoro 
vedno kazen. Žalostno je, da je v tem slučaju zadela 
tistega, ki je bil najmanje kriv — naše uboge koroške 
rojake namreč. 

Velika doba našla je pfi nas ne- 
znansko male ljudi. Njim je bilo le do 
tega, da pri sestavljanju »Narodne 
vi ade« izločijo upliv, ki sem ga kot 
poslovodeči podpredsednik »Narodne- 
ga sveta« imel jaz. Ta želja in to hrepenjenje 
zasenčilo je vse druge razloge. 

Da je temu res tako in da je vse mišljenje 
dr. Tavčarjevo bilo prepojeno neznan- 
skega — če ne več, vsaj — nerazpoložen ja 

do mene, dajo zopet neovrženo dokazilo zapisniki 
o sejah »Narodne vlade«. 

Tako pripoveduje zapisnik 46. seje z dne 1. janu- 
arija 1919 tole: »Poverjenik dr. Tavčar poroča, da je 
špekulant Vokač baje dobil po posredovanju čeho- 
slovaškega (sic !) poslanika Ivana Hribarja v Zagrebu 
dovoljenje za nakup 300 vagonov moke v Mitroviči. 
To moko hoče izvoziti v Ljubljano. Poverjenik dr. Tav- 
čar bo vprašal v imenu prehranjevalnega urada v 
Zagrebu, ali se je res dalo Vokaču kako dovoljenje 
za nakup moke.« 

Dr. Tavčar, ki ni imel smisla za temeljito razprav- 
ljanje za nas tako neizmerno važnega koroškega vpra- 
šanja, spravljal je torej v »Narodni vladi« z videzom 
resnosti v razpravo take abotne govorice ljubljanskih 
bab moškega spola, dasi se je njihova neresnost kar 
otipati dala. 

Toda »čehoslovaški poslanik Ivan 
Hribar« mu je neprenehoma kratil spanje in vzbu- 
jal halucinacije. To dokazuje zapisnik iste seje »Na- 
rodne vlade« s temile besedami: »Dr. Tavčar poroča, 
da je izvedel dr. Kukovec v Beogradu, da so že dolo- 
čeni uradniki, ki bodo prišli v službo pri skupni vladi 
v Beogradu, ne da bi se bila vprašala za svet Narodna 
vlada. 

Z ozirom na to vest je poslala Narodna vlada v 
Beograd sledečo brzojavko: Ministrsko predsedstvo, 
Beograd. — Narodna vlada v Ljubljani je izvedela, 
da je ministrsko predsedstvo že določilo uradnike, 
kateri naj se dodelijo skupnim ministrstvom v Beo- 
gradu, ne da bi se vprašalo Narodno vlado v Ljubljani. 
Proti takemu morebitnemu postopanju ugovarjamo in 
pričakujemo, da skupno ministerstvo le v sporazumu 
z Narodno vlado v Ljubljani vpokliče naše uradništvo, 
ne pa na podlagi enostranskih informacij iz krogov 
izven naše vlade. Predsednik Pogačnik. (Pod temi 
k r o g i izven naše vlade je mišljen v 
prvi vrsti praški poslanik Ivan Hri- 
b ar).« — 

Reči pač ne morem, kakšna bi bila »Narodna 

vlada«:, ki bi bila izšla iz posvetovanja v pravilni seji 
»Narodnega sveta«. Verjetno pa je vsaj, da bi bila sad 
vzajemnega sporazuma in da bi bilo zato vladalo v 
njej ono — seveda še stopnjevano — veselje do dela, 
katero je vladalo v »Narodnem svetu« dojlej in katero 
je že pred tem ustvarilo obprevratne narodne orga- 
nizacije, in pa ona prisrčnost, ki se vseljuje povsod 
tje, kjer je doma iskrenost in bratovska ljubezen. V 
samozvani »Narodni vladi« odločala je 
— kakor se iz vsega vidi — volja poverjenika 
za prehrano. Največ menda zato, ker so vsi člani 
te vlade čutili kako »spretno« jih je bil spravil na 
njihova mesta. Saj so to bili povečini ljudje, ki so 
se skrbno izognili vsakršnega stika z ljubljansko slo- 
vansko konferenco dne 16. in 17. avgusta 1918., katera 
je — in zato, ker je — prevrat pripravljala. 
Na enega ali drugega je morebiti napravljalo tudi 
poseben vtis njegovo prijateljstvo s poveljnikom soške 
fronte maršalom Roroevičem. Morebiti se je celo po- 
našal s tem prijateljstvom in je skrbel, da je zanje 
izvedela široka javnost, pri čemer se je širila tudi 
smešna legenda, da se ima Ljubljana samo 
Boroeviču zahvaliti, da je niso zasedli Italijani, češ da 
je bilo v njegovi moči umakniti fronto do Zidanega 
mosta. 

Skratka: samoveličje nekaterih ljudi bilo je takšno, 
da je večini članov »Narodne vlade« — še prav posebno 
pa njenemu famoznemu generalnemu štabu — jemalo 
vid. In facit vsega tega je bil, da smo 
izgubili Koroško. Ona je bila namreč za nas 
izgubljena že takrat, ko je »Narodna vlada« dne 
30. novembra 1918. sklenila, da se Celovec ne zasede. 
Samozvanci v »Narodni vladi« zakrivili so to našo 
največjo katastrofo, ki nas je kedaj zadeti mogla. 
Vse, kar je temu sledilo, je v primeri 
s to nesrečo brezpomembno, kajti, da 
smo Koroško zasedli, ne bi bilo prišlo do plebiscita, 
in naš narod bi bil obvarovan sra- 
mote, ki mu jo je ta plebiscit nakopal 
pred celim svetom. 

Zato o tem podrejenem dogodku ne bom govoril 
obširneje. Zadovoljujem se samo z ugotovitvijo, da se 
nanj nismo pripravljali z dosti večjim umevanjem, ko 
»Narodna vlada« na zasedbo. Saj bi se še celo v Parizu 
bilo skoro zgodilo, da bi se bili naši delegatje zado- 
voljili z enim samim plebiscitnim ozemljem. Šele 
dr. Karel Kramar moral jih je opozoriti, da 
se s tem izpostavljajo nevarnosti preglasovanja po 
celovških Nemcih, in je vsled te opozoritve Nikola 
Pasic pred onim dnem, katerega se je imela stvar 
odločiti, še o polnoči šel v amerikansko delegacijo, 
da izposluje delitev v dve coni. Ko da nas zasleduje 
neko prokletstvo, pa so vendar naslednjega dne naši 
delegatje prav nesrečenosno posegli vmes. Zahtevali 
so namreč, da se k coni A, ki je imela obsegati 
ozemlje na desnem bregu Drave, pripoji še velikovško 
okrajno glavarstvo in so s tem srečno do- 
segli, da so nas Nemci iz tega pripojka 
v dan plebiscita preglasovali tudi v 
ozemlju, kjer smo sicer imeli gotovo 
večino. Da tega ozemlja nismo hoteli, ko so nam 
ga Nemci še pred plebiscitom ponujali, ako se od- 
rečemo cone B, pripisati je kurji slepoti, ki je ves 
čas spremljala slovenske odločujoče može. — Ko bi 
bil človek praznoveren, dejal bi, da je to bila božja 
kazen našemu narodu za to, ker je puščal svojo usodo 
v rokah takih mož. 

Zaključujoč to žalostno poglavje, pridodajem mu 
še veleznameniti in zgodovinsko nad vse važni članek, 
ki ga je general Rudolf Maister priobčil 
v 231. številki »Slovenskega Naroda« dne 11. oktobra 
1922. leta. Ta članek se takole glasi: 

»Prvo poglavje koroškega plebiscita. 

O prizadevanjih za rešitev Koroške takoj po pre- 
vratu je naši javnosti razmeroma malo znanega. 

Zato hočem kratko izpregovoriti o tej dobi i njenih 
dogodkih jaz: prvič, ker so se ti dogodki od prevrata 
naprej odigravali ves čas neposredno pred menoj in 
drugič, ker hočem tej za nas prevažni in odgovornosti 
polni perijodi rešiti suhi zgodovinski značaj. 

Je pa to, kar podajam danes, samo zgodovinska 
skica, v katero nisem mogel vplesti vseh podrobnosti. 

Ta skica bo vendar pripomoček k razumevanju 
poznejših trdih orožnih in peresnih bojev za ozemlje, 
ki je bilo tisočletna last našega naroda. 

Vsi detajli pa dobe svoje mesto v posebni knjigi, 
ki bo govorila o Koroški od preobrata do plebiscita. 

Rado se naglasa, da nas je preobrat 1. 1918., ki 
smo ga sicer težko pričakovali, zadel vendar nepri- 
pravljene, ker je bušnil po splošnem računu prezgodaj 
v svet. Jaz pa še pristavljam, da bi nas bil zalotil 
preobrat leta 1920. istotako nepripravljene in danes 
tudi. 

Naši vodilni politiki niso bili pred preobratom z 
našimi oficirji v prav nikakem stiku. Menda tudi sploh 
ni bilo nobene organizacije za slučaj preobrata in no- 
benega izdelanega fiksnega programa, kakor so ga 
imeli Cehi. In ko je eksistiral tak program za nas, ni 
v pravem trenutku nihče mislil na njegovo izvršitev. 

Veliki moment za dosego nacijonalnih aspiracij 
je brezpogojno podlegel hrupnemu veselju, da se je 
Avstrija sploh razrušila. Zato je vsaka nacijonalna 
obmejna ofenziva iz naših central popolnoma izostala. 
Iz Beograda, iz Ljubljane, iz Zagreba. In premišljena, 
krepka, a takojšnja nacijonalna ofenziva enega samega 
dne za časa preobrata in splošne zmede, bi* bila več 
zalegla in rešila, nego najtrša narodna reševalna borba 
celih stoletij v normalnih časih. A' ne samo, da je 
izostala taka ofenziva za naše slovenske meje iz Ljub- 
ljane. Tudi navodil in nobene zveze in nobene tipal- 
niče ni bilo od tam. Mnogo so menda res pripomogle 
k tej pasivnosti vesti, da nam bodeta dala Wilson in 
Pariz vse, kar hočemo: Trst, Gorico, celo Koroško, 
celo Prekmurje in na Štajerskem makari Gradec. Na 
vsak način pa da pridemo Slovenci pod eno streho. 
In vse je verovalo tem dobrodejnim pravljicam. 

Tako so ostale jezikovne meje na Koroškem, šta- 
jerskem in v Prekmurju v najhujših in obenem naj- 
odločilnejših dneh prepuščene našemu obmejnemu 

prebivalstvu, ki pa je zbegano vse trepetalo pred ne- 
znanimi, prihajajočimi dogodki. 

V Mariboru smo začetkom oktobra L 1918. včrtali 
v speci ja lno karto s prof. dr. Kovačičem, prof. Slavi- 
čem in drugimi poznavatelji obmejnih jezikovnih raz- 
mer naše maksimalne narodne zahteve za Štajersko, 
Koroško in Prekmurje z namenom, da od tega kar 
mogoče rešimo, izrabljajoč situacijo. Seveda v pni 
vrsti na Štajerskem. In ta mali program nam je za- 
dostoval, da smo mogli na Štajerskem iztrgati vlado 
iz rok Nemcem. 

Stanje Koroških Slovencev ob prevratu je bilo 
posebno nevzdržno. Plutje bolševiško navdahnjenega 
vojaštva vseh narodnosti iz soške fronte, požig belja- 
škega kolodvorskega skladišča, ropanje na celovški 
in na drugih postajah, drzni ropi in najrazličnejša 
nasilja po deželi, žuganje zagrizenih Nemcev — vse to 
je naše Korošce, v strahu za izgubo življenja in imetja 
pritisnilo prav do obupa. Narodni sveti v Borovljah, 
Podkloštru, Pliberku in drugod so bili prepičla za- 
slomba in sami zbegani. Naravnost izvrstno pa je 
delovala politična organizacija v Celovcu, katere vod- 
stvo je imel v rokah vikar Smodej, namestnik mu je 
bil celovški odvetnik dr. Miiller. Žalibog nista imela 
ta dva koroška stebra za eksekutivo potrebnih moči 
za seboj. Informacije, ki sta jih pošiljala ljubljanski 
vladi in meni, pa* so bile tako točne, da bi noben 
poizvedovalni urad ne bil mogel podajati boljšega 
materijala o početju in stanju koroških Nemcev. 

Takoj prve dni novembra je kriknilo: Pomagajte 
nam Korošcem! Prva sta bila omenjena dva voditelja. 
Potem pa je venomer jekalo: od Obira, od Pece, od 
Dobrača. Najprej v Ljubljano, potem v Maribor. Depu- 
tacije, posamezniki, pisma. Jaz za koroško akcijo 
takrat nisem bil še dovolj močan. Pošiljal sem torej 
prošnjike v Ljubljano. Vsaki dan sem sam govoril tele- 
fonično s poverjeništvom za narodno brambo, kakor 
tudi z II. vojnim okrožjem in opominjal k zasedbi 
Koroške. 

Dne 5. novembra je dospela deputacija Korošcev 
• pod vodstvom dr. Pirnata v Ljubljano. Toraj Korošci 
so morali sami na vlado pritisniti, da se jih je spom- 
nila in ganila. Na rotenje te deputacije je dobil kapt. 
Lavrič dne 8. novembra od predsedništva vlade pove- 
lje, da »proizvede vojaško organizacijo slovenske Koro- 
ške in dovede pokrajino v slovensko območje.«: 

Od poverjenika za narodno brambo je dobil še 
naročilo, da naj izvede vojaško organizacijo le pod 
Dravo in izvzemši sodni okraj Pliberk. 

Vojaška oblast pa je še podčrtala, da mu za to 
akcijo ne more dati niti enega vojaka, ker jih ima še 
za najnujnejšo varstveno službo premalo, naj se torej 
sam potrudi, da dobi moštvo, za drugo pa da se bo 
že poskrbelo. 

Zbiranje moštva bi se imelo vršiti na samem Koro- 
škem. Izteklo pa se je v strašni klavernosti brez 
vsega uspeha. Popolno brezprimerno ravnodušje med 
koršokimi Slovenci. V nekaterih krajih so preplašeni 
naši Korošci celo očitno kazali nezaupanje in sovražen 
duh napram našim nabornim osebam. Zato je posegel 
Lavrič na Gorenjsko in nabral s pomočjo nadpor. 
Hajnriharja, Krena in drugih do 6. novembra v oko- 
liših Škofje Loke, Jesenic in Tržiča 7 oficirjev in 58 
mož, s katero peščico in 3 strojnicami je proti večeru 
istega dne odrinil preko Tržiča v Borovlje, ki jih je 
po noči zasedel in brez boja razorožil tamkajšnjo 
nemško gardo. 

Lavrič je delal v Borovljah in okolici na vse 
kriplje in nastopal samozavestno, da se je Celovec 
vstrašil premoči in poslal k Lavriču v Borovlje pod- 
polkovnika Hiilgertha in odvetnika dr. Pflanzla na 
pogovor. Po točnih navodilih, ki jih je dobil Lavrič 
od svojega poverjeništva v Ljubljani, je določil hočeš- 
nočeš s Celovčani kot demarkacijsko črto Dravo. 

S to demarkacijsko črto se pa seveda Smodej ni 
strinjal in ž njim vred sploh vsa slovenska koroška 
javnost ne. Iz tega je nastalo nesoglasje med koro- 
škimi Slovenci in Ljubljansko centralo in je bežal 
komisar Smodej v Ljubljano protestirat proti nezadost- 

nim varnostnim odredbam in proti nezasedbi jezikovne' 
meje. 

Videlo se je torej že takoj početka, koliko bi bila 
zalegla dobra zveza Narodne vlade s koroškimi vodi- 
telji. Tudi Lavrič ni bil zadovoljen z Dravo kot demar- 
kacijsko črto. Pa kaj naj in kam naj s 65 mož broječo 
Četico? Da je imel vsaj 200 mož in popoln strojniški 
oddelek, kolikor poznam njegovo energijo in inicija- 
tivo, bi bil gotovo na lastno odgovornost in proti dob- 
ljenim navodilom zasedel Celovec in nam rešil situ- 
acijo. Takrat je bil čas za to. In ko bi bil dobil v tem 
času komisar Smodej Celovec v roke, bi bil postal in 
ostal gospodar Koroške. 

Nemci so res dobili z omenjeno demarkacijsko 
Črto nekoliko duška in so začeli v prvi vrsti misliti 
na odvoz bogatega materijala iz koroških skladišč. 
Vsa poročila: od mariborskega policijskega komisarja 
dr. Senekoviča, komisarja Smodeja, dr. Miillerja, 
dr Pirnata, gg. Oseta, Tavčarja in drugih 'so soglašala, 
da so skladišča vojaška in kolodvorska v Celovcu na- 
basana z živili in z drugim blagom. V Beljaku pa je 
ležalo provijanta, čevljev, obleke, usnja i. dr. za soško 
armado za nekaj mesecev. Toraj velikanski milijoni 
in milijoni. Pa sto in sto tovornih automobilov. 

Discipliniranega vojaštva Nemci tiste dni še niso 
imeli. Policijski komisar Senekovič je odšel po mojem 
naročilu v Celovec, Beljak in druge kraje in mi pri- 
nesel natančne podatke o številu in sestavi koroške 
>Volkswehr<. Ti podatki so se popolnoma ujemali s 
poročili, ki sem jih dobil od dr. Mlillerja in komisarja 
Smodeja: vsega skupaj okrog 400 delamržnih pohaj- 
kovalcev, ki so volili svoje komandante. 

Med tem je izbruhnila v Mežiški dolini pravcata 
anarhija. Odposlanci so prihajali k meni po pomoč 
zoper nemške tolpe in oborožene delavce. V sporaz- 
umu s celjsko posadko sem odredil, da gre od tam 
vojaški oddelek v Spodnji Dravograd. 

Nadporočnik Malgaj se je sam takoj javil in s 
tremi oficirji, 40 možmi in štirimi strojnicami zasedel 
dravogradski kolodvor. Še istega dne je zavzel z delom 

brambovcev Prevalje. Pridružil se mu je poročnik 
Amejčič s 15 možmi slovenjgraške narodne straže- 
Arnejčič je zasedel Guštanj, kjer je Rajko Kotnik 
organiziral svoje krdelo. Ko je Malgaj dobil pomoč iz 
Celja (poročnik Mikič in 30 mož), je še postavil straže 
v Črni, Mežici in Libeličah. Dne 23. novembra je 
zasedel Pliberk in 30. novembra Velikovec s sto mož 
broječo četo. 

Dne 1. decembra je prišel v Velikovec k Malgaju 
odposlanec celovškega nemškega »Wehrausschussa« 
podpolkovnik Verstandig protestirat proti zasedbi Ve- 
likovca im zapretil, da naskoči mesto, če se Malgaj ne 
umakne. Malgaj je naglašal, da je dobil od generala 
Maistra povelje, zasesti in držati ta kraj in da se ne 
gane od tu, pa naj pride, kar hoče. 

Res so se na to nemške čete razvrstile v smeri 
iz Celovca za napad. Njihova moč je bila 600 pešcev* 
dva oklopna, 15 tovornih automobilov, 7 topov, 7 topov 
je ostalo ob Krki. Malgaj je štel 5 oficirjev: Ludvik, 
Mikic, Oset, Pavlič in Svetozar Mitrovič, dalje 100 
mož in 6 strojnic. 

Odločni nastop Malgaja je prisilil Verstandiga, da 
se je po kratkem streljanju, kateremu so naše stroj- 
nice prav uspešno odgovarjale, vrnil k Malgaju kot 
parlamentar, telefoniral v Celovec, da se umakne, ker 
jugoslovanske čete komaj čakajo boja z Nemci in se 
res odstranil v smeri Celovca. 

Dne 1. decembra smo imeli toraj v rokah Pli- 
berk, celo Mežiško dolino in Velikovec z okolico ih 
to vse brez pomoči iz Ljubljane in brez pravih bojev. 

Koroški nemški voditelji so bili vsled teh dogod- 
kov pripravljeni na zasedbo Koroške, ker se je tudi 
splošno govorilo po Celovcu, da prihajajo čez Lju- 
belj Srbi in da udarim jaz preko Velikovca ha Celovec. 

Dne 29. novembra mi je še pisal dr. Miiller: 
Celovčani so pripravljeni na to, da se mesto zasede 
in se menda ne bo nikdo ustavljal. Nekateri so 
mnenja, da so Srbi že zasedli Celovec, ker hodi 
gosp. major Lavrič vedno v spremstvu kakih šestih 
Srbov k pogajanjem . . . Nemci bodo sedaj izvažali vse., 


30 * 


468 


kar bodo mogli! Zato prosimo nujnosti, vse po šlo 
mirno. 

Sredi teh dogodkov sem imel v Mariboru s pol- 
kovnikom Passyjem, odposlancem štajerske deželne 
vlade in zastopnikom graške vojaške oblasti, dogovor 
radi Štajerske demarkacijske črte. V svojih zahtevah 
sem vpošteval že zasedbo Koroške in potegnil črto 
tako, da bi tekla sklenjeno dalje po Koroški. Tudi 
zasedba te dežele je bila v pogodbi omenjena. To 
pogodbo so Celovčani napram komisarju Smodeju in 
kapt. Lavriču seveda spodbijali, češ, da imajo Korošci 
samostojno poveljstvo in da niso odvisni od Gradca. 

Ljubljano sem o tej pogodbi izvestil telefonično 
in zopet pritiskal na zasedbo Koroške in posebno 
Celovca. Povdarjal sem, da sedaj sam z izdatnim od- 
delkom lahko podpiram to akcijo. 

Telefonično mi je odgovorilo Poverjeništvo za 
narodno hrambo: »Saj je vse lepo to. A tekla bi kri. 
l\fi smo pa sedaj v demokratski državi in v demokrat- 
ski državi ne sme niti ena kaplja krvi teči. Dosegli 
bomo vse potom pogajanj.« 

In II. vojno okrožje: »Pitanje koruško ni je zadača 
štajerskog obmejnog poveljstva (komandant tega sem 
bil jaz), nego jest zadača II. vojnog okružja u Ljub- 
ljani.« 

Eazen tega so se bali v Ljubljani, kako prehra- 
njevati Koroško, ako jo zasedemo, dasi so imeli od 
zanesljivih oseb poročila, kaki zakladi hrane leže tam. 

Čutil sem, da mi Ljubljana ni bila naklonjena, 
zato tudi negativno stališče poverjenika za Narodno 
brambo napram. -vsem mojim predlogom. Dne 26. no- 
vembra sem namreč že dobil natančno zarisan delo- 
krog mojega poveljstva, ki je izključeval vsak moj 
vpliv na Koroško, izvzemši velikovško okrajno gla- 
varstvo. 

Tudi prej sem že od Poverjeništva za narodno 
brambo dobil nos radi mobilizacije, ki sem jo raz- 
glasil na lastno pest za slovensko Štajersko. Češ zakaj 
izdajam tako krvave ukaze. Da bodo že v Ljubljani 

vedeli, kedaj bo čas za vpoklic vojaštva. In kdo da 
bo prehranjeval vojaštvo in kdo oblačil. 

In vendar sem s to mobilizacijo rešil državi 
sedanjo štajersko mejo. 

In ko sva prišla dne 17. novembra s poverjeni- 
kom dr. Verstovškom v Ljubljano, sem bil od tistih 
strani prav nemilostno sprejet: »Kaj pa vendar delate 
tam v Mariboru? To so ja operete.« 

Koroški nemški voditelji pa vsled moje pogodbe 
s Passyjem vendar niso vedeli, pri čem da so. Zato 
so v spremstvu kapt. Lavriča prišli k meni v Maribor 
dne 29. novembra podpolkovnik Hulgerth, dr. Pflanzl, 
dr. Reinlein, poslanec Groger in še dva gospoda. 
Namen te deputacije: da se dogovorimo o najvažnej- 
ših točkah Maister-Passyjeve pogodbe z ozirom na 
štajersko in koroško črto. Vse drugo pa naj bi se 
obravnavalo v Ljubljani na konferenci, ki je bila za- 
mišljena za prve dni decembra. 

Lavrič se je upravičeno bal, da ne bi med tem 
Nemci iz Beljaka, Celovca in od drugod odvažali preko 
Št. Vida bogati armadni materi jal, ki je bil gotovo 
toliko nas, kolikor nemški. Zato je zahteval na mari- 
borskem sestanku tozadevno kontrolo od naše strani. 
Predlagal sem, da pošljemo v Beljak in Celovec po 
20, v Št. Vid 10 naših oficirjev za nadziranje prometa. 
Nemška deputacija je pristala na to s pripombo, da 
naj se vse podrobno določi na Ljubljanski konfe- 
renci in obljubila, da se do konference ne bo nič 
Izvažalo. 

Med razgovori s Celovčani sem čutil, da so ti brez 
prave odporne moči. Videli so v Mariboru številno, 
dobro opremljeno ni disciplinirano vojaštvo in red 
ter gotovo uvideli tozadevno razliko, med nami in 
Celovcem. Zato sem še med razgovorom govoril z 
Ljubljano in zopet silil k zasedbi Celovca. Odgovor 
je bilo, da nimam jaz pogajati se radi Koroške z nem- 
škimi deputacijaini, da je edini pooblaščenec za to 
kapitan Lavrič. 

Po moji mobilizaciji sem bil že toliko močan, da 
sem imel preko potrebe vojaštva. Zato sem nameraval 

kljub ljubljanski negativnosti udariti na Celovec, po- 
sebno po že omenjenem dr. Miillerjevem pismu. Tedaj 
pa je izbruhnil v mariborski delavnici in kurilnici in 
deloma med prožnim železniškim osobjem štrajk, ki 
mi je onemogočil izvršitev te namere. 

Tudi pogajanja s Celovcem sem prekinil. 

Od 9. do 12. decembra se je vršila v Ljubljani 
konferenca naših in nemških delegatov. Predsedoval 
je poverjenik dr. Triller. Konferenca pa ni imela 
uspeha vsled pretiranih zahtev in vsak sporazum iz- 
ključujočega nastopa nemških delegatov, posebno 
dr. Reinleina. Nemci so na Koroškem že proti koncu 
novembra posebno pa začetkom decembra z nervozno 
naglico organizirali narodne straže in zbirali proti 
dobri plači vojaštvo. Do ljubljanske konference so 
imeli že toliko oboroženih ljudi skupaj, da so pri 
posvetovanjih nastopali ošabno in prevzetno. 

V tem času so se tudi že začela pojavljati vsako- 
dnevno nasilja po slovenski Koroški od strani teh 
nemških straž. Posebno Ziljska dolina je bila polna 
oboroženih nemških tolp. Nastopale so povsod prav 
nasilno in skrajno surovo. Naše ljudstvo je bilo vse 
brez glave. O kakem odporu ni govora. Saj slovenski 
Korošci nikdar niti mislili niso, da se bodo sami 
narodno osamosvojili. Jaz sem ob prevratu to popol- 
noma razumel in je moral razumeti vsak Slovenec, 
ki je poznal obupni politični položaj Korošcev in ki 
je le količkaj pogledal v njihova vsled stoletnega 
nemškega pritiska za vsak pokret nezmožna in otrpla 
srca. Zakaj pa so pravočasno klicali in zatekali se 
koroški slovenski voditelji v Ljubljano? Pač zato, ker 
so vsi naši Korošci, kmetsko ljudstvo in inteligenca, 
pričakovali rešitve edino le od tam. 

Okrog 1. decembra se je Ljubljana vendar nekako 
otajala in se začela intezivnejše zanimati za Koroško, 
odkoder so prihajale vedno razburljivejše vesti in je 
posebno II; vojno okrožje točno zasledovalo koroške 
dogodke 

Vsled vedno hujših nemških izgredov ob demarka- 
cijski črti in vedno se ponavljajočih napadov na naše 

prebivalstvo je prišlo sredi decembra nekaj vojaških 
oddelkov iz Ljubljane in Maribora na pomoč Koro- 
šcem, tako v Rožno dolino kakor v Velikovec in nje- 
gov okoliš. Ob demarkacijski črti so nemške puške 
kar same pokale. Proti Božiču so prišla zopet nova 
ojačenja. Nemci so se ta čas čutili dovolj močne, da 
so začeli pripravljati večje napade. Tako so preko- 
račili pri Rožeku Dravo in prišlo je do bojev pri Pod- 
kloštru, Št. Jakobu, Podrožici in drugod. Povsodi so 
se morale nemški premoči umikati naše čete. V Gor- 
cah je bil dne 7. januarja ranjen kapitan Lavrič, 
njegov pobočnik por. Sirnik je padel. Obenem so se 
pripravljali Nemci na velikopotezen napad na naše 
velikovške postojanke, ki so ga dne 12. januarja 1919 
res izvršili, a so bili popolnoma odbiti in so prosili 
za premirje. 

27. januarja 1919. je prišel proučevat na Štajersko 
in Koroško slovensko-nemške jezikovne meje ameri- 
kanski podpolkovnik Milles. Mariborski in sploh šta- 
jerski Nemci ter mariborski socijalni demokrati so ta 
dan demonstrirali pod zaščito Millesove navzočnosti 
proti naši državi in hoteli z močnim pučom — demon- 
strantov je bilo okrog 10X)00 — polastiti se zopet 
Maribora. Vojaštvo in policija sta ta puč preprečila. 
Pri tem je bilo nekaj demonstrantov ubitih. Ko se je 
Milles odpravljal v spremstvu dr. Ehrlicha iz Maribora 
na Koroško, sem mu izrazil obžalovanje, da se je pri- 
petil ta dogodek baš v njegovi navzočnosti. Milles je 
to kvitiral: Saj to ni nič, taki slučaji se pojavljajo 
povsodi, kjer se ljudstvo upre vladajoči oblasti in nje- 
nim postavam. 

Zaseden je bil torej od nas Maribor, zasedena 
štajerska jezikovna meja in imeli smo tam oblast in 
moč, kar je Millesu popolnoma zadostovalo — pri- 
poznal nas je za gospodarje. 

V Parizu je nekaj tednov pozneje rekel maršal 
Koch odličnemu našemu dostojanstveniku: »Kar imate 
zasedenega svojega ozemlja in če vlada tam red, 
ostane vaše. : 

Iste besede mi je pisal iz Pariza glede Maribora 
in Štajerske dr. Kovačič in glede Prekmurja dr. Slavič. 

Na Koroškem pa se je Millesu po odhodu iz Šta- 
jerske pokazala druga slika. Povsod so ga sprejemali 
le Nemci, videl je od Velikovca dalje je nemške vo- 
jaške postojanke, Celovec v nemških rokah. Ves 
krvavi trud in vse stvarno dokazovanje koroškega 
domačina dr. Ehrlicha je doseglo pri komisiji le pol 
gluha ušesa. 

Milles je na podlagi vsega, kar je videl, predložil 
Parizu in menda tudi Wilsonu svoj referat o Koroški. 
Iz tega referata je vstala beseda >Klagenfurter 
Becken« — »Celovška kotlina« in iz te se je rodil 
plebiscit za Koroško — ker te po božjem in človeškem 
pravu naše dežele nismo pravočasno zasedli. 

Skrčen pregled te prve, a za vse poznejše dogod- 
Ijaje merodajne dobe je torej: 

1. Od preobrata do približno srede decembra 1918 
niso imeli koroški Nemci nobene odporne moči, zato 
so v tem času naše najmanjše čete povsodi lahko 
vkorakale brez vsake praske. Ta situacija se od naše 
strani za koroško slovensko ozemje ni izrabila, iz 
česar sledi že takratna izguba velikomilijonskega 
vojaškega materijala in vse poznejše težave in nesreče 
za slovensko Koroško. 

2. Od približno srede decembra 1918. do 13. janu- 
arja 1919. so se pojavljali po oboroženju nemških 
Korošcev (vsled naše pasivnosti) že zelo občutni 
napadi na naše postojanke. Pohod na Celovec in koro- 
ško jezikovno mejo sedaj že ni bil več izpeljiv brez 
trdih bojev. 

3. 27. januarja prihod amerikanske komisije na 
Koroško, ki je v sledečih dneh na podlagi od nas ne- 
zasedenega slovenskega koroškega ozemlja proučevala 
tamkajšnjo jezikovno situacijo in potem predlagala v 
Parizu, da se ustvarita v celovški kotlini coni A in 
B in tam izvede plebiscit. 

To je konec prvega in odločilnega poglavja našega 
koroškega vprašanja. 

In kdo je zakrivil to poglavje? 

V širokem okviru: splošno in popolno nepojmo- 
vanje in nerazumevanje preobratne situacije. 

V ožjem okviru, to je, od strani nekaterih za 
slovenske neuspehe odločilnih in odgovornih, ob pre- 
obratu pa vodilnih faktorjev: 

Ozkosrčno stopicanje po starih pravnih potih v 
času, ko so si drugi osvobojeni narodi kovali nove 
paragrafe, manjkanje vsake odločnosti za dosego 
maksimalnih, no, pa recimo še minimalih nacijonalnih 
ciljev in bojazen pred odgovornostjo.«: 


2 . 

Cim je Italija na strani Antante stopila v svetovno 
vojno, bilo je jasno, da je Trst za nas izgubljen. 
»Trento e Trieste« bil je desetletja pred tem bojni 
klic laške irredente. Ponavljali so ga po vsem apenin- 
skem poluotoku ob vsaki priliki, tako da je postal 
politična izpoved vsakega zavednega Italijana. Da je 
ta klic bil kažipot italijanski diplomaciji na poti nje- 
nega bodočega dela, je jasno. Zato je pa, čim jo je 
jela snubiti Antanta, da se ob njeni strani udeleži 
svetovne vojne, kot nagrado za to udeležitev poleg 
ostalega takoj zahtevala tudi Trst. 

Na drugem kraju sem ugotovil, da se je in zakaj 
se je Rusija ustavljala tej njeni zahtevi, ki se je tako 
usodno dotikala naše bodočnosti. Čim je Rusija — 
po nesrečnih okoliščinah primorana — popustila, bila 
je usoda Trsta zapečatena. Žal da tudi usoda Gorice, 
katero je Italija še v zadnjem trenotku postavila v 
ravno tisto vrsto kakor Trident in Trst. Zona je morala 
vsakega slovenskega politika obiti, ko je naenkrat 
izprevidel, da grozi našemu narodu popolno odtisnje- 
nje od morja. Da bo laški imperijalizem in laška 
nenasitnost začela tako pohlepno in nevarno segati 
po čisto slovenskem jezikovnem ozemlju, bi se pa še 
največji črnogled ne bil mogel misliti. 

Deloma to prepričanje, deloma — in morebiti še 
največ — pa zanimanje in naklonjenost, ki jo je za 


474 


naše narodne zahteve po uplivu profesorja Pu- 
pina kazal genijalni predsednik Združenih Držav 
Severne Amerike Woodrow Wilson, storili sta, 
da so naši odločilni možje prezrli nevarnost, ki nam 
je od strani Italije pretila. Zanašali so se namreč na 
to, da nam je Wilsonova razmejitvena črta pod vsakim 
pogojem gotova in so — ker nas naravno ni mogla 
zadovoljevati — zahtevali več, ko nam je nudila ona 
Pri tem so pa čisto prezrli dve stvari: 

1. da je veljava Italije kot velesile bila primerno 
večja od naše in da je zato njena neposredna beseda 
v svetu Antante, kjer je odločala večina, izdala mnogo 
več, ko vsa naša priporočila; 

2. da je naš najboljši in najuplivnejši zagovornik 
Wilsoii le tako dolgo važna komponenta naših poli- 
tičnih računov, dokler je predsednik velike severo- 
ameriške republike. 

In to je povod naši drugi — nič 
manjši, ako ne še večji — katastrofi 
od Koroške — rapallski pogodbi, po kateri 
je s k o r o 500.000 naših najzavednejših 
sonarodnjakov, ki bi bili danes lahko držav- 
ljani kraljevine Srbov, Hrvatov in Slovencev, prišlo 
v italijansko sužnjost. 

Sicer nisem imel prilike posezati lično kakorkoli 
v rešitev tega vprašanja; vendar pa se smatram opra- 
vičenega izpregovoriti o njem zato, ker sem vse to- 
zadevne podatke prejel od Nikole Pašiča sa- 
mega. Ta naš brez dvojbe največji državnik opazil 
je še pravodobno, da se približujejo volitve v Zdru- 
ženih Državah Severne Amerike. In jel je računati 
tudi z gotovo nezaželjeno nam, zato pa vendar ne 
izključeno možnostjo, da preneha biti Wilson pred- 
sednik. Zato je izposloval pri Clemenceau-u in 
L 1 o y d u George-u, da sta pritisnila na takrat- 
nega italijanskega ministra inostranih del v našem 
smislu. Kakor znano, so se Italijani protivili Wilso- 
novi razmejitveni črti in so zato odlagali pogajanja z 
našo državo. 

Po intervenciji Clemenceau-a in Lloyda George-a 
ndal se je Nitti. Predložil je naši vladi 
početkom leta 1 920. sporazum na podlagi 
Wil so novega projekta .samostalnosti 
Reke pod nadzorstvom Lige narodov. 
Po n j e g o v e m predlogu bi nam ostali 
vsi otoki razen Lošinja, Visa in P e Ja- 
gru ž a , in bi bila Italija izrekla svoj 
desinteresement glede S k a d r a. Kar se 
posebej slovenskega ozemlja tiče, ostali bi nam bili 
Idrija, Postojna, Snežnik in železniška proga Št. Peter 
— Jurdaniči. Nitti je zahteval pač kori- 
dor ob isterski obali do Reke, vendar 
je mislil P a š i č , da bi se bila ta zahteva tekom 
pogajanj podreti dala, tako, da bi nam bila pripadala 
cela proga Št. Peter— Reka. 

Pašič je tako dr. Trumbiču, ki je takrat iz 
Pariza vodil ministerstvo inostranih 'del, kakor tudi 
osrednji vladi v Belem gradu nujno priporočal, 
naj s p r e j m o Nitti j e v o povabilo za po- 
gajanja in odpošljejo svoje pooblaščence v Racco- 
nigi, kjer so se imela ta pogajanja vršiti. Zastonj ! 
Dr. Trumbiču se ni mudilo. Tudi cen- 
tralna vlada, v kateri so bili zastopani tako 
Hrvatje kot Slovenci, je smatrala dr. Trum- 
bičevo oklevanje za opravičenejše, ko 
vse prošnje in opomine našega naj- 
izkušenejšega državnika in diplo- 
mata. 

Videč to, izjavila sta tako Clemenceau, kakor 
Lloyd George, vidno ozlovoljena, da se za 
razmejitev med Italijo in Jugoslavijo ne zanimata več. 
In Italija jo je odstavila z dnevnega reda. Saj 
je vedela, da more s tem le pridobiti. Res: odstopil 
je Nitti in kmalu na to nehal Wilson biti predsednik 
severoameriške republike. Sedaj jej je vsled 
jugoslovanske kratkovidnosti naen- 
krat postala shodmejša pot. Svesta si, 
da ima vse atute v svojih rokah, jela 
je pod ministrovanjem grofa Sforze 

Santa Margherita di Rapallo. 


pritiskati na rešitev razmejitvenega 
vprašanja. In Jugoslavija je morala sprejeti 
italijansko povabilo v Santo Margherito di 
Rapallo. 

Sedaj sta se dr. Trumbdč in osrednja vlada spom- 
nila naenkrat Pašiča. Hotela sta, da on pelje našo 
delegacijo k pogajanjem. Toda P a š i č , ki je bil 
vedno pripravljen služiti domovini, kadar je vedel, 
da jej more koristiti, se je uprl. Po vsej pravici. 
Saj je vedel, da že sama pot v Santo Margherito po- 
meni popolno našo kapitulacijo pred Italijo. In pod 
to kapitulacijo ni maral postaviti svojega podpisa. 
Sam mi je pripovedoval : »Bio sam navičan, 
da sklapam ugovore, koji s u bili k o - 
risni za držav u. O rapallskom ugovoru 
znao sam, da če biti našom nesrečo m. 
Pa da taka v ugovor podpišem ja, koji 
sam bio spremio sasma drugo, nama 
ugodno rešen j e!« (Bil sem navajen sklepati 
pogodbe, ki so bile za državo koristne. O rapallski 

sem vedel, da bo naša nesreča. Pa naj tako pogodbo 
podpišem jaz, ki sem bil pripravil čisto drugačno, za 
nas ugodno rešitev!) 

Kar je veliki državnik predvidel, to se je zgodilo. 
Grof Sforza nastopil je proti naši 
delegacija v Santi Margheriti brez 
vseh ceremonij. Saj je dobro vedel, da ima 
vsled naše nepojmljive nerodnosti na vse strani proste 
roke. Predložil jej je torej enostavno obvezen 
potni list s pripomnjo, da izvrši — 
ako ga ne sprejme — londonski dogovor, ki 
je dajal Italiji pravico zasesti vso 
severno Dalmacijo do pod Šibenika. 
In, o gorje! zmagala je — celo v naši zunanji politiki 
— hrvatskoslovenska koncepcija nad srbsko! 

* 

Ne morem si kaj, da ne bi o tej priliki dodal še 
nekaj kritičnih opazk. 

V naših, pa tudi v hrvatskih novinah objavljajo 
se od časa do časa trditve, da imamo Slovenci in 
Hrvatje ravno toliko zaslug za svoje osvobojenje, ko 
ga za to osvobojenje imajo naši srbski bratje. Te ba- 
haške trditve, ki so našle pot že tudi v Narodno Skup- 
ščino, gredo včasih celo tako daleč, da odrekajo Srbiji 
vsako zaslugo za naše osvobojenje in zedinjenje, češ, 
da bi se bili brez njih že tudi osvobodili sami. Kakšno 
operetno junaštvo! Deželo, ki je brezbramb- 
na ležala pred njimi in sama pričako- 
vala, da si jo vzamejo, prepustili so 
svojemu zakletemu sovražniku samo 
zato, ker so se bali, da se ne bi pre- 
lila le kaplja krvi. Stotisoče svojih 
najboljših rojakov in najzanimivejše 
pokrajine svoje domovine z najbolj- 
šim in najpopolneje izgrajenim pri- 
staniščem so žrtvovali zato, ker jim 
je tekla po žilah polžja kri. In takšni ju- 
naki, da bi se bili sami osvobodili? 

Ne, ne! Naj na vsa usta povem neokrašeno resnico. 
0 s v o b o j e n j e nam je pripravljalo na- 
rodnostno načelo, ki je zmagoslavno svojo 
pot nastopilo širom sveta in ki osvoboditev pripravlja 
tako gotovo, kakor se je naša izvršila, tudi onim našim 
bratom, nad katerimi je v splošnem metežu obvisel 
teman oblak, ki jim začasno zastira solnce svobode. 
Toda vse priprave ne bi bile nič izdale, ko bi ne 
bilo prišlo do dejanja. V tem oziru pa 
smo .bili brezmočni tako mi Slovenci,, 
kakor naši bratje Hrvatje. V eestolptni za- 
sužnjenci mogli smo pač netiti nerazpoloženje narodnih 
množic proti zatiralcem, nismo pa bili v stanu nasto- 
piti z orožjem v rokah, ker so skrbno pazili, da se ga 
ne polastimo in ker so znali korumpovati široke vrste 
naših sonarodnjakov. Žalostne izglede o tem daje tako 
politična zgodovina Hrvatov, ki so se skušali navdu- 
ševati s svojim zgodovinskim pravom, kakor Slovencev, 
ki se na tako pravo sklicevati nismo zamogli. Naj- 
žalostnejše pač izza svetovne vojne. 

Drugače bratje Srbi. Oni so si bili 
ohranili svetle svoje tradicije. Njihove 
narodne pesmi, ki so se pele od vasi do vasi, skrbele 
so za junaško odgojo naroda in za navdušenje v bojih 
»za krst častni i slobodu zlatnuc To jim je pripomoglo, 
da so si na začetku prošlega stoletja izbojevali neod- 
visnost svoje države, da so jo v teku desetletij organi- 
zovali in končno, ko je nastopila doba narodnostnega 
načela, osposobili, da stopi v boj za uveljavljenje tega 
načela na slovanskem jugu. Zaradi njih se je vnela 
in bi se bila pod vsakimi okolnostmi vnela vojna, ker 
je nemški živelj spoznaval, kako se njihova država 
krepi in kako važna komponenta slovanske moči po- 
staja. Vse drugo je znano. Tudi to, kako sta tako 
Zagreb kakor Ljubljana sprejela vest o napovedi vojne 
kraljevini Srbiji. In ne manje to, kako so se bojne 
edinice, sestavljene na njunem ozemlju, udeleževale 
bojev. 

Nehajmo torej z namišljenim ju- 
naštvom in smešnim samoveličjem! 

Oglejmo si kot resni ljudje skozi normalna naočala 
polpretekle dogodke in bodimo možje dovolj, da pri- 
znamo svoje dosedanje zmote. Zadovoljimo se, 
da smo postali. deležni svobode, pri- 
znajmo pravično onim, ki jim gre, za- 
sluge zanjo, in delajmo odkritosrčno 
v skupnem interesu k temu, da jo bo- 
mo— ob spoštovanju enakih pravic — 
uživali srečni in zadovoljni v bratov- 
ski ljubezni. 


/&c* 


XXV. Opazovanje razvoja do- 
godkov v domovini. — Sklep 
vrniti se vanjo. 

Naloga poslanika in polnomočnega ministra pri 
predsedniku bratovske Češkoslovaške Republike bila 
je ne le nad vse častna, temveč tudi jako zanimiva in 
hvaležna. Pri tem pa glede na zveze, ki sem jih že 
leta pred tem imel z onimi češkimi političnimi krogi, 
katere je prevrat postavil na najvidnejša in najupliv- 
nejša mesta nove države, tudi lahka in prijetna. Ko 
bi mi bilo torej do udobnega in mirnega življenja, ni- 
sem si mogel misliti prijetnejšega in poleg tega ugled- 
nejšega in uplivnejšega položaja. 

Toda ustvarjen sem bil prav iz posebne gmote. 
Vedno je v meni vse vrelo in kipelo. Zato sem moral 
neprestano biti zaposlen in sem si delo, kadar mi ga 
niso nalagale poklicne in uradne dolžnosti, ustvarjal 
sam. Tako je bilo tudi tu. 

Saj bi bil lahko pustil, da se v domovini razvijajo 
razmere v pravcu, kateri jim odkazujejo odločujoče 
osebnosti, in se omejeval samo na agende svojega 
urada. Toda tega mi ni dopuščala moja narava. Pa tudi 
ne ljubezen do domovine in skrb za njen blagor. Bil 
sem zaradi nje preganjan in trpel sem zanjo; torej 
okolnosti, ki vedno ustvarjajo tem večjo navezanost in 
zanimanje. 

Zato sem pazno sledil vsemu, kar se v domovini 
godi in smatral sem za svojo dolžnost — če tudi sem 
živel zunaj nje — da sodelujem pri njeni konsolidaciji. 

Imel sem v tem oziru prav idealne nazore. Ve- 
seleč se velike, tako bogata ozemlja obsegajoče Jugo- 
slavije, imel sem živo željo, da jo z združenimi močmi 
uredimo tako, da bo pravi vzor srečne države. Pred- 

postavljal sem namreč prav tiste nazore in ravno taka 
čustva pri vseh onih, ki bodo poklicani za krmarje 
nove državne ladje. Zato so se takoj prvi pogovori s 
Pašičem v Rimu in na poti v domovino gibali v tej 
smeri. 

V Pragi sem imel priliko čisto od blizo opazovati, 
kako si bratje Čehi urejajo svoje državno življenje. 
Zanimalo me je to silno živahno že zato, ker sem po- 
znal veliko število prvovrstnih njihovih upravnih urad- 
nikov na odličnih mestih na Dunaju in sem jih sedaj 
našel vse v Pragi. Vedel sem zato, da bodo želeli in 
tudi hoteli bogate svoje upravne izkušnje postaviti v 
službo lastne narodne države. In avstrijska uprava ni 
bila slaba. Kar se tiče nepristranosti in poštenja iz- 
vzemši v nacijonalnih stvareh — naravnost vzorna. 

Pa je bilo tudi res veselje videti s kakšno goreč- 
nostjo so bili Čehoslovaki, še predno se je ohladila na- 
vdušenost zaradi dosege lastne neodvisne države, na 
delu, da postavijo to svojo državo — če le mogoče — 
v prednjo vrsto kulturnih držav. Predsednika republi- 
ke, ministre, politike, učenjake — h katerih sodelo- 
vanju so se posebno radi zatekali — - finančnike in 
industrijalce — katere so sklicavali v posvete — za- 
stopnike javnega mnenja; s kratka: vse, vse — 
inteligenco in ljudstvo — je navda- 
jala ista misel, da pokažejo svetu, 
kako vredni so priznane jim samostoj- 
nosti in državne neodvisnosti. Zato so 
se že na začetku leta 1919. lotili ustvarjanja čisto no- 
vega, enotnega zakonodajstva. Neprestano so zasedale 
komisije politikov, strokovnjakov in upravnikov. Skoro 
dnevno so iz teh komisij prihajali zakonski predlogi 
glede najrazličnejših panog državne uprave in »Na- 
rodni shromaždenfc je bilo tako rekoč v permanenci, 
da se o njih posvetuje in da zakone sklepa. 

Z bolestjo v srcu opažal sem, da pri nas o taki 
gorečnosti ni ne duha ne sluha. Prav klaverno sliko 
nudila je naša skupščina v primeri s češkoslovaškim 
»N&rodnim shromaždčninK. Mesto kipečega dela, ki 
so ga nove razmere nujno zahtevale, vsepovsod le 

Strankarske zadevice in poizkusi zvijačnega nadmodro- 
vanja eden drugega; mesto velikih koncepcij, malen- 
kostne intrige; mesto idealne požrtvovalnosti, odvratna 
dirka za gmotnimi koristmi. 

Zato se mi je zdelo potrebno svariti, bodriti in k 
konstruktivnemu delu vzpodbujati. Ker mi tega dru- 
gače ni bilo mogoče, dal sem v srbščino prevajati vse 
one v češkoslovaškem »Narodnim shromaždčnk izgla- 
sovane zakone, ki so se tikali ozdravljenja povojnih 
razmer ali so imeli namen s svrhi primernimi ured- 
bami povzdigniti splošno blagostanje ali pa privesti 
kolikor le hitro mogoče h konsolidaciji države. Te 
prevode pošiljal sem s posebnimi opozorili minister- 
stvu inostranih del v Beli grad; ministerskemu pred- 
sedniku Stojanu Protiču sem pa priporočal, da 
jih vzame za vzor pri reševanju podobnih vprašanj v 
naši državi. Zal, da je ves ta moj trud bil brezuspešen. 
Videč, da \ našem narodnem predstavništvu zaradi 
osebnega ljubosumja in iz njega izvirajočih razmiric 
ne more in ne more priti do plodonosnega dela, skušal 
sem z lično intervencijo vzbuditi zanimanje za nalogo, 
ki sem si jo v interesu občnega blagra naprtil sam. 
Peljal sem se zaradi tega v Beligrad, da govorim z 
ministerskim predsednikom. 0 tej priliki sem izvedel, 
da je ministerstvo inostranih del vse došle mu prevode 
češkoslovaških zakonov redno odstopalo resortnim mi- 
nisterstvom, katerih so se tikali. To je bilo pa tudi 
vse. Potem je namreč izginila vsaka sled za njimi. 

Tn posledica tega? Češkoslovaško »Narodni shro- 
maždenk je v teku leta dni dalo državi enotno za- 
konodajo; v državi Srbov, Hrvatov in Slo- 
vencev, v kateri se je toliko pisalo in 
vpilo o unitarizmu, se še v desetem 
letu njenega obstoja upravlja in pra- 
vo kroji po sedmero različnih zakono- 
dajah. 

Čisto naravno je, da sem se živo zanimal za naše 
valutarno vprašanje. Predno sem odpotoval v Prago, 
razpravljal sem o njem obširno s Stojanom Pro- 

tičem, Mišo Gavrilovičem in dr. Mom- 
čilom N inči če m. Vse tri sem poučil o mnenju, 
ki je med posvetovanjem na Sušaku prevladovalo v 
zboru veščakov. Vlada tega mnenja ni osvojila, nego 
je k moji konsternaciji naročila takšno žigosanje avstrij- 
skih papirnatih novčanic, ki je izključevalo vsako kon- 
trolo in je moralo vsled tega brezvestni špekulaciji od- 
pirati vrata na stežaj. — V Prago so mi kmalu na to 
prinesli časniki vest, kakšno zamenjavo kron 
za dinarje pripravljajo v Belem gradu. 
Na jasnem sem si bil takoj, da taka 
zamenjava pomeni pravo katastrofo, 
ki mora na vedno še v navdušenju to- 
neče prebivalstvo novoprivtelovl je- 
nih dežel uplivati ko ledeno mrzel cu- 
rek in imeti silno žalostne politične 
posledice. Zato sem na vse strani pisal in pred 
takim usodnim ukrepom svaril. 

Kakor znano, se je češkoslovaški finančni mini- 
ster dr. R a š i n jako spretno lotil vreditve valutame 
zadeve. Bil je skrajno previden mož in je vedel, da 
je od srečne rešitve tega vprašanja v prav veliki meri 
— ako ne največ — odvisen ves bodoči razvoj Češko- 
slovaške republike. Daši sam v finančnotehniških 
vprašanjih znamenito podkovan, ni se vendar upal 
tega tako važnega problema rešiti zgolj po svojih vidi- 
kih. Zato je sklica val anketo za anketo, da čuje mnenje 
poklicnih finančnikov in narodnih gospodarjev, da 
spozna potrebe velike industrije in trgovine, se pouči 
o položaju poljedelca in obrtnika in končno, da se 
okoristi z globokim znanjem narodnogospodarskih 
kapacitet vseučilišča in s praktičnimi pogledi visokih 
upravnih funkcionarjev. Vseh sej se je udeleževal 
sam, da je mogel sproti posegati v razprave in tako 
bistriti svoje pojme. Cisto naravno je, da je takšno 
obravnavanje tega znamenitega vprašanja moralo vesti 
k ugodni rešitvi in res je bila Češkoslovaška republika 
prva država, ki je srečno stabilizovala svojo valuto in 
s tem utrdila ne le svojo veljavo v zboru narodov, 
temveč tudi svoj kredit na svetovnem denarnem trgu. 

Občeval sem mnogo z dr. Rašinom. Zato sem bil 
o vsem, kar je v valutarnem vprašanju nameraval, 
<lobro poučen. On se je nekaj časa nagibal k misli, da 
poleg krone upelje še eno, prav češko valuto z denar- 
nimi edinkami, ki jih je nameraval imenovati >so- 
kole«. Takrat mi je nekoč dejal, da je 
jugoslovanski finančni minister v na- 
ravnost idealnem položaju, ker ima 
že dve valuti in mu je zato mogoče, 
<ia prepusti prostemu prometu, naj 
ustvari med njima relacijo. O vseh na- 
merah dr. Rašinovih obveščal sem Beligrad; seveda 
tudi o nazoru o dveh valutah. Vsa opozorila pa niso 
izdala nič. Beligrad se je bil odločil za relacijo enega 
dinarja za štiri krone. V skrbi za državno 
misel opozarjal sem, da se na ta način 
ravno tisti sloji prebivalstva, ki so 
bili najštedljivejši in so s samozata- 
je vanje m, omejevanjem in pritrga va- 
nje m najpotrebnejšega zbirali pri- 
hranke za nenadne potrebe v bolezni 
in onemoglosti, pahnejo v največjo bedo. — 
Uspeha svojih opozoril pa nisem videl. Nasprotno: 
čedalje določnejše so se glasila iz Belega grada na- 
znanila, da je relacija 1 : 4 gotova stvar. 

Zona me je obšla, ko sem v ljubljanskih listih 
našel celo poročilo, da sta d r. Ž e r j a v in d r. K r a - 
m e r prišla iz Belega grada pridobitne kroge pre- 
pričevat, da je 1 4, odnosno da je K = 1. Da sta 

pri tem našla le medel odpor, nisem mogel razumeti. 
Pripisoval sem to okolnosti, da dotični pridobitni 
krogi stvari niso presojali po splošnih vidikih, temveč 
'/golj s svojega stališča. Saj jim je višja valuta dajala 
možnost, da vzdignejo cene in mahoma vtaknejo iz- 
datne dobičke v svoje blagajne. Minister dr. Ko- 
rošec , ki je bržkone od ministerskega predsednika 
Stojana Protiča izvedel za moja svarila pred obrez- 
cenjevanjem krone, prosil me je ob nekem mojem pri- 
hodu v Beligrad še posebej, naj mu to vprašanje iz- 
črpno po jasni m. Rad sem to storil in sem ga opozoril 

na neobhodne posledice nameravane relacije tako v 
gmotnem kakor v političnem oziru. Pa tudi to ni iz- 
dalo nič; Ninčičev naslednik uveljavil jo je, kljub vsem 
pomislekom in ugovorom. Kasneje sem imel priliko 
spoznati, da v Belem gradu, žal, ni vedno odločal 
interes države, temveč prav prav mnogokrat le ko- 
risti »čaršije«:. 

Obrezcenjenje krone privedlo je 
kaj hitro k njeni naravni posledici — 
k draginji, ki je jela naraščati od dne do dne. 
Ko sem se o tem nekoč razgovarjal s Stojanom 
Protičem in sem ga opozarjal, kako neopravičeno 
se bogate trgovci, dobil sem nepričakovan odgovor: 
»Neka zaradjuju, pa dosta su patilik In ko sem mil 
poizkušal dokazati, da je dolžnost države ščititi gospo- 
darsko šibkejše sloje državljanov pred izkoriščanjem 
po močnejših, odvrnil mi je, da bi to bilo — boljše- 
vištvo. Zato se nisem več čudil, da sem za svoje pri- 
poročilo, naj bi se tudi v naši državi po češkoslova- 
škem vzgledu jelo delovati na omiljenje stanovanjskih 
neprilik, našel v Belem gradu gluha ušesa. Pač pa sem 
se jel probujati iz svojega idealnega sanjarjenja izza 
prevratne dobe. Ne brez britkih skrbi jel 
sem spoznavati, da je v glavah večine 
odločujočih srbskih državnikov uko- 
reninjena orijentalska miselnost, ki 
je tako bistveno različna od zapadnjaške. In žal mi je 
jelo postajati, da sem z odklonitvijo vstopa v prvo 
vlado in s preselitvijo v Prago prišel ob možnost, da 
sam in neposredno posezam v vladno poslovanje. Saj 
mi je bilo jasno, da o takih razmerah ne more biti 
govora o naglem in srečnem razvoju državnega živ- 
ljenja, temveč, da nam preti usoden zastoj, ako ne 
celo nazadovanje. Poslednje zlasti ne- 
katerim pokrajinnam države, v kate- 
rih je prevladovala zapadnjaška mi- 
selnost in so se v njenem smislu pre- 
sojale naloge države. 

Fatalist pa vendar tudi še sedaj nisem postal. 
Ako ne z vsemi, mislil sem si, da v Belem gradu pro- 

derem vsaj z nekaterimi svojih nasvetov. Zlasti sem 
se zanašal, da predlogi, ki merijo na utrjenje unita- 
rizma, katero se je posebno od nekih demokratov na 
vse pretege naglašalo, morajo prej ali slej zbuditi za- 
nimanje. Zato sem poslal iz Prage v Beligrad leta 1919. 
tele predloge: 

1. Sestavi naj se odbor strokovnjakov, da pregleda 
pravniško terminologijo in jo preuredi tako, da bo v 
vsej državi kolikor mogoče enotna. Iz praktičnega 
življenja sem namreč vedel, da so mnogi tehnični izrazi 
v slovenščini in hrvaščini tako prikrojeni, da imajo 
ravno nasproten pomen, dočim bi se po jezikovnih 
oblikah brez težave lahko tako izpremenili, da bi 
pomenili isto. Še celo srbščina in hrvaščina, ki sta 
vendar eden ter isti jezik, vedel sem, da imata po- 
dobna nesoglasja. Strokovno znanje v zvezi z dobro 
voljo na vseh treh straneh in pa pojmovanje etičnih 
nalog nacijonalne države, dejal sem, da bi moglo in 
moralo v primerno kratkem času privesti k zadovo- 
ljivim uspehom. 

2. Enake odbore priporočal sem sestaviti za vse 
panoge državne uprave zato, da pridejo v rabo domači 
tehnični izrazi, ki naj bodo kolikor mogoče tudi na 
slovenskem ozemlju ravno takšni, ko na srbskem in 
hrvatskem. 

3. Nasvetoval sem osnovati iz članov Srbske znan- 
stvene akademije v Belem gradu, Hrvatske akademije 
v Zagrebu in »Slovenske Matice< v Ljubljani poseben 
odbor z nalogo, da srbski, hrvatski in slovenski pisni 
jezik očisti množine tujk, ki so v njih v rabi in za 
katere imamo lepe domače izraze. Mislil sem pri tem 
na nemške in laške izraze v slovenščini, na nemške, 
laške, madjarske in turške izraze v hrvaščini, in na 
silno množico turških, grških, nemških in madjarskih 
izrazov v srbščini. Dejal sem si, da bi zlasti Srbom 
moralo biti do tega, da se iznebe turkovanja, ker to 
z ozirom na nižjo kulturo njihovih bivših gospodarjev 
pomenja neko robsko ponižanje, katero so s svojim 
junaštvom srečno odčinili. Mi Slovenci — pa tudi 
Hrvatje, dasi leti v manjši meri — smo bili pridni 

-čistilci jezika. Zato bi naši bratje Srbi našli pri nas 
prav lahko nadomestek skoro za vse turške izraze, 
ki jih rabijo. Po drugi strani pa bi mi našli pri njih 
marsikak čisto slovanski izraz, ki bi ga mogli v interesu 
tako željenega medsebojnega zbližanja prevzeti. Da 
bi to pomenilo veliko več, ko vse — še tako glasne' 

— tirade o unitarizmu, je na dlani. 

Na to pot unitarizma se, žal, v Belem gradu niso 
marali podati. Vsi označeni moji predlogi ostali so brez 
odziva. Ko je službena potreba privedla do uvajanja 
enotne terminologije, pa se enostavno iz Belega grada 
dekretovali tudi nam Slovencem mesto že udomačenih 
narodnih označb tujke. K nekakemu posvetovanju, ki 
je bilo pa le enostransko, ker niso bili k temu pozvani 
tudi filološki veščaki, je po moji vednosti prišlo le 
glede železniške terminologije. Slovenci smo v tem 
oziru tudi tu prednjačili. Imeli smo prav lepo svojo 
terminologijo. Naši delegatje so tudi skušali pridobiti 
srbske svoje kolege, da prevzamejo slovenske označbe. 

Le v posameznih — a prav maloštevilnih — slučajih • 
jim je to uspelo. Večinoma so srbski železničarji 
iz zgolj udobnostnih razlogov vztrajali pri svojih označ- 
bah, dasi so nekatere silno neokusne zverižilnice iz 
tujih jezikov. Tolaži me le to, da tudi med Srbe še 
pride čistilno spoznanje. Kakor je na priliko prišlo 
med Nemce, ki so stoletja vlačili v svojem pisnem je- 
ziku s sabo celo navlako tujk, katerim sedaj brez 
usmiljenja dajo slovo. Seveda je pogoj za to, da tudi v 
njihovih vrstah zavalovi svežejša sapa zapadnjaške 
miselnosti. — 

Da so razprave o ustavi, zbudile prav posebno 
moje zanimanje, je jasno. Izprosil sem si od Protiča 
izvod njegovega ustavnega načrta. Ko sem ga proučil, 
mi je pred vsem padlo v oči, da ni predvideval dvo- 
zborničnega sistema. Smatral sem to za veliko napako 
in skušal sem o tem s ponovnimi opozorili prepričati 
tudi njega. Vse velike demokratske države imajo dvo- 
zbornični parlament. Tudi Češkoslovaška republika se 
je odločila zanj. Zdel se mi je zato važen, ker zagotavlja 
državi smotrenejše in premišljenejše zakonodajstvo in 

pomenja zavoro nevarnemu demagoštvu, ko bi se leto* 
širiti imelo iz zbornice poslancev venkaj. Enozbornični 
sistem smatral sem za balkansko institucijo. Saj so ga 
poleg bivše kraljevine Srbije imele Bolgarija, Grčija 
in Rumunija. Da bi balkanski vzorec mogel biti boljši 
od angležkega, ameriškega ali francoskega, pa kar 
verjeti nisem mogel. Žal, da so vsi moji pomisleki bili 
glas vpijočega v puščavi. Ko da smo naj- 
naprednejša in najkulturnejša država 
na svetu, uvedla se je z enozbornični m 
sistemom >neposredna volja naroda«. 
Kam je to privedlo, vidimo v zmešani 
naši zakonodaji. Vidimo po tudi v dru- 
gih prikaznih, ki nas ob letošnji deset- 
letnici novega državnega življenja ne 
morejo navdajati z zadovoljstvom, n i - 
kari že s ponosom, kakor naše brate 
C ehoslovake. — 

Niso me pa s skrbjo napolnjevale le razmere v dr- 
• žavni prestolnici. Tudi to, kar sem videl, da se godi v 
Sloveniji, mi ni vzbujalo veselih čuvstev. Poleg dr. Ko- 
rošca, ki je bil podpredsednik ministerstva v Belem 
gradu, prišel je tudi dr. Žerjav kmalu do moči in upliva. 
Vesel sem bil, ker sem pričakoval, da začne sedaj ono 
delo za blagor naroda in države, o katerem smo 
bili govorili pod božičnim drevescem na sveti večer 
leta 1918 . 

Kmalu pa sem začel opažati, da oba ta dva moža, 
ki sta si v odločilnih dneh bila pridobila toliko zaslug 
za naše osvobojenje, začenjata hoditi pota, ki vodijo 
narazen. Lastna država ustvarila je za naše narodno 
življenje vse drugačne pogoje, kakoršnih smo bili va- 
jeni dotlej. Prej v kot potisnjeni, bili smo sedaj 
naenkrat poklicani k sodelovanju v 
vseh panogah državne uprave. In to ne 
samo kot težaki, temveč tudi kot moj- 
stri in učitelji. Prilike za udejstvo- 
vanje bilo je torej za vse in za vsa- 
kogar. Imel se je le zavedati, da je 
ravnopraven državljan in da je njegova 

dolžnost služiti svoji narodni državi 
brez skritih misli. — In to ni bilo težko. 
Bojev za jezikovne pravice, ki so v dobi avstrijskega 
helotizma absorbovali vse naše moči, sedaj ni bilo več. 
Avstrijske praktike, ki so nas v tem boju slabile s tem, 
da so sedaj eni sedaj drugi frakciji delale neznatne 
ustopke, so za vedno prenehale. Prav nič ni 
zatorej bilo težko zediniti slovensko 
narodno zastopstvo v skupno falango 
z namenom, da skrbi za gmotni blagor 
našega naroda v njegovi narodni dr- 
žavi. Kako kdo sicer gleda na svet, je bila čisto 
postranska stvar, ki bi se bila lahko prepustila nje- 
govemu razumu in njegovi vesti. Kardinal na 
dogma politične vere v novi državi bi 
bila morala biti: blagor naroda nad vse ! 

Toda v slovenski parlamentarni delegaciji že koj 
s početka ni bilo soglasja. Ko da je kot dedščino iz 
Avstrije v novo državo prinesla s sabo prokletstvo 
razcepa. Da so bili Slovenci edini, mogli so takoj s 
početka v novem državnem življenju zavzeti in ohraniti 
odličen .položaj, ki bi ne bil ostal brez dobrih posledic 
na vso državno upravo, ki je bila potrebna njihovega 
reda in pa zapadn jaških preuredb. Vsled svoje raz- 
cepljenosti in protivljenja eden drugemu so v srbski 
— bolj iz zasebnih ko načelnih razlogov po strankar- 
stvu razrvani — javnosti morali takoj s početka priti 
v sloves, da ne pojdejo zgolj za idealnimi cilji. 

Pri tem se je še demokratski del slovenskih par- 
lamentarcev pridružil hrvatskim in srbskim poslan- 
cem, ki so v Narodni skupščini tvorili demokratski 
klub. In srbsko strankarstvo je bilo — z vsemi svojimi 
slabimi stranmi — preneseno na slovenska tla. 

Kakor hitro se je pa to zgodilo, j e 1 a 'j e — 
kakor drugod — tudi v Sloveniji g i niti 
pravna sigurnost, katera je vendar najvažnejši 
postulat vsake dobro vrejene države, in od katere je 
zlasti odvisen tudi državni kredit. S strahom sem 
opažati jel, kako se Slovenija začenja 
upravljati čisto po strankarskih vidi- 

kih in kako se je pravica jela umikati 
zgolj strankarskim uvaževanjem. Dejal 
sem si, da mora to, ako se ne izpremeni, prej ali slej 
vesti do katastrofe in živa želja se mi je ob takih mi- 
slih vzbujala, da bi bil v domovini in bi mi bila dana 
možnost dejanske udeležbe pri njeni upravi. 

Žal, da me je pri tem prevevala le preveč sloven- 
ska narodna zavest in da se nisem spomnil, da bi iz 
Belega grada samega bilo še najlaglje delovati proti 
nezdravim prikaznim v upravi Slovenije, ob enem pa 
uplivati na odpravo podobnih prikazni tudi v ostalih 
delih države. Le željo bi mi bilo potreba 
one dni izraziti in prišel*bi bil kot 
resortni minister v vlado. Morebiti, da so 
me od takega koraka oddaljevala tudi pisma nekih 
prijateljev, ki so mi bili ostali zvesti in ki so cesto 
izražali obžalovanje, da me Slovenija pogreša v teh 
kritičnih dneh. Zlasti finančni računski svetnik Ivan 
Jerman, moj mnogoletni zvesti volilec, ki je sim- 
patije do mene podedoval po svojem očetu in me jih je 
ponovno zagotavljal, ni skoro nobenega pisma zaključil 
brez poziva: >Pridi Ivan, Slovenija Te potrebuje!« 

Bodi že kakorkoli: moja odločba je mahoma dozo- 
rela. Takrat, ko je vlada pod Pašičevim predsedstvom 
vstvar jala ustavo. Izzvala jo je pa upravna deli- 
tev države. 

Iz XVII. poglavja tega spisa je vidno, da sem sri 
še pred polomom Avstroogerske predstavljal takšno 
upravo naše bodoče skupne države, ki bi slonela na 
kulturni raznolikosti njenih delov. Jasno mi je namreč 
bilo, da se n. pr. Makedonija ali Črna gora ne moreta 
upravljati po ravno tistih vidikih, ko Slovenija. Zato 
sem kot samo posebi umevno smatral, da mora Slo- 
venija v okviru nove države tvoriti posebno upravno 
ozemlje s svojim deželnim zborom, ravno tako kakor 
Hrvatska, Slavonija in Dalmacija s svojim saborom. 
Sodil sem, da ne bo težko določiti, katere kulturne in 
gospodarske zadeve naj se izločijo iz državne zakono- 
daje in prepuste pokrajinskim. Lete bi bile potem v 
stanu, da svoje zakone prikrojijo po raznolikosti pod- 

nebja, po navadah stanovništva, kakor so se izobliko- 
vale v teku stoletij, po njegovih kulturnih potrebah in 
po drugih podobnih razlogih in vidikih. 

Ko me je bil leta 1921. Pasic naprosil, naj mu 
glede »podele države na oblasti« povem svoje mnenje, 
odgovoril sem mu, da nasvetujem takole razdelitev: 

1. Kraljevina Srbija s Sandžakom, 

2. Stara Srbija in Macedonija, 

3. Vojvodina z Bačko in Baranjo, 

4. Dalmacija brez Boke Kotorske, 
Hrvatska in Slavonija, 

5. Bosna, 

6. Črna gora s Hercegovino in z B o - 
ko Kotorsko, 

7. Slovenija. 

Na ta način bile bi ustvarjene velike pokrajine s 
prilično enakimi interesnimi sferami tako kar se tiče 
kulturnih, kakor ekonomskih potreb. Po mojem mnenju 
bila bi taka razdelitev našla odobravanje in bi bila 
takoj s početkom ustvarila v državi primemo ozračje 
za mirno in zadovoljivo sožitje vseh treh državotvor- 
nih narodov. 

Pred delitvijo države na majhna 
upravna ozemlja, kakršno so po fran- 
coskem vzorcu priporočali nekateri 
politiki, svaril sem iz vseh moči. Dejal 
sem, da bi bilo — pri vsem stremljenju po izenačenju 
državnega sožitja — napačno prezreti vse posebne želje 
prebivalstva, ki temelje v zgodovinskih reminiscencah, 
katere so po nekod še jako žive. Pri tem sem zlasti 
opozarjal na Hrvatsko, kjer sem priporočal za vsako 
ceno vzdrževati bansko čast, katera v vseh Hrvatih 
vzbuja opravičen ponos. Saj v Dalmaciji neke vrste 
srebrnega denarja še danes nazivajo »banice«. Pred 
vsem sem pa male upravne edinice 
zato odsvetoval, ker bi bile predrage. 

Nikola Pašič ni imel navade veliko govoriti. 
Zato se je, predno si je napravil dokončno sodbo, 
redkokedaj naravnost izvedelo, kako o kaki stvari 

misli. Tudi o mojih predlogih jel je razpravljati 
jako oprezno. Vendar sem pa iz njegovih pri pomen j 
mogel spoznati, da je — zlasti kar se srbskih 
delov države tiče — iz strankarskih ozirov zelo naklo- 
njen malim upravnim edinicam. Kar se Hrvatske tiče, 
ni se izrazil ne tako in ne drugače, vendar mojo opo- 
zorite v o »banicah« kvitoval s tem, da je na vel bane 
Svačiča, Zrinjskega, Frankopana in Jelačiča, češ, da so 
to zgodovinsko jako slavna imena. Čisto določno 
in brez pridržka pa se mi je izrazil gle- 
de Slovenije. Dejal je, da bi — ne g lede 
na ostalo — že zaradi jezikovne po- 
sebnosti želel, da tvori svojo oblast; 
da pa pri slovenskih poslancih samih 
ni v tem oziru edinosti. 

Ne morem povedati kako bolestna je bila zame ta 
ugotovitev. Naš naj višji ideal, za kateri 
smo se desetletja navduševali, da v 
trenotku, ko je njega izpolnitev po 
okolnostih in po duhu časa dana, ne 
najde umevanja pri zastopnikih na- 
roda! Moj Bog, ali naj nas po koroškem 
in rapallskem udarcu, zadene res še 
ta kazen ? ! 

In zadela nas je. V Belem gradu niso vpra- 
šali za kakšno upravno uredbo Slovenije je večina po- 
slancev slovenskega naroda, temveč kako o tem mislijo 
poslanci, ki podpirajo vlado. In leti so — prav po mi- 
selnosti, ki so jo iz dunajskega parlamenta presadili 
v belograjsko Narodno skupščino, že zato da kljubujejo 
onim svojim slovenskim tovarišem, ki so se vnemali 
za zedinjeno Slovenijo, glasovali za nje razcepitev. Ko 
se je to zgodilo in ste se s sprejetjem ustave ustvarili 
ljubljanska in mariborska oblast, šel je poslanec in 
minister dr. Vekoslav Kukovec celo tako da- 
1 ječ, da je proglasil ustavo za nedo- 
takljivo in vsakogar, kdor bi deloval 
za njeno spremembo, za veleizdajalca. 

Ta nepojmljiva izjava storila je, da sem vzdrhtel. 
Z delitvijo Slovenije ustvarili so se zopet 

Kranjci in Stajarci, z njo zagrešil se je n a. d 
našim narodom neodpustljiv greh. In 
instrument tega greha naj bi tvoril 
našo politično dogmo? Ne in nikdar ne! 
ozvalo se je v meni. Ako so me že druge okolnosti na 
vso moč vabile v Slovenijo, dozorel je sedaj moj sklep 
mahoma. Domov, na delo za takšno spre* 
m e i)i b o ustave, ki nam da zedinjeno 
Slovenijo! 

Oglasil sem se pri Pašiču. Kazborit, kakor vedno, 
posluša me mirno. Potem pa pravi: 

>Ako je Vaša volja, nimam nič proti temu. Toda 
pomislite dobro: sedaj ste na definitivnem službenem 
mestu; kot pokrajinski namestnik boste le na za- 
časnem. V lastnem Vašem interesu je, da ostanete v 
Pragi.« 

Odšel sem od njega razburjen in sam s seboj v 
razponi. Pamet mi je velevala misliti na svojo in svoje 
rodbine bodočnost. Tem bolj, ker sem se ob vstopu v 
državno službo odrekel svojemu privatnemu položaju. 
Srce pa me je vleklo v Slovenijo. Čedalje močnejši je 
postajal njegov glas. Domišljal sem si, da imam upliva 
in moči dovolj, da zabranim delitev Slo- 
venije vsaj za tako dolgo, da se vst va- 
ri mogočnost revizije ustave. Pač se je 
oglašal še drug glas, kaj potem, ako je ta domneva 
preoptimistična. A prvi ga je zavračal, da — bolehen 
kakor sem bil skoro celo življenje — itak ne bom več 
dolgo živel in da bo država, ako v njeni službi umrjem, 
skrbela za mojo rodbino. 

In ta je zmagal. Drugi dan šel sem k Pašicu z na- 
znanilom, da sem se odločil. Bil sem torej v seji mi- 
nisterskega sveta dne 10. julija 1921 imenovan za po- 
krajinskega namestnika za Slovenijo v Ljubljani, na 
kar sem ministerstvu inostranih del naznanil, da se 
odpovedujem časti in dolžnosti poslanika in polno- 
močnega ministra v Pragi. 


* 

Po izvršenem imenovanju za pokrajinskega na- 
mestnika oglasim se zaradi prisege pri Svetozarju 
P r i b i č e v i č u . ki je bil takrat minister notranjih 
stvari. Dogovorjena je bila — če se prav spominjam 
na neko nedeljo — popoldne ob treh. 

Ob določeni uri najdem v pisarni ministrovi poleg 
ujega tudi še ministra dr. Vekoslava Kukovca 
in pa poslanca dr. Gregorja Žerjava. Osupne 
me to. Ker pa ni predpisov, po katerih bi se pri za- 
prisegi uradnikov imela izključevati javnost, pozdravim 
se z obema in prisežem. Takoj po izvršeni prisegi pa 
se obrnem k ministru notranjih zadev in ga s posebnim 
poudarkom vprašam: 

»Gospod minister, ali ste pozvali 
ta dva gospoda Vi k moji zaprisegi 
semkaj?« 

Vidno iznenaden po tem vprašanju, odgovori mi 
minister Pribičevič: 

>Ne, nisem ju povabil. Ona sta le slučajno tukaj.< 

> »Jemljem torej na znanje, gospod minister,«« 
odvrnem mu — obrnjen k njima, — zopet s poudar- 
kom, »da sta le slučaj o prišla sem- 
k a j««. 

Predno morem še kaj dodati pa mi že seže dr. Žer- 
jav v besedo: 

»Zato sva prišla, da Te povabiva s sabo na izlet 
v Topčider. Glej, ugodno vreme je in pa marsikaj se 
lahko pri tem porazgovorimo.« 

»»Hvala Vama lepa,«« glasil se je moj odgovor, 
»»a izleta se ne morem udeležiti««. 

Vsled navzočnosti dr. Kukovčeve kakor navlašč 
izpodbujen, obrnem se sedaj k ministru notranjih stva- 
ri z besedami: 

»Gospod minister, prisegel sem na ustavo in po 
njej se hočem seveda tudi ravnati. Opozarjam 
Vas pa izrečno, da ustave ne smatram 

— kakor sem čital, da se je od neke strani naglašalo — 
kot nekaj takega, kar bi na vse veke 
moralo tako ostati. Po mojem mnenju imajo 
državljani na način, ki ga določa ustava sama, vedno 
pravico, da jo izpremene.« 

Ne da me pusti dogovoriti, pravi Pri biče vic: 

>Naravski. Pa to je jasno.« 

Po teh besedah poslovim se od vseh treh in od- 
idem. Pa ne brez utiša, da je s prisotnostjo obeh mojih 
rojakov imel biti zvezan prav poseben namen in tudi 
ne brez prepričanja, da nisem onih, ki so ga imeli, 
pustil v dvomu, kako o stvari sodim. 


XXVI. Pokrajinski namestnik 
v Ljubljani. 


V Pragi nisem nikomur le z besedico omenil, da 
se nameravam preseliti v svojo domovino. Zato je 
moje imenovanje za pokrajinskega namestnika Slove- 
nije prišlo cisto iznenada. Zbudilo je začudenje in ob- 
žalovanje. Saj je bilo splošno znano, da me na Prago 
že iz pretekle dobe veže toliko lepih spominov vza- 
jemnega narodnega dela. Tudi je vsa češka javnost 
dobro vedela v kako prijetnih razmerah sem z vsemi 
zvaničnimi krogi Češkoslovaške republike in v kakem 
vzornem tovarištvu z vsemi členi diplomatskega zbora. 
Končno je jugoslovansko poslanstvo v praški družbi 
slovelo po svojih recepcijah in po neprisiljenem, do- 
mačem tonu, ki je na njih vladal in storil, da so bile 
zaželjeni rendez - vous najodličnejše praške družbe. 
Ljudje torej kar verjeti niso mogli, da se poslovim iz 
tega tako milega in vzpodbudnega osredka. Vsi listi 
so to obžalovali in ko sem se vrnil iz Belega grada, kjer 
sem bival od 20. julija, prihajali so prijatelji in znanci, 
da se pouče o uzrokih moje preselitve. 

»Slovenski Narod« je dne 12. julija javil: »Po po- 
ročilih iz Prage češka javnost ne vidi rada, da se po- 
slavlja iz Prage minister Ivan Hribar, ki si je pridobil 
neprecenljive zasluge za poglobitev bratskih odnošajev 
med Češkoslovaško republiko in Kraljevino SHS in če- 
gar delo je tudi češkoslovaška-jugoslovanska alijansa. 
Tolaži se s tem, da bo poslanik Ivan Hribar tudi na 
svojem novem mestu ostal zvest svojim idealom ter 
kakor doslej tudi v bodoče deloval t istim navdušenjem 
na polju čim najtesnejše zveze med obema bratskima 
narodoma in državama.« 

Moje slovo od predsednika republike in od vseh 
»elanov vlade je bilo najprisrčnejše. Ravno tako slovo 
od mojih poklicnih tovarišev. Ameriški poslanik, ki 
je takrat bil nekje na potovanju, pa je kasneje poslal 
za mano tole pismo: 


Ameriško poslanstvo v Pragi 


Dragi tovariš, 


80./VII. 21. 


Jako mi je žal, da sem bil na počitnicah, ko ste se 
poslovili od Prage ter odpotovali v Jugoslavijo, ker 
sem na ta način prišel ob zadovoljstvo, da Vas pred 
odhodom še enkrat vidim. Vedno se bom z na j večjim 
veseljem spominjal najinih stikov v dobi, ko ste bili v 
Pragi jugoslovanski minister in zagotavljam Vas, da 
mi je resnično žal, da se nisva videla še večkrat. 

Vedno bom cenil prijetne najine razgovore, kakor 
tudi Vaša čutila za mojo domovino. Vaše svete in Vaše 
prijateljstvo bom vedno visoko čislal in želim, da se še 
srečava. Prepričan sem, da nastopate mnogo večji de- 
lokrog in da bo Vaš poklic guvernerja Slovenije jako 
zanimiv. 

Moja soproga se mi pridružuje in pošilja Vam in 
Vaši gospej soprogi zagotovilo najinega najodkrito- 
srčnejšega prijateljstva. 

Blagovolite, dragi moj starejši tovariš, sprejeti za- 
gotovila mojega spoštovanja, podkrepljenega z mojim 
prisrčnim prijateljstvom. 

Richard Crane, lr.« 


V Sloveniji je po došlih mi poročilih moje imeno- 
vanje za pokrajinskega namestnika bilo v splošnem 
sprejeto dobro. Saj so me moji rojaki poznali iz dobe 
mojega ljubljanskega županovanja kot človeka dela in 
reda. Glede na politične razmere pa je umevno, da si 
stranke niso bile na jasnem, kako naj bi vrednotile to 
imenovanje in kakšno stališče glede na svoje politične 
težnje zavzele proti njemu. >Slovenski Narod« pisal je 
dne 15. julija, ko je izvedel, da sem se na poti v Prago 

.pripeljal iz Belega grada v Ljubljano, takole: > Ljub- 
ljana in vsa patrijotska Slovenija ga pozdravljata v 
nadi, da se bo njegovemu delu posrečilo napraviti iz 
Slovenije biser enotne ujedinjene Jugoslavije, trdnjavo 
državne misli, državnega in narodnega jedinstva.« 

Iz tega kratkega pozdrava zvenela je že rahla 
aluzija, da vsa Slovenija ni patrijotska. Iznenadila me 
ta aluzija ni. Saj sem od dalječ opažal, da je Slove- 
nijo le prezgodaj po zedinjenju z brati Srbi in Hrvati 
začelo razjedati ono strankarstvo, ka- 
tero je že v Avstriji storilo, da so njeni politiki 
iz čisto osebnih razlogov puščali na 
strani velike cilje in so drveli le za trenot- 
nimi uspehi, ki so imeli zvečine le taktično vrednost. 
Na isti poti bile so vodilne ličnosti že tudi sedaj. Še 
tako dobra stvar proglašala se je takoj za pogubno, če 
je prišla iz drugega političnega tabora. 

Sicer je bila pa ta občutljivost umevna. Saj je bilo 
prve dni po zedinjenju vidno, da ljudje tavajo po neki 
politični temi, v kateri jim je težko najti pravo orien- 
tacijo. Ta položaj je bil posledica politične odgoje. 
Treba se je bilo le spomniti polpreteklih dni in pomi- 
sliti v kakem smislu so voditelji odgajali narod. Izbruh 
vojske z najodvratnejšimi prizori besnega sovraštva do 
krvnih slovanskih bratov pokazal je to v vsej goloti. 
Zato se ni čuditi, da je prevrat leta 1918. našel med 
Slovenci tako miselnost, da so nekateri v dosledku 
one politične odgoje v polni duševni zablodi 
sanjali celo o tem, da bi za nas bilo 
najbolje, ko bi se Slovenija združila z 
Italijo, češ, da na ta način najlaglje in najenostav- 
neje pridemo do svojega narodnega zedinjenja. Na 
drugi strani so bili pa zopet sanjarji, ki so si 
domnevali, da je med nami, katere so stoletja 
razdvajala in nam ustvarjala različne kulturne prilike 
in gospodarskorazvojne možnosti, mahoma mo- 
“'goče izvesti nivelizacijo. 

Jaz sem bil vedno vnet Slovan. Moje politično 
usmerjenje nagibalo se je k vseslovanskemu bratstvu. 
Ker je bilo to splošno znano, nisem se prav nič za- 

čudil, da me »Slovenec«, ni pozdravil sočuvstveno. 
Težko mu je bilo izmotati se iz miselnosti, v katero 
ga je bil zamotal dr. Šušteršič takrat, ko je imel prvo 
in zadnjo besedo pri njem. 

Vendar me to ni motilo. Vedel sem, da je 
naš narod v bistvu svojem dober in 
pošten in da ga nič ne more laglje rešiti njegove 
neblage hipnoze z ene ali druge strani, ko blago- 
dejna sapa absolutne pravičnosti. Njen 
znanitelj in vršitelj hotel sem mu bi ti. 
Ta trdni sklep in ta zavest me je spremljala na poti iz 
bratovske Češkoslovaške k njemu. — 

Jasen, vroč solnčni dan je bil, ko sem dne 26. ju- 
lija 1921 v brzovlaku privozil v Špilje in kmalu nato 
pustil državno mejo za seboj. Na postaji v Šent liju 
pozdravile so me prve trobojnice. Kako mi je ob po- 
gledu nanje začelo hitreje utripati srce! Sto in stokrat 
vozil sem se tod mimo v avstrijski dobi. Vedno z ža- 
lostjo v srcu. Saj sem vedel in videl, kako naš po- 
hlepni sosed sega vedno globlje in globlje v to divno 
našo zemljo. V Št. liju samem šopirila se je — 
kljubu občudovanja vrednemu odporu nekaterih naših 
idealnih rodoljubov — vedno bahaveje nemškutarija, 
ki sta jo izdatno podpirala »Schulverein« in »Siidmar- 
ka«. Sedaj pa takšna temeljita izprememba! Na po- 
stajnem poslopju naša trobojnica! In vsi napisi samo- 
slovenski! Južni železnici je avstrijska državna uprava 
zabranjevala kakršenkoli slovensk napis na postajnem 
poslopju. Vsa veličina zgodovinske i z - 
premembe, ki nam jo je prinesla sve- 
tovna vojna, stopi mi pred oči. Živio klici, 
ki so mi ob hitri vožnji mimo postaje zadoneli v po- 
zdrav od uradništva, in od domačega, iz bližnjih hiš na 
kolodvor prihitelega prebivalstva, pa mi pokličejo v 
spomin, da se vračam v slovensko svojo domovino v 
tako važni misiji, ko doslej še nikdar. 

Radostno so se ozirale moje oči po mikavni oko- 
lici, po kateri je brzel vlak dalje in vzvišeno čutila so 
me navdajala, ki smo prispeli na veliki, bogato z zasta- 
vami ozališani mariborski kolodvor, pred katerim sem 

ugledal množico pražnje oblečenega občinstva, ki je, 
ko se je vstavil vlak, burno pozdravljati jelo. Mnogo 
davnih znancev in prijateljev našel sem tu. Na licih teh 
kakor tudi vsega ostalega občinstva zdelo se mi je, da 
morem citati odkritosrčno veselje, da na čelo uprave 
vse Slovenije kot nje politični upravitelj stopa mož, 
o katerem je bilo znano, da mu je 
zedinjena Slovenija bila vedno svetal 
ideal. Za prav posebno dober omen pa sem smatral, 
da je k sprejemu na kolodvor prišel tudi knezoško! 
dr. Mihael Napotnik s kapitljem in da sem iz 
njegovih ust čul tako topel pozdrav. Dejal sem si, da 
je to dokaz, kako so po sprejetju ustave, ki daje državi 
krepak temelj, izginili vsi dotlej morda še vladajoči 
dvomi in da se sedaj vsi Slovenci brez razlike v lju- 
bezni in udanosti oklepajo svoje lastne države. — Poln 
najboljših vtisov poslovil sem se torej od Maribora in 
kasneje tudi od Celja in Zidanega mosta ter sem ob 
petih popoldne prispel v nad vse drago mi Ljubljano, 
ki me je tokrat pričakala s posebnim sijajem. 

Težko je popisati, kaj sem čutil takrat, ko je vozil 
vlak na prostrani kolodvor in me je oddalječ pozdrav- 
ljala mogočna trobojnica na grajskem stolpu. Kar ma- 
homa mi je preletela misel možgane kako sem pred 
več ko šestimi leti pod strogo policijsko pažnjo v temi 
m mrazu zapuščal ta kolodvor tako sam in od vseh za- 
puščen. Potem pa, kako sem se pred poltretjim letom 
nekega neprijetnega zimskega dne vračal iz dolgega 
in mučnega prognanstva, da tega Ljubljana, katere 
prebivalstvo mi je kot svojemu poslancu in županu 
tolikokrat vzklikalo in me pozdravljalo, takorekoč še 
opazila ni. Ljubezen in udanost množice! Vanitas 
vanitatum! 

Te misli bi se mi bile morebiti razpletale dalje, ko 
bi ne bil vlak naenkrat obstal pred postajnim po- 
slopjem, čegar peron je bil natlačeno poln občinstva. 
Videč slavnostno razpoloženje trenotka, zdelo se mi 
je potrebno označiti že ob vstopu na domovinska tla 
— tako kakor sem to storil tudi v Mariboru — temelj- 
no vodilo svojega upravnega programa. Zato sem v 

odgovoru na pozdrav načelnika oblastev in zastopnika 
mestne občine dejal, da »prihajam domov za- 
to, da bom ščitil pravo in pravico«. — 
Pri tem sem naglasil, da »n e poznam nobene 
razlike med državljani Jugoslavije, 
naj si bodo te ali one stranke. Vsi so 
državljani iste države, vsak ima pra- 
vico do zakonite obrambe.« 

Ustavo sem — pa naj si že bo dobra 
ali slaba — označil kot najvišji za- 
kon, in naglasil, da morajo vspričo tega pri upravi 
države nehati vse druge praktike, s kratka: da 
mora mesto samovolje, kakršno je bi- 
lo semtertje opažati, vladati poslej 
le pravo in pravica. — Pritrjevanje, ki je 
mojim besedam sledilo, dokazovalo mi je, da so bile 
simpatično sprejete, da sem potemtakem govoril ve- 
čini prisotnih iz srca. In odpeljal sem se s kolodvora 
ob prijaznih pozdravih občinstva v vladno palačo na 
Bleiweisovo cesto. 

Ob nastopu urada pokrajinskega namestnika 
smatral sem za potrebno poučiti tudi uradnike v tem 
smislu. Pri tem sem pa glede na izjavo ministra Ku- 
kovca in na pisanje demokratskih časopisov izrečno 
opozoril, da ustave nikakor ne smatram za kak noli 
me tangere, nego da nasprotno vsakemu državljanu 
priznajem pravico delovati v mejah zakonov na 
njeno izpremembo, ko bi se pokazalo, da je ta ali ona 
njena določba izpremembe potrebna. — Dobro vedoč, 
kak utis so v širokih plasteh naroda napravile neka- 
tere odredbe centralne vlade, zlasti pa dekretovana 
relacija krone k dinarju, polagal sem veliko važnost 
na takšno obnašanje uradništva do občinstva, ki bo 
zbujalo zaupanje do državne uprave in skušalo para- 
lizovati neblage uplive ljudi, ki so nerazpoloženja iz- 
rabljali v pogubne svoje namene. Prav zelo mi je bilo 
tudi do tega, da uradništvo v svojem občevanju z 
državljani daje dober izgled glede utrjanja bratovske 
ljubezni med vsemi tremi narodi, ki so postali vsak 
zase predsta vitel ji moči troimenega državnega 

naroda. Saj se je z nerazpoložen je m proti državni 
upravi jela širiti že tudi mržnja do srbskega naroda 
kot glavnega stebra države. 

Da uradništvo širom vse Slovenije v tem smislu 
poučim in da sam stopim v kolikor mogoče tesne stike 
s širokimi plastmi prebivalstva, odločil sem se bil 
prepotovati vsa okrajna poglavarstva in sem to poto- 
vanje nastopil dne 6. avgusta. 

Pred tem sem pa za 3. dan avgusta zbral okrog 
sebe na slavnostnem banketu predstavnike oblasti in 
javnih korporacij, da se jim zahvalim na sprejemu ob 
svojem prihodu. V pozdravnem svojem govoru dal 
sem svojemu srčnemu veselju izraza pred vsem z 
ugotovitvijo, da je iz dvoboja med Slovanstvom in 
Germanstvom izšlo zmagovito prvo. Prestopivši pa k 
domačim razmeram, dejal sem doslovno: 

>Za nas so posledice zgodovinskega potresa epo- 
halne. Slovenec državotvoren element, 
slovenski jezik državni jezik, bela 
Ljubljana rezidenca kralja jugoslo- 
venske krvi. Posebne milosti božje 
je treba za pojmovanje velikih teh 
resnic. In sedaj pride še večja: Srbi, 
Hrvati in Slovenci en narod, tvorec 
eno ter isto nedeljivo državo! Bog je 
stvorio naše jedinstvo, bračo Srbi, 
Hrvati i Slovenci! A što je Bog stvorio, 
neka čovjek ne pokuša, da ruši!« 

Vsi moji obiski po Sloveniji izzvenevali so v na- 
vdušene manifestacije za narodno in državno edinstvo. 
Povsod sem se mogel prepričati, da 
je naše zedinjenje trdno zasidrano 
v narodu in da so neutemeljene vse 
nasprotne trditve, ki so se pojavljale v čas- 
nikih iz čisto strankarskih nagibov. Videl sem, da ni 
nič drugega potreba, ko dobre, hitre in pravične 
uprave, da se odstranijo vsa nerazpoloženja. S temi 
izkušnjami in s tem prepričanjem vrnil sem se po 
končanem obhodu domov, trdno odločen, da storim 
vse, kar sem videl, da narod od mene pričakuje. 

Predaleč bi vedlo, ko bi hotel govoriti o spre- 
jemih na sedežih posameznih okrajnih glavarstev. Le 
tako mimogrede i kot nekak kurijozum naj omenim, 
da je dne 11. avgusta med obedom v Novem mestu 
poleg župana Rozmana in prošta Elberta 
tudi bivši dvorni svetnik Š u k 1 j e čutil potrebo 
govoriti mi na čast napitnico, v kateri je slavil mojo 
delavnost in moje zasluge. Poleg začudenja in izne- 
nadenja onih navzočnikov, ki so govornika poznali, 
pa ta govor ni povzročil nikake nesreče več. 

Zanimiva, ker po svoji vsebini dalekosežna in po 
koncepciji velepomembna je bila pa napitnica, ki jo 
je med obedom v Mariboru dne 5. avgusta govoril 
knezoškof dr. Mihael Napotnik. Glasila se je 
takole: 

»Prečislani gospod minister in pokrajinski na- 
mestnik! 

Dovolite dobrohotno, da izpregovorim kakor do- 
poldne v deputaciji lavantinske duhovščine, zdaj pri 
agapi ali bratski gostbi nekoliko pozdravnih besed. Z 
izredno radostjo nas je svoj čas napolnil obisk pre- 
svitlega regenta, prestolonaslednika Aleksandra v na- 
šem zalem mestu Mariboru. Danes pa se veselimo, da 
je prišel prečislani gospod kraljevski namestnik v naš 
Maribor, ki je meni tako ljub in drag, ker je obenem 
tudi sedež nadpastirjev prostrane lavantinske vladiko- 
vine, ki bo v kratkem, in sicer leta 1928., slavila 
sedemstoletnico svojega obstoja. S tem posetom je 
naše lepo razcvetajoče se mesto iznova pridobilo na 
ugledu in slovesu. Mi izrekamo preblagemu gospodu 
pokrajinskemu namestniku iskreno zahvalo za nje- 
govo, četudi le kratko bivanje v naši sredini ter živo 
želimo, da odnese gospod minister prav prijetne vtise 
iz glavnega mesta slovenske Štajarske. Tej zahvali 
pridajem zagotovilo naše udanosti in zvestobe, po- 
slušnosti in ljubezni do Njegovega Veličanstva kralja 
Petra I. in Njegovega Visočanstva prestolonaslednika 
regenta Aleksandra. Naše navodilo in ravnilo bo 
vselej znamenito evangeljsko naročilo: Dajte Bogu, kar 
je božjega in kralju, kar je kraljevega! Omenjene važne 

dolžnosti in čednosti nam narekuje zdrava pamet: sai : 
brez avtoritete ni urejene družbe. Nalaga nam jih 
prvak apostolov: »Boga se bojte, kralja častite, nje- 
gove oblastnike čislajte!« Uči nas jih odlok presvetega 
apostola narodov: »Vsakdo bodi poslušen višji oblasti, 
ne nam, temveč oblastem, katere so od Boga!« Mi 
ljubimo troimeno krasno kraljevino in njenega vla- 
darja po v obče znanem reku: »Ni dobro mnogovladje; 
eden bodi vladar, eden kralj, ki mu da Kronov sin 
žezlo in pravico, da kraljuje.« Stari Homer pravijo, da 
je bil slep. Če je bilo njegovo telesno oko mrtvo, je 
bilo pa njegovo duševno tem živejše, bistrejše in 
jasnejše. Že Homer pravi, da je videl, kako v senci 
resnice dobivajo vladarji svojo oblast od zgoraj. 

Sprejmite nadalje, visokospoštovani gospod kra- 
ljevi namestnik, zatrdilo, da hočemo po svojih močeh 
složno in vzajemno z zakonitimi oblastmi delovati za 
miren razvoj in srečen procvit krasne kraljevine, ka- 
kor za blaginjo in dobro srečo lepe naše domovine. 
Program naš je evangelij božjega mi*u in krščanske 
ljubezni. V dosego teh svojih dobrih in najboljših na- 
menov se priporočamo Vaši sopomoči in podpori, 
kakor zavetju visoke vlade. Naposled prosim milega 
Boga, kakor sem to danes storil pri sv. maši, ki sem 
jo služil na god Marije Snežnice, da Vas, prečislani 
gospod minister, neprestano podpira s svojo vse- 
mogočno milostjo v visokem, pa tudi težavnem, ker 
dolžnosti in odgovornosti polnem poklicu in poslu. 
Želim Vam blagoslova božjega v najzvrhanejši meri. 
V tem domoljubnem duhu in zmislu povabim vse ljube 
sogoste, da vzdignejo čaše polne domačega vina in z 
menoj vred zakličejo: Bog varuj in čuvaj še mnoga 
dobra in zdrava in vesela leta precenjenega gospoda 
ministra in kraljevega namestnika! Jaz sem govoril, 
nebo pa sliši in usliši!« 

O svojem uradnem poslovanju se v podrobnosti 
seveda ne bom spuščal. Prepoveduje mi to službena 
molčečnost, katero sem obljubil, pa tudi bistvo tega 
poslovanja. Le toliko naj omenim, da sem se strogo 
ravnal po svoji že omenjeni smernici nepristranosti in. 

pravičnosti. Odbijal sem brezobzirno vsako zahtevo po 
kakršnikoli rešitvi kake zadeve s strankarskih vidikov. 
Zato nisem trpel nikakih prišepetavanj in sem ne- 
moteno korakal po poti, ki sem jo za pravo spoznal. 

Pač pa izpregovorim o važnih vprašanjih, glede 
katerih me ne veže službena molčečnost in za katere 
je — kolikor bi vendar pod ta kriterij spadati uteg- 
nile — neprijazno mi časopisje itak že poskrbelo, da 
so postale predmet javnega razpravljanja. 

Morda se ni kdo ni tako živo zavedal kakor jaz, 
kolikšna izprememba se je zgodila v položaju sloven- 
skega naroda in njegovega največjega mesta. Zato sem 
si pa tudi dejal, da je to zavest treba posplošiti. In 
zasnoval sem si posebne vrste načrt. V kralju, ki je 
po volji naroda imel izvrševati vladarske pravice in 
dolžnosti, videl sem predstavnika narodove suvere- 
nosti. Čisto naravno je torej, da si ničesar nisem želel 
bolj, ko da med njima dvema vlada najprisrčnejše 
razmerje. To pa je mogoče le tedaj, če se vladar za- 
veda, da je izvor vse moči v narodu; leta pa če spozna, 
da je vladar prepričan interpret te zavesti in potem- 
takem zvest čuvar narodove časti. Dejal sem si pa 
tudi, da se k takemu srečnemu razmerju more do- 
speti le tam, kjer vlada medsebojna ljubezen, ki se 
more razviti le iz osebnih stikov. 

Zlasti sem si želel, da bi se ljubezen in udanost 
slovenskega naroda do njegovega vladarja slovanske 
krvi temeljito razlikovali od zvaničnega patrijotizma, 
kakršen so mu v avstrijski dobi od zgoraj predpisovali 
in zaukazovali. 

To me je pripravilo na misel pripomoči Ljubljani, 
ki jo je zadela čast nominalne kraljeve rezidence, tudi 
do sreče, da postane resnično kraljeva rezidenca, in 
približati tako Slovenijo kolikor mogoče kraljevemu 
srcu. Dobro vedoč, kako domača beseda 
sega k srcu, priporočal sem kralju že pri prvi 
avdijenci, ki sem jo imel pri njem še ko je bil regent, 
naj bi se priučil slovenskemu jeziku. 
Srečen sem bil, ko sem videl Njegovo pripravljenost 
za to in ko mi je omenil, da si vzame učitelja za slo- 

venščino. Obžaloval sem, da so moji rojaki, ki so prišli 
na visoke položaje — kakor sem cul — zavzemali dru- 
gačno stališče. Saj je res, da je naš jezik le narečje v 
tem smislu, kakor so pravzaprav narečja vsi slovanski 
jeziki, ker izvirajo iz enega glavnega korena tako, da 
je temu izvoru z vso lahkoto slediti mogoče. Toda, 
kakor bi se drugi Slovani danes, ko so se njihove 
govorice tekom stoletij samostojno in samobitno raz- 
vijale in so bile v njih ustvarjene kulturni spomeniki 
iieoceniteljne vrednosti, proti taki interpretaciji in 
taki insinuaciji brez dvojbe in po vsej pravici uprli, 
tako tudi jaz ne morem pritrditi preširokogrudnemu 
popuščanju v tem obziru. Tembolj, ker smo si ustvarili 
slovstvo, ki po svoji obsežnosti — pa tudi po globini 

— mora vzbujati častno priznanje drugih narodov. 

Da se ustvari poživljajoče ozračje medsebojnega 
zaupanja, ljubezni in udanosti, nameraval sem izsto- 
piti s predlogom, naj bi se naš kralj ovenčal v Skoplju 
s carsko krono Dušanovo; potem v Zagrebu 
ali na kraju, ki bi ga imeli določiti bratje Hrvatje, s 
krono Z vonimirjevo ; in naposled, naj bi se 
obnovilo na mengiško-kriškem ali na sorškem polju 

— ker smo Gosposvetsko polje po svoji lahkoumnosti 
in svoji komoditeti zapravili — Njegovo ustoličenje po 
zgodovinsko znanem nam načinu za slovenske- 
ga vojvodo. 

Ker nisem dopuščal, da bi se ta moj predlog smel 
in mogel smatrati zgolj za prazne besede, hotel sem 
mu pred*vsem dati realno podlago. Zato sem se lotil 
akcije, da bi Slovenija na način, po katerem bi širši 
krogi sploh ne bili prizadeti, poklonila svojemu vla- 
darju kak grad na svojem ozemlju kot 
kronski dar. Pri tem mi je obtičal pogled na 
gradu, ki mi je iz mladostnih let bil tako v živem 
spominu in ki se mi je zaradi svoje lego nedaleč od 
Ljubljane zdel v ta namen posebno prikladen. Bil je 
to kriški grad, ki naj bi se bil poklonil kralju za 
Njegovo letno bivališče. 

Za kraljevo rezidenčno bivališče v Sloveniji pa 
sem imel namero predložiti ljubljanski grad. Izpre- 

menjene razmere so mi to misel takorekoč kar vsilje- 
vale. Ako sem mu bil prej namenil ulogo, ki jo ima 
nemška Wartburg, češki Karluv Tyn in poljski Wa- 
wel, storil sem to zato, da bi v žalostnih prilikah, v 
katerih smo živeli Slovenci v Avstriji, imeli vse- 
naroden spomenik, ob pogledu, na katerega bi si 
mogli vzproževati vero in upanje. Izpremenjene oko- 
liščine mogle so mu dati vse drugačno, večje, sijaj- 
nejše značenje. On naj bi postal od daleč 
vidni spomenik svobode slovenskega 
naroda in znanitelj njegove suvere- 
nosti. V njem naj bi odsedal kralj, kadar se pri- 
pelje v svoje tretje rezidenčno mesto. Tu naj bi dajal 
avdijencije, tu naj bi se vršile reprezentacijske pri- 
redbe. Tako sem se bil uživel v ta svoj načrt, da sem 
ga bil razodel slavnemu in . svetoven sloves uživajo- 
čemu rojaku, profesorju Plečniku. 

Leta je bil — ko sva si med izprehodom po grajski 
planoti ogledala položaj — za ta načrt ves navdušen. 
Še bolj pa jaz, ko sem videl, kako je v genijalni nje- 
govi g’avi vstajala misel za mislijo, na kak način bi 
se iz dražestnega tega grička, ki nudi tako veličasten 
in obenem ljubek pogled najobsežnejše raznolikosti, 
dalo napraviti nekaj, kar bi postalo prava znameni- 
tost in največja atrakcija cele Slovenije. 

Toda svet je tak kakršen je vedno bil. Snovalcem 
med njim ni postlano z rožicami. Zato se je tudi proti 
tej moji idealni nakani kmalu vzdignil odpor. 

Med takozvanimi skrajnimi nacijonali- 
s t i pojavil se je bil najprej. Pojavil iz ozadja, ki mi 
takoj ni bilo vidno, katero sem pa spoznal, ko mi je 
od ministra dr. Kukovca došlo vse prej ko 
uljudno pismo, naj pri priči obustavim nadaljevanje 
akcije za kronski dar. 

V tem je bila stvar že dokaj napredovala. Sred- 
stva, ki so mi bila zagotovljena, dovoljevala so, da 
pristopim k realizaciji svoje zamisli. Začel sem se z 
bivšo baronico Apfalternico pogajati za od- 
kup kriškega gradu, pri čemer jej seveda nisem prav 
nič skrival, kakšen namen imam z njim. Proti pričako- 

vanju pa sem našel pri njej odločen odpor, dasi je 
vedela, da bi se bili dali doseči ugodni jej pogoji. 
Seveda jej tega nisem mogel in smel zameriti. Saj je 
šlo za njeno voljo. Neprijetno me je to le zato izne- 
uadilo, ker sem od njene strani pričakoval neke 
umljive obzirnosti. 

V teku pogajanj s kriško graščakinjo izvem, da 
prodaja Oton Windischgraetz svojo vilo na 
Bledu. Takoj stopim v dogovor z njim. Pri tem mi. 
povedo, da se je njegova blejska vila že kralju sa- 
memu tako dopadla, da je dal vprašati, če je na 
prodaj. Izvem pa še več. Na vprašanje kraljevih po- 
sredovalcev imenoval je ceno 16,000.000 kron; leti pa 
so mu prišli z insinuacijo, naj zahteva 20,0000.000 
kron, češ, da mora prepustiti njim 4,000.000 kron za 
posredovanje. Oton Windischgraetz — kavalir starega 
kova in poštenja — odklonil je z indignacijo to po 
njegovem pojmovanju nezaslišano zahtevo, katero je 
meni naznanil s pooblastilom, da smem o njej obve- 
stiti kralja. — »Določil sem ceno 16,000.000 kron,< 
dejal mi je, »za toliko je vila na prodaj in za toliko 
jo dam. Na ovinkarstvo se ne razumem in tudi raz- 
umeti nečem.« — Dne 3. marca 1922 pridobil sem 
prodajalca, da je prerušil vsakršna druga pogajanja 
in dogovoril sem z njim preliminarno pogodbo za na- 
kup njegove vile z namenom, da bodi ona kronski 
dar Slovenije. 

V tem so že valovi agitacije proti moji zamisli jeli 
pljuskati ob ministerstvo. Dobil sem namreč pova- 
bilo, naj se udeležim seje ministerskega sveta in ob- 
razložim na njej svojo akcijo za kronski dar. To va- 
bilo došlo mi je v dobi, ko je ministerski predsednik 
Pašič bil v Parizu. 

V trdnem prepričanju, da v ininisterskem svetu s 
tehtnimi svojimi razlogi moram prodreti, odpeljem se 
v Beligrad. — Toda tamkaj je bala stvar že naprej od- 
ločena. V njem so namreč v Pašičevi odsotnosti imeli 
glasno besedo ministri, ki so mojo akdjo — kakor je 
dokazovalo dr. Kukovčevo pismo — pisano gledali. Vse 
svoje razloge sem potemtakem govoril zamašenim 

ušesom. Facit kratkega posvetovanja ministerskega 
sveta, ki se je vršilo že v moji nenavzočnosti, je bil 
sklep: da se mi prepove vse nadalnje udejstvovanje v 
zap očeti smeri, češ, da naj si kralj kupi Windisch- 
graetzovo vilo sam, ali pa naj mu jo kupi država. Ker 
so pa gospodje ministri v svoji seji od mene izvedeli, 
koliko denarja imam za kronski dar že nabranega, 
odnosno zagotovljenega, bil je minister prosvete Sve- 
tozar P r i b i č e v i č tako ljubeznjiv naznaniti mi, 
naj ta denar izročim njegovemu ministerstvu, češ, da 
že ono potem ukrene, v kakšne namene naj se porabi. 

Vedno lojalen in človek absolutnega reda poko- 
raval sem se sklepu ministerskega sveta ter sem 
ustavil vso akcijo za kronski dar. Ko bi bil takrat 
tako dobro poznal belograjske navade in praktike, 
kakor jih poznam danes, ne bi bil tega storil. Tudi 
mi je Pašič po svojem povratku iz inozemstva dejal, 
da sem se prenaglil, da sem v njegovi odsotnosti šel 
poročat ministerskemu svetu. 

Toda takrat je bilo že prepozno. Sklep minister- 
skega sveta se je namreč razglasil in so nasprotniki 
moje akcije poskrbeli, da je postal najširši javnosti 
znan. Zato je nadaljnje zbiranje prispevkov bilo — 
ako že ne onemogočeno, vsaj silno ohromljeno, in sem 
moral tudi sam vprašati vse one, ki so že kaj prispeli, 
če žele, da jim pošljem njihova uplačila nazaj, ali mi 
prepuste, da jih uporabim za kak drug občekoristen 
namen. 

Nekaj plemenitih darovalcev pustilo mi je vsa 
uplačila, nekateri pa samo del, tako da sem imel k 
svobodnemu razpolaganju 375.0C0 dinarjev. Nisem se 
pa poslužil prijaznosti gospoda naučnega ministra, 
nego sem to vsoto kar sam daroval društvu »Narodna 
galerija« v Ljubljani s pogojem, da jo shrani in svoje 
dni uporabi za temeljno glavnico pri gradnji poslopja 
za bodočo slovensko akademijo upodabljajočih umet- 
nosti v Ljubljani. — V ravno tisti namen naklonil sem 
društvu »Narodna galerija« še 250.000 dinarjev. Ta 
vsota mi je kot načelniku politične uprave bila iz 
nekega pri ^Jadranski banki« tekočega računa na*upo- 

rabo po lastnem prevdarku. Že so nekateri delali ra- 
čune, da jo porazdele tako, da bi pravzaprav ne bila 
prav nič zalegla. Znesek 625.CCO dinarjev pa je že 
omembe vreden temeljni kamen za zgradbo naše bo- 
doče akademije upodabljajočih umetnosti, za kar sem 
ga namenil in odredil. Trdno upam, da to za nas tako 
važno umetniško izobraževališče z državno pomočjo v 
dogledni dobi gotovo dobimo, ako — kar pričakujem 
— naši politiki vseh strank spoznajo, da naša pokra- 
jinskih lepot tako bogata domovina molče vpije po 
njem in da je razvoj umetnosti in posplošenje njenega 
pojmovanja med nami neobhodno potrebno, ako ho- 
čemo, da nas bo svet čislal kot kulturen narod. Temu 
spoznanju morajo seveda slediti tudi dejanja. 

Z onemogočenjem moje akcije za kronski dar 
triumfovali so takozvani radikalni nacijonalisti, katerih 
ozadje mi je s svojim pismom izdal minister dr. Kuko- 
vec. To njihovo zmagoslavje dalo jim je novega po- 
guma. — Osnovali so — čim so začutili, da se približu- 
jejo nove volitve za skupščino, po vzoru laških fašistov 
pod imenom »O r j u n a« posebno organizaicjo. Pra- 
vila za njo potrdilo jim je ministerstvo notranjih za- 
dev z odlokom št. 15.957 z dne 28. novembra kljubu 
temu, da je § 2. teh pravil vseboval pravico dosezanja 
društvene svrhe tudi z uporabo fizične sile. 

Jaz za svojo osebo sem, ko sem izvedel za društvo 
s takšno nenavadno določbo pravil, takoj posumil, da 
bi moglo imeti nacijonalistsko-idealen namen. Saj je 
onim, ki so čutili potrebo, da se nacijonalno udejstvu- 
jejo, bilo to prav lahko pri »Sokolstvu«, tedaj pri 
organizaciji, katera je tekom svojega več ko polstolet- 
nega obstoja vedno sijajno posvedočevala, da jej gre 
res za nacijonalistiško idealne cilje. Sokolska društva 
sicer nimajo v pravilih pravice za dosezanje društve- 
nih namenov s fizično silo. Pač pa je njihova društvena 
odgoja storila, da so — kakor je to bilo najlepše vidno 
med svetovno vojno — v slučaju potrebe svojo fizično 
silo postavljali v službo naroda. V novih razmerah nam 
torej društva s tako nevarno privilegovanim delo- 
krogom ni bilo prav nič potreba. Najmanj nam je bilo« 

pa potreba slepo in brez prevdarka posnemati Lahe. 
Če so oni smatrali, da fašizem ne le preneso, temveč 
da jim ga je tudi neobhodno potreba, — naj ga imajo. 
Nam, ki imamo vzorno organizovano 
vojno moč, disciplinovano orožni š t v o 
in dobro izurjeno in vestno policijo, 
ni bilo tega prav nič potreba. Nasprotno 
je moglo društvo s takšnim privilegijem le motiti 
funkcijonovanje državne uprave, ker se je njega delo- 
vanje izmikalo njenemu nadzorstvu. 

Sicer se je pa meni posnemanje fašizma tudi zato 
zdelo nevarno, ker sem prepričan, da bo njegov konec 
silno žalosten. Dve šopki ima Italija, ki jej od časa do 
časa delata skrbi: Vezuv in Etno. Impetuoznemu in 
blaznopogumnemu Benitu Mussoliniju doslej 
še ni padlo v glavo, da bi zamašiti ali zazidati dal nju 
žreli. Po vsem, kar počne, pa bi se človek ne čudil, 
če bi mu nekega dne celo kaj takega prišlo na misel. 
A zabetonovati je dal vulkanske šopke nekega dru- 
zega gorovja, izpod katerega je do njegovih ušes pri- 
hajalo votlo bobnenje in bučanje. Monti Oppressi ime- 
nujem jaz to gorovje. Na zemljevidu sicer ni zaznamo- 
vano, a blagovoljni čitatelj, ki se le nekoliko spozna 
na ideološko kartografijo, našel bo ob pogledu na 
zemljevid apeninskega poluotoka, kod se razteza go- 
rovje, vrhu katerega sedaj Mussolini s svojimi po- 
magači pleše svoje zmagoslavne plese in izvaja pro- 
dukcije vratolomne svoje politike. Kako dolgo še? 
Po enostavnih fizičnih pravilih mora slediti izbruh, 
ki bo v svojih posledicah strašnejši od vseh dosedanjih 
izbruhov Vezuva in Etne. 

Toda kaj je Mussoliniju do tega! Njega vabi tre- 
notek. Sicer je pa gluh za vse opomine zgodovine in 
slep za vsa znamenja. Zato mu menda ogromne raz- 
valine rimskega koloseja, v katerem so nekdaj rimski 
cesarji dali z nogami teptati človeško dostojanstvo, ne 
pomenijo nič druzega, ko objekt, ki privablja tujski 
promet. Da bi mogle biti svarilen prst božji: tega mož 
v svoji slepi domišljavosti ne vidi. Človeško dostojan- 
stvo mogoče je začasno dejati v spone: da bi se dalo 

trajno uklepati, je pa čisto izključeno. Zato se mi je 
njegovo početje zdelo neznansko malo posnemanja 
vredno. 

Glede na vse povedano spoznal sem torej takoj, 
kam delovanje novega društva povede in opozoril sem 
ministerstvo notranjih zadev, da vidim v njem samo 
teroristično organizacijo, v kateri hočejo nekateri ljudje 
nacionalistično idejo izkoriščati v svoje sebične na- 
mene. Zato sem v interesu reda in poredka, brez ka- 
terih je pravna sigurnost, ki mora biti podlaga vsaki 
dobro vrejeni državi, nemogoča, zahteval, naj se. 
»Orjiina« razpusti, predno se zlo razpase. 

Da se bo razpaslo, vedel sem, žal, le predobro. 
Saj sem imel skrbi in sitnosti dovolj, da branim držav- 
no avtoriteto pred poizkusom, da se makedonske haj- 
duške praktike zaneso v naše kraje. Ne vem komu, 
ali nekomu je padlo v glavo, da bi se v zapadnjaški 
Sloveniji moglo udomačiti tako četnikovanje, kakršno 
je s tolikšno primesjo romanticizma cvetelo v onih od 
zapadne kulture tako silno oddaljenih jutrovih deže- 
lah, ki so bile pod gnjilo turško upravo. In našel se 
je bivši narednik srbske vojske, ki se je sam povzdig- 
nil v čin podpolkovnika, da je — s čegavo in kakšno 
protekcijo, ne vem — dobil službo sekvestra na pla- 
ninskem gradu. Predalječ bi vedlo, ko bi hotel pri- 
povedovati, kako je to službo vršil: facit njego- 
vega delovanja je bil, da smo pri kon- 
čni razmejitvi morali planinski grad, 
ki je bila za nas važna strateška to- 
čka, odstopiti Italiji. Kakšna žalostna po- 
sledica miselnosti neodgovornega neprevdarjenca, da 
je vrednost Italije v društvu narodov ceniti približno* 
ravno tako, ko vrednost bivše večno bolne Turčije! 

Če je že ponašanje ene osebe moglo roditi 
take dalekosežne posledice: k a j nam je še gro- 
zilo od nacijonalistiške anarhije, ki 
se je iz društva s takimi pravili, kakršna je imela 
Orjiina«, razviti morala! In pred tem bi bil državo 
rad obvaroval. Prav nič si nisem bil v dvo- 
da je pogubna vsaka anarhija. 

Zato seveda tudi n a c i j o n a 1 i s t i š k a. Saj 
se mora vsak na opisani način osnovani poizkus v 
svojih dosledkih izroditi, kakor se je izrodila s po- 
četka morebiti vsaj z nekaj etične podlage zasnovana 
»sveta inkvizicija«. Ona se je bila namreč izprevrgla v 
najstrašnejšo anarhijo, pred katero so trepetale celo 
kronane glave. 

Žal, da so bila v Belem gradu vsa moja prizade- 
vanja, vsa moja svarila, vsi moji razlogi zastonj. Š e 
celo potem, ko mi je bil prišel čelni k 
Marko Kranjc z dvema tovarišema iz društve- 
nega odbora v mojo uradno pisarno na skrajno 
drzen način grozit, da se bo borila 
»Orjuna« proti meni z »vsemi legalnimi 
in če potreba tudi z ilegalnimi sred- 
s t v k, ako ne opustim svojega postopanja proti njej. 
Posledice vladnega kunktatorstva niso izostale. Poleg 
škode, ki jo je vsled tega trpela država, ima pač cen- 
tralna vlada sama dovolj vzroka, da te posledice ob- 
žaluje. Žal, da je borba z ilegalnimi sredstvi terjala že 
krvne žrtve, med katerimi je tudi eden onih, ki je pod 
četnikovim pred voditeljstvom prišel meni grozit. 

* * * 

Pred konec leta 1922. bila je razpuščena narodna 
skupščina in je bil Nikola P a š i č poverjen, da 
sestavi volilno vlado. Vedno še pod utisom sijajno 
uspelega vsesokolskega zleta, ponudil je Pašič d r. 
Ravniharju listnico v volilni vladi. Sodil je nam- 
reč po zunanjih vtisih, da ima kot starosta sokolske 
zveze gotovo vso Slovenijo za sabo. Dr. Ravnihar 
odklonil je — bržkone pod istimi vtisi in v skrbi za 
svojo popularnost — Pašičevo ponudbo kljubu mo- 
jemu prigovarjanju, naj jo sprejme. 

Dne 15. decembra prejel sem na to tole šifrovano, 
strogo zaupno brzojavko: »Njegovo Veličanstvo Kralj 
poverio mi, da sastavim kabinet. U vladu ulaze radi- 
kali, bosanski muslomani i kmetijci. Molim javite mi 
što pre, da-li prilika, da udjete po mogučstvu u vladu. 
U vladu ulazi jedan Hrvat radikal. Ako nikako ne 

mažete, javite kojeg bi preporučili. Odgovor Vaš treba 
da imam 16. ovog meseca jutro.« 

Bil sem takrat ravno precej prehlajen. Sploh bolj 
rahlega zdravja, zbal sem se, da bi se, če ponudbo 
sprejmem in se ob zimskem času spustim v volilno 
borbo, mogel smrtno prehladiti. Vedel sem sicer, da 
bi si bil mogel izvrševanje ministerske funkcije po 
lastni volji olajšati. Toda to mi je šlo proti dlaki. Na- 
vajen sem bil namreč vse naloge, ki sem jih kedaj' 
prevzel, vestno in točno vršiti. Zato — ne da se s kom 
posvetujem — odklonim in priporočim mesto sebe — 
dr. Otokarja R y b a r a ali pa dr. Gustava 
Gregorina. Ko poslednjega o tem informujem, 
pove mi, da bi poklica, ko bi se Pasic odločil zanj, 
zaradi bolehnosti ne mogel sprejeti. Na to imenujem 
Pašiču dodatno kot sposobnega kandidata še d r. R a - 
da Kušeja, ki je bil ravno pred tem na dr. Rav- 
niharjevi listi izvoljen v občinski svet ljubljanski. 

Ta moja odločba bila je usodna. Pašič ni nikdar 
ničesar pozabil. Tako je tudi dobro obdržal v spominu, 
da je dr. Rybar leta 1918. v Parizu prijateljeval z 
dr. Trumbičem in bil z njim vred proti Pašiču v 
oporbi. Zato je moje priporočilo čisto prezrl. Ker sem 
mu dr. Kušeja imenoval v isti sapi z dr. Rybarem, tudi 
le-tega ni maral sprejeti v kabinet. 

Po drugi strani pa je bil veliki državnik jako 
nežnočuten do svoje rodbine. In zgodilo se je, da je 
ubogal svojo hčerko Daro ter imenoval kot slovenskega 
radikala v svoji vladi, izza bivanja v Parizu in Lon- 
donu znanega jej priporočenca. Kakor sem že na dru- 
gem mestu omenil, bil je veliki ta mož jako kratkih 
in skopih besedi. Svojih zmot — kajti tudi njemu, 
kakor nikomur na svetu niso prihranjene bile — ni 
rad omenjal. V tem slučaju mi je pa pač nekoč pri- 
znal, da se je bil zmotil. 

Zato mi pa moje odklonitve tudi nikdar odpustil 
ni. Še štirinajst dni pred smrtjo naglašal je to 
dr. Velizarju Jankoviču. 

»Smatral sem ga za vrednega,« dejal mu je, >da 
bi bil sedel poleg mene k ministerski mizi, pa mi je 

odrekel. In kako prijeten politični položaj bi si bil 
lahko ustvaril! V vsej Sloveniji bi bila veljala njegova 
beseda.« 

Seveda sem moral tudi sam priti do prepričanja, 
kako veliko napako sem storil. In da sem prišel, po- 
skrbel je — kakor bo to iz mojega daljnega pripove- 
dovanja vidno — Pašič sam. Danes pač vidim, da je 
vselej napačno, kadar ima človek obzire do samega 
sebe. Edino pravilno je, če ravna v življenju brez 
vseh kakršnih koli obzirov tako, ko da bi imel večno 
živeti. Boljše je, če mu smrt pokaže, da 
se je zmotil, ko če to svojo zmoto spo- 
zna pred smrtjo sam. 

Da je volilno gibanje segalo tudi do mene, je 
jasno. Kot pokrajinski namestnik sem pač moral imeti 
skrb, da se vrši vse po zakonu; nikdo pa mi ni mogel 
in smel zameriti, da sem si kot državljan in volilec 
ohranil svoje politično prepričanje. To prepričanje pa 
mi je kazalo pot v tabor narodnoradikalne stranke. Saj 
sem bil sam narodni radikalec čiste vode in sem 
temu svojemu političnemu prepričanju ostal zvest, naj 
so tudi nekateri slovenski politiki tako politično 
smer v Avstriji na vse kriplje pobijali in za nesreče- 
nosno proglašali. V novih razmerah sem pa že zato s 
svojimi simpatijami moral stati na strani narodno- 
radikalne stranke, ker sem vedel in videl, da se je 
samo tej stranki zahvaliti, da se je kraljevina Srbija 
bila povzdignila na stopinjo jugoslovanskega Pije- 
monta, in ker sem z njo že pred svetovno vojno bil v 
stikih in zvezah. 

Pašič, vrhovni vodja narodnoradikalne stranke, 
prihajal je rad v Slovenijo. V nemali meri bilo je to 
pripisati mojim predvojnim zvezam z njim. Vabila ga 
je pa tudi mikavnost in prirodna krasota vanjo. Po 
leti 1922 obiskal me je nekoč s svojo rodbino celo v 
Cerkljah. Ob tej priliki priredil mu je na poti skozi 
Kranj župan Ciril Pirc jako dostojen sprejem. 
Pašič je bil tega sprejema zelo vesel. Ko se ga je 
nekoč v Belem gradu v svojem pogovoru z mano spom- 
nil zopet z laskavimi besedami, dejal sem mu, naj bi 

enkrat za cel dan prišel v Ljubljano, zato da mu slo- 
venska prvostolica pokaže, kako ga čisla in kako hva- 
ležno se spominja njegovega dela za osvobojen je slo- 
venskega naroda. 

V volilni dobi spomni se tega mojega svoječas- 
nega vabila. Ko sva nekoč na njegovem domu govorila 
o volilnih zadevah, pravi mi, da bi sedaj utegnil biti 
pravi trenotek za njegov obisk Ljubljane, češ, da bi 
se dal zvezati z volilnim shodom. Na tem shodu, dejal 
mi je, da bi hotel govoriti o onem svojem predvojnem 
delu, ki je pripravljalo tudi naše osvobojenje, in ome- 
niti tudi onih, ki so mu pri tem delu pomagali. 

Po dogovoru z lokalnimi faktorji v Ljubljani bil 
je torej od ljubljanske organizacije narodnoradikalne 
stranke sklican za nedeljo dne 11. marca volilni shod 
in razglašeno je bilo, da bo na tem shodu govoril 
Nikola Pašič. Kmalu na to pride mi predsedstveni 
tajnik, okrajni glavar Senekovič naznanit, 
da je iz zanesljivega vira izvedel, da se proti Pasiču 
pripravljajo hrupne demostracije. Že naslednjega dne 
zglasi se pri meni dr. Fran Ravnihar z istimi 
vestmi, in — ko da je šlo po naročilu — koj na to 
tudi predsednik organizacije narodnoradikalne stranke 
ljubljanske, profesor Mihael Preši z naznanilom, 
da se boji, da bo udeležba na shodu tako klaverna, 
da se je bati blamaže in da bi zato bolje bilo, da se 
shod prenese na poznejši čas. 

Minister dr. Milan Stojadinovič, ki je 
na volilnem shodu narodnoradikalne stranke v Mari- 
boru doživel neokusne in dokaj divje demonstracije, 
opozoril me je bil že takrat, da bi bilo — ko bi se kaj 
tacega imelo ponoviti na Pašičevem shodu v Ljubljani 
— najpametneje ministerskemu predsedniku sveto- 
vati, naj na shod tjekaj ne hodi. Pač je bilo gotovo, 
da bi se bil vsak dejanski napad energično preprečil; 
toda vedel sem, da vpitja in žvižganja ne preprečijo 
tudi najobsežnejše varnostne odredbe. Že to samo 
proti državniku tako slavnega imena 
in to v Ljubljani, katero so povsod poznali kot 
ilrševno središče Slovenstva, zdelo se mi je pa tako 

gorostasno, da sem prišel do prepričanja, da je naj- 
bolje, ako se shod preloži. Storil sem torej, da se je 
Pasic iz Banje Luke, kjer je imel shod dne 9. marca, 
vrnil v Beligrad, dočim je ljubljanski shod bil pre- 
klican. 

Znana resnica je, da vsak zadržan govor rodi ne- 
razpoloženje. Pasic se je bil, kakor iz doslej poveda- 
nega sledi, na govor za ljubljanski shod pripravil. 
Jasno je torej, da mu je moralo biti neljubo, da ga je 
moral opustiti. Njegovo svoječasno pripovedovanje, da 
bo govoril tudi o osebah, ki so z njim sodelovale in 
mu pri osvobojevalnem delu pomagale, vzel sem zgolj 
na vednost, ne da bi bil razmišljal, kaj mi je namera- 
val s tem naznačiti. Kasneje sem še le izvedel, da je 
nameraval opisati moje predvojno sodelovanje z njim 
in mi je dr. Velizar Jankovič povedal, da je o tem 
kasneje v seji ministerskega sveta govoril jako toplo 
in več ko četrt ure. Seveda bi mi znanje o njegovi na- 
meni itak ne bilo narekovalo drugačnega ravnanja. 
Saj je šlo za čast Pašičevo in za reputacijo Slovenije. 

Po vsej moji odgoji je umevno, da sem nosil za- 
padno miselnost s sabo. Da sem bil odgojen v Belem 
gradu ali da sem se z daljšim prebivanjem v njegovem 
ozračju osposobil za drugačno pojmovanje stvari, bi bil 
morebiti ravnal drugače. Kar ostrmel sem namreč, ko 
mi je Pasic, ko sva se po onem odpovedanem ljub- 
ljanskem shodu prvič zopet sestala, očitajoče dejal, da 
>p o 1 i t i k — in naj bo to tudi minister- 
ski predsednik — demonstracij proti 
sebi — in naj bodo še tako hrupne — 
ne sme pre tragično jemati«. 

Sicer ga je pa tudi njegova najbližnja okolica 
zaradi te moje prevelike občutljivosti ščuvala na vse 
pretege proti meni. Moj znanec iz Prage — rodom 
Srb — ki je bil 10. marca na železniški postaji v 
Bosanskem Novem, ko se je Pašič vračal iz Banje 
Luke, pravil mi je, s kakšnim besnim sovraštvom je 
ta okolica Pašiču govorila o meni. Nek cesto imenovani 
srbijanski politik, ki si je z obema komolcema znal 
delati prostor v prednje vrste, hvalil se mi je kasneje 

nekoč — ob škodoželjnem na miga vanju na ljubljanski 
slučaj — da je v Sremski Mitroviči on sam spravil na 
Pasice v shod 18.000 volilcev. — Ni torej čudo, da se 
je Pašičevemu prvemu razpoloženju proti meni zaradi 
odklonitve vstopa v vlado pridružilo sedaj še novo. 

Da mu stvar pojasnim kakor treba, poslal sem mu 
tele tri izjave: 


I. 

»Kakor so svojčas poročali tukajšnji ljubljanski 
časopisi, nameraval je priti v Ljubljano g. ministerski 
predsednik Nikola Pašič in sicer je bil njegov prihod 
napovedan za 11. marca 1923, torej teden pred zad- 
njimi volitvami v narodno skupščino. 

Nekaj dni pred 11. marcem 1923 sem slučajno 
govoril na Bleiweisovi cesti z uradnikom Mestne hra- 
nilnice ljubljanske g. Francem Abulnerjem. Govorila 
sva pri tem tudi o nameravanem prihodu gosp. mini- 
sterskega predsednika. Pri tej priliki mi je g. Abulner 
povedal, da je Bul, da nameravajo člani Orjune pri- 
rediti gospodu Pašiču pri njegovem prihodu hrupne 
demonstracije. Sprejeti ga nameravajo z žvižganjem, 
protestnimi kriki i. t. d. 

Dan po tem razgovoru je bilo predsedstvo pokra- 
jinske uprave v Ljubljani uradno obveščeno, da poseti 
g. ministerski predsednik Pašič Ljubljano dne 11. mar- 
ca 1923. 1. 

Kot uradnik smatral sem za svojo dolžnost, da o 
vsebini gornjega razgovora, ki sem ga imel z gosp. 
Abulnerjem, obvestim gospoda pokrajinskega namest- 
nika, ministra Ivana Hribarja, kar sem tudi storil. 

V Ljubljani, dne 10. aprila 1923. 

Miroslav Senekovič, 

okrajni glavar pri predsedstvu pokrajinske 
uprave za Slovenijo. 

II. 

Gospod minister! 

Na Vašo željo si usojam podati to-le izjavo: 

Ko je bilo napovedano, da pride ministerski pred- 
sednik gospod Nikola Pasic v Ljubljano, da bi tu 
govoril na shodu Narodno Radikalne Stranke, se je raz- 
nesel po Ljubljani glas, da hočejo proti gospodu mi- 
nisterskemu predsedniku uprizoriti hrupne demonstra- 
cije. Reklo se je, da ga. Nikola Pasica ne bodo vzpre- 
jeli kot šefa vlade, marveč kot agitatorja radikalne 
stranke. Demonstracije naj bi se vršile na kolodvoru 
ob prihodu vlaka, kakor tudi na zborovanju, ako bi 
bilo to javno. Od več strani sem cul, da sta s pri- 
reditvijo demonstracij v zvezi tukajšnja Demokratsko 
stranka in Orjuna, odnosno člani teh organizacij. 

Z ozirom na častitljivo osebo gospoda Nikole Pa- 
šiča in z ozirom na njegovo stališče kot predsednik 
ministerskega sveta, sem smatral za potrebno, da Vas, 
gospod minister, kot pokrajinskega namestnika o tem 
informiram. Kaj bi rekla naša javnost, kaj bi si mislili 
izven granic naše države, v kakšni luči bi stali mi 
Slovenci, ako bi se namera uresničila ter bi se v kul- 
turnem središču slovenskem sovražno demonstriralo 
proti možu, ki velja za prvega našega državnika. Že 
sama ta misel se mi je videla tako monstrozna, da 
sem si dejal, da je treba raje preprečiti prihod g. 
ministerskega predsednika v Ljubljano, kakor da bi 
ga izpostavili nevarnosti neprijaznih demonstracij. S 
tem namenom sem se bil podal do Vas, gospod mini- 
ster, ter Vas seznanil s krožečimi govoricami. 

V nadi, da sem s predstoječo ugotovitvijo ustregel 
Vaši želji, Vas prosim, da sprejmete izraz mojega naj- 
globljega spoštovanja, s katerim ostajam Vam udani 

dr. Ravnihar. 

V Ljubljani, ll./IV. 1923. 

III. 

Ljubljana, dne 11. aprila 1923. 

Visokospoštovani gospod minister! 

Ustrezajoč Vaši želji, visokospoštovani gospod mi- 
nister, izjavljam sledeče: 

Dva dni pred prihodom gospoda ministerskega 
predsednika Nikola Pasica v Ljubljano sem Vam do- 
poldne prinesel pismo gospoda ministra dr. Zupaniča. 
Pri tej priliki ste me vprašali, gospod minister, za 
moje mnenje, tičoče se prihoda g. ministerskega pred- 
sednika. Izjavil sem Vam, da bo prihod g. minister- 
skega predsednika gotovo razveselil vse pošteno mi- 
sleče Slovence, da pa za strankino stvar morda ne bo 
imel trenotno tega uspeha, kot bi ga bilo želeti. Ome- 
nil sem Vam, da sem sam slišal razne govorice, da se 
pripravljajo od nasprotne strani neokusne demonstra- 
cije (žvižganje etc.). Omenil sem dalje, da se ne mo- 
remo zanesti popolnoma na Narodno napredno stranko, 
kateri na korist je NRS v dobri veri na njeno lojalnost 
opustila resno namero samostojnega nastopa v Ljub- 
ljani, da bo napolnila v družbi z narodno socijalno 
stranko in S. K. S. obširno dvorano narodnega doma, 
kar bi vsekakor v zvezi z ogroženimi demonstracijami 
zelo neprijetno uplivalo na radikalno stvar po deželi. 
Pred vsem pa me je skrbela možnost od sovražnikov 
stranke brezdvomno nameravanih demonstracij, ker bi 
bilo nadvse žalostno, če bi se pripetilo kaj tacega v 
Sloveniji državniku, ki ima vso zaslugo za naše osvo- 
bojenje in ujedinjenje. Radi tega sem Vam izrazil sam 
dvome, če je priporočljivo, da se trudi gospoda mini- 
sterskega predsednika v Narodni dom. Izrecno pa 
poudarjam, da sem Vam izjavil s tem le svoje pri- 
vatno naziranje in ne kot pooblaščenec akc. odbora, 
ki je imel svojo sejo šele opoldan istega dne. 

Z najodličnejšim spoštovanjem udani 


prof. M. Preši. 

Pašič je te izjave čital, a vtisa niso napravile nanj. 
»Obmanuli su Vas, a Vi ste obmanuli mene,« bila je 
sodba njegova, ko sva se bila zopet sešla. Občutljivost 
njegova je bila pa tako veliko, da se je začel vidno 
hladneje obnašati do mene. Nič več se o razmerah v 
Sloveniji ni — kakor dotlej vedno — informoval pri 
meni. Na mesto mene postal je — kakor se mi je 
leta nekoč sam s tem pohvalil — Avgust Pra- 
protnik njegov zaupnik za Slovenijo. 

Šel je pa — ne bom preiskava!, ali iz lastnega 
nagiba ali po prišeptavanju njegove okolice — še 
dalje. Naenkrat je izdal parolo: »Pokrajinska 
namestništva odpravimo«. 

Med celo množico slabih lastnosti, s katerimi je 
narava — kakor vsakega človeka, oblagodarila tudi 
mene — bila je prevelika občutljivost in pretenko- 
vestno pojmovanje časti. Ta slaba lastnost je storila, 
da se — ko so prodrle te vesti v časnike — peljem 
v Beli grad k Pašiču. 

»Ali odpravljate pokrajinska namestništva zato, da 
bi to bila zame kazen, ker sem Vam odsvetoval ljub- 
ljanski shod?« bilo je vprašanje, ko stopim k njemu. 

Bistro me pogleda. Nato pa mi — kakor vselej — 
z najnavadnejšim izrazom obličja odgovori: 

»Da. Namestništva opustimo. Izvedli bomo ustavo.« 

Čutil sem iz njegovih besedi ost proti sebi. Zato 
odvrnem užaljeno: 

»Če je tako, se pa jaz namestništvu sam odpovem, 
da prihranim trud Vam. Kadar mislite, da pride čas 
za to, pa mi naznanite.« 

Pašič me pogleda, ko da ne čuje prav in obmolkne. 
Ker molčim tudi jaz, pretrga čez nekaj časa tišino in 
pravi odmerjeno: 

»E, pa dobro. Pokrajinske uprave bile su bez tega 
samo privremene.« 

Rahel opomin na svoječasno svarilo, naj se ne 
odpovedujem poslanstvu, zdelo se mi je, da je zvenel 
iz teh besedi. V svoji razdraženosti nisem občutil, da 
je moglo biti tudi kaj druzega. 

Od prijazno naklonjene mi osebe v Belem gradu, 
ki je tamošnje razmere dobro poznala, došlo mi je 
svarilo, naj se namestništvu ne odpovedujem, češ, da 
me Pašiču dana izjava še prav nič k temu ne veže in 
da bi bilo škoda raztrgati enotno upravo Slovenije. 
Toda Pašič je mojo izjavo obdržal v spominu in je v 
ministerskemu svetu dal skleniti izvedbo ustave. Da 
ostanem mož beseda, podal sem ostavko, katera je 
vzbudila splošno iznenadenje in najrazličnejša ugi- 
banja. — 

Kakor nikdo nima vzroka dajati priznanje svojim 
protivnikom, nimam ga naravno tudi jaz. Reči in pri- 
znati pa moram, da so bili ljudje, ki so si izmislili 
zvito napeljani načrt za onemogočenje Pašičevega 
javnega shoda v Ljubljani, dobri psihologi in da so 
znali vešče izslediti mojo ranljivostno točko. 

Nikola Pašič mi je s svojo zamero storil 
gotovo veliko krivico. Nisem se pa zato hudoval nanj, 
ker sem dobro vedel, da ga podpihujejo drugi. In sicer 
dobro znani mi ljudje, med katerimi bi se bil našel 
morda tudi še kdo, ki sem kedaj kaj storil zanj. Trdo 
in težko sem sicer občutil njegovo izpremenjeno ob- 
našanje do mene, a okrivljal sem zaradi njega samega 
sebe. Zato sem blagemu in nežnočutnemu prijatelju 
dr. Pavlu Turnerju, ki je ob mojem odstopu 
v svojem pismu napisal ostre besede o Belem gradu 
in Pašiču, odgovoril, maj le-temu ne pripisuje krivde, 
ki zadeva le mene, češ, da me ni zadelo nič druzega, 
ko to, kar zasluži človek, ki prijatelja krene po po- 
nujani mu desnici, mesto da mu jo krepko stisne. 
Zame je bil Pašič kljub u vsemu velik 
državnik, čegar ime bo — ne samo v 
zgodovini naše države, temveč v zgo- 
dovini človeštva — večno slovelo. Zato 
sem ob njegovi smrti — dasi tega nisem storil lahko 
— prvi položil 1000 dinarjev v namen, da se mu po- 
stavi v Belem gradu spomenik. 

* * * 

Kakor cesto v človeškem življenju zgodilo se je 
tudi tokrat, da sem na žalost sam nehote podal po- 
možno roko, da se podere to, kar sem ohraniti žele! 
in hotel. 

Po svojem prihodu v Ljubljano podvzel sem nam- 
reč takoj delo za popularizacijo vzpostave zedinjene 



Dr. Pavel Turner. 


Slovenije, ki se je po ustavi razkosati imela. — Naj- 
važnejši razlog za to videl sem v naših zamejskih 
bratih. Zakaj, — o tem tu ne kaže govoriti; vsak 
miselni čitatelj pa bo to uganil sam. K popularizaciji 
tega velikega programa, ki je itak bil zapisan v srcih 
vseh zavednih Slovencev, pripomogla je največ anketa. 

katero je pri naročnikih in čitateljih »Slovenskega 
Naroda« po dogovoru z mano sprožil prijatelj Rasto 
Pustoslemšek. Žal, da je to rodoljubno in za 
politično odgojo slovenskega naroda tako silno važno 
delo ustavil, ko je bilo v največjem razvoju, takratni 
gospodar »Slovenskega Naroda« dr. Ivan Tavčar. 
Po čegavem uplivu in iz kakšnih nagibov, ne vem. 
Zdi se mi, da sem uganil; a zgolj ugibanja ne spadajo 
v spis, glede katerega želim, da mu ostane značaj zgo- 
dovinskega vira. 

Da do zedinjene Slovenije prej ali slej mora priti, 
je jasno. Vsi dogodki zadnjih let silijo v tem smislu 
k reviziji ustave. Škoda le, da se bo za dosego tega 
smotra potrosilo toliko naporov, ki bi — da se niso 
s početka delale tako velike in usodne napake — na 
drugih poljih našega državnega življenja rodili drago- 
cene sadove. 

* * * 


Kak nepremišljen korak sem storil s svojini pro- 
stovoljnim odstopom z namestniškega položaja, zave- 
del sem se šele, ko so mi bili dne 1. aprila ustavljeni 
službeni prejemki. Le-ti so bili itak pičli. Stali so 
nizko pod prejemki sedanjih velikih županov. 

Sicer je bilo v ministerskem svetu takrat, ko sem 
bil imenovan za pokrajinskega namestnika, po načelu, 
da uradnik, ki po lastni volji pride z višjega na nižji 
položaj, ne sme biti v svojih službenih dohodkih pri- 
krajšan, sklenjeno, da mi kot namestniku gredo beriva, 
ki sem jih imel kot polnomočni minister v Pragi. 
Minister Pribičevič pa mi je — ignorujoč ta sklep — 
nakazal k izplačilu le prejemke, ki so bili določeni za 
pokrajinske namestnike. Šele proti koncu leta 1922. 
bila je po zahtevi Pašičevi ta razlika poravnana. A 
brez občutne škode zame tudi tu ni smelo biti. Za 
šest mesecev namreč nisem dobil povrnjene razlike. 
Če druzega ne, tolažila me je na ta način pridobljena 
zavest, da včasih tudi siromakovi pritrgljaji v računih 
bogatinov — in v tem slučaju meri primera na 

državo — igrajo gotovo vlogo. Seveda je ta tolažba 
bila podobna obešenčevi zavesti, da je njegova justi- 
fikacija pripomogla krvniku do zaslužka. 

Da so bili takratni poslaniški prejemki v Pragi 
prepičli, da bi se bili z njimi pokrivali precejšnji 
reprezentacijski izdatki, omenil sem že. Dokladal sem 
torej iz svojega. Ravno tisto je bilo sedaj. Tudi kot 
namestnik sem doplačeval. Po odpovedi sem se pa 
svojega skoro obupnega položaja zavedel šele, ko sem 
ostal brez dohodkov takorekoč na cesti. 

Seveda tudi to vsled svoje prevelike tankovest- 
nosti. Ko je stopil v veljavo zakon o priznanju let 
»narodnega rada«, nisem se oglasil, da bi bil postal 
deležen njegovih dobrot. Daši sem za to imel polno 
pravico in bi jo bil v obratu roke lahko uveljavil. 
Modroval sem namreč, da bi bilo neskromno, ko bi 
prosil za prejemke iz tega naslova, ko sem v dejanski 
državni službi, glede katere sem bil trdno prepričan, 
da mi nje blagodati ostanejo do smrti. 

Žalostna realnost stopila mi je šele sedaj v vsej 
svoji odurnosti pred oči. 

Pa optimist, kakršen sem vedno bil, tudi sedaj 
nisem obupaval. Dejal sem si, da mi morajo leta 
narodnega dela biti priznana, čim se za to oglasim. 
In vložil sem tozadevno prošnjo. — Sedaj so šele na- 
stale prave muke zame. Koliko dobrih znancev in pri- 
jateljev sem imel v skupščini! Tako iz predvojne, kakor 
iz povojne dobe. Pa nobenemu se ni prav mudilo. 
Srbijancem ne, ker so imeli za svoje ožje rojake 
skrbeti; Slovencem ne, ker nisem bil ne enih in ne 
drugih, temveč sem ostal zvest nazorom, katere sem 
vedno neustrašljivo izpovedoval. — Vendar je pa naj- 
kurijoznejši razlog za svojo nezanimanje glede moje 
zadeve našel nek upliven srbijanski poslanec. Njega 
sem, ko je bil kot odposlanec srbskega dijaštva prišel 
v Ljubljano na svoječasni shod slovenskega radikal- 
nega dijaštva, vzel k sebi na stanovanje in sem 
tudi skromno pogostil. Mladenič je takrat opazil pri 
meni neko gotovo blagostanje. Ali mi ni to se- 
daj, ko sem ga prosil, naj se pozanima 


526 


za rešitev moje prošnje glede prizna- 
nja let narodnega dela, na vel za ne- 
kako zapreko? Češ, Vas smatrajo za 
bogatega. 

Glede na te in takšne okolnosti ni torej nikako 
rudo, da se je rešitev moje vloge kljubu v«sem pogo- 
nom in intervencijam vlekla več ko tri leta. Končno 
mi je spomladi leta 1926 skupščina s posebnim zako- 
nom priznala 50 let narodnega dela. Pol leta je po 
oni skupščinski seji trajalo, predno so odglasovani 
zakon podpisali vsi ministri, da ga je po obstoječih 
predpisih potem bilo mogoče predložiti kralju v pod- 
pis. A treba je bilo dobre duše v Belem gradu, da je 
te podpise preskrbela, kajti drugače bi bil skupščinski 
sklep gotovo še danes počival pod kopico drugih spisov 
v registraturi ministerstva inostranih del, kamor ga 
je bil položil nekdo, ki je menda mislil, da podobni 
spisi na tak način povzročajo najmanj nadlege. 

Ko so se torej na njem bleščali vsi podpisi mini- 
strov, oddahnil sem si. Saj sem mislil, da imam v 
rokah magnam cartam. Vesel se, ko je zakon bil s 
kraljevim podpisom obnarodovan, oglasim z njim v 
ministerstvu inostranih del z insinuacijo, naj mi na- 
kažejo pokojnino. Pa evo novega iznenadenja! Glav- 
na kontrola uprla se je temu, češ, da oni 
zakon ne pomeni nič druzega, ko po- 
trjilo, da sem se za svoj narod 50 let 
pošteno trudil, da pa v njem ni nikjer 
izrečeno, da bi si bil s tem pridobil 
kake pravice do države. Ko da bi bil iz 
oblakov padel, onemel sem, ko sem to cul. Pravo slepo- 
mišenje se mi je vse to zdelo. Saj da sem se trudil, 
sem pač sam dobro vedel in mi za to ni bilo potreba 
nikakega zakonitega potrjila. Vedel sem celo še več. 
Da sem — kar v zakonu ni bilo povedano — v narodne 
namene trosil denar, ki sem si ga s svojim delom in 
trudom prislužil. Vedel tudi, da za tako potrošnjo ni 
bilo nikake obveze. In trosil sem ta denar prav v 
obilni meri pri osvobojevalnem delu pred vojno. Vrhu 
tega pa še po osvobojenju za državo, katere funkcijo- 

narji sedaj pri uveljavljenju mojih pravic zastopajo 
tako neverjetno stališče. 

Resnici na ljubo moram vendar ugotoviti, da ne 
vsi. Našel se je član glavne kontrole, ki se je postavil 
na stališče, da bi se mi pokojnina na podlagi onega 
posebnega zakona o priznanju 'let narodnega dela 
vendar priznati zamogla. Utemeljeval je svoje stališče 
s tem, da mi je skupščina to priznanje brez dvojbe 
uzakonila zato, da bi od njega kaj imel, ker bi dru- 
gače zakon ne imel smisla. Da se ne bi osumilo kakega 
rojaka Slovenca, da se je povzpel do tako revolucio- 
narnih in za sv. Birokracija žaljivih nazorov, naj dam 
resnici- izpričevalo, da je to bil brat Srbin. 

Toda dobri mož ni prodrl s svojimi nazori. Vsi 
ostali člani glavne kontrole bili so nedostopni za raz- 
lago, ki bi bila oživljala mrtve črke zakona. Treba je 
bilo torej nastopiti drugo pot, glede katere priznavam, 
da mi je jo v vsej bratovski ljubezni naznačil sam 
predsednik glavne kontrole. In sicer prav shodno pot, 
ki jo je vlada dobro poznala, ker je po njej kdajpakdaj 
prav pogumno stopala. Saj so bile n. pr. za poslanike 
v Pragi imenovane osebe, ki so komaj dobro vedele, 
kje Praga leži. To pa z namenom, da so jih dan po 
imenovanju upokojali. — »Naj glede Vas narede ravno 
tako,« je bil nasvet predsednikov. »Tem laglje je to, 
ker ste tam že poslanik b*ili.« 

V ministerstvu inostranih del je takrat na prvih 
dveh vidnih mestih sedelo dvoje oseb modre uvidev- 
nosti. Minister dr. Ninko Perič in njegov pomoč- 
nik Jovan Markovič. Poslednji je predložil in 
prvi osvojil glede mojega upokojenja gori označeni 
postopek. A ker je bilo praško poslansko mesto takrat 
efektivno zasedeno, treba je bilo stvar uravnati dru- 
gače. In Jovan Markovič je zasnoval svoje imenovanje 
za poslanika v Atenah, kjer je to mesto po smrti 
Pante Gavriloviča bilo prazno, ter moje imenovanje 
za ministrovega pomočnika. Za naslednji dan pa moje 
upokojenje in svoje premeščenje iz Aten v Beligrad 
obenem z zopetnim imenovanjem za ministrovega po- 
močnika. Z lastnimi očmi sem v novembru 1927 videl 

dotične že spisane ukaze in dobro vem, da so bili že 
na poti v kraljevi dvor. Tu pa je zginila sled za njimi. 

Ko sem ministra Periča prosil pojasnila glede 
tega čudeža, odgovoril mi je le, da bi taka rešitev bila 
nevarna, češ, da bi za mano tudi še drugi lahko prišli 
s podobnimi prošnjami. »Naj Vam,« dejal je, »sklene 
pokojnino skupščina, če hoče.« 

In ostal sem, kjer sem bil. Slučaj, kakršnega je 
predvidel dr. Perič, nastal je pa .vendar. Nek poslan- 
ski svetnik bil je — kakor so javljale novine — ime- 
novan za poslanika v Pragi in koj na to upokojen s 
polnimi prejemki. To pa kljubu temu, da takrat po- 
slanko mesto v Pragi ni bilo vakantno. »Es geht ja 
alles, wenn man’s kann,« vzkliknil sem, ko sem to 
poročilo čital, z nekoliko izpremenjenim dunajskim 
»Gassenhauerjem«. 

Seveda sem vnovič vložil prošnjo na skupščino. 
Razne vladne in parlamentarne krize, ki našo državo 
neprestano razjedajo, storile so, da sem — nerešeno — 
moral že dvakrat obnoviti. Rešena pa še doslej ni. 
Pri sedanjem finančnem ministru našel sem končno 
umevanje za dobro svoje pravo, a kedaj bodo tudi 
ostali merodajni faktorji prišli do podobnega ume- 
vanja, ne vem. Žalostno za človeka moje čutljivosti 
je, če pomisli, kako ima država denarja dovolj za bivše 
najstrupenejše nasprotnike one politike, ki je vedla 
k zedinjenju in za ljudi, ki so nekdaj kar besneli 
sovraštva do srbskega naroda in do njenega kralja. 
Žalostno, če pomislim, kako bi moral na nepremičnine, 
ki imajo itak le skromno vrednost, in katere edine 
bi mogel zapustiti svoji rodbinici, delati dolgove, da 
se na stara leta preživim, ko bi ne bilo nekaj indu- 
strijskih in denarnih podjetij, ki mi s tem, da so me 
izbrale v svojo upravo, naklanjajo sredstva, da se 
skromno preživim. Naj pa n i k d o ne misli, 
da so to slovenska podjetja. Bog ne daj! 
Inostrana, ali vsaj izvenslovenska so. Domovina 
mora ostati zvesta znanemu, na nje- 
nih poljanah bujno rastočemu zelišču, 
na katerem dozorevajo sadovi, ki so 

kakor n a v 1 a š č za potrpljivceve krh- 
lje, ki imajo to lastnost, da človeku 
vsaj želodca ne kvarijo. 

Pa se mi tudi prav godi. Kakor prevžitkarju, ki 
je prezgodaj dal premoženje iz rok. On more za 
vratini pri peči sedeti in sline p o ži- 
ra t i , v tem ko se mladi — okoli mize 
zbrani — navživajo p r i r o d n i h dobrot, 
ki jih daje od starega gospodarja pre- 
vzeto posestvo. 

* * * 

Od gotove strani se mi je očitalo, da sem se kot 
pokrajinski namestnik z razpustom občinskega sveta 
pregrešil proti občinski samoupravi. Očitalo se mi je 
celo, da sem to storil iz strankarskopolitičnih namenov. 
Nič ni zgrešenejšega, ko takšna trditev. Kes pa je, da 
je moral ta moj upravni čin že zato zbuditi začudenje, 
ker sem bil v avstrijski dobi sam prizadet po raz- 
pustu občinskega sveta. — Ne bo torej odveč, ako 
stvar pojasnim. 

Za razpust odločil s e m se zgolj iz 
gospodarskih razlogov. Uradništvo »Mestne 
hranilnice« bilo je od občinskega sveta zahtevalo tak- 
šno zvišanje svojih službenih prejemkov, ki je daleč 
presegalo službene prejemke tako državnih kakor 
magistratnih uradnikov. To pa kljubu temu, da je 
hranilnica še v vseh udih čutila posledice svoje med- 
vojne uprave, katere dobršen del je bil v rokah urad- 
niškega aparata. Ta uprava je pa kar meni nič tebi 
nič uporabljala hranilne vloge za naročanje obligacij 
avstrijskih vojnih posojil, kar je bilo v direktnem proti- 
slovju z jasnim besedilom hranilničnih pravil. 

Prijateljsko sem župana Periča opozarjal, naj iz 
teh razlogov za sedaj občinskemu svetu zahtev hra- 
nil ničnega uradništva ne priporoča. Bal sem se namreč, 
da za hranilničnimi uradniki, ako se jim ustreže, takoj 
— in z večjo pravico — pridejo tudi uradniki mestnega 
magistrata, kar bi naravno moralo mestni proračurt 

prav hudo obremeniti. Namignil sem mu tudi, da 
utegnem, ako se to zgodi, izvajati skrajne konsek- 
vence. Nič niso ti opomini in nič ni to opozorjenje 
izdalo. Občinski svet je zahtevane poviške na županovo 
priporočilo sklenil. In zato je sledil razpust, ki ni imel 
nikakega drugega namena, ko da je glasen memento, 
naj se upelje takšno občinsko gospodarstvo, ki na 
ramena davkoplačevalcev ne bo nalagalo pretežkih 
bremen. 

* * * 

Izpregovoriti mi je še o stvari, ki spada sicer pod 
uradno molčečnost, katere me je pa odvezal Beji grad 
s tem, da jo je sam izročil javnosti. >Kmetijski list« 
priobčil je namreč dobeseden prevod največji del 
mojega zaupnega uradnega poročila o reviziji plebiscit- 
nega fonda. Da mu je to poročilo moglo izdano biti le 
v ministerstvu v Belem gradu, je zato gotovo, ker sem 
koncept poročila hranil sam in je še sedaj v mojih 
rokah. 

Do revizije plebiscitnega fonda je pa prišlo na 
tale način: Adolf Ribnikar, načelnik oddelka 
za socijalno skrbstvo pri pokrajinskem namestništvu, 
prišel me je bil ponovno opozarjat, da bi dobro bilo 
pregledati račune o porabi plebiscitnega fonda. Zakaj 
je to priporočal, mi ni povedal in jaz ga tudi vprašal 
nisem, ker je ta njegova želja brez tega zadela ob 
moje gluho uho. Ponovno njegovo opozarjanje na to 
zadevo je pa končno v meni zbudilo že zato zanimanje, 
ker je plebiscit tako neznansko klavemo končal. Saj 
mi kar v glavo ni moglo, kako je bilo mogoče, da smo 
tako žalostno podlegli. Radovednost, če mi morebiti 
revizija za to našo katastrofo poda kako bližnje po- 
jasnilo, odločila je navsezadnje, da sem odredil revizijo. 

Ta revizija je na moje veselje dokazala, da je 
upravljanje fonda bilo vseskozi pra- 
vilno. Vsak izdatek temelji namreč na sklepu vlade 
in je krit s propisnim računskim dokladom. Do skraj- 
nosti natančna revizija ni mogla zaslediti niti naj- 
manjše nepravilnosti. 

V kritiko vladnih sklepov glede porabe fonda se 
pa revizor seveda ni mogel in ni smel spuščati. Jaz 
sem si pač napravil o njih svoje mnenje, katero sem 
osrednji vladi zaupno tudi naznanil. Ker ga ona ni 
dala v javnost, ne dajem ga tudi jaz. Sicer je pa to 
mnenje {udi čisto obsoletno, kajti Koroško nam je za- 
pravila »Narodna vladac že davno pred plebiscitom. 

* * * 

V dobi mojega namestnikovanja prišlo je do 
vrnitve dr. šusteršičeve v Ljubljano. Nekemu sloven- 
skemu politiku zazdelo se je, da bi njegov povratek 
mogel — ako že ne razbiti, vsaj — silno oslabiti Slo- 
vensko ljudsko stranko. 

Moje mneje, katero sem o tej stvari podal mini- 
sterstvu notranjih zadev, je bilo, da dr. Šušteršiču kot 
svojemu državljanu ne moremo zabranjevati povratka 
v domovino, da bi bilo pa skrajno neprevidno, ko bi 
ga sami klicali domov. Pojasnil sem, kako naivne so 
nade onih, ki mislijo, da bi dr. Šušteršič bil v stanu 
razbiti Slovensko ljudsko stranko in opozoril, da bi 
njegovi morebitni tozadevni poizkusi utegnili imeti 
ravno nasproten učinek: da namreč to stranko le še 
okrepe. Moja sodba je izzvenevala v zaključek, da 
bo tisto slovensko stranka, ki bi se 
vezala z dr. Šušteršičem, hudo glava 
bolela po tem. 

V Belem gradu seveda niso verjeli meni. Tam so 
vedno bili in so — kakor vsa znamenja kažejo — tudi 
še danes za ono semtertjekarsko politiko, ki je nekaj 
časa računila celo z Mankom Gaglijardijem, 
ki je v dobi prevrata na vseh koncih in krajih ruval 
proti naši državi. Dogodki so pa v vsem obsegu po- 
trdili mojo napoved. 

* * * 

Politične prilike nanesle so čisto naravno, da 
.so tako »Slovenčevck kakor »Jugoslavijani« po mo- 
jem imenovanju za pokrajinskega namestnika začeli 
dr. Tavčarju in dr. Trillerju izpovedovati vest. V svojo 

obrambo dala sta zato v 175. številki »Slovenskega 
Naroda« dne 7. avgusta 1921 priobčiti članek Da 
se ne pozabi«. Prav svojevrstne misli so me- 
obhajale, ko sem čital ta članek. Zapisal bi jih, pa je 
sko.ro bolje, da jih ne. Le toliko moram ugotoviti, da 
se je Boroeviču, o katerem se je v teni članku 
trdilo, da »se je — če se ne motimo — po njem doseči 
dalo, da me niso vrgli v ječo, temveč z ozirom na 
moje takratno neugodno zdravstveno stanje zgolj kon- 
fino vali v zdravem gorskem kraju«, čisto po kri- 
vici pripisovala tako plemenita gesta. 
Iz uradnih spisov je namreč vidno, da je ravno on bil 
tisti, ki je zabranil da bi se bil leta 1917. vrnil v 
Ljubljano. 

Druga trditev tega članka je pa še bolj čudna. 
Zato, ker bi bila za moža, katerega je »Slovenski 
Narod« branil, silno nečastna, ko bi bila resnična. Nič 
manj se namreč v njem ne trdi, ko da je leta 1917. 
avstrijska vlada »kategorično zabranila, da bi me bil 
upravni svet »Ljubljanske kreditne banke« vnovič volil 
za predsednika, da sem pa v upravnem svetu ostal 
celo proti volji deželne vlade«. — »Slovenski Narod« 
je pač slabo uslugo storil onima, ki ju je branil, ker 
ju je s to trditvijo obdolžil naravnost suženjsko-od vrat- 
nih svojstev. Hvala Bogu, da vse to ni bilo res! A v t o- 
ritativno vem, da se vlada v to čisto 
notranjo bančno zadevo ni prav nič 
vtikala in je to vidno tudi iz okolnosti, da me je 
upravni svet leta 1915., ko sem bil še lastnik hiše št. 2 
v Sodni ulici, tudi res bil za predsednika izvolil. 

Mais on revient toujours a ses premiers amours, 
ali — kakor je naš Prešeren povedal ravno tako lepo, 
ako ne še lepše: 

»Stara ljubezen ne zarjavi, 

Devetkrat se vrne, ponovi.« 

Zato sem se po svojem povratku v domovino pri- 
bližal tudi jaz zopet svojima prijateljema izza srečne 
mladostne dobe. Dr. Tavčarja našel sem hudo bol- 
nega. Spoznal sem, da se mu približuje smrtnonosna 

Morana. Že je padala nanj njena senca, katere grobna 
lastnost je, da v njej začenjajo usihati vsi sokovi živ- 
ljenja. Vendar je bivši mladostni prijatelj tudi še v 
tej senci ohranil občudovanja vredno nezlomljivo voljo, 
katera mi je prav nazorno pričala, koliko moške ener- 
gije, ki se je tako krepko pojavljala pri uveljavljanju 
njegovega »jaza«, je moralo šele nekdaj bivati v tem, 
sedaj od bolezni tako zlomljenem telesu. Obiskal 
sem ga med boleznijo večkrat. Ob nekem obisku je 
obžaloval, da mi ni mogel prvega obiska vrniti; dejal 
je pa, da to še stori, češ, da se počuti že bolje. 
A bilo je to, žal, le prazno upanje. Menda je bil zad- 
njikrat zunaj doma takrat, ko sem mu svečano pripel 
kraljevo odlikovanje. Ko smo ga pokopavali, občutil 
sem žalost, kakršna se nas loteva, ko stojimo ob od- 
prtem grobu moža, ki je mnogo bogatih darov svojega 
uma znal izpremeniti v prosvetno plamenico, katera 
1 k) njegovemu narodu svetila na življenja pot, dokler 
1 k> po Večni Previdnosti po njej ubiral svoje korake. 

In dr. Karl Triller. Skesano se je oglasil 
pri meni v vladni palači. 

Naj bo med nama zopet tako, kakor je bilo,« 
dejal mi je, nekam v zadregi. Meni pa so se porosile 
oči in segel sem mu v desnico. Tn bilo je. Zopet je 
bil tisti Karl, ko nekdaj, in dajal mi je nesebične do- 
kaze prijateljstva tudi — in to še prav posebno — 
takrat, ko sem bil že prenehal *biti pokrajinski na- 
mestnik in sem bil postal zopet zgolj Ivan H r i - 
1> a r. Grenko je bilo torej ob njegovi nenadni smrti 
moje slovo od njega. 

* * * 

Kakor je iz mojih pripovedovanj vidno, veže se mi 
z namestnikovanjem marsikak grenak spomin. Z naj- 
čmejšimi črkami pa mi je zapisano v možganih, da 
so bile roke slovenskih rojakov, ki so mi z atentatom, 
kateri je bil dne 4. septembra 1921. leta pripravljen 
na Kozjaku pri Trojanah, stregle po življenju. Po 
otvoritvi velesejma imela sva se z ministrom trgovine 
in industrije dr. M e h m e d o m S p a h o m odpe- 

ijati v Maribor in je bilo to tudi v časnikih napo- 
vedano. Pot je bila projektovana po glavni cesti skozi 
Vranjsko. V poslednjem trenotku pa mi je nek notranji 
glas dejal: pelji svojega gosta skozi Gornji grad, da 
vidi dražestno gornjo Savinjsko dolino. In v Trzinu 
sem naročil šoferju, naj krene proti Kamniku. Da ni 
bilo tega, bili bi gotovo vsi trije s šoferjem vred ob 
življenje, kajti atentat je bil — kakor so preiskave 
dognale — skrbno in izredno vešče pripravljen in sta 
oba atentatorja imela na cesti zakopanega ter z uži- 
galno električno baterijo zvezanega štirinajst 
k ig 1 o g ra m o v dinamita. Nikdar nisem bil 
praznoveren. A večkrat mi vendar vstaja v duši vpra- 
šanje, kakšno posebno navdahnjenje me je takrat spe- 
ljalo na cesto po Cmi skozi Gornji grad ter me je tako 
rešilo človeških zveri, ki so čakale v zasedi, da se 
naslade z mojo in mojega gosta krvjo. 


XXVII. Doslov. 


V Parizu, dne 23. novembra 1928. 

Dospel sem do zaključka svojih spominov. Po- 
sebno zadovoljstvo me navdaja, da sem jeseni 1926. 
leta začel pisati njih drugi del. Pobuda za to prišla 
mi je nepričakovano od strani, od katere sem je naj- 
manj pričakoval. Hvala Bogu še pravočasno. Dokler 
mi je spomin bil še neskaljen in fizične sile še ne- 
pod vezane. Veseli me pa tudi, da jih zaključujem tu- 
kaj, v žarišču svetovne kulture, kamor me je sreča — 
ki me kljubu vsem neprijetnostim življenja, kakor 
vidim, vendarle spremlja še vedno — zanesla, da 
konča vam svoje življenje z delom za svoj narod, 
kakršnemu delu sem se vedno rad posvečal, in da 
potem padem, kakor vojščak na polju časti. Zave- 
dam se namreč, in nezmotljive okolnosti mi to 
potrjujejo, dase mi bliža Moranina senca. 

Neka zebnja se me sicer poloteva, a ne trepetam 
vendar ne zaradi tega. Saj vem, da sem podvržen istim 
biološkim zakonom, ko vse, kar sem na poti življenja 
opazoval okrog sebe. Pri tem imam pa dvojno prijetno 
zavest: da sem pošteno in z najboljšo 

voljo vršil odkazano mi nalogo živ- 
ljenja, in da sein do vsega, kar sem 
na njega poti dosegel, prišel le v sled 
lastnega znanja in dela. Samo enkrat po- 
treboval sem protekcije. Blagi prvi urednik »Sloven- 
skega Naroda« Anton Tomšič mi jo je dal. Vse 
drugo je sledilo samo od sebe. 

Zal mi je le, da nad mojo drago 
domovino, mesto da bi se kopala v 
blagodejnih žarkih solnca sreče, leži 

moreči m rak. A tolažim se, da bo ta mrak prešel 
in da potem nebo nad moj dragi narod, ki je trpel 
veke in veke, razlije vso srečo, katere je vreden. 

Nič me ne motijo neblage prikazni, ki se pred 
mojimi očmi pleto in iz iskrenih rodoljubov naprav- 
ljajo semtertje obupujoče črnoglede. Ni še dolgo tega, 
ko mi je eden leteh s pristno slovensko izvirnostjo 
dejal, da »rtiora, če pojde tako naprej, vse vkup hudič 
vzeti«. 

Posvaril sem ga zaradi takega defetizma, ki sem 
mu ga pred vsem izpodbil s trditvijo, da bi takih raz- 
mer, kakršne so nekateri »politiki« vpeljali pri nas, 
vladar pekla še v svojem carstvu teme ne želel. Pre- 
pričal sem ga pa tudi, da te razmere ne morejo dolgo 
trajati, ker ima Jugoslavija od zgodovine odkazano 
prevažno nalogo, h katere vršit vi jo bo — 
a k o se njeni merodajni krogi še pravo- 
časno sami ne spametujejo — prisililo 
i nože m s t v o. Mož me je razumel. Naj bi me 
razumeli tudi oni, ki dajo povod za 
d e f e t i z e m in naj bi izpremenili svoje 
p odkopavajoče delo, pred n o p o v z r o - 
č i j o svojemu t r o i m ene m u drža v n e m u 
narodu š e . v e č j e zlo. 

Veliko, s pri rodni m bogastvom bogato oblago- 
darjeno, naravnih krasot bogato domovino imamo, v 
kateri je prostora za trikrat toliko prebivalcev, kakor 
jih naša država šteje sedaj. Posamezni nje deli se tako 
harmonsko dopolnjujejo, da njeno ozemlje že po pra- 
vilih gospodarske dinamike spada skupaj in tvori n e - 
d e 1 j i v o celoto, ki je sposobna za stvar- 
j a n j e narodne privlačnosti. Neodpust- 
ljiv greh je torej, a ko se fri volno go- 
vori o amputaciji, pozablja na krvno 
in jezikovno sorodstvo in išče prija- 
teljev ondi, ker vs^akdo ve, da so od 
nekdaj bili naši n a j b e s n e j š i sovraž- 
niki. Oni, ki je — pa naj si bo iz kateregakoli na- 
mena — prvi izrekel besedo amputacija, storil 

je zaradi vtisa, ki ga je napravilo to v inozemstvu, 
približno tak zločin, ko Judež, ko je na Oljski gori 
hinavsko poljubil Odrešenika. 

Našega pesnika zlata vreden opomin naj bi si v 
srce vtisnili vsi, katerim še danes megla strasti zastira 
jasni pogled in jemlje spoznanje, pa bode kmalu — 
ob medsebojni ljubezni in spoštovanju — nad našo 
državo leglo ono rodbinsko ozračje, katero je pogoj 
miru in sreče. Oni pesnikov opomin se pa glasi: 

>Sk‘rbi zase, ljubi brata, 

Dvigni ga, odpri mu vrata, 

In sodnik naj bo srce.« 

Errata eorrige ! 


Na o. strani v četrti vrsti od zgoraj ima stati beseda 
napravilo«, mesto napačne opravilo«. 

Na 12. strani v predzadnji vrsti od spodaj ima se med- 
metna pripomnja glasiti: — >ako nas njim že ne pribli- 
žuj ec — , mesto »prbližujejo«. 

Na 86. strani v enajsti vrsti od spodaj ima se glasiti 
»rue Leonce Reynaudc, mesto Renault. 

Na 88. strani v štirinajsti vrsti od zgoraj ima se glasiti 
rue L a u r i s t o n«, mesto Chalgrin. 

Na 89. strani v dvanajsti vrsti od spodaj naj se ime 
> Višjegradskega« popravi v pravilno »V i š n j e g r a d - 
s k e g a<. 

Na 150. strani izpuščena je iz pesnitve tretja vrstica 
»V neznanske v i š a v ec, ki jo je treba pripisati. 

Na 151. strani ima v štirinajsti vrstici od zgoraj mesto 
besede »veličanjec stati pravilno >v e 1 i 5 a j n ec. 

Na 158. strani je v osmi vrsti od spodaj ime »KahorčiČc 
nadomestiti s pravilnim »M a h o r č i čc. 

Na 167. strani je >v prvi vrsti od zgoraj beseda »mizice« 
nadomestiti z besedo »m i z ec. 

Na 170. strani ima v osmi vrstici od spodaj stati, mesto 
-sodniki« beseda >z d ravniki«. 

Na strani 178. v 19. vrsti od zgoraj postaviti je za be- 
sedo bivanja vejico (,). 

Na strani 205. v četrti vrsti od zgoraj ima se beseda 
>promatratk glasiti pravilno »p r o s m a t r a t ic. 

Na strani 212. v 12. vrsti od spodaj ima mesto besede 
»jela« stati pravilno jeloc. 

Na isti strani v 11. vrsti od spodaj ima mesto besede 
>uadno« stati pravilno »uradno«. 

Na strani 224. v drugi vrsti od spodaj ima mesto besede 
>natjic stati pravilno »najt ic. 

Na 236. strani ima v 20. vrsti od zgoraj mesto besede 
»podkovc stati pravilno »podkevc. 

Na strani 254. naj se v 10. vrsti od zgoraj rimska šte- 
vilka I. nadomesti s »IV.c. 

Predgovor. 

Od tedaj, ko sta izšla I. in II. zvezek „Mojih 
spominov**, pojavili sta se na našem slovstvenem 
trgu „Zgodovinakatoliškega gibanja na 
Slovenske m“ od F r a n & Erjavca in III. 
zvezek „1 z mojih spominov 4 * izpod peresa 
Frana Šukljeta. 

Prva, z veliko marljivostjo sestavljena knjiga, 
obsega semtertje trditve, ki kličejo po popolnitvi, 
ker bi brez tega zasenčena bila zgodovinska resnica. 
Pa tudi navedbe, katere je treba dejati na kritično 
rešeto, da se v našo kulturno in politično zgodovino 
ne vtihotapijo netočnosti in napačne premise, ki se- 
veda vodijo tudi k pogrešnim sklepom. 

Druga — Fran Šukljetova — knjiga pa 
je, kar pri tem pisatelju pač drugače ni mogoče, po 
večini polemičen spis, ki seveda, kar bi si bilo tudi 
težko drugače misliti, ni mogel ostati brez napada 
name. Poleg tega se ta pisatelj — menda v skrbeh, 
da njegova luč ne bi svetila pod mernikom — spušča 
v trditve, ki v interesu neskaljene resnice ne smejo 
ostati brez odgovora. 

V navedenih smereh daje resnico ta knjiga. 

Razen tega popolnjujem v njej svoje spomine od 
začetka leta 1929., ko sem bil izdal prva dva zvezka, 
do danes. Seveda kolikor se mi je z ozirom na so- 
dobnost potrebno zdelo o stvareh, ki so bile sploš- 
nosti več ali manj prikrite. 

Na koncu pa dodajam tudi še razpravo, ki sem jo 
bil spisal tiste dni lota 1929., ko se je bil v „Sloven- 
skem Narodu** vnel srdit boj zaradi e 1 - kanja. V 
spomine ta razprava pravzaprav ne spada. Vendar 
je v neki zvezi z njimi zaradi neznansko poučnega 

upravnega ovinkarstva, ki ga je tihotapsko za mojim 
hrbtom izvršil prosvetni oddelek pokrajinskega na- 
mestništva. Upam, da za spoštovano čitateljstvo ne 
bo brez zanimanja, zlasti ker najde v njej nove vi- 
dike, ki marsikaj kažejo v drugačni luči, kakor do- 
sedanje učenje. 

Laskavi sprejem, ki sta ga bila deležna prva dva 
zvezka „Mojih spominov• ** upam, da tudi tretjemu 
ne izostane. 

Vsem čitateljem in čitateljicam moj rodoljubni 
pozdrav! 

V Ljubljani, dne L maja 1932. 


Ivan Hribar. 

Resnici prohod! 

Frana Erjavca »Zgodovina katoliškega gi- 
banja na Slovenskem" je obsežno, z velikim trudom 
in izredno marljivostjo spisano delo, ki bo vsakemu 
slovenskemu zgodovinarju dragoceno pomagalo. Pi- 
satelj si je prizadeval biti nepristransk. Deloma se 
mu je to posrečilo. Da 
ne popolnoma, pripisati 
je pač temu, da se je 
pred vsem oslanjal na 
pisane vire, ki so služili 
gibanju, katero je ozna- 
čeno v naslovu knjige. 

Vse te vire je, kakor se 
vidi, natančno pregledal 
in si delal zapiske iz 
njih. Storil je le troje 
napak: 1. da drugih vi- 
rov ni proučeval ravno 
tako marljivo; 2. če in 
kadar jih je, da jim ni 
pripisoval iste ali vsaj — 
po kritičnem izluščenju 
jedra — podobne zanesljivosti; 3. da je sodbo, ki 
si jo je napravil po dozdevnostih, vzel včasih za 
dokazano dejstvo. 

Naj se mi torej ne zameri, če ob vseln priznanju 
za njegov obsežni trud in njegovo dobro voljo, zgo- 
dovinski resnici na ljubo popravim nekatere na- 
vedbe, ki so v stanu čitatelja in raziskovalca zape- 
ljati k napačnim sklepom. 

Na strani 69. svoje knjige, govoreč o škofa 
dr. Antona Jegliča nameri za osnovanje ka- 
toliške gimnazije in k o n v i k t a , piše, da 
„je škofu grozila nevarnost, da mu ljubljanski ob- 
činski svet celo odreče stavbno dovoljenje v Ljub- 

ljani“. Resnici na ljubo in sklicujoč se na pričeva- 
nje škofa samega, ki na srečo še živi, ugotavljam 
nasproti tej trditvi, da ga nisem nikdar ni trenotek 
puščal v dvomu, da imam v občinskem svetu za- 
nesljivo večino za podelitev stavbnega dovoljenja za 
njegove, na škofijskih njivah v Kravji dolini name- 
ravane zavode. Ko bi bil gospod knezoškof to upo- 
števal, bilo bi se po vsej verjetnosti kasneje marsikaj 
drugače zgodilo, kakor se je, kajti tisti, ki so proti 
zgradbi v mestu samem rohneli, bili bi izprevideli, 
da je njihova „vsegamogočnost“ vendarle omejena. 
Tako so pa bili v veri vanjo potrjeni in jim je jel 
le še bolj rasti greben. 

Na strani 186. in 217. govori gospod Erjavec 
o „raznih aferah iz magistratnega gospodarstva/ 4 ki 
so prihajale na dan in pa „o objavi j en ju poraznega 
poročila o izvršeni reviziji liberalnega gospodarstva 
na mestnem magistratu. 44 Na straneh 481 —483. 
I. zvezka „Mojih spominov 44 govorim o tem iz gole po- 
litične nagajivosti od Ivana Štefeta in Iva- 
na Kregarja za lase privlečenih obdolžitvah in 
o onem ad usum delphini kot obtožnica sestavljenem 
poročilu, katero je pa ob strokovni proučitvi bilo prav 
za prav slavospev na mestno gospodarstvo. Zares, ko 
bi se povsod in vedno tako točno, vestno in neopo- 
rečno gospodarilo, ko se je tisto dobo na mestnem 
magistratu ljubljanskem, lahko bi se izbrisale iz ka- 
zenskega zakonika vse določbe, ki se tičejo nezve- 
stobe in kaznjive lahkomiselnosti! 

Ne morem pa gospodu Erjavcu prihra- 
niti očitka, da je kot zgodovinopisec vendarle stal 
pod sugestijo one politike, ki jo je bil upeljal 
dr. Šušteršič. Saj bi ga drugače bila izjava „Slo- 
venčevega 44 uredništva samega, s katero je v tej, s 
tolikim tamtamom uvedeni aferi nastopil svoj umik. 
da se namreč nepoštenja ni hotelo niko- 
mur očitati, morala proučiti, kako stvar v res- 
nici stoji. Pa tudi obmolknitev tega lista na ener- 
gično in z blestečim sarkazmom pisano dr. T a v - 
ča r j evo zavrnitev „poraznega poročila 44 , bi ga bila 

morala odvrniti od izkoriščanja te iz gole nagajivosti 
skovane izmislice obeli političnih Ajaksov Vseslo- 
venske ljudske stranke. Še bolj pa seveda dejstvo, da 
je „Slovenec“ sam menda ob spoznanju, kako se je 
bil zaletel, nehal priobčevati ono „porazno poročilo 4 *. 

Upam, da bodo spoštovani čitatelji te moje pri- 
pomnje umeli, kakor treba. One naj bodo le v pod- 
krepi j en je čiste zgodovinske resnice. Nikakor pa ni- 
sem imel namena kakorkoli kratiti zasluge, ki si jih 
je s tem svojim slovstvenim delom Fran Erja- 
vec pridobil. Saj je lajšal delo našim bodočim kul- 
turnim in političnim zgodovinarjem, ki bodo — ne- 
obremenjeni po sodobnih uplivih — iskali prave, 
neskaljene resnice in jo vedeli izluščiti tudi iz nje- 
govih, na tendenčnih virih slonečih navedb. 

Meni samemu pa, ki sem stal v sredi dogodkov, 
se kar ne more mimo dveh njegovih ugotovitev. 

Na strani 17*3. pripoveduje: 

„Isti dan — dne 8. januarja 1909. leta — je pri- 
šla v razgovor tudi aneksija, ki jo je dr. Krek v 
sijajnem govoru pozdravil, zahteval priklopitev 
Bosne k Hrvaški in ustanovitev jugoslo- 
vanske države pod habsburškim ž e - 
z 1 o m.“ 

Posebne važnosti so razprto tiskane besede dr. 
Krekove zahteve. One dokazujejo — kar je sicer 
bilo splošno znano — da je Vseslovenska ljudska 
stranka zazirala od prirodno edino pravilnega zedi- 
njenja južnih Slovanov v lastni neodvisni državi. 
Še več: da je želela poleg Slovencev in Hrvatov spra- 
vili pod okrilje čmožoltega dvoglavaiega orla tudi še 
Srbe ter jih na ta način pripraviti ob lastno, po 
dolgotrajnih junaških borbah izvojevano si državo. 
Ona se je torej ogrevala za tisto av- 
str i j a n s t v o , ki je bilo antiteza slo- 
vanstvu; za Habsburgovce — ki so se 
smatrali za pokrovitelje katoličan- 
s t v a in katerih poglavar je iz tega naslova imej pri 
papeških volitvah celo pravico veta — proti slo- 
vanskim v 1 a d a r j e m p r a v o s 1 a v n e vere. 

Z miselnega gledišča je v tem oziru jako poučno 
ono, na strani 47. III. knjige „Iz mojih spominov** 
po Škuljetu priobčeno, njemu dne 12. junija 1903. 
leta pisano pismo dr. Janeza Ev. Kreka, ka- 
tero ima med ostalim tudi tale odstavek: „Da Vam 
pa ne prikrijem ničesar, naj navedem še nekaj 
smeri, ki se jih mora držati „Slovenec" in o katerih 
smo si z Lampetom in drugovi edini. Avstrijski 
brez pomisleka, ker je katoliška Av- 
strija ne samo nam Slovencem, ne, 
celi Evropi potrebna — moramo te- 
žiti, da napojimo naše izobražen s tvo, 
priče uši .pri mladini, s kulturnim du- 
hom katoliških Slovanov. Kulturne 
zveze moramo gojiti s Čehi, zlasti pa 
s Poljaki." 

To je pač nad vse jasno. Vseslovenska ljudska 
stranka se ne le ni trgala za zvezo s pravoslavnimi 
Slovani, nego se je je celo branila. To je zlasti pod- 
črtano z dr. Krekovimi besedami: „zlasti pa 
s Poljak i“. Saj je splošno znano, da so Poljaki 
ravno iz nasprotstva do pravoslavne Rusije vedno in 
povsod prav demonstrativno naglašali svoje katoli- 
čanstvo. 

Po tem takem postane umevno, zakaj dr. Ja- 
nez Ev. Krek, dasi se je — kakor pripovedujem 
na 233. strani I. dela knjige „Moji spomini" — ude- 
ležil prve seje zastopnikov vseh slovanskih klubov 
državnega zbora na Dunaju, ni prišel k nobeni ka- 
snejši seji več. Prva seja je /namreč pokazala, da je 
večina za velikopotezno slovansko politiko, ki mora 
iskati zaslombe — ne da so jej avstrijske državne 
meje v zapreko — pri najmočnejši slovanski državi. 
Zato ves odpor proti smeli dr. Kramar o vi poli- 
tiki n o v o s 1 o v a n s t v a , kateremu so podlegli 
vsi, ki so bili slepo zaverovani v avstrijsko in z njo 
zvezano nemško vojno silo, ali so pa nanje katoli- 
ške verske vezi vplivale tako jako, da so imeli pre- 
malo moči, izmotati se iz miselnostnih zanjk, ki so 
se jih tako trdno oprijemale. 

Izmed vseh se je dr. Janez Krek menda 
prvi otresel privzgojene mu miselnosti. Bistrega 
uma, kakor je bil, je že prve mesece svetovne vojne 
spoznal, da je njegova vera v Avstrijo kot zaščitnico 
— ali tudi le skromno pokroviteljico Slovenstva in 
Hrvatstva — prazna pena. Poleg tega je opažal, da 
njena in njene nemške zaveznice vojna moč — kljub 
vsem nasprotnim zagotovilom — nevarno pojema. 
Vse to, pred vsem pa njegovi stiki z vedno odločno 
protiavstrijsko navdahnjenimi češkimi državnimi 
poslanci in njihova neomajna vera v propast Av- 
strije, napravili so končno iz njega pravega, brez- 
kompromisnega Jugoslovana. Tudi za ceno, da pri- 
dejo Slovenci pod pravoslavnega vladarja. To je tre- 
ba prav posebno podčrtati, ako se premisli, kako 
težko je bilo nekaterim samo ob misli na takšno mo- 
rebitnost. Da je to res, daje zadostno poučilo že samo 
tozadevni, svoje dni priobčeni odlomek iz dnevnika 
knezoškofa dr. A n t o n a Jegliča. 

Na str. 186. svoje knjige piše gosp. Erjavec: 

„Dr. Šušteršič je že prvi dan zasedanja — nam- 
reč: v jeseni 1910. leta — vložil interpelacijo zaradi 
Hribarjeve nepotrditve in v svojem govoru poudaril 
principijelno stališče stranke do občinske avtono- 
mije. Izjavil je, da je ponovno interveniral za Hri- 
barjevo potrditev, toda dogodki v liberalni 
stranki sami so predrugačili vs e.“ 

Fr a n Erjavec je dr. Ivana šušterši- 
č a dobro poznal. Kakor je iz ene ali druge nanj 
nanašajoče se pripomnje v njegovi knjigi vidno, 
znal ga je tudi kot politika pravilno vrednotiti. Ne 
morem torej verjeti, da bi bil dr. Š u š t e r š i č e v o 
interpelacijo smatral za iskreno in ne samo za tak- 
tičen politični manever. Po mojem mnenju je tedaj 
ta odstavek zapisal le zato, da podpre tendenco knji- 
ge in postavi Vseslovensko ljudsko stranko v kar 
se da ugodno luč. Zato bi se mi, glede na to, kar sem 
o dr. Šušteršiču v zvezi s stranko, kateri je 
načeloval, povedal že v I. in II. knjigi svojih „Spomi- 

nov in kar povem tudi v III., ne bilo treba še posebej 
pečati s tem odstavkom, ko bi v zadnjem stavku ne 
vseboval nekega zelo značilnega priznanja. Da bi bil 
dr. Šušteršič, ki je po priznanju P o t i o r e - 
ko ve m pri njem posredoval, naj prepreči potrditev 
moje zopetne izvolitve za župana, „ponovno inter- 
veniral za mojo potrditev", je pač iz trte zvita neres- 
nica. Misliti pa dajo njegove besede: „t o d a do- 
godki v liberalni stranki sami so pre- 
drugačili v s e“. S tem priznanjem je dr. Šu- 
šteršič nehote pokazal špranjo, skozi katero se 
dokaj razločno vidi v zakulisje. Spoštovani čitatelji, 
ki pazljivo prečitajo 464 stran I. knjige „Mojih spo- 
minov", našli bodo sami vzročno zvezo k tem 
dr. šušteršičevim besedam. Najde jo lahko 
pa tudi gospod Fran Erjavec. Tako celo, da 
mu ti „dogodki" z osebami, ki so pri njih sodelovale, 
lahko prav plastično stopijo pred oči. 

Moja politična veroizpoved. 

Sam ne vem kako, ali to vem, da mi je spoznanje 
o nenaravnem in nevzdržnem položaju, v katerem je 
naš narod živel, začelo prihajati že v zgodnji mla- 
dosti. V mengiški šoli sem pač ves pouk sprejemal 
z radoznalostjo, ki mi je bila menda prirojena. Tudi 
pouk v nemščini. Smatral sem pač po svoji otroški 
pameti, da to mora vse tako biti. 

Ko sem po svojem prihodu v Ljubljano videl, 
kako nas hočejo kar vtopiti v nemščini, jelo mi je 
pa polagoma prihajati spoznanje. Zlasti, ko sem vi- 
del, kako učitelji dajo prednost gospodskim, često 
mnogo manj nadarjenim učencem, pred nami s kme- 
tov. Samo zato, ker so prišli že z znanjem nemščine 
v šolo. In jel se je v meni porajati odpor. Zakaj naj 
bi zaradi tega bili boljši! 

Ta odpor se je izražal najbolj v tem, da sem se 
najbolj veselil onih ur, ko so nam prizanašali z 
nemščino. Besede, ki nam jih je govoril katehet, in 
pa razlage učiteljeve ob slovenskih urah vsrkaval sem 
z naslado. Prvo, kar se mi je pristudilo, bila je nem- 

ska molitev pred zače tikom in ob koncu ure. Potem 
mi je vzbujalo jezo, kadar je učitelj pri slovenščini 
kak stavek ponovil po nemško, češ da ga bodo „za- 
stopili“ tudi tisti, ki slovenski ne znajo. Kar v glavo 
mi ni šlo, da bi mogel kdo biti med nami, ki sloven- 
ski ne zna. Zlasti, ker sem vedel, da so vsi gospodski 
součenci z nami čisto dobro slovensko govorili. 

V četrtem razredu osnovnih šol je že V meni vse 
kar drhtelo za slovenščino. Deloma je bilo to posle- 
dica vedno bolj in bolj porajajočega se spoznanja, 
deloma pobuda, ki sem jo semtertje slučajno v j el. 
Tako sem na priliko imel neznansko spoštovanje do 
obilne prikazni rdečeličnega kanonika Savaschnigga, 
ki je hodil nadzorovat pouk. A ko je nekoč neki re- 
petent po njegovem odhodu vrgel med nas pripomnjo, 
da je nemškutar, bilo je takoj po tem spoštovanju. 
Beseda „nemškutar“ pomenila mi je izdajstvo, zato 
se mi je jel gnjusiti. Daši je bil duhovnik, katere mi 
je materin pouk slikal vse za svete može. Odpor proti 
njemu je postal tak, da ga, ko sem ga slučajno sre- 
čaval, nisem pozdravljal več. Umevno je, da me je, 
to glede na ucepljeni materinski pouk stalo dokaj 
premagovanja. 

Na gimnazijo sem vstopil že kot kljubovalen Slo- 
venec. Zaveden v pravem pomenu besede postal sem 
v drugi šoli. Storile so to iskrice, ki so se utrinjale 
semtertje iz predavanj profesorja dr. Karla M e 1 - 
z e r j a. Veliko jih sicer ni bilo, a kar jih je bilo, so 
užigale. Naenkrat sem se zavedel sramotnega zapo- 
stavljanja našega jezika in robskega položaja našega 
naroda. Krožki, ki so nastajali med dijaki in so dru- 
žili enakomisleče, bili’ so že z večine v znamenju tega 
splošno prodirajočega spoznanja. Oni, ki smo čut- 
neje stali višje, storili smo vse, da se to spoznanje, 
kolikor le da, poglobi. 

In čudno: kakor mi je skrb očeta in matere, ko 
sem videl, kako se siromaka trudita za nas otroke, 
budila željo, da kmalu odrastem in jima pomagam, 
tako in morebiti še bolj sem čutil dolžnost, da se, 
kakor hitro mi bo to mogoče, postavim v službo na- 

roda. Srčne j še želje nisem imel, ko stopiti v boj za 
njegove pravice. 

Značilno in poučno je, da je ravno ljubezen do 
materinega jezika, ki je naravna posledica ljubezni 
do matere, bila ona gonilna sila, ki me je gnala k 
takemu duševnemu razpoloženju. Če se ta okoliščina 
prav premisli, postati mora vsakomur jasno, da je 
ravno ta movens bil izhodišče za ves idealizem, ki 
je preveval rodoljubna srca one dobe, ko nam je 
pod pokroviteljstvom državne uprave stoječi živelj 
krojil pravico. Ljubezen do jezika budila je ljube- 
zen do naroda, to je ljubezen do one velike rodbine, 
ki so jej duševna vez bili isti izražaji medsebojnega 
sporazumevanja. Takšno sporazumevanje mora na- 
ravno v vsej tej jezikovni rodbini privesti do so- 
glasnosti misli in čutil; le-to pa do stremljenja k 
istemu smotru. Prav tako, ko v ožji rodbini. 

Jasno je tedaj, da so na čisto napačni poti tisti 
politiki, ki pravijo, da „ jezikovno vprašanje nikakor 
ni identično z narodnim" in se znašajo nad onimi 
svojimi tekmeci, „ki jim je jezik vse in so na želodec 
pozabili." Pač je res, da ima tudi želodec svoj način 
izražanja; kadar je lačen, namreč kruli. To pa je pri 
vseh ljudeh širom zemeljske oble enako. Ali imajo 
pa zato res vsi ljudje že v vsem enake težnje in po- 
trebe? Jaz pravim, da ne in sem trdno prepričan, 
da mi bo v tem pritrdilo ne le vse razsodno raz- 
umništvo, temveč tudi vsakdo, ki ga je narava ob- 
darila z zdravo pametjo in se je znal izogniti nje- 
nemu zasenčenju po zgrešenih predpostavah in 
krivih naukih. Želodčarjem gre sibaritstvo: habeant 
šibi! Jaz se opiram in sem se opiral na jezikovno 
gonilno silo, ki ustvarja iz rodbin narode in med 
njimi sorodstva. 

Spoznanje takih sorodstev prišlo mi je najpreje 
ob že omenjenih zgodovinskih predavanjih profesorja 
Karla M e 1 z e r j a , zlasti pa ob njegovih, rodo- 
ljubnega ognja polnih ganotjih, kadar smo ga — 
mladi paglavci — pripravili do tega, da nam je med 
zgodovinsko uro govoril o Vodniku in Pre- 

š e r il ti ter nam s tem 
podžigal v srcih narodno 
zavest. Njegove besede 
so vplivale na nas 
ko indukcija električnega 
toka. Kasneje mi je po- 
buda profesorja Adolfa 
W e i c h s e 1 m a n n a 
odprla pogled v obljub- 
ljeno deželo Slovanstva. 

Srečen sem, da morem 
po posebni prijaznosti 
ravnatelja klasične gim- 
nazije ljubljanske, go- 
spoda dr. Janka Lo- 
karja, tema dvema 
možema s priobčitvijo 
njunih slik postaviti v tej knjigi skromen spomenik. 

Ves šolski pouk je bil usmerjen v to, da nam 
predoči slavo in moč nemškega naroda, že iz dobe 
rimskega imperija, pa vse do naših dni. Ta pouk 
je imel ustvarjati renegate ali — če to ne — vsaj 
narodno mlačne Slovence. Ljudi, katerim naj tuji 

sijaj tem živeje prikliče 
pred oči žalostno sliko 
domačega siromaštva in 
tako že v kali zamori 
vsako samozavest. Imeli 
smo zapustiti šole s pre- 
pričanjem, da sami zase 
ničesar ne zmoremo in 
da nekaj pomenimo le 
ob kar najtesnejšem na- 
slonu na državo, v kateri 
so imeli prvo in odločil- 
no besedo našemu rodu 
sovražni življi. 

Za tiste, ki so se za- 
dovoljevali z obzorjem, 


Prof. Adolf VVeichselmann. 

katero jim je stopalo pred oči s stolpa svetoštefanske 
cerkve na Dunaju, res ni bilo nič zapeljivega in 
vzpodbudljivega navduševati se za naše beraštvo. 
Upadel jim je pogum, ki ga more imeti le človek, 
ki se zaveda svojega ponosa. In kje in na kaj naj 
ima ponos berač? On je vesel, da ga puste živeti. 
Če tudi le ob pičli in slabi hrani za trdno delo. In 
še to takisto, da mora pri vsakem grižljaju čutiti, 
da mu izkazujejo milost. 

Na srečo je meni pogled že v zgodnji mladosti 
zdrknil daleč venkaj čez meje slovenske domovine, 
in kmalu nato tudi čez meje države. K slovanskim 
bratom! In zaznal sem, kako smo si jezikovno blizu, 
kar mi je dalo gotovost, da izviramo vsi iz ene velike, 
skoro četrt sveta zaseljujoče rodbine. Jezikovno so- 
rodstvo mora pa naravno imeti izvor v krvnem so- 
rodstvu. In zgodaj so se mi odprle oči, koliko to za 
nas uboge, tlačene, celo v ožji domovini zapostav- 
ljene in od priseljencev zaničevane Slovence pomeni. 
Sami — tako sem si večkrat ob tihem premišljevanju 
dejal — pač ne pomenimo mnogo. A če se na- 
slonimo na svoje brate, moremo po- 
stati moč, pred katero bodo celo mo- 
gotci imeli spoštovanje. 

Na ta način miselno podgotovljen stopil sem 
leta 1876. na slovenska tla, poln želje po delu za 
blagor svojcev in naroda. Vse je tedaj kar kipelo 
v meni. Vsaka krivica, ki jo je nad slovenskim na- 
rodom zakrivil avstrijski upravni sistem, me je 
bolestno zadela. Cinizem, s kakršnim so sprejemali 
na uradnih mestih proteste proti krivičnemu rav- 
nanju, vzbujalo mi je besno sovraštvo do sistemskih 
biričev. To tem bolj, ker sem vedel, da imamo poleg 
prirodnega, za vse ljudi enakega, tudi ustavno pravo 
na svoji strani. In kar doumevati nisem mogel, kako 
da poslanci našega naroda ob takem stanju stvari 
v zakonodajnih zborih nastopajo tako boječe. Pm v 
ko berači, kadar prihajajo s klobukom v roki in s 
tresočim glasom prosit miloščine! 

To me je — ker se mi je kmalu ponudila pri- 
lika za javno delo — nagnilo na stran onih, ki so 
bili za radikalno taktiko. Dejal sem si, da 

— kakor v zasebnem življenju — tako tudi pri jav- 
nem delu, le odločnost in pogum moreta roditi uspe- 
he. Pač si nisem prav nič prikrival, da je pot, ki jo 
nastopam, trnjeva in da se bo marsikako želo za- 
pičilo v moja stopala. Toda to me ni motilo. Saj sem 
vedel, da bodo uspehi po takem naporu tem zado- 
voljivejši. In o uspehih nisem ni enkrat podvomil. 
Imel sem trdno vero, da krepka volja 
vse premaga. Pa tudi trdno prepričanje, da 
taka volja, dosledno zastopana in s krepko neustop- 
nostjo podprta, končno tudi pri najtrdovratnejšem 
protivniku mora vzbuditi spoštovanje. Tem bolj na 
popriščih, kjer se križajo kopja za uveljavljanje 
ustavno zajamčenih pravic. 

Seveda me je podžigala pri tem ona mladostna 
sila, ki se krepko zanaša na svojo moč in odklanja 
vse dvome in bojazljivostna trzanja. Saj mevžarstvo 
ni še nikdar vedlo k zmagam. Dejal sem si torej, 
da je odkrit in odločen boj za narodove pravice, pa 
naj bi končal tudi s porazom, še vedno častnejši, 
ko klečeplazenje okoli oholih oblastnikov. Saj znajo 
le-ti tako dejanje često izpremeniti v nečasten način 
rešitve, ki zadovolji prosilca, ne da bi oni, za kogar 
je prosil, za to le izvedel, nikari že od tega kaj imel. 

Največ in najkrepkejšega poguma pa mi je da- 
jal ponos, da sem član velike slovanske rodbine. Ne 
rečem, da bi me tudi kedaj ne bil oslepi jeval tuji 
sijaj. Že bogati in sijajni Dunaj je napravil name 
mogočen vtis. A le dokler se nisem spomnil velikega 

— kakor sem si dejal — neizmernega in nepremag- 
ljivega Slovanstva. Ta spomin pa mi je vselej pri- 
čaral pred oči svetal grad v oblake. Da namreč Slo- 
vani — če se krepko dela lotimo in se v tem složimo 

— avstrijsko državo lahko izpremenimo v slovansko. 

Zato pa, kakor to izpričuje vse moje javno delo, 
nisem zamudil nobene prilike, da po- 
vzdignem glas za pravice slovenskega 

jezika. Krepko in dosledno sem se oglašal v tem 
smislu. Začel sem pa to svoje delo takoj po vstopu 
v občinski svet ljubljanski, nadaljeval sem je po iz- 
volitvi v deželni zbor in končal še le, ko sem stopil v 
politično zatišje. Bil sem v tem boju neomahljiv. Pač 
je skušala elastika mojo gorečnost zavreti, ko sem v 
občinskem svetu predlagal resolucijo, naj se vlado 
pozove, da jezikovni pouk na realki preuredi tako, da 
bodo Nemci ravno tako primorani učiti se sloven- 
ščine, kakor so primorani Slovenci, da se uče nem- 
ščine. Vsa ploha takozvanih „dvornosvetniških ‘ do- 
kazovanj, da je taka zahteva neumestna in proti- 
zakonita, me ni omajala. Pred očmi mi je bilo nam- 
reč sramotno dejstvo, da dotedanje stanje pomeni 
neznansko žaljenje slovenskega naroda. Poleg tega 
pa, da je v svojih posledicah skrajno nemoralno. Saj 
sem vedel, da temeljem protekcijskega sistema, ki je 
v tem oziru vladal, večina onih gospodskih učencev, 
katerim je bilo dovoljeno, da se hodijo med sloven- 
skimi urami izprehajat — dasi brez znanja, ali pa 
s prisleparjenimi spričevali o znanju slovenščine — 
zavzame kedaj najboljše službe v deželi. Moj pred- 
log je bil sprejet in od takrat se boj, ki je do tedaj 
veljal le razširjenju slovenskega pouka na gimna- 
zijah, tudi za poslovenjenje realk ni polegel več. 

O nepopustljivem boju za samoslovenske ulične 
napise v Ljubljani in o nepretrganem, smotrenem 
delu za slovensko vseučilišče, govorim na drugem 
mestu le knjige. Obe ti akciji pomenita 
boj za veljavo slovenskega jezika. Obe 
sta bili tudi izraz mojega narodnega radikalizma. 
Pa ne samo to. Tudi izraz trdnega prepri- 
čanja, da le ugodna rešitev jezikov- 
nega vprašanja more slovenskemu na- 
rodu prinesti tudi ugodnejše prilike. 
Jaz namreč nisem nikdar „misli, da bo jezikovno 
vprašanje rešilo slovenski narod pretečega mu po- 
gina, “ smatral „za popolnoma napačno". Čisto na- 
robe: prepričan sem bil, da je ravno ta 
misel edino prava. 

Saj so ljudje, ki „vedo, da gre želodcu prednost 
pred jezikom, da se dobro situiran narod nikoli ne 
more iznaroditi, dočim se beraški narod v svoji bedi 
nikoli ne more vzdržati/ 4 Jaz med temi ljudmi ni- 
sem bil in Bogu dajem hvale, da me je dobrotno 
obvaroval take nesrečne družbe. 

Ena odvratnejših prikazni našega javnega živ- 
ljenja je bil nedvomno Karl D e s c h m a n n. Sin 
našega naroda in v svoji mladosti celo slovenski 
pesnik, zložil je zelo 
srečno in dovtipno satiro 
na slovenske renegate, ki 
se izprevržejo v zaniče- 
valce materinega jezika. 

V zrelejših letih pa se je 
mož izpreobmil k nače- 
lom, ki jih izraža gori 
pod navedenimi značka- 
mi priobčena, vsekakor 
silno značilna politična 
izpoved. Postal je zaradi 
gmotnih koristi — tedaj 
iz želodčnega ugodja — 

»praktičen Kranjec 44 . Sa- 
mo po njegovi že izhoje- 
ni poti je bilo treba kre- 
niti, pa bi bili pripeljali prebivalce kranjske dežele 
v ugodnejše gospodarske prilike. Gotovo je namreč, 
da bi ob takratnih razmerah odločba, ki bi bila slo- 
venski jezik potisnila v ozadje, bila našla obilno 
gmotno nadomestilo. Seveda le za nekatere. Za tiste 
namreč, ki so bili po D e s c h m a n o v s k o usmer- 
jeni. Narod sam kot celota bi bil od tega imel bore 
malo. 

Toda: alisesplohmoreskupinoljudi, 
ki dajo želodcu prednost pred jezi- 
kom, smatrati za narod? Po mojem bi bila 
to le družba sibaritov, ki bi bila čisto nesposobna 
vstvariti človeštvu kakršnihkoli dobrin. Avstrijska 

uprava je bila pregrešno iznajdljiva, kadar je šlo 
za pobijanje narodnostnega načela. Pa še le-ta ni 
prišla na misel, da pri določanju narodnosti izloči 
jezik. 

Bilo bi odveč dokazovati, da je vendar je- 
zik glavni, a k o ne edini kriterij na- 
rodnosti. Saj je to jasno, ko beli dan. Kdor je 
torej hotel svojemu narodu idealno in smotreno slu- 
žiti, moral se je zavedati, da je njegova dolžnost bdeti 
nad pravicami njegovega jezika. S temi pravicami 
so bile namreč kar najtesneje in neločljivo spojene 
tudi pravice naroda. „Na svoji zemlji svoj 
gospod," tako je to nad vse pregnantno izrazil 
pesnik, ki je naš jezik imel tako v oblasti, ko nihče 
drugi. To temeljno zapoved narodne su- 
verenosti more dati le neu tesnjena in 
v vse panoge javnega življenja sega- 
joča raba narodovega jezika. 

Kar se mene tiče, zavedal sem se tega prav do- 
bro. In ta zavest je odločala vse moje javno delo- 
vanje. Pa zakaj? Zato, ker sem s tem svoj 
narod iz žalostnega gmotnega položa- 
ja želel pripeljati k blaginji; zato, ker 
sem mu mesto nezdravega položaja v vlažni senci, 
želel preskrbeti boljšega prostora na vse oživljajočih 
solnčnih žarkih. Skratka: ničesar nisem iskreneje 
želel, ko da Slovenci postanemo „dobro situiran na- 
rod". 

Saj se bo našel kdo, ki bo ob teh mojih besedah 
nehote prišel do sklepa, da bi po tem takem bilo mo- 
rebiti vendar bolje misliti na želodec, ko na jezik. 
Bil bi to napačen sklep. Sami polni želodci še ne 
ustvarjajo narodne blaginje, ki je — kakor znano — 
podlaga njegovi veljavi. Tu je treba onih idealnih 
dobrin, katerim je podlaga nikdar ne usihajoči vre- 
lec jezika. Zato je šel moj boj za popolno 
ravnopravnost našega jezika v vsej javni upravi in 
za ono dominantno njegovo pozicijo 
v naši domovini, kakršno nam je usta- 
va zagotavljala, kakršno sem videl, da uživa 

nemški, laški in poljski jezik, in za kakršno so se 
tako junaško in neustrašljivo — pa tudi brez gnjilih 
kompromisov — borili naši slovanski bratje Čehi. 
Tej moji usmerjenosti je pripisati poleg ostalega na 
primer, da sem se z vso silo in energijo vrgel v boj 
za slovensko vseučilišče, to najvišjo etapo na zmago- 
slavnem pohodu naše žive besede. — Značilno pa je, 
da so ljudje želodčne usmerjenosti dosledno odkla- 
njali slovensko vseučilišče. In to še celo v dobi, ko 
so brez najmanjšega napora z njihove strani nastale 
srečne okolnosti, ki so nam ta najvišji kulturni zavod 
takorekoč same po sebi omogočale. 

Boj za „j e z i k“ je pa — in to prav posebno 
naglašam — obenem tudi boj za gmotno 
blaginjo narodovo. Boj za jezik je mogel to 
blaginjo goto ve j še in popolnejše zagotoviti, ko mo- 
rebitni boj za „želodec“. Poslednji bi bil, kakor sem 
že naglašal, mogel posameznikom roditi uspehe in 
donesti koristi. Narod kot celota pa bi bil ostal v 
svojem dotedanjem helotstvu. Nad njim bi bili slej 
ko prej gospodovali tujci, katerim so vse boljše po- 
stojanke v javni upravi in pri zasebnih podjetjih 
tako dolgo bile zagotovljene, dokler so mogli izhajati 
brez znanja našega jezika. Saj se je to neznanje vča- 
sih smatralo celo za silno dobro priporočilo, ker so 
take subjekte v odločujočih krogih vsled tega smatrali, 
da bodo nad vse pripravno orodje za potujčevanje. Ra- 
zen nekaternikov, ki bi bili nagrajeni za svojo krot- 
kost in uslužnost, ne bi bil torej boj za „želodec“ pri- 
nesel narodu nič drugega, ko da bi bili — ko v za- 
smeh — naši ljudje v lastni domovini zasedali po- 
ložaje nižje vrste, dočim bi vse važnejše dobivali so- 
vražni nam tujci. In še kakšni! Pri deželni vladi v 
Ljubljani je eden teh eksemplarjev v uradu progla- 
sil slovenski jezik za „Sausprache“ (svinjski jezik). 
Pa mu to v njegovi karijeri ni prav nič škodovalo! 
Nasprotno: dosegel je kasneje celo položaj, ki je da- 
leč prekašal njegove umstvene sposobnosti in uprav- 
ne zmožnosti. 


20 


Ne bo odveč, ako ob tej priliki pripomnim, da 
je mene baš ta slučaj kar pobesnel. Spravil sem ga 
na razgovor v deželnem zboru in iskal sem potefn 
večkrat prav nalašč prilike, da pridem s tem sramo- 
tilcem slovenskega jezika v dotiko. Prav užival sem 
namreč, ko se je v pogovoru z menoj moral poslu- 
ževati pristujene mu slovenščine. 

Meni je torej bilo jasno, da v svoji domo- 
vini zavzamemo položaj, ki nam gre, 
še le takrat, ko v njej zagospoduje na- 
ša govorica vsepovsod. Tega so se zavedali 
tudi vsi oni, ki so mi v boju sledili in so mi bili 
krepki pomočniki. V težkih prilikah smo se borili. 
Marsikako prasko smo izgubili. Zlasti, ker so nam 
„želodčarji“ našo borbo često obteževali. Vendar je 
naša odločnost v boju za jezikovne pravice rodila 
razveseljive uspehe, ki celo v verolomni Avstriji niso 
bili brez nade na popolno končno zmago. 

Sedaj, ko nam jo je dobrotna usoda naklonila 
in ko vidimo, kaj pomeni neomejena in gospodovalna 
raba našega jezika, morem le zadovoljno obračati 
svoje oči v preteklost. Saj vidim, da ni bila napačna 
pot, ki sem si jo bil že pred leti odbral. Kako se 
godi narodu, ki pride ob jezikovne 
pravice, pa nam nad vse žalostno ka- 
žejo razmere, v katerih morajo ubogi 
naši bratje živeti v sosedni nam Ita- 
liji in v jetični Avstriji. 

V mojo ugotovitev, da sem se vedno ravnal po 
določeni si radikalno narodni smeri, utegnil bi kdo 
dvomiti: češ, saj si se vendar v deželnem zboru ve- 
zal z Nemci! Zlasti bi si mogel privoščiti tak očitek 
kak čitatelj nekih „Spominov“, v katerih ta zveza 
straši po vseh kotih. In tako prihajam k poglavju: 

Koalicija narodnonapredne stranke z Nemci. 

Da je prišlo z nemško stranko deželnega zbora 
kranjskega do dogovorov, iskati je vzroka v žalost- 
nih razmerah v slovenskem narodnem taboru. Saj 

je ondi mesto složnega dela za naj višje na- 
rodne dobrine vladal medsebojni boj, ki se 
je včasih bil za — kozlovo brado. Slovenskim stran- 
kam — in tu ne izvzemam tudi one, kateri sem pri- 
padal sam — ta boj ni bil na čast. Dokazoval je le 
preveč našo omejenost. Ta boj je izzvala in vzdrže- 
vala namreč avstrijska vlada, ki je prav spretno 
znala netiti plamen strankarske zavisti po ljudeh, 
katere si je na ta ali oni način znala pridobiti med 
nami samimi. 

Vsesplošno znana resnica je, da samo one voj- 
ske zmagujejo, katere vse do zadnjega moža — od 
najvišjega poveljnika do najneznatnejšega redova 
— navdaja ista volja in jim vliva pogum. Zato so- 
vražnik kaj rad na spreten način zanaša nezado- 
voljnost in nesoglasje v nasprotnikove vrste. Zlasti 
priljubljeno sredstvo je vzbujanje nesoglasja med 
poveljujočimi osebami. Kakor hitro se med le-temi 
prikažejo nasprotna naziranja o uspehu, za katerega 
gre boj, je stvar že izgubljena. In taka naziranja je 
kaj lahko zbuditi. Samo malo „dvornosvetniške“ 
zmernosti je treba vreči v vrste, ki — bojaželjne — 
čakajo, da dobe povelje za napad. In že se začno 
dvomi: „Kaj, ko bi res ne bilo bolje zadovoljiti se 
le z delnim uspehom? češ, saj potem lahko še en- 
krat vdarimo!" — Da se med tem nasprotnik lahko 
pripravi na odbitje kasnejšega napada, pozabi se le 
prerado. 

In avstrijske vladne metode so znale tako mo- 
drost zanašati v naše vrste. V poslednjem času je 
izšlo nekaj spominskih publikacij. Imenoma nava- 
jam: Fran Erjavčevo „Z godovi n o ka- 
toliškega gibanja na Slovenskem, 4 * 
Frana Šukljeta knjigo: „Iz mojih spo- 
rni n o v“ in pa svoji dve knjigi: „M o j i 
spomin i“. Vse tri publikacije so žalostni dokazi 
tega, kar sem dejal. Idealno navdušenje 
za narodno stvar in goreča bojaželj- 
nost vojščakov; a usodna ljubosum- 
nost med voditelji in njihovo priza- 

dcvanje, kako bi drug drugega n a d - 
m o d r i 1 i ! In ta metoda se je začela že leta 1889. 
Kako, nam pripoveduje Fran Erjavec na 62. 
strani svoje omenjene knjige. Kako se je nadalje- 
vala, je povedano v navedenih knjigah — ne da so 
pisatelji imeli morebiti namen to prav posebno pod- 
črtati — na več straneh. 

Samo enkrat se je z odločilnega mesta čul od- 
kritosrčen in resen glas, ki je z najboljšim name- 
nom svaril pred kratkovidno našo politiko. Došel je 
ta glas od Kazimirja grofa Badenija, ko 
se mu je ob njegovem obisku leta 1897. poklonila de- 
putacija občinskega sveta ljubljanskega. Takrat je 
ta državnik, ko smo govorili o mestnem gospodar- 
stvu — ne morem si misliti drugače, ko da iz bra- 
tovskih slovanskih simpatij — svarilno dejal: »Po- 
litike pa ne vodite prave. Ali ne bi 
bilo pametneje, da doma in na Du- 
naju nastopate složno ?“ — In na pripom- 
njo podžupana dr. Karola viteza B 1 e i w e i s a 
Trsteniškega, da nas k temu sili brezobzirnost 
druge slovenske stranke, odvrnil je: „Naj si že 
bo kakor hoče: zdravo to ni. Nam — 
razumite me dobro! — nam: „v la d i“, na- 
glasil je izrecno, „j e t o p r a v. Saj me raz- 
umete, kaj ne? Za slovensko stvar je 
pa slab o“. 

Navajam te znamenite in za avstrijskega držav- 
nika izredno značilne, ker do tedaj menda nezasli- 
šane besede. Takrat jih pač ni bilo mo- 
goče dati v javnost; bilo bi pa škoda, 
ko bi se ne ohranile zgodovini. Saj so 
po mojem mišljenju sijajen dokaz, da je 
slovansko soproštvo živejše, ko si 
morebiti to sami predstavljamo. 

Naj bo ugotovljeno, da te besede tudi niso šle 
mimo naših gluhih ušes. Krepko podpiram po d r. 
Danilu Majaronu in Josipu Lenar- 
čiču, ki nista bila nič manj goreča nacijonalista 
ko jaz sam, in sta zato v klubu vnovič in vnovič iz- 

našala pomisleke proti zvezi z Nemci, posrečilo se 
mi je leta 1898. dogovoriti z dr. Ivanom Šu- 
šteršičem ono spravo za sodelovanje obeh na- 
rodnih strank deželnega zbora, o kateri piše Fran 
Erjavec na 67. strani svoje knjige, da jo je »ob- 
javil »Slovenec 44 dne 18. marca 1. 1898.“, in da „je 
mejila s katoliške strani skoro že na kapitulacijo 4 *. 
(Le mimogrede naj za značilnost naših čudnih med- 
sebojnih razmer, kakor so se ohranile, žal, še vse 
do danes, omenim, da govori tu pisatelj o eni 
katoliški pogodbeni stranki, dočim je vendar 
druga bila tudi katoliška.) Spričo tej 
okolnosti se pač ni čuditi, če je v tedanjem politič- 
nem ozračju prevladujoča miselnostna struja sto 
rila, da, — tako na eni kakor na drugi strani — 
niso vsi poslanci z enako vnemo stopili v spravo. 
Napačno je pa pisateljevo mnenje, da „jo je kato- 
liško narodna stranka izpolnjevala lojalno 44 . Dokaz, 
„da je »Slovenec 44 prenehal skoro z vso polemiko 44 , 
za to trditev ni zadosten. Sicer že sama besedica 
skoro, ki daje poučilo, da je pisatelj v to lojal- 
nost vendarle dvomil, ta dokaz izpodbija. In res: pri 
časnikih, kjer sta si stala nasproti Miroslav 
Malovrh in Ivan Š t e f e ni bilo mogoče, mi- 
sliti na opustitev vsake disharmonije. Zlasti še zato, 
ker sta taktirki imela v rokah dr. Ivan Tavčar 
in dr. Ivan Šušteršič. 

Da je prvi stopil nevoljno v spravo, ni prav 
nič prikrival. Dr. Šušteršič pa kljub temu, 
da je bil velik lisjak v taktiki, tudi ni mogel 
skriti svojih pravih čutil. Pokazal jih je že s 
s tem, da ga ni bilo na takozvano »spravno večerjo" 
v restavracijo k Kampošu. Kmalu na to je pa tudi 
dejansko pokazal, da mu je pri vseh pogajanjih za 
spravo šlo le za politično komedijo. Že nekaj 
tednov po podpisu in objavi spravne 
pogodbe grešil je namreč proti bi- 
stveni — konsumov tič oči se — točki 
s tem, da je ustanovil na Bledu k o n - 
sum pod nedolžnim imenom, pod ka- 

ter im ga je bilo težko slutiti. S tem je 
dal dr. Tavčarju naj izdatnejše orožje proti 
spravi v roke: orožje absolutne nezanesljivosti, ako 
že ne verolomnosti druge pogodbene stranke. 

Toda z naštevanjem zgodovinskih dejstev odda- 
ljil sem se od predmeta samega. Od »koalicije 
narodnonapredne stranke z Nemci“ 
namreč. Vrnimo se tedaj k njej. — Po povedanem 
je jasno, kako je prišlo do tega, da je sicer — tako 
kar se tiče številnosti, kakor davčne moči, duševne 
potence in družabne veljave — brezpomembna 
stranka kranjskih Nemcev zadobila ve- 
ljavo in prišla celo tako daleč, da je v domači naši 
politiki mogla biti od časa do časa, jeziček na 
tehtnici. To pa ne samo v gospodarskih, temveč 
— horribile dictu! — celo v slovensko na- 
rodnih vprašanjih. Da ni bilo med nami sa- 
mimi poslancev, ki so zgolj iz osebne jezice do enega 
ali drugega tovariša zavirali od složnega dela v na- 
rodni blagor; da ni bilo takih, ki niso trpeli poleg 
svojega mnenja nikakega drugega; da jih ni bilo, ki 
so mislili, da svojo nalogo bolje vrše, ako so lepo 
uslužni vlastodržcem in ne prehrupni s svojimi za- 
htevami po ustavno zajamčeni nam enakopravnosti, 
ne bilo bi do tega nikdar prišlo. V obeh narodnih 
strankah bilo je namreč precejšnje števila takih po- 
litikov, ki so se zavedali, da je uveljavljanje narod- 
nih naših zahtev najvažnejše, za kar se imamo bo- 
riti in da v svojih zahtevah ne smemo biti pre- 
skromni, ker bodo ravno te zahteve podlaga za po- 
gajanja, pri katerih je po izkušnjah iz vsakdanjega 
življenja jasno, da bo treba popuščati. Toda: prvi, 
tihi in pomirljivi na zunaj, bili so glasnejši in ca- 
mera caritatis. In prišla jim je v delež možnost, da 
določajo taktiko. 

To je imelo za posledico, da je nastalo ceplje- 
nje celo v narodnih stvareh. Saj je never- 
jetno, a vendar vseskozi žalostno- 
resnično, da je ob takih razmerah moglo priti 
tako daleč, da je del slovenskih narod- 

ni h poslancev nastopil proti sloven- 
skemu gledališču, katero se je moglo vzdr- 
žati le z mestno in deželno podporo. Neglede na to, 
da je bilo to in takšno obnašanje prava sramota v 
narodnem oziru, šlo je tu še za nekaj važnejšega, 
pomembnejšega. V časih, ko je nemščina obvladavala 
vse naše javno življenje in je nasilno izrivala slo- 
venščino iz vseh pozicij; v dobi, ko so vse naše 
srednje šole bile še čisto nemške in se je nemščina 
preširno šopirila celo po osnovnih šolah: bilo je 
gledališče v naših rokah mogočno 
sredstvo z a budite v ljubezni in spo- 
štovanja do slovenskega jezika in za 
širjenje njegove veljave v javnosti, 
ki si jo je bila že skoro čisto osvojila nemščina. 

Predstavite si sedaj položaj leta 1896. K ato- 
li š k o n a r o d n a stranka je po diktatu dr. Š u - 
šteršičevem sklenila odkloniti vsako 
podporo »Slovenskemu dramatičnemu 
d r u š t v u“. S tem bi bil zadan smrtni 
udarec našim gledališkim predsta- 
vam. — Tedaj pa so se, kakor so vsa prizadevanja 
s strani narodnonaprednega kluba pri tovariših iz 
katoliškonarodnega kluba zadela ob odločni „quos 
ego“ dr. Ivana Šušteršiča, pojavili onega 
duha prepojeni posredovalci, katerega Fran Er- 
javec večkrat omenja; pojavili s sporočilom, da bi 
se podpora za slovensko gledališče 
dala rešiti s pomočjo nemškega k 1 u - 
b a. Temu sporočilu sledilo je zagotovilo, da se 
Nemci pogajajo za sodelovanje s katoliškonarodno 
stranko in da so ta pogajanja že pred zaključkom. 

Saj se je večkrat skušalo narodnonapredne po- 
slance zvabiti v senčnico z ostarelo nemškutarsko ko- 
keto. Zdaj pod to, zdaj pod drugo pretvezo. Kar nas 
je bilo poslancev, ki smo narodnostni boj smatrali — 
iz razlogov, ki jih navajam na drugem mestu — za 
najsvetejši in smo bili prepričani Slovanoljubi, smo 
se temu vedno upirali in smo zvezo 
z Nemci kot nemoralno odklanjali. V 

danem položaju je naš glavni razlog za nemoralnost 
take zveze postal obsoleten. Saj je zveza p o - 
menjala ravno v narodnem oziru pre- 
cejšen uspeh. Poleg tega so se nam zagotovila, 
da zvezo, če jo odklonimo mi, sklene katoliškonarod- 
na stranka, zdela povsem verjetna. Saj je dr. Fran 
Papež v deželnem odboru, še ko njegova stranka 
ni bila prav nič vezana in je stvar bila čast- 
na zadeva vsega slovenskega naroda 
— baronu Heinu na ljubo in gotovo s soglasjem svo- 
je stranke — zavzel odločno stališče 
proti sam oslove n ski m uličnim napi- 
som v Ljubljani. Ta uvaževanja olajšala sta 
propagatorja zveze dr. Janku Kersniku delo. 
Nam je šlo sedaj samo zato, da dosežemo tako be- 
sedilo zveznega zapisa, ki bi nam ne jemal vse ak- 
cijske svobode. Razprave o tem besedilu bile so torej 
v klubu dokaj živahne. 

Da mora vsak podoben dogovor vsebovati svoj „do 
ut des“ (dam, da mi daš), je jasno. Nič naravnejega 
torej ni bilo, ko da je narodnonapredna stranka mo- 
rala nemški stranki, če naj je le-ta podpirala njenega 
kandidata v kočevsko- ribniškem kmetiškem volilnem 
okraju, prožiti zopet vzajemno pomoč pri volitvah v 
odgovarjajoči mestni skupini. Znana jedr. šušter- 
šičeva devica: „R a j š e Nemca, ko sloven- 
skega liberalc a!“ „Po njej se je ravnal še ta- 
krat, kadar je šlo za nameščenje državnega urad- 
ništva na važne postojanke. To devizo naglašal je 
celo resnično narodni dr. Janez Krek na javnih 
shodih, in dajal jej je izraza tudi „Slovenec“. Dokaz 
kak divji političen boj so gotovi ljudje zanesli v de- 
želo. Da bi se vzpričo temu katoliško- 
narodna stranka ne bila pomišljala 
skleniti z Nemci sličen dogovor, nam 
je torej bilo verjetno. — Da ima dogovor, če se že 
sklene, veljati za sodelovanje pri vseh aktih deželne 
uprave in po tem takem obsegati tudi določbe glede 
volitev v deželni odbor in v deželni šolski svet, je 
bilo pač samo po sebi umljivo. Temu torej, ko se 

je klub bil končno odločil za zvezo, ni bilo mogoče 
ugovarjati. 

Zato smo pa skrbeli za tako bese- 
dilo pogodbe, 'ki bi nas ne vezala v 
narodnem oziru. Odločno smo torej odklo- 
nili prvotno predloženo nam besedilo, po katerem bi 
se bila narodnonapredna stranka morala zavezati, 
da bo nemški stranki dejansko pomagala pri 
volitvah v občinski svet ljubljanski, v „Kmetijsko 
družbo Kranjsko" in v „Trgovskoobrtno zbornico" 
ljubljansko. To besedilo moralo se je bas po moji 
zahtevi spremeniti tako, da smo Nemcem pravico do 
zastopstva v omenjenih korporacijah ^priznali". 
— „To je" — s temi besedami sem takrat v kljubu 
podpiral radikalno zahtevo, „skrajna naša koncesi- 
ja. Priznati jim pravico do zastopstva moremo; 
pribore naj si ga pa sami. Raj še in 
prej bi se odrekel županstvu, ko pa 
dovolil, da demoralizujemo svoje vo- 
li 1 s t v o s priporočilom, naj pri vo- 
litvah v občinski svet d a g 1 a s o v e tudi 
Nemcem." To stališče je zmagalo. Pri nemškem 
deželnozborskem klubu je zato poskrbel baron 
S c h w e g e 1. Morebiti zato, ker mu je bilo resnično 
veliko do zveze; morebiti pa tudi ob spominih na 
svoje nekdanje idealnejše pojmovanje politične ča- 
sti. Saj je moral izprevideti, da mora vsaka resna 
politična stranka paziti, da ne onečašča prapora, 
pod katerim je stopila v boj. 

Brez v rednega priznanja pravice 
zastopstva pa narodnonapredna stranka ni dala 
zastonj. Nemci so se morali zavezati 
k protiuslugi, da glasujejo za sloven- 
sko meščansko šolo v Postojni. Da je 
taka šola tako s kulturnega kakor z narodnostnega 
stališča bila velike važnosti, ni treba naglašati. Pri 
tem smo morali imeti pred očmi, da lepo napredu- 
joča in vedno vzorno narodna Postojna nima no- 
benega važnejšega učnega zavoda. Katoliškonarodna 
stranka — za katero bi bil človek reke), da veljajo 


28 


isti narodnostni razlogi — zvesta svoji taktiki, da 
odklanja vse, kar pride od njene narodnonapredne 
sestre, o ustanovtvi te šole še šlišati ni hotela. Tem 
bolj nas je torej morala vabiti perspektiva, da si 
ta v narodnostnem oziru tako važen 
učni zavod zagotovimo ravno s pod- 
poro nemških glasov. In zgodilo se je tako. 

Ali po tem takem ni jasno, da je narodnona- 
predna stranka s svojo — po Franu Erjavcu 
in, kar je še najbolj čudno, tudi po takratnem dvor- 
nem svetniku Franu Šukljetu — tako grajano 
zvezo z Nemci zagotovila Slovenstvu dvoje za njegov 
narodni razvoj silno važnih uspehov: rešitev 

slovenskih gledališčnih predstav in 
pa ustanovitev meščanske šole v Po- 
stojni? 

Pa: slišim jih že! Erjavca, Šukljeta in 
»Slovenčevega 44 gospoda -c. „Saj se niste 
upali uvesti v Ljubljani samoslovenskih uličnih na- 
pisov!" „Hein in Schvvegel sta pa nemoteno zabijala 
pilot za pilotom v nemški most od 
Belta do Adrij e". („Zgodovina katoliškega gi- 
banja na Slovenskem" stran 88.) „Jasno je sedaj 
dokazano, da je podpisana zveza v istini 
obstojala med nemškim veleposestvom in slovensko 
napredno stranko ter da se je slednja v nepopisni 
zaslepljenosti zavezala z Nemci, ne samo da ne bodo 
stavljali nobenega predloga v narodnem smislu, 
temveč celo, da se za slučaj, ako se tak predlog stavi 
od tretje, to je katoliške strani, ne bodo smeli stri- 
njati z njimi drugače, kakor sporazumno z 
Nemci, to je z nemškim dovoljenje m". 
(Franjo Šuklje „Iz mojih spominov". II. del, stran 
126.) „Tako n. pr. ne izvemo prav nič o velevažni 
koaliciji med Nemci in slovenskimi liberalci, čeprav 
je dajala ta dolgih 12 let smer vsi naši deželni po- 
litiki". (-c v „Slovencu" št. 49 z dne 27. februarja 
1929.) 

Kaj je na vsem tem vpitju resničnega? — Naj 
odgovorim najprej na smelo trditev, da sta H e i n 

in S c h w e g e 1 zabijala vsled te zveze nemoteno 
pilot za pilotom v nemški most od Belta do Adrije! 

— O sveta pomagalka! Eden teh pilotov je 
slovensko gledališče v Ljubljani, 
drugi slovenska meščanska šola v Po- 
stojni! Ali Fran Erjavec ne vidi iz te ugo- 
tovitve na prvi mah, kako ga je zelus v službi ka- 
toliške stvari" zapeljal v usodno zmoto? Pač škoda 
namreč za ves trud, ki sta ga imenovana zabijalca 
naravno pri tem delu imeti morala, če za koze tega 
mostu nista mogla najti trdnejših pilotov! Saj sta 
ta dva bila tako trhla in krhka, da bi bila ob naj- 
manjši obtežitvi brezdvomno takoj popustila. N i 
pa na žalost popustil pilot, ki ga je 
za oni most zabil vodja katoliške — 
ali kakor se je kasneje prekrstila — Vseslovenske 
ljudske stranke. 

Tako s tem, kakor tudi s pojasnili, ki jih v po- 
sebnih poglavjih podam o naporih in o delu za sa- 
moslovenske ulične napise v Ljubljani in o akciji 
za slovensko vseučilišče istotam, je in bo pač dovolj 
pojasnjeno, kakšna je bila smer, ki jo je koalicija 
narodnonapredne stranke z Nemci dajala „dolgih 
12 let vsi naši deželni politiki." Da pa „Slovenčevega“ 
gospoda -c še bolj potolažim, ugotavljam, da se je 

— v primeri z Winklerjevo dobo — pod H e i- 
n o m slovensko uradovanje pri političnih gospo- 
skah na Kranjskem znatno razširilo. 

In sedaj k moralnemu zgražanju Frana 
Šukljeta! — Glede tega, kar o njem na straneh 
62. in 64. svoje knjige piše Erjavec, ne bom si 
belil glave jaz. Ugotavljam samo, da imam utis, ka- 
kor da bi bil Erjavec pravo zadel. O tem se bo- 
sta pomenila že med sabo. Pri tem pogovoru po mo- 
jem mišljenju gospod Erjavec niti ne bo imel 
posebno težkega stališča. Pogledati mu je le po- 
treba na 127. stran II. knjige „Iz mojih spominov", 
prečitati ondi, kako je baron Schwegel Šu- 
kljeta „takoj ko je bila pogodba dogovorjena in 
sklenjena, obvestil o dejstvu in njegovih podrobno- 

stih 44 , potem pa poučilo, ki mu ga daje to zanimivo 
priznanje, primerjati s pismom, ki ga je dne 9. maja 
1 896 pisal Š u k 1 j e Janku Kersniku. Po bese- 
dilu tega, na 124. strani priobčenega pisma, je nam- 
reč Šuklje „bil že preje izvedel o vseh 
teh spletka h“, ker je „bil po Sch\veglu 
vedno dobro p o u č e n“. Pač klasično podkre- 
pilo za Erjavčevo trditev o inicijatorStvu po- 
godbe! 

In nadaljnji očitki Šukljetovi? Popolnoma zgre- 
šeni! Ni naimreč res, da se je v smislu pogodbe na- 
rodnonapredna stranka zavezala, da ne bo stavljala 
nobenega predloga v narodnem smislu; res pa je, 
kar Šuklje na 125. strani sam navaja z razprtim 
tiskom. „K e i n e nationalen Vorstosse von 
Seite der slovenischen liberalen P a r - 
tei und sollten solche von der drit- 
ten Seite ko m m en, vorhergehende 
Verstandigung wegen der einzuneh- 
mendcn Haltung mit u n s.“ — Kaj pomeni 
to besedilo, ki je bilo tako stilizovano po dobro pre- 
mišljeni zahtevi radikalnih članov narodnonapred- 
nega kluba? — Saj mora vendar takoj vsakomur 
— naj že bo zgodovinar ali ne — biti jasno, da 
je ta določba narodnonapredni stran- 
ki implicite dovoljevala vztrajati pri 
vseh onih narodnopolitičnih načelih, 
katere je — zvesta svojemu programu — iz- 
povedala, in pa pri vseh zahtevah, ki 
jih je v dosledku tega spravila v raz- 
pravo. Po tej pogodbeni določbi je zatorej ona 
imela -pravico z nezmanjšano energijo boriti se za 
samoslovenske ulične napise v Ljubljani; glasovati 
proti onim, iz W i n k 1 e r j e v e dobe izvirajočim 
600 goldinarjem slabega slovesa, ki so imeli namen 
demoralizovati učiteljstvo in ki so po njenem poj- 
movanju pomenili neodpustljivo ponižanje sloven- 
skega naroda; boriti se za poslovenjenje šol in sto- 
riti vse korake, ki bi se jej za ustanovitev sloven- 
skega vseučilišča zdeli potrebni. Da v dobi, za ka- 

tero je bila zveza dogovorjena, poleg najvažnejših 
vprašanj ne pride na vrsto drugih, mogli smo po 
tedanji politični situaciji z neko gotovostjo soditi. 
Za slučaj pa, če bi prišla — in za izključeno nismo 
smatrali, da stavi katoliškonarodna stranka kake 
demonstrativne predloge — je bilo čisto naravno in 
je tudi s strukturo vsake podobne pogodbe neloč- 
ljivo, da se obe pogodbeni stranki zedinita, kakšno 
stališče imata k takim predlogom zavzeti. Samo 
takih, torej čisto novih slučajev , ti- 
kala se je torej ta točka dogovora. Vse 
druge domneve, naj si jih je izrazil že kdo — kakor 
gospod Erjavec bona fide ali „Slovenčev“ go- 
spod — c iz nepoznavanja razmer — so napačne. 
Dokaze za to daje vse postopanje narodnonapredne 
stranke po oni dobi, ko je stopila pogodba v ve- 
ljavo, kajti ona se je z nezmanjšano gorečnostjo 
borila za vse navedene točke svojega narodno- 
političnega stremljenja. Naglašam to še posebno 
zato, ker gospod Erjavec — ne vem na kak 
način v tako zmoto zapeljan — na 79. strani svoje 
knjige omenja, da „so hoteli kranjski liberalci po- 
pustiti Nemcem v že dvajsetletni pravdi zaradi celj- 
skih paralelk* 4 , na strani 88. pa zopet, da „so po- 
puščali v vprašanju slovenskega vseučilišča, celjske 
gimnazije itd.“ (Med oklepajem naj bo rečeno, da 
označba „itd.“ ne spada v zgodovinsko knjigo. Saj 
je vendar naloga zgodovine, da uči le točno dognana 
dejstva in stvari!) Ne eno ne drugo ne odgovarja res- 
nici in bom zmoto glede trditve za popuščanje v 
akciji za slovensko vseučilišče še prav posebej do- 
kazal. 

Najbolj pa tiste, ki narodnonapredni stranki 
očitajo, da je s svojo — zgolj na taktiki zasnovano 
— pogodbo z veleposestniškim klubom izvršila na- 
rodno izdajstvo, bije po zobeh o kol n ost, 
da je v dobi trajanja te pogodbe pri- 
šlo do sprave med narodnonapredno 
in katoliško narod n o. stranko. 


Po vseh teh, na gola dejstva oprtih ugotovitvah 
pričakujem od lojalnosti onih, katerih se tiče, da 
na primeren način popravijo krivico, ki so jo s svo- 
jimi tozadevnimi, sedaj po meni ovrženimi trdi- 
tvami delali narodnonapredni stranki. Saj se zmo- 
titi ni sramota; vztrajati v jasno dokazani zmoti 
pa gotovo ni častno. 

Toda: greh — če je to bil — , ki ga je narodno- 
napredna stranka storila z zvezo z Nemci leta 1896., 
ponovil se je vendar! Leta 1910. Pono- 
vila ga pa ni narodno napredna, t e m - 
ve čnaslednicakatol iško narodne, Vse- 
slovenska ljudska stranka. In, gospod 
Šuklje! Tudi ta zveza je imela za podlago pisano 
pogodbo. Morebiti ne takšno, kakršen je bil 
skromni zapis prve zveze leta 1896., gotovo pa 
veliko tehtnejšo in pomembnejšo. V 
slovesni obliki zakona namreč. 

Fran Erjavec piše o tej zvezi na strani 182. 
svoje večkrat omenjene knjige, in skoro se mi zdi, 
da mu ta zveza kar naenkrat imponuje. 

Da bi imel za svoje veselje vsaj navidezno opra- 
vičbo, skuša zbuditi mnenje, da sta deželni odbor in 
deželni zbor „zdemokratizovala občinski volilni red 
ljubljanski, ki da je bil najmodernejši, ki je bil v 
danili razmerah izvedljiv/* To pa volilni red, 
ki je vpeljaval pluralno volilno pra- 
vico, katera je vendar najhujša negacija sploš- 
nosti in enakosti, na kakršnih mora sloneti vsak po 
resnično demokratskih načelih zasnovani volilni 
red! 

In zakaj to zvezo tako občuduje? Čujte in str- 
mite: zato, ker je »»Vseslovenska ljudska stranka* 4 
zakonitim potom pripomogla do zastopstva v ob- 
činskem svetu ljubljanskem onim Nemcem — ka- 
tere je 30 let pred tem složna volja narodno čute- 
čega prebivalstva ljubljanskega po hudem boju po- 
metala iz mestne posvetovalnice. Podčrtavam: pri- 
pomogla, ker je na prvi pogled vidno, kakšna 
razlika je med tem dejstvom in onim, ki ga iz po- 

g jdbe iz leta 1896. očitata Erjavec in Šuklje. 
Takrat je narodnonapredna stranka pravico do ta- 
kega zastopstva »priznala", in ko se je nekoč o pri- 
liki dopolnilnih volitev za občinski svet dr. Adolf 
Schaffer obrnil osebno do mene z insinuacijo, 
naj kandidujemo tudi par ljubljanskih Nemcev, mo- 
gel sem mu z mirno vestjo odgovoriti: „B e s e d i 1 o 
naše zvezne pogodbe je jasno. Za- 
stopstvo smo Vam priznali; kako to 
priznanje spravite v veljavo, je se- 
daj vaša stvar. Mi vam pri tem z ozi- 
rom na načela svoje stranke pomagati 
u e morem o." Nerad sicer, vendar pa ob kislem 
priznanju, da je res tako, moral je dr. Schaffer moj 
odgovor vzeti na znanje. 

Skromno, kakor najčistejša nedolžnost pripove- 
duje Fran Erjavec na svoji 182. strani: „Naj- 
večjo demagogijo so liberalci uganjali s tem, da 
pride v novi občinski svet tudi nekaj Nemcev." Glej- 
te si ga no! Kako ga je naenkrat zapustila zmožnost 
za realno pojmovanje dejstev! Saj če bi ga ne bila, 
moral bi bil vendar spoznati, da se je s t e m dej- 
stvom v resnici zabil pilot za nem- 
ški most do Jadranskega morja. Pilot, 
ki bi bil trdno stal, ko bi ga ne bili podsekali naši 
bratje Srbi s svojimi zavezniki. In kdo je pomagal 
voditelju »Vseslovenske ljudske stranke" pri zabi- 
janju tega pilota? Vsa stranka. Tako daleč 
je segala politična strast in tako je 
strankarska zaslepljenost prožemala 
vse, da je celo tako resnično narodni 
človek, kakor je bil dr. Krek sledil 
breznačelni taktiki dr. šušteršičevi, 
po kateri je — v dotedaj že celo vrsto let slovenski 
občinski svet Ljubljanski — prišlo naenkrat kar se- 
dem Nemcev. 

Veselju Šukljetovemu, ki se zrcali iz raz- 
prto tiskanega »Slovenčevega citata" na 106. strani 
III. knjige »Iz mojih spominov": »Stari pakt 
med liberalci in Nemci je razbit, Hri- 

barja je burja vzela/ 4 se ne čudim. Podobno 
je zmagoslavju triumfatorja. Saj je vsa ta ak- 
cija bila v tesni zvezi z njegovo, na 
deželnem planetariju vzhajajočo zve- 
z d o. Oni »Slovenčev 44 vzklik in to Šukljetovo 
ponavljanje pa je nazorno poučilo, kakšne usluge 
včasih človek lahko komu stori, ne da se tega sam 
zaveda. 

Bil sem od nekdaj mnenja, da ne kaže, da bi kdo 
kupičil preveč častnih nalog v svojih rokah. Zato 
sem prevzel državnozborski mandat le s pogojem, da 
mi stranka dovoli odložili deželnozborski mandat. 
Šuklje me je sicer ria 114. strani I. knjige svojih 
spominov opisal kot sebičneža. Vendar leta 1910., 
ko moja županska izvolitev ni bila več potrjena, 
nisem hotel sprejeti tako lično po dr. Trillerju 
kakor po stranki ponudenega mi deželnega odbor- 
ništva, do katerega bi bil prišel na ta način, da bi 
se bil dr. Triller odpovedal deželnozborskemu 
mandatu in bi bila stranka mene kandidovala ter po- 
tem odposlala tudi v deželni odbor. Z deželnim 
odborništvom je bila zvezana plača 
in ob to nisem hotel, da dr. Trillerja 
pripravim. 

In vodstvo stranke! Ne bom tajil, da sem bil 
v marsikakem oziru zelo občutljiv. Ko sem tedaj iz 
znamenj, ki so se čedalje bolj množila, za katerimi 
pa vendar nisem mogel uganiti kaj tiči, spoznal, 
da se mi za hrbtom pleto intrige, odložil sem 
vodstvo stranke, da dam priložnost 
pokazati kaj znajo drugi. In pokazali so. 
Uspeh je bil popoln debacle narodnonapredne 
stranke. 

Taka je bila torej ona „burja, ki je mene 
vzela. 44 

* 

H koncu tega poglavja smatram za dolžnost ugo- 
toviti, da politična zgodovina našega naroda med 
vsemi strankami, ki so se kedaj v dobi njegove av- 
strijske sužnjosti udejstvovale, ne pozna stranke, 

ki bi bila tako brezkompromisno nacijonalna in ki 
bi bila s tako odločnostjo in takim pogumom šla za 
izpolnitvijo svojega programa, ko narodnonapredna 
stranka. Res je in v nobeni stranki tega zabraniti ni 
mogoče, da so nekateri njenih pripadnikov ka- 
zali manjšo gorečnost; toda v odločilnih trenotkih 
je vendarle prodrlo brezkompromisno mnenje večine, 
ki si je izbiralo radikalnejšo, dasi težavnejšo pot. 
To dokazuje njena slovanska usmerjenost in vse 
ono, kar je storila, da slovenski narod — ko pridejo 
za Slovanstvo odločilni dnevi, v kar je vodstvo stran- 
ke trdno verovalo, — osposobi pojmovati njih po- 
men in tudi primerno sodelovati. Če se je kedaj — 
kakor pri očitani jej zvezi z Nemci po okolnostih 
primorana — spustila v kaka pogajanja, storila je 
to le zato, da iz tega za Slovenstvo v narodnem 
oziru kaj pridobi in ga s tem za gori naznačene 
namene nacijonalno utrdi. Dokazal sem ravno v 
tem primeru, da je ona zveza v dveh važnih stva- 
reh prinesla slovenskemu narodu vazne pridobitve. 
Poglejmo pa sedaj k neki akciji, ki jo ima na vesti 
voditelj Vseslovenske ljudske stranke dr. Ivan 
Šušteršič, s katerim gospod Fran Erjavec 
sicer ne simpatizuje v vseh stvareh, okoli katerega 
pa vendar hodi z upognjenim hrbtom in z nateg- 
njenimi gladkimi rokavicami. Akcija je to, katere 
posledice smo morali bridko občutiti po veliki sve- 
tovni vojni, in za katero nosi vsaj del odgovornosti 
tudi stranka, ki jo je dr. Šušteršič vodil. Zato nam- 
reč, ker mu te akcije ni preprečila, kakor bi bila 
to lahko storila, in ko celo takrat ni izjavila svoje 
nevolje zaradi nje, ko so ogorčeno nastopili proti 
njemu oni siromaki, za katerih narodni obstoi ie 
vadljal. 

Izdajstvo nad koroškimi Slovenci. 

Da namreč sne slovenski narodnonapredni 
stranki na Kranjskem par mestnih mandatov, ki 
jih je imela trdno v rokah, prišel je dr. Ivan 

Šušteršič na pogubno misel ponudit, 
vladi kot nagrado za to koncesijo eden onih 
dveh mandatov, katera je v svojem 
volilnem načrtu v kmetskih občinah 
koroških za Slovence prvotno ona sa- 
ma predvidevala. To pa zato, da ga dodeli 
Nemcem in tako potolaži nemško ljudsko stranko, 
ki je proti uvedbi splošne in enake volilne pravice 
rohnela. Viharju podobno završčalo je po vsem Slo- 
venskem, ko se je izvedelo za to politično felonijo. 
Ogorčeni protesti so prihajali od vsepovsod; naj- 
ogorčenejši, polni obupa, pa od koroških naših bra- 
tov, ker so spoznali, da je krvni brat, ki si je po so- 
dejstvu okolnosti z izigravanjem narodovega zaupa- 
nja znal na odločilnih mestih pridobiti veljave in 
vpliva, njihov narodni obstoj porabil za kupčijski 
predmet na političnem trgu. Celo oni koroški Slo- 
venci, ki so dotlej slepo sledili njegovemu vodstvu, 
so izpregledali in kar najostreje proti temu izdajstvu 
nastopili. Edino Vseslovenska ljudska 
stranka je sramotno molčala. Nje tisk 
ga je pa celo zagovarjati skušal s tem, da je eno- 
stavno vso krivdo za nečedno to reč jel valiti na dr- 
žavnega poslanca, dvornega svetnika d r. M i ro- 
si a v a Ploja. Gosp. Franu Erjavcu je se- 
veda vsa ta stvar dobro znana in kot resničnemu 
rodoljubu gotovo silno neprijetna. Zato se mu je 
zdelo, da bo najbolje ubrati jo kar po izhojeni stezi 
strankinega tiska. In res je tudi on s prstom po- 
kazal na krivca — dr. Miroslava Ploja. 

Daši mi je bilo znano, kakšna je bila stvar, zdelo 
se mi je vendar zaradi točne ugotovitve in zato, da 
se iz naše politične zgodovine odstranijo meglice, ki 
ovirajo jasen pogled, obrniti se po pojasnilo k go- 
spodu dvornemu svetniku dr. Miroslavu P 1 o - 
j u , sedanjemu jugoslovanskemu senatorju. 

Dne 12. junija 1931 mi je poslal na moje vpra- 
šanje tole pojasnilo iz Pariza: 

„Ni res, da sem na lastno prošnjo bil izvoljen v 
poseben odsek, ki naj bi stal v stalnem stiku z vlado 

glede pravične razdelitve mandatov in volilnih okro- 
žij. Bil sem marveč izvoljen, oziroma dobil sem re- 
ferat za Štajersko in Koroško, ker sem stalno bival 
na Dunaju, imel z ministrom notranjih stvari gro- 
fom Bvlandt-Rheidtom, koji je bil prej kakor jaz 
pri upravnem sodišču, dobre zveze in ker sem imel 
vedno dobre stike z vodečimi slovenskimi politiki na 
Koroškem. Kot član imenovanega odseka sem bil od 
ministra notranjih stvari pozvan na dogovor v po- 
gledu razdelitve mandatov in volilnih okrajev na 
Koroškem. Minister mi je razložil, da vlada name- 
rava, kar se tiče Štajerske, uporabiti ves svoj vpliv, 
da dobijo Slovenci šest mandatov, da pa ne more 
vzeti v obzir več kakor eden mandat za koroške Slo- 
vence. 

Izjavil je odkritosrčno, da nemška ljudska stran- 
ka ne bi nikdar sprejela splošne volilne pravice, 
ako bi se na Koroškem stvorih volilni okraji, koji bi 
Slovencem osigurali več kakor en mandat. Jaz sem 
na to razložil, da imajo koroški Slovenci z ozirom 
na številnost pravo na več ko dva mandata, ali 
da bi se v skrajnem slučaju zadovoljili z dvema 
mandatoma, ako bi bila popolnoma sigurna. Pri- 
pomnil sem, da bi se v slučaju, če se vstvari samo 
en mandat, Slovenska zveza odločno in do skrajne 
meje protivila takemu načrtu. Na to mi je 
minister odgovoril, da mi lahko reče, 
da ogromna večina slovenskega naroda odločno 
želi splošno volilno pravico in d a bi imel slo- 
venski narod od projekta, katerega namerava 
vlada predlagati, tako velike politične koristi, da 
lahko tam žrtvuje, kjer v obče ne vla- 
da sigurnost, da bi slovenski kan- 
didat prodrl. Minister je smatral, da bi bil 
vsak drugi mandat na Koroškem za Slovence več 
ko nesiguren. 

Jaz sem o tem razgovoru natančno 
obvestil predsednika Slovanske zve- 
ze dr. Šušteršiča s priporočenim pis- 
mom in ga prosil, da pride na Dunaj 

in da informira sam ministra o sta- 
lišču Zveze. 

Ko na to pismo nisem dobil odgo- 
vora, poslal sem dr. Šušteršiču tele- 
gram, v katerem sem kratko javil, da 
sem bil pri ministru in da ga pro- 
sim, naj takoj pride na Dunaj. Tudi 
na ta telegram nisem dobil odgovora, 
vem pa iz ust ministra samega, da 
je bil dr. Šušteršič pri njem. To je vse, 
kar sem od ministra izvedel: kake druge izjave ni 
hotel dati. Minister mi je na moje izrečno vpraša- 
nje o namerah vlade glede koroških mandatov in 
volilnih okrajev dal samo kratek odgovor, da vlada 
ostaja na svojem že izloženem stališču. Dr. Šušter- 
šič meni ni dal nikake informacije o rezultatu svo- 
jega dogovora z ministrom. Dobro sem razumel raz- 
loge tega zadržanja. 

Vladni predlog je bil redigiran popolnoma v 
smislu prej navedenih izjav ministra notranjih 
stvari. Ljudska stranka je bila, kar se tiče Kranjske, 
popolnoma zadovoljna. Štajerski Slovenci niso imeli 
razloga veseliti se; ali .to, kar je nudil vladni predlog, 
je bil maksimum tega, kar se je v danem momentu 
dalo doseči. Za koroške Slovence je bil vladni pred- 
log hud udarec, katerega so bili krivi oni slovenski 
politični sloji, ki so uvedenje enake in splošne vo- 
lilne pravice — morda le preveč — smatrali za kro- 
nanje svojih političnih in partizanskih interesov. 

Slovenska zveza bi bila faktično v 
stanju s skrajno obstrukcijo v volilnem odseku 
in v plenumu zbornice onemogočiti splošno 
volilno pravico, oziroma vsak predlog, ki bi 
ne bil odigovarjal zahtevam koroških 
Slovencev. Ali zveza nikakor ne bi bila v stanju, 
tudi, ko bi bila to hotela, izsiliti od vlade, da pred- 
loži drug volilni načrt, koji bi bil vodil računa o 
opravičenih zahtevah koroških Slovencev. Vlada bi 
bila s takim načrtom samo dosegla, da zamenja ob- 

strukcijo članov Slovanske zveze z obstrukcijo nem- 
ške ljudske stranke. 

Dr. Šušteršič, ki je bil trezen, izkušen in prakti- 
čen politik, je moral dobro vedeti, kaj se je v pogledu 
mandatov in volilnih okrajev dalo za koroške Slo- 
vence faktično doseči. Osobito še, da insistiranje na de- 
mokratizaciji parlamenta v letih 1905. in 1906. pomeni 
odpoved realiziranja opravičenih političnih strem- 
ljenj koroških Slovencev. Že v momentu, ko se je tako 
energično in trajno manifestiralo za enako in splošno 
volilno pravico, so bili koroški Slovenci izigrani. 

Člani Slovanske zveze niso imeli mandata, da v 
volilnem odseku z obstrukcijo preprečijo vsak pred- 
log, ki za Koroško ne vstvari dveh slovenskih man- 
datov. Imeli so marveč instrukcije, da stavljajo pri- 
merne spreminjevalne predloge, kar se je tudi zgo- 
dilo — ali, kakor je bilo pričakovati — brez vsacega 
uspeha. Isto taktiko je zveza vodila v parlamentu." 

Razprto tiskanih besedi ni podčrtal pisalec po- 
jasnila. Storil sem to jaz, z namenom, da blagovoljne 
čitatelje opozorim, kakšne informacije je vlada pre- 
jemala za hrbtom Slovanske zveze. Da jej je te in- 
formacije dajal predsednik zveze dr. Šušteršič, da se 
kar otipati. 

Seveda so te informacije ministru Bylandtu- 
Rheidtu bile jako zaželjene, ker je v njih imel silno 
ceno im tudi njemu samemu dopadljivo sredstvo za 
potolaženje odpora nemške ljudske stranke. 

O značaju tega odpora sem — kar je treba, da 
tu ugotovim — pa jaz drugačnega mnenja, ko gospod 
dr. Ploj. Vlada bi bila, ko bi bila to le resno ho- 
tela, za potolaženje odpora nemške ljudske stranke 
že našla kako sredstvo kje drugje in jej ga ne bi bilo 
treba iskati ravno na Koroškem. To je najbolje po- 
kazala sama s tem, da je ravno za Slovence na Ko- 
roškem predvidela dva mandata. Toda ona je bila, 
kakor z malo izjemo vse avstrijske vlade pred njo 
in za njo, na nemško stran orijentovana in jej je 
zato bilo jako zaželjeno, da je za to svojo orijenta- 





40 


cijo, ki je šla seveda tudi v pravcu kolikor le mo- 
gočega prikrajševanja pri volitvah, našla podporo 
pri vodstvu Slovencev samih. 

Zaključne besede dr. M. Plojevega pojasnila: 
„1 s t o taktiko je zveza vodila tudi v 
parlament u“, pa žalostno osvetljuje, kaiko je 
dr. šušteršičeva politična šola demoralizujoče upli- 
vala na slovenske poslance. Zlasti na one iz Vseslo- 
venske ljudske stranke. Saj so izgubili vso presojo o 
tem, da mora njihova taktika biti uravnana tako, da 
ne nastane iz nje kedaj v bodočnosti nepopravljiva 
škoda v narodnostnem oziru. Mesto tega smatrali so 
vsi z dr. Šušteršičem vred, da je že dovolj, ako so 
dosegli kak trenoten političen uspeh, pa naj je bil 
tudi le proti svojim rojakom, ki so v kakšnem koli 
oziru o vprašanjih, katera niso posegala v sfero na- 
rodnostne politike, bili druzega mnenja. Če so neka- 
teri poslanci Vseslovenske ljudske stranke bili mo- 
rebiti vendar narodnostno pravilneje usmerjeni, pa 
niso imeli poguma, da bi se bili uprli pogubni suge- 
stiji svojega brezobzirnega in impetuoznega voditelja. 

Usodne posledice tega izdajstva. 

Sedaj pa prihajam k ugotovitvi, kako je iz- 
dajstvo dr. š u š t e r š i č e v o nad našimi koro- 
škimi brati v svojih posledicah bil prvi povod 
za to, da na m po svetovni vojni ni 
pripadel slovenski del te naše, v prvi 
zgodovinski dobi slovenskega naroda tako trdne 
postojanke. 

Na strani 428. II. zvezka „Svojih spominov 4 * sem 
povedal, kako sem se po posredovanju češkoslo- 
vaškega svojega tovariša V 1 a s t i m i 1 a Tušarja 
meseca februarja 1919. leta bil sestal na Dunaju v 
hotelu Bristol s severoameriškim profesorjem C o - 
o 1 i d g e m. Ob mojem popisovanju koroških raz- 
mer je ta zaupnik predsednika W i 1 s o n a , ko sem 
ga zagotavljal, da ima Koroška več ko tretjino slo- 

venskega prebivalstva, hladno ob nekem prav po- 
sebnem pogledu v moj obraz pripomnil: „0 d de- 
setero poslancev samo eneg a“\ 

Prav dobro sem razumel oni srepi pogled ob iz- 
pregovoritvi tega kratkega stavka. Saj se mi je ob 
njem skoro kri strdila po žilah in sem dobil kurjo 
polt. Spoznal sem mahoma, da hoče profesor, ki mu 
je pripadla tako velevažma uloga glede usode naših 
rojakov na Koroškem, mojo ugotovitev o številu slo- 
venskega koroškega prebivalstva, spretno po diplo- 
matsko osporavati z vzpo- 
redbo njegovega zastop- 
stva v državnem zboru. 

Ni me sram priznati, da 
me je spravil v trenotno 
zadrego. Skušal sem se 
izmotati iz nje z opozo- 
ritvijo na avstrijsko vo- 


lilno geometrijo. Videl 
sem pa, da je to na nje- 
govo ameriško miselnost 
ostalo brez učinka. Menda 
so ga od te strani spo- 
znali tudi nemški infor- 
matorji ter ga zato z 
ugotovitvijo zakonitega 
zastopstva v državnem 
zboru spretno ujeli. 

Kaj ini je bilo torej storiti? Ali naj bi bil gospodu 
profesorju pojasnjeval narodno izdajstvo slovenskega 
voditelja? Bil bi s tem naš narod v njegovih očeh 
le še bolj ponižal, kakor so ga ponižali brez dvoma 



Vlastimil Tušar. 


njegovi nemški informatorji. Hitel sem torej naše 
ministrstvo inostranih del v Belem gradu opozoriti, 
da profesor C o o 1 i d g e ni, kakor se sodi, naš pri- 
jatelj, temveč da nam ni naklonjen. Kakšen namen 
je ta moja opozoritev imela, ne potrebujem še ob- 
razlagati. 

Gospod Fran Erjavec bo morda iz pove- 
danega prišel do poučila, kako je bil v veliki zmoti, 

ko je — zamakiMvši se preveč v strašilo, one zveze 
Narodnonapredne stranke v Kranjskem deželnem 
zboru z Nemci, ki je po svojem bistvu bila v narod- 
nostno našo korist — čisto prezrl, kako usodno je 
voditelj Vseslovenske ljudske stranke z odobrava- 
njem stranke same pri svojih političnih kupčijah po- 
stavil na trg najbistvenejše pogoje našega narodnega 
obstoja. Morda bo spoznal še več. Da namreč poli- 
tični voditelj, kateremu je le za osebno reputacijo, 
ki jo poveličujejo trenotni uspehi, ni sposoben za 
široko zasnovane koncepcije. Njegove oči moti ble- 
ščoba, ki izhaja od teh uspehov in se mu zdi tako 
mikavna, da zato ne vidi v daljavo, kjer bi se uteg- 
nili kazati končni obrisi njegovih trenotnih uspehov. 

Pilot, ki je bil na ta način zabit v nemški 
most preko našega ozemlja, žal, stoji trdno. 
Zabijati ga je začel voditelj Vseslovenske ljudske 
stranke. In ker nas je zla usoda že preganjati jela, 
ni ostalo samo pri tem. Po svetovni vojni so to nje- 
govo delo prišli utrjevat še drugi voditelji, ki jih nič 
manj ko dr. Šušteršiča ni prežemala politika 
trenotnih, ličnemu samoljubju laskajočih uspehov. 
Med njimi zopet tudi — kakor pripoveduje gospod 
Fran Erjavec na 236. in 237. strani svoje knjige — 
voditelji Vseslovenske ljudske stranke. In prav po- 
sebno značilno je, da je takozvana „Narodna vlada", 
v kateri so seveda pred vsem dobili besedo ti vodi- 
telji in njim „po hrkanju in izpljuvavanju“ sorodni 
tovariši iz drugih strank, (izšla iz posvetovalnice „Ju- 
goslovanske tiskarne". 

Pa ne morda zato, ker so tamkaj že za prevrat 
imeli ^tehnično vse preskrbljeno", kakor bi to člo- 
vek utegnil sklepati iz njegovih besedi na uvodu 
zadnjega odstavka 236. strani njegove knjige. Tudi 
tu je potreba njegovemu zgodovinskemu raziskova- 
nju priti na pomoč. Pa še daleč mi ponjo ne bo 
treba hoditi. Na straneh 275 — 296 II. zvezka „Mojih 
spominov" sem namreč dokaj nadrobno povedal, kaj 
je bil „Narodni Svet", za »»nadomestitev rušečega se 

avstrijskega upravnega aparata pripravil in kaj za 
prevzem začasne jugoslovanske vladavine ukrenil. 
Vse to je imelo biti uveljavljeno iz edino zato po- 
klicane in po takratni narodni organizaciji poobla- 
ščene korporacije, iz »Narodnega Sveta". 

Gospodje, katere je samoljubje zapeljalo, da so 
šli — vkljub temu, da je odločilna seja »Narodnega 
Sveta“ bila sklicana za ob šestih zvečer — zborovat 
nekaj ur prej v posvetovalnico »Jugoslovanske ti- 
skarne", našli in osvojili so si ves za prevzem 
uprave po »Narodnem Svetu" brez nji- 
hovega sodelovanja že pripravljeni 
tehnični aparat. Ta aparat je bil tudi edina 
svetla točka v vsem, kar se je od takrat dalje vršilo. 
Kar so samoljubniki prinesli svojega v nadaljni raz- 
voj dogodkov, bilo je nad vse neznatne vrednosti: 
da, še celo upravnega aparata niso bili sposobni 
uporabljati tako, kakor ibi ga bilo v blagor naroda 
uporabljati mogoče. O tem dajo zgovorna iii nad vse 
značilna pojasnila zapisniki o sejah »Narodne vlade“. 

Na ta način nas je v koroškem vprašanju zade- 
vala nesreča za nesrečo. Težko je reči, katera bi bila 
večja. Ko bi dr. Šušteršič ne bil zapravil druzega 
Koroškega, prvotno od vlade namenjenega mam man- 
data, ni izključeno, da bi nam bila pripadla 
južna Koroška brez plebiscita; ko bi bila Ljubljana 
dopustila generalu Rudolfu Maistru, da leta 
1918. zasede slovensko Koroško s Celovcem vred, j e 
gotovo, da bi nam bilo to ozemlje brez plebiscita 
ostalo. Skoro je druga nesreča bila večja, ko prša. 
Da so pogoji zanjo bili ustvarjeni ravno v posveto- 
valnici »Jugoslovanske tiskarne", pripisujem pač slu- 
čaju, ki ga je pa omogočila le iz ličnega samoljubja 
nekaterih voditeljev izvirajoča breznačelnost slo- 
venske politike. 


Samosl o venski ulični napisi 
v Ljubljani. 


Da si nismo v Ljubljani upali uve- 
sti samoslovenskih uličnih napisov, 
je gola — in imenujem naj dete kar s 
pravim imenom — skrajno odurna ne- 
resnica. Saj je moralo pisatelju iz virov, katere 
je za svojo knjigo s posebno marljivostjo proučeval 

vendar znano biti, da jih nismo 
smeli uvesti, in da je to zakrivila ka- 
toliška narodna stranka. Njen zastop- 
nik v deželnem odboru dr. Fran Papež, 
ki je bil o tej stvari poročevalec, se je izrekel 
namreč — naravno da v soglasju s strankino poli- 
tično taktiko — proti njim. Tem žalostnejši do- 
kaz narodne mlačnosti in suženjskega duha nasproti 
baronu H e i n u je bilo to, ker in če se je — za 
kar govori vsa verjetnost — zgodilo brez kakega 
pismenega dogovora z Nemci. — Baron Hein se 
je seveda dr. Franu Papežu izkazal tudi hva- 
ležnega. Preskrbel mu je za to, sebi in nemški stvari 
izkazano uslugo komandersko odliko železne krone. 

Ravno ta slučaj pa je v narodnonaprednem ta- 
boru zagovornikom zveze z Nemci polagal najteht- 
nejše argumente na jezik. 

Da bi ne padlo komu na um hoteti ta sramotni 
čin tajiti, naj in perpetuam rei memoriam sledi tu 
besedilo, mestnemu magistratu doposlanega razpisa 
deželnega odbora. Glasi se takole: 


„D e ž e 1 n i 
Štev. 7419. 


odbor vojvodine 
D o p i s. 


Kranjske. 


Deželnemu odboru se vidi vsled pritožbe Ferdi- 
nada Mahra in sodrugov z dne 25Ljunija t. 1. zoper 

sklep občinskega sveta deželnega stolnega mesta 
Ljubljane z dne 5. junija t. 1. v zadevi zaznamo- 
vanja ulic, cest in trgov v Ljubljani sledeče raz- 
soditi: 

Sklep občinskega sveta, glaseč se: „Javni napisi 
pri vseh ulicah in trgih Ljubljanskega mesta se 
imajo tako premeniti, da se napravijo vsi brez vsake 
izjeme, v slovenskem jeziku, “ — se razveljav i. 

Razlogi. 

Sklep občinskega sveta ljubljanskega z dne 5. ju- 
nija t. 1. v kolikor isti zadeva javne napise pri ulicah, 
cestah in trgih, je bil storjen v izvrševanji mestni 
občini ljubljanski po § 26. občinskega reda za de- 
želno stolno mesto Ljubljano z dne 25. avgusta 1887, 
dež. zak. št. 22, pripadajoče krajne policije ter je 
torej čin samosvojega področja občine. Po § 84. ibi- 
dem razsoja o prizvih zoper sklepe občinskega sveta 
v stvareh samosvojega področja občinskega deželni 
odbor in sicer brez razločka, ali se gre pri tem za 
dozdevne nezakonitosti ali pa za stvari diskrecijo- 
narne moči občine in je po tem takem kompetenca 
deželnega odbora v predležečem slučaju brezdvomna. 

Občinski svet ljubljanski je sklepal v tej zadevi 
po svobodni samoodločbi, ne da bi bil, kar je pri- 
znano tudi v razsodbi c. kr. upravnega sodišča v za- 
devi samoslovenskih uličnih najnsov v Ljubljani, 
kršil kak zakon, in temu dosledno sme tudi deželni 
odbor razsoditi to stvar po svobodnem preudarku. 

V Ljubljani živi po zadnjem ljudskem štetju 
24.199 Slovencev in 5127 Nemcev ter sta tudi sloven- 
ski in nemški jezik pri uradnem poslovanju držav- 
nih in deželnih uradov, kakor tudi mestne občine 
ljubljanske kot v deželi navadna jezika priznana, ter 
velja za oba jezika načelo ravnopravnosti, katero ima 
svojo podlago v členu 19. osnovnega zakona z dne 
21. decembra 1. 1867. drž. zak. št. 142. Ni pa najti 
umestnega razloga, zakaj bi se to ravnopravno stali- 
šče opustilo ravno pri uličnih napisih, ki so name- 
njeni javnosti, ted. i slovenskemu in nemškemu pre- 

bivalstvu, ravno tako tudi tujcem, ki prihajajo v 
Ljubljano in katerih velika večina rii zmožna slo- 
venskega jezika. 

Ne glede na to, pa zahteva pravičnost sama na 
sebi, da se ozira pri takih javnih napisih tudi na 
nemško prebivalstvo Ljubljane, kakor kranjske de- 
žele sploh, če je isto nasproti slovenskemu tudi v ve- 
liki manjšini. Če je mestni zastop hotel morebiti 
temu razmerju dati pojav po dotičnem sklepu, storil 
bi bil to lahko popolnoma primerno na drug način 
in sicer tako, da bi bil sklenil naj je postaviti slo- 
venske ulične napise na prvo mesto, a nemške na 
drugo; odobravati pa se ne da kot primerno, da se 
je nemški jezik pri tem popolnoma prezrl. Sklep ob- 
činskega sveta glede samoslovenskih uličnih napisov 
ne zadostuje ravnopravnosti ter že zaradi tega ni 
umestno, da stopi v pravno veljavo. 

Zoper sklep občinskega sveta v napominanem 
smislu so pa merodajni naslednji razlogi: 

Ulični napisi služijo namenu orijentiranja in se- 
danji dvojezični ustrezajo, kakor je skušnja pokazala, 
dobro temu namenu, dočim bi zgolj slovenski na- 
pisi, ker ni vse prebivalstvo vešče slovenskega jezika 
in zlasti v Ljubljano prihajajoči tujci niso vsi istega 
zmožni, promet le obtežili in to bi bilo mestu v gmot- 
nem oziru gotovo na kvar. 

Prezreti se tudi ne dajo težkoče, katere bi na- 
stale vsled novega zaznamenovanja ulic in trgov za 
kataster in zemljiško knjigo, katera bi se, če se izvrši 
sklep občinskega sveta, nikakor ne ujemala s faktič- 
nimi imeni ulic in trgov, kar pa bi tudi brez- 
dvomno povzročilo marsikatere neprilike. 

Pri sedanji uredbi glede zaznamenovanja ulic se 
je čestokrat oziralo na imena, ki so v zgodovinskem 
oziru važna za mesto. Nekatera teh imen niso iden- 
tična v obeh jezikih in če bi se nemški napisi popol- 
noma eliminirali, odpadlo bi dotično v zgodovini ute- 
meljeno ime, in zatrt bi bil tudi zgodovinski spomin, 
kar bi bilo obžalovati z zgodovinskega stališča. 

Glede na to, da se torej napominani sklep ob- 
činskega sveta ne ujema z ravnopravnostjo obeh v 
deželi navadnih jezikov, da se ne sklada z mestnimi 
koristmi, in da tudi iz drugih ozirov ni primeren in 
umesten, videlo se je deželnemu odboru potrebno, 
da dotični pritožbi ugodi in ta sklep razveljavi/ 4 

Gospod Fran Erjavec naj pa tudi ve, da v 
boj za samoslovenske ulične napise zveza z Nemci 
ni prinesla ne le nikake izpremembe, temveč celo ne 
kakega zastoja. Ta boj je šel neprestano naprej in po 
mojem pojmovanju, tudi ko bi mu bil kdo z ozirom 
na zvezo hotel napraviti konec, ni v pisanem 
dogovoru imel za to nikake opore, ker je spadal 
med one že pred tem sprožene zadeve narodno- 
političnega značaja, na katere se besedilo pogodbe ni 
nanašalo. Mene so ljubljanski dvojezični ulični na- 
pisi glede na samonemške v Celju, Mariboru in Ptuju 
že davno prej bodli v oči, predno sem postal župan. 
Zato mi gospod Erjavec lahko verjame in mi bo 
— toliko me že pozna — tudi gotovo verjel, da sem 
se za njihovo odpravo podal v hoj s trdno voljo, da 
ne popustim, dokler ne zmagam. To se je končno 
kakor je znano — tudi zgodilo. Da je med tem de- 
želni odbor še enkrat zatajil narodni ponos, je sicer 
res in žalostno, zato je pa končna zmaga bila tem 
razveseljivejša. 

Sedanje pokolenje nima vednosti in tudi ume- 
vanja o tem, kako je še pred nedavnim bilo v narod- 
nostnem oziru na Slovenskem in to celo v Ljubljani 
sami. Stopilo je v življenje ob polnem našem narod- 
nem izživljanju in si marsikdo morebiti predstavlja, 
da nikdar drugače biti ni moglo. Zato porabljam to 
priliko, da v nazorno poučilo, kako dolgo so trajale 
in kako vroče so bile v avstrijski sužnjosti borbe za 
najprimitivnejše pravice slovenskega jezika, podam 
v tem poglavju ves historijat borbe za samoslovenske 
ulične napise v Ljubljani. Naj bodo sedanjemu po- 
kolenju poučilo, kako smo morali nekdaj najboljše 
moči, ki bi jih bili lahko, kakor je sedaj njemu mo- 


4 


48 


goče, porabljati v dosego etičnih in gmotnih dobrin, 
trositi v to, da se obvarujemo narodne smrti. 

Obenem bodo pa uradni spisi najboljši dokaz, 
kako strankarskotendencijozni so očitki, ki si jih 
nekateri dovljujejo na naslov slovenske narodno na- 
predne stranke, o kateri le toliko lahko rečem, da je 
— vsaj dokler je bila pod mojim vodstvom! — ved- 
no visoko dvigala narodni prapor, 
ostajala zvesta svojemu, že v imenu 
jasno izraženemu programu, in da jo 
je v nesebični in idealni ljubezni do 
naroda in domovine pač mogla do- 
seči, nikdar pa nadkriliti kaka druga 
politična organizacija. 

Bodi o tej priliki v lažje umevanje predidočih 
besedi povedano, da si je stranka svojo označbo iz- 
brala po mojem predlogu. Prvotno ime „narodna 
stranka", ki je veljalo, dokler so vsi Slovenci sledili 
vodstvu dr. Janeza Bleiweisa, moralo je za 
stranko, katera je želela prinesti več odločnosti in hi- 
trejši tempo v politične razmere, in katere glasilo je 
bil „Slovenski Narod", narediti prostora drugemu. 
»»Liberalna" v pravem smislu te besede ta stranka, 
ki jej je bil vendar boj za jezikovne 
pravice našega naroda glavni smoter, 
nikdar ni bila. Nič zato, ako so njeni začetniki sma- 
trali za primerno, da si nasproti »»klerikalizmu" iz- 
berejo svoj a tout v takrat med Nemci na površje 
prišlem liberalizmu. Ker pa je Miroslav Malo- 
vrh kar iz lastne moči jel za stranko splošno rabiti 
označbo „liberalna", zdelo se mi je potrebno storiti 
temu konec s predlogom, da se stranki da ime „na- 
rodnonapredna". Utemeljeval sem svoj predlog v od- 
boru „Slovenskega društva" s tem, da mora že ime 
stranke izražati njen program. „Mi vodimo predvsem 
narodni boj, ki naj nam prinese novih Ln novih uspe- 
hov. Po tem takem: narodnega napredka na vseh 
poljih. To in nič drugega naj izraža ime stranke, ki 
naj slove „narodnonapredna". »»Napredna narodna" 
ali pa »»Narodna napredna stranka" dopuščala bi tudi 

kako drugačno tolmačenje. Beseda „narodnonapredna“ 
pa to izključuje. Nečem reči, da nismo za napredek 
v obče. Nasprotno: pospeševali ga bomo, kjerkoli nam 
bo dana prilika .Toda naša najnujnejša in 
najpoglavitnejša naloga, kateri moramo 
predvsem drugim posvečevati vse svoje moči, j e 
narodni napredek. Saj je od njega odvisno 
naše „biti ali ne biti". — Tako približno sem ute- 
meljeval v odboru svoj predlog, ki je bil potem so- 
glasno odobren in na društvenem občnem zboru tudi 
brez ugovora sprejet. 

Od takrat je naša stranka imela ime „Narodno- 
napredna stranka" in je, da je res taka, ob vsaki pri- 
liki in z vsem svojim delom tudi kazala. To prav 
posebno potrjuje ravno boj za samoslovenske ulične 
napise v Ljubljani. 

O vseh fazah tega boja podajajo poučilo tile 
uradni spisi: 


I. 

Personalnemu in pravnemu odseku občinskega sveta . 

„V občinskega sveta seji dne 15. januarja 1889. 
se je načeloma sklenilo, da naj se izpremene imena 
nekaterim ulicam in se je v nadaljno obravnavo te 
zadeve izvolil poseben odsek, katerega člani so bili 
poleg mene kot načelnika*), občinski svetniki Fran 
Povše, Ivan Rozman, dr. Josip Vošnjak in Tomo 
Zupan. V seji dne 28. junija 1892 sem poročal ob- 
činskemu svetu v imenu tega odseka ter med osta- 
lim tudi predlagal, da se vse table in tablice za 
ulice in trge, katerim so se spremenila ali pa dala 
nova imena, napravijo samo v slovenskem jeziku, 
in pa, da naj se v bodoče dopolnilne tablice naro- 
čajo edino le s slovenskimi napisi. Ta predlog je 
bil tudi sprejet. 

Proti sklepu so se pa takoj pri c. kr. deželni 
vladi pritožili nekateri mestni prebivalci nemške na- 

*) Stvar je namreč potekla iz moje inicijative. 

rodnosti, odnosno nemškega mišljenja in le-ta je 
njihovi pritožbi tudi takoj ustregla ter sklicevaje 
se na članek XIX. državnega osnovnega zakona in 
na nekatere določbe zakona o ljudskem štetju pre- 
povedala njega izvršitev. Pritožba, katero je proti 
temu odloku c. kr. deželne vlade vložila mestna ob- 
čina pri c. kr. ministrstvu za notranje stvari, je bila 
z odločbo tega ministrstva št. 19.437 z dne 3. novem- 
bra 1892 odbita. Mestna občina se je sedaj pritožila 
na c. kr. upravno sodišče in le-to je po javni ustni 
razpravi dne 13. decembra 1893 razveljavilo ome- 
njeno odločbo c. kr. ministrstva za notranje stvari 
ter razsodila, da vse sklepanje glede javnih uličnih 
napisov spada v samosvoje področje občinskega 
sveta. 

V seji dne 5. junija 1894 je poročal personalni 
in pravni odsek občinskemu svetu o tej razsodbi 
c. kr. upravnega sodišča ter je o tej priliki bil sprejet 
naslednji predlog: 

„Javni napisi pri vseh ulicah in trgih ljubljan- 
skega mesta se imajo tako izpremeniti, da se napra- 
vijo vsi brez izjeme v slovenskem jeziku." 

Utemeljevaje ta predlog personalnega in prav- 
nega odseka, dejal je poročevalec dr. Ivan Tav- 
čar med ostalim tudi to-le: „Ker imajo mesta, v 
kojih prebivajo Slovenci v izdatnih manjšinah, 
samo nemške in oziroma samo laške napise, bi se 
mestni zastop ljubljanski pač zelo pregrešil proti 
zavezam, ko j e mu nalaga slovenski značaj tega me- 
sta, če bi sedaj v očigled najnovejšej razsodbi uprav- 
nega sodišča z vso silo ne potrudil se v ta namen, 
da pridobi ljubljanskemu mestu izključno sloven- 
ske napise." 

Vsled sklepa z dne 5. junija 1894 je naročil 
mestni magistrat samoslovenske ulične table. Pred- 
no jih je pa prejel iz tovarne, došla mu jo odločba 
deželnega odbora kranjskega z dne 15. avgusta 1894 
št. 7409, vsled katere je le-ta v smislu § 84. občin- 
skega reda — ugajajoč pri njem vloženemu prizivu 
nekaterih mestnih soprebivalcev nemške narodnosti. 

odnosno nemškega mišljenja — izrekel, da morajo 
vsi ulični napisi v Ljubljani biti dvojezični. 

Pač se je proti tej odločbi deželnega odbora, v 
katerem so takrat večino imeli pristaši takoimeno- 
vane slovenske katoliško - narodne stranke, mestna 
občina pritožila do c. kr. upravnega sodišča; toda 
le-to je njeno pritožbo po javni ustni razpravi dne 
8. maja 1895 zavrnilo. V tem, ko je bila pritožba 
podana pri c. kr. upravnem sodišču, je prejel mestni 
magistrat samoslovenske ulične table iz tovarne in 
začel je polagoma odstranjevati dvojezične. Do dne 
8. maja 1895 je bilo to delo izvršeno v onem delu 
mesta, ki leži na desnem bregu Ljubljanice. Vsled 
razsodbe upravnega sodišča tega dne, je ostal tedaj 
položaj tak, da so na desnem Ljubljaničnem bregu 
bile slovenske, na levem pa dvojezične ulične table. 

Ta položaj sem našel, ko sem bil leta 1896., po- 
klican na čelo mestni upravi. Mnoge nove ulice ta- 
krat tudi niso še imele imen; v mnogih pa ni bilo 
nabitih še nikakih napisnih tabel. Ko sem pri ob- 
činskem svetu izposloval imena za prvoomenjene 
ulice, naročiti mi je bilo za te in za drugoomenjene 
napisne table. Pač bi bil najraje naročil samosloven- 
ske; glede pa na odločbo deželnega odbora z dne 
15. avgusta 1894 št. 7419 iin na razsodbo c. kr. uprav- 
nega sodišča z dne 8. maja 1895 mi tega ni bilo mo- 
goče. Da torej ustreženi deželnemu odboru, ob enem 
pa varujem slovenskemu jeziku pristoječe pravice, 
dal sem napraviti ulične table in hišne tablice na 
ta način, da je velikost črk pri slovenskih in nem- 
ških napisih izražalo narodnostno razmerje ljub- 
ljanskega prebivalstva. Slovenski napis je bil proti 
nemškemu kakor 6:1. Te table, katere se še dan- 
danes nahajajo v nekaterih mestnih ulicah, so po- 
menile po mojem mnenju najsrečnejšo in najpra- 
vičnejšo rešitev. Toda dvignil se je — menda iz neke 
napačne, le Slovencem lastne občutljivosti — proti 
njim odpor iz krogov občinskega sveta samega. Na- 
sledek tega odpora je bil, da je občinski svet v svoji 
seji dne 5. januarja 1897 sklenil, „da se imajo tekom 

leta 1897. odstraniti vse dosedanje nemško- sloven- 
ske in samoslovenske ulične table in hišne tablice 
ter nadomestiti na stroške mestne občine z novimi, 
ki naj imajo slovensko-nemške napise tako urejene, 
da bodo slovenski tako veliki, kakor so na prvotnih 
tablah nemški in vice versa in pa, da naj ostanejo 
vse do takrat pribite table in tablice z velikimi slo- 
venskimi in malimi nemškimi črkami. Kasneje je 
občinski svet tudi še večkrat sklepal o uličnih na- 
pisih, ko je določal imena za Vodmatske in nekatere 
druge nove ulice, določujoč jim samoslovenska 
imena. O vseh teh sklepih se ni podala nikaka pri- 
tožba. 

Leta 1899. pa je vprašanje, kakšni naj bodo 
ljubljanski ulični napisi v jezikovnem oziru stopilo 
v nov štadij. Tega leta bi se bil imel v Ljubljani 
vršiti shod Zveze avstrijskih gasilnih društev. Vod- 
stvo zveze je pa ta shod odpovedalo zato, ker je 
ljubljansko prostovoljno gasilno društvo vpeljalo slo- 
vensko poveljevanje. To drzno in žaljivo postopanje 
vodstva, katero je tu zopet pokazalo nemško nestrp- 
nost v vsej goloti, je zahtevalo primernega odgo- 
vora. Odbor „Prostovoljnega gasilnega društva ljub- 
ljanskega" ga je dal s tem, da je k otvoritvi »Mest- 
nega doma“ povabil poleg slovenskih gasilnih dru- 
štev tudi hrvatska in češka. Ko se je meni to nazna- 
nilo, se mi je zdelo, da je tudi mestne občine dolž- 
nost pokazati slovanskim gostom, ki pridejo k otvo- 
ritvi »Mestnega doma" in k zborovanju »Zveze 
kranjskih gasilnih društev", da je tudi ona našla 
primeren odgovor na omenjeno nemško ošabnost. Za 
najprimernejši odgovor sem smatral nabitje samo- 
slovenskih uličnih tabel tudi na levem bregu Ljub- 
ljanice. Vprašal sem torej gospode občinske svetnike 
v posvetovanju, ki ni imelo značaja občinskega sveta 
seje, za njihovo mnenje, in ko so se le-ti izrekli v 
pritrjevalnem smislu, sem dal nabiti tudi na levem 
Ljubljaničiinem bregu samoslovenske ulične table. 

Ljubljanski pravi in po sili Nemci, pri katerih 
predrznost in ošabnost njihovih somišljenikov v 

vodstvu „Zveze avstrijskih gasilskih društev* 4 ni na- 
šla grajalne besede, bili so sedaj seveda takoj na 
nogah ki vložili so proti tej moji odredbi pritožbo na 
c. kr. deželno vlado in na deželni odbor. Glede na 
to sem poročal o stvari policijskemu odseku občin- 
skega sveta ter ga — da se vsa zadeva tudi formalno 
pravilno reši — naprosil, da poroča o njej občin- 
skemu svetu. To se je zgodilo v seji dne 3. oktobra 
1899, v kateri je občinski svet — spreminjajoč svoj 
sklep z dne 5. januarja 1897, št. 1104 — odobril na- 
bitje samoslovenskih tabel na trgih, cestah in uli- 
cah levega brega Ljubljanice ter sklenil, naj tudi v 
mestnem delu na desnem bregu Ljubljanice osta- 
nejo pribite samoslovenske ulične table. 

Glede na ta sklep je zavrnilo c. kr. deželno pred- 
sedstvo J. Ph. Uhla, Alojzija Dzimskega in tovarišev 
priziv z dne 6. septembra 1899, v katerem so zahte- 
vali, da naj v smislu tretjega odstavka § 84. občin- 
skega reda vlada poseže vmes, ter je izreklo, da za lo 
ni nikakega povoda, ker je moja odredba s skle- 
pom občinskega sveta z dne 3. oktobra 1899 bila po- 
trjena. Ob enem je c. kr. deželno predsedstvo izreklo 
nasproti prizivniškim izvajanjem, da odločba deželne- 
ga odbora kranjskega z dne 15. avgusta 1894, št. 7419 
ne obseza pravnega vprašanja, temveč ugotavlja da je 
to le upravno dejanje, čegar predmet so faktični, ne 
pa pravni interesi. C. kr. deželno predsedstvo je to- 
rej zavrnilo prizivnike na deželni odbor; dalo pa tudi 
mestni občini naročilo, da za svoj sklep z dne 3. ok- 
tobra 1899 izposluje odobritve deželnega odbora. 

Mestna občina se proti tej odločbi c. kr. dežel- 
nega predsedstva ni pritožila; občinski svet jo je 
v svoji seji dne 7. novembra 1899 vzel na znanje. 
Mestni magistrat se je obrnil vsled tega do deželnega 
odbora s prošnjo, da pritrdi občinskega sveta sklepu 
z dne 3. oktobra 1899 in pričakoval je glede na ta- 
kratno sestavo deželnega odbora, da bo stvar rešena 
tako, kakor je zahtevala korist in čast slovenskega 
naroda. V veliko svoje iznenadenje je torej izvedel, 
da je deželni odbor pustil iz nemar vsa druga uva- 

ževanja ter se postavil le na stališče žaljene višje 
inštance, ker nižja ni izvršila po njej o drugih in 
drugačnih razmerah naročenega upravnega dejanja. 
Pritožil se je namreč — ignorujoč vlogo mestnega 
magistrata za odobritev sklepa občinskega sveta z 
dne 3. oktobra 1899 — proti odločbi c. kr. deželnega 
predsedstva na c. kr. ministrstvo za notranje stvari, 
ter je tako priskočil na pomoč J. Ph. Uhlu, Alojziju 
Dzimskemu in tovarišem, ki so se seveda tudi pri- 
tožili. 

Z razpisom št. 39.610 z dne 17. januarja 1900 je 
c. kr. ministrstvo za notranje zadeve ugodilo obema 
pritožbama z motivacijo, da je občinski svet glede 
na pravokrepni odločbi deželnega odbora z dne 
15. avgusta 1894, št. 7419 in 6. maja 1896, št. 11.511 
prekoračil svoj delokrog. O tem razpisu se je posve- 
toval občinski svet v svoji seji dne 30. januarja 1900 
ter je poleg pritožbe na upravno sodišče sklenil — 
spreminjajoč svoj sklep z dne 5. januarja 1897, 
št. 1104 — tudi naročiti mestnemu magistratu, da 
napravi vse javne napise pri vseh cestah, ulicah in 
trgih ljubljanskega mesta brez vsake izjeme v slo- 
venskem jeziku. Ta sklep je ustavila c. kr. deželna 
vlada z razpisom št. 755/pr. z dne 21. februarja 1900, 
in ker je vsled pritožbe občinskega sveta c. kr. mi- 
nistrstvo za notranje stvari z razpisom št. 13.094 z 
dne 22. maja 1900 zavzelo isto stališče, sklenil je 
občinski svet v seji dne 22. junija 1900 pritožiti se 
tudi proti tej odločbi. 

Vsled obeh pritožb se je vršila pred c. kr. uprav- 
nim sodiščem na Dunaju glavna ustna obravnava 
dne 8. marca t. 1. Pri tej obravnavi, pri kateri je 
mestno občino ljubljansko zastopal odvetnik dr. Karl 
Triller, se je pritožba mestne občine zavrnila. Raz- 
loge zavrnitve bo izprevidel personalni in pravni 
odsek iz priložene razsodbe št. 1798 ex 1901. 

Pripomniti mi je le, da s to razsodbo vprašanje 
uličnih napisov ljubljanskih ni še rešeno dokončno. 
Pač bode sedaj mestni magistrat — izvajajoč po- 
sledice iz te razsodbe — moral odstraniti samoslo- 

venske ulične napise ter jih nadomestiti z dvoje- 
zičnimi. Toda to stanje bodi le prehodno, kajti ne 
morem si misliti, da bi se v slovenski Kranjski ne na- 
šel kedaj deželni odbor, ki bo izprevidel, da sklep de- 
želnega odbora z dne 15. avgusta 1894, št. 7419 ni 
več vzdržljiv, temveč da zahteva slovenskega naroda 
čast in korist, da se spremeni. Personalni in pravni 
odsek blagovoli torej občinskemu svetu nasvetovati, 
da mestnemu magistratu naroči, naj izvede konse- 
kvence iz c. kr. upravnega sodišča razsodbe z dne 
8. marca t. 1. št. 1798; ob enem pa sklene, da vsled 
te razsodbe ne smatra vprašanja glede uličnih na- 
pisov v Ljubljani za dokončno rešeno, temveč i z - 
reka, da ne bo miroval, dokler ne do- 
seže odobritve za samoslo venske uli- 
čne napise v Ljubljani. 

V Ljubljani, 30. IV. 1901. Hribar, l r.“ 

V boljše umevanje tega poročila priobčujem še 
tele uradne spise: 

Št. 35.425. I. 

Velezaslužnemu odboru vojvodine Kranjske 

Ljubljani. 

Občinski svet ljubljanski — spreminjaje svoj 
sklep z dne 5. januarja 1897 št. 1104 — je v svoji 
javni seji dne 3. t. m. odobril nabitje samosloven- 
skih tabel na trgih, cestah in ulicah levega brega 
Ljubljanice ter je sklenil, naj tudi v mestnem delu 
na desnem bregu Ljubljanice ostanejo pribite samo- 
slovenske ulične table. 

Proti temu sklepu je vložilo tukaj 90 občinskih 
volilcev v smislu § 84. občinskega reda za deželno 
stolno mesto Ljubljano priziv, kateri se veleslav- 
nemu deželnemu odboru odstopa v razsojo z na- 
slednjimi opazkami: 

Z odlokom veleslavnega deželnega odbora z dne 
15. avgusta 1894 št. 7419 je bil razveljavljen 

sklep občinskega sveta ljubljanskega z dne 5. junija 
1894, vsled katerega so se „vsi javni napisi pri vseh 
ulicah in trgih ljubljanskega mesta imeli izpreme- 
niti tako, da bi se bili napravili vsi, brez vsake iz- 
jeme, v slovenskem jeziku." 

Prizivniki sklicujejo se na ta odlok deželnega 
odbora tako, ko da bi s tem po inštančnej poti za 
vse večne čase bilo rešeno vprašanje o uličnih na- 
pisih ljubljanskih. Da je tako mnenje napačno, je 
očividno; kajti od dne 15. avgusta 1894 utegnile so 
se razmere bistveno izpremeniti. Izpremenjene raz- 
mere pa dajo tudi druga vodila za presojo kake 
stvari. 

Pa če bi se razmere tudi izpremenile ne bile, 
vzeti je treba v obzir, da odločba deželnega odbora 
z dne 15. avgusta 1894 št. 7419 izvira osebnemu pre- 
pričanju tedanjih članov deželnega odbora. Ker pa 
nekateri iz njih nimajo več sedeža in glasu v de- 
želnem odboru, je mogoče, da njega sedanja večina 
v zadevi uličnih napisov ljubljanskih nima več istih 
nazorov, kakor jih je imela večina, ki je odločila za 
razveljavljenje občinskega sveta sklepa z dne 5. ju- 
nija 1894. če pa jih nima, tedaj jej tudi kak prejš- 
nji sklep deželnega odbora ne more zabranjevati, da 
bi svojim nazorom ne mogla pripomoči do veljave. 
Saj bi se, če bi tako ne bilo, v jezikovnem oziru v 
deželnih uradih ne bilo še ničesar izpremenilo, kajti 
v veljavi bi bile morale ostati odredbe, ki so nem- 
ščini zagotavljale izključno gospodstvo v notranjem 
uradovanju. 

Mnenje prizivnikov, da se deželni odbor mora 
ravnati po sklepu, na katerem tetnelji večkrat ome- 
njena odločba z dne 15. avgusta 1894, je torej le do- 
tlej opravičeno, dokler deželni odbor tega sklepa ne 
izpremeni. 

Naravnost nesmiselna pa je trditev, da je sklep 
občinskega sveta z dne 3. oktobra t. 1. »popolnoma 
protizakonit". Saj ni nikjer zapisano, da mora ob- 
činski svet ljubljanski imeti vedno tiste nazore, ka- 
tere je kedaj imel deželni odbor, pa naj si že bode 

le ta višja oblast v stvareh samosvojega občinskega 
področja. Občinski svet ljubljanski svojega prepri- 
čanja, ki je vedlo k sklepom z dne 5. junija 1894, 
nikdar ni spremenil. To dokazujeta njegova sklepa 
z dne 8. junija 1898 in 22. junija 1899, s katerima 
so se za nekatere javne prostore v mestu določila 
samo slovenska imena in čemur se je implicite iz- 
reklo, da naj se zanje naroče tudi . samo slovenske 
table in tablice. 

Ako je s sklepom z dne 3. oktobra t. 1. dal temu 
svojemu prepričanju krepkejšega izraza, storil je to 
zato, ker mu je prišlo do vednosti, da je deželni od- 
bor kraljevine češke z odlokom št. 34.230 z dne 
29. maja 1897 podoben priziv nemškega društva v 
Pragi in nekaterih hišnih posestnikov ravno tam 
proti samočeškim uličnim napisom odklonil, dasi je 
v Pragi primeroma več nemškega prebivalstva, ko 
v Ljubljani in dasi v kraljevini češki živi Nemcev 
preko 30% vsega deželnega prebivalstva, v tem ko 
jih je v vojvodini Kranjski le 5%. Občinski svet je 
tudi uvaževal, da je c. kr. državno sodišče s svojo 
sodbo z dne 10. januarja 1898 št. 427 ex 1897 izreklo, 
da se vsled dotičnega sklepa občinskega sveta pra- 
škega niso kršile pravice ravnopravnosti nemških 
prebivalcev praških, kar je tem pomembnejše, ker 
veleslavni deželni odbor Kranjski za utemeljitev 
svoje odločbe z dne 15. avgusta 1894 št. 7419 po- 
udarja ravno načelo ravnopravnosti. 

Prizivniki omenjajo tudi, da se sklep občinskega 
sveta z dne 3. oktobra t. 1. ni v smislu § 62. občin- 
skega reda z dne 3. oktobra t. 1. razglasil ter trdijo 
s tem nekaj, o česar utemeljenosti se jim niti po- 
trebno ni zdelo prepričati se. Sicer v smislu § 62. 
občinskega reda mestni magistrat ni bil obvezan raz- 
glasiti sklep občinskega sveta z dne 3. oktobra t. 1., 
kajti po tem § je v občini, kakor je navada, javno 
dajati na znanje sklepe, kolikor se tičejo koristi vse 
občine ali posameznih okrajev, ali koristi celih vrsta 
občanov. Trditi se pa ne more, da bi se sklep o pri- 
bit ji samoslovenskih uličnih tabel dotikal kogarkoli 

koristi, ker bi tudi škode ne imel nikdo ne od sa- 
moslovenskih, ne od dvojezičnih in ne od samonem- 
ških uličnih tabel. Nepripuščajoč drugačne razlage 
besedila zadnjega odstavka § 62. občinskega reda, 
razglasil je mestni magistrat — ravnajoč se po 
načelu, da superflua non nocent — vendar omenjeni 
sklep občinskega sveta že dne 4. oktobra t. L, davši 
ga, kakor je navada, pribiti na črno desko pred 
mestno hišo. 

Ker torej ni nobenega razloga za razveljavljenje 
občinskega sveta sklepa z dne 3. oktobra t. L, in zla- 
sti še zato, da se varuje mestni občini samoodločba 
o stvareh, ki po § 26. občinskega reda spadajo v 
njeno samosvoje področje, blagovoli naj veleslavni 
deželni odbor priziv Alojzija Dzimskega in tovari- 
šev odkloniti. 

Mmg. v Ljubljani, dne 30. X. 1899. 

Hribar, 1. r. 

Št. 37.971. II. 

Deželnemu odboru vojvodine Kranjske 

Ljubljani. 

Občinski svet ljubljanski — spreminjajoč svoj 
sklep z dne 5. januarja 1897 št. 1104 — je v svoji 
javni seji dne 3. m. m. odobril po županovem naro- 
čilu izvršeno nabitje samoslovenskih tabel na trgih, 
cestah in ulicah levega brega Ljubljanice ter je skle- 
nil, naj tudi v mestnem delu na desnem bregu Ljub- 
ljanice ostanejo pribite samoslovenske ulične table. 

Ker sklep občinskega sveta z dne 5. januarja 
1897 ne izvira prepričanju občinskega sveta, temveč 
je le posledica deželnega odbora odloka z dne 15. av- 
gusta 1894 št. 7419, čakal je občinski svet le prilike, da 
svoje stališče, katero je zavzemal že s sklepom z dne 
5. junija 1894, zopet uveljavi. To priliko mu je dala 
rešitev sličnega vprašanja v kraljevskem stolnem 
mestu Pragi, na kar je mestni magistrat dovolil si 
že opozoriti v svojem dopisu do deželnega odbora 
št. 35.425 z dne 30. m. m. 

Prepričan, da bode glede na spremenjene oko- 
liščine in v varstvo samoodločbe mestne občine ljub- 
ljanske deželni odbor uvaževal stališče občinskega 
sveta, prosi torej mestni magistrat, da blagovoli odo- 
briti v začetku navedeni sklep občinskega sveta z 
dne 3. oktobra t. 1. 

Mmg. v Ljubljani, dne 8. 11. 1899. 

Hribar , L r“ 

V tem, ko se je ta stvar pletla, zdelo se je „P r - 
vemu društvu hišnih posestnikov 44 v 
Ljubljani potrebno priskočiti na pomoč J. Ph. 
Uhlu, Alojziju Dzimskemu in tovarišem. Storilo je 
to s to-le vlogo: 


III. 

Na slavni občinski svet deželnega stolnega mesta 

Ljubljane. 

Slavni mestni magistrat je ukazal odstraniti pri 
nekaterih hišah tablice s številkami, ne da bi po- 
prej o tem obvestil hišnega posestnika. Onim, ki 
so proti takemu postopanju ugovarjali, dostavila se 
jim je hišna tablica v vežo, ne da bi se komu izro- 
čila. 

Podpisano I. društvo hišnih posestnikov v Ljub- 
ljani smatra tako postopanje proti hišnim posest- 
nikom, ki plačujejo največ davka v občini, kot brez- 
obzirno in se nadeja, da se v bodoče tako postopanje 
ne ponavlja. Hišni posestnik ima svoje dolžnosti, pa 
tudi svoje pravice. Da on izpolnuje prve, skrbi že 
slavni magistrat. Pravica njegova pa obstoji pred- 
vsem v njegovi lastninski pravici, ki je brez nje- 
govega dovoljenja nedotakljiva in mora tudi taka 
ostati. Mestni magistrat ima pravico izdati naredbe, 
obenem pa dolžnost o njih obvestiti hišne posestnike, 
da se namerava izvršiti kaka prenaredba na nje- 
govi lastnini. K njegovi lastnini spada pa tudi hišna 
tablica. Če je torej slavni mestni magistrat v tej za- 
devi ukrenil kako premembo, bi moral o tem ob- 

vestiti hišnega posestnika, če ne ugovarja v gotovem 
roku, se smatra da on pritrjuje od magistrata na- 
meravani premembi. 

Sprememba hišne številke bi se pa morala do- 
tičnemu hišnemu posestniku tem preje naznaniti, 
ker se mora taka prememba tudi v zemljiški knjigi 
zabelježiti. Sprememba v zemljiški knjigi se pa za- 
more logično izvršiti samo v sporazumi j en ju z do- 
tičnim posestnikom. 

Da se je nadalje nazaj zahtevana hišna tablica 
na priprosti način postavila v vežo in se o tem ni 
obvestil lastnik in se proti njemu tudi nihče ni 
oprostil, smatrati je kot pregrešek proti oziru, kate- 
rega je slavni mestni magistrat dolžan napram 
stanu hišnih posestnikov v občini. 

V to, da se slično postopanje v prihodnje ne po- 
navlja, pritožuje se podpisano I. društvo hišnih po- 
sestnikov v Ljubljani na slavni občinski svet s proš- 
njo, slavnoisti blagovoli zaradi poprej imenovanega 
brezobzirnega postopanja dati svojim dotičnim or- 
ganom zaslužen ukor in vse potrebno ukreniti, da se 
slični slučaji ne ponavljajo. 

Vložena pritožba nima nikakoršne politične ten- 
dence, ker je vsakemu bivšemu posestniku na prosto 
voljo dano ugovarjati proti napisu na svoji tablici, 
če mu od mestnega magistrata določeni napis ne 
ugaja. 

I. društvo hišnih posestnikov v Ljubljani. 

Dr. V. Gregorič 1. r. 
predsednik. 

IV. 

Mestni magistrat v Ljubljani 
vlož. 11. 11. 1899, št. 38325. 

Cenjenemu predsedstvu I. društva hišnih posestnikov 

v Ljubljani. 

Rešuje ondotnji dopis brez datuma dovoljuje si 
podpisani mestni magistrat opozoriti, da se je k ob- 
žalovanju njegovemu po krivdi dotičnega magistrat- 

nega organa samo v jednem slučaju — namreč pri 
„Kranskej hranilnici 44 — stara hišna tablica potem, 
ko se je novo nabita vsled protesta hranilničnega 
zopet snela, vrnila na tak način, kakor to opisuje 
cenjeno predsedstvo. Takoj, ko je mestni magistrat 
o tem izvedel, pa je „Kranjskej hranilnici 44 pismeno 
obžalovanje izrekel zaradi tega in je torej očitanje 
cenjenega predsedstva, da se proti hišnemu lastniku 
nihče ni oprostil, vseskozi neutemeljeno. 

Nazori, katere cenjeno predsedstvo razvija glede 
premembe hišnih tablic, katera se bode morala iz- 
vršiti zaradi spremembe numeracije, dalje glede 
sprememb v zemljiškej knjigi, pa se ne krijejo z 
zakonskimi določbami, kakor se bode cenjeno pred- 
sedstvo v predstoječej rešitvi te zadeve prepričati 
priliko imelo. 

Mmg. v Ljubljani, 12. 11. 1899. 

Hribar, 1. r. 

Magistrat deželnega stolnega mesta Ljubljane. 
Štev. 38325. 

Personalno-pravnemu odseku 

(v roke načelnika gospoda Ivana Plantan-a) 

tukaj. 

„Prvo društvo hišnih posestnikov 44 doposlalo je 
dne 11. t. m. mestnemu magistratu priloženo, na 
občinski svet naslovljeno, vlogo brez datuma. V tej 
vlogi pritožuje se proti postopanju mestnega magi- 
strata pri zamenjavi hišnih tablic ondi, kjer je to 
glede na bližajoče se ljudsko štetje vsled spreme- 
njene numeracije neobhodno nujna postala ter za- 
hteva, da občinski svet zaradi brezobzirnega posto- 
panja pri tej zamenjavi svojim dotičnim organom 
da zasluženi ukor. 

Mestni magistrat je „Prvemu društvu hišnih po- 
sestnikov v Ljubljani 44 glede na nekatera njegova, v 

omenjene j vlogi obsežena očitanja že odgovoril z 
razpisom št. 38.325 z dne 12. t. m.; ker je pa vloga 
naslovljena na občinski svet, odstopam jo z vsemi 
predakti vred personalno-pravnemu odseku v posve- 
tovanje in poročanje, pri čemer si pred vsem dovo- 
ljujem opozoriti, da se „Prvo društvo hišnih posest- 
nikov v Ljubljani" ni legitimovalo s pooblastili 
onih, ki so po n j ego ve j trditvi proti postopanju 
mestnega magistrata ugovarjali. Personalno-pravni 
odsek bi bil torej opravičen priporočiti občinskemu 
svetu, da preko te vloge preide na dnevni red; vendar 
pa tega zato ne priporočam, ker „Prvemu društvu 
hišnih posestnikov v Ljubljani" nikakor ne bode 
škodovalo, ako od merodajne strani dobi poučilo, 
kako se — ne da bi se o stvari temeljito poučilo — 
spušča popolnoma neopravičeno v rekriminacije in 
pritožbe. 

To dokazuje takoj uvod njegove vloge, kjer 
„Prvo društvo hišnih posestnikov v Ljubljani" na- 
vaja, da se je onim, ki so proti postopanju mest- 
nega magistrata ugovarjali, dostavila hišna tablica 
v vežo, ne da bi se bila komu izročila." Kakor se 
odsek more prepričati iz aktov, došla je namreč za- 
radi zamenjave hišnih tablic mestnemu magistratu 
jedino od Kranjske hranilnice pritožba z dne 19. ok- 
tobra 1899 glede njene hiše št. 5. v Knaflovih ulicah 
in z dne 8. novembra t. 1. glede njene hiše št. 8 v 
Gradišči. Kje so torej oni, ki so proti takemu po- 
stopanju ugovarjali? Vsi ti eksistujejo očividno le v 
domišljiji „Prvega društva hišnih posestnikov v 
Ljubljani"; društvu samemu pa — ki vendar hoče 
veljati za resno organizacijo — gotovo ni v čast, ako 
se v njegovem imenu tako neutemeljene trditve 
postavljajo. 

Kar se v začetku tega poročila omenjene zame- 
njave hišnih tablic same tiče, mi je pripomniti, da 
se je izvršila pod nadzorstvom magistratnega po- 
licijskega komisarja Ivana Robide, ki je skoro vedno 
opozoril na to zamenjavo hišnega posestnika. Le v 

onih slučajih, kjer za časa pribijanja tablic — ka- 
tero se je vršilo v dveh partijah — ni bil navzoč, 
se je zgodilo, da so mestni delavci snemali stare in 
pribijali nove hišne tablice brez predidočega ob- 
veščanja hišnega gospodarja. Tak slučaj se je pri- 
meril tudi pri »Kranjski hranilnici" v Knaflovi ulici, 
kjer je mestni delavec, kateremu je vsled pritožbe te 
hranilnice naročeno bilo, vzpostaviti prejšnje stanje, 
napravil tudi še to nerodnost, da ni nove tablice snel 
in stare zopet pribil, temveč, da je to poslednjo — ne 
da bi bil koga obvestil — postavil kar v vežo hra- 
nilničnega poslopja ter jo ondi pustil. Ko sem pa 
za to vsled dopisa »Kranjske hranilnice" št. 3754 
z dne 2. t. m.‘ izvedel, izrekel sem ji s pismom z 
dne 3. t. m. št. 37.415 takoj svoje obžalovanje na 
takem ravnanju. To pismo je prejela »Kranjska 
hranilnica" dne 6. t. m.; neumevno mi je torej, kako 
zamore »Prvo društvo hišnih posestnikov v Ljub- 
ljani", ki je svojo vlogo sestavilo očividno po in- 
formacijah »Kranjske hranilnice", ali pa njej blizu 
stoječih krogov — v tej vlogi, ki je mestnemu ma- 
gistratu došla šele 11. t. m., trditi, da se zaradi ozna- 
čenega ravnanja pri hišnem lastniku »tudi nihče 
ni oprostil". V kolikor se torej tu očita mestnemu 
magistratu" pregrešek proti oziru, ki ga je dolžan 
nasproti stanu hišnih posestnikov v občini," je to 
očitanje neopravičeno in kar naravnost iz trte zvito. 

Kakor v navajanju »dejstev", tako ima pred- 
sedstvo »Prvega društva hišnih posestnikov v Ljub- 
ljani" nesrečo tudi pri sklicevanju se na zakonite 
določbe. 

Mestni magistrat, ako je želel urediti hišno nu- 
meracijo, katera je v Ljubljani v mnogih ulicah 
vsled podrtih hiš in novih stavb jako nujna postala, 
ni hotel posegati s tem v lastninske pravice hišnih 
posestnikov, temveč se je posluževal le pravic, ka- 
tere mu daje zakon z dne 29. marca 1869 drž. zak. 
št. 67. Po določbah tega zakona pa tablica s hišno 
številko, dasi jo mora dati napraviti hišni posestnik 
na svoje stroške, ni neoporečna njegova lastnina, 

katera bi vedno smela viseti na hiši, temveč ima 
občina pravico, če se pokaže potreba izpremembe 
pri numeraciji hiš, zahtevati, da se ta tablica na- 
domesti z drugo. § 8. omenjenega zakona pa daje 
občini tudi še nadaljnjo pravico, da sme izdati po- 
trebne odredbe glede enoličnosti hišne numeracije. 

Pač pa je iz določbe drugega odstavka § 10. za- 
kona z dne 29. marca 1869 drž. zak. št. 67 vidno, da 
je pred vsem pozvati hišnega posestnika, da potrebno 
izpremembo hišne numeracije izvrši in še le, če tega 
ne stori, ima občinski predstojnik storiti to na stro- 
ške hišnega posestnika. 

Mestni magistrat, ki — ravno nasprotno trditvi 
„Prvega društva hišnih posestnikov v Ljubljani" — 
hišnim posestnikom, kolikor je to mogoče, rad olaj- 
šuje njihove skrbi, mislil pa je, da jim stori uslugo, 
ako prevzame sam skrb za izpremembo hišnih šte- 
vilk. Sicer se v tem ni motil, kajti ustregel je 
ogromni večini hišnih posestnikov; ako ni ustregel 
„Kranjski hranilnici", opravičuje to le znani nauk, 
da ni pravila brez izjeme. 

Trditev „Prvega društva hišnih posestnikov v 
Ljubljani", da se „sprememba v zemljiški knjigi za- 
more logično izvršiti samo v sporazumljenju s hiš- 
nim posestnikom", je tudi v protislovju z določ- 
bami zakona zdne 29. marca 1869 drž. zak. št. 67, 
ki glede izpremembe hišne številke v zemljiščni 
knjigi odvzemajo hišnemu posestniku vsakršno pra- 
vico do kakršnekoli ingerencije. 

Naravnost monstrozna pa je trditev, „d a je 
vsakemu posestniku na prosto voljo 
dano ugovarjati proti napisu na svoji 
tablici, če mu od mestnega magistrata 
določeni napis ne ugaj a." Potemtakem bi 
vsak hišni posestnik imel pravico upirati se ulič- 
nemu imenu, če mu slučajno ne ugaja. . Kakšna 
zmešnjava bi vsled tega nastala, lahko si je misliti; 
vendar pa je monstroznost te trditve tako očividna, 
da mi ni potreba dalje muditi se pri njej. 

Kakor je torej razvidno, sloni vsa pritožba 
„Prvega društva hišnih posestnikov v Ljubljani’ 4 
na neresničnih trditvah, na napačnih premisah in 
na nepoznan ju zakonov. 

In vendar zahteva to društvo, da bi občinski 
svet dal „svojim dotičnim organom zasluženi ukor. 44 
Tudi s to zahtevo dokazuje društvo nepoznanje za- 
konitih določb. V smislu § 29. občinskega reda spada 
v področje občinskega sveta le disciplinarno po- 
stopanje proti magistratnim organom; ukor pa po 
določilih § 46. službene pragmatike ne spada med 
disciplinarne kazni in ga ima pravico podeliti župan 
sam, ki je v smislu § 64. občinskega reda načelnik 
magistratu in v smislu § 65. tega reda izvršuje di- 
sciplinarno oblast nad občinskimi služniki. Svojo 
zahtevo bi bilo torej imelo „Prvo društvo hišnih po- 
sestnikov v Ljubljani 44 nasloviti na župana in ne na 
občinski svet. Ali se pa pod zahtevo zasluženega 
ukora za „dotične organe 44 ne skriva sramežljiva 
društvena želja, da bi občinski svet dal nezaupnico 
županu? Posito da bi tako bilo, presodi naj odsek, 
če sem jo v tej zadevi zaslužil. 

Končno si dovoljujem le še opozoriti, da se mi 
vloga „Prvega društva hišnih posestnikov v Ljub- 
ljani 44 , dasi to društvo — qui s’excuse s’accuse — 
ravno nasprotno trdi, zdi polna politične tendence 
in odsek ne bo grešil, ako na to opozori občinski 
svet. 

Mestni magistrat v Ljubljani, 
dne 24. novembra 1889. 

Župan: 

Ivan Hribar , 1. r. 

Predlog. 

Slavni občinski svet skleni, da se preko te ne- 
osnovane pritožbe preide k dnevnemu redu in se 
izreče obžalovanje, da imenovano društvo take pri- 

tožbe brez dejanske podstave vlaga in magistratnim 
organom nekorektnost in brezobzirnost vobče pred- 
baciva, ne da bi kake dokaze za svoje trditve na- 
vedlo. 

5. 2. 1899. Podpis. 

Sprejeto v javni seji občinskega sveta dne 
5. decembra 1899. Boltar 1. r. 

zapisnikar. 

Mestni magistrat v Ljubljani 
vlož. 8. 12. 1899, št. 41.668. 

„Prvo društvo hišnih posestnikov** je bilo o tem 
sklepu občinskega sveta obveščeno. Glede na pri- 
občeno pismo a d IV. pa se mi ne zdi potrebno pri- 
občevati še besedila tega obvestila. Pripominjam le, 
da se krije z navedbami mojega poročila personal- 
nemu in pravnemu odseku. 


Personalnemu in pravnemu odseku. 

Z razpisom št. 5508/pr. z dne 20. oktobra 1899 
odklonilo je c. kr. deželno predsedstvo za Kranjsko 
pritožbo J. Ph. Uhla, Alojzija Dzimskega in dru- 
gov proti odstranitvi dvojezičnih in nabitju sarno- 
slovenskih uličnih tabel z motivacijo, da je to na- 
bitje vsled sklepa občinskega sveta z dne 3. oktobra 
1899 v smislu obstoječih zakonitih določb opravi- 
čeno. Občinski svet je v svoji seji dne 7. novembra 
1899 — ne posluživši se pravice do rekurza na c. kr. 
ministrstvo za notranje stvari — ta razpis na znanje 
vzel. 

Deželni odbor vojvodine Kranjske, kateremu bi 
po gori omenjenem razpisu c. kr. deželnega pred- 
sedstva v smislu določil tretjega odstavka § 84. ob- 
činskega reda za deželno stolno mesto Ljubljano 

bilo pristojalo odobriti ali neodobriti sklep občin- 
skega sveta z dne 3. oktobra 1899, pritožil se je proti 
njemu pri c. kr. ministrstvu za notranje stvari in 
le-to je, kakor je razvidno iz priloženega razpisa 
c. kr. deželnega predsedstva št. 375/pr. z dne 24. t. m. 
— njegovi pritožbi ugodilo, češ da je občinski svet 
s svojim sklepom z dne 3. oktobra 1899, s katerim 
je odobril mojo naredbo z dne 6. septembra 1899, 
ker se pri njej nisem oziral na pravokrepne naprave 
dvojezičnih uličnih tabel zadevajoče odločbe dežel- 
nega odbora z dne 15. avgusta 1894, št. 7419 in 
6. maja 1895 št. 11.511, prekoračil svoj delokrog, ker 
ni bil poklican, da bi bil odobraval mojo samolastno 
odredbo, ki je bila v protislovju z deželnega odbora 
odločbo, ki prihaja tukaj v poštev. 

Daši je ta odločba c. kr. ministrstva za notranje 
stvari formalno morebiti pravilna, ker je župan ob- 
vezan izvrševati le storjene sklepe občinskega sveta, 
ne pa — izvzemši slučaje, o katerih govori tretji od- 
stavek § 69. občinskega reda — le- tem prej udiko vati 
z odredbami, za katere mora izprositi dodatnega 
odobrila pri občinskem svetu, da se proti njej ven- 
dar ugovarjati, da je stanje, ki je glede javnih ulič- 
nih napisov vsled moje odredbe z dne 6. septembra 
1899 nastalo popolnoma tako, kakršno bi bilo, ko 
bi bil s to odredbo čakal do dobe, ki je sledila dnevu 
3. oktobra 1899. Priporočiti bi bilo torej, da se sklene 
proti c. kr. ministrstva za notranje stvari odločbi 
št. 39. 610 z dne 17. januarja t. 1. vložiti priziv na 
c. kr. upravno sodišče. 

Da bo personalnemu in pravnemu odseku jasno, 
kako lahko bi bil deželni odbor rešil to zadevo brez 
priziva proti razpisu c. kr. deželnega predsedstva za 
Kranjsko št. 5508/pr., z dne 20. oktobra 1899, hočem 
navesti besedilo onih dveh dopisov, s katerima je 
mestni magistrat priposlal deželnemu odboru priziv 
90 občinskih volilcev proti sklepu občinskega sveta 
z dne 3. oktobra 1899, in s katerim je prosil za odo- 
britev tega sklepa. 

(Sledi besedilo deželnemu odboru poslanih do- 
pisov št. 35425 in 37971, natisnjenih na straneh 55 
do 59 te knjige.) 

Da se pa v prihodnje deželnemu odboru ne 
bo mogoče odtegovati odločbi v tej zadevi, priporo- 
čam, da bi personalni in pravni odsek izposloval 
pri občinskem svetu sprejetje naslednjega predloga: 

Občinski svet ljubljanski — spreminjajoč svoj 
sklep z dne 5. januarja 1897 št. 1104 — naroča mest- 
nemu magistratu izpremeniti vse javne napise pri 
vseh cestah, ulicah in trgih ljubljanskega mesta 
tako, da se napravijo vsi brez vsake izjeme v slo- 
venskem jeziku." 

V Ljubljani, dne 25. 1. 1900. Hrihnr 1 r 


VII. 

Zapisnik 

o javni seji občinskega sveta ljubljanskega, dne 
30. januarja 1900 ob 5. uri popoldne. 

Predsednik župan Ivan Hribar. 
Navzočih je 20 o b č i n sk i h svetoval- 
cev. Dr. vitez Blehveis, Dimnik, Grošelj, dr. Hud- 
nik, Klein, Kozak, Lenče, Mally, Pavlin, Plantan, 
Prosenc, Senekovič, dr. Stare, Škrjanec, Šubic, dr. 
Tavčar, Tosti, Turk, Velkovrh, Žitnik. Zapisni- 
kar magistratni protokolist Jernej Boltar. 

Predsednik konštatira sklepčnost občinskega 
sveta, otvori sejo ter imenuje za overovatelja današ- 
njega zapisnika podžupana dr. viteza Blehveisa in 
občinskega svetovalca Velkovrha. 

III. Personalnega in pravnega odseka poročilo. 

1. O c. kr. ministrstva za notranje stva- 
ri razsodbi priziva, kateri je de- 
želni odbor kranjski vložil proti raz- 
pisu c. kr. deželnega predsedstva za 

Kranjsko z dne 20. oktobra 1899, š t. 5508 
v zadevi javnih uličnih napisov v 
Ljubljani. 

Občinski svetovalec Plantan poroča: „Z razpisom 
z dne 20. oktobra 1899 št. 5508 odklonilo je c. kr. 
deželno predsedstvo pritožbo J. Uhla, Dzimskega in 
drugov proti odstranitvi dvojezičnih in nabitju samo- 
slovenskih uličnih tabel z motivacijo, da je to na- 
bitje vsled sklepa občinskega sveta z dne 3. oktobra 
1899 v smislu obstoječih zakonitih določb opravi- 
čeno. 

Občinski svet je v svoji seji dne 7. novembra 
1899 — neposluživši se pravice do rekurza na mini- 
sterstvo — ta razpis vzel na znanje. 

Deželni odbor kranjski, kateremu bi po gori 
omenjenem razpisu c. kr. deželnega predsedstva v 
smislu določil III. odstavka § 84. 'obč. reda bilo pri- 
stojalo odobriti ali neodobriti sklep obč. sveta z 
dne 3. oktobra 1899, pritožil pa se je proti njemu pri 
c. kr. ministerstvu za notranje stvari in to je njegovi 
pritožbi ugodilo (dotični razpis se čita), češ, da je 
občinski svet s svojim sklepom z dne 3. oktobra 1899, 
s katerim je odobril županovo naredbo z dne 6. sep- 
tembra 1899," ker se pri njej ni oziral na pravo- 
krepno napravo dvojezičnih uličnih tabel zadevajoče 
odločbe deželnega odbora z dne 15. avgusta 1894 
št. 7419 in 6. maja 1896 št. 11.511 prekoračil svoj 
delokrog, ker ni bil poklican, da bi bil odobraval 
samolastno odredbo, ki je bila v protislovju z de- 
želnega odbora odločbo, ki prihaja tukaj v poštev. 

(Poročevalec prečita potem županov dopis per- 
sonalnemu in pravnemu odseku). 

Kakor je iz vsega razvidno, boriti se je občin- 
skemu svetu v tej zadevi na dve strani, namreč proti 
tistim 90 Nemcem, ki so priziv podpisali, katerih 
večina nima v Ljubljani nobene posesti; na drugi 
strani pa proti neprijatelju, katerega ni nihče pri- 
čakoval, to je proti deželnemu odboru. 

Deželno predsedstvo je v tej zadevi postopalo 
dosti milejše, kakor pa deželni odbor. Ono sklepu 
občinskega sveta ni ugovarjalo, zahtevalo je le, da 
ga mora potrditi tudi deželni odbor. Občinski svet 
proti odločbi deželnega predsedstva ni rekuriral, a 
njegova prošnja za odobrenje njegovega sklepa ni 
našla milosti pri deželnem odboru. 

Občinski svet si je bil v svesti, da je s tem svo- 
jim sklepom storil le svojo dolžnost. Povsod so take 
tablice, kakršna je večina prebivalstva, a če se o 
Ljubljani ne more reči, da ima slovenski značaj, 
potem se to glede značaja po večini prebivalstva o 
nobenem mestu reči ne more. 

Deželni odbor bi bil lahko ugodil prošnji, a se 
je iz gole formalitete pritožil. To je zaušnica, katere 
se ne sme utakniti v žep. Stvar je popolnoma jasna 
in ni torej treba izgubljevati o njej mnogo besedi. 

Personalni in pravni odsek, kateri se je o tej 
zadevi posvetoval, je sklenil predlagati: Slavni ob- 
činski svet skleni: 

1. Proti ukazu c. kr. ministrstva za notranje 
stvari z dne 17. januarja 1900 št. 39.610, vloži naj se 
pritožba na upravno sodišče. Personalni in pravni 
odsek je pa tudi sklenil priporočiti, da se pritrdi žu- 
panovemu predlogu, po katerem se ima zadeva ulič- 
nih napisov tudi v formalnem oziru spraviti v pravi 
tir in zato predlaga: 

2. v spremembi sklepa z dne 5. januarja 1897 
št. 1104 naroča se mestnemu magistratu, da napravi 
vse javne napise pri vseh cestah, ulicah in trgih 
ljubljanskega mesta brez vsake izjeme v slovenskem 
jeziku.** 

Predsednik otvori debato. 

Občinski svetovalec dr. Tavčar pravi, „da o opor- 
tuniteti radi napisov sprožene akcije noče govoriti, 
dasi bi se v tem pogledu dalo marsikaj omeniti. Če 
se že hoče klerikalna večina v to zbornico pritirati 
mu je konečno prav, potem se bo vsaj trdnejša libe- 
ralna stranka v Ljubljani ustanovila, nego obstoji 
dandanes. 

Ker pa iz ostrih napadov poročevalca in iz tega, 
da je — prej kot ne vsled ljubljanske inspiracije — 
tudi glasilo tržaških klerikalcev s svojini kopitom 
vsekalo v to zadevo, sklepa, da se hoče proti njegovi 
osebi, ker je član deželnega odbora vprizoriti nekaka 
gonja, mora spregovoriti predvsem zategadelj, da se 
izreče, da se omenjene gonje ne boji, najmanj pa od 
tržaške strani. Sicer pa meni, da deželni odbor, za 
katerega sklepe ni odgovoren, skoraj ni mogel dru- 
gače postopati, kakor je postopal. 

Poročevalec je govoril tako, kakor da se je samo 
deželni odbor pritožil, dočim je bila glavna pritožba 
vložena od druge strani. 

Poročanje napravlja vtis, da se hoče za akcijo, 
ki se je vprizorila z izvanredno nerodnostjo „dobiti 
nekak „Prugelknabe“, kojemu se hoče natveziti od- 
govornost za tuje grehe. Razlogi, ki so vodili deželni 
odbor, so lahko umljivi za vsakega, kdor noče nalašč 
slep biti. Deželni odbor je imel pred sabo zadevo, 
s katero sta bili podani dve pritožbi, ena na deželni 
odbor in ena na deželno vlado. Ta zadnja je morala 
vsekako prej rešena biti, nego je mogel deželni od- 
bor drugo meritorno v roke vzeti. Danes so se tu 
izrekle baronu Heinu neke simpatije, katerih dru- 
gače v tej zbornici ni deležen. Govorilo se je, da je 
njegova ekselencija v tej zadevi milejše, kulantnejše 
postopal in da je deželnemu odboru namignil, kako 
naj postopa. Izreklo se je še celo, da se je baron 
Hein takorekoč postavil na stališče mestne občine. 
Res je, da se je po mnenju njegovem baron Hein 
v ti zadevi precej čudno obnašal, ali tako, kakor je 
trdil poročevalec, se pa vendar ni obnašal. 

Baron Hein ni storil drugega, nego da je — da 
bi si ne opekel svojih lastnih prstov — odklonil 
sodbo v celi zadevi ter je pritožnike zavrnil na de- 
želni odbor, češ ta mora vašo pritožbo uslišati, ker 
ne more zatajiti prejšnje svoje sodbe. 

To je tisto milejše stališče barona Heina in go- 
tovo bi bilo nepotreba o tem stališču še kaj izpre- 
govoriti. 

Ker pa je bil deželni odbor mnenja, da ni po- 
klican opravljati posla deželne vlade in tudi ne po- 
klican za barona Heina po kostanj v žerjavico se- 
gati, se je pritožil, in sicer edino le radi kompetence. 
Deželni odbor pa ima — ako se hoče spustiti v me- 
ritorno daljšo razpravo — interes na tem, da se prej 
kot prej dobi razsodba tiste instance, ki ima konč- 
no v celi tej zadevi zadnjo in edino veljavno besedo. 
Ne sme se namreč pozabiti, da je deželni odbor oblast, 
ki izdaja svoje razsodbe ne po svojem čutilu, tem- 
več po predpisih zakonov. Ve pa se, da ima deželni 
odbor pred seboj svojo razsodbo, ki je pravomočna 
postala, ki pa do danes še ni izpeljana. Ve se da- 
lje, da ima deželni odbor pred seboj sklep občinskega 
sveta z meseca januarja 1897, s katerim se je so- 
glasno — in takrat so sedeli v občinskem svetu sko- 
raj vsi tisti gospodje, kakor danes — sprejelo, da 
naj se preporna zadeva tako reši, da se za bodoče 
napravijo dvojezični napisi — slovensko-nemški. 

Z eno besedo, deželni odbor ima — kakor pra- 
vijo juristi — pred seboj „rem judicatam“. 

Kaki so vplivi, ki izhajajo iz takega pravnega 
položaja, o tem so mogoči različni dvomi. „Res ju- 
dicata“ ima vplive v privatnem življenju in morda 
jih ima tudi v javnem življenju. O tem so mogoči 
različni dvomi — in gospod poročevalec, ki se s 
pravniško stranjo te zadeve ni bavil, bavil se je samo 
z osebno stranjo te zadeve — teh dvomov ni od- 
stranil. 

Gotovo pa je, da je na svetu samo ena oblast, 
ki ima moč, da inapelno razsodi, ima li „res judi- 
cata“ kaj vpliva ali ne. Ta inštanca je upravno so- 
dišče; če bo ono izreklo, da „res judicata“ ne more 
imeti nikakega nasledka, dobro; če bo pa upravno 
sodišče razsodilo, da je stvar že definitivno razsojena, 
potem pa tudi deželni odbor ne more ničesar po- 
magati in naj se na glavo postavi. Tako je in nič 
drugače. In zategadelj je le koristno, da se prej kot 
prej provocira razsodba upravnega sodišča, potem 
imel bode deželni odbor razvezane roke. To mnenje 

se bode provociralo in ni treba iz te zadeve delati 
takega slona. Nemodro je tedaj govoriti, da je de- 
želni odbor neprijatelj obč. sveta in da mu je dal 
zaušnico/* 

Poročevalec občinski svetovalec Plantan pravi, 
da mora v prvi vrsti protestirati trditvi, da hoče on 
ali sploh kedo proti obč. svetovalcu dr. Tavčarju kako 
gonjo uprizoriti. Njegovo izvajanje je bilo sploh 
stvarno in ni se nikogar osebno dotaknil. Ravno tako 
ni trdil v svojem govoru, da je bila vložena le samo 
pritožba deželnega odbora, temveč rekel je, da sta 
bili vloženi dve pritožbi, kar je še posebno naglašal. 

Konstatirati mora pa vendar le, da je deželni 
odbor v tej zadevi priskočil Nemcem na pomoč. 
Kajti prav dvomljivo je, če bi ministrstvo bilo raz- 
sodilo tako, kakor smo slišali, ko bi se bil proti 
odločbi c. kr. deželnega predsedstva pritožil le Uhl 
s tovariši. 

Če dr. Tavčar pravi, da mora biti deželnemu 
odboru do tega, da izve, kako vprašanje* glede kom- 
petence sodi najvišja upravna inštancija bil bi to 
izvedel tudi tedaj, ko bi bil rekurz prepustil samo 
Uhlu in tovarišem. 

Po pravici torej očitam deželnemu odboru, da je 
peščici nemškutarjev na ljubo zavzel nasproti obč. 
svetu, ki je s svojim sklepom bil tolmač mnenja 
ogromne večine ljubljanskega prebivalstva, sovražno 
stališče. Če dr. Tavčar pravi, da naše obnašanje na- 
sproti deželnemu odboru kot višjej oblasti, ni modro, 
moram mu odgovoriti, da je tlaka že minola, ker ne 
živimo več pred letom 1848. Občinskega sveta avto- 
nomne občine dolžnost je braniti pravice te občine 
tudi do 2. inštance. Dolžnost te II. inštance pa je le 
razsojevati ne pa ukazovati. Sicer pa povdarja go- 
vornik, da je njegovo mnenje, da če bi bil občinski 
svetovalec dr. Tavčar to zadevo tako ognjevito za- 
govarjal v deželnem odboru, kakor je to storil v 
občinskem svetu, da bi bila izpadla gotovo povsem 
drugače. 

Predsednik da potem na glasovanje oba pred- 
loga personalnega in pravnega odseka. 

Sprejeta. 

Predsednik zaključi sejo. 

Iv. Hribar 1. r. župan. 
Dr. vitez Bleiweis-T rsteniški 1. r. Ivan Velkovrh 1. r. 
obč. svetovalec. obč. svetovalec. 

Boltar, 1. r. zapisnikar. 


Št. 4172. VIII. 

Deželnemu odboru vojvodine Kranjske 

Ljubljani. 

Občinski svet ljubljanski — spreminjajoč svoj 
sklep z dne 5. januarija 1897 št. 1104 — je v svojej 
javne j seji dne 3. oktobra 1899 odobril po županovem 
naročilu z dne 6. septembra 1899 izvršeno nabitje 
samoslovenskih tabel na trgih, cestah in ulicah le- 
vega brega Ljubljanice ter je sklenil, naj tudi v 
mestnem delu na desnem bregu Ljubljanice osta- 
nejo pribite samoslovenske ulične table. 

C. kr. ministrstvo za notranje zadeve je z raz- 
pisom št. 39610 z dne 17. januarija t. L, prijavlje- 
nim semkaj z razpisom c. kr. deželnega predsed- 
stva za Kranjsko št. 357/pr. z dne 24. januarija t. 1. 
vsled priziva deželnega odbora Kranjskega ter J. Ph. 
Uhla in tovarišev razveljavilo oni del sklepa občin- 
skega sveta ljubljanskega z dne 3. oktobra 1899, ki 
se tiče županove naredbe z dne 6. septembra 1899 in 
pa dodatne odobritve iste po občinskem svetu. Ostal 
je torej v veljavi sklep, da tudi v mestnem delu na 
desnem bregu Ljubljanice ostanejo pribite samo- 
slovenske ulične table, ker je ta del sklepa postal 
pravokrepen. 

Podpisani mestni magistrat dovoljuje si na to, 
sklicuje se na svoja pripisa št. 37971 z dne 8. no- 

vembra 1899 in št. 3571 z dne 27. januarija 1900, 
opozoriti deželni odbor. 


Mestni magistrat v Ljubljani 


3. 2. 1900. 


Hribar 


I. r. 


IX. 

K. k. Landesprasidium in Krain. 

St. 755/pr. Ljubljana, dne 21. februarja 1900. 

Gospodu županu stolnega mesta 

Ljubljana. 

Vsled predležečega overovljenega zapisnika je 
občinski svet deželnega stolnega mesta Ljubljana v 
seji z dne 30. januarja t. 1. na predlog personalnega 
in pravnega odseka sledeče sklenil: „V spremembi 
sklepa z dne 5. januarja 1897 št. 1104 naroča se 
mestnemu magistratu, da napravi vse javne napise 
pri vseh cestah, ulicah in trgih ljubljanskega mesta 
brez vsake izjeme v slovenskem jeziku." 

C. kr. deželno predsedništvo prepove s tem upi- 
rajoč se na § 84. obč. reda za deželno stolno mesto 
Ljubljana z dne 5. avgusta 1887 dež. zak. St. 22 iz- 
vršitev tega sklepa, ker taisti pravomočni razsodbi 
deželnega zbora Kranjskega z dne 15. avgusta 1894 
št. 7419 oziroma deželnozborski odredbi z dne 6. maja 
1896 št. 11511 ravno tako nasprotuje, kakor tuurad- 
nemu pravokrepnemu razpisu z dne 24. januarja 
1900 št. 357/pr., s katerim se je gospod župan de- 
želnega stolnega mesta Ljubljana obvestil o raz- 
sodbi c. kr. ministrstva za notranje stvari z dne 
17. januarja t. 1. št. 39610 iz 1899. 1. 

Zoper ta odlok možno je mestni občini ljubljan- 
ski pritožiti se na vis. c. kr. ministrstvo za notranje 
stvari. Dotična pritožba imela bi se tekom 14 dnij 
od dneva vročitve tega odloka računši tu vložiti. 

Za c. kr. deželnega predsednika: 

Podpis. 

X. 

Mestni magistrat v Ljubljani, vlož. 24. 2. 1900. 

Št. 6971. XIV/2. 

Personalnemu in pravnemu odseku občinskega sveta 
(načelnik gospod Ivan P 1 a n t a n) 

V Ljubljani. 

Notranji razpis odstopan v posvetovanje in po- 
ročanje s priporočilom, da se občinskemu svetu na- 
svetuje pritožba na c. kr. ministrstvo za notranje 
zadeve, ker je c. kr. deželno predsedstvo očividno 
prekoračilo v § 84. občinskega reda za deželno stol- 
no mesto Ljubljano določeni mu delokrog. Sklep 
občinskega sveta z dne 30. januarija t. 1. tiče se nam- 
reč samosvojega delokroga mestne občine; glede 
le-tega pa je višja instanca deželni odbor. C. kr. 
deželno predsedstvo se čisto po krivici sklicuje na 
svoj razpis z dne 24- januarija 1900 št. 357/pr. in pa 
na razsodbo c. kr. ministrstva za notranje stvari z 
dne 17. januarija 1900 st. 39610 ex 1899, ki je bila 
podlaga temu razpisu. — Ta ministrska razsodba 
tiče se namreč le onega dela sklepa občinskega sveta 
z dne 3. oktobra 1899, s katerim se je odobrila moja 
odredba z dne 6. septembra 1899 glede nabitja samo- 
slovenskih uličnih tabel na levem bregu Ljubljanice 
in po tem takem ne izreka nič drugega, ko da bi se 
imelo vzpostaviti stanje, kakršno je glede javnih 
uličnih napisov v Ljubljani bilo pred 6. dnem sep- 
tembra 1899. Nikakor se pa omenjenej razsodbi c. kr. 
ministrstva za notranje stvari ne more podtikati na- 
men, da bi se mestnej občini sploh bilo prepovedalo 
— ker tega ministrstvo v smislu obstoječih zakonskih 
določil sploh storiti ne more — vsakršno nadaljne 
sklepanje glede uličnih napisov. 

Sicer pa pripominjam, da c. kr. deželnega pred- 
sedstva razpis z dne 21. t. m. št. 755/pr. tudi zato 
ni pravilen, ker se sklicuje na razsodbo deželnega 
zbora kranjskega z dne 15. avgusta 1894 št. 7419 in 
na deželnozborsko odredbo z dne 6. maja 1896 št. 

11511, ko vendar deželni zbor kranjski za kako raz- 
sodbo ali odredbo v zadevi uličnih napisov ljubljan- 
skih ni kompetenten in je tudi v resnici nikdar 
izdal ni. 

V Dubrovniku, dne 26. februarija 1900. 

Župan: /y Urihar j r> 

* 

V izredni javni seji občinskega sveta dne 3. mar- 
ca 1900 se je na predlog personalnega in pravnega 
odseka soglasno sklenilo, da je proti notranjemu 
razpisu c. kr. deželnega predsedstva vložiti pritožbo 
na c. kr. ministrstvo za notranje zadeve. 

Boltar 1. r. 

zapisnikar. 

XI. 

Deželni odbor vojvodine Kranjske. 

Št. 1797. 

Mestnemu magistratu v Ljubljani. 

V tamošnji vlogi z dne 3. februarja 1900. 1. št. 
4172 izraža mestni magistrat mnenje, da je sklep ob- 
činskega sveta ljubljanskega z dne 3. oktobra pr. L, 
v kolikor isti zadeva pribitje samoslovenskih uličnih 
tabel na desnem bregu Ljubljanice, postal pravo- 
krepen. 

Temu nasproti pa povdarja deželni odbor, da 
napominani sklep ne glede na druge razloge že za- 
radi tega ni mogel postati pravokrepen, ker so Alojzij 
Dzimski in drugi tudi proti temu sklepu pravočasno 
vložili pritožbo na deželni odbor in je mestni ma- 
gistrat to pritožbo predložil semkaj s poročilom z 
dne 30. oktobra 1899. 1. št. 35425. 

Te pritožbe deželni odbor pa sedaj ne more re- 
šiti iz enacih razlogov, kakor so navedeni v odloku 
z dne 21. februarja t. 1. št. 1494. 

Od deželnega odbora kranjskega 

V Ljubljani, dne 21. februarja 1900. 

Detela 1. r. 

XII. 

Mestni magistrat v Ljubljani. 

Vlož. 21. 2. 1900, št. 6985. 

Deželnemu odboru vojvodine Kranjske 

v Ljubljani. 

Mesto, da bi bil deželni odbor v smislu tukajšnje 
vloge z dne 8. novembra 1899. št. 37971 rešil s skle- 
pom občinskega sveta z dne 3. oktobra 1899 vnovič 
sproženo vprašanje glede samoslovenskih uličnih na- 
pisov, pritožil se je proti kompetenci, katero mu je 
v tej zadevi prisodilo c. kr. deželno predsedstvo za 
Kranjsko in katera mu je pristojala tudi po mestnega 
magistrata — v poročilu z dne 30. oktobra 1899, 
št. 35425 izraženem mnenji — na c. k. ministrstvo 
za notranje zadeve. Le-to je z odločbo z dne 17. ja- 
nuarija 1900 št. 39610 ex 1899 — kakor to deželni 
odbor v svojem odloku št. 1494 z dne 21. februarja 
t. 1. sam pravi — razveljavilo županovo odredbo z 
dne 1. septembra 1899 in pa to odredbo posledobno 
odobrujoči sklep občinskega sveta z dne 3. oktobra 
1899; ni se pa dotaknilo druzega — z županovo od- 
redbo z dne 6. septembra 1899 v nikakej zvezi sto- 
ječega — dela občinskega sveta sklepa z dne 6. sep- 
tembra 1899. 

Ker se deželni odbor proti odločbi c. kr. mini- 
strstva za notranje stvari z dne 17. januarija 1900 
št. 39610 ex 1899 ni pritožil, občinski svet pa je 
pritožbo, na katero se deželni odbor sklicuje v svo- 
jem odloku št. 1494 z dne 21. februarija t. 1. sklenil 
le zaradi gorenjega, drugega dela njegovega sklepa 
z dne 3. oktobra 1899 ne dotikajočega se sklepa, 
ostaja mestni magistrat pri svojem mnenju, katero 
je deželnemu odboru prijavil s pismom št. 4172 z 
dne 3. februarija t. 1. 

Mestni magistrat v Ljubljani, 

3. 3. 1900. 


Hribar 1. r. 


79 


XIII. 

Mestni magistrat v Ljubljani 
vlož. 24. II. 1900 št. 6972. 

Personalnemu in pravnemu odseku občinskega sveta 
(načelnik gospod Ivan P 1 a n t a n) 

Ljubljani. 

Z razpisom z dne 24. januvarija 1900 št. 357/pr. 
naznanilo je c. kr. deželno predsedstvo za Kranjsko 
mestnemu magistratu odločbo c. kr. ministrstva za 
notranje stvari z dne 17. januvarija 1900 št. 39.610 ex 
1899 ter je temu naznanilu dodalo naročilo, da je na- 
domestiti ne samo one ulične table, katerih se tiče 
citovana ministerska odločba, z dvojezičnimi, temveč 
da je dal po vsej Ljubljani nabiti dvojezične ulične 
table. Ker se občinski svet proti tej naredbi ni po- 
sebej pritožil, sklepa c. kr. deželno predsedstvo — 
kakor je to razvidno iz navzočega razpisa — da je 
postala pravokrepna. Pri tem se deželno predsedstvo 
v podkrepljen j e svojih nazorov navlašč izogiba glav- 
nemu vprašanju, okoli katerega se tu vse suče in se 
dela tako, ko da bi občinski svet v zadevi uličnih 
napisov ne smel ničesar več sklepati in ko da bi v 
tej zadevi za vse večne čase imelo obveljati stališče, 
katero ie glede teh napisov zavzemal deželni odbor 
leta 1894. 

Občinski svet se, kakor znano, nikakor ne upira 
mnenju, da bi glede druzega dela njegovega sklepa z 
dne 3. oktobra 1899 ne bil imel sklepati še deželni 
odbor; sedaj ko se je le-ta tega s pritožbo do c. kr. 
ministerstva za notranje stvari ubranil in se tudi 
proti odločbi tega ministerstva, dasi se ista prav nič 
ne dotika druzega dela občinskega sveta sklepa z dne 
3. oktobra 1899, ni pritožil, pa mu bode vsekakor za- 
vzeti stališče, da je omenjeni drugi del njegovega 
sklepa postal pravomočen. 

Kar se tiče sklepov občinskega sveta z dne 8. ju- 
nija 1898 in 22. junija 1899, je stvar tako jasna, da 
mi o njej ni potreba še posebej govoriti. Saj do- 

stavka »spreminjajoč svoj sklep z dne 5. januvarija 
1897“ pri svojih sklepih občinski svet ni bil sploh 
vezan rabiti. 

Da c. kr. deželno predsedstvo ne bode — kakor 
to sedaj dela glede eksekučne klavzule pri svojem 
razpisu št. 357/pr. z dne 24. januvarija t. 1. — moglo 
sklicevati se kasneje na svoje tolmačenje odločbe 
c. kr. ministerstva za notranje zadeve z dne 17. ja- 
nuvarija 1900 št. 39.610 ex 1899, češ, da je to tolma- 
čenje jedino pravo in neovržno, blagovoli perso- 
nalno-pravni odsek priporočiti občinskemu svetu, da 
proti temu — v razpisu št. 669/pr. z dne 21. februva- 
rija 1900 obseženemu tolmačenju sklene pritožiti se 
na c. kr. ministerstvo za notranje stvari. 

V Dubrovniku, dne 3. marcija 1900. 

Župan: Iv. Hribar 1. r. 

« 


Predlog personalno-pravnega odseka. 

Sl. obč. svet skleni pritožbo zoper razpis vlade z 
dne 21. febr. 1900 št. 669 rekurz na c. kr. ministerstvo 
za notranje reči, ker ministerstvo ni tega izreklo, kar 
c. kr. deželna vlada glede tablic na desnem bregu 
Ljubljanice sedaj trdi. 

8. III. 1900. Plantan 1. r. 

ref. 


Soglasno sprejeto v izredni seji občinskega sveta 

dne 8. marca 1900. D , 

Boltar 1. r. 


XIV. 


zapisnikar. 


K. k. Landesprasidium in Krain. 

Št. 2261 pr. Ljubljana, dne 29. maja 1900. 


Gospodu županu 

deželnega stolnega mesta 

Ljubljani. 

S tuuradnim razpisom z dne 21. 2. 1900 št. 755/pr. 
prepovedala se je izvršitev sklepa občinskega sveta 

Ljubljanskega z dne 30. januarja 1900, vsled koje- 
ga se mestnemu magistratu v spremembi sklepa z 
z dne 5. januarja 1897 št. 1104 naroča, da napravi 
vse javne napise pri vseh cestah, ulicah in trgih 
ljubljanskega mesta brez vsake izjeme v sloven- 
skem jeziku. Zoper to prepoved, katera se je opi- 
rala na § 84. obč. reda za deželno stolno mesto Ljub- 
ljano z dne 5. avgusta 1887 dež. zak. št. 22 in ka- 
tera se je v navedenem spisu obrazložila, vložila je 
mestna občina ljubljanska v nedoteklem roku pri- 
tožbo do c. kr. ministrstva za notranje stvari. 

Vsled razpisa z dne 22. maja 1900 št. 13904 se 
tej pritožbi od navedenega c. kr. ministrstva iz raz- 
logov tuuradne razsodbe n i ugodilo; v kolikor pa 
pritožba tudi meri na tuuradni razpis z dne 21. fe- 
bruarja t. 1. št. 669/pr., ni imelo ministrstvo nobe- 
nega povoda, kaj ukreniti, ker ta razpis samo pravni 
in stvarni položaj glede jezikovne uredbe uličnih 
tablic ljubljanskih razloži, nikakor pa ne obsega 
odredbo ali razsodbo deželne vlade, koja bi se dala 
po stopinjah pobijati. 

C. kr. deželni predsednik: 

Hein J. r. 


XV. 

Mestni magistrat v Ljubljani, vlož. 30. 5. 1900 
št. 18218. 

Odstopa se s predatki vred personalnemu in 
pravnemu odseku občinskega sveta (načelnik gospod 
Ivan Plantan) tukaj, v blagovoljno posve- 
tovanje in poročanje s priporočilom, da pri občin- 
skem svetu izposlovati blagovoli sklep za vložitev 
pritožbe do upravnega sodišča. 

V Ljubljani, dne 31. maja 1900. 

Župan: Iv. Hribar 1. r. 


Predlog: 

Slavni obč. svet skleni zoper odredbo c. kr. mi- 
nistrstva za notranje zadeve z dne 22. 5. 1900, št. 

k* 

13904 vložiti pritožbo na c. kr. upravno sodišče, ker 
se gre tu za storjeni sklep, ki temelji na občini po 
§ 26. črka b obč. reda pristoječi pravici skrbeti za 
varnost prometa na javnih cestah in ker spada ta 
sklep v samosvoje področje mestne občine. 

V Ljubljani, dne 22. 6. 1900. 

Plantan 1. r. 
ref. 

Sprejeto v javni seji občinskega sveta dne 22. ja- 

nuar j a 190 °' Boltar L r. 

zapisnikar. 

Mestni magistrat v Ljubljani vlož. 24. 6. 1900 
št. 20948. 

XIV 

2 

Izroča se gospodu pravnemu zastopniku mestne 
občine Ljubljanske odvetniku dr. Fr. Mundi 

tukaj 

z uljudnim pozivom, naj brez odloga izdela zadevno 
pritožbo na upravno sodišče in isto s temi spisi vred 
semkaj predloži. 

Magistrat dež. stol. mesta Ljubljana, 
dne 24. 6. 1900. 

Podpis. 

* 

Ti uradni spisi pač dovolj jasno 
dokazujejo, da nisem miroval vse od 
takrat, ko sem kot občinski svetnik 
sprožil vprašanje samoslovenskih 
uličnih napisov, pa do takrat, ko je 
to vprašanje v smislu mojih želja 
rešeno bilo. Tudi kot župan ne, dasi 
bi si bil takrat s popustljivostjo svoj 
položaj navzgor lahko kaj znamenito 
utrdil. Kakor pa nikdar, kadar je šlo 
za načelna vprašanja, nisem poznal 

oportunske preračunljivosti, tako 
sem tudi v tej stvari ostajal neomaj- 
no na stališču, katero sem spoznal 
za pravo in v zakonih utemeljeno, in 
katero dosledno braniti mi je vele- 
vala tudi narodna čast. Tem bolj je 
torej obžalovanja vredno, če se — ali 
iz nezadostne kritične razsodnosti ali iz kakega dru- 
gega razloga — v publikacijah, ki naj 
imajo videz zgodovinskih del, po- 
stavljajo trditve, ki so v kričečem 
nasprotju z resnico. 


Akcija za slovensko vseučilišče 
v Ljubljani. 

Na strani 88. svoje knjige „Zgodovina katoli- 
škega gibanja na Slovenskem" zapisal je Fran 
Erjavec te-le stavke: Liberalci so po svojem ča- 
sopisju sicer pridno tolkli na nacionali- 
stični boben in očitali katoličanom ob vsaki 
priliki narodno izdajstvo, toda njih voditelji so bili 
pripravljeni za gospodstvo v deželi žrtvovati Nem- 
cem vse (popuščali so v vprašanju slovenskega vse- 
učilišča, celjske gimnazije itd.). 

Naj bo mimogrede še enkrat omenjeno, da 
Fran Erjavec kaj rad rabi označbo „itd.“, ka- 
tera bi v zgodovinski knjigi, kjer se morajo ugotav- 
ljati le dejstva, nikakor stati ne smela. Kaj naj si 
čitatelj misli pod tako označbo? Saj bi še pisatelja 
samega prav gotovo spravili v zadrego, ko bi ga 
vprašali, kaj je pod njo mislil. Seveda: čitatelja ta 
označba lahko zapelje v zmoto, da si zaradi nje 
predstavlja „liberalce“ za najčrnejše narodne izda- 
jalce. Ali je to bil res pisateljev namen? Saj pravi, 
da so bili pripravljeni žrtvovati Nemcem vse! Ta 
itd. naj torej le potrdi, da je sploh ni stvari, katere 
bi narodnonapredna stranka ne bila pripravljena 
žrtvovati Nemcem. — Da se tako zgodovina pisati 
ne sme, vidno je že iz poglavja o ljubljanskih 
uličnih napisih. Dokazati hočem, da je ravno tako, 
kar se tiče trditve, da smo popuščali v vprašanju 
slovenskega vseučilišča. 

V tem oziru imam pač lahko stališče. Med tem 
je namreč izšlo strogo znanstveno, z največjo skrbjo 
in natančnostjo sestavljeno delo »Zgodovina 
slovenske univerze v Ljubljani do 
leta 1929." To delo je zvanično, ker ga je izdal 

„rektorat univerze kralja Aleksandra I. v Ljubljani". 
Zadostovalo bi torej, če se enostavno na-nje skličem 
in ugotovim, da kar najtemeljiteje ovrgava gorenjo 
Fran Erjavčevo trditev. Čast narodnonapredne 
stranke je torej pred nepristranskim forumom zgo- 
dovine rešena, in lahko bi se stem zadovoljeval. Ako 
o stvari vendar pišem, storim to zato, ker omenjena 
knjiga širokim plastem naroda zaradi nje redkosti 
in pa visoke cene — če je sploh v prodaji — ni 
lahko dostopna. 

In tu naj takoj ugotovim, da se je pravo in 
smotreno delo za slovensko vseučilišče v Ljubljani 
pravzaprav začelo šele leta 1898. Vse kair se je v tej 
zadevi storilo po letu 1848. bilo je bolj akademskega 
pomena in politiškotaktičnega značenja. Oplojujoče 
je bilo le toliko, kolikor je budno vzdržavalo na- 
rodno zavest in pomagalo netiti navdušenje za naj- 
višje narodove dobrine. 

Povod za delo, ki se je leta 1898. začelo, pa je 
dalo besno divjanje nemškega dijaštva proti slovan- 
skim tovarišem na Dunaju in v Gradcu. Dogodki v 
teh mestih našli so najprej odziva v občinskem 
svetu ljubljanskem, kjer sta jih narodnonapredna 
občinska svetnika dr. Ivan Tavčar in dr. 
Karol B 1 e i w e i s vitez Trs teniški spra- 
vila v razgovor, in kjer je po iinicijativi občinskega 
svetnika dr. Valentina Krisperja bil spre- 
jet predlog, da se od vlade zahteva ustanovitev vse- 
učilišča s pravoslovsko, modroslovsko in bogoslov- 
sko fakulteto. 

Ko j dan na to, t. j. dne 4. februarja 1898. sem 
jaz v deželnem zboru predlagal, protest proti uki- 
nitvi predavanj na dunajskem in graškem vseuči- 
lišču in sem zahteval zaščite za slovansko dijaštvo. 
V govoru, s katerim sem ta predlog utemeljeval, iz- 
javil sem glasom tesnopisnega zapisnika: „Skrbeti 
moramo — in to bom smatral kot nalogo svojega 
življenja — da se uresničijo želje vsega slovenskega 
naroda, da dobi bela Ljubljana že enkrat svoje vse- 
učilišče." 

Dr. Danilo Majaron je še v isti seji vsled 
klubovega sklepa predlagal, naj se „vlada pozove, 
da čimprej pri državnem zboru izposluje ustano- 
vitev slovenskega vseučilišča z bogoslovno, modro- 
slovno in pravoslovno fakulteto v Ljubljani 4 *. Ta — 
naglašam: v dobi zveze narodnonap red- 
ne stranke z Nemci stavljeni — predlog, bil je 
z glasovi vseh narodnih poslancev ob velikem navdu- 
šenju sprejet. Dokaz, da narodnonapred- 
ne stranke zveza z Nemci nikakor ni 
ovirala postavljati se v boju za slo- 
vensko vseučilišče v prednje vrste. 

Na tem mestu je tudi vztrajala. Jaz sem — 
zvest svojim v seji dne 4. februarja 1898 izrečenim 
besedam — jel misliti po praktičnih sredstvih, ki 
bi nas mogli preje in sigurneje pripeljati k želje- 
nemu uspehu. Zato sem v finančnem odseku dežel- 
nega zbora predlagal, naj bi dežela k gradbenemu 
fondu za vseučiliško poslopje prispevala 250.000 gold. 
in naj bi poleg tega za slovenske rojake, ki bi imeli 
voljo habilitovati se na modroslovski ali pravo- 
slovski fakulteti kakega avstrijskega vseučilišča za 
privatne docente, založila dvoje letnih ustanov po' 
800 gold. s pogojem, da se njihovi uživalci zavežejo, 
da spre j mo, ako se bo nanje reflektovalo, profesor- 
ska mesta na vseučilišču, ki se ima ustanoviti v 
Ljubljani. 

Ta predlog, čegar izvršitev je bila zamišljena 
tako, da se iz deželnih sredstev 50.000 gold. naloži 
takoj za vseučiliški gradbeni fond, ostalih 200.000 
gold. pa zbere v desetih letih po 20.000 gold., je si- 
cer v finančnem odseku propadel in bil sem kot po- 
ročevalec o proračunu po tem takem primoran sta- 
viti v imenu odsekovem pohlevnejši predlog: „De- 
/želnemu odboru se naroča: a) obrniti se do c. k. 
vlade z nujnim pozivom, da ustanovi v Ljubljani 
vseučilišče z bogoslovsko, modroslovsko in pravo- 
slovsko fakulteto, ter jej sporočiti, da je dežela 
Kranjska pripravljena prispevati k zgradbi poslopij, 
ki bodo v ta namen potrebna, z enkratnim zneskom 

50.000 gold. 44 Ker se mi pa s tem zvodenelim skle- 
pom finančnega odseka, ki je po prizadevanju Nem- 
cev zadobil slučajno večino, zahteva po vseučilišču 
ni zdela dovolj naglašena, dogovoril sem se s to- 
varišem in zvestim somišljenikom dr. Danilom Ma- 
jaronom, da je v zbornici dne 28. februarja 1898 
posegel po mojem predlogu iz finančnega odseka 
nazaj, pri čemer sem mu obljubil, da se seveda 
lično tudi sam s poročevalske tribune izrečem zanj. 
Na ta način je torej ta predlog bil od slovenske ve- 
čine deželnega zbora ob velikem navdušenju sprejet. 
Topa — še enkrat bodi to podčrtano! — v dobi, 
ko je še bila v polni veljavi zveza 
na rodino napredne stranke z Nemci. 

In kako se je ta najvažnejša naša akcija v dobi 
avstrijskega suženjstva razvijala dalje? Po Frana 
Erjavca pripovedovanju bi človek skoro prišel 
do prepričanja, da je katoliška stranka imela v svoji 
sredi one pionirje, ki so vse svoje moči postavljali v 
borbo za izgradnjo naše najvišje narodne prosvetne 
in kulturne postojanke. Kako bi se motil, povedo naj 
tale dejstva. 

Po prizadevanju dr. Danila Majarona 
je spomladi leta 1898. društvo „Pravnik“ povabilo 
»Slovensko Matico 4 * in profesorski zbor ljubljanskega 
bogoslovja, naj bi sestavili skupen odbor, da v njem 
z »združenimi močmi razpravljajo o možnosti ures- 
ničenja vseučiliškega vprašanja in sestavijo o njem 
posebno spomenico 44 . Ta odbor je pod predsedstvom 
profesorja Frana Levca res zboroval in je tudi 
sprejel po dr. Majaronu sestavljeno spomenico. 
Po njegovem sklepu izročil je dr. Majaron v 
družbi državnih poslancev d r. Andreja Fer- 
jančiča in Frana Povšeta to spomenico 
dne 14. oktobra 1898 ministerskemu predsedniku 
grofu Franu Thunu. Pričakovati je bilo, da 
sedaj oni odbor začne delovati z vso gorečnostjo 
dalje. Toda kaj se je zgodilo? 

Odgovor na to vprašanje naj daje la-le zgodba: 

»Slovenec 44 je dne 30. novembra 1904. prinesel 
tole — v slogu Štefetovem — pisano poročilo: 


88 


„K d o je kriv, da ne deluje vseučiliški 
odsek? 

Sobotni „Slov. Narod 4 * je v odgovoru na zelo 
umestno opazko „Zore“ iznašel, da klerikalci. Ti so 
namreč po njegovem vzrok, da v dotičnem odseku ni 
zastopnikov deželnega zbora in profesorskega kolegija 
ljubljanskega semenišča. — To je — kratko povedano 

— laž! Vseučiliška akcija se je pričela v minoli 
legislativni dobi deželnega zbora. V tistem zasedanju 
se je tudi od deželnega zbora izvolila deputacija, ki 
naj v avdijenci razloži vladarju to zadevo. Ta depu- 
tacija še do danes ni bila v avdijenci. Kdo je kriv? 

— Ali klerikalci ali slovensko-nemška zveza? Ek>- 
tična deputacija z določenimi osebami je upravičena 
zastopnica deželnega zbora glede na vseučilišče. — 
Kdo je kriv, da vseučiliški odbor neče vedeti zanjo? 
Ali klerikalci, ali liberalni nemškutarji? — Profe- 
sorski kolegij ljubljanskega semenišča je izbral 
svojega zastopnika za vseučiliško akcijo in podpisi 
teh zastopnikov so sopodpisani pod prošnjo, ki se 
je izročila ministrstvu. Kdo je kriv, da je bila Maja- 
ronova pot na Dunaj ob tisti priliki edino vidno de- 
janje vseučiliškega odbora? Katoliško - narodna 
stranka je delovala in deluje v tem oziru vztrajno 
in z določnim smotrom. Pri shodih zanaša vseuči- 
liško misel med ljudstvo. V zvezi, ki jo ima naše 
katoliško akademično dijaštvo z ljudstvom, je naša 
moč in naše delo, konference s Heinom in Sch\veglom 
so liberalno delo. Mi smo navdušili za vseučiliško 
idejo kmečke in delavske sloje. Liberalci pa — 
Schvvegel naš jim osle kaže. Katoliško-narodni po- 
slanci so v predzadnjem zasedanju deželnega zbora 
ponovno stavili nujni predlog, naj deželna vlada 
izposluje izvoljeni vseučiliški deputaciji avdijenco 
pri vladarju. Liberalci so imeli lepo priložnost, pri- 
klopiti se temu predlogu, in ko bi jim bilo kaj na 
tej stvari, bi se bil ta predlog v pol ure lahko 
sprejel. A liberalci so izjavili, da glasujejo proti 
nujnosti vsakega našega predloga, in ta njihov sklep 
je zaključil dotično zasedanje. — Iz vsega tega sledi 

za nas: Mi liberalcem v vseučiliški akciji nič ne 
zaupamo. Tudi v ti zadevi iščejo strankarskih ko- 
risti. Ne branimo jim pa, da se udeležujejo našega 
resnega in odločnega dela za slovensko vseučilišče 
v Ljubljani. Samo toliko naivni nismo več, da bi 
pustili kakega Danila Majarona samega nastopati v 
našem imenu. Mi imamo svoje zastopnike, državne 
poslance, ki imajo nekaj značaja in veljave. Ti so 
naravni voditelji vseučiliške akcije. Če hočejo libe- 
ralni revčki Andrejčki na Dunaju ž njimi, svobodno 
jim! Tod pa imamo ljudstvo, ki razume našo 
zahtevo in ve z nami vred, da slovenski liberalci ni- 
majo nič druzega, nego široka usta, zraven pa samo 
še toliko lenobe, da se da primerjati edino z njihovo 
brez vplivnost j o. Še nekaj! „Narodova" laž hoče, 
kakor smo že rekli, oslabiti opazko „Zore“, ki po 
pravici kritikuje nedelavnost vseučiliškega odseka. 
Zanimivo! Ti liberalni nemškutarji, ki so dozdaj 
vedno tako nepopisno bahato bagatelizirali sloven- 
sko katoliško akademično gibanje, čutijo potrebo, 
zagovarjati se proti „Zori“. Ti ljudje so začeli slu- 
titi, kje je težišče. Naši akademiki jim imponirajo. 
In da se opero, morajo lagati. Hm!“ 

Neopravičeno napadeni dr. Danilo Maja- 
ron koncipoval je koj takrat obrambni odgovor. 
Ta odgovor po ne vem kakšnem naključju ni bil 
objavljen nikjer. Dr. Majaron inašel ga je šele 
pod vtisom Erjavčevega poročanja o akciji za 
vseučilišče med svojimi starimi spisi. Dal mi ga je 
na razpolago. Ker je značilen tako za takratne po- 
litične razmere, kakor za presojanje vseučiliškega 
vprašanja z zgodovinskega stališča, priobčujem ga 
dobesedno. Tako-le se glasi: 

„K akciji za naše vseučilišče. 

(„Slovencu“ odgovor.) 

„Slovenec“ je zadnjo sredo objavil notico, v ka- 
teri prezirljivo piše o naši dozdanji vseučiliški 
akciji. Med tem, ko sem bil iz Ljubljane odsoten, je 
že „Slov. Narod" na ono notico v obče reagiral. Ne- 


ZSJ 


<n, 


f 


90 

katere podrobnosti pa je treba posebej zavrniti, ker 
se z njimi pači resnica in dela krivica. Naj torej 
odgovorim nekoliko in sicer jaz, ker je »»Slovenec 4 
moje ime dvakrat vpletal v dotično notico in ker 
dostojnost tudi zahteva, da človek odklanja časti, ki 
mu ne pristojajo. 

Očitanje »»Slovenčevo 44 leti na vseučiliški odbor, 
ki se je bil osnoval 1. 1898. kmalu po vseučiliški raz- 
pravi v deželnem zboru. Ta odbor da noče nič ve- 
deti za deputacijo, ki jo je deželni zbor izvolil za 
avdijenco pri cesarju, — tega odbora „edino vidno 
dejanje je bila Majaronova pot na Dunaj“! 

Stvar pa je taka, da tega vseučiliškega odbora 
že davno več ni, — prenehal je v tistem hipu, ko je 
bil izpolnil dano mu konkretno nalogo. Oživotvoril 
se je bil namreč spomladi 1. 1898 po inicijativi dru- 
štva »Pravnika 44 , ki je tedaj povabil „Slov. Matico 44 
in profesorski kolegij ljubljanske bogoslovnice na 
skupno delovanje v ta namen — pa tudi samo v ta 
namen! — da se v zmislu pravkar storjenih deželno- 
zborskih sklepov sestavi utemeljena peticija za 
ustanovitev vseučilišča v Ljubljani. Ta odbor je 
imel svojo zadnjo sejo dne 8. oktobra 1898. 1., v ka- 
teri je moj načrt peticije v obliki spomenice odobril 
in me nadalje pooblastil, da naj peticijo izročim 
vladi ter državnemu zboru. Častno to nalogo sem 
izpolnil osebno dne 14. oktobra 1898. 1., ko sem 
spremljan od tedanjega podpredsednika poslanske 
zbornice g. dra. Ferjančiča in pa od načelnika 
»krščansko-slovenske narodne zveze 44 g. Povšeta, od- 
dal spomenico tedanjemu ministrskemu predsedniku 
grofu Thunu in naučnemu ministru grofu Bvlandt- 
Rheidtu. 

Tako pa je tudi vseučiliški odbor storil popol- 
noma to, kar mu je šlo. Za kaj drugega ali za kaj 
več se ni bil sestavil. Zato je pa čisto neumestno, 
če tedaj »»Slovenec 44 zaničljivo povprašuje: „Kdo je 
kriv, da je bila Majaronova pot na Dunaj ob tisti 
priliki edino vidno dejanje vseučiliškega odbora? 44 
Iz povedanega je pa tudi razvidno, zakaj da vse- 
učiliški odbor, ob katerega se »»Slovenec 44 izpodtika. 

„noče vedeti" za zgoraj imenovano deželnozborsko 
deputacijo. Naravno, da zato ne, ker je ta de- 
putacija bila izvoljena šele v seji dne 28. decembra 
1898, dočim se je bil vseučiliški odbor, kakor rečeno, 
že poprej v jeseni razšel, izpolnivši celo svojo nalogo. 

O deputaciji govoreč, „Slovenec" zopet vprašuje, 
kdo je kriv, da še do danes ni bila sprejeta, ali kle- 
rikalci ali slovensko-nemška zveza? — Bržkone 
seveda slovensko-nemška zveza! Istina pa je, da se 
je razmerno najugodnejši čas za sprejem deputacije 
zamudil. V deželno- zborski seji dne 14. marca 1899 
je g. deželni glavar naznanjal, da je došlo Najvišje 
dovoljenje za sprejem deputacije, da se pa čas spre- 
jema kasneje določi. Tedaj pod Thun - Kaizlovo 
vlado je notranji položaj za naše težnje bil še ne- 
koliko ugoden, a bili so tudi le še zadnji tedni. Kaj 
je bilo krivo, da v tem še nekoliko ugodnem času 
deputacija ni bila na Dunaj poklicana, — naj le do- 
žene „Slovenec" sam, znabiti na podlagi dotičnih 
aktov. Morda bo prav neljubo presenečen, ker najde 
vse prej, nego opravičbo za svoje sumičenje s »»slo- 
vensko- nemško zvezo"!" 

Ni moja stvar dajati komentarje k besedam 
dr. Majarona; toliko pa moram vendar pri- 
pomniti, da je z Dunaja prišlo sporočilo, da cesar 
odposlanstvo deželnega zbora sprejme. Prav po 
občno znani avstrijski perfidnosti pa je bila temu 
sporočilu pridodana pripomnja, da se čas sprejema 
določi kasneje. Do dr. Šušteršiča, ki je ta- 
krat kot obče priznani in absolutni vodja slovenske 
katoliške stranke v njenem imenu delal politično 
vreme, in do deželnega glavarja Otona Detele 
je torej bilo, da izdejstvujeta takojšen sprejem od- 
poslanstva. Ker tega storila nista, opravičen je sum, 
da je. šlo za kake takšne politične kravje kupčije na 
račun slovenskega vseučilišča, kakršne so pri dr. Šu- 
šteršiču bile v navadi. 

Meni in dr. Majaronu ni bilo nikdar do 
tega, da bi bila hotela slovensko vseučiliško vpra- 
šanje na politični stojnici na drobno izsekavati. Bilo 
nama je — tudi o vseh tovariših iz narodnonapredne 

stranke to lahko trdim — resnično le za stvar. Smo- 
ter, ki smo ga imeli pred očmi iz golega idealizma, 
ki ni bil niti po najtanjši meglici zasenčen, nam je bil 
presvet, da bi ga bili vlačili v blato vsakdanjih uma- 
zanih političnih borb in prask, v katerih so tako veliko 
vlogo igrali dušljivi plini strankarskega intrigantstva. 

Iz tega razloga sem, videč, da se uresničenje 
naše goreče želje po lastnem najvišjem prosvetnem 
in kulturnem zavodu ne premakne z mrtve točke, 
prišel do prepričanja, da ne bo prej bolje, dokler se 
ne ustvari institucija, ki bi z neprestanim smotre- 
nim in vztrajnim delom šla za velikim ciljem. Zato 
sem v seji deželnega zbora dne 30. decembra 1901 
stavil med ostalim tudi predlog, naj „se iz deželnega 
zbora izvoli odsek treh članov v ta namen, da stopi 
v stalen vseučiliški komite, v katerem naj bodo z 
enakim številom odposlancev zastopani: občinski 
svet ljubljanski, „Matica slovenska", društvo „Prav- 
nik" in profesorski zbor knezoškofijskega semenišča 
v Ljubljani, in kateri naj primernim načinom stopi 
v dotiko z zastopniki slovenske akademske mladine 
na dunajskem, graškem in praškem vseučilišču." 

Ker ta predlog zaradi obstrukcije v deželnem 
zboru sploh ni prišel v razpravo, ustanovil sem — 
po pooblastilu občinskega sveta ljubljanskega — 
vseučiliški komite sam. Seveda sem, oprt na soglas- 
nost, ki je dne 28. februarja 1898. glede tega pred- 
meta vladala med vsemi slovenskimi poslanci de- 
želnega zbora, povabil tako deželni od- 
bor, kakor profesorski zbor knezo- 
škofijskega semenišča, naj odpošlje- 
ta vanj po troje odposlancev. Odziva 
ni bilo ne od ene in ne od druge strani. 
Da za tako ravnanje ni bilo stvarnega razloga, mi 
je bilo več ko jasno. Spoznal sem torej, da 
gre tu za nepojmljiv in neopravič- 
ljiv politično-strankarski odpor. Uteg- 
nil je tičati v tem, ker se je Vseslovenska ljudska 
stranka jela navduševati za nemško katoliško vse- 
učilišče v Solnogradu in je za njega ustanovitev v 

svojih vrstah tudi že jela zbirati prispevke. Pa tudi 
to mi ni vzelo poguma. 

„Če nečete vi, bomo pa delali sami!“ dejal sem 
sam pri sebi. Poleg treh članov, ki jih je bil izbral 
občinski svet ljubljanski, privzel sem v vseučiliški 
komite še po tri odposlance društva „Pravnik“ in 
„Sloveniskega profesorskega društva", katere sem k 
sodelovanju povabil mesto pasivnega semeniškega 
profesorskega zbora. — In začelo se je intenzivno 
delo, ki je privedlo pred vsem do p r e - 
važnega dejstva, da se je naučni mi- 
nister Hartl izjavil za upravičenost 
zahteve po slovenskem vseučilišču in 
da so z njegovo pomočjo bili storjeni prvi praktični 
koraki za odstranitev zaprek, ki so oživotvoritvi te 
zahteve dotlej stale na poti. Vseučiliški komite je 
namreč do 19. avgusta 1910. leta, katerega dne je 
vsled cesarjeve nepotrditve prenehala moja vršitev 
županskih dolžnosti, imel za vseučiliško profesorsko 
karijero z državnimi štipendijami na nemških vse- 
učiliščih zagotovljene te-le slovenske učenjake: 
dr. G o j m i r a Kreka, dr. Milana Šker- 
lja, dr. Josipa Tominška, dr. K. O z - 
v a 1 d a , dr. Janka Polca, dr. Frana 
Ellerja, dr. Rada Kušeja, dr. Leonida 
Pitamica in dr. Štefana Sagadina. Se- 
dem teh gospodov je, ko nam za vseučilišče ni bilo 
treba več prošenj in bojev, ker nam ga je ustvarila 
lastna narodova suverenost, postalo sedem krepkih 
stebrov slovenske almae matris. In šest jih je, s 
čijih aktivnim znanstvenim in znanstvenoodgojnim 
delom, se še danes po vsej pravici ponašamo. 

Da je vse to res, kakor sem tukaj povedal, za 
to so zgovorne priče zapisniki o sejah vseučiliškega 
komiteta in pa tem zapisnikom priložena pisma 
teh-le gospodov: dr. Milana Škerlja, dr. Metoda 
Dolenca, dr. Gregorja Kreka, dr. Gojmirja Kre- 
ka, dr. Leonida Pitamica, dr. Josipa Tominška, 
dr. Karla Ozvalda, dr. Miroslava Ploja, dr. Gvi- 
dona Serneca, dr. Frana Žižka, dr. Jakoba Žmavca, 

dr. Ivana Žmavca, dr. Fra- 
na Mohoriča, dr. Stanka 
Lapajneta, dr. Henrika 
Tume, dr. Jakoba Rajha, 
dr. Rada Kušeja, dr. Fra- 
na Ellerja, dr. Alberta 
Kramerja in dr. Mihajla 
Rastoharja. Ta pisma 
hrani vseučiliška (prej: 
licejska) knjižnica, v ka- 
teri so kulturnim in po- 
litičnim zgodovinarjem 
lahko dostopna. 

Vseučiliški komite je 
f>il s svojim uspehom 
lahko zadovoljen. Dose- 
gel pa se je ta uspeh le po njegovem prizadevanju 
in brez kakršnekoli pomoči od katoliške stranke, 
in to ravno v dobi, v kateri je bila v veljavi zveza 
Narodnonapredne stranke z Nemci. Ravno v tej 
dobi nastal je tudi obsežni, opravičenost naših 
zahtev po lastnem vseučilišču zgovorno dokazujoči 
»Vseučiliški Zbornik 44 , ki sta ga spisala Janko 
Polec in Bogumil 
Senekovič. Založil 
sem ta zbornik jaz. Res- 
nobe svojega in narodno 
napredne stranke priza- 
devanju za vseučilišče bil 
sem tako prožet, da sem 
daroval svojo dokaj šte- 
vilno knjižnico mestne- 
mu magistratu z name- 
nom, da jo shrani za 
bodoče naše vseučilišče. 

To naj bo gospodu Fra- 
nu Erjavcu poveda- 
no, da ne bo še zanaprej 
taval v zmoti. Dr. Iva- 
nu Šušteršiču in Bogumil Senekovič. 





95 


njegovi stranki je bilo pa bore malo do vseučilišča. 
Saj je to naj eklatantne j e pokazal s tem, da je kasneje 
vseučiliški fond, ki se je bil zbral po mojem in 
dr. Majaronovem predlogu, s pritrdilom svoje 
stranke, porabil za zboljšavanje svinjakov po kme- 
tih. Kakšen aviso v slovenskem v s e - 
u č i 1 iškem vprašanju je to za avstrij- 
sko vlado pomenilo, menda še ni po- 
treba posebej naglašati. Zlasti ko je v 
vprašanju slovenskega vseučilišča prav dobro po- 
znala tudi mnenje nekega drugega slovenskega po- 
litika, ki je — kadar mu je to šlo v račun — rad 
videl, da ga smatrajo za vplivno osebo vodstva 
„ Vseslovenske ljudske stranke* 4 . Gospod Fran Šuklje 
ga dobro pozna. 

Slovensko vseučilišče sedaj imamo. Po pripra- 
vah svojedobnega, po mojem predlogu s polnim so- 
glasjem občinskega sveta ljubljanskega sestavlje- 
nega vseučiliškega komiteta in po energičnem pri- 
zadevanju pokojnega dr. Danila Majarona, 
dala nam je to najvišjo nacijonalno kulturno usta- 
novo — Jugoslavija. Brat Srb — minister Lju- 
ba Davidovič — je bil, ki je predložil kralju 
v podpis ustanovitveni ukaz. Nikdo iz bratov Hrva- 
tov ni ugovarjal, dasi jih je nekdo, ki ga tudi gospod 
Fran Šuklje dobro pozna, takorekoč vabil, naj se 
zagrebškemu vseučilišču na ljubo upro ustanovitvi 
ljubljanskega. Slovenci smo seveda ob njegovi 
ustanovitvi slavili novo zmagoslavje. Prvo je bilo, 
ko je državna ustava dala našemu jeziku značaj 
državnega jezika ter je s tem kar naj slo vesne j e pri- 
znala našo slovensko narodnost. Drugo, ne manj 
važno, sedaj, ko nam je v dosledku tega ustanovila 
vseučilišče s slovenskim predavateljskim je- 
zikom. 

Štirinajst let je že poteklo od takrat in ljubljan- 
sko vseučilišče se prav zadovoljivo razvija. Ponositi se 
more celo s tem, da se sme dičiti s častnim naslovom 
»Vseučilišča Kralja Aleksandra I.“ Za- 
četno dobo svoje zgodovine ima že torej za sabo. 

Zato se zlasti tisti, katerim je bil pri njihovem 
javnem delovanju (najsvetlejši ideal, smemo zani- 
mati, če in v koliko so se izpolnile nade, ki smo jih 
od njegove ustanovitve pričakovali. 

In glede tega si bom — v polni zavesti odgo- 
vornosti za svoje besede — dovolil kratko ugotovilo. 

Ko bi se nam bilo posrečilo doseči ustanovitev 
vseučilišča v Avstriji, bi bil ta najvišji naš 
prosvetni zavod poleg vršenja naloge, ki jo 
izrazito označuje že njegovo ime, tudi najmoč- 
nejša trdnjava za obrambo naše na- 
rodnosti. Ker nam jo je država v smislu svoje 
jožefinske usmerjenosti, po kateri se je smatrala 
poklicano, da kolikor le mogoče ovira z živeljno silo 
na pozornico svetovne zgodovine stopajočo moč in ve- 
ljavo Slovanstva, na vse mogoče načine izpodkopa- 
vala, bilo bi to pomenilo jako mnogo. Politične borbe 
malih narodov so pri uredbi svetovnih razmer že po 
prirodi stvari same obsojene k neuspehu. Tudi te- 
daj, če slone na najidealnejših nagibih. Za take 
borbe pri današnjih publicističnih razmerah svet 
sicer izve, a njegovo zanimanje vzbujajo le kot pe- 
stre dnevne vesti iz vseh krajev sveta. Sicer se me- 
rodajni državniki, ki stoje ob veliki iztikalni deski 
svetovnopolitičnega dinamskega stroja, zanje ne 
zmenijo. Preneznatne so njihove pogonske moči. 

Cisto drugače pa je, ako se takim malim na- 
rodom omogoči pokazati svoje duševne vrline. Saj 
ni izključeno, da je z njimi kak številčno neznaten 
narod tako izredno oblagodarjen, da prekaša marsi- 
kak številčno velik narod. Kakor so na svetu ne- 
znatni otoki, ki po svojem prirodnem bogastvu da- 
leč nadkriljujejo velike otoke in obsežne kopninske 
celine. 

In ravno nam Slovencem ni treba svoje luči 
postavljati pod mernik. Saj smo svetu dali učenjake 
velikega slovesa, katerih marsikateri je pomagal 
širiti slavo tujega imena. Z lastnim vseučiliščem bili 
bi še le dosegli, da bi bil široki svet spoznal našo 
veljavo. 

Politika vedno le šteje; znanost 
pa odtehtava. Zato so zveze znanstvenih edimic 
med sabo idealne, povzbujajoče in oplojajoče; dočim 
so politične zveze le plod hladnih računov. To je 
razlog, da morejo po vsem svetu zasloveti kulturno 
delujoči, snujoči in stvarjajoči mali narodi, ki v po- 
litičnem pogledu le malo ali celo ničesar ne pome- 
nijo. S tem pa tudi utemeljujem svojo trditev, da bi 
bilo lastno vseučilišče v Avstriji postalo afir- 
macija naše narodnosti. Po svetlih žarkih 
znanosti, prihajajočih od tega novega žarišča, bil bi 
nas široki svet še le spoznal. 

Imeli smo pa izredno srečo, da je naše na- 
rodno ime širom sveta po dosledku po- 
litičnih dogodkov znano postalo. Iz 
podložnikov postali smo gospodarji; iz podanikov 
državotvorni soodločevalci. 

Po tem takem ob danih razmerah odpada ozna- 
čena naloga našega vseučilišča in mu ostaja le 
druga: da nas predstavi svetovnemu 

znanstvenemu aeropagu po našem 
znanstvenem stremljenju in umstve- 
nih sposobnostih. 

Ne usojam si sodbe, če in koliko naše vseuči- 
lišče opravičuje in vrši nalogo v tej smeri. Pač pa 
zapisujem svoje trdno prepričanje, da postane krepko 
žarišče pravega znanstva, ki nam v učenem svetu 
pribori uvaževanje in spoštovanje, v kulturni za- 
jednici pa enakovrednost. — Nič zato, če bi nam 
kak nepričakovan dogodek izzval kedaj o tem dvom 
ali kak drug neprijeten občutek! Znanstvena 
resnica se pred vrati slovenskega vse- 
učilišča ne bo mogla ustaviti, znan- 
stveno iskanje istine ne prekratiti. — Saj nam tudi 
včasih kaka meglica — semtertje celo kak grozeč 
oblak — zakrije solnce; vendar njegovi svetlobi ne 
more trajno kljubovati. 

Prav posebno pa moram zopet povdariti, da nam 
je le jugoslovanska država pripomogla do lastnega 

slovenskega vseučilišča. Tega bi si tako akademični 
senat, kakor vsi slušatelji, morali biti vedno svestni. 
Zlasti še, ker nosi to vseučilišče ime našega narod- 
nega kralja, ki je genijalni predstavitelj jugoslo- 
venske državne misli. Naša alma mater 
bodi torej vedno in v vseh o k o 1 n o - 
stih krepka braniteljica te za nas 
Slovence — pa naj kjerkoli živimo — 
edino spasonosne politike! 


Še enkrat: Fran Šuklje. 

ker zadenem zopet na svo- 
jega starega »intimnega neprijate- 
lja“, g. Ivana Hribarja. 

(Fran šuklje v III. delu knjige 
„Iz mojih spominov 4 * na strani 170.) 

V drugi polovici meseca junija 1929. leta izne- 
nadila sta dnevnika „Jutro“ in »Slovenec" svoje 
čitatelje s to-le objavo: 

»PORAVNAVA 

sklenjena pri dež. kot tiskovnem sodišču v Ljubljani 
dne 11. VI. 1929 ad Pr. VII 34/27-55. 

Stranki skleneta sledečo 

poravnavo. 

G. tožitelj dv. svetnik Fr. Šuklje poda sle- 
dečo izjavo: 

Izjavljam, da nisem nikdar dvomil o 
osebni nesebičnosti g. Ivana Hribarja. 
Svoje spomine sem pisal bona fide. 

V kolikor je smatrala neinformirana javnost 
dotično vsebino moje knjige kot napad na osebo 
g. Ivana Hribarja jo obžalujem, ker to ni 
bila tendenca moje knjige. 

Ugotavljam, da nisem v teku mojih po- 
izvedb ničesar našel, kar bi me opra- 
vičevalo sumničiti g. Ivana Hribarja 
nečastnih dejanj, osobito glede njegovega 
javnega delovanja v lastnosti kot župan stolnega 
mesta Ljubljane ali kot kraljevi poslanik in mini- 
ster v Pragi. 

Izjavljam, da svoje obdolži tve lo- 
jalno preklicujem. 

G. toženec minister Ivan Hribar poda sle- 
dečo izjavo: 

Z ozirom na gorenjo izjavo, s katero mi je dal 
g. dv. svetnik Fir. Šuklje popolno zadoščenje, izjav- 
ljam tudi s svoje strani, da je bil namen moje ob- 
dolžitve v „Narodnem Dnevniku" edinole ta, da za- 
vrnem njegove dejanske očitke kot neresnične. 

Če pa smatra g. dv. svetnik Fr. Šuklje dotični 
moj odgovor za očitek lažnjivosti, ki ga pa nisem 
nameraval, izjavljam lojalno, da sem šel predaleč 
in da ga obžalujem. 

Stranki se zavežeta objaviti svoji izjavi na 
lastne stroške v 8 dneh enkrat v „Jutru‘‘ in „Slo- 
vencu". 

Fran Šuklje 1. r. Ivan Hribar 1. r.“ 

Vsak človek bi bil pričakoval, da je ta „porav- 
nava" končna beseda dveh strank, ki sta si zaradi 
obrambe časti stali pred sodiščem nasproti. 

Smatral bi bil pa tudi kot nekaj samo po sebi 
umljivega, da Šuklje, ako bo svoje spomine nada- 
ljeval, v prvi novi knjigi, ki jo pod tem naslovom 
izda, lojalno priobči besedilo te „poravnave“. Saj 
je jasno, da bi bil jaz kot tožnik, ko bi bil vedel, da 
izide še en zvezek Šukljetovih spominov, zahteval, 
da se poravnava priobči pred vsem v tem zvezku. 

Na čelu tega poglavja navedene besede iz 
Šukljetove, pol leta kasneje izdane tretje knjige 
njegovih spominov pa dokazujejo, da se Šuklje samo 
po sebi umevne dolžnosti ni zavedal, ali vsaj ne — 
spomnil. Dokazujejo pa še več. Da mu namreč nje- 
gova zbadljivostna žilica še ne da miru. 

To pa kljub temu, da mu je še v živem spo- 
minu s kako grenkimi občutki je dne 11. junija 
1929 podpisal ono izjavo, katere besedilo je vendar 
tako jasno. In kljub temu, da prav dobro ve, d a 
ga je le moja popustljivost in priza- 
nesljivost rešila dokaj težjih p o s 1 e - 

dic in ko se še živo spominja, »koliko neprespanih 
noči mu je — kakor je mojemu prijatelju Ivanu 
Trdini, upokojenemu mestnemu knjigovodji lju- 
bljanskemu, sam tožil — povzročal strah pred temi 
posledicami. — Vse zastonj! Šuklje bi ne bil Šuklje, 
ko bi mu vse to bilo šlo k srcu. Narobe: Zatekel se 
je celo k izrazovitosti francoskega jezika, iz čegar 
slovstva si je za mojo označbo izposodil očitek „in- 
timnega neprijatelja“ (ennemi intime). 

Glede na to se mi zdi potrebno — v dopolnitev 
tega, kar sem o tem našem politiku povedal že v 
I. knjigi svojih spominov — dodati še ta-le dopolnila. 

Odkar sem prenehal biti pokrajinski namestnik, 
nisem s Franom Šukljetom prihajal v nikakšne 
stike več. Zgodilo se je pač, da sva se semtertje sre- 
čavala. Kakor je to med izomikanci navada, sva se 
ob takih prilikah tudi vzajemno pozdravljala. To 
je pa bilo tudi vse. Franu Šukljetu privoščil sem, ne 
da sem imel priliko mu to kedaj povedati, pod konec 
njegovih dni oni mir, ki sem si ga želel tudi sam. Mir, 
ki človeku po pošteno izvršeni življenjski nalogi, 
katero mu je bila usoda naklonila, tako dobro de. 

Fran Šuklje pa do mene ni imel takih čutil. Ko 
je izdal I. knjigo „Iz svojih spominov 4 * zaletel 
se je namreč vame brez vsakega po- 
voda tako vehementno in brezobzir- 
no, da je to pri nepristranskih čitatelj ih vzbujalo 
ogorčenje in da so me prijatelji — po katerih sem 
bil na te napade opozorjen — naravnost pozivali, 
naj na nje odgovorim. 

Ne bom ponavljal, kaj vse si je ta mož drznil o 
meni napisati. Ugotavljam le, da se ni pomišljal 
osumničiti me — kakor je to iz besedila izjave z 
dne 11. junija 1929 nad vse jasno razvidno — osebne 
sebičnosti in nečastnih dejanj, osobito v mojem 
delovanju kot mnogoletni župan ljubljanski in kot 
kraljevi poslanik in minister v Pragi. 

Poznavajoč Šukljeta in njegovo politično re- 
putacijo bil bi pač lahko preko vseh neokusnosti, 
katere je na 113. in 114. strani, pa tudi na drugih 

mestih svoje knjige proti meni in mojem javnem 
delovanju nagromadil, mirne duše šel k svojim 
navadnim opravilom. Da tega vendar nisem storil, 
bile so vzrok gori navedene besede. V vsem svojem 
javnem delovanju sem se najvestneje in najrahlo- 
čutneje izogibal vsemu, kar bi moglo le — in če 
tudi naj rahlejšo — senco vreči na mojo absolutno 
nepristopnost glede izrabljanja svojih uradnih funk- 
cij. Sedaj pa pride naenkrat Šuklje in mi tako, 
da to iz njegovih navedeb lahko povzame še tako 
naiven čitatelj, ne očita nič manj, ko da 
sem kot ljubljanski župan in kra- 
ljevski minister in poslanik v Pragi 
v sebične namene izrabljal svoj urad- 
ni položaj! Očitek torej — ne morda 
lahkega prestopka, temveč — težkega zlo- 
čina! 

Da ob takem očitku nisem mogel ostati hladno- 
krven, je pač samo ob sebi umljivo. Spoznal sem 
pa tudi, da bi tu načelo izbijanja klina s klinom, 
tedaj samega tiskanega zavračanja, ne bilo zadosti. 
Zato sem se takoj odločil iskati si proti Šukljetu 
zadoščenja pri sodišču s tožbo za- 
radi žaljene časti. Pred tem sem pa pri- 
občil v „Narodnem Dnevniku" in tudi v posebni 
knjižici pod naslovom: »Franu Šukljetu v 
spominsko knjigo" precej opopran odgovor, 
v katerem sem za umevanje napadalčevega neraz- 
položen j a do mene navel nekatera zanj zelo značilna 
dejstva. 

Tožbo, ki sem jo v svojem odgovoru napo- 
vedal, vložil je v mojem imenu odvetnik dr. Fran 
Tekavčič dne 8. januarja 1927. 

Da si v tako nastali pravdi izboljša svoj po- 
ložaj, vložil je Šuklje po odvetniku dr. Janku 
Brejcu dne 27. junija 1927 protitožbo. Povod za 
njo našel je v tem-le odstavku mojega obrambnega 
odgovora na njegove napade: 

„Predvsem naj bode ugotovljeno, da je profe- 
sorju zgodovine — in to je bil Šuklje, dokler se ni 

preril v parlamentarno življenje in s tem k boljše 
plačanim službam — resnica, ta hčerka božja, dokaj 
postranska stvar. Kjer misli, da se lahko izhaja brez 
nje, vrže jo — meni nič tebi nič — iz svoje krošnje. 
Vsled tega nastali prazni prostor v tej krošnji iz- 
polni enostavno z izmišljotino ali pa z nečem, kar je 
resnici ravno nasprotno. Kako se to v slovenščini 
zove, ve Šuklje prav dobro.“ 

Saj se zavedam, da Šukljetu na njegov napad 
nisem odgovarjal z uljudnostnimi pokloni. Zave- 
dam celo, da me je psihološko moje stanje po pre- 
čkanju Šukljetovega napada zapeljalo k zbadlji- 
vostim, ki sicer niso bile moja navada. Zavedam pa 
se pri tem tudi, da navedeni moj odgovor ni take 
narave, da bi me — glede na napad, po katerem je 
bil izzvan, — posebno obremenjeval. Tega mnenja 
je bil tudi odličen pravnik, ki je moj odgovor pred 
natisom prečital in ni v njem našel nič izpod- 
takljivega. Kakor se pa utapljajočemu zdi, da mu 
vsaka bilka nudi rešilno možnost, tako se je tudi 
Šuklje te šibke opore oprijel, da mu v pravdi, 
za katero je dal povod, pomaga vzdržati se nad vodo. 

Temeljem obeh vloženih tožeb začele so se 
obsežne poizvedbe, pri katerih so sodelovala poleg 
domačih sodišč tudi sodišča v češkoslovaški repub- 
liki in v Švici. Ko je dokazano postopanje po za- 
slišanju prič, katere je sodišče dopustilo, po preteku 
skoro dveh let bilo končano, vložil je v mojem 
imenu dr. Fran Tekavčič vsled poziva de- 
želnega kot tiskovnega sodišča ’ v Ljubljani z dne 
6. maja 1929 dne 8. maja 1929 Obtožnico s 
prošnjo za razpis glavne razprave. 

Na le-tej je potem dne 11. junija 1929 prišlo 
do uvodoma priobčene poravnave. Da je do te 
poravnave prišlo, zahvaliti se je le mojemu obziru 
do gospoda senatnega predsednika, ki se je za tako 
rešitev sporne zadeve z vso gorečnostjo zavzemal. 
Jaz pač nisem imel povoda, da se spuščam v po- 
ravnavo, ker je gospod senatni predsednik sam brez 
ovinkov priznal, da je žalitev, katero mi je moj na- 

sprotnik brez povoda in neutemeljeno vrgel v obraz, 
dokaj hujša od one, ki jo je Šuklje izkonstruoval iz 
mojega obrambnega odgovora. Vendar sem se glede 
na njegovo željo udal. Zahteval sem le — v namenu, 
da ima od pokore, katero zasluži oni, ki je nečedno 
stvar tako lahkomiselno začel, vsaj javna dobro- 
delnost kako korist — naj plača Šuklje zavodu za 
slepce v Ljubljani 3000 dinarjev. Plačati bil 
je moj nasprotnik takoj pripravljen; a glede višine 
zneska jel se je pogajati. Dobremu srcu mojega 
pravnega zastopnika je pripisati, da je Šuikljetu 
uspelo znižati ta dobrodelni prispevek na 300 di- 
narjev. 

S prej priobčeno poravnavo z dne 11. junija 1929 
je bil po splošno veljavnih pojmih spor med nama 
dvema končan. Pa tudi poravnan. Saj to najjasneje 
izpričuje že sam zapisnik o tem, ki ima naslov 
»poravnav a“. 

Gospod Fran Šuklje pa je, kakor to iz- 
pričuje nova zbadljivka na moj naslov, drugačnega 
naziranja. Pribijam to na tem mestu; pribijam 
zlasti zato, da naša javnost izprevidi, kako se včasih 
premišljeno skrbi zato, da se moti blagodejno ozračje 
mirnega in spokojnega sožitja. Pribijam pa tudi zato, 
ker dokazuje, da poravnalni zelus, dasi je gotovo 
hvalevreden, ne rodi vselej pričakovanih posledic. 
Vsaj v tem slučaju je pravdna stranka, kateri je 
prinesel brezdvojbeno korist, nad vse jasno pokazala, 
da bi zanjo bil umestnejši pravdorek sodnega dvora. 

Pri „Slovencu“ 'so kljub temu napadu name v 
III. zvezku Fran šuklje vi h „Spommov“ ču- 
tili vendar potrebo delati za to publikacijo kričečo 
reklamo. — „Avtor“ — tako se ta sejmska reklama 
glasi — »nam to zgodovino opisuje z največjo ob- 
jektivnostjo, izvirajočo iz one resnicoljubnosti, ki si 
jo je bil sam postavil kot rrtaksimo svojega poli- 
tičnega delovanja. „če je pa kakšna tendenca v 
njegovem delu je ta: S svojo vestjo nikoli ne sklepaj 
kompromisov! S tega stališča presoja osebe in nji- 
hova dejanja pa nam riše portrete, ki bodo v naši 

zgodovini ostali kakor bi bili z dletom vdolbeni v 
nesprhljiv kamen: omenjamo samo“: in se- 

daj med drugimi imeni navaja tudi mene. 

Koliko je ta reklama zalegla, ne vem. Toliko 
zdrave pameti, pa našim ljudem vendar pripisujem, 
da se bodo o literarnih portretih naših javnih de- 
lavcev hodili poučevat k dr. Ivanu Prija- 
telju, ki ima mirnejšo roko in izbru- 
šenejše dleto, ko šuklje. 

Gospodu Franu Šuklje tu pa tudi sedaj 
že ta reklama ni prinesla posebne sreče. Uredništvo 
»Slovenca" je namreč kmalu na to — in to na 
9. strani št. 130. z dne 7. junija 1930 — priobčilo 
to-le značilno pojasnilo: 

Franjo Šuklje: Iz mojih spominov. 

Pod tem naslovom srno v štev. 124 svojega lista 
dne 31. m. m. priobčili priporočilo za gorenje 
knjižno delo. V tem priporočilu je rečeno, da avtor 
»zgodovino opisuje z največjo objektivnostjo, ki je 
mogoča, izvirajoča iz one resnicoljubnosti, ki si jo 
je sam bil postavil kot maksimo svojega političnega 
delovanja" in da „s tega stališča presoja osebe in 
njihova dejanja pa nam riše portrete, ki bodo v 
naši zgodovini ostali, kakor bi bili z dletom vdol- 
beni v nesprhljiv kamen". 

Med temi portreti smo navedli tudi Ivan 
Hribarjev. 

S tem smo videzno pritrdili vsemu, kar je Fra- 
njo Šuklje napisal v knjigah „Iz mojih spominov" 
o tem našem javnem delavcu, torej tudi raznim 
očitkom, ki jih vsebuje prva knjiga Šukljetovih 
spominov napram osebi Ivana Hribarja. 

Da popravimo krivico, ki smo jo na ta način 
nehote napravili Ivanu Hribarju, ugotav- 
ljamo rade volje, da je Franjo Šuklje z iz- 
javo z dne 11. junija 1929, ki je bila priobčena tudi 
v našem listu, javno priznal, „da ni nikdar dvomil 
o osebni nesebičnosti g. Ivana Hribarja. Svoje spo- 
mine" — pravi Šuklje v tej izjavi dalje — „sem 

pisal bona fide. V kolikor je smatrala neinformi- 
rana javnost vsebino moje knjige kot napad na 
osebo g. Ivana Hribarja, jo obžalujem, ker to ni 
bila tendenca moje knjige. Ugotavljam, da nisem v 
teku mojih poizpoved ničesar našel, kar bi me opra- 
vičevalo sumničiti g. Ivana Hribarja nečastnih de- 
janj, osobito glede njegovega delovanja v lastnosti 
kot župan stolnega mesta Ljubljane ali kot kraljevi 
poslanik in minister v Pragi. Izjavljam, da svoje 
obdolžitve lojalno preklicujem." — Uredništvo. 

Po povedanem bi se lahko od gosp. Š u k 1 j e t a 
poslovil, ko bi ne bil svoje ljubeznivosti" s 170. 
strani III. zvezka „Iz svojih spomionv" spravil v 
zvezo z ustanovitvijo drž. obrtne, sedanje 
srednje tehnične šole. To pa z namenom, 
da pobije, kar sem glede te šole v svojih spominih 
povedal jaz. 

Naj mi g. Šuklje ne zameri: posebne sreče s 
svojimi zgodovinskimi ugotovitvami nima. V I. zv. 
„Iz mojih spominov", ki ga je izdal leta 1926., pri- 
poveduje — govoreč o vseučilišču — na 89. strani 
med drugim tudi to-le: „Med tem časom se je jako 
izdatno pomnožilo število onih znanstvenikov, ki bi 
po svoji slovstveni kvalifikaciji mogli priti v poštev 
kot vseučiliški profesorji. Deloma je dokaj pomagalo 
v to svrho tiho a sistematično delo prejšnjih 
slovenskih parlamentarcev, ki smo še 
pod staro Avstrijo dosegli od naučne uprave, da so 
bili nekateri nadarjeni Slovenci, absolventje avstrij- 
skih visokih šol, poslani z državnimi štipendijami 
v inozemstvo, da na ondotnih univerzah dopolnijo 
svoje študije ter razširijo svoje duševno obzorje." 

Leta 1929. pa je ob desetletnici ljubljanskega 
vseučilišča Kralja Aleksandra izdal rektorat mo- 
numentalno delo pod naslovom: »Zgodovina 
slovenske univerze v Ljubljani do 
leta 1929." To delo obsega med drugim tudi jako 
znamenito, po pazljivo proučenih pismenih virih 
z minucijozno natančnostjo in učenj aško vestnostjo 
sestavljeno profesorja dr. Janka Polca zgodovinsko 

študijo o vseh pripravljalnih prizadevanjih in delih 
za vseučilišče. In glejte: ni imena Šukljetovega 
in ne imen onih prejšnjih slovenskih parlamentar- 
cev, katere edino je zamogel v mislih imeti, ne naj- 
dete v tej znameniti, vseh najmanjših podrobnosti 
dotikajoči se študiji. Jaz bi dejal, da je bilo delo 
teh častivrednih gospodov parlamentarcev za slo- 
vensko vseučilišče tako »sistematično tiho**, da ga 
pod milim Bogom nikjer zaslediti ni bilo. 

Ta neuspeh zgodovinskega ugotavljanja pa 
bivšega mojega pobratima Šukljeta 
ni izmodril. V III. knjigi „Iz mojih spominov** podal 
se je na opolzlo pot zgodovinskega ugotavljanja zopet. 

Ustanovitev državne obrtne — sedanje srednje 
tehnične — šole 

mu gre še tudi po glavi. To pa zato, da pobije, kar 
sem o tej stvari napisal jaz v II. delu svojih spo- 
minov na straneh 251 — 252. 

Zadovoljstvo imam, da moje navedbe zopet potr- 
juje naj merodajne j še mesto: sedanji velezaslužni rav- 
natelj srednje tehnične šole gospod Josip Reis- 
n e r. In to v letnem poročilu o zaključku šolskega leta 
1930/31. Gospodu Šukljetu nujno priporočam, naj 
se — ako se že ni — pozanima za to v našem kul- 
turnem oziru tako važno in poučno poročilo. Na ta 
način bo namreč — kakor je po ravnokar povedanem 
mogel glede vseučilišča — tudi tu ugotoviti, da z ne- 
katerimi »zgodovinskimi ugotovitvami** nima sreče. 

Da mu pa sam zgodovinsko pojmovanje do- 
godkov, kakor so se razvijali, olajšam, naj ugotovim, 
da je ustanovitev državne obrtne šole 
postala realna stvar takrat, ko je ministerstvo za 
javna dela potrdilo po dvornemu svetniku dr. 
Dvoraku izgotovljene načrte za njeno učno po- 
slopje. Kako je do potrditve in — zlasti — do stavbe 
poslopja prišlo, naj si blagovoljno da dopovedati od 
zgodovinsko nepobitnega razlaganja ravnatelja J o - 

sipa Reisnerja v že omenjenem letnem poro- 
čilu „Srednje tehnične šole* 4 . 

Toda gospod dvorni svetnik Š u k 1 j e je silno 
kritična oseba. On hoče za vse — če tudi na prvi 
pogled vseskozi verjetne — trditve, pismenih urad- 
nih dokazov z datumom in številko razpisa. 

Evo mu za stvar merodajnega razpisa: 

(Dobesedni prevod iz nemškega izvirnika.) 

C. k. deželna vlada za Kranjsko. 

Št. 26.252. V Ljubljani, dne 4. oktobra 1911. 

Njegova Prevzvišenost gospod minister za javna 
dela se je z razpisom z dne 29. septembra t. 1. 
št. 853 - XXI b odločil, 
da izpremeni umetno- 
obrtno strokovno šolo v 
Ljubljani v državno 
obrtno šolo in je dovolil, 
da se odpre dne 3. no- 
vembra t. 1. 

Ti-le oddelki, ki so 
že na zavodu, naj osta- 
nejo dalje in sicer: 

1. Stavbna rokodel- 
ska šola, ki jo tvori pri- 
pravljalni tečaj in dvoje 
strokovnih tečajev. Izje- 
moma se more v letnem 
poluletju 1911/12 v slu- 
čaju, če se oglasijo vsaj Ravnatelj Josip Reisner. 
trije udeležniki, ustano- 

itvi tudi delovodski tečaj za zidarje. V naslednjih 
šolskih letih naj se odpro delovodski tečaji le tedaj, 
ako je predpisano število učencev. 

2. Strokovna šola za obdelavo lesa in kamna s 
tremi letniki. 

3. Javna risalnica za mojstre in pomočnike, ki 
naj se razširi z oddelkom za modeliranje in se naj 
potem zove „javna risalnica in modelirnica za moj- 
stre in pomočnike**. 

4. Strokovni tečaji za dodatno izobrazbo učite- 
ljev na obrtnih nadaljevalnicah v smislu obstoječih 
predpisov. 

Dalje je gospod minister za javna dela dovolil, 
da se s šolskim letom 1911/12 začenši ustanove sle- 
deči novi oddelki temeljem učnih načrtov, ki jih je 



Dr. Vojtech Dvorak. 


svoje dni predložilo ravnateljstvo in 
se sedaj začasno potrjujejo in sicer: 

1. Letnik delovodske šole mehanskotehnične 
smeri. 

2. Mojsterska šola za stavbno in pohištveno mi- 
zarstvo. V zimskem poluletju 1911/12 naj izostanejo 
praktične vaje o uporabi strojev za obdelovanje lesa 
in naj pridejo na mesto njih vaje, ki se lahko vrše 
z ročnim orodjem in pomagali. Za slučaj, da bi do 

1. marca 1912 ne bilo mogoče nabaviti si potrebnih 
strojev, pooblašča se ravnateljstvo, da z lastnikom 
kake pripravne zasebne delalnice za mehansko ob- 
delavo lesa za dobo od 1. aprila do konca šolskega 
leta 1911/12 sklene dogovor, s katerim bo šoli za- 
dostno zagotovil porabo pripomočkov, ki jih delal- 
nica ima. Dotična najemna pogodba naj se pred 
sklepom po tukajšnjem posredovanju predloži mi- 
nisterstvu za javna dela v potrditev. 

3. Prvi letniki oddelkov za šivanje perila, izgotav- 
ljanje obleke in umetno vezenje ženske obrtne šole. 

4. Posebni tečaji za ljudi, ki se z obrtjo pečajo. 
Ti tečaji naj se odpro, kolikor to dopuščajo razpo- 
ložljive učne moči in sredstva, pod modalitetami, 
kakor jih je nasvetovalo ravnateljstvo. 

Glede oživotvorjenja delovodske šole za elektro- 
tehniko ob početku šolskega leta 1912/13 naj ravna- 
teljstvo s tukajšnjim posredovanjem pravodobno 
poroča c. k. ministerstvu za javna dela in mu ob 
enem stavi predlog. 

Ravnateljstvo je bilo dalje ovlaščeno, da v last- 
nem delokrogu stori vse kar je treba, da se nado- 
meste učne ure, ki so se zaradi zakasnelega začetka 
šolskega leta zamudile. O tem je svoječasno poročati. 

Iz zneska 25.000 kron, ki je iz previdnosti že 
prej bil dovoljen in ravnateljstvu s tuuradnim raz- 
pisom z dne 28. septembra t. 1. št. 25.805 po poštni 
hranilnici nakazan, naj se v okviru programa, ki je 
bil predložen za notranjo opremo, plača najpotreb- 
nejša oprema za šolsko poslopje in delalnice in si- 
cer s sodelovanjem v ta namen v Ljubljano od- 
poslanega strokovnega nadzornika, vladnega svetnika 
Schedlbauerja. Iz tega zneska naj se pokrijejo tudi 
izdatki za morebiti potrebne pomožne moči. 

Zavodove učne moči naj sodelujejo pri vseh 
pripravljalnih in opremljevalnih delih/* 

Ta „razpis z datumom in številko** dokazuje 
nad vse jasno, da je dvorni svetnik Šuklje z iz- 
rabitvijo starih zvez, ki jih je ohranil na Dunaju 
po vseh ministrstvih (168. stran III. knjige „Iz mojih 

spominov") leta 1917., vsaj kar se »državne 
obrtne šole" tiče, hodil odpirat že davno pred 
tem na s teža j odprta vrata te šole. 

Iz predstoječega razpisa št. 26.252 je vidno, da 
je uvedba višjih tečajev bila le logična posledica 
izpremembe umetnoobrtne strokovne v državno- 
obrtno šolo. Ta uvedba temeljila je že na svoje 
dni od ravnateljstva predloženih uč- 
nih načrtih za postopno izgradbo državne 
obrtne šole. Ravnatelj Ivan Šubic, ki 
je z vzorno navezanostjo na svoj zavod in z iskreno 
ljubeznijo zanj združeval tudi skrb za njega vse- 
stranski razvoj, izgotovil je bil tudi pravočasno po- 
ročilo za uvedbo višjih tečajev. To poročilo izročil 
je v dalnje uradovanje županu. A ondi je našel tako 
pičlo umevanje za stvar, da je na magistratu 
obtičalo. 

Sedaj pa je — vsaj to utegne biti zgodovinsko 
resnično — po inicijativi ministrskega svetnika 
Reinolta Šuklje dal „zaspanim Ljubljančanom 
pobudo" (170. stran III. knjige „Iz mojih spominov"). 
Bili so pa Ljubljančani tako silno zaspani, da jim 
je uslužni dvorni svetnik Šuklje moral celo se- 
staviti in poslati peticijo za uvedbo višjih tečajev. 
Ta uslužnost je še le spravila na noge odposlanstvo 
dr. Tavčar-Knez-Šubic, ki je s Šuk- 
ljetovo peticijo vred predložilo ministerstvu za 
javna dela ravnatelja Šubica spomenico o uvedbi 
višjih tečajev. 

Avdijenca, ki jo je ob tej priliki odposlanstvo 
— opozarjam izrečno na Šukljetovo trditev, da 
pod njegovim in ne pod župana dr. Tav- 
čarja vodstvom — pri ministru vitezu Trnki 
imelo, napravila je na ravnatelja Ivana Šubica 
oni porazni utis, o katerem govorim jaz na 468. in 
469. strani I. knjige svojih spominov. Ker bi se 
utegnil najti kdo, ki bi o zgodovinski resnici on- 
dotnih mojih navedb dvomil, veseli me, da imam 
zanje popolnoma verodostojne priče. Ravnatelj Šu- 
bic je namreč o svojih jadih in težavah večkrat 

pripovedoval svoji iskreno ljubljeni in vzorno vzgo- 
jevani rodbini. Na njeno pričevanje se sklicujem. 
Eden njegovih sinov mi je o priliki, ko sva se čisto 
slučajno sešla, iz lastnega nagiba zatrdil, da je do 
pičice vse tako res, kakor sem glede njegovega očeta 
pisal, češ da je oče vse to tudi doma ravno tako pri- 
povedoval. Torej tudi ona županova izjava^ ob pri- 
liki avdijence pod Šukljetovim vodstvom pred mi- 
nistrom Trnko in le- tega možka zavrnitev take 
narodne mlačnosti! 

Po vsem tu povedanem si lastim pravico trditi, 
da je zahvala, ki jo je občinski svet ljubljanski v 
javni seji dne 3. aprila 1917. zaradi zaslug za 
G r u š k o in aprovizacijo deželnega stolnega mesta 
Ljubljane Šukljelu soglasno sklenil, dasi jo 
počaščenec v vsej skromnosti odklanja, bila veliko 
bolj zaslužena, ko ona, ki mu jo je bil sklenil v 

javni seji z dne 17. ju- 
lija 1917. 

Kamo sreče,* da je 
imel kasnejši „minister 
za prehrano* 4 v takoime- 
novani „Narodni vladi** 
G r u š k o in dvornega 
svetnika Šukljeta ob 
strani, takrat, ko je ži- 
vel v takih skrbeh, kako 
bo preživljal razpašene 
Celovčane, katere mu je 
nadležno podjetni ge- 
neral Maister z vso 
silo hotel posaditi za 
skromno omizje, ki je 
bilo pogrnjeno za zedi- 
njeno Slovenijo! 

Preden se od Šukljeta poslovim, rad bi mu 
napravil še malo veselje. 

V vseh treh zvezkih njegovega slovstvenega dela 
„Iz mojih spominov** trudi se dokazati, da sem bil 
silno neroden politik. Reči moram, da mi ta njegova 

trditev nikdar ni motila spanja. Saj nisem nikdar 
tekmoval za kak naslov na lestvici politične hier- 
arhije. Če sem pri svojem javnem delu tu in tam 
dosegel celo kak znatnejši političen uspeh, ko veliki 
Šuklje, hil sem ga pač vesel. Druzega pa nič. 

Prijatelj Andrej Gabršček pa mi je lani 
ob moji osemdesetletnici čisto nenadoma podal do- 
kaz, da sem bil res silno „neroden“ po- 
litik. S tem je nehote potrdil kako pravilno me 
je Šuklje ocenjeval. 

Neprenehoma brskajoč po knjigah in spisih, za 
kar je imel prilike dovolj na Dunaju, kamor ga je 
iz solnčne Gorice zanesla zla usoda, iztaknil je nam- 
reč v tesnopisnih zapisnikih nekdanjega avstrij- 
skega državnega zbora govor, katerega sem se sam 
le še megleno spominjal. In objavil ga je v „Jugo- 
slovanu“ dne 8. oktobra 1931. leta. 

Da bo stvar, ki je zame imela posledice, ka- 
kršnim se je Šukljetova politika modro znala 
izogibati, in katerim bi se bil, ko bi ne 
bil tak »nerodne ž“, lahko izognil tudi 
jaz, jasna, priobčujem iz navedene „Jugoslova- 
nove“ številke ves govor iz državnozborske seje dne 
16. marca 1909, kakor ga je prevel Gabršček. 

Evo ponatisa iz „ Jugoslovana": 

»Najprej je izjavil Ivan Hribar, zakaj slovenski 
naprednjaki zaradi avstrijske .zunanje politike ne 
morejo zaupati Bienertovi vladi. Nato pa je na- 
daljeval: 

»»Zunanjemu položaju, ki nam dela skrbi, je 
kriv konflikt s Srbijo. Tu se mora človek nehote 
vprašati, če je bilo potreba, da smo prišli v ta ne- 
prijetni politični položaj. 

Odgovor na to vprašanje ni težak. Saj smo ve- 
dno delali politiko, ki je bila vsa takšna, da nas je 
morala temeljito pripraviti ob vse simpatije balkan- 
skih narodov. Treba je samo opozoriti, 
kako je Avstrija pri raznih prilikah 
izrabljala, rekel bi, obupen zemlje- 

pisni položaj Srbije, da je mogla go- 
spodarsko izžemati srbski narod. Ko- 
likokrat se je zgodilo, da so ogrski živinozdravniki 
zaradi kuge na parkljih umetno ovirali izvoz srbskih 
prašičev, dasi v resnici te kuge v Srbiji ni bilo. In 
goveja kuga! Kolikokrat je morala pomagati, da se 
je zadovoljilo lakomnosti avstrijskih in ogrskih 
agrarcev na veliko škodo srbske živinoreje, pa tudi 
na veliko škodo avstrijskih konsumentov. 

In ko se je svojčas bilo izvedelo, da se hoče 
Srbija rešiti iz naših prevročih ljubezenskih obje- 
mov s tem, da sklene carinsko zvezo z Bolgarijo: 
kakšne grožnje in kakšen pritisk na obe stranki je 
uprizorilo avstrijsko zunanje ministrstvo, da ta na- 
men prepreči! 

Ali vzpričo tega ni umevno, da si prizadeva 
Srbija, kako bi se o prvi priliki osvobodila iz tega 
neprijetnega položaja, iz te stiske? Naj se sedanje 
postopanje Srbije že sodi, kakor se hoče, vendar se 
ji ne sme zameriti, če smatra sedanji trenotek za 
ugoden, da se za vedno reši iz stiske. In to stoji, 
častiti gospodje, da si je srbski na- 
rod svojo sam ostal no st in neodvis- 
nost priboril s svojo lastno krvjo v 
junaških bojih, — v nasprotju z dru- 
gimi balkanskimi narodi, za katerih 
osvobojenje je tekla tuja kri v poto- 
kih. Ta narod zasluži torej možnost 
svobodnega, z nobenimi ovirami so- 
sedov utesnjenega gospodarskega 
razvoja in nihče mu ne sme zameriti, 
če se trudi, da ga doseže. 

Prav nič ne dvomim, da smo kraljevini Srbiji v 
vsakem oziru kos in da v nepredolgem času moremo 
popolnoma premagati srbsko armado, ako ne dobi 
pomoči od zunaj. Toda, kdor se loti vojne, naj 
se pred vsem vpraša, kaj bo v najugodnejšem slu- 
čaju prinesel kot zmagovalec domov. V tem 
oziru pa je, gospoda moja, od vsega 


I 


116 

začetka jasno, da v tej vojni ne bi z 
bojišča druzega odnesli, ko žalostno 
slavo, da smo premagali neenakega 
nasprotnika. Posledice te vojne za notranji 
razvoj monarhije pa bi bile nedogledne. Pred vsem 
nam ne more biti vseeno, če bi se dragocena kri 
naših vojakov prelivala za fantom, če bi matere bile 
ob svoje sinove in cele rodbine ob svoje reditelje. 
Pa tudi tega ni pozabiti ali puščati v nemar, da bi 
draga vojna — in to bi bila vsekakor vojna s Srbijo 
— rodila gospodarsko propadanje in da bi se nam 
mnogo let ne posrečilo dvigniti ljudsko blagostanje 
zopet na stopinjo, na koji je sedaj po tridesetih letih 
mirnega dela. 

A kaj, ko bi s srbskega loka pri- 
letela puščica, ki bi nas zadela v srce? 
V mislih imam splošno evropsko voj- 
no, ki bi nam zadala nepreračunljivo 
zlo. Iz Budimpešte sem dobil zanesljivo poročilo, 
da so vse madjarske stranke pridobljene za vojno in 
da si je žele. Madjarom bi krvav mednaroden kon- 
flikt, v katerega bi bila zapletena tudi monarhija, 
že zato dobro došel, ker mislijo, da bi v splošni 
zmešnjavi mogli doseči svojo popolno neodvisnost. 

Naj se mi ne ugovarja, da bi naša popustljivost 
pomenila slabost. Ravno nasprotno je res. Popust- 
ljivost ob pravem času velja za velikodušnost, a kdor 
je velikodušen, ima, kakor znano, vedno javne sim- 
patije na svoji strani. In javne simpatije, s katerimi 
moramo računati, to so simpatije Evrope. 

Srečen slučaj, gospoda moja, je nanesel, da 
more ravno Avstro-Ogrska, ne da bi pri tem trpel 
njen ugled, naši sosedi dati možnost mirnega so- 
sedstva in s tem tudi srečnega razvoja. Naj bi te 
prilike ne zamudila! S tem bi si pridobila njeno 
hvaležnost. Kar je pa še več vredno: pridobila bi si 
tudi hvaležnost Evrope in obvarovala bi svoje lastne 
narode pred strahotami vojne in njenih nedoglednih 
posledic. 

Bojim se pa, da bomo strahovito zabredli. Kot 
znak tega smatram parlamentarne soareje pri na- 
šem zunanjem ministru. Ne morem se namreč 
ubraniti slutnje, da bodo avstro-ogrski narodi te 
soareje drago plačali. — V z .a d n j e m hipu 
dvigam torej svoj svarilni glas. če 
a sedaj ne boste poslušali, spomnili 
e ga boste vsekakor, če ne prej, pa 
tedaj, ko bo krvavela Avstrija iz ne- 
štetih ra n.“« 


t 

Poglavje o naši notranji 
osvoboditvi. 

Letos — po dvanajstih letih lastne državnosti — 
je pač vredno, da si stavimo vprašanje, če se 

zavedamo te epohalne pridobitve. 

Žal, da bo — na vsa usta naj to povem! — od- 
govor na to vprašanje zanikovalen. Saj so med nami 
nekateri, ki so si v svesti velikih izprememb. Pa ni- 
kari ne mislimo, da vsled globokega duševnega spo- 
znanja. To jim je zamorilo večstoletno suženjstvo v 
avstrijskem vjetništvu in pa privzgojena jim misel- 
nost, ki jih je onesposabljala za vsak višji polet. Oni 
zato le vedo, da plavajo v mogočnem novem toku. 
In tega jim je dovolj. Zadovoljni so, da jih tako 
lepo nosi s sabo in da se ne potope. Ljudi, ki se 
popolnoma zavedajo položaja, ki n a .ti 
ga je ustvaril največji bojni metež 
vseh časov, je pri nas — skoraj bi de- 
jal — komaj toliko, kolikor imamo 
prstov na obeh rokah. 

Zato sem že na straneh 477 — 479 II. zvezka svo- 
jih spominov po vrednosti ocenil nekatere bahaške 
trditve gotovih slovenskih politikov in časopisov. 
Tudi na tem mestu smatram , — oprt na izkušnje 
zadnjih dni — za potrebno brez olepšave povedati, 
da se velike večine naših ljudi drži patina suženjske 
plesnobe. Dokazal mi je to dogodek, ki je vreden, 
da se ga prav posebej dotaknem. 

„Slovenčevo“ uredništvo je — kakor v št. 116. 
z dne 22. maja 1930. samo pravi — „čulo, da obstoja 
namera, da bi se na naših humanističnih gimna- 


zijah nemščina popolnoma odpravila v vseh razre- 
dih od prve do osme in zamenjala s francoščino 44 . 
Vzpričo te »grozne nevarnosti 44 zdelo se je uredništvu 
potrebno, da razpiše anketo na temo: „Ali je nem- 
ščina na naših srednjih šolah potrebna? 44 In oglasilo 
se je dvajset anketistov. Vsi ti so razen dveh kar 
tekmovali med sabo, kdo bo krepkeje dokazal nje 
neobhodno potrebo. 

Vzpričo temu zdelo se je tudi meni potrebno, 
da se oglasim. Storil sem to s temle člankom, ki ga 
je priobčil »Slovenec" v svoji 106. številki dne 10. 
maja 1930: 

»Srednje šole imajo namen posredovati mladini, 
ki jih obiskuje, neko splošno višjo izobrazbo. Tako, 
ki njenim absolventom, če že ne gredo na visoke 
šole, vsaj omogoča slediti vsem izsledkom znanosti. 
Ti absolventje torej tvorijo pri vsakem narodu z 
akademskimi izobraženci vred oni družabni sloj, ki 
ga navadno imenujemo inteligenco. Po njih se kaj 
rado sklepa o večji ali manjši kulturnosti celega 
naroda. S tem seveda nočem reči, da bi smeli k in- 
teligenci poleg akademskih izobražencev prištevali i 
biti le še absolventje srednjih šol. Saj je po vsem 
sveto ljudi, katerih prirojena darovitost je takšna, 
da^si z njo — v zvezi z marljivostjo in vztrajnostjo 
— tudi ob nezadostni šolski izobrazbi in včasih 
celo brez nje — vedo pridobiti toliko in takšnega 
znanja, da morejo v življenju smelo tekmovati s 
svojimi šolanimi vrstniki. Da oni spadajo v naro- 
dovo inteligenco, je pač jasno in samo po sebi 
umljivo. 

Ako sem gorenjo tezo postavil, storil sem to le 
zato, da se dotaknem vprašanja, ki ga vsebuje nad- 
pis tega člančiča. In tu pridem do kardinalnega 
vprašanja: Ali je za splošno višjo izobrazbo poleg 
ostalega potrebno tudi znanje nemškega jezika? 
Jaz pravim, da ne. — Le ozrimo se po svetu. Seveda 
nekaj dalj, kakor nam je to mogoče — recimo — 
z dunajskega Stefelna ali od nemškega Niederwald- 
denkmala. Koliko znamenite inteligence imajo vi- 

soko kulturne dežele, v katerih je nemški jezik 
popolnoma neznan, ali je vsaj prav redek eksotikon! 
Dokaz, da pouk tega jezika za dosego njihovega 
učnega smotra na naših srednjih šolah ni potreben. 

Vsi gospodje anketisti, ki so se izrekli za po- 
trebo nemškega pouka, za to tudi res navajajo v 
podkrepitev čisto postranske razloge. Eden inserat, 
ki išče nemškega jezika veščo pisarico ali steno- 
grafko, drugi celo okolnost, da industrijalci na na- 
šem ozemlju dajo prednost delavcem, ki govore 
nemško, tretji dejstvo, da so češki listi poživljali 
svoje rojake, naj se uče nemščine. Res je sicer, da 
se pisarniško osebje pri nas pogostoma rekrutuje 
iz vrst dijaštva, ki je iz raznih razlogov pred dovr- 
šitvijo šole izstopilo. Toda: ali naj zaradi njih pri- 
krajamo učne načrte srednjih šol? 

To bi bilo gotovo napačno. Izobrazbo za prak- 
tične poklice posredovati imajo strokovne šole. 
Trgovske, obrtne, kmetijske. Pa še to predvsem za 
usposobljenost praktičnega udejstvovanja v domo- 
vini. Dolžnost države namreč je, da daje svojim 
državljanom možnost življenja doma. V naši narodni 
državi je pač samo po sebi umljivo, da bodo šole 
to usposobljenost posredovale v državnem jeziku, 
ki pomeni za nas neprecenljiv zaklad, Katerega 
vzdigniti nam je pomagala svetovna vojna. Na njega 
podlagi izobraženi državljani bodo v delu za gmotno 
blaginjo svojo in svojcev, zaščiteni po državni upra- 
vi, lahko zadovoljni uživali srečo miru in sadove 
svojega truda. Znanja nemščine jim k temu prav 
nič treba ne bo. Takega stanja želeli smo si že 
davno in borili smo se zanj v Avstriji. Biti na svoji 
zemlji svoji gospodarji, bila je najgorečnejša želja 
vseh pravih rodoljubov. Zato je veljal naš boj po- 
slovenjenju šolstva, v katerem je naša beseda bila 
le sramotno zapostavljena pastorka', o kateri so nam 
kaj radi in kakor v zasmeh pripovedovali, da je ne- 
sposobna za posredovanje človeka dostojne kulture. 
V dosledku tega vrivali so nam izobrazbo v nem- 
škem jeziku. 

Sedaj, ko je strahotna nevihta razčistila živ- 
ljenjsko obzorje nad nami in nam je zasijalo solnce 
slovenskega državnega jezika, ki je zavladal na vseh 
poljih javnega življenja in tudi v prosveti, sedaj 
ko vidimo sreoonosne posledice te epohalne izpre- 
membe, pa naj naenkrat desavujemo najboljše naše 
nekdanje borce za narodno ravnopravnost in za 
pedagoško edino pravilno načelo usposobi j enostne 
odgoje v svojem jeziku? — Vprašam vse zagovar- 
jalce širjenja nemškega pouka med nami: ali ne 
spoznavajo, kako zlorado se morajo smejati oni 
nemški maloštevilni krožki, ki so po sili okoliščin 
ostali raztreseni po slovenski zemlji, ko vidijo, kako 
sugestivno so nam znali vcepiti svoje nazore? Saj 
je med njimi mnogo takih, ki so stali nekdaj v 
prednjih vrstah pobijalcev naših narodnih zahtev. 
Razmere so storile, da so se sami morali začeti učiti 
tako pristujene jim naše govorice in znano je, da 
je na ta način nastali proces amalgovanja s prvot- 
nim prebivalstvom Slovenije dokaj hitro napredo- 
val. Bojim se, da se ta proces po naši krivdi ustavi. 

Naj se me ne razume napačno! Jaz nisem 
proti poučevanju nemškega jezika. Pač pa sem kar 
najodločneje proti temu, da bi se njegovo znanje 
smatralo za nekak standard of culture in zato njega 
učenje zahtevalo potrebno na srednjih šolah. — Saj 
ne zanikavam — in je to glede na naše sosedstvo 
z nemškim narodom čisto naravno — da bo za enega 
ali drugega izmed Slovencev znanje nemškega je- 
zika zaželjeno. Dobro: tak bo — kolikor mu v tem 
oziru ne bo zadostoval pouk, ki mu ga lahko da 
strokovna šola — že našel načina in možnosti, da 
se mu priuči. Saj se je to doslej dogajalo celo pri 
takih, ki šol sploh obiskovali niso, ako jih je 
bridka usoda zanesla v nemško tujino. Odklanjam 
pa odločno upravičenost od nekaterih gospodov 
anketistov navedenih razlogov. Toliko pisaric, ko- 
likor jih je za nemščino potreba pri nas, kjer se 
dandanes javno uraduje povsod le v državnem je- 
ziku, se bo še vedno dobilo. Stenografija pa je 

stroka za sebe. In nemška pri nas še posebno. Te 
se je treba tudi posebej naučiti! 

Če se res najde kje industrijalcev, ki bi dajali 
takim delavcem, ki govore nemško, že samo zaradi 
tega prednost, treba je, da se na to opozori državno 
oblast, katera nima le pravice, temveč tudi dolžnost, 
da takim predrznežem na jasno umeven način za- 
kliče: quos ego! Le ne bodimo šalobarde! Spomi- 
njajmo se marveč vedno položaja suverenosti svo- 
jega naroda. Pozabimo, da so, hvala Bogu! minoli 
časi, ko so nam lastni rojaki z Dunaja oznanjati 
smeli, da kot berači ne moremo imeti narodnega 
ponosa. 

Primera z razmerami na Češkoslovaškem pa 
sama po sebi govori za mojo tezo. Tamkaj imajo 
namreč 3 in pol miljona korenitih Nemcev, ki sta- 
nujejo na strnjenem, visoko kultivovanem in z 
ogromnimi industrijskimi zavodi posejanem ozem- 
lju. Da se mora temu prebivalstvu uradovati v nje- 
govem jeziku, je jasno. Kar je pa na Češkoslova- 
škem propis, da mora vsak državni nameščenec 
znati češki ali pa slovaški jezik, jeli so se Nemci 
prav pridno učiti češčine. Ker se nasprotno Čehi 
ne uče nemščine, bliža se nevarnost, da bo na nem- 
škem državnem ozemlju treba polagoma vse državne 
službe zasesti z državljani nemške narodnosti. Od 
tod lahko umljivi pozivi Čehom, naj se uče nem- 
ščine. Za panacejo za odvrnjenje vsega zla, kakor 
to zveni iz izjav nekaterih naših anketnikov, pa Čehi 
niso, in — kolikor jih poznam — tudi ne bodo 
nikdar proglašali učenja in znanja nemškega jezika. 

Predno svoja izvajanja zaključim, naj opozo- 
rim na neko nevarnost, ki se je pri priporočanju 
učenja nemškega jezika po mojem mišljenju ni- 
kakor prezreti ne sme. Prevelika gorečnost na tem 
polju utegnila bi imeti v dveh pravcih sila nevarne 
posledice. Vsakdo ve, kako je bilo do pred ne- 
davnim in je deloma še danes med našim ženstvom 
razširjeno nemško čtivo in kako je pod to okolnostjo 
trpel razvoj naše lepe slovenščine. Saj je slovenski 

knjigi med ženstvom in v slovenskih rodbinah sploh 
skoro popolnoma nedostajalo naročnic. Ali naj to 
neblago razmerje ohranjamo še zanaprej? Ohra- 
njamo sedaj, ko se je na našem literarnem polju jel 
opažati tako razveseljiv razmah? 

In pa grda razvada nemškega medsebojnega 
dopisovanja! Takšna je bila, da se ga ni mogla 
otresti celo pisateljica Lujiza Pesjakova. — Naše 
trgovstvo v tem oziru ni poznalo narodne dolžnosti 
prav nič. Vse notranje uradovanje bilo je izključno 
nemško in še celo v dopisovanju s slovenskimi 
strankami dajali so trgovci iz večine prednost tuj- 
ščini. Ta navada se jih, žal, še dandanes drži ko 
železna srajca. Saj smo ravno te dni čitali značilen 
poziv našega generalnega konzulata v Trstu, naj 
jugoslovanski trgovci dopisujejo s tržaškimi tvrd- 
kami vendar v našem jeziku in ne — kakor je to 
njihova navada — v nemščini! Ali je mogoč kri- 
čavejši dokaz za moje besede? 

Toda — in sedaj prihajam k zaključku — 
glavnemu vprašanju se večina gospodov anketistov 
— morebiti podzavestno — izogiblje. To glavno 
vprašanje je: standard of culture. Vsaka dobro ure- 
jena država ga mora imeti. K standardu of culture 
sicer ni da bi moralo spadati tudi znanje kakega 
tujega jezika; vendar je postalo nekako pravilo, da 
se to smatra za priporočljivo. Zato se povsod ravnajo 
po načelu, da v srednje šole uvajajo obenem pouk 
živega jezika kakega velikega kulturnega naroda. Za 
take moramo smatrati: Angleže, Francoze, Italijane, 
Nemce in Ruse. 

Za nas bi pravzaprav imelo biti naravno, da 
uvedemo na naših srednjih šolah obvezen pouk 
ruščine. Saj bo ta lepi, mogočni in našemu tako zelo 
sorodni jezik v nedaljni bodočnosti poleg angle- 
škega in francoskega najrazširjenejši na zemeljski 
obli. Toda razmere, ki so včasih močnejše od vsake 
logike, so nam vzele možnost neposredne občevalne 
uporabe ruskega jezika. Poleg tega pa nam je za- 
radi že naglašene sorodnosti mogoče s količkajšnjo 

pridnostjo in potrpljenjem naučiti se ga v razmerno 
kratkem času tako, da se lahko s pridom okoriščamo 
z bogato rusko literaturo. 

Po tem takem nam ostane izbira med ostalimi 
štirimi jeziki. Menda ni treba še razlagati, da in 
zakaj bo večina takoj sama od sebe dejala, da sta 
nam izmed teh štirih najbližja: francoski in nem- 
ški. — K našemu standardu of culture spada znanje 
francoskega jezika, čegar obvezni pouk naj se torej 
uvede po vseh naših srednjih šolah in čegar ume- 
vanje bodi kriterij višje izobrazbe pri nas. V člo- 
veškem življenju je sicer hvaležnost redka rastlina. 
V življenju narodov ravno tako, ako ne še redkejša. 
Zato je pa nravstvena vrednost onega, ki jo vendar 
pozna in vrši, tem večja. Pokažimo, da mi te etične 
vrednote ne zametavamo. Franciji smo dolžni za- 
hvalo za naše osvobojenje in zedinjenje, njeni di- 
plomaciji za krepko zaščito, vsemu njenemu narodu 
za iskreno prijateljstvo. Še nedavno smo ob ilirskih 
slavnostih to naglašali v Ljubljani in smo ob tur- 
neji „Glasbene Matice 4 * po blagoslovljeni Franciji 
dobivali krepke odzive. Ali naj so bile to le besede, 
katere prva lahna sapica lahko razbline? 

Ne maram odpirati srečno zaceljenih ran. Zato 
molčim o nekdanjem obnašanju nemškega naroda 
proti nam in o namerah, ki jih je imel z nami. Do- 
volj je, da mu je zgodovina dala lekcijo, katero je 
zato zaslužil, ker je slepo sledil blazno častihlepnim 
naklepom svojega „kaiserja“. Višja sila je tudi nam 
pokazala pot. Ono pot, ki vodi ob stran francoskega 
naroda in k nedriju njegove neprispodobive kulture. 

Naš standard of culture pa mora za vso državo 
biti enak. Slovenija ne sme biti izvzeta. V njem se 
mora namreč izražati naša državna enolitost tako, 
da bo to vsakdo mogel na prvi pogled ugotoviti. 

V Ljubljani, dne 2. maja 1930.“ 

Kdor je ta članek pazno prečrtal, moral je priti 
do spoznanja, da se ne veže tako, kakor zahteva 

logika izvajanj, da mora torej biti v njem neka 
vrzel. 

Taka vrzel je tudi res v članku. Tamkaj, kjer 
v predpredzadnjem odstavku stoji pomišljaj. Na 
prvi pogled mora biti čitatelju jasno, da se bese- 
dilo ne veže, da mora torej biti iz članka nekaj iz- 
puščenega. In res je tako. Izpuščen je cel odstavek, 
v katerem sem ugotavljal, da nas Slovencev, žal, še 
vedno ni zapustila prirojena in privzgojena nam 
suženjska miselnost, po kateri edini se da razložiti, 
da se je izmed vseh anketistov našel samo ‘Josip 
Majhen, ki je bil po pojmovanju velik. In dejal 
sem, da v se bistvo vprašanja, za katero gre, vrti okoli 
našega — to je: jugoslovanskega — standarda 
of culture. 

Po tej dopolnitvi članka postane še le njega za- 
ključek umljiv. 

In zakaj je ta odstavek iz članka izostal? — 
Zgodilo se je to po posredovanju gospoda glavnega 
urednika „Slovenčevega“ z mojim privoljenjem. 
Tega privoljenja seveda nisem dal rad. Skliceval 
sem se na to, da s podpisom svojega članka itak 
prevzemam vso odgovornost zanj. Toda tega gospodu 
glavnemu uredniku ni bilo zadosti. Opozarjal me 
je, da so se v meni nasprotnem smislu izjavili jako 
spoštovani možje in med njimi celo vseučiliški pro- 
fesorji in da bi se po mojem očitku suženjske mi- 
selnosti utegnili čutiti razžaljene, kar bi njemu kot 
uredniku ne bilo prijetno. Mislil sem si pač, da ni 
nikjer zapisano, da bi vseučiliška venia legendi mo- 
rala že biti dokaz o imunosti za suženjsko miselnost, 
zlasti ko mi je bilo še v živem spominu, kako so 
nemški vseučiliški profesorji v dobi pred svetovno 
vojno slepo drli za neuravnovešenim svojim „kai- 
serjem“. Toda, ako sem hotel, da se v dolgi vrsti 
anketistov čuje tudi moje mnenje, moral sem se 
udati in privoliti v oskopljenje svojega članka. Saj 
bi se bilo drugače zgodilo, da bi med devetnajstimi 
izjavami samo izjava Josipa Majhna bila či- 
nila pohlevno izjemo iz soglasne zahteve po kolikor 

se da temeljitem učenju nemškega jezika na naših 
srednjih šolah, pri čemer so se zato navajali sem- 
tertje razlogi, da se človek kar ni mogel ubraniti 
strmenja. 

Hudo je sicer človeku, če mora po sili akolnosti 
žrtvovati svoje boljše spoznanje. V tem slučaju je 
to bilo pa vendar koristno. To mi dokazuje to-le, 
od jako spoštovanega odgojitelja in javnega delavca 
došlo mi pismo: 

»Velecenjeni gospod, 

dovolite, da Vam izrazim svoje veselje in obču- 
dovanje, ki sem ga doživel ob prečitanju Vašega 
članka, ki ga je priobčil sobotni „Slovenec“ pod 
naslovom „Ali je potreben pouk nemščine na naših 
srednjih šolah . 44 Pred leti, ko je nadzornih \Vester 
v svoji brošuri »Kriza naše srednje šole 44 predlagal, 
naj izbrišejo iz nižjih razredov srednjih šol pouk 
francoščine in ga nadomeste z intenzivnim go- 
jenjem nemščine, je zavrela v meni kri svobodnega 
človeka, ki ne mara gledati svet skozi germanska 
očala in malikovati edinozveličavno nemško »Kul- 
turo 44 . Takrat se je v anketi, ki jo je sprožilo »Ju- 
tro 44 , večina udeležencev izrekla za francosko kul- 
turno orientacijo. 

Sedaj je »Slovenec 44 znova načel isti problem. 
In izmed vseh, ki so doslej odgovarjali na „Slo- 
venčevo 44 vprašanje, ste Vi edini odgovorili kot 
notranje svoboden človek in do zadnje možnosti 
pravilno podčrtali nezadostnost in ničevost razlo- 
gov, ki z njimi hočejo znova uveljaviti nemščino. 
Jaz imam dober pogled v mentaliteto vseh teh 
ljudi in zasiguram Vas, da ste zadeli žebelj na 
glavo, ko trdite, da je središče, čeprav podzavedno, 
vsega vprašanja »Standard of Culture 44 , ki ga ne- 
svobodni naši ljudje še vedno gledajo v nemščini 
in germanstvu. Skozi stoletja so bili psihološki de- 
terminirani v tej smeri in danes, v lastni državi 
svobodni ljudje, se ne morejo notranje sprostiti in 
biti popolnoma svobodni. Zato sem bil nad vse ve- 

sel, ko sem čital Vaš odgovor, ker sem v globini 
prepričan, da je pravilen; za naš milje je revolu- 
cionaren, a prepotreben, ker je mal, a prevažen 
donesek k notranji osvoboditvi našega človeka. 

Dovolite, da Vam še enkrat čestitam radi lepe 
točnosti tega Vašega članka in blagovolite sprejeti 
izraze mojega globokega spoštovanja. 

V Ljubljani, 11. 5. 1930.“ 

„Slovenčevega“ uredništva seveda moja doka- 
zovanja in zanja navedeni razlogi niso prepričali. 
Ono je — kakor vse kaže — imelo že pred tem na- 
pravljeno sodbo in je bilo srečno, ko je videlo, v 
kako ginljivem soglasju s to sodbo umeva stvar 
večina njegovih anketistov. Temu je bržkone tudi 
pripisati, da se mu je zasmilila moja osamljenost 
in se mu je zdelo potrebno, da me — menda iz 
krščanskega usmiljenja pred večino po njegovem 
mnenju pravilno usmerjenih anketistov — opra- 
vičuje. Storilo je to v 116. Štev. z dne 22. maja 1930 
s temile besedami: 

„Za prednost, ki naj jo ima na naših srednjih 
šolah francoščina pred nemščino, se je zavzel samo 
bivši pokrajinski namestnik g. Ivan Hribar. Kdor je 
prebral njegove Spomine, zlasti II. zvezek, temu bo 
njegovo stališče psihološko umljivo. Bridkost ječe 
in konfinacije se ne pozabi preko noči; preveč je 
bilo trpljenja. Vendar pa boš našel baš pri prebi- 
ranju Hribarjevih Spominov (II. zvezek) neko dej- 
stvo, ki te bo navdalo s silnim dvomom, ali je res 
francoščina pri nas potrehnejša nego nemščina. Hri- 
bar se je naučil francoščine šele v — 64. letu svo- 
jega življenja, ko je bil med svetovno vojno več 
mesecev v zaporih ljubljanskega sodišča. 63 let je 
torej mož, ki je živel sredi živahnega gospodar- 
skega in političnega življenja, izhajal brez franco- 
ščine, in tudi v zaporu ga seveda ni prisilila more- 
biti kaka dejanska potreba, da se je začel baviti s 
francoščino, ampak storil je to iz političnih simpatij 
in iz odpora proti trpljenju, ki ga je prestajal. Res 

so se razmere od leta 1914. do danes zelo spreme- 
nile — potrebo francoščine je tudi naša enketa do- 
volj naglašala, vendar pa ne v toliki meri, da bi se 
bili vlogi, ki jih imata pri nas v praktičnem živ- 
ljenju nemščina in francoščina, — zamenjali. Go- 
spod minister Hribar nam pač ne bo zameril, da se 
kljub spoštovanju pred njegovimi žrtvami, ki so po 
našem mnenju vir njegovega naziranja, z njegovim 
stališčem ne moremo strinjati. 4 * 

Ne rečem, da bi namera »»Slovenčevega 44 uredni- 
štva ne bila hvalevredna. Vsaj izraz neke blagodejne 
uljudnosti je. Vendar moram pa brez ovinkov pove- 
dati, da je zgrešena. — Zakaj? — Ker so zgrešeni raz- 
logi za moje upravičenje. Kakor me veseli, da so v 
uredništvu »Slovenčevem 44 čitali moje spomine, mo- 
ram namreč po njihovi razlagi mojega protigerman- 
skega stališča ugotoviti, da jih na mojo žalost niso 
piavilno umeli. Ti moji spomini namreč na več 
krajih podajajo dokaze za to, da sem se — dasi 
Avstriji zunanje zasužnjen — znotranje tega su- 
ženjstva že takrat otresel, ko sem bil po raznih po- 
izkusih do dobrega spoznal, da nam od avstrijskega 
cesarja in njegovih oblastnikov absolutno ni priča- 
kovati pravice in narodno dostojnega življenja. Saj 
je vse moje delo od takrat bilo usmerjeno k edi- 
nemu cilju pripravljati narod k spoznanju, da mu 
mora pomoč priti le od zunaj. In usmerjal 
sem njegove poglede po prostranem slovanskem 
svetu, kamor sem sam tako rad pohiteval, da naj- 
dem za svoje delo nove pobude in za svoje upe 
nove utehe. 

Kaj zato, če francoščine nisem znal! Meni to ni 
bilo dokaz — kakor to tako zabavno sklepa ured- 
ništvo »Slovenca 44 — , da je pri nas nemščina po- 
trebne jša, ko francoščina. Pač pa me je ta žalostna 
okoliščina tem grenkeje spominjala robskega po- 
ložaja našega naroda. Saj so vendar zvanično usi- 
ljene nam razmere, ki so imele širiti nemško raso 
na škodo slovenstva, bile uzrok, da mi šola ni nu- 
dila prilike naučiti se kakega drugega jezika, ko 

jezik svojih brezobzirnih gospodarjev. Sani sem se 
že prav zgodaj začel učiti drugega svetovnega je- 
zika. Tistega, ki mi je bil najsimpatičnejši: — je- 
zika ruskega. Poskrbel sem torej, da mi ni bilo 
potreba zajemati samo iz nemške literature, temveč, 
da sem se mogel okoriščati tudi z bogatimi zakladi 
ruske slovstvenosti. Med svojim praktičnim delom 
za osamosvojo naroda trudil sem se tudi, da raz- 
širim znanje ruskega jezika med Slovenci in reči 
moram, da ne brez uspeha. 

Toda bistvo vprašanja ni v tem, če in kaj doka- 
zuje okolnost, da sem se šele v svojem 64. letu začel 
učiti francoščine. To je čisto postranska stvar. Jedro 
njegovo je v tem, kako sem vstopil v nove zgodo- 
vinske razmere in ali sem spoznal, kaj 
za nas pomeni prehod iz poniževal- 
nega hlapčevstva v narodno suve- 
ren s t v o. Zapisal sem, da je višja sila 
tudi nam pokazala pot. To je ona višja 
sila, o kateri poslovica pravi, da ne dopušča, da bi 
neka drevesa rastla do neba. Baš gospodje, ki me 
opravičujejo zaradi mojih revolucionarnih nazorov 
proti veljavi nemščine in njenemu iz Berlina pro- 
povedovanemu in podpiranemu „Drangu nach Osten“, 
bi morali biti prvi spoznavalci te višje sile in njene 
volje. Bog je dopustil — kakor bi se to po 
njihovo glasilo — našo zmago. On je povzročil, 
da je podlegla surova germansko-turška, 
na golem nasilju sloneča in vsakega 
idealnega nagiba prosta koalicija 
proti plemeniti obrambni zvezi naro- 
dov z resnično krščansko moralo. Zato 
pravim, da se prav nič ne potrebujem sramovati 
in se tudi ne sramujem stališča, katero sem v „Slo- 
venčevi“ anketi — v spoznanju naše polne narodne 
enakovrednosti — zavzel proti, žal, med nami le še 
preveč razširjeni suženjski miselnosti srečno za- 
tonule dobe. Prepričan sem, da bo milost Božja prej 
ali slej obsijala tudi moje nenaprošene opraviče- 
valce. Če ne prej, vsaj takrat, ko tudi slovenska 

domovina via facti — če tudi proti njihovi volji — 
pride v tesnejše stike z vseobsežno in blažečo fran- 
cosko kulturo, katera je človeštvu dala sloveče so- 
cijologe, čijih filozofija je ustvarila vse drugačne 
vrline in dobrine, kakor na nemški miselnosti zgra- 
jeni marksizem, ki je mori podobno legel na vse 
pridobitve kulture in je srednjeveški nauk „moč nad 
pravico** — poslabšan v geometriškem razmerju — 
uvedel za edino veljavno upravno načelo. Bog bo 
dopustil tudi to. Kakor je — proti že- 
lji in na žalost nekaterih konserva- 
tivcev — dopustil našo zmago in — 
naše narodno vstajenje. On ni zakrknjen 
konservativec, kakršnega si nekateri predstavljajo. 
Nasprotno: vse kar se godi pred našimi očmi, priča, 
da je nad vse napredno, večno stvarjajoče Bitje 
vedno novih in novih čudesnih tvorb in razmer. 
Žal, da ga izmed ljudi tako redki spoznavajo in 
razumevajo, Često celo taki, ki se radi smatrajo — 
in bi radi, da bi jih tudi drugi smatrali — za ne- 
zmotljive poznavalce njegove volje. 

Ko je bila sila najhujša, bil nam je rešitelj 
najbliže. 

Daši smo osvobojen j e in zedinjenje v narodni 
državi z navdušenjem pozdravili in dasi se je ka- 
zalo vsesplošno hrepenenje po složnem delu za pro- 
cvit, nastopile so, žal, prav kmalu okoliščine, ki so 
nam samim mogle biti, vnanjemu svetu pa so bile 
dokaz, da so nas epohalne izpromembe po svetovni 
vojni iznenadile. Še več: da z velikimi pridobitvami, 
ki so nam jih te izpremembe prinesle, ne vemo kaj 
početi. Nedostajalo nam je politične šole. Zato smo 
bili čisto nesposobni za smotreno konstrukcijsko 
delo. Odgajani, kar nas je bilo zunaj meja kra- 
ljevine Srbije, v suženjski miselnosti, ki nam je 
velevala ravnati se po naših gospodarjih, nismo na- 
enkrat pridobljene svobode znali pravilno vred- 
notiti. Vsak je hotel pametnejši biti od druzega, 
vsak pokazati, da se je izmotal iz odvisnosti in da 

sedaj sme svojo svobodo uživati v polni nebrzda- 
nosti tako, kakor se ravno njemu hoče. 

In tako smo doživeli, da zastopnikov naroda, ni 
bilo mogoče pripraviti do složnega parlamentarnega 
dela. Nesposobni so bili za velike koncepcije, ker je 
vsak tiščal na svojo stran in vsak hotel uveljaviti le 
„svoj prav“. Glavno načelo demokratizma, da mora 
v interesu občnega dobra odločati volja večine, se 
seveda na ta način ni moglo uveljaviti. Zato so se 
pa vnemale strasti od dne do dne huje in pogub- 
neje ter je prišlo naposled tako daleč, da so v na- 
rodni skupščini padli morilni streli. 

Da je pod takimi okoliščinami morala trpeti 
tudi državna uprava, je nad vse jasno. Pritožbe o 
zlorabi uradne oblasti so se množile, strankarstvo 
je jelo bolj in bolj odsevati iz upravnih činov in 
pravna sigurnost je prav nevarno pojemala. 

Vsi pravi rodoljubi smo bili v skrbeh. Po pra- 
vici smo se bali, da Jugosloveni, ki smo zaradi mo- 
drega samozatajevanja srbske vlade, čudežne po- 
žrtvovalnosti sknbskega naroda in brezprimernega 
junaštva njegove vojske zasloveli po vsem svetu in 
si pridobili sočustvovanje in spoštovanje zmago- 
valcev v svetovni vojni, po lastni krivdi ne pridemo 
ob pridobitve, ki nam jih je ta vojna prinesla. 
Obupali pa nismo. Kakor svoje dni Izraelci, jeli 
smo se ozirati po odrešeniku, ki bi nas iz temačne 
sužnosti naših lastnih strasti pripeljal v svetli dom 
spoznanja. 

In dočakali smo ga. Imeli smo srečo, da nam je 
dobrotljivo nebo, ko je naša stiska bila največja, 
poslalo iz naše srede navdahnjenca svojega, ki naj 
nam pokaže pot iz te stiske. Potomec onega juna- 
škega narodovega vodje je bil, ki je na Kosovem 
polju zasužnjeni srbski narod na začetku preteklega 
stoletja rešil robstva in mu ustvaril pogoje za novo 
državno življenje. 

Kralj Aleksander, naše gore list, nave- 
zan na svoj narod z vsako žilico svojega pleme- 
nitega srca, zadojen z mlekom rodoljubja, odgojen 
v svetlih tradicijah srbske prošlosti, ki se tako ve- 

ličastno blešče iz državniške modrosti in veličine 
carja Dušana in lastne življenjske žrtve Miloša Obi- 
lica, in vzpodbujen po sijajnih zgledih svojega ve- 
likega očeta Kralja Petra I., kako je treba pojmovati 
vladarske dolžnosti, je s krepkim zamahom razsekal 
silno zamotani vozel, ki ga je spletla po neblagih 
uplivih naših sovražnikov podpihovana bratska pre- 
pirljivost. Kakor vešč in vesten kapitan, videč, da 
krmarji, ko preti ladji pogin, niso kos svoji nalogi, 
s krepko in izvežbano roko sam prime za krmilo, 
tako je to storil tudi naš Kralj. 

Z zgodovinsko nad vse važnim manifestom z 
dne 6. januarja 1929. leta je potem, ko je poizkusil 
vse mogoče, da bi bil spravil v smrtnem sovraštvu 
razdvojene politične stranke ter jih pridobil za 
skupno, od političnih strasti nemoteno konstruk- 
tivno delo v blagor države in naroda, in je na svojo 
veliko žalost spoznal, da se ves njegov trud odbija 
ob trmo in lično ambicijoznost vodečih politikov, 
obvestil narod, da se je odločil vodstvo začasno pre- 
vzeti v svoje roke. 

Na mah so bile oči vsega sveta obrnjene proti 
Belemu gradu, čisto naravno, saj je šlo za dogo- 
dek dalekosežnih posledic; za eden onih dogodkov, 
o katerih se — kakor je splošno znano in često 
naglašano — pač vselej ve, kako se začenjajo, 
nikdar pa tudi, kako se bodo končali. Zato je mo- 
gočno završčalo v krošnjah časopisnih gozdov vsega 
sveta. A glej čudo: nastali piš se je proti vsemu pri- 
čakovanju hitro polegel. Deloma je tu pripomogla 
okoliščina, da je svet kralja Aleksandra I. 
poznal po njegovem junaštvu v dobi svetovne vojne 
. in da se ga je navadil spoštovati po njegovih vla- 
darskih činih, ki so razodevali popolno pojmovanje 
demokratskih načel, katera je v kraljevini Srbiji 
uveljavil njegov veliki oče kralj Peter I. Naj- 
več pa okoliščina kako je kraljev manifest sprejel 
narod sam. 

In tu treba naglasiti, da je m a 1 o - 
kedaj kaka vest iz Belega grada iz- 

z vala v državi toliko iskrenega odo- 
bravanja in tako ugodnega spreje- 
ma, ko ta manifest. Vzpričo vsega, kar se 
je pri nas prej vršilo in kako se je parlamentarizem 
pogrezal huje in huje v politično zamočvirjenost, 
odvalil se je porazno veliki večini državljanov, ki so 
že bili v silnih skrbeh za bodočnost države, težak 
kamen od srca. To tembolj, ker so dobro 
poznali svojega kralja in bili pre- 
pričani, da njegova obljuba o za- 
časni ukinitvi ustave in čem prej- 
šnjem povratku k demokratskemu re- 
žimu, ni le formalna obljuba za o pra- 
vi č b o odločbe, temveč realno zago- 
tovilo Kralja, kateremu je izpolni- 
tev danih obljub častna zadeva. 

Ko je svet to spoznal, jelo se je povsod, kjer so 
si ohranili nepristranost in jih za presojanje raz- 
mer v naši državi niso vodili sovražni nagibi, s kra- 
ljevim činom z dne 6. januarija 1929 ustvarjeni po- 
ložaj presojati mirno in radovedno, ponekod celo 
blagonaklonjeno. 

To je bilo pa tudi v polni meri upravičeno, 
kajti razmere v državni upravi jele so se ob krepki 
kraljevi inicijativi od dne do dne vidno zboljševati, 
tako da je moralo vsakomur postati jasno, da je 
država smotreno krenila na pot notranje 
konsolidacije. V narodu, ki so ga preje raz- 
burjale strasti, pa je zavladal mir in posamezni 
stanovi so se ob blagodejnem tekmovanju na vseh 
popriščih življenskega stremljenja krepko udejstvo- 
vali, da povzdignejo splošno blagostanje. 

Še celo zakonodajno delo, ki je v parlamentarni 
dobi skoraj popolnoma počivalo, je razveseljivo 
oživelo. V vseh ministerstvih so se poklicani stro- 
kovnjaki lotili marljivo dela, da se doneso zakoni 
za razne panoge javne uprave. Ministerstvo Pravde, 
katero zaposluje odlične poznavatelje šestero za- 
konodaj, ki so pred vojno bile v veljavi na teri- 
torijih, koja so sedaj integralni deli naše države, je 

z Vrhovnim zakonodavnim svetom, ki je med svoje 
člane poleg izvedenih praktikov štel sloveče profe- 
sorje treh naših pravnih fakultet, skrbelo, da se 
izenači zakonodaja za vsa prodročja in vso državo. 
Ogromno je delo, ki je bilo v kratki dobi dveh let 
izvršeno. Saj se prej deset let skoro ničesar storilo 
ni. Pri tem ogromnem delu pa so nekateri zakoni 
v stvarnem in zakonodajnotehničnem oziru pravo 
mojsterstvo. Zato ne bo odveč, ako ugotovim, da 
gre zasluga zato pred vsem preje omenjenim pro- 
fesorjem, med katerimi niso bili po- 
slednji baš profesorji pravne fakul- 
tete slovenskega vseučilišča v Ljub- 
ljani. Pač se vsakolika zakonodaja v dobi, ki je 
za to delo Vrhovnemu zakonodajnemu svetu bila 
na razpolago, ni mogla še poenotiti in na priliko 
čaka še glavni steber zakonodaje, državljanski za- 
konik, da ga postavijo na točko, s katere bo z že 
stoječim drugim temeljnim stebrom — kazenskim 
zakonikom — krepko podprl statiko mogočnega po- 
slopja naše državne zakonodaje. Tudi ta zakon je pa 
že pripravljen in ni neopravičeno pričakovanje, da 
pride kmalu pred Narodno predstavništvo. 

O njem, ki je podlaga vse pravne sigurnosti v 
državi, ima po modri prevdarnosti vladarjevi, od- 
ločati po svojem predstavništvu že narod sam. N i 
še namreč preteklo tri leta, in že mu 
je kralj — zvest svoji slovesno dani 
obljubi, da razveljavlja ustavo le 
zato, da odvrne od naroda in države 
nevarnost, ki je grozila in le za tako 
dolgo, dokler ta nevarnost ne bo od- 
stranjena — vrnil ukinjene ustavne 
svoboščine. 

In tu nastaja vprašanje, če je pogoj odstranitve 
nevarnosti bil dosežen. 

S polno zavestjo dalekosežnosti tega odgovora 
morem zapisati odločno: da! 

„Kraljevino Srbov, Hrvatov in Slo- 
vencev* prevzel je kralj iz rok parlamentarne 

vladavine: na znotraj razdvojeno in vsestransko 
razprto, na zunaj osramočeno in omalovaževano. 
Vrnil pa je Narodnemu Predstavništvu na znotraj 
urejeno in skonsolidovano ter na zunaj ugledno in 
spoštovano „K r a 1 j e v i n o Jugoslavij o“. 

Saj je mogoče, da bi po prečitanju teh stavkov 
utegnil kdo z rameni skomizgniti češ: „Izprememba 
kulis. Kakor v gledališču." 

Taka sodba bi bila vseskozi pogrešna. Od ja- 
nuarja 1929. do septembra 1931. zgodile so se nam- 
reč tako v našem narodnem, kakor državnem živ- 
ljenju velike, bistvene izpremembe, ki so vse teme- 
ljile v odločni volji vladarja, kateri je od mladih 
nog rastel v ljubezni do naroda in je umeval vsak 
njegov srčni utrip ter pojmoval vse plemenite na- 
gibe njegove duše. Svet je po 6. januarju 1929 z 
zanimanjem sledil ukrepom našega mladega kralja. 
Ob začudenju, ki so ga delili največji državniki 
vseh narodov, rastlo je zanimanje za nas in spo- 
štovanje za našega narodnega kralja. 

Kako tudi ne?! 

Malenkostni parlamentarni voditelji hoteli so 
— baje zaradi okrepljenja narodnega edinstva — 
hrvatskemu narodu za vedno zabrisati spomin na 
velike bane. Prišel pa je kralj in vzpo- 
stavil je bansko čast in dostojan- 
stvo ne samo na Hrvat s kem in v Dal- 
maciji, teh posobiščih zgodovinskih banov, 
temveč po vsej državi od Mure do Djevdjelija, 
tedaj tudi med Slovenci in Srbi. 

Malenkostni parlamentarci so — baje zopet iz 
unitarističnih razlogov — razkosali državo na tri in 
trideset po različnih vidikih sestavljenih upravnih 
okrožij z ravno tolikimi sosveti, katerim so odkazali 
približno takšno vrednost, kakršno bi imelo peto 
kolo pri vozu. Pa je prišel zopet kralj, 
podrl s krepko roko to čudno uprav- 
no zgradbo in razdelil državo na se- 
dem, srečno zaokroženih banovin s p o - 
meinbe vredno samoupravo, katera se 

polagoma da še razširiti in se po mojem 
prepričanju sčasoma gotovo razširi tako, da bano- 
vinski sosveti dobe v stvareh samosvojega delokro- 
ga — in to zlasti Kar se povzdige narodnega gospo- 
darstva, izgradnje splošne izomike in skrbi za do- 
brodelne zavode in ustanove tiče — zakonodaj- 
no pravico. 

Parlamentarcem ni moglo iti v glavo, da bi pri 
nas, ravno tako kakor je to v najnaprednejših de- 
mokratskih državah in se je povsod prav dobro ob- 
neslo, Narodno Predstavništvo moglo biti sestav- 
ljeno iz dveh zbornic, katerih višja naj bi bila 
sicer sesterska sodelavka z nižjo, vendarle pa tudi 
v dvomljivih — zlasti zapletenejših — slučajih 
nekaka blagohotna svetovalka le-tej. Njim je la- 
skalo, da prva in edina odločba v vseh stvareh 
državne uprave pride v njihove roke. — Pa je prišel 
zopet kralj in je uvel dvozbornični parlamentarni 
sistem tako, da je višja zbornica, kateri je dal ime 
senata, dasi deloma sloni na volitvah, vendarle 
kolikor mogoče odmaknjena dnevnim političnim 
strastem, glede katerih je tako nevarno, da zaradi 
neposrednega stika izvoljencev z volilci najdejo pot 
v narodno skupščino. 

Vsa veličina in sila našega mla- 
dega vladarja in ves sugetivni upliv 
njegov na državljane pa se je po- 
kazal, ko je dne 6. septembra 1930. 
leta ob nepopisnem navdušenju več - 
sto tisoč glave množice na Banici pri 
Belem gradu vsem vojnim edinicam 
izročil nove zastave in je odredil, da 
se stare, v tolikih krvavih bitkah s 
slavo ovenčane, deloma od sovraž- 
nih k rogelj vse preluknjane zastave, 
ki so jih bojne jedinice smatrale za 
svetinje, ves narod pa za svoj po- 
nos, shranijo v zadužbini kralja 
Petra I. na Oplencu. Imenitna ta zadužbina, 
ki bo, ko se nje sloves po svetu raznese, zaradi 

svoje pomembnosti in bajne umetniške krasote 
postala brez dvojbe priljubljeno 
mednarodno romarsko mesto, pomeni 
po tem takem veličasten mejnik v zgo- 
dovini našega naroda in države. 

Do nje Srbstvo, junaško, hrabro, požrtvo- 
valno; po njej Jugoslovenstvo, veliko, mo- 
gočno, edino, k popolnosti hrepeneče in svoje zgo- 
dovinske naloge v polni meri se zavedajoče. Daleč 
po bregoviti, od žuljavih kmečkih rok vzorno ob- 
delani Šumadiji, polni mirne lepote in ljubke dra- 
žesti, naznanjajo solnčni žarki, kadar se v njih za- 
blišči pozlačena kupolja oplenskega božjega hrama, 
kjer leži ona Topola, iz katere je na začetku 
preteklega stoletja srbskemu narodu vzšlo solnce 
svobode. Naznanjajo pa tudi, da ob tem božjem 
hramu, v katerem se hranijo naj dragocenejši spo- 
meniki srbske slave, vstaja po modrem vladarju 
inavgurovana velika bodočnost Jugoslo- 
v e n s t v a. 

Ob oplenški zadužbini dal si je kralj v ne- 
posredni bližini nekdanje, utrjenemu gradu po- 
dobne rojstne hiše osvoboditelja Srbije in ustano- 
vitelja nje vladarske rodbine, vodje Kara- 
djordja, sezidati skromno bivališče. V njem se 
redke trenotke, ob katerih mu je mogoče odtegniti 
se državnim opravilom in skrbem, v božajočem 
ozračju divne Šumadijske prirode, ki ga spominja 
blaženih let prve mladosti, v krogu svoje cvetoče 
rodbine, kateri je posvečena Njegova vzorna lju- 
bezen in skrbna nega, poln blaženosti oddiha od 
morečih skrbi vladarske svoje dolžnosti. 

Zvest svetlim tradicijam srbske prošlosti dal si 
je na Topčiderskem brdu pri Belem gradu sezidati 
za vsakdanje svoje bivanje v narodnem slogu re- 
zidenčni grad Dedinje, ki po svoji vnanji obliki in 
notranji uredbi dokazuje vladarjevo navezanost na 
narod, iz katerega je izšel in njegovo sijajno umet- 
niško smisel. 



Kraljevski dvorec v Topoli. 

Kolika sreča za nas, ki s in o velike 
bodočnosti želeli in po njej hrepe- 
neli! Naši nasveti, naši opomini na mestih, ki so 
v parlamentarni dobi zato bila merodajna, zadevala 
so ob gluha ušesa. Ni bil pa zanje gluh naš narodni 
Kralj. Saj sem bil jaz tudi med onimi klicarji v pu- 
ščavi. Deloma sem to že povedal v II. zvezku svojih 
spominov. Zaradi popolnosti ono navedbo dopol- 
nujem S pripomnjo, da sem se leta 1920. v dopisih 
iz Prage ministerskemu predsedniku Stojanu 
Protiču in pa ministerstvu inostranih del toplo 
zavzemal za državno označbo »Kraljevina J u - 
goslavij a“. Meni s to označbo ni šlo zgolj za 
ime, nego sem jo smatral tudi za program. 
Lahko si je torej misliti s kako vzvišenimi čutili 
sem dne 6. septembra 1930. prisostvoval svečanostim 
na Banici in kakšen utis je ob pomisli na ta pro- 
gram name napravilo neprispodobljivo defilovanje 
k slavnosti dirigovanih edinic jugoslovanske voj- 
ne sile. 

Na narodnem predstavništvu je sedaj, da do- 
kaže sposobnost za konstruktivno delo. Pot mu je 
uglajena, smernice dane. Treba mu je le resnosti 
in delavne volje. 

Videč iz primerov ne celih zadnjih treh let, 
kaj se z dobro voljo stvariti da, smejo državljani 
upati, da so neblage razmere, pod katerimi smo za 
prejšnjih parlamentarnih vladavin bolj ali manj 
skoro vsi trpeli, za vedno in nepovračljivo mimo 
nas. Ko bi pa kdo proti pričakovanju poizkusil 
ustvarjati zopet zmešnjave, naj bi ga volilci sami 
po zdravem svojem razumu poučili, da so takrat, 
ko so ga volili, njegovo nalogo pojmovali čisto 
drugače. 

Dejal sem, da je pot za konstruktivno delo 
uglajena in da so smernice dane. Vsi državljani so 
poklicani k sodelovanju: nekateri posredno, drugi 
neposreedno. Da se pa dokaže, kako je vladarju kar 
najširša izvedba te težnje pri srcu, vidi se v obsežni 
delitvi dela. S tem, da se je postavilo načelo, da 

ena ter ista oseba ne sme v svojih rokah zdru- 
ževati več javnih funkcij, in da je senatorjem in 
narodnim poslancem zabranjena udeležba v nekih 
pridobitnih podjetjih, postavljena je tako javna ka- 
kor zasebna uprava na široko podlago. 

Ne manj važna je tudi druga odredba. Kdor se 
zavzema za zastopstvo naroda v zakonodajnih zbo- 
rih, ne sme biti vezan na nobeno stran. Najmanj 
pa še po možnosti ličnega koristoljubja. Zato je 
silno odvratno, ako zastopnik naroda podlega — 
prirojenemu in le preveč zapeljivemu — na- 
gnenju, da svoj politični položaj izkoristi v svoj 
prilog s tem, da hrepeni priti v uprave takih pri- 
dobitnih podjetij, kjer v njih več ali manj e odločuje 
vlada. Ne le, da se na ta način odtisnejo od sodelo- 
vanja zainteresovani državljani in s tem izključijo 
od sotrudništva pri tekmi na narodnogospodarskem 
polju ljudje, ki imajo voljo in sposobnosti za oplo- 
jevalno delo, ustvarja se tudi nevarnost, da posla- 
nec izgubi nasproti vladi ono neodvisnost in samo- 
stalnost, ki je glavni predpogoj vestnega dela vsa- 
kega zastopnika naroda. 

Srečen sem bil, ko sem od daleč opazovati za- 
mogel kakšne sadove jame rodevati s kraljevim ma- 
nifestom z dne 1. januarija 1929. uvedena vladavina. 
Prav v posebno srečo in zadovoljstvo pa mi je, da 
mi je bilo omogočeno dejansko sodelovati pri na- 
daljnji izgradnji mogočne stavbe naše državnosti po- 
tem, ko so jej bili po pravilih statike ojačeni temelji 
in odpravljene razpoke, ki so nastale vsled nespo- 
sobnosti in nesložnosti staviteljev, katerim je njena 
izgradnja bila prvotno poverjena. Preje v Vrhovnem 
zakonodajnem svetu, sedaj — po zaupanju vladar- 
jevem — v Narodnem predstavništvu. Le malo komu 
je dano kakor meni, da bi mogel skromne svoje 
zmožnosti še v visoki starosti, za kakršno se danda- 
nes kljub vsem pridobitvam higijene in izsledkom 
medicinske znanosti doba iznad osemdeset let sma- 
tra, še vedno postavljati v službo ideala, ki mi je 
bil od mladih nog neprestano pred očmi. V tem 

slučaju torej sreči iskreno ljubljenega naroda, ko- 
jega osvobojenje sem učakal in kojega poveličanje 
je doseglo celo stopnjo, kakršno sem mu pač goreče 
želel, v dosego katere si pa v tej meri kljubu vsemu 
navdušenju in optimizmu vendar še sam nisem 
drznil upati. Prijetna zavest je to, ki mi v predvečer 
večne noči, v katero se kmalu pogrezne vse moje 
bitje, sveti nasproti ko čarobno sijanje popotniku, 
ki se bliža neznanim in tajinstvenim pokrajinam, 
nad katerimi leži neprodirna tema severne noči. 

Tem prijetnejša je ta zavest, ker vidim okrog 
sebe v senatu in skupščini zbor zrelih mož, ki jih 
navdušuje ista velika misel in isto plemenito hre- 
penenje za srečo naroda in slavo domovine. Saj 
smo ta, nam vsem skupni smoter mogli v polni 
enodušnosti ugotoviti, ko smo se pred sestankom 
Narodnega predstavništva v prestolnici naše na- 
rodne države prvikrat zbrali, da se lično spoznamo 
in utrdimo medsebojne vezi. 

Z vzvišenimi čutili podali smo se 
na novo parlamentarno delo. Tem- 
bolj ker smo videli, da imamo v vladi 
dva rojaka, ki se odlikujeta po iz- 
rednih zmožnostih, po učinkoviti ini- 
cijativnosti in vzorni marljivosti in 
kojih zlato rodoljubje je vzvišeno 
nad vsak dvom. Blagor Jugoslavije in 
sreča z njo za večne čase spojenega 
našega slovenskega naroda: to je pro- 
gram nas vseh. 

Slovansko soporoštvo. 

Pa kaj pravim: program? Naša dogma je 
to. Dogma one vere, za katero je Jugosla- 
vija trdno oporišče na — težavni sicer, a gotovo k 
cilju vodeči — poti bodočega, čudesa tvorečega vse- 
slovanskega soporoštva. Le-to je poklicano, da — ko 
bo Slovanstvo očiščeno tuje miselnostne navlake, ki 
se je liki bodečemu osatu razplodila po njegovih po- 

ljanah — prenovi in preobrazi svet v znamenju 
nove, iz mehke slovanske duše izvirajoče, na člo- 
vekoljubju sloneče kulture. Pasti mora od postanka 
sveta sem znano, človeštvo ko mora tlačeče in do- 
slej, žal, še vedno veljavno pravilo, da je moč 
nad pravico. Pa naj se pojavlja, ko v pred- 
zgodovinski dobi, zgolj kot izvor divjaškega po- 
guma, ko v srednjem veku in v verskih liomatijah, 
kot sredstvo za podjannljevanje in duševno za- 
sužnjevanje, ali, ko v naj novejšem času, kot kompo- 
nenta temnih sil za protiprirodno nadvlado surove 
pesti nad duševnimi zmožnostmi in vrlinami. Do- 
slej smo za veliko misel bodoče mogočnosti in ve- 
ljave Slovanstva delovali posamezni navdušenci, 
raztreseni kot apostoli po širnih pokrajinah slo- 
vanskega sveta. Sedaj pa ta naloga prehaja na cele 
narode, katerim je svetovni metež prinesel samo- 
stojne države. Med temi smo tudi mi trije bratje 
na jugu. In še celo silno važna in hvaležna naloga 
nam po sili okoliščin pripada. Naloga, da privabimo 
po tujih, izza svetovne vojne znanih neblagih upli- 
vih zapeljanega brata iz tatarskega horovoda v slo- 
vansko kolo. In ravno nas slovenskih članov narod - 
nega predstavništva volja je, da politiko naše tro- 
edine države naravnamo v ta pravec. 

Moja vera v Slovanstvo je trdna. 
Ni je stvari, ki bi mi jo mogla omajati. Saj so ne- 
kateri, ki — dasi miselno ravno tako usmerjeni ko 
jaz — v sedajni pasivnosti ruskega naroda vidijo 
ogromno nevarnost za bodočnost vsega Slovanstva. 
Ta nevarnost je le navidezna. Res je 
sicer, da je ruski narod njegova prislovična „širo- 
kaja natura", s čije ugotovitvijo je njegovemu samo- 
ljubju laskal upravni aparat reakcijonarne carske 
vladavine, zazibal v neko letargijo. Tako celo, da 
je postal poskusni kunec za injekcije seruma, s ka- 
terim je doktrinaren nemški zdravnik naumil, da 
ozdravi vsa socijalna zla. Nemci sami so to zdra- 
vilo odklonili. Našli so se pa mednarodni klateži 
ruskega izvora, ki so si dejali, da je verjetno, da „rus- 

skaja širokaja natura“ ta način zdravljenja sprejme 
in prenese. Samo carskega vraga je bilo treba iz- 
gnati iz nje. In začeli so ga izganjati z boljševiškim 
belcebubom, ki so ga — in to treba, da Slovani 
nikdar ne pozabimo! — Nemci poslali v plombova- 
nem železniškem vozu na Rusko. „Russkaja širokaja 
natura" se temu načinu zdravljenja res da ni še 
uprla, kakor bi bilo potreba. A to ni še dokaz, da se 
je z njim spoprijaznila. Da se kvečjemu sklepati, da 
spoznanje o njega neuspešnosti — ali celo škodljivo- 
sti — ni prodrlo še vse njene „širokosti“. 

Prodreti pa mora prej ali slej z živeljno silo. 
Zato ker je proti naravi. Vse količkaj 
urejene zakonodaje določajo občutne kazni za grehe 
proti naravi. Pa tudi opazovanja nas uče, da celo 
narava sama hudo kaznuje tistega, ki se proti njej 
pregreši. Je-li tedaj mogoče misliti, da bo zločin- 
sko razdiranje najprirodnejših vezi, da bo zati- 
ranje rodbine, ostalo nekaznovano? 
Jaz pravim, da ne. če nad ničem drugim, 
nad tem se bo strla in zdrobila bolj- 
ševiška grozovlada. Ruski narod, te more 
osvobojen, pa bo v Slovanstvu zopet zavzel mesto, 
ki mu po številu in duševni sili gre in tedaj bo naj- 
mlajši njegov brat, čegar postojbina je bila potis- 
njena naj dalj e na jugozapad, ki si je pa kljubu 
temu ohranil najbolj podobno mu govorico, ra- 
dostno pozdravil pestrobarvno mavrico, ki se v zna- 
menje bratske ljubezni vzpne čez neizmerno slo- 
vansko ozemlje. Vsi v naj novejšem času med nami 
nastajajoči poizkusi, obdati Slovenstvo s plotom 
ter ga tako ločiti od ostalega Slovanstva, niso nič 
drugega ko politična kratkovidnost posameznikov. 
Celote ta kratkovidnost ne bo objela nikdar. Porok 
zato nam je poleg žive zavesti krvnega sorodstva, ki 
je — kakor to dokazujejo dogodki izza svetovne 
vojne — celo večstoletna prizadevanja naših sovraž- 
nikov niso zamoriti zamogla, naš položaj v svetu, ki v 
borbi za uveljavljenje po krepki zaslombi kar kriči. 
Porok so nam pa tudi dosedanje izkušnje, ki nam 

povedo, da je nad slučajnimi zablodami posamez- 
nikov navsezadnje vedno še zmagala zdrava pamet 
večine. 

V duhu že zatorej doživljam na- 
povedano svetlo dobo. Naj bi bilo 
moje skromno, a s srčnim zadovolj- 
stvom vršeno življensko delo vsaj z 
atomom pripomoglo k njej! 

Zaključek. 

Zaključil bom sedaj knjigo, o kateri se zave- 
dam, da je zadnje delo mojega skromnega slovstve- 
nega udejstvovanja. Preden to storim, pa moram 
ugotoviti, da mi je sreča, ki mi je na mojih živ- 
ljenskih potih bila često prijazna spremljevalka, 
omogočila tudi še ta poslednji spis. Bil sem leta 1927. 
zbolel na influenci tako, da sem v štirinajstih dneh 
katastrofalno shujšal. Samo še kost in koža me je 
bila. Daši v hudi mrzlici, ki mi je omračevala za- 
vest, vedel sem vendar, da mi življenje visi le še 
na zelo tanki niti, ki se lahko vsak trenotek utrga. 
Le izredni skrbi svojega zdravnika, bivšega mest- 
nega fizika in kasnejšega načelnika državnega 
zdravstvenega oddelka dr. Otmarja Krajca, 
se imam zahvaliti, da sem polagoma zopet okreval. 
Vendar pa so posledice težke bolezni ostale. Izginila 
je sla k jelu in hujšal sem od dne do dne. Le ko- 
maj sem mogel vršiti še tekoča opravila. 

Kar: glejte čudnega slučaja, o katerem sem za- 
radi njegove nevsakdanjosti že mnogo premišljal. 
Imel sem v Belem gradu opravka, ki sem ga pa, 
ker ni hil posebno nujen, odlagal. Kar mi nekega 
dne pravi nek notranji glas, da bi bil vendar že 
čas, da stvar vredim. Sledeč temu glasu, peljem 
se z večernim brzovlakom v prestolnico. Kako me 
pa iznenadi, ko pridem drugo jutro v ministerstvo 
inostranih del in mi uradnik, ki mi pride nasproti, 
zakliče: „Ravno prav, da ste tu. Hoteli smo Vam 
brzojaviti. Pripravite se, da se takoj odpeljete v Pariz!“ 

Ko da sem iz neba pal, ga vprašam: „Kaj? 
Kako? V Pariz?" 

„Da,“ odgovori mi pojasnjevaje, „v Pariz. V 
snočnji seji ministrskega sveta ste bili izvoljeni za 

delegata pri posvetovanjih za trgovinsko pogodbo s 
Fiancijo. Vse drugo izveste tam, kjer se naša de- 
legacija že pogaja in je sedaj nastal zastoj zaradi 
nesoglasja glede carine na uvoz francoskih vin k 
nam. Glejte da se kar (najhitreje odpeljete!" 

Po nekih nadaljnih informacijah odpotujem še 
tisti večer nazaj v Ljubljano in odpeljem se dne 
11. novembra 1928. leta v Pariz. 

Daši je francoska hrana dobra in zdrava, jela 
se mi je vendar — menda iz bolezenskega razpo- 
loženja — upirati. Posledica tega je bila, da sem v 

enem mesecu bivanja v 
Parizu še bolj shujšal. 
Odločil sem se torej, da 
povprašam zdravnika za 
svet in jel sem na našem 
poslanstvu povpraševati 
po naslovu kakega do- 
brega zdravnika. Ta- 
kratni izseljeniški komi- 
sar dr. Alojzij Ku- 
har me ljubeznjivo 
opozori, da imamo v Pa- 
rizu slovečega zdravnika, 
rojaka dr. Vojka 
C h o 1 1 e r j a , Zagreb- 
čana, ki da ima v Ave- 
nue-ji Pierre I. de Ser- 
bie slovečo „Clinique Pierre I. de Serbie". 

Podam se tedaj k njemu. Ko se o mojem sta- 
nju pouči in me natančno preišče, zmaje z glavo in 
pravi: „Za sedaj ni še nevarnosti; nevarno bi pa 
bilo, ko bi hujšali dalje. Zapišem Vam primerna 
zdravila in predpišem dijeto. Jemljite zdravila in 
ravnajte se po mojih naročilih glede hrane. Videli 
boste, da se Vam ne samo vrne sla po jedi, tem- 
več, da se tudi še zredite". 

In tako je res bilo. Po uporabi dr. Choller- 
j e v i h zdravil vrnila se mi je po štirinajstih dneh 



Dr. Vojko Choller. 

sla in ko sem se dva meseca na to poslavljal od 
njega, bilo je moje zdravstveno stanje dokaj boljše, 
ko takrat, ko sem ga bil prvikrat obiskal. Živečemu 
po navodilih dr. Chollerjevih, jelo se mi je vračati 
zdravje tako, da sem mogel brez težave delati izlete 
v visoke gore. Temu zdravstvenemu stanju, za ka- 
tero sem spoštovanemu dr. Chollerju hvalo 
dolžan, se imam tudi zahvaliti, da mi je mogoče 
spisati še ta-le III. zvezek svojih spominov. 

Predno ga zaključim, stopa nehote pred me 
vprašanje kakšna je 

bilanca mojega življenja. 

Poizkusil bom odgovoriti na to vprašanje. 

Pa ne zato, da bi hotel morebiti ocenjevati 
viednote svojega truda in dela ter jih v primeri z 
dolžnostmi, ki mi jih je nalagalo življenje, postav- 
ljati med aktiva. Bog tega varuj! 

Saj se — neznatno bitje, ki imam svoj po- 
stanek zahvaliti večnim zakonom neprestano snujo- 
čega Stvarstva — le predobro zavedam, 
da v gigantskem vsemirju niti toliko 
ne pomenim, ko drobcen prašek v mo- 
gočnem vrtincu z živeljno silo preko 
neizmerne planjave hrumečega vi- 
harja. Zato danes, ko imam osemdeset živ- 
ljenskih let že za sabo, s polno zavestjo 
ugotavljam, da mi je bilo z doži- 
vetkom enega samega krogoteka ma- 
tere zemlje okoli solnca obilno po- 
plačano vse, kar sem v teku življenja 
storil, in bogato odmenjeno, kar sem 
neprijetnega in hudega prestal. Saj so 
se med tem krogotekom vršila pred mojimi očmi 
čudesa nepopisne veličine in neizrekljive dražesti, 
izvirajoče iz neutešljivega koprnenja vseh zemljiških 
sil po božanskem Solncu. Saj je ono vračalo milo 
za drago s tem, da je lice zemlje krasilo s pestro- 
cvetnimi slikami, v njeno naročje pa darežljivo 
vsipalo bogate darove prirode. 

Pa vzemimo en sam jasen dan. Kako povzbuja- 
joče je gledati prihod solnca, ko svoje zlate žarke jame 
razlivati po gorah in planjavah, kako očarujoče, ko 
veličastno plava po nebasklonu, in kako ginljivo, ko 
se s krvavim pogledom ob zamirajočem dnevu po- 
slavlja od nas! Ali ni to misterij nezapopadljive ve- 
ličine? Misterij, ki mi ga je bilo dano gledati in se 
ob njem naslajati sto in tisočkrat? 

Znano nam je, da se izlegajo bitja, ki žive samo 
po en dan. Samo toliko, da zaplešejo po zraku ob 
vseoživljajoči svetlobi solnca v zahvalo za to, da 
jim daje za hipec sposobnost ploditvene strasti in 
slasti. 

Koliko blagrovanja je torej vreden človek, ki je 
mogel cela obdobja občudovati vso veličast sveta, se 
izživljati poleg mirijad bitij Vsemirja na zemeljski 
obli in okoriščati z vsemi dobrinami, ki mu jih 
njena površina v obilici daje! 

Pa vendar slutim, da se bodo mnogi ob moji 
ugotovitvi začudili. Saj ljudje tako radi tožijo o 
brhkostih življenja. Človeku je namreč prirojeno, 
da ima največ ljubezni do samega sebe in da se 
zato že zaradi vsake nevščenosti, ki ga zadene, raz- 
burja in samemu sebi smili. Kaj še le, če ga usoda 
tepe količkaj občutneje, mesto da bi mu vse šlo 
kakor po loju. Kaj mu mar lepota prirode, kaj 
očarljivost njenih sprememb, kaj tajinstvenost nje- 
nih moči! Opazujoč od nežne mladosti, kaj se okrog 
njega godi, zdi se mu to samo po sebi umevno in 
ko da bi morali biti ravno tako in ne drugače. To 
pa zato, da mu koristi. 

Večina ljudi je v ta miselni ris kar začaranih. 
Ona zato vse neprijetnosti življenja britko občuti, 
za voljo njih samo sebe pomiluje, rada nepre- 
stano zdihuje in jadikuje in zato niti ne opaža, da 
življenje, vzeto kakršno je, in ob nepristranskem 
vrednotenju skrbi in slasti, daje dokaj več vablji- 
vega in prikupljivega, ko bridkega in neprijetnega. 
Saj tudi tisti, ki nosi črna naočala, ne more nikdar 
pravilno spoznati in oceniti resnične barvitosti. Taki 

ljudje umirajo z grenkimi občutki, da jim ni živ- 
ljenje nudilo ničesar in da odhajajo iz doline solza. 
Oni umirajo, ne da so deležni postali najimenit- 
nejšega spoznanja 

o lepoti sveta. 

Ko bi se bili približali temu spoznanju, zave- 
deli bi se bili, da zapuščajo prizorišče najveličast- 
nejših, po svoji ubranosti najdovršenejših, našemu 
razumu po njihovem učinku često še nedoumljivih 
prikazni, ki jih nevidna sila, sledeč vsegamogočni 
volji in neizpremenljivim zakonom vsemirske dina- 
mike, pričarava od vekomaj in jih bo pričaravala na 
vekomaj. In nam ljudem, tem v gigantskem ustroju 
tako neznatnim bitjem, določena je pri vsem tem 
naloga, ki jo moramo vršiti, naj bi hoteli ali ne. 
Žal, da se večina tega ne zaveda, ker jej je ob gmotni 
usmerjenosti pošel smisel za duševni polet. Komur 
pa je bila sreča tako mila, da ni izgubil tega daru, 
moral je dospeti v območje razodetja. In tu se 
mu je še le odkrila prava slika življenja. 
Tu je še le pojmovati začel, kako ne- 
izrekljivo in nepopisno lep je svet 
in koliko ob vseh svojih tesnobah in 
grenkostih daje življenje, ki veže 
človeka nanj. 

Po vsem povedanem je umevno, zakaj je tako 
malo ljudi, ki na svoji življenjski poti dospo v kra- 
ljestvo spoznanja. V mnogih že samo nagonsko 
usmerjenje k mater jalnim užitkom zamori vsa 
boljša nagnenja. Le-ti so obžalovanja vredni sla- 
biči, ki spotoma zaostanejo, kakor zaostajajo nekateri 
hodočastniki v krčmah ob romarskih potih. 

Drugi so se sicer podali na pot z najboljšim na- 
menom, a dali so se po običajnih srečevalcih od- 
vrniti od prave smeri ter so krenili na stranske 
steze. To so taki, ki nimajo trdnih načel in posta- 
nejo navadno žrtve svoje nestanovitnosti. 

Zopet tretji ne dospo do cilja, ker se jim pot 
do njega zdi predolga in preutrudljiva. Boječ se 

prehudih naporov, jame jo pešati in se, predno so 
morda dospeli do pol pota — iz golega usmiljenja 
do samega sebe — povpraševati, če je stvar 
takega truda tudi vredna. To so nestanovitneži. 
Podobni so karavancem, ki se na poti k zelenici, 
kjer vedo, da bi našli studenčnico najčistejše vode, 
iz nedostatka orne gonilne sile, ki jo daje trdna volja, 
zadovolje s tem, da si utešijo žejo z vodo iz zakla- 
nega velbloda. 

Največ pa je tacih, ki niti ne slutijo, da je še 
le v spoznanju najti uteho. Iz prostega razloga, ker 
niso nikdar začutili hrepenenja povzdigniti se iznad 
moreče vsakdanjosti. Zanje je življenje nekaj me- 
haničnega in samo na funkcij ovan ju telesnega 
ustroja slonečega; vse, kar je s tem v zvezi, pa temu 
primemo prilagodeno. Vodi jih bolj nagon ko 
razum. Čim močnejši je prvi, tembolj zaostaja v 
razvoju drugi. To ima za posledico, da ne čutijo 
potrebe iskati resnice in se zato zadovoljujejo z 
ugibanji, ki vodijo k misticizmu. Oni postajajo 
bitja, ki bude sanjajo, se na ravnih potih opotekajo, 
čez vsako najmanjšo zapreko padajo, dokler končno 
brezčutno ne obleže. Njih večina se, kar se lastnega 
spoznanja tiče, komaj razlikuje od nemih bitij. 

Predrzno bi bilo, ko bi hotel trditi, da se je 
meni spoznanje o lepoti sveta in vrednosti življenja 
odprlo že davno. Nasprotno: drvil sem po poti živ- 
ljenja, ko drugi, slep za gredice cvetic ob njej, gluh 
za žvrgolenje drobnih tičic, ki je veselo pretresalo 
ozračje. Nerazvit intelekt s početka, dolžnosti do 
sredine, v kateri sem rastel, na to, delo za obstanek 
kasneje, prirojene strasti in slabosti v letih telesnega 
razvoja, dirjanje za uspehi v moški dobi: vse to je 
storilo, da sem taval ko po neki omotični temi, v 
kateri mi je zdaj pa zdaj upadal pogum, skozi ka- 
tero pa vendar niso nikdar prenehali padali svetli 
žarki zlatega upanja. Ni me sram priznati, da sem 
od časa do časa postajal glede pojmovanja življen- 
ske vrednosti nevaren nihilist. Kriza prijateljstva in 

pretirano pojmovanje etičnih obvez privedla sta me 
celo tako daleč, da sem stal tik pred živi jensko 
katastrofo. 

Ravnokar omenjeni svetli žarki v zvezi z gorečo 
ljubeznijo do naroda, ki je bila od mladih dni trdno 
zasidrana v čutljivem mojem srcu, pa so storili, da 
sem jel bolj in bolj dvigati oči kvišku. In glej čudo. 
Omotična tema se je jela redčiti, nad njo pa se je 
jasneje in jasneje prikazovalo dotlej nepoznano 
obzorje. In s tega obzorja se je utrnila zvezda prav 
posebnega razodetja. 

Zazdelo se mi je, da sem našel verjetnost zveze 
med človeško dušo in ono nevidno, po izsledkih 
znanosti brezdvojbeno obstoječo silo, ki napolnuje 
Vsemir in ga s tem tudi obvladava. 

Vsemir šteje poleg zemeljske oble še neznane 
milijone svetov, katerih točno število našemu umu 
ne bo nikdar določiti mogoče. Kakšna bitja so na 
njih, ne vemo. človeška vedoželjnost in podjetnost 
morebiti kedaj dosežeta, da s kako bližnjo sosedo 
pridemo v izmenjavo misli in tako kaj več izvemo 
o življenju na njej; toda ne glede na stratosferske 
razmere nam o oddaljenejših svetovih že zaradi 
kratkosti našega življenja ne bo kaj točnega izve- 
deti mogoče. 

Pač pa vemo, da smo na zemlji mi najpopol- 
nejša živa bitja. Neznano nam tudi ni, da smo iz 
nje nikli, se postopoma, kakor so eksistenčni pogoji 
to zahtevali, razvijali in izpopolnjevali, dokler 
nismo dosegli današnjega razvoja, o katerem je pa 
jasno, da ni še dovršen. Saj nam že faze doseda- 
njega razvoja dajo o tem neovržno dokazilo. 

Zavest te naše nadkriljevalnosti vsega stvar- 
stva mora v mislecih obuditi ona vzvišena čutila, ki 
zvene iz dveh kratkih besedic velikega pomena, ki 
jima je katoliška cerkev v svojem obredniku določila 
prav posebno povdarnost. Kvišku srca! 

Često sem ju, odkar sem bil tako srečen, da sem 
se začutil na cesti spoznanja, sam pri sebi ponavljal. 
In vedno sta mi ulivali novih sil v žile, nove utehe 

v dušo, novega poleta v misli. Vselej pa se mi je 
ob takem nastrojenju duha še poglobila zavest o 
vrednosti življenja in lepoti sveta. Prav posebno pa 
še vzpričo dejstva, da me je usoda postavila ravno 
v dobo, ko je človeštvo z dotlej tujo mu 
večno tvorno silo prišlo v neposredno 
d o t i k o. 

Čudne in zagonetne se komu utegnejo zdeti te 
besede. Pa vendar jim je razlaga tako priprosla in 
enostavna. Vse moje življenje potekalo je v dobi 
vstajenja človeškega duha. Svitanje po dolgotrajni 
noči, ki ga je obdajala z gosto temo, se je pričelo 
pač že nekaj preje, a svetli dan nastopil je vendar 
še le ravno v tej dobi. Ona se namreč odlikuje po 
najznamenitejših znanstvenih izsledkih, in na nji- * 
hovi podlagi po epohalnih iznajdbah, k^ so deloma 
že preobrazile svet in o katerih vemo, da ga bodo 
preobrazile še bolj. 

Če sem se v trenotkih zbranega premišljevanja 
uglabljal v to dejstvo, moral sem si staviti vpra- 
šanje, odkod človeštvu naenkrat tak razmah. Saj so 
po njem hrepeneli že prosvetljeni duhovi starega 
veka. Kakor nam pravljica o Prometeju pripove- 
duje, zamišljali so si ga le, če se človeštvu posreči 
ukrasti strele z neba. A to podjetje je — ne brez 
krute kazni za drzneža, ki je to poizkusil — ža- 
lostno izpodletelo. 

V naših dneh je božja strela naša poslušna 
dekla, ki jo uporabljamo v vse mogoče namene. Ne 
samo, da nam ima preganjali temo, opravljati naj- 
težja dela, nam biti spretna zdravnica v najhujših 
boleznih, moremo jo ob enem pošiljati širom ze- 
meljske oble z najneposrednejšimi poročili in na- 
ročili ter jej celo zaukazovati, da nam spravlja s 
poti nevšečna nam bitja in stvari. 

Ako ugotavljam samo to, ni v dobi, v kateri 
smo si osvojili kopno, vodovje in zrak tako, da smo 
si z vsemi ljudmi na zemeljski obli postali tako- 
rekoč sosedje, posebno pa v dobi, v kateri človeški 
duh tako spretno prodira v tajnosti tako dolgo skoro 

popolnoma neznanega in zato v človeški domišljiji 
najnevarnejšim — cesto strah in trepet budečim — 
razlagam podvrženega Vsemirja, treba še posebnega 
podkrepljevanja za mojo domnevo, da smo z večno 
tvorno silo prišli v neposredno dotiko. 

V tem pa je zopet nov dokaz za vrednost živ- 
ljenja in lepoto sveta, ki nam to življenje daje. 
Nagonsko so to čutili ljudje že od nekdaj in povsod. 
Zato je pri njih bilo Solnce, ta božanstveni pokro- 
vitelj vsega življenja, v največjih časteh. Tako celo, 
da so ga smatrali za boga. — Nam, ki vemo, da ves 
naš solnčni sistem pomeni le neznaten drobec Vse- 
mirja, je solnce seveda samo dober prijatelj in do- 
brotnik, od čegar darežljivosti imamo skoro vse, kar 
naša čuvstva razveseljuje in opaja, ki pa na du- 
ševni del našega bitja vpliva le toliko, kolikor mu 
to večna tvorna sila Vsemirja prepušča. 

Te tvorne sile pa smo po mojem 
tudi deležniki sami. Seveda, kolikor more 
tako neznaten drobec atoma, ki ga je komaj izraziti 
mogoče, biti deležen lastnosti celote. 

Kakor sem dejal, ni dvojbe, da smo proizvod 
zemlje. V vseh njenih delih in delcih snujejo večne 
sile Stvarstva. Kolikor smo jih mi prevzeli iz Zemlje 
vase, v tistem razmerju delujejo seveda v nas dalje. 
Ker so vse izšle iz Stvarstva, streme k njemu nazaj. 
Zato gmota našega telesa po neki dobi prej ali po- 
zneje — in to po prirodnih zakonih, često pa tudi 
pod uplivi, ki so v oblasti nas samih — propada in 
se v iztrošeni obliki vrača Zemlji, ki jo je dala. 
Ona tako postaja gnojivo, ki — preosnovano, kakor 
to zakoni prirodne kemije zahtevajo, — služi za 
nove tvorbe. 

To pa še le, ko je izpolnila glavno, veliko važ- 
nejšo nalogo. Ko je namreč duh. ki je to gmoto 
oživljal, po svojem vodilnem udejstvovanju v njej 
izžarel odnosno izhlapel v Vsemirje, iz katerega je 
izšel. 

Vpraša se sedaj: kako, po katerih dovodnih 
ceveh je ta duh prispel v telesno gmoto? Težko se 

bo našel kdo, ki bi bil v stanu dati na to že danes 
točen odgovor. 

Vseobsežen je človeški um. Po mojem prepri- 
čanju sta samo dve stvari, katerima ne bo mogel 
ij.aj ti razlage: večnost in neskončnost. Iz- 
raza za ta pojma sicer ima; popolnoma ju pa do- 
umeti zato ne bo mogel nikdar, ker je navajen gle- 
dati le kako vse nastaja in končava in ker njegove 
oči zamorejo objeti le omejena obzorja. Zgoraj stav- 
ljeno vprašanje bo pa prej ali slej po znanstvenih 
vidikih vsekakor razvozlati zamogel. 

Ljubka legenda pripoveduje, da je sveti Avgu- 
štin, ko se je ob premišljevanju skrivnosti svete 
Trojice izprehajal ob morju, našel ondi angeljčka, 
ki je morsko vodo zajemal z žlico in jo izlival v 
jamico, katero je bil preje izkopal. Sveti Avguštin 
vpraša angeljčka, kaj to njegovo opravilo pomeni. 
„Izsušiti hočem morje", odvrne mu angeljček. — 
Sveti Avguštin se zasmeje in pravi, da je to ne- 
mogoče in da se mu zato nikdar ne posreči. — „Prej 
kakor tebi," odvrne mu angeljček, „razrešiti uganjko 
o sveti Trojici". 

Ko sem nekje čital, da učenjaki z novim tele- 
skopom, ki ga v Ameriki izdelujejo, upajo najti 
meje Vsemirja, spomnil sem se nehote te legende. 

Pač utegne človeški um prej ali slej po znanstve- 
nih preiskavah ugotoviti kako prihaja duh v telesno 
gmoto. Dokler pa nimamo točne in neovrgljive razla- 
ge, nam nič ne brani ustvarjati si že sedaj na znan- 
stvo oprte domneve, ki pač ostanejo samo več ali 
manj verjetne, ki pa za onega, ki jih zastopa, utegne- 
jo biti posebnega pomena. Če ne drugače vsaj s tem, 
da mu vzprožijo duha in ga približajo večni istini. 

In jaz pravim: človek, ki jemlje vse iz Zemlje, 
sprejema s tem vase z gmoto, ki mu je za življenje 
potrebna, tudi vse one njene lastnosti, katerih je 
zemlja sama v gigantskem Vsemirju deležna. Tako 
kakor nas vsakdanji izgledi uče, da podeduje dete 
po roditeljih njihove lastnosti. Pa ne samo telesne, 
temveč tudi duševne. 

l)a bi za Zemljo ne veljali zakoni Vsemirja, je 
po znanstvenih dognanjih nemogoče. Vsa osnovna 
gonilna sila teh zakonov, ki jo človek z gmoto vred 
prejema iz matere Zemlje, prehaja torej v njegovo 
telo postopoma, tako kakor se telo razvija. Kakor 
je pa že proces razvoja človeškega telesa čudo samo 
zase, tako in še neprimerno večje čudo je po do- 
vršenem razvoju samo telo. Človeški um je iznašel 
najpopolnejše mehanizme, sestavil je najkompliko- 
vanejše stroje, katerih subtilni delci so včasih v 
stanu izpolnjevati neverjetne zahteve. A kaj je vse 
to v primeri z organizmom človeškega telesa! S 
pobožnim strahom strmi človek ob njega prouče- 
vanju v vse te dele in delce, katerih opravilo je si- 
stematsko usmerjeno v izločevanje najnežnejših 
sokov, ki se pod lobanjo ko pod varnostnim oklepom 
zbirajo v možganih, tem akumulatorju vse življen- 
ske sile. Možgani pa so zopet s celo, čudežno in 
členkovito razprostrto mrežo čutnih žilic zvezani s 
posameznimi deli telesnega ustroja, da na ta način 
tvorijo organsko zvezo, ki jo more z ene točke ob- 
vladati ena volja. In po teh žilicah se ta volja raz- 
liva z bliskovno brzino, kakor se iz akumulatorske 
baterije po vzpostavljenem stiku razliva električna 
struja. 

Davno že vemo, da so možgani sedež one ener- 
gije, ki vlada in vodi ves telesni ustroj. Ta energija 
deli se v dva dela: gmotni in duševni. Gmotni del 
je uslovljen z delovanjem srca, duševni z delo- 
vanjem možganov; oba dela pa sta tesno povezana 
med sabo. če prestane delovati srce, otrpnejo 
možgani; če otrpnejo možgani, neha hiti srce. Za- 
kaj? V prvem slučaju je iz telesa izginila ona go- 
nilna sila, ki ima svoj izvor v Zemlji; v drugem pa 
ona, ki ima svoj izvor v Vsemirju, čegar sestavni 
del je tudi Zemlja, ki podlega njegovim večnim 
zakonom, čisto naravno je torej in lahko pojmljivo, 
da ono, kar izgubi obstojno pravico v Vsemirju, 
ne more več živeti na enem njegovih delov. Umevno 
pa tudi, da vsemirska gonilna sila ne more dopu- 

stiti nadaljnjega udejstvovanja gmoti, ki je nje 
po družna gonilna sila na Zemlji ne smatra več za 
sposobno, da se nadalje dejstveno uveljavlja, ker jej 
je namenila že pasivno sodelovanje v Stvarstvu. 

Do kakšnega zaključka me je torej privedlo vse 
to premišljevanje? Do zaključka, da so možgani vseh 
živih bitij vrhunec čudežnega njihovega telesnega 
ustroja in da so oni posredovalnica med temi bitji 
in vsemogočno nevidno silo Vsemirja. Glede na ta 
njihov inad vse važni pomen skrbelo je Stvarstvo, 
da so med vsemi telesnimi organi pred grozečimi 
jim nevarnostmi najskrbneje zaščiteni. 

Razvoj in pomen te iz najplemenitejših sokov 
življenja sestavljene vsemirne posredovalnice je in 
mora naravno biti različen. Primerno razvoju živih 
bitij "samih. Po tem takem na Zemlji najpopolnejši 
pri človeku; na ostalih svetovih pri živih bitjih, ki 
so ondi dospeli do podobnega ali še važnejšega po- 
ložaja, ko človek na zemlji. 

Njihovi nalogi primerno umestila je priroda to 
— recimo jej sedaj: vsemirno — posredovalnico tako, 
da je njeno izžarevanje hotenja in sprejemanje vti- 
sov v najneposrednejši dotiki z zračnimi valovi 
Vsemirja. 

In sedaj prihajam do zaključka : da so po 
mojem prepričanju možgani osredek 
človeškega življenja, ta osredek pa 
da je po posebnih valovih zvezan z 
Vsemirjem. Po teh valovih prejema 
iiz njega vse pobude, ki mu polagoma 
omogočajo razvozlavati videzno naj- 
zapletenejša vprašanja in odkrivati 
tako dolgo neznane mu tajnosti pri- 
rode. Odkritje teh valov je le vpra- 
šanje časa sedaj, ko je človeški um 
srečno prodrl v to znanstveno oblast. 
Po tem odkritju telepatija ne bo več 
vprašanje abstraktnosti, temveč po- 
stane realna znanost, katere prak - 

tični izsledki bodo ljudem dovolje- 
vali izmenjavati svoje misli po zrač- 
nih valovih 'iz poljubnih daljav. Bo-li 
potem še mogoče govoriti, da se „vse razen misli 
lahko ocarini", je dvomljivo. Bržkone bodo ljudje 
vzeli kedaj iz Vsemirja tudi poučilo, kako — even- 
tualno na nedovoljen način — vjemati miselne va- 
love. Bo-li to v korist človeštvu, je seveda vpraša- 
nje, čegar rešitev lahko mirne vesti prepuščamo po- 
kolenjem one dobe. 

Saj ho marsikak čitatelj ob smelih teh sklepih 
zmajeval z glavo. V svesti sem si tega, vendar me 
to v moji veri ne moti. Bila mi je, ko sem prišel do 
nje, trda opora na poti v večno Nirvano. Uvajala 
me je namreč brez vsega misticizma v realno poj- 
movanje gigantskega ustroja obkrožajočega me sve- 
tovja, ki mi je stopilo pred oči v nesluteni veličasti, 
kar je imelo za posledico, da sem se mogel zatopiti 
v lepoto prirode in vrednost življe- 
nja z onim zamaknjenjem, ki očaruje in osvaja. 

V svoji razposajenosti sem včasih proglašal živ- 
ljenje za tragikomedijo. Še sedaj se mi zdi, da ne 
brez opravičenja. Pa vendar: kako malo je v tej 
tragikomediji bilo žalostnega in koliko nasproti 
temu veselega, da naravnost razkošnega! Naj- 
veličastnejša in srce najbolj po- 
vzdigujoča pa zavest spoznanja. 

O vi, ki vam je življenje dodelilo nalogo, da učite 
in vodite ljudske množice, glejte da jih vedno in 
povsodi spominjate veličasti božjega Stvarstva in 
pojmovanja večnih zakonov Vsemirja. Naj vedo 
ceniti lepoto sveta. S tem dobe in si ohra- 
nijo ljubezen do življenja. In vršili bodo njega na- 
loge radovoljneje in zadovoljneje, pa tudi z več 
uspeha, ko tedaj, ako videč samo gmoto pred sabo, 
ali pa domišljeni svet nečesa bajnega nad sabo ali 
pod sabo, vrše svojo življensko nalogo z nevoljo* 
odnosno z vednim strahom pred tem kaj pride. 

Utegnilo bi se po tem panegiriku na lepoto sveta 
zdeti, da mi bo ločitev od njega silno težka. Ne ta- 
jim, da bi si želel zatapljati se vanjo še in še in da 
se mi svet tem lepši zdi, čim starejši postajam. Ven- 
mi je ravnokar opisano pojmovanje življenjske di- 
namike prevzelo takisto, da za trdno čutim, da se 
mi bo luč življenja utrnila, kadar pride trenutek 
za to, lahko in mirno. In ta trenotek me ne bo izne- 
nadil, ker sem neprestano pripravljen nanj. 

Kakšna bo torej tistokrat bilanca 
mojega življenja? Jasno je po povedanem, 
da bo izkazovala, kljubu vsem postavkam aktivne 
strani, še prav izdatno pasivno saldo. 
In če kaj, more me — ako se tega spomnim — to- 
lažiti le zavest, da sem imel najboljšo voljo, a da 
so čestokrat moči, dasi jih nisem štedil in sem jih 
mnogokrat napenjal do skrajnosti, bile nezadostne. 

Katera slovenska izgovarjava 
je bolj upravičena in pravil- 
nejša: el- kanje ali u- kanje in 
ve - kanje. 

Pri nas je še vse v razvoju. Čisto naravno je to, 
ker smo dokaj pozno stopili na prosvetno in kulturno 
poprišče. Velikih dogodkov, ki bi bili, kakor po dru- 
god, ustvarjali temelje za dalekosežne zgodovinske 
izprememibe, v našem narodnem življenju ni bilo. 
Saj smo, odkar smo že v davnini izgubili lastno 
državnost, bili vedno vezani na diktate svojih go- 
spodarjev. Že iz vsakdanjega življenja splošno znana 
prikazen, da se hlapec kaj rad opiči po gospodarju 
in da zato po njem posnema šege in navade, storila 
je zatorej tudi tukaj, da smo — nevede kedaj in 
kako — izgubili svojo samobitnost in prišli v tujo 
kulturno odvisnost. Jezika svojega nismo mogli go- 
jiti. Saj ni nikjer užival pravic in je bil zlasti po- 
polnoma izgnan iz javne uprave, tedaj s poprišča, 
katero edino bi mu bilo moglo zagotoviti veljavo 
in spoštovanje. 

To stanje privedlo je tako daleč, da so se omi- 
kanci sramovali slovenske govorice. Ona je po tem 
takem ostala omejena zgolj na kmečke domove. In- 
dustrijskega delavstva v onih časih nismo še imeli, 
obrt pa je — razen skromne in malopomembne do- 
mače — vsa brez izjeme potegnila z gospodo. Deloma 
zato, ker je bila od nje odvisna; deloma in največ 
pa zato, ker j ara gospoda vedno in povsod živi v 
donkihotski miselnosti, da vnanja navlaka nado- 
mešča notranjo praznoto. 

Razen v kmečkih domovih imela je zatorej slo- 
venska beseda zavetišče le še v cerkvi. Merodajen je 
bil zato pred vsem praktičen razlog. Saj cerkev svo- 
jega poslanstva ni mogla vršiti drugače ko v jeziku 
vernikov. Čisto naravno je, ako vse to prevdarimo, 
da morajo prvi začetki našega jezikovnega razvoja 
biti v tesni zvezi z verskim proselitizmom. Res so 
nam najboljši dokaz zato: „B r e ž i n s k i spo- 
menik i.“*) 

A tudi to razmerje med verniki in cerkvijo bi 
samo po sebi ne bilo privedlo do posebnega nego- 
vanja našega, od javnih oblasti zaničevanega jezika. 
Cerkvi je bilo namreč dovolj, da je za verski pouk 
potrebne pripomočke imela le duhovščina v rokah. 
Saj je čitanje in pisanje bil itak nekak privilegij 
samo za nekatere stanove, med katerimi pa ni bilo 
kmečkega. Zato se je sveto pismo in so se homilije 
in molitve širile spočetka rokopisno od enega duš- 
nega pastirja do drugega in so se tudi po iznajdbi 
tiska razmnoževale v pičlem, le na cerkveno porabo 
preračunjenem številu izvodov. 

Še le protestantska doba je izpremenila mahoma 
položaj. Ta doba je pomenila, dasi smo jo doživeli 
brez lastnega sodejstva in le po srečnem, iz tujine 
k nam došlem naključku, za razvoj našega jezika 
dogodek neprecenljive vrednosti. Oznanjevalci evan- 

*) F r e i s i n g , prvotno F r y s i n g , je po priliki 
tako veliko mesto ko naše Celje. Ono leži ob železniški 
progi Mnihovo-Rezno (Munchen-Regensburg) pod polož- 
nim, nevisokim bregom, oddaljeno 31 kilometrov od prvo- 
imenovanega mesta. Ta lega mu je dala tudi prvotno slo- 
vensko ime Brežin j (primeri: Breže == Friesach na 
Koroškem, Breginj, velika vas v kobariškem kotu). Bre- 
žinj-Freising je bila od leta 724 škofija, katere se- 
dež je bil pa kasneje prenešen v Mnihovo, čegar nadškof 
ima še danes naslov „mnihovsko-brežinjskega nadškofa.** 

Dasi ima to mesto za nas po rokopisu, ki je znan 
po imenu „brežinjskih spomenikov**, veliko 
značenje, ne spominjam se, da bi bil v naših listih in 
knjigah našel kje njegovo sliko. Zato jo podajam tukaj. 

gelskega nauka lotili so se namreč svojega apostol- 
skega delovanja s širjenjem svetih knjig, pred vsem 
svetega pisma, in v dosledku tega s pridnim pouče- 
vanjem čitanja in pisanja. Saj hi inače vse knjige 
ne bile imele prave vrednosti. 

Primožu Trubarju in Juriju Dal- 
matinu gre zasluga za naš pismeni jezik. Onadva 
sta mu s svojimi, za novo učenje vnetimi sotrudniki 
položila temelj, na katerem je bilo njunim nasled- 
nikom mogoče graditi. 

Pa tudi znanje čitanja in pisanja se je v prote- 
stanski dobi razširilo. S tem dejstvom morali so se- 
daj računiti kasnejši katoliški pobijalci novega 
nauka in so zato svoje knjige dajali tiskat že tudi za 
širje kroge. Žal le, da je v marsikakem katoliškem 
pisatelju kasnejše dobe odpor proti protestanstvu 
segal tako daleč, da ni maral za jezikovne izglede 
protestantskih pisateljev in je zato — ko iz kljubo- 
valnosti — pisal veliko slabši jezik. Še le narodna 
zavest, ki se je probudila v dobi francoske revolu- 
cije in širila kasneje, dala je 'razvoju slovenskega 
jezika novega in hitrejšega razmaha tako, da prav 
razločno čutimo šelest njegovih kril. — Vidimo pa 
tudi, da gre razvoj v pravcu, ki ga mu je začrtala 
protestantska doba. 

Glede na razmere, ki sem jih popisal, jasno je, 
da sta nam slovensko govorico rešila smrti le kme- 
tiška hiša in cerkev. Ker so pa kmetje po številu 
daleč prekašali duhovnike, jasno je tudi, da je ustni 
govorici predpisavala pravila le kmečka hiša. Du- 
hovnik je na propovednici, pri krščanskem po- 
uku, pri izpovedi in tudi zunaj cerkve občeval s 
svojo cerkveno občino v narečju, ki se je v nje- 
govem kraju udomačilo. Bil bi sicer po svojem 
ugledu in uplivu s primernim poukom lahko tvorno 
uravnaval smer jezikovnega izražanja v smislu 
tiskane besede; toda zato hi bilo potreba medsebojne 
duhovniške organizacije. Le taka bi bila mogla obro- 
diti sadove, kakršne je protestantizem v jezikovnem 
oziru obrodil med Nemci. Ampak tamkaj je šla 

stvar laglje, ker je našla podporo pri številnih bo- 
gatih in močnih knezih in plemičih, ki so tvorili ta- 
krat posvetno gosposko. Pri nas bi bila tako orga- 
nizacijo morala ustvariti duhovščina sama. Ne 
trdim, da ni bilo med njo idealistov, ki so utegnili 
na kaj takega misliti. A njihov gmotni položaj in pa 
neprikladne takratne prometne razmere onemogoče- 
vale so sestanke, kakršni bi bili za označeni učinek 
često potrebni. 

Meščanstvo — takoimenovana gospoda — ni na 
tvorbo in razvoj jezika imelo skoro nikakega vpliva. 
Ravno tako tudi me pravo izobraženstvo, ki se ga je 
le v redkih slučajih — in še tedaj večinoma z očitno 
nevoljo in zaničevanjem — posluževalo. 

Po vsem povedanem torej ni čudo, da nam tudi 
svetlejša leta narodne probuje glede enotnega ust- 
nega izražanja vse do današnjega dne niso prinesla 
še rešitve. To je najbolj pokazala praska jezikarjev 
in jezikoslovcev, ki se je predlanskem na posebno ve- 
selje zabave željnega čitateljstva vršila pred našimi 
očmi. Ta praska je bila sicer precej strastna, vendar 
pa brez nevarnosti za udeležence in za gledalce. Le- 
teli so pač krepelci semtertje, a bili so takšne na- 
rave in oblike, da niso mogli napraviti drugačne 
škode, ko k večjemu kako lahko bulo ali zmerno 
podplutbo. Le eden borcev vrgel je nekaj nevar- 
nejši, v obliki črke v na sredi zakrivljen krepelec. 
Toda proti vnik, kateremu je bil ljubeznivo name- 
njen, znal ga je tako spretno prestreči in s tako 
močjo odbiti, da je priletel v metalca nazaj. A ne 
več upognjen, temveč že ravan, kakor črka L 

Stvar je po tem takem ravnotako še ostala ne- 
rešena, kakor je ni dokončno rešilo zvanično naro- 
čilo šolam, naj uče, da je e Z-kanje napačno in v 
slovenski govorjeni besedi edino v e-kanje pravilno. 
Tiste inštance, ki bi bila v tej važni stvari edino 
poklicana, da izreče svoj pravdorek — slovenske 
akademije znanosti namreč — še nimamo in si mo- 
ramo nje ustanovitev kot prepotrebnega dopolnila 
našega vseučilišča še le priboriti. Ko jo dobimo. 

imela bo ona glede ustaljen j a izgovorjave odločilno 
besedo. Dotlej pa imamo vsi, katerim je do lepote in 
blagoglasnosti naše govorjene besede, ne samo pra- 
vico, temveč tudi dolžnost, da pripravljamo tvarino 
za njeno izrecilo. 

Odločbe v jezikovnih zadevah niso namreč — 
kakor bi se to na površni pogled zdelo — lahke. Naj- 
zanimivejše in nad vse poučno poučilo nam daje 
francoski izgled. V Parizu imajo že od 1634. leta, 
tedaj dve leti manj ko tri sto let, slovečo „L’ A c a - 
d e m i e francais e". člen 24. pravilnika te 
znanstvene institucije se glasi: „Glavni posel akade- 
mije bo, da z vso skrbjo in vso mogočo marljivostjo 
dela na to, da našemu jeziku da trdna pravila in da 
ga čisti, tako da bo sposoben za govorništvo in za 
obravnave o umetnosti in znanosti." (La principal 
fonction de 1’ Academie sera de travailler avec tout 
le soin et toute la diligence possible a donner des 
regles certaines a notre langue et a la rendre pure, 
eloquente et capable de traiter les arts et les Sci- 
ences). — člen 26. pa določa: „Pod nadzorstvom 
akademije bo sestaviti slovnik, slovnico, nauk o go- 
vorništvu in nauk o pesništvu". (II sera compose un 
Dictionnaire, une Grammaire, une Rhetorique et 
une Poetique sur les observations de 1’ Academie). 

Sloveče jezikoslovce je francoska akademija v 
teku skoro treh stoletij štela med svoje prave in 
dopisujoče člane, in njen slovnik je dospel že do 
osme izdaje; slovnice pa doslej vendar še ni izdala. 
To pa — kakor sama pravi — „zaradi nestanovit- 
nosti, protislovnih nazorov o metodah in poizkusov, 
ki imajo za sabo zgodovino, iz katere vstajajo spo- 
mini na celo vrsto slavnih jezikoslovcev." 

Letos pa — po 298. letih od svoje ustanovitve — 
je naenkrat začutila potrebo, da glede slovnice za- 
dosti nalogi, ki jej jo predpisuje 24. član njenega 
pravilnika. — In zakaj? Zato, da brani čistost jezika 
sproti Vrhovnemu učnemu svetu". 

Če imajo Francozi — tedaj visoko naobražen 
narod z več ko tisoč let staro kulturo — tako malo 

razveseljive izkušnje s svojo prosvetno upravo, 
opravičena je domneva, da moramo mi Slovenci 
glede zvaničnih naročil svoje učne uprave biti pač 
še previdnejši. 

Evo zato tudi mene med pripravljalci tvarine za 
dokončno izrecilo bodoče „ Akademij e znanosti in 
umetnosti." Sicer’ stopam med nje samozvan in me 
utegne zadeti morebiti od ene ali druge strani kak 
omalovaževalen in morebiti celo očitajoče prezirljiv 
pogled češ, unde tu inter prophetas: toda to me ne 
moti. Vedno sem se zanimal za vse prikazni našega 
narodnega življenja in od zgodnje mladosti mi je srce 
napolnjevala ljubezen do vesoljnega Slovanstva. To 
je imelo za posledico, da sem se priučil vsem slo- 
vanskim jezikom. Nekaterim zadovoljivo, drugim pa 
vsaj taiko, da v njih tiskano besedo gladko čitam in 
umevam. Po tem takem mogel sem spoznati veli- 
častno zgradbo slovanskega primer j evalnega jeziko- 
slovja in som zato marsikako prosto uro, ki mi jo 
je dalo moje siceršnje zaposlenje, preždel v nemem 
občudovanju njene harmonične členkovitosti. 

Po tem uvodu torej k stvari. 

Gori navedeno zvanično naročilo 
je po mojem mišljenju napačno. Sku- 
šal bom to dokazati. Vendar se pa že naprej opra- 
vičujem s tem, da mi je ob drugih nalogah življenja 
preostajalo premalo časa, da bi se bil zatopil in 
uglobil v sistematsko proučavanje stvari. Zato mi 
ni bilo mogoče zbrati dokazov, kolikor se sploh dajo 
dobiti. Vendar mi pa moje notranje prepričanje 
pravi, da sem na pravem potu in bom zato že za- 
dovoljen, ako vzpodhodem kakega rojaka, ki je tako 
srečen, da se more — ne da bi ga motile druge skrbi 
in nadloge, posvetiti izključno temu zanimivemu in 
vzpodbudnemu porniča vanj/u, — ako krene proti iz- 
voru resnice po poti, ki mu jo označim. Saj je ne- 
pohitno gotovo, da ta stran naše zgodovine ni še 
raziskana, kakor bi bilo potreba. Ravno ta vrzel pa 
je včasih kriva za netočne — in semtertje naravnost 
zgrešene domneve in zaključke. 

Meni se zdi, da se je pri presoji vpra- 
šanja, kaitero slovensko narečje naj 
bi bilo za izgovarjavo merodajno, iz- 
hajalo vedno z zgodovinsko pogreše- 
n e g a stališča. Vsesplošno se namreč kot samo 
po sebi umevno smatra, da smo Slovenci veja Slo- 
vanov, ki je v svojo sedanjo domovino prišla ob- 
enem s Srbi in Hrvati od jugoiztoka sem in da je 
nas jezik le „kajkavsko narečje 4 * srbohrvaščine. Po 
dr. Drag ul in u Subotiču je ta teza še prav 
v zadnjem času prišla v znamenito „E o c y c 1 o - 
pedijo Britani-k o“. To je napačno. Saj 
je res, da vsi Slovani izhajamo iz enega — in to ne- 
navadno plodnega — rodu in da smo v pradavnini 
govoriti isti jezik. Širjenje tega rodu iz prvotne do- 
movine, storilo je, da je njegova govorica po razno- 
vrstnih vplivih jela izgubljati svojo začetno enakost. 
Vendar nam še n. pr. primerjava Brežinskih 
spomenikov z Nestrovimi*) letopisi daje nazorno 
poučilo, kako podobni so si bili še pred več ko osem 
stoletji slovanski jeziki v tako ogromnih razdaljah, 
kakor je Kijev od Brežinja, odnosno jug Rusije od 
Bavarske ali Koroške. 

Postopoma razcepil se je zaradi nastale svoje 
mnogoštevilnosti prvotni rod na več plemen, ki so 
pod svojimi starešinami in župani — zaseda joč so- 


*) Ime N ester, katero je rabil letopisec sam, iz- 
premenili so v Nestor. Kdo in kedaj nisem predskaval in 
bi bilo bržkone tudi težko ugotoviti. Sodim pa, da je to 
storil eden onih pisateljev, ki so se posluževali latinskega 
pisnega jezika, da si s tem olajša sklanjavo tega imena. 
Pravilno je gotovo le N e st er — in v sklanjavi: Ne- 
st r a — ker sloni na slični jezikovni tvorbi, ko Dnester, 
Dnestra. Pri tem opozarjam, da so med Čehi in med 
Ukrajinci še dandanes priimki Nester. 

Izključeno seveda ni, da so kijevskega meniha jeli 
za Nestorja pisati zato, ker se njegovo ime glasi sorodno 
z imenom carigrajskega patrijarha Nestorija, ki 
ga je efeški koncil zaradi krivoverstva odstavil. Verjetno 
je pa tudi, da je ta patrijarh bil Slovan in da se je zval 
pravzaprav Nester. 

sedna ozemlja — lezli vse bolj in bolj narazen. 
Temeljna sličnost jezikov posameznih plemen je pri 
tem seveda ostala. Toda oblike jele so se pod vna- 
njimi uplivii, pa tudi pod slučajno nastalimi notra- 
njimi vzroki izprominjati. Take izpremembe pora- 
jala je zlasti izgovarjava besednih končnic. Posebno 
končnic na soglasnike. — često je zadostovalo, da je 
kdo kako besedo — recimo v šali ali zaradi nasineš- 
ljivosti — izgovoril drugače, ko je bilo do tedaj v 
navadi: že so se te izgovarjave polastili nekateri iz- 
med onih, ki so jo culi. In če so jo rabili večkrat, 
prišla je kmalu pri celem plemenu v porabo. Zgodilo 
se je (pa tudi, da je en ali drug glasnik kdo iz fizijo- 
loških razlogov izgovarjal drugače, kakor je to bilo 
dotlej vsesplošna navada in je našel spočetka posa- 
meznih posnemalcev. Od njih razširila se je napačna 
izgovarjava na večji in večji krog ter je sčasoma 
postala pravilo. Tako si moremo na priliko razla- 
gati mehčanje r-a pri Čehih in Poljakih na r ( rz ). 
Pa tudi otročja govorica je često izpreminjala go- 
vorico odraščencev. Saj se vsak dan moremo pre- 
pričati, kako radi ljudje ponavljajo otroško blebe- 
tanje. 

Na ta način nastajala so torej narečja. Ona so 
se po političnih uplivih in po slovstvenem razvoju 
izpremenila v samostalne jezikovne edinice. Pri njih 
pa so deloma iz čisto podobnih razlogov, kakor sem 
jih navel, deloma pa tudi po stikih s sosednjimi, ne- 
slovanskimi prebivalci — nastala nova narečja. 
Proti glasovom, ki so bili čuti iz uvodoma 
omenjene jezikovne praske, da tuja govorica 
ne more uplivati na izgovarjavo, po- 
stavljam jaz namreč trditev, da je v 
stanu celo prav bistveno vplivati. Za 
dokaz te trditve sklicujem se samo na izgovarjavo 
naših goriških in tržaških rojakov. Saj ne more 
nikdo tajiti, da jej je prav živo vtisnila pečat go- 
vorica njihovih laških sosedov. Tako celo, da je to 
dejstvo opaziti že po nekolikih izpregovorjenih 
besedah. 

Čem bolj kak narod napreduje in čem živejša 
je v njem zavest samobitnosti, ali z drugimi bese- 
dami: čim bolj se oklepa nacijonalizma, tem bolj 
mora težiti, da se izgladijo njegova narečna raz- 
ličja. To pa ne samo v pisani, temveč tudi v govor- 
jeni besedi. Poslednje je v dobi obvez- 
nega splošnega šolskega pouka in v 
dobi radija zlasti važno. Ta težnja se 
pri nas tudi vidi v korakih, ki so se 
v tej smeri storili, ki so pa po mojem 
mišljenju — naglašam to vnovič — 
zgrešeni. 

Ko bi bilo pri nas tako, kakor recimo na Ru- 
skem, kjer si je „belokamennaja matuška Moskva" 
pridobila tako veljavo, da je njena izgovarjava našla 
posnemovalce v vsej prostrani domovini ruskega 
naroda, bilo bi to vprašanje rešeno samo od sebe. 
A mi nismo imeli središča, ki bi bilo le s približno 
tako močjo uplivalo na Slovence, ki so poleg tega 
bili še politično razkosani, ko noben drug slovanski 
narod. Ljubljana je pač v dobi narodne pro- 
buje postala naša duševna voditeljica. To pa le zato, 
ker so se v njej stekale žile dovodnice naše prosvete. 
A kako je bilo še pred nedavnem? Saj še pet- 
deset let ni poteklo, odkar je bila 
tako ponemčena, da se je po njeni 
zunanjosti moralo sklepali, da spada 
med trdnjave nemške kulture. Ljublja- 
na si torej, dasi je bila glavno mesto najbolj slo- 
venske avstrijske kronovine, po svojem prebivalstvu 
ni pridobila kakega pomembnega upliva ne na raz- 
voj pismenega jezika in ne na njegovo izgovarjavo. 

Ko bi bilo uspelo protesta n tstvo in 
bi se bila med nami vsesplošno razširila evangelska 
vei oizpoved, imeli bi mi sedaj poleg svo- 
jega lepega, tri in pol stoletja sta- 
rega, enotnega, v teku let izpopol- 
njenega in dovršenega pismenega je- 
zika, po vsej verjetnosti tudi enotno iz- 
govarjavo. Vise okolnosti namreč govore zato. 

da bi prikljupljivo doneče, krepko velikolaško na- 
rečje, ki je dalo podlago slovenskemu pismenemu 
jeziku, tudi za naše ustno izražanje bilo postalo 
odločilno. Gorečnost, ki je napolnjevala prote- 
stantske pridigarje, bila bi namreč ustvarila čisto 
gotovo živahno slovstveno delovanje. Roko v roki s 
tem bil bi šel, ker je protestantizem smatral za naj- 
važnejše, da vsak kristjan sam bere sveto pismo, 
pouk v čitanju. Trubarjev in Dalmatinov pisani je- 
zik, ki se je tesno naslanjal na narodovo ustno go- 
vorico, bil bi se torej razširil po vsej slovenski do-, 
mo vini; številni, za svojo stvar fanatično vneti pri- 
digarji pa bi bili to govorico širili med narodom v 
ustnem občevanju z njim. 

Prav nič si ne prikrivam, da bi utegnilo to moje 
naziranje tu ali tam zadeti na odpor. V nekih krogih 
bi utegnil biti celo zelo oster. A tega se ne plašim. 
Resnica skoro vedno bode v oči. Vendar navsezadnje 
vselej zmaguje. In tako se bo tudi v tem slučaju 
zgodilo. Saj zato ni potreba drugega, ko da se o 
stvari jame kritično razmišljati in da se nepri- 
stransko odtehtavajo razlogi za in proti. 

Splošno mnenje tega seveda nikdar ne vrši. Ono 
je marveč — kakor imamo za to vsak dan sto in sto 
dokazov — skoro vedno površno. Njegovi sklepi te- 
melje namreč na domnevah, katerim obstoječe raz- 
mere dajo videz verjetnosti. 

V Ljubljani se je v evangelski cerkvi do naših 
dni ohranilo nemško bogoslužje. Pred več leti sem 
v družbi slovečega slovenskega literata po službeni 
dolžnosti prisostvoval svečani službi božji v tej 
cerkvi. Ko sva iz cerkve odhajala, pogovarjala sva se 
o protestantski dobi na Slovenskem in jaz sem — v 
zvezi z Aškerčevim proslavljanjem Primo- 
ža Trubarja in njegovega dela — izrekel isto 
domnevo, ko danes. — „ Ali misliš?" odvrnil mi je 
moj sobesednik- „Bolj verjetno je, da bi bili danes 
že vsi ponemčeni." — Glede na to reminiscenco bi 
se prav nič ne čudil, če bi mi danes kdo — prav iz 

istih razlogov- in pod trenotnimi vtisi — odgovoril 
ravno tako. 

In vendar je to mišljenje očitno napačno. Da 
imajo evangeliki v Ljubljani nemško bogoslužje, je 
čisto prirodno. Saj so sami Nemci. Slovence je nam- 
reč protireformacija z vladino pomočjo in podporo — 
nasilno pognala nazaj v rimski katolicizem. Ko bi 
se to ne bilo zgodilo in bi bilo protestantstvo izšlo 
zmagovalno iz neravnega boja, jasno je, da bi ob 
gorečnosti slovenskih protestantskih pastorjev po 
vsem Slovenskem in tudi v Ljubljani bila po vseh 
evangelskih cerkvah slovenščina postala bogoslužni 
jezik. Kakor je to bilo med vsemi narodi, koder je 
protestantstvo prodrlo. 

Pa še nekaj nad vse važnega bi se bilo zgodilo. 
Slovenci bi bili v doglednem času postali vsi pisme- 
ni. S tem bi se bila med njimi jela širiti prosveta in 
izobrazba, z njo pa odporna sila proti potujčevanju. 
Saj vidimo n. pr. pri naših bratih Čehih in Slovakih, 
da so bili najvnetejši rodoljubje in bojevniki za 
narodna prava ravno evangeliki. Jan Kolar, 
pesnik „Slavy dcery", Pavel Josef Šafarik, 
Fran tiše k P a 1 a c k y , Ljudevit Štur, 
Josef M i 1 o s 1 a v Hurban, so bili protestantje. 

Kar se širjenja pismenosti tiče, opozarjam na 
dejstvo, da je protestantstvo smatralo znanje čitanja 
za verski postulat. Zato je bila poglavitna stanovska 
dolžnost pastorjev, da svoje vernike kar najhitreje 
in najbolje nauče čitati. Seveda z namenom, da more 
vsakdo sam čitati sveto pismo, katerega po en izvod 
je morala imeti vsaka evangelska rodbina. Pastorji 
so to svojo nalogo smatrali za tako važno in po- 
trebno, da so ob nedeljah pred cerkvami — v.odstra- 
šilni vzgled svojim župljanom — na sramotni oder 
postavljali in celo v klade ukovavali vernike, ki se v 
določenem jim času niso naučili abecede. Prav na- 
zorno popisuje to finski pisatelj Aleksis Kivi v 
obsežnem romanu „Sedmero bratov", ki je pod na- 
slovom „Die sieben Briider" izšel tudi v nemščini. 

Splošno znanje čitanja pa seveda ni prišlo v ko- 
rist samo cerkvenim namenom. Ono je marveč v lju- 
deh budilo ne samo veselje do čitanja svetega pisma, 
temveč poželenje po kakem drugem čtivu in je tako 
dajalo pobudo za pisanje in izdajanje poučnih in 
znanstvenih knjig ter s tem seveda za od dne do dne 
živahnejše slovstveno delo. Da je to moralo na 
splošno izobrazbo in po njej na kulturni nivel imeti 
velik upliv, je jasno. Zato pa tudi vidimo, da so se 
Nemci, Holandci, Danci, Švedi, Norvežci, Finci in 
Anglosaksi, ki so se oklenili protestantstva, kar se 
prosvete in kulture Uče, kaj hitro povzpeli nad ka- 
toliške in pravoslavne kristjane. V protestantovskih 
deželah je bila namreč pismenost vsesplošna, dočim 
je bila v katoliških dolgo, v pravoslavnih pa skoro 
prav do naših dni, privilegij samo nekih stanov. 
Zelo značilen zgled za to, kako so v merodajnih ka- 
toliških krogih o tej stvari sodili, nam v svoji „Zgo- 
dovini slovenskega slovstva" podaja dr. Fran Ki- 
drič, ko navaja izjavo sekovskega škofa v letu 1752., 
da „ostaja slovensko in kranjsko ljudstvo katoliški 
veri zato tako zvesto, ker ne zna čitati". 

Prav jasno nam o tem govore številke. Dočim 
Poljska izmed prebivalcev od šolskoobvezne starosti 
dalje še dandanes šteje nad 70% nepismenih in jih 
je carska Rusija imela nad 90%, izkazovala jih je 
Finska že davno pred tem samo 2% ; nekatere drugih 
tu navedenih protestantovskih držav pa celo še manj. 

Tu navedena dejstva nam nad vse 
poučno pojasnujejo, zakaj je anglo- 
saška — po podavljajoči večini protestant- 
ska — Severna Amerika tako obrov- 
sko napredovala; Južna — latinska in 
katoliška — pa tako grozno zaostala. 

Pa še nekaj drugega nam ta dejstva razodevajo. 
Grozote srednjega veka, ki so temeljile v človeštvu 
prirojenemu misticizmu, so, ker se mu katoliška cer- 
kev ni protivila, pri nas veliko kasneje prenehale, 
ko v deželah, v katerih je prodrlo protestantstvo. 
Pravoslavna cerkev pa je jutrovni misticizem spre- 

jela vase še vse drugače, ko katoliška in ga je n. pr. 
ruskemu narodu vcepila tako, da je — kakor nam to 
dokazuje najnovejše obdobje njegove zgodovine — 
izgubil vse spoznanje svoje umstvene veličine im s 
tem tudi vso odpornost, kakršma je lastna n. pr. 
anglosaksonskemu plemenu. Tako celo, da so v tem 
oziru Rusi pravi protihodci Angležem. 

Upam, da bodo po teh navedbah čitatelji spo- 
znali, da ne pretiravam, ako trdim, da 'bi bili v slu- 
čaju zmage protestantstva na Slovenskem, pastorji 
med nami prav na sličen način delovali in nam utr- 
dili ne samo narodno zavednost, temveč tudi izlikali 
jezik in po vsej verjetnosti ustvarili tudi enotno 
izgovarjavo. 

Ker je to razvoj dogodkov onemogočil, doživ- 
ljamo, da smo ne samo dobo splošne šolske dolž- 
nosti, nego celo začetek velike dobe 
lastne državnosti učakali brez usta- 
ljenega občevalnega jezika. Da je to ne- 
prijeten nedostatek, občuti se splošno. To pa tem- 
bolj, čembolj naš jezik v javnem življenju prihaja 
do veljave in uporabe. Če nič druzega, dokazuje 
nam to že prekljanje, ki se od časa do časa v čas- 
nikih poraja med našimi pisatelji in kulturnimi 
delavci. 

Videč to, smatral je za potrebno, da svojo pamet 
postavi v službo našega jezika: kaj mislite kdo? 

Prosluli — a vse prej, ko sloveči sveti 

Birokracij. Oni isti, ki je v avstrijski dobi 
ustvarjal iz Sršenov „Sehrschone“, iz Grintovov 
„Grunthale“. Oni tisti, ki je Sračje selo prekrstil v 
„Rappelgeschiess“, Sinjo gorico v „Sch\veinsbuchel“, 
Sinjo planino v „Saualpe“, Sovinjak v „Svinjak“ in 
ki je s svojo modrostjo že tolikokrat — in to povsod 
po širnem svetu, kjer se njegovi svečeniki le preradi 
in preživahno udejstvujejo — dal povoda za salve 
smeha. 

Poglejmo sedaj, kako se je odrezal v našem 
vprašanju. Napovedal je črki Z, ki ne vem zakaj ne 
uživa njegove naklonjenosti, boj, in dekretoval je 

enostavno, da se mora povsod, kjer se je ta nepri- 
diprav vrinil na konec .besedi, pri izgovarjavi nado- 
mestiti z njegovim prav posebnim ščičencem v. 
Prav zdi se mi, da ima naš sv. Biro- 
kracij še zelo žive spomine na pol- 
preteklo avstrijsko dobo, v kateri je 
vse, kar je količkaj dišalo po nem- 
ščini, bilo posebno v čislih. In izgo- 
varjavo v mesto prvotnega sloven- 
skega in slovanske ig a l dobili smo po 
mojem prepričanju od naših nem- 
ških sosedov. Povsod, koder se je naš živelj 
stikal z nemškim, — na Koroškem, Tirolskem, Ba- 
varskem, Solnograškem in Štajerskem — sliši se 
iz nemške govorice nad vse izrazito „u“ v diftongih 
„au“, ki se vedno izgovarjava kot „ou“ z zategnje- 
nim „o“. Našemu rodu je prav zelo lastna po- 
snemovalnost. Zato ni čudno, da se je izgovarjave, 
ki jo je čul pri svojih nemških sosedih, polagoma 
nalezel, kakor se naleze berač mraza. Nalezel tem 
laglje, ker so slovensko govorico pačiti začeli oni 
njegovi rojaki, ki so si osvojili znanje nemškega 
občevalnega jezika. 

Da je temu res tako, pove nam upogled v B r e - 
ž i n s k e spomenike. V njih ni sledu o 
uekanju, katero naj bi nam danes 
bilo pravilo. 

Toda tako daleč nazaj nam še hoditi ni po- 
treba. Ako sem vendar šel, storil sem le zato, da 
pokažem razliko v rabi nekaterih glasnikov v pri- 
meri z istimi glasniki v jeziku naših nemških so- 
sedov. Pa tudi zato, da dokažem, da je to spadalo 
prav v bistveno značilnost našega in drugih slo- 
vanskih jezikov. Saj vidimo isto po približno šestih 
stoletjih kasneje. Primož Trubar in Jurij Dalmatin 
sta namreč ostala izrazita elkarja in glasnik l se 
je v njuni dobi čisto izgovarjal po vsem Dolenj- 
skem, po Štajerskem in po veliki večini Gorenjske. 
Samo na Koroškem se je bil udomačil u, ki je sem- 
tertje začel prehajati v v. Od ondot začel si je • — 

prav po načinu, ki ga v navadnem življenju vidimo 
pri vsakem usiljencu — polagoma pridobivati tal na 
Gorenjskem, in sicer v krajih, ki so mejili s Koroško. 

Utegne se najti kdo, ki bo mojo tezo, da so na 
našo slovensko izgovarjavo uplivali Nemci, pro- 
glasil za nesmisel. Prav zdi se mi, da je nekaj po- 
dobnega že bilo čuti iz one jezikoslovne praske, ka- 
tero sem na početku omenjal. Toda tu se ne vdam. 
Tudi ne trditvi, da živali ne morejo uplivati na 
človeško govorico. To trditev namreč pobija dejstvo, 
da imamo besede, katerih postanek se na živalske 
glasove naravnost naslanja. Saj nam krava mu- ka, 
ovca meke-če, mačka mijau-ka, golob gru-li, prašič 
kru-li. Že to zadostuje za spoznanje, da živalski 
glasovi utegnejo kolikortoliko uplivati — in da tudi 
res uplivajo — na človeško izražanje. Še bolj pa to 
trditev potrjuje okolnost, da se v vseh jezikih naj- 
dejo živalska imena, ki so nastala kar naravnost iz 
glasov, ki jih živali dajo od sebe. 

Če biva človek v samoti, tedaj mu postane na- 
rava mnogo bližja in so mu domače živali družice. 
Kdo, ki zahaja v planine, še ni slišal planšarja, kako 
se s svojo čredo pogovarja in kako včasih za kra- 
vami pomukava, kako proti čredam ovac na paši 
pomeketava? In pasje lajanje in mačje mijavkanje. 
Ali se ne čuje prav pogostoma iz ust naše dece, ko 
se igra s te vrste domačimi živalmi? Zato se pa ne 
čudimo, če so ljudje, ki žive raztreseno po gorskih 
samotah in so eden od druzega mnogokrat kar po 
ure hoda oddaljeni, kjer torej po cele tedne ne pri- 
hajajo s sosedi v dotiko in so navezani le na ne- 
prestano družbo s svojimi domačimi živalmi, prav 
pogostoma svojo govorico prisposobovali tej okolici 
s tem, da so nekatere glasnike jeli izgovarjati tako, 
kakor so jim doneli na uho iz nemih obrazov svoje 
vsakdanje prirodne družbe. 

In ravno bavarski in solnograški Nemci so bili 
v takem položaju. Primerjava njihove govorice z 
nemškimi nižinskimi narečji daje potrdilo za ta pri- 
rodni upliv na govorjeno besedo. Nekam sunkoma 

in pri tem včasih zelo zategnjeno izgovarjane dvo- 
glasnike au, ou, eu in ai, potem zategnjeni samo- 
glasniki o in u dajo zato najboljšo primero. 

Le-ti in njim sosednji planinski Nemci, katerih 
narečja imajo vse opisane značilnosti, so bili pa v 
neposredni dotiki z našimi soplomenjaki na Ko- 
roškem. Ali je glede na znano slabo lastnost Slo- 
vencev, da nam je vse tuje ljubše in bolj v čislih, 
ko domače, čudo, če so začeli od njih za lepe domače 
besede sprejemaiti nemške označbe in če so celo na 
ta način izgrdeno slovensko govorico kvarili še tudi 
s tem, da so se prizadevali pačiti se pri izgovarjavi 
nekaterih glasnikov po nemških svojih sosedih? Ne 
samo to: jeli so uvajati v svojo govorico celo dvo- 
glasnike, ki so slovenskemu jeziku bili tuji. Tako 
so nastale koroške jezikovne spake duel za dol, 
m u e č za moč, B u e g za Bog, s k u e z za skoz, 
pomueč za pomoč, uhueštvo za uboštvo, in 
drugih cel kup. Tako so tudi pri končnicah na me- 
sto udomačene izgovarjave čistega l stopile od Nem- 
cev posnete ou in au, odnosno ov in av. 

Pri nas uradno zaukazano ve -ka- 
nje mesto e Z - k a n j a pobija torej slo- 
vensko pravilno in zgodovinsko upra- 
vičeno izgovarjavo in to na ljubo ne- 
čemu tujemu. Srečno smo po prizadevanju ro- 
doljubov, ki so bili za čistoto našega jezika idealno 
vneti, pometali iz književne slovenščine cele vrste 
nemških izrazov, katerih srno si — ubogi hlapci — 
nabrali tekom stoletij iz govoric svojih gospodarjev, 
kar nam pride — in to je najbolj nepojmljivo! — 
naš lastni sv. Birokracij in nam hoče v 
ustnem občevanju, blagoglasju na škodo in tuji pri- 
dobitvi na ljubo, predpisati način izgovarjave. Pri 
tem pa se med onimi, ki so poklicani bdeti nad či- 
stoto tako pisane kakor govorjene besede, najde 
mnoge, ki mu pritrjujejo. 

Seveda mi bodo le-ti — kar čutim že to — 
odgovarjali, da za-nje zgodovinska upravičenost 
nima nobene veljave, ker je jezik nekaj živega, ne- 

prestanim izpremembam podvrženega. Prav: tudi 
jaz sem tega mnenja. Saj sem na drugem kraju na- 
glasil, da utegne vztrajanje pri zgodovinskem pravu 
kdajpakdaj celo v politiki biti neumestno. N a 
srečo pa se v vprašanju, katero ob- 
ravnavam, morem sklicevati na nekaj 
važnejšega: na kontinuiteto zgodo- 

vinskega prava, ki mi po it e m t a k e m 
daje tudi zvezo s pri rodni m pravom. 
Izgovarjava čistega l mesto v, se je 
namreč v najobširnejšim delu ob- 
močja slovenskega jezika ohranila do 
danes. 

Sv. Birokracij se je vrezal, ko je ugotovitev, da 
se čisti l govori le še v rezijanskih vaseh Bela, Ra- 
vanci, Stolbica in Njiva, vzel za resnico in smatral 
za „smešno, da bi te štiri vasi odločevale in dolo- 
čevale pravilno knjižno izreko“. Glede na njegove 
navade se temu ni čuditi. Nepojmljivo pa je, da je 
njegov poučevalec ono trditev postavil brez ozira na 
učenje Jerneja Kopitarja. Ko da je ve- 
liki ta učenjak zastonj živel in ko da 
so njegova učena jezikovna raziska- 
vanja ob vso veljavo prišla! čisti l 
se ne govori samo v imenovanih šti- 
rih rezijanskih vaseh in pa v severni 
Beli Krajini, temveč tudi še v veli- 
kem delu onega ozemlja nekdanje 
Štajerske, ki meji n a - n ja in na Hrvat- 
s k o , v Prekmurju, Medjimurju in v 
vsem hrvatskem Zagorju do Siska in 
pa v pretežni večini Istre z njenimi 
otoki vred. 

In tu prihajam k vprašanju, na katero se — 
kolikor vem — pri presojanju v govoru stoječega 
predmeta ni doslej nikdo oziral. Po mojem mišlje- 
nju je domneva, ki so jo doslej smatrali za samo- 
posebi umevno, da smo Slovenci del tistega slovan- 
skega plemena, ki je ob enem s Srbi in Hrvati od 
izhoda sem prišlo v svoja sedanja bivališča, čisto 

zgrešena. Ne: Slovenci smo se izza Ta- 
ter priselili prej ko Hrvatje in so nas 
ti naši slovanski bratje ob svojem 
prihodu tukaj že našli. Hrvatje so se, ka- 
kor se o tem strinjajo vsi zgodovinarji, kot najem- 
niki ali morebiti kot zavezniki Obrov, jeli okoli po- 
lovice šestega stoletja pomikati od Dunava sem ob 
Diavi in Savi proti Jadranskemu morju. Takrat 
so pa bili Slovenci že naseljeni po 
Panoniji in vsem alpskem ozemlju 
pod gornjim tokom Dunava do Ja- 
dranskega morja. Tudi sedanje hr- 
vaško Zagorje je bilo z njimi na- 
seljeno. 

Vprašanje sedaj nastaja, kdaj so se naselili. 
Glede tega imamo dvoje hipotez. Prva je N e - 
strova, ki piše: „Po razrušeniji že stolpa (babi- 
lonskega) i po razdeleniji jazik, prijaše sinove Si- 
movi vestočnija strani, a Hamovi sinove poludenni ja 
strani, Jafetovi že prijaša zapad i polunoščnija 
strani. Ot sih že sedmidesjat i dvoju jazikov bist 
jazik slovjensk, ot plemeni Jafetova, Norici, iže 
sut Slovjen e“. 

Splošno smatrajo to njegovo ugotovitev ne samo 
za nedokazano, temveč za napačno. Temu se zato ni 
čuditi, ker so raziskovalci po večini bili Neslovani, 
med katerimi zopet veliko Nemcev, katerih mnogi, 
kakor hitro gre za Slovane, kar ne morejo ostati 
nepristranski. 

Dokazana N e s t r o v a trditev seveda ni. Sicer 
pa ta kijevski menih spada med naj zanesljivejše 
letopisce. E. Rupnik piše o njem: „Nestor, en 
ecrivant sa chronique au commencement du dou- 
zieme sieele la fit preceder d’ une table ethnogra- 
phique. II m’ est devenu possible de constater que 
les renseiignements de ce genre qu’ il donne sur le 
nord, 1* ouest et le sud de 1’ Europe d’ alors, sont dus 
aux pirates ou marchands normands, ou a’ leurs de- 
scendants. C’ est ainsi que 1’ homme qui ecrit son 
histoire dans le couvent de Kiev passe pour un con- 

naisseur exact de la situation de plusiers pays 
eloignes 44 . (Ko je Nester v začetku dvanajstega sto- 
letja pisal svoj letopis, dodal mu je narodopisen 
zemljevid. Bilo mi je mogoče ugotoviti, da je to- 
zadevna svoja poučila o tem, kakšen je bil tiste dni 
sever, zapad in jug Evrope, dobil od roparjev ali pa 
normanskih trgovcev in njihovih potomcev. Iz tega 
razloga smatrajo, da je bil mož, ki je pisal svojo 
zgodovino v kijevskem samostanu, točen poznavalec 
razmer v mnogih oddaljenih deželah/ 4 

Zgodovinski raziskovalci smatrajo splošno K c 1 - 
t e za naseljence Norika. Bržkone je to tudi resnično. 
Toda vpraša se, kako dolgo so ga zaseljevali. Ob 
takratnem preseljevanju narodov je prav mogoče, 
da so Kelte že tedaj izpodrinili Slovenci, ko je nji- 
hovo zemljo zasedel narod, ki ga zgodovina pozna 
pod imenom Venetov. Noben zgodovinar o tem 
narodu ne ve kaj natančnejšega. Prištevajo ga eno- 
stavno ilirskim plemenom, o katerih ne vedo pove- 
dati drugega, ko da so bili bržkone sorodna z današ- 
njimi Arbanasi. V svojem slavofobstvu ne dopu- 
ščajo, da bi mogli biti Slovani, dasi je znano, da so 
le-ti pod imenom Venetov stopili v zgodovino, in se 
o njih ve, da so prišli iz severnih pokrajin proti 
jugu. Da so Veneti ustanovili Venezio (Benetke), ki 
je po njih dobila svoje ime, smatra se za zgodovin- 
sko dokazano. Ali ni mogoče, da je to bil ravno tisti 
narod, ki si je ob severnem morju in Baltiku gradil 
svoja selišča na ploskih morskih obalah zaradi večje 
varnosti nad vodo? Ali nima V e n e z i a svoj na- 
stanek zahvaliti sorodnikom onega nekdaj mogoč- 
nega naroda, ki je kasneje na otoku Volinju usta- 
novil cvetočo mesto V i n e t a ? 

Sicer pa ne bo odveč, ako poizkusim svojo do- 
mnevo opreti tudi ob izvor in nastanek imena „ Ve- 
neti 44 . Saj je verjetno, da so to ime Rimljani v 
zgodovino uvedli za označbo naroda, ki je zaseljeval 
obširne pokrajine severno in iztočno od Nemcev in o 
katerem so prve podatke prejeli od le-teh. Ta narod 
nazival je samega sebe za Slovene. Nemci pa so jih 

nazivali „Vende". Do tega imena so po vsej verjet- 
nosti prišli, ker so svoje sosede čuli izgovarjati svojo 
narodno označbo tako, da sta iz nje glasno donela 
zadnja dva sloga „veni“, dočim je bil prvi nenagla- 
šen in se je cul le, ko da je bil dihnjen. 

Glede na posebne lastnosti svojega jezika so 
Nemci mesto „Slovenen“ — ali okrajšano po gori 
označenem načinu „Venen“ — krstili davne naše 
prednike za „W e n d e n“. 

To ime izvedeli so od njih Rimljani. Niso ga pa 
enostavno prevzeli, temveč so ga zopet prisposobili 
posebnim lastnostim svojega jezika v „Veneti“, če- 
mer se bomo tem manje čudili, če pomislimo, da 
tudi Nemcev niso imenovali za „Deutsohe“, temveč 
so jih prekrstili za Germane. 

V tem ko so Rimljani Nemce, katerih ozemlje 
0 so si osvajali in po tem takem bili z njimi v dolgo- 
trajnih borbah, dokaj dobro poznali in so nam tako 
njihovi zgodovinarji mogli zapustiti o stikih z njimi 
dragocena sporočila, niso o Slovenili vedeli nič dru- 
zega, ko da so jako številen narod. V bližje stike z 
njimi niso stopali in so tako o njihovi kulturi, ki je 
seveda bila primitivna, in o njihovih lastnostih 
ostali nepoučeni. Zato o Venetih, kadar jih spomi- 
njajo, ne navajajo druzega, ko njihovo ime, ki pa 
po mojem ne znači nič druzega ko „Slovene“. Tuji 
raziskovalci, zlasti laški in nemški se, kadar gre za 
Slovane, kar ne morejo izmotati iz svoje pristrano- 
sti, zato se seveda trudijo in bodo trudili, da pod 
ime Veneti stlačijo kakršen narod koli; samo slo- 
vanski naj ne bo! 

Evo kakšna razglabljanja se človeku vsiljujejo 
ob Nestrovi ugotovitvi slovenskega Norika. 

Pa recimo, da bi se te domneve izkazale za ne- 
osnovane, je vendar brezdvojbeno, da je Nester 
imel prav, ko je govoril o slovenskem No- 
riku. Mogel je namreč imeti v mislih sodobne za- 
selitvene razmere. In takrat so v nekdanjem rim- 
skem Noriku kot svoji novi Karantanski 
državi res stanovali Slovenci. Pogled na zemlje- 

vid C. Droysenovega zgodovinskega priročnega atlasa 
nas namreč pouči, da je okoli leta 1000. po Kristu 
koroško (karantansko) vojvodstvo segalo od spod- 
njega toka reke Aniže na severu do reke Pad (Po) 
na jugu in da je razen beneške republike z dokaj 
neznatnim zaledjem obsegalo vse ozemlje od reke 
Sotle do onkraj Gardskega jezera, tedaj Štajersko, 
Koroško, Kranjsko, velik del Solnograške, vso Fur- 
lanijo z veronsko, tridentinsko in istrsko mejno 
grofijo. — Res je to vojvodstvo leta 976. vstvaril 
nemški kralj Oton II. za svojega nečaka, bavarskega 
vojvodo Henrika II. Vendar pa je po Slovencih 
ustanovljeno in zaseljeno vojvodstvo vzel za mater 
zemljo ter je obširni novi državi dal njeno ime, in 
zgodovinsko je dokazano, da so morali nemški knezi, 
ko so prevzemali vlado, narodu vedno v slovenskem 
jeziku prisegati. 

Kedaj je torej slovensko pleme, ki si je osno- 
valo tako obsežno lastno državo, prišlo v te posto- 
janke? Ako se rešitev tega vprašanja ne skriva pod 
imenom Venetov, vendar vsekakor prej ko so se 
priselili Hrvatje. V tem oziru treba je popraviti 
Grudnovo »Zgodovino slovenskega na- 
rod a“, kjer na 16. strani govori, da so „Hrvatje 
prišli v svojo sedanjo domovino že par desetletij 
prod Slovenci — okoli leta 550. Kje je zajel to svojo 
trditev, ne vem. Verjenosti dognane resnice pa nima. 
Znano namreč je, da so Obri, ki so s Hrvati skupno 
nastopali, zavzeli gradišče S i r m i u m ob spod- 
njem toku reke Save še le 582. leta. Iz tega se da 
sklepati, da okoli 550. leta niso mogli že imeti v ob- 
lasti za takratne prometne razmere od tega gra- 
dišča silno oddaljenih zapadnih pokrajin Hrvatske. 

Sicer je pa dr. Gruden sam s seboj v proti- 
slovju. Saj ravno na isti 16. strani že pred tem pravi, 
da so se »»Jugoslovani v svoji sedanji domovini na- 
selili priliano v istem redu, kakor so preje prebivali 
v prvotni domovini." Ko bi bili torej Hrvatje od 
iztoka sem prišli pred Slovenci, morali bi bili čisto 
prirodno priti v najzapadnejše zaseljene pokrajine. 

Že to, da so tje prišli Slovenci, do- 
kazuje tedaj, da so se le - ti priselili 
pred Hrvati. Po moji sodbi so bili Slovenci 
pivi, ki so se priselili izza Tater na zapad. Ta se- 
litev je imela zasedanje Norika za posledico. 
Valentina Vodnika rodoljubnega navduše- 
nja polnim besedam 

„Od nekdaj že tukaj 

Stanuje moj rod; 

Če ve kdo za druj’ga. 

Naj reče od kod!“ 

sicer ne pripisujem zgodovinsko dokazilnega po- 
mena; pač pa iz razlogov, ki sem jih navel, ne od- 
klanjam Nestrove ugotovitve popolnoma. Mi- 
sliti mi dasta že Rimljanom znani imeni naših rek 
Save in Drave. Tuji zgodovinarji so kaj hitro 
pri rokah s trditvijo, da ste obe ti imeni keltskega 
izvora, dasi niso v stanu povedati njunega keltskega 
pomena. Vse pa govori za to, da so jima morali 
Sloveni — Veneti — določiti imeni. Saj se samo po 
sebi vsiljuje misel, da Sava ni nič drugega, ko 
veletok, ki vsesava množino pritokov (— Sesava — 
Ssava — Sava*), Drava pa deroča ali divja reka. 
V češčini pomeni „dravy, drava“ toliko ko naš 
„divji, divja", n. pr. „drava zver" — divja zverina. 

Po mojem prepričanju je pa tudi 
vseskozi po g rešeno mnenje, da pri- 
padamo Slovenci istemu slovanske- 
mu plemenu ko Hrvatje in Srbi. Vse 
namreč kaže, da ni tako; da smo se namreč v svoja 
nova bivališča začeli seliti takrat ko Čehi v svoja, 
ali pa vsaj ne zadosti kasneje. Bratje Čehi so v svoja 
nova selišča prišli proti koncu petega stoletja, mi v 
svoja pa — ako prva domneva o mnogo prejšnji 
preselitvi pred natančnejšimi raziskavanji od po- 
klicane jših strani ne bi obstala — malo pred njimi 


*) Isti način besedne tvorbe ko Sovra, t. j. vodni 
tok, v katerega ob njegovi poti vro vsi drugi. 

ali pa v dobi od začetka do srede šestega stoletja. 
Razdobje med preselitvijo enih in drugih uslovljeno 
je v tedanjem načinu selitve. Morala se je namreč 
vršiti z vsemi čredami živine. 

Vse okolnosti kažejo, da smo mi 
pripadali onim trem slovanskim plemenom, 
katerim so načelovali bajeslovni knezi Čeh, Leh in 
Meh, in sicer tre tj emu teh plemen, ter 
da smo s Slovaki tvorili eno skupino. 
To — Mehovo pleme — zasedlo je Panonijo in vse 
one alpske pokrajine, ki sem jih že prej omenil. 
Značilno je, da je z razvalino krapinskega gradu 
zvezana pravljica, po kateri je ta grad bil v pra- 
davnih časih rezidenca enega treh slovanskih bra- 
tov Čeh, Leh in Meh. Koliko je v njej res- 
nice, se pač ne da in se tudi ne bo nikdar dalo 
ugotoviti; popolnoma iz nemar puščati pa takih 
ustnih sporočil nikakor ni. Saj spada ta pravljica v 
vrsto tistih predzgodovinskih čarov, kakor prav- 
ljica o L i b u š i , ki je bratom Čehom postala pra- 
vo sveto sporočilo. 

Sicer imam pa za svoje mnenje mnogo važnejše 
podkrepitve. Te so: 

1. okolnost, da se Slovaki ravno tako 
n a z i v a j o Slovence, kakor mi, in svo- 
jo govorico slovenski jezik. Ravno tako 
torej, kakor mi svojo. 

2. Velika sličnost njihovih jezi- 
kovnih oblik z našimi, med katerimi je 
zlasti značilna raba čistega r, ki je — kljubu stal- 
nim neposrednim stikom z brati Čehi in Poljaki — 
vse do naših dni ravno tak, ko pri nas. Sicer slova- 
ška skladnja in izrazoslovje nepobitno razodevata, 
da je slovaščina prava rodna sestra češčine. Na- 
ravno je to, ker so si Čehi in Slovaki vse do naših 
dni ostali neposredni sosedje, ki so med sabo ne- 
prestano občevali. Da smo Slovenci ostali s Čehi v 
podobni zvezi, bili bi si po vsej verjetnosti ohranili 
tudi več slovaškemu podobnega izrazoslovja. Toda 
med nas so se vrinili Mažarji in Nemci ter nas tako 

pripravili oh teritorijalno zvezo z našimi severnimi 
brati. Kljubu temu pa bi se dalo navesti celo vrsto 
primerov, ki dokazujejo, da smo si iz nekdanje 
narodne in državne skupnosti ohranili mnogo be- 
sedi, ki jih imajo v svojem besednem zakladu Slo- 
vaki, katere so pa iz češčine in poljščine izginile. 
Predaleč bi vedlo, ko bi jih hotel tu navajati, saj 
se vsakdo, ki se zanima za slovansko čtivo, o tem 
vsak trenutek lahko prepriča. Ravno tako in še 
mnogo pogosteje pa je v slovaščini najti besede, ki 
se po obliki in izgovarjavi razlikujejo od čeških, 
pač pa popolnoma krijejo z našimi. 

Zanimivo je tudi to, da pri nas tako priljublje- 
nih in za narodno jelo priznanih žgancev, razen Slo- 
vakov ne pozna nobeno drugo slovansko pleme in 
da to jelo Slovaki nazivajo „žgance“, kakor mi. 

Jaz bom exempli gratia in samo kolikor se mi 
to zdi, da ispada v okvir te razprave, navel le ne- 
katere nad vse značilne izglede. Raziskovalcem, ki 
se — morebiti po mojem spisu vzpodbujeni — lo- 
tijo nadaljnjega znanstvenega proučevanja tega vpra- 
šanja, pa bodi prepuščeno, da jih — iz primerjave 
slovaškega pismenega jezika z našim — izluščijo 
kaj več. 

Silno značilno za domnevo, da spadata južna in 
severna slovenščina k prvotni govorici one slovan- 
ske družine, kakor češčina, poljščina in ruščina, je 
dejstvo, da ima vsa ta skupina glagola „slišati“ in 
, 4 nolčati“. Teh dveh — brez dvojbe jako bi- 
stvenih glagolov — nimajo bratje Srbo- 
Hrvati. Njim služita za izražanje kongruentnega 
pojma glagola „čuti“ in „šutjeti“ ali „šutiti (pri 
Srbih tudi „čutiti“), na primer: „Šta čutiš, (Zakaj 
molčiš) Srbine tužni?" 

Kolikor sedaj ta dva glagola in izpeljanke iz 
njiju rabijo, pa so jih prevzeli od kajkavcev in ča- 
kavcev, ki po Kopitarjevi ugotovitvi pripa- 
dajo slovenski jezikovni družini. 

3. De jstvo, da so bili Slovenci za 
kralja Sama v njegovi državi, ki je 

obsegala Češko, Moravsko, Koroško, Kranjsko in Pa- 
nonijo, in da so se pod njim skupaj 
borili proti Frankom, d oči m Hrvatov 
n i b i 1 o v tej družbi. 

Zaključek, do katerega po razglabljanju vsega 
povedanega prihajam, pa je: da območje sloven- 
skega jezika sega preko meja, katere se mu na- 
vadno — prav po birokratski navadi — predpisujejo. 
Ono sega v vse tiste pokrajine, ki so jih bili v dav- 
nini — pa naj si je bilo to v dobi rimskega Norika, 
Panonije, ali ob priseljevanju v kasnejši dobi — 
zasedli Slovenci. K tem pokrajinam spada pa tudi 
hrvatsko Zagorje s tistim ozemljem, na katerem je 
kasneje nastala v naši dobi tako divno razvijajoča 
se in procvitajoča „urbs in monte Grič**, in vse po- 
strano Lonjsko polje. Dokaz: Zagreb („Urbs in 
monte Grič* 4 ) postala je po stečaju okolnosti prvo- 
stolnica Hrvatske; ohranila je pa kljubu vsem, s 
tem dejstvom zvezanim, političnim in kulturnim 
prilikam, svoj občevalni jezik, ki je veliko bliže 
pismeni slovenščini, ko srbo-hrvaščini. Daljši do- 
kaz: kajkavska literatura razvijala se je na Hrvat- 
skem čisto samostojno in neodvisno od štokavske. 
Slovenski slovstveni zgodovinarji ito kaj radi puščajo 
v nemar, dasi je jasno, da se nobena slovenska 
slovstvena zgodovina, ki ne obravnava tudi hrvat- 
skih kajkavskih piscev, ne more imenovati popolna. 

Zavedam se dobro, da s temi ugotovitvami 
utegnem pri občutljivejših in vročekrvnejših bratih 
onkraj Kolpe in Sotle zadeti na odpor. Dasi bi mi 
kaj tacega bilo gotovo neprijetno, ker pišem z naj- 
boljšim namenom, vendar tudi tej morebitnosti zrem 
pogumno v obraz. To pa zato, ker mi niti od daleč 
ne pada na um, da bi hotel gostoljubne hrvaške Za- 
gorce reklamovati za Slovence. Ne: oni — nekda- 
nji Slovenci — prišli so po doselitvi Hrvatov 
po posebni sreči v sostav njihove države in jeli so 
se čutiti za pripadnike političnega hrvatskega na- 
roda. To naj tudi ostanejo in — bodo ostali, kakor 
brez dvojbe kot taki postanejo z ostalimi brati Hrvati 

in z nami Slovenci sedaj — ko je solnce posijalo 
tudi pred naša vrata — dobri in zavedni Jugoslovani. 

Moja ugotovitev ima idealnejši namen in po- 
men. Rad bi izpred oči onih svojih rojakov, kate- 
rim je megla večstoletnega nemškega pritiska in iz 
njega izvirajočega upliva zatemnila jasen pogled, 
pregnal to oviro spoznanja. Kakšna sreča, da so 
bratje Hrvatje ob svoji priselitvi razširili meje svoje 
države preko Kolpe in Sotle do skrajnih meja slo- 
venske domovine! Mi vsi bili bi v tem slučaju po- 
stali Hrvatje; bili bi pa tudi obvarovani vseh pogu- 
bonosnih uplivov, ki so jih vršili nad nami tuji go- 
spodarji, naši zavoj evatel ji. Bili hi si pred vsem 
ohranili prvotno čistost in ono blagoglasnost jezika, 
ki jo opazovati moremo in jo lahko občudujemo pri 
hrvatskih Zagorcih, in ki je storila, da je zagreb- 
ški (kaj kav s ki) občevalni jezik — vsaj 
po mojem mišljenju — sposobnejši biti ob- 
če slovenski občevalni jezik, ko ljub- 
ljansko, pod tujstvenimi uplivi spakedrano narečje. 
Čuditi se temu ni. Zagreb si je osvojil jezik svoje 
okolice. Ta jezik govorila je tudi njegova gospoda, 
ker mu je hrvatska državnost dajala veljavo. V 
Ljubljani, ki ni imela domače gospode, pa je tuji 
živelj prav neposredno in zato še veliko kvarneje 
uplival na narodno govorico, ko ondi, kjer se je slo- 
vensko prebivalstvo ob jezikovnih granicah stikalo 
s sosedi. 

S tem pa sem podprl na j bistve- 
nejšo, v obseg te razprave spadajočo 
resnico. 

Vsi hrv at s ki Zagorci so — ker so 
pod okriljem hrvatske države bili 
obvarovani nemškega upliva — ostali 
e Z -kar ji. Poleg njih tudi še oni Slovenci na 
Hrvatsko meječih krajev, ki so ostajali z njimi \ 
stalnih občevalnih stikih. Z letemi vred ima 
torej el-kanje v ustni jezikovni rabi 
tudi še dandanes veliko premoč nad 
vsemi ostalimi slovenskimi narečji. 

Po tem takem mu gre že po sili posestnega stanja 
prednost v ustnem občevanju. 

Ako je tako, pa smemo prav gotovo tudi zgo- 
dovinski opravičenosti pripisovati nekaj 
pomena. Pa če bi kdo — sklicevaje se na jezikovni 
razvoj — hotel odklanjati primero z Brežinskimi 
spomeniki, češ, da je ta doba vendarle predaleč za 
nami, tedaj to ne more veljati — za Trubarje- 
vo dobo. Že iz pijete »te do začetnika 
našega pismenega jezika, morali bi 
za ustno izražanje poseči po narečju, 
ki so ga on in njegovi sotrudniki ra- 
bili za občevanje s svojimi rojaki. 

Pa tudi po Gorenjskem se slovensko d-kanje ni 
že tako Bog ve kako davno izprevrglo v nemško se- 
kanje. Odkar se je izprevrglo, pa sili l sam od sebe 
v govor Gorenjcev nazaj. Tako celo, da včasih iz- 
podriva v od izgovarjave celo tam, kjer je v povsem 
legalnem posestnem stanju. Na primer: na Sal’ (na 
Savi), po brli (po brvi), na gval’ (na glavi) in celo 
v nemški izposojenki „švoh" (schwach), ki jo Go- 
renjci radi izgovarjajo „šloh". 

Slučaj privede človeka često do rešitve zasta- 
vice, pred katero se mu je zdelo, da stoji brezupno. 
Naj v dokaz tega navedem malo primero. — Nekoč — 
poteklo je od tedaj že več ko štirideset let — obišče 
me o velikih počitnicah v Cerkljah profesor Levec. 
V teku razgovorov, ki so se zvečine tikali slovstvenih 
zadev, pravi naenkrat Levec: „Ravno prav, da se 
spomnim. Tako in tolikokrat premišljujem, odkod 
ime reke Pšate. Zatekel sem se že k nemškemu 
imenu ,Beischeid\ pa vendar ne morem najti ko- 
rena. Ali veste morebiti vi za razlago?" — „Ta raz- 
laga je čisto enostavna", odgovorim mu. „ ,Pesčata‘, 
voda, ki v svoji strugi nosi pesek s sabo. Korenina 
je ista, kakor pri vaseh Pševo (Peščevo) pod sv. Jo- 
štom in Pšanjevica (Peščanjevica) pri Zlatem polju. 
Ista kakor pri imenu Peščenik nad Višnjo goro, ki 
bi ga Gorenjci nazivali Pšenik. Čeh ima za peščena 
pridevnik »pisčita ." — „Pa res," pravi sedaj Le- 

vec z onim nasmehom zadovoljnosti, ki je bil pri 
njem tako značilen, „kako priprosta, pa vendar točna 
razlaga! Jaz pa se brezuspešno mučim in mučim z 
njo. Pa še nemščino kličem na pomoč !“ 

Prav podobno je meni odprl oči prijatelj 
Vrhovnik. Tudi le slučajno. Često sem pre- 
mišljeval, od česa izhaja priimek A v š i č , ki je 
doma v vaseh Sneberje in Zadobrava za Savo ob 
robu ljubljanskega polja. Vedno in vedno se mi je 
ob vsakem takem premišljevanju vsiljevala razlaga, 
da je nastal iz psovke „Avša“. Vendar sem to kot 
malo verjetno zavrgaval. Razlaga mi je zatorej ostala 
zagonetna, dokler mi je ni pojasnil goli slučaj. V 
„Glasniku muzejskega društva v Ljubljani, letnik 
VII., VIII.“ priobčil je I. Vrhovnik pod naslo- 
vom „B i t k a pri Hrušici blizu Ljublja- 
ne leta 1491. in pričfe o njej“ na straneh 
12. do 17. silno zanimivo razpravo, s katero je ugo- 
tovil in z dokazi podprl, da se je bitka ob vpadu 
Turkov leta 1491. vršila pri Hrušici pod Ljubljano 
in ne, kakor se je doslej mislilo in za zgodovinsko 
dokazano smatralo, pri Hrušici nad Logatcem. Iz- 
med prič, ki so bile glasom te razprave leta 1554. za- 
slišane in ki so se vpada Turkov in njihovega poraza 
v hruševskem gozdu, potem ko so iz svojega tabo- 
rišča pri Slapu jeli prodirati proti Ljubljani, še prav 
dobro spominjali, bil je tudi posestnik P r i m u s 
Allschitsch iz Sneber. 

Kar s stola me je vzdignilo, ko sem to čital. Saj 
sem čisto nepričakovano našel avtoritativno razlago 
za postanek priimka Avšič. Našel sem pa še več. Do- 
kaz namreč, da so leta 1554. naši Gorenjci bili še 
nepokvarjeni eZ-karji. Pisava priimka Primož All- 
schitschevega v zaslišbenem zapisniku, ki ga hrani 
Šentpeterski župni arhiv Ljubljanski pod F. I/8b-10, 
spričuje to nad vse jasno. Prijatelj Ivan Vrhov- 
nik mi je pa dal še dragocenejše potrdilo za mojo 
tezo: dokaz namreč, da so zakrknjeni eZ-karji bili še 
tudi na začetku 17. stoletja. V prvi stolni krstni knjigi 
šentpeterske župe je namreč našel, da je bil dne 

8. marca 1600. krščen Pri m us Alschitshz, 
leta 1610. pa da je pri nekem krstu bila botra 
Vrsula Allshishka. Priimek Alšič, ki ga danes 
izgovarjamo „Avšič“, ne pomeni nič drugega, ko Ale- 
ševega sina. Im kaj je pri tem še zanimivega? — Da 
je pri tvorbi priimka izpadel samoglasnik e. Ker tako 
Čehi kakor Slovaki še dandanes sklanjajo Aleš, 
Alša, Alšu in tvorijo pridevek Alšev — Alšov — je 
ta okolnost potrdilo več za mojo domnevo, da smo 
v selitveni dobi bili s Slovaki en narod. In Slovaki 
— ti severni Slovenci, kakor se sami imenujejo — 
so, kakor tudi našim gospodam ue-kavcem ne more 
neznano biti, še danes čisti eZ-kavci. Mimogrede naj 
ob tej priliki le iz kurijozitete omenim razveseljivega 
dejstva, da je svetovna vojna prinesla slovenskemu 
imenu še prav poseben sloves. Saj je to ime do pred 
nedavnem še dajalo obeležje zvaničnima nazivoma 
dveh samostojnih držav: Češko s 1 o v e n sk i Re- 

publiki in Kraljevini Srbov, Hrvatov in Sloven- 
cev. V nazivu poslednjeimenovane moral se je pač 
umakniti, da naredi prostora enostavnejšemu in po- 
membnejšemu imenu; v nazivu prvoimenovane dr- 
žave pa mu je, kakor vse kaže, sojena stalnost. 

Po vsem doslej povedanem je po 
mojem mnenju jasno, da je eZ-kanje 
prvotna slovanska izgovarjava, bi- 
rokratsko usiljeno nam re-kanje pa 
neopravičljivo in ne žel j eno posega- 
nje v jezikovni razvoj. Prav nazorno nam 
to stopi pred oči, ako primerjamo Trubarjev in 
Dalmatinov jezik z jezikom Brežinskih spomenikov 
in pa Kolomonovega žegna. Saj je jezik Brežinskih 
spomenikov bližje Trubarjevemu, ko ona jezikovna 
kolobocija, v kateri je bil kasno po Trubarjevi dobi 
natisnjen „Colomone shegen“. In le temu je tako- 
rekoč pri vsaki drugi besedi utisnjen žig opičenja po 
Nemcih. Naj nam že gnus, ki ga ob čitanju tega 
neodpustnega pačenja našega lepega jezika moramo 
občutiti, rodi odpor proti nadaljnjemu vpeljavanju 
tujskih elementov vanj! 

Sedaj pa: „last not least“. — Blagoglasje 
jezika je ona zadnja, a zato ne manj važna točka, 
ko one, o katerih sem razpravljal doslej. Saj jih že 
vidim, one, ki prisegajo na modrost svečenikov 
svetega Birokracija, kako se nekam zaničljivo zmr- 
dujejo. Pa le počasi! Pojdite, prijatelji, poslušat 
mehko, prijetno donečo govorico hrvatskih Zagor- 
cev, ali — za kar imate ob sedanjih ugodnih pro- 
metnih zvezah tako lepo priložnost — zagrebških do- 
morodcev, ali pa čitajte Domjanovičeve, v zagorskem 
narečju pisane pesmi, in primerjajte jo z ustnim izra- 
žanjem naših koroških rojakov ali njim najbližjih 
Gorenjcev. Celo vaša ušesa — pa naj bi bila tudi na 
ue-kanje uglasbena — morala bodo čutiti koliko 
blagoglasne j ša je prva od zadnje. Saj se je končni l 
pri glagolih izprevrgel celo tedaj v v, kadar pri žen- 
skih spregatvenih oblikah ne stoji več na koncu. Naj 
se mi zameri ali ne, meni se na nemško govorico 
alpskih dežel tako živo spominjajoča izgovarjava 
znanih dveh stavkov „Mica, a j’ kaj piva kobiva? — 
Ovbe no, Uka, mav j’ požvampava, poj ja pa z gvavo 
zmajava, pa j’ šva“, ne zdi prav nič blagoglasna. 

Toda: sv. Birokracij postavil si je 
boj proti blagoglasnosti našega je- 
zika za nalogo. Dokaz zato podaja nam njegov 
ukaz z dne 24. marca 1922 št. 1208. S tem 
ukazom je namreč enostavno dekretoval, naj se me- 
sto končnega l povsod izgovarja v, ali, če hočete: 
bilabijani u. 

Sedaj si pa poglejmo posledice te naredbe. 
Končnico na l ne izgovarjajo v narodu povsod 
enako. Ponekod se l s predidočim samoglasnikom 
izgovarja kakor ov, drugod kakor u. Z vse- 
splošno obvezno izgovarjavo ela z v e , 
upeljava se torej novotarija, ki kvari 
narodovo govorico. Le vzemimo nekaj prime- 
rov iz šole, iz gledališča in iz radija. — Besede: 

grizel, hotel, jedel, kotel, legel, medel, misel, osel, 

pletel, posel, rastel, želel, ki se v navadni govorici 

glase: grizu, hotu, jedu, kotu, legu, medu, misu, osu, 
pletu, posu, rasu, želu, done nam po uradnem ukazu 

sedaj takole na ušesa: grizev, hotev, jedev, kotev, le- 
gev, medev, misev, osev, pletev, posev, rastev, želev. 
— Drugi primer: besede: belil, bulil, cvilil, dahnil, 
dvignil, ganil, hvalil, kriknil, krulil, motil, nagnil, 
naznanil, pahnil, palil, pilil, priklenil, pustil, sahnil, 
silil, sestavil, spotaknil, vozil, za katere ima narod 
izgovarjavo: belu, bulu, cvilu, dahnu, dvignu, ganu, 
hvalu, kriknu, krulu, motu, nagnu, naznanu, pahnu 
in pehnov, palu, pilu, priklonu, pustu, sahnu, šilu, 
sestavu, spotaknu in spoteknov, vozu — podaja nam 
uradno predpisana izgovarjava takole: buliv, cviliv, 
dahniv, dvigniv, ganiv, hvaliv, krikniv, kruliv, mo- 
tiv, nagniv, naznaniv, pahniv, paliv, prikleniv, pu- 
sti v, sahniv, siliv, sestaviv, spotakniv, voziv. — Tretji 
primer. Besede: begal, gledal, jecljal, kidal, klečal, 
krcal, kričal, kuhal, lagal, obsekaval, okopaval, pe- 
ljal, pokal, pošiljal, popival, požigal, prebijal, pre- 
biral, procvital, sameval, sanjal, sedeval, skakal, se- 
kal, tiskal, udejstvovaval, zaviral, ki bi se iz na- 
rodovih ust čule: begov ali begu, gledov ali gledu, 
jecljov, kidov ali kidu, klečov ali kleču, krcov, kri- 
čov ali kriču, kuhov ali kuhu, lagov ali lagu, obse- 
kavov ali obsekavu, okopavov ali okopavu, pelov ali 
pelu, pokov ali poku, pošiljov, popivov ali popivu, 
požigov ali požigu, prebijov ali prebiju, prebirov ali 
prebiru, procvitov ali procvitu, samevov ali samevu, 
sanjov, sedevov ali sedevu, skakov ali skaku, sekov 
ali seku, tiskov ali tisku, udejstvovavov ali udejstvo- 
vavu, zavirov ali zaviru, done po zaukazani izgo- 
varjavi: begav, gledav, jecljav, kidav, klečav, krcav, 
kričav, kuhav, lagav, obsekavav, okopava v, peljav, 
pokav, pošiljav, popivav, požigav, prebij av, prebirav, 
procvitav, samevav, sanjav, sedeva v, skakav, seka v, 
iskav, udejstvovavav, zavira v. 

Kdor živi med narodom in kdor občuje z na- 
rodom, moral mi bo priznati, da je to neodpustljivo 
pačenje njegove govorice. Pa naj si je bilo tudi 
uradno zakrivljeno! To ni nič drugega, ko takšno re- 
glementovanje ustnega izražanja, kakršno vojne re- 
glementacije predpisujejo za vojaštvo. Ne bom tajil, 
da so poslednje z gledišča discipline, brez katere si 

dobro vrejene obrambne moči ni misliti mogoče, ne- 
obhodno ipotrebne. Pač pa jih odklanjam v danem 
slučaju, ker posegajo v področje, kateremu je prvi 
pogoj prirodni in samosvoj razvoj, ki naj ga država 
s primernimi učnimi sredstvi pospešuje in podpira, 
katerega pa ne sme stiskati v tesne okove birokrat- 
skih kalupov. Pišem to s tem večjim povdarkom, 
ker mi zanesljivi viri govore, da vlada ponekod v 
srednjih — in Bog si ga vedi, če ne tudi v drugih 

— šolah taka strogost, da se dijaštvu daje ukor in 
grozi celo s slabšimi redovi, ako se pregreši proti 
uradno zaukazanemu ue-kanju. 

Znana resnica je, da so na svetu ljudje, ki so 
bolj papeževski, ko papež sam. Točnost te resnice 
je tudi v našem slučaju mogoče ugotoviti z na- 
daljnjo, nič kaj simpatično posledico zaukazanega 
ue-kanja. V polpreteklem času smo videli, kako je 
avstrijska uprava v učiteljskem stanu našla vedno 
poslušnih ušes za vse svoje — često celo v slovensko- 
narodnem oziru škodljive — nakane. Položaj se v 
tem oziru ni izpremenil. Le da se učiteljstvu sedaj 

— v dobi naše lastne državnosti — tega v greh šteti 
ne more. Pač pa je gotova doza kritičnosti vedno 
in povsod umestna. To pa je, česar v danem slučaju 
pri svojem učiteljstvu pogrešamo. Ne pri vseh; pač 
pa pri večini. — In tako je ta večina v svoji goreč- 
nosti sprejela ukaz z dne 24. marca 1922 tako, kakor 
si ga njen pouzročitelj menda vendar sam ni za- 
mislil. Ve-kanje postalo jej je tako idealno lepo, da 
so — puščajoč popolnoma v nemar na 
strani 22. dr. Breznikove »Slovenske 
slovnic e“ natisnjene predpise — za- 
čeli učiti in z lastnim primerom podkrepljevati, da 
se predlog v ne sme — kakor je učila stara šola — 
izgovarjati ustničnozobno, temveč polnoglasno. Ne 
torej u-kavno, temveč ue-kavno. Nekaj na osnovnih 
šolah delujočih učnih moči poznam, ki so s tem 
samolastno ustvarjenim si pravilom tako zrasle, da 
jim predloga v tudi v vsakdanji govorici ni mogoče 
izpregovoriti drugače, ko ue-kavo. 

Kar za predlog v, to — mislijo nekateri — velja 
seveda tudi za predloge s, z in k. Zato se je v 
osnovnih šolah naše dobe, menda kar sam od sebe 
razvil pouk tudi na to stran in to je privedlo tako 
daleč, da mlada generacija, ki je uživala začetni 
pouk v osnovni šoli naših dni in je — v teku na- 
daljnjega svojega izobraževanja podprta z najvišjo 
znanostjo, ki si je more človek v šolski dobi pri- 
dobiti — stopila na javno poprišče, ni v stanu, da 
se izraža brez ravnokar omenjenih, uho žalečih po- 
tvor. — Ljudje, starejših let, ki smo uživali osnovni 
pouk, predno je ta histerija prišla v modo, moramo 
pa v gledališču in radiju poslušati te bolne .izrastke 
moderne jezikovne vzgoje. In gledališče je popolno- 
ma pod njeno oblastjo. Tam so celo — ker so eks- 
tempora poseben privilegij vseh gledališč — prišli 
še na hujše pačenje jezika. Opustili so nam- 
reč v izgovarjavi razliko med nedo- 
ločnikom in namenilnikom. — Stavek: 
„Srečo iskati je vsakomer dopustno; ni pa priporoč- 
ljivo hoditi v Kanado srečo iskat“ podalo ti bo gle- 
dališče takole: „Srečo iskat je vsakomer dopustno; 
ni pa priporočljivo hodit v Kanado srečo iskat". Pri 
tem se ho pa še prav rado dogodilo, da ti bosta ne- 
določnik in namenilnik enako naglašena prišla do 
ušes. 

Zapisoval sem si dne 1. februarja 1931. tole iz- 
govarjavo radijevega naznanjevalca „Avalinih“ 
dnevnih vesti. V tej in takile slovenščini so bili 
podani: „Ve tej komisiji..., ve dovoljeni meri..., 
k e vsem razpravam . . ., ve vlačilci ...» ve verski in- 
stitut..., ve roke kralja..., ve javni službi in ve 
državnih podjetjih..., ve Tveru (pravilno bi bilo: v 
Tveri, ker je Tver ženskega spola) . . ., ve Minsku . . ., 
itd., kar pa nisem več poslušal, ker mi je že tega bilo 
čez in čez dovolj in sem zato pretrgal električno 
zvezo. 

Upam, da mi bodo spoštovani čitatelji pritrdili, 
da je to čezmerno ue-kanje ne samo proti pravi- 
lom, ki jih o izgovarjavi predloga v daje dr. A. 

Breznik na 22. strani svoje slovnice, temveč da je 
tudi v premem protislovju z blagoglasnostjo slo- 
venskega jezika. 

Toda v tem oziru je u e - k o v s k i 
ukaz rodil še neverjetnejše posledi- 
c e. Lahko bi le-teh navel več primerov; nadejam 
se pa, da bo v ilustracijo kakovosti teh posledic 
zadostoval en sam. Evo ga! S hvalevrednim name- 
nom sklenilo je vodstvo radijskih podajkov sezna- 
njati in razveseljevati svoje naročnike tudi s petjem 
narodnih pesmi. V ciklu teh podajkov bile so tudi 
one, poezije in resnične — včasih razposajene — 
šaljivosti polne zdravice in vinske pesmi, od katerih 
zlasti ob trgatvah tako veselo odmevajo naše prelepe 
vinske gorice. Pel jih je »»Dolenjski pevski zbor*. 
Med drugim je bila tudi ljubka, silno blagoglasna, 
vsesplošno priljubljena in po vseh kotičkih naše 
blagoslovljene zemlje dobro znana: 

„En starček je bil,“ 
katere druga kitica se glasi takole: 

„Je reku taku, 

Je glažek nagnu, 

Nej tječe, nej tječe, 

Da se bo vidlu 4nu!“ 


In kako nam jo je zapel v radiju »»Dolenjski (?) pev- 
ski zbor?“ 

„Je rekeu tako. 

Je glažek nagnio. 

Naj teče, naj teče, 

Da se bo vidlo dno.“ 

Menda mi ni treba naglašati, da je po takem za- 
petju bilo po onem blagoglasju, ki ga je položil na- 
rod s priprosto ubranostjo vanjo. Sicer se mi zdi, 
da te pesmice z navedeno izgovarjavo ni mogel za- 
peti resnično „D o 1 e n j s k i pevski zbor“. če jo pa 
je, tedaj je to dokaz več, kako kvarno je uradno 
zaukazano oekanje. 


Pa poreko morebiti, da pregreški proti pravilu 
vendar ne morejo pobijati opravičenosti pravila sa- 
mega. Da, prav »zares. Pritrjujem temu. Zato se pa 
tudi etkanje ne sme izpodbijati s tem, da se preti- 
rano mehčanje te soglasniške končnice, ki ga za- 

krivljajo nevedoma — ali recimo tudi vedoma — 
nekateri nekritični poznavalci jezika, navaja za raz- 
log proti njemu. To pa se je ob sklicevanju na 
Ivan Cankarjevo avtoriteto zgodilo v jeziko- 
slovni praski, katere sem omenjal. Naj se mi ne 
zameri, da v dogodek: „Jedna jedelj pomaranča in 
jedna jedelj pomaranča sta dve jedelj pomaranči" 
pri vsej spoštljivosti, katero sicer gojim do Ivana 
Cankarja, ne verujem. Prav dobro sem 
IvanaCankarja poznal in po občevanju z njim 
smem reči, da sem ga z marsikake strani proučil. 
Zato se smatram opravičenega reči, da je vsa ta 
pripovedka o preo mehčanem sešte- 
vanju dveh pomaranč v šoli in o na- 
stopu malega paglavika Cankarja pro- 
ti eljkajoči učiteljici muhasta iz- 
mišljotina, — ali če hočete — licentia 
po e tiča, s katero si je pisatelj Cankar dovolil ne 
posebno srečen dovtip. Saj je Ivan Cankar bil 
pesnik tudi tedaj, ko je pisal v prozi. 

Seveda ta moja sodba Ivanu Cankarju 
ne more vzeti ne sence njegove literarne ve- 
ljave. Pač pa stavi j a v opravičen dvom z neko 
posebno povdarnostjo zapisano trditev enega iz- 
med jezikovnih borcev, da je „že z zapisom 
tega dogodka samega Cankar na večne čase iz- 
podrezal korenine priskutnemu „eljkanju‘\ — Saj 
takega „elkanj a", proti kateremu je 
šel boj, kakor je iz vsega tega spisa 
vidno, še bilo ni! Da se pa resnično pretira- 
nega „eljkanja“ nekateri še niso odvadili in se ga 
bržkone tudi ne bodo, dokazuje okolnost, da sem še 
le poslednjih dni v enem naših dnevnikov čital na- 
znanilo, pod katerim je bil podpisan Pritekelj. Mož 
menda misli, da se mora tako podpisovati zato, ker 
je pri enakozložnem imenu Prijatelj tudi našel j 
na koncu. 

Naj pri tem ugotovim, da načelstvo prosvet- 
nega oddelka pri pokrajinskem namestništvu v 
Ljubljani nikakor „ni bilo kompetentno 
o b 1 a s t v o" za izdavanje takšnih dalekosežnih na - 

vodil in naročil, kakršno je bila naredba št. 1208 z 
dne 24. marca 1922. Kompetentno oblastvo 
za to je bilo le pokrajinsko namest- 
ništvo, kateremu je stal na čelu osred- 
nji vladi v Belem gradu odgovorni pokrajinski 
namestnik. Le-ta je pač mogel načelnike od- 
delkov pokrajinske uprave pooblastiti, da rešujejo 
in podpisujejo tekoče zadeve svojih oddelkov, ker 
bi drugače ne bil kos obilici posla in svojim repre- 
zentativnim dolžnostim. Tako sem tudi jaz, ki 
sem bil takrat pokrajinski namestnik, ob na- 
stopu svojega urada v rečenem smislu pooblastil te- 
danjega načelnika prosvetnega oddelka z naročilom, 
da mi ima o vseh važnejših stvareh poročati in jih 
reševati le po mojem odobren ju, kar sem označeval 
vedno s parafo. Po tem naročilu se je tudi ravnal, 
kajti malo kateri načelnik mi je hodil tako često 
poročat, ko načelnik prosvetnega oddelka. Marsi- 
kdaj celo o zadevah prav podrejene važnosti. 

A glejte „čuda golemoga". O predmetni naredbi 
mi ni prišel poročat, nikari že da bi si bil na-njo 
izposloval mojo parafo. 

Pač me je bil prišel obvestit, da se ima vršiti 
neko posvetovanje veščakov o metodi jezikovnega 
pouka in me vprašat, če mu želim sam predsedati. 
Zaradi obilice drugih opravil, prepustil sem pred- 
sedanje njemu. 

Naravno je, da bi mi bil imel priti poročat o 
poteku posvetovanja in o nameravanih posledi- 
cah. A ravnalo se je, ko da je vse, kar je s tem 
posvetovanjem v zvezi, enostavno padlo v vodo. — 
Dne 3. julija 1922 sklical je — kakor je iz spisov raz- 
vidno — šolski nadzornik za humanistične pred- 
mete posebno anketo, da jej naznani namero pro- 
svetnega oddelka glede ue-kanja. Vsi anketisli 
— sami praktični šolniki — izrekli 
so se proti nepotrebni novotariji in 
so opozarjali na nepremagljive težave, ki morajo na- 
stati in gotovo tudi nastanejo pri pouku. Neka- 
teri so celo ogorčeno protestovali 


201 


proti naznanjeni jim nameri. A vse zastonj, go- 
spod nadzornik je kratkomalo izjavil, da to ni 
namera, temveč že trden sklep. 

Zasnovat elji furtimaštva me o tej anketi niti 
obvestili niso. Še celo tedaj ne, ko so videli, kakšno 
stališče je zavzela anketa šolnikov. 

Da bi se bila stvar načelniku prosvetnega od- 
delka zdela podre j ene jše važnosti, ko n. pr. preme- 
ščen j e kakega učitelja, o čemer je prihajal vedno 
po mojo parafo, je pač težko pripustiti. Ne morem 
si kaj, ali otresti se ne morem misli, da ga je k temu 
ravnanju prav navlašč navdahnil sv. Birokracij. 
Menda zato, ker me je ta čudni svetnik poznal za 
el-karja in je poleg tega pri gimnazijski anketi spo- 
znal, da ne spadam med ljudi, ki s svojim prepriča- 
njem lepo mirno in tiho ostajajo za bregom. Saj je 
jasno, da bi jaz, zato ker je dr. Anton Breznik 
v prvi in drugi izdaji svoje „Slovenske slovnice" 
glede izreka trdega l pustil svobodo, t. j. izreko iv 
(soglasniškega u) ali srednjega Z, in se ni odločil 
samo za eno izreko, t. j. za izreko w, dalje glede na 
to, da se je srednji l ohranil v izgovarjavi še tudi v 
Beli Krajini in na Spodnjem Štajerskem in končno, 
ker imajo to izgovarjavo vsi kajkavci in nekatera 
čakavska narečja Istre in njenih otokov (n. pr. 
„Popuhnul je tihi vjetar i odnesal Mari krunu), 
prav gotov ne bil dopustil naredbe, kakršna je ona 
pod št. 1208 z dne 24. marca 1922. Vsaj ne brez 
sklicanja številne predhodne ankete lingvistov in 
šolnikov, ki bi bila imela stvar pretresti na temelju 
poročila prof. Nahtigala in dr. Breznika. 

Da je večkrat omenjeni razpis bil prenagljen, 
pokazalo se je v praksi. Tako je že dne 23. novem- 
bra 1922 ravnateljstvo državne realne gimnazije v 
Ljubljani opozorilo na težave pri pouku. Sv. Biro- 
kracij seveda ni za trenotek ni bil v zadregi. Od- 
govoril je enostavno, da se ima trdi l — naj si stoji 
za polnim ali polglasnim e — izgovarjati kot v. Kam 
je to v svojih posledicah privedlo, pokazal sem v iz- 
gledih, ki sem jih v predidočem navel. — S čiščfc- 

njem jezika izrinili smo srečno iz narodne govo- 
rice že veliko število tujih spak. Ljubljani, ki je po 
našem združenju v lastni državi postala navsezadnje 
vendarle središče vsega našega narodnega življe- 
nja, nastala je sedaj imenitna naloga, da nam Slo- 
vencem, katerih pismeni jezik se je tako lepo 
razvijal in je jel obvladavati vse naše javno 
življenje, da tudi enotno in blagoglasno izgovar- 
javo, kr bi v resnici imela izvor v naših narečjih. 
Mesto, da se je tega zavedala, pa je trpela, da je to 
nalogo prevzel in sebi prilastil sv. Birokracij, ki je 
še povsod po svetu, kjer se je loteval velikih stvari, 
vzbujal veselost ali pa povzročal nepopravljivo 
škodo. — Predpisal je namreč pri mnogih izrazih 
čisto šablonsko izgovarjavo in s tem uvel v lepo 
našo govorico mnogo spakovanja, kakršnega doslej 
nikjer v našem jezikovnem območju ni bilo čuti. 
Obžalovati je le, da se tisti dve strani, ki sta mu iz 
hvalevredne uslužnosti dali možnost za njegove 
ekstrature, niste odločno uprli, ko se je pokazalo, 
kako nedostatno je iz njune razlage vedel razbrati 
dotično gradivo in kakšno zmedo je povzročil. 

Zanimiva in ob enem zabavna je pa ugotovi- 
tev, da furtim izdana nared b a št. 1208 
z dne 24. marca 1922 še danes ni ve- 
ljavna. Ona bi mogla obvezno moč 
dobiti še le, ko bi jo potrdil ban. 

Sv. Birokracij je prav posebne vrste svetnik. 
On povsod skuša uganiti, kako bi se mogel pri- 
kupiti svojim respektivnim božanstvom. Ker se sma- 
tra za nezmotljivega, laska si tudi, da to vselej tudi 
res ugane. Zato ni izključeno, da je v danih razmerah 
nameraval s svojo naredbo dokazati, kako mu je 
do tega, da slovensko govorico približa srbsko- 
hrvatski. Vsaj iz njegovega, v spisih zabilježenega 
modrovanja se da to sklepati. Vpraša se zatorej, če 
se je onemu diabolu rotae, ki je zanj vso akcijo za 
mojim hrbtom vodil, vsaj to posrečilo. 

Odgovoril bom na to vprašanje, s tem-le de- 
janskim dogodkom: 

Moj prijatelj, sloveči hrvatski pesnik in literat 
dr. Ante Tresič-Pavičič prihajal je pred 
vojno večkrat k meni v Cerklje na oddih in se je 
rad udeleževal lovov v tamošnjih gozdnih revirjih. 
Kakor znano se ob takih prilikah med lovskimi 
odmori veliko govori in si lovci slajšajo zakusko z 
bolj ali manj posrečenimi dovtipi in latinskimi 
pripovedkami. Neki dan me po takem lovu doma 
pri večerji iznenadi prijatelj s tem- le vprašanjem: 
„Reci mi, Ivane, kako je to, da tebe, kad sa lju- 
dima govoriš, razumi jem sasma dobro. Dapače 
svaku reč. Al od toga što seljaci govore^ s tobom, 
mogu razumiti samo kadkada po ko ju reč“. — (Po- 
vej mi, Ivan, kako je to, da tebe, ko z ljudmi go- 
voriš, razumem čisto dobro. Celo vsako besedo. Od 
tega, kar govore kmetje s teboj, pa morem razumeti 
samo semtertje kako besedo). Razložil sem mu, da 
jaz govorim slovenščino, kakor se piše: ljudje pa v 
narečju. — Kakor ta izgled kaže, se je torej sv. Biro- 
kracij tudi v tem oziru vrezal. 

Pred vojno smo imeli v Ljubljani slovensko 
gledališče, ki je moglo pod firmo „Dramatičnega 
društva* s podporo mesta ljubljanskega in dežele 
Kranjske vršiti svojo nalogo. Ko je vodstvo predstav 
prišlo v roke Antonu Trstenjaku, ki je ves 
gorel za Vuka Karadžiča nauk „piši, kakor govoriš", 
zavrgel je na načelu „govori kakor pišeš" slonečo do- 
tedanjo izgovarjavo pri gledališčnih predstavah in 
jo je odpravil. V gledališču so tedaj začeli uekati. 
A glej : po končani sezoni postal je 

Trstenjak iz Savla Pavel. Sam je po- 
segel zopet po eZkanju, češ da se je 
prepričal, da je ob velikem številu 
naših narečij vendar najpametneje, 
a k o se etimološki pismeni jezik jem- 
lje tudi pri ustnem občevanju za 
podlago. In od tedaj je pod Govekarjem in 
drugimi ostalo v našem gledališču, ki je v nekdaj 
tako ponemškutarjeni Ljubljani imelo v jezikovnem 
oziru vršiti važno odgojno nalogo, eZkanje v veljavi. 

Še le »kompetentno oblastvo načelstva 
prosvetnega oddelka pri pokrajin- 
skem namestništvu v Ljubljani 4 * je dne 
24. marca 1922 pod št. 1208 f ur tim ura- 
doma izdalo za vse šole veljavno na- 
red b o o uekanju, kije — naravno — pre- 
skočila tudi na gledališče. — Dejal sem „furtim“. 
Dotična naredba izšla je namreč za 
mojim — tedanjega pokrajinskega 
namestnika — hrbtom. O njej sem izvedel 
še le leta 1929. iz časniške praske. 

Reči moram, da me ta za mojim hrbtom izve- 
deni postopek sv. Birokracija zelo spominja na po- 
kojno Avstrijo. Ona je namreč imela tudi v takih 
stvareh, kakor je tu razpravljano vprašanje, svoje 
prav posebne politične smernice. Kdor se je v več- 
krat omenjeni jezikovni praski zaletaval v „Piko“, 
bil je zatorej o stvari slabo poučen. Njej je vsaka 
priložnost, da na kakršen koli način zanese zmedo 
med slovanske narode, bila dobrodošla. Pa če tudi 
zmedo le v jezikovnem oziru. Saj je, da zavest na- 
rodne skupnosti oslabi, poleg srbskega in hrvatskega 
jezika iznašla še bosanski jezik. Šla je celo tako 
daleč, da je s sredstvi, kakršnih ima vsaka država 
dovolj, da upliva na svoje uradnike, zapeljala slo- 
vanskega učenjaka, dvornega svetnika in vseučilišč- 
nega profesorja, mehkega dr. Vatroslava J a - 
g i č a , da jej je to potrdil. Tega potrdila potre- 
bovala je hinavka, da se je mogla avtoritativneje 
sklicevati na svojo tezo, da v Bosni in Hercegovini 
ni ne Srbov in ne Hrvatov, temveč le ljudje, ki go- 
vore bosenski jezik. Preuslužnemu dr. J a g i č u 
so slovanski politični krogi ono potrdilo po vsej 
pravici zamerili, in če se prav vzame, pomeni res 
madež na njegovem sicer svetlem imenu. 

Še huje je seveda bilo na M a d j a r s k e m. 
Tam so — samo da število Srbov in Hrvatov na 
svojem teritoriju kolikor mogoče zmanjšajo — šteli 
Srbe, Hrvate, Race, Tote, Vende, 

Šokce, Bunjevce, Ilire, Dal m ate in 
Bošnjake. — Vse, kar je povedala 
„P i k a“ o temnih namerah avstrijske 
birokracije proti Slovanom, je torej 
popolnoma opravičeno in bi bilo le 
še popolni ti s še temnejšimi name- 
rami madjarskih birokratskih kro- 
gov, ki so bili v tem oziru dovzetni 
učenci Dunaja. Le da so svoje ondot- 
nje mojstre doma prekašali. 

Vseskozi dostojni slovanski Z imel je pa in ima 
še vedno hude nasprotnike tudi v takih krogih, ki 
bi jim delal krivico, ko bi jim hotel pripisovati 
kake slabe namene. Njim se menda obnašanje 
eZovo ne zdi tako imenitno, ko nastop razbohotiv- 
šega se ve-a. Pa se je* našel med njimi eden, kate- 
remu hlapca Ela obnašanje sicer tudi ni bilo všeč, 
ki je imel pa vendar toliko narodne svesti, da ga 
ni hotel žrtvovati tujemu ve-u na ljubo. Ozrl se je 
zato k svojima sosedoma na jugu in našel je pri 
njima hlapca O-a, o katerem je izvedel, da svoje 
dolžnosti prav zadovoljivo vrši. Kaj se mu je torej 
zdelo naravne j ega, ko da se je zmenil z njim, naj 
stopi tudi k njemu v službo. Ker je bil iz sorodne 
rodbine, ni se mu niti potrebno zdelo obvestiti o 
tej poselski zadevi njegovih gospodarjev. Nasprotno: 
hlapca O-a je celo zagotovil, da mu preskrbi za- 
služka tudi pri svojih prijateljih. — Toda kaj se 
zgodi? Hlapec O je kmalu izprevidel, 
da se prijatelji njegovega novega soslužbodajalca 
— mesto da bi mu tudi oni zaslužka dajali — 
njegovi zročnosti posmehujejo, češ, 
da je levična. — Njegov novi soslužboda j alec 
pa je v tem stopil v tesnejše stike s celjskimi grofi 
in sam grof Urh ga je poučil, da nikdo ne more 
dobro služiti dvema gospodarjema ob enem in da 
je zato on sam, ki bi bil kot svak despota Branko- 
viča pač lahko uporabljal njegovega slugo O-a, po- 
klanjal vse zaupanje v nezmanjšani meri svojemu 
preizkušenemu in zvestemu slugi El- u. Ta opozo- 

ritev je izdala: hlapec El dobil je zopet zaupanje, 
ob katero je bil začasno prišel. 

Čisto zgrešeno je bilo torej mnenje tistega je- 
zikoslovnega impresijonista, ki je mislil, da se je z 
nadomestilom slovenskega el - a po srbohrvatskem 
o-u zadela žebljica na glavico. 

In sedaj k zaključku! Po vsem tem, kar sem v 
tej razpravi na vel, je jasno, da gre v slo- 
venski govorici Z-u na koncu besedi 
prednost pred kako drugačno izgo- 
varjavo zato, ker je taka izgovarjava: 

1. slovenska, 

2. zgodovinsko utemeljena, 

3. še danes bolj razširjena, ko 
vsaka druga, 

4. naj blago glasnejša. 

Errata corrige! 


V besedilu so ostale neke pomote, ki motijo smisel. 

Spoštovani čitatelji naj jih blagovolijo popraviti tako-le: 

Na 17. strani se ima šesta beseda v peti vrsti od zgoraj 
glasiti: „h v a 1 o“ 

Na 17. strani se ima druga beseda sedme vrste od zgo- 
raj glasiti: „n a j o d v r a t n e j š i h“. 

Na 26. strani se ima stavek trinajste in štirinajste vrste 
od zgoraj glasiti: Ja uvaževanja olaj- 
šala so propagatorju zveze, dr. Jan- 
ku Kersniku, del o.“ 

Na 26. strani ima se druga beseda osme vrste drugega 
odstavka glasiti: »d e v i z a“, šesta beseda de- 

sete vrste pa: »nameščanj e“. 

Na 30. strani ima se na devetnajsto in dvajseto vrsto 
drugega odstavka porazdeljena beseda glasiti: 
,,i z p o v e d a v a 1 a“. 

Na 36. strani ima se zadnja beseda prve vrste glasiti: 
»ponudit i“. 

Na 86. strani ima se tretja beseda v četrti vrsti drugega 
odstavka glasiti: »m o g 1 a“. 

Na 109. strani ima se na deveto in deseto vrsto od spodaj 
porazdeljena beseda glasiti: »ustanovit i“. 

Na 120. strani ima se četrta beseda pete vrste od spodaj 
glasiti: „p a s t r k a“. 

Na 143. strani naj se v drugi vrsti od spodaj vejica za 
besedo smatra črta in postavi za besedo vedno, 
tako da se bo ves stavek glasil: »za kakršno 
se dandanes kljub vsem pridobit- 
vam higiijene in izsledkom medi- 
cinske znanosti doba iznad osem- 
deset let smatra še vedno 

Na 150. strani ima se zadnja beseda pete vrste od spodaj 
glasiti: »zemeljski h“. 

Na 171. strani ima se prva beseda petnajste vrste od zgo- 
raj glasiti: »g o v o r i 1 i“. 

Ilustracija k govoru v državnem zlx>ru 
na Dunaju dne 16. marca 1909. 

Na 114—117 straneh tretje knjige „Moji spo- 
mini" priobčil sem po stenopisnih zapisnikih držav- 
nega zbora na Dunaju svoj govor z dne 16. marca 
1909. leta. V dopolnilo dodajam tu karikaturno sliko, 
ki jo je kmalu nato narisal mojster H i n k o 
Smrekar, akademski slikar v Ljubljani. 



Ivan Hribar: — Quintus Fabius Maximns: 
„Vojna ali mir?! Voli!“ 

Moja zadnja beseda 
gospodu Franu Erjavcu. 

i. 

V III. zvezku svojih spominov popravil sem med 
drugih tudi nekatere navedbe in trditve Fran 
Erjavčeve iz knjige »Zgodovina katoliškega gi- 
banja na Slovenskem* 4 . Avtor te knjige priobčil je 
v lanskih »Slovenčevih** številkah 279, 280 in 281 
podlistek, v katerem osporava pravilnost nekaterih 
mojih popravil in pojasnil. Pri tem se spušča sem- 
tertje tudi v polemiko z nekaterimi mojimi nazori, 
katere skuša izpodbiti. 

Evo tega podlistka v celoti: 

»Čeprav je politična vzgoja za vsak narod izredno 
važna in to v najvišji meri posreduje politična zgodovina, 
vendar še do danes nimamo napisane politične zgodovine 
našega naroda. Izšla je pred leti sicer dr. Lončarjeva bro- 
šura s tem naslovom, a ta pove interesentu jako, jako 
malo. Tudi gradivo za tako zgodovino je še zelo skromno. 
Dr. Prijatelj je napisal zgodovino Mladoslovencev, A. Kri- 
stan je izdal prispevek k zgodovini socijalne demokracije, 
jaz sem napisal »Zgodovino katoliškega gibanja na Slo- 
venskem“ in začel objavljati »Zgodovino delavskega gi- 
banja na Slovenskem 4 * (glej Soc. Misel, 1. 1926 in 1927), a 
g. A. Gabršček pripravlja baje politično zgodovino go- 
riških Slovencev, če omenimo še »Blehveisov zbornik", 
smo pa pri koncu. Edino, česar seveda ne smemo pozabiti, 
so še spomini, ki so jih izdali doslej dr. J. Vošnjak, Franjo 
Šuklje in Ivan Hribar ter nekaj malega korespondence. 
To je menda vse! 

S takimi skromnimi sredstvi seveda še tudi ni mo- 
goče pisati definitivne naše politične zgodovine. Dokler 
ne bomo imeli izdanih, ali vsaj dostopnih še več spomi- 
nov, korespondenc in pa izčrpnih biografij, skoraj ni mi- 
sliti nanjo. Vsak, ki se zaveda njene velike važnosti in 
nujne potrebe, bo zato iz vsega srca pozdravil vsako novo 
gradivo, med katero moramo na prvem mestu prišteti 
ravno spomine naših vodilnih politikov. Razveselil se je 
zato gotovo vsak tudi vesti, da je izšel še tretji del spo- 
minov bivšega dolgoletnega ljubljanskega župana, načel- 


8 


nika „Narodno napredne stranke 11 , poznejšega ministra in 
sedanjega senatorja, g. Ivana Hribarja, ki so izšli 
pred kratkim pod imenom, ki ga citiram v naslovu tega 
članka. 

Že rajnki dr. Majaron mi je 1. 1929 pripovedoval, da 
pripravlja g. I. Hribar še tretji del svojih spominov in da 
ga je k tej odločitvi privedla moja „Zgodovina katoli- 
škega gibanja na Slovenskem 1 *. V njej sem namreč stalno 
in na kratko, kolikor je bilo za umevanje dogodkov po- 
trebno, vzporedno očrtaval tudi razvoj tedanje NNS in 
JSDS in da sem ob tej priliki skoraj pri vsakc/m koraku 
trčil tudi ob g. senatorja Hribarja, je samo ob sebi umev- 
no. G. I. Hribar je zato čutil potrebo, da mi odgovori in 
zavrne nekatere moje trditve, kar je storil sedaj s tretjim 
delom svojih spominov. 

Obsežne in težke naloge pisati „Zgodovino katoliškega 
gibanja na Slovenskem 11 sem se bil lotil, lahko rečem, 
popolnoma praznih rok, saj nimamo niti skromnih bio- 
grafij Kluna, Jeriča, A. Kalana, žitnika, Šušteršiča in dru- 
gih največjih pionirjev in ustvariteljev tega gibanja, kali 
spominov, korespondenc in drugoga za tako delo neob- 
hodno potrebnega aparata. Moji glavni viri so bili zato 
časopisi, katerih sem ekscerptiral menda kakih 300.000 
strani, podatki nekaterih še živečih in medtem že tudi 
umrlih mož, nekaj malega korespondence in pa seveda v 
začetku navedena literatura, kolikor je je dotlej izšlo. 
Več kot umevno je tedaj, da s tako pomanjkljivim mate- 
rijalom grajeno delo ne more biti popolno in da bo tr.ba 
v njem še marsikake dopolnitve, osvetlitve tudi od drugih 
strani, korekture itd. Ker se pečam z mislijo, da bi sam 
še napisal kdaj „Politično zgodovino Slovencev 11 , imam v 
korekturnem izvodu navedene svoje knjige zabeleženih že 
vse polno takih dopolnitev in korektur, razni znani in 
osebno nepoznani mi interesenti so mi dali na razpolago 
že marsikak dragocen prispevek k temu delu, pazno 
spremljam vse, kar se pojavi kje s tega področja, toda 
kake bistvene napake v mojem delu doslej š e 
nisem mogel ugotoviti. 

Tudi tretji del Hribarjevih spominov mi je ni po- 
kazal. Bač, osebno sem delal g. senatorju krivico v eni 
točki, to je v opisovanju boja za naše vseučilišče. Tu — 
to na tem mestu odkrito in moško povem — sem njegovo 
res zaslužno delo podcenjeval in sem že davno, 
ko sem bil na to svojo napako sam prišel, tudi sklenil, 
da jo ob prvi priliki popravim javno, kakor je bila javno 
storjena. Če bom pa dajal kdaj na svetlo drugo izdajo 
knjige, bom uredil to zadevo tudi v knjigi sami. 

Toda boj za našo univerzo zavzema v moji knjigi le 
podrejeno mesto, kakor n. pr. boj za samoslovenske ulične 
napise v Ljubljani. Glede teh pravim jaz na str. 88 svoje 

knjige, kjer govorim o pogubnih vplivih liberalno-nemške 
zveze, le mimogrede: „. . . Niso se upali (namreč libe- 
ralci!) uvesti v Ljubljani samoslovenskih uličnih napi- 
sov . . Ta moj stavek je napotil g. Hribarja, da je po- 
svetil v svojih spominih celo, 41 strani dolgo poglavje 
„Samoslovenskim uličnim napisom v Ljubljani 44 , v ka- 
terem objavlja dolgo vrsto uradnih dokumentov ter ob 
zaključku patetično vzklika: „Tem bolj je torej obžalo- 
vanja vredno, če se — iz nezadostne kritične razsodnosti 
ali iz kakega drugega razloga — v publikacijah, ki naj 
imajo videz zgodovinskih del, postavljajo trditve, ki so 
v kričečem nasprotju z resnico. 44 In na drugem mestu 
(str. 44) imenuje g. Hribar zgorajšnjo mojo trditev 
„odurno neresnico 44 . 

Le počasi, g. senator! Kako je bilo s to stvarjo? 
Nobenega povoda nimam dvomiti, da je g. župan Hribar 
osebno želel v svoji prestolnici samoslovenske ulične na- 
pise, toda prav tako je zame jasno, da je stranka, kateri 
je predsedoval isti g. Hribar, uganjala s to zadevo čisto 
navadno »politično komedijo 44 . V ljubljanskem občinskem 
svetu je namreč 1. 1899 in 1. 1900 liberalna stranka skle- 
pala uvesti samoslovenske ulične napise, toda te sklepe 
je onemogočal izvesti deželni zbor, v katerem je imela 
ista liberalna stranka s svojimi zanesljivimi nemškimi 
zavezniki absolutno moč in oblast in kjer je 
bil tedanji kat. narodni stranki „naložen post, ki je tra- 
jal nekaj dalje neeo 40 dni“, kakor se je blagovolil izraziti 
dr. I. Tavčar. In da bo slika še lepša, ne smemo pozabiti, 
da je bilo več tedanjih občinskih svetnikov istočasno tudi 
deželnih poslancev, dr. Tavčar pa občinski svetnik in 
deželni odbornik obenem. 

Sicdf mi pa po dokaze za mojo trditev niti ni potrebno 
hoditi predaleč. Nudi mi jih sam g. Hribar, ki objavlja 
uradne dokumente, da je res liberalno-nemški 
dež. odbor onemogočal poslovenjenje ljub- 
ljanskih uličnih napisov. Na str. 73. pa ob- 
javlja celo govor ljubljanskega liberalnega obč. svetnika 
Plantana v javni seji občinskega sveta z dne 30. janu- 
arja 1. 1900 in kjer med drugim beremo: »Konstatirati pa 
moram vendar le, da je deželni odbor v tej zadevi pri- 
skočil Nemcem na pomoč ... Po pravici torej očitam de- 
želnemu odboru, da je peščici nemškutarjev na ljubo za- 
vzel nasproti občinskemu svetu . . . sovražno stališče. 44 In 
da bo zopet slika še točnejša: dr. Tavčar, drugi prvak 
NNS, je v isti seji toplo branil postopanje dež. odbora. 
Kjo je torej tista »odurna neresnica 44 , ki mi jo očita 
g. Hribar. 

Ostro me prijemlje g. Hribar v poglavju »Izdajstvo 
nad koroškimi Slovenci 44 (str. 35 — 43) zaradi mojih izva- 
janj o boju za slovenski mandat na Koroškem ob priliki 

velike volivne reforme 1. 1906 in L 1907. Pristavlja: 
„Gosp. Franu Erjavcu je seveda vsa ta stvar dobro zna- 
na in kot resničnemu rodoljubu gotovo silno neprijetna. “ 
Priznam, da sem se z malokaterim odstavkom svoje 
knjige ukvarjal toliko, kot ravno s tem, ker mi je bilo 
samemu osebno izredno mnogo ležeče na tem, da dože- 
nem — resnico. Iz svojih dijaških let sem se namreč 
še prav dobro spominjal, koliko vika in krika je bilo 
tedaj zaradi „dr. šušteršičevega izdajstva koroških Slo- 
vencev". Proučeval sem vse vire, ki so mi bili dostopni 
in po svoji pošteni vesti prišel do zaključka, ki sem ga 

— objavil v svoji knjigi. Z rokopisom v roki sem o tem 
vprašanju mnogo razpravljal tudi s tedanjim voditeljem 
koroških Slovencev, g. dr. J. Brejcem, ki je prišel ravno 
zaradi te nesrečne zadeve v ostra navzkrižja z VSL in 
z njenim predsedstvom. Prepričan sem, da je imel g. dr. 
Brejc globok vpogled tudi v vse zakulisje tega boja, ven- 
dar mi ni mogel navesti nobenega dokaza za kako 

— „i z d a j s t v o“, kakor so blagovoli izražati tudi g. Hri- 
bar, čeprav bi se moral zavedati dalekosežnosti takega 
očitka. — še manj so me mogli o tem prepričati argu- 
menti, s katerimi zavrača moja izvajanja g. senator Hri- 
bar in ki obstojajo le v skromnem zasebnem pismu se- 
danjega senatorja in tedanjega parlamentarca, g. dr. M. 
Ploja iz 1. 1931 in ki v resnici ne pove tudi prav nič no- 
vega, razen morda dejstva, da se dr. Šušteršič ni hotel 
odzvati nekemu nujnemu Plojevemu brzojavu. 

Kako je bilo s to stvarjo? Dne 23. februarja 1. 1906 
je stopila Gautscheva vlada pred parlament s predlogom 
o uvedbi splošne, enake, direktne in tajne volivne pra- 
vice v avstrijski državni zbor. Vse avstrijske demokra- 
tične stranke (med njimi seveda tudi SLS) so namreč že 
več let neizprosno zahtevale demokratizacijo okostene- 
lega in nesposobnega, še na pol fevdalnega parlamenta. 
Ker so se proti njej iz umljivih razlogov ogorčeno borili 
Nemci, je bil že sam tak resen predlog velik uspeh Slo- 
vanov in demokratov, a od njegovega sprejema bi izmed 
vseh avstrijskih narodov profitirali največ ravno — Slo- 
venci, ki so imeli dotlei v drz. zboru 15 mandatov, a novi 
načrt jim jih je predvideval 23. Koroški Slovenci, ki 
niso imeli dotlej nobenega mandata, naj bi dobili z re- 
formo enega. Bes je, koroškim Slovencem bi šla po pra- 
vici dva mandata, čeprav bi glede na njih majhno na- 
rodno zavednost ne bila ravno posebno trdna. Toda ne- 
katere nemške liberalne stranke, ki so komaj čakale, kje 
in kako bi volivno reformo sploh onemogočile, so se za- 
pičile v drugi slovenski mandat na Koroškem ter ga kar 
kratko malo niso dovolile in. njim so se pridružili tudi 
nemški kršč. socijalci iz strahu pred nacionalistično dema- 
gogijo svojih tekmecev. Brez Nemcev pa volivna reforma 

sploh ni bila izvedljiva. Doseči torej drugega mandata ni 
bilo mogoče, kar potrjuje tudi dr. Ploj sam v zgoraj ome- 
njenem pismu (glej Spomine, III., str. 37), rekoč: „ Izjavil 
je (namreč notr. min. Bylandt-Rheidt) odkritosrčno, da 
nemška ljudska stranka ne bi nikdar sprejeta splošne 
volivne pravice, ako bi se na Koroškem stvoril volilni 
okraj, koji bi Slovencem osiaural več kakor en mandat .“ 
In še določneje se izraža dr. Ploj proti koncu svojega 
pisma (1. c. str. 39), rekoč: dr. Šušteršič ... je moral do- 
bro vedeti... da insistiranje na demokratizaciji parla- ' 
menta . . . pomeni odpoved opravičenih političnih strem- 
ljenj koroških Slovencev.^ Obratno bi se to reklo: zado- 
voljiti se z enim slovenskim mandatom na Koroškem, ali 
pa onemogočiti volivno reformo sploh. Tak je bil torej 
položaj, za kar nam nudijo zopet vse dokaze tile Hri- 
barjevi spomini sami, vkljub temu se pa g. avtor ne že- 
nira zapisati dalekosežne, jasne in konkretne obdolžitve 
(1. c. str. 36 sl.): Da namreč sne slov. narodnonapredni 
stranki . . . par mestnih mandatov . . . prišel je dr. Iv. Šu- 
šteršič na pogubno misel ponuditi vladi . . . eden onih 
dveh mandatov, katera je v svojem volivnem načrtu v 
kmetskih občinah koroških za Slovence prvotno ona sama 
predvidevala .“ G. senator, možje, ki so zavzemali in še 
vedno zavzemajo tako visoke položaje, kakor Vi, morajo 
svoje besede tehtati in tako hude obdolžitve, če jih izre- 
čejo, tudi dokazati. Toda vsi trije deli Vaših spominov 
skupaj ne podajajo zanjo niti najmanjšega dokaza, še več, 
niti ga ne poskušajo podati, pač nam pa zgoraj citirana 
mesta iz Vaše knjige sama pričajo, da so Vaše trditve ne- 
resnične. Na str. 38 Vaše knjige celo izrečno stoji: „Ali 
zveza (t. j. Slovanska zveza, kateri je predsedoval dr. Š.) 
nikakor ni bila v stanju tudi, ko bi bila hotela, izsiliti 
od vlade, da predloži drug volivni načrt, koji bi bil vodil 
računa o opravičenih zahtevah koroških Slovencev. Mir- 
no Vam zato lahko pošljem nazaj besede, ki ste jih na 
slo vili name: „Tem bolj je torej obžalovanja vredno, če 
se — ali iz nezadostne kritične razsodnosti "ali iz kakega 
drugega razloga — v publikacijah, ki naj imajo videz zgo- 
dovinskih del, postavljajo trditve, ki so v kričečem na- 
sprotju z resnico .“ 

Popolnoma prav pa imata gg. senatorja Hribar in 
Ploj, da bi bil dr. Šušteršič s skrajno obstrukcijo v voliv- 
nem odseku in v plenumu zbornice lahko onemogočil vo- 
tivno reformo. Toda kaj bi bil dosegel? Ostalo bi bilo pri 
starem, t. j. ljudstvo bi bilo ostalo še nadalje brez volivne 
pravice, Slovenci bi imeli še naprej na Dunaju le 15 man- 
datov, koroški Slovenci pa — sploh nobenega. Kako bi se 
bile šele v tem primeru glasile ironične besede g. Coo- 
lidge-a, ki jih navaja g. Hribar na strani 41. si pač lahko 
mislimo, ni si pa mislila stranka g. Hribarja, ki se je za 

žive in mrtve borila proti volivni reformi samo zato, da 
si z dotedanjim nedemokratičnim volivnim redom reši 
par mandatov, do katerih ni imela zaradi svoje reakci- 
jonarnosti nobene moralne pravice več. Da ji pa koroški 
Slovenci niso bili preveč pri srcu, nam najglasnejše do- 
kazuje dejstvo, da se odsekovih sej, pri katerih so obrav- 
navali vol. reformo, navadno sploh udeleževali niso in 
je n. pr. A. Gabršček, ki je zastopal v tem odseku nekaj 
teisa liberalni klub, ravno zato izgubil celo svoj mandat. 

• Zopet menda lahko pošljem nazaj Hribarjev pouk, ki ga 
je naslovil name: „Morda bo spoznal še več. I)a namreč 
politični voditelj, kateremu je le za osebno reputacijo, 
ki jo poveličujejo trenutni uspehi, ni sposoben za široko 
zasnovane koncepcije.* 4 

Tretja zadeva, o kateri g. Hribar obširnejše razprav, 
lja in kjer skuša zopet zavračati tozadevna izvajanja v 
moji knjigi, je ..koalicija narodnonapredne stranke z 
Nemci. 44 Pri vsem spoštovanju, ki ga gojim napram sivo- 
lasemu g. senatorju, pa tega njegovega poglavja pač ne 
morem imenovati drugače kot — naivnega. Že v uvodu na- 
ivno pripoveduje, da je naravno, nujno in samoobsebi 
umevno delitev našega naroda v več političnih strank 
..izzvala in vzdrževala namreč avstrijska vlada 44 (str. 21), 
nato pa — to moramo pa označiti že z res veliko sme- 
lostjo — samozavestno vzklika, da je zveza NNS z nem- 
škimi f.vdalci „ vomenjala ravno v narodnem oziru pre- 
cejšen uspeh “ (str. 26), kajti ..zagotovila je Slovenstvu 
dvoje za njegov narodni razvoj silno važnih uspehov: 
rešitev slovenskih gledaliških predstav in pa ustanovitev 
meščanske šole v Postojni 44 (str. 28). 

Nikoli bi si ne bil mislil, da pripisuje gospod sena- 
tor Ivan Hribar bralcem svojih spominov tako malo raz- 
sodnosti in da se ne obotavlja te usodepolne, nemoralne 
in protinarodne zveze še zagovarjati in to s tako zelo 
smešno klavernimi argumenti. Torej zato 12 dolgih let 
tesna koalicija slovenskih narodnjakov in naprednjakov 
z zagrizenimi nemškimi fevdalci, ki je 12 let ..nalagala 
past 44 (dr. Tavčarjeve besede!) masam slovenskega ljud- 
stva, ki je 12 let vzdrževala soodločilno gospodstvo Nem- 
cev v najvišji slovenski prosvetni instituciji, v kranjskem 
dež. šol. svetu, ki je za 12 let zazibala najvažnejši sloven- 
ski politični in gospodarski forum v skoro popolno brez- 
delje, ki je še več kot 12 let vzdrževala v sedlu barona 
Heina, — ki je — kaj bi naštevali, predolga bi bila ta 
vrsta, samo eno naj še povem: ki je povzročila tudi po- 
polno degeneracijo Hribarjeve stranke same. In nagrada 
za vse te žrtvovane fundamentalne dobrine — nekaj ma- 
lega podpore ..Dramatičnemu društvu 44 (menda je bilo 
5000 K) in meščanska šola v Postojni.! Gospod senator: 
difficile est . . . itd.! Saj vendar z Vami vred vsi vemo in 

tu je dr. Tavčar ponovno tudi javno povedal, da je gnal 
vašo stranko v nemško naročje izključno le strah pred 
sodbo slovenskih katoliških volivcev, ki naj se jih „s 
krvavo glavo odpošlje nazaj, te nečedne druhali, v fa- 
rovške hleve in farovške svinjake, iz kojih so na dan pri- 
hrumeli . . kakor se je blagovolil izraziti dne 26. okto- 
bra 1. 1901 na svojem črnomeljskem shodu g. dr. Ivan 
Tavčar. 

Očividno pa gleda g. Hribar na to usodepolno zvezo 
tudi sam kot na nekako Ahilovo peto, zato skuša zabri- 
sati njen porazni vtis z domnevo, da bi morda sicer sto- 
pila v tako zvezo tedanja Katoliška nar. stranka in pa 
očitek, da je sklenila 1. 1910 tako zvezo z Nemci tudi SLS, 
ker je prišlo po novem volivnem redu v ljubljanski ob- 
činski svet tudi 7 Nemcev. Z domnevami o stvareh, ki bi 
se po Hribarjevem mnenju morda zgodile, se seveda ne 
bom prerekal, toda drugi očitek jc — da se izrazim čim 
najmilejše — približno takega značaja kot spredaj opi- 
sano „izdajstvo“ koroških Slovencev, torej „v kritičnem 
nasprotju z neresnico 14 . 

Kako je bilo pa s to stvarjo? V času, ko so zmagale 
demokratične zahteve že prav povsod, se je na ljubljan- 
skem magistratu še vedno držala absolutna oblast libe- 
ralne reakcije, oprta na zastarel in nedemokratičen vo- 
Jivni red, ki je izključeval od najelementarn. jših držav- 
ljanskih pravic velik del ljubljanskega prebivalstva. Ker 
obč. svet sam ni hotel niti slišati o kaki moderni volivni 
reformi, sta vzela zadevo končno v roke dež. zbor in dež. 
odbor ter uzakonila nov volivni red, moderen in demo- 
kratičen, kolikor je bilo v tedanjih okoliščinah sploh do- 
segljivo. Ker je namreč vlada ponovno izjavila, da splošne 
in enake volivne pravice ne dovoli, se je bilo treba za 
enkrat zadovoljiti pač s pluralno volivno pravico s pro- 
porčnim sistemom, ali pa pustiti vse pri starem in s tem 
jemati polovici ljubljanskega prebivalstva vsak vpliv na 
mestno gospodarstvo. Vsak razsoden človek bo moral pri- 
znati, da je pomenjala že taka volivna reforma ogromen 
napredek. No, nje posledica je bila avtomatično tudi ta, 
da je bilo med 45 izvoljenimi obč. svetniki tudi — 7 Nem- 
cev. če je živelo v Ljubljani toliko in toliko Nemcev in 
nemškutarjev, volivna pravica je bila pa splošna in pro- 
porčna, res ne vem, kalvo naj bi se bilo to preprečilo. Pa 
menda g. Hribar vendar ne zahteva od SLS, da bi bila 
morala Nemcem volivno pravico kratkomalo odvzeti? 
Končno tudi res ne vem, kakšno nevarnost naj bi za slo- 
venske interese tvorilo teh 15 odstotkov Nemcev, dočim ni 
videla Hribarjeva stranka v 27 odstotkih Nemcev, kolikor 
jih je sedelo neopravičeno v dež. zboru, prav nobene ne- 
varnosti in se je zato z vso strastjo upirala tudi volivni 
reformi v kranjski dež. zbor, ki je uvedla zmanjšanje tega 

zastopstva le na 20 odstotkov. »»Skromno, kakor najčistejša 
nedolžnost, “ da se poslužim zopet besed, ki jih naslavlja 
g. Hribar name, pripoveduje g. senator, da je dr. Šušter- 
šič s timi 7 Nemci, ki niso imeli prav nobene moči, v 
resnici zabil pilot za nemški most do Jadranskega morja, 
dočim proglaša par strani poprej 12 letno nemško-libe- 
ralno zvezo, ki je dala Nemcem odločujoči vpliv v osred- 
nji slovenski kronovini, v slovenskem „narodncm oziru 
precejšen uspeh “. Oprostite g. senator, s takimi neresnimi 
trditvami res ni mogoča nobena debata. 

Na podoben način bi lahko zavrnil še tudi druga iz- 
vajanja, s katerimi skuša g. Hribar polemizirati z mojo 
„Zgodovino katol. gibanja na Slovenskem 44 . Toda to si 
prihranim za »»Slovensko politično zgodovino 44 , če jo bom 
kdaj izdajal. Zdelo se mi je pa nujno potrebno javno od- 
govoriti vsaj na te najglavnejše točke, da ne bo kak bo- 
doči politični zgodovinar jemal izvajanj g. Hribarja za 
suho zlato, kar se pri nas le prerado dogaja z nezavr- 
njenimi trditvami. Pred leti sem n. pr. napisal zgodovino 
naŠ3 majske deklaracije in sicer po prvih najbolj avten- 
tičnih virih. Eno, dokaj važno točko tedanjih mojih iz- 
vajanj je skušal potem javno korigirati rajnki dr. O. Ry- 
bar. Jaz bi bil tedaj prav lahko dokazal, da se dr. Rybar 
moti, vendar sem molčal. No, par let nato je (menda v 
„Času“) nekdo vnovič znanstveno obravnaval naše med- 
vojno osvobodilno gibanje in opisal tudi nastanek majske 
deklaracije po mojih izsledkih, a z dr. Rybarevimi ko- 
rekturami. Ker se tudi tedaj nisem oglasil, je sedaj Čisto 
verjetno, da se bo vlekla ta napaka v zgodovini tega na- 
šega prevažnega zgodovinskega dokumenta šc< v bodočih 
naših politično zgodovinskih študijah. Svet se zato gotovo 
ne bo podrl, vendar je absolutna točnost in jasnost pogoj 
dobre zgodovine. Le to je tudi vzrok, da sem tako obširno 
odgovoril spoštovanemu g. senatorju I. Hribarju, od ka- 
terega bi si v resnici želel marsikaterih dopolnitev ali 
drugačnih osvetlitev moje politične zgodovine, saj je sam 
vodilno sodoživljal velik del dobe, ki jo obravnavam. Po 
vsem tonu njegovih treh zvezkov spominov sodeč, je 
g. Hribarju mnogo ležiče na tem, da bi stala njegova 
oseba v naši politični zgodovini v čim svetlejši luči. Žal 
mu pa moram povedati in „mi lahko verjame, toliko me 
že pozna“ (da se zadnjič poslužim njegovih besed), da sem 
si predstavljal kot politični zgodovina!', ki resno in po- 
šteno išče resnice, njegove spomine precej, precej dru- 
gačne. 44 

Rad in brez ovinkov priznavam, da je njegov 
odgovor, dasi semtertje nekoliko resast, v obče do- 
stojen. Saj se mu ne sme zameriti, da skuša — pa 

naj si bo včasih tudi z nekam smelimi sklepi in ne 
oziraje se na logiko dejstev — vzdrževati svoje tr- 
ditve. Vsak pisatelj je na svoje delo nekoliko ljubo- 
sumen. Zato se mu ne sme zameriti, če mu je ne- 
všečno vse, kar bi utegnilo veljavo tega dela omeje- 
vati. Vendar se bo lojalen in prevdaren avtor vkljub 
vsej svoji občutljivosti vedel modro spoprijazniti z 
umikom, kjer in kadar izprevidi, da bi vztrajanje 
pri postavljenih trditvah utegnilo zbuditi dvome o 
njegovi razsodnosti ali celo resnicoljubnosti. 

Na čast gospodu Erjavcu bodi rečeno, da 
pozna to pravilo. Priznal je namreč brez ovinkov in 
brez olepšavanja, da mi je pri opisavanju boja za 
naše vseučilišče delal krivico s tem, da je moje — 
kakor podčrtava — „res zaslužno delo" podcenjeval. 
To priznanje me veseli in sem mu za-nje hvaležen. 
Zato mu celo ne zamerim, ako se vzpričo te go- 
tovo bistvene izpodrsnitve v svoji knjigi to- 
laži s hladilnim obložkom, da „kake bistvene napake 
doslej v svojem delu ni še mogel ugotoviti/ 4 

Kakor blagovoljni čilatelj vidi, pokazal sem mu 
tu s prstom na eno. Žal mi je, toda drugače ne mo- 
rem, da mu takoj pokažem še drugo. In 
še kako bistveno! — Da mu dokažem, kako 
očitno krivico je delal narodnonapredni stranki, ko 
je na 88. strani isvoje knjige zapisal: „Niso si •upali 
(„liberalci“ seveda) uvesti v Ljubljani samosloven- 
skih uličnih napisov" in da obranim njeno čast, pri- 
občil sem na straneh 44 — 83 celo vrsto uradnih spi- 
sov, ki nad vse jasno dokazujejo, da občinski svet 
ljubljanski, v katerem so sedeli samo pripadniki te 
stranke, v tem vprašanju nikdar ni za pičico ni po- 
pustil. Mesto, da si iz teh uradnih spisov izvirajoče 
in po tem takem avtentične dokaze vzame k srcu, 
spodtika sc gospod Erjavec nad tem, da sem temu 
vprašanju v svojih spominih „posvetil celo 41 strani 
dolgo poglavje". Koj na to pa je — pač ugotovljajoč, 
„da nima povoda dvomiti, da sem si jaz osebno že- 
lel v Ljubljani samoslovenskih uličnih napisov" — 

zapisal, da je stranka, kateri sem načeloval, „uga- 
njala s to zadevo čisto navadilo politično komedijo* 4 . 

V resnici hudi očitki, ki pred vsem lete name 
nazaj. Saj če ibi bila stranka uganjala komedijo, 
logično je, da bi jo bil uganjal jaz z njo vred in da 
bi bil s tem s stališča politične morale zagrešil ne- 
čedno dejanje. Pa še več: zapeljal bi bil k njemu celo 
vso svojo stranko. — Če hujega ne, opravičen sem 
glede 'tega očitka gospodu Erjavcu sponesti pre- 
malo kritične razsodnosti. Iz vseh priobčenih urad- 
nih spisov je namreč neovrgljivo dokazano, da mi je 
v borbi za samoslovenske ulične napise zvesto sle- 
dil ves občinski svet. Tako zvesto, da je unisono 
vstal celo proti tako vplivnemu članu stranke, ka- 
kor je bil dr. Ivan Tavčar takrat, ko se je 
oddvojil od mišljenja, ki ga je v tem načelnem vpra- 
šanju vedno in dosledno zavzemala stranka. 

Gospod Erjavec je pa poleg očitka nekritič- 
nosti nakopal si še drug, tehtnejši in pomembnejši 
očitek. Očitek namreč zavestnega zamolča- 
nja dejstva, ki je za pravilno osvetljevanje \ 
razpravi stoječega vprašanja odločujoče važnosti. 
Zanj namreč ko da ni onega razpisa deželnega od- 
bora vojvodine Kranjske št. 7149, z dne 15. avgusta 
1894, priobčenega dobesedno na straneh 45 — 47 tre- 
tjega zvezka mojih spominov. In vendar je ta 
razpis pri dokončni presoji vsega 
vprašanja — punctum s a 1 i e n s (v oči 
skačoča točka)! 

In zakaj je preko tega pisma šel tako, ko da mu je 
oslabel vid ravno takrat, ko je pri čitanju III. zvezka 
„Mojih spominov** prišel do navedenih strani? Zato, 
ker oni deželnoodborski razpis razodeva sramot- 
no dejistvo, da je katoliškonarodna 
stranka, katere brezkompromisno narodno za- 
vest se gospod Erjavec s svojo „Zgodovino kato- 
liškega gibanja na Slovenskem** v potu svojega 
obraza trudi dokazati, z nogami pogazila 
narodno zavest in občinskemu svetu 
1 j u b 1 j a n s k e m u prepovedala izvršiti 

svoj sklep o n a b i t j u samoslovenskih 
uličnih napisov. Ona je namreč imela ve- 
čino v deželnem odboru. Ko bi se ta večina bila za- 
vedala svojih narodnih dolžnosti, bila bi takrat stvar 
dokončno rešena in bi bil občinskemu svetu ljub- 
ljanskemu prihranjen ves oni boj, ki ga je zaradi 
te nepojmljive narodne mlačnosti katoliškonarodne 
stranke potem celih šest let bojevati moral. 

Rad verjamem, da navedeni razpis deželnega 
odbora ne gre v račune gospoda Erjavca, toda 
to dejstvo ga še ne spravi s sveta. In gospod Er- 
javec, ki v svoji knjigi pripoveduje, da sta „Hein 
in Schwegel z Nemci — nemoteno zabijala pilot za 
pilotom za nemški most od Belta do Adrije“, mi ne 
sme zameriti, ako ga opozorim, da jim je katoliško- 
narodna stranka, na katere rovaš je treba zapisati 
večkrat omenjeni razpis deželnega odbora, ravno s 
tem pri zabijanju prav hlapčevsko pomagala. To pa 
že takrat, ko narodnonapredni stranki še v misel ni 
prišlo, da one iste Nemce s spretno taktiko vjame 
tako, da jej s podpiranjem slovenskega gledališča in 
slovenskega šolstva pomagajo širiti slovensko na- 
rodno zavest in kulturo, kar je oboje bilo najboljše 
sredstvo za to, da se prime pogubna gniloba onih 
nj govih pilotov. 

Na barona H e i n a je gospod Erjavec 
seveda grozitansko hud. Pa vendar si je bila 
k a t o 1 i š k o n a r o d n a stranka ravno v tem 
vprašanju z njim v najtesnejšem obje- 
m u. Ta objem je naravno pristašem marodnona- 
predne stranke moral hiti v poučilo, da je narodna 
gorečnost katoliškonarodne stranke dokaj dvomljiva 
in je končno moralo privesti tako daleč, da so jeli 
verjeti vestem, ki so prihajale od one strani, kojo 
je gospod Erjavec dobro pogodil, da se zaradi 
izolacije narodnonapredne stranke pogaja za zvezo 
z Nemci. 

V zvezi, ki jo je pod opisanimi vtisi — as pre- 
vidno stilizacijo zapisanega dogovora, kakor sem jo 
pojasnil na 27. strani III. zvezka svojih spominov, 

na rodn onapredna stranka potem res sklenila — vidi 
gospod Erjavec tako grozno zlo, da ga o sami 
misli nanjo zapušča popolnoma vsa zmožnost za re- 
alno pojmovanje stvari. Njemu „nekaj malega pod- 
pore ..Dramatičnemu društvu" (menda — tako pravi 
— je bilo 5000 K) in meščanska šola v Postojni" ne 
pomenita prav nič. In vendar je ta podpora celih 
dvanajst let omogočala slovenske predstave v gleda- 
lišču, katero bi bilo sicer imelo samo nemške pred- 
stave. Kaj bi to bilo v tedanjih političnih razmerah 
pomenilo, mora biti vsakemu političnemu otroku 
jasno. Da so poleg tega slovenske predstave bile ne- 
precenljive vrednosti v dobi, ko smo se borili za za- 
gospodovanjc našega jezika v vsem našem življenju 
in smo se prizadevali polagoma priti tako daleč, da 
gledališče popolnoma spravimo v svoje roke, moral 
bo priznati vsak razsoden človek. O vzgojnem po- 
menu v dobi, ko je v medsebojnem občevanju ra- 
bila nemščino še polovica narodnočutečega meščan- 
stva in skoro vse gospodsko ženstvo, niti ne govorim. 
Vendar je gospod Erjavec tako vdarjen s kurjo 
slepoto, da je to in — horribile dictu! — celo ustano- 
vitev slovenske meščanske šole, ki je za rodoljubno 
Postojno imela postati trajno žarišče prosvete in 
omike, proglasil za čisto brezpomembno malenkost. 

Zato pa skuša dokazati, v kakšno neznansko 
škodo je bila dvanajstletna ,,'koalicija slovenskih na- 
rodnjakov in naprednjakov z zagrizenimi nemškimi 
fevdalci. — Slovenskemu svetu — zlasti še tudi go- 
spodu Erjavcu, ki je gotovo prečital „Moje spo- 
mine" — je znano, kako uporno sem se proti tej ne- 
naravni zvezi boril jaz. Znano tudi pod kakimi po- 
goji sem končno, ko sem videl mauevro vanje katoli- 
škonarodne stranke, kot politični organizovanec pri- 
volil vanjo. Iz doslej tukaj povedanega sledi, da je 
ta zveza imela za narod naš pozitivne uspehe. Po- 
glejmo torej, če je po drugi strani rodila res tako 
hude negativne posledice, kakor bi rad gospod Er- 
javec, da mu verjamemo. 

Zaradi jasnega pogleda na stvar je treba, da 
pred vsem odgovorim na vprašanje, za kaj je prav- 
zaprav šlo. — Šlo je za rešitev dvoje personalnih 
vprašanj, katerih prvo se je tikalo s stalnimi do- 
hodki zvezanega mesta deželnega odbornika, drugo 
pa neplačanega prisednika v deželnem šolskem 
svetu. Ko bi bilo količkaj uvidevnosti in dobre volje 
pri katoliškonarodnih deželnih poslancih, mogli bi 
bili spoznati, da gre v deželnem odboru, kjer je bilo 
dvoje mest zagotovljenih zastopnikom kmečkih ob- 
čin, pravica do enega mesta zastopnikom mest. 
Ravno tako je že zato, ker se razmere po mestih v 
marsičem razlikujejo od razmer po kmetih, bila za- 
hteva narodnonaprednih poslancev po svojem zastop- 
stvu v deželnem šolskem svetu gotovo opravičena. A 
katoliško n aro d n a stranka, ki je ho- 
tela vsa tri deželno o d bo miška mesta 
imeti s a m a , tudi v to ni privolila. Odločitev je 
bila torej pri veleposestvu, čegar poslanci so pripa- 
dali nemški stranki. 

I)a je bilo katoliškonarodni stranki za narod- 
nostno načelo, bili bi se obe po svetovnih nazorih lo- 
čeni slovenski stranki glede političnega dela prav 
lahko sporazumeli in se z združenimi močmi vrgli 
nad zadnjo peščico privilegirancev avstrijske držav- 
ne uprave v deželi in bi jih bili vkljub vsej vladni 
zaščiti prav gotovo v dogledni dobi vzdignili iz se- 
del. Toda katoliškonarodna stranka je 
imela že takrat ono d e v i z o , katero je 
kasneje v njenem imenu proglasil dr. Janez Ev. 
Krek z besedami: „S a m o mi in mi s a m i !“ 
To pa iz onih „katoliških“ razlogov, katere je boje- 
viti dr. Anton Mahnič podčrtal še prav po- 
sebno s pridevnikom „rimskih“. Ravnajoč se po teh 
načelih, je katoliškonarodna stranka nasproti pri- 
padnikom narodnonapredne stranke popolnoma po 
zabila velikega nauka krščanstva o bratovski ljube- 
zni in je nasprotovala vsemu, kar je od druge na- 
rodne politične stranke prihajalo. Nad vse jasno — 
rekel bi: nekako slovesno — se je k temu načelu 

priznala takrat, ko je v deželnem odboru leta 1894. 
prepovedala mestni občini nabiti samoslovenske 
ulične napise. S tem je proti narodnonapredni stran- 
ki, v katere rokah je bil takrat občinski svet Ljub- 
ljanski, vkljub temu, da so prvemu sklepu o samo- 
slovenskih uličnih napisih pritrdili tudi oni člani 
katoliškonarodne stranke, ki so takrat bili člani ob- 
činskega sveta, potegnila s peščico nemški 
diaspore v deželi, katero pobijati je 
bila dolžnost vseh resničnih rodolju- 
bov. Kasneje sta to njeno razpoloženje označila . 
dva njena prvaka: dr. Janez Ev. Krek z na- 
povedjo, da za liberalce velja „boj na nož“, 
dr. Ivan Šušteršič pa z devizo: „rajše 

Nemca ko liberalnega Slovenca !“ To 
poslednje je imelo za posledico, da je po odhodu 
dr. L e v i č n i k o v e m za predsednika višjega so- 
dišča prišel Nemec dr. Elsner. 

Po tem stanju stvari bo vsak razsoden človek 
lahko spoznal, da je nemškonemškutaTska stranka v 
deželnem zboru bila v zavidanja vrednem položaju 
arbitra in pa v stanju, da za to svojo vlogo zahteva 
protiusluge. K a t o 1 i š k o n a r od n a stranka je 
dobro vedela, da je ta stranka naši narodni stvari 
strupenosovražna, poleg tega pa še — ne samo libe- 
ralna — temveč celo simpatizujoča s pokretniki gi- 
banja „los von Rom“. Logično bi se bila mo- 
rala torej, če jo je odbijal „1 i b e r a - 
liže m“ druge slovenske stranke, še s 
lem večjo vehemenco odvračati od 
nemškoliberalne stranke. A videli smo 
ravno nasprotje tega. 

Kakšen položaj je torej nastal? Katoliško- 
narodna stranka je dobro vedela, da bodo Nem- 
ci, ako jih zase ne pridobi, glasovali za narodno- 
napredne kandidate. — Sedaj pa vprašam: ali je 
po vsem povedanem bilo mogoče misliti, da bo ka- 
toliškonarodna stranka to dopustila? Naj bo gospodu 
Erjavcu ta vera, ako bi jo res utegnil imeti, v 
izveiičanje; jaz je nimam. Za kakšne koncesije je 

bila ta stranka sposobna, pokazal je deželnega od- 
bora odlok proti samoslo venskim uličnim napisom v 
Ljubljani. Več ko verjetno je torej, da bi — ko bi 
tega ne bila storila narodnonapredna — bila zvezo 
z Nemci dogovorila katoliškonarodna stranka. To 
temprej, ker je imela namen izpremeniti oni v Wink- 
lerjevi dobi zato uveljavljeni občinski red ljub- 
ljanski, da se občinskemu svetu za vedno zagotovi 
slovenska večina. 

Saj je pa to na veselje in takšno priznanje go- 
spoda Erjavca, ki meji na občudovanje, tudi 
res storila, kakor hitro so jej to razmere omogočale. 
Onih 12 let zveze z Nemci je torej po spretnih 
taktičnih potezah narodnonapredne sopogodbenice 
poleg tega, da je prineslo podporo za slovensko gle- 
dališče in pa ustanovitev slovenske meščanske šole v 
Postojni, obvarovalo tudi občinski svet 
ljubljanski sramote, da se vanj vse- 
lijo zopet Nemci. Te dobrine deset- in stokrat 
odtehtajo oni blagoslov, ki bi ga bilo deželi prineslo 
avtokratstvo onega dr. Ivana Šušteršiča, 
čegar gospodarske zmožnosti osporava celo Fran 
Šu k 1 j e , ki mu je sicer storil dvomljivo uslugo, da 
ga je proglasil za „velikega“. 

A vrnimo se k gospodu Erjavcu. Da je iskre- 
no naroden, o tem ne dvomim. Pač pa me iznenaduje 
njegovo skoro neverjetno politično pojmovanje, ka- 
tero mu v narodnih zadevah včasih pričarava sivo 
mreno na oči. Zato se ni čuditi, da popolnoma po- 
zablja na položaj, v kakršnem je naš narod v Av- 
striji živel. On ko da čisto nič ne pozna one po Nem - 
cih v aksiom avstrijske upravne politike povzdignje- 
ne parole: posestno istanje! Ta parola 

krila je v sebi za nas Slovence sto in 
sto nevarnosti. Ko bi bil gospod Erjavec 
to prevdaril, moral bi bil spoznati, da W i n k 1 e r - 
j e v občinski red z našega narodnega sta- 
lišča ni bil prav nič poprave potreben; najmanj 
pa da je W i n k 1 e r j e v a pamet plicala jk> dopol- 
nitvi z dr. Šušteršičev o. 

Toda on sc navdušuje za dr. Šušteršičev 
volilni red, pri čemer nam vnovič daje možnost str- 
meti nad svojim političnim pojmovanjem. Ker se je 
— kakor pravi — „na ljubljanskem magistratu še 
vedno držala absolutna oblast liberalne reakcije*, 
prišel je dr. Šušteršič na bajno misel, pregnati 
to „reakcijo" z novim volilnim redom „s plural- 
no volilno pravico s p roporčnim s i - 
s t e m o m tedaj hudiča z Belcebubom. Ne da je 
premislil, da je pluralnost v logičnem 
protislovju s proporcem, mu ta volilni 
red naenkrat imponuje. l)a opraviči zamaknenje, v 
katero ga je bil spravil, povzpenja se do trditve, da 
je ta volilni red nastal takrat, „ko so demokratične 
zahteve zmagale že prav povsod". Gospod Erja- 
vec: pluralnost in pa — dem okratične 
zahteve! Ali ne vidite, kako ste s tem krenili, 
samega sebe po prstih, s katerimi ste držali pero, ko 
je pisalo to gorostasno protislovje? 

Toda tu ne gre samo za protislovje, temveč tudi 
za očitno neresnico. Prav nič se namreč niso podvi- 
zavale občine, da bi bile zaradi spremembe držav- 
nega volilnega reda po njegovem vzgledu izpremi- 
njale tudi svoje volilne rede. To pa iz enostavnega 
razloga, ker je naloga občinskih zastopov temeljno 
drugačna, ko naloga državnega zbora. Tam gre za 
gospodarstvo, tu za politiko. Zato se občinski volilni 
redi — in zlasti tudi mest z lastnimi statuti — po 
uveljavljanju novega državnozborskega volilnega 
reda ostajali še nadalje nespremenjeno v veljavi. Če 
in kjer so jih izpreminjali, delali so to iz čisto din- 
gih ko demokratskih pobud. Približno podobnih, ka- 
kršne so bile za dr. Šušteršiča pri ljubljan- 
skem volilnem redu merodajne. 

Da gospodarske razmere pri tem niso prihajale 
\ poštev, je pri takratni upravi mesta Ljubljane 
jasno. Najstrožja preiskava skoro petnajstletnega 
magistratnega poslovanja je dokazala, da se ne žu- 
panu in ne magistratu absolutno ničesar očitati ne 
more in vladni komisar je moral deželnemu pred- 

sodstvu podati o mestnem gospodarstvu vseskozi 
pohvalno poročilo. Jasno je torej, da sta dr. Šu- 
šteršič in slovenska ljudska stranka z reformo 
občinskega volilnega reda ljubljanskega imela pred 
očmi le — in zgolj — politične namene. 
Ti so bili: izriniti narodnonapredno stranko iz mest- 
ne uprave. In da to dosežeta, odprla sta Nemcem 
v mestno posvetovalnico vrata, ki so jim bila po 
Winklerjevem občinskem volilnem redu vanjo za- 
pahnjena. Izvenslovenski svet, ki se je bil že navadil 
smatrati Ljubljano za čisto slovensko, videl je vsled 
te politične modrosti diktatorja slovenske ljudske 
stranke naenkrat, da temu ni tako in — gospod 
Erjavec naj posebno pazi, kar zapišem sedaj 1 — 
za avstrijsko upravo je bilo v Ljubljani po med tem 
v prakso došlem načelu vzpostavljeno nemško 
posestno stanje. Gorje nam od tod, ko bi sve- 
tovna vojna ne bila tako korenito izpremenila ves 
položaj ! 

V deželnem zboru Kranjskem pa, gospod 
Erjavec, ni bilo potreba ne 27 in ne 20 Nemcev. 
Tako pičlo je bilo število Nemcev v deželi in kako 
malo — pa naj se jih je pogledalo s katere strani 
koli — so pomenili, da j i m po pravu razen 
kočevskega ni šel noben mandat več. 
I)a si je katoliškonarodna stranka ohranila narodno 
zavest, bratovsko ljubezen in krščansko usmerjenje 
predmahničevske dobe, bili bi v znamenju narod- 
nostnega načela združeni Slovenci pomedli zadnje 
ostanke oholega nemštva iz deželnozborske dvorane 
v odprtem boju brez dr. šušteršičeve ne- 
iskrene, na zahrbtnosti temelječe, ovinkarske politike. 
Saj se je bilo to pri volitvah v vele- 
posestvu bilo že tudi pokazalo. — Od- 
skok na to polje je torej čisto ponesrečen. Tembolj 
ker je dr. Šušteršič s kasnejšo izpremem/bo 
deželnega volilnega reda puščal Nemce popolnoma 
pri miru, dasi bi se bilo načelo, po katerem je kri- 
terij za veleposestvo bil — neglede na velikost po- 

sestva — že sam vipis v deželne deske, dalo brez 
dvojbe z uspehom pobijati. — 

In sedaj k izdajstvu nad koroškimi Slo- 
venci. — Brez ovinkov priznam, da sem to označbo 
rabil, ker je za dr. šušteršičevo ravna- 
nje takrat, ko je šlo za državnozborsko volilno 
reformo, skovana bila na Koroškem. Če 
po dr. Ja n k u Brejcu ali po kom drugem, ne 
vem. Vem pa, da se je splošno rabila in da je 
dr. Brejc takrat bil na čelu po vsej pravici do 
skrajnosti ogorčenega slovenskega koroškega prebi- 
valstva. 

Jaz z d r. Janko m Brejce m nisem bil ni- 
kdar v kakih posebnih stikih. Spoštoval sem ga pa 
zato, ker se je kot odvetnik naselil v Celovcu z name- 
nom, da stopi v boj za prava našega ondotnega ljud- 
stva in ker sem videl, da to nalogo ludi pogumno vrši. 
V zadnjem času sem mu zameril, da je v moji 
pravdi proti Šukljetu nasedel le- temu in je za 
njegovo razbremenitev navajal dejstva, glede kate- 
rih se je kar otipati dalo, da so zlobno izmišljena. 
Vendar ga, odkar sem dobil upogled v njegovo vse- 
skozi neoporečno in uspešno poslovanje na čelu po- 
krajinske uprave v Sloveniji, kot moža poštenjaka 
visoko cenim. Zato bi bil prav želel, da bi bil go- 
spod Erjavec, ki pravi, da je z njim o tem 
vprašanju mnogo razpravljal, o teh razgovorih kaj 
natančnejega povedal. 

Ves vzrok imam namreč soditi, da dr. Janku 
Brejcu ni bila neznana takrat z vso goto- 
vostjo k o 1 p o r t o v a n a vest, da sta po 
prvotnem vladinem načrtu bila za ko- 
roške Slovence predvidena dva man- 
data in da je šele, ko se je to po indiskreciji iz- 
vedelo, zakonski načrt bil izpremenjen. To pa — tako 
se je na Koroškem splošno trdilo — s pristan- 
kom dr. Šuster šičevim, ki si je zato izgo- 
voril, da se na Kranjskem odpravi mestna volilna 
kurija. — Da je voditelj „Slovenske ljudske stranke" 

pri tej stvari res imel svoje prste vmes, dokazuje 
tudi Franu Erjavcu vendarle pomembno dej- 
stvo, da se ni hotel odzvati nujni dr. Plojevi 
brzojavki, naj v zadevi druzega slovenskega koro- 
škega mandata pride na Dunaj. Da dr. Ploj te 
nujne brzojavke ni poslal le za šalo, je več 
ko gotovo. Imel je za to marveč pomemben razlog, 
ki se zrcali iz njegovega pismenega pojasnila. Hotel 
je, da dr. Šušteršič za pravice koroških Slo- 
vencev zastavi tehtno svojo besedo klubskega pred- 
sednika. — Ali se gospodu Erjavcu res ne svita, 
zakaj ni prišel? Če se mu ne, mu prijateljsko sve- 
tujem, naj opusti misel postati zgodovinar. Sicer bi 
pa ne škodovalo, če pri dr. Janku Brejcu 
skusi poizvedeti, kako si on razlaga to brezbrižnost 
dr. šušteršičevo za nujni brzojavni poziv 
dr. Ploja. 

Čisto na krivi poti je Fran Erjavec, ko 
potrjuje, da imava „popolnoma prav jaz in 
dr. Ploj, da bi bil d r. Š u š t e r š i č s skrajno 
obstrukcijo v volilnem odseku in v plenumu zbor- 
nice lahko onemogočil volilno reformo. 4 * Saj vendar 
jaz nikjer najmanjše besedice zapisal nisem, iz ka- 
tere bi se dalo sklepati, da sem bil proti volilni re- 
formi sami. Iz mojega tolmačenja dr. P 1 o j e v i h 
nazorov o tem, da so bili s to volilno reformo koro- 
ški Slovenci izigrani, 44 pač ne sledi, da sem bil jaz 
morda za obstrukcijo proti volilni reformi, pač pa 
čisto nekaj druzega in tamkaj tudi čisto jasno pove- 
danega. Napačno je torej, da se mi podtikajo nazori, 
ki jih ne le nikdar imel nisem, temveč proti kate- 
rim sem celo odločno nastopal. Pri gospodu Er- 
javcu tem nedopustneje, ker je za svojo „Zgodo- 
vino katoliškega gibanja na Slovenskem prečital vse 
naše dnevno časopisje m mu gotovo ni moglo ne- 
prikrito ostati, da sem na mnogoštevilno obiskanem 
shodu volilcev v Narodnem domu v Ljubljani grajal 
obstrukcijo proti volilni reformi in sem ondi navzo- 
čemu dr. Tavčarju zaklical : 


KNJIŽNICA DOMŽALE 

„Mir tul es voni Herzen weh, 

Dass ich Dich in der Gesellschaft seh'.“ 
(Pri srcu me boli, 

Da si v tej družbi tudi Ti.) 

Meni je bilo namreč od prvega početka jasno, 
da nameravana volilna reforma za vedno odpravi 
premoč Nemcev v Avstriji in polagoma privede v 
njej Slovane do odločujoče veljave. Zato se mi je 
vloga, ki so je v državnem zboru igrali narodno- 
napredni poslanci dr. Andrej Ferjančič, 
Ivan P 1 a n t a n in dr. Ivan Tavčar zdela 
nad vse klavrna in smešna. Pa naj so jo tudi opra- 
vičevali s protestom proti dr. šušteršičevi po- 
litični kravji kupčiji, katere cena sta bila dva kranj- 
ska mestna mandata! 

„S love n s k o politično zgodovin o“ na- 
merava, tako nam naznanja, spisati gospod Erja- 
vec! Zares, velik pogum. Skoro bi ga občudoval 
zaradi njega. Vendar mi pa nastajajo dvomi, da bi 
se s tem proslavil. Z gospodom Erjavcem si nisva 
divja nasprotnika; kot narodna delavca veže naju 
celo neko miselno razpoloženje vki je podlaga za 
vzajemno obzirnost, dostojnost in vljudnost. Vem da 
me ne bo; — če bi me glede na to razmerje vpra- 
šal, kako sodim o njegovi nakani, odgovoril bi mu pa 
čisto odkritosrčno, naj si to misel izbije 
iz glave, ker bi „Z g o d o v i n a“, ki bi jo na- 
pisal, n e bila zgodovina. — Saj vendar vsak 
prijatelj še ni Prijatelj. 

Za pisatelja zgodovine ni zadosti, da ima dobro 
voljo in se njegova pisana beseda gladko čita, nego 
je treba pred vsem popolne nepristranosti, potem 
znanstvenega kriticizma, dalje logične prevdamosti 
in ne naposled najpoglavitnejšega svojstva — stroge 
objektivnosti. Nas „spominarjev“ se torej, kakor sem 
jaz to v vsej skromnosti zapisal že takoj v pred- 
govoru k I. delu svojih spominov, ne more in ne 
sme smatrati za zgodovinarje, temveč le za priprav- 
ljatelje gradiva za učenjake gori omenjenih svoj- 


27 


štev. — Fran Erjavec sicer ne spada med 
„sponiinarje“, vendar je pa, kakor je to dokazal s 
svojo večkrat omenjeno knjigo, preveč strankarsko 
opredeljen, kar izključuje najpoglavitnejše svojstvo 
za zgodovinsko pisateljstvo. Da ne omenim ničesar 
druzega, ga že molk o deželnega odbora Kranj- 
skega razpisu št. 7149 z dne 15. avgusta 1894 za (o 
u 1 o g o onesposablja. 

Strahovi 

in prikazni — na Kamnu? 

Fran S u k 1 j e je proti koncu preteklega leta 
izdal knjigo »Sodobniki, mali in veliki**. Knjiga je 
pisana v gladkotekočem pripovedovalnem jeziku in 
obsega celo vrsto zanimivih podrobnosti iz številnih 
doživetij tekom dolgih let njegovega vedno dejstve- 
nega življenja. Ker je marsikak dogodek popisan 
skoro z ono plastično šegavostjo, ki jo je le življenje 
samo bilo v stanu položiti vanj, bo to Šukljetovo 
slovstveno delo brez dvojbe tvorilo priljubljeno in 
poučno čtivo. 

Tudi poučno? Da; a le do neke meje. Kolikor se 
je namreč /pisatelj mogel otresti neke ustaljene misli, 
ki ga, kakor se vidi, strahovom in prikaznim enako 
preganja neprestano, pa naj budi ali spi. Preganja 
tako, da mu zamegljuje in izopačuje spomine in 
budi v njem strasti, ki se nikakor ne vjemajo z 
onim duševnim razpoloženjem, katerega je — kakor 
nam tako ganljivo pripoveduje na 140. in 150. strani 
svoje knjige — že 1878. leta v Heiligenkreuzu pre- 
vzemati jelo in ga je, kakor nam zopet sam na 
84. strani I. knjige „Iz mojih spominov** zatrjuje, v 
teku desetletij korenito predrugačilo. 

Ko bi bil človek lahkoveren, bi dejal, da na 
gradu Kamnu, tem na fevdalne čase spominjajočem 
bivališču pisateljevem, še vedno straši. Kjer straši, 
tam pa seveda tudi ne more biti brez prikazni, ki 
nastajajo sedaj v tej, sedaj v drugi obliki in ki one, 
katerih oči so zanje dovzetne, zapeljujejo v napačno 
pojmovanje realnosti, kaj rado in često pa pripeljejo 
celo k duševnim motnjam. 

Narodne pravljice vedo povedati o večinii sta- 
rih gradov, ki so v našem dobrem ljudstvu pač 
vedno zbujali grenke spomine na tlačanstvo, da 
so zakleti in da morajo v njih duhovi nekda- 
njih tlačiteljev delati pokoro za storjene krivice. 
Kar lasje so se nam malim otrokom ježili, ko 

so nam babice in pestunje pripovedovale, kakšne 
stiašne reči se ob uri duhov dogajajo po samotnih 
starih gradovih. Saj po njihovih besedah v razva- 
line starih gradov prihajajo hudobni duhovi v obliki 
sov in skovirjev, pa tudi črnih psov 1 ognjenimi 
jeziki in plamenečo sapo, lovit in mučit pogubljene 
duše nekdanjih hudobnih graščakov. Vsa maščeval- 
nost zati rančev pa zveni iz vere, da so lepe in nežne 
grajske gospice zaradi grehov njihovih starišev bile 
spremenjene v ostudne kače, ki se sedaj plazijo okolo 
razvalin in jih more odrešiti le nedolžen kraljevič iz 
devete dežele, ako med mlajem med njimi prespi 
devet noči zaporedoma. 

A grad Kamen ne more bit zaklet! Saj od nek- 
danjih mrkih prostorov v njem ni sledu več. Teme- 
ljito in moderno je bil namreč prezidan in prenov- 
ljen po načrtih stav.itelja, ki je — nekdaj celo 
oh sode j st vu pisateljevem — gradil le poslopja 
večjega stila in je zatorej imel obsežno prakso in 
veliko izkušenj. Brez dvojbe je torej iz starinskega 
poslopja odstranil vse prostore, ki so mogli služiti 
duhovom in strahovom za skrivališča. Znana stvar 
pa je, da se te vrste strašila modernim poslopjem 
že od daleč izogibljejo. Res nam pisatelj sam na 
229. strani svojih „Sodobnikov“ zatrjuje, da se kaj 
imenitno stanuje na Kamnu! Če naj mu verjamemo 
— in razloga nimamo, da hi mu ne — bi torej mo- 
dernizacija Kamna bila res prepodila vso pravljiško 
duhovsko svojat iz njega. 

Ako je pa tako, moral je avtor , y Sodobnikov“ 
vsekakor podzavestno zapasti nekim čudnim halu- 
cinacijam, ki ga često zazibavajo v takšno stanje, 
kakršno nastaja po bolehnih prividih. On namreč 
pred vsem zapada duševnemu nastrojenju, ki je v 
čudnem protislovju z notranjim prevratom v njego- 
vem umstvenem in verskem mišljenju. Med temeljne 
nauke one vere, do katere je pisatelj s tem notranjim 
prevratom navsezadnje srečno dospel, spada pač tudi 
nauk: „odpuščajte svojini sovražnikom in molite za 
nje, ki vas preganjajo." — 

Tega pa ne! Vsaj glede Ivana Hribarja 
ne! To nam doni nasproti z vsake strani, na kateri 
se mu zdi potrebno omenjati tega, zanj tako ob- 
sovražnega sodobnika. Saj ga zapusti vsa razsodnost, 
če le pomisli nanj. Zato si je izposodil zanj tudi 
očitek »»intimnega nepnijatelja". Ta očitek se pač poda 
ko pest na oko. A potreben je možu bil, da je mo- 
gel na strani 321. zapisati ošabne besede: „g. m i - 
n i s t r a in senatorja Hribarja nisem 
pustil k sebi, odkar sta se pred mnogimi leti 
ločili najini politični poti,“ in potem še bahavo do- 
dati: „Vsaj jaz za svojo osebo ne bi nikoli v to 
privolil, da hi se s tem svojim cenjenim nasprotni- 
kom kdaj pobotal !“ 

Pravijo, da se bolehne halucinacije še najpreje 
in najtemeljiteje preženejo z ledenimi obkladki. 
Seveda, če so le prehude,, treba je poseči po krepkih 
curkih ledenomrzle vode. Jaz bi se, ko bi gospoda 
giaščaka s Ka m n a smatral za takega škod- 
ljivca, za kakršne je naše ob staro pravdo oropano 
ljudstvo graščake smatralo svoje dni, začel takoj z 
ostrejšim načinom iztreznjevanja. Ker pa vem, da je 
le rogoborno obremenjen, sicer pa človek, ki bi rad 
tudi v svoji visoki starosti dokazal, da je pri njem 
še vedno korajža doma, poslužil se bom milejšega 
sredstva in bom zaradi trajnejšega iztreznjenja samo 
na konci še dodal krepak curek. 

Fran Š u k 1 j e gotovo nima vzroka biti ne- 
zadovoljen z življenjem. Sicer se nočem va-nje vti- 
kati, to pa lahko rečem, da mu je že njegovo krepko 
zdravje v sedanji visoki starosti vzroka dovolj za 
srčno hvaležnost do Stvarnika. Kako lahko bi torej, 
poln te hvaležnosti, od svojcev ljubljen in od ljudi spo- 
štovan, zrl mirne duše in blagega srca onemu neod- 
vralnemu trenotku nasproti, ko se utrne njegovega živ- 
ljenja luč! — Vendar nam ne more prikriti, da tega 
srčnega miru nima: Bog je poleg njega ustvaril nam- 
reč še tudi Ivana Hribarja! In on dopušča, 
da ta stvor, ki ga prav nič potreba ni bilo, tudi še 
živi! Saj bi bilo človeštvo lahko izhajalo brez njega. 

Slovenski narod tudi. Ta grdoba ima pa za sabo 
celo že dolgo vrsto let in se dobe ma žalost tudi 
ljudje, ki njegovemu delu pripisujejo celo marsikak 
uspeh. To je neznosno, neverjetno, nepojmljivo! 

Evo refrena, ki — ne sicer besedno enako, pač 
pa smiselno podobno — doni iz vseh treh njegovih 
knjih „Iz mojih spominov" in v najnovejšem času 
tudi iz knjige , »Sodobniki, mali in veliki". Odgovoril 
sem že na prve tri knjige. Poskrbel tudi, da je pi - 
satelj na očitke in obtožbe v prvi knjigi „Iz mojih 
spominov" dobil še prav posebno podčrtan odgovor 
pri sodišču. Vendar to pisatelja ni še izpametovalo. 
V »Sodobnikih" me napada vnovič. To pa tako, da 
mu v interesu istine in svoje vnovič napadene časti 
ne morem in ne smem odgovora ostati dolžan. 

Kdor je čital »Sodobnike" moral je opaziti na 
fanatizem meječo srd pisateljevo do mene. Še celo 
nad mojim podpisom se na 44. strani izpotika. To 
pa v prav za lase privlečeni priliki, s katero ne moja 
oseba in ne moj podpis nista v nikaki zvezi. 

Na strani 209. mu zopet ni všeč, da v svojih 
spominih nisem o »dunajski pomožni potresni ak- 
ciji" ničesar omenil. Seveda ne more drugače, ko da 
mi zaradi tega vrže očitek netaktnosti v obraz. 
Spoštovani či ta tel ji bodo unieli, kako neopravičen Je 
ta očitek, ako jim povem da tudi Šuklje, ki v 
II. knjigi „Iz svojih spominov — kjer na straneh 
102 — 111 in 191 — 200 obširno poroča o dunajski po- 
možni akciji — ljubljanske niti z besedico ne ome- 
nja. Ko bi se ravnal po njegovem vzgledu, lahko bi 
torej tudi jaz njemu očital netaktnost. Tega pa ne 
storim, ker se mi zdi čisto naravno, da sva, pišoč 
svoje spomine, oba popisavala le dogodke, pri ka- 
terih sva neposredno sodelovala. Njegov očitek je* 
značilen torej le kot dokaz, kako Šuklje hlastno 
pograbi vsako še tako neprimerno priložnost, da raz- 
lije svojo jezo nad mano. 

• Na strani 201. svoje najnovejše knjige mi zopet 
očita natolcevanje. To pa v zvezi z ono po- 

godbo z Nemci, katero on in z njim vred na moje za- 
čudenje tudi sicer previdnejši in preudarnejši Fran 
Erjavec smatrata za najbolj ranljivo mesto na 
telesu narodno- napredne stranke. Na straneh 24. do 
34. tretjega zvezka svojih spominov pojasnil sem 
nastanek iin učinke te zveze tako obširno in izčrpno, 
da zamore vsak trezno misleč človek, ki mu stran- 
karstvo a tout prix ni zameglilo pogleda, spoznati 
kakšen tamtamski humbug so uganjali in ga še uga- 
njajo neki politični zaslepljenci s to zvezo z edinim 
namenom, da škodujejo reputaciji narodinotnapredne 
stranke. Najglasnejši med temi je pa ravno Šuk- 
lje, dasi je, kakor na 123. strani II. knjige „Iz 
mojih spominov** sam pravi, „od svojega vstopa v 
parlament, počenši z letom 1883. vedno zagovarjal 
pomirjenje z Nemci.** 

Fran Š u k 1 j e bi kot bivši profesor zgodo- 
vine moral vedeti, da Kliona ne beleži tega, kar bi 
jej kdo rad natvezi 1, pač pa to, kar je iz njegovih 
besedi in dejanj sama razbrala. In zato bo tudi 
njega sodila po besedah in dejanjih. Olajšal jej je 
stvar s tem, da jej je svoje besede sam zapisaval. 

Če sedaj naenkrat spoznava, kako se je zapletel v 
zanjke lastnih svojih zapisov in se na vse načine 
trudi, da se iz njih izmota, je le — recimo samo — 
skrajno neskromno, ako pri tem procesu kliče še 
Kliono na pomoč. Pomoč, ki mu jo daje njegov to- 
variš, graščak grof Barbo z Rakovnika, je pa 
lc bolj simpatizerska in zaleže prav toliko, kolikor 
je zalegla veljava tega graščaka v našem javnem 
življenju. 

Saj je pa to gospod Š u k 1 j e moral že tudi ne- 
dvomno spoznati. Moji ugotovitvi na 451. strani 
# prvega zvezka „Mojih spominov**, da je Šuklje 
„bil prvotni inicijator zveze z Nemci**, se namreč več 
ali manj pridružujeta dr. Ivan Prijatelj in 
Fran Erjavec, pri čemer prosim prvega, naj 
mi ne zameri, da ga v tej zvezi imenujem. 

Od meni očitanega natolcevanja, katero • 
se po povedanem razblinja v prazen nič in ni dru- 

zcga ko vročični privid pisateljeve razgrete do- 
mišljije, prestopiti moram pa sedaj k resnične- 
mu natolcevanju. Le-to je zagrešil Šuklje 
s tem, da me v bolehnem razburjenju goni od svo- 
jega prestola, češ, da „me ni pustil k sebi" in da 
„ne bo nikoli v <to privolil, da bi se kedaj z mano 
pobotal". Kakšna imenitna, bahata in samopašna 
gesta bogatega in oblastnega graščaka nasproti ubo- 
gemu in pohlevnemu, za njegovo milost beračočemu 
tlačanu! Toda kaj, ko to ni nič druzega, ko gleda- 
liščni patos graščaka, ki je prišel ne le ob vse pra- 
vice do tlake, temveč tudi ob vse pristave in se mora 
sedaj zadovoljevati le še z namišljeno svojo močjo 
in veljavo. Samoprevara je to; samoprevara, ki sega 
tako daleč, da ponižanje, do katerega se je bil spo- 
zabil sam, kar kratko in malo podtika drugim. 

To hočem sedaj dokazati. 

Kakor sem na strani 144. I. knjige svojih spo- 
minov omenil, ponudil mi je Šuklje bratovščino. 
V „Sodobnikih" popravlja on moje dotične navedbe, 
da je to bilo leta 1882. v Poljčah na Gorenjskem 
in ne, kakor sem jaz zapisal, pri Brunnerju v Novem 
mestu. To je navsezadnje postranska stvar in bi se 
jaz k njej ne vračal, ko bi ne imel opravka ravno s 
Šukljetom, ki samega sebe smatra za nezmot- 
ljivega. Ugotavljam torej vnovič, da se je »to zgodilo 
v gostilnici pri Brunnerju v Novem mestu ob nekih 
velikih počitnicah, ki so sledile onemu letu, ko je 
bila vzidana v Repnjah Jernej Kopitarjeva 
s po m inska plošča; Letnice se natančno ne 
spominjam, bilo je pa pred 1882. letom. Okolnosti 
dogodka samega ostale so mi še v prav živem spo- 
minu. Gospoda profesorja dala je, ko sem med zaj- 
trkom vprašal, če kedaj zahaja tjekaj v krčmo, ob- 
vestiti o tem Lojzika Maj er jeva, nečakinja 
gospe Brunnerjeve, kasnejša gospa Skaletova. Čez 
kake četrt ure bil je že pri Brumerju in kmalu z 
mano v prav živahnih pogovorih. Iz teh pogovorov 
je menda posnel, da se najini nazori o javnih za- 
devah prilično vjemajo in ponudil mi je bratovščino. 

Pila sva jo po stari udomačeni navadi in prav zdi 
se mi, da je bila pri tem »»slovesnem 44 činu navzoča 
tudi Lojzika, ki nama je nosila pijačo na mizo in 
je med doberšnim delom najinega razgovora bila v 
gostilnici prisotna. Vsekakor je pa opazila, da sva # 
se proti koncu razgovora že tikala. Nikake očitke ne 
izvajam iz netočne trditve bivšega svojega pobra- 
tima. Pokazati hočem le, da mu je v tej stvari čisto 
podrejene važnosti ušel spomin; to pa zato, ker sem 
na poti k dokazom, da mu često uhaja celo v stva- 
reh, ki so še večje, da, včasih celo načelne važnosti. 

Visoki gospod s Kamna naj mi ne zameri, ako 
pripomnim, da mu najino pobratimljenje ni bilo na 
škodo. Nasprotno: prineslo mu je kmalu eno prvih 
aktivnih postavk v bilanci njegovega javnega udej- 
stvovanja. S tem, da je bil po mojem prizadevanju 
proti živahnemu odporu vplivnih članov narodnega 
volilnega odbora, — in odveč ne bo, če ugotovim, da 
je bil med njimi tudi dr. Ivan Tavčar — kan- 
didovan in izvoljen v občinski svet ljubljanski ter 
od le-tega poslan tudi v deželni šolski svet. On je to 
tudi dobro vedel in je prav posebno podčrtal s tem. 
da si je v občinskem svetu izbral sedež tik poleg 
mene. Tudi ni baharija, ako povem, da je tiste čase 
rad iskal dotike z mano in da sva vseskozi prija- 
teljsko občevala. Ako se sedaj, kakor je videti iz 
pripomnje na koncu 162. in v začetku 163. strani 
»»Sodobnikov 41 , začudenja povprašuje, kako je moglo 
do tega priti, da se je leta 1883. k sprejemu cesar- 
jevemu na kolodvor peljal „skupaj z mano v enem 
vozu 44 , moram njegovemu oslabelemu spominu priti 
na pomoč s kratko ugotovitvijo, da se je ta nesreča 
zgodila po njegovi lastni krivdi. Takrat me namreč 
ni še gonil od sebe, nego je nasprotno moje družbe 
še iskal in se je v njej tako dobro počutil, da si jo 
je izprosil tudi ob oni slovesni priliki. 

A razšla sva se. Krenila sva v politični borbi 
vsak na svojo pot. Kdo si je izbral primernejšo, 
spada sedaj že v oceno zgodovine. Ravno tako od- 

ločba o tem, kdo je dosegel za svoj narod in za 
splošnost več, trajnejših in dragocenejših uspehov. 
O tem torej ne bom govoril. 

Vprašanje je le, če je politično nesoglasje mo- 
ralo dosledno imeti posledice za prijateljsko pobra- 
timstvo. To vprašanje je imel rešita po letih sta- 
rejši 'Šuklje, kateremu je naravno prav iz istega 
razloga šla tudi pobuda za pobrati mi jo. In rešil ga 
je, ko me je začel vikati. S lem je bila meni kot 
mlajšemu dana smernica za obnašanje proti svo- 
jemu nekdanjemu pobratimu. Oba trdi grči po na- 
ravi, jela sva se eden drugemu odtujevali. Jaz za 
svojo osebo sem pri tem prišel do prepričanja, da 
je Šuklje, takrat ko mi je bratovščino ponudil, 
imel posebne namene z mano, in da jo je razdrl, ker 
je spoznal, da se ne dam izrabiti za politično tra- 
bantstvo. 

Bodi, kakor hoče, eno je gotovo: golo natol- 
cevanje je, da bi se jaz bil kedaj le od daleč 
poizkusil Šuklje tu vsiljevati in bi mu bil kjer- 
koli kedaj dajal možnost, da „me ne pusti k sebi,“ 
kakor to ošabno namigava. Izhajal sem petdeset let 
brez njegove družbe. Tem raje in tem gotoveje bom 
izhajal brez nje in brez njegovega prijateljstva še 
poslednje dmevč svojega življenja, ker sem ga v teh 
petdesetih letih — dasi nisem kakor on v posesti 
anatomovega skalpela za seciranje netelesnih člove- 
ških lastnosti — tako temeljito spoznal, da se mi 
prav nič ne toži po njegovi blagonaklonjenosti. 

Ugotoviti hočem pa zgodovinski resnici na ljubo, 
da Š u k 1 j e t u njegova v Heiligenkreuzu zbujena 
vest in spremenjeno čutenje nikakor nista zabra- 
njevala, sprožiti na Dunaju bombo, ki naj bi bila 
temeljito raznesla mojo eksistenco ali me vsaj vrgla 
daleč gori v Galicijo. 

Za karakteristiko gospoda avtorja „Sodobnikov“ 
pa tudi še to, da se je godilo ravno nasprotno, ko to, 
kar si v 20. poglavju drzne trditi. Ne jaz sem nam- 
reč silil za njim in k njemu, temveč on k 
meni in za m a n o ! 

Leta 1921. sem postal pokrajinski namestnik za 
Slovenijo v Ljubljani. Da stopim v lične stike z 
upravnimi uradniki in župani, obiskaval sem posa- 
mezna okrajna glavarstva in sem s tem namenom 
prišel tudi v Novo mesto. Koj ko se je o tem mojem 
nameravanem obisku izvedelo, oglasil se je pri 
sprejemnem odboru upokojeni gospod dvorni svet- 
nik, avstrijski plemič Fran Šuklje z zahtevo, 
da se naj njemu na obedu, na katerega sem naročil 
povabiti načelnike uradov, župane in pa nekaj me- 
ščanov, katere izbrati sem prepustil prevdarnosti in 
taktu okrajnega glavarja, prepusti, da mi izreče na- 
pitnico. Prošt E 1 b e r t se mi je, kar je vsekakor 
zelo značilno, takoj po prihodu v Novo mesto prišel 
opravičevat, češ da je gospod dvomi svetnik vanj tako 
silil, da se mu je moral vdati in bo po tem takem 
poleg oficijelnih govornikov, njega in župana, neo- 
ficijelno govoril tudi še Š u k 1 j e. — In kaj je starec, 
ki živi v bolehnem prividu, da za njim silim in se 
baha, da me za nobeno ceno ne pusti k sebi, v svoji 
napitnici povedal? Slavil je tako zgovorno mojo de- 
lavnost in moje zasluge, da je to na vse navzoče 
moralo napraviti vtis, da se mi hoče prilizniti. 

Kaj pa takrat, ko mi «je prišel razkladat, kaj je 
za avstrijsko vlado bil nagib, da je podržavila do- 
lenjske železnice in ko sva se tako dramatično ločila, 
da ga je posihdob čisto minilo veselje me še kedaj 
obiskati: ali takrat ni tudi silil k meni?! 

Pa še ene ugotovitve mu ne morem prihraniti. 
I)asi bo prav jarko osvetlila ono ošabnost, ki kar 
srši iz njegovih prvih dveh strani dvajsetega po- 
glavja „Sodobnikov“. Dne 11. junija 1929. leta je 
bilo. Pri deželnem kot tiskovnem sodišču v Ljub- 
ljani. Fran Šuklje se je ali pripravljal, da pod- 
piše „poravnavo“, s katero je preklicaval v I. knjigi 
„Iz mojih spominov" očitana mi nečastna dejanja, 
ali pa jo je ravnokar bil podpisal, ko sem od na- 
sprotne strani razpravne dvorane zato, da jo podpi- 
šem tudi jaz, prihajal proti njemu. Vstal je, se 

obrnil proti meni in mi pomolil desnico. Molče 
sem odklonil seči mu v a - n j o. 

Tako je torej bilo moje pritiskanje za gospodom 
sodobnikom s Kamna. — Od enega ali drugega spo- 
štovanih čitateljev utegnilo bi me po tej neovrgljivi 
karakteristiki oblastnih Šukljetovih tirad na 
prvih dveh straneh dvajsetega poglavja „Sodobni- 
kov“, zadeti očitanje, da nisem prav ravnal, ko sem 
odbil ponudeno mi desnico. Zato*sem dolžan v svojo 
opravičbo mavesti tele besede s 101. strani III. knjige 
„Moji spomini 44 : 

„Odkar sem prenehal biti pokrajinski namestnik, 
nisem s Franom Šukljetom prihajal v nikake 
stike več. Zgodilo se je pač, da sva se semtertje sre- 
čavala. Kakor je to med izomikanci navada, sva se 
ob takih prilikah tudi vzajemno pozdravljala. To je 
bilo pa tudi vse. Franu Šukljetu privoščil 
sem, ne da sem imel priliko mu to kedaj povedati, 
pod konec njegovih dni oni mir, ki sem si ga želel 
tudi sam. Mir, ki človeku po pošteno izvršeni živ- 
ljenjski nalogi, katero mu je bila usoda naklonila, 
tako dohro de. 44 

A kaj je vzpričo temu in takemu mojemu ob- 
našanju do njega storil sodobnik s Kamna? — Ko je 
1926. leta izdal I. knjigo „Iz mojih spominov 44 , na- 
kupičil je v nji vse polno ostudnih napadov na 
mene in mojo čast. Šel je celo tako daleč, da me je 
obdolžil takih nečastnih dejanj, ki se po zakonu kva- 
lifikujejo za zločine. — Iz sodnih spisov je že davno 
pred 11. junijem 1929 izvedel, kako grozno 
krivico mi je delal. Iz njih je doznal, kako 
podlo je bilo obrekovanje, da me je vlada kot po- 
slanika in polnomočnega ministra odstavila in iz 
Prage odpoklicala. Tega obrekovanja posluževal se 
je namreč v svojem zagovoru na mojo tožbo. 
D r. M o m či 1 o N i n č i č , ki je bil leta 1921. mi- 
n : ster zunanjih zadev, izjavil je na to obrekovanje, 
pri sodišču kot priča zaslišan, da sem se diploma- 
tični kari j eri odpovedal samo zato, ker sem želel 
postati pokrajinski namestnik v Ljubljani in da 

vlada ne le ni imela vzroka biti z mojim delovanjem 
v Pragi nezadovoljna, temveč da je to delovanje še 
hvalila in me zaradi njega celo odlikovala. 

Ko bi bil glede na ta tako jasna dejstva, gospod 
graščak s Kamna prišel par dni pred razpisano 
sodno obravnavo k meni, mi lojalno priznal, da mi 
je delal krivico in da se tega kesa, bil bi mu 
prav gotovo rade volje segel \ roko 
in se z njim pobotal. On pa tega ni storil. 
Zato je čisto naravno, da nisem v opisanem trenotku 
ponudene mi desnice mogel smatrati za nič druzega, 
ko za golo komedijo, pri kateri pa nisem maral so- 
delovati. 

Ko sem to vse ugotovil in s tem v pravo svetlobo 
postavil ponosnega jezdeca na izposojeni kobili, naj 
še povem, da sem bil tako predrzen izposoditi si 
tudi sam od njega „anatomov skalpel 4 * v ta namen, 
da izluščim z in j im, kje tiče nagibi za njegove 
ostudne napade name. Sondujoč s tem „skalpelom“ 
po njegovem značaju, mogel sem kot nedvomno 
spoznati, da mora ta nagib tičati ne le nekje po 
11. decembru 1898. leta, ko je v lastnoročnem pismu 
poudarjal moje „velike zasluge za slovenski narod 
v ol>če, zlasti pa za glavno mesto Ljubljano 44 in ugo- 
tovil, da „se morajo povsod priznavati, kjer se ne- 
pristransko ocenjajo naše razmere, 44 temveč celo po 
11. avgusta 1921, katerega dne je na banketu v Novem 
mestu spustil slavljenja in hvalisanja polno govo- 
ranco name. In evo res ko j na to skalpelove reakcije 
na pravem mestu! — Pri onem najinem pogovoru 
namreč, ki se je vršil v moji uradni pisarni na Blei- 
\veisovi cesti, ki je — kakor sem že omenil — tako 
dramatično končal. Tistikrat me je namreč gospod 
graščak s Kamna nagovarjal, naj priporočim vladi, 
da dolenjske železnice, katere je bila že leta pred 
tem podržavila Avstrija in so po tem takem kot 
njene državne železnice prešle v polno last Kralje- 
vine Srbov, Hrvatov in Slovencev, izroči zopet v 
privatno last „Delniški družbi Dolenjskih železnic 44 . 
Če povem, da je ministerstvo saobračaja v Belem 

gradu, ne da bi bilo po kakem pravnem naslovu 
obvezano, tej družbi nad vse kulantno iz dohodkov 
dolenjskih železnic brez tega naklonilo prav izdatno 
subvencijo in da je liz te svote dobival gospod graščak 
s Kamna celo vrsto let lepo mesečno revenijo, po- 
kaže se šele vsa zadeva v pravi luči. Ko bi bil jaz 
— abstrahujoč od neznanske bizarnosti, s katero 
je bila utemeljevana — pristal na to insinuacijo, za- 
grešil bi bil ravno po njegovem na- 
govarjanju resnično tako zlorabo svo- 
jega uradnega položaja, tedaj zločin, 
kakršnega me je ta mož v I. knjigi „Iz mojih 
spominov" čisto po krivici dolžil. Toda tu 
je glede na moja etična načela čisto naravno morala 
kosa zadeti ob kamen. 

Da je zadela sedaj tudi na „Sodobnikovskem‘‘ 
travniku, je gospod graščak s Kamna sam kriv. 
Čemu se podaja na košnjo, ko mu je oko tako osla- 
belo, da ne spoznava več kraškega značaja livad! — 

Bistven posnetek tega, kar. sem doslej povedal, 
je tedaj, da je sodobnik Šuklje ponovno in 
prav nadležno silil k meni, da sem se mu 
pa vedel vedno previdno umakniti, da ni prišel pre- 
blizo, dokler mu navsezadnje nisem energično dal 
razumeti, da ga ne pustim v svojo bližino. Ko sem 
mu te dokaze z neovrgljivimi navedbamti podal, 
poživljam ga, n a j pride sedaj on z dokazi 
za ošabno svojo trditev, da me ni pustil k 
sebi. Saj, hvala Bogu, nimam slabega spomina. A 
ta mi priča, da in zakaj sem bežal od Frana Šu- 
klje t a , ne ve pa absolutno nič o tem, da bi se 
mu bil po najinem razhodu leta 1883. še kedaj skušal 
približati. 

Pač! Leta 1898. sem mu čestital na odlikovanju. 
A to sem storil kot župan ljubljanski in častni 
meščan mesta Ljubljane svojemu, v tej časti mlaj- 
šemu tovarišu in je ta čestitka le dokaz več, s 'kako 
neopravičljivo lahkomiselnostjo mi gospod Šuklje 
očita, da ne poznam taktnosti. 

Fran Šuklje in — zgodovina. 

Iz vsega, kar sem povedal v ravnokar končanem 
poglavju, je jasno, da pač nimam nobenega po- 
voda gojiti simpatije do svojega — ne namišljenega 
— temveč kakor dejstva izpričujejo, resničnega 
sovražnika, gospoda graščaka na Kamnu, člo- 
veško umljivo in opravičljivo bi zato bilo, ko bi 
nasproti njemu zavzel ravno takšno stališče, kakršno 
je nasproti meni zavzel on v tretjem odstavku dvaj- 
setega poglavja svojih „Sodobmikov“. Na srečo me 
Bog ni tako hudo udaril. Daši sem. slaboten človek 
in , t nil humani a me alienum esse puto“ (smatram 
da mi nič človeškega ni tuje), vendar sem si na 
srečo ohranil še toliko nepristranosti, da nisem slep 
za vrline celo svojih sovražnikov. Zato nisem nikdar 
osporaval Šukljetovi h izrednih talentov, nje- 
gove delalnosti, zgovornosti in energije. Bil sem pa 
in sem dandanes še vse bolj ko nekdaj prepričan, 
da hi mu bile te njegove dobre lastnosti, ko bi si bil 
za svoje politično udejstvovanje izbral drugačno, 
morebiti nekoliko grapavejšo pot, pripomogle do 
uspehov, ki /bi ga na stara leta napolnjevali s takšnim 
srčnim mirom in zadovoljstvom, kakršnega — sodeč 
po nekih odlomkih njegovih spisov — ne pozna. 

Kot nekak kriterij za to moje mnenje in ob- 
enem dokaz za podzavestno posrečen dovtip, ki 
obsega lastno obsodbo, je pač njegova, na 325. strani 
»Sodobnikov" stoječa ugotovitev, da »Slovenci 
sploh nimamo ne čuta ne talenta za 
zgodovinsko resnic o". Seveda si §ospod pro- 
fesor zgodovine dovoljuje le preveč generalizovanja. 
Saj imamo v pisatelju, ki je spisal znameniti uvod 
k Š u k 1 j e t o v e g a prijatelja Janka Kersnika 
zbranim spisom, zgodovinarja, na katerega moremo 
biti mi in bodo prav gotovo ponosna vsa naša bo- 
doča- pokolenja. 

Pač pa ta trditev pomeni podzavesten ali zalo 
vendar le jako posrečen dovtip v zvezi z zadevo, v 

kateri je bila zapisana. V zadevi »»Državne obrtne 
šole 44 , predhodnice sedanje »»Srednje tehnične šole 44 v 
Ljubljani se namreč gospod bivši profesor zgodo- 
vine prizadeva zastreti pravo zgodovinsko resnico. 
Poklical si je celo na pomoč Viljema Haasa, upo- 
kojenega sekcdjskega načelnika miniistersitva za javna 
dela na Dunaju. In ta mož se je res dal zapeljati, 
da mu je priskočil na pomoč. Storil je to s pismom, 
ki ga je Šuklje priobčil na «124. in 325. strani 
»»Sodobnikov 44 . . 

Glede na to pismo ne morem gospodu upokoje 
nemu sekcij skernu načelniku reci drugega, ko: „si 
tacuisses, philosophus mansdsses 44 (ko bi molčal, 
smatrali bi te ljudje za modrijana!). Stvarno pa ho- 
čem vprašanje razbistriti tako, da ga bo gotovo 
prešlo veselje utikati se še kedaj vanje. 

Kako je tedaj bilo z 

»Državno obrtno šolo« v Ljubljani 

in kakšne so v zrcalu zgodovinske resnice gospoda 
graščaka na Kamnu zasluge zanjo? 

Po tem, kar sem povedal na straneh 109—11.3 
III. knjige mojih spominov, je stvar pač že do- 
končno dognana. Ker pa Šuklje na «326. strani 
»»Sodobnikov 44 piše, da je kumoval pri rojstvu stro- 
kovne obrtne šole, od tega časa dalje se vedno za- 
nimal za ta pre važni zavod, vedno ga zagovarjal v 
parlamentu in, kar še bolj odleže, v nepresta- 
nem stiku s prizadetimi o b 1 a s t v i , 
dokler se ni v s 1 e d njegove i n i c i j a t i v e iz 
obstoječe zasnove razvila srednja 
obrtna šola, treba je vendar vzeti v roko sondo 
zgodovinske resnice in dognati z njo,, koliko je na 
njegovih samozavestnih trditvah izmišljenega in 
koliko resničnega. Ta sonda bo tudi v pravo luč po- 
stavila Šukljfctovo ugotovitev iz njegove knjige 
„Iz mojih spominov 44 , kjer je na strani 153. samo- 
zavestno zapisal: »»Približno ob istem času (meseca 
maja 1887) je bilo, da sem slovenskemu narodu pre- 

skrbel trajno znamenito pridobitev 44 in na to s še- 
gavo romantiko povedal, da je postanek lin začetek 
obrtnega šolstva v Ljubljani iskati pravzaprav v 
— „posteljah Šubičeve zakonske d v o - 
j i c e 44 . Z vso resnobo piše namreč ravnotam: „Skoraj 
pa bi se moglo vprašati, kdaj in s kakimi avspi- 
cijami bi se bil zasnoval ta zavod, da nisem jaz 
pravočasno bil videl — postelj Šubičeve zakonske 
dvojice 44 . Priznati moram, da me je vzpričo tem na- 
vedbam vabila misel prijeti se predmeta s šegave 
strani. Vendar sem se pa premagal in bom ostal pri 
suhoparnem zgodovinskem raziskovanju. 

Tu moram pred vsem ugotoviti, da se naučni 
minister G a u t s c h von Frankenthurn leta 1887. ni 
morda zaradi lepih oči Š u k 1 j e t o v i h ali morebiti 
zato, da njemu stori kako* posebno prijaznost, odločil 
ustanoviti v Ljubljani »Umetnoobrtno strokovno šolo 44 . 
Do ustanovitve te šole je marveč prišlo zato, ker je 
občinski svet ljubljanski vprašanje ustanovitve 
obrtne strokovne šole že leta 1876. sprožil, ker sta 
to zadevo s pismenimi vlogami in osebnimi posredo- 
vanji ponovno podprla Trgovskoobrtna zbornica in 
deželni zbor in ker je za dosego tega smotra ne- 
prestano in z vso vnemo deloval takratni tajnik 
Trgovskoobrtne zbornice Ivan Murnik, ki je, 
ker je bil tudi deželni poslanec, deželni odbornik in 
član Osrednje komisije za obrtno šolstvo na Dunaju, 
imel velik ugled. Te zahteve in ta posredovanja so 
navsezadnje morala imeti uspeh in je do ugodne re- 
šitve prišlo ravno v času, ko je G a u t s c h bil naučni 
minister. Gola slučajnost je torej bila, da je mi- 
nister s Šukljetom, ker je bil ravno pri njem, 
o stvari govoril. Da ga je pri tem prosil za podporo, 
je verjetno. Saj spada taka prošnja k uljudnostniim 
frazam ministrov v občevanju z narodnimi zastop- 
niki. So slučaji, v katerih to mislijo odkritosrčno; 
v večini slučajev pa gotovo ne. Verjeti hočem, da je 
v tem slučaju Gautsch mislil odkritosrčno. 

Iz pripovedovanja Ivana Murnika samega, 
s katerim me je od leta 1895. dalje vezalo trdno 

pobratimstvo, ki ga nikdar ni skalila nobena senca, 
potem iz ust ravnatelja Ivana S u b i c a , ki mi 
je bil, odkar je vstopil v občinski svet, iz srca vdan 
pobratim in zvest somišljenik, in končno iz neke slo- 
vesne ugotovitve dvornega svetnika dr. Viljema 
E x n e r a , ki je v obrtnošolskih zadevah na Dunaju 
imel odločilno besedo, pa vem in pribijam, da gre 
za ustanovitev »»Umetnoobrtne strokovne šole“ v 
Ljubljani vsa zasluga Ivanu Murniku. Če si 
še kdo, in naj si bo kdorkoli pri tem kaj zasluge 
lasti, je ravno tolikšnja, ko muhina v znani basni o 
vožnji v klanec. 

Glede ravnatelja Ivana Šubica pohvalil se 
mi je nekoč Murnik, ko sem mu v razgovoru o 
šoli izražal svoje občudovanje o njegovi nenavadni 
zmožnosti, vestnosti in spretnosti, da ga je našel on. 
Več o tej stvari nikdar nisva govorila. Nimam pa 
povoda osporavati Šukljetove trditve, da je 
svojega sotrudnika od »Ljubljanskega Lista“, o 
čemer pa Šubic v zrelejših letih in ko se je v po- 
litiki nekoliko intenzivneje ozrl okolo sebe ni prav 
nič rad govoril, on priporočil Murniku. Če ga je 
le-ta našel, mu ga je Š u k 1 j e vsaj iskati pomagal 
in rad priznavam, da si je vsaj s tem pridobil 
nekaj posrednih zaslug za obrtno šolstvo. Vse drugo, 
kar bi v svojem slavohlepju in pa v želji, da zmanjša 
delo in zasluge drugih ter obda svoje ime z aVreolo, 
rad sodobnikom An potomstvu dopovedal, pa je ali 
silno pretirano ali pa naravnost izmišljeno. 

Leta 1888 oživotvorjena »Umetnoobrtna stro- 
kovna“ šola seveda ni bila vse, česar smo si Slovenci 
iz oblasti obrtnega šolstva želeli in smo od države 
tudi zahtevati smeli. Bil je le embrio, iz katerega 
naj bi se razvila popolna državna obrtna 
šola. In temu razvoju je bila posvečena ne le vsa 
skrb vzornega ravnatelja novega šolskega zavoda, 
temveč tudi cesarskega svetnika Ivana Murnika. 
Z delom kot tajnik Trgovskoobrtne zbornice in de- 
želni odbornik preobremenjen in tudi od prirode 
bolj k neprenagljenosti usmerjen, je res kakor 

Šu ki j e pravi, nekam počasneje uradoval; toda 
vkljub temu je glede ljubljanskega obrtnega šolstva 
na Dunaju vrtal in vrtal uin je pridobil tudi svojega 
ličnega prijatelja, dvornega svetnika dr. Viljema 
E x n e r j a , da je na merodajnih mestih njegova 
prizadevanja kar najkrepkeje podpiral. Le-ta je kot 
predsednik dunajske Osrednje komisije za obrtno 
šolstvo povzročil, da je ta komisija že 23. aprila 1895 
učni upravi priporočila, naj prione s potrebnimi po- 
gajanji in predpripravami za ustanovitev delovodske 
sole mehanskotehnične smeri v Ljubljani. Ljub- 
ljanski občinski svet je na to v svoji seja dne 20. fe- 
bruarja 1896 sklenil županu naročiti, naj glede pri- 
spevkov za stroške nameravanega učnega zavoda 
stopi z vlado v dogovore. 

Kakšno je tiste čase bilo Frana Š u k 1 j e t a , 
vedno zanimanje za ta prevažmi zavod, vedno zago- 
varjanje v parlamentu in kakšni so bili njegovi ne- 
prestani stiki s prizadetimi oblastvi in kakšne uspehe 
je vse to obrodilo, moral bi mož še le verodostojno 
dokazati. Neosporivo dejstvo pa je, da sem, nasto- 
pi vši v juniju 1896. leta županstvo, stvar našel v 
opisanem stanju in da poslej ne dvorni svetnik in 
ne poslanec Š u k 1 j e ni v stvari, katero sem 
jaz vzel v program svojega županskega udejstvo- 
vanja, storil nobenega koraka več. Raz- 
vijala se je pa stvar tako, kakor bom sedajle povedal. 

Na strani 272. pripovedujem v I. knjigi svo- 
jih spominov, kako sem po potresu leta 1895. med 
ostalim prišel tudi na misel, započeti akcijo, da bi 
se beljaško ravnateljstvo državnih železnic preme- 
stilo v Ljubljano. Simpatije za Ljubljano so bile 
na Dunaju takrat v vseh krogih jako živahne. Zbu- 
dil jih je potres sam. Stopnjevale so se pa po ob- 
širnem popisovanju potresnih dogodkov v vseh veli- 
kih dunajskih listih, ki so bili odposlali v Ljubljano 
svoje posebne poročevalce, potem po pomožni akciji, 
ki jo je uvedla vlada, in ne v poslednji vrsti po 
zaslugi dunajskega pomožnega odbora, katerega duša 
je bil — brez utesnitve to priznavam in ugotavljam 

— dvorni svetnik Š u k 1 j e. Glede na to, dejal sem 
si, da je nastal nad vse ugoden psihološki moment, 
ki ga je treba izkoristiti. 

In nisem se zmotil. Odposlanstvo mestne občine, 
ki se je zaradi te zadeve po mojem predlogu pod 
vodstvom župana Petra Grasellija odpeljalo 
na Dunaj, našlo je pri tedanjem generalnem rav- 
natelju državnih železnic dr. Levu vitezu B i - 
linskem, polno razumevanje za težnje mesta 
Ljubljane. Priznal je, da je glede na potresno ka- 
tastrofo vredna prav posebnih ozirov. Naglasil je 
sicer, da prometnega ravnateljstva !iz Beljaka ni 
mogoče premestiti, da bo pa zato v Ljubljani dal 
napraviti take delavnice, kakršne so v Kniffelfeldu in 
je pozval depulacijo, naj poskrbi, da mu mestna 
občima dopošlje takoj tozadevno vlogo. 

Te vloge mestni magistrat ni od- 
poslal. Izkazalo se je to še le jeseni istega leta, 
ko je Bilinski bil imenovan za predsednika naj- 
višjega državnega računišča, in je na položaj 
generalnega ravnatelja državnih železnic prišel 
dr. Korber. Jasno je bilo, da je vsled neopra- 
vičljive komodnosti v vrhovih občinske uprave prišla 
Ljubljana ob pridobitev, ki je bila neprecenljive 
važnosti za njen nadaljni razvoj. V občinskem 
svetu je to izzvalo župansko kriz o. 

Naravno je, da sem si leta 1896, ko sem postal 
župan, za trdno namenil, da z vsemi silami poiz- 
kusim popraviti neblage posledice popisane usodne 
opustitve. Ena prvih poti na Dunaj je bila zatorej 
k dr. Korberju. A nič več nisem našel one pri- 
pravljenosti, katera nas je tako blagodejno ogrela 
pri njegovem predniku. Prvo, s čemer mi je novi ge- 
neralni ravnatelj prišel, je bilo, da so po njegovih 
poročilih škode potresne katastrofe že kolikortoliko 
odčinjene, ker da je država Ljubljani izdatno pri- 
skočila na pomoč. 

Seveda me to še mi oplašilo. Moje delo je šlo ne- 
prestano naprej. Z ličnimi obiski pri ministrih, 
oddelnih načelnikih in referentih sem končno ven- 

danle dosegel, da se je železnični minister dr. v o n 
Derschatta odločil za zidavo mehaničnih de- 
lalnic državnih železnic v Ljubljani, da je kupil 
preko trideset oral veliko stavhišče nad stikom 
kamniške železnice z gorenjsko in da je prometnemu 
ravnateljstvu v Trstu naročil, naj izdela za te de- 
lalnice načrte.*) 

Obenem s to akcijo zvezal sem prizadevanje za 
ustanovitev državne obrtne šole v Ljubljani, od- 
nosno preobrazitev obstoječe „Obrtn<ostrokovne“ v 
„Državno obrtno šolo mehansko tehnične smeri“. 
Dejal sem si namreč, da nam v železniške delavnice 
na vsa boljše plačana mesta delovodij in mojstrov, 
če ne bomo imeli svojih šolanih ljudi, pošljejo samo 
Nemce in da je zato, če naj dobimo možnost od- 
vrniti to tako v socijalnem kakor v narodnem oziru 
pretečo nevarnost, neobhodno potrebno, da imamo 
svojo popolno državno obrtno šolo s slovenskim 
učnim jezikom. 

Vsa dela za tako šolo so poslej slonela skoro iz- 
ključno na mojih ramah. Podpiral me je poleg 
Ivana Murnika, ki se je za stvar zavzemal 
zlasti v Osrednjem odboru za obrtno šolstvo na Du- 
naju, le še ravnatelj Ivan Šubic s strokovnimi 
spomenicami in referati v občinskem svetu. Izmed 
slovenskih poslancev razen dr. Andreja Fer- 
jan č i č a s parkratnimi obiski v naučnem minister - 
stvu absolutno nikdo. Tudi ne sedaj z delom za 
obrtno šolstvo samo hvalisajoči se Fran Šuklje. 
Da po tem takem moje delo ni bilo lahko, je pač 
umljivo. Saj je bilo potreba sto potov, množice pi- 
sanih vlog in dosti ličnih obiskov, predno sem tako 
daleč uspel, da je konečno leta 1900. naučni mi- 
nister po sporazumu s trgovskim ministrom pristal 
na ustanovitev „državne obrtne šole“, ali pravzaprav 


*) Kako to, da ni prišlo do gradnje delavnic, po- 
jasnil sem na straneh 314 in 315 I. zvezka „svojih spo- 
minov“. 

na preobrazbo »Umetnoobrtne strokovne šole“ v 
Ljubljani v »Državno obrtno šolo". 

Sedaj sem si, da dosežem čimprejšnje oživotvor- 
jenje tega pristanka, izbral svojevrsten taktičen na- 
črt: priti kar najpreje do načrtov za 
šolsko poslopje in pritisniti potem 
na vlado, da to poslopje tudi sezida. 
Vedel sem namreč prav dobro, da gorenja preobra- 
zite v ni mogoča, dokler ne bo za „Državno obrtno 
šolo" lastnega poslopja. Naprosil sem torej ravna- 
telja Šubica, naj takoj sestavi stavbni program 
in skrbel sem za to, da je ministerstvo ta program 
že meseca aprila 1901. potrdilo. Mestni magistrat 
je na to razpisal javen natečaj za izvršitev stavbnih 
načrtov. Prva nagrada je bila prisojena arhitektu 
Hol inskemu. Toda ministerstvo iz formalnih 
razlogov temu načrtu ni pritrdilo. Poslalo je marveč 
po ministerskem svetniku dr. Ernstu P 1 i w i iz- 
gotovljeno skico, češ, naj bo ona za osnovo novemu 
načrtu. 

K temu mi je pa pripomogel oddelni načelnik 
dr. Adolf M u 1 1 e r. Z njim sem imel zaradi ljub- 
ljanske državne obrtne šole največ konferenc. Daši 
nemški nacijonalec, bil mi je vendar v marsikakem 
obziru dober informator in svetovalec. Zdelo se mi 
je, da smem to pripisovati svoji vztrajnosti, ki je — 
dasi mu je bila morebiti včasih že neprijetna — 
dala vendar slutiti, da navsezadnje mora privesti do 
uspeha. Sicer je bil pa s strokovnč strani odlično 
poučen in je brez ovinkov priznaval, da bi popolna 
obrtna šola v Ljubljani bila za slovensko prebi- 
valstvo — označbi »slovenski narod" se je načelno 
izogibal — zelo koristna. 

Oddelčni načelnik dr. M u 1 1 e r — s katerim sem 
bil stopil v dotiko še ko je bil oddelčni svetnik — 
je bil spočetka v občevanju z mano dokaj hladen; 
toda česti lični stiki so storili, da sva se si vzajemno 
tako približala, da sem čez nekaj časa imel v njem 
ljubeznivega sorazgovarjatelja in dobrega podpor- 
nika. 

Ko torej iprejmem dr. Pli\vovo skico, podam 
se z njo na Dunaj k njemu. Sprejme me tako pri- 
srčno, da me je skoro osupnilo. Ko vzamem iz 
aktovke skico, pravi živahno, ko da je uganil kaj 
hočem reči: „Aha, saj sem si mislil. Vprašanje za- 
radi načrtov Vam dela skrbi. A ne bo treba, da Vam 
zaradi njihrosive lasje. Do načrtov pripomorem Vam 
jaz. Seveda, če Vam je to prav in niste morebiti že 
sami kaj ukrenili. — Zahvalim se mu na ljubeznivi 
blagonaklonjenosti lin ga zagotovim, kako dobro- 
došla in dragocena mi bo njegova pomoč. — „Dobre, 
na vse strani ustrezajoče načrte, “ nadaljuje sedaj, 
„more napraviti le odličen poznavalec obrtnega 
šolstva, ki je sam arhitekt. Takega in še prav od- 
ličnega, na srečo imamo. Ravnatelj državne obrtne 
šole v Brnu dr. Vojteh Dvorak, Čeh („ein 
Čeche“, menda je s tem hotel reči, da je narodnjak) 
je to. Veščak, da mu je enakega težko najti. Kaj 
pravite k temu? Mislil sem na vse. strani, a zago- 
tavljam Vas, da bi svojo nalogo, če mu jo poverimo, 
najbolje rešit on.“ 

Ni mi treba zatrjevati, s kakšnim veseljem sem 
ta predlog sprejel in kako radostno mu pritrdil. Od- 
delni načelnik, menda vidno zadovoljen, da je z 
izbero češkega rodoljuba za projektanta stvar tako 
dobro pogodil, zagotovi me, da bo ministerstvo 
dr. Dvoraka o dodeljeni mu nalogi takoj obve- 
stilo in mu dalo štirimesečni dopust. Svetoval mi je 
še, naj tudi sam stopim z njim v zvezo. 

Še sedaj se rad spominjam prve, kot odgovor 
na moje pismo od dr. Dvoraka prejete vesti. Di- 
hala je bratovskih čuvstev in obsegala zagotovilo, 
kako prisrčno ga veseli, da bo mogel pobratimskemu 
slovenskemu narodu izkazati uslugo, ter da si zato 
prizadene rešili od ministerstva poverjeno mu na- 
logo kar najpopolneje. 

Po tem pismu odločiva se z ravnateljem Šu- 
bicem, da ga obiščeva v Brnu in sva se res od- 
peljala med šolskimi počitnicami leta 1901. tjekaj. 
Želela sva videti poslopje ondotne državne obrtne 

šole; a ravnatelj dr. Dvorak nama je pojasnil, da 
je zastarelo in neprikladno in da je njegov namen 
projektovati za Ljubljano šolsko poslopje, ki bo naj- 
lepše v državi in bo lahko za vzor podobnim stavbam 
drugod, po priliki tako, kakor je za vzor poslopje 
češke tehnične visoke šole v Brnu. To poslopje nama 
je z dovoljenjem rektorjevim do vseh podrobnosti 
razkazal. Glede na ta pojasnila in zatrdila projektan- 
tova opustila sva nameravano pot v Prago in Plzen 
in sva se po priporočilu njegovem odpeljala le še v 
Chiudim, Pardubice in Hradec Kralove da si Šu- 
bic ogleda uredbo ondotnjih ohrtnošolskih delavnic. 

Projektant je svojo nalogo v resnici sijajno rešil 
in je ministerstvo njegove načrte dne 20. aprila 1904 
potrdilo. Ti načrti so poleg prostorov, potrebnih za 
zavod, ki je bil z razpisom ministra za javna dela 
z dne 29. septembra 1911, št. 853 — XXI b iz „Umetno- 
obrtne strokovne šole“ izpremenjen v „D r ž a v n o 
obrtno š o 1 o“, vsebovali še 16 učilnic za 
višje oddelke, ki so se postopoma otvarjati 
imeli. 

Vse kar Viljem Haas v svojem pismu 
Franu Š u k 1 j e t u piše in kar je natisnjeno na 
323. — 325. strani „Sodobnikov“ pa je prikrojeno „ad 
usum delphini“: v ta namen namreč, da pomaga 
Š u k 1 j e l u dokazati, da gre pravzaprav njemu — 
in ne Ivanu Hribarju — zasluga za to, da ima 
Ljubljana „Tehnično srednjo šolo“ in da zato v veži 
te šole lentemu na čast vzidana spominska plaketa 
pomeni zgodovinsko zablodo. 

Temu nasproti naj stoje resnično zgodo- 
vinske, po vseh uradnih spisih o obrtnem šolstvu 
v bivši Avstriji potrjene ugotovitve: 

„Državne obrtne šole se niso delile v višje in 
nižje. Višja obrtna šola je bilo ime za višje oddelke,*) 


*) Na strani 110 III. zvezka „Mojih spominov 44 rabim 
za oddelke pomotoma izraz „tečaje“, kar naj bo s tem 
popravljeno 

ki jih sedatnja »»Tehniška srednja šola“ imenuje od- 
seke (n. pr. arhitektonsko-gradbeni, strojni, elektro- 
tehniški odsek). Ti oddelki so v Avstriji imeli po- 
sebna imena: »»stavbna strokovna šola“, višja obrtna 
šola mehanskotehnične smeri“ itd. »»Državna obrtna 
šola“ je združevala v temelju delovodske šole za 
razne stroke in so se ji lahko priključevali tudi 
višji oddelki ali nižje strokovne obrtne šole. Ljub- 
ljanski zavod se je še tudi po priklju- 
čitvi višjih oddelkov v letu 1917. ime- 
noval »Državna obrtna š o 1 a“ do leta 1921., 
ko je dobil naslov »Tehniška srednja šola“. Netočno 
je torej, če Viljem Haas govori o ustanovitvi 
»»Višje obrtne šole“ (leta 1917.) v Ljubljani, ker se 
je takrat »Državna obrtna šola“ v Ljubljani le iz- 
popolnil a.“ 

Iz teh zgodovinskih ugotovitev, ki naj si jih za 
ušesa zapiše upokojeni oddelčni načelnik V i 1 j e m 
Ha as , in pa iz okolnosti, da je naučno ministerstvo 
potrdilo od dr. Vojteha Dvoraka izgotovljene 
gradbene načrte, v katerih so bili predvideni učni 
prostori za naj višje odelke ter tudi delavnice za te 
oddelke, bo vsakomer — in menda celo tudi gospodu 
sodobniku s Kamna — jasno, da je pri vseh 
mojih pogajanjih ve dno šlo le za po- 
polno državno obrtno šolo z vsemi 
višjimi oddelki in da je to naučno luinister- 
stvo s potrditvijo omenjenega gradbenega načrta 
implicite tudi priznalo. 

Stvar pa seveda s tem še ni bila dokončno re- 
šena. Treba je bilo marveč to priznanje udejstviti. 
Kako se je to zgodilo, povem sedaj in to naj si 
Fran Šuklje — seveda če pri njem moje pri- 
poročilo še kaj zaleže — prečita tako pazljivo, kakor 
bi imeli čitati vedno profesorji zgodovine, pa naj je 
tudi ne predavajo več. 

Za gori omenjeno udejstvitev dragocenega pri- 
znanja treba je bilo sedaj pridobiti finančnega mi- 
nistra. V tem ministerstvu je vedril in oblačil dvorni 
svetnik dr. E n g e 1 von Maifelden, načelnik 

proračunskega pisarniškega oddelka. V parlamentar- 
nih krogih je bil splošno znan pod priimkom „Wurg- 
engla 44 (angelja davitelja). Qn je čisto naravno imel 
pri vsakokratnem finančnem ministru veliko besedo. 
Saj mu je pripadala naloga, da odklanja proračun 
obremenjujoče zahteve takih poslancev, katerim jih 
minister iz političnih ali ličnih razlogov ni hotel od- 
kloniti sam. 

Naravno je, da je temu vplivnemu uradniku 
veljalo ves čas moje akcije za državno obrtno šolo 
mnogo obiskov, umevno pa tudi, da sem ga vedno 
nahajal zelo zapetega. Tem težje je bilo govoriti z 
njim, ker je videl, da se za državno obrtno šolo v 
Ljubljani borim sam in mu slovenski poslanci za- 
radi nje ne bodo delali sivih las. Vedel je pa tudi, 
da bi njegova popustljivost pri nemških poslancih 
zbujala nevoljo tin odpor. 

Na bolje okrenila se je stvar še le leta 1907. 
Takrat sem za poslanca mesta Ljubljane prišel na 
Dunaj jaz. Sedaj mi ni bilo več potreba za izvedbo 
svojih načrtov v korist mesta Ljubljane moledovati 
pomoči okolo gospodov poslancev: lotil sem se dela 
sam. — Kakor nalašč je sreča hotela, da je bil ime- 
novan za finančnega ministra dr. Lev vitez Bi- 
li h s k i. Obiskal sem ga, spomnil njegove veliko- 
dušne svoječasne obljube glede železniških delavnic, 
apeloval na slovansko sorodstvo, mu opisal vso borbo 
z dr. v o n E n g 1 o m v zadevi ljubljanske državne 
obrtne šole in ga končno prosil, naj svojo leta 1895. 
izraženo blagonaklonjenost za Ljubljano udejstvi 
sedaj. Obljubil mi je govoriti z dr. von En g lom. 

Čez kakih štirinajst dni ga obiščem vnovič in 
izvem na svoje radostno iznenadenjc, da se ne pro- 
tivi ustanovitvi popolne državne obrtne šole v Ljub- 
ljani. Dodal pa je grenko jagodo: če sezida mestna 
občina za njo primemo poslopje. 

„To je popolnoma nemogoče, prevzvišenost!“ 
vzkliknem takoj. „Pomislite na potres! 44 

„Kedaj je že ta bil, gospod poslanec, 44 odvrne 
minister z dobrohotnim nasmehljajem. „Sedaj se 

i* 

razvija življenje v Ljubljani že vendar zopet nor- 
malno! Računajva torej z realnimi razmerami." 

Iz razgovora, ki je na to sledil, zdelo se mi je, 
da morem posneti odpor ministerskega svetnika 
dr. v o n E n g 1 a. Zato takoj od ministra odhitim 
po labirintu hodnikov obširnega poslopja v Him- 
melpfortgasse k njemu. Sprejme me mračnega obra- 
za, a s tisto vljudnostjo, ki si jo je navzlic svo- 
jemu prenapornemu delu in z njim zvezanim skrbem 
ohraniti znal. Ko mu povem, da prihajam naravnost 
od ministra, meni: „In danes zadovoljni, kaj ne?" 
Takoj mu odvrnem, da se moti, češ, državna obrtna 
šola se mi sedaj zdi, ko piščal na vrbi, ker- občina 
nikakor ni v stanu sezidati drago šolsko poslopje ob 
svojem trošku. Mini sit er ski svetnik me zagotavlja, da 
morajo občine povsod, kjer se obrtne šole ustanovijo, 
skrbeti za njihovo nastanitev in da mora zato tudi 
za Ljubljano veljati to načelo. To pa tembolj, ker se 
se od nje ne zahteva, da bi prevzela tudi izdatke 
za stvarne potrebščine. Poizkušam ga prepričati, da 
je v popotresnih razmerah ljubljanskih y tem slu- 
čaju opravičena izjema. Ločila sva se seveda rebus 
infectis (brez sporazuma), ker on ni hotel privoliti v 
mojo željo, da uvrsti v proračun za gradnjo šolskega 
poslopja potrebno svoto. 

Da poizvem mnenje občinskega sveta, odpeljem 
se v Ljubljano in poročam o stvari v seji kluba 
občinskih svetnikov. Le-ti vzamejo poročilo na zna- 
nje in odobre moj predlog, -da vztrajam na zahtevi 
če že ne polnega državnega prevzema vseh gradbenih 
troskov za šolsko poslopje, vsaj prav izdatnega pri- 
spevka k njim; iznenadijo me pa s soglasnim zaup- 
nim sklepom, da smatrajo popolno državno obrtno 
šolo za tako važno pridobitev, da bo občinski svet 
v skrajnem slučaju prevzel celo kritje gradbenih 
troškov za šolsko poslopje in delavnice sam. 

Po tej klubovi seji se podam zopet k finančnemu 
ministru na Dunaj. Povem mu, da so me tovariši 
v občinskem svetu prosili prepričati ga, da je, fi- 
nančno oslabelemu prebivalstvu v Ljubljani nemo- 

goče naložiti kakih novih bremen, drugače pa da 
občina nima mikakih virov za pokritje gradbenih 
troskov, ki »bodo po približnem proračunu iznašali 
milijon kron; pa še rajše več ko manj. Zopet ga 
prosim, naj ne bo trd in naj Ljubljani pomaga. 

Sedaj se mu njegov vedno v prijaznosti razpli- 
vajoči obraz nekam razleže in pravi mi z lahnim 
nasmeškom na ustnah: 

„Gospod župan, no: pa naj bo. Glejte: mestna 
občina ljubljanska je ob ptoresu prejela 900.000 kron 
brezobrestnega potresnega posojila. To posojilo bo 
morala začeti vračati leta 1913. Odpišem vam onih 
900.000 kron z izrecnim pogojem, da jih porabite za 
gradbeni fond poslopja za državno obrtno šolo." 

„Toda, prevzvišeni gospod, “ ga prerušim, „mi 
smo za stalno računali, da nam tega brezobrestnega 
posojila nikdar vračati treba ne bo!“ 

„Jako ljubeznivi dolžniki !“ zasmeje se minister 
na široko. „Jaz sem, gospod poslanec, tudi malo pro- 
fesorja in razlagam izraz , posojilo* kot obvezo. Ono 
daje izposojevalcu nepobitno pravico, da pride zopet 
v polno posest izposojenega blaga. In denar je dra 
goceno blago !“ 

Po kaki četrturni zabavi o sproženem tematu 
moral sem se od ministra posloviti s prepričanjem, 
da je to res njegova zadnja beseda. Ta vtis dobil sem 
koj na to tudi ob obisku pri oddelnem načelniku 
dr. v o n E n g 1 u , ki je o stvari že vedel in je bil 
zaradi nje dokaj nataknjen. Izjavil je brez ovinkov, 
da se je — vprašan za mnenje — izrekel proti odpisu 
brezobrestnega posojila, da je pa minister vztrajal 
pri svojem namenu in da je stvar sedaj tudi zanj 
rešena. 

Ko čujem, koliko je odbila ura, poročam o stvari 
občinskemu svetu in ga zaprosim, naj me pooblasti, 
da najamem za gradnjo potrebno posojilo in oddam 
gradbena dela po zmanjševalnem ponudbenem po- 
stopku. S tem je seveda vse delo za državno obrtno 
šolo v Ljubljani, ki se je doslej vršilo v upravnem 
Somraku, prišlo naenkrat pred široko javnost. Od 

občinskega sveta dobil sem zaprošeni pooblastili v 
seji dne 20. julija 1909. V tej seji izrekla se je ob 
enem zahvala meni „za neumorno delovanje v za- 
devi zgradbe obrtne šole, finančnemu ministru in 
častnemu meščanu ljubljanskem dr. Levu vitezu 
B i 1 i h s k e m u pa za državno podporo. 

Koj po tej seji pa je mojemu s tolikim naporom 
im takšno vztrajnostjo vrženemu delu jela groziti 
prav resna nevarnost. Izvirala je iz takratnih nebla- 
gih političnih razmer, katere so razne avstrijske vlade 
oh spretnem izrabljanju str črnuških nagnenj neka- 
terih poslancev, kakršnih je v vseh parlametih vedno 
bilo in jih vedno bo, v smislu načela „divide et 
impera“ (razdružuj in vladaj), znale ustvarjati. Te- 
meljila je pa tudi v strankarskih nesoglasjih, ki so 
jih vlade po pravkar omenjenih stremuških medijih 
znale razpihavati. Nemci, alarmovani po koroškem 
poslancu Josefu \V o 1 f g a n g u Dobernigu,. 
ki si je znal med njimi dn pri vladi pridobiti ugled 
in dokaj vpliva, obsuli so naenkrat vlado s protesti 
proti dovolitvi državne obrtne sole v Ljubljani. 

Tu moram ugotoviti, da je, ko so se stvari tako 
pletle, bilo leta 1908. ustanovljeno ministerstvo za 
javna dela in da je poleg druzega tudi obrtno šolstvo 
prišlo v njegovo območje. Za voditelja dotičnega 
oddelka preselil se je iz naučnega ministerstva vanje 
za oddelčnega načelnika dr. Adolf Miiller. Nje- 
govemu oddelku je pač res prideljem bil ministerski 
svetnik Viljem Haas in je tudi mogoče, da so 
skozi njegove roke na oddelčnega načelnika in mi- 
nistra šli kaki spisi o obrtnošolskih zadevah; dvomim 
pa, da tudi oni o ljubljanskem obrtnem šolstvu. Ta 
referat je bil namreč v rokah oddelčnega svetnika 
dr. Heinryka Redla, Poljaka po rodu in miš- 
ljenju, moža izredno prikupljivih svojstev, ki jih je 
povečavala še njegova uglajenost v občevanju, dako 
dr. Redi, kakor njegov predstojnik dr. M iil 1 e r 
sta vprašanje državne obrtne šole v Ljubljani ob- 
ravnavala kot dokončno dogovorjeno stvar v tem 
smislu, kakor sem to popisal. 

Morda teden po oni seji občinskega sveta, v ka- 
teri sem dobil dovoljenje za najetje gradbenega po- 
sojila, pisal mi je dr. Redi, da bi želel z mano 
govoriti in da me prosi, naj ga, kadar pridem na 
Dunaj, »počastim z obiskom". Ker so bile takrat 
ravno parlamentarne počitnice in ker je bila moja 
navada ničesar ne odlagati, peljem se še tisto noč 
na Dunaj in se oglasim drugi dan neposredno po 
prihodu brzovlaka pri njeni. Takoj sva bila v ži- 
vahnem pogovoru. Po nekolikih uvodnih stavkih, 
piide gospod oddelčni svetnik do pravega predmeta, 
ki mi ga jame servirati z izumetničeno izbranostjo 
besedi, trudeč se, da pravemu jedru odvzame koli- 
kor le mogoče grenkobe, o kateri si je bil v svesti, 
da mi bo neprijetna. Poslušal sem ga mirno. Z naj- 
manjšim stresljajem obraznih mišic nisem izdajal 
one vihre, ki se je jela porajati v mojem srcu in se 
je stopnjevala ob vsaki njegovi besedi, dokler ni 
končal. Ko je končal, pa sem planil kvišku in raz- 
burjeno vzkliknil: »Nikdar in nikakor! Le povejte 
to gospodu ministru in prosite ga, naj Vam v bodoče 
s takimi nalogami prizanaša!" 

Za kaj je torej šlo? Za nič manje, ko da mini- 
stru na ljubo — bil je takrat T/irolec Avgust 
R i 1 1 — zaradi ostrega odpora Nemcev odstopim od 
zahteve po ustanovitvi popolne državne obrtne šole 
in se zadovoljim le z nekakšno popolnotvijo obsto- 
ječe umetnoobrtne strokovne šole ter v tem smislu 
tudi (izpremeniti dam od mirni sterstva potrjeni 
gradbeni načrt šolskega poslopja. 

Nekam preplašeno me prijazni gospod pogleda, 
potem pa me hlastno prime za obe roki ter me po- 
mirjujoče povabi, naj zopet sedem. Med nadaljnjim 
pogovorom sedel sem ko na žarjavici. Bil sem bolj 
odsoten ko prisoten. Mahoma se mi je namreč ro- 
dila čisto razločna odločba kaj storiti, da izpodbi- 
jem ministrovo nakano. V zrcalu se sicer nisem vi- 
del, vem pa, da sem moral biti rdeč ko kuhan rak, 
kajti vse je vrelo v meni. Bil sem tako hudo razbur- 
jen, da se mi je zdelo, da čujem utripe svojega srca. 

To je mojega sobesednika napotilo, da se je odločil 
za taktičen konverzacijski umik, ki je naposled iz- 
zvenel v ugotovitev, da je res malo smelo pričakovati 
od koga, naj se umakne s težko priborjene posto- 
janke. V tem slučaju pa še posebno, ko ne gre za 
stvar načelne važnosti, temveč le strankarskopolitič- 
nega dosega. „Vaš položaj, gospod župan, razumem 4 *, 
je končal, „in Vam za svojo osebo ne zamerim, če 
nečete o kakem popuščanju nič slišati. 44 

Ko v nekaki omotici stopil sem iz poslopja de- 
lavskega ministerslva na Porzellangasse. Imel sem, 
odhajajoč iz Ljubljane, namen storiti še nekaj po- 
lov po ministerstvih, toda minola me je volja za to. 
Prislovična avstrijska perfidija stopila mi je kot po- 
sebne vrste fenomen v vsej odurnosti pred oči. 
„Toda tokrat vas izplačam! 44 dejal sem sam pri sebi. 
Lenih korakov stopal sem po Ringu in se podal na 
obed; popoldne sem se pa, da mi hitreje poide čas 
do odhoda večernega brzovlaka, podal v Prater, da 
se v ondotnem živahnem vrvežu vsaj deloma izne- 
bim žolčnih razmišljevanj. 

Takoj drugo jutro pripravil sem 
razpis natečaja za gradnjo šolskega 
poslopja za državno obrtno šolo v 
Ljubljani. Še le, ko sem la razpis uzrl 
v listih, rešil sem se one razburjenosti, ki se me 
je bila v pisarni oddelčnega svetnika d r. R e d 1 a 
polastila. 

Kako nujno potrebna je bila takojšnja odločitev 
in hitro ravnanje, izvedel sem skoraj neposredno 
na to. Kaj je oddelčni svetnik dr. Redi storil po- 
tem ko sem odšel od njega, ne vem. Sodeč po nje- 
govih zaključnih besedah v pogovoru z mano pa se 
mi zdi, da se je svoje po ministru naprlene mu na- 
loge odkrižal tako, da mu o pogovoru z mano sploh 
ni poročal, temveč da mu je priporočil poslati v 
Ljubljano k meni posebnega pogajalca. Mogoče je 
seveda tudi to, da mu je poročal o mojem odklonje- 
valnem stališču in da se je minister — nezadovo- 

ljen s tem — odločil poslati v Ljubljano nad me 
„višjo zverino 44 . 

Naj bo že kakor hoče, nekaj dni na to oglasi se 
pri meni v županski pisarni v Ljubljani kot odpo- 
slanec ministra za javna dela dvorni svetnik 
dr. Ernst P 1 i w a , ki me po uvodnih besedah, 
katere so razodevale, da mi ima povedati nekaj, o če- 
mer nimam nikake slutnje, jame v ministrovem 
imenu nagovarjati, naj v stvareh državne obrtne 
šole popustim. Komaj ta stavek dobro konča, vsta- 
nem molče od mize, ob kateri sva sedela, stopim k 
svoji pisalnici, potegnem iz nje vrhnji predal desne 
strani, vzamem iz njega eden onih listov, v katerih 
je bil prijavljen gradbeni razpis in mu ga pokažem 
z besedami: „Ich bitte, sehen’ Sie sich es an. Die 
Offertausschreibung fiir den Bau des Schulgebaudes 
der Staatsge\verbeschule nach den von der Regie- 
rung genehmigten Planen ist vor Tagen erfolgt. Ich 
hoffe, Sie werden einsehen, dass hiemit die Antvvort 
auf ihre werte Anregung gegeben ist". (Prosim, po- 
glejte to- le: Ponudbeni razpis za poslopje državne 
obrtne šole po načrtih, ki jih je odobrila vlada, je 
bil obelodanjen pred dnevi. Upam, da boste izpre- 
videli, da mi ni treba še posebej odgovarjati na Vašo 
cenjeno pobudo.) — Ministrov odposlanec je široko 
odprl oči. Pa le za trenotek, ko da bi se hotel pre- 
pričati, če je res, kar pravim, potem pa je, ko da 
se mu je odvalil težak kamen od srca, čisto nedolžno 
pripomnil: „Ja, das lasst sich freilich nicht andern 
und ist hiemit auch meine Aufgabe als erledigt zu 
betrachten 44 . (To se seveda ne da več izpremeniti in 
je s tem, kakor se vidi, tudi moja naloga že rešena.) 

Dvorni svetnik pa se po teh besedah ni še po- 
slovil. Ostal je marveč pri meni še dokaj dolgo v 
pogovoru o obrtnem šolstvu in o politiki. Za našo 
zadevo je iz tega pogovora važna le njegova ugoto- 
vitev, da Korošci nikakor ne dopuste — in d r. E. 
P 1 i \v a je bil po rojstvu Korošec — da bi Ljubljana 
glede obrtnega šolstva prednjačila Celovcu. Važna 
zato, ker dokazuje, da je ministerstvo menda takoj 

po tem, ko je •izprevidelo, da je po moji taktični po- 
tezi v Ljubljani zagotovljena višja državna obrtna 
šola, vpeljalo višje oddelke na celovški obrtni šoli, 
katera jih do tedaj imela* ni. Seveda se 
je s koroškimi poslanci vred za stvar jako živahno 
zanimalo tudi celovško županstvo z občinskim sve- 
tom vred. 

O tedanjem ljubljanskem županstvu in občin- 
skem svetu pa se tega ne more reči. Skoro bi dejal, 
da je mestno županstvo tako zelo bilo pod Gruš- 
k o v o hipnozo in v skrbeh za srečen izid njegove 
in Šukljetove skupne akcije, da je na ministerski 
razpis v zadevi Državne obrtne šole z dne 29. sep- 
tembra 1911 št. 853 - XXI b čisto pozabilo. Saj se pa 
temu navsezadnje tudi ni hilo čuditi, ker je bilo vo- 
jaštvo vse prostore novega, obširnega šolskega po- 
slopja z delavnicami vred zasedlo in je obrtni šolski 
pouk čisto počival. — Prava sreča je pri tem bila, 
da na zadevo ni pozabil minister za javna dela 
O t a k a r Trnk a. Ali se je nanjo spomnil še iz 
prejšnjih časov, ko je z mano razpravljal o ljub- 
ljanski državni obrtmi šoli, ali ga je morebiti na-njo 
opozoril ministrski svetnik dr. H e n r y k Renolt 
(tako je bil med tem izpremenil dr. Redi svoje 
ime), ne vem. Iz V i 1 j e m H a a s o v e g a , v svoj 
in Šukljetov prilog prikrojenega, razlaganja pa 
se da glede na trdno narodno prepričanje mini- 
stiovo, ki se je zlasti pokazalo ob krepki zavrnitvi 
župana dr. Tavčarja, ko je ponujal koncesije 
v prilog nemškega učnega jezika, sklepati, da je on 
sam dal naročilo, naj se ljubljanska mestna občina 
opozori, da se začne zanimati za popolnitev svoje 
obrtne šole. 

Čista zgodovinska resnica dvajse- 
tega poglavja njegovih „Sodobnikov“, v katerem je 
liki zmagovitemu vitezu ošabno zajahal svojo po 
uslužnem oprodi Viljemu H a a s u osedlano mu 
izposojeno kobilo, je torej samo to, da mu je 
le-ta sporočil ministrovo naročilo in da stasi s 
tem tako oproda kakor vitez prid o- 

bila dejansko zasluge, ko sta podre- 
zala zaspano občinsko upravo ljub- 
ljansko in je odtod padel nekak od- 
blesk zaslug za s p o polnitev državne 
obrtne šole z višji m i , od osrednje 
vlade že davno pred tem predvideni m i 
oddelki tudi na - n j a. Vse zasluge, ki si jih 
preko tega lasti Fran Š u k 1 j e — in on zahteva 
zase slavo ustanovitelja sedanje Tehnične srednje 
šole! — pa niso drugega ko plod razgrete domišljije 
moža, v katerem je slavohlepje razvito do ničemer- 
nosti. — Ostre besede so to, priznavam; a podprl 
jih bom z nepobitnimi dokazi. Le mimogrede pa naj 
ugotovim, kako posrečen dovtip je gospodu „Sodob- 
nikovcu 44 ušel izpod peresa, ko je na papir začrtaval 
na strani 325. najnovejše svoje knjige natisnjeni 
stavek, da „mi Slovenci sploh nimamo ne čuta ne 
talenta za zgodovinsko resnico 44 . 

Sedaj pa k mojim dokazom. 

Povedal sem že prej, da je Avstrija poznala le 
„Državne obrtne šole 44 . Višji oddelki so se tem šo- 
lam le priključevali, odnosno one so se z njimi spo- 
polnjevale. In tako spopolnjene so se smatrale za 
obrtne srednje šole. 

To je vidno iz spomenice, ki jo je ravnatelj 
Ivan Šubic pod št. 2262 dne 20. januarija 1897 
poslal naučnemu ministru in iz katere prevajam iz 
nemščine doslovno tale odstavek: 

»Tistikrat (1872) je splošno prevladovalo prepri- 
čanje, da se ustanovi v Ljubljani državna obrtna 
šola. Natančne poizvedbe visokega c. k. ministerstva 
trgovine, kakor tudi velika razgibanost in priprav- 
ljenost merodajnih krogov v deželi so namreč zbu- 
dile ugotovitev, da je mesto Ljubljana najpriprav- 
nejši kraj za ustanovitev obrtne srednje šole. 
Ko so leta 1872. omenjene obrtne nedeljske šole v 
Ljubljani bile preustrojene in v obrtne nadaljevalne 
šole izpremenjene, dovolilo je visoko naučno mini- 
sterstvo z razpisom z dne 20. septembra 1872 št. 10867 
za novi zavod ustanovni prispevek 2000 gld. ter za 
pokritje letnih izdatkov prispevek 2000 gld. z iz- 
rečno opozoritvijo, da visokoisto novi obrtni nada- 
ljevalni šoli le zato dovoljuje tako velike zneske, ker 
naj učila, ki se z njimi nakupijo, svoje dni pripa- 
dejo obrtni srednji šoli, ki se ima ustano- 
viti. Žal da se ta načrt še ni uresničil, to pa le iz 
financijalnih razlogov, kakor je to visoka učna 
uprava -izrečno poudarila v razpisu z dne 19. no- 
vembra 1876, št. 11378 z opozorilom, da visokoista 
zahtevo po državni obrtni šoli v Ljubljani še vedno 
priznava za opravičeno. 44 

Od vsega početka so torej, kakor je iz te spo- 
menice vidno, na merodajnih mestih zahtevo po 
ustanovitvi obrtne srednje šole v Ljubljani spoznali 
za opravičeno in je za realizacijo te zahteve bilo 
potrebno pred vsem preskrbeti primerno šolsko po- 

slopje in druga finančna sredstva. Pač se namere 
za izpopolnitve niso protokolarno ugotavljale; ven- 
dar se implicite iz raznih spisov dokazujejo. Naj- 
boljši dokaz za to je pismo oddelčnega svetnika 
R e d 1 a z dne 7. oktobra 1909 ravnatelju Šubicu. 
To pismo se glasi: 

„C. k. ministerstvo 

za javna dela. Na Dunaju, 7. oktobra 1909. 

Departemcnt XXI. 

Zaupno! 

Velespoštovani gospod ravnatelj! 

Zaradi lastne informacije prosim Vaše prebla- 
gorodje, da me kmalu obvestite o sedanjem stanju 
stavbne akcije za zavod. Posebno bi želel na- 
znanila, a k o so svoje dni odobreni 
načrti primerni za novo stavbi šče in 
a k o število im r a z p o r e d b a prostorov 
zadostno ustrezata organizaciji za- 
voda, odnosno njegovi kasnejši izpo- 
polnitvi. 

Zahvaljujoč Vas na obvestilu že naprej, osta- 
jam z izrazom odličnega spoštovanja 

udani R e d ] 1. r . 

c. k. oddelčni svetnik/* 

Ravnatelj Šubic odgovoril je na to pi- 
smo: „Število in razporedba prostorov odgovarja od- 
nosnim razpisom in ustreza zadostno kasnejši izpo- 
polnitvi". 

I)a se je pod imenom „Državna obrtna šola" že 
eo ipso razumevala obrtna šola tudi z 
višjimi oddelki, sledi tudi iz okolnosti, da 
so v deželnem zboru kranjskem začetkom leta 1914. 
predlagali narodnonapredni poslanci resolucijo za 
ustanovitev „stavbne strokovne šole“ in da je za njimi 
tudi deželnozborska večina predložila slično resolu - 
cijo. Ta resolucija pa ni začetek dela za višje od- 
delke, temveč samo ponovljena stara zahteva. — 

Ves potrebni materijal za resolucijo imel je ravna- 
telj Šubic že dolgo pripravljen in ga je dal na 
razpolago poslancu ing. Milanu von Š u k 1 j e t u, 
ki je bil takrat profesor na obrtni šoli in je v de- 
želnozborski seji dne 11. februarija 1914. resolucijo 
utemeljeval. 

Pa tudi pod spomenico, ki jo je deputacija pod 
vodstvom dvornega svetnika Frana Šukljeta 
samega dne 20. januarija 1917 izročila ministru 
Otakarju Trnki, stoji — kar bi pisatelj 
Fran Šuklje vendar moral vedeti — prošnja. 
„die bestehende k. k. Staatsgevverbeschule in Lai- 
bach durch Angliederung von hoheren Lehrabtei- 
lungen auszugestalten" (izpopolniti obsto- 
ječo „C. k. državno obrtno š o 1 o“ v Ljub- 
ljani s tem, da se jej priključijo višji* 
učni oddelki). 

Končno pa za dokaz, da je bila popolna državna 
obrtna šola, tedaj 'tudi z višjimi od- 
delki, Ljubljani zagotovljena takrat, ko je po in- 
tenzivnem mojem delu naučni minister po spo- 
razumu s trgovskim ministrom leta 1900. pristal na 
njeno ustanovitev, še dvoje miniterskih razpisov. Ta 
dva razpisa bosta obenem tudi pokazala, kako upra- 
vičen sem bil na 112. strani III. knjige svojih spo- 
minov zapisati, da je Šuklje, „kar se obrtne šole 
tiče, hodil na Dunaj odpirat že davno poprej na ste- 
žaj odprta vrata te šole". 

Razpisa sloveta v doslovnem prevodu: 

I. 

Deželna vlada 

za Kranjsko. Ljubljana, 4. oktobra 1908. 

Št. 26.252. 

Njegova Prevzvišenost gospod minister za javna 
dela se je temeljem razglasa z dne 29. septembra t. 1., 
št. 853-XXIb odločil izpremeniti „Umetnostno- 
obrtno strokovno šolo" v Ljubljani, v Državno 
obrtno šolo im je dovolil, da se odpre dne 3. novem- 
bra t. 1. 

Ti-le oddelki, ki jih zavod že ima, ostanejo še 
zanaprej : 

1. rokodelska šola za stavbno obrt; 

2. strokovna šola za obdelavo lesa in kamna; 

3. javna risalnica za mojstre in pomočnike, ki 
naj se razširi z oddelkom za modelovanje; 

4. strokovni tečaji za nadaljnjo izobrazbo uči- 
teljev na nadaljevalnih šolah. 

Dalje je gospod minister »za javna dela dovolil, 
da se v šolskem letu 1911/12 oživotvorijo 
ti-le novi oddelki: 

1. Letnik delovodske šole mehansko - tehniške 
smeri; 

2. mojsterska šola za stavbno in pohištveno mi- 
zarstvo; 

3. prvi letniki za šivanje perila, obleke in umet- 
nostno vezenje ženske obrtne šole; 

4. posebni tečaj za obrtnike. 

II. 

V Ljubljani, dne 3. julija 1917. 

Deželna vlada za Kranjsko. 

Državna obrtna šola v Ljub- 
ljani. Priključitev stavbne 
strokovne šole in višje obrtne 
šole mehanskotehnične smeri. 

Ravnateljstvu c. k. državne obrtne šole 

Ljubljani. 

C. k. ministerstvo za javna dela je z razglasom 
z dne 19. junija t. 1. št. 37557 — XXI b odobrilo oži- 
votvorjenje stavbnostrokovne šole*) in višje obrtne 
šole mehanskotehnične smeri,**) na Državni obrtni 


*) Sedanji arhitektonskogradbeni odsek. 

## ) Sedanji strojni odsek, iz katerega se je po modri 
uvidevnosti direktorja Jožefa Reisnerja izcimil 
sedanji elektrotehniški odsek. 

šoli v Ljubljani — s pogojem, da ostanejo v veljavi 
odredbe z razpisom z dne 29. septembra 1911, 

št. 853 — XXI b (tukajšnje obvestilo z dne 4. ok- 
tobra 1909, št. 26252) začasno odobrenega programa. 
Na obeh učnih oddelkih se bodo višji razredi od- 
pirali postopno.** 

S tema dvema uradnima razpisoma je temeljito 
ovržena in pobita Š u k 1 j e t o v a predrzna trditev 
na strani 195. »»Sodobnikov**, da je »»ustanovitev stro- 
kovne obrtne šole beležiti večinoma na njegov ra- 
čun“ in pa na strani 326. iste knjige stoječe hvali- 
sanje, da se je vsled njegove inicijative iz obstoječe 
zasnove razvila srednja obrtna šola. 

Ta dva razpisa naj bosta poslednja 
dva žeblja, katera zabijam v onokrsto, 
v kateri spe ne v z d ra mn o spanje razni 
Frana Šukljeta žalostno presenečeni zgo- 
dovinski dokazi. 

Z njima je pa tudi podano nazorno poučilo, ko- 
liko je vredno v resnici prav Šukljetovsko za- 
gotovilo na 320. strani »»Sodobnikov**, da njegovi 
„Spomini“ so in morajo biti zanesljiv vir bo- 
dočemu zgodopiscu.** 

* 

S tem bi lahko to razpravo končal. Toda gospod 
graščak s Kamna me je vpletel na več straneh „So- 
dobnikov** v svoje pripovedovanje ter me je s tem 
napravil za svojega pasivnega sotrudnika. Storil je 
to seveda z namenom, da bi mi po mili volji delil 
brce in klofute. Iz dosedanjega mojega pripovedo- 
vanja je vidno, da se mu ta nakana ni posrečila, 
kajti dosegle me niso ne njegove brce in ne njegove 
dlani. Zato mi je pa nehote dal povod, da si malo 
natančneje ogledam slovstveno delo, v katerem me 
tako pogosto vpleta in da izrečem o enem ali drugem 
poglavju tega dela nekaj kritičnih pripomenj. To 
tembolj, ker je črta pasivnosti v mojem tempera- 
mentu in značaju označena le z rahlo potezo in sem 

zato v vsem svojem življenju bil nagnjen k aktiv- 
nosti. čisto prirodno je torej, da si želim tudi pri 
»Sodobnikih" iz vsiljenega mi pasivnega sat rudni - 
štva preiti k aktivnemu. 

Tu se pred vsem ustavljam pri sedemnajstem 
poglavju „V posebn i misiji 44 . To pa zato, ker 
se nam v njem pisatelj, ki hoče posameznikom od- 
rejati „formate", predstavlja v silno zanimivem for- 
matu prebrisanega turista, ki je znal prav spretno 
vezati „utile cum dulci 44 (koristno s prijetnim) na 
ta način, da se je zase in za svojega sina Milana 
rešil potnih stroškov obiska pri starejšem sinu 
V 1 a d k u na otoku Hvaru. Tu je namreč svoje dal- 
matinsko potovanje končal; s svojimi, ma tem poto- 
vanju zbranimi vtisi in iz njih izvirajočimi nasveti 
pa obogatil arhiv ministerstva notranjih stvari na 
Dunaju. Drugih nesreč to potovanje ni rodilo. 
^ ranska bara, ki meri mnogo tisoč hektarjev 
in se razprostira okoli dvajset kilometrov dolzega 
vranskega jezera, je namreč sedaj vkljub temu osu- 
šeno in v plodovito polje izpremenjeno. Po njem drže 
na vse strani široke ravne ceste, katerih samo ena 
ni še popolnoma dovršena, na kateri se pa dela, ko- 
likor to dopuščajo razpoložljiva denarna sredstva, 
polagoma nadaljujejo. Vendar poplave niso še po- 
polnoma izginile. Vzrok temu je okolnost, da se šte- 
vilni odvodni kanali zaraščajo s travo in ločjem, kar 
ovira odtok vode v jezero. Samo jezero namreč ni bilo 
nikdar za osuševanje namenjeno. Ne vem kako je 
turist Š u k 1 j e o stvari na Dunaj poročal, vem pa, 
da so debelo gledali, če je govoril o izsušenju jezera. 

Saj se iz njegovega umovanja na 280 — 282. stra- 
neh „Sodobnikov“ vidi, da govori ko slepec o barvah. 
Jezero leži namreč tako globoko, da je njega plitvo 
dno pod morsko gladino. Zato niti vse bare okoli 
njega ni osušiti mogoče, kajti vsa preobilna vlaga 
s prostranega tega zemljišča je po odtočnih jarkih 
speljana v jezero. S tem odvodom se je bara od 
leta 1902. do danes znižala za 70 centimetrov in še 
čez. Vso baro so namreč tvorile naslage trave in ločja, 

ki so po dotiki z zrakom segnile in se izpremenile v 
rodovitno prst. Vendar je v bližnji okolici jezera 
nekaj, južno od njega pa še zelo prostran del bare 
ostal še močviren. Za njegovo osušitev bi bilo namreč 
potreba znižati jezero še za najmanj šestdeset centi- 
metrov, kar pa je zato nemogoče, ker že sedaj po od- 
vodnem kanalu, ki je speljan v morje, ob plimi sili 
morska voda v jezero. 

Pripomniti bi bilo še, da — kar menda gospod 
„Sodobnikovec“ ne ve — je jezero zelo bogato rib, 
zlasti morskih lipanov in jegulj, katerih mnoge so 
po tri do štiri kilograme težke. 

Ako se dalje ustavljam pri devetnajstem po- 
glavju „P r e d svetovno vojno in med 
n j o“, storim to zato, ker je pisatelj ugotovil neko 
prav posebno lastnost dveh mojih ravno tako zagri- 
zenih političnih in osebnih nasprotnikov, med 
kakršne imam srečo prištevati tudi njega samega. 
Ko nam je popisal, kako se je v dobi svetovne vojne 
jel intenzivno zanimali za ustanovitev sladkorne in- 
dustrije v Sloveniji, tedaj za resnično koristno in 
nenavadno važno gospodarsko stvar, in kako je že 
sial skoro pred uresničitvijo svojega načrta, ugo- 
tovil je namreč na 312. in 313 strani to-le: „Tu pa 
se je javilo iz nizkih, sebičnih ozirov 
izvirajoče n a s p r o t s t v o dr. Šušteršiča 
i n d r. L a m p e t a , ki sta na nedopusten, 
nemoralni način ob zlorabi uradne 
oblasti z grožnjami primorala moja 
glavna kmetijska strokovnjaka, Gustava Pirca 
in inž. T u r k a, da sta odrekla sodelovanje pri mo- 
jem načrtu. “ 

Potem naj pa še reče kdo, da dr. Šušteršič 
ni bil, kakor ga pisatelj v petnajstem poglavju pro- 
glaša, mož velikega formata! Da v tacih 
stvareh čisto gotovo. Kjer je šlo za to, da z denunci- 
jacijami in intrigami podere kako od drugih zasno- 
vano, četudi narodu in splošnosti koristno stvar, ga 
v oni dobi ni bilo človeka „večega formata". Tudi 
sam sem imel priliko prepričati se o tem. Pri delil 

za m e h a n s kc de 1 a v n i c e državnih že- 
leznic v Ljubljani in za združenje 
jadranske obrežne par o plovbe v eni 
sami p a r o p 1 o v n i družbi. 

Najsijajneje nam je pa ta dr. Šušteršičev 
„veliki format“ stopil pred oči ob drugi priliki. V 
redki slogi in enotnosti navduševal se je naš narod 
— z redkimi izjemami a la pisatelj „Sodobnikov‘‘ — 
za lastno vseučilišče v Ljubljani. Vsem se nam je to 
zdel najsvetejši ideal in celo knezoškof dr. A n t o n 
Bonaventura Jeglič mu je zanosno vzklikal. 
Pa je prišel ta Š u k 1 j e t o v mož „velikega formata" 
in naročil pisati in prispevke zbirati za nameravano 
nemško katoliško vseučilišče v Solnogradu, po de- 
želnem zboru osnovani v s e u č i 1 i š k i fond pa 
z brezprimernim cinizmom dal porabiti za 
zboljše vanje svinjakov na kmetih. 

Glede Š u k 1 j e t o v e trditve, da dr. Š u š t e r- 
š i č ni imel ni mrvice čuta za Slovanstvo, stri- 
njam se z njim. Jaz celo trdim, da tudi ne narodnega 
prepričanja! Slovenstvo imu je bilo po dosledku 
okoliščin le taktično sredstvo v njegovem političnem 
udejstvovanju. I)a je našel takšno stanje, kakršno 
je bilo takrat, ko je vse javno življenje bilo v rokah 
Nemcev in slovenskih renegatov, kdo ve, če bi ga v 
življenjskem boju ne bili našli v taboru poslednjih? 
Zato ni čuda, da se zaradi berlinskega potiskanja 
Avstrije proti Solunu ni vznemirjal, dasi je moget 
spoznati, kako si s tem Nemčija utira pot po slo- 
venskem ozemlju v Trst. 

Z obeh teh vidikov nam bo pa tudi jasno, kako 
je prišel do koncepcije t r i a 1 i z m a. Vodja iz- 
razito katoliške stranke, ki mu je imela pripomoči do 
izpolnitve njegovih visoko letečih načrtov in za ka- 
tero je narodnostni boj prihajal v poštev le še v 
drugi vrsti in le holj kot pripomočno sredstvo, videl 
je v Avstriji, čije cesar je imel ob konklavih za 
papeževo volitev celo pravico veta, močno zaščitnico 
katoličanstva. Ni torej čuda, da je mrzil pravoslavno 
Srbijo in nje zaščitnico Rusijo. 


5 * 

To ga je, čisto prirodno, moralo vesti v tabor 
onih, ki so s častihlepnim nadvojvodo Franom 
Ferdinandom pripravljali vojsko proti Srbiji, 
da po n jenom ozemlju zgrade Avstriji pot k egejske- 
mu morju. In dr. Šušteršič je znal spretno iz- 
koristiti položaj. Da pokaže, kako navdušen je za 
vojsko proti Srbiji, kandidoval je za predsednika 
brambnega odseka, ki je to vojsko pripravljal, člana 
svojega kluba Josipa Pogačnika. Avstrijski 
upravni in vojni krogi so to kandidaturo z veseljem 
sprejeli. Saj je imela svetu pokazati, kako je pri 
avstrijskih Jugoslovanih simpatična njena proti- 
srbska politika. 

Kot naravna posledica te politične smeri, morala 
se je v njegovih možganih izoblikovati misel tria- 
lizma. To misel smatra Š u k 1 j e za edino važnejšo 
politično koncepcijo, ki se je rodila v dr. Šušter- 
šiče v ih možganih. Če je za to res zaslužil epi- 
teton odličnega politika, pa dvomim in smatram to 
Šukljetovo oceno za zablodo v kritiki. 

Če pogledamo dr. Šušteršičev politični 
koncept o Irializmii, spoznali bomo takoj, da mu 
nedostaja temeljnega kriterija: realnega pojmovanja 
sodobne politične dinamike. Ta načrt ni bil nič dru- 
gega, ko svetal grad v oblakih, ob pogledu na ka- 
terega se je pač omamljala politične romantike polna, 
rimskokatoliško in avstrijsko navdahnjena dr. Šu- 
šteršičeva duša, ki se je pa ob prvih čez puščavo 
prihrumelih vetrovih moral razbliniti v nič. 

Ali trenoten uspeh je s svojim načrtom dr. Šu- 
šteršič vendar dosegel. Bil je spretno nastavljena 
limanica, na katero se je ujel že dolgo zalezovani 
kalin: nadvojvoda Fran Ferdinand. Njegova 
naklonjenost in pa po notranjem ministru baronu 
Hardtlu javno proglašeno priznanje, da je naj- 
boljši avstrijski patriot med Slovenci, sta mu bila 
plačilo za to. In zrastla sta po vladi iz lahkoumevnih 
razlogov pospeševana „ugled in veljava slovenskih 
poslancev" na Dunaju. Na ta ugled in to veljavo je 
Š u k 1 j e , če naj sodimo po njegovih, na 257. strani 

»Sodobnikov" zapisanih besedah, zelo ponosen. Žal, 
da tega ponosa z njim ne more deliti slovenski narod. 
Saj mu nista ne ugled in ne veljava prinesla ni- 
kakih omembe vrednih dobrin,, ne gmotnih in ne 
duševnih. Da je vedrenje in oblačenje v slovenskih 
pokrajinah bilo za desetletja v moči in oblasti Iupi- 
terja dr. Ivana Šušteršiča, je bilo vse prej 
ko dobrina. Pač pa moramo na najčrnejšo stran 
naše zgodvine zapisati žalostno dejstvo, da je v 
tej dobi »ugleda in veljave" jugoslovanska dele- 
gacija pod d r. Š u š t e r š i cevi m političnim vod- 
stvom vzela nase odium, da se s prevzetjem pred- 
sedstva v brambnem odseku pred vsem svetom s 
skrajno drznim čelom predstavi za prepričano so- 
vražnico za svoj obstoj in osvobojen je pod tujim jar- 
mom živečih bratov borečega se srbskega naroda. 

Če bi se komu te moje besede zdele pretrde, naj 
se spomni, kaj je dr. Ivan Šušteršič počel 
leta 1914. takoj po izbruhu vojske in kako seje 
obnašala takrat njegova stranka. Malo 
je bilo v zgodovini človeštva vladarjev s tako svetlim 
imneom, ko srbski kralj Peter I., a vendar s 
kakšnimi psovkami ga je na javnem shodu v „Uni- 
onu“ obkladal voditelj Slovenske ljudske stranke. 
Redki so narodi s tako slavno zgodovino in s tako 
razvitim čuvstvom za svobodo in bratovstvo, ko 
srbski narod. Pa vendar, kako so takrat divjale 
dr. šušteršičeve kohorte proti njemu! Saj je iz nji- 
hovih vrst v ostudni ekstazi besnečega sovraštva 
prišel celo sramotni vzklik: „Srbe na vrbe"! In pa 
vodstva Slovenske ljudske stranke okrožnice, ki so 
pozivale na zbiranje podatkov, ki bi se mogli pora- 
biti za denuncijacije proti Sokolstvu in proti Slo- 
vencem naprednega prepričanja sploh. 

To so, gospod Fran Š u k 1 j e , sadovi vzgoje 
Vašega »velikega politika". To je pa bilo seme, ki 
nese sadove še v naših dneh. Saj so iz 
tega semena vzklile proti našemu na- 
rodnemu e d i n s t v u naperjene tako- 

z v a n e dr. Koroščev e*) p u n k t a c i j e in je 
pognalo tudi škofovsko pastirsko 
pismo p ro t i Sokolstvu, tej najideal- 
nejši naši e t i š k o o d g o j n i in narodno- 
obrambni organizaciji. 

Gospod Fran Š u k 1 j e je na 159. strani „So- 
dobnikov" zapisal, da je v njegovi naravi „nekaj, 
kar mu naravnost zabranjuje vsako vsiljevanje 
lastne osebe". Kljub temu vidimo, kako v tej knjigi 
ponovno poveličuje svojo veljavo, nadarjenost, spret- 
nost in zasluge in kako tu in tam postavlja svoj 
lonček k ognju enega ali drugega javnega trudilca, 
kateremu je hvaležni narod že priznal palmo veljave. 
Psihološko verjetno se mi torej zdi, da proglaša 
dr. Šušteršiča za velikega politika zato, da bi 
tembolj zažarela avreola okolo njegove lastne častit- 
ljive postave. Saj povzdiguje svoje lastne politične 
zmožnosti daleč nad d r. Šušteršičev e. 

Kar se mene tiče, moram reči, da sem v d r. Šu- 
šteršiču imel hudega in brezobzirnega političnega 
in — ker smo Slovenci v načelnih borbah bili vedno 
neznanski pritlikavci — zato tudi osebnega sovraž- 
nika. Ne bom se pa motil, če zato precej zaslug pri- 
pisujem Franu Š u k 1 j e t u. Iz tega razloga ob- 
žalujem, da pri vsej svoji pripovedni raztegljivosti 
ne najdem v naj novejšem njegovem slovstvenem 
delu nikakih pojasnil o tem, kako so tekli dogodki od 
takrat, ko se je njegova zvezda na deželnem plane- 
tariju oddaleč zaznala, do takrat, ko je zasvetila 
kot zgodnja danica. l)a njegovemu spominu pridem 

*) Zapisal sem .,takozvane“ zato, ker ne morem ver- 
jeti, da bi bilo to politično zmašilo izšlo iz bistre glave 
tega tako zaslužnega političnega voditelja in državnika, 
temveč sem prepričan, da so nastale v neuravnovešenih, 
po strankarskih strasteh in nemoralni politični odgoji 
avstrijske dobe skvarjenih možganih ljudi, ki so s svojo 
impetuoznostjo koncilijantnemu voditelju zrasli čez glavo, 
ne da se je tega sam zavedel. 

na pomoč, bom se izrazil razločneje. Prav zanimivo 
zagrinjalo visi namreč nad dogodki od mojega slu- 
čajnega srečanja z avstrijskim plemičem Šuklje- 
t o m ob mizi pred kredenco kavarne „Union“ do 
sestanka z d r. T avčarje m v kavarni Landtmann 
na Dunaju takrat, ko je odhajal na dr. Š u š t e r š i- 
čevo povabilo na razgovor z njim v kavarno Ro- 
nachei ; potem pa od dr. šušteršičevega 
obiska pri bojnem maršalu von Potiorku, kjer 
je iskal pomoči proti potrdilu moje šeste izvolitve 
za župana, pa do temu sledeče cesarjeve nepotrditve. 
Jaz sicer vidim skozi to zagrinjalo vse navedene do- 
godke prav razločno; široka javnost pa nima tiste 
bistrovidnosti in bi pojasnilo od ene izmed sodelu- 
jočih oseb gotovo zbudilo senzacionelno njeno^ za- 
nimanje. 

Srečne okolnosti so nanesle, da sem prišel na po- 
ložaje, s katerih ibi bil labko d r. I v a n u Šušter- 
šiču vračal nemilo za nedrago. Vendar pa tega ni- 
sem storil. Moja odgoja in vest sta me od takega rav- 
nanja odvračali. Sicer me ni kako pobožno premiš- 
ljevanje pripravljalo na veliko notranjo izpre- 
menibo. Saj je bila krščanska etika od zgodnje 
mladosti krepko zasidrana v mojem srcu. Svojega 
verskega življenja pa tudi nisem nikdar uravnaval 
po političnem koledarju. Zato je bilo samo po sebi 
umevno, da se mi ni bilo treba prav nič pomišljati, 
kako odgovoriti na drzno žalitev, ki so mi jo cer- 
kvene oblasti brutalno prizadejale takrat, ko so mi 
cerkljanski cerkvi darovano Jurij Šubičevo 
sliko sv. Cirila in Metoda podmolklim načinom vrgle 
iz oltarja, v kateri je pred leti bila slovesno 
umeščena, ter jo izročile Cerkveniku, da jo shrani na 
cerkvenem podstrešju. 

Še sedaj se, poln najnežnejših čutil, hvaležno 
in ponosno spominjam, da mi je v sprejemljivo 
mlado srce temeljne nauke morale, ki so me sprem- 
ljali na vseh mojih življenjskih potih in so mi ime- 
nitna opora tudi še v visoki starosti, položila svet- 

niča. Ta svetnica je bila moja mati. Ni sakri- 
leg, ako je tako imenujem. Vse one naše kmetske 
matere, ki se enako njej za svojo v uboštvo in ne- 
dostatku porojeno deco žrtvujejo, ki si od truda in 
trpljenja izgarane in zaradi nezadostne hrane osla- 
bele, zanjo vendar še od ust pritrgavajo, in ki, dasi 
po trdem dnevnem delu počitka potrebne, na borna 
svoja ležišča trudne glave polagajo še le potem, ko 
so pred sliko Matere Božje opravile gorečo molitev 
za srečo in blagor ljubljene svoje dece, so svet- 
nice. Pa naj jih tudi pratike in koledarji ne po- 
znajo in najsi molči o njih „življenje svetnikov in 
svetnic Božjih* 4 ! 

To tako ustvarjeno dušno razpoloženje je storilo, 
da sem marsikoga, ki mi je storil kedaj kako kri- 
vico, osramotil s tem, da sem mu to ob prvi priliki, 
ki se mi je ponudila, poplačal z uslugo ali dobroto. 
Tako sem tudi tedaj, ko se je d r. I v a n Šušter- 
šič po svetovni vojni obrnil s Tirolskega do mene, 
občutil prav posebno srečo, da mu morem izkazati 
uslugo, za katero me je prosil. Zato mi je pa tudi, ko 
se je vrnil v Ljubljano, on, od katerega nisem pred 
vojno nikdar ujel prijaznega pogleda, takoj napravil 
vizito z namenom — kakor je dejal — da se mi od 
srca zahvali na oni uslugi. — Plemenita žena, ki mu 
je bila blaga življenjska družica, in katero sem tudi 
v dobi najhujšega divjanja njenega moža proti meni 
visoko cenil in spoštoval, naj mi ne zameri, če vzpričo 
Š u k 1 j e t o v e m u pisanju, v katerem ine dolži 
vseh mogočih slabih lastnosti, s to reminiscenco, dasi 
je sama na sebi nepomembna, vendarle stopam pred 
javnost. Saj spada vse, kar se tiče njenega pokoj - 
nega soproga, ki bi, da si ni izbral napačne politične 
poti, bržkone živel še danes zdrav in zadovoljen, v 
zgodovino. 

* 

V prstih mi brni, da bi pisal dalje. Nisem se 
namreč dotaknil še vseh v „Sodobnikih“ na moj 
naslov zapisanih izzivalnih pripomenj. Toda, naj bo 
zadosti. Saj so blagovoljni čitatelji iz doslej pove- 

danega lahko spoznali razloge, ki so narekovali pi- 
satelju te pripomnje. Zato samo še nekaj besedi v 

slovo od Šukljeta. 

Potem bo imel mir pred mano. Seveda, če mu bo 
to všeč in me bo tudi on pustil pri miru. 

Ako me pa vnovič napade, naj ve, 
da sem vkljub njegovi svoječasni bombi, vkljub 
vsemu, kar je kasneje proti meni počel, in vkljub 
nekaterim hudim udarcem usode, ki mi jih je na- 
klonilo življenje, še vedno zdrav in čil in 
— dasi skoro dvainosemdesetleten — vendar š e 
krepko odločen odbiti vsak napad 
nase in na svojo čast. 

Veseli me pa tudi, da me marasmus senilis 
(starostna opešanost), ki po zakonih prirode mora 
priti in bo prej ali slej nadme tudi res prišla, ni še 
tako zelo potrla, da bi mi zatemnila smisel za spo- 
znanje vrlin bližnjikov, pa naj bodo tudi moji naj- 
zagrizenejši sovražniki. Zato sem vedel vedno ceniti 
svojega — da si izposodim njegovo označbo — »in- 
timnega neprijatelja" Šukljeta prirojeno daro- 
vitost, temeljito izobrazbo, izredni dar govorništva, 
duhovitost in pa pisateljsko dovtipnost. Seveda tudi 
nisem ostal slep za njegove slabe lastnosti. Ker pa 
brez njih ni na svetu nikogar, ne bom govoril o njih 
in hočem le exempli gratia iz „Sodobnikov" navesti, 
kakšen ljubljenec sreče je. Saj mu prihaja celo na 
pomoč s tem, da eno ali drugo njegovih dobrih last- 
nosti še prav posebno podčrtava. To pa tako obzirno 
in diskretno, da tega še sam ne opazi. 

Na primer. Njegovo dovtipnost. 

„llustrovani Slovenec" je dne 20. septembra 1925 
priobčil Maksima Gasparija Šukljetovo 
in mojo karikaturo. Ti karikaturi ponatiskuje sedaj 
Š u k 1 j e v „Sodobnikih" in ju dovtipno razlaga, češ, 
da je mojster zlasti njega „dobro pogodil, ko svo- 
jega nasprotnika tako neznansko sivo gleda". Zakaj 
ni povedal; pojasnjuje pa prav imenitno njegovo 
na 114. strani prve knjige „Iz mojih spominov" pri- 

občeni stavek, da sem se „kot kraljevi namestnik*) 
sprehajal križem slovenske domovine v fantanstični, 
z zlatom preobloženi uniformi". Tako uniformova- 
nega me je na tem sprehodu srečal v Novem mestu 
tudi Š u k 1 j e. Ker mu je spoštovanje do zlato ob- 
šitih istokrojev še iz avstrijske dobe tičalo v kosteh 
in mozgu, vsekal je pred to uniformo v polnem 
strahopočitanju, kakršno je do podobnih atributov 
hierobirokracije tamkaj bilo v navadi, ceremonijalen 
poklon. Toda mož, ki je imel toliko poguma, da bi 
bil Avstriji, ko bi mu ne bila odtegnila sinekure 
upravnega svetništva „Družbe Dolenjskih železnic", 
zabranil v vojni s Srbijo uporabo prog te družbe, se 
je naenkrat potajil. Nič kaj simpatično mu namreč ni 
bilo, ko je v „Ilustrovanem Slovencu" zagledal poleg 
svoje, od spretne Gasparijeve roke narisane 
karikature, tudi mojo. — In — o, groza! — v oni pre- 
klemani fantastični uniformi, pred katero mu je 
štiri leta pred tem tako nerodno izpodrsnilo. Da sa- 
mega sebe potolaži, dal je karikaturi razlago, da 
„mene neznansko sivo gleda". 

Meni se pa zdi, da se je mož zopet enkrat vrezal. 
To pa zato, ker se ne zaveda, da mu je katarakta 
(siva očesna mrena) oslabila tako zelo pogled, da ne 
razločuje več razločno barv. Za zdrave oči namreč 
njegov pogled ni siv, temveč tako pisan, da prehaja 
očesna belina v bolehno zlatenično barvo. 

Moja dovtipnost ne sega tako daleč, da bi bil 
v stanu dognati, če zato, ker me je umetnik narisal 
tako, da me mora Š u k 1 j e , ki je navajen zreti na 
svet le od zgoraj doli, gledati od spodaj gori, ali pa 
zato, ker me je vtaknil v fantastično uniformo, o 
kateri nima pojma, v katerem delu zemeljske oble 
je doma. Če je računiti s prvoomenjenim slučajem, 
naj si pisatelj razlago izprosi pri umetniku samem. 
Glede druzega slučaja pa iz posebne uslužnosti pri- 
hajam njegovemu' ugibanju na pomoč s tem, da 

*) V resnici sem bil le ..kraljevski pokrajinski na- 
mestnik“. 

priobčujem sliko v čisto enak is tok roj oblečenega 
veljaka, kateremu je na 331. strani „Sodobnikov ‘ 
napravil milosten poklon, da se je zanj še na Dunaju 
posebno zanimal. Dr. Leonid P i t a m i c , po- 
slanik in polno močni minister kralje- 
vine Jugoslavije v W a s h i n g t o n u , je to. 



Lahko bi se mu v ravno takem istokroju pred- 
stavil sam, a iz krščanskega usmiljenja sem to 
opustil. Utegnilo bi mu iti preveč na živce. 

Če sedaj pomislim kaj vse je o tem istokroju 
napisal Š u k 1 j e , mu morem za slovo le še časti tat i 
na dovtipnosti, da je v svojih „Sodobnikih“ rešil 
pozabljivosti Deschmannov izrek: „Die be- 

ruhinte kranjska fovšarija“. 

A ve anima . . . 


Poprave napak v I. in II. knjigi 
„Mojih spominov 44 . 

V I. in II. knjigo „Mojih spominov 44 podkradlo se je 
nekaj napak. Blagovoljni čitatelji naj bodo tako ljubez- 
nivi, da jih popravijo takole: 

VI. knjigi; 

Na 238. strani je pomotoma navedeno, da je koncer- 
tovala v Belem Gradu ..Glasbena Matica“. Koncertovalo je 
le pevsko društvo ..Ljubljanski Zvon“. 

Na 260. strani sem poštnega uradnika Josipa Vr- 
tovca pomotoma štel med pokojnike. On namreč kot 
upokojeni administrativni ravnatelj še živi in upam, da 
ga po znani veri, ker je bil pomotoma proglašen za 
mrtvega, čaka še dolgo življenje. Iz srca želim, da bi mu 
bilo zadovoljivo in srečno. 

Na 344. strani navedeni Podgoršek ni bil ob- 
činski, temveč mestni policijski svetnik. 

Na 346. strani navedeni dr. M a t h i a s je bil okraj- 
ni glavar, kakor to na drugih krajih knjige pravilno 
navajam. 

V II. knjigi: 

Na 157. in 163. strani navedeni Kuni gl ni bil ba- 
ron, temveč grof. 

Na 274. strani je naglica, s katero sem knjigo pisal, 
storila, da sem med spise, ki sem jih sežgal leta 1914., 
uvrstil tudi svoj referat za shod zastopnikov avstrijskih 
slovanskih narodov. Ta referat je bil, kakor se iz ostalega 
besedila posneti da, sežgan še le med zborovanjem 1. 1918. 

Na 275. strani je treba popraviti, da se je celovško 
politično društvo imenovalo ..Katoliško politično društvo 
za Slovence na Koroškem 44 . 

Na 306. strani navedeni Anton Kristan ni bil 
doktor. 


Imensko kazalo oseb, ki se omenjajo v 
tej knjigi. 


Barbo graf Waxenstinski: 
32. 

Brejc dr. Janko: 10, 24. 25. 
Bilinski vitez dr. Lev: 45, 
51, 54. 

Derschatta dr. von: 46. 
Deschmann Karl: 75. 
Dobernig Josef Wolfgang: 
54. 

Dvorak dr. Vojtčh: 48, 49, 
50. 

Elbert, prošt: 36. 

Elsner, deželnega sodišča 
predsednik: 20. 

Engel dr. von Maifelden: 50, 
53. 

Erjavec Fran: 7, 32. 

Exner dr. Viljem: 44. 

Ferjančič dr. Andrej: 26, 46. 
Fran Ferdinand, nadvojvo- 
da: 68. 

Gabršček Alojzij: 12. 
Gabršček Andrej: 7. 

Gaspari Maksim: 73, 74. 
Gautsch von Frankenthurn, 
minister: 10, 42. 

Graselli Peter: 45. 

Gruška: 58. 

Haas Viljem: 49, 50, 54, 58. 
Hardtel, baron, minister: 68. 
Hein dr. Viktor, baron: 17. 

Jeglič dr. Anton Bonaven- 
tura: 67. 

Jerič Josip: 8. 

Kalan Andrej: 8. 

Kersnik Janko: 40. 

Klun Karol: 8. 

Korber dr., minister: 45. 
Kopitar Jernej: 33. 

Korošec dr. Anton: 70. 

Krek dr. Janez Ev.: 19, 20. 
Kristan Anton: 7. 


Lamipe dr. Evgen: 66. 
Devičnik, deželnega sodišča 
predsednik: 20. 

Lončar dr. Ivan: 7. 

Mahnič dr. Anton: 19. 

Majer jeva Lojzika: 33. % 

Muller dr. Adolf: 47, 54. 
Murnik Ivan: 42, 43, 46. 

Ninčič dr. MomČilo: 37. 

Peter I M kralj srbski: 69. 
Pirc Gustav: 66. 

Pitamic dr. Leonid: 75. 
Plantan Ivan: 9, 26. 

Pliwa dr. Ernst: 47, 48, 57. 
Ploj dr. Miroslav: 10, 11, 25. 
Pogačnik Josip: 68. 

Prijatelj dr. Ivan: 7, 26, 32. 

Redi dr. Henryk: 54 — 56, 58, 
61. 

Reisner Jožef: 63. 

Renolt dr. Henryk: 58. 

Ritt August: 55. 

Rybar dr. Otakar: 14. 

Schwegel dr. Josip, baron: 
17. 

Šubic Ivan: 43, 48, 49, 60, 61. 
Šuklje Fran: 7, 21, 24, 28 
do 75. 

šuklje Milan: 65. 
šuklje Vladko: 65. 

Šušteršič dr. Ivan: 8, 10, 11, 
20, 21 — 26, 66 — 72. 

Tavčar dr. Ivan: 9, 13, 16, 
25, 26, 34, 58. 

Trnka Otakar, baron: 58, 62. 
Turk Jakob, ingenieur : 56. 

Vošnjak dr. Josip: 7. 

Winkler Andrej, baron: 21. 

Žitnik dr. Nace: 8. 


Stvarno kazalo. 

Poprave napak k I. in II. knjigi „Mojih spominov" 76 


Domžale 

R 929 

HRIBAR I. 

Moji spomini/4 

929 Hribar I. 



